
Franske  Søkampe  fra  det  trettende  Aarhundrede 
til  Slutningen  af  Ludvig  XIY^s  Regjering/) 


I. 

JJen  rivaliserende  Holdning,  England  og  Frankrig  i  Løbet  af 
Aarhundreder  have  iagttaget  overfor  hinanden,  har  naturligviis 
været  en  meget  væsentlig  Grund  deels  til  Skabelsen,  deels 
til  den  videre  Udvikling  af  begge  Staters  Søværn.  Den  første 
Træfning  mellem  disse  to  Nationer,  der  fortjener  Navn  af  en 
Søkamp,  fandt  Sted  i  Canalen  allerede  i  Kong  Philip  August's 
Dage,  henimod  Enden  af  August  Maaned  1217,  og  endte  med, 
at  Franskmændene  bleve  slagne,  hvorfor  Kongen  maatte  op- 
give sine  Fordringer  paa  England,  hvis  Besiddelser  i  Frank- 
rig han  under  Johan  uden  Lands  slette  Regjering  havde 
erobret,  en  Forøgelse  af  Krongodserne,  som  lagde  Grundvolden 
til  det  franske  absolute  Monarki.  Grunden  til  Nederlaget  er 
let  nok  at  forstaae;  thi  Skibsbesætningerne,  der  i  en  Fart 
vare  recruterede  af  Fiskere  langs  Canalens  Kyst,  forstode  ikke 
at  maneuvrere  de  tunge  Skuder,  der  endda  vare  overfyldte  med 
Landgangstropper,  og  kunde  umuligt  staae  sig  mod  de  lettere 
engelske  Fartøier,  hvis  Besætninger  vare  ypperligt  øvede  i  de 
saakaldte  «fem  Havne »,   en  Indretning,   som  Vilhelm  I  Ero- 


*)  Efter  en  Afhandling  afE.  de  Fores!  i  Revue  Contemporaine  30te 
April  1869.  Hovedkilden  til  Forfatterens  Fremstillinger:  Batailles 
navales    de    la    France,    par    O.  Troude,    ancien    officier    de 
marine.     Paris   1869. 
Historisk  Archiv.    18  V2.    II.  1 

breren  havde  fundet  paa,  da  han  som  Konge  i  England  gav 
sig  til  at  overveie,  hvilke  Forholdsregler  man  burde  have 
taget  for  at  forhindre  ham  selv  som  Hertug  af  Normandiet 
fra  at  sætte  Foden  i  Land  ved  Hastings.  Størstedelen  af  de 
svære  franske  Farteier  bleve  tagne  ved  Entring.  Englænderne 
benyttede  sig  kun  af  Kastevaaben,  Steenslyngere  eller  Ballister; 
endvidere  havde  de  Fordelen  af  Vinden  og  endelig  kastede 
de  deres  Modstandere  pulveriseret  Kalk  i  linene,  hvad  de 
let  kunde  gjore,  eftersom  Vinden  bar  fra  dem  ned  paa  de 
Franske.  Forøvrigt  havde  S^kampene  dengang  megen  Lig- 
hed med  Søkampene  i  Oldtiden,  og  Kæmperne  fra  Salamis, 
de  ægadiske  -Øer  og  Actium  sloges  paa  samme  Maade  som 
Middelalderens  Søkrigere.  Det  var  Behændigheden,  -Oveisen 
og  det  individuelle  Mod,  det  væsentlig  kom  an  paa,  eftersom 
Taktiken  nærmest  alene  bestod  deri,  at  man  ved  Sammen- 
stød med  det  fjendtlige  Skib  gjorde  dette  ubrugeligt  enten 
ved  at  knække  Aarerne  eller  ved  at  løbe  det  i  Sænk  med 
Sporen.  Naar  da  selve  Fartøiet  havde  gjort  sin  Skyldighed, 
entrede  man. 

Under  Philip  den  (IV)  Smukkes  og  Edvard  Fs  Regjering 
kæmpede  Franskmændene  og  Englænderne  med  afvexlende 
Held.  De  Første  overfaldt  paa  en  skammelig  Maade  en  Deel 
engelske  Koffardiskibe,  dræbte  Besætningerne  og  toge  Lad- 
ningerne, og  da  Englænderne  for  at  hævne  denne  Voldsdaad 
gjorde  det  Samme  ved  de  Franske,  troede  begge  Nationer  sig 
blodigt  fornærmede,  og  Philip  var  ikke  seen  til  at  benytte 
sig  af  et  Paaskud  til  Fjendtligheder.  Dover  blev  tildeels  af- 
brændt, men  forøvrigt  førte  Krigen  ikke  til  noget  Resultat, 
da  Kong  Edvard  hindredes  i  Udførelsen  af  sine  Planer  af 
indre  Opstande.  I  Aaret  1304  slog  en  forenet  hollandsk  og 
fransk  Flaade  fuldstændigt  en  flandersk*)  Escadre  ved  Hjælp 
af  genuesiske  Matroser  og  Bueskytter,  som  vare  i  fransk  Tjeneste. 

*)  Flandern  (Belgien)  havde  allerede  i  Aaret  1301  gjort  Oprør  mod 
Philip,  en  fransk  Hær  var  bleven  slaaet  ved  Courtray,  men  Philip 
seirede  endelig  ved  Mons  1304. 

Disse  duelige  Condottiérer,  hvis  Hjælp  dengang  var  meget 
søgt  i  Europa,  gjorde  hurtigt  Ende  paa  de  tunge  flanderske 
Fartøier.  De  narrede  dem  til  at  komme  sig  nær,  bortpillede 
saa  Besætningen  med  deres  Bueskud  og  entrede  derefter  de 
mennesketomme  Skibe. 

I  Aaret  1330,  da  Philip  VI  (Valois)  regjerede  over  Frank- 
rig og  Edvard  III  i  England,  havde  Franskmændene  Overtaget 
i  Canalen,  men  ti  Aar  efter  toge  deres  Modstandere  en  fryg- 
telig Revanche  i  Slaget  ved  Sluys,  der  i  flere  Henseender 
ligner  Slaget  ved  Abukir.  Trods  Genueseren  Barbaveros 
Raad  negtede  de  franske  Chefer  at  holde  sig  samlede  for 
Anker  i  den  snevre  Bugt:  de  løb  ud  og  lode  sig  ødelægge 
enkeltviis.  Den  franske  Flaade  blev  aldeles  tilintetgjort,  og 
mange  Forfattere  have  sat  denne  Dag  som  Udgangspunktet 
for  en  ny  Æra  i  Søkrigstaktiken,  ligesom  man  ogsaa  gjerne 
derfra  vil  regne  Englands  senere  maritime  Storhed;  men 
skjondt  det  Sidste  kan  være  sandt  nok,  maa  det  dog  bemær- 
kes, hvad  det  Første  angaaer,  at  de  Gamle  overmaade  godt 
forstode  sig  paa  at  vælge  en  hensigtsmæssig  Slagorden,  og 
Englænderne  skyldte  langt  mindre  deres  Slagorden  Seiren  end 
de  fortrinlige  Bueskytter,  der  ogsaa  ved  Crecy  og  Maupertuis 
(Foitiers)  ødelagde  Franskmændene.  Men  man  kan  sige,  at 
fra  den  sidste  Halvdeel  af  det  fjortende  Aarh undrede  begyn- 
der Seilskibet,  som  indtil  da  kun  var  benyttet  af  og  til,  at 
vinde  Terrain  paa  Aarernes  Bekostning. 

I  den  bretagniske  Arvefølgekrig  (1342)  tog  Flaaden  lige- 
ledes Deel,  men  der  er  intet  Videre  at  bemærke  herom  med 
Undtagelse  af,  at  Grevinden  af  Montfort  med  øien  i  Haan- 
den  gjorde  Vidundere  af  Tapperhed.  Saa  sygnede  Flaaden 
hen  som  Følge  af  Frankrigs  indre  Elendighed  —  det  er  i 
dette  Tidsrum,  at  Englænderne  raade  paa  fransk  Grund,  da 
Kong  Johan  blev  fangen  og  Jacquerrien  rasede  —  og  reiste 
sig  først,  ligesom  Landet  selv,  under  Carl  V,  da  en  fransk- 
spansk Flaade  i  Aaret  1372  kæmpede  to  Dage  med  en  en- 
gelsk,  der   forsøgte  at  forsyne  Fæstningen  la  Rochelle  med 

1* 


iL.  Franske  Søkampe. 

Levnetsmidler.  Den  første  Dag  var  uafgjerende;  den  anden 
endte  med  Nederlag  for  Englænderne.  Seiren  blev  hoved- 
sagelig vunden  ved  Hjælp  af  Katapulter,  Kastemaskiner,  som 
lede  uhyre  Stene  regne  ned  over  de  fjendtlige  Matroser. 
Lykken,  som  saalænge  og  saa  mildt  havde  tilsmilet  Edvard 
III,  syntes  nu  at  have  vendt  ham  Ryggen,  thi  selv  da  han 
i  egen  Person  anførte  en  talrig  Flaade  for  at  gjenvinde  de 
tabte  Provindser  Guienne  og  Poitou,  var  Havet  ham  fjendt- 
ligt. Strax  efter  hans  Død  (1377)  sendte  Carl  V  en  forenet 
spansk  og  fransk  Flaade  mod  de  engelske  Kyster:  man  gjorde 
Landgang  paa  flere  vigtige  Punkter  og  ødelagte  Plymouth, 
Darmouth  og  -6en  Wight.  Naar  man  seer  det  haardt  prøvede 
og  til  Jorden  kastede  Frankrig  saa  hurtigt  og  kraftigt  at 
reise  sig  af  sin  Ulykke  og  selv  tage  Initiativet  til  et  Angreb 
paa  England,  saa  veed  man  ikke  ret,  hvad  man  meest  skal 
beundre:  Landets  uudtømmelige  Livskraft  elier  Carl  V s  Viis- 
dom.  Man  roser  gjerne  denne  Konge,  fordi  han  ved  at  sende 
«de  store  Compagnier»  *)  til  Spanien  for  at  hjælpe  Henrik  af 
Trastamare  paa  Thronen  befriede  Frankrig  fra  disse  Røver- 
bander, men  det  var  nok  saa  klogt  —  dersom  det  da  ikke 
var  et  Tilfælde,  der  seer  ud  som  en  Tanke  —  at  han  derved 
sikkrede  sig  spansk  Hjælp  til  Søes,  eftersom  den  taknemme- 
lige arragoniske  Konge  sendte  ham  en  Deel  dygtige  spanske 
Søofficerer  og  adskillige  Skibe,  som  han  blot  havde  at  for- 
syne med  Besætninger. 

Tanken  om  de  mange  lidte  Ydmygelser  og  Tab  vedblev 
dog  at  komme  frem  hos  de  franske  Konger,  og  Kong  Carl  VI 
havde  fra  Faderen  arvet  den  store  Hævntanke.  Han  vilde 
gjøre  Indfald  i  England,  ligesom  Englænderne  havde  gjort 
Indfald  i  Frankrig,  og  samlede  til  den  Ende  i  Foraaret  1386 
en  stor  Mængde  Krigs-  og  Transportskibe,  men  hans  Onkels, 
Hertugen  af  Berrys,  passive  Modstand  bevirkede,  at  den  bedste 


*)  See  Afhdl.  Bertrand   du    Guesclin  i   dette  Tidsskrifts  I  Bind  1869. 
Side  1  fif. 

Tid  til  Landgangen  blev  forsømt,  og  Forsøget  blev  derfor  til 
Intet.  Det  følgende  Aar  toge  Englænderne  Offensiven  og 
krydsede  langs  med  den  normanniske  Kyst,  hvor  de  tilføiede 
Flamlænderne,  som  dengang  vare  Frankrigs  Allierede,  et  Ne- 
derlag. Denne  Søkamp  er  mærkelig  derved,  at  der  i  denne 
første  Gang  blev  anvendt  Artilleri  i  Canalen.  Den  flamske 
Admiral  Jan  de  Buch  havde  nemlig  tre  Kanoner  ombord, 
hvad  der  dog  ikke  frelste  ham  fra  at  blive  entret  af  Eng- 
lænderne. Denne  Slags  Kanoner  havde  forøvrigt  allerede  i 
længere  Tid  været  benyttede  i  Middelhavet,  men  da  man 
endnu  ikke  kjendte  lukkede  Batterier  eller  Kanonporte,  brugte 
man  disse  Stykker,  der  snarere  vare  Morterer  end  Kanoner, 
til  at  udskyde  store  Steenkugler  paa  samme  Maade  som 
Bomber  (Bueskud),  og  endnu  i  det  femtende  Aarhundrede 
benyttedes  de  imod  de  første  rigtige  Kanoner,  der  udskjøde 
Metalkugler,  men  med  ringe  Held.  Den  engelske  Admiral, 
Greven  af  Arundel,  der  var  stolt  af  sin  Seir  over  Jan  de 
Buch,  forsøgte  nu  at  ødelægge  og  antænde  det  flanderske 
Krigsmateriel,  der  var  ophobet  i  Havnen  ved  Sluys,  som  en- 
gang havde  været  saa  skjæbnesvanger  for  Franskmændene; 
men  Forsøget  glippede,  og  Arundel  maatte  gaae  bort  med 
uforrettet  Sag. 

Da  Frankrig  paany  sank  saa  dybt,  at  der  maatte  en 
Jeanne  d'Arc's  Troesbegeistring  til  for  at  hæve  det  op  af 
Støvet,  blev  Flaaden  forsømt,  og  kun  det  fattige,  raae  Bretagne 
«Frankrigs  Modstandselement« ,  som  Michelet  siger,  holdt 
Englænderne  Stangen  paa  Havet.  I  Aaret  1405  slog  en  Sø- 
capitain  Penhoét,  en  værdig  Søn  eller  Fætter  af  en  af  Ber- 
trand du  Guesclins  tappreste  Kammerater,  den  engelske  Flaade 
ved  det  stormfulde  Kap  Saint  Mathieu.  Under  Carl  VII  og 
Ludvig  XI  forefaldt  der  ingen  Søkampe,  men  deraf  tør  man 
dog  næppe  slutte,  at  Flaaden  har  faaet  Lov  til  at  skytte  sig 
selv,  eftersom  Jacques  Coeur*)  idetmindste  bør  nævnes   som 


♦)  See  dette  Tidsskrifts  Aug.— Sept.  Hefte  for  1870  S.  262. 

en  Mand,  hvis  Geni  ikke  alene  paa  en  fredelig  Maade  erobrede 
hele  Middelhavshandelen  for  Frankrig,  men  som  ogsaa  besad 
en  saa  stor  semilitair  Dygtighed,  at  han  ved  sit  Livs  Ende 
stod  i  Spidsen  for  en  stor  Flaade,  der  sendtes  mod  Tyrkerne. 

Opfindelsen  af  Kanonporte,  en  Forbedring  i  Anbringel- 
sesmaaden  af  Skytset,  der  svarer  til  de  Fremskridt,  som  selve 
Artilleriet  gjorde,  er  af  bretagnisk  Oprindelse  og  daterer  sig 
fra  Slutningen  af  det  femtende  Aarhundrede.  Det  ferste 
Skib  med  saadanne  Porte,  som  omtales  i  Historien,  hed  «la 
Cordeliére»  og  blev  bygget  i  Brest  af  Ingenieur  Descharges, 
hvem  man  tillægger  Æren  for  Opfindelsen.  La  Cordiliére, 
som  gjorde  Tjeneste  i  Archipelagus  i  Aaret  1501,  var  et  Skib 
af  en  for  den  Tid  usædvanlig  Størrelse.  Det  havde  ikke 
mindre  end  to  Hundrede  Kanoner,  af  hvilke  fjorten  vare 
paa  Hjul  —  uden  Tvivl  havde  disse  Kanonporte  — ,  medens 
Resten  vare  Smaastykker  af  forskjellig  Kaliber  og  med  for- 
skjellige  Navne:  Serpentiner,  Basilisker,  Kartover,  Slanger 
o.  s.  V.,  alle  til  at  bevæge  med  Haandkraft.  De  vare  anbragte 
i  For-  og  Agterstavnen.  Rimeligviis  lod  Opfinderen  det  ikke 
blive  ved  dette  Forsøg,  og  det  er  da  sandsynligt,  at  Fransk- 
mændene idetmindste  i  en  halv  Snes  Aar  have  havt  nogen 
Overvægt  paa  Søen,  thi  man  veed,  at  det  første  engelske 
Skib  af  dette  System  « Henrik  af  Guds  Naade»  først  blev 
bygget  i  Aaret  1515. 

En  af  den  franske  Marines  smukkeste  Vaaben bedrifter 
knytter  sig  til  denne  samme  Cordeliére,  der  gik  under  den 
10de  August  1512  ved  Kap  Saint  Mathieu,  hvor  Bretagneren 
Thenouenel  kæmpede  med  Englænderen  Kernevet.  Efter  de 
paalideligste  Beretninger  vare  Franskmændene  kun  halvt  saa 
stærke  som  deres  Modstandere,  men  de  opveiede  ved  Tapper- 
hed og  Dristighed  deres  ringere  Antal.  De  sloges  først  med 
Vinden  og  benyttede  denne  Fordeel  til  at  løbe  ned  paa  Fjen- 
den, entre  nogle  Skibe  og  løbe  flere  af  dem  i  Sænk,  men 
den  mærkeligste  Episode  i  Slaget  var  den  fortvivlede  Kamp, 
som   leveredes    mellem    «Cordeliéren»   og  det   engelske   Skib 

« Regenten«,  der  sloges  saaledes  lige  til  Nattens  Frembrud,  at 
begge  brændte  esom  Hamp«,  og  Alle,  som  vare  ombord  paa 
dem,  gik  til  Grunde  med  Undtagelse  af  dem,  som  reddede 
sig  ved  Sv:ømmng.  Denne  Affaire  bevirkede,  at  Franskmæn- 
dene tilskreve  sig  Seiren,  eftersom  den  engelske  Admiral  var 
ombord  paa  « Regenten«,  hvem  flere  engelske  Skibe  forgjæves 
forsøgte  at  undsætte.  «Cordeliérens»  Chef  Hervé  de  Ports- 
moguer  erhvervede  sig  ved  sin  Heroisme  et  saadent  Ry,  at 
Capitain  Lucas  paa  «Redoutable«  ikke  formaaede  at  fordunkle 
det  tre  Hundrede  Aar  efter  i  Slaget  ved  Trafalgar. 

Frants  I  syntes  at  forstaae  Flaadens  Betydning  for  Frank- 
rig; thi  han  anlagde  Havre,  forbedrede  Havnen  ved  Brest  og 
fuldendte  i  Toulon  det  Taarn,  som  hans  Forgænger  havde  be- 
gyndt ved  Indlobet  til  den  lille  Rhed,  og  forsynede  det,  efter 
Historikeren  Bouche's  Udsagn,  «med  meget  store  og  frygtelige 
Kanoner«.  Han  dromte  ogsaa  om  Oprettelsen  af  en  fast 
national  Marine,  der  skulde  svare  til  Landarmeen,  som  havde 
faaet  sit  Grundlag  under  Carl  VII,  men  denne  Tanke  blev 
skudt  tilside  paa  Grund  af  hans  Uheld  med  Carl  V  og  kom 
først  atter  frem  henimod  Slutningen  af  hans  lange  Regjering 
(1515 — 47).  En  Flaade,  der  bestod  af  150  store  Skibe  og 
23  Galleier,  blev  samlet  i  Havre  og  stillet  under  Befaling  af 
Claude  d'Annebaut,  som  fik  Ordre  til  «at  angribe  den  fjendt- 
lige Flaade  og  at  gaae  i  Land  i  England,  hvor  Leiligheden 
maatte  tilbyde  sig«.  D'Annebaut,  der  fandt  den  engelske 
Flaade  liggende  for  x^nker  ved  øen  Wight,  beredte  sig  til 
Angreb  den  følgende  Dag  og  deelte  sin  Flaade  i  tre  regel- 
mæssige Angrebscolonner  —  en  dengang  ny  Taktik  —  men 
den  engelske  Admiral  Dudley,  der  kun  havde  svagere  Styrke, 
vilde  ikke  indlade  sig  i  Slag  og  foretrak  at  lægge  sig  i  Bug- 
ten ved  Portsmouth,  hvor  man  ikke  vovede  at  angribe  ham. 

Henrik  IV's  (1589—1610)  dygtige  Blik  kunde  naturligviis 
ikke  undlade  at  blive  opmærksomt  paa  Flaaden,  der  var  kom- 
men i  Forfald  under  de  sidste  Konger  af  Huset  Valois,  og 
han  tænkte  ligesom  Frants  I  paa  at  skabe  en  national  Ma- 

rine,  men  denne  Plan  blev,  som  saa  mange  andre,  tilintet- 
gjort, da  den  ædle  Fyrste  faldt  for  Snigmorderhaand,  og  blev 
først  af  Richelieu  optagen  i  Frankrig,  skjendt  den  allerede  i 
Aaret  1614  kommer  tilsyne  i  Generalstaternes  Indberetninger. 
Men  der  fordredes  ogsaa  en  Vælde  og  Energi  som  Cardina- 
lens  for  at  føre  den  igjennem. 


II. 

Da  Richelieu  beleirede  la  Rochelle,  Huguenotternes  sidste 
Bolværk  mod  de  troløse  Katholiker,  kunde  han  ret  see,  at 
det  uden  en  Flaade  vilde  være  ham  umuligt  at  hæve  Frank- 
rig til  den  Storhed  og  Overlegenhed,  som  var  hans  stolte 
Tankes  stolteste  Drøm.  Utilstrækkeligheden  for  ikke  at 
sige  Mangelen  af  maritime  Hjælpemidler  tyngede  med  Blyvægt 
paa  alle  hans  Foretagender,  lagde  alle  hans  Planer  Hindringer 
i  Veien  og  forlængede  den  fordærvelige  Broderkrig.  Man 
havde  kun  et  aldeles  utilstrækkeligt  Antal  Skibe  disponible 
til  den  første  Blokade,  som  derfor  ogsaa  uden  synderlig  An- 
strengelse blev  brudt  af  Huguenotterne  (1620 — 21),  og  det 
følgende  Aar  var  den  Flaade,  man  kunde  stille  paa  Benene, 
næppe  stor  nok  til  at  indjage  dem  Skræk.  Ophidsede  af 
religieus  Fanatisme  leverede  de  den  kongelige  Flaade  to  ra- 
sende Slag  (26de  og  27de  October  1622),  og  medens  de  i 
det  første  af  dem  havde  en  Slags  Fordeel,  for  saavidt  som 
det  lykkedes  dem  at  antænde  Admiralskibet,  mistede  de  i 
det  andet  et  stort  Antal  Skibe,  uden  at  dette  dog  forhindrede 
dem  fra  tre. Aar  efter  at  begynde  Fjendtlighederne  paany. 
For  at  skaffe  sig  en  Styrke  til  Søes,  som  kunde  gjøre  en 
Ende  paa  de  Plyndringer,  Huguenotternes  Anfører,  Soubise, 
øvede  paa  Kysterne,  saae  Regjeringen  sig  nødsaget  til  at 
søge  Hjælp  hos  Englænderne  og  Hollænderne  —  begge  pro- 
testantiske Nationer  —  mod  deres  Troesbrødre  i  Frankrig; 
men  denne  Hjælp  var  da  ogsaa  saa  tvivlsom,  at  man  blev 
nødt  til  at  skifte  Besætningerne  paa  største  Delen  af  de  til- 

sendte  Skibe.  Fra  Aaret  1626  af  ansaae  Englænderne  det 
for  mere  stemmende  med  deres  politiske  og  religieuse  In- 
teresser —  for  ikke  at  tale  om  Sømmeligheden  —  at  støtte 
deres  underkuede  franske  Troesbrødre  og  erklærede  sig  aabent 
for  Huguenotterne,  til  hvis  Hjælp  de  sendte  en  Flaade  under 
Hertugen  af  Buckingham,  der  dog  kun  gjorde  liden  Gavn. 
Saa  skulde  Spanierne,  de  meest  katholske  af  alle  Katholiker 
hjaglpe  Richelieu  og  Kong  Ludvig  mod  deres  franske  Under- 
saatter,  men  ogsaa  de  viste  kun  ringe  Iver.  Thi  skjøndt 
den  spanske  Regjering  ved  en  Tractat  af  1626  havde  for- 
pligtet sig  til  at  sende  en  mægtig  Flaade,  hvis  Tilstede- 
værelse vilde  have  været  tilstrækkelig  til  at  ende  Borgerkrigen 
et  Par  Aar  tidligere,  end  dette  skete,  saa  maatte  man  dog 
vente  en  ganske  usømmelig  Tid  paa  den,  og  den  franske 
Flaade,  der  ikke  turde  tage  en  Kamp  op  imod  Buckingham, 
laa  aldeles  uvirksom  i  Farvandene  ved  Morbihan.  Havde 
Buckingham  kastet  Tropper  i  Land  paa  øen  Ké  og  enten 
med  Magt  eller  ved  Udsultning  bemægtiget  sig  det  derværende 
Citadel,  vilde  la  Rochelle  have  været  uindtagelig,  thi  selv 
uden  denne  Disposition  havde  Richelieu  og  hans  Hjælpere, 
Sourdis,  Biskop  af  Maillezais,  og  Abbeden  af  Marcillac  — 
to  geistlige  Herrer,  der  vare  ligesaa  dygtige  i  Krigen  som  i 
Theologien  —  Uleilighed  nok  med  at  proviantere  og  under- 
støtte den  franske  Beleiringshær,  og  det  var  først  efter  Bu- 
ckinghams  Bortgang,  at  Richelieu,  idet  han  opgav  Haabet 
om  den  spanske  Flaades  Ankomst  lod  opkaste  det  berømte 
Dige  foran  Havnen.  Dette  Arbeide,  som  skyldes  Ingenieuren 
Métezeau,  var  fuldført  faa  Dage,  førend  Spanierne  endelig 
ankom.  Men  de  gik  omtrent  ligesaa  hurtigt,  som  de  vare 
komne;  den  spanske  Admiral  erklærede,  at  flere  af  hans  Skibe 
vare  i  en  daarlig  Tilstand,  og  vendte  om  igjen  med  det  Løfte 
snart  paany  at  indfinde  sig  paa  Kamppladsen;  men  han  kom 
aldrig,  og  heldigviis  havde  man  ogsaa  nu  taget  saadanne 
Forholdsregler,  at  man  kunde  undvære  ham. 

La  Rochelle  faldt  i  October  1628,  og  det  følgende  Aar 
blev  Freden  med  Huguenotterne  undertegnet;  men  Spaniens 
tvetydige  Opførsel  ved  den  ovennævnte  Leilighed  var  vel- 
skikket til  at  opvække  Richelieus  Uvillie,  og  han  glemte 
Intet.  I  Aaret  1635  forenede  han  sig  med  Hollænderne  mod 
dem,  og  de  Forbundnes  Plan  gik  ud  paa  intet  Mindre  end 
at  dele  de  spanske  Nederlande;  men  Cardinalen  havde  af 
Erfaring  lært,  at  Intet  kunde  gjøres  uden  en  Sømagt,  og  han 
havde  siden  la  Rochelles  Fald  brugt  Tiden  godt.  Den  franske 
Marine  fik  under  ham  en  Betydning,  som  den  ingensinde 
tidligere  havde  havt;  thi  de  tre  Escadrer  fra  Guyenne,  Bre- 
tagne og  Normandiet,  som  samledes  paa  St.  Martin  de  Ré's 
Rhed,  udgjorde  en  Flaade  paa  ikke  mindre  end  syvogtredive 
Skibe,  hvoraf  tre  Fregatter,  tolv  Fløiter  med  Levnetsmidler 
og  sex  Brandere.  Det  stærkeste  af  disse  Fartøier  var  « Kon- 
gens Skib  (Navire  du  roi),  der  førte  52  Kanoner  og  en  Be- 
sætning paa  345  Mand.  Det  blev  commanderet  af  d'Harcourt, 
som  bar  Titlen  «Generallissimus  over  Land-  og  Sømagten  i 
Levanten*),  da  Admiraltitlen  var  bleven  afskaffet  i  Aaret  1627. 
Som  Flagcapitain  hos  d'Harcourt  fungerede  Sieur  Desgouttes, 
<'Som  skulde  commandere  i  Generalissimussens  Fraværelse« 
og  formodentlig  ogsaa  en  Smule  i  hans  Nærværelse,  thi  han 
var  den  bedste  Sømand  ombord  paa  Flaaden.  Det  næststørste 
Skib  blev  commanderet  af  Viceadmiral  Monty;  det  havde  34 
Kanoner;  forøvrigt  var  der  i  Flaaden  8  Skibe  paa  30  Kano- 
ner, 1  paa  36,  14  paa  24  og  Resten  paa  16,  14  og  8  Ka- 
noner. Marquien  af  Pont  de  Courlay  commanderede  Gallei- 
erne.  Den  egentlige  øverstbefalende  paa  denne  Flaade,  som 
forøvrigt  blev  forstærket  i  Middelhavet,  var  den  unge,  tid- 
ligere nævnte  (Henri  d'Escoubleau)  de  Sourdis,  hvis  Fortje- 
nester siden  Beleiringen  af  la  Rochelle  havde  skaffet  ham  et 
ganske  kjønt  Avancement,  idet  han  fra  Biskop  i  Maillezais 
var  stegen  til  Erkebiskop  i  Bordeaux.  Af  Hensyn  til  hans 
geistlige  Værdigheder  skjulte  den  Commando,  man  havde 
givet  ham,  sig  under  den  temmelig  lange  og  temmelig  ube- 


Franske  Søkamp6.  H 

stemte  Titel:  «Chef  for  Kongens  Raad  i  Searmeen  hos  Grev 
d'Harcourt«.  Han  skulde  være  nærværende  i  alle  Krigsraad 
og  ved  alle  Affairer,  have  Overbefalingen  over  Provianten, 
Munilionen,  Besætningerne,  Fæstningsværkerne,  fastsætte  Reg- 
lementet for  Udgifterne,  have  Bedemmelsen  af  Priserne  og 
Myndighed  til  at  fabrikere  Krudt  og  stabe  Kanoner!  Med  andre 
Ord  —  den  unge  Prælat  var  beklædt  med  en  fuldkommen 
Sødictatur.  Med  eller  uden  Grund  meente  Richelieu,  at  Sta- 
tens Vel  fordrede  eller  undskyldte  et  saadant  Brud  paa  Lovene; 
efter  sin  egen  Udtalelse  <'gik  han  lige  løs  paa  sit  Maal, 
mejede  Alt  ned,  hvad  der  kom  ham  i  Veien  og  dækkede  det 
siden  med  sin  røde  Cardinalkaabe«.  DaSourdis  var  kommen 
ind  i  Middelhavet,  forenede  han  sig  med  en  Flaade  paa  tolv 
Skibe,  der  vare  udrustede  af  Cardinal  de  Beauveau,  Erke- 
biskop  af  Nantes,  og  commanderet  af  en  anden  høitstaaende 
Geistlig! 

Den  krigerske  Erkebisp  udførte  mangen  skjøn  Vaabendaad 
i  Aarene  fra  1636  til  1641,  men  den  smukkeste  af  dem  var 
Tilbageerobringen  af  Lerinøerne,  som  Spanien  havde  taget  i 
Begyndelsen  af  Krigen,  endvidere  en  fuldstændig  Ødelæggelse 
af  en  atten  Skibe  stor  Flaade  paa  Kysten  af  Biscaya  (1638)*), 
og  endelig  i  samme  Aar  en  Kamp  mellem  franske  og  span- 
ske Galleier.  Med  Undtagelse  af  en  forfærdelig  Kanonade  i 
Begyndelsen  af  Slaget  lignede  denne  Træfning  i  mange  Ret- 
ninger Oldtidens  Kampe:  man  sloges  Side  om  Side  med 
blanke  Vaaben.  Navnlig  var  der  en  Kamp,  som  havde  en 
fuldstændig  homerisk  Charakteer:  en  Duel  paa  Liv  og  Død 
mellem  en  fransk  og  en  spansk  Capitainsgallei.  De  lagde  sig 
paa  Siden  af  hinanden,  filtrede  sig  saaledes  ind  i  hinanden 
med  deres  Sporer,  at  det  var  umuligt  at  komme  los  igjen, 
og  sloges  med  et  frygteligt  Raseri,  indtil  endelig  den  spanske 


*)  Sourdis  tilskriver  Sieur  Desgouttes  denne  Seir  og  regner  Fjendens 
Tab  til  fem  Tusinde  Døde,  hvorimod  Franskmændenes  kun  var 
fyrretyve  Døde  og  Saarede,  en  Angivelse,  som  dog  synes  at  være 
temmelig  utilforladelig,  for  ikke  at  bruge  et  stærkere  Udtryk. 

Galleicommandant  faldt  og  hans  Skib  blev  taget.  Dette  Uheld 
bestemte  Spanierne  til  at  trække  sig  tilbage;  de  havde  rig- 
tignok taget  tre  franske  Galleier,  men  de  havde  mistet  sex, 
deriblandt  Capitainsgalleien. 

Sourdis  viste  sig  værdig  til  den  Tillid,  Cardinalen  havde 
skjænket  ham,  og  hans  betydelige  Correspondance  er  en  rig 
Kilde  til  det  franske  Artilleries  og  Marines  Historie.  Denne 
Erkebisp  var  i  Ordets  egentlige  Forstand  Krigsgudens  Tjener. 
Saameget  man  end  fra  et  kirkeligt,  kanonisk  Synspunkt  kan 
fordømme  ham,  saa  laa  dog  Grunden  til  hans  Handlemaade 
og  Virksomhed  i  Tiden  selv,  og,  den  kan  derfor  undskyldes. 
Ogsaa  Danmark  har  havt  sin  Erkebisp,  der  ombyttede  Krum- 
staven med  Sværdet  i  Landets  onde  Tid,  og  Frankrig  har 
havt  mange  saadanne  Mænd.  Man  kan  gjere  sig  en  Fore- 
stilling om  de  Fremskridt,  den  franske  Sømagt  gjorde  under 
Sourdis  i  Løbet  af  mindre  end  ti  Aar,  naar  man  sammen- 
ligner Antallet  af  de  Skibe,  han  commanderede,  med  Antallet 
af  dem,  man  kunde  skaffe  tilveie  under  la  Rochelles  Belei- 
ring,  hvor  Fartøiernes  Antal  kun  var  lille  og  deres  Bestyk- 
ning aldrig  høiere  end  fireogtyve  Kanoner. 

Richelieu  havde  i  Organisationen  af  Sømagten  anvendt 
de  samme  Principer,  som  gik  igjennem  alle  hans  øvrige 
Foretagender:  overalt  søgte  han  at  bringe  Simpelhed,  Regel- 
mæssighed og  Fasthed  ind  i  Forretningsgangen;  Construc- 
tionen,  Bevæbningen,  Besætningen  af  Statens  Skibe  ophørte 
at  rette  sig  efter  Bygmesterens  eller  Chefernes  Phantasier  eller 
Forgodtbefindende  og  bleve  faste  Regler  undergivne.  Han 
virkeliggjorde  den  Plan,  som  Frankrigs  dygtigste  Konger  hid- 
til kun  havde  skimtet,  og  lagde  Grunden  til  den  franske 
Marines  senere  Storhed. 

Under  Ludvig  XIV's  stormfulde  Barndom  var  der  ikke 
megen  Brug  for  Fiaaden,  saameget  mindre,  som  den  forsigtige 
og  sparsommelige  Mazarin  ikke  satte  stor  Priis  paa  den. 
Men  der  levede  dog  en  Deel  fortjenstfulde  Søofficerer,  som 
vare   uddannede  i  den  foregaaende  Tid.     Iblandt  disse  bør 

navnlig  nævnes  Chevalier  Paul,  som  havde  commanderet  under 
Sourdis  og  under  Mazarin  opnaaede  en  hai  Værdighed.  Det 
var  ham,  man  tillagde  den  største  Deel  af  Æren  for  denne 
Periodes  smukkeste  Vaabendaad  tilsoes:  Seiren  over  Spanierne 
ved  Barcelona  den  29de  September  1654. 


III. 

Fra  det  øieblik,  da  Ludvig  XIV  selv  greb  Kegjeringens 
Tøiler,  blev  Somagtens  Udvikling  en  af  hans  stadige  Tanker. 
Han  havde  fortrinlige  Hjælpere  i  Colbert,  Vauban  og  Duquesne 
i  Alt,  hvad  der  angik  den  administrative  Ordning.  Skabelsen 
og  Udvidelsen  af  Havneanlæg,  Forbedring  i  Skibsformerne 
og  en  betydelig  Forøgelse  i  Skibenes  Tal,  Indøvelsen  af 
Mandskab  og  Officerer  —  og  Alt  gik  frem  med  Kæmpeskridt. 
I  Aaret  1661  var  der  i  Frankrig  tre  Grundformer  for  Krigs- 
skibene, af  hvilke  de  stærkeste  ikke  havde  under  halvfjerd- 
sindstyve Kanoner;  i  1666,  da  Franskmændene  skulde  forene 
sig  med  Hollænderne  i  Canalen,  talte  den  Flaade,  der  løb  ud 
fra  Toulon,  33  Skibe,  blandt  hvilke  et  paa  80  og  et  paa  84 
Kanoner,  og  dog  blev  denne  store  Udrustning,  der  comman- 
deredes  af  Hertugen  af  Beaufort,  til  ingen  Nytte,  da  Fransk- 
mændene kom  for  seent  til  at  deeltage  i  Ruyters  glimrende 
Kampe  med  Englænderne.  Rimeligst  bliver  det  at  antage, 
at  Ludvig  XIV  som  klog  General  holdt  sine  Skibe  udenfor 
Ilden  og  lod  Hollænderne  og  Englænderne  prygle  løs  paa 
hinanden,  indtil  de  begge  bleve  trætte,  for  at  han  i  det  gun- 
stige øieblik  kunde  varetage  sine  Interesser  støttet  til  en 
betydelig,  endnu  uskadt  Flaade*). 

Den  Expedition,  Ludvig  i  Aaret  1669  foretog  i  Forening 
med  Paven,  Maltheserordenen  og  Venedig  for  at  komme 
Kandia  til  Hjælp,  og  som  man  kan  kalde  det  sidste  Korstog, 


*)  See   forøvrigt    om    denne    Søkrig    Afhdl.  i   dette    Tidsskrifts    anden 
Aarg.  2  Bd.  Pag.  427  og  flg. 

var  ligeledes  commanderet  af  Beaufort.  Frankrig  havde  stillet 
sytten  høibordede  Skibe  og  fire  mindre,  tretten  Galleier  og 
fire  Gallioter.  Frankrigs  dygtigste  Sømænd  toge  Deel  i  denne 
Expedition.  Man  seer  der  Martel,  Grancey,  Tourville,  Gabo- 
ret og  flere.  Hertugen  af  Beaufort,  for  hvis  Skyld  den  ned- 
lagte Admiralsværdighed  atter  var  bleven  oprettet,  gik  om- 
bord i  « Monarken«  et  Skib  paa  94  Kanoner.  Greven  af  Vivonne, 
M"®  de  Montespan's  dvaske  Broder,  havde  i  sin  Egenskab 
af  «Galleigeneral  og  Generallieutenant  i  Levantens  Have»)  — 
en  Post,  som  han  naturligviis  skyldte  sin  Søsters  Yndigheder; 
han  var  ombord  paa  den  største  af  Galleierne  "Generale",  et 
Uhyre,  der  blev  bevæget  frem  af  410  Roerkarle  og  havde  en 
Besætning  af  160  Soldater.  Hele  denne  skjønne  Kraftud- 
vikling fik  imidlertid  et  saare  jammerligt  Udfald,  hvilket  var 
ganske  naturligt,  eftersom  hele  Foretagendet  blev  saa  slet 
ledet  som  vel  muligt.  Istedetfor  samtidigt  at  angribe  Tyr- 
kerne tillands  og  tilvands  forsøgte  man  først  i  Natten  mel- 
lem den  24de  og  25de  Juni  at  foretage  et  Angreb  med  de 
udskibede  Tropper,  men  blev  slaaet  tilbage  med  Tab.  Ved 
denne  Leilighed  forsvandt  Beaufort,  og  man  har  siden  aldrig 
hørt  Noget  til  ham  eller  kunnet  faae  at  vide,  hvor  han  er 
bleven  af.  Angrebet  tilsøes  maatte  opsættes  til  den  25de 
Juli  —  altsaa  en  heel  Maaned  efter,  fordi  Galleierne  ikke 
kunde  komme  saa  hurtigt  afsted  som  Seilskibene;  men  ogsaa 
dette  slog  feil.  Venelianerne,  der  dog  ifølge  deres  Handels- 
interesser,  der  bragte  dem  i  stadige  Conflicter  med  Tyrkerne, 
havde  meest  Fordeel  af  en  lykkelig  Udgang  paa  Expeditionen, 
laae  ganske  roligt  og  saae  paa  det  Hele;  Ilden  fra  de  franske 
Skibe,  der  bleve  generede  af  Galleiernes  taabelige  Maneuvrer, 
gjorde  ingen  Virkning  paa  Fjenden,  og  endelig  kom  der  Brand 
i  Skibet  »Therese«  paa  58  Kanoner  med  350  Mands  Besæt- 
ning. Det  sprang  i  Luften,  og  kun  tre  Mand  bleve  reddede. 
Otte  Dage  efter  denne  uheldige  Affaire  lettede  Franskmæn- 
dene og  stode  Vester  i,  men  Ansvaret  for  Togets  sørgelige 
Udfald    maa  ene  og  alene  tilskrives  Ludvig  XIV  selv,    som 

ved  denne  Leilighed  havde  taget  alt  for  meget  Hensyn  til 
sin  Egenskab  som  den  «allerchristeligste')  Konge.  Thi  skjendt 
Frankrig  havde  taget  Broderparten  af  Udrustningerne  og  sat 
sine  bedste  Kræfter  i  Vove,  havde  Kongen  dog  tilstedet,  at 
den  øverste  Anfersel  betroedes  til  Pavens  Galleigeneral,  Ros- 
pigliosi,  hvem  hverken  den  hellige  eller  profane  Aand  synes 
at  have  favoriseret. 

Denne  Træfning  havde  dog  forsaavidt  en  god  Følge,  som 
den  bidrog  mægtigt  til  at  sætte  Galleierne  i  Miscredit  over 
for  høibordede  Skibe,  naar  Talen  var  om  større  maritime 
Expeditioner.  Man  seer  af  de  Instructioner,  som  bleve  givne 
Beaufort,  at  baade  Kongen  og  Colbert  havde  overveiet  de 
Misligheder ,  som  kunde  fremkomme  ved  den  forskjellige 
Maade,  paa  hvilken  Ro-  og  Seilfartøier  førtes,  og  Begiven- 
hedernes Gang  retfærdiggjorde  kun  altfor  vel  Rigtigheden  af 
disse  Forudfølelser;  thi  dreven  af  en  gunstig  Vind  var  den 
med  Seil  forsynede  Deel  af  Flaaden  kommen  Fjenden  i  Sigte 
langt  tidligere  end  Galleierne,  og  derved  fik  han  naturligviis 
Tid  til  at  forstærke  sig.  Desuden  havde  Nødvendigheden  af 
at  anbringe  Artilleri  ombord  i  Rofartøierne  hidført  og  nød- 
vendiggjort saadanne  Modificationer  i  disses  Bygning,  at 
Farten  blev  langt  mindre,  skjøndt  Aarernes  Antal  var  bety- 
deligt større  end  tidligere.  Man  maa  forbauses  over  det 
uhyre  Antal  Galleislaver,  som  disse  forandrede  Rofartøier  for- 
drede, og  man  begriber  næsten  ikke,  hvor  alle  disse  Menne- 
sker have  faaet  Plads,  naar  man  hører,  at  der  paa  de  Galleier, 
som  sendtes  til  Kandia  var  ikke  mindre  end  100  Soldater 
og  henimod  fire  Hundrede  Roerkarle.  Ikkedestomindre  blev 
man  af  gammel  Vane  ved  med  at  bruge  Galleierne  til  hen- 
imod Slutningen  af  Ludvig  XlV's  Regjering. 

I  Aaret  1672  fandt  Ludvig  XIV  det  rigtigt  at  gjøre 
fælles  Sag  med  Englænderne  mod  de  forenede  Nederlande, 
fordi  disse  havde  lagt  en  efter  hans  Mening  altfor  høi  Told 
paa  franske  Handelsvarer,  hvad  der  dog  slet  ikke  var  Andet 
end  en  Tak  for  sidst  for  Ludvigs    egen  altfor  strenge  Taxt 

af  1667.  Den  fransk-engelske  Flaade  talte  83  Linieskibe  — 
en  dengang  ganske  ny  Benævnelse,  som  var  laant  fra  den 
Maade,  paa  hvilken  man  ordnede  de  store  Skibe  i  Slaget  — 
af  hvilke  de  53  vare  engelske,  uden  at  medregne  Fregatter, 
Brandere  og  mindre  Skibe.  Hollænderne  havde  kun  51  Skibe 
at  stille  derimod.  Aldrig  havde  Canalen  seet  et  saa  stort 
Antal  Krigsskibe  paa  een  Gang.  Englænderne  havde  Skibe  paa 
100,  paa  96  og  paa  80  Kanoner,  og  deres  Flaades  samtlige 
Kanonantal  var  2,996,  medens  Franskmændenes  storste  Skib, 
«den  hellige  Philip«,  com manderet  af  Viceadmiral  d'Estrées, 
kun  førte  78  Kanoner,  og  Flaadens  samtlige  Kanonantal  var 
1,654 ,  altsaa  kun  lidt  over  Halvdelen  af  Englændernes. 
Generallieutenant  Duquesne's  Stander  var  heiset  ombord  i 
«le  Conquerant«)  paa  70  Kanoner;  Tourville,  der  senere  skulde 
blive  saa  berømt  i  Frankrigs  Sokrigshistorie ,  var  dengang 
endnu  kun  Linieskibscapitain.  De  to  forenede  Flaaders 
umaadelige  Overlegenhed  syntes  at  maatte  knuse  den  hol- 
landske, men  ombord  paa  denne  commanderede  Ruyter! 

Flaaderne  traf  sammen  den  7de  Juni  i  Bugten  ved 
Southwood.  Englænderne  havde  med  den  hollandske  Avant- 
garde og  Centrum  at  gjore.  Dette  commanderedes  af  Ruy- 
ter i  egen  Person.  Man  sloges  paa  begge  Sider  med  stor 
Forbittrelse,  et  hollandsk  Skib  blev  taget,  et  andet  sprang  i 
Luften,  et  tredie  sank.  Men  Englændernes  Tab  var  meget 
større.  Deres  6verstcommanderende,  Hertugen  af  York  (senere 
Jacob  II),  saae  sig  nødsaget  til  flere  Gange  at  forlade  det 
Skib,  hvorpaa  han  befandt  sig.  Af  deres  fire  Linieskibe  paa 
100  Kanoner  blev  et  antændt  af  Brandere,  et  andet  mistede 
sin  Reisning  og  maatte  trække  sig  ud  af  Linien,  et  tredie 
blev  taget,  men  atter  taget  tilbage  af  den  ombordværende 
Besætning,  og  et  fjerde  var  ligeledes  nærved  at  falde  i  Hol- 
lændernes Hænder ,  ligesom  ni  andre  Skibe  bleve  gjorte 
ukampdygtige.  Overfor  saadanne  Resultater  af  en  Kamp 
mellem  de  31  hollandske  Skibe,  som  dannede  Avantgarden, 
og  hele  den  engelske  Flaade  maa  man  vel  spørge  om,   hvad 

der  vilde  være  bleven  af  denne  samme  engelske  Flaade,  dersom 
Modstanderne  havde  været  ligesaa  stærke?  Men  hvad  toge 
Franskmændene  sig  for  imidlertid?  I  Begyndelsen  af  Kam- 
pen, medens  Hertugen  af  York  styrede  Nord  i,  og  de  Euyter, 
efter  sin  egen  Kapport,  fulgte  Englænderne,  efter  at  han  først 
havde  taget  Coursen  mod  Syd,  vedblev  d'Estrées,  hvis  Skibe 
først  vare  under  Seil,  at  gaae  mod  Syd  ligesom  den  holland- 
ske Arrieregarde.  De  to  Flaadeafdelinger  vare  hele  Dagen 
engagerede  paa  Afstand,  og  en  fransk  Escadrechef  blev  dødelig 
saaret,  men  denne  Skjærmydsel  havde  naturligviis  ingensom- 
helst  Indflydelse  paa  HovedafFairen  og  gav  Anledning  til  for- 
skjellige  Fortolkninger.  Kuyter  meente,  hvad  der  vel  ogsaa 
er  rimeligt,  at  Kong  Ludvig  her  ligesom  tidligere  bar  Kap- 
pen paa  begge  Skuldre  og  havde  givet  sin  Flaade  Ordre  til 
at  holde  sig  tilbage,  for  at  de  to  store  Sønationer  kunde 
ødelægge  hinanden  gjensidigt;  Andre  mene,  at  d'Estrées  paa 
egen  Haand  havde  holdt  sig  udenfor  Kampen,-  hvad  der  dog 
er  lidet  sandsynligt  overfor  en  Herre  som  Ludvig  XIV,  og 
endelig  siger  Hertugen  af  York,  at  Franskmændene  holdt  sig 
saa  nær  til  Vinden,  som  det  var  dem  muligt,  og  tilbøde  Hol- 
lænderne Slag,  men  at  disse,  der  havde  Fordelen  af  Vinden, 
ikke  vilde  modtage  det.  Dette  kan  nu  lyde  meget  smukt, 
men  hvorfor  gik  Franskmændene  da  ikke  over  Stag  og  satte 
Coursen  Nord  i  for  at  komme  i  Engagement  med  den  hol- 
landske Avantgarde  eller  Centrum,  som  sloges  med  Eng- 
lænderne; den  hollandske  Arrieregarde  var  da  sikkert  nok 
fulgt  efter. 

Aaret  efter,  netop  samme  Dag  (den  7de  Juni),  fandt 
et  nyt  Sammenstød  Sted  mellem  de  to  Flaader.  Denne  Gang 
dannede  Franskmændene  Centrum  og  bleve  alvorligt  enga- 
gerede. Escadrechefen,  de  Grancey,  brød  et  øieblik  den  hol- 
landske Linie,  idet  han  holdt  ind  imellem  de  Skibe,  der 
dannede  Teten  af  Arrieregarden,  men  denne  Maneuvre  blev 
gjennemskuet  af  Ruyter  og  dens  Følger  tilintetgjorte,  idet 
han  strax  gik  over  Stag  med  en  Afdeling  af  sin  Centrums- 

escadre,  strøg  ind  mellem  de  franske  Skibe,  atter  forenede 
sig  med  sin  Arrieregarde  og  derpaa  igjen  vendte  for  at 
komme  den  af  Englænderne  haardt  betrængte  Avantgarde  til 
Undsætning.  Tabene  vare  store  paa  begge  Sider  og  Heldet 
vexlende,  men  Udfaldet  var  glimrende  for  Ruyter,  der  med 
51  Linieskibe  havde  kæmpet  med  81  uden  at  bukke  under 
for  Overmagten. 

Endelig  den  20de  August  samme  Aar  blev  en  sidste 
Bataille  leveret  mellem  Texel  og  Maas.  Denne  Gang  stod 
Fægtningen  livligst  mellem  den  hollandske  Arrieregarde,  com- 
manderet  af  Tromp,  Ruyters  værdige  Stedfortræder,  og  Eng- 
lænderne under  Spragge,  som  faldt.  Paa  begge  Sider  var 
Tabet  stort,  men  Ruyter  seirede  dog  forsaavidt,  som  de  for- 
bundne Flaader  fjernede  sig  fra  Hollands  Kyster.  Atter  i 
dette  Slag  paadrog  Viceadmiral  d'Estrées  sig  nye  Bebreidelser, 
fordi  han  hele  Dagen  havde  ladet  sig  lamme  i  sin  Virksom- 
hed af  svagere  Kræfter,  ja  endog  ladet  en  Deel  af  den  fjendt- 
lige Avantgarde  slippe  imellem  sine  Skibe  og  forene  sig  med 
Ruyter  i  Centrum,  medens  han  havde  forsømt  at  forene  sig 
med  den  engelske  Hovedstyrke  under  Prinds  Rupert  indtil 
paa  et  Tidspunkt,  da  denne  Forening  ikke  kunde  faae  nogen- 
somhelst  Indflydelse  paa  Kampens  endelige  Udfald.  Det  synes, 
som  om  d'Estrées  har  udvist  megen  personlig  Tapperhed,  og 
hans  Skib  blev  ilde  tilredt,  men  han  enten  vilde  eller  kunde 
ikke  gjøre,  hvad  han  som  Chef  for  Avantgarden  burde  have 
gjort,  og  Tanken  om  hemmelige  Ordrer  trænger  sig  derfor 
ved  denne  Leilighed  paany  frem,  hvis  man  ikke  vil  gaae  saa 
vidt  i  sine  Formodninger  —  saaledes  som  Hr.  Troude  gjør  — , 
at  man  tillægger  Ruyter  en  høiere  politisk  Indsigt  end  Lud- 
vig XIV,  en  Indsigt,  som  bevægede  ham  til  aldrig  at  indlade 
sig  med  den  franske  Flaade,  fordi  han  bedre  indsaae  Frank- 
rigs sande  Interesser  end  den  store  Konge! 

Til  denne  Bataille  knytter  sig  forøvrigt  Mindet  om  en 
af  de  smukkeste  tappre  Gjerninger,  hvoraf  den  franske 
Marine  kan  rose  sig.    I  det  -Oieblik,  da  d'Estrées  og  Bankert 

sloges  paa  nærmest  Hold,  kastede  den  franske  Admiral  en 
Brander  imod  sin  Modstander.  Branderen  var  commanderet 
af  Guillotin,  der  paa  sin  Vei  maatte  udholde  Ilden  fra  tre 
Skibe,  inden  han  naaede  det  betegnede  Fartøi,  som  han 
hængte  sig  fast  ved  og  stak  i  Brand.  Man  saae  den  hol- 
landske Besætning  kaste  sig  i  Havet,  og  Guillotin  havde  al- 
lerede fjernet  sig  et  godt  Stykke,  da  han  saae,  at  hans  Ild 
ikke  gjorde  rigtig  Virkning,  hvorfor  han  vendte  tilbage  og 
forsøgte  at  gjøre  det  grundigere  anden  Gang.  Der  var  imid- 
lertid bleven  nogle  Matroser  tilbage  paa  det  hollandske  Skib, 
og  disse  reddede  det,  idet  de  kappede  Branderens  Drægliner 
og  slap  fra  den.  Det  er  Marineintendanten  i  Brest,  Hr.  de  Seuil, 
som  fortæller  dette  modige  Træk,  men  skjøndt  Meddelelsen 
kommer  fra  en  Autoritet,  troe  vi  dog  ikke  rigtig  paa  den, 
deels  fordi  den  forekommer  os  at  lide  af  indre  Usandsynlighe- 
der, og  deels  fordi  det  altid  ved  saadanne,  om  just  ikke  lige- 
frem uheldige  saa  dog  altid  uafgjørende  Affairer,  vrimler  af 
denne  Slags  Historier,  som  navnlig  Franskmændere  ere  Me- 
stere  i  at  sætte  i  Scene  og  producere  af  meget  ringe  Foran- 
ledninger, og  navnlig  gaaer  det  vist  ikke  an  af  denne  Hi- 
storie om  Branderen  at  mene  med  den  franske  Forfatter,  at 
(•dersom  Ruyter  undgik  at  slaaes  med  den  franske  Flaade,  saa 
undgik  denne  ikke  at  slaaes  med  ham«. 

Den  følgende  Vinter  faldt  England  fra,  og  Holland  fik 
Hjælp  af  Spanien ,  hvis  Sømagt  endnu  dengang  ansaaes 
for  at  være  af  en  vis  Fortrinlighed.  Oprøret  i  Messina  for- 
flyttede Krigsskuepladsen  over  til  Middelhavet.  Ludvig  XIV 
havde  allerede  tidligere  hjulpet  Insurgenterne,  da  han  i  Begyn- 
gelsen  af  Aaret  1675  besluttede  sig  til  at  sende  en  betyde- 
ligere Styrke  derhen.  Denne  Styrke  var  commanderet  af 
Vivonne,  Kongens  Svoger  til  venstre  Haand,  der  blev  udnævnt 
til  Vicekonge  af  Sicilien  for  Frankrig.  Skjøndt  Vivonne  var 
en  tapper  Mand,  var  han  dog  saa  dvask  og  vellystig  til  Over- 
drivelse, at  han  selv  næppe  havde  foretaget  sig  Noget;  men 
heldigviis  havde    han  Duquesne   med  sig.      Flaadens  første 

Gjerning  var  at  tvinge  Spanierne  til  at  ophæve  Blokaden  af 
Messina,  og  Duquesne  forfulgte  paa  egen  Haand  med  sin  Af- 
deling hidsigt  den  spanske  Flaade  uden  at  indhente  den  com- 
manderende  Admirals  Ordre  eller  Tilladelse,  da  Spanierne 
rimeligviis  vilde  have  været  langt  borte,  forend  en  saadan 
var  bleven  given.  Udfaldet  retfærdiggjorde  den  brave  Sø- 
mands Forvovenhed,  thi  han  klemte  den  spanske  Arriere- 
garde saaledes,  at  han  tog  et  Skib  og  borede  to  i  Sænk. 

Juni  Maaned  dette  Aar  blev  betegnet  ved  nogle  glim- 
rende Krydstogter  af  Capitainerne  Tourville  —  et  af  de  be- 
rømteste Navne  i  Frankrigs  Søkrigshistorie  —  og  Léry  i  det 
adriatiske  Hav,  hvor  de  toge  et  Linieskib  og  en  Fregat  og 
angrebe  Reggios  Havn,  hvor  en  fransk  Fregat  var  kommen  i 
Besæt  ved  Strømmen  i  det  snævre  Stræde  og  tagne  af  ti 
spanske  Galeier.  Tourville  og  hans  Collega  vare  ikke  stærke 
nok  til  at  tage  den  erobrede  Fregat;  de  forsøgte  da  paa  at 
ødelægge  den  og  paa  samme  Tid  gjøre  Fjenden  saa  megen 
Fortræd  som  muligt,  hvilket  ogsaa  lykkedes  dem  fuldkomment, 
saa  fuldkomment,  at  det  næsten  blev  for  meget.  Medens  de 
nemlig  fyrede  paa  Citadellet,  antændte  en  af  deres  Brandere, 
ført  af  Capitain  Serpaut,  Fregatten  og  med  den  alle  de  Skibe, 
som  vare  i  Havnen.  Ilden  forplantede  sig  til  Land  og  fik  fat 
i  et  Krudtmagasin,  hvis  Explosion  ødelagde  en  Deel  af  Vol- 
dene. Det  var  unegtelig  et  « smukt »  Resultat  af  en  eneste 
Branders  Virksomhed,  skjøndt  ikke  saa  ganske  lidt  paa  Men- 
neskelighedens Bekostning. 

Hidtil  havde  Franskmændene  kun  havt  med  Spanierne 
at  gjøre  —  nu  kom  Ruyter  til  Middelhavet.  Hans  Nær- 
værelse gav  Vivonne  nyt  Liv,  og  det  blev  nødvendigt  for  de 
Franske  at  søge  et  Støtte-  og  Foreningspunkt  paa  Siciliens 
Sydside.  Den  17de  August  1676  toge  de  Agosta,  og  i  denne 
Kamp  udmærkede  sig  navnlig  Tourville  og  Generallieutenant 
d'Almeiras,  hvilken  Sidste  besørgede  Udskibningen  af  Trop- 
perne, medens  Tourville  ledede  Angrebet  paa  de  spanske  Sø- 
batterier. 

Det  følgende  Aar  (1676)  blev  et  meget  mærkeligt  Aar  i 
Frankrigs  S^økrigshistorie.  Det  begyndte  med  en  temmelig 
alvorlig  Fægtning  ved  de  lipariske  øer  mellem  den  spansk- 
hollandske Flaade,  der  blev  commanderet  af  de  Ruyter  selv 
og  talte  otte-  eller  niogtyve  Linieskibe  foruden  Fregatter  og 
Galleier,  og  den  franske  Flaade  paa  tyve  Linieskibe,  comman- 
deret af  DuquGsne,  der  som  Escadrechefer  havde  Tourville, 
Gaboret,  de  Preuilly  og  Flere.  Hele  Dagen  den  7de  Januar 
maneuvrede  Duquesne,  der  førte  en  betydelig  Convoi  med 
Levnetsmidler  til  Messina,  for  at  tage  Luven  fra  Hollænderne, 
for  at  han  derved  kunde  aabne  Convoien  selv  en  fri  Passage, 
medens  han  tilbød  de  forenede  Flaader  Slag.  Dette  lykkedes 
ham  ogsaa,  thi  den  8de  Januar  ved  Dagens  Frembrud  saae 
han  sig  i  Stand  til  at  beskjæftige  de  Ruyter  saaledes,  at 
denne  ikke  kunde  afsende  et  eneste  Skib  til  at  forfølge  Con- 
voien, og  medens  han  gav  denne  Ordre  til  at  fortsætte  sin 
Vei,  stod  han  ned  paa  de  Ruyter  i  en  saadan  Orden,  at  den 
gamle  Hollænder  erklærede  « aldrig  at  have  soet  en  Kamp,  i 
hvilken  Fjenden  marscherede  smukkere  op»).  Fægtningen  var 
ikke  afgjørende,  men  dog  meget  hæderlig  for  Duquesne,  der 
i  ethvert  Tilfælde  havde  frelst  sin  Convoi.  Med  lige  Kræfter 
vandt  han  ligesaa  mange  Fordele  over  sin  berømte  Modstan- 
der som  de  fransk-engelske  Flaader  i  Canalen,  der  dog  kæm- 
pede med  en  betydelig  Overmagt  paa  deres  Side.  Der  var 
endog  et  øieblik,  da  nogle  hollandske  Linieskibe  som  Følge 
af  en  tilbagegaaende  Bevægelse  af  den  øvrige  Flaade  vare 
nærved  at  blive  afskaarne,  men  heldigviis  faldt  det  i  med 
Stille,  og  medens  den  franske  Flaade  paa  Grund  heraf  laa 
uvirksom ,  frelste  de  spanske  Galleier  de  truede  Skibe. 
Franskmændene  vedbleve  at  holde  det  gaaende  i  Farvandene 
omkring  Stromboli,  hvorimod  de  Ruyter  trak  sig  tilbage  til 
Palermo.  Tabet  havde  været  betydeligt  paa  begge  Sider, 
meest  dog  paa  Hollændernes,  der  mistede  et  Linieskib,  som 
sank  paa  Retraiten. 

Et  Par  Maaneder  efter,  i  Slutningen  af  April,  fandt 
et  nyt  Sammenstød  Sted  i  Bugten  ved  Agosta  mellem  de 
samme  Modstandere.  Kræfterne  vare  betydeligere  end  forrige 
Gang  og  næsten  lige  paa  begge  Sider,  men  Duquesnes  vare 
mere  eensartede,  idet  alle  hans  Skibe  (29)  vare  franske,  hvorimod 
Kuyter  af  27  havde  10  spanske,  som  trods  alle  Admiralens 
Befalinger  og  Bønner  negtede  at  knibe  op  mod  Vinden. 
Følgen  var,  at  de  mere  vare  Tilskuerere  til  end  Deeltagere 
i  Kampen,  og  Hollænderne  maatte  kæmpe  alene  med  en  be- 
tydelig Overmagt  —  sytten  mod  niogtyve.  Men  de  fornegtede 
ikke  deres  gamle  Ry;  thi  næsten  alle  de  franske  Skibe  havde 
svære  Haverier  paa  Skrog  og  Reisninger,  og  et  af  dem  var 
saa  ilde  medtaget,  at  det  maatte  trække  sig  ud  af  Kampen; 
to  Linieskibschefer  bleve  dræbte  saavelsom  d'Almeiras,  en 
af  Frankrigs  dygtigste  Søofficerer,  Hvad  Hollænderne  angaaer, 
saa  mistede  tre  af  deres  Skibe  Masterne  og  havde  faaet 
mange  Grundskud,  hvorfor  de  maatte  trække  sig  ud  af  Kam- 
pen; men  det  største  Tab,  de  led,  var  uerstatteligt,  idet  den 
heltemodige  Ruyter,  som  kunde  have  tilhørt  Frankrig,  der- 
som Ludvig  XIV  havde  villet  det,  fik  to  haarde  Saar,  der 
otte  Dage  efter  gjorde  Ende  paa  hans  Liv.  Den  hollandske 
Flaade  trak  sig  i  Uorden  og  ilde  medtaget  tilbage  til  Syracus, 
hvor  Duquesne  forgjæves  søgte  at  udfordre  den  til  Kamp. 
Men  en  Maaned  efter  blev  den  samme  Flaade  paa  Palermos 
Ehed  angreben  af  Vivonne,  der  ved  Ludvig  XIV's  Bebreidelser 
var  bleven  nødt  til  at  forlade  Messina  og  commanderede  per- 
sonligt. Det  var  navnlig  Branderne,  som  vare  Skyld  i  denne 
Dags  heldige  Udfald  for  Franskmændene.  Angrebet  blev  be- 
gunstiget af  Vinden,  der  blæste  mod  Land,  og  Fjenderne 
bleve  drevne  ind  i  Bugten  og  kastede  i  Uorden  mellem  hin- 
anden. Mod  denne  forvirrede  Masse,  der  hverken  kunde 
komme  ud  eller  ind,  sendte  Franskmændene  nu  deres  Bran- 
dere, og  Virkningen  var  forfærdelig.  Syv  Linieskibe  bleve 
sprængte  i  Luften,  alle  de  andre  fik  deres  Rigninger  mere 
eller  mindre  ødelagte;  de  Haan,  Ruyters  Eftermand,  og  den 

spanske  Admiral  faldt.  Skrækken  og  Forvirringen  mellem  de 
forenede  Flaader  var  forfærdelig,  og  det  havde  kun  kostet 
Franskmændene  liden  Umage  at  ^ødelægge  dem  begge  fuldstæn- 
digt, men  den  dvaske  Vivonne  skyndte  sig  blot  at  komme 
tilbage  til  Messina;  han  havde  gjort  Nok  til  at  kunne  vise 
sig  med  Ære  i  Versailles,  og  ethvert  ^ieblik,  der  blev  taget 
fra  Forn^ielsen,  var  for  ham  tabt  for  Livet! 

Paa  samme  Tid,  som  disse  Begivenheder  foregik,  kæm- 
pede Viceadmiral  d'Estrées  med  afvexlende  Held  i  de  ameri- 
kanske Farvande.  Hollænderne  havde  bemægtiget  sig  Cay- 
enne  og  Tabago.  D'Estrées  tog  Cayenne  tilbage  og  vendte 
sig  derefter  mod  den  hollandske  Escadre  under  Binkes,  som 
havde  sine  Skibe  liggende  ankrede  op  med  Spring  paa  Ta- 
bagos  Khed.  Fægtningen,  der  blev  indledet  i  det  temmelig 
smalle  Farvand,  fik  en  hoist  ulykkelig  Udgang.  Det  hol- 
landske Linieskib  «Truininger') ,  som  Franskmændene  havde 
bemægtiget  sig,  sprang  pludselig  i  Luften  og  bedækkede  de 
Kæmpende  med  sine  glødende  Brande,  Ilden  forplantede  sig 
til  andre  Skibe,  og  fire  hollandske,  tre  franske  og  desuden 
en  Deel  Transportskibe,  ombord  paa  hvilke  der  befandt  sig 
en  Mængde  forsvarsløse  Folk,  bleve  fortærede  af  Flammerne. 
Forst  omtrent  et  Aar  efter  (i  December  1676)  fik  d'Estrées 
Eevanche,  idet  han,  istedetfor  paany  at  vove  sig  ind  paa 
Rheden,  lod  Fortet,  som  forsvarede  den,  angribe  af  udskibede 
Landtropper,  og  dette  vovelige  Foretagende,  der  blev  udført 
i  al  Hemmelighed  og  med  Hurtighed  og  Kraft,  lykkedes  fuld- 
komment. Opmuntret  ved  dette  Held  vilde  d'Estrées  ogsaa 
forsøge  sig  paa  den  hollandske  Coloni  Curacao,  men  da  han 
manglede  tilstrækkeligt  Kj ondskab  til  Farvandene,  løb  han 
paa  nogle  Klipper,  hvor  han  mistede  flere  Skibe,  og  Fore- 
tagendet blev  af  denne  Grund  opgivet.  I  Europa  vedblev 
den  franske  Marine  derimod  at  have  Held  med  sig  lige  til 
Krigens  Ende.  I  Januar  1677  vandt  Chåteaurenault  en  smuk 
Seir  over  en  hollandsk  Escadre,  som  skulde  forstærke  den 
spansk-hollandske  Flaade  i  Middelhavet,  idet  han  angreb  den 

i  Strædet  ved  Gibraltar,  skjød  fire  Skibe  i  Sænk  og  jog  de 
ovrige  tilbage  til  Cadix's  Rhed.  Denne  Seir  var  saa  meget 
hæderligere ,  som  Franskmændene  vare  Hollænderne  under- 
legne i  Antal. 

Men  til  Trods  for  alle  disse  hæderlige  Kampe,  til  Trods 
for  det  meget  udgydte  Blod  for  at  vinde  Sicilien  havde  de 
Franske  dog  kun  meget  faa  Steder  .kunnet  faae  fast  Fod  paa 
denne  -0.  Størstedelen  af  Befolkningen  mindedes  igjennem 
sine  Sagn  den  sicilianske  Vesper  og  vare  yderlig  ugunstige 
mod  Franskmændene.  I  Februar  1678  trak  la  Feuillade,  der 
var  bleven  udnævnt  til  Vivonnes  Efterfølger,  sig  tilbage  og 
overlod  Messina  til  Spaniernes  Hævn,  men  det  er  dog  rime- 
ligt, at  Frankrig  ved  Freden  i  Nymwegen  1679  indirecte 
høstede  Frugterne  ogsaa  af  sine  Seire  tilsøes,  thi  skjøndt 
Nederlandene  gik  skadesløse  ud  af  Kampen,  vandt  Ludvig 
dog  Franche-Comté  fra  Spanien. 


IV. 

Vi  skulle  ikke  opholde  os  længe  ved  et  Foretagende, 
som  der  gik  mere  Ry  af,  end  det  egentligt  fortjente,  og  som 
var  ganske  uden  Betydning  for  Udviklingen  af  den  franske 
Søstyrke  —  Bombardementet,  eller  snarere  Bombardemen- 
terne paa  Algier  i  Aarene  1683  og  87,  Expeditioner,  som 
bleve  nødvendiggjorte  ved  denne  Sørøverredes  evindelige  Trac- 
tatbrud.  Bombardementet  blev  iværksat  af  Bombardeergalioter, 
der  vare  forsynede  med  Bak  og  Skandse,  den  første  for  Mor- 
tererne, den  sidste  for  Kanonerne.  Disse  Fartøier,  som  havde 
kostet  mange  Penge  at  bygge,  svarede  paa  ingen  Maade  til 
de  Forventninger,  man  havde  gjort  sig  om  dem;  de  bleve 
øieblikkelig  ødelagte  af  Rystelsen  ved  Affyringen  af  det  svære 
Skyts,  og  mange  Folk  meente,  at  man  havde  gjort  bedre  i 
at  følge  Duquesnes  Raad  og  forsøge  sig  mod  Algier  med 
Landgangstropper. 

I  Tiden  mellem  Algiers  første  og  andet  Bombardement 
falder  Bombardementet  af  Genua,  som  bestandig  viste  sig 
fjendtlig  mod  Franskmændene  og  begunstigede  Spanierne  paa 
alle  Maader,  ligesom  denne  Handelsstad  ogsaa  negtede  at  give 
Familien  Fieschi,  der  hørte  til  det  franske  Parti,  og  hvis 
Sammensværgelse  mod  den  da  bestaaende  Statsorden  nær 
havde  bragt  Kepublikken  Undergang,  Amnesti.  Den  unge 
franske  Marineminister  Seignelay,  en  Søn  af  den  store  Col- 
bert,  søgte  ved  dette  Bombardement,  som  han  selv  ledede. 
Laurbær  for  godt  Kjob  og  kom  derfor  paa  en  spændt  Fod 
med  den  hoitfortjente  Duquesne,  som  aabent  udtalte  sig  om 
det  Upolitiske  og  lidet  Høimodige  i  en  saadan  Kraftudfold- 
ning  mod  en  saa  svag  Stat,  og  som  derfor  blev  straffet  med 
en  Underbefalingspost.  Dog  varede  Uenigheden,  efter  hvad 
Seignelays  Correspondancer  udvise,  kun  kort,  og  de  to  dygtige 
Mænd  bleve  forligte,  allerede  førend  p]xpeditionen  var  endt. 

Mellem  Frankrig  og  Spanien  fandt  i  Aaret  1684  nogle 
Fjendtligheder  Sted  som  Følge  af  en  altfor  høi  Afgift,  Spa- 
nierne havde  lagt  paa  franske  Handelsvarer,  der  vare  sendte 
til  Mexiko,  og  som  Ludvig  XIV  havde  fordret  tilbage.  Man 
fik  dog  Sagen  ordnet  i  Mindelighed,  og  den  meest  mærkelige 
Krigsbegivenhed,  som  fandt  Sted,  førend  Fjendtlighederne  vare 
ophørte,  var  et  frugtesløst  Angreb  af  femogtyve  spanske  Gal- 
leier  paa  det  franske  Linieskib  «le  Bon'>  i  Farvandene  om- 
kring Elba.  Dette  Angreb  viste  paa  en  slaaende  Maade, 
hvor  lidet  det  gamle  Rosystem  var  istand  til  at  maale  sig 
med  Seilsystemet.  Skjøndt  nemlig  Franskmanden  blev  an- 
greben under  Stille,  og  Galleierne  altsaa  vare  istand  til  at 
udfolde  deres  Kræfter  paa  den  hensigtsmæssigste  Maade,  ikke 
at  tale  om,  at  deres  Besætninger  naturligviis  vare  de  Franske 
mange  Gange  overlegne,  modstod  den  franske  Chef  dog  i 
hele  fem  Timer  ethvert  Forsøg  paa  Entring,  idet  han  lod 
Kardætsker  regne  ned  over  Angriberne;  men  den  ulige  Kamp 
vilde  dog  kun  kunne  have  varet  en  kort  Stund  endnu,  der- 
som det  ikke  havde  blæst  op,  saa  at  Linieskibet  kunde  bruge 

sine  Seil.  Nu  havde  det  Overtaget  og  løb  stolt  forbi  sine 
Modstandere,  der  paa  Grund  af  Søgangen  maatte  søge  Havn. 
Capitainen  blev  Escadrechef  for  denne  Bedrift,  men  forøvrigt 
var  det  langtfra,  at  man  af  dette  charakteristiske  Tilfælde  lod 
sig  bevæge  til  at  afskaffe  Rofartøierne.  Endnu  i  Juli  Maaned 
1702,  altsaa  henved  tyve  Aar  efter,  tog  en  fransk  Escadre- 
chef, Dumas,  med  sex  Galleier  et  hollandsk  Skib  paa  56 
Kanoner.  At  man  ikke  hurtigere  har  iværksat  Forandringen 
— ,  et  betegnende  Træk  i  Sammenligning  med  vor  Tids  hæs- 
blæsende Svingninger  fra  Seil  til  Damp  og  fra  Træ  til  Pant- 
ser  —  har  formodentlig  ligget'  i,  at  Galleierne  dog  vare  idet- 
mindste  brugelige  i  gunstigt  Veir  og  navnlig  i  Middelhavet, 
og  man  var  dengang  ogsaa  noget  mere  varsom  med  at  tage 
det  Nye,  førend  det  havde  viist  sig  at  være  i  alle  Maader  det 
Gamle  overlegent. 

I  Sommeren  1688  fandt  et  lille  Sammenstød  Sted  mel- 
lem Generallieutenant  Tourville  og  den  spanske  Viceadmiral 
Papachin,  et  Sammenstød,  som  nogle  Historieskrivere  have 
sat  et  Par  Aar  tidligere,  men  som  bedre  bør  henlægges  til 
den  ovenanførte  Tid.  Man  havde  i  det  -Øieblik  Fred  —  hvad 
man  dog  næppe  skulde  troe  af  de  to  Officerers  Kapporter  — , 
og  Sagen  dreiede  sig  ogsaa  om  et  temmelig  kildent  Spørgs- 
maal,  nemlig  den  Hilsen  for  det  franske  Flag,  som  Ludvig 
XIV  i  sit  Overmod  havde  forlangt  af  fremmede  Nationers 
Skibe  i  aaben  Sø.  Allerede  i  Midten  af  Aarhundredet  havde 
England  og  Holland  havt  alvorlige  Batailler  for  den  Sags 
Skyld,  men  for  Englænderne  var  der  dog  altid  nogen  Grund 
til  den  uforskammede  Fordring,  eftersom  det  ikke  stod  til  at 
negte,  at  de  i  det  Hele  maatte  ansees  for  Havets  Beherskere, 
men  med  den  franske  Marines  daværende  Tilstand  og  Be- 
drifter for  ^ie  var  der  for  Ludvig  XIV  ingen  skjellig  An- 
ledning til  at  fremkomme  med  et  sligt  Forlangende,  der 
endda  —  besynderligt  eller  betegnende  nok  —  ikke  medind- 
befattede  Englænderne,  hvem  man  hverken  skulde  hilse  eller 
fordre  Hilsen  af.     Det  gik  her  som  altid:    det  var  de  Svage 

som  fik  Trykket  at  føle,  men  de  værgede  sig  efter  bedste 
Evne.  Da  Tourville  mødte  Papachin,  forlangte  ban  Hilsenen, 
men  Spanieren  negtede  det,  og  der  udspandt  sig  en  morderisk 
Kamp  derover.  De  to  spanske  Skibe  talte  ialt  120  Kanoner; 
Tourvilles  vare  noget  mindre,  men  saa  havde  ban  tre,  og 
Bataillen  varede  flere  Timer.  Begge  Parter  led  meget,  navn- 
lig Tourvilles  Flagskib  og  det  spanske  Viceadmiralskib,  der 
begge  kæmpede  paa  Pistolskuds  Afstand.  Efter  en  tapper 
Modstand  gav  Papachin  endelig  efter  og  gav  den  forlangte 
Salut,  hvorpaa  Tourville  øieblikkelig  og  meget  høfligt  svarede. 
Men  det  var  under  Indtrykket  af  denne  uforskammede  For- 
dring, at  Spanien  kort  efter  sluttede  sig  til  den  store  Coali- 
tion,  som  blev  dannet  mod  Ludvig  XIV  af  Størstedelen  af 
Europas  Stater. 

I  October  (26de)  1688  erklærede  Ludvig  XIV  de  forenede 
Nederlande  Krig,  og  samme  Dag  erobrede  Jean  Bart,  Chef 
paa  Fregatten  «la  Eailleuse«  en  hollandsk  Fløite.  Det  var 
den  første  Heltedaad  af  denne  Søkriger,  hvis  Navn  er  blevet 
ligesaa  populairt  i  Frankrig  som  Tordenskjolds  hos  os.  Lige- 
som Saint-Pol,  Forbin  og  Flere  holdt  han  meest  af  at  entre 
sin  Fjende,  en  Kampmaade,  der  ligesom  Stormangrebet  er 
saa  tiltalende  for  den  franske  Fyrighed,  og  han  vidste  altid 
at  omgive  sine  Bedrifter  med  et  heroisk  Skjær,  thi  han  søgte 
aldrig  det  Bytte,  som  var  rigest,  men  det,  som  var  bedst 
forsvaret. 

Jacob  II  af  England  havde  trods  sit  Folks  -Ønske  med 
ægte  stuartsk  Egensindighed  forenet  sig  med  Ludvig  XIV 
imod  det  øvrige  Europa,  og  dette  Skridt  kostede  ham  hans 
Throne.  I  December  1688  forlod  han  sine  Fædres  Land  og 
den  Throne,  paa  hvilken  Stuarterne  havde  saaet  Misfornoielse 
og  høstet  Blod  og  gik  i  Landflygtighed  til  Frankrig,  medens 
Vilhelm  af  Oranien  indtog  hans  ledige  Plads.  Men  Ludvig 
vilde  gjenindsætte  Jacob  i  hans  Kettigheder,  og  hermed  var 
Krigen  mod  England  erklæret.  Nu  stod  saa  godt  som  hele 
Europa  imod  ham.      Bedre    havde    det    været,    om    Ludvig 

havde  formaaet  at  hindre  Jacobs  Fald,  medens  det  var  Tid, 
og  forekorame  Vilhelm  af  Oraniens  Expedition  til  England,  idet 
Frankrig  med  hele  sin  Magt  kastede  sig  over  Holland,  og  det 
var  ogsaa  Seignelay's  og  andre  dygtige  Politikeres  Mening; 
men  Louvois  meente,  at  Krigen  bedst  burde  begyndes  ved 
Rhinen,  og  saa  begyndte  man  der,  men  paa  en  Maade,  som 
ikke  gav  Hunnerkongen  Attila  noget  efter;  thi  hele  det 
skjønne  Rhinpfalz  blev  kim  en  rygende  Brandtomt.  Ogsaa 
tilsøes  havde  de  Franske  Held  med  sig  i  de  tre  første  Aar 
af  denne  tiaarige  (pfalziske)  Krig.  Duquesne  var  rigtignok 
død  kort  efter  Fjendtlighedernes  Begyndelse,  men  hans  Minde 
lyste  endnu  klart,  og  der  var  i  Flaaden  mange  dygtige  Of- 
ficerer af  hans  Skole,  af  hvilke  navnlig  Tourville  syntes  at 
ville  kunne  maale  sig  med  ham,  om  ikke  overgaae  ham. 
Det  første  Møde  af  nogen  Betydning  i  denne  Søkrig  fandt 
Sted  mellem  den  brittiske  Admiral  Herbert  og  den  franske 
Generallieutenant  Chåteaurenault,  der  havde  det  Hverv  at 
landsætte  Tropper  i  Irland,  hvorfra  Ludvig  vilde  true  Eng- 
land. Herbert  havde  22  Skibe,  Chåteaurenault  24,  men  trods 
dette  Overtal  var  den  Sidstes  Stilling  temmelig  vanskelig;  thi 
da  Fjenden  viste  sig,  vare  Tropperne  ikke  endnu  udskibede, 
ja  man  havde  næppe  fuldendt  de  foreløbige  Arbeider  til  Land- 
sætningen. Efter  en  meget  heftig  Kamp  trak  Englænderne 
sig  dog  tilbage;  ifølge  deres  egne  Historieskriveres  Udtalelse 
havde  de  mistet  et  Skib,  og  de  øvrige  vare  saa  ilde  medtagne, 
at  det  var  umuligt  at  fortsætte  Kampen  med  dem.  Fransk- 
mændene forfulgte  Fjenden,  dog  ikke  langt,  da  man  ikke 
turde  tabe  sit  Hovedøiemed,  Troppelandsætningen,  af  Syne, 
men  den  fyrige  Marineminister,  de  Seignelay,  syntes  aldeles 
ikke  om,  at  Forfølgelsen  var  bleven  saa  hurtigt  opgivet  og 
skrev  i  den  Anledning  til  Chåteaurenault:  "Det  er  ikke  min 
Mening,  at  jeg  vil  nedsætte  Deres  Handlemaade;  men  jeg 
kan  ikke  undlade  at  sige  Dem,  at  det  ikke  alene  er  min, 
men  mange  Andres  Mening,  at  De  nok  kunde  have  forfulgt 
Fjenden  noget  længere ».    Sagen  var  den,  at  det  var  kommet 

Ministeren  for  øre,  at  Englænderne  netop  paa  Grund  af 
Franskmændenes  kortvarige  Forfølgelse*)  havde  tilskrevet  sig 
Seiren  i  Søkampen,  hvad  der  dog  aabenbart  kun  kunde 
skuffe  Uindviede,  eftersom  den  franske  Flaade  ikke  blev  for- 
styrret i  at  udfore  Hovedoiemedet  for  dens  Komme  i  de 
irske  Farvande. 

To  Bedrifter,  der  staae  noget  afsondrede  for  sig,  og  som 
indtraf  endnu  i  Aaret  1689,  fortjene  at  nævnes:  Den  ene 
var  Erobringen  af  et  engelsk  Linieskib  paa  70  Kanoner  ved 
Kysten  af  Bretagne  —  og  det  var  et  fransk  Skib  paa  58.  Ka- 
noner «le  Marquis".  som  udforte  denne  Bedrift,  der  kostede 
begge  Skibschefer  Livet;  den  anden  er  Jean  Barts  og  hans 
værdige  Staldbroder  Forbins  Uheld.  De  to  tappre  Sømænd  op- 
ofFrede  sig  for  at  frelse  en  fransk  Convoi,  idet  de  med  deres 
to  Fregatter  vovede  sig  mod  to  svære  engelske  Linieskibe. 
Enden  paa  Legen  blev  imidlertid  den,  at  de  bleve  saarede 
og  fangne  og  førte  til  England,  hvorfra  det  dog  lykkedes  dem 
at  flygte  en  halv  Snees  Dage  efter.  De  gjennemgik  adskillige 
Eventyr,  men  naaede  dog  lykkeligt  Frankrig,  og  det  følgende 
Aar  havde  de  Begge  Commandoer  i  Slaget  ved  Beachy- 
Head. 

I  August  Maaned  1689  fik  Marineministeren,  de  Seigne- 
lay,  den  Flyvegrille  ved  en  afgjørende  Søkamp,  i  hvilken  han 
selv  vilde  have  Commandoen,  at  omgive  sit  Ministerium,  ja 
sit  hele  Liv  med  en  Glorie,  der  ikke  kunde  forgaae;  og  skulde 
dette  skee,  maatte  han  skynde  sig,  eftersom  han  allerede 
følte,  at  hans  Kræfter  begyndte  at  tage  af.  Han  reiste  da 
til  Brest,  hvor  han  overtog  Commandoen  over  Canalflaaden, 
til  hvilken  Middelhavsflaaden    under  Tourville    skulde   slutte 


*)  Chåteaurenault  udtaler  dog-  i  et  Brev  af  8de  Juni  1689,  at  han 
vilde  have  kunnet  opnaae  et  afgjørende  Resultat  i  denne  Kamp, 
naar  ikke  hans  to  Escadrechefer,  der  begge  vare  ældre  end  han 
og  utilfi-edse  med  at  staae  under  hans  Commando,  havde  viist 
iiabenbar  Mangel  paa  god  Villie  og  lammet  hans  Foretagender. 

sig,  Og  paa  denne  Maade  meente  ban,  at  hans  Magt  vilde 
blive  saa  betydelig,  at  ingen  fjendtlig  Flaade  vilde  kunne 
raaale  sig  med  den.  Man  gik  under  Seil  den  15de  August 
og  ventede  sig  aabenbart  noget  meget  Betydeligt.  Men  de 
store  Forbeiedelser  endte  med  et  grumme  ringe  Resultat, 
idet  Ludvig  XIV,  der  rimeligviis  frygtede  for,  at  hans  ivrige 
Marineminister  skulde  have  mere  Villie  end  Evne  til  at  føre 
den  Sag  igjennem,  som  han  havde  foresat  sig,  ved  et  meget 
hofligt  og  venskabeligt,  men  bestemt  bydende  Brev  kaldte  de 
Seignelay  tilbage  til  Versailles  og  forbad  ham  at  gaae  ind  i 
Canalen,  medmindre  Fjenden  skulde  forsøge  en  Landgang 
paa  den  franske  Kyst.  Seignelay  maatte  opgive  at  see  sine 
stolte  Drømme  virkeliggjorte  og  bed  sin  Harme  i  sig,  men 
det  følgende  Aar  blev  den  glimrende  Tourville  sat  i  Spidsen 
for  hele  den  franske  Flaade,  der  nu  udgjorde  en  Sømagf,  som 
i  Størrelse  overgik  Alt,  hvad  Frankrig  tidligere  havde  seet. 

Flaaden  talte  enoghalvfjerdsindstyve  Linieskibe,  fem  Fre- 
gatter, sexten  Brandere  og  femten  Galleier,  som  dog  først 
stødte  til  Flaaden  efter  Slaget.  Tourville  gik  ombord  i  «So- 
leil  Royal«)  paa  hundrede  og  ti  Kanoner,  og  under  ham 
commanderede  Frankrigs  dygtigste  og  dristigste  Søhelte: 
d'Estrées  (den  anden  af  dette  Navn),  Chåteaurenault ,  Coét- 
logon.  Villette  -  Mursay,  Gabaret,  Pointis,  Jean  Bart,  Forbin 
og  Flere.  Han  havde  paa  samme  Tid  Fordelen  af  at  have 
Overtallet  i  Skibe  og  deri,  at  disse  vare  mere  eensartet  sammen- 
satte, medens  den  fjendtlige  Flaade  under  Herbert  kun  var 
tresindstyve  Skibe  stor,  og  af  disse  vare  endda  enogtyve  hol- 
landske. Seignelay  ventede  sig  noget  Overordentligt  af  dette 
uhyre  Krigsmateriel  og  var  i  Grunden  mere  bange  for  Tour- 
villes Tøven  end  for  de  fjendtlige  Kanoner,  hvorfor  han 
hverken  sparede  paa  Bønner  eller  Bebreidelser  for  at  drive 
Admiralen  fremad,  og  hertil  bidrog  ikke  lidet  det  Held,  med 
hvilket  de  franske  Vaaben  vare  gaaede  frem  ved  Rhinen, 
hvor  man  kun  havde  ventet,  at  Armeen  foreløbig  skulde 
kunne  iagttage   en  defensiv  Holdning;     «han  var  kun  Tolk«, 

skrev  han,  «for  sin  haie  Souverains,  Kongens  Villie,  der  ikke 
kunde  forstaae,  at  Fjenden  kunde  slippe  bort  uden  Kamp«. 
Ikkedestomindre  var  der  en  Hersker,  der  ikke  br;ed  sig  noget 
om  den  store  Konges  Meninger,  og  som  i  flere  Dage  med 
uindskrænket  Vold  regjerede  i  Canalen:  det  var  Nordostvinden, 
som  hindrede  Tourville  i  at  løbe  ud  for  at  angribe  den  en- 
gelske Flaade,  som  laa  ved  øen  Wight,  og  denne  Gang  maatte 
Ludvig  XIV  vente.  Nu  traf  det  sig  imidlertid  saa,  at  den 
engelske  Flaades  Ordre  gik  ud  paa  at  opsøge  Franskmændene 
og  byde  dem  Slag,  trods  den  ringere  Styrke,  man  kunde  byde 
over,  og  Grunden  hertil  var  den,  at  Kong  Vilhelm  blev  tem- 
melig haardt  trykket  fra  forskjellige  Sider.  For  det  Første 
stode  Irlænderne  under  Vaaben  for  den  fordrevne  Jacob  II 
Stuart  og  støttede  sig  til.de  af  Chåteaurenault  —  som  tid- 
ligere omtalt  —  landsatte  franske  Tropper,  for  det  Andet 
kunde  man  intet  Øieblik  være  sikker  for  en  jacobitisk  Keis- 
ning  i  England,  og  endelig  laa  nu  en  mægtig  fransk  Flaade, 
der  kunde  gjøre  Landgang  paa  flere  Steder,  kun  faa  Mile  fra 
Englands  Kyster.  Der  var  al  Anledning  til  at  vove  Noget 
for  hurtigt  at  komme  ud  af  en  saa  ubehagelig  Klemme,  og 
Herbert  fik  derfor  Ordre  til  at  angribe  Franskmændene,  me- 
dens Kong  Vilhelm  selv  gik  til  Irland  med  alle  sine  dispo- 
nible Tropper.  Men  i  samme  øieblik,  som  denne  Beslutning 
var  tagen,  vidste  man  den  i  Frankrig,  og  de  Seignelay  kunde 
derfor  skrive  til  Tourville:  « Fjenden  kommer  selv  imod  Dem 
for  at  lade  sig  slaae,  og  Prindsen  af  Oranien  (Vilhelm),  som 
seer  sig  klemt  paa  alle  Sider,  frygter  ikke  for  at  vove  Alto. 
Slaget  stod  ved  Beachy  -  Head  den  10de  Juli  1690  og 
var  seirrigt  for  Franskmændene,  »men«),  som  den  franske 
Forfatter  siger,  <«det  var  ikke  en  af  disse  Kampe,  i  hvilke 
Chefens  Duelighed  spiller  nogen  stor  Kolle«.  Vinden,  som 
havde  været  løi  ligefra  Begyndelsen  af  Bataillen,  døde  efter- 
haanden  ganske  hen  og  umuliggjorde  enhver  taktisk  Bevæ- 
gelse, navnhg  Chåteaurenaults  snilde  Maneuvre,  der  tilsigtede 
at   bringe  Hollænderne    mellem  dobbelt  Ild.      Slaget  bestod 

derfor  kun  i  en  forfærdelig  Kanonade  over  hele  Linien,  og  i 
en  saadan  Kamp  var  det  ganske  naturligt,  at  Franskmæn- 
denes overlegne  Antal  maatte  komme  dem  betydeligt  tilgode, 
saa  meget  mere,  som  de  i  det  Hele  brugte  deres  Kanoner 
ligesaa  godt  som  de  forenede  Flaader.  Tre  af  Tourvilles  Skibe 
bleve  gjorte  ukampdygtige,  men  fire  af  de  fjendtlige  —  et 
engelsk  og  tre  hollandske  —  gik  tabt.  Det  er  haist  sandsynligt, 
at  Fjendens  Tab  vilde  være  blevet  langt  større,  dersom  Ad- 
miral Herbert  ikke  havde  fundet  paa  en  Krigslist,  der  ærgrede 
Franskmændene  i  en  betydelig  Grad,  da  de  endelig  lagde 
Mærke  til  den.  Den  engelske  Admiral  lod  i  al  Hemmelighed 
sine  Skibe  kaste  Anker  midt  under  Kanonaden;  Franskmæn- 
dene drev  derimod  lidt  efter  lidt  med  Strømmen  længere  og 
længere  bort,  og  da  de  endelig  opdagede,  at  Englænderne  laae 
ganske  stille  og  ikke  fulgte  med  som  tidligere,  da  Strømmen 
holdt  Flaaderne  omtrent  i  eens  Afstand  fra  hinanden,  vare 
de  allerede  udenfor  Skudvidde.  Men  Tourville  tog  Revanche 
den  næste  Dag,  idet  han,  da  Strømmen  kæntrede,  og  der  kom 
nogle  uregelmæssige  Pust,  sendte  sine  bedste  Skibe  ned  paa 
Fjendens  meest  ødelagte,  og  han  havde  saa  godt  Held  med 
sig,  at  tretten  fjendtlige  Orlogsmænd,  baade  engelske  og  hol- 
landske, bleve  ødelagte,  enten  af  Seirherrerne  eller  af  deres 
egne  Besætninger. 

Seignelay  skyndte  sig  med  at  ønske  Tourville  til  Lykke, 
men  tilføiede:  »Tro  blot  ikke,  at  Alting  er  gjort  hermed  — 
det  er  kun  Begyndelsen«.  Han  vilde,  som  rigtigt  var,  at 
man  skulde  benytte  sig  af  den  fjendtlige  Flaades  uheldige 
Tilstand  og  af  Kystbefolkningens  Ængstelse  og  Forbauselse 
til  at  forsøge  et  Angreb  paa  den  engelske  Kyst,  navnlig  paa 
den  vigtige  Havnestad  Plymouth,  og  denne  Tanke  var  bleyen 
saa  meget  mere  fast  hos  ham,  som  Jacob  H  Dagen  efter 
Slaget  ved  Beachy-Head  havde  lidt  et  Nederlag  ved  Boyne- 
floden,  en  Katastrophe,  som  i  en  ganske  væsentlig  Grad  har 
havt  Indflydelse  paa  Europas  følgende  Udvikhng  og  Historie. 
Den  franske  Forfatter  fortæller,    og  det  kan  godt  være,    at 

han  taler  Sandhed,  at  Vilhehn  for  en  stor  Deel  skyldte  de 
landflygtige  protestantiske  Franskmænd,  som  deeltoge  i  Kam- 
pen, dennes  lykkelige  Udfald.  Er  det  Tilfældet,  viser  det  kun, 
hvor  meget  Frankrig  ogsaa  i  denne  Henseende  kom  til  at  lide 
under  sine  bigotte,  sneverhjertede  Fyrsters  Mangel  paa  sund 
Politik  indadtil.  Men,  hvorom  Alting  er,  Tourville  lod  sig 
ikke  af  de  Seignelays  vedholdende  Anmodninger  bevæge  til  at 
angribe  Plymouth.  Han  gjorde  en  —  rimeligviis  fingeret  — 
Landgang  paa  Kysten  ved  Tinmouth,  hvor  der  efter  franske 
Forfatteres  Udsagn  blev  ødelagt  tolv  Krigsskibe  —  Englænderne 
sige  tre  Fiskerfartoier,  og  det  er  vist  det  Rigtigste;  ellers  er 
det  i  ethvert  Tilfælde  umuligt  at  forklare  sig  de  bittre  Be- 
breidelser,  de  Seignelay  rettede  til  Tourville,  da  han  erfoer, 
at  Admiralen,  trods  de  gjentagne  Ordrer,  han  havde  modtaget 
om  at  angribe  Plymouth  og  holde  Søen  til  den  8de  Septem- 
ber, gik  tilbage  til  Brest  den  17de  August,  uden  at  have 
udført  Andet  end  en  «saa  ringe  Ting«  som  Landgangen  ved 
Tinmouth. 

De  Seignelay  havde  Ret  i  sin  Iver,  og  de  kommende 
Tider  have  viist,  at,  dersom  hans  Planer  vare  blevne  fulgte, 
vilde  Vilhelm  af  Oranien  være  kommen  i  en  uhyre  Forle- 
genhed. Han  gjentog  bestandig  ligesom  Danton  et  Aarhun- 
drede  senere:  "Dristighed,  bestandig  Dristighed!«,  og  han 
havde  forstaaet  —  desværre  var  han  ene  derom  — ,  at  der  gives 
Tilfælde,  i  hvilke  man  for  at  ville  Maalet  ogsaa  maa  offre 
Midlerne,  og  at  der  gives  Omstændigheder,  under  hvilke  de 
sædvanlige  Forsigtighedsregler  ere  ilde  anvendte.  Efter  Ulyk- 
ken ved  Boynefloden  burde  der  ikke  have  været  Tale  om  at 
spare  et  Par  Skibe  eller  flere;  men  man  burde  for  enhver 
Priis  være  gaaet  frem  i  den  Bresche,  der  var  gjort  ved  Ba- 
taillen  ved  Beachy-Head  for  om  muligt  derved  at  oprette,  hvad 
man  havde  tabt  paa  det  andet  Punkt,  og  -Øieblikket  til  en 
Landgang  kunde  ikke  være  bedre  valgt,  end  netop  da  hele 
den  engelske  Krigsmagt  var  i  Irland.  Dette  indrømmer  og- 
saa Macaulay  idet  han   siger,    at  Vilhelm   under  de  kritiske 

Forhold  efter  Slaget  ved  Boyne  skylder  Tourvilles  overordent- 
lige Forsigtighed,  at  Alt  gik  heldigt  for  hana ;  men  han  charak- 
teriserer  ogsaa  den  franske  Admiral  som  en  Mand,  der  vel  var 
en  tapper  Officeer,  men  frygtsom  i  vanskelige  Forhold,  hvor 
hans  militaire  Anseelse  stod  paa  Spil. 

De  Seignelay  overlevede  ikke  længe  det  haarde  Stød,  hans 
stolte  Bygning  havde  faaet.  Han  var  opslidt  af  Arbeide  og 
døde  kun  to  Maaneder  efter,  at  hans  Forhaabninger  havde 
lidt  Skibbrud.  Man  har  bedømt  ham  noget  forskjelligt,  men 
sandt  er  det,  at  han  var  en  dygtig,  høisindet  Mand  med  et 
ægte  fransk  Hjerte  —  en  værdig  Søn  af  Colbert* 


Aaret  1692,  der  har  faaet  en  saa  sørgelig  Berømthed  i 
Frankrigs  Søkrigshistorie,  gjorde  en  brat  Ende  paa  dets  Over- 
magt tilsøes,  som  var  skabt  af  Colbert  og  vedligeholdt  med 
utrolige  Offre  af  Penge  og  Anstrengelser  af  hans  Søn.  Havde 
de  Franske  i  de  foregaaende  Aar  tilføiet  Englænderne  lei- 
lighedsviis  mindre  Tab ,  saa  toge  disse  nu  Revanche  og 
tilføiede  Franskmændene  et  saadant  Nederlag,  at  de  længe 
havde  godt  deraf,  og  Slaget  ved  la  Hougue  vil  længe  mindes 
i  de  franske  Annaler.  Egentlig  falder  denne  Kamp  i  to  Af- 
delinger. Den  første  Handling  i  det  store  Drama  foregik  ved 
Cap  la  Hague,  den  yderste  vestlige  Pynt  af  Halvøen  Cotantin, 
den  anden,  i  hvilken  der  næppe  var  nogen  egentlig  Kamp, 
forefaldt  ved  Cap  la  Hougue. 

Denne  Gang  var  Overmagten  paa  Englændernes  og  Hol- 
lændernes Side,  ja  den  var  endog  større,  end  den  franske 
Chef  havde  antaget,  eftersom  hans  Udsagn  kun  omtaler  otte- 
ogfirsindstyve  Skibe  i  den  forenede  engelsk-hollandske  Flaade, 
medens  de  engelske  Beretninger  opregne  sexoghalvfemsindstyve 
(Linieskibe)  og  mere  end  sexogtredive  Fregatter  og  Bran- 
dere. Ludvig  XIV  havde  af  sin  uheldige  Bundsforvandte 
Jacob  H  faaet  den  Forsikkring,  at,  i  Tilfælde  af  Slag,    vilde 


Franske  Søkampe.  35 

den  halve  engelske  Flaade  eller  dog  en  Deel  af  den  falde  fra, 
og  Kongen  skrev  derfor  egenhændigt  til  Tourville,  at  ««han 
skulde  slaaes  med  Fjenden,  enten  denne  var  stærk  eller  svag, 
hvorsomhelst  han  kunde  træffe  ham«.  Men  da  Ludvig  senere 
havde  faaet  Efterretning  om,  at  de  jacobitiske  Complotter 
vare  mislykkede,  udfærdigede  han  en  Contraordre,  der  des- 
værre for  Franskmændene  havde  samme  Skjæbne  som  saa- 
mange  af  dette  Slags  Papirer  —  den  kom  for  seent!  Den 
franske  Flaade  talte  kun  femogfyrretyve  Skibe,  da  en  Storm 
havde  hindret  Forbindelsen  mellem  Canal-  og  Middelhavs- 
flaaderne,  medens  Hollænderne  havde  været  saa  heldige  at 
forene  sig  med  Englænderne,  og  den  franske  Flaade  befandt 
sig  ligeoverfor  en  uhyre  Overmagt. 

Men  Tourville,  den  ellers  saa  forsigtige  Tourville,  havde 
Kongens  formelle  Ordre,  og  da  man  nu  tilmed  fra  Oven  havde 
bebreidet  ham  hans  Mangel  paa  Dristighed  to  Aar  i  Forveien, 
lod  han  ikke  Leiligheden  gaae  ubenyttet  hen.  Han  tilbød 
beslutsomt  den  ulige  Kamp  og  lod  staae  ned  paa  Fjenden 
henimod  Klokken  ti  om  Formiddagen,  skjondt  han  efter  al 
Eimelighed  har  forudseet,  hvad  Udfaldet  vilde  blive.  Men 
Franskmændene  sloges  glimrende,  og  skjondt  Dagens  Held 
ikke  blev  paa  deres  Side,  led  Æren  intet  Skaar.  Fra  Mor- 
gen til  Aften  kæmpede  de  mod  den  uhyre  Overmagt*),  og 
det  uagtet  den  engelske  Contreadmiral  Shovel  havde  draget 
Fordeel  af  et  pludseligt  Spring  i  Vinden  og  bragt  Fransk- 
mændene mellem  dobbelt  Ild.  Dog  gik  intet  Skib  tabt, 
medens  Fjenden  mistede  to,  af  hvilket  det  ene  sprang  i 
Luften,  det  andet  sank. 


*)  Antallet  af  de  Kanoner,  de  to  Flaader  førte,  var  for  Tourvilles 
Vedkommende  3,120,  for  den  engelsk-hollandske  Flaades  6,404,  og 
saa  indbefatter  dette  sidste  Tal  endda  hverken  Fregatterne  eller 
fem  Skibe  i  Arrieregarden,  hvis  Navne  de  engelske  SkribenteJ 
nævne.  Den  franske  Flaade  havde  kun  eet  Skib  paa  104  Kanoner 
(f'Soleil  Royal«),  Admiralskibet,  1  paa  96,  2  paa  94  og  2  paa  90, 
medens  Englænderne  havde  6  Skibe  paa  100  Kanoner,  10  paa  90 
og  Hollænderne  4  paa  92  og  1  paa  90  Kanoner. 

Kongens  Befaling  var  adlydt;  men  at  fortsætte  Kampen 
længer  var  taabeligt,  og  der  blev  givet  Ordre  til  Retraite. 
Men  femten  franske  Skibe  havde  lidt  saa  meget,  at  det  var 
dem  umuligt  ved  Flodtid  at  gaae  igjennem  Canalen,  der  ad- 
skiller øerne  Jersey  fra  Fastlandet:  Ebben  tog  dem,  skjondt 
de  havde  ladet  Ankrene  falde,  og  førte  dem  i  nordlig  Ret- 
ning under  Fjendens  Vind.  De  tre  meest  havarerede,  deriblandt 
Admiralskibet,  kunde  ikke  naae  forbi  Cherbourg,  de  tolv  andre 
kastede  Anker  ved  Cap  la  Hougue:  de  bleve  alle  tilhobe 
ødelagte.  For  seent  maatte  Hoffet  i  Versailles  fortryde,  at 
det  ikke  havde  fulgt  Vaubans  Raad  i  Tide.  Havde  man  ved 
Begyndelsen  af  Krigen  anvendt  de  Penge,  man  brugte  til  et 
Par  Skibe,  som  dog  maatte  opgives,  til  dermed  at  gjere  Cher- 
bourgs  Rhed  til  et  sikkert  Tilflugtssted  for  Flaaden,  saa  havde 
man  nu  ikke  faaet  denne  bittre  Skuffelse;  men  dengang  tænkte 
Ludvig  XIV  kun  paa  at  forøge  sine  Midler  til  Angreb:  at 
tænke  paa  Forsigtighedsforanstaltninger  for  et  muligt  Uheld 
forekom  ham  overflødigt,  om  ikke  uværdigt. 

Slaget  ved  Cap  la  Hougue  betog  Ludvig  XIV  Lysten  til 
yderligere  at  forsøge  sig  paa  store  maritime  Foretagender, 
og  i  de  fem  Aar,  som  forløb  indtil  Freden  i  Rijswick,  var 
den  franske  Sømagt  kun  beskjæftiget  i  almindelig  Kaperfart 
mod  de  fjendtlige  Handelsskibe.  I  Aaret  1693  forfulgte  Tour- 
ville,  der  imidlertid  var  bleven  Marschal  af  Frankrig,  trods 
det  foregaaende  Aars  Ulykker  med  treoghalvfjerdsindstyve 
større  og  tyve  mindre  Skibe  en  Convoi  paa  fire  Hundrede 
Handelsfartøier,  der  bleve  ledsagede  af  treogtyve  engelsk- 
hollandske Orlogsmænd.  Kjøbmandsflaaden  gik  til  Middel- 
havet, og  skjøndt  dette  Togt  foraarsagede  Fjenden  et  Tab  paa 
femogtyve  Millioner  Francs,  synes  dette  Resultat  ikke  at 
staae  i  noget  rimeligt  Forhold  til  saa  uhyre  Udrustninger. 
Dette  indsaae  man  ogsaa  i  Versailles  og  gav  sig  nu  til  at 
foretage  Kaperfart  i  det  Smaae,  idet  man  efter  en  meget  vid 
Maalestok  udstedte  Kaperbreve  og  endog  under  visse  Betin- 
gelser stillede  Orlogsskibe   og  disses  Besætninger  og  Officerer 

til  Afbenyttelse  for  private  Compagnier,  som  vilde  exploiterc 
denne  Forretning.  Disse  Kaperier  indbragte  uhyre  Sumnier 
og  gjorde  den  engelske  og  hollandske  Handel  ubodelig  Skade, 
men  det  lader  sig  ikke  negte,  at  denne  Brug  af  Marinen  til- 
intetgjorde de  store  Traditioner  og  formindskede  dens  mili- 
taire  Hæder. 

Blandt  alle  de  franske  Sømænd,  som  udmærkede  sig  i 
denne  lille  Krig  mod  Pebersække  og  Sukkerfade,  har  Ingen 
naaet  starre  Berømmelse  end  den  alt  tidligere  nævnte  Jean  Bart, 
hvis  Navn  lige  indtil  vore  Dage  er  bleven  ved  at  være  popu- 
lairt  i  Frankrig,  fordi  denne  Mand  ved  sine  Heltebedrifter 
var  saa  lykkelig  at  bringe  sit  Fædreland  en  Slags  sparsom 
Trøst  for  de  tidligere  Ulykker.  Ved  Siden  af  Duquesne  og 
Chåteaurenault  er  Jean  Bart  kun  en  Helt  fra  Decadencens 
Tid,  men  hans  Gjerninger  fyldte  alligevel  Frankrig  med  Stolt- 
hed og  bragte  Nederlaget  ved  Cap  la  Hougue  i  Forglemmelse. 
Han  fik  Adelspatent  for  sit  Krydstogt  i  1694,  da  han  med 
sex  Skibe  bemægtigede  sig  en  Deel  af  en  Convoi,  der  var 
escorteret  af  otte  hollandske  Orlogsmænd,  som  hver  for  sig 
vare  ligesaa  stærke  som  hans  egne  Skibe  og  af  hvilke  tre 
bleve  tagne  ved  Entring  (29de  Juni).  Efterretningen  om 
denne  Bedrift,  som  var  Jean  Barts  største  Heltegjerning,  blev 
modtaget  med  Jubel  i  Frankrig;  den  blev  foreviget  ved 
Kobberstik  og  Billeder  i  flere  historiske  Almanakker  fra  den 
Tid,  og  Folket  modtog  den  med  saameget  større  Begeistring, 
som  Jean  Bart  var  en  af  dets  egne  Sønner,  ligesom  Duguay- 
Trouin,  der  ogsaa  var  af  borgerlig  Herkomst,  hvorimod  For- 
bin,  Saint-Pol  og  Pointis,  der  dog  vare  ligesaa  tappre,  aldrig 
opnaaede  en  saadan  Berømmelse,  fordi  de  vare  af  adelig 
Familie. 

Forbittret  over  disse  storartede  Kaperier  forsøgte  Fjen- 
den at  hævne  sig  ved  Angreb  paa  Frankrigs  Kyst.  Saaledes 
forsøgte  man  at  ødelægge  St.  Malo  ved  en  kæmpemæssig 
Brander,  der  dog  lykkeligviis  sprang  paa  Veien,  idet  den 
stødte  paa  en  Klippe,  og  kun  naaede  at  tilintetgjøre  de  Folk 

som  førte  den  (Juni  1693).  Denne  Helvedsmaskine  sprang 
dog  kun  for  en  Deel,  da  Soen  skyllede  op  over  den  i  det 
Øieblik,  den  exploderede.  Dens  forfærdelige  Virkninger  viste 
sig  først  paa  Havets  Bund,  idet  de  Søer,  den  reiste  ved  Ex- 
plosionen,  sloge  ind  over  Byens  Volde;  Rystelsen  mærkedes  i 
tre  Miles  Omkreds;  de  to  Trediedele  af  St.  Malo  bleve  ry- 
stede i  deres  Grundvolde,  og  Resterne  af  den  forfærdelige  Ma- 
skine, der  kastedes  op  til  en  uhyre  Høide,  faldt  ned  i  Gaderne 
sammen  med  ituslaaede  Tagsteen  og  Vinduesruder.  Man 
naaede  ikke  Andet  ved  dette  mislykkede  Forsøg  end  at  opirre 
den  franske  Kystbefolkning  endnu  mere  mod  Englænderne, 
end  Tilfældet  tidligere  havde  været. 

Det  følgende  Aar  lykkedes  det  Englænderne  at  afbrænde 
Dieppe,  hvorimod  deres  Forsøg  mod  Havre  mislykkedes  lige- 
saavelsom  en  Landgang  ved  Camaret,  som  kostede  dem  to 
Skibe  og  elleve  Hundrede  Mand  Døde,  Saarede  og  Fanger. 
Til  dette  samme  Aar  (1694)  knytter  sig  Erindringen  om  to 
smukke  Bedrifter,  som  vel  staae  noget  afsondrede,  men  som 
vise,  at  den  gamle  Aand  endnu  ikke  havde  forladt  den  franske 
Marine.  Den  ene  er  Laroche-Veransey's  Kamp  i  Bugten  ved 
Gascogne  med  een  Fregat  imod  sex  hollandske,  der  angreb 
ham  tre  og  tre  ad  Gangen,  og  som  hver  for  sig  vare  større 
end  Laroches  Skib  «Buffonne».  En  lagde  sig  for  Bougen  af 
ham,  en  anden  for  Styrbords  Laaring  og  en  tredie  for  Bag- 
bord. To  Entringer  bleve  heldigt  slaaede  tilbage.  Da  Nat- 
ten kom,  ophørte  Kampen,  som  havde  varet  i  sex  Timer; 
den  franske  Fregat  kunde  ikke  maneuvrere  mere  —  saa 
maatte  altsaa  Fjenden  gaae  sin  Vei!  Capitainen  og  alle  Of- 
ficererne vare  meer  eller  mindre  haardt  saarede  allesammen; 
men  Ingen  havde  svigtet  sin  Pligt.  Den  anden  enkeltstaaende 
Bedrift,  hvis  Udgang  ikke  var  saa  lykkelig  som  den  allerede 
nævnte,  blev  udført  af  Capitain  Descoyeux  mod  Linieskibet 
"Téméraire»  paa  tresindstyve  Kanoner.  I  to  Dage  sloges  han 
med  to  engelske  Skibe,  det  ene  paa  tresindstyve,  det  andet 
paa  otteogfyrretyve  Kanoner,  og  dette  lange  Forsvar  var  saa 

meget  hæderligere,  som  han  allerede  i  Forveien  i  en  Storm 
havde  lidt  ikke  ubetydelige  Havarier.  Han  havde  under  hele 
Kampen  maattet  bruge  Pumperne.  I  Betragtning  af  det 
heltemodige  Forsvar  fik  Descoyeux  overordentlig  hæderlige  Ca- 
pitulationsbetingelser:  Han  blev  bragt  til  Frankrig  tilligemed 
sin  Besætning,  og  ingen  af  dem  alle  blev  undersøgt,  endsige 
plyndret.  «Téméraire»,  der  var  løben  halvt  fuld  af  Vand,  blev 
stukken  i  Brand  af  Seirherrerne. 


VI. 

Den  spanske  Arvefølgekrig  (1701-13)  var  i  Begyndelsen 
ligesaa  uheldig  tilvands  som  tillands.  Franskmændenes  De- 
but i  denne  Krig  var  et  Nederlag,  der  næsten  var  endnu 
værre  end  det  ved  la  Hougue.  Chåteaurenault,  der  var  bleven 
Viceadmiral,  havde  faaet  Commandoen  over  tyve  Skibe  med 
det  Hverv  at  convoiere  den  spanske  Sølvflaade,  der  kom  fra 
Mexiko  og  var  bestemt  til  Cadix.  Denne  Havn  var  da  blokeret 
af  en  engelsk  -  hollandsk  Flaade  paa  hele  tresindstyve  Skibe, 
og  Chåteaurenault  meente  derfor  at  frelse  Convoien  ved  at 
føre  den  til  Vigobugten,  hvor  man  vilde  have  havt  god  Tid 
til  at  losse  den  kostbare  Ladning.  Men  den  beleilige  Stund 
gik  tabt  ved  formelle  Vrøvlerier,  da  Cadix's  Handelsherrer, 
som  ellers  havde  Fordelen  ved  Udlosningen,  ikke  vilde  tillade, 
at  Ladningen  blev  ført  i  Land  andre  Steder  end  i  deres  By, 
og  imidlertid  kom  Fjenden.  Man  havde  rigtignok  anbragt 
nogle  Forhindringer  ved  Indløbet  til  Havnen,  men  de  bleve 
gjennembrudte  og  den  franske  Flaade  ødelagt  efter  et  for- 
tvivlet Forsvar  (1702).  Chåteaurenault  var  uheldig  nok  til 
at  overleve  denne  Affaire,  og  skjøndt  han  havde  gjort  sin 
Pligt,  kunde  dette  Uheld  dog  ikke  Andet  end  i  den  offentlige 
Mening  sætte  en  Plet  paa  den  Mand,  som  i  saa  mange  Slag 
havde  kæmpet  tappert  ved  Tourvilles  og  Duquesnes  Side. 
Men  Sølvflaaden  gik  tilbunds  med  sine  umaadelige  Kigdomme, 

der  endog  i  vore  Dage   have    formaaet   at   avle  vidtgaaende 
Planer  i  entreprenante  Speculanters  Hjerner. 

I  Aaret  1704  udrustede  Ludvig  XIV  for  sidste  Gang  en 
stor  Flaade,  over  hvilken  han  satte  sin  naturlige  Son,  Greven 
af  Toulouse,  der  havde  faaet  Admiralstitlen,  en  Hæder,  som 
hverken  var  bleven  tildeelt  Duquesne  eller  Tourville.  Han 
leverede  ved  Malaga  Englænderne  en  blodig  og  uafgj ørende 
Fægtning*),  der  ikke  kunde  forhindre  disse  fra  at  proviantere 
Gibraltar,  som  de  under  Krigen  havde  erobret  ved  Over- 
rumpling, og  hvor  de  —  mærkværdig  nok  —  befinde  sig  endnu. 
Aaret  efter  blev  en  fransk  Flaade,  der  blokerede  denne  Fæst- 
ning, adspredt  ved  en  Storm  og  mistede  fem  Skibe,  men  det 
Held,  man  havde  med  Kaperiet,  opveiede,  idetmindste  mate- 
rielt, det  Uheld,  som  forfulgte  Orlogsmarinen.  Jean  Bart 
dade  strax  efter  Begyndelsen  af  Krigen ,  men  det  hjalp  ikke 
Fjenden  stort,  da  Saint  Pol,  Forbin  og  især  Douguay-Trouin 
vare  næsten  ligesaa  haarde  Halse  som  han.  Navnlig  vilde 
Douguay-Trouin  under  andre  Forhold  med  Held  kunne  være 
bleven  anvendt  til  større  Commandoer,  og  han  havde  allerede 
under  den  forrige  Krig  udmærket  sig  betydeligt.  Hans  Løbe- 
bane ligner  forøvrigt  i  Meget  Jean  Barts.  Ligesom  denne 
var  han  bleven  tagen  til  Fange  af  Englænderne,  og  ligesom 
denne  var  han  kort  efter  undsluppen.  I  Aaret  1692  blev  han 
med  en  Fregat,  der  allerede  havde  taget  flere  Skibe  af  samme 
Størrelse,  angreben  af  sex  Orlogsmænd  paa  60—70  Kanoner, 
og  først  efter  fire  Timers  Kamp  strøg  han.  Et  Aar  efter  var 
han  allerede  fri  igjen  og  commanderede  Fregatten  « Fortune » 
paa  otteogfyrretyve  Kanoner.  I  Forening  med  en  Fregat  paa 
halvtredsindstyve  Kanoner  optog  han  Kampen  med  tre  engelske 
Skibe  med  et  samlet  Kanonantal  af  140  og  tog  dem  alle 
efter  nogle  Timers  Kamp,    og  i  1696   bemægtigede  han  sig 


*)  Det  var  sidste  Gang^,  Galleier  brugtes.  Fra  nu  af  benyttedes  de 
kun  til  indre  Havnetjeneste,  og  paa  samme  Tid  fik  Ordene  «Gallei» 
og  at  «arbeide  paa  Galleierne»   deres  uhyggelige  Betydning. 

med  «Sans-Pareib)  paa  fyrretyve  Kanoner  kort  efter  hinanden 
ved  Entring  to  hollandske  Skibe  paa  henholdsviis  sexoghalv- 
treds  og  halvtredsindstyve  Kanoner. 

Under  den  spanske  Arvefølgekrig  var  han  ligesaa  utræt- 
telig, og  ham  skyldes  væsentlig  Æren  for  det  heldige  Ufald 
af  Kampen  ved  Cap  Lizard  (21de  October  1707),  der  udøvede 
en  saa  betydelig  Indflydelse  paa  de  spanske  Affairer.  Den 
franske  Eskadre,  som  talte  fjorten  Skibe,  jagede  en  engelsk 
Convoi,  der  bragte  Krigsfornødenheder  og  en  ikke  ubetydelig 
Troppestyrke  til  Erkehertug  Carl,  den  franske  Prætendent 
Philip  V's  Modstander.  Denne  Convoi  var  kun  eskorteret  af 
fem  Skibe,  men  disse  vare  meget  sværere  end  de  franske. 
Desuden  var  Forbins  Division,  som  udgjorde  Halvdelen  af 
Eskadren,  langt  tilbage,  da  han  havde  maattet  holde  inde 
med  Jagten  for  at  rebe,  og  Duguay  -  Trouin  begyndte  derfor 
Kampen  alene.  Førend  Forbin  kunde  komme  op,  havde  han 
allerede  taget  «Cumberland»  paa  firsindstyve  Kanoner  og 
»Chester«  paa  halvtredsindstyve;  «Eoyal  Oak»,  paa  sexoghalv- 
fjerds  slap  kun  for  at  blive  taget  ved  Entring  af  den  Grund, 
at  der  gik  Ild  i  dens  Modstander  «Achille'>,  og  dette  Skibs 
entrende  Besætning  blev  derfor  nødsaget  til  at  gaae  tilbage 
for  at  slukke  Ilden.  « Royal  Oak«  slap  bort,  men  var  ogsaa 
det  eneste  af  de  fem  convoierende  Skibe,  der  var  saa  heldigt; 
af  Convoiens  firsindstyve  Skibe  bleve  de  tresindstyve  Fransk- 
mændenes Bytte. 

Indtagelsen  af  Rio- Janeiro  blev  Duguay  -  Trouins  sidste 
Heltebedrift.  Han  havde  syv  Linieskibe,  otte  Fregatter  og 
mindre  Skibe,  men  den  Tilstand,  i  hvilken  han  fik  dem,  viser 
noksom,  hvor  slet  det  henimod  Krigens  Slutning  stod  til 
med  Frankrigs  Hjælpekilder,  eller  rettere  Regjeringens  Penge- 
midler. I  det  Document,  som  overdrog  Commandoen  over 
Eskadren  til  Duguay-Trouin,  stod  rigtignok,  at  Skibene  skulde 
leveres  ham  i  god  Stand  og  udrustede  for  et  Togt  paa  ni 
Maaneder;  men  «da  Hans  Majestæt  ikke  var  i  Stand 
til  at  afholde  Udgifterne  herved »,   maatte  «Sieur  Du- 

guay)  Og  Udrusterne  af  Expeditionen  paatage  sig  Udlæget. 
Dog  ble  ve  Officerer,  Soldater  og  Sofolk  betalte  af  Kegjeringen, 
<'dog  kun,  som  om  de  vare  i  Havn»>  Sieur  Duguay  tog 
alle  Udgifterne  med  Hensyn  til  Proviant,  Prisepenge,  Søgager 
0.  s.  V.  paa  sig  og  fik  hertil  et  Forskud  af  120,000  Livres, 
Men  man  vidste  nok,  hvem  der  vilde  komme  til  at  betale 
Gildet.  Documentet  omtaler  udtrykkeligt,  at  Kongen  skulde 
have  fem  Procent  af  Priseindtægten  —  og  han  vilde,  som  det 
hedder,  « holde  nøiagtigt  Regnskab  med  de  Fordele,  som  Du- 
guay og  hans  Rhederi  havde »  —  foruden  de  120,000  Livres, 
som  man  havde  Lov  til  at  tage  forud  af  Bruttoindtægten. 
Derimod  vilde  deres  udlagte  Penge  gaae  fuldstændig  tabte, 
dersom  Eskadren  ikke  gjorde  nogen  Prise. 

Expeditionen  lykkedes  fuldkomment,  skjøndt  Portugiserne, 
der  i  Tide  vare  blevne  underrettede  om  Faren,  kunde  have 
havt  Tid  nok  til  at  forberede  sig.  Duguay -Trouin  optraadte 
med  ligesaa  megen  Hurtighed  og  et  ligesaa  stort  Held  som 
Admiral  Hobson  ved  Vigo.  Samme  Dag,  som  han  kom  i 
Sigte  af  Rio,  benyttede  han  den  gunstige  Vind,  lagde  sin 
Eskadre  i  Slagorden  og  forcerede  Indløbet  til  den  store  Bugt 
til  Trods  for  Ilden  fra  Forterne  og  syv  portugisiske  Sibe,  der 
laae  fortøiede  med  Spring  i  Farvandet.  Dagen  efter  besatte 
han  øen  las  Cobras,  som  er  Byens  vigtigste  Forsvarspunkt, 
og  faa  Dage  efter  tog  han  selve  Byen  uden  nogen  Modstand. 
Forretningen  var  indbringende  nok.  Thi  Dagen  efter  Over- 
givelsen blev  Rio-Janeiro  «kjøbt»  tilbage  af  Gouverneuren 
for  fem  Hundrede  Fade  Sukker  og  to  Millioner  Francs!  Por- 
tugiserne havde  antændt  deres  Krigsskibe,  og  ligesaa  gjorde 
man  ved  alle  de  Handelsskibe,  som  man  ikke  fandt  anden 
Leilighed  til  at  blive  af  med.  Netop  Maanedsdagen  efter 
Ankomsten  gik  den  franske  Eskadre  atter  under  Seil  efter  at 
have  anvendt  Tiden  meget  godt,  thi  omendskjondt  en  Storm 
paa  Høiden  af  Azorerne  ødelagde  tre  Skibe,  var  Actionairernes 
Gevinst  ved  denne  Forretning  dog  tooghalvfemsindstyve  Pro- 
cent og  deres  udlagte  Penge! 

I  den  spanske  Arvefølgekrig  mistede  Franskmændene  tyve 
Linieskibe  og  fire  mindre  Fartøier,  medens  deres  Modstan- 
dere i  samme  Krig  mistede  fjorten  Linieskibe  og  atten  Skibe 
af  lavere  Orden. 

Ved  Ludvig  XIV's  Død  var  den  franske  Flaade  sunket 
langt  ned  fra  den  Høide,  til  hvilken  Duquesne,  Vauban,  Col- 
bert  og  Seignelay  havde  hævet  den.  Men  Frankrig  var  i  det 
Hele  taget  udtømt,  da  denne  Konge  med  den  gigantiske  Poli- 
tik lagde  sig  til  Hvile,  og  det  reiste  sig  først  længe  efter. 
Dets  Hære  have  altid  været  berømte,  fordi  Franskmanden 
i  de  fleste  Retninger  har  de  Egenskaber,  som  gjør  en  god 
Soldat;  men  Sømand  er  han  ikke.  Derfor  har  den  franske 
Flaade  i  det  Hele  kun  tilkæmpet  sig  sparsomme  Laurbær  og 
saagodtsom  bestandig  trukket  det  korteste  Straa  overfor  Ha- 
vets egentlige  Beherskere,  de  angelsaxiske  Racer. 

Johan  Petersen. 


Dannevirke. 


I. 

Uer  gives  Navne  i  et  Folks  Historie,  der  ikke  alene  staae 
optegnede  med  gylden  Skrift  i  dets  Aarbøger,  men  som  ere 
saa  dybt  indprægede  i  Folkets  Hjerter,  at  de  gaae  fra  Slægt 
til  Slægt  og  aldrig  glemmes.  Vort  Fædreland  har  mange 
saadanne  Navne,  hvoraf  det  kan  være  stolt:  Navne,  til  hvilke 
Danmarks  Hæder,  Ære  og  Lykke  er  knyttet,  men  hvortil 
ogsaa  Mindet  undertiden  med  Veemod  vender  tilbage,  fordi 
det  drager  Billeder  frem  for  vor  Sjæls  -Øie,  der  vise  os  vort 
Fædrelands  Sol  ligesom  tilhyllet  af  Ulykkens  uheldsvangre 
Taageslør.  Men  der  er  Forskjel  paa  disse  Navne;  nogle  til- 
høre en  bestemt  Tidsperiode  og  kunne  kun  ret  vurderes,  naar 
man  er  bleven  fortrolig  med  Tidsaanden  og  med  Datidens 
Tænkesæt;  andre  fore  en  enkelt  Begivenhed  frem  for  os,  der, 
hvor  stor  og  smuk  den  end  var,  dog  altid  kun  bliver  den 
enkelte.  Vi  have  imidlertid  et  Navn  i  vort  Fædrelands  Hi- 
storien, der  ligesom  i  sig  indeslutter  hele  vort  Folks  og  Lands 
Skjæbne  lige  til  vore  Dage:  dette  Navn  er  Dannevirke,  et 
Navn,  til  hvilket  ikke  alene  det  største  og  stolteste  Oldtids- 
minde, hele  Norden  kan  opvise,  knytter  sig;  men  som  drager 
frem  for  os,  baade  hvad  vore  Forfædre  og  hvad  vi  selv  have 
gjort  for  at  værne  om  vort  Land,  vor  Frihed,  vort  Sprog, 
vor  Ære  —  at  værne  om  det,  der  er  nødvendigt  for  et  Folk, 
for  at  det  kan  vedblive  at  være  et  Folk.    Naar  jeg  nu  i  det 

Følgende  vil  forsøge  paa  i  samlede  Træk  at  give  et  Billede 
af  Dannevirke,  baade  hvad  de  locale  og  især  de  historiske 
Forhold  angaaer,  da  haaber  jeg,  at  man  tiltrods  for  den  sør- 
gelige Erindring,  der  i  den  allernyeste  Tid  knytter  sig  til  det, 
ikke  ugjerne  vil  følge  mig  paa  min  Vei.  Vel  kunde  man 
spørge:  hvorfor  drage  det  frem,  der  minder  os  om,  hvad  vi 
have  havt,  men  ikke  have  længere?  Nu  vel!  Det  skal  ikke 
skee,  for  at  vi  mistrøstige  skulle  lægge  Hænderne  i  Skjødet 
og  tænke,  som  ikke  Faa  gjøre  netop  i  disse  Dage:  lader  os 
nu  opgive  Kampen  baade  paa  Sværdets  og  Politikens  Om- 
raade,  —  vi  ere  jo  dog  de  Smaae,  derfor  hellere  krybe  i 
Skjul  og  Ly  under  den  Stærkeres  mægtige  Ornevinger;  men 
ei  heller,  for  at  vi  kun  skulle  prunke  og  prale  med  vort  Lands 
stolte  Fortid  og  dets  hæderkronede  Dage,  med  de  store  og 
smukke  Bedrifter,  der  i  Sang  og  Sagn  forherliges  lige  til 
vore  Dage:  —  Nei!  De  gamle,  kjære  Minder  skulle  drages 
frem,  for  at  vi  af  Fortiden  maae  lære  at  forstaae  Nutiden  og 
derved  skabe  os  en  bedre  Fremtid! 

Førend  jeg  imidlertid  gaaer  over  til  selve  Gjenstanden 
for  denne  lille  Afhandling,  skal  jeg  i  korte  Træk  gjøre  Læ- 
seren bekjendt  med  Dannevirkes  Omegn;  thi  er  der  noget 
Sted  i  vort  Fædreland,  der  kan  kaldes  Danmarks  klassiske, 
historiske  Jordbund,  da  er  det  netop  ved  Slien  og  Mysunde, 
ved  Lyrskov  og  Isted,  ved  Slesvig  og  Haddeby.  Da  vi  efter 
Istedslaget  gjenvandt  »Danmarks  rette  Grændse»,  og  det  dan- 
ske Sprog  atter  hørtes  i  Slesvigs  Gader,  blev  der  engang 
yttret,  at,  hvis  man  paa  hver  af  Aarets  365  Dage  vilde  tage 
et  nyt  Udgangspunkt  for  sin  Vandring  i  Omegnen  af  Slesvig 
By,  da  vilde  man  hver  Dag  finde  en  ny  og  forunderlig  smuk 
Egn;  —  jeg  vilde  ganske  vist  sige  det  Samme,  men  tilføie, 
at  man  da  hver  Dag  vilde  komme  til  Egne  og  Steder,  der 
gjemme  et  eller  andet  Minde  fra  fordums  Dage,  Et  eller 
Andet,  der  knytter  Fortid  til  Nutid,  og  som  bedre  end  møl- 
ædte Documenter  bærer  Vidnesbyrd  om,  at  det  er  i  en  gam- 
mel dansk  Egn,    vi  befinde  os.       Jeg  skal  dog  ikke  trætte 

Læseren  med  at  gaae  saa  mange  Veie ;  vi  ville  nøies  med  et 
Par,  der,  om  de  end  sommetider  ere  knudrede  og  vise  os 
den  plumrede  Veigrøft  ved  Siden  af  det  friske  Kildevæld,  dog 
altid  pege  hen  imod  samme  Maal.  Lader  os  da  i  Tankerne 
stille  os  paa  det  hoieste  Punkt  dernede,  paa  Gottorp  Slots- 
taarn  og  ganske  simpelt  gaae  Synskredsen  rundt.  Gottorp! 
Hvormange  Minder  drager  dette  ikke  allerede  frem  for  os 
ligefra  den  Tid,  da  det  i  det  tolvte  Aarhundrede  opførtes  af 
Slesvigs  Bisper  og  snart  gik  over  i  de  slesvigske  Hertugers 
Besiddelse,  hvilke  i  dette  faste  Slot,  der  burde  have  været 
"Danmarks  Riges  Laas  og  Lukke«,  fandt  et  Skjul  for  deres 
forræderske  Planer  imod  deres  retmæssige  Herre,  og  til  vore 
Dage,  da  Forræderne  jagedes  i  Landflygtighed,  og  Slottet  i 
nogen  Tid  blev  et  hyggeligt  Hjem  for  vore  Soldater. 

See  vi  fra  Slotstaarnet  imod  Nord,  da  møde  vi  i  lige  Linie  tre 
Navne,  der  paa  en  mærkelig  Maade  knytte  Fortid  til  Nutid, 
nemlig  Lyrskovhede,  Istedhede  og  Helligbæk.  Det  var  jo  paa 
Lyrskovhede,  hvor  den  norske  Kong  Magnus  for  rigelig  otte 
Hundrede  Aar  siden  slog  Venderne  og  knækkede  disse  gru- 
somme Hedningers  Mod  og  Magt;  ved  Helligbæk  blev  den 
danske  Konge  Harald  Blaatand  tilligemed  sin  Hustru  og  Søn 
ved  Daaben  optaget  i  den  christne  Menighed,  og  midt  imellem 
disse  tvende  Mindesteder  om  Seir  over  Hedenskabet  ligger 
Istedhede,  hvor  i  vore  Dage  det  lumske  Oprør  imod  Konge  og 
Fædreland  blev  knust.  Vende  vi  Blikket  lidt  imod  høire 
Side,  da  see  vi  ganske  nær  ved  os  Bakken  Hestebjerg,  der 
har  sit  Navn  efter  Christoper  H's  Rytteri,  og  som  endnu  viser 
os  store  Brancher  af  Skandser,  Volde  og  Grave,  opkastede  af 
Erik  af  Pommern,  da  han  i  Begyndelsen  af  det  femtende 
Aarhundrede  flere  Gange  beleirede  Gottorp.  Det  var  imid- 
lertid ikke  blot  disse  to  Konger,  men  ogsaa  Christian  IV  og 
Frederik  IV,  der  fra  samme  Sted  indesluttede  Gottorp,  og  vi 
see  saaledes,  at  baade  de  mindre  dygtige  og  de  dygtige  Kon- 
ger, baade  Kongerne  af  Svend  Estridsens  Æt  og  af  Olden- 
borger Stammen,  vare  besjælede  af  samme  Tanke:  skal  Søn- 

derjylland  vindes  heelt  og  holdent,  da  b^r  Gottorp  Slot  være 
i  den  danske  Konges  Eie.  —  Gaae  vi  endnu  lidt  længere 
imod  øst,  da  have  vi  det  gamle  Slesvig,  det  gamle  Hedeby 
for  os:  denne  gamle  danske  Stad,  der  efter  Sagnet  var  Skjolds 
Residens,  hvorfra  han  som  fredsæl  Konge  styrede  hele  Dan- 
mark, —  Staden  med  de  tvende  danske  Navne,  Sleens  Vig 
og  Hedernes  By,  med  Gader  og  Stræder  med  danske  Benæv- 
nelser, —  med  sin  af  Knud  den  Store  grundlagte  Domkirke, 

—  med  Stedet,  hvor  Ansgar  byggede  den  første  Kirke  i 
Danmark,  —  med  det  Sted,  hvor  Kongeborgen  stod:  her  hvor 
det  danske  Tungemaal  havde  hjemme,  hvor  Thyra  Dannebod, 
Harald  Blaatand  og  Svend  Tveskjæg  holdt  Hof,  hvor  Hakon 
Jarl  var  Harald  Blaatands  Hirdmand,  og  hvor  Thorleif  Jarle- 
skjald var  Svend  Tveskjægs  Gjæsteven  og  sang  Qvad  til  hans 
Ære;  hvor  Kong  Niels  paa  Trappen  maatte  lade  sit  Liv  for 
de  forbittrede  Set.  Knuds  Gildebrodres  Hævn,  og  hvor  Hertug 
Abel  fattede  den  djævelske  Plan  at  lade  sin  Broder  Erik  myrde. 

Lidt  længere  til  Høire  sees  Shfj orden  som  et  Sølv- 
bælte  at  slynge  sig  om  frodige  Marker  og  Enge,  —  denne 
Fjord ,  opad  hvilken  Skjold  kom  seilende  i  en  aaben  Baad, 
hvilende  sit  Barnehoved  paa  et  Kornneg,  men  som  ogsaa 
gjemmer  saa  mange  Hemmeligheder  i  sit  Skjød,  der  gjen- 
giver  Harald  Kesias  Sønners  Suk,  dem  Erik  Emune  efter  Sag- 
net lod  halshugge  og  nedsænke  i  Slien  udenfor  Set.  Jørgensø, 

—  der  ved  Midnat  lader  blaae  Flammer  stige  op  for  at  vise 
os  det  Sted,  hvor  Kong  Eriks  Lig  styrtedes  i  Bølgerne,  men 
paa  samme  Sted  i  den  nyeste  Tid  atter  gav  Flammelyn  baade 
ved  Nat  og  Dag,  da  Kanonerne  ved  Mysunde  bortfeiede  Op- 
rørerne i  Aaret  1850  og  en  tydsk  Hærafdeling  1864.  — 
Omtrent  i  samme  Retning,  men  i  Byens  Nærhed,  sees  den 
lille  Landtunge,  der  endnu  kaldes  « hillig  «Ohrs  hvor  Ansgar 
prædikede  og  døbte  de  første  Christne  i  Slien,  men  hvor  i 
vore  Dage  den  første  Skandse  opførtes,  der  i  Aaret  1864 
skulde  tage  imod  Fjenden.  —  Vende  vi  derpaa  Blikket  mere 
imod  Syd,  da  hæver  Dannevirke  sig  stolt  og  kneisende  i  Bag- 

grunden,  men  herom  skal  der  tales  senere;  derimod  ville  vi 
bemærke,  at  Kongehoien  eller  Kong  Sigurdsheien,  der  her 
rager  frem,  har  sit  Navn  efter  Kong  Sigurd  Snogøie,  hvem 
Bønderne  efter  Sagnet  indmurede  i  en  Høi  ved  Selk,  og  de 
hængte  et  Brød  over  hans  Hoved  til  Straf  for,  at  han  var 
saa  gjerrig,  at  han  tog  Brødet  af  Munden  paa  Bønderne;  i 
vore  Dage  er  Stedet  bekjendt  fra  en  hæderlig  Fægtning  i 
Februardagene  1864.  —  Imod  Vest  endelig  see  vi  Pølskoven 
med  det  sumpede  Sted,  hvor  en  Pæl  blev  dreven  igjennem 
den  selv  efter  Døden  fredløse  Abels  Legeme,  men  som  ei 
formaaede  at  binde  hans  Sjæl;  thi  med  hæst  Skrig,  ledsaget 
af  Hundeglam,  flyver  den  hver  Midnat  hen  over  Gottorp  Slot 
til  Mysunde,  —  til  det  Sted,  hvor  Brodermordet  fandt  Sted; 
men  hvorfor  lader  Sagnet  ham  fare  hen  over  Gottorp?  Mon 
ikke  for  at  advare  dem,  der  indenfor  de  tykke  Slotsmure  i 
Aarhundreder  rugede  over  et  andet  Brodermord  — ,  rugede 
over,  hvorledes  de  ved  Forræderi  kunde  sønderlemme  det 
danske  Statslegeme  og  rane  en  af  dets  ædleste  Dele!  —  Saa- 
ledes  see  vi,  at  Slesvigs  Omegn  gjemmer  baade  smukke  og 
sørgelige  Minder  fra  vort  Lands  Fortid  og  Nutid,  og  at  vi 
med  Rette  kunne  sige:  her  er  Danmarks  historiske  Jordbund! 
Vende  vi  os  nu  til  vort  egentlige  Emne  og  betragte 
Dannevirke  og  de  andre  Befæstningsværker,  der  skulde  værne 
om  det  imod  Nord  liggende  Fædreland,  da  behøver  jeg  vel 
næppe  at  erindre  om,  at  de  Militairkyndige  saavel  i  vore 
Dage,  som  for  rigelig  tusinde  Aar  siden  vare  paa  det  Rene 
med,  at  det  eneste  saakaldte  strategiske  Punkt,  vi  have  imod 
Fjenden  sydfra,  er  den  Linie,  der  fra  -Øst  imod  Vest  betegnes 
ved  Ekernførdefjord  —  Vindeby  Nor  —  østerbækken —  Slien  — 
Reideaaen — Trenefloden  og  Eideren,  saa  at  det  kun  gjaldt  om 
at  befæste  de  Steder,  hvor  disse  Vandbælter  ikke  naaede  sam- 
men, d.  V.  s.  imellem  Vindeby  Nor  og  østerbækken  og  imellem 
Slien  og  Reideaaen.  —  Den  første  paalidelige  historiske  Ef- 
terretning om  et  Befæstningsværk  paa  denne  Strækning  haves 
i  Eginhards  Annaler  fra  Carl   den    Stores    Tid,    altsaa    over 

Tusinde  Aar  tilbage  i  Tiden.     Eginhards  Ord  lyde   i  Over- 
sættelse saaledes:     «Kong  Gatrik  kom  808  til  Slistorp  med 
hele  sin  Hær  og  befalede,    efter   at   have  dvælet  der  nogle 
Dage,    at  Eigets  Sydgrændse   skulde    befæstes  ved  en  Vold, 
saaledes   at  den  lige  fra  den  østlige  Havbugt,  som  de  kalde 
østersalt,    til  Vesterhavet  kunde   beskytte  Eiderens  nordlige 
Bred,    med  kun  en  eneste  Port,    gjennem  hvilken  Vogne  og 
Ryttere  kunde  færdes  frem  og  tilbage.   Efter  at  have  fordeelt 
Arbeidet  mellem  sine  Høvdinger  vendte  han  derpaa  hjem  .. .» 
Hvorvidt    der   har   existeret   et   Befæstningsværk   paa  denne 
Strækning  før  Gøtriks  Tid,  vides  ikke  med  Bestemthed,  men 
er  almindeligt  antaget,    ikke  alene  af  vore  nyere  Forfattere, 
men  ogsaa  af  dem,  der  skreve  deres  Annaler  for  fiere  Aar- 
hundreder  siden.   Hvad  nu  den  anførte,  særdeles  vigtige  Egin- 
hardske  Efterretning  angaaer,  da  er  det  klart,  at  Udtrykket 
»beskytte  Eiderens  nordlige  Bred«  ikke  skal  forstaaes  saaledes, 
at  Befæstningsværket  gik  langs  med  Eideren  paa  dennes  Nord- 
side ;  men  der  skal  herved  i  Almindelighed  betegnes,  at  Volden 
skulde  værne  om  den  Landgrændse,  der  fra  Oldtiden  havde 
været  ved  Eideren  og  i  Forliget  imellem  Keiser  Carl  og  Kong 
Hemming  bestemtere  fastsattes  Aar  811;   heller  ikke  Beteg- 
nelsen "-Østersalt",    « Vesterhav«  maa  tages  ordret,    som  om 
Volden  naaede  umiddelbart  fra  Østersøen  til  Vesterhavet,  — 
de  Vandløb,  der  staae  i  Forbindelse  med  de  tvende  Have,  træde 
her  istedetfor  disse  selv.   For  imidlertid  ret  at  kunne  vurdere 
Eginhards   Meddelelse    og    bringe    den   i  Samklang   med  de 
locale  Forhold  og  de  Befæstningsværker,    der  endnu  existere, 
særlig  med  Hensyn  til  den  forskjellige  Bygningsmaade,    disse 
udvise,  da  bliver  her  Spørgsmaalet:    hvor  anlagde  Gøtrik  sin 
Vold?     Besvarelsen  af  dette  Spørgsmaal  er  saa  meget  vig- 
tigere, som  man  endnu  den  Dag  idag  har  forskjellige  Menin- 
ger om  dette  Punkt,    idet  Nogle  antage,    at   den   af  Gøtrik 
anlagte  Vold   laa   paa   samme  Sted,    hvor  Thyra  Dannebod 
senere  byggede  Dannevirke,    medens  Andre  have  tænkt  paa 
Kurvirke.    Det,  der  efter  min  Mening  her  især  maa  lægges 

Vægt  paa,  er  dette,  at  et  Befæstningsværk,  opført  paa  en 
bestemt  Tid,  i  et  bestemt  sammenhængende  Aaremaal  ogsaa 
maa  have  en  eensartet  Bygningsmaade,  hvor  Naturforholdene 
ikke  aldeles  bestemt  paabyde  en  Afvigelse.  Er  denne  An- 
skuelse rigtig,  da  vil  det  ikke  være  vanskeligt  at  udfinde, 
hvad  der  hidrører  fra  Gøtrik,  og  hvilke  Befæstningsværker 
der  skrive  sig  fra  andre  (senere)  Tider.  Medens  nemlig  den 
Vold,  der  særligt  kaldes  Dannevirke,  er  opført  paa  nogle 
Steder  af  Jord,  Græstørv  og  Steen,  paa  andre  Steder  tiUige 
af  forskjellige  Slags  Træforbindelser,  har  Kurvirke  (imellem 
østerbækken  og  Vindeby  Nor)  et  saa  aldeles  eensartet  Byg- 
ningsemne, Jord  alene,  og  en  ligesaa  eensartet  Bygnings- 
maade, nemlig  en  Jordvold  med  en  ca.  20  Alen  bred  Grund- 
flade og  en  foran  løbende  Grav,  at  der  næppe  kan  herske 
nogen  Tvivl  om,  at  de  jo  ere  opførte  paa  samme  Tid.  Tages 
der  nu  Hensyn  til  Eginhards  Ord,  at  Gøtriks  Vold  gik  fra 
Østersøen  til  Vesterhavet,  og  vide  vi,  at  Vindeby  Nor  ved 
Ekernførdefjord  staaer  i  Forbindelse  med  Østersøen,  ligesom 
Reideaaen  med  Trenefloden  og  Eideren  med  Vesterhavet,  saa 
turde  der  være  Beviis  nok  for,  at  Gøtriks  Befæstningsværk 
udgjorde  de  Volde  og  Grave,  der  gaae  under  Navnene  Kur- 
virke  og  østervolden.  At  dette  Værk  nok  kunde  fuldendes  i 
2  Aar,  fra  808 — 810  (Gøtriks  Dødsaar),  er  ikke  urimeligt, 
især  naar  vi  senere  ville  see,  hvad  der  paa  Thyra  Dannebods 
Tid  udrettedes  i  3  Aar.  —  Forøvrigt  skal  her  bemærkes,  at 
den  anførte  Befæstningslinie  ogsaa  med  fuld  Føie  kan  kaldes 
Danmarks  nationale  og  sproglige  Grændse;  thi  den  Land- 
strækning, der  ligger  imod  Syd  ned  til  Eideren,  var  i  Old- 
tiden ubeboet  og  blev  senere  befolket  af  Nybyggere  fra  Hol- 
steen;  naar  vi  derfor  tale  om  Eideren  som  Danmarks  Eigs- 
grændse,  da  tager  dette  kun  Hensyn  til  et  enkelt  historisk 
Factum  i  Bynavne;  andre  sproglige  Elementer,  endnu  gængse 
historiske  Folkesagn,  Skikke  og  Sæder  —  dette  og  meget 
Andet  taler  for,  at  den  strategiske  Grændse  tillige  er  den 
nationale. 

Hvad  nu  Kurvirke  angaaer,  da  skulde  dette  Befæstnings- 
værk lukke  for  den  ^k  Miil  store  Aabning,  der  fra  Selk  Nors 
søndre  Ende  trækker  sig  imod  Vest  til  Reideaaen  ved  Byen 
Kurborg.  Det  behøver  vel  næppe  at  omtales,  at  Navnet 
<- Kurvirke«),  « Kurgrav »  er  et  godt  gammelt  dansk  Ord,  der 
kommer  af  Ordet  at  kure,  o:  at  vogte,  og  altsaa  betyder  en 
Vogtebefæstning  eller  en  Vogtegrav.  Tydskerne  have  rigtig- 
nok gjort  Forsøg  paa  at  udlede  Navnet  af  et  gammelt  an- 
gelsachsisk  Ord,  men  dette  har  ligesaa  lidt  for  sig  som  den 
Paastand,  de  engang  have  fremsat,  at  baade  Kurvirke  og 
Dannevirke  ere  anlagte  af  dem  imod  os  Danske.  løvrigt  var 
en  af  de  Høvdinger,  der  havde  Tilsyn  med  Værket,  maaskee 
den  Osfred,  der  811  stod  i  Kong  Hemmings  Tjeneste  og  paa 
Vignibe,  o:  den  hellige  Bjergpynt,  ved  Selk  reiste  en  Minde- 
steen over  sin  Son  Sigtryg  — ,  hvilken  Runesteen  fandtes 
1798  og  for  Tiden  staaer  opstillet  i  en  steensat  Halvgrotte  i 
Parken  ved  Louisenlund. 

Kurvirke,  der  alt  i  Aarhundreder  har  udspillet  sin  Rolle  og 
paa  flere  Steder,  hvor  Jordbunden  er  frugtbar,  er  bragt  under 
Ploven,  sees  endnu  i  hele  sin  Længde:  9,400  Alen,  altsaa 
rigelig  •%  Miil,  og  det  er  paa  denne  Strækning  kun  aldeles 
udjævnet  paa  Grund  af  Vei-,  Chaussee-  og  Jernbaneanlæg  i 
en  Længde  af  500  Alen,  hvorimod  det  f.  Ex.  paa  en  Stræk- 
ning af  .6,000  Alen  viser  en  Høide  af  10  Alen  og  har  en 
foranløbende  Grav,  der  paa  sine  Steder  endnu  er  flere  Alen 
dyb  og  bred.  Der,  hvor  Jordbunden  er  lettest  og  meest  san- 
det, er  Virket  ogsaa  mindst  ødelagt,  hvorfor  det  i  vore  Dage 
har  en  væsentlig  forskjellig  Charakteer,  eftersom  man  fra  den 
saakaldte  Klosterkro  gaaer  im.od  Øst  eller  imod  Vest.  Imod 
Ost  er  Kurvirke  nemlig  som  oftest  enten  tildeels  udjævnet 
og  bragt  under  Ploven,  eller  det  tjener  til  Markskjel,  bevoxet 
med  frodige,  levende  Hegn  af  Tjørn  og  Eg,  men  saa  afskallet 
paa  Siderne,  at  det  paa  sine  Steder  vanskeligt  kan  forfølges. 
Imod  Vest  derimod  strækker  det  sig  over  Lyng-  og  lette 
Sandmarker    og   tager    sig  her  endnu   som  ovenfor  meddeolt 

4* 


52  Darme  virke. 

ret  imponerende  ud;  dette  gjælder  især  den  Strækning,  der 
gaaer  over  imod  den  eneste  Gjennemgang,  Virket  oprindelig 
havde.  —  Ved  den  vestre  P^nde,  ganske  nær  ved  det  Sted, 
hvor  Virket  i  sin  Fortsættelse  vilde  støde  paa  Dannevirke,  og 
hvor  Keideengene  begynde,  har  den  Borg  staaet,  der  gav  den 
nuværende  lille  By  Kurborg  sit  Navn;  maaskee  er  denne 
Borg,  der  senere  forvandledes  til  et  hertugeligt  Schæferi,  an- 
lagt af  selve  Gøtrik,  ligesom  enkelte  Ting  tyde  paa,  at  der 
ogsaa  ved  den  astre  Ende  i  Nærheden  af  Selk  Nor  fandtes  en 
lignende  Borg;  idetmindste  synes  man  at  kunne  spore  Lev- 
ninger af  en  Borgplads  ikke  langt  fra  Sigurdshoien.  —  Kur- 
virkes  oprindelige  Høide  og  Gravens  Dybde  og  Brede  kan  vel 
ikke  ganske  nøie  angives,  men  efter  den  Størrelse  at  dømme, 
Virket  endnu  udviser  paa  sine  Steder,  har  Høiden  sikkert 
udgjort  fra  10—15  Alen,  Gravens  Dybde  og  Brede  fra  4 — 6 
Alen;  iøvrigt  har  denne  Grav,  der  vendte  imod  Syd  og  der- 
for først  var  Fjenderne  iøinefaldende,  vel  givet  Anledning  til, 
at  Tydskerne  altid  kaldte  Værket  « Kograv »  (Kohgraf),  medens 
vi  Danske  holde  mere  af  Navnet  Kurvirke. 

Førend  vi  forlade  Kurvirke,  ville  vi  med  faa  Ord  omtale, 
at  det  er  den  i  vort  Lands  Historie  saa  ofte  nævnte  Lohede, 
der  imod  Syd  og  Nord  strækker  sig  til  begge  Sider  af  Virket, 
og  at  navnlig  de  Marker,  der  ligge  imellem  Kurvirke  og 
Dannevirke,  vise  os  en  Mængde  Gravhøie,  der  tyde  paa,  at 
der  her  i  Oldtiden  var  en  almindelig  Begravelsesplads  for 
faldne  Krigere.  En  af  disse  Gravhøie,  umiddelbart  op  til 
Kurvirke,  siges  at  gjemme  Kong  Dans  jordiske  Levninger, 
ret  som  om  man  har  villet  betegne,  at  den  Konge,  vore  æl- 
dre AnnaUster  tillægge  Opførelsen  af  et  Befæstningsværk  i 
denne  Egn,  ogsaa  efter  sin  Dod  fredede  derom.  Det  var 
iøvrigt  her,  at  Kampene  støde  baade  med  de  tydske  Keiseres 
Hærmasser  og  i  en  senere  Tid  med  de  holsteenske  Grever, 
ligesom  vor  egen  Tid  jo  ogsaa  aflægger  Vidnesbyrd  om,  at 
det  er  her,  Striden  skal  udfægtes  med  vore  mægtige  Naboer. 
En  stor  Betydning  faaer  denne  Plet  Jord  ogsaa  i  anden  Hen- 

seende,  idet  nemlig  de  tre  her  fundne  Runestene  med  uigjen- 
drivelig  Sandhed  vidne  om,  at  det  danske  Tungemaal  i  for- 
dums Dage  var  eneraadende  dernede.  Den  ene  Runesteen, 
hvis  Indskrift  er:  "Osfrid  gjorde  dette  Mindesmærke  til  Er- 
indring om  sin  Søn  Sigtryg  paa  Vignibe »,  have  vi  allerede  i 
Korthed  omtalt.  Paa  den  anden,  der  fandtes  ved  Foden  af 
Krossbjerg  o:  Korsbjerg  —  det  samme  Sted,  der  paa  den 
første  Runesteen  kaldtes  Vignibe  og  altsaa  vel  var  et  helligt 
Sted  i  Hedenold,  hvorfor  man  i  den  christne  Tid  satte  et 
Kors  derpaa  for  at  fordrive  de  onde  Aander  — ,  staaer: 
»Thorleif,  Svends  Hjembo,  reiste  denne  Steen  efter  sin  Stald- 
broder Erik,  som  døde,  da  Krigerne  sade  omkring  Hedeby; 
men  han  var  Skibshovedsmand,  en  meget  brav  Kriger«.  Den 
Thorleif,  der  satte  denne  Steen,  var  rimeligviis  den  forhen 
omtalte  Islænder  Thorleif  med  Tilnavnet  Jarleskjald,  og  Erik, 
over  hvem  Stenen  reistes,  var  sikkert  en  af  Kong  Svends 
Skibshøvdinger,  der  færdedes  paa  Englands -Togene,  men  nu 
døde,  da  Svend  laa  i  Leir  ved  Hedeby.  —  Den  tredie  Steen 
fandtes  for  ikke  ret  mange  Aar  siden  tæt  ved  Dannevirke  paa 
Tvebjerg  og  har  til  Indskrift:  «Kong  Svend  satte  denne  Steen 
efter  sin  Hjembo  Skarde,  som  havde  været  paa  et  Tog  i 
Vesterlandene,  men  nu  døde  i  Hedeby«.  At  Kong  Svend 
selv  lod  denne  Steen  sætte,  kan  ikke  betvivles;  Skarde  maa 
altsaa  have  været  en  af  Kongen  meget  yndet  og  velfortjent 
Kriger;  der  er  vel  næppe  nogen  Tvivl  om,  at  det  er  den 
Skarde,  der  som  Jomsviking  var  med  i  Slaget  ved  Hjorunga- 
vaag,  hvor  han  tilligemed  Flere  undgik  Døden  under  Bød- 
deløxen.  Senere  har  han  vel  taget  Tjeneste  hos  Kong  Svend 
og  her  særlig  udmærket  sig. 

For  desbedre  at  hindre  Fjenden  fra  igjennem  Svansen 
og  Angel  at  trænge  nordpaa  maatte  Gøtrik  imidlertid  ogsaa 
lukke  for  den  Aabning,  der  fandtes  imellem  Vindeby  Nor  og 
Slien ;  dette  skete  ved  den  saakaldte  østervold  eller,  som  den 
ogsaa  kaldes,  <«  Gammel -Dannevirke ».  Skjøndt  denne  Vold 
er  ødelagt  i  langt  høiere  Grad  end  Kurvirke,  —  vistnok  som 

Falge  af  Jordbundens  bedre  Beskaffenhed,  der  altfor  meget 
og  let  lod  de  omboende  Bønder  glemme  Pieteten  for  Oldti- 
dens Mindesmærker,  —  kan  den  dog  med  nogen  Møie  for- 
følges fra  Ende  til  anden,  kun  maa  man  ikke  skye  den  Ulei- 
liglied,  der  er  forbunden  med,  især  i  Kokkendorf  By,  at  trænge 
igjennem  Huse,  Gaardspladser,  Hegn  og  Haver.  —  østervol- 
den ,  der  begynder  ved  Vindeby  -  Nor,  gaaer  i  en  temmelig 
lige  Linie  derfra  til  Kokkendorf  og  ender  lidt  nordfor  Dyr- 
vad ved  østerbækken.  Den  er  omtrent  5,000  Alen,  altsaa 
næppe  en  halv  Miil  lang,  og  er  paa  Grund  af  Huse,  Veie  og 
Haver  aldeles  udjævnet  i  en  Længde  af  tilsammen  1,000  Alen. 
Paa  de  øvrige  4,000  Alen  kj endes  den  dog  kun  paa  de  første 
7—800  Alen  som  en  virkelig  Vold  med  Grav  foran,  medens 
den  ellers  tager  sig  ud  som  en  fritløbende,  bueformet  Ryg 
eller  er  besat  med  et  Hegn  og  kan  da  kun  kjendes  ved  en 
fremspringende  Fod.  Der,  hvor  Skolebygningen  i  Kokkendorf 
staaer  paa  Volden,  har  den  vistnok  havt  sin  største  Styrke, 
og  her  var  ogsaa  det  eneste  Sted,  hvor  de  ellers  foranløbende 
Mosedrag  og  Hængemoser,  der  staae  i  Forbindelse  med  øster- 
bækken og  Vindeby-Nor,  ikke  naaede  sammen,  og  hvor  Volden 
altsaa  lettest  vilde  være  udsat  for  Angreb. 

Hvad  østervoldens  Bygningsmaade,  Høide  og  Styrke 
samt  den  foranløbende  Gravs  Brede  og  Dybde  angaaer,  da 
finde  vi  her  de  samme  Dimensioner  som  ved  Kurvirke.  Af 
Borge  i  Nærheden  af  østervolden  findes  der  dog  ingen  Spor 
—  hvis  man  ikke  vil  regne  Ykerneburgh  med,  der  var  anlagt 
nordfor  det  smalle  Sammenløb  af  Vindeby  -  Nor  og  Ekern- 
førdeljord,  og  hvoraf  en  ubetydelig  Levning  under  Navn  af 
« Borgvold  •>  endnu  er  tilbage  — ;  derimod  er  det  interessant 
at  lægge  Mærke  til  Voldens  to  Endepunkter.  Ved  Vindeby- 
Nor  sees  nemlig  endnu  Spor  af  en  lille  Havn,  der  aabenbart 
har  havt  den  Betydning,  at  der  her  kunde  ind-  og  udskibes 
baade  Folk  og  Krigsmaterialier  m.  m.,  og  at  Voldens  Besæt- 
ning paa  dette  Sted  kunde  staae  i  stadigt  Samqvem  med  de 
i  Noret  eller  Fjorden  liggende  Skibe    og  saaledes  ogsaa  med 

Øerne  og  andre  Dele  af  Riget.  Den  samme  Betydning  har 
aabenbart  den  Halvkredsvold  havt,  der  ved  den  vestre  Ende 
af  Volden  skyder  sig  ud  imod  Nordvest,  og  det  maaskee  i  en 
endnu  haiere  Grad,  idet  der  her  tillige  kan  tænkes  at  have 
været  et  Oplagssted  og  en  befæstet  Leirplads;  og  for  at  Ind- 
og  Udskibningen  kunde  gaae  for  sig  med  større  Lethed,  har 
man  i  Skrænten  af  østerbækbassinet,  der  har  været  seilbart 
fra  Slien  til  Dyrvad,  gjort  tre  temmelig  brede  Indskaar,  der 
sees  endnu.  Men  her  kunde  det  Tilfælde  indtræde,  at  en 
Fjende  trængte  frem  paa  den  modsatte,  altsaa  paa  den  vestre 
Side  af  Bækkens  Bassin  og  ved  sine  Kastevaaben  hindrede 
slig  Ud-  og  Indskibning,  da  Bassinet  ikke  er  ret  bredt,  og 
derfor  have  da  vore  Forfædre,  der  synes  godt  at  have  for- 
staaet  sig  paa  Sligt,  opkastet  en  hgnende  Vold  fra  -Øster- 
bækken til  Nølsbækken,  men  lidt  længere  sydpaa,  saa  en 
Fjende  med  Lethed  kunde  holdes  borte  fra  den  Deel  af  øster- 
bækkens Omraade,  der  laa  indenfor  Befæstningsvolden.  Af 
denne  Sidevold  sees  endnu  et  Stykke,  men  man  har  tidligere 
ikke  havt  nogen  Mening  om  denne  Voldbranches  Betydning, 
ligesom  Kjendskabet  til  den  i  og  for  sig  saa  interessante 
østervold  har  været  saare  ringe.  Men  de  Gamle  gjorde 
endnu  Mere.  For  navnlig  at  beherske  den  Vei  eller  den 
Landstrimmel,  der  foran  Skolen  i  Kokkendorf  gaaer  imellem 
Mosedragene  og  lader  Adgangen  til  Volden  aaben,  have  de 
anlagt  fiere  mindre,  ligesom  fremskudte  Værker  sydpaa,  og  for 
at  dække  et  muligt  Tilbagetog  anlangdes  der  flere  Voldbrancher 
imod  Nord,  hvilke  dog  ere  saa  demolerede,  at  man  ikke  ret 
seer  deres  indbyrdes  Forhold  og  Sammenhæng. 

Endnu  skal  jeg  omtale,  at  man  ikke  har  nogen  historisk 
Efterretning  om,  at  Østervolden,  saaledes  som  Kur-  og 
Dannevirke,  er  bleven  beleiret  og  indtaget  af  større  HæT- 
masser.  Maaskee  Volden  mere  havde  Betydning  i  det  Smaae 
med  Hensyn  til  de  omboende  Folkestammers  indbyrdes  Fei- 
der.  Saa  Meget  er  imidlertid  vist,  at  det  var  ved  østervolden, 
at  Erik  Plovpenning  lod  sine  Folk  skibe  over  samme  Aften, 

da  han  blev  tagen  til  Fange  af  sin  Broder  Abel  i  Slesvig. 
Omtrent  200  Aar  senere  havde  Ostervolden  endnu  fortifica- 
torisk  Betydning,  idet  den,  ifølge  Jahn,  af  Erik  af  Pommern 
i  Krigen  med  de  holsteenske  Grever  og  den  slesvigske  Her- 
tug blev  benyttet  som  Circumisallationslinie.  Fremdeles  skal 
jeg  bemærke,  at  man,  da  ^Østerbækken  ikke  længere  var  van- 
skelig at  komme  over,  og  da  selve  Bstervolden  ikke  længere 
var  istand  til  at  hindre  Fjenden  fra  at  trænge  over  den,  har 
anlagt  en  Vold  ved  Mysunde  paa  Anglersiden,  der  bærer 
Navn  af  "Margrethevold"  og  maaskee  er  opført  i  Margrethe 
den  Stores  og  Erik  af  Pommerns  Dage.  En  lille  Vold  ved 
Stægsvig  og  Paløre,  hvor  Slien  er  temmelig  smal  imellem 
den  saakaldte  store  og  lille  Bredning,  skulde  naturligviis  af- 
værge en  Overgang  paa  dette  Punkt.  Vi  see  altsaa,  at  man 
overalt  drog  Fordeel  af  de  locale  Forhold,  og  at  man  Intet 
sparede  for  at  holde  Fjenden  ude;  men  gjælder  dette  om 
Gøtriks  Volde,  Kurvirke  og  Ostervolden,  da  gjælder  det  i 
endnu  langt  høiere  Grad  om  Dannevirke. 


ir. 

Hvad  der  nærmest  gav  Anledning  til  Opførelsen  af  Danne- 
virke, var  rimeligviis  den  tydske  Konge  Henrik  Fuglefængers 
Tog  nordpaa  i  Aaret  934;  thi  ved  denne  Leilighed  viste  det 
sig,  at  Gøtriks  Volde  ikke  vare  istand  til  at  modstaae  Angreb 
af  en  større  fjendtlig  Styrke.  Thyra  Dannebod,  Gorm  den 
Gamles  Dronning,  fattede  da  den  hende  værdige  Plan  ved  et 
Befæstningsværk  at  lukke  saa  godt  for  sit  Land,  at  Fjenden 
en  anden  Gang  ikke  saa  let  skulde  trænge  igjennem.  Værket 
blev  udført,  enten  da  Gorm  var  død,  og  Thyra  styrede  Riget 
i  nogen  Tid,  eller  da  han  var  gammel  og  affældig;  thi  at 
Thyra  var  med  om  at  fatte  og  lade  udføre  Planen,  derom 
ere  Alle  enige,  skjøndt  vi  ikke  ere  i  Besiddelse  af  historiske 
Efterretninger   derom  før  omtrent  200  Aar  senere.     Men  til 

at  stadfæste  Beretningens  Sandhed  om  Opførelsen  af  et  saa- 
dant  Kæmpeværk  som  Dannevirke ,  turde  den  mundtlige 
Overlevering  fra  Thyras  Dage  ogsaa  være  tilstrækkelig.  Der 
fortælles,  at  Thyra  lod  alle  dem, '  der  kunde  løfte  en  Spade, 
møde  ved  Hedeby,  og  at  hun  fordeelte  Arbeidet,  der  stod  paa 
i  3  Aar,  saaledes,  at  Jyderne  og  øboerne  fik  den  nordlige, 
Skaaningerne  den  Part,  der  strækker  sig  over  imod  HoUing- 
sted,  hvor  Folk  endnu  den  Dag  idag  kalde  et  Stykke  af  Vol- 
den «de  Schonen  Del«)  o:  Skaaninger-Delen ;  Sønderjyderne 
maatte  sørge  for  Levnetsmidler.  Selve  Værket  —  der  i  en 
senere  Tid  tik  det  smukke  Navn  <«  Dannevirke »,  d:  de  Danskes 
Befæstning  —  begynder  'M  Miil  nordligere  end  Kurvirke,  om- 
trent ved  Norets  nordlige  Ende,  og  gaaer  paa  sin  første  Stræk- 
ning næsten  lige  imod  Vest  til  den  saakaldte  Dannevirkesø. 
Paa  den  anden  Side  Søen  (nu  Engbund)  strækker  det  sig  imod 
Syd-Syd-Vest  ned  til  Reideaaen,  altsaa  omtrent  til  den  vestre 
Udkant  af  Kurborg,  og  derfra  i  en  noget  bugtet  Linie  vester- 
paa  til  Hollingsted.  Paa  sin  første  Strækning  støtter  Danne- 
virke sig  altsaa  til  den  Arm  af  Slien,  der  før  Gottorps  Op- 
førelse gik  imod  Vest  forbi  Slesvig,  hvor  den,  tildeels  om- 
given af  steile  Skrænter  og  paa  flere  Steder  ganske  smal, 
endte  ved  Landsbyen  Lille  Dannevirke.  —  Om  Virkets  Stør- 
relse og  imponerende  Udseende  paa  Thyras  Tid  kan  man 
gjøre  sig  en  Forestilling,  naar  en  af  vore  ældre  Skribenter 
siger,  at  der  foran  Volden  løb  en  10  Favne  bred  og  ligesaa 
dyb  Grav;  selve  Voldens  Grundflade  udgjorde  50  Alen,  dens 
Høide  24  Alen  og  Breden  ovenpaa  20  Alen.  Ovenpaa  Vol- 
den var  der  desuden  et  Tømmerværk,  der  langs  igjennem  var 
sammennaglet  Træ  paa  Træ  med  svære  Jernbolte,  og  paa 
dette  Tømmerværk  var  der  efter  hvert  hundrede  Favnes 
Mellemrum  bygget  Trætaarne,  ligesom  der  bagved  Volden 
paa  flere  Steder  fandtes  faste  Borge  til  Besætningen  og  til 
Voldens  yderligere  Forsvar,  af  hvilke  der  nævnes:  "Oldenborg« 
i  Nærheden  af  Noret,  « Thyraborg«  tætved  Virkets  eneste 
Aabning,  det  saakaldte  Kaiegat  med  Jernporten,    « Morgen- 

stjernen »  halvveis  imellem  Kurborg  og  Hollingsted,  "Lille- 
borg" ved  Begyndelsen  af  Hollingsted  By  og  »Treneborg« 
ved  Virkets  vestre  Ende  ved  Trenefloden.  —  At  der  i  denne 
Beskrivelse  fra  ældre  Tider  ikke  ligger  nogen  Overdrivelse, 
vil  man  see,  naar  man  husker  paa,  at  Volden  endnu  i  vore 
Dage  paa  en  Strækning  af  flere  Tusinde  Alen  er  20  Alen 
høi,  15  Alen  bred  ovenpaa  og  har  en  Grundflade  af  ca.  40 
Alen!  Graven  foran  er  fordetmeste  kastet  til,  rimeligviis 
med  Jord  fra  selve  Volden,  der  paa  mange  Steder  ligesom 
Kurvirke  og  -Østervolden  er  betydeligt  afskallet  paa  Siderne; 
den  sees  bedst  paa  Strækningen  fra  Dannevirkesøen  ned  til 
Kurborg.  løvrigt  viser  Volden  i  sin  oprindelige  Skikkelse, 
som  forhen  bemærket,  forskjellige  Bygningsmaader,  hvilket  i 
Henhold  til  det  ovenfor  Anførte  tyder  paa,  at  den  er  opført 
til  forskjellige  Tider.  For  Tydelighedens  Skyld  ville  vi  be- 
tragte hver  enkelt  af  Dannevirkes  tre  Hoveddele  for  sig,  men 
forudskikke  den  Bemærkning,  at  Dannevirkes  hele  Længde 
udgjør  rigelig  28,000  Alen,  det  vil  altsaa  sige  rigelig  2Vi 
Miil ,  at  det  kan  forfølges  fra  Ende  til  anden ,  at  det 
paa  en  stor  Deel  af  denne  Udstrækning  endnu  staaer  i  den 
forhen  omtalte  imponerende  Skikkelse,  og  at  det  paa  Grund 
af  Veie,  Huse  og  Haver  (særligt  i  Hollingsted)  er  udjævnet 
paa  rigelig  3,000  Alen,  men  at  det  selv  paa  denne  Stræk- 
ning kan  forfølges,  da  Afbrydelserne  ikke  følge  umiddelbart 
paa  hverandre. 

Den  første  Deel  af  Dannevirke  begynder  ved  Haddeby- 
Nor  —  hvis  Fortsættelse  er  det  forhen  omtalte  Selk-Nor  — 
med  en  Halvkredsvold  (ogsaa  kaldet  Hesteskoen  eller  Gaffelen), 
der  viser  os  samme  Dimensioner,  hvad  Høide  og  Brede  an- 
gaaer,  som  forhen  er  omtalt,  og  er  over  2,000  Alen  lang. 
Det  var  indenfor  denne  Vold,  at  den  ovenfor  nævnte  Borg 
« Oldenborg«  har  staaet,  af  hvilken  der  for  rigelig  100  Aar 
siden  skal  være  fundet  Spor.  Baade  Halvkredsvolden  og 
Borgen   have   aabenbart   havt  samme  Betydning  som  Halv- 

kredsvolden  ved  Østervolden,  kun  i  en  langt  høiere  Grad, 
idet  det  her  ikke  alene  gjaldt  om  en  befæstet  Leirplads, 
et  Ud-  og  Indskibningssted  for  Tropper,  Krigsmateriel, 
Levnetsmidler  o.  s.  v.,  men  tillige  om  en  fuldstændig  Krigs- 
havn, hvor  ogsaa  de  paa  Hedeby  (Slesvig)  handlende  Skibe 
kunde  søge  Ly  imod  Stormen  og  Beskyttelse  imod  Fjenden. 
Fra  Midten  af  Buen  skyder  det  egentlige  Dannevirke  sig  ud 
og  gaaer  i  en  nogenlunde  lige  Linie  imod  Vest  til  den  nu 
udtørrede  Dannevirkesø.  Paa  Grund  af  Voldens  store  Høide 
paa  den  største  Deel  af  denne  Strækning  har  man  givet  den 
Navn  af  « Kæmpedæmningen »  og  paa  en  mindre  Strækning, 
hvor  den  er  dobbelt,  af « Dobbeltvold ».  Den  eneste  Afbrydelse, 
den  oprindelig  har  havt  her,  er  det  Sted,  hvor  en  Arm  af 
Slien,  den  nu  saakaldte  Bustrupsø,  skjærer  sig  temmelig  dybt 
ind  i  Landet  til  sydfor  Virket;  da  Søen  senere  groede  op 
ved  Syd-Enden,  blev  der  over  det  udtørrede  Terrain  anlagt 
den  saakaldte  « Mosedæmning ».  løvrigt  bestaaer  Volden  paa 
hele  denne  nordre  Part  ligefrem  af  Jord  og  Græstørv,  med 
enkelte  større  Stene,  der  dog  ikke  ligge  i  nogen  Orden  elier 
Forbindelse  med  hverandre.  At  Dannevirke  paa  denne  Stræk- 
ning har  steilere  og  brattere  Sider  end  de  øvrige  Dele,  har 
dog  maaskee  næppe  Hensyn  til  Antagelsen  om  en  forskjellig 
Alder,  men  er  snarere  en  Følge  af,  at  Eiermændene  af  de 
tilgrændsende  Marker  have  forøget  disses  Størrelse  paa  Dan- 
nevirkes Bekostning;  ved  de  andre  Partier  er  det  derimod 
gaaet  som  ved  Kurvirkes  vestre  Part,  at  nemlig  Markerne 
selv  ere  saa  sandede  og  magre,  at  man  ikke  skjøttede  om  at 
gjøre  dem  større. 

Over  den  nu  udtørrede,  til  Engbund  forvandlede  Danne- 
virkesø, Slifjordens  vestligste  Arm  i  ældre  Tider,  har  der 
naturligviis  aldrig  været  anlagt  nogen  Vold.  Paa  den  vestre 
Side  af  dette  Bassin  begynder  Dannevirkes  anden  Hoveddeel, 
der  strækker  sig  ned  til  Reidedalens  Begyndelse  og  paa  sin 
første  Strækning  fra  Søen  indtil  Jernporten  har  faaet  Navn 
af  "Borgvold«,  efter  en  Borg,  der  almindeligt  kaldes  »Thyra- 

borg«  Og  har  ligget  umiddelbart  bagved  Volden;  Strækningens 
sydlige  Deel  har  i  en  senere  Tid  baaret  Navnet  « Valdemars- 
muren«,  efter  den  Teglsteensmuur,  Valdemar  I  her  lod  opføre, 
og  som  skal  omtales  senere.  Hvad  Thyraborg  angaaer,  da 
sees  Pladsen,  hvor  det  har  staaet,  meget  tydeligt  i  en  lille 
Skov;  Borgen  har  ikke  været  ret  stor:  75  Fod  lang,  65  Fod 
bred  og  omgiven  af  en  20-30  Fod  bred  og  ligesaa  dyb  Grav. 
Det  er  her,  Sagnet  lader  Thyra  Dannebod  have  fæstet  Bo, 
medens  Arbeidet  stod  paa,  og  her  vilde  hun  saa  ogsaa  have 
været  i  Nærheden  af  den  eneste  Aabning  paa  Volden;  selv 
efter  Døden  siges  hun  ikke  at  kunne  forlade  sin  kjære  Borg 
og  sit  Virke,  saa  hun  endnu  hver  Nat  rider  Volden  rundt, 
snart  imod  øst  til  Slien,  snart  imod  Syd-Vest  til  Hollingsted. 
Dannevirkes  omtalte  eneste  Gjennemkjorsel  i  hine  Dage  sees 
kun  at  have  været  12  Alen  bred;  den  kaldes  i  Reglen  <> Ka- 
iegat»,  —  Porten  derimod  «Isarndor'>  o:  « Jernport«,  rimelig- 
viis  efter  Jernved,  en  Skov,  hvorfra  det  stærke  Tømmer  toges 
baade  til  den  og  til  Volden  og  dennes  Taarne.  —  Paa  hele 
denne  anden  Deel  har  Dannevirke  en  fra  første  Part  heelt 
forskjellig  Bygningsmaade ,  idet  det  nemlig  ikke  er  opført  af 
Jord,  Græstørv  og  enkelte  Stene  alene,  men  tillige  af  for- 
skjellige  Slags  Træforbindelser,  der  ere  komne  for  Dagens  Lys 
ved  Skandseanlæggene  og  Voldens  Gjennemskjæring  i  vore 
Dage.  Disse  Træforbindelser  bestaae  deels  i  nedrammede 
Pæle  af  Eeg  og  Birk,  deels  i  et  Slags  Sparre-  og  Bjælkelag 
med  ^/2  Alens  Mellemrum,  hvilket  er  udfyldt  med  Jord.  Det 
synes  næsten,  som  om  der  har  været  tømret  en  uhyre  lang 
Bygning  med  det  ene  Sparrelag  over  det  andet,  udfyldt  og 
omgivet  af  Jord. 

Den  tredie  Deel  af  Dannevirke,  der  løber  langs  med 
Reidedalens  nordre  Kant  heelt  over  til  Hollingsted,  har  man 
gjerne  kaldt  « Krumvold«,  fordi  den  et  Par  Gange  forandrer 
sin  Retning,  først  ved  Morgenstjernen,  hvorfra  den  tager  en 
lidt  sydligere  Retning,  og  derpaa  ved  Begyndelsen  af  Holling- 
sted By,    ved  Lilleborg,    hvorfra   den  gik  omtrent  lige  imod 

Vest  til  Trelleborg  ved  Trenen.  Efter  Alt  at  damme  har 
Volden  paa  denue  tredie  Strækning  næppe  været  saa  hei  som 
paa  de  andre  Dele,  ligesom  der  naturligviis  ingen  Grav  fand- 
tes foran,  idet  Vandet  fra  Reidebassinet  traadte  heelt  ind  til 
Volden.  lavrigt  have  vi  her  atter  en  forskjellig  Bygnings- 
maade :  Sparrelag  findes,  saavidt  mig  bekjendt,  ikke,  men  der- 
imod i  den  moseagtige  Jordbund  nedrammede  Pæle  og  paa 
disse  som  og  paa  selve  Mosen  store  Trærammer,  paakryds  og 
paa  tværs  fyldte  med  Trækjævler,  og  ovenpaa  dem  igjen  Jord- 
lagene. At  imidlertid  denne  Bygningsmaade  ikke  har  Hen- 
syn til  Tiden,  men  ene  til  Beskaffenheden  af  Jordbunden,  er 
aabenbart;  thi  tænkes  disse  mærkelige  og  høist  interessante 
Træforbindelser  borte,  vilde  Jorden  paa  de  allerfleste  Steder 
være  skyllet  bort  af  det  tilgrændsende  Vand  og  hele  Arbeidet 
været  unyttigt.  —  Som  alt  bemærket  er  det  i  Hollingsted 
By  og  et  Stykke  for  Byen,  at  Volden  kun  med  Vanskelighed 
kan  forfølges,  idet  den  deels  er  bragt  under  Ploven,  deels 
bleven  Byggeplads.  Skyer  man  imidlertid  ikke  Arbeidet,  og 
forstaaer  man  at  faae  Beboerne,  særlig  de  Gamle,  til  at  med- 
dele En  Et  og  Andet,  da  vil  Resultatet  være  gunstigt;  det 
er  paa  denne  Maade,  jeg  har  lært  de  enkelte  Steenbrancher 
at  kjende,  og  ved  Hjælp  af  dem  har  jeg  atter  fundet  Voldens 
Retning  umiddelbart  til  Trenefloden. 

See  vi  nu  hen  til  disse  forskjellige  Dele  af  Dannevirke, 
med  særligt  Hensyn  til  Bygningsemnet  og  selve  Værkets  Be- 
skaffenhed og  Dimensioner,  da  er  det  aabenbart,  at  den  Deel, 
der  strækker  sig  fra  Haddeby-Nor  til  Dannevirkesøen,  altsaa 
den  nordlige  Deel,  som  ogsaa  baade  er  høiere  og  har  en  bre- 
dere Grundflade  samt  viser  et  forskjelligt  Bygningsemne, 
hidrarer  fra  en  anden  Tid  end  den  Part,  der  strækker  sig 
fra  Dannevirkesaen  til  Hollingsted.  Jeg  maa  tilstaae,  at  jeg 
tidligere  med  de  fleste  Forfattere  antog  hele  Dannevirke  for 
at  hidrare  fra  Thyra  Dannebod,  idet  jeg  meente,  at  det  for- 
skjellige Bygningsemne  hidrarte  fra  den  forskjellige  Jordbund, 
efterdi  Jordsmonnet  tiUældigviis  paa  den  Strækning,  hvor  der 

findes  Træforbindelser,  er  langt  løsere  end  der,  hvor  Volden 
kun  bestaaer  af  Jord,  Græstørv  og  Stene;  men  da  ogsaa 
Dimensionerne,  hvad  Høide  og  Grundfladens  Brede  angaaer, 
ere  forskjellige,  og  da  Kurvirke  selv  der,  hvor  Jorden  er  lige- 
saa  løs  som  ved  enkelte  Dele  af  Dannevirke,  ikke  har  nogen- 
somhelt  Træforbindelser  til  at  holde  Jorden  sammen  med,  og 
Slien  desuden  dengang  endnu  strakte  sig  heelt  over  til  Thyra- 
borg, kan  denne  Anskuelse  ikke  holde  Stand,  selv  om  Thyras 
Værk  næppe  bliver  saa  stort  som  hidtil  antaget:  hendes  Roes 
bliver  derfor  ikke  mindre,  thi  den  Strækning,  der  naaer  fra 
Thyraborg  til  Hollingsted,  og  som  vi  med  Sikkerhed  kunne 
henføre  til  Thyra,  udgjør  næsten  2  Miil!  Vi  kunne  derfor 
med  Føie  sige,  at  Dannevirke  i  Thyras  Dage  stod  som  et 
stolt  og  stærkt  Værn  imod  fjendtlige  Angreb,  hvorfor  ogsaa 
flere  end  een  tydsk  Keiser  studsede,  naar  de  paa  deres  Tog 
imod  Nord  pludselig  saae  sig  standsede  af  stærke  Volde,  hvis 
Tinder  vare  besatte  med  talrige  Krigerskarer. 

Den  første  tydske  Keiser,  der  efter  Thyra  Dannebods 
Dage  kom  for  at  prøve  Kræfter  med  Dansken,  var  Otto  II, 
den  Røde,  der  i  Aaret  975  drog  nordpaa  for  at  angribe  Ha- 
rald Blaatand.  Om  dette  saa  navnkundige  og  i  sine  Følger 
for  selve  Dannevirke  saa  skjæbnesvangre  Tog  haves  flere  Be- 
retninger, nemlig  en  samtidig  tydsk  og  flere  langt  yngre 
norsk-islandske  Meddelelser.  Den  tydske  Beretning  skyldes 
en  Mand,  hvis  Bedstefader,  Grev  Henrik  af  Stade,  var  med 
paa  Toget,  der  netop  fandt  Sted  ved  samme  Tid,  Chronisten 
blev  født,  og  maa  paa  Grund  heraf  og  af  sin  Simpelhed  i 
Fremstillingen  vistnok  betragtes  som  den  paalideligste.  For- 
fatteren, Dithmer  af  Merseborg,  siger:  « Keiser  Otto  II  angreb 
paa  sit  andet  Krigstog  de  Danske,  der  havde  gjort  Oprør, 
og  han  drog  op  til  Slesvig.  Her  saae  han  sine  Fjender  be- 
sætte den  Grav,  der  var  bestemt  til  Fædrelandets  Forsvar, 
og  den  Port,  der  kaldes  Viglesdør;  efter  Hertug  Bernhards 
og  min  Bedstefader  Grev  Henriks  Raad  overvandt  han  man- 
digen  alle  disse  Befæstningsværker.  —  Keiseren  byggede  der- 

paa  en  Borg  i  disse  Egne  og  lagde  Besætning  i  den » 

Angaaende  denne  Beretning  maa  det  bemærkes,  at,  naar  det 
hedder,  at  de  Danske  havde  gjort  Oprar  imod  Keiseren,  da 
har  dette  Hensyn  til,  at,  ligesom  de  daværende  tydske  Keisere 
ansaae  sig  for  Herrer  over  de  kirkelige  Forhold  i  Danmark, 
saaledes  tilskreve  de  sig  ogsaa  et  politisk  Herredømme  over 
Landet.  Hvad  nii  Indtagelsen  af  Dannevirke  angaaer,  da  er 
den  et  Factum,  der  ikke  kan  bestrides,  og  det  er  ligesaa  af- 
gjort, at  Dannevirke  dengang  blev  opbrændt,  d.  v.  s.  alle 
Trætaarne  og  alle  Træforbindelser,  der  kunde  brænde,  og  som 
Ilden  kunde  naae;  men  det  er  uvist,  om  Branden  skete  før 
eller  efter  Indtagelsen.  Sagnet  lader  den  skee  fer,  og  det  er 
da  rimeligviis  det  Eaad,  Dithmer  taler  om,  og  som  Hertug 
Bernhard  og  Grev  Henrik  gave  Keiseren.  Om  denne  saa- 
kaldte  Dannevirkebrand  afgiver  selve  Volden  endnu  de  utve- 
tydigste Vidnesbyrd:  hele  Kullag,  forkullede  Træstammer, 
Bjælker,  Sparrer  og  Trærammer  gjemmer  den  i  sit  Indre 
ligefra  Thyraborg  og  heelt  ned  til  Reideaaen.  Hvilket  uhyre 
Baal  maa  der  dengang  have  været  tændt,  og  med  hvilken 
Harme  og  Smerte  maae  vore  Forfædre  have  seet  .paa  øde- 
læggelsen af  det  stolte  Dannevirke  saa  kort  Tid  efter  dets 
Opførelse !  —  De  norsk  -  islandske  Forfattere  omtale  ogsaa 
denne  Begivenhed,  men  paa  en  saadan  Maade,  at  man  strax 
seer,  at  det  var  dem  om  at  gjøre  at  forherlige  tvende  af 
deres  Helte,  nemlig  Hakon  Jarl  og  Olaf  Trygvason.  Om  den 
Førstes  Deeltagelse  i  Kampen  fortælles,  at  Harald  Blaatand, 
saasnart  han  fik  Nys  om  Keiserens  Planer,  sendte  Bud  op 
til  Hakon  Jarl  i  Norge,  at  han  skulde  indfinde  sig  med  al 
den  Magt,  han  kunde  overkomme.  Hakon  madte  da  ogsaa 
med  en  stærk  Hær  og  stilledes  paa  Volden  der,  hvor  Angre- 
bet var  heftigst,  og  det  hedder  da  om  ham: 

Hakon  værged'  Volden  godt! 

Slemt  han  brod  de  Brydske; 

Da  for  Normænd  lob  med  Spot 

Sønderud  de  Tydske,  — 

saa  det  var  let  at  forstaae,   at  Keiseren  maatte  drage  afsted 
med  uforrettet  Sag,  og  at  man  sang: 

Keiseren  sad  hoit  paa  Hest, 

Rysted'  flink  sin  Landse, 

Meget  slog  omkuld  den  Blæst, 

Men  ei  Danmarks  Skandse. 
Det  er  kun  Skade,  at  hele  denne  Beretning  hviler  paa 
et  l^st  og  sagnagtigt  Grundlag;  det  eneste  Sande  deri  er,  at 
Hakon  Jarl  ganske  vist  var  med  at  forsvare  Virket,  men  ikke 
som  Norges  Jarl,  thi  det  blev  han  forst  senere,  altsaa  heller 
ikke  med  sine  Normænd,  men  som  Harald  Blaatands  Hird- 
mand, der  ligesom  de  andre  Hirdmænd  havde  sin  Afdeling 
at  befale  over,  —  og  at  Keiseren  vel  drog  bort,  dog  ikke  tit 
Tydskland  for  Aaret  efter  at  komme  igjen,  men  kun  paa 
Skr;ømt  for  efter  et  Par  Dage  at  komme  tilbage  og  da  med 
List  indtage  Dannevirke,  ligesom  Grækerne  fordum  foran 
Troja.  —  Hvad  Olaf  Trygvason  angaaer,  da  skal  han  ved 
denne  Leihghed  have  været  Tydskernes  Odysseus;  det  hedder 
nemlig  i  de  norsk-islandske  Beretninger,  at  Olaf  befandt  sig 
hos  den  tydske  Keiser  foran  Dannevirke: 

Til  Hedeby  den  Søhelt  drog 

Og  stod  for  Dannevirke, 

Paa  Danmarks  Brynje  kjækt  han  slog, 

Paa  barkeløse  Birke, 
siger  Skjalden.  Da  Keiserens  Angreb  nu  ikke  frugtede,  gav 
Olaf  ham  det  Kaad  tilsyneladende  at  trække  sig  tilbage  og 
at  benytte  Tiden  til  i  de  sydost  for  Dannevirke  liggende 
Skove  at  samle  tort  Kvas  i  saa  stor  Mængde  som  muligt. 
Dette,  tilligemed  andre  letfængelige  Gjenstande,  stoppedes  i 
tomme  Trætønder,  og  en  Aften,  da  Vinden  blæste  stærkt  fra 
Syd,  listede  Tydskerne  sig  i  Mulm  og  Mørke  op  til  Volden, 
antændte  Tønderne  og  trillede  dem  over  Graven  ind  imod 
Volden,  hvor  Træværket,  Taarnene  o.  s.  v.  antændtes,  saa 
Virket  nu  uden  Vanskelighed  kunde  indtages.  —  Hele  denne 
udsmykkede  Fortælling  er  nu  ret  interessant  at  læse,  men  at 

det  ikke  var  Olaf  Trygvason,  der  var  saa  raadsnild,  er  vist; 
paa  et  andet  Sted  (i  Annal.  f.  nord.  Oldk.  1862  i  Afhand- 
lingen om  Pæpholt  og  Omegn)  har  jeg  nemlig  paaviist,  at 
Olaf  Trygvason  slet  ikke  kan  have  været  med,  da  han  i  Aaret 
975  endnu  var  en  ung  Dreng.  Om  nu  det  Kaad,  der  her 
tilskrives  Olaf  var  det  samme,  som  Hertug  Bernhard  og  Grev 
Henrik  gave  Keiseren,  eller  om  Dannevirke  antændtes  af 
Tydskerne  paa  en  mindre  poetisk  Maade,  kan  man  naturligviis 
ikke  vide,  og  det  er  i  og  for  sig  ogsaa  temmelig  ligegyldigt. 
--  Med  Hensyn  til  den  af  Otto  H  anlagte  Borg  skal  jeg 
bemærke,  at  den  virkelig  har  været  til;  den  stod  nemlig  paa 
den  nu  saakaldte  Haddeby  Skovbakke,  umiddelbart  nord  for 
Halvkredsvolden,  imellem  denne  og  Slien.  Man  seer  endnu 
tydeligt  Voldstedet,  nemlig  to  ca.  400  Alen  lange  Sidevolde 
og  to  ca.  80  Alen  lange  Endevolde,  der  endnu  ere  10  Fod 
brede  og  12  Fod  høie.  Borgen  kaldtes  « Saxer- »  eller  « Mark- 
greveborgen •>,  men  stod  ikke  ret  længe.  Da  Harald  Blaatand 
nemlig  engang  var  andetsteds,  og  den  tydske  Besætning  plyn- 
drede Omegnen,  angrebe  Sønderjyderne  paa  egen  Haand  den 
keiserlige  Borg,  indtoge  den,  dræbte  Besætningen  og  brændte 
den,  ligesom  Tydskerne  8  Aar  tidligere  havde  brændt  Danne- 
virke: dette  skete  rimeligviis  ved  Aar  983.  Her  skal  endnu 
bemærkes,  at  Keiser  Otto  II  kun  gjorde  dette  ene  Tog  imod 
Danmark,  ligesom  vi  heller  ikke  have  nogen  bestemt  historisk 
Efterretning  om,  at  Otto  I  og  Otto  III  have  gjort  Tog  imod 
Dannevirke,  hvilket  man  tidligere  har  meent. 

Der  hengik  nu  omtrent  150  Aar,  inden  man  atter  hører 
Noget  om  Dannevirke.  Flere  Forfattere,  deriblandt  den  sam- 
tidige Saxo  fortæller  da,  at  Keiser  Lothar  drog  med  en  Hær 
op  til  Slesvig  for  at  hævne  Mordet  paa  Knud  Lavard  og 
hjælpe  Erik  Emun,  der  var  indesluttet  i  Slesvig  By  af  Kong 
Niels  og  dennes  Søn,  den  stærke  Magnus  (Mogens).  Men 
den  snarraadige  og  forsynlige  Magnus  havde  itide  lukket 
Gabet  ved  Dannevirke,  og  samtidigt  havde  Niels  samlet  en 
umaadelig  Hær   af  Danske,    der  paa  Dannevirke   toge  imod 

Keiseren.  Denne  maatte  da  atter  fortrække  og  nøies  med  at 
tage  Gidsler.  Rigelig  tyve  Aar  senere,  1155,  da  Kongen, 
Svend  Grathe,  kom  med  en  Hær  af  tydske  Leietropper,  var 
Dannevirke  saa  vel  forvaret,  at  man  fandt  det  raadeligt 
hellere  at  bestikke  den  Høvding,  der  var  sat  til  Vagt  ved 
Porten,  end  beleire  Virket.  Spørgsmaalet  bliver  imidlertid 
her,  hvorledes  det  Dannevirke,  der  i  Harald  Blaatands  Dage 
blev  brændt,  nu  efter  halvandet  Aarhundredes  Forløb  kunde 
trodse  tvende  tydske  Hære?  Jeg  har  tidhgere  været  af  den 
Mening,  at  det  var  Svend  Tveskjæg,  der  lod  den  Kampe- 
steensmuur  sætte,  der  sees  ovenpaa  Tomterne  af  det  tildeels 
sammensunkne  Dannevirke  ved  Valdemarsmuren;  men  i  saa 
Fald  vilde  Virket  vel  næppe  saa  kort  Tid  efter  i  Magnus  den 
Godes  Dage  have  været  til  Spot  for  Slaver  og  Vender,  der 
uhindrede  droge  derigjennem  og  plyndrede  hele  Omegnen. 
Desuden  viser  en  nærmere  Undersøgelse,  at,  skjøndt  Kampe- 
steensmuren  er  lidt  længere  end  Teglsteensmuren ,  de  dog 
maae  være  opførte  samtidigt,  idet  de  have  samme  Fodpunkt 
eller  Grundvold,  og  Kampestenene  aabenbart  kun  skulle  have 
udfyldt  Aabningen  imellem  Teglsteensmuren  og  selve  Volden. 
At  Kampesteensmuren  er  længere,  stemmer  ogsaa  med  Svend 
Aagesøns  Beretning,  at  Valdemar  ikke  blev  færdig  med  sit 
Værk.  Andre  mene,  at  den  Udbedring,  Dannevirke  nødven- 
digviis  maa  have  modtaget  i  Tidsrummet  fra  975 — 1132, 
skyldes  Kong  Niels'  Dronning,  Margrethe,  Fredspigen  kaldet, 
en  Datter  af  Kong  Inge  i  Sverige  og  først  gift  med  den  nor- 
ske Kong  Magnus  Barfod.  Man  har  meent  dette,  fordi  den 
saakaldte  holsteenske  Munkekrønike,  der  er  skrevet  ved  Aar 
1448,  omtaler  en  dansk  Dronning  Margrethe,  der  satte  Dan- 
nevirke i  tilbørlig  Stand,  og  nu  antog  man,  at  denne  Mar- 
grethe, der  iøvrigt  kaldes  «den  sorte«,  ikke  kan  have  været 
den  i  Historien  bekjendte  Margrethe  Sprænghest,  da  Krøniken 
sammenblander  FortæUingen  om  hende  med  Gottorp,  og  dette 
Slot  var  bygget  imod  de  Danske,  og  fordi  man  paa  hendes 
Tid  ikke  vilde  være  vendt  tilbage  til  en  Udbedring  ved  Hjælp 

af  Jord  og  Stene,  eftersom  Valdemar  havde  viist  en  anden 
Vei  ved  sin  Teglsteensmuur;  endelig  har  man  savnet  Efter- 
retninger om  Margrethe  Sprænghest'  Virksomhed  i  saa  Hen- 
seende hos  vore  egne  Annalister,  af  hvilke  dog  Ry  munken, 
der  levede  i  Slutningen  af  det  13de  Aarhundrede,  omtaler 
Slesvigs  Brand  og  Gottorps  Ombygning.  Herimod  skal  jeg 
bemærke,  at  Dronningens  Navn  «sorte  Margrethe»  kun  be- 
viisligt  er  tillagt  Christopher  I's  Enke,  ~  at  Gottorp  ikke 
var  til  paa  Kong  Mels'  Tid,  men  først  blev  bygget  i  Aarene 
1161—1167,  medens  Beretningen  hos  den  tydske  Forfatter 
dog  bestemt  omtaler  Gottorp  og  Dannevirke  sammen,  —  at 
dette  Slot  vel  som  oftest  skulde  være  et  Værn  imod  de 
Danske  for  de  utroe  slesvigske  Hertuger,  men  at  det  netop 
var  taget  i  Besiddelse  af  Margrethe  Sprænghest  i  Hertug 
Valdemars  Mindreaarighed  og  dengang  ifølge  Rymunkens 
Aarbøger  fik  Navn  af  « Danmarks  Laas  og  Lukke",  —  at 
Sagnet  haardnakket  ligetil  vore  Dage  tastholder  Navnet  Mar- 
grethe Sprænghest,  —  at  Udbedringen  ikke  nødvendigviis 
skal  være  skeet  paa  samme  Maade  som  paa  Valdemar  den 
Stores  Tid,  og  endelig  at  heller  ingen  af  vore  egne  Anna- 
lister omtaler  Margrethe  Ingesdatter  som  den,  der  istandsatte 
Dannevirke,  ikke  engang  Saxo,  der  levede  samtidigt  og  tem- 
melig udførlig  taler  om  denne  fredsæle  og  præste venlige  Dron- 
ning. (See  Mere  herom  nedenfor).  Atter  Andre  have  tænkt 
paa  Knud  Lavard,  der  rimeligviis  lod  det  saakaldte  « Lande- 
værn»  (Landwehr)  eller  "Sønder-Dannevirke«  anlægge  imellem 
Eideren  og  Levensaa  for  at  afværge  Vagrernes  Indfald  i 
Sønderjylland;  men  Historiens  fuldstændige  Taushed  om 
Knuds  Virksomhed  ved  det  egentlige  Dannevirke  taler  imod 
denne  Anskuelse.  Jeg  skulde  tage  meget  feil,  om  vi  ikke 
kun  have  at  holde  os  til  Magnus,  Kong  Niels'  Søn,  hvad 
hiin  omtalte  Udbedring  ca.  1132  angaaer.  Saxos  Ord,  at 
Magnus  itide  lod  Gabet  lukke  ved  Dannevirke,  turde,  ih  vor 
korte  de  end  ere,  være  tilstrækkelige  til  at  stadfæste  denne 
Anskuelse.    Hele  Thyras  Bedrift  affærdiges  hos  Saxo  med  et 

Par  Linier,  og  om  Valdemars  og  Absalons  stolte  Teglsteens- 
muur  siges  kun,  at  Valdemar  lod  sætte  en  Muur  af  Tegl 
ovenpaa  den  ødelagte  Vold;  men  maa  der  af  disse  faa  Ord 
udledes  Beretningen  om  et  saa  storartet  Arbeide,  da  turde 
Meddelelsen  om  Magnus'  Udbedring  ikke  kunne  forventes 
længere  og  udførligere.  Desuden  maa  bemærkes,  at  ødelæg- 
gelsen ved  Branden  ikke  var  fuldt  saa  stor,  som  man  har 
troet:  Jordlagene  og  Græstørven  brændte  i  ethvert  Tilfælde 
ikke,  og  det  meste  Træværk  inde  i  Volden  forblev  uskadt  og 
ligger  tildeels  endnu  i  sit  oprindelige  Leie. 

Med  desto  større  Sikkerhed  træder  Historien  os  imøde 
med  sit  Videsbyrd  om  det,  Valdemar  den  Store  og  hans  Ven 
Absalon  udrettede  ved  Dannevirke  for  at  holde  de  tydske 
Løbeskytter  ude.  Baade  Indskriften  paa  Blypladen  i  Valde- 
mars Grav  i  Eingsted:  «Han  reiste  den  Muur  af  brændte 
Teglsteen,  der  almindelig  kaldes  Dannevirke,  til  hele  Rigets 
Værn«),  og  de  samtidige  Forfattere  Saxo  og  Svend  Aagesøn 
tale  tydeligt  nok  om  dette  Storværk,  og  selve  Muren,  Valde- 
marsmuren  kaldet,  staaer  der  endnu,  om  ikke  i  sin  Høide, 
saa  i  hele  sin  Længde  og  Tykkelse  fra  Jernporten  og  ned  til 
Kurborg  i  en  Strækning  af  6,000  Alen!  Opførelsen  af  denne 
Muur  begyndte  rimeligviis  strax  efter  hans  Tiltrædelse  af 
Eneregjeringen  og  varede  til  efter  hans  Død.  Muren  skal 
have  været  40  Fod  høi,  hvilket  er  rimeligt  nok,  da  den  maa 
have  været  lidt  høiere  end  Muren  bagved;  dens  Tykkelse  sees 
endnu  at  have  været  omtrent  7  Fod,  og  den  havde  i  hver 
Favns  Afstand  12  Tommer  høie  og  6  Tommer  vide  Skyde- 
skaar.  Man  påaviser  endnu  der  i  Egnen  de  store  Leergrave, 
hvorfra  Materialet  toges  til  Stenene;  Kalken  siges  at  være 
hentet  fra  Gulland.  At  ogsaa  denne  Muur  er  sunket  i  Gruus, 
og  at  kun  Fundamenterne  staae  deels  synlige,  deels  tildæk- 
kede med  Jord,  medens  Stenene  brugtes  af  de  omboende 
Bønder  til  Opførelse  af  deres  Huse  og  Gaarde,  er  et  Beviis 
paa,  at  selv  det  største  Værk  er  Tiden  og  dens  Omskiftelse 
underkastet.     Men  Muren  vil  dog  altid  være  et  Beviis  paa, 

at  den  nationale  Aand  var  kraftigt  vakt  i  Valdemarernes 
Dage,  .ligesaa  kraftigt  som  paa  Gøtriks  og  Thyras  Tid  eller 
i  Nutiden,  saa  man  med  Kette  kan  sige,  at  Dannevirke  og 
dets  Historie  i  kraftige  Træk  viser  os  de  Tider  i  vort  Lands 
Historie,  da  man  gjorde  Alt  for  at  holde  det  Fremmede 
ude,  men  ogsaa  saadanne  Tidsperioder,  hvor  Folkeaanden 
var  sløvet,  og  hvor  Dannevirke  blot  blev  betragtet  som  et 
Grændseskjel!  Med  Hensyn  til  Valdemars  Tid  skal  endnu 
bemærkes,  at,  hvad  enten  Kongen  var  hjemme  eller  ude  paa 
Krigstog,  kunde  der  til  enhver  Tid  opbydes  60,000  Mand  til 
at  møde  ved  Dannevirke,  saa  man  ikke  kan  undre  sig  over, 
at  Tydskerne  ikke  vovede  at  angribe  det  i  hans  Tid,  da  det 
jo  ellers  let  kunde  gaae  dem  som  Koen  i  Musegabet:  den 
slap  vel  derind,  men  kunde  ikke  komme  ud  igjen. 

I  de  nærmest  følgende  100  Aar  er  der  vel  næppe  fore- 
taget Noget  ved  Dannevirke;  men  af  det  Foregaaende  vil 
man  have  seet,  at  det  var  Margrethe  Sprænghest,  der  atter 
beskjæftigede  sig  dermed.  Ordene  hos  den  holsteenske  Munke- 
kronist  lyde  saaledes:  <«Hun  (o:  den  danske  Dronning,  « sorte 
Margrethe«  kaldet)  befæstede  Gottorp,  og  foran  det  lod  hun 
opføre  en  Grav  og  en  Muur,  kaldet  Dannevirke,  fra  Slistrøm- 
men  over  til  Frisland,  for  ved  dette  mærkelige  og  kostelige 
Værk  at  lukke  Danmark  for  Tydskerne ».  Vi  vide  meget  vel, 
at  denne  Krønike  er  i  høi  Grad  upaalidelig,  og  at  den  f.  Ex. 
lader  Margrethe  være  Enke  efter  Valdemar  den  Store,  lige- 
som den  ogsaa  i  andre  Henseender  ofte  famler  iblinde; 
men  Eet  er  sikkert,  nemlig  at  Kronistens  Efterretning  om, 
at  en  dansk  Dronning  Margrethe  byggede  paa  Dannevirke, 
ikke  er  greben  ud  af  Luften,  da  Sagnet  endnu  den  Dag  idag, 
som  og  Navnet  «Margrethenwall»)  paa  Dannevirkes  nordlige 
Deel,  taler  tydelig  nok  derfor.  Vi  kjende  tre  danske  Dron- 
ninger af  dette  Navn,  om  hvilke  der  her  kunde  være  Tale: 
Margrethe  Ingesdatter,  Kong  Niels'  Dronning,  Margrethe 
Sprænghest,  Christopher  I's  Dronning,  og  Margrethe  den  Store, 
Valdemar  Atterdags  Datter,   Dronning   over  de  tre  nordiske 

Eiger.  Da  næsten  ethvert  Træk  og  ethvert  Regjeringsfore- 
tagende  af  den  Sidste  er  bekjendt,  og  der  intetsteds  meldes 
om  noget  Foretagende  ved  Dannevirke,  kan  det  ikke  være 
hende.  Saxos  Taushed  med  Hensyn  til  den  Forstes  Virk- 
somhed ved  Dannevirke  i  Forbindelse  med  hans  temmelig 
vidtløftige  Omtale  af  hende  i  andre  Retninger  tyder  noksom 
paa,  at  det  heller  ikke  kan  have  været  hende.  Dertil  kommer, 
at  Krøniken  kalder  den  paagjældende  Margrethe  «den  sorte«, 
at  Sagnet  lader  hende  staae  i  Forbindelse  med  overnaturlige 
Væsener,  ja  endog  med  selve  Djævelen,  ligesom  det  beretter 
om  hendes  Tvekamp  med  en  tydsk  Keiser,  hvem  hun  paa  en 
svigagtig  Maade  dræbte,  medens  de  udhvilede  sig  — ,  passer 
nu  dette  paa  den  Dronning,  der  kaldes  Fredspigen  og  skil- 
dres som  den  forsonende  Aand  imellem  Magnus  og  Knud 
Lavard,  som  den  kirke-  og  præste venlige  Qvinde,  hvis  Glæde 
det  var  at  ophjælpe  Kirker  og  Klostre!  Vi  maae  tilstaae,  at 
der  er  saa  Meget,  der  taler  for  Christopher  l's  Dronning  — 
der  tilmed  som  sagt  havde  Gottorp  inde  i  en  lang  Aar- 
række  — ,  at  Ryaarbogernes  Taushed  eller  den  holsteenske 
Munkekrønikes  Upaalidelighed  ikke  kunne  kuldkaste  den  haard- 
nakket  hævdede  Paastand,  som  Sagnet  har  bevaret  lige  til 
vore  Dage  i  saa  Henseende.  Hvori  bestod  nu  Margrethe 
Sprænghest'  Virksomhed  ved  Dannevirke?  Efter  det  Fore- 
gaaende  kan  der  kun  være  Tale  om  den  nordlige  Deel  af 
Dannevirke,  den  saakaldte  Kæmpedæmning,  der  bestandigt 
bærer  Navn  af  "Margrethenwall»  og  altsaa  maa  tilskrives 
hende,  hvilket  bliver  saa  meget  sandsynligere,  som  det  først 
var  paa  hendes  Tid,  at  Slien  vesten  for  Gottorp  tabte  i  Ud- 
strækning og  lidt  efter  lidt  forvandledes  til  Mose-  og  Eng- 
drag. Det  vil  saaledes  sees,  at  Kurvirke  og  -Østervolden  ere 
opførte  af  Gøtrik,  —  Dannevirke  fra  Dannevirkesøen  til  Hol- 
lingsted  af  Thyra  Dannebod,  men  paa  V«  Miil  lang  Strækning 
stærkere  befæstet  af  Magnus  og  Valdemar  — ,  Dannevirkes 
nordlige  Deel,  o:  fra  Haddeby  Nor  til  Dannevirkesøen,  af  Mar- 
grethe Sprænghest. 

Fra  Slutningen  af  det  13de  Aarhimdrede  høre  vi  i  Aar- 
hundreder  ikke  Noget  om  Dannevirke,  hverken  at  det  tjente 
som  Forsvarsvold  eller  blev  udbedret.  Grunden  hertil  var 
deels  den,  at  man  fra  nu  af  byggede  Borge  og  enkelte  Skand- 
ser  til  Værn  og  Forsvar,  deels  den,  at  Fjenden  ikke  længere 
kom  i  store  Hærmasser  fra  Syd,  men  enten  fandtes  i  vort 
eget  Land,  endog  nord  for  Virket,  eller  i  Naboriget  Sverige, 
deels  vel  ogsaa  den,  at  den  nationale  Aand  slappedes,  saa 
Virket  kun  stod  som  et  Minde  fra  fordums  Dage.  Selv  paa 
en  Tid,  da  der  i  flere  Henseender  kunde  have  været  Grund 
til  at  befæste  og  besætte  Dannevirke,  nemlig  i  Christian  IV's 
og  Frederik  HFs  Dage,  skete  det  ikke;  thi  det  af  de  keiser- 
lige Tropper  1658  gjorte  Indskaar  som  Brystværn  i  Nærheden 
af  Bustrup  og  den  af  dem  ved  Kaiegat  opførte  femkantede 
Stjerneskandse  havde  saa  at  sige  slet  ingen  Betydning.  Ikke 
mere  havde  Frederik  IV's  Plan  at  betyde,  at  benytte  Danne- 
virke i  Stridighederne  mod  den  holsteen  -  gottorpske  Hertug: 
det  blev  ved  Tanken  og  ved  Opførelsen  af  en  Skandse  nord 
for  Gottorp.  Heller  ikke  den  da  regj erende  Hertugindes  For- 
bud imod  at  udbryde  Steen  af  Valdemarsmuren  blev  iagttaget. 
Det  er  først  Nutiden  og  Kong  Frederik  VIFs  Omsorg  for  sit 
Land,  der  lod  Dannevirke  reise  sig  af  sin  Forglemmelse, 
skjøndt  paa  en  fra  ældre  Dage  noget  forskjellig  Maade.  Vi 
skulle  ikke  dvæle  alt  for  længe  ved  denne  Befæstning  af 
Dannevirke,  men  udtale  det  sikkre  Haab,  at  Dannevirkes 
Eolle  som  Værn  imod  tydsk  Overmod  og  Overgreb  endnu 
ikke  er  udspillet.  Det  var  efter  Slaget  ved  Isted  1850,  at 
der  for  Alvor  blev  taget  fat  paa  Dannevirkestillingen,  som 
Tydskerne  havde  en  saadan  Kespect  for,  at  de  ikke  turde 
angribe  den;  hvad  jeg  her  i  Korthed  meddeler  om  den,  er 
en  Gjengivelse  af  min  Beretning  i  Annaler  for  nord.  Oldk. 
1859  P.  115  og  fi.  Halvkredsvolden  ved  Haddeby-Nor  var  ikke 
alene  forsynet  med  Brystværn  for  Infanteri  og  Indskaar  for 
Kanoner,  men  paa  den  sydlige  Halvdeel  fandtes  den  temme- 
lig store  Gorms- Skandse,  der  tillige  skulde  afgive  et  af  Holde- 


72  Dannevirke. 

punkterne   for   den   anden    Stilling   i  Ketraiten  (for  venstre 
Fljøi).     Ved  Bustrup  laa  tværsover  Chausseen  den  saakaldte 
Bustrup-Skandse,  som  paa  begge  Sider  støttede  sig  til  Dan- 
nevirkevolden,   der   overalt   var   forsynet   med  Brystværn  og 
Indskaar.   Lidt  længere  imod  Vest  fandtes  Valdemar- Skandsen, 
der   dækkedes    deels    af  et  Brystværn  i  Volden,    deels  af  et 
Par  Artilleristillinger  umiddelbart  bagved  paa  samme.      Vest 
for  Bustrup -Sø  forlod  Hovedstillingen  Dannevirke  og  trak  sig 
udenom  (o:  syd  for)  Byen  Store  -  Dannevirke,  hvor  den  saa- 
kaldte øster-Dannevirke-Mellemskandse,   Vester-Dannevirke- 
Mellemskandse   og    Store-Dannevirke   Eedoute   vare    opførte. 
Herfra   tog  Stillingen   en    mere   vestlig  Retning   over   imod 
Kaiegat  og  Valdemarsmuren,  hvor  Lille-Dannevirke  Skandse 
og  Redoute  fandtes.    Stillingen  trak  sig  nu  langs  med  Valde- 
marsmuren til  midtveis  imellem  Kaiegat  og  Kurborg,  hvor  vi 
kunne  nævne  Margrethe-Skandsen,  Ny-Kurborg-Skandsen  og 
Thyraborg  Batteri,    hvilket  sidste  laa  i  en  mere  nord-vestlig 
Retning  op  imod  Byen  Skovby.     De  tilbagetrukne  Stillinger 
fandtes  deels  paa  Borgvolden,    deels  ved  Partierne  omkring 
Nord-Enden  af  Store-Dannevirke,    deels  ved  Bustrup-Sø  og 
Haddeby-Nor.  —  Men  endnu  engang  skulde  Dannevirke  be- 
fæstes i  Frederik  VH's  Regjeringstid,    og   det   paa   en  langt 
mere  storartet  Maade  end  tidligere,  nemlig  i  Aarene  1861-63. 
Der   er  talt  og  stevet  saa  Meget  om  denne  sidste  Danne- 
virkestilling og  dens  Rømning,  at  et  Par  Ord  om  den  ogsaa 
her  ville  være  paa  rette  Sted,  hvorved  jeg  dog  paa  Forhaand 
maa  bemærke,    at    de  statistiske  Data  m.  m.  Stillingen  ved- 
rørende saa  vidt  mig  bekjendt  ikke  officielt  foreligge  Offent- 
ligheden.     Dannevirkestillingen,    saaledes  som  den  kan  be- 
tragtes som  fuldendt  i  Januar  Maaned  1864,  adskilte  sig  fra 
Stilligen  1850  derved,  at  den  havde  en  langt  større  Udstræk- 
ning og  var  uden  Sammenligning  langt  stærkere.     Man  kan 
paa  en  Maade  sige,  at  den  virkeliggjorde  Gøtriks  Plan,  idet 
den   gik  fra  Østersøen   ved  Ekernførde  til  Vesterhavet  for- 
medelst Flankestillingerne  ved  Eideren  og  Frederiksstad.   For- 

uden  Hovedstillingen,  der  strakte  sig  fra  Slesvig  By  til  Reide- 
dalens  Begyndelse,  kan  der  tales  om  tvende  Sidestillinger, 
hvoraf  den  ene  gik  osterpaa  til  Ekernforde,  den  anden  som 
sagt  til  Frederiksstad.  Den  første  svarer  saaledes  til  de 
Gamles  -Østervold  med  østerbækkens  Omraade,  og  man  ag- 
tede netop  at  benytte  sig  af  de  herværende  Hængemoser  og 
en  kunstig  Oversvømmelse,  der  skulde  iværksættes  ligefra 
-Østerbækkens  Udløb  i  Slien  ved  Byen  Holm  og  saa  langt 
imod  Syd  og  Syd-Ost,  som  det  lod  sig  gjøre.  Stillingen  her 
var  desuden  styrket  ved  betydelige  Skandseanlæg,  særlig  ved 
Ekernførde,  Holm  og  i  den  tilbagetrukne  Stilling  ved  My- 
sunde.  Hvor  Skandserne  og  Oversvømmelserne  ikke  kunde 
hindre  Fjendens  Fremmarsch,  stolede  man  paa  Slien,  der 
ligeledes  paa  mange  Steder  har  sumpede  Bredder.  —  Side- 
stillingen fra  Reidedalen  til  Frederiksstad  ansaaes  for  endnu 
stærkere,  idet  Oversvømmelsen  her  kunde  benyttes  i  en  langt 
høiere  Grad,  og  Hængemoserne  samt  det  hele  Trene-  og 
Sorgdaldrag  er  langt  bredere  og  farligere  at  passere  selv  un- 
der sædvanlige  Forhold  end  ved  østerbækken;  dertil  kom 
stærke  Forskandsninger,  især  ved  Frederiksstad.  —  Hoved- 
styrken laa  dog  i  selve  Hovedstillingen,  der  som  sagt  begyndte 
ved  Slesvig  og  strakte  sig  ned  til  Beideaaens  Bassin,  altsaa 
paa  en  Miils  Længde.  Medens  Stillingen  i  Aaret  1850  be- 
nyttede sig  af  Dannevirkes  nordlige  Part  fra  Halvkredsvolden 
til  Bustrupsøens  Terrain,  hvorved  man  havde  dette  i  Ryggen, 
tog  Stillingen  i  Aaret  1864  sin  Begyndelse  nord  for  Bustrup- 
søen og  havde  altsaa  denne  som  yderligere  Værn  foran  sig. 
Den  første  Skandse  var  anlagt  paa  den  lille,  forhen  omtalte 
Halvø,  der  kaldes  « hillig  -Øhr»  og  strækker  sig  ud  i  en  Arm 
af  Slien,  øst  for  Frederiksberg.  Derfra  trak  Stillingen  sig 
ved  forskjellige  Skandser  og  Løbegrave  i  en  noget  bugtet 
Linie  til  Byen  Store  -  Dannevirke  og  atter  derfra  over  imod 
Valdemarsmuren,  lidt  syd  for  Kaiegat  ved  Lille  -  Dannevirke. 
Paa  hele  denne  Strækning  fra  Slesvig  til  Lille  -  Dannevirke 
havde  Stillingen  altsaa  slet  ikke  medtaget  Dannevirke,   uden 

for  saa  vidt  der  fandtes  en  fremskudt  Skandse  ved  Voldens 
Vest -Ende  syd  for  Bustrupsøen.  Af  de  tidligere  Skandser 
benyttedes  kun  en  ved  Store-  og  en  ved  Lille-Dannevirke, 
men  i  en  meget  udvidet  Skikkelse.  Fra  Kaiegat  gik  Stillin- 
gen derimod  hele  Veien  langsmed  Dannevirke  ned  til  Keide- 
aaen,  saaledes  at  Skandserne  vare  anlagte  umiddelbart  foran 
Volden,  der  var  gjennembrudt  for  at  afgive  den  fornødne 
Plads  bagved  og  iøvrigt  tilligemed  den  rensede  Grav  benyt- 
tedes som  Brystværn  og  Forbindelsesled  imellem  de  enkelte 
Skandser.  I  hele  denne  Stilling  fandtes  19  tildeels  meget 
store  Værker,  anlagte  saaledes,  at  Fjenden  ved  en  foretagen 
Storm  maatte  komme  i  en  stærk  Krydsild,  og  vi  feile  vist 
ikke  i  vor  Dom,  naar  vi  udtale,  at  Dannevirke  ingensinde 
har  været  saa  stærkt  befæstet  og  saa  vel  skikket  til  at  tage 
imod  et  fjendtligt  Angreb  som  i  Slutningen  af  Frederik  VIl's 
og  i  Begyndelsen  af  Christian  IX's  Regjeringstid,  særlig  i 
Januar  Maaned  1864.  —  Hvorfor  blev  det  da  rømmet  den 
5te  Februar  saa  at  sige  uden  Sværdslag?  —  thi  Kampene  ved 
Mysunde  og  ved  Kongesøen  vare  jo  kun  et  Slags  Forspil  — : 
vi  træffe  sikkert  det  Rette,  naar  vi  mene,  at  det  var  den 
strenge  Vinterkulde,  der  deels  udmattede  Tropperne,  for  hvis 
Vinter-Eqvipering  m.  m.  der  ikke  tilstrækkeligt  var  sørget, 
deels  umuliggjorde  Opfyldelsen  af  de  Forventninger,  man 
havde  gjort  sig  om  Oversvømmelsernes  og  Slifj ordens  passive 
Modstandskraft.  At  vore  Tropper,  saavel  de  menige  Soldater 
som  deres  under-  og  overordnede  Befalingsmænd,  ikke  skulde 
været  besjælede  af  samme  Fædrelandskjærlighed  og  Kampiver 
som  Stridsmændene  i  Aarene  1848—1850,  og  at  de  ikke 
mindre  end  disse  skulde  have  følt  paa  sig  selv,  at  de  stode 
Vagt  paa  gamle  Dannevirke,   bør  ingensinde   drages  i  Tvivl. 

c.    c.   LOTENTZEN. 


Arnolds  Forræderi.*) 

En  Episode  af  den  amerikanske  Uafhængighedskrig. 


JJen  Bevægelse,  der  skaffede  de  engelske  Colonier  i  Nord- 
amerika Frihed  og  Uafhængighed,  ghmrer,  som  bekjendt,  ved 
store  Bedrifter  og  ved  fremtrædende  Exempler  paa  Begeistring, 
Fædrelandskjærlighed  og  Selvopoffrelse,  der  have  kastet  lige- 
som en  Straaleglands  over  den  hele  Begivenhed  og  et  Sier 
over  de  mange  og  store  Hindringer,  der  optaarnede  sig  mod 
Værkets  Fuldendelse.  Forræderi  var  ikke  den  mindst  betyd- 
ningsfulde af  disse  Hindringer;  det  udspændte  sine  Traade 
ved  Værkets  Begyndelse,  da  Striden  var  hidsigst,  og  da  Tri- 
umphen  var  nær.  Den  meest  berygtede  af  de  Mænd,  der 
vilde  sælge  Colonisternes  Sag  for  Penge,  var  den  tidligere 
ved  sine  Heltegjerninger  beremte  General  Arnold;  kun  Lidet 
manglede  der  i,  at  hans  infame  Plan  var  lykkedes  ham:  det 
faldt  i  tre  Landeveisrøveres  Lod  at  frelse  den  amerikanske 
Uafhængighed.  I  det  Følgende  vil  man  see,  hvilke  forskjellige 
sammenstødende  Begivenheder  det  var,  der  foranledigede  Ge- 
neral Arnold  til  efter  at  have  tilbagelagt  en  ghmrende  mili- 
tair  Løbebane,  fuld  af  Udmærkelser,  at  fatte  Planen  til  sit 
mere  end  almindelige  Forræderi  mod  sit  Fædrelands  Sag. 

Benedict  Arnold  blev  fedt  i  Norwich  i  Connecticut  i 
Aaret  1740.  I  en  ung  Alder  traadte  han,  hvis  Opdragelse 
var  i  høi  Grad  forsømt,  i  Lære  hos  en  Apotheker,    som  han 

imidlertid  meget  snart  forlod  for  at  lade  sig  hverve  til  Sol- 
dat. Da  han  havde  været  et  Par  Maaneder  i  Armeen,  deser- 
terede han  imidlertid  og  søgte  atter  sin  gamle  Plads  bag 
Disken.  Tynget  af  Gjæld  og  piint  af  sine  Creditorer,  flygtede 
han  tilsidst  fra  Byen  og  lod  sig  atter  hverve.  Hans  herske- 
syge og  arrogante  Charakteer  kunde  imidlertid  kun  vanskelig 
bøie  sig  under  den  militaire  Disciplin,  og  det  varede  derfor 
ikke  længe,  inden  han  atter  deserterede;  nu  maatte  han  holde 
sig  skjult  i  lang  Tid.  Endelig  blev  han  benaadet,  slog  sig 
atter  til  Forretningerne,  havde  Held  med  sig,  fik  sex  Skibe  i 
Søen  og  erhvervede  sig  en  betydelig  Formue.  Sine  Med- 
borgeres Agtelse  lykkedes  det  ham  imidlertid  ikke  at  opnaae; 
han  blev  anseet  for  en  Eventyrer,  en  Mand,  hvis  Principer 
og  Moral  vare  meget  tvivlsomme.  Anskuelser,  der  fik  en  vis 
Berettigelse,  da  han,  medens  hans  Forretninger  syntes  at  gaae 
glimrende,  gik  fallit  under  de  mistænkeligste  Omstændigheder. 

Da  Uafhængighedskrigen  udbrød,  var  Arnold  Chef  for  et 
Militscompagni  i  Connecticut,  der  var  bekjendt  under  Navnet 
« Gouverneurens  Garde«.  De  Begivenheder,  der  vare  gaaede 
forud,  og  det,  han  skimtede  i  Fremtiden,  maatte  nødvendig- 
viis  gjøre  et  vist  Indtryk  paa  hans  virksomme,  utaalmodige 
Charakteer;  maaskee  har  ogsaa  i  dette  Øieblik  Fædrelands- 
kjærligheden  hævet  sig  i  hans  letbevægelige  Gemyt.  Han  saae 
i  det  Fjerne  en  ny  Carriere  og  nye  Eventyr.  Efter  Slaget 
ved  Lexington  samlede  han  sine  Militssoldater  og  opfordrede 
dem  til  med  ham  at  deeltage  i  Kampen  for  Fædrelandets 
Uafhængighed;  han  fandt  imidlertid  ikke  ganske  den  Begei- 
string,  han  havde  ventet;  kun  henved  fyrretyve  Mand  gik 
ind  paa  hans  Forslag,  og  med  disse  i  enhver  Henseende  vel- 
avede  og  veleqviperede  Soldater  begav  han  sig  nu  til  Cam- 
bridge, hvor  Velfærdscomiteen  for  Massachusets  havde  sit  Sæde. 

Comiteen  modtog  med  Taknemmelighed  hans  Tilbud  om 
Bistand  og  skjænkede  den  unge  Kriger  en  Obersts  Patent.  Det 
var  selvfølgelig  paa  et  Tidspunkt,  da  den  tilfældig  opstaaede 
Armee  recruterede  sine  Chefer  blandt  de  modige  Frivillige  og 

fandt  det  nødvendigt  at  improvisere  en  Mængde  Officerer,  og 
det  laa  i  Revolutionscomiteens  egen  Interesse  at  opmuntre 
de  mere  eller  mindre  indflydelsesrige  Mænd,  der  kom  til  den. 
Der  viste  sig  vistnok  en  stor  Begeistring  for  Frihedens  Sag,  men 
det  var  kun  hos  de  Udvalgte,  der  havde  skabt  eller  modtaget 
Bevægelsen.  Massen  af  Colonisterne  var  ligegyldig  derfor; 
den  saae  kun  i  Krigen  en  uvelkommen  Afbrydelse  af  de  fre- 
delige Sysler.  Opfordringen  til  at  gribe  til  Vaaben  havde 
derfor  heller  ikke  samlet  mere  end  henved  14,000  Frivillige 
under  Fanerne,  og  de  vare  ovenikjøbet  slet  eqviperede,  uden 
Disciplin  og  beredte  til  hvert  øieblik  at  sætte  sig  op  mod 
deres  Foresatte.  Under  saadanne  Omstændigheder  er  det  let 
forklarligt,  at  en  ung  Capitain,  der  var  ivrig  for  sin  Sag  og 
medførte  fyrretyve  veludrustede  Frivillige,  blev  vel  modtagen. 

Det  var  imidlertid  ikke  alene  af  disse  Grunde,  at  Arnold 
var  bleven  Gjenstand  for  Comiteens  Opmærksomhed;  han 
havde  samtidig  med ,  at  han  præsenserede  sine  fyrretyve 
Mand,  fremlagt  Planen  til  et  dristigt  Coup,  der,  saafremt  det 
lykkedes,  kunde  blive  af  megen  Betydning  for  Krigens  Gang. 
Det  gjaldt  om  for  enhver  Friis  ved  Overrumpling  at  bemæg- 
tige sig  to  engelske  Forter ,  Ticonderoga  og  Crown-Point, 
der  beherskede  Veien  til  Canada  og  en  Deel  af  Champlain 
Søen  i  den  umiddelbare  Nærhed  af  de  amerikanske  Linier. 
Lykkedes  denne  Affaire,  vilde  Uafhængighedsarmeen  idet- 
mindste  foreløbig  være  sikkret  mod  Angreb  fra  Nord.  Comi- 
teen,  der  ikke  kunde  være  blind  for  et  saadant  Resultat, 
overdrog  det  til  Arnold  at  reise  400  Mand  for  med  dem  at 
foretage  Coupet.  Det  lykkedes  ham  imidlertid  kun  at  samle 
henved  300  Frivillige,  deriblandt  de  fyrretyve  Militssoldater, 
og  med  denne  Styrke  begav  han  sig  nu  uopholdelig  paa  Veien 
til  Ticonderoga. 

Ved  et  forunderligt  Spil  af  Skjæbnen  havde  en  anden 
modig  Eventyrer,  Ethan  Allen,  samtidig  med  Arnold  fattet 
den  samme  Plan  som  denne  og  forelagt  Comiteen  i  Connec- 
ticut den.    Allen  havde  Obersts  Titel;  han  kunde  allerede  have 

været  General  i  Armeen,  men  han  lod  haant  om  denne  Titel. 
I  Virkeligheden  var  han  en  Slags  uafhængig  Fyrste  i  sin  Egn; 
Der  havde  været  Strid  om,  hvorvidt  det  Territorium,  der  nu 
danner  Staten  Vermont,  skulde  høre  ind  under  Massachusetts 
eller  New- York.  Eettens  Kjendelse  faldt  ud  til  Fordeel  for 
New- York,  men  Bjergboerne  i  det  omtvistede  District  vægrede 
sig  ved  at  slutte  sig  til  denne  Stat.  De  udkaarede  Ethan 
Allen,  der  var  begavet  med  en  sjelden  Energi  og  et  Mod, 
som  var  pravet  i  de  Tusinder  af  Eventyr,  hans  Jægerliv  og 
Kampe  med  Indianerne  førte  med  sig,  til  deres  Høvding; 
han  dannede  en  Armee  af  sine  Bjergboere,  organiserede  sit 
lille  Kongerige  paa  militair  Viis  og  tilbageslog  seirrig  de 
Angreb,  der  rettedes  mod  hans  Rige. 

Næppe  var  imidlertid  Krigen  brudt  ud,  for  Allen  kaldte 
sine  Skarer  under.  Vaaben  og  fremkom  med  sit  Tilbud  om  at 
forsage  at  tage  Ticonderoga  og  Crown-Point.  Hans  Tilbud 
blev  modtaget  med  Taknemmelighed,  og  man  forsynede  ham 
endog  med  de  nødvendige  Penge  til  Forehavendets  Udførelse. 
Da  dette  var  ordnet,  gav  han  sig  i  Spidsen  for  200  af  sine 
Bjergboere  paa  Veien;  ved  Castleton  traf  han  Arnold.  Dette 
Møde  var  meget  ubehageligt  for  Arnold;  det  var  af  en  væ- 
senthg  Betydning  for  ham  at  være  øverstcommanderende  for 
en  Expedition,  der  kunde  medføre  megen  Hæder  og  store 
Fordele.  Han  gjorde  gj ældende,  at  han  var  Oberst  i  Armeen, 
hvad  der  efter  hans  Mening  selvfølgelig  maatte  stille  ham 
over  Chefen  for  en  Bande  Eventyrere.  Men  Allen  brød  sig 
kun  lidt  herom;  han  vilde  ikke  anføre  andre  Soldater  end 
sine  Bjergboere,  og  disse  vilde  ikke  adlyde  nogen  anden 
Chef  end  ham.  Der  blev  nu  ikke  Andet  for  Arnold  at  gjøre 
end  at  give  efter;  han  kunde  ikke  træde  tilbage,  medmindre 
han  vilde  udsætte  sig  for  at  blive  anseet  for  en  Ærgjerrig, 
der  satte  sin  personlige  Interesse  over  Fædrelandets  Sag. 
Dette  var  den  første  af  de  Skuffelser,  der  ubønhørlig  forfulgte 
ham  paa  hele  hans  Løbebane,  og  som  maaskee  kunde  tjene 
ham  til  en  Skygge  af  Undskyldning,   hvis  man  i  det  Hele 

kunde  undskylde  en  Forbrydelse  som  den,  i  hvilken  han 
gjorde  sig  skyldig.  Nok  er  det  imidlertid,  at  Arnold  gik  ind 
paa  at  tjene  under  Allen  og  under  Expeditionen  gjorde  sig 
bemærket  ved  den  uforfærdede  Tapperhed,  som  han  senere 
mange  Gange  fik  rig  Leilighed  til  at  udfolde  i  hele  dens 
Glands. 

Den  9de  Mai  1775  om  Aftenen  ankom  Arnold  og  Allen 
til  Shoreham.  Paa  den  modsatte  Side  af  Søen  aftegnede  sig 
i  Aftenens  Mørke  Omridset  af  Fortet  Ticonderoga,  der  laa 
paa  Toppen  af  en  meget  høi  Klippe,  som  strakte  sig  heelt 
ud  i  Floden.  Den  uhyre  Masse  af  Steen  og  Klipper  syntes 
at  skulle  gjøre  de  to  forvovne  Mænds  Forehavende  aldeles 
umuligt.  De  indsaae  ogsaa  begge  fuldt  vel,  hvor  farligt  deres 
Forehavende  var,  men  de  vare  nu  gaaede  for  vidt  til  at  kunne 
trække  sig  tilbage.  Det  gjaldt  om  at  seire  eller  med  deres 
eget  og  deres  Soldaters  Liv  at  betale  det  dumdristige  Angreb. 
Paa  den  energiske  Maade,  der  var  ham  egen,  meddeelte 
Allen  sine  Bjergboere,  hvilken  Fare  de  udsatte  sig  for,  men 
der  var  ikke  en  Eneste  blandt  dem,  der  trak  sig  tilbage. 

Allen  udvalgte  nu  firsindstyve  af  sine  Mænd  og  indski- 
bede sig  med  dem  og  Arnold  i  fire  Baade,  som  i  den  mørke 
Nat  bragte  dem  lykkelig  og  vel  over  til  Fæstningen  paa  den 
modsatte  Bred.  Allen  sprang  selv  først  i  Land,  fulgt  af 
Arnold.  De  fandt  en  snever  Vei  eller  snarere  Sti,  der  var 
indhugget  i  Khppen  og  førte  op  til  Fortet.  Bjergboerne  snege 
sig  frem  efter  deres  to  uforfærdede  Førere  med  bøiet  Ryg, 
øiet  speidende  til  alle  Sider  og  den  ladte  Musket  i  Bered- 
skab mod  mulige  Baghold.  Den  dybe  Stilhed,  der  herskede 
omkring  dem,  foruroligede  dem.  Det  forekom  dem  utænkeligt, 
at  Ingen  skulde  have  bemærket  deres  Komme;  den  dybe 
Ro  rundtomkring  antog  de  for  en  Fælde.  De  vare  allerede 
naaede  op  til  den  aabne  Plads  foran  Fortet,  og  endnu  var 
der  ikke  slaaet  Allarm.  De  viste  ikke,  at  saa  godt  som  hele 
Garnisonen  sov  uden  at  ane  nogen  Fare. 

En  eneste  Skildvagt  vaagede  ved  Fortets  Port.  Saasnart 
han  fik  øie  paa  Fjenden,  gav  han  Ild;  hans  Kugle  streifede 
Arnolds  Skulder;  Jlrnold  kastede  imidlertid  Skildvagten  til 
Jorden  og  overgav  ham  til  Bjergbeboerne.  Efter  Allens  Or- 
dre udstødte  de  firsindstyve  Mand  nu  tre  voldsomme  Hurra- 
raab,  hvorpaa  de  stormede  frem  mod  Fortet,  brøde  ind  gjennem 
Porten  og  udbredte  Forfærdelse  blandt  den  overraskede  Gar- 
nison, der  nu  var  vækket.  Der  blev  næppe  vexlet  nogle  faa 
Skud.  Da  Englænderne  troede,  at  de  havde  at  gjore  med  en 
overlegen  Styrke,  overgav  de  sig  paa  Naade  og  Unaade  uden 
noget  Forsøg  paa  at  gjøre  Modstand.  Garnisonen  blev  ført 
til  Shoreham,  og  Allen  tog  Fortet,  der  var  rigt  forsynet  med 
Munition,  i  Besiddelse.  3 

Arnold  deelte  med  Allen  Æren  for  dette  glimrende  Coup. 
Han  forlangte  nu  som  Noget,  der  efter  hans  Mening  med 
Rette  tilkom  ham,  Commandantposten  i  Fortet  Ticonderoga, 
hvorfra  han  kunde  foretage  nye  Expeditioner  paa  Cliamplain- 
Søen.  Men  her  mødte  der  ham  en  ny  Skuffelse.  En  af  Al- 
lens Officerer  havde  samtidig  med  Indtagelsen  af  Ticonderoga 
bemægtiget  sig  Crown-Point  med  næsten  ligesaa  stor  Lethed. 
Dette  forøgede  endnu  mere  den  overordentlige  Popularitet, 
Allen  havde  erhvervet  sig,  man  bøiede  sig  for  denne  Popu- 
laritet og  udnævnte  Allen  til  Commandant  i  Ticonderoga. 
Arnold  tog  sig  denne  Tilsidesættelse  meget  nær.  Man  ydede 
ham  al  mulig  Anerkj endelse  af  hans  Tapperhed,  men  det  var 
ham  ikke  nok;  med  Vrede  og  Had  i  Hjertet  besluttede  han 
øieblikkelig  at  forlade  Militairtjenesten.  Han  forlod  Ticonde- 
roga og  begav  sig  paa  Veien  til  Cambridge  for  at  indgive 
sin  Dimission.  Det  skulde  imidlertid  ikke  komme  saa  vidt. 
Hans  Uforfærdethed,  hans  Mod,  som  kun  søgte  Leilighed  til 
at  træde  frem,  en  uimodstaaelig  Trang  til  at  trodse  Faren  og 
en  uslukkelig  Tørst  efter  Hæder  bragte  ham  her  som  siden 
ved  lignende  Leiligheder  til  at  opgive  sit  Forsæt.  Der  be- 
høvedes kun  en  dristig  Expedition,  et  Coup,  hvor  Uforfærdet- 
heden  alene  kunde  vinde  Seir,  til  at  faae  ham  til  at  glemme 

den  Uret,  man  havde  viist  ham;  han  fulgte  saa  eieblikkelig 
Pligtens  Bydende  og  offrede  uden  Betænkning  sin  Person  og 
sit  Had.  Virksomheden  og  Handledriften  vare  i  denne  Periode 
af  hans  Liv  hans  frelsende  Engle.  Senere  var  det  Uvirk- 
somhed og  en  uforstyrret  Ro,  der  æggede  hans  Vrede  og 
tændte  hans  Lidenskaber  og  derigjennem  foraarsagede  hans 
Fald. 

Da  Arnold  var  naaet  til  Champlain-Soen,  saae  han,  at 
der  ikke  langt  fra  Kysten  laa  en  engelsk  Corvet  for  Anker. 
En  dobbelt.  Bevæggrund  tilskyndede  ham  til  at  forsøge  at 
bemægtige  sig  dette  Fartøi.  Deels  var  det  det  krigerske  In- 
stinct,  der  vaagnede  hos  ham,  og  deels  saae  han  her  en 
Leilighed  til  at  udslette  den  Ydmygelse,  han  havde  lidt  ved 
Ticonderoga  ved  at  kunne  medbringe  Laurbær  til  Cambridge, 
som  han  havde  været  alene  om  at  erhverve.  At  fatte  og 
udføre  en  Plan,  det  var  Et  for  Arnold.  Der  fulgte  en  halv 
Snees  Mænd  med  ham;  han  meddeelte  dem  sin  Plan,  og  de 
gik  øieblikkelig  ind  derpaa.  De  fandt  ved  Kysten  en  Baad, 
i  hvilken  de  øieblikkelig  seilede  ud  til  Krigsskibet;  det  var 
næsten  ved  et  Mirakel,  at  ingen  af  dem  bleve  trufne  af  den 
Regn  af  Kugler,  der  sendtes  dem  imøde  fra  Corvetten.  De 
entrede  op  i  denne,  og  efter  en  hidsig  Kamp,  i  hvilken  de 
vare  En  mod  Fem,  bleve  de  Herrer  over  Kamppladsen.  Kun 
fire  af  Arnolds  Ledsagere  bleve  levende  tilbage  efter  Kampen. 
Nu  var  Ticonderoga  glemt!  Istedetfor  at  begive  sig  til  Cam- 
bridge for  at  forlange  sin  Afsked  ilede  Arnold  nu  dertil  for 
at  aflægge  Beretning  om  sin  nye,  glimrende  Expedition  og 
fordre,  at  man  atter  gav  ham  Leihghed  til  at  give  Prøver 
paa  sit  Mod  og  sin  Uforfærdethed. 

Indtagelsen  af  Ticonderoga  og  Crown-Point,  der  kunde 
betragtes  som  to  Skildvagter  ved  den  sydlige  Side  af  Cham- 
plain-Søen,  vaf,  som  vi  have  sagt,  af  en  overordentlig  Vig- 
tighed for  den  amerikanske  Armee.  Man  var  herved  sikkret 
mod  ethvert  Forsøg  paa  Angreb  fra  den  engelske  Armee  i 
Canada   og    havde    samtidig  faaet  et  godt  Udgangspunkt  til 

Historisk  Archiv.     1872.     II.  fi 


82  Arnolds  Forræderi. 

Expeditioner  mod  dette  Land,  og  man  indsaae  fuldt  vel,  at 
dette  tidlig  eller  seent  vilde  blive  nadvendigt.  For  at  imid- 
lertid det  opnaaede  Kesultat  kunde  blive  fuldstændigt  i  en- 
hver Ketning,  var  det  foreløbig  absolut  nødvendigt,  at  man 
blev  Herre  over  hele  Soen,  som  Englænderne  uhindret  kunde 
beseile  lige  til  de  to  nævnte  Forter. 

Arnold  havde  hurtig  indseet,  hvilke  betydelige  Fordele 
Besiddelsen  af  Champlain-Søen  vilde  medføre.  Han  foreslog 
den  øverstcommanderende,  General  Ward,  en  Expedition  til 
Saint- John,  Englændernes  yderste  Station  ved  den  canadiske 
Grændse.  Det  var  en  af  de  Expeditioner,  som  kun  kunde 
lykkes  ved  en  dristig  Handling.  Det  gjaldt  om  at  seile  over 
Søen  i  hele  dens  Længde  fra  Syd  til  Nord  og  seile  op  ad 
Floden  Saint -John  for  at  komme  til  Byen  af  samme  Navn; 
det  blev  følgelig  saa  godt  som  udelukkende  en  Søexpedition, 
og  dette  gjorde  Generalen  noget  betænkelig,  da  han  ikke 
havde  Søfolk  til  sin  Disposition.  Men  Arnold  vidste  gode 
Raad  for  det.  I  sin  eventyrlige  Ungdom  havde  han  ogsaa 
faret  tilsøes  og  selv  ført  flere  Handelsskibe.  Han  var  altsaa 
den  Mand,  man  kunde  bruge  her.  Ward  lod  samle  saa 
mange  Skibe  og  Baade  som  mulig,  dannede  en  Flotille  deraf 
og  stillede  den  under  Arnolds  Overanførsel.  Nu  var  Arnold 
tilfreds,  idetmindste  for  øieblikket.  Hans  umættelige  Ær- 
gjerrighed  følte  sig  smigret;  der  var  givet  ham  Leilighed  til 
at  tildrage  sig  Armeens  og  de  Overordnedes  Opmærksomhed 
og  til  at  vise,  at  han  ikke  alene  var  i  Besiddelse  af  et  ufor- 
færdet Mod  og  en  yderlig  Foragt  for  sit  eget  og  Andres  Liv, 
men  ogsaa  af  strategisk  Dygtighed.  Men  det  var  ikke  Alt! 
Hans  Forfængelighed  og  Smag  for  Fornøielser  og  Spil  havde 
medført  yderst  trykkende  pecuniaire  Forhold.  Han  fik  nu 
fri  Raadighed  over  offentlige  Midler,  han  havde  Udsigt  til  at 
gjøre  gode  Priser,  og  han  skimtede  hundrede  Udveie  til  at 
befrie  sig  fra  den  Byrde,  der  tyngede  saa  haardt  paa  ham. 
Vi  ville  faae  at  see,  hvorledes  han,  da  han  vendte  tilbage  fra 
denne  Expedition,  bibragte  sit  Rygte  den  første  store  Plet  og 

skabte  en  Grund  til  den  uretfærdige  Medfart,  hvorover  han 
siden  saa  bittert  beklagede  sig,  og  som  tilsidst  skulde  med- 
føre hans  Fald. 

Den  Dag,  da  Flotillen  efter  Bestemmelsen  skulde  afgaae, 
var  Veiret  yderst  stormfuldt  og  Søen  overordentlig  oprørt, 
saa  at  Seiladsen  paa  den  blev  i  høi  Grad  farlig;  men  det 
afskrækkede  ikke  Arnold;  det  var  ham  om  at  gjøre  hurtigst 
mulig  at  komme  afsted.  Han  frygtede  for,  at  der  i  det  sidste 
øieblik  skulde  blive  lagt  ham  Hindringer  i  Veien,  og  han 
gjorde  ogsaa  gjældende,  at  Veierliget  netop  var  særdeles  gun- 
stigt for  Expeditionen,  da  man  var  mindre  udsat  for  at  blive 
bemærket  eller  møde  engelske  Skibe  paa  Søen.  Han  naaede 
ogsaa  uden  at  løsne  et  eneste  Skud  Mundingen  af  Saint-  John ; 
et  af  Skibene  strandede  rigtignok,  men  Besætningen  blev 
reddet.  Ligesaa  heldig,  som  Seiladsen  havde  været  over  Søen, 
var  den  op  ad  Floden.  En  mørk  Nat,  en  stærk  Skylregn  og 
uophørlige  voldsomme  Vindstød  begunstigede  Eventyrernes 
Landgang.  Arnold  førte  strax  sine  Folk  op  til  Byen,  udholdt 
en  kort,  men  haard  Kamp,  næsten  alene  med  blanke  Vaaben, 
med  den  overrumplede  Garnison  og  blev  derpaa  Herre  over 
Marken.  Alle  Historieskrivere,  der  have  skrevet  om  Uafhæn- 
gighedskrigen, vidne  eenstemmig  om  det  Løvemod,  Arnold 
lagde  for  Dagen  ved  denne  Expedition,  og  den  beundrings- 
værdige Koldblodighed,  hvormed  han  under  de  yderst  fare- 
fulde Forhold  ledede  det  lille  Antal  Soldater,  der  vare  be- 
troede ham.  Det  opnaaede  Resultat  var  overmaade  stort; 
Champlain-Søen  var  nu  i  hele  sin  Udstrækning  i  Ameriea- 
nernes  Besiddelse.  Næsten  uden  Tab  havde  en  Bande  af 
Eventyrere,  der  næsten  Alle  vare  uerfarne  i  Krigskunsten, 
udført  denne  dristige  Daad. 

Ulykkeligviis  havde  Arnold  her  fundet  en  god  Leilighed  til 
at  afvælte  den  Byrde,  der  fra  tidligere  Tid  tyngede  paa  hans 
Skuldre,  og  han  lod  sig  forlede  til  at  begaae  Handlinger,  som 
han  meente,  den  vigtige  Tjeneste,  han  havde  viist  Armeen, 
berettigede  ham  til.       « Disse  Handlinger  tynge«,  siger  en  af 

hans  Biographer,  <>paa  hele  hans  militaire  Løbebane ».  En 
anden  Biograph,  der  iøvrigt  heller  ikke  giver  detaillerede  Op- 
lysninger om  dette  Punkt,  skriver:  "Arnold  opbragte  Vel- 
færdscomiteen  imod  sig;  den  betalte,  hvad  han  forlangte,  men 
ikke  uden  at  lade  ham  forstaae,  at  man  ansaae  ham  for 
uredelig«.  Man  finder  ingen  Optegnelser  om,  hvad  han  havde 
gjort  sig  skyldig  i,  men  hans  senere  Adfærd  berettiger  til  de 
videstgaaende  Gisninger  i  denne  Retning.  Saa  Meget  er  sik- 
kert, at  Arnolds  Tjeneste,  efter  at  han  var  vendt  tilbage  fra 
Saint-John,  ikke  blev  benyttet  i  flere  Maaneder.  Man  hen- 
vendte sig  først  igjen  til  ham,  da  man  vilde  udføre  et  Fore- 
tagende, der  var  ligesaa  vanskeligt  som  dumdristigt,  og  hvortil 
man  behøvede  en  Mand,  der  som  han  besad  et  prøvet  Mod, 
en  Jernvillie  og  en  kraftfuld  moralsk  og  physisk  Energi. 

Her  begynder  den  anden  Phase  i  Arnolds  militaire  Løbe- 
bane. Talen  er  ikke  længere  om  dristige  Coup;  det  er  ikke 
mere  Eventyreren,  der  drager  ud  med  det  blanke  Sværd  i 
Haanden  for  at  overrumple  Fæstninger  eller  entre  Krigsskibe; 
det  er  Generalen,  der  med  al  nødvendig  Dygtighed  og  Om- 
sigt udfører  en  vanskelig  Mission ;  det  er  Chefen,  der  omhyg- 
gelig vaager  over  de  Mænd,  som  ere  givne  i  hans  Varetægt, 
medens  han  nu  som  før  udfolder  et  ubetvingeligt  Mod  og 
bliver  upaavirket  af  den  Elendighed  og  de  Lidelser,  der 
møde  ham. 

Uafhængighedsarmeens  Stilling  havde  forværret  sig  i  en 
betænkelig  Grad.  Den  var  blottet  for  Alt,  og,  hvad  Mere 
var,  Englænderne  foruroligede  den  fra  -Øst  og  truede  den  med 
et  Angreb  fra  Canada.  For  at  komme  ud  af  denne  uheldige 
Situation  var  det  nødvendigt  at  slaae  et  stort  Slag  og  søge 
at  ramme  Fjenden,  hvor  han  var  stærkest. 

Saasnart  Washington  havde  erholdt  den  Assistance,  han 
havde  forlangt  af  Continentalcongressen ,  tænkte  han  paa  at 
udføre  en  Plan,  som  han  havde  fattet  ved  at  see  det  heldige 
Udfald  af  Arnolds  og  Allens  Expeditioner  mod  de  canadiske 
Grændsestationer.      Washington   holdt   Boston   afspærret  fra 

Landsiden,  men  da  Americanerne  ikke  havde  Krigsskibe,  var 
det  ham  umuligt  at  forhindre,  at  Byen  erholdt  Tilførsel  fra 
Søen.  Nu  maatte  man  frygte  for,  at  Englænderne  ad  denne 
Vei  vilde  tilføre  Byen  en  saadan  Undsætning,  at  der  kunde 
gjøres  Udfald  mod  Americanerne,  som  disse  ikke  vilde  kunne 
modstaae,  navnlig  hvis  den  engelske  Armee  i  Canada  sam- 
tidig satte  sig  i  Bevægelse.  Det  var  absolut  nødvendigt  at 
forebygge  dette  ved  at  rette  et  Angreb  mod  Canada.  Den 
heldigste  Maade  at  iværksætte  dette  paa  var  at  angribe  Eng- 
lænderne samtidig  fra  to  Sider  og  derved  sætte  en  Fælde  for 
den  engelske  General  Carleton,  hvori  han  efter  al  Sandsyn- 
lighed vilde  falde.  General  Shuyler,  der  var  øverstbefalende 
over  den  americanske  Nordarmee  ved  Champlain  -  Søen,  fik 
Ordre  til  at  afsende  et  Troppecorps  mod  den  canadiske  Grændse ; 
dette  Corps  skulde  gjenerobre  Saint- John,  som  Englænderne 
atter  havde  taget  i  Besiddelse,  og  derpaa  marschere  mod 
Montreal;  kunde  man  bemægtige  sig  denne  By,  vilde  man 
være  Herre  over  St.  Lorenzfloden.  Washington  forudsaae,  at 
General  Carleton  ved  Efterretningen  om  et  Angreb  paa  Mont- 
real hurtigt  vilde  forlade  Quebec  for  at  bringe  Undsætning 
til  de  truede  Grændsestationer.  Imidlertid  skulde  et  andet 
Corps  trænge  ind  i  Canada  fra  -Øst,  gaae  mod  Quebec  og 
søge  at  tage  denne  By,  medens  Carletons  Tropper  vare  i 
Montreal.  Vendte  Carleton  om,  vilde  han  blotte  Sydgrænd- 
sen,  som  derved  vilde  komme  i  Americanernes  Besiddelse; 
naar  dette  var  skeet,  skulde  disse  da  marschere  mod  Quebec. 
Shuyler  betroede  Anførselen  over  Expeditionscorpset  til 
den  tappre  General  Montgomery,  som  drog  afsted  med  1,200 
Mand.  Det  var  ikke  vanskeligt  for  Washington  at  finde  den 
rette  Mand  til  at  føre  det  andet  Corps,  hvis  Hverv  vilde  blive 
ulige  farligere  og  eventyrligere;  han  kastede  sit  Blik  paa  Ar- 
nold; han  saae,  hvilken  overordentlig  militair  Dygtighed  Ar- 
nold besad  i  Forbindelse  med  alle  de  Egenskaber,  der  udfor- 
dredes for  at  commandere.  Da  Washington  kun  kunde  dis- 
ponere  over   en    meget    ringe  Styrke,    ansaae   han    det   for 

uundgaaelig  nødvendigt  at  betroe  det  lille  Antal  Soldater  til 
en  Officeer,  der  yndede  saadanne  dristige  Expeditioner,  og  som 
kunde  indgyde  sine  Soldater  en  ubegrændset  Tillid  og  give 
dem  et  følgeværdigt  Exempel  ved  sit  Mod,  sin  Fasthed  og 
sin  Udholdenhed.  Det  gjaldt  om  at  vandre  gjennem  uhyre 
Skove,  i  hvilke  intet  Menneske  før  havde  sat  sin  Fod,  gjen- 
nem  Landstrækninger,  der  vare  befolkede  af  tildeels  fjendt- 
ligsindede Indianere,  gjennem  Søer  og  Moradser,  og  Alt  det 
i  en  streng  Vinter.  Arnold  saae  fuldt  vel,  hvilke  Farer  han 
udsatte  sig  for,  men  han  saae  ogsaa  den  Hæder,  der  vilde 
være  knyttet  til  en  saadan  Expedition,  og  han  veg  ikke 
tilbage. 

Montgomery  forlod  med  sin  Afdeling  Ticonderoga  den 
10de  September  1775  og  rettede  strax  et  Angreb  mod  Saint- 
John;  her  vare  Englænderne  imidlertid  denne  Gang  paa  deres 
Post,  og  de  gjorde  en  saa  levende  Modstand,  at  Montgomery 
blev  nødt  til  at  trække  sig  tilbage  til  Illinois,  hvor  han  be- 
mægtigede sig  Fortet  Chambly  og  den  derværende  betydelige 
Ammunition.  Han  var  nu  istand  til  at  beleire  Saint-John, 
som  han  indtog  efter  en  tapper  Modstand  fra  Englændernes 
Side.  Nu  gik  Washingtons  Formodning  fuldstændig  i  Opfyl- 
delse. Saasnart  General  Carleton  fik  Underretning  om  Ame- 
ricanernes  Indfald  i  Canada,  marscherede  han  øieblikkelig 
mod  Sydgrændsen  i  Spidsen  for  800  Mand.  Paa  Veien  blev 
han  imidlertid  angreben  og  slaaet  tilbage  af  Ethen  Allen  med 
300  af  hans  Bjergboere.  Efter  dette  Nederlag  maatte  Car- 
leton iilsomst  trække  sig  tilbage  til  Montreal.  Montgomery 
fulgte  ham  imidlertid,  og  efter  en  kort  Beleiring  lykkedes  det 
ham  ogsaa  at  indtage  Montreal.  Carleton  maatte  nu  retirere 
til  Quebec,  stadig  forfulgt  af  Montgomery. 

Medens  Americanerne  saaledes  havde  god  Fremgang  paa 
denne  Side,  havde  Arnold  forladt  Cambridge  i  Spidsen  for 
1,100  Mand.  Den  Elendighed  og  de  Lidelser,  der  mødte 
ham  paa  hans  Vei,  overgik  imidlertid  Alt,  hvad  han  havde 
kunnet  tænke  sig,  da  han  gik  ind  paa  Washingtons  Forslag. 

Man  maatte  med  øxen  bane  sig  Vei  gjennem  Skove,  som 
ingen  menneskelig  Fod  endnu  havde  betraadt,  udsætte  sig  for 
at  blive  ledet  vild  af  troløse  Førere,  lide  alle  de  Pinsler,  som 
Sult,  Tørst  og  Sygdomme  medføre,  og  vade  gjennem  Sumpe 
og  halvt  tilfrosne  Vandløb.  Arnold  holdt  imidlertid  Modet 
oppe  under  alle  disse  Prøvelser,  og  han  vedligeholdt  til  det 
Sidste  sin  moralske  Indflydelse  paa  Soldaterne,  som  han  holdt 
samlede  deels  ved  Disciplin  og  deels  ved  den  faderlige  øm- 
hed, han  mangen  en  Gang  udviste  mod  dem.  Den  indtil 
Dumdristighed  modige  Eventyrer  viste  sig  her  som  en  dygtig 
og  omsigtsfuld  General  og  retfærdiggjorde  fuldstændig  den 
Tillid,  Washington  havde  sat  til  ham  ved  at  betroe  ham  Le- 
delsen af  en  Expedition  som  denne.  Arnold  havde  forstaaet 
at  gjøre  sig  saa  yndet  af  sine  Undergivne,  at,  da  en  af  hans 
Officerer  forlod  ham  og  søgte  at  overtale  sin  Afdeling  til  at 
følge  sig,  var  der  kun  en  halv  Snes  Mand,  der  samtykkede  i 
at  slutte  sig  til  ham. 

Efter  i  to  Maaneder  at  have  udstaaet  utrolige  Besvær- 
ligheder naaede  Arnold  endelig  til  Point-Levi,  der  laa  i  en 
ringe  Afstand  fra  Quebec.  Først  her  fik  han  Underretning 
om  Montgomerys  seirrige  Fremgang.  Da  han  holdt  Mandtal 
over  sin  lille  Armee,  var  der  kun  550  kampdygtige  Soldater 
tilbage;  Resten  var  bukket  under  for  Marschens  Besværlig- 
heder. Havde  han  nu  kunnet  angribe  Quebec  strax,  var  der 
al  Udsigt  til,  at  han  havde  taget  denne  By.  Carleton  havde 
Nok  at  gjøre  med  under  sin  Retraite  at  forsvare  sig  mod 
Montgomery,  og  Byen  havde  kun  en  ringe  Besætning.  Men 
det  var  for  det  Første  nødvendigt  at  skaffe  Baade,  i  hvilke 
man  kunde  komme  over  St.  Lorenzfloden ;  dette  tog  Tid, 
og  Forsinkelsen  gav  Besætningen,  der  støttedes  af  Borgerne, 
Leilighed  til  at  træffe  de  nødvendige  Forberedelser  til  at  ud- 
holde en  Beleiring.  Da  Arnold  var  ankommen  til  Abrahams - 
sletten  udenfor  Quebec,  indsaae  han,  at  han  umuligt  med 
nogen  Udsigt  til  Seir  kunde  forsøge  et  Angreb.  Han  havde, 
som  nævnt,  kun  550  Mand  at  stille  i  Marken,  og  med  dem  vilde 

han  Intet  kunne  udrette  mod  en  By,  der  var  beskyttet  med 
gode  Mure,  en  regelmæssig  Befæstning  og  et  Castel,  der  be- 
herskede Omegnen.  Han  trak  sig  derfor  tilbage  til  en  Plads 
nogle  Miil  sydfor  Quebec  og  afventede  her  Montgomerys 
Ankomst. 

Som  man  seer,  manglede  der  kun  Lidt  i,  at  Washing- 
tons Felttogsplan  fuldstændig  var  lykkedes.  Skete  det  ikke, 
kunde  man  ikke  lægge  Skylden  herfor  paa  Tropperne  og  aller- 
mindst paa  Arnold.  Hans  Soldaters  Svaghed  og  Udmat- 
telse i  Forbindelse  med  deres  ringe  Antal  gjorde  ham  det 
umuligt  at  benytte  sig  af  Carletons  Fraværelse  til  at  bemæg- 
tige sig  Quebec  og  derved  hele  Canada. 

Efter  fjorten  Dages  Forløb  ankom  endelig  Montogomery 
i  Spidsen  for  sit  tappre  Armeecorps,  der  imidlertid  var  svun- 
det ind  til  300  Mand,  og  disse  vare  tilmed  saa  umattede,  at 
de  forelobig  ikke  vare  istand  til  at  løsne  et  Skud.  De  to 
Corps  dannede  i  Forening  en  Styrke  paa  850  Mand,  med 
hvilke  man  skulde  beleire  en  By  som  Quebec,  hvor  General 
Carleton  ovenikjøbet  var  kommen  tilbage  med  friske  Kræfter, 
som  vare  stødte  til  ham  paa  Veien.  Montgomery  ventede 
nogen  Undsætning,  som  han  havde  forlangt  af  General  Shuy- 
ler,  og  den  kom  da  endelig  ogsaa  den  20de  December.  Han 
gav  sine  Tropper  god  Tid  til  at  samle  Kræfter  og  besluttede 
sig  endelig  til  at  forsøge,  ikke  en  regelmæssig  Beleiring,  men 
et  forceret  Angreb.  Ventede  han  endnu  længere,  vilde  han 
give  Fjenden  Tid  til  at  samle  en  endnu  større  Styrke,  til  at 
overbevise  sig  om  den  americanske  Armees  ringe  Stridskræfter 
og  maaskee  forsøge  at  splitte  disse  ved  et  Udfald,  overfor 
hvilket  Americanerne  ikke  vilde  kunne  holde  Stand.  Den  31te 
December  1775  blev  fastsat  til  Angrebet,  der  var  saa  voveligt, 
at  man  næppe  vil  finde  noget  lignende  i  Folkenes  Krigshi- 
storie. Vinteren  var  overordentlig  streng;  Quebec  var  ikke 
længere  befæstet  alene  ved  Steenmure,  men  tillige  ved  sande 
Bjerge  af  lis  og  Snee.  Montgomery  besluttede  at  drage  For- 
deel  af  disse  Hindringer,    som  Naturen  lagde  ham  i  Veien. 

Han  lod  sit  Artilleri  heise  op  paa  Toppen  af  lisbjergene  og 
begyndte  herfra  at  bombardere  Byen,  dog  uden  Virkning; 
Skytset  var  for  svagt  og  slet  betjent.  Alle  Officererne  vare 
enige  om,  at  man  burde  forsøge  et  Angreb,  der,  hvor  dum- 
dristigt det  end  kunde  synes,  dog  maaskee  kunde  krones  med 
Held.  Montgomery  deelte  nu  sin  lille  Armee  i  fire  Colonner ; 
to  af  disse  skulde  under  Majorerne  Brown  og  Livingston 
gjøre  et  Skinangreb  paa  en  Deel  af  Byen  for  at  bortlede 
Fjendens  Opmærksomhed,  medens  Montgomery  selv  og  Ar- 
nold i  Spidsen  for  de  to  andre  Afdelinger  rettede  et  heftigt 
Angreb  mod  to  andre  Punkter.  Denne  Maneuvre,  der  be- 
gunstigedes af  et  tæt  Sneefald,  lykkedes  fuldstændig  for  Ame- 
ricanerne.  Med  sin  sædvanlige  Dristighed  gik  Arnold  frem  i 
Spidsen  for  300  Mand.  Han  aabnede  en  Breche  og  var  den 
Første,  der  satte  Foden  ind  i  Byen.  En  Kugle,  der  ramte 
ham  i  Laaret,  kastede  ham  imidlertid  strax  til  Jorden.  Han 
blev  sat  i  en  Vogn,  og  herfra  vedblev  han  ved  sine  Ordrer 
at  lede  Angrebet;  han  var  allerede  bleven  -Øverstbefalende, 
thi  Montgomery  var  bleven  dødehg  saaret  af  en  Kugle  i  det 
øieblik,  han  traadte  ind  i  Byen.  Men  hvor  stort  et  Mod 
end  den  lille  Trop  udviste,  som  efterlod  over  500  Mand  paa 
den  blodige  Valplads,  saa  mærkedes  det  strax,  at  den  ikke 
længere  førtes  fremad  af  sine  to  tappre  Førere,  af  hvilke  den 
ene  havde  betalt  sin  heltemodige  Hengivenhed  for  Fædrelan- 
det med  sit  Liv,,  den  anden  med  sit  Blod.  Det  var  til  ingen 
Nytte,  at  de  andre  Officerer  kæmpede  som  Løver,  Cheferne 
vare  der  ikke,  og  man  blev  tilsidst  nødt  til  at  trække  sig 
tilbage  fra  den  allerede  halvt  erobrede  By. 

Arnold  opslog  sit  Vinterqvarteer  en  Miil  fra  Quebec. 
Det  vilde  have  været  overordentlig  let  for  Fjenden  at  tihn- 
tetgjøre  den  Haandfuld  Soldater,  der  var  tilbage;  men  Car- 
leton turde  ikke  forsøge  herpaa,  enten  det  nu  havde  sin  Grund 
i  Frygt  eller  i  virkelig  Afmagt.  Medens  Arnold  ventede  paa 
den  Undsætning,  han  havde  forlangt  fra  Hovedqvarteret,  holdt 
han   i  den  strenge  Vinter  Byen  blokeret,    saa  at  der  endog 

var  de  øieblikke,  da  den  manglede  Levnetsmidler.  Undsæt- 
ningen kom  og  bragte  atter  Arnolds  Armee  op  til  1,000 
Mand.  Medens  han  endnu  led  af  sine  Saar,  traf  han  For- 
beredelser til  at  angribe  Quebec;  men  Hungersnød  og  Koppe- 
sygdom  decimerede  hans  Geledder,  saa  at  han  blev  nødsaget 
til  at  trække  sig  tilbage  til  Montreal;  han  modtog  her  sin 
Udnævnelse  til  Commandant  over  denne  By. 

Næppe  havde  Arnold  imidlertid  slaaet  sig  til  Ro  her,  før 
hans  onde  Instincter  atter  vaagnede.  Han  indbildte  sig,  at 
den  Hæder,  han  tilkæmpede  sig  med  sine  Vaaben,  berettigede 
ham  til  x\lt;  hans  tidligere  uordentlige  Liv  og  hans  stadige 
Hang  til  ødselhed  bragte  ham  til  uden  Ophør  at  begaae 
Handlinger,  som  nedsatte  ham  dybt  i  hans  Medborgeres  -Øine. 
I  Montreal  viste  han  sig  i  Et  og  Alt  ulydig  mod  Washing- 
tons Anviisninger,  som  gik  ud  paa,  at  han  ikke  under  noget- 
somhelst  Paaskud  maatte  forurolige  Beboerne  af  Canada ;  han 
skulde  respectere  deres  religieuse  Skikke,  betale  dem  liberalt 
Alt,  hvad  han  behøvede,  og  i  det  Hele  taget  søge  at  fore- 
bygge Alt,  hvad  der  kunde  skade  Americanernes  Sag  hos 
Beboerne.  Istedet  for  at  gaae  frem  herefter  misbrugte  Ar- 
nold i  høieste  Grad  sin  Myndighed.  Han  bebyrdede  Canadierne 
med  Afgifter  og  istedetfor  at  kjøbe  de  til  Armeen  nødven- 
dige Levnetsmidler  hos  dem,  tog  han  dem  fra  dem  og  ud- 
piinte  dem  paa  enhver  Maade.  Tilsidst  fremkaldte  han  saa 
mange  Klager  fra  Canadierne  og  saa  megen  Misfornøielse  i 
Hovedqvarteret,  at  Washington  blev  nødt  til  at  kalde  ham 
tilbage  og  tildele  ham  en  streng  Irettesættelse.  Imidlertid 
havde  han  vakt  en  saadan  Begeistring  for  sig  ved  sit  Mod 
under  Toget  til  Quebec,  at  Congressen  paa  en  Maade  gav 
efter  for  den  offentlige  Menings  Pression,  idet  den  udnævnte 
Oberst  Arnold  til  Brigadegeneral. 

Vistnok  var  hans  Tilbagekaldelse  fra  Canada  en  fortjent 
Straf,  men  den  blev  ogsaa  paa  samme  Tid  en  Ulykke  for  den 
americanske  Sag.  General  Thomas,  der  blev  Commandant 
efter  Arnold,  var  en  udygtig  Officeer,  som  ikke  var  istand  til 

at  forsvare  Montreal.  Sex  Maaneder  vare  nok  til  at  tilintet- 
gjøre  Resultaterne  af  Americanernes  dyrtkjøbte  Seire  i  Canada; 
i  Juni  Maaned  1776  forlod  General  Thomas  den  yderste 
Station  i  Canada,  som  nu  atter  fuldstændig  var  kommet  i 
Englændernes  Magt. 

Man  viste  Arnold  en  væsentlig  Tjeneste  ved  ikke  at  lade 
ham  være  uvirksom',  og  det  maa  ogsaa  indrømmes,  at  han 
selv  med  Iver  greb  enhver  Leilighed,  der  frembød  sig  til  at 
udgyde  sit  Blod  for  Fædrelandet.  Englænderne  vare  ikke 
tilfredse  med  at  have  tilbageerobret  Canada  og  forjaget  Ame- 
ricanerne  derfra.  Genetal  Thomas's  Nederlag  opmuntrede 
dem  til  at  gribe  til  Offensiven;  de  vilde  tilbageerobre  deres 
gamle  Herredømme  over  Champlain-Søen  og  udrustede  i  den 
Hensigt  paa  Søen  en  Flotille,  bestaaende  af  en  Tremaster,  to 
Skonnerter,  hver  paa  tyve  Kanoner,  og  fireogfyrretyve  Baade 
med  Ammunition.  Som  man  erindrer,  var  Arnold  allerede 
een  Gang  før  optraadt  som  Marineofficeer  her  paa  Søen.  Han 
blev  nu  atter  udnævnt  til  at  commandere  en  Slags  improvi- 
seret Flotille,  der  bestod  af  tre  Skonnerter,  to  Corvetter  og 
otte  Baade,  hvilke  Skibe  vare  armerede  saa  godt,  det  lod  sig 
gjøre.  Dette  og  en  Skare  uøvede  Søfolk  var  Alt,  hvad  Ame- 
ricanerne  kunde  stille  i  Marken  mod  Englænderne,  men  det 
var  selvfølgelig  ingen  Hindring  for  Arnold.  Den  Ilte  Octo- 
ber  1776  stødte  de  to  Flotiller  sammen,  og  efter  en  over- 
ordentlig hidsig  Kamp,  der  varede  i  fem  Timer,  havde  Arnold 
seiret,  men  det  var  en  dyrtkjøbt  Seir,  efter  hvilken  han 
skyndsomst  maatte  søge  Ly  for  at  reparere  sine  haardt  med- 
tagne Fartøier.  Saasnart  Dagen  begyndte  at  grye,  gjorde 
Englænderne  imidlertid  Jagt  paa  hans  Flotille,  og  hvor  nødig 
han  end  vilde,  maatte  han  indlade  sig  i  en  ny  Kamp,  der 
varede  i  fire  Timer,  og  under  hvilken  Arnold  udfoldede  et 
Mod,  der  var  om  muligt  endnu  større  end  det,  han  ved  tid- 
ligere Leiligheder  havde  lagt  for  Dagen.  I  det  øieblik,  da 
han  var  ved  at  blive  omringet  af  den  fjendtlige  Flotille  og 
tagen  til  Fange,  satte  han  sine  Skibe  paa  Grund  og  stak  Ild 

i  dem,  brændte  alle  de  Faner,  der  vare  ombord,  og  forlod 
saa  selv  som  sidste  Mand  sit  Skib.  Han  trak  sig  tilbage  til 
Ticonderoga,  og  det  er  næppe  tænkeligt,  at  en  Seir  kunde 
have  forskaffet  ham  en  større  Popularitet  end  dette  hæderlige 
Nederlag. 

Arnold  begav  sig  nu  til  ørstarmeen,  hvor  han  vedblev 
at  bekrige  Englænderne,  snart  med  Held  og  snart  med  Uheld 
som  i  en  Affaire  ved  Newport,  hvor  han  efter  Sædvane  med 
hundrede  Mand  forsøgte  at  holde  Stand  mod  tusinde  eller 
tolv  Hundrede  Englændere.  Der  var  ikke  for  øieblikket 
nogen  Officeer  i  den  amerikanske  AYmee,  som  besad  et  mere 
glimrende  Ry  end  Arnold.  Han  vidste  dette,  og  hans  Hov- 
mod bragte  ham  til  at  overvurdere  de  Tjenester,  han  havde 
viist  Landet.  Han  blev  derfor  ogsaa  dybt  krænket,  da  Con- 
gressen  udnævnte  fem  Brigadegeneraler,  der  alle  havde  yngre 
Anciennetet  end  han,  til  Generalmajorer.  Han  beskyldte 
Congressen  og  hele  Landet  for  Utaknemmelighed  og  udkastede 
en  Plan  til  Hævn.  Washington  undrede  sig  ogsaa  over  denne 
Forbigaaelse,  som  han  tilskrev  en  simpel  Forglemmelse;  han 
henvendte  sig  til  Congressen  til  Bedste  for  Arnold,  men 
kunde  Intet  udrette,  Forbigaaelsen  havde  fundet  Sted  med 
roligt  Overlæg.  Congressen  indrømmede,  at  Arnold  havde 
viist  Landet  store  Tjenester  og  var  en  tapper  Offfceer,  men 
den  kunde  ikke  glemme  de  Pletter,  denne  Officeer  allerede 
havde  sat  paa  sit  Ry.  Congressen  støttede  dog  ikke  officielt 
sin  Forbigaaelse  paa  dette  Motiv;  den  meddeelte,  et  Connec- 
ticut, hvorfra  Arnold  stammede,  allerede  havde  to  General- 
majorer i  Armeen,  og  at  det  var  nødvendigt  at  fordele  Avan- 
cementerne ligelig  paa  enhver  Stats  Officerer. 

Arnold  besluttede  nu  atter  at  begive  sig  til  Philadelphia 
for  at  indgive  sin  Dimission.  Det  skulde  imidlertid  heller 
ikke  denne  Gang  komme  saa  vidt.  Der  frembød  sig,  som 
det  oftere  under  hgnende  Omstændigheder  i  hans  Liv  havde 
været  Tilfældet,  en  Leilighed  for  ham  til  atter  at  vise  sig  i 
sin  fulde  Glorie  som  Kriger,  og  den  tillod  hans  Patriotisme 

eller  maaskee  snarere  hans  Hang  til  Eventyr  ham  ikke  at 
lade  gaae  ubenyttet  hen.  Da  han  var  kommen  til  New- 
Haven  i  Connecticut,  erfarede  han,  at  Generalerne  Sillimann 
og  Woorster  i  Spidsen  for  600  Mand  vare  paa  Veien  til  Fair- 
field, hvor  henved  2,000  Englændere  hærgede  og  plyndrede 
under  den  for  sin  Grusomhed  bekj endte  General  Tryon.  Ar- 
nold glemte  nu  for  en  Stund  de  personlige  Fornærmelser, 
man  havde  tilfeiet  ham,  og  lod  sig  rive  med  af  den  Udsigt, 
der  her  frembød  sig  til  glimrende  Vaabendaad.  I  New-Haven 
opfordrede  han  Beboerne  til  at  slutte  sig  til  ham,  og  det 
varede  ikke  længe,  inden  han  havde  samlet  300  Mand  med 
tre  Kanoner  omkring  sig.  Medens  Woorster  og  Sillimann 
gik  imod  en  lille  Landsby,  Danburry,  hvor  Tryon  plyndrede 
og  opbrændte  Husene,  tog  Arnold  med  sine  300  Frivillige 
Post  ved  en  Vei,  som  Fjenden  nødvendigviis  maatte  passere. 
Arnold  byggede  her.  en  stærk  Barricade  af  Træer  og  Klippe- 
stykker. Tryon  oppebiede  imidlertid  ikke  Woorsters  og  Silli- 
manns  Ankomst,  men  trak  sig  i  god  Orden  tilbage  ad  den 
Vei,  Arnold  bevogtede.  Der  opstod  nu  een  af  de  Kampe 
med  1  mod  5,  som  Arnold  saa  ofte  havde  deeltaget  i.  Efter 
en  tapper  Modstand  forlod  han  endelig  Barricaden,  da  hans 
Munition  næsten  var  opbrugt.  Han  lod  sin  lille  Trup  trække 
sig  tilbage,  idet  han  dog  af  og  til  standsede  for  at  sende 
Fjenden  sine  sidste  Kugler.  Under  denne  Ketraite  blev  hans 
Hest  dræbt  under  ham,  og  det  var  kun  med  Nød  og  næppe, 
at  han  under  en  Regn  af  Kugler  uskadt  naaede  sine  Folk. 

Endnu  en  Gang  gjenlød  Arnolds  Navn  saa  høit  i  den 
ofientlige  Mening,  at  Congressen  næsten  blev  tvungen  til  at 
udnævne  ham  til  Generalmajor,  dog  med  Rang  under  de  fem 
Officerer,  der  sidst  vare  udnævnte.  Dette  kunde  imidlertid 
ikke  tilfredsstille  Arnold,  da  Titlen  først  fik  sin  Betydning 
ved  Ancienneteten.  Det  var  til  ingen  Nytte,  at  han  atter  ind- 
kom med  Besværinger;  Congressen  lod  sig  ikke  rokke  fra  sin 
eengang  tagne  Beslutning,  man  forærede  som  en  Slags  Trøst 
Arnold  en  prægtig  udrustet  Hest.      Men  dette  var  ikke  Nok 

til  at  læge  det  Saar,  man  havde  tilføiet  hans  Stolthed;  hans 
dæmpede  Vrede  blussede  atter  op,  og  han  ventede  nu  kun 
paa  en  Leilighed  til  at  lade  den  bryde  ud  i  Flammer.  Han 
afslog  en  vigtig  Post,  som  Washington  tilbød  ham,  og  tog 
ikke  i  Betænkning  høit  og  lydelig  at  give  sin  Harme  Luft 
over  den  Medfart,  der  var  bleven  ham  tildeel. 

Med  Eet  foregik  der  imidlertid  en  betydelig  Forandring 
med  ham;  hans  Vrede  svandt  bort,  og  han  anmodede  Was- 
hington om  at  maatte  deeltage  i  et  nyt  Felttog,  der  skulde 
aabnes  i  Canada  under  General  Gates;  samtidig  stræbte  han 
at  udslette  ethvert  Spor  af  den  Misfornøielse ,  han  havde 
lagt  for  Dagen,  ved  at  forsikkre  baade  mundtlig  og  i  Breve 
til  Gates  og  andre  Generaler,  at  en  hvilkensomhelst  personlig 
Fornærmelse  aldrig  skulde  gjøre  ham  blind  for  de  Fordringer, 
det  undertrykte  Fædreland  kunde  stille  til  hans  Tjeneste. 
Denne  Sagtmodighed  hos  Arnold  kom  saa  pludselig,  at  der 
havde  været  al  Grund  til  at  optage  den  med  Varsomhed;  det 
faldt  dog  ikke  destomindre  endnu  ikke  nogen  af  Revolutio- 
nens ivrige  Bannerbærere  ind  at  formode  noget  Forræderi  fra 
den  Side. 

Burgoyne,  den  nye  Gouverneur  i  Canada,  havde  grebet 
Offensiven  mod  Americanerne,  og  det  var  hans  Plan  at  for- 
søge at  forene  sig  med  General  Clinton,  der  havde  Overbe- 
falingen i  New  -  York.  Denne  Burgoyne  var  Skjønaand  og 
Digter,  men  blottet  for  al  Feltherredygtighed;  det  var  ogsaa 
kun  ved  Protection,  han  havde  erholdt  sin  vigtige  Post.  I 
Spidsen  for  6,000  Mand  gik  Burgoyne  med  en  Dristighed, 
der  vidnede  om  hans  Udygtighed,  frem  mod  de  americanske 
Poster;  han  var  aldeles  overbeviist  om,  at  hans  Nærværelse  alene 
skulde  være  nok  til  at  jage  Americanerne  paa  Flugt.  Sam- 
tidig havde  han  givet  Oberst  Saint -Leger  Ordre  til  med  et 
Troppecorps,  der  bestod  af  Canadiere  og  Indianere,  at  mar- 
schere  mod  Fæstningen  Stanwix,  et  vigtigt  Punkt  ved  Mo- 
hawkflodens  Kilde,  som  vilde  give  den  engelske  Armee  Ad- 
gang til  Hudsonfloden.     En  Garnison  paa  600  Mand  under 

Oberst  Gansevoort  forsvarede  dette  Fort,  som  Saint  -  Leger 
skulde  beleire  med  et  Par  Tusinde  Mand.  General  Herkimer, 
der  førte  en  lidet  talrig  Trup  Americanere  og  en  Deel  India- 
nere, og  Arnold,  der  stod  i  Spidsen  for  800  Mand,  erholdt 
Ordre  -til  at  ile  Gansevoort  til  Undsætning.  Arnold  blev 
standset  noget  i  Mohawkdalen  paa  Grund  af  de  ufremkom- 
melige Veie,  men  han  saae  dog  Leilighed  til  at  meddele 
Gansevoort  sin  nærforestaaende  Ankomst  ved  et  Bud,  hvem 
det  lykkedes  at  komme  ind  i  Fæstningen.  Herkimer  nærmede 
sig  imidlertid  rask  de  fjendtlige  Positioner,  og  da  Saint-Leger 
havde  faaet  Underretning  herom,  havde  han  ladet  et  Deta- 
chement lægge  sig  i  Baghold  paa  den  Vei,  Herkimer  maatte 
passere.  Indianernes  Krigsskrig  aabnede  den  forfærdelige 
Kamp,  der  udviklede  sig  Mand  imod  Mand  imellem  disse  to 
Afdelinger;  efter  et  fr3^gteligt  Blodbad  ble  ve  400  Ameri- 
canere, blandt  hvilke  General  Herkimer  selv,  paa  Pladsen. 

Da  Arnold  fik  Underretning  om  dette  Nederlag,  følte 
han  sig  altfor  svag  til  at  turde  vove  et  Angreb  med  Udsigt 
til  et  heldigt  Udfald ;  han  tog  derfor  sin  Tilflugt  til  et  Krigs- 
puds.  Ved  en  Slags  Idiot,  Yan  -  Yost  -  Cuyler,  der  gik  for  at 
være  Englændernes  Sag  i  Et  og  Alt  hengiven,  lykkedes  det 
ham  at  bibringe  Indianerne  i  den  engelske  Armee  den  Tro, 
at  Americanernes  Styrke  var  Englændernes  langt  overlegen; 
Følgen  var,  at  Indianerne  grebe  Flugten  og  snart  efter  fulgtes 
af  de  canadiske  Militssoldater.  Saint-  Leger  blev  herved 
tvungen  til  at  retirere  i  en  saadan  Hast,  at  han  endog  maatte 
lade  Bagagen  og  Kanonerne  istikken. 

Arnold  sluttede  sig  nu  til  Gates,  som  ved  Saratoga 
leverede  Burgoyne  et  afgjorende  Slag,  hvori  denne  blev  tagen 
til  Fange  af  Arnold,  efter  at  denne  havde  udmærket  sig  paa 
den  meest  glimrende  Maade  og  faaet  en  Hest  skudt  under 
sig.  Americanerne  vandt  en  glimrende  Seir,  og  Offensiven 
var  fra  nu  af  deres ;  de  undlod  heller  ikke  at  benytte  den  til 
at  forurolige  Fjenden  paa  enhver  Maade.  Slutningen  af  dette 
heldige  Felttog  betegnedes  ved  en  Række  af  Kampe,  i  hvilke 

Arnold  udmærkede  sig  paa  enhver  Maade;  i  en  af  disse 
Kampe  blev  han  saa  farlig  saaret,  at  hans  Liv  endog  var  i 
Fare  i  nogle  Uger. 

Dette  var  det  sidste  Kaststed  paa  den  ærefulde  Vei,  Ar- 
nold hidtil  havde  tilbagelagt.  Da  hans  Saar  satte  ham  ud 
af  Stand  til  for  ^ieblikket  at  gjøre  activ  Tjeneste,  overdrog 
Washington  ham  Ledelsen  af  Observationsarmeen,  der  havde 
sit  Hovedqvarteer  i  Philadelphia.  Det  var  den  største  Ulykke, 
der  kunde  hænde  Arnold.  Vi  have  allerede  seet,  hvor  ulyk- 
kebringende Uvirksomheden  var  ham.  Congressen  havde  for 
nylig  som  en  Belønning  for  hans  Tapperhed  under  det  cana- 
diske Felttog  tilstaaet  ham  den  Anciennetetsrang,  han  for- 
langte, men  nu  var  det  for  seent;  han  tog  med  Ligegyldighed 
mod  den  Opreisning,  man  bød  ham.  Som  det  næsten  var  at 
vente,  gjorde  han  under  sin  Uvirksomhed  ved  sin  ødselhed 
en  betydelig  Gjæld,  og  ved  de  alt  Andet  end  delicate  Midler, 
hvorved  han  søgte  at  dække  denne,  blev  han  en  formelig 
Skandale  for  Armeen.  Hans  Adfærd  var  i  den  Grad  grave- 
rende, at  han  den  18de  Marts  1779  blev  stillet  for  en  Krigs- 
ret, som  dømte  ham  til  at  modtage  en  offentlig  Irettesættelse 
af  Overgeneralen ,  hvilket  skete  ved  en  Dagsbefaling  til 
Hæren. 

Det  er  beviist,  at  Arnold  dengang  allerede  i  ti  Maaneder 
havde  staaet  i  Forbindelse  med  Fjenden.  Naar  han  ikkede- 
stomindre  alligevel  udmærkede  sig  saa  glimrende  i  det  cana- 
diske Felttog,  saa  skete  det  alene  af  Beregning;  det  skulde 
kun  i  deres  -Øine,  med  hvem  han  handlede,  forhøie  Værdien 
af  de  Tjenester,  han  skulde  vise  dem.  Ved  et  rigt  Gifter- 
maal  blev  han  istand  til  for  en  Tid  at  bringe  nogen  Orden 
i  sine  uheldige  Finantser.  Han  levede  nu  et  Par  Maaneder 
et  tilbagetrukket  og  tilsyneladende  stille,  men  i  Virkeligheden 
meget  virksomt  Liv;  saa  viste  han  sig  atter  og  anmodede 
paany  om  Ansættelse.  Han  opnaaede  en  Sammenkomst 
med  W^ashington,  forsikkrede  denne,  at  han  dybt  angrede, 
hvad  der  var  passeret,  at  han  nærede  den  samme  Hengiven- 

bed  som  før  for  sit  Fædreland  og  kun  forlangte,  at  man 
skulde  overdrage  ham  den  farligste  Post  i  Hæren,  for  at  han 
kunde  faae  saa  meget  desto  større  Leilighed  til  at  udmærke 
sig.  Han  udpegede  selv  Commandantposten  i  West  -  Point, 
som  General  Shuyler  forud  havde  afslaaet.  Skjøndt  Washing- 
ton ikke  kunde  have  nogen  Agtelse  for  Arnolds  Charakteer, 
var  han  dog  langt  fra  at  ane  noget  Forræderi  fra  hans  Side, 
og  da  han  jo  kjendte  Arnolds  militaire  Dygtighed,  tog  han 
ikke  i  Betænkning  at  betroe  ham  Posten. 

West-Point  ligger  paa  den  vestlige  Side  af  Hudsonfloden 
og  var  paa  den  Tid  det  Punkt,  der  ene  og  alene  kunde  give 
Americanerne  noget  Haab  om  et  heldigt  Udfald  af  Kevolu- 
tionen.  Det  er  anlagt  paa  Toppen  af  næsten  aldeles  util- 
gængelige Klipper  og  var  den  Gang  omgivet  af  en  Ring  af 
Volde  og  Batterier;  det  behersker  hele  Omegnen  i  en  bety- 
delig Udstrækning  og  særlig  Forbindclsesveiene  mellem  de 
jøstlige  og  sydlige  Stater.  Ogsaa  fra  Sydsiden  var  Fortet  ved 
forskjellige  Forholdsregler  blevet  uangribeligt;  med  en  ringe 
Besætning  kunde  og  kan  endnu  West  -  Point  modstaae  en 
Arraee  paa  en  Snees  Tusinde  Mand.  Vare  Englænderne 
komne  i  Besiddelse  af  denne  Fæstning,  havde  de  med  den 
største  Lethed  kunnet  gjøre  det  af  med  hele  den  republi- 
kanske Armee.  Det  er  derfor  let  forklarligt,  at  Washington 
lagde  megen  Vægt  paa  at  vide  West-Point  vel  forsvaret,  og 
man  seer,  hvilken  Tillid  han  maatte  have  til  Arnolds  Mod, 
Energi  og  Hengivenhed  for  Fædrelandet  for  at  kunne  betroe 
ham  denne  Post;  det  er  ogsaa  klart,  at  Englænderne  maatte 
sætte  en  høi  Priis  paa  en  Forræder,  der  vilde  overgive  dem 
denne  Plads. 

For  at  lette  sig  Udførelsen  af  sin  Forbrydelse  opslog 
Arnold  sit  Qvarteer  i  et  Huus,  der  laa  overfor  Fæstningen 
paa  den  anden  Flodbred;  det  havde  tilhørt  en  Oberst  Bever- 
ley  Robinson,  hvis  Eiendomme  vare  blevne  confiskerede,  da 
han  havde  sluttet  sig  til  Englænderne.  Saasnart  Arnold 
havde  tiltraadt  sin  Post,    gjenoptog   han    med    den  engelske 

General  Clinton  en  Correspondance,  der  varede  over  et  Aar, 
og  som  besørgedes  mellem  de  Correspondercnde  af  Oberst 
Robinson.  Clinton  havde  i  Begyndelsen  gjort  Vanskeligheder 
ved  at  gaae  ind  paa  Arnolds  Fordringer,  thi  paa  den  Tid, 
denne  fattede  Planen  til  sit  Forræderi,  vilde  Englænderne  jo 
kun  have  vundet  en  modig  Kriger  til  ved  dette.  Nu  derimod, 
da  han  var  bleven  Commandant  i  West -Point,  stillede 
Sagen  sig  anderledes,  og  Clinton  ventede  nu  længselsfuldt  de 
nye  Forslag,  Eobinson  skulde  bringe  ham;  disse  gik  ud  paa, 
at  man  skulde  sikkre  Arnold  en  Sum  af  40,000  Lstlr.  og 
en  Post  som  Brigadegeneral.  Paa  denne  Basis  bleve  de  nye 
Forhandlinger  indledede. 

Efterat  der  var  udvexlet  en  Mæ^ngde  Breve,  som  alle 
vare  affattede  saaledes,  at  det  var  umuligt  for  nogen  Uind- 
viet at  forstaae  deres  virkelige  Indhold,  jonskede  Arnold  at 
faae  en  Sammenkomst  med  en  af  Clintons  Stabsofficerer,  for 
at  de  kunde  komme  til  en  Forstaaelse  om  nogle  enkelte 
Punkter,  som  ikke  godt  kunde  ordnes  uden  ved  mundtlig 
Samtale;  Arnold  udpegede  selv  en  af  Clintons  Adjudanter, 
en  Major  André,    som   den,  han  ;ønskede  at  forhandle  med. 

Major  John  André,  der  kom  til  at  spille  en  fremragende 
Rolle  ved  dette  Dramas  Opløsning,  var  en  ung  Mand  paa 
henved  28  Aar.  Hans  Samtidige  fremstille  ham  som  en 
modig  og  sjelden  intelligent  Officeer;  han  var  høi,  udmærket 
smuk,  velskabt  og  særdeles  elegant  i  sin  ydre  Fremtræden; 
han  forstod  og  talte  flere  Sprog,  digtede  og  var  en  dygtig 
Musiker.  Han  var  desuden  meget  ærgjerrig,  og  han  trodsede 
enhver  Fare  for  at  kunne  bedække  sit  Navn  med  Hæder. 
Men  hans  retskafne,  ridderlige  Gemyt  oprørtes  ved  den  Tanke, 
at  han  skulde  træde  i  Forbindelse  med  en  Forræder  som 
Arnold,  og  det  var  ogsaa  først,  da  Clinton  ligefrem  beordrede 
ham  dertil,  at  han  gav  efter  og  beqvemmede  sig  til  at  for- 
handle med  Arnold.  I  Begyndelsen  indskrænkede  disse  For- 
handlinger sig  til  en  Udvexling  af  Breve,  i  hvilke  André 
kaldte   sig  John  Anderson,    medens  Arnold  underskrev  sine 

Breve  med  Navnet  Gustavus.  Et  af  disse  vil  give  en  Ide  om, 
hvor  forsigtigt  de  vare  affattede.  Da  Arnold  næsten  havde 
opnaaet,  at  den  forlangte  Sammenkomst  kom  istand,  skrev 
han  til  André:  «De  vil,  haaber  jeg,  være  istand  til  at  frem- 
lægge en  saadan  Forretningsplan,  at  Begge  kunne  være  til- 
fredse dermed.  Han  er  endnu  stedse  af  den  Mening,  at 
hans  første  Forslag  ingenlunde  er  overdrevent,  og  han  tvivler 
ikke  paa,  at  De  efter  en  Sammenkomst  med  ham  vil  mod- 
tage det.  Han  venter,  at  De  har  uindskrænket  Fuldmagt 
fra  deres  Huus,  for  at  det  nu  kan  komme  til  en  endelig  Af- 
gjørelse.  Ved  Hjælp  af  rede  Penge  kunde  man  for 
øieblikket  med  Held  forsøge  en  Speculation».  De 
bleve  endelig  enige  om  at  træffes  i  en  lille  Landsby,  Dobb*s- 
Ferry,  der  laa  ved  Hudsonfloden  en  halv  Snees  Miil  fra  West- 
Point.  Sir  Henry  Clinton,  hvem  det  var  om  at  gjøre  at  faae 
en  Ende  paa  Sagen,  sendte  et  lille  Krigsskib  med  Parlemen- 
tairflag  ned  ad  Hudsonfloden;  ombord  i  dette  Skib  vare  An- 
dré og  Kobinson;  Americanerne  stode  i  den  Formening,  at 
denne  Sidste  kom  for  at  søge  at  erholde  noget  af  sin  con- 
fiskerede  Eiendom  tilbage.  Om  Aftenen  den  20de  September 
1780  førtes  André  iland  af  en  Mand  ved  Navn  Josuah  Smith 
som  var  impliceret  i  Sagen.  I  Smiths  Huus  traf  André  Ar- 
nold. Først  den  følgende  Dag  om  Aftenen  var  Sagen  afgjort. 
Arnold  havde  da  solgt  sit  Fædreland  og  begravet  sit  glim- 
rende militaire  Ry  i  den  største  af  alle  Forbrydelser.  Han 
havde  overleveret  Majoren  alle  nødvendige  Kort  og  Planer  og 
givet  ham  de  fornødne  Oplysninger;  til  Gjengjæld  havde  han 
modtaget  en  Deel  af  Prisen  for  sit  Forræderi.  Eesten  skulde 
udbetales  ham  paa  den  Dag,  da  Englænderne  kom  ind  i 
West-Point;  dette  skulde  skee  den  25de  October. 

Da  denne  skjændige  Handel  var  afsluttet,  vendte  Arnold 
tilbage  til  sit  Hovedqvarteer;  Oberst  Robinsons  Skib  var 
imidlertid  blevet  Americanerne  noget  mistænkehgt,  en  stærk 
Kanonade  tvang  ham  til  at  seile  bort,  og  André  havde  nu 
ikke  anden  Udvei  end  under  en  Forklædning  at  søge  at  naae 

New-York  tillands.  Josuah  tilbød  at  ledsage  ham  en  Deel 
af  Veien,  og  forsynede  med  et  Pas  fra  Arnold  slap  de  Begge 
lykkelig  og  vel  gjennem  de  americanske  Forposter. 

De  befandt  sig  nu  paa  et  neutralt  Terrain,  der  hærgedes 
af  to  Eøverbander;  den  ene  af  disse  kaldtes  "skinners«  og 
gik  for  at  være  ivrige  Republikanere,  som  kun  gik  ud  paa 
at  skade  Englænderne;  den  anden  gik  under  Navnet  "cow- 
boys« og  ansaaes  for  at  være  Englænderne  hengivne.  I 
Virkeligheden  brøde  disse  Banditter  sig  imidlertid  kun  lidt  om, 
hvorvidt  den  Veifarende  var  Englænder  eller  Americaner,  naar 
han  kun  førte  en  velspækket  Børs  med  sig.  Smith  og  An- 
dré toge  ved  Grændsen  af  det  neutrale  Terrain  ind  til  en 
gammel  Hollænderinde,  der  havde  en  lille  Kro;  hun  fortalte 
dem,  at  hun  den  foregaaende  Dag  var  bleven  plyndret  af  de 
saakaldte  "cow-boys«.  Da  Smith  hørte  dette,  overlod  han 
André  til  hans  Skæbne  og  vendte  selv  tilbage.  André  slog 
ind  paa  en  Vei,  der  førte  gjennem  den  Landstrækning,  hvor 
de  sidstnævnte  Banditter  boede;  han  ansaae  dette  for  sikkrest, 
da  de  jo  vare  bekjendte  for  at  være  Englændernes  Sag 
hengivne. 

Han  var  ikke  længere  end  en  halv  Snees  Miil  fra  New- 
York,  da  han  blev  standset  af  tre  Røvere.  Disse  Individer, 
der  hørte  til  cow-boys  Banden,  havde  fra  om  Morgenen  af 
ligget  paa  Luur  efter  en  Drift  Qvæg,  som  de  vidste  skulde 
føres  til  New-York,  og  som  de  havde  isinde  at  bemægtige 
sig.  Imidlertid  kom  André  ridende;  Banditterne,  der  vare 
blevne  utaalmodige  ved  den  lange  Venten,  besluttede  for  dog 
ikke  heelt  at  spilde  deres  Dag  at  udplyndre  André  og 
saaledes,  uden  at  de  endnu  selv  havde  nogen  Anelse  derom, 
at  frelse  den  americanske  Revolution.  En  af  dem,  Isaac  Van 
V^ard,  greb  Andrés  Hest  ved  Tøilen,  medens  de  to  Andre, 
David  Williams  og  John  Paulding,  lagde  an  paa  ham  med 
deres  Rifler.  André  indsaae,  at  det  her  vilde  være  til  ingen 
Nytte  at  gjøre  Modstand,  og  forsøgte  derfor  et  andet  Middel. 
Han  bød  Banditterne  400  Lstlr.  i  Guld,  som  han  havde  hos 

sig  Og  føiede  efterhaanden  dertil  sit  med  Diamanter  besatte 
Gulduhr  og  sine  ovrige  Guldsager.  Jo  høiere  ban  satte  Løse- 
pengene, destomere  indsaae  Røverne,  bvor  vigtig  deres  Fangst 
maatte  være.  Siden  den  engelske  Officeer  tilbød  dem  Alt, 
bvad  han  eiede,  maatte  han  jo  aabenbart  være  endnu  mere 
værd  end  det.  De  besluttede  nu  ganske  simpelt  at  udplyndre 
ham  til  Skindet.  De  trak  ham  ind  bag  nogle  Buske  og  be- 
gyndte at  undersøge  ham;  da  de  trak  hans  Støvler  af,  fandt 
de  de  Papirer,  André  skulde  overbringe  Clinton.  De  indsaae 
nu,  hvilket  glimrende  Bytte  de  havde  gjort.  Hvad  var  400 
Lstlr.  i  Guld,  et  Uhr  og  nogle  Guldsager  i  Sammenligning 
med  det,  de  haabede  at  faae  for  at  udlevere  en  saadan 
Fange ! 

De  førte  André  til  de  americanske  Forposter  og  overgav 
ham  og  Papirerne  til  Oberst  Jameson,  der  commanderede 
Forposterne.  Obersten  sendte  den  engelske  Officeer  til  Ar- 
nold. Da  imidlertid  en  Major  Tallmadge  en  Timestid  der- 
efter fik  at  høre,  hvad  der  var  foregaaet,  meddeelte  han 
Obersten,  at  han  allerede  i  lang  Tid  havde  narret  en  stærk 
og,  som  han  næsten  var  vis  paa,  ikke  ubegrundet  Mistanke  til 
Arnold.  Jameson  ansaae  det  af  denne  Grund  for  det  Rig- 
tigste atter  at  lade  Fangen,  der  endnu  ikke  var  kommen  til 
Arnold,  hente  tilbage  og  bevogte,  indtil  der  indløb  positive 
Ordrer  med  Hensyn  til,  hvorledes  man  skulde  forholde  sig 
med  ham. 

De  tre  Røvere  spillede  deres  Rolle  som  Fædrelandets 
Frelsere  paa  den  naturligste  Maade  af  Verden.  Til  Tak  for 
deres  Bedrift  tilstod  Congressen  dem  hver  en  Pension  paa 
200  Dollars  samt  en  Guldmedaille,  der  paa  den  ene  Side  bar 
Indskriften:  « Troskab«,  paa  den  anden  «Vincit  amor  patriæ». 
Først  da  de  To  af  dem  vare  døde,  kom  man  efter  den  rette 
Sammenhæng. 

Arnold  var  just  ifærd  med  at  spise  Frokost  i  Robinsons 
Huus  i  Selskab  med  sin  Hustru  og  sine  Adjudanter,  da  man 
overbragte   ham    et  Brev  fra  Oberst  Jameson,   hvori  denne 

meddeelte  ham,  hvad  der  var  passeret.  Arnold  reiste  sig 
strax,  idet  han  sagde,  at  han  nødvendigviis  uopholdelig  maatte 
tage  over  til  West -Point;  han  sagde  Farvel  til  sin  Hustru, 
kastede  sig  paa  den  Rytters  Hest,  der  havde  bragt  Oberst 
Jamesons  Brev,  og  red  i  strakt  Carriere  ned  til  Strandbredden. 
Her  lod  han  to  Fiskere  føre  sig  ud  til  den  engelske  Skonnert, 
hvortil  han,  som  han  sagde,  begav  sig  som  Parlementair  og 
med  Depecher  fra  den  øverstcommanderende  General.  Da  de 
alle  Tre  vare  komne  ombord,  navngav  han  sig  for  Captainen 
og  tog  de  to  Fiskere  med  som  Fanger  til  New- York.  Senere 
gjengav  Clinton  dem  deres  Frihed. 

Washington  ankom  kort  efter  til  West-Point.  Da  han 
hørte,  hvad  der  var  foregaaet,  blev  han  meget  bevæget  og 
meget  nedslaaet;  han  havde  sat  en  saa  ubegrændset  Lid  til 
Arnold  og  næret  saa  store  Forventninger  om,  hvad  denne 
vilde  kunne  udrette  ved  sin  eminente  Begavelse;  nu  var  Alt 
dette  faldet  til  Jorden  ved  et  eneste  tungt  Slag.  Med  Oberst 
Jamesons  Tilladelse  havde  André  skrevet  et  Brev  til  Was- 
hington, hvori  den  unge  Officeer  i  en  Tone,  der  var  værdig 
og  stolt,  men  uden  al  Arrogance,  hævdede,  at  han  kun  nød- 
tvungen var  optraadt  under  sit  falske  Flag,  og  bad  om,  at 
man  vilde  behandle  ham,  som  Politikken  fordrede  det,  men 
ikke  som  en  elendig  Misdæder.  Washington,  der  af  Omtale 
kj endte  André  som  en  tapper  Soldat  og  en  sjelden  begavet 
ung  Mand,  opnaaede  uden  Vanskelighed,  at  André  istedetfor 
at  blive  dømt  som  en  almindelig  Spion  blev  stillet  for  en 
Krigsret. 

André  blev,  saalænge  Undersøgelsen  varede,  behandlet 
med  den  største  Forekommenhed;  hans  Ungdom  og  hans 
frimodige  Optræden  skaffede  ham  hurtig  en  Mængde  Venner 
blandt  de  americanske  Officerer.  Men  Kjendsgjerningerne 
vare  klare  og  uigjendrivelige;  det  var  ikke  muligt  at  frem- 
komme med  noget  Forsvar,  og  Følgen  var  derfor,  at  André 
blev  dømt  til  Døden. 


Arnolds  Forræderi.  103 

Sir  Henry  Clinton  bavde  strax  gjort  Forsøg  paa  at  faae 
Washington  til  at  formilde  den  afsagte  Dom.  Som  Svar 
herpaa  foreslog  Washington  Clinton  at  udlevere  Arnold,  hvor- 
efter André  strax  skulde  erholde  sin  Frihed.  Clinton  saae 
sig  imidlertid  nødsaget  til  at  afslaae  dette.  At  udlevere  Ar- 
nold vilde  være  det  Samme  som  at  krænke  Gjæstfrihedens 
Ket  og  svigte  de  Løfter,  han  havde  givet  Arnold.  Washing- 
ton ønskede  imidlertid  selv  Intet  hellere  end  at  kunne  be- 
naade  André;  han  fandt  derfor  paa  en  Krigslist,  der,  hvis 
den  lykkedes,  vilde  give  ham  Ret  hertil,  medens  den  sam- 
tidig bragte  Arnold  i  hans  Magt. 

I  Samraad  med  Major  Lee  lykkedes  det  ham  at  overtale 
en  Dragonvagtmester  ved  Navn  Champe  til  efter  alle  Regler 
og  navnlig  uden  hans  Kammeraters  Vidende  at  desertere  til 
New- York  og  her  gjøre  et  Forsøg  paa  at  bortføre  Arnold. 
Skjøndt  Champe  blev  forfulgt  en  stor  Deel  af  Veien  af  en 
americansk  Patrouille,  der  virkelig  ansaae  ham  for  Deserteur, 
lykkedes  det  ham  dog  at  ankomme  uskadt  til  New- York. 
Han  blev  strax  ført  til  Clinton,  der  modtog  ham  med  Vel- 
villie  og  i  over  en  Time  udspurgte  ham  om  Forholdene  i  den 
americanske  Armee.  Den  brave  Vagtmester  var  nødt  til  at 
anvende  alt  sit  Snille  for  at  spille  sin  dobbelte  Rolle  saa  godt, 
at  han  hverken  blottede  sig  selv  eller  forraadte  sit  Fædre- 
lands Interesser.  Clinton  fattede  imidlertid  ikke  Mistanke 
til  ham,  men  sendte  ham  til  Arnold,  da  han  havde  faaet  sine 
mange  Spørgsmaal  besvarede. 

Champe  indsaae  strax,  at  han  vilde  behøve  nogen  Tid 
til  at  udføre  sit  Forehavende.  Ved  Spioner  fik  han  imidler- 
tid Leilighed  til  at  underrette  Lee  om,  hvorledes  Sagerne 
skrede  frem,  efterhaanden  som  han  troede,  at  han  nærmede 
sig  sit  Maal.  Endelig  anmodede  han  i  et  Brev  Lee  om  tre 
Dage  efter  Brevets  Modtagelse  at  afsende  en  Afdeling  Dra- 
goner til  et  bestemt  angivet  Punkt,  hvor  han  vilde  aflevere 
Arnold  i  deres  Hænder.  Champe  havde  lagt  nøie  Mærke  til 
Arnolds  hele  Færd;    han   vidste,    at  Generalen  ingen  Aften 

kom  hjem  før  henad  Midnat,  og  at  han  altid  gik  en  lille 
Tour  i  sin  Have,  for  han  gik  til  Ro.  Det  var  dette  øieblik, 
Vagtmesteren  havde  valgt  til  at  udføre  sin  Plan.  Han  havde 
om  Natten  udtaget  flere  Brædder  i  Plankeværket  omkring 
Haven  og  derpaa  atter  fastgjort  dem  saaledes,  at  de  i  et 
givet  -Øieblik  uden  Vanskeligiighed  og  uden  Støi  kunde  fjer- 
nes. Igjennem  den  herved  frembragte  Aabning  vilde  han 
bortføre  Arnold.  Han  havde  forud  overtalt  en  af  sine  Ven- 
ner, der  var  deserteret,  til  at  hjælpe  sig,  mod  at  han  paatog 
sig  at  skaffe  Deserteuren  Benaadning,   hvis  Planen  lykkedes. 

Den  skulde  imidlertid  ikke  lykkes.  Dagen  før  den  Nat, 
da  Planen  skulde  iværksættes,  var  Arnold  flyttet  til  en  anden 
Deel  af  Byen,  hvor  han  havde  fuldt  op  at  gjøre  med  at  ind- 
skibe et  Troppecorps,  der  var  bestemt  til  en  Expedition,  som 
Forrædderen  selv  skulde  lede,  og  hvori  den  brave  Champe 
blev  nødt  til  at  deeltage. 

Hermed  svandt  det  sidste  Haab  om  at  kunne  redde  den 
ulykkelige  Major  André,  der  maatte  lide  den  Straf,  han  var 
idømt.  Hvad  den  stakkels  Champe  angik,  da  maatte  han  i 
to  Maaneder  kæmpe  imod  sit  eget  Fædreland;  først  da  lyk- 
kedes det  ham  at  desertere  til  den  americanske  Armee,  hvor 
hans  Historie  nu  blev  almindelig  bekjendt,  og  hvor  han 
modtog  sin  fortjente  Belønning. 

Andrés  Skæbne  havde,  som  det  var  at  vente,  indtaget 
Clinton  i  høi  Grad  imod  Arnold,  hvis  Forræderi  ikke  havde 
medført  andet  Resultat  end  den  ulykkelige  unge  Officeers 
Død.  Arnold  indsaae  selv,  at  han  ikke  længere  kunde  være 
nogen  velseet  Gjæst,  og  at  han  kun  kunde  gjenvinde  den 
engelske  Generals  Bevaagenhed  ved  en  eller  anden  glimrende 
Bedrift.  Han  begyndte  nu  at  bekrige  sit  eget  Fædreland,  og 
ingen  Steder  følte  man  Krigens  Rædsler  paa  en  mere  gru- 
opvækkende Maade  end  der,  hvor  Arnold  trængte  frem.  Hans 
første  Expedition,  den,  hvori  Champe  maatte  deeltage,  gjaldt 
Virginien,  hvilken  blomstrende  Provinds  han  hjemsøgte  med 
den  meest  udsøgte  Raahed.      Det  skulde  ikke  blive  derved. 

Han  havde  udtænkt  en  Plan,  som  vilde  medføre  langt  større 
Fordele  for  Englænderne,  og  et  -Øieblik  syntes  det  virkelig, 
at  den  skulde  lykkes. 

Vi  have  i  det  Foregaaende  seet,  hvor  uheldig  den  ameri- 
canske  Armee  var  stillet,  og  tiltrods  for  nogle  enkelte  seirrige 
Kampe  blev  Situationen  værre  og  værre.  Navnlig  var  Disci- 
plinen saa  slet,  at  det  mindste  rimelige  Paaskud  kunde  give 
Anledning  til  Opror  blandt  Tropperne.  Arnold  vidste,  at  der 
navnlig  herskede  en  slet  Aand  blandt  Tropperne  i  Philadelphia, 
som  ikke  havde  modtaget  nogen  Lønning  i  de  to  sidste 
Maaneder.  Af  Clinton  erholdt  han  nu  Tilladelse  til  at  drage 
Fordeel  af  denne  Sagernes  Stilling,  og  det  gik  i  Et  og  Alt, 
som  han  havde  ventet.  Den  1ste  Januar  1781  udbrød  der 
aabenbart  Oprør  i  Armeecorpset  i  Philadelphia,  hvilket  beredte 
sig  til  at  marschere  mod  Congressen.  General  Lafayette 
maatte  flygte  fra  Leiren,  efterat  han  forgjæves  havde  søgt 
at  bringe  Orden  tilveie.  Han  begav  sig  uopholdelig  til  Con- 
gressen og  udvirkede  her,  at  Tropperne  fik  deres  Lønning 
betalt,  og  at  de  bleve  tilstrækkelig  forsynede  med  Levnets- 
midler.  Dette  bragte  en  fuldstændig  Forandring  tilveie. 
Armeen  stillede  sig  atter  til  Congressens  Disposition,  dog 
kun  mod  en  fuldstændig  Amnesti.  Det  lykkedes  Arnold  at 
redde  sig  ved  Flugten,  men  to  Agenter,  der  havde  ledsaget 
ham,  bleve  arresterede  og  kort  efter  hængte. 

Arnold  fortsatte  sin  Oprørspropaganda  i  New -Jersey. 
Armeecorpset  i  denne  Provinds  var  stillet  aldeles  som  Trop- 
perne i  Philadelphia.  Det  lykkedes  derfor  let  Arnold  at  reise 
en  Bevægelse  her,  der  havde  til  Formaal  at  opnaae  det 
samme  Kesultat,  som  Armeen  i  Philadelphia  havde  naaet;  hans 
Plan  var  meget  klogt  udtænkt,  han  vidste,  at  Skatkamret 
ingenlunde  var  rigelig  forsynet,  og  hvis  nu  Congressen  blev 
tvungen  til  at  udbetale  de  betydelige  Summer,  Soldaterne 
endnu  havde  tilgode,  vilde  det  snart  være  fuldstændig  ud- 
tømt. Denne  Gang  vilde  Washington  imidlertid  ikke  indlade 
sig  paa  Underhandlinger.      Han  marscherede  med  en  bety- 

delig  styrke  mod  Armeen  i  New  -  Jersey,  og  Resultat  blev, 
at  Armeen  overgav  sig  paa  Naade  og  Unaade. 

Ogsaa  denne  Gang  lykkedes  det  Arnold  at  undgaae  at 
blive  greben.  Han  flygtede  til  Sydcarolina  og  gik  derfra  med 
Cornwallis  til  Virginien,  hvor  der  blev  udsat  en  Priis  for 
hans  Hoved.  Han  blev  n^dt  til  at  fortrække  herfra  og 
drog  nu  til  Connecticut,  hvor  han  beleirede  Fort  Gris- 
wold  i  Nærheden  af  New  -  London.  Dette  Fort  blev  efter 
et  kraftigt  Forsvar  nødt  til  at  overgive  sig.  Arnold  lod 
nu  New  -  London  fuldstændig  udplyndre ,  og  da  han  forlod 
Byen,  efterlod  han  kun  Askehobe,  Mord  og  Forbrydelser  paa 
sin  Vei. 

Dette  var  Arnolds  sidste  Bedrift.  Med  Yorktowns  Capi- 
tulation  havde  Americanerne  endelig  erhvervet  den  saa 
længe  attraaede  Uafhængighed  og  Frihed.  Arnold  ind- 
skibede sig  med  Resterne  af  den  engelske  Armee.  Af  den 
Belønning,  han  skulde  have  for  sit  Forræderi,  havde  han 
kun  erholdt  en  ringe  Deel,  som  han  hurtig  atter  satte 
overstyr.  Da  han  ankom  til  England,  mødte  han  kun  Foragt 
for  sin  Charakteer  og  Væmmelse  for  sin  Person.  Regje- 
ringen  afslog  hans  Begjæring  om  en  Ansættelse  i  den  ac- 
tive  Armee.  Han  tog  nu  sin  Tilflugt  til  sit  gamle  Erhverv 
som  Kjøbmand  og  foretog  flere  Reiser  til  New -Brunswick 
og  Guadeloupe;  hans  Foretagender  mislykkedes  imidlertid 
fuldstændigt,  og  han  døde  fattig  og  forladt  i  London  i 
Aaret  1801. 

Der  gives  Ulykker,  som  kunne  fremkalde  Medfølelse, 
selv  naar  de  ramme  Folk,  som  ved  deres  egen  Skyld  have 
fremkaldt  dem,  og  den  sørgelige  Skjæbne,  der  er  forbeholdt 
enkelte  Mennesker,  vækker  undertiden  Medlidenhed  med  dem, 
der  som  en  Udsoning  af  begaaede  Feil  lide  haarde  Prø- 
velser. Dette  er  imidlertid  ikke  Tilfældet,  hvad  General  Be- 
nedict  Arnold  angaaer.  Hans  elendige  Endehgt  vækker 
ingen  Medlidenhed;  han  døde  under  Fattigdommens  Pinsler, 

men  det  var  kun  en  retfærdig  Straf,  der  ramte  ham;  hans 
ærefulde  Ungdom  fik  den  hæsligste  af  alle  Forbrydelser  til 
Liiglagen.  Han  forraadte  og  solgte  sit  Fædreland ,  der 
blødte  under  Kampen  for  sin  Uafhængighed,  og  derfor  er 
hans  Navn  med  Rette  blevet  stemplet  med  Skjændsel 

-Cit  lille  Folks  heltemodige  og  udholdende  Kamp  mod  en 
mægtig,  rovbegjærlig  Nabo  eller  et  saadant  Folks  Løsrivelse 
fra  et  forhadt  Overherredømme  vækker  altid  almindelig  Sym- 
pathi.  Hollands  80-aarige  Kamp  mod  Spanien  for  at  gjen- 
erhverve  sin  Frihed  er  derfor  en  Begivenhed,  som  af  Enhver 
maa  omfattes  med  Interesse,  og  mange  Historieskrivere  og 
Digtere  have  ogsaa  offret  deres  Kræfter  paa  at  fremstille 
Kampens  Gang  indtil  de  mindste  Enkeltheder,  som  derfor 
for  en  stor  Deel  ere  almindelig  bekjendte.  Dette  gjælder  dog 
navnlig  om  Begivenhederne  i  selve  Holland.  Dets  Beboere, 
som  allerede  i  lang  Tid  havde  drevet  en  meget  vigtig  Han- 
del, lode  sig  ikke  alene  nøie  med  at  forsvare  Fædrenejorden, 
de  valgte  tillige  Havet  til  Kampplads,  deels  for  om  muligt 
at  redde  deres  Handel  fra  Undergang  og  deels  for  at  rette 
et  dræbende  Stød  mod  Spaniens  egen  Handel.  Denne  Kamp 
turde  dog  være  mindre  almindelig  bekjendt,  skjøndt  det  var 
i  denne,  at  Holland  erhvervede  sin  mægtige  Indflydelse  paa 
Verdenshandelen,  ja  endogsaa  hævede  sig  til  Jordens  første 
Handelsfolk.  En  kort  Fremstilling  af  de  Begivenheder,  hvor- 
ved denne  Handelsmagt  blev  grundlagt  (saaledes  som  de 
fremgaae  af  de  i  Colonialarchivet  i  Haag  opbevarede  officielle 
Actstykker)  turde  derfor  muligviis  frembyde  nogen  Interesse 
for  dette  Tidsskrifts.  Læsere. 


*)  Kilde:  De  opkomst  van  het  nederlandsch  gezag  in  Oostindie  1595- 
1620,  door  Dr.  jur.  J.  K.  J.  de  Jonge. 

Hollands  Betydning  som  søfarende  Nation  skriver  sig 
navnlig  fra  Begyndelsen  af  det  16de  Aarhundrede,  da  Por- 
tugal hentede  de  rige  Produkter  fra  Indien,  og  Spanien  havde 
erobret  den  nye  Verden,  thi  det  var  for  en  stor  Deel  Hol- 
lænderne, som  førte  de  mange  kostbare  oversøiske  Varer  fra 
den  iberiske  Halvø  til  det  øvrige  Europa  og  til  Gjengjæld 
forsynede  Spanien  og  Portugal  med  Producter  fra  Landene 
ofnkring  Østersøen.  Dette  forklarer,  hvorledes  Hollands  Han- 
del temmelig  uforstyrret,  paa  Søen  i  det  Mindste,  kunde  gaae 
sin  Gang,  uagtet  Landet  havde  gjort  Oprør,  da  Spanien  selv 
havde  Fordeel  deraf.  —  Efter  Portugals  Erobring  i  1580 
skete  der  dog  et  Omslag  i  Spaniens  Politik;  det  begyndte  da 
at  indsee,  at  den  eneste  Maade,  hvorpaa  de  oprørske  Pro- 
vindser  kunde  kues,  var  ved  at  tilintetgjøre  deres  Handel,  og 
saaledes  blev  i  1585  kort  efter  Prinds  Wilhelms  Mord  alle 
hollandske  Skibe  i  spanske  Havne  beslaglagte,  deres  Besæt- 
ninger sendte  til  Galeierne  eller  kastede  i  Inqvisitionsfængs- 
1erne.  Føleligere  endnu  var  det  Slag,  som  Leicester,  Hol- 
lands Statholder  under  Maurits's  Mindreaarighed ,  i  Eng- 
lands Interesse  tilføiede  Handelen  ved  i  1586  at  udstede  et 
Forbud,  efter  hvilket  det  blev  negtet  enhversomhelst  Nation 
at  tilføre  Spanien  og  Portugal  Ammunition  og  Varer  fra  Hol- 
land. Dog  var  Modstanden  mod  denne  Kesolution  saa  efter- 
trykkelig, at  Leicester  allerede  den  30te  Januar  1587  blev 
nødt  til  at  forandre  « enhversomhelst«  til  «ikke  neutral«. 
De  hollandske  Skibe  søgte  og  fik  nu  fremmede  Passer,  og 
Handelen  var  atter  aaben,  skjøndt  den  i  høi  Grad  blev  for- 
ulempet af  Englænderne,  hvortil  de  ogsaa  havde  god  Grund, 
da  Hollænderne  i  store  Masser  indførte  Ammunition,  Træ, 
Toug  0.  s.  V.  til  den  Armada,  som  Philip  i  1588  lod  udruste 
mod  England  og  Holland.  Desuagtet  florerede  Handelen 
igjen  i  1590,  men  da  bleve  atter  alle  Skibe  beslaglagte  og 
endelig  paany  i  1595,  da  Spanien  i  sine  Havne  tog  mindst 
400  nederlandske  Skibe,  som  kun  bleve  frie  paa  Albrecht  af 
■Osterrigs  udtrykkelige  Forbøn,    for  dog  atter  at  lide  samme 

Skjæbne  i  1599.  Men  ligesom  Hollands  nordlige  Provindser 
vare  frodigt  opvoxede  under  det  mægtige  Spaniens  knugende 
Jernhaand,  saaledes  skulde  ogsaa  Handelen  faae  et  uhyre 
Stød  fremad  netop  ved  de  Hindringer,  den  mødte  i  sin  Ud- 
vikling. Særkjendet  for  den  første  Tid  af  Hollands  Uafhæn- 
gighedskamp  var  Strid  for  Religionen,  for  Frihed,  for  Liv  og 
Eiendom.  Senere  blev  det  navnlig  en  Kamp  for  Handelen, 
og  kun  derved  kunde  det  lille  Holland  blive  Europas  første 
Sømagt.  Allerede  i  April  Maaned  1599  kastede  640  Skibe 
af  30,000  Tons  Drægtighed  Anker  foran  x\msterdam,  og  dets 
Borgemester  kunde  med  Stolthed  skrive ,  at  "Amsterdams 
Handel  var  større  end  Frankrigs  og  Englands  tilsammen«. — 
At  Hollands  Handelstand  rolig  vilde  see  paa,  at  en  saa  stor- 
artet og  indbringende  Velstandskilde  blev  ødelagt  af  Spanierne, 
var  ikke  rimeligt,  den  vilde  hellere  sætte  Alt  paa  Spil  end 
synke  tilbage  til  ørkesløshed,  thi  den  unge  Republiks  Sønner 
vare  rigtig  egnede  til  at  gjøre  Modstand;  det  var  en  Tid 
af  Liv,  af  Begeistring,  af  Lyst  til  det  Eventyrlige  og  Nye, 
og  «Vatergeusernes»  Aand  var  endnu  langtfra  uddød.  Endnu 
gjaldt  Ordsproget:  souffrir  pour  parvenir,  og  en  saadan  Stem- 
ning i  Folket  maatte  ufeilbarlig  frembringe  store  Resultater 
med  de  rige  Hjælpekilder,  som  Hollænderne  vare  i  Besid- 
delse af. 

Den  hollandske  Kjøbmand  havde  været  vant  til  at  hente 
Ostindiens  Producter  i  Portugal;  nu,  da  Adgangen  til  dets  Havne 
blev  ham  negtet,  maatte  det  naturligviis  blive  hans  ivrigste 
Ønske  selv  at  kunne  hente  disse  kostbare  Varer  fra  selve 
Kilden,  men  fra  ønsket  til  Udførelsen  var  der  dengang  en 
saare  lang  Vei,  thi  Portugiserne  holdt  Søveien  til  Indien 
omhyggelig  skjult  og  havde  sat  Dødsstraf  for  den,  der  med- 
deelte  den  til  Fremmede.  Det  vilde  ogsaa  have  været  af 
liden  Nytte  at  kjende  de  Kort,  som  Portugiserne  benyttede 
til  deres  ostindiske  Reiser,  uden  at  have  dristige  Sømænd, 
som  vare  vante  til  at  bevæge  sig  paa  det  aabne  Hav  og 
havde  Lyst  til  at  vove  Liv  og  Lemmer  for  at  gaae  paa  Even- 

tyr.  Netop  saadanne  Gutter  udgjorde  imidlertid  Hoved- 
bestanddelen af  Handelsskibenes  Besætning  i  Slutningen  af 
det  16de  Aarhundrede,  da  Skibsfarten  ved  Englændernes  Ex- 
empel  havde  taget  et  uhyre  Opsving.  I  1553  havde  saa- 
ledes  Englænderne  under  Cabot  aabnet  Veien  til  det  hvide 
Hav  ved  Dwinas  Munding ;  Drake  og  Cavendish  havde 
udfort  deres  berømte  Reiser  omkring  Jorden  og  med- 
bragt store  Skatte.  Beretningerne  herom  udkom  snart  paa 
Hollandsk,  fordi  Englænderne  og  Hollænderne  vare  Bunds- 
forvandte  mod  Spanien,  og  Skildringen  af  disse  Togter  bragte 
Lysten  til  at  opleve  lignende  Eventyr  til  en  feberagtig  Heide; 
men  medens  Englænderne  dengang  hovedsagelig  indskrænkede 
sig  til  at  være  dristige  Eventyrere,  som  banede  Veien  for 
Andre,  saa  forstode  Hollænderne  med  en  snu  Behændighed 
og  Udholdenhed  at  drage  varig  Fordeel  af  de  ny  opdagede 
Handelsveie,  idet  de  tillige  fortrængte  de  først  Ankomne. — 
Det  var  saaledes  Englænderne,  som  først  kom  til  det  hvide 
Hav,  men  20  Aar  senere  sendte  Hollænderne  en  Flaade  derop, 
foranlediget  ved  en  Flamlændings  Reise  til  Rusland.  Eng- 
lænderne, som  frygtede  denne  Concurrence,  søgte  at  bevæge 
Kongen  af  Danmark  til  at  yde  Vold  mod  en  Skibsfart,  som 
skadede  Sundtolden,  men  Hollænderne  lode  sig  ikke  slaae  af 
Marken.  Handelshuset  Moucheron,  som  paa  den  Tid  spillede 
en  overordentlig  stor  Rolle,  og  som  vi  oftere  ville  nævne, 
byggede  en  Losseplads,  som  var  bedre  beliggende  end  Eng- 
lændernes, og  anlagde  Byen  Archangel,  som  snart  efter  høiere 
Befaling  blev  Handelens  og  Autoriteternes  Sæde ,  saa  at 
Englænderne  derved  bleve  tvungne  til  at  flytte  deres  Ligge- 
plads. Det  havde  været  Englændernes  Hovedhensigt  fra  Ar- 
changel at  søge  en  nordøstlig  Gjennemfart  [til  Ostindien, 
men  det  var  atter  Hollænderne,  navnlig  Moucheron,  som  ud- 
sendte flere  Expeditioner  i  dette  Oiemed.  Disse  Tog,  som 
jo  ikke  førte  til  noget  directe  Resultat,  ere  for  almindelig 
bekjendte  til,  at  vi  et  øieblik  skulde  opholde  os  ved  dem 
(1559-1597).    Der  gjordes  flere  vigtige  Opdagelser,  og  blandt 

Deeltagerne  træffer  man  mange  uforfærdede  Mænd,  som  snart 
efter  skulde  have  en  væsentlig  Andeel  i  Begivenhederne  i 
Ostindien,  saaledes  Jacob  van  Heemskerck. 

En  anden  ny  og  vigtig  Skibsfart,  med  større  praktiske 
Kesultater,  var  Seiladsen  paa  Africa  og  America.  De  første 
hollandske  Skibe,  som  kom  til  Brasilien,  førte  hollandske 
Varer  til  Portugal  og  bleve  derfra  under  portugisisk  Flag  og 
paa  portugisisk  Eegning  sendte  derhen  1570-1580;  derved 
lærte  dog  Hollænderne  Veien  at  kjende,  og  i  1594  begyndte 
de  ogsaa  at  seile  directe  dertil.  Ved  et  reent  Tilfælde  blev 
Farten  paa  Brasilien  Oprindelsen  til  Farten  paa  Africa.  En 
Capitain  Barend  Ericksz  kom  i  1590  paa  Reisen  til  Brasi- 
lien ved  Modvind  til  øen  del  Principe,  hvor  han  dog  blev 
overfaldet  af  Folk  paa  -Oen  St.  Thomé  og  ført  til  denne  sidste 
0.  Under  sit  Ophold  her  fortalte  to  franske  Slaver  ham 
saa  mange  underlige  Ting  om  Guldkysten,  at  han  ved  sin 
Hjemkomst  i  1593  til  Enckhuizen  formaaede  nogle  Kjøb- 
mænd  til  at  udruste  et  Skib  til  Africas  Vestkyst.  Dette  Skib 
kom  efter  9  Maaneders  Reise  fuldtladt  tilbage  med  Guld  og 
Elephanttænder,  og  siden  fik  han  af  Hollands  Stater  Frihed  for 
Udførselstold  paa  denne  Route.  Han  var  dog  ikke  længe 
alene  om  Budet;  saavel  Kjøbmænd  fra  Holland  som  fra  Zee- 
land,  deriblandt  atter  de  Moucheron,  hvilke  siden  forenede 
sig  til  Compagnier,  sendte  efterhaanden  Expeditioner  til  Guinea. 
En  morsom  Episode  indtraf  1599,  da  der  i  Middelburg  blev 
indført  100  Negere  derfra.  Borgemesteren  var  bange  for,  at 
nogle  af  hans  Medborgere  vilde  holde  dem  som  Slaver,  og 
han  formaaede  derfor  Staterne  til,  at  disse  stakkels  Djævle 
paa  en  Søndag  med  megen  Høitidelighed  i  Kirken  bleve  er- 
klærede for  frie  Væsener. 

Uagtet  Portugiserne  fra  deres  Fort  del  Mina  ^orde  sig 
al  mulig  Umage  for  at  fortrædige  og  tilintetgjøre  denne  Skibs- 
fart, lykkedes  dette  dem  saa  lidet,  at  der  fra  1594-1609  var 
sendt  200  Skibe  med  10,000  Mand  til  Guldkysten.  Disse 
havde  medbragt  foruden  Elphenbeen,    Gummi,    Huder  o.  s.  v. 

langt  flere  end  til  indenlandsk  Forbrug,  2,000  S  fiint  Guld 
aarlig,  som  blev  slaaet  til  Mynt.  —  Ligesaa  uforsigtige  som 
Portugiserne  havde  været  i  at  bruge  Hollænderne  til  deres 
Skibsfart,  ligesaa  ubetænksomme  vare  Spanierne,  thi  de  be- 
nyttede de  beslaglagte  Skibe  med  deres  Besætninger  i  Farten 
paa  de  canariske  og  vestindiske  -Øer.  I  1591  benyttede  de 
selv  de  hollandske  Skibe  til  at  afhente  en  Sølvflaade  fra 
Terceyro,  og  disse  Skatte  glemte  Sømanden  ikke,  da  han 
atter  var  kommen  i  Frihed.  Blandt  dem,  som  ivrigst  arbei- 
dede  paa  at  skabe  Handelen  paa  Vestindien,  maa  nævnes 
Willem  Usselincz,  som  var  født  i  Antwerpen  i  1567  og  ved 
et  mangeaarigt  Ophold  mellem  Spanierne  og  Portugiserne  fik 
Leilighed  til  at  erhverve  sig  grundigt  Kjendskab  til  Alt,  hvad 
der  angik  Vestindien.  Da  han  atter  var  kommen  hjem  i 
1591,  henledede  han  baade  Regjeringens  og  Handelsstandens 
Opmærksomhed  paa  Vestindiens  store  Betydning  som  ny 
Handelskilde,  men  uden  at  blive  hørt,  da  Fredsunderhand- 
lingerne  vare  begyndte  1592,  og  Hollands  Advocat,  Olden- 
barnevelt,  frygtede  for,  at  den  directe  Fart  paa  Vestindien  i 
høi  Grad  vilde  vanskeliggjøre  Fredsslutningen.  I  Zeeland  havde 
man  mindre  Skrupler,  og  der  tegnedes  ogsaa  800,000  Gylden, 
til  et  vestindisk  Compagni,  hvortil  UsseHncz  havde  gjort 
Udkastet,  men  desuagtet  havde  han  at  overvinde  saa  megen 
Modstand  fra  aabne  og  hemmelige  Fjender,  at  Compagniet 
først  længe  efter,  nemlig  i  1621,  to  Aar  efter  Oldenbarnevelts 
Død,  fik  Octroi,  og  det  under  saa  uheldige  Betingelser,  at  det 
kun  havde  en  kort  Levetid.  Begyndelsen  var  dog  overor- 
dentlig glimrende.  En  Flaade,  udsendt  under  Admiral  Piet 
Hein,  erobrede  i  1629  en  hjemvendende  Sølvflaade  til  en 
Værdi  af  11  Millioner  Gylden,  og  Usselincz,  hvis  private  For- 
hold i  Mellemtiden  vare  blevne  meget  forstyrrede,  saaledes 
at  han  endogsaa  havde  forladt  Landet  og  henvendt  sig  til 
Gustav  Adolph,  som  han  bevægede  til  at  oprette  Sydcompagniet 
(14de  Januar  1626),  kom  nu  tilbage  for  at  være  tilstede  ved 
Fordelingen  af  Byttet  og  kræve  sin  Andeel.      Dette  lykkedes 

ikke,  og  forgjæves  kæmpede  han  nu  med  Bønskrifter,  Pro- 
tester 0.  s.  V.  imod  Magthaverne,  indtil  han  døde  1647,  efter 
i  over  50  Aar  at  have  taget  Ordet  for  en  fornuftig  Handel 
paa  Vestindien.  ~  Medens  denne  fremragende  Mand  selv 
ikke  fik  nogen  Fordeel  af  sine  Kundskaber  og  sin  Indsigt, 
havde  han  dog  ved  sine  Skrifter  henvendt  Privates  Opmærk- 
somhed paa  den  vestindiske  Handel,  saa  at  der  af  flere  Han- 
delshuse, deriblandt  atter  Moucheron,  sendtes  Skibe  til  Ame- 
rica, navnlig  til  Guyenne  og  Amazonflodens  Mundinger.  Af 
alle  disse  forskjellige  Togter,  som  allerede  begyndte  i  1595, 
ville  vi  ikke  fremdrage  nogen  enkelt,  fordi  kun  meget  faa 
tilveiebragte  nogen  egentlig  Colonisation.  Guyenne  var  ofte 
Maalet  for  disse  Reiser,  og  rimeligviis  have  Hollænderne  ned- 
sat sig  i  Cayenne  i  1597,  at  slutte  i  det  Mindste  af  Kort 
fra  den  Tid,  men  directe  Beviser  haves  ikke  derfor.  Mange 
af  de  udsendte  Skibe  kom  hjem  med  rigt  Bytte  og  forøgede 
endydermere  Hollændernes  Higen  efter  Eventyr,  efter  Eig- 
domme  og  efter  at  gjøre  Opdagelsesreiser.  Ja  denne  voxede 
til  en  feberagtig  Høide,  saa  at  Kjøbmænd  ansøgte  om  Passer 
til  at  seile  hen  til  ubekjendte  Lande  og  Havne,  hvis  Belig- 
genhed de  ikke  anede,  men  som  de  forsikkrede  aldrig  vare 
blevne  besøgte  af  nogen  Anden.  Generalstaterne  søgte  derfor 
til  en  vis  Grad  at  dæmpe  Bevægelsen,  thi  i  Krigens  Tid,  saa 
kort  efter  Vatergeusernes  forvovne  Bedrifter,  frygtede  de  med 
Rette,  at  saadanne  Rhederier  vilde  udarte  til  Sørøveri  og 
Kaperfart.  Paa  den  anden  Side  søgte  de  dog  kraftig  at  støtte 
Bevægelsen  og  at  lede  den  i  det  rette  Spor  ved  at  udsende 
Krigsskibe,  der  deels  kunde  holde  øie  med  fjendtlige,  deels 
med  egne  Skibe.  En  saadan  Flaade  blev  navnlig  ved  Mau- 
rits's  Indflydelse  udsendt  i  1596,  og  denne  bemægtigede  sig 
i  Forening  med  Englænderne  Byen  Cadix.  Ved  dette  Vaa- 
benheld  opmuntredes  Generalstaterne,  som  fremfor  Alt  øn- 
skede at  holde  Spanierne  borte  fra  egne  Farvande,  men  som 
tillige  vilde  see  at  faae  Erstatning  for  Beslaglæggelsen  af 
saa  mange  Handelsskibe  ved  at  tage  hjemvendende  Caraqucr 

Og  Galioner,  til  tre  Aar  efter  at  udruste  en  mægtig  Flaade 
paa  73  Seilere  under  Admiral  van  der  Does.  Den  lagde  sig 
foran  Corunha  i  Haab  om  at  kunne  ødelægge  den  derværende 
spanske  Flaade,  men  denne  viste  sig  at  være  altfor  stærk. 
Ligesaa  lidt  lykkedes  det  at  tage  den  fra  America  kommende 
Sølvflaade.  Flaaden  udrettede  altsaa  directe  ikke  noget  Be- 
tydeligt, men  alligevel  havde  dens  Tilstedeværelse  i  det  store 
Ocean,  hvor  en  hollandsk  Krigsmagt  for  første  Gang  viste 
sig,  stor  Betydning.  Beskyttede  af  Krigsskibene  vovede  en 
Mængde  væbnede  Handelsskibe  sig  ud  for  at  benytte  sig  af 
den  dem  tilkjendte  Ret  at  tage  saa  mange  spanske  og  por- 
tugisiske Skibe,  de  kunde  faae  fat  paa  for  at  bøde  paa  det 
Tab,  Beslaglæggelsen  i  spanske  Havne  havde  foraarsaget. 
Den  Slags  Seilads  betalte  sig  godt,  og  endogsaa  Prinds  Mau- 
rits  var  Deeltager  deri,  uagtet  der  ikke  altid  saa  nøie  blev 
seet  efter,  om  det  jagede  Skib  bar  fjendtligt  Flag  eller  ei; 
rigt  ladte  vendte  de  fleste  af  disse  Krydsere  hjem  i  1600; 
en  lille  Eskadre  besøgte  endog  Brasilien. 

I  korte  Træk  have  vi  saaledes  søgt  at  vise,  hvorledes 
Hollænderne,  navnlig  mellem  Aarene  1590-1600,  mere  og 
mere  udsendte  deres  Skibe  til  fjerne  oversøiske  Lande,  efterat 
Mellemhandelen  mellem  Syd  -  og  Nord  -  Europa ,  truedes 
med  Undergang.  Det  var  den  saakaldte  store  Skibsfart,  som 
fremstod,  hvorved  Hollænderne  endnu  mere  udvikledes  som 
dristige  og  forvovne  Sømænd,  og  disse  vare  i  høi  Grad  for- 
nødne ved  den  forestaaende  Fart  paa  Ostindien,  hvis  Betyd- 
ning saa  langt  overgaaer  Farten  paa  alle  andre  Steder,  at  vi 
navnlig  ville  opholde  os  ved  denne  og  de  Colonisationsforsøg, 
som  vare  en  naturlig  Følge  deraf. 

I  Almindelighed  fremstilles  i  de  hollandske  Lærebøger 
Opkomsten  af  Farten  paa  Ostindien  paa  den  Maade,  at  der 
opstod  en  dristig  Mand,  Cornelis  Houtman,  som  havde  faaet 
saa  Meget  at  vide  angaaende  Søveien  til  Indien,  at  han  kunde 
føre  amsterdamske  Kjøbmænd  til  Sundastrædet;  men  denne 
Forestilling  er  falsk.    Farten  paa  Ostindien  fremstod  naturlig 

ved  en  Samvirken  af  de  allerede  nævnte  Omstændigheder: 
Spaniernes  Tryk  paa  Hollands  Handel,  Kj^bmændenes  Higen 
efter  andre  Handelsveie  og  Sjømændenes  Dristighed,  medens 
hertil  knyttede  sig  Udviklingen  af  de  Videnskaber,  som  vare 
en  nødvendig  Betingelse  for  den  sikkre  Fart  paa  Verdens- 
havet, navnlig  Geographien  og  Astronomien.  En  bekjendt 
Lærd,  Dr.  Plancius,  som  allerede  i  1594  udgav  de  første 
Kort  i  Kobbertryk  efter  Mercators  Projectionsmethode,  an- 
søgte i  1592  Generalstaterne  om  Octroi  til  at  maatte  udgive 
25  Kort  over  Saveien  til  Indien  og  en  Oversættelse  desan- 
gaaende  fra  Spansk,  hvilke  vigtige  Oplysninger  han  havde 
kjøbt  af  Bartholomæus  de  Lasso,  Kongen  af  Spaniens  Kos- 
mograph.  Tilladelsen  blev  umiddelbart  given  og  tillige  samme 
Dag  Octroi  for  at  udgive  et  stort  Verdenskort  og  Kort  over 
Asien.  Rimeligviis  paa  Plancius's  Opfordring  sendte  nogle 
Kjøbmænd  fra  Amsterdam  til  samme  Tid  en  vis  Person  til 
Portugal  for  at  lære  Handelen  paa  Indien  og  Molukkerne  at 
kjende.  Med  denne  Sendelse  var  der  forbunden  en  ikke  ringe 
Kisico,  og  for  at  skjule  sit  øiemed  maatte  han  i  to  Aar 
stadig  forsynes  med  Varer  for  at  agere  Kjøbmand.  I  1594 
kom  han  tilbage  til  Amsterdam,  og  efter  nærmere  Aftale  med 
Plancius  bleve  Kjøbmændene  saa  enige  om  at  sende  nogle 
Skibe  til  Ostindien.  Denne  Person  maa  efter  al  Rimelighed 
have  været  Cornelis  Houtman ,  som  ledede  Hollændernes 
første  Expedition  til  det  hemmelighedsfulde  Land.  Medens 
Houtman  atter  sendtes  til  Lissabon  for  at  erhverve  en  Tolk 
iMalayisk,  hvilket  ikke  lykkedes,  tilveiebragte  9  af  Amsterdams 
første  Kjøbmænd  en  Capital  af  290,000  Gylden,  hvorfor  der 
byggedes  4  sraaae  Skibe  af  tilsammen  ikke  over  1,000  Tons 
Drægtighed  med  248  Matroser  og  64  Kanoner,  og  med  disse 
Skibe  skulde  Reisen  gaae  for  sig.  Enhver  Mand  blev  selv 
Deeltager  i  Foretagendet  for  to  Maaneders  Gage.  Ved  Siden 
af  Houtman  stilledes  som  første  Styrmand  den  bekj endte 
Dircksz  Keyser,  som  var  underviist  af  Plangius  og  af  Hum- 
boldt    bliver    anseet   for    en    stor   Astronom    (Petrus    Theo- 


Hollændernes  første  Colonisationsfoi'Søg.  117 

dori),  Og  det  var  egentlig  denne  Mand,  der  virkelig  førte 
Skibene  til  Sundastrædet,  hvor  han  selv  lod  Livet,  medens 
Houtman  fik  hele  Æren  for,  at  Expeditionen  naaede  sitMaal. 
Kjøbmændene  ansøgte  Generalstaterne  om  Krudt,  Kugler  og 
Frihed  for  Udførselstold,  Convoi  og  Licenter  for  to  Reiser, 
hvilket  blev  tilstaaet,  og  velforsynet  med  Penge  (Realer),  med 
Varer,  navnlig  rødt  og  andet  farvet  Klæde,  Skrivepapiir,  store 
Speile,  Knive,  Harnaske,  Hatte  etc.  forlod  Expeditionen  Texels 
Rhed  den  2den  April  1595. 

Dens  Udfald  varslede  egentlig  ikke  heldig  for  Fremtiden. 
Den  2den  August  naaede  Houtman  det  gode  Haabs  Forbjerg, 
først  saa  seent,  fordi  han  havde  holdt  sig  for  meget  til  Kysten. 
Mange  led  af  Skjørbug,  et  meget  almindeligt  Onde  paa  alle 
Reiser-  til  Ostindien  og  foraarsaget  ved  de  daarlige  Levnets- 
midler,  og  der  maatte  derfor  overvintres,  saa  han  først  den 
Ilte  August  kunde  komme  derfra.  Coursen  blev  nu  sat  efter 
Madagascar,  hvilken  ø  man  naaede  den  3die  September, 
men  Strømmen  drev  dem  saa  meget  tilbage  igjen,  at  de 
først  den  7de  October  kunde  lade  Ankeret  falde  i  Augustin- 
bugten  paa  øens  Sydvestkyst.  Besætningen  havde  imidlertid 
lidt  ganske  frygtelig  af  Sygdom;  paa  et  af  Skibene  var  der 
saaledes  kun  21  Raske,  og  i  Alt  var  der  72  Døde.  Her  lod 
ogsaa  en  Skipper  Livet,  hvilket  gav  Anledning  til  saa  mange 
Skjænderier  om,  hvem  der  skulde  være  hans  Eftermand,  at 
Indbyggerne  bleve  bortskræmmede  derved,  og  Skibene  maatte 
forlade  -Oen  den  13de  December.  En  Maaned  efter  kom  man 
til  en  ny  0,  Santa  Maria,  hvor  der  nok  var  Levnetsmidler, 
men  heller  ikke  her  kunde  Houtman  komme  ud  af  det  med 
Indbyggerne,  hvis  Landsby  han  lod  stikke  i  Brand,  hvorfor 
han  blev  nødt  til  ogsaa  at  tage  herfra  og  til  endelig  at  sætte 
Coursen  efter  Java,  men  da  Moussonen  netop  var  uheldig, 
varede  det  indtil  5te  Juni,  inden  han  naaede  en  lille  0  paa 
Sumatras  Vestkyst,  ved  Indløbet  til  Sundastrædet.  Her  holdtes 
Krigsraad,  hvorved  nye  Tvistigheder  udbrød,  men  ved  Hjælp 
af  en  malayisk  Lods  naaede  man  endelig  den  23de  Juni  1596, 


118  Hollændernes  første  Colonisationsforsøg. 

altsaa  14V2  Maaned  efter  at  have  forladt  Fædrelandot,  øen 
Java  og  lod  Ankeret  falde  paa  Bantams  Rhed.  Hollænderne 
bleve  godt  modtagne  af  Bantams  Fyrste,  og  det  lykkedes 
derfor  strax  at  knytte  Handelsforbindelser  med  Indbyggerne, 
navnlig  efter  at  Hollænderne  havde  faaet  et  Huus  iland  til 
deri  at  opbevare  og  udstille  deres  Varer.  Indtil  den  28de 
August  var  der  heller  Intet,  der  forstyrrede  Freden,  men  da 
gave  Hollænderne  selv  Anledning  til  Mistænksomhed  hos 
Javaneserne  ved  at  lodde  i  Havnen  og  vise  en  brutal  Op- 
førsel mod  Rigets  Styrere,  hvoraf  Følgen  var,  at  Alle  de, 
der  vare  i  Land,  bleve  tagne  tilfangne  og  Varerne  beslaglagte. 
Da  man  manglede  Vand  paa  Skibene ,  blev  man  nødt 
til  at  lade  disse  gaae  til  Sumatra,  hvorfra  de  dog  atter  den 
2den  October  vendte  tilbage  til  Bantam  for  at  befrie  Fan- 
gerne ved  Løsepenge  og  at  faae  Handelstilladelsen  fornyet. 
Der  opstod  dog  snart  Vanskeligheder  af  anden  Art.  En  Por- 
tugiser var  fra  Malakka,  Portugisernes  vigtigste  Station  i 
Bagindien,  med  et  Skib  sendt  til  Bantam  for  at  modarbeide 
de  forhadte  Flamingos,  der  saa  uventet  viste  sig  paa  Portu- 
gisernes hellige  Enemærker.  Navnlig  skulde  han  underkjøbe 
Bantams  Regjering  til  at  forbyde  Hollænderne  al  Handel. 
Dette  skete  ogsaa,  men  medens  Houtman  ved  Snuhed,  Be- 
stikkelse og  god  Opførsel  søgte  at  modarbeide  Portugisernes 
Indflydelse,  angreb  han  deres  Skib,  uden  dog  at  ødelægge 
det,  hvorved  Hollændernes  Anseelse  atter  tabte  meget  hos 
Indbyggerne,  saa  meget  mere,  som  han  kort  efter  kaprede  to 
Skibe  ladede  med  Krydernelliker,  og  han  vendte  sig  derfor 
nu  til  Javas  østkyst,  hvor  Stæderne  Tuban  Surabaya  og 
Grissee  vare  de  vigtigste  Handelspladser.  I  Begyndelsen  blev 
han  vel  modtaget  paa  disse  Steder,  men  Folk  fra  Bantam 
vare  fulgte  i  Hælene  paa  den  lille  Eskadre  og  havde  fortalt 
Beboerne,  hvorledes  Hollænderne  havde  baaret  sig  ad  hos 
dem.  Dette  havde  meget  skjæbnesvangre  Følger,  thi  i  Sidaju 
blev  et  af  Houtmans  Skibe,  « Amsterdam«,  pludselig  entret 
af  en  Mængde  Kanoer,  og  Javaneserne  under  deres  Shabandar 

eller  averste  Handelsembedsmand  sprang  ombord  og  myrdede 
Alle  dem,  der  vare  paa  Dækket.  Dog  lykkedes  det  det  til- 
ilende Skibsfolk  at  faae  Bugt  med  Javaneserne,  som  atter  bleve 
nødte  til  at  forlade  Skibet  og  for  det  Meste  lod  Livet  for 
nogle  velrettede  Kardætskskud.  —  Houtman  blev  nu  nødt 
til  aldeles  at  opgive  Handelen  paa  Java,  og  han  satte  saa 
Cours  efter  Madura,  hvor  dog  ogsaa  Rygtet  om  Hollændernes 
Opførsel  var  naaet  hen.  Desuagtet  syntes  Befolkningen  mere 
velsindet,  og  Fyrsten  bad  om  Tilladelse  til  at  komme  ombord 
i  et  af  Skibene.  Dette  blev  tilstaaet  ham,  men  ved  en  Feil- 
tagelse  styrede  hans  Kano  ikke  til  det  Skib,  hvor  han  blev 
ventet,  men  henimod  Skibet  « Amsterdam •»,  hvis  Besætning 
i  den  Tro,  at  den  atter  var  Gjenstand  for  Angreb,  pludselig 
fyrede  løs  paa  Fyrsten  og  dræbte  ham  med  de  Fleste  af  hans 
Følge,  hvorimellem  flere  Qvinder  og  Børn.  Efter  en  saadan 
Vaabengjerning  kunde  Hollænderne  naturligviis  ikke  blive  i 
Madura,  og  de  seilede  derfor  til  Qen  Bawean,  i  den  Hensigt 
at  gaae  til  Molukkerne,  men  da  der  af  248  Mands  Besætning 
kun  var  blevet  94  ilive,  da  Skibet  « Amsterdam«  paa  Grund 
af  Lækkage  maatte  forlades  og  brændes,  og  endelig  Kjæv- 
leriet  aldrig  kunde  faae  en  Ende,  blev  det  nødvendigt  at 
tænke  paa  Hjemreisen,  som  skulde  gaae  for  sig  igjennem 
Balistrædet  og  sønden  om  øen  Java.  Da  der  i  Balambuang 
uheldigviis  var  Krig,  maatte  Skibene  begive  sig  til  øen  Bali 
for  at  prøve  paa  at  erholde  nogen  Ladning  inden  Hjemreisen, 
og  disse  -Øboere  toge  endelig  godt  imod  Hollænderne,  som 
opholdt  sig  her  en  Maaned,  da  man  efter  nyt  Kjævleri  let- 
tede Anker ;  efter  en  heldig  Hjemreise  naaede  Expeditionen 
næsten  uden  Mandskab  atter  Texels  Rhed  den  14de  August 
1597.  Den  nærmere  Skildring  af  denne  i  sine  Følger  saa 
betydningsfulde  Expedition  har  tilstrækkelig  godtgjort,  hvor 
uheldigt  selve  Foretagendet  var  for  Rhederiet,  hvorledes  ube- 
tænksom Opførsel  og  Kjævleri  mellem  Skibsførerne  og  Kjøb- 
mændene  havde  gjort  det  hollandske  Navn  forhadt  paa  Javas 
og  Maduras  Kyster  og  til  en  vis  Grad  retfærdiggjort  Portu- 

gisernes  Fortælling  om,  at  Flamingos  kun  vare  Sørøvere  uden 
Land  og  uden  Keligion,  og  hvor  lidt  Houtman  havde  fattet 
det  Store  i  sin  Gjerning;  men  uagtet  Alt  dette  var  Rei- 
sen dog  virkelig  tilendebragt,  og  Hollænderne  havde  virkelig 
viist  Kongen  af  Spanien,  at  de  turde  vise  sig  i  Ostindien  for 
uden  Hjælp  af  Lissabon  at  kunne  beholde  Colonialhandelen, 
og  endelig  var  der  dog  bleven  sluttet  en  Contract  med  den 
rige  Fyrste  i  Bantam.  —  Hvilken  Betydning  det  havde,  at 
Veien  var  banet,  skulle  vi  strax  faae  at  see,  thi  det  ene 
Compagni  efter  det  andet  blev  nu  dannet  og  ansøgte  Gene- 
ralstaterne om  Told-  og  anden  Frihed  for  flere  Reiser  til 
Ostindien.  Hele  Folkets  Energi  og  Handelskraft  blev  strax 
sat  i  Bevægelse,  og  enhver  Kjøbmand  stræbte  at  komme  i 
Handelsforbindelse  med  det  rige  Indien  i  Haab  om  endelig 
at  gjøre  sin  Lykke.  —  Der  bliver  nu  at  betragte  to  forskjel- 
lige  Ting.  For  det  Første:  Hollændernes  Bestræbelser  i 
Hjemmet  for  at  bringe  Expeditioner  i  Stand  og  dernæst,  hvor- 
ledes det  lykkedes  Generalstaterne  at  forene  de  mange  spredte 
Kræfter  til  et  stort  Legeme,  det  ostindiske  Compagni,  —  for 
det  Andet,  disse  Expeditioners  Bedrifter  og  Colonisationsforsøg 
i  Ostindien.  For  ikke  at  tabe  Traaden  ved  altfor  mange 
Detailler  er  det  nødvendigt  at  holde  disse  to  Ting  hver  for 
sig,  selv  om  vi  derved  falde  i  nogen  Gjentagelse. 

Som  det  var  at  vente,  lod  det  først  stiftede  Compagni 
ikke  Modet  synke  ved  Houtmans  uheldige  Reise,  men  be- 
sluttede atter  at  udruste  fire  Skibe  og  to  Jagter,  for  hvilke 
det  fik  fri  Told  for  fem  Reiser;  men  inden  disse  endnu  vare 
komne  bort,  havde  der  i  Amsterdam  dannet  sig  et  nyt  Com- 
pagni, som  opnaaede  de  samme  gunstige  Betingelser;  heldig- 
viis  lykkedes  det  dog  at  faae  disse  to  Compagnier  til  at  gaae 
op  i  hinanden,  endnu  inden  Skibene  vare  sendte  afsted;  Rhe- 
deriet  kom  derved  til  at  bestaae  af  18  Kjøbmænd,  som  ind- 
skjøde  en  Capital  paa  768,466  Gylden,  og  derfor  udrustedes  en 
Flaade  paa  8  Skibe  under  Commando  af  Admiral  van  Neck, 
som  seilede  ud  i  Mai  1598.     Compagniet,   siden  kaldet  «det 

gamle«,  udsendte  atter  en  Flaade  i  April  1599  under  Steven 
van  der  Hagen,  en  fjerde  Expedition  i  Decenaber  1599  under 
Wilkes,  en  femte  under  van  Neck  i  Juni  1600  og  endelig 
endnu  fem  Skibe  i  April  1601  under  Wolfert  Harmensen. 
Da  den  fjerde  Expedition  blev  udrustet,  raadede  Compagniet 
allerede  over  en  Capital  paa  1,660,483  Gylden.  De  forste 
Skibe  kom  tilbage  i  Juli  1599  med  Admiral  van  Neck,  som 
havde  gjort  saa  udmærkede  Indkjob,  at  Wilkes  snarest  muligt 
efter  hans  Hjemkomst  blev  sendt  afsted;  men  tillige  blev 
andre  Kjøbmænds  Begjærlighed  i  høi  Grad  vakt;  fire  store 
Firmaer,  deriblandt  Isaac  Le  Maire,  ansøgte  den  28de  August 
1599  Generalstaterne  om  Tilladelse  til  at  maatte  seile  til 
China  med  6  eller  8  Skibe.  Det  gamle  Compagni  blev  meget 
foruroliget  ved  denne  Concurrence  og  ansøgte  nu  selv  om 
Concession  til  at  maatte  seile  til  China.  Begge  Concessioner 
gaves  allerede  den  31te  August,  under  Forbehold  af,  at  Reisen 
under  Straf  af  Concessionens  Tab  skulde  gaae  for  sig  directe 
til  China.  Det  nye  Compagni  kaldte  sig  «det  nye  bra- 
bandske«)  og  blev  hovedsagelig  bestyret  af  Le  Maire;  det  sendte 
først  fire  Skibe  (21de  December  1599),  senere  endnu  to  ud. 
Ny  Concurrence  kom  atter  fra  Byerne  Alkmaar,  Hoorn  og 
Enckhuizen,  som  ligeledes  bade  Generalstaterne  om  Concession, 
men  disse,  som  ønskede  Kræfterne  saavidt  muligt  smeltede 
sammen,  indbød  Compagnierne  til  et  fælles  Møde  for  at 
drøfte  Forslag  desangaaende,  uden  at  der  dog  kom  Noget  ud 
af  Forhandlingerne.  Det  gamle  Compagni  forlangte  derimod 
i  sex  Aar  Ret  til  udelukkende  at  handle  paa  Bantam,  men  det 
lykkedes  ikke  at  bevæge  Hollands  Stater  til  at  gaae  ind  paa 
dette  Forlangende,  hvad  derimod  Generalstaterne  gjorde.  Bor- 
gemesteren af  Amsterdam  prøvede  nu  at  bevirke  en  Forening 
af  de  to  Compagnier,  og  hans  store  Indflydelse  i  Forbindelse 
med  Frygten  for  Provindsen  Zeelands  Concurrence  bragte  og- 
saa  Foreningen  i  Stand.  Det  saaledes  udvidede  Compagni 
sendte  atter  en  Flaade  ud  i  1601  under  Jacob  van  Heemskerck. 

Zeelænderne  vare  ligesaa  ivrige  og  energiske  i  deres  Be- 
stræbelser som  Hollænderne.  Saasnart  Houtman  var  vendt 
tilbage,  opstod  der  strax  to  Compagnier  for  at  drive  Handel 
paa  Ostindien:  et  i  Middelburg  og  et  i  Veere.  Det  sidste 
var  bleven  grundlagt  af  de  Moucheron,  som  med  stor  Snild- 
hed havde  lokket  Houtman  til  at  gaae  over  i  sin  Tjeneste, 
medens  han  havde  antaget  den  berømte  John  Davis  til  Styr- 
mand. Som  sædvanlig  laantes  Krudt  og  Kanoner  fra  Byerne, 
som  overlod  dem  mod  Staternes  Caution,  og  den  6te  Marts 
1598  stak  to  Skibe  og  en  Jagt  i  Soen. 

Den  store  Handelsmand  havde  dog  et  friere  Blik  end  de 
andre  Compagnier.  Han  ønskede  ikke  alene  Handelen  paa 
Ostindien,  men  tillige  at  forbinde  den  med  Handelen  paa 
Africas  -Ostkyst,  Guinea  og  Brasilien.  For  at  have  et  Cen- 
tralpunkt for  denne  Verdenshandel  havde  han  udseet  -Oen 
del  Principe,  og  han  sendte  derfor  samme  Aar  endnu  5  Skibe 
med  200  Matroser  og  150  Soldater  til  denne  ø,  som  ved 
List  blev  erobret  fra  Portugiserne.  Disse  fik  dog  -Oen  snart 
igjen,  da  en  tredie  Expedition  med  Undsætning  kom  fjorten 
Dage  for  seent.  —  Hvorledes  Moucheron  saae  sig  skuffet  i  sine 
Forhaabninger,  ville  vi  senere  et  -Oieblik  berore;  han  lod  dog 
ikke  Modet  synke,  men  udsendte  endnu  to  Flaader,  der  kun 
naaede  øen  Ceylon.  —  Grunden  til,  at  han  kunde  holde  saa- 
længe  ud,  maa  søges  i,  at  han  vidste  at  forene  sig  med  det 
andet  Compagni  i  Middelburg  under  Borgemester  ten  Haeff 
til  et  zeelandsk  Compagni,  der  talte  16  Interessenter. 

Compagniernes  Antal  indskrænkede  sig  dog  ikke  hertil, 
og  hos  van  der  Hage,  en  dristig  Eventyrer,  opstod  den  Tanke 
at  seile  til  Ostindien  gjennem  Magellanstrædet ;  han  vidste 
at  overtale  en  rig  Kjøbmand,  Johan  van  der  Vehen,  til  at 
bringe  Sagen  til  Udførelse.  Der  tilveiebragtes  en  Sum  af 
267,000  E  flamsk  (å  6  Gylden),  og  han  selv  borgede  for  den 
Ammunition  og  Skyts,  som  der  laantes  fra  Byerne;  af  Gene- 
ralstaterne erholdtes  Toldfrihed  for  5  Skibe  og  5  Reiser. 
Den  27de  Juni  1598    forlod  denne  Flaade  Rotterdam  under 

Jacques  Mahu,  men  Foretagendet  mislykkedes  aldeles,  thi  kun 
eet  Skib  kom  tilbage  uden  at  have  naaet  Indien,  og  derved 
tabte  Compagniet  den  uhyre  Sum  af  3,000,000  Gylden. 
Kun  den  rige  van  der  Vehen  vidste  at  redde  sig,  uagtet  han 
maatte  anraabe  Staterne  om  Hjælp  for  at  blive  fri  for  sin 
Caution.  Ganske  uden  Betydning  for  Handelen  var  Fore- 
tagendet ikke,  thi  deels  bleve  Hollænderne  bekjendte  med  Chili, 
og  deels  forulykkede  et  Skib  paa  Japans  Kyster.  To  af  de 
Skibbrudne,  Adams  og  Quackernaeck,  benyttede  deres  ufri- 
villige Ophold  her  saa  godt,  at  de  vidste  at  bevæge  Keiseren 
af  Japan  til  at  give  et  Handelsoctroi  for  Hollænderne,  hvilket 
har  været  den  første  Grundsteen  til  det  langvarige  Handels- 
forhold mellem  Holland  og  Japan.  —  Som  sædvanlig  tabte 
Handelsmanden  ikke  Modet,  og  kort  Tid  efter  opstod  der 
atter  to  Rhederier,  et  i  Amsterdam  og  et  i  Rotterdam,  for 
at  seile  gjennem  Magellanstrædet.  Begge  havde  megen  Van- 
skelighed med  at  erholde  det  nødvendige  Krudt  og  Skyts,  da 
Forbruget  var  saa  stort,  at  Byerne  næsten  vare  blottede  for 
det  Nødvendige;  men  de  fik  dog  tilsidst  10,000  S  Krudt  og 
12,000  E  Kugler,  ligesom  de  to  Compagnier  ogsaa  bleve 
forenede  til  Eet  og  udsendte  en  Flaade  paa  4  Skibe  under 
Olivier  van  Noort,  en  Krovært  i  Rotterdam,  der  var  den  første 
Hollænder,  som  seilede  heelt  rundt  om  Jorden,  men  som  ved 
sin  raa  Opførsel  var  Skyld  i,  at  der  ingen  Handelsforbin- 
delser kom  i  Stand.  Som  Krigsbytte  havde  han  derimod 
erobret  60  Tønder,  meest  umyntet.  Guld,  saa  at  Rhederiet 
ikke  led  noget  Tab.  —  Magellancompagniet,  som  det  kaldtes, 
havde  senere  en  haard  Kamp  at  bestaae  mod  det  ostindiske 
Compagni,  som  ikke  taalte  nogen  Concurrence,  og  det  for- 
tabte sig  i  Processer.  Endelig  endnu  i  den  Ilte  Time  blev 
der  ogsaa  i  1601  i  Byen  Delft  oprettet  et  særskilt  Compagni 
for  at  handle  paa  Ostindien,  men  Generalstaterne  begyndte 
nu  for  Alvor  at  henvende  deres  Opmærksomhed  paa  disse 
mange  spredte  Kræfter,  der  forsøgte  sig  i  at  drive  Handel 
paa  Ostindien.    Allerede  strax  efter  Houtmans  Tilbagekomst, 

da  der  dannedes  saa  mange  Compagnier,  sammenkaldte  Gene- 
ralstaterne Afsendinge  fra  hvert  enkelt  for  at  formaae  dem 
til  at  reise  sammen  for  en  Sikkerheds  Skyld  og  til  ikke  at 
træde  fjendtlig  op  imod  hinanden,  for  at  de  vundne  Fordele 
ikke  skulde  gaae  tabte  for  alle  Parter,  men  disse  Formanin- 
ger hjalp  kun  lidet.  I  1599  var  der  allerede  8  Compagnier, 
som  havde  sendt  Skibe  til  Ostindien,  og  disse  stode  i  en 
meget  fjendtlig  Concurrence,  saa  at  Skibene  ofte  ikke  kunde 
faae  Ladning.  Generalstaterne  frygtede  saa  med  Rette  for,  at 
Skipperne,  i  saadant  Tilfælde  eller  ved  feilslagen  Speculation, 
hellere  vilde  gaae  ud  paa  Sørøveri,  hvilket  i  alle  Henseender 
var  beqvemmere  og  fordeelagtigere.  Van  der  Hagen  havde 
f.  Ex.  antastet  et  venetiansk  Skib,  hvorfor  Republikken  i  lang 
Tid  var  udsat  for  Ubehageligheder.  Det  blev  derfor  nødven- 
digt at  udarbeide  en  Instruction  for  dem,  der  seilede  paa 
Ostindien,  hvilken  ogsaa  blev  vedtaget,  rigtignok  med  den 
Bestemmelse,  at  Ingen  imod  sin  Villie  behøvede  at  antage 
Instructionen,  og  Zeelands  Deputerede  forhindrede  i  Kraft  af 
denne  Bestemmelse  dens  Udførelse,  uagtet  Instruxen  i  og 
for  sig  var  meget  fornuftig  og  navnlig  udtalte,  at  kun  Kon- 
gen af  Spaniens  Undersaatter  vare  Fjender,  og  at  de  Indfødte 
skulde  behandles  ordentlig  og  ved  Mildhed  gjøres  tilbøielige 
til  at  drive  Handel  med  Hollænderne.  Saaledes  vare  Gene- 
ralstaternes Bestræbelser  for  at  ordne  Farten  atter  strandede, 
og  imidlertid  gjorde  sig  det  største  Brødnid  gjældende  mellem 
det  gamle  og  det  zeelandske  Compagni,  som  i  Indien  betrag- 
tede hinanden  som  værre  Fjender  end  Spanierne  og  Portu- 
giserne ;  med  Rette  sagde  man  om  disse  to  Medbeilere, 
«at  de  seilede  Støvlerne  fra  hverandres  Fødder  og  Pengene 
ud  af  hverandres  Pung»).  Denne  Tilstand  kunde  ikke  længe 
vare  ved,  hvis  ikke  hele  Farten  paa  Ostindien  skulde  gaae 
aldeles  i  Stykker,  da  Spanierne  og  Portugiserne  begyndte  at 
være  paa  deres  Post;  desuden  kom  der  nye  Klager  fra  Vene- 
tianerne og  Araberne  over  den  Skade,  Hollænderne  tilfeiede 
deres  Handel  ved  Plyndring.      Det  gik  derfor  mere  og  mere 

op  for  den  almindelige  Bevidsthed,  at  Farten  paa  Ostindien 
burde  skee  i  Generalstaternes  eller  i  Prindsens  Navn, 
eller  at  et  enkelt  Compagni  skulde  have  Octroi  i  en  vis  Aar- 
række,  for  at  der  kunde  anlægges  befæstede  Steder,  hvorved 
det  alene  blev  muligt  at  faae  varigt  Herredømme  og  at  for- 
svare de  Indfødte,  saaledes  som  det  ofte  lovedes  i  Contrac- 
terne.  —  Det  vil  let  indsees,  at  det  maatte  blive  et  svært 
Arbeide  at  samle  de  mange  spredte  Kræfter  med  deres  ud- 
prægede særlige  Interesser  i  et  enkelt  Legeme,  og  Ingen  bi- 
drog mere  end  Hollands  Advocat,  den  berømte  Oldenbarnevelt, 
til,  at  der  tilveiebragtes  en  Overeenskomst  mellem  de  for- 
skjellige  Compagnier,  saa  de  kunde  smelte  sammen  til  et 
enkelt.  Efter  Indbydelse  forsamlede  Afsendinge  fra  Compag- 
nierne  sig  i  December  1601  i  Haag  for  at  vedtage  følgende 
Udkast  til  et  eneberettiget  ostindinsk  Compagni:  Udrustnings- 
omkostningerne  skulde  fordeles  saaledes,  at  V2  kom  paa  Am- 
sterdam, V4  paa  Zeeland,  Vs  paa  Maasstæderne  og  Vs  paa  Nord- 
holland. Bestyrelsen  skulde  bestaae  af  18  å  19  Medlemmer, 
der  skifteviis  skulde  komme  sammen  i  Amsterdam  og  Zeeland, 
Skibene  skulde  vende  tilbage  til  den  Havn,  hvorfra  de  gik 
ud.  Der  kom  strax  Indsigelse  fra  Zeelænderne  angaaende  det 
andet  Punkt,  og  Forslaget  blev  ikke  vedtaget.  Dette  var 
Generalstaterne  meget  ubehageligt,  men  efter  at  have  for- 
manet Zeelænderne  til  at  være  føielige  sammenkaldte  de 
Afsendingerne  igjen  3  Uger  efter,  og  det  lykkedes  nu  Olden- 
barnevelt at  overbevise  de  Gjenstridige  om,  at,  hvis  nu  ikke 
Alle  sluttede  sig  sammen,  vilde  det  snart  være  forbi  med 
Handelen  paa  Ostindien,  thi  den  spanske  Konge  havde  ud- 
sendt sine  Creaturer  hertil  for  at  puste  til  Ilden,  da  Tvedragt 
var  hans  bedste  Ven.  Derved  lykkedes  det  den  15de  Januar 
1602  at  komme  til  en  Overeenskomst  angaaende  Bestyrelsen, 
som  skulde  bestaae  af  17  Medlemmer  (de  kamer  van  XVII). 
Endnu  manglede  rigtignok  en  vigtig  Mands  Samtykke,  nem- 
lig Moucherons,  og  han  gjorde  ogsaa  tilstrækkelig  mange 
Vanskeligheder,  men  ved  at  gjøres  til  Administrator  og  ved 

Maurits's  personlige  Henvendelse  lod  den  mægtige  Kjebmand 
sig  endelig  overtale,  saa  at  det  store  ostindiske  Compagni 
virkelig  kom  istand  den  20de  Marts  1602,  optagende  i  sig 
alle  andre  Compagnier.  Al  Concurrence  blev  derved  udelukket, 
men  det  stod  enhver  Nederlænder  frit  for  at  være  Deeltager. 
Monopolet  var  dengang  en  absolut  Nødvendighed,  thi  uden 
dette  vilde  Hollændernes  Magtudvikling  i  Indien  snart  have 
været  forbi,  da  det  allerede  for  Compagniet,  som  senere  fik 
Understøttelse  fra  Staten,  var  vanskeligt  nok  at  blive  i  Be- 
siddelse af,  hvad  der  var  vundet;  derimod  kan  det  ikke  negtes, 
at  der  ved  Monopolet,  som  vedvarede  i  over  200  Aar,  frem- 
kom mange  Misligheder,  og  at  det  ofte  virkede  søvndyssende. 

Efter  at  vi  nu  i  Korthed  have  fulgt  Begivenhederne  i 
Holland  efter  Houtmans  Tilbagekomst  og  seet  det  mægtige 
Handelslegeme,  det  ostindiske  Compagni,  fødes  under  stærke 
Brydninger  og  hilses  med  Mistænksomhed  af  Spaniens  Konge, 
med  Uvillie  af  de  Kjobmænd ,  som  ikke  længere  kunde 
gaae  paa  Kaperfart,  bliver  det  paatide,  at  vi  ligeledes  begive 
os  paa  Veien  til  Indien  for  at  blive  Vidne  til  Hollændernes 
Colonisationsforsøg  og  Magterhvervelse,  —  men  forinden  bliver 
det  nødvendigt  at  kaste  et  Blik  paa  Indiens  Tilstand  i  det 
Hele  taget  ved  Hollændernes  Ankomst. 

Portugiserne  havde  som  bekjendt  efter  Søveiens  Opda- 
gelse af  Vasco  de  Gama  efterhaanden  bemægtiget  sig  Herre- 
dømmet over  de  fleste  vigtige  Handelsveie  i  det  indiske 
Ocean.  De  besad  saaledes  øen  Socotora  ved  Cap  Gardefui, 
hvorved  de  vare  Herrer  over  Indløbet  til  det  røde  Hav,  hvor- 
igjennem  flere  ostindiske  Producter  og  ligesaa  Varer  fra 
Mosambique  og  Africas  østkyst  naaede  Europa.  Den  anden 
Handelsvei  fra  Indien  til  Europa  over  den  persiske  Bugt 
havde  Portugiserne  bemægtiget  sig  ved  i  1514  at  indtage 
Ormus,  som  var  en  meget  vigtig  Handelsplads.  Paa  den 
anden  Side  af  Bugten  eiede  de  øen  Baharein  og  Maskate. 
Paa  Forindiens  Vestkyst  havde  Portugiserne  sikkret  sig  den 
udelukkende  Handel  ved  at   slutte  Tractater  med  Fyrsterne. 

Byerne  Diu  og  Goa  vare  deres  vigtigste  faste  Punkter,  og 
navnlig  kunde  Goa  ansees  for  Centralpunktet  for  Portugisernes 
Herredømme  i  Indien.  Forindiens  -Østkyst  havde  Portugiserne 
ikke  sikkret  sig,  men  derimod  øen  Ceylon.  —  Af  overordent- 
lig stor  Betydning  var  Besitldelsen  af  Malakka  i  Bagindien, 
hvor  alle  Producter  fra  China,  Molukkerne  og  de  ostindiske 
øer  bleve  forte  hen,  og  som  heelt  beherskede  Handelen  i 
Arkipelet.  Inden  Portugiserne  kom  der  i  1509,  vare  Chine- 
serne  i  Besiddelse  af  denne  saa  vigtige  Handel,  og  endogsaa 
Japaneserne,  som  endnu  dengang  ikke  skulde  holde  sig  af- 
sondrede fra  andre  Nationer,  traf  man  her.  Fyrsten  af  Ma- 
lakka, Sultan  Mahmud  Sjah,  var  ikke  gunstig  stemt  mod  Por- 
tugiserne, som  forræderisk  bleve  myrdede;  men  to  Aar  efter, 
1511,  hævnede  den  bekjendte  Albuquerque  sine  Landsmænd 
ved  at  indtage  Byen,  hvorved  de  tillige  bleve  Herrer  over  hele 
Handelen  i  Bagindien  og  trængte  Chineserne  tilbage.  Derved 
fik  dog  Portugiserne,  Malayerne,  Malakkarigets  Beboere,  til 
Fjender,  og  fra  -Øen  Bintang,  hvor  de  vare  flygtede  hen,  for- 
uroligede de  Usurpatorene  indtil  1526,  da  ogsaa  denne  -0 
blev  erobret.  Modstanden  var  dog  endnu  ikke  brudt.  Sultan 
Mahmud  oprettede  et  Kige  i  Johor,  hvilket  senere  sluttede 
Forbund  med  Hollænderne  for  at  fortsætte  Krigen.  —  Da 
Chinesere,  Arabere  og  tildeels  Malayere  bragte  de  fleste  af 
Sundaøernes  Producter  til  Malakka,  havde  Portugiserne  ikke 
gjort  sig  videre  Umage  for  at  faae  Overhøihed  over  disse  eller 
slutte  nærmere  Handelsforbindelser  med  de  der  regjerende 
Fyrster.  Nærmest  havde  de  havt  deres  Opmærksomhed  hen- 
vendt paa  Sumatra,  hvor  det  ogsaa  var  lykkedes  dem  at  an- 
lægge et  Fort,  hvilket  dog  allerede  i  1523  blev  erobret  af 
Sultanen  i  Atsjin. 

Paa  Java,  hvor  der  var  flere  mægtige  Stater,  havde  Por- 
tugiserne ikke  turdet  eller  villet  nedsætte  sig,  og  kun  paa 
øens  østkyst,  havde  de,  saaledes  som  Drake  og  Cavendish, 
der  besøgte  øen  i  1596,  berette,  knyttet  nogle  Handelsfor- 
bindelser.    Javas  Sydkyst  var  aldeles  ubekjendt,    man  vidste 

knap,  om  det  var  en  ø,  og  Houtman  var  vistnok  den  Første, 
som  afgjorde  det  ved  at  seile  søndenom  hjem. 

Paa  Molukkerne  havde  derimod  Portugiserne  i  lang  Tid 
sikkret  sig  den  udelukkende  Handel  med  Krydericr,  og  derfra 
besøgtes  ogsaa  Celebes  og  Borneo,  hvor  der  ligeledes  anlagdes 
enkelte  Colonier.  Molukkerne  i  snævrere  Forstand  ere  de 
-Øer,  som  stode  under  Kongerne  af  Gilolo,  Ternate,  Tidere 
og  Batsjian;  Gilolo  var  det  vigtigste  og  ældste  Rige,  men  i 
Almindelighed  udstrækker  Navnet  sig  til  alle  øer  mellem  4 
og  8°  S.  Brede  og  124°- 133°  østl.  Længde,  altsaa  ogsaa  til 
Amboina,  Ceram,  Buru  o.  s.  v.,  Nelliketræets  Hjem,  og  til 
Bandaøerne,  hvor  der  dyrkedes  en  stor  Mængde  Muskatnødder 
og  tilhørende  Muskatblomst. 

I  Ternate  var  Muhamedanismen  lige  indført,  da  Portu- 
giserne kom  der  i  1512,  under  Serrano,  som  strax  blandede 
sig  i  Krigen  mod  Tidore  ved  at  tage  Ternates  Parti.  Herved 
fik  de  Løfte  paa  alene  at  faae  Handelen  med  Kryddernelliker 
og  Tilladelse  til  at  bygge  et  Fort.  Spanierne  toge  derimod 
Parti  for  Tidore,  og  der  fulgte  nu  en  Række  Krige,  som  vare 
gunstige  for  Europæernes  Magtudvikling,  indtil  Beboerne  en- 
delig indsaae,  at  de  ødelagde  sig  selv  for  at  tjene  Europæerne. 
Efter  nogle  forgjæves  Forsøg  paa  heelt  at  fordrive  Portugi- 
serne lykkedes  det  Ternates  Konge  at  erobre  Fortet,  hvorefter 
Portugiserne  forlede  øen  i  1572  og  nedsatte  sig  paa  Tidore, 
hvis  Konge,  endnu  ikke  klog  af  Skade,  forbandt  sig  med 
Portugisere  og  Spaniere  for  at  angribe  Ternates  Fyrste,  der 
dog  vidste  at  holde  sine  Fjender  itømme,  indtil  han  blev 
lokket  ud  paa  et  portugisisk  Skib  og  ført  til  Goa.  Hans  Søn 
optog  dog  strax  Kampen,  og  medens  denne  stod  paa,  kom 
Hollænderne  til  øen  i  1599.  Portugisernes  Uheld  paa  Ter- 
nate førte  dem  til  at  bygge  et  stærkt  Fort  paa  Amboina, 
hvor  de  allerede  i  1521  havde  dannet  en  Coloni,  hvor  de 
frygtede  for  samme  Skjæbne  som  paa  Ternate,  da  der  var 
udbrudt  Opstand  paa  det  nærliggende  Timor  Ley,  hvis  Beboere 
fik  Hjælp  fra  Hitu  og  Java  samt  fra  Drakes  Skibsfolk.    Midt  i 

Krigen  kom  Hollænderne  ogsaa  første  Gang  til  denne  ø- 
gruppe.  Paa  Bandaoerne  fandtes  derimod  ingen  Portugisere; 
de  vare  rimeligviis  tidligere  blevne  udryddede. 

Tilstanden  paa  Molukkerne  var  saaledes  særdeles  gunstig 
for  Hollænderne,  da  de  første  Gang  viste  sig  her.  Der  var  rørt 
Vande,  og  Portugisernes  Navn  var  forhadt,  deres  Herredømme 
i  Aftagen,  men  at  fordrive  baade  Spaniere  og  Portugisere 
syntes  særdeles  vanskeligt,  saalænge  de  havde  saa  udmærkede 
Flankestillinger  i  Philippinerne  og  Malakka,  hvorfra  Undsæt- 
ning snart  kunde  komme. 

Da  Philip  H  i  1580  blev  Konge  af  Portugal,  blev  han 
tillige  Herre  over  Portugisernes  Besiddelser  i  Asien,  og  Hol- 
lændernes fjendtlige  Optræden  ligeoverfor  disse  blev  derfor 
fuldstændig  berettiget,  thi  Handelen  paa  Indien  var  fremfor 
Alt  Kongens  Eet,  den  dreves  med  kongelige  Skibe  mod  en 
Afgift  af  30  pCt  til  Kongen  og  Plads  for  500  Tons  Peber.  Senere 
blev  Peberens  Leverance  bortforpagtet  paa  5  Aar  ad  Gangen, 
men  da  Regjeringen  saa  altid  var  vis  paa  sine  Penge,  brød 
den  sig  slet  ikke  om,  hvorledes  Skibene  vare,  og  om  de  for- 
liste eller  ei.  De  bleve  fyldte,  indtil  de  vare  lige  ved  at  synke, 
saa  fik  Capitain  og  Mandskab  fat  i  dem,  og  saa  kunde  de  see, 
hvorledes  de  skulde  komme  hjem.  Den  Maade,  hvorpaa  Por- 
tugiserne havde  sikkret  sig  Handelen  i  Ostindien,  var  i  det 
Hele  taget  den  samme,  som  det  ostindiske  Compagni  senere 
anvendte:  der  blev  sluttet  Forsvarsforbund  med  de  inden- 
landske Fyrster,  som  til  Gjengjæld  lovede  at  levere  Handels- 
varerne udelukkende  til  Portugiserne  mod  en  vis  Præmie  og  at 
afholde  sig  fra  at  handle  med  enhversomhelst  Anden,  og  som 
desuden  ofte  gave  Tilladelse  til  at  bygge  et  Fort,  hvor  Colo- 
nien  med  sit  Tilbehør  af  Penge,  Varer  og  Embedsmænd 
kunde  være  i  Sikkerhed.  —  Beboerne  paa  Sundaøerne  vare 
hovedsagelig  Malayer,  hvis  Herkomst  det  endnu  er  umuligt 
at  bestemme.  Civilisationen  var  i  det  5te  eller  6te  Aarhun- 
drede  efter  Christus  kommen  fra  Forindien,  og  saavel  Bud- 
dhismen som  Bramismen  bleve  overordentlig  udbredte,  idet  den 

Historisk  Archiv.     1872.    II.  9 


130  Hollændernes  første  Colonisationsforsøg. 

sidste  dog  havde  fleest  Tilhængere.  I  Slutningen  af  det  12te 
Aarhundrede  lykkedes  det  Araberne  at  udbrede  Muhameda- 
nismen i  enkelte  Riger,  saaledes  paa  Java,  og  efter  300  Aars 
Forlab  var  Islamismen  udbredt  over  hele  Arkipelet.  Kun 
paa  -Østkysten  af  Java  var  der  et  hinduisk  Rige,  som  lang 
Tid  modstod  Naboernes  Angreb,  indtil  det  faldt  i  16D1;  de  fleste 
Indbyggere  flygtede  saa  over  til  øen  Bali,  hvor  Hinduismen 
endnu  har  holdt  sig  til  vore  Dage,  fortrinsviis  Bramas  Til- 
hængere. 

Det  er  disse  Tilstande  i  Indien,  som  det  fortrinsviis 
havde  sin  Interesse  at  dvæle  ved,  inden  vi  atter  kunde  falge 
Hollænderne  paa  deres  anden  Expedition  under  Admiral  Jacob 
van  Neek,  hvis  første  Skibe  ankom  paa  Bantams  Rhed  den 
25de  November  1598,  to  Aar  efter  Houtmans  Afreise  derfra, 
et  langt  Tidsrum,  som  Portugiserne  havde  benyttet  til  over- 
alt at  udbrede,  at  Flamingos  kun  vare  Sorovere,  saaledes  at 
Hollænderne,  hvis  Bedrifter  tillige  havde  været  saa  lidet 
hæderlige  paa  deres  forste  Tog,  ikke  ventede  sig  nogen  god 
Modtagelse.  Til  alt  Held  havde  Portugiserne  begyndt  Fjendt- 
ligheder mod  Bantam,  fordi  Fyrsten  efter  deres  Mening  al- 
ligevel havde  indladt  sig  for  meget  med  Hollænderne,  og  Ban- 
tam merne,  der  forsvarede  sig  godt  og  endogsaa  havde  tilføiet 
Portugiserne  et  Nederlag,  bleve  derfor  meget  glade  over 
Hollændernes  Ankomst,  da  de  ifølge  tidligere  sluttet  Contract 
nu  ansaae  dem  for  Bundsforvandte.  Det  lykkedes  derfor  van 
Neek,  skjondt  han  maatte  anvende  megen  Overtalelse  og 
mange  Presenter,  allerede  i  December  Maaned  at  faae  Lad- 
ning til  3  Skibe,  og  da  nu  ogsaa  de  avrige  5  Skibe  kom  paa 
Rheden  (disse  havde  anløbet  -Øen  Gerne  og  omdøbt  den  til 
Mauritius),  fik  han  desuden  Ladning  til  et  fjerde  Skib,  og 
med  disse  vendte  van  Neek  selv  tilbage  til  Fædrelandet,  hvor 
han  allerede  indtraf  den  19de  Juli  1599  med  følgende  Varer: 
600,000  a  Peber,  250,000  E  Krydernelliker,  2,000  E  Mu- 
skatnødder, 200  E  Mocis  og  100  E  lang  Peber.  At  han 
blev  modtaget  med  Klokkeringning,  Basuner  og  rige  Presenter, 

var  ikke  saa  underligt  endda.  De  fire  øvrige  Skibe,  som 
vare  blevne  tilbage  under  van  Warwyek  og  van  Heemskerk, 
skulde  forsøge  deres  Lykke  i  Molukkerne,  hvorhen  de  afseilede 
fra  Bantam  den  8de  Januar  1599  under  en  frygtelig  Kanon- 
torden. Disse  ulykkelige  øer  skulde  nu  første  Gang  træde 
i  Forbindelse  med  deres  tilkommende  Herrer,  hvis  senere 
Opførsel  her  altid  vil  være  en  Plet  i  Hollands  Historie. 

Paa  Henveien  besøgtes  forst  Oplagsstederne  for  Moluk- 
kernes Handel  paa  Java,  Jacatra,  Tuban  og  Grissee,  og 
Heemskerck  blev  vel  modtaget  disse  Steder,  men  ved  Ma- 
duras  Vestkyst  søgte  Indbyggerne  at  hævne  sig  for  Houtmans 
Behandling  og  overfaldt  tre  udsatte  Baade.  Fangerne  bleve 
med  stor  Møie  endelig  løskjøbte  endnu  netop  i  rette  Tid,  da 
Vestmoussonen  snart  udløb.  Nu  naaeds  Hollænderne  Am- 
boina  den  3die  Marts,  og  strax  stræbte  Heemskerck  at  knytte 
Underhandlinger  med  Capitain  Hitu,  øens  Overhoved,  idet  han 
bad  om  et  Huus  for  deri  at  kunne  udstille  sine  Varer.  Dette 
blev  indrømmet,  og  medens  Admiral  Warwyek  nu  skulde  see 
at  faae  Ladning  her  med  to  Skibe,  seilede  Heemskerck  til 
Bandaøerne.  Warwyek  saae  snart,  at  der  ikke  var  Ladning 
at  faae  i  Amboina,  og  han  seilede  derfor  den  8de  Mai  til 
Ternate,  hvis  Konge  jo  var  i  Krig  med  Tidore,  Spanierne  og 
Portugiserne.  Warwyek  blev  derfor  modtaget  godt,  og  efter 
at  have  aflagt  Ed  paa,  at  han  vilde  behandle  Kongen  med 
Venskab,  kom  denne  ombord.  Krigen  var  derimod  Skyld  i, 
at  der  ikke  var  mange  Nagler  at  opdrive,  men  paa  Credit 
blev  der  kjøbt  Meget,  og  for  at  kunne  modtage  Restancerne 
og  stadig  at  kunne  drive  Handel  stiftedes  her  det  første 
egentlige  Handelscontoir  under  Kjobmand  van  der  Does's  Be- 
styrelse. For  at  supplere  Ladningen  seilede  Warwyek  atter 
herfra  til  Bantam,  men  der  var  saa  stor  Efterspørgsel  efter 
Peber  baade  af  Chinesere,  Portugisere  og  Zeelændere,  at  Mar- 
kedet i  Fremtiden  syntes  fordærvet  der.  Han  kom  atter  til- 
bage til  Holland  i  September  1600,  4  Maaneder  senere  end 
Admiral  van  Heemskerck.    Denne  dygtige  Søhelt  havde  ikke 

fundet  stor  Handelslyst,  men  Lyst  til  Tyveri  og  Bedrageri 
hos  Bandaneserne.  Ved  sin  Snildhed  og  faste  Holdning 
havde  han  dog  vidst  at  forskaffe  sig  en  fuld  Ladning  af  friske 
Muskatnødder  og  Muskatblomst  af  Indbyggerne  i  Ortatan, 
Neira  og  Lonthor.  Desuden  havde  han  oprettet  to  Handels- 
contoirer  og  sluttet  en  Contract  med  Ortatan.  Contoirerne 
vare  oprettede  paa  Neira,  hvor  der  blev  efterladt  9  Mand, 
som  havde  faaet  Lov  til  at  bygge  et  Huus,  og  paa  Lonthor, 
hvor  Kjøbmand  Veen  med  7  Mand  lodes  tilbage.  Inden 
Hjemreisen  besøgtes  atter  Bantam,  hvor  han  fik  et  Brev  til 
Prinds  Maurits,  og  med  en  kostbar  Ladning  naaede  han  atter 
Texels  Rhed  den  19de  Mai  1600.  —  I  Modsætning  til  det 
første  Togt  til  Indien  var  denne  Expedition  i  alle  Maader 
heldig;  ikke  alene  hjembragtes  kostbare  Ladninger,  men  hvad 
der  var  af  langt  større  Betydning,  der  var  bleven  oprettet 
tre  Handelscontoirer  paa  Molukkerne,  og  Venskabet  med  Ban- 
tam var  bleven  fornyet,  medens  Tilstedeværelsen  af  en  saa 
stor  Flaade  paa  8  Skibe  overbeviste  de  Indfødte  om,  at  Hol- 
lænderne vare  noget  mere  end  Sørøvere.  At  Expeditionen 
havde  et  saa  godt  Udfald,  maa  i  Særdeleshed  tilskrives  van 
Necks  og  Heemskercks  kloge  og  maadeholdne  Opførsel,  og 
disse  to  Admiraler  bør  derfor  snarere  end  Houtman  regnes 
for  Stifterne  af  Hollands  Handel  i  det  ostindiske  Arkipel.  — 
Houtman  var,  som  vi  tidligere  have  berørt,  traadt  ud  af 
det  gamle  Compagnies  Tjeneste  og  gaaet  over  til  Moucheron, 
hvis  to  Skibe  han  skulde  føre  til  Indien.  Var  det  allerede 
en  fuldstændig  Feilregning  af  denne  at  overdrage  Comman- 
doen  til  en  saa  hensynsløs  og  ukyndig  Eventyrer,  som  netop 
havde  gjort  det  hollandske  Navn  forhadt  i  Indien,  saa  bedrog 
han  sig  endnu  mere  ved  at  tage  John  Davis  i  sin  Tjeneste, 
som  slet  og  ret  kun  var  Spion  for  Grev  Essex,  for  at  Eng- 
lænderne kunde  blive  bekjendte  med  «the  eastern  ports  of  the 
world».  Hvorledes  det  gik  Houtman  paa  denne  anden  Ex- 
pedition, er  kun  blevet  bekjendt  ved  Davis's  Rapport  til  Es- 
sex, som  findes  hos  «Purchas  his  pilgrimes  Vol.  1»>.      De  to 

Skibe  seilede  den  15de  Marts  1598  fra  Vlissingen,  altsaa  inden 
van  Neck,  men  kom  først  den  21de  Juni  1599  foran  Atsjin 
paa  Sumatra's  Nordkyst,  efterat  de  paa  Veien  havde  anløbet 
Madagascar,  hvor  Houtman  var  bleven  gjenkjendt  fra  sidst 
og  derfor  intet  havde  kunnet  udrette.  I  Atsjin  traf  man  en 
meget  stor  Handelsvirksomhed  og,  hvad  der  var  meget  uhel- 
digt, en  stor  Mængde  Portugisere.  Sultanen  synes  dog  i 
Begyndelsen  at  have  modtaget  Hollænderne  med  Velvillie  og 
foreslog  dem  endogsaa  at  hjælpe  ham  i  Krigen  mod  Johor. 
Men  Portugiserne,  som  nu  for  Alvor  begyndte  at  modarbeide 
Hollænderne  og  dertil  havde  udsendt  4  Skibe  fra  Malakka, 
vidste  at  gjøre  Houtmans  Opførsel  mistænkelig  for  Atsjine- 
serne,  der  myrdede  ham  tilligemed  de  Fleste  af  hans  Skibs- 
mandskab. Heldigere  var  det  andet  zeelandske  Compagni, 
men  Expeditionen  var  uden  Betydning  for  Hollands  Magt- 
udvikling i  Ostindien,  ligesom  og  de  tidligere  nævnte  Expe- 
ditioner  gjennem  Magellanstrædet ,  som  vi  derfor  her  rolig 
kunne  forbigaae.  Det  var  derimod  det  gamle  Compagni  for- 
beholdt at  bidrage  Mere  end  noget  andet  til  at  forøge  Hol- 
lands Indflydelse  i  Indien,  inden  det  ostindiske  Compagni 
blev  oprettet;  vi  ville  derfor  atter  følge  dets  Bestræbelser  i 
den  Ketning.  Endnu  inden  van  Neck  var  kommen  tilbage 
med  sin  rige  Ladning,  havde  Interessenterne  havt  Mod  til 
atter  at  udsende  tre  Skibe  under  Admiral  van  der  Hagen, 
som  den  13de  Marts  1600  kom  foran  Bantam,  hvor  imid- 
lertid Varerne  vare  saa  dyre,  at  der  ikke  kunde  blive  Tale  om 
at  faae  Ladning  der,  og  der  blev  derfor  sat  Cours  efter  Mo- 
lukkerne. Her  blev  han  opfordret  af  Capitain  Hitu  paa  Am- 
boina  til  at  komme  ham  til  Hjælp  imod  Portugiserne,  som 
fra  deres  Fort  paa  Ley-Timor  idelig  foruroligede  Amboine- 
serne.  Nødig  gik  van  der  Hagen  ind  herpaa,  men  udrustede 
tilsidst  to  væbnede  Barkasser,  som  tillige  med  hans  eget 
Skib  beleirede  Fortet  i  8  Uger,  uden  at  kunne  indtage  det. 
Handelen  blev  dog  ikke  glemt  i  Mellemtiden,  da  Admiral- 
skibet kunde  fyldes  med  Krydernelliker,  og  i  ethvert  Fald  var 

den  ydede  Hjælp  af  stor  Betydning,  thi  der  blev  nu  sluttet 
en  of-  og  defensiv  Alliance  med  Amboineserne,  som  til  Gjen- 
gjæld  paatoge  sig  at  bygge  en  Skandse  til  Hollænderne  og 
forpligtede  sig  til  udelukkende  at  levere  Nellikkerne  til  det 
gamle  Compagni.  Medens  Forhandlingerne  stode  paa,  kom 
de  to  af  Hagens  Skibe,  som  vare  gaaede  til  Bandaøerne,  atter 
tilbage.  De  vare  netop  komne  tidsnok  for  at  kunne  hjælpe 
Heemskercks  efterladte  Mandskab  paa  Neira  og  Lonthor. 
Saasnart  nemlig  de  to  unge  Colonier  vare  blevne  overladte 
til  sig  selv,  havde  en  Flaade  paa  13  Jonker,  bemandet  med 
1,500  Javanesere,  viist  sig  i  Farvandet  for  med  Vold  at  trænge 
Hollænderne  bort.  Denne  Expedition  var  navnlig  kommen 
istand  ved  de  Bestræbelser,  Gouverneuren  i  Malakka  havde 
anvendt  for  at  vise  Javaneserne  i  Tuban,  at  Hollænderne  ved 
selv  at  opkjøbe  Kryderierne  i  Molukkerne  vilde  tilintetgjøre 
Oplagsstederne  herfor  paa  Javas  ^^stkyst,  hvorfra  atter  Por- 
tugiserne i  Malakka  bleve  forsynede.  Bandaneserne  havde 
hidtil  beskyttet  deres  Gjæster,  men  uden  de  hollandske  Skibes 
Ankomst  havde  de  vistnok  overladt  dem  til  deres  egen  Skjæbne. 
Begge  Skibe  fik  nu  deels  nye  Kryderier,  deels  de  af  Han- 
delscontoirerne  for  van  Necks  Kogning  kjøbte  Varer  og  drog 
bort,  da  ogsaa  Javaneserne  vare  ude  af  Sigte;  derimod  havde 
de  to  Kjøbmænd  Veen  og  Stalpaert  Mod  nok  til  atter  at 
blive  tilbage.  Hagen  havde  nu  faaet  fuld  Ladning  og  vendte 
over  Bantam  tilbage  til  Holland.  Dette  Tog  var  altsaa  atter 
meget  fordeelagtigt  og  betydningsfuldt,  men  Besiddelsen  paa 
Amboina,  som  var  det  Allervigtigste,  skulde  kun  være  af  kort 
Varighed. 

Van  Necks  heldige  Expedition  satte  det  gamle  Compagni 
istand  til  at  udvikle  en  stor  Kraft,  og  Udrustningen  af  10 
Skibe  blev  besluttet  under  van  Necks  Overbestyrelse.  Da  det 
krævede  for  lang  Tid  at  gjøre  alle  disse  Skibe  færdige  paa 
een  Gang,  afgik  4  Skibe  med  250  Mand  allerede  den  21de  De- 
cember 1599  under  Viceadmiral  Wilkens  med  Befaling  til  om 
muligt  ogsaa  at  gaae  til  China,  medens  Concessionen,  ligesom 

det  brabantske  Compagnies,  udtrykkelig  lød  paa,  at  Reisen 
skulde  foregaae  directe  til  China.  Istedetfor  seiledes  atter  til 
Bantam,  som  efterhaanden  blev  Samlingspladsen  for  alle  hol- 
landske Skibe,  og  Wilkens  fik  endnu  tidsnok  Ladning  til  2 
Skibe,  som  vendte  hjem  med  Hagen.  De  to  andre  Skibe 
ble  ve  derimod  strax  sendte  til  Amboina  for  at  see  til  de  der 
Efterladte  i  det  nylig  erhvervede  Fort.  Det  var  atter  paa 
høie  Tid,  thi  vel  havde  Commandanten  samlet  300  Baharer 
Nelliker  (en  Bahar  =  520  S),  men  han  meddeelte  Vicead- 
miralen, at  han  hvert  øieblik  ventede  et  Overfald  af  Spaniere 
og  Portugisere  fra  Tidore,  hvorfor  det  var  bedst  at  indlade 
Varerne  og  forlade  Fortet.  Overfaldet  udeblev  vistnok  nogle 
Maaneder,  men  da  kom  der  ogsaa  en  Armada  fra  Goa  og 
Malakka,  som  fuldstændig  retfærdiggjorde  Gouverneurens  Frygt; 
det  gik  saa  ud  over  de  stakkels  Amboineser,  som  Hollæn- 
derne, uagtet  Aliian cetractaten,  overlod  til  deres  Skjæbne, 
men  da  de  udelukkende  vare  Handelsmænd,  maatte  Handels- 
interesserne  gaae  fremfor  Alt.  Det  Eneste,  hvad  der  derfor  blev 
udrettet  i  Molukkerne,  var,  at  Admiralen  fordrev  nogle  Por- 
tugisere, som  beleirede  en  Plantage  paa  Amboina,  hvilket 
atter  ophjalp  Hollændernes  Anseelse  saa  meget,  at  Capitain 
Hitu  gav  Comgagniet  Frihed  for  alle  mulige  Toldafgifter.  — 
Fra  Molukkerne  seilede  Viceadmiralen  til  Bali,  hvor  Hout- 
man  havde  efterladt  to  Landsmænd,  som  nu  vare  blevne  ud- 
mærket sprogkyndige  og  havde  bibragt  Fyrsten  saa  gunstige 
Forestillinger  angaaende  Holland,  at  denne  sagde:  Bali  og 
Holland  skulle  være  Et.  Som  Tegn  paa  sin  allerhøieste  Til- 
fredshed forærede  han  Chefen  en  Kone,  som  paa  ingen  mulig 
Maade  vilde  skilles  fra  denne  og  derfor  blev  ombord.  Hvor 
fordeelagtig  disse  to  Skibes  Reise  var,  kan  fremgaae  deraf,  at 
deres  Ladning  bestod  af  247,000  E  Krydernelliker,  84,000  Sb 
Peber,  3,900  u  Cubebe ,  foruden  27,100  Sb  Nelliker  for 
Amboinas  Gouverneur,  som  betalte  21,630  Gylden  i  Fragt. 
Lægges  hertil,  hvad  der  tidligere  var  blevet  indfort  af  Kry- 
derier  i  1599,  1600  og  1601,  er  det  utvivlsomt,  at  Compag- 

niet  har  gjort  gode  Forretninger,  og  at  Amsterdams  Handel 
havde  taget  et  meget  stort  Opsving.  Man  spørger  uvilkaar- 
lig,  hvad  der  blev  af  denne  store  Masse  Kryderier?  Rime- 
ligviis  blev  Tydsklands  Forbrug  tilfredsstillet  derved,  og  Meget 
kom  saaledes  paa  Frankfurter  Messe,  hvorved  Hollands  An- 
seelse som  Handelsfolk  blev  grundlagt  i  Tydskland.  Forbru- 
get af  Kryderier  maa  i  det  Hele  taget  have  været  ualmin- 
deligt stort  i  Europa  paa  den  Tid;  man  maa  næsten  have 
slugt  Peber,  thi  alene  i  Aaret  1603  bragte  Englænderne  og 
Hollænderne  3,000,000  E  paa  Markedet. 

I  Juni  1600  udsendtes  van  Neck  med  de  6  øvrige  Skibe 
med  bestemt  Ordre  til  at  gaae  til  China  og  Japan,  og  da 
der  hverken  kunde  erholdes  Ladning  i  Bantam  eller  paa 
Molukkerne,  blev  Coursen  ogsaa  sat  til  China.  Man  kjendte 
endnu  saa  lidt  til  Farvandet  her,  at  Skibene  uden  at  ane 
det  en  god  Dag  befandt  sig  at  være  et  godt  Stykke  opad 
Canton  Floden,  nær  Portugisernes  Besiddelse  Macao.  Dette 
var  meget  uheldigt,  thi  uagtet  Mandarinerne  i  Canton  nok 
syntes  at  ville  handle  med  Hollænderne,  saa  vidste  Portu- 
giserne ikke  alene  fuldstændig  at  forpurre  Handelen,  men 
bemægtigede  sig  endogsaa  to  Baade,  som  van  Neck  havde 
sendt  ud  til  Macao;  disses  Mandskab  blev  uden  videre  hængt, 
med  Undtagelse  af  de  5  Fornemste,  der  sendtes  til  Goa. 
Admiralen  anede  endnu  dengang  ikke,  hvor  hans  Mandskab 
var  blevet  af,  men  Forholdene  nødte  ham  til  at  skynde  sig 
bort;  først  senere  fik  han  at  vide,  hvad  der  var  hændet.  Det 
bør  dog  tilføies,  at  Portugisernes  Opførsel  ved  denne  Leilig- 
hed  blev  misbilliget  i  Goa,  og  at  Ophavsmanden  blev  sat 
under  Anklage  og  dømt.  Fra  China  naaede  van  Neck  Byen 
Patane  paa  Malakkas  Halvø  i  November  1601,  og  i  denne 
Havn  var  Modtagelsen  saaledes,  at  ikke  alene  alle  Skibene 
kunde  erholde  en  fuld  Peberladning,  men  der  oprettedes  til- 
lige et  Handelscontoir,    som    blev   af  ikke  ringe  Betydning. 

Medens  saaledes  det  gamle  Compagni  stadig  gjorde  gode 
Forretninger,  og  ligesaa  det  zeelandske  Compagni  (ten  Haeff), 

saaledes  som  vi  strax  skulle  omtale,  mislykkedes  atter  Mou- 
cherons  og  Lemaires  Expeditioner  ved  Uenighed  og  Forvirring, 
hvortil  ogsaa  Uheld  føiede  sig.  Vi  kunne  derfor  aldeles  for- 
bigaae  dem  og  beklage  kun,  at  to  saa  solide  Handelshuse 
som  Moucheron  og  Lemaire  derved  fik  deres  Knæk  og  gik 
aldeles  tilgrunde.  Det  var,  som  om  den  sydnederlandske  Na- 
tionalcharakteer  med  sin  større  Heftighed  og  mindre  Udhol- 
denhed ikke  egnede  sig  til  bringe  Farten  paa  Ostindien  istand, 
thi  baade  Moucheron  og  Lemaire  vare  forresten  deres  Sam- 
tids første  Handelsmænd,  baade  i  Kundskab  og  i  Dristighed. 

I  Aaret  1601  var  det  det  zeelandske  Compagni,  som  først 
sendte  sine  Skibe  ud,  og  den  7de  Juli  landede  Flaaden  ved 
Comorrene,  hvor  der  blev  knyttet  Venskabsforbindelser,  saa- 
ledes at  den  ved  Afreisen  fik  et  Anbefalings  brev  paa  Arabisk 
til  Atsjin,  et  interessant  Beviis  for,  hvilke  udstrakte  Handels- 
forbindelser der  fandt  Sted  mellem  Nationerne  ved  det  in- 
diske Ocean.  Allerede  den  23de  August  naaede  Zeelænderne 
Atsjin,  men  deres  Togt  frembyder  iovrigt  ingen  Interesse. 

Derimod  lykkedes  det  for  Borgemesteren  i  Amsterdam 
at  sammensmelte  tre  af  Compagnierne  til  et  enkelt,  som  i 
det  Mindste  indenfor  Amsterdam  havde  et  fuldstændigt  Mo- 
nopol, og  dette  mægtige  Handelsforbund  udsendte  nu  to 
Flaader,  som  i  alle  Henseender  vare  fortrinlig  udrustede. 
Den  mindste,  paa  det  gamle  Compagnies  egen  Regning,  var 
navnlig  bestemt  til  Molukkerne  for  at  afhente  Restancer,  og 
den  stod  under  Befaling  af  Admiral  Wolphert  Harmensz. 
Compagniets  Hovedflaade  bestod  derimod  af  8  Skibe,  stillede 
under  den  dygtige  Heemskercks  Commando.  Harmensz's  Flaade 
løb  ud  fra  Texel  den  21de  April  1601  og  kom  ikke  førend 
den  24de  December  i  Sundastædet,  hvor  man  advarede 
ham  mod  den  store  Armada  paa  8  Galioner,  hver  paa  1,000 
Tons,  og  22  Galeier,  som  laa  foran  Bantam.  Istedetfor  at 
undgaae  en  saadan  Overmagt  besluttede  Harmensz  i  Betragt- 
ning af  den  store  Betydning,  Bantams  Besiddelse  havde  for 
den  hollandske  Handel,   alligevel  næste  Dag  at  angribe  den. 

To  Timer  før  Solopgang  seilede  nu  den  uforfærdede  Søhelt 
med  kun  tre  Skibe  og  2  Jagter  ind  paa  Fjenden,  som  han 
fuldstændig  overraskede.  Spanierne  fattede  sig  imidlertid 
efterhaanden ,  der  blev  kæmpet  haardt,  og  henved  Aftenen 
trak  begge  Parter  sig  uhindret  tilbage  for  under  Land  at 
reparere.  Den  næste  Dag  var  det  haardt  Veir,  saa  Modstan- 
derne kom  ikke  i  Strid  forend  den  27de  December,  da  hvert 
af  Harmensz's  Skibe  entrede  en  Galei.  De  to  bleve  erobrede, 
og  bestyrtede  herover  stak  Portugiserne  Ild  i  tre  andre  for 
at  anvende  dem  som  Brandere,  men  Hollænderne  undgik  dem, 
og  tilsidst  havde  de  den  Tilfredsstillelse  at  see  den  store 
Armada  drage  bort. 

Denne  Vaabenbedrift  af  en  civil  Admiral  undlod  natur- 
ligviis  ikke  at  gjøre  sin  Virkning  paa  de  Indfødte.  Harmensz 
kunde  dog  ikke  blive  i  Bantam,  men  drog  strax  til  Moluk- 
kerne, hvor  han  vel  erholdt  en  god  Ladning,  men  nu  ikke 
var  tilbøielig  til  atter  at  optage  Kampen  med  Armadaen, 
som  ligeledes  var  fulgt  efter  for  at  tugte  Beboerne,  fordi  do 
indlode  sig  med  Hollænderne.  Han  vilde  ikke  risikere  sin 
Ladning  og  overlod  Beboerne  til  deres  haarde  Skjæbne. 

Ligesom  Harmensz  gjorde  ogsaa  Heemskerck  udmærkede 
Forretninger  paa  sin  Reise,  thi  han  medførte  ikke  mindre 
end  1,772,000  %  Peber,  144,000  %  Nelliker  o.  s.  v.  o.  s.  v. 
samt  et  portugisisk  Skib,  der  havde  en  Værdi  af  40  Tønder 
Guld.  At  hans  Modtagelse  i  Amsterdam  stod  i  Forhold  her- 
til, er  en  Selvfølge,  men  iøvrigt  blev  der  Intet  udrettet  for 
at  styrke  Handelsforbindelserne  med  Indien,  og  det  Samme 
kan  siges  om  andre  Expeditioner  inden  det  ostindiske  Com- 
pagnies  Fremkomst,  hvorfor  vi  ikke  længere  skulle  dvæle  ved 
disse  mere  eller  mindre  heldige  Forsøg,  af  ialt  65  Skibe, 
hvoraf  kun  11  gik  til  Grunde. 

Imidlertid,  hvor  Meget  der  end  hidtil  var  blevet  udrettet, 
hvor  store  Fordele  enkelte  Compagnier  end  havde  høstet,  saa 
var  det  endnu  saare  langt  fra,  at  Hollænderne  havde  erholdt 

en  fast  Magtstilling  i  Indien,   thi  Spanierne  og  Portugiserne 
vilde  netop  nu  til  det  Alleryderste  forhindre  en  saadan. 

Det  ostindiske  Compagni  fik  derfor  snart  at  vide,  at 
Handelen  for  en  Tid  i  det  Mindste  maatte  sættes  tilside  for 
med  Kraft  at  fore  Sværdet.  Det  holdt  haardt  at  beqvemme 
sig  dertil,  og  saalænge  Compagniet  ikke  instruerede  sine  Ad- 
miraler i  den  Retning,  gjorde  Hollændernes  Magt  i  Indien 
ingen  Fremgang,  men  gik  snarere  tilbage.  —  I  selve  Octroien 
var  Compagniets  krigeriske  Opgave,  navnlig  ved  Oldenbar- 
nevelts  Indflydelse,  heller  ikke  glemt,  thi  det  hed  udtrykkelig 
i  en  af  Artiklerne,  at  der  i  Indien  maatte  bygges  Forter  og 
befæstede  Steder  og  ansættes  Gouverneurer  og  Krigsfolk.  — 
Stor  var  derfor  Hollands  Forventning  angaaende  Alt  det,  som 
Compagniet  vilde  udrette,  og  ligesaa  stor  var  Fjendens  Frygt 
for  dets  Magt;  om  der  var  Grund  hertil,  skulle  vi  nu  nær- 
mere undersøge. 

Den  forste  Expedition,  som  det  ostindiske  Compagni  ud- 
sendte, bestod  af  15  Skibe.  Fortruppen  under  Viceadmiral  de 
Weert,  3  Skibe  stærk,  var  allerede  afseilet  den  31te  Marts 
1602;  Hovedflaaden  under  Admiral  Warwyck  kom  først  af- 
sted den  17de  Juni.  De  Weert  var  bestemt  til  Ceylon,  og 
efter  en  heldig  Reise  kom  han  ogsaa  dertil,  men  da  der  ikke 
kunde  faaes  Ladning,  havde  han  allerede  besluttet  at  gaae 
til  Atsjin,  hans  andet  Bestemmelsted,  da  Rajahen  i  Batticalao 
vidste  at  overtale  ham  til  at  besøge  Maharajahen  i  Candia, 
hvilket  han  ogsaa  besluttede  sig  til  efter  at  have  sendt  to  af 
Skibene  iforveien  til  Atsjin.  I  Candia  blev  han  udmærket 
modtaget,  og  han  fortalte  da  Fyrsten,  at  han  var  kommen  for 
at  knytte  frie  Handelsforbindelser  med  Indiens  Fyrster.  Maha- 
rajahen meente  saa,  at  han  ikke  kunde  komme  noget  bedre 
Sted  hen,  og  foreslog  ham  strax  imod  udmærket  glimrende 
Tilbud  at  beleire  Gale  og  at  indtage  Colombo ,  men  de 
Weerts  Magt  var  for  ringe,  og  Maharajahens  Tilbud  laa  for 
en  Deel  kun  i  Munden,  saa  han  seilede  til  Atsjin;  her  vare 
Forholdene  dog  ikke  heldige,  og  da  det  lykkedes  ham  at  samle 


140  Hollændernes  første  Colonisationsforsøg. 

7  Skibe,  syntes  han  øieblikket  kommet  til  at  forsøge,  hvad 
han  kunde  udrette  paa  Ceylon,  navnlig  da  Sultanen  i  Atsjin 
ogsaa  gav  ham  Gesandter  med  paa  Veien,  der  yderligere 
skulde  anbefale  ham  hos  Maharajahen.  Opfyldt  af  store  For- 
ventninger kom  de  Weert  saaledes  den  25de  April  1603 
foran  Batticalao  og  blev  meget  venlig  modtaget;  medens  der 
nu  blev  sendt  Breve  tilCandia  for  at  underrette  Maharajahen 
om  Hollændernes  Tilbagekomst,  knyttede  Admiralen  flere 
Handelsforbindelser,  og  saaledes  syntes  Alt  at  gaae  efter 
ønske,  da  de  Weert's  Mandskab  ved  Uforsigtighed  og  Lige- 
gyldighed mod  de  Indfødtes  Skikke  fuldstændig  fordærvede 
det  gode  Forhold  til  Eajahen  i  Batticalao  og  dets  Befolkning. 
Det  gik  her  som  saa  ofte  senere.  Hollænderne  ringeagtede 
Folkets  Overtro,  kunde  ikke  sætte  sig  ind  i  dets  Tænkemaade 
og  fattede  ikke,  at  netop  dette  kunde  drage  saa  alvorlige  Føl- 
ger efter  sig.  Her  paa  Ceylon  manglede  Hollænderne  Kjød, 
og  da  de  Indfødte  ikke  vilde  dræbe  Oxerne,  eftersom  det  var 
i  Strid  med  deres  Eeligion,  gjorde  Hollænderne  det  selv. 
Kun  de  Weerts  gode  Forhold  til  Candias  Fyrste  beskyttede 
ham  denne  Gang,  men  dette  skulde  heller  ikke  vare  længe. 
Der  kom  nok  Breve  fra  ham,  hvori  de  tidligere  Tilbud  for- 
nyedes, og  hvori  der  lagdes  en  Angrebsplan  paa  Gale,  men 
uheldigviis  kom  der  nu  netop  4  portugisiske  Skibe  foran 
Batticalao,  hvilke  de  Weert  erobrede,  og  forsaavidt  syntes 
Alt  fortræffeligt,  ja  Maharajahens  Glæde  herover  var  ogsaa  saa 
stor,  at  han  strax  reiste  hen  til  Seirherren,  men  sendte  lilbud 
iforveien  om  at  bede  de  Weert  om  ikke  at  løslade  en  eneste 
Fange.  Nu  havde  Admiralen  netop  sat  alle  Fanger  i  Frihed,  og 
sit  givne  Ord  tro  sendte  han  dem  med  to  af  de  erobrede 
Fartøier  til  Negapatnam,  men  denne  Ordholdenhed,  som  var 
ufattelig  for  en  asiatisk  Fyrste,  skulde  snart  koste  ham  Livet. 
Maharajahen  havde  nemlig  haabet  paa  at  faae  sin  fangne  Søn 
udleveret  mod  disse  Fanger,  og  da  han  hørte,  at  de  vare 
^rigivne,  blev  han  yderst  forbittret  paa  de  Weert,  hvem  han 
fra  nu  af  betragtede  som  en  falsk  Ven.      Intet  røbede  dog 

Maharajahens  forandrede  Tænkemaade,  da  de  senere  traf  sam- 
men; de  vare  endogsaa  Begge  tilstede  ved  et  stort  Gjæstebud 
hos  Rajahen,  men  efter  Maaltidet  traadte  pludselig  bevæbnede 
Mænd  frem,  som  sloge  de  Weert  og  alle  tilstedeværende  Hol- 
lændere ihjel.  Ogsaa  Alle  de,  som  vare  i  Land,  fik  samme 
Skjæbne,  saa  at  der  blev  myrdet  47  Personer,  6  farligt  saarede 
(1ste  Juni  1603).  Det  Uhyggeligste  for  de  Ombordblevne  var, 
at  de  slet  ikke  anede,  hvad  der  var  Skyld  i  Catastrophen,  og 
skjøndt  Rajahen  sendte  den  ene  Gave  efter  den  anden  og  bad 
Hollænderne  undskylde  det  Skete,  saa  besluttede  de  dog  at 
forlade  øen.  Nu  fik  Maharajahen  ogsaa  Skrupler,  han  svær- 
gede ved  Alt,  hvad  der  var  ham  helligt,  at  han  vilde  gjøre 
det  Skete  godt  igjen,  man  maatte  troe  ham,  der  skulde  blot 
sendes  en  Afsending  til  Candia  for  at  overbevise  sig  om,  at 
der  var  Caneel,  og  virkelig  havde  en  Kjøbmand  Mod  til  at 
paatage  sig  dette  Hverv.  Imidlertid  indkjøbte  Hollænderne 
selv  80,000  E  Caneel,  og  Afsendingen  kom  ogsaa  tilbage, 
men  da  han  ikke  havde  fundet  tilstrækkelig  mange  Varer, 
besluttede  Viceadmiralen,  Pietersz,  for  Alvor  at  forlade  øen 
med  den  Besked,  at  hvis  Maharajahen  virkelig  meente  det 
godt  med  Hollænderne,  skulde  han  samle  to  Ladninger  Caneel 
og  Peber,  som  de  hollandske  Skibe  strax  kunde  indlade.  Den 
31te  Juli  lettede  Viceadmiralen  Anker  for  at  seile  til  Pa- 
tane,  og  saaledes  brast  Haabet  om  at  komme  i  varig  Han- 
delsforbindelse med  den  rige  O,  som  først  i  Aaret  1656 
kom  under  det  ostindiske  Compagnies  Herredømme.  —  Ved 
et  Tilfælde  kom  Viceadmiralen  paa  sin  Reise  i  Forbindelse 
med  Sultanen  af  Johor,  Portugisernes  uforsonlige  Fjende,  og 
denne  Forbindelse  gav  atter  Anledning  til,  at  Compagniet 
bestræbte  sig  for  at  erobre  Malakka,  hvilket  dog  mislykkedes, 
som  vi  senere  skulle  see  navnlig  paa  Grund  af  Mangel  paa 
Kræfter.  Pietersz  hjalp  Sultanen  af  Johor  med  at  fordrive 
nogle  portugisiske  Skibe,  men  da  disse  erholdt  betydelig  For- 
stærkning af  Mendo9as  Flaade,  lod  han  sin  nye  Bundsforvandt 
i  Stikken  og  seilede  til  Patane,    hvor   der   blev   oprettet  et 

Handelscontoir  og  indtaget  Ladning;  men  saa  antog  ogsaa 
Viceadmiralen  sin  Mission  for  endt,  og  han  vendte  derfor  i 
April  1604  tilbage  til  Fædrelandet. 

Hovedflaaden  under  Warwycks  Commando  var  den  29de 
April  1603  ankommen  paa  Bantams  Rhed.  Shabandaren  der  paa 
Stedet  syntes,  at  det  ikke  var  for  tidligt  at  forhoie  Skibs- 
og  Toldafgifterne  for  de  hollandske  Skibe,  som  seilede  bort 
med  saa  mange  kostbare  Ladninger,  og  Admiralen  var  nødt 
til  at  gaae  ind  paa  hans  Forlangende,  men  saa  kjøbtes  der 
ogsaa  32,500  Sække  Peber  (en  Sæk  å  60  S),  hvormed  4  Skibe 
tildeels  bleve  ladede  og  sendte  tilbage  til  Holland,  og  For- 
holdet blev  saa  godt  med  Bantam,  at  Warwyck  vidste  at 
erhverve  en  stor  Gaard  med  Steenbygninger  midt  i  den  bedste 
Deel  af  Byen,  og  dette  storm-  og  brandfrie  Sted  blev  Hol- 
lændernes første  egentlige  Loge  i  Arkipelet ,  hvorover  en 
Præsident  fik  Commandoen.  Ham  underordnede  stode  en  Kjøb- 
mand,  2  Assistenter  og  6  Mand,  som  med  en  stor  Drifts- 
capital  skulde  indkjøbe  Varer  til  beleilig  Tid  og  ved  Hjælp 
af  smaae  Fartøier  staae  i  Forbindelse  med  andre  Oplagssteder. 
At  Anlæget  har  været  temmelig  storartet,  fremgaaer  ogsaa 
deraf,  at  der  blev  oprettet  en  Domstol  med  4  Assessorer  til 
at  djømme  i  civile  og  criminelle  Sager.  Ligesom  i  Bantam 
erhvervede  Warwyck  ogsaa  i  Grissee  en  Gaard  og  fuldstændig 
Toldfrihed  imod  ikke  at  ø\e  Fjendtligheder  mod  Portugiserne 
i  selve  Havnen.  I  Grissee  efterlod  Warwyck  7  Kjøbmænd 
paa  Contoiret  med  en  Capital  af  18,000  Realer,  og  nu  ag- 
tede han  sig  til  Johor,  men  da  Moussonen  var  imod  paa  den 
Tid,  blev  han  kastet  paa  Borneos  Kyst  i  Nærheden  af  Sukka- 
dana.  Han  var  altsaa  den  første  Hollænder,  som  besøgte 
denne  vigtige  -0.  Localiteterne  toges  i  -Øiesyn,  og  flere 
Diamanter  kjøbtes;  men  dette  var  ogsaa  hele  Udbyttet  af 
Besøget,  og  da  Moussonen  igjen  var  bleven  heldig,  fortsattes 
Reisen  til  Johor,  hvis  Sultan  var  meget  i  Betryk,  men  iste- 
detfor  at  yde  ham  kraftig  Bistand,  fik  han  blot  noget  Krudt 
og  Bly,  og  Warwyck  fortsatte  sit  Togt  til  China,    som  han 

fremfor  Alt  skulde  søge  at  komme  i  Handelsforbindelse  med. 
Disse  Bestræbelser  førte  dog  ikke  til  noget  gunstigt  Resultat, 
og  Admiralen  besluttede  sig  derfor  omsider  til  at  reise  hjem. 
Her  havde  man  i  1602  faaet  Underretning  om,  hvorledes 
Portugiserne  havde  hærget  Arkipelet  med  Mendoyas  store 
Flaade,  og  hvorledes  Hollænderne  vare  blevne  myrdede  i 
Macao,  og  Compagniet  indsaae  nu  Nødvendigheden  af  atter 
at  udsende  en  Flaade,  som  med  Kraft  kunde  træde  op  mod 
de  forhadte  Spaniere  og  Portugisere.  Dertil  blev  der  udrustet 
13  Skibe,  hvoraf  flere  over  500  Tons  drægtige  med  1,180 
Mand  ombord,  og  de  stilledes  nnder  Admiral  van  der  Hagens 
Commando.  Han  fik  meget  bestemte  Instruxer:  først  skulde 
han  tage  Station  i  Mosambique-Strædet  for  at  lure  paa  alle 
Skibe,  som  fra  Lissabon  droge  til  Goa;  dernæst  skulde  han 
begive  sig  til  Malabarkysten  i  Forindien,  vise  Flaget  foran  Goa, 
udbrede  Skræk  og  Forvirring  og  slutte  Forbund  med  de  ind- 
fødte Fyrster  der  i  Nærheden,  og  endelig  skulde  han  med 
Kraft  understøtte  Johors  Sultan  for  om  muligt  fuldstændig 
at  forjage  Portugiserne  fra  Halvøen  Malakka.  Handelen 
maatte  dog  ikke  sættes  tilside,  og  for  at  kunne  være  fuld- 
stændig inde  i  Forholdene  fik  Admiralen  et  meget  interessant 
Memorandum  med  angaaende  Handelens  Standpunkt  i  Indien, 
som  nu  forbauser  os  ved  sin  Nøiagtighed  i  Beskrivelse  af  For- 
hold, som  for  8  Aar  siden  vare  aldeles  ubekj endte  i  Amster- 
dam. Endelig:  «nervus  bellii).  Pengene  vare  fremfor  Alt  ikke 
glemte,  thi  Admiralen  medførte  100,000  Gylden  i  Contanter 
og  738,000  Gylden  i  Varer,  Krudt  og  Bly  ikke  iberegnet. 
Flaaden  forlod  Texel  den  18de  December  1603,  men  Over- 
reisen var  ikke  videre  heldig,  thi  først  den  17de  Juni  ankom 
den  til  Mosambique,  hvor  der  dog  ikke  blev  udrettet  Noget, 
ligesaa  lidt  som  i  Goa.  Større  Forventninger  knyttede  sig 
til  Admiralens  Besøg  i  Calikut.  Allerede  tidligere  havde  de 
to  zeelandske  Kjobmænd  begivet  sig  herhen  for  at  knytte 
Handelsforbindelser,  men  Portugiserne  havde  vidst  at  tage 
dem  tilfange  og  hængt  dem.      Medens  van  der  Hagen  laa 

her,  sendte  Portugiserne  20  Fregatter  til  dette  Sted  for  til 
enhver  Priis  at  forhindre  Afslutningen  af  et  Handelsforbund, 
men  Flaaden  blev  drevet  tilbage,  og  Admiralen  havde  en 
Sammenkomst  med  den  før  saa  mægtige  Keiser,  hvis  Resultat 
ikke  alene  var  et  of-  og  defensivt  Forbund,  men  tillige 
Afstaaelsen  af  et  befæstet  Punkt  paa  Malabarkysten.  Ha- 
gen syntes  dog  ikke,  at  han  var  stærk  nok  til  strax  for 
Alvor  at  optage  Kampen  med  Portugiserne  paa  dette 
Punkt,  da  han  ikke  vidste,  hvorledes  Forholdene  vare  i  Hol- 
lændernes egentlige  Centralpunkt.  Han  reiste  derfor  med 
Løfte  om  at  komme  igjen  og  satte  nu  endelig  Cours  efter 
Bantam,  hvor  han  ankom  den  31te  December.  Næppe  var 
Hagen  ankommen  i  Bantam,  førend  han  modtog  et  Gesandt- 
skab fra  Amboina,  som  i  hjerteskj ærende  Udtryk  skildrede 
ham  den  Skjæbne,  Mendo9a  havde  beredt  øen,  og  derfor 
bønfaldt  om  Hjælp.  Der  var  altsaa  ingen  Tid  at  spilde,  og 
efter  at  der  var  ansat  en  ny  Præsident  i  Bantam  s  Loge,  af- 
seilede  Admiralen  den  25de  Januar  herfra  og  naaede  Ulyk- 
kesstedet allerede  den  21de  Februar.  Endnu  inden  der  var 
løst  et  Skud,  overgav  Portugiserne,  af  Frygt  for  den  store 
Magt,  deres  Fort,  og  efterat  Forbundet  med  Capitain  Hitu 
var  bleven  fornyet,  og  Indbyggerne  havde  aflagt  Troskabseden 
til  Generalstaterne,  blev  Frederik  Houtman  ansat  som  første 
Gouverneur  over  Amboina  og  tilhørende  øer.  Eskadren  blev 
nu  deelt  i  to  Dele.  Hagen  selv  seilede  til  Banda,  medens 
Viceadmiral  Bastiaansz  med  5  Skibe  blev  sendt  til  Tidore  for 
at  forsøge  Indtagelsen  af  det  derværende  spanske  Fort.  Dette 
lykkedes  over  al  Forventning,  navnlig  ved,  at  et  Krudtmagasin 
fløi  i  Luften,  og  det  hollandske  Flag  vaiede  nu  paa  alle  de 
vigtigste  Steder  i  Moiukkerne,  men  Viceadmiralen  efterlod 
imod  Ternaternes  udtrykkelige  Raad  kun  en  meget  svag  Be- 
sætning i  det  erobrede  Fort ,  og  denne  Letsindighed  havde 
nær  været  Aarsag  i,  at  Molukkerne  for  stedse  vare  gaaede  tabte 
for  Hollænderne;  thi  det  næste  Aar  vendte  Spanierne  med 
stor  Styrke  tilbage  fra  Manilla,  de  erobrede  Tidore,  den  største 

Part  af  Ternate  og  sikkrede  sig  saaledes,  at  det  først  efter 
en  langvarig  og  fortvivlet  Kamp,  som  i  hai  Grad  hæmmede 
Hollændernes  Colonisationsforsøg  paa  andre  vigtige  Punkter, 
lykkedes  dem  at  blive  Eneherrer  over  denne  vigtige  øgruppe. 
Admiral  van  der  Hagen  var,  som  vi  have  seet,  gaaet  til  Ban- 
dagerne, hvor  han  atter  oprettede  flere  Handelscontoirer  og 
sluttede  vigtige  Contracter  med  øernes  Fyrster,  hvori  som 
sædvanlig  den  udelukkende  Handel  med  Muskatnødder  og 
Muskatblomst  blev  forbeholdt  Hollænderne;  der  blev  efterladt 
en  Overkjøbmand  van  Bergel,  som  i  1609  blev  ophøiet  til 
Gouverneur  over  Bandaøerne.  Hvad  van  der  Hagens  Flaade 
forresten  har  udrettet,  veed  man  kun  Lidt  om,  med  Undtagelse 
af,  at  Guinea  blev  opdaget,  og  at  de  fleste  Skibe,  forsynede 
med  gode  Ladninger,  kom  tilbage  til  Holland. 

Først  i  1605  blev  her  atter  udrustet  en  Flaade  paa  11 
Skibe  under  Admiral  Matelief,  hvis  Bedrifter  vi  nu  skulle 
gjøre  os  bekj endte  med.  Hans  Instrux  lød  paa,  at  han  fra 
Cap  skulde  sende  to  Skibe  til  Guseratte,  et  til  Koromandel, 
to  til  Molukkerne,  to  til  Bantam,  medens  han  selv  med  fire 
Skibe  skulde  vende  sig  til  Malakka,  og  der  gaae  angrebsviis 
tilværks.  Den  12te  Mai  1605  seilede  Mantelief  ud  og 
stødte  underveis  heldigviis  paa  van  der  Hagen  ved  Mau- 
ritius, saaledes  at  de  to  Admiraler  kunde  tale  sammen 
angaaende  de  virkelige  Forhold,  thi  hvad  kunde  det  nytte,  at 
Compagniet  gav  Instruxer,  som  vare  baserede  paa  Efterret- 
ninger for  mange  Tider  iforveien?  Matelief  fik  saaledes  at 
vide,  at  Portugiserne  under  Mendoya  navnlig  forstærkede  sig 
i  Malakka,  og  han  syntes  derfor,  at,  da  al  Fare  saaledes  skrev 
sig  herfra,  var  det  bedst  at  tage  Tyren  ved  Hornene  og  at 
seile  med  hele  Flaaden  til  Malakka,  hvor  han  først  ankom 
den  1ste  Mai  1606.  1  Begyndelsen  troede  han  at  kunne 
tage  Byen  ved  et  coup  de  main,  men  den  var  omgivet  med 
Mure,  og  et  saadant  Forsøg  maatte  opgives,  hvorfor  Matelief 
henvendte  sig  til  Sultanen  i  Johor  for  at  erholde  hans  Bi- 
stand,   Flaaden  og  Sultanen  beleirede  nu  Malakka  i  4  Maa- 

neder  med  det  Resultat,  at  Forstaden  blev  rammet  og  nogle 
Skibe  brændte,  men  alt  Haab  om  at  udrette  Mere  glippede, 
da  der  indfandt  sig  en  stærk  Flaade  fra  Goa,  hvormed  Kam- 
pen idelig  maatte  optages,  saa  at  Hollænderne  tilsidst  med 
et  Tab  af  to  Skibe  maatte  trække  sig  tilbage  til  Johor,  hvor 
der  indlededes  nye  Forhandlinger  med  Sultanen  om,  nu  da  Ma- 
lakkas  Erobring  var  mislykket,  at  indromme  det  ostindiske  Com- 
pagni  et  Stykke  Jord  paa  Fastlandet  eller  paa  en  af  -Øerne, 
hvor  der  kunde  bygges  Huse  og  et  Fort  til  Skadeserstatning, 
fordi  Hollænderne  ikke  fik  Malakka.  Disse  Forhandlinger 
kronedes  med  Held,  men  desuagtet  vilde  Matelief  endnu  en- 
gang prove  Krigslykken,  og  han  begav  sig  atter  med  de  9 
tiloversblevne  Skibe  til  Portugisernes  Rede,  hvor  han  til- 
kæmpede sig  en  glimrende  Seir  over  deres  Flaade,  idet  7 
Skibe  med  590  Mand  bleve  ødelagte,  medens  de  andre  kom 
paa  Grund.  Havde  Matelief  nu  havt  fuldkommen  Handle- 
frihed, havde  han  heelt  kunnet  sætte  Handelens  Interesser 
tilside,  vilde  han  atter  have  optaget  Beleiringen,  men  han 
syntes  ikke,  at  Tiden  tillod  ham  at  gjore  Mere,  og  seilede 
derfor  til  Quedo,  hvor  han  erholdt  meget  foruroligende  Efter- 
retninger fra  Molukkerne,  saa  at  han  med  6  Skibe  strax  be- 
gav sig  til  dette  truede  Punkt,  medens  3  Skibe  under  Vice- 
admiral Olivier  de  Vivere  bleve  sendte  til  Atsjin.  Her  blev 
der  sluttet  en  meget  vigtig  Overeenskomst  med  Sultanen, 
som  lovede  at  afstaae  Hollænderne  et  Sted,  hvor  Skibene 
kunde  have  et  fælles  rendez-vous,  hvor  der  kunde  bygges 
Magasiner  og  andre  nødvendige  Bygninger.  Hvis  denne  Over- 
eenskomst virkelig  var  bleven  holdt,  vilde  Batavia  vistnok  aldrig 
være  bleven  til,  da  Compagniet  navnlig  søgte  efter  et  Cen- 
tralpunkt ved  Malakkastrædet.  Men  da  Hollænderne  i  1610 
anholdt  om  at  faae  Overeenskomsten  opfyldt,  dementerede 
Sultanen  den  aldeles,  og  da  nu  tillige  Søveien  fra  China  til 
Koromandelkysten  blev  lagt  vesten  om  Sumatra,  tabte  Atsjin 
Meget  af  sin  Betydning,  og  Tanken  om  Hovedstationens  An- 
læg paa  Sumatras  Nordkyst  blev  derfor  heelt  opgivet. 

Som  vi  nylig  have  seet,  havde  Spanierne  og  Portugiserne 
atter  erobret  den  største  Part  af  Molukkerne.  Hollændernes 
troe  Bundsforvandt,  Kongen  af  Ternate,  havde  ikke  alene 
maattet  søge  sin  Tilflugt  hos  Kongen  af  Gilolo,  men  var 
endogsaa  lokket  bort  derfra  og  ført  til  Manilla.  Der  blev 
dog  snart  valgt  en  ny  Konge,  som  sendte  Bud  efter  Hollæn- 
derne i  Bantam,  men  da  ingen  Admiral  befandt  sig  her, 
varede  det  atter  nogen  Tid,  inden  Matelief  fik  Underretning 
om  øernes  overhængende  Fare,  saa  det  varede  til  den  27de 
Marts  1607,  inden  hap  kom  paa  Amboinas  Khed.  Gouver- 
neuren  meddeelte  ham,  at  Tilstanden  der  paa  øen  var  til- 
fredsstillende, kun  levede  Europæerne  et  forargeligt  Levnet, 
og  for  at  imødegaae  det  gav  Matelief  Tilladelse  til  at 
Mandskabet  giftede  sig  med  Indfødte ,  for  at  knytte  det 
fastere  til  Landet ;  paa  Amboinesernes  Forlangende  blev 
der  tillige  efterladt  en  Doctor ,  som  skulde  være  Lærer 
for  de  Indfødtes  Børn,  og  disse  ere  de  første  Spor  til,  at 
Hollænderne  viste  nogen  Interesse  for  at  udbrede  lidt  Dan- 
nelse mellem  Beboerne.  Det  blev  nu  endelig  paatænkt  at 
understøtte  Kongen  af  Ternate  og  at  fordrive  Spanierne  fra 
øen,  men  det  viste  sig  snart,  at  deres  Stilling  var  saa  stærk, 
at  Matelief  selv  med  sin  ret  anseelige  Styrke  ikke  kunde  for- 
drive dem.  Han  indskrænkede  sig  derfor  til  at  anlægge  et 
Fort  til  Beskyttelse  for  Kongen  og  de  faa  tiloversblevne  Be- 
boere, hvilket  Arbeide  kun  gik  langsomt  fra  Haanden,  da 
Ternaterne  løb  deres  Vei,  og  Hollænderne  gjorde  Oprør,  men 
efter  en  Maaneds  Forløb  var  det  dog  saavidt  færdigt,  at  Ma- 
telief meente  at  kunne  overlade  Forsvaret  til  Besætningen, 
da  han  jo  skulde  gaae  til  China  for  at  erholde  en  Ladning, 
hvad  der  for  Compagniet  var  det  Allervigtigste.  Portugiserne 
sørgede  dog  ogsaa  denne  Gang  for,  at  dette  mislykkedes. 
Admiralen  maatte  vende  tilbage  til  Bantam,  og  først  da 
tænkte  han  paa  atter  at  gjøre  Noget  for  Besætningen  paa 
Ternate,  hvem  han  sendte  et  Skib  med  Levnetsmidler. 

10* 

Dette  kom  til  rette  Tic! ;  thi,  som  det  var  at  vente,  næppe 
havde  Admiralen  forladt  ^en,  førend  Spanierne  fra  Gamma- 
lama og  Tidore  gjorde  et  Angreb  paa  det  endnu  aldeles 
ufuldendte  Fort,  som  ikke  engang  var  monteret  med  en 
eneste  Kanon;  desuagtet  lykkedes  det  Besætningen  at  holde 
sig,  men  dens  Stilling  blev  mere  og  mere  fortvivlet,  da  to  af 
Jagterne,  som  vare  blevne  tilbage,  forliste,  og  der  atter  kom 
nye  Hjælpetropper  fra  Manilla.  I  det  Hele  taget  var  An- 
læget  af  dette  Fort  et  Misgreb,  naar  der  ikke  tillige  gjordes 
alvorlige  Foranstaltninger  for  at  komme  i  Besiddelse  af  Spa- 
niens Forter,  thi  disse  bleve  nu  betydelig  forstærkede,  da 
Spanierne  mærkede,  at  Hollænderne  ikke  alene  vilde  have 
Adgang  som  Kjobmænd,  men  tillige  udelukkende  vilde  be- 
herske Molukkerne. 

En  Maaned  efter  Mateliefs  Ankomst  til  Bantam  kom 
der  et  Skib  med  hemmelige  Instruxer  fra  Compagniets  Over- 
bestyrelse, som  nu  endelig  gav  Befaling  til,  at  Krigen  skulde 
gaae  foran  Handelen,  at,  hvis  Malakka  endnu  ikke  var  erobret, 
skulde  Johor  besættes  og  forstærkes,  medens  der  flittig  skulde 
krydses  i  Malakkastrædet  og  de  chinesiske  Farvande  for  at 
opsnappe  Fjendens  Handelsskibe.  Denne  Instrux  kom  for  Mate- 
liefs Vedkommende  rigtignok  bagefter,  thi  hidtil  havde  han 
netop  for  Handelens  Skyld  overalt  taget  halve  Forholdsregler, 
og  Alt  var  derfor  ogsaa  mislykket  for  ham,  saavel  Malakkas 
Beleiring  som  Johors  Befæstning,  Ternates  Erobring  og  China- 
handelens  Opkomst.  Admiralen  foldte  det  kun  altfor  godt 
selv  og  var  mismodig,  men  medens  han  speculerede  herover, 
kom  Admiral  van  Caerden  den  6te  Januar  1608  paa  Ban- 
tams  Rhed  med  en  ny  Flaade  paa  7  Skibe,  efter  at  have  været 
næsten  to  Aar  underveis.  Denne  kostbare  Tid  var  medgaaet 
deels  til  at  beleire  Portugisernes  Castel  paa  Mosambique, 
deels  til  at  krydse  efter  fjendtlige  Handelsskibe  og  at  besøge 
Samorinen  af  Calicut,  men  medens  der  herved  Intet  udret- 
tedes, hvor  megen  Nytte  havde  omvendt  disse  Skibe  ikke  kunnet 
gjøre  i  Arkipelet,  hvor  Hollændernes  Herredømme  endnu  saa 

langt  fra  var  sikkret,  at  deres  Stilling  tværtimod  blev  tem- 
melig fortvivlet?  Saasnart  van  Caerden  var  ankommen  til 
Bantam,  havde  han  en  Sammenkomst  med  Matelief,  nu  hans 
Overmand,  som  gav  ham  et  fuldstændigt  Overblik  over  Til- 
standen i  Indien  og  meddeelte  ham  den  hemmelige  Instrux. 
Van  Caerden  havde  isinde  strax  at  begive  sig  til  Johor,  hvor- 
imod Matelief  indvendte,  at  dette  under  de  nuværende  For- 
hold var  umuligt,  eftersom  Vestmonsunen  blæste,  og  det  tillige 
var  af  yderste  Vigtighed  at  gaae  til  Ternate;  thi  blev  Besæt- 
ningen der  ikke  hjulpen  strax,  var  det  rimeligviis  snart  for 
seent.  —  Van  Caerden  lod  sig  dog  ikke  overbevise,  og  det  var 
kun,  efterat  han  havde  lært  Vestmonsunen  at  kjende,  at  han 
vendte  Stevnen  imod  Ternate,  hvor  han  ankom  i  Mai  1608. 
Da  han  foruden  sine  egne  6  Skibe  endnu  forefandt  4  andre, 
meente  han  i  Forbindelse  med  øens  Hjælpetropper  at  være 
stærk  nok  til  at  erobre  Tidore  og  Fortet  Gamma-lama,  men 
Forsøget  mislykkedes.  Heldigere  var  han  imod  Fortet  paa 
øen  Matsjian,  der  kun  var  svagt  besat  og  derfor  efter  faa 
Timer  blev  taget  tilligemed  en  Mængde  Skyts,  Vaaben  og 
Kryderier,  hvilket  havde  en  ikke  ringe  Betydning;  men  denne 
ene  Fordeel  ledsagedes  atter  af  flere  Ulykker,  deriblandt  først 
og  fremmest  en  heftig  Jordrystelse,  som  gjorde  et  meget 
stærkt  Indtryk  paa  Hollænderne,  da  de  aldrig  havde  oplevet 
noget  Saadant  for.  To  af  de  største  Skibe  gik  herved  aldeles 
tilgrunde,  og  dermed  ghppede  Admiralens  sidste  Haab  om  at 
erobre  enten  Tidore  eller  Gamma -lama,  hvorfor  han  sendte 
tre  Skibe  til  Bantam,  medens  han  selv  vilde  opsøge  Spanierne 
i  Manilla  og  gjøre  rigt  Bytte  i  Farvandene  der.  Men  paa 
Veien  derhen  blev  han  den  17de  September  angrebet  af  to 
spanske  Galeier,  som  tvang  ham  til  at  overgive  sig.  Fan- 
genskabet var  desto  harmeligere,  fordi  han  lige  kom  som 
Seirherre  fra  en  lille  Q  ved  Gilolos  Kyst,  hvor  han  havde 
erobret  et  spansk  Fort.  Indtil  1610  blev  Admiralen  holdt 
fangen  i  Gamma-lama,  og  med  dette  Uheld  faldt  naturligviis 
alle  mulige  Erobringsplaner,  ja  Ternate  vilde  vistnok  under 

disse  Omstændigliecler  være  gaaet  tabt,  hvis  ikke  Spanierne 
af  Mangel  paa  Levnetsmidler  havde  forholdt  sig  rolige.  Saa- 
ledes  holdt  Hollænderne  sig  i  deres  Forter  paa  Ternate  og 
]\Iatsjian,  og  disse  to  Punkter  tjente  nu  som  Udgangspunkt 
for  den  Undsætning,  som  under  Admiralerne  Wittert  og  Hoen 
snart  skulde  vise  sig  i  Farvandet.  Forinden  vi  følge  disse 
Bedrifter,  bliver  det  dog  atter  nødvendigt  at  betragte  det  ost- 
indiske Compagnies  Tilstand  i  det  Hele  taget.  De  forskjellige 
Expeditioner ,  som  kort  efter  Compagniets  Dannelse  vare 
dragne  til  Indien,  havde  vistnok  bragt ' Deeltagerne  megen 
Fordeel,  men  jo  mere  det  viste  sig,  at  det  for  at  hævde  de 
engang  vundne  Besiddelser,  Handelscontoirer  o.  s.  v.,  var  nød- 
vendigt at  fore  en  ordentlig  Krig  med  det  mægtige  Spanien, 
jo  mindre  kunde  Compagniet  gjøre  sig  Haab  om,  at  Han- 
delsforetagendet  kunde  svare  Regning,  eller  at  det  vedblivende 
kunde  udvikle  den  Kraft,  som  var  uundgaaelig  nødvendig, 
hvorfor  den  Tid  heller  ikke  var  fjern,  da  det  maatte  tye  til 
Generalstaternes  mægtige  Bistand. 

Kongen  af  Spanien  var  paa  sin  Side  strax  efter  Dan- 
nelsen af  det  ostindiske  Compagni  bleven  bestormet  af  sine 
portugisiske  Undersaatter  om  ligeoverfor  den  truende  Fare, 
som  deres  rige  Besiddelser  i  Ostindien  vare  udsatte  for  ved 
Hollændernes  Colonisationsforsøg,  at  sende  mægtige  Flaader 
til  Ostindien  for  at  forjage  de  Paatrængende,  og  meget  af 
det  Sølv,  som  blev  tilført  Spanien  fra  Vestindien,  fik  sin  An- 
vendelse til  Udrustning  af  saadanne.  Allerede  Matelief  fik 
Spaniernes  forøgede  Magtudvikhng  at  føle,  og  skjøndt  han 
ødelagde  en  Deel  af  den  spanske  Flaade,  hjalp  dog  dette  kun 
lidt  i  Fremtiden.  —  Generalstaterne  indsaae  ogsaa  dette, 
navnlig  ved  Hjælp  af  Compagniets  Pengeunderstøttelser  og 
dets  Styreres  altformaaende  Indflydelse.  Fremfor  Alle  var 
Hollands  Advocat,  Oldenbarnevelt,  meget  ivrig  for  at  under- 
støtte det  ved  Vaabenmagt,  og  den  første  Begyndelse  dertil 
var,  at  der  i  1606  sendtes  en  Flaade  til  Portugals  Kyst  for 
at  forhindre  portugisiske  Skibe  i  at  løbe  ud.    Dette  kostbare 

Foretagende  havde  dog  kun  ringe  Følger,  idet  Fjenden  var 
den  hollandske  Flaade  overlegen.  En  af  Viceadmiralerne, 
Reynier  Klaeszen,  blev  dog  ved  sin  heltemodige  OpofFrelse  en 
af  Nationalheltene,  hvis  Minde  endnu  staaer  levende  for  hele 
Folket.  Han  blev  nemlig  afskaaret  fra  Hovedflaaden  af  7 
spanske  Galioner,  som  i  8  Dage  holdt  ham  indesluttet  uden 
at  kunne  tvinge  ham  til  at  stryge  Flaget;  endelig,  da  ingen 
Redning  længere  var  mulig,  sprængte  han  Skibet  i  Luften 
midt  imellem  sine  Fjender.  Det  næste  Aar  udrustede  General - 
staterne  en  ny  Flaade,  hvortil Compagniet  bidrog  150,000  Gylden, 
og  denne,  under  Commando  af  den  dygtige  Jacob  van  Heems- 
kerck,  som  til  Skibschefer  valgte  flere  prøvede  Ostindiefarere, 
var  langt  heldigere.  Først  begav  han  sig  til  Tajos  Munding, 
men  da  de  portugisiske  Skibe  vare  løbne  ud,  gik  han  lige  til 
Gibraltar,  hvor  det  lykkedes  ham  at  komme  i  Kast  med  den 
spanske  Flaade,  som  efter  en  meget  haardnakket  Kamp  næ- 
sten totalt  blev  ødelagt.  Hollænderne  mistede  vel  deres  tappre 
Admiral,  men  det  vundne  Resultat  var  af  overmaade  stor 
Betydning  for  deres  Colonisationsforsøg  i  Ostindien ,  hvor 
Spanierne  nu  ikke  længere  kunde  optræde  med  den  store 
Overmagt  som  tidligere.  —  Ogsaa  politiske  Grunde  tvang  det 
ostindiske  Compagni  til  at  optræde  med  stor  Kraft  i  Indien; 
thi  fra  Mai  1606  havde  Spanierne  atter  viist  større  Tilboie- 
lighed  til  at  aabne  Fredsunderhandlinger.  Hvad  end  Resul- 
tatet blev  af  disse,  var  det  naturligviis  af  yderste  Vigtighed, 
at  Tilstanden  i  Indien  var  saa  gunstig  som  mulig  for  Com- 
pagniet, og  det  blev  derfor  meget  foruroliget,  da  det  i  Løbet 
af  1607  modtog  de  første  Efterretninger  angaaende  de  sidste 
Uheld  i  Molukkerne.  Tilstedeværelsen  af  en  stærk  Flaade  i 
Arkipelet  var  derfor  fremfor  Alt  fornøden,  men  Compag- 
niets  Midler  rækkede  denne  Gang  ikke  langt  nok,  og  det 
maatte  atter  vende  sig  til  Generalstaterne,  som  ogsaa  udru- 
stede to  Krigsskibe  og  gav  Krudt,  Skarpt  og  Affutager  til 
Exp editionen  i  dens  Heelhed ;  derved  fik  Flaaden  en  Styrke  af 
9  store  Skibe  og  4  Jagter,  og  Commandoen  over  disse  blev 

overdraget  til  Admiral  Verhoeff,  en  Mand,  som  i  hoi  Grad 
havde  udmærket  sig  i  Slaget  ved  Gibraltar.  Mærkeligt  nok 
havde  Bestyrelsen  endnu  ikke  Mod  til  at  udstede  Andet  end 
en  fredelig  Instrux  til  Admiralen;  det  var  kun  i  al  Hemme- 
lighed, at  han  fik  Ordre  til  at  søge  at  tilintetgjøre  den  por- 
tugisiske Flaade,  som  Heemskerck  ikke  havde  kunnet  faae 
fat  paa,  enten  i  Mosambique,  Goa  eller  andetsteds.  Fra  Ma- 
labarkysten,  hvor  han  skulde  slutte  nye  Handelsforbund  med 
Fyrsterne,  skulde  der  sendes  Brev  til  Fædrelandet  over  Land, 
og  idelig  skulde  Admiralen,  efter  at  have  besøgt  Malakka  og 
Johor,  vende  sig  til  Molukkerne,  som  Compagniet  med  Rette 
ansaae  for  at  være  den  vigtigste  Handelsbesiddelse.  Verhoeff 
afreiste  i  December  1607,  og  den  29de  Juli  i  det  følgende 
Aar  kom  han  til  Mosambique,  hvor  han  atter  spildte  Tiden 
med  at  beleire  Fortet.  I  Goa  udrettedes  der  heller  ikke  An- 
det, end  at  en  Caraque  blev  brændt,  og  saaledes  mislykkedes 
atter  Compagniets  Bestræbelser  for  at  tilføie  Portugiserne 
nogen  Skade  paa  deres  egne  Enemærker;  det  Eneste,  man 
udrettede,  var  at  fornye  Forbundet  med  Fyrsten  i  Calikut, 
men  dette  kunde  kun  lidet  hjælpe,  da  Compagniet  endnu  ikke 
var  mægtigt  nok  til  for  Alvor  at  indlade  sig  paa  saa  store 
Foretagender  som  at  erobre  Goa. 

Medens  en  Kjøbmand  med  to  Jagter  blev  sendt  til  Koro- 
mandelkysten  for  at  understøtte  Klædehandelen  der  paa  Stedet, 
som  af  Hensyn  til  Molukkerne,  hvor  Klædet  var  et  vigtigt 
Betalingsmiddel,  var  af  stor  Betydning,  men  ved  Embeds- 
mændenes store  Snyderier  og  Toldforhøielse  havde  lidt  be- 
tydelig —  gik  Verhoeff  til  Malakkastrædet,  hvor  han  tog  ad- 
skillige Priser,  men  om  at  angribe  Malakka  selv  kunde  der 
ikke  være  Tale,  da  det  var  for  godt  befæstet;  han  kunde  der- 
for kun  tænke  paa  at  gjøre  Noget,  hvis  Sultanen  af  Johor 
var  villig  til  at  fortsætte  Krigen  mod  Portugiserne  med  større 
Energi;  men  saavel  Fyrsten  som  Befolkningen  vare  kjede  af 
at  føre  Krig  for  Hollændernes  Skyld,  som  dog  lode  dem  i 
Stikken  og  kun  tænkte  paa  deres  Capi taler  og  Varer,   saa  at 

de  havde  indledet  Fredsunderhandlinger  med  Portugiserne  og 
tilbagetaget  den  een  Gang  Hollænderne  givne  Tilladelse  til 
at  bygge  et  Fort.  Der  var  derfor  intet  Andet  for  Verhoeff 
at  gjøre  end  at  seile  til  Bantam,  hvor  han  ankom  i  Februar 
1609.  Paa  Veien  modtog  han  særdeles  vigtige  Efterretninger 
directe  fra  Holland.  Der  var  nemlig  fastsat  en  Vaabenhvile 
mellem  de  stridende  Parter,  og  Gesandter  vare  komne  sammen 
i  Haag  for  at  vedtage  de  endelige  Fredsbetingelser.  Hvor- 
ledes disse  vilde  blive,  var  endnu  uafgjort,  men  Hovedvan- 
skeligheden var  Farten  paa  Indien.  Generalstaterne  havde 
dog  foreslaaet,  at  i  et  Tidsrum  af  9  Aar  fra  1ste  September 
1609  skulde  begge  Parter  uden  Hindring  have  Lov  til  at  fare 
paa  Africa  og  Asien  særlig  paa  de  Steder,  hvor  Modparten 
ikke  maatte  have  Besiddelse  eller  Contract  med  de  indfødte 
Fyrster.  «Er  Betingelsen  saaledes«,  skrev  Compagniets  Over- 
bestyrelse, «maa  man  see  at  gjøre  sin  Fordeel  ved  den,  og 
derfor  være  yderst  forsigtig  i  at  meddele  de  indfødte  Fyrster, 
at  der  er  sluttet  en  Vaabenstilstand ;  paa  den  anden  Side 
maa  man  see  at  udbrede  Compagniets  Besiddelse  af  al  Magt, 
slutte  mange  Contracter  med  indenlandske  Fyrster  og  sikkre 
sig  disses  Opfyldelse  ved  at  anlægge  befæstede  Steder«.  I 
selve  Bantam  fik  Verhoeff  endnu  en  anden  Efterretning. 
Man  vil  vistnok  mindes,  hvorledes  Mahus  Expedition  totalt 
forulykkede,  og  at  et  af  Skibene  strandede  paa  Japan,  hvor 
to  af  de  Skibbrudne  vidste  at  formaae  Keiseren  i  Nipon  til 
at  aabne  sine  Havne  for  Hollænderne.  Hidindtil  havde  intet 
hollandsk  Skib  naaet  derop,  navnlig  fordi  det  var  gaaet  saa 
uheldigt  med  Farten  paa  China,  thi  vel  havde  Admiral  Ma- 
tehef,  som  var  i  Slægt  med  en  af  de  Skibbrudne,  gjort  For- 
søg paa  at  komme  til  Japan,  men  han  var  vendt  om  paa 
Halvveien.  Nu  hørte  Verhoeff,  at  den  anden  Skibbrudne  fra 
Patane  atter  var  reist  for  egen  Regning  til  Japan  for  at 
knytte  nærmere  Handelsforbindelser;  skulde  Handelen  med 
dette  Rige  være  sikkret  inden  Vaabenstilstanden ,  maatte  der 
strax  sendes  Skibe    derhen,    for   at   der   kunde    afsluttes   en 

officiel  Contract  med  Fyrsten.  Desværre  bleve  de  Skibe  an- 
viste dertil,  som  endnu  laae  foran  Johor;  de  skulde  blot  inden 
deres  Afreise  forberede  Sultanen  paa  Vaabenhvilen  og  ^are 
alt  Deres  for  at  fornye  Contracten  med  ham.  Men  til  at 
slutte  denne  Contract  var  der  kun  saare  ringe  Udsigt,  saa 
Skibene  seilede  og  lod  Handelscontoiret  i  Batusawer  skjøtte 
sig  selv,  hvorfor  det  strax  efter  blev  blokeret  af  en  portu- 
gisisk Flaade. 

De  to  Skibe  gik  først  til  Patane  for  at  indkjøbe  nogle  i 
Japan  brugelige  Handelsvarer,  saasom  Bly,  Peber  og  Silke, 
og  efter  en  temmelig  heldig  Reise  kom  de  den  1ste  Juli  1609 
til  Nagasaki,  samtidig  med  en  portugisisk  Caraque.  Des- 
uagtet bleve  Hollænderne  venlig  modtagne  af  Keiserens  Com- 
prador,  som  opfordrede  dem  til  ufortøvet  at  sende  Gesandter 
til  Miaco  for  at  faae  en  Handelstractat  med  Keiseren  selv 
istand.  Med  den  ene  af  de  omtalte  Skibbrudne  som  Tolk 
begav  4  Gesandter  sig  paa  Veien,  og  de  bleve  modtagne  med 
Velvillie  af  Keiseren.  Denne  skrev  ikke  alene  et  egenhæn- 
digt Brev  til  Prinds  Maurits,  men  gav  Hollænderne  fri  Adgang 
til  alle  Havne  i  Eiget;  til  Bekræftelse  herpaa  fik  Gesandterne 
et  Pas  med  for  Statholderen.  Naturligviis  havde  Portu- 
giserne ikke  undladt  ogsaa  her  i  Japan  at  gjore  alt  Muligt 
for  at  sværte  Hollænderne,  men  dette  havde  ikke  kunnet  nytte 
denne  Gang,  og  der  blev  virkelig  oprettet  et  Handelscontoir  i 
Firato  for  det  ostindiske  Compagnies  Regning  under  Kjob- 
mand  Spex's  Overbestyrelse.  Veltilfredse  seilede  altsaa  Ski- 
bene den  2den  October  fra  Firato  og  kom  en  Maaned  efter 
atter  foran  Patane;  ved  Forbindelsen  med  Japan  syntes  dette 
Sted  nu  at  skulle  blive  et  vigtigt  Centralpunkt  for  Handelen 
paa  Asiens  østkyst,  thi  de  Producter,  som  man  ønskede  i  Ja- 
pan, kunde  skalfes  tilveie  fra  Siam  og  Cambodia,  hvormed 
Contoiret  i  Patane  havde  sluttet  Contracter.  Overkjøbmanden 
der  paa  Pladsen,  Victor  Sprinckel,  forestod  ogsaa  Handels- 
interesserne  med  stor  Sagkundskab  og  Energi ;  han  havde 
saaledes   tillige   Diamanthandelen    fra   Borneos   Vestkyst    og 

endelig  den  meget  fordeelagtige  Chinahandel,  som  navnlig 
var  tiltaget  meget  efter  Warwycks  Expedition  til  Cliina. 
Saaledes  maatte  man  formode,  at  Patane  hvert  Aar  vilde  til- 
tage i  Betydning,  men  ogsaa  disse  Forhaabninger  gik  ikke  i 
Opfyldelse ;  thi  Contoiret  blev  ikke  forsynet  med  de  nødven- 
dige Penge,  og  saasnart  de  snue  Chinesere  opdagede  dette, 
bleve  de  fuldstændig  borte  fra  Markedet,  og  Stedet  kom  saa 
mere  og  mere  i  Forfald. 

Verhoeff  have  vi  forladt  i  Bantam,  og  det  er  naturligt, 
at  de  vigtige  Efterretninger,  han  havde  modtaget  fra  sine 
Principaler,  fik  stor  Indflydelse  paa  Admiralens  og  alle  andre 
Befalingsmænds  Optræden  i  Indien,  da  det  jo  gjaldt  om  at 
faae  et  saa  gunstigt  « status  quo»  som  muligt.  Men  i  Sær- 
deleshed ansaae  Compagniet  det  for  en  Livssag  at  gjenvinde 
det  fuldstændige  Herredomme  over  Molukkerne,  og  intet  Ar- 
beide,  ingen  Møie  eller  Bekostning  maatte  spares.  Ja  alt 
Andet  skulde  sættes  tilside  for  at  faae  Molukkerne  og  Ban- 
daøerne  til  at  afslutte  Contracter  med  Compagniet. 

Tilstanden  i  Bantam,  Hollændernes  vigtigste  Samlings- 
plads, var  dog  bleven  meget  uheldig  for  at  kunne  fornye 
Contracten  med  Fyrsten,  eftersom  der  var  udbrudt  Borgerkrig, 
og  hverken  den  ene  eller  den  anden  Part  vilde  afslutte  en 
ny  Contract  med  Verhoeff,  som  derfor  blev  nødt  til  at  give 
Logens  Præsident,  Jacques  FHermite,  Fuldmagt  dertil;  denne 
bragte  ogsaa  efter  Verhoeffs  Afreise  til  Molukkerne  en  ny 
Contract  istand,  men  heraf  havde  Compagniet  kun  ringe 
Glæde,  thi  Sultanen  blev  styrtet  i  November  1610,  og  hans 
Efterfølgere  skjod  nu  Udførelsen  af  Contracten  saa  aldeles 
tilside,  at  FHermite  ansaae  det  for  nødvendigt  at  træde  i 
Forbindelse  med  Rajahen  af  Jacatra  for  at  sikkre  sig  en  an- 
den Havn  paa  Javas  Nordkyst,  hvis  Bantam  ikke  længere 
kunde  yde  Hollænderne  et  sikkert  Tilflugtssted.  —  Vi  skulle 
nu  følge  Admiral  Verhoeff  paa  hans  Tog  til  Molukkerne; 
allerede  strax  efter  sin  Ankomst  til  Bantam  havde  han  sendt 
tre  Skibe  iforveien  for  at  indkjøbe  Levnetsmidler  til  Moluk- 

kerne  i  Makassar  paa  Celebes  og  tillige  for  at  afslutte  et 
Forbund  med  Makassars  Fyrste;  han  selv  skulde  da  forst 
med  6  Skibe  gaae  til  Bandaoerne,  fornye  Contracten  med  disse 
og  anlægge  et  stærkt  Fort  for  derefter  med  den  samlede 
Flaade  at  fordrive  Spanierne  for  Tidore  og  Ternate. 

Admiralen  kastede  den  8de  April  1609  Anker  paa 
Neyras  Ehed,  og  da  han  her  traf  3  Skibe  af  van  Caerdens 
Flaade  og  endnu  3  andre  Skibe,  blev  hans  Styrke  meget  be- 
tydelig. Dette  fik  det  engelske  Skib  « Hector »,  Capitain  Kee- 
ling,  som  var  bleven  udsendt  af  the  London  East  India  Com- 
pany, at  mærke,  thi  hvor  det  ogsaa  vendte  sig  hen  paa  alle 
øerne,  blev  det  modarbeidet  af  Hollænderne,  saa  det  ikke  kunde 
faae  nogen  Ladning.  Om  Keeling  til  Gjengjæld  spillede  en 
Rolle  i  de  Begivenheder,  som  nu  indtraf,  lader  sig  ikke  be- 
vise, da  de  fleste  fra  Indien  i  1609  afsendte  Breve  ere  gaaede 
tabte,  men  vist  er  det,  at  hans  Opførsel  var  tvetydig.  Ver- 
hoeff  havde  atter  den  28de  Marts  faaet  en  ny  Ordre  fra 
Moderlandet,  hvori  det  paalagdes  ham  med  Magt  at  sikkre 
sig  den  udelukkende  Besiddelse  af  Kryderiøerne  inden  den 
1ste  September.  Som  Følge  heraf  fremkom  han  strax  med 
Begjæring  om  at  maatte  bygge  et  Fort  paa  Neyra.  Dette 
Forlangende  opvakte  den  største  Forbittrelse  blandt  de  fri- 
hedselskende  Bandanesere,  som  strax  bragte  Koner  og  Børn 
i  Sikkerhed  og  oai  Natten  bevogtede  det  hollandske  Handels- 
contoir  med  en  Styrke  paa  2,000  Mand.  De  henvendte  sig 
derefter  om  Raad  til  Capitain  Keeling,  som  foreslog  dem  at 
stille  øen  under  Kongen  af  Englands  Beskyttelse,  men  dette 
faldt  ligesaalidt  i  deres  Smag,  og  imidlertid  havde  Verhoeff 
landsat  250  Mand  paa  Lonthor,  hvor  de  Fornemste  bade  ham 
om  3  Dages  Betænkningstid;  denne  blev  dog  ikke  givet,  og 
saaledes  tiltvang  han  sig  øiensynlig  Tilladelse  til  at  paa- 
begynde Fortets  Bygning.  Det  blev  anlagt  paa  Neyra,  senere 
flyttedes  det  til  en  gammel  portugisisk  Skandse,  som  blev 
udbedret.  Endnu  ifærd  hermed  fik  Admiralen  den  22de 
Mai  en  Indbydelse  fre  flere  Høvedsmænd  om  at  træde  i  Under- 

handling  angaaende  Fastsættelsen  af  Prisen  paa  Muskatnødder 
og  Muskatblomst,  og  da  denne  ofte  havde  givet  Anledning 
til  mange  Vanskeligheder,  gik  han  med  Glæde  ind  herpaa, 
og  efter  at  have  overgivet  to  Gidsler  blev  bestemt  at,  Sam- 
menkomsten skulde  finde  Sted  paa  -Øens  -Ostkyst.  Ledsaget 
af  nogle  Musqueterer  kom  han  ogsaa  til  Mødestedet,  men  traf 
her  kun  et  Bud,  som  bad  ham  endelig  at  fjerne  Soldaterne, 
da  Bandaneserne  vare  bange  for  dem.  Verhoeff,  som  var 
mere  modig  end  forsigtig,  gik  i  Fælden,  og  næppe  var  Sam- 
talen begyndt  førend  han  og  hans  Folk,  30  i  Tallet,  bleve 
slaaede  ihjel,  saa  godt  som  under  Keelings  -Øine.  Admiralens 
Død  var  et  meget  stort  Tab  for  det  ostindiske  Compagni, 
som  fremfor  alt  trængte  til  at  have  en  bestemt,  krigersk 
dygtig  Mand  i  Spidsen  for  Overbestyrelsen  i  Indien,  og  hans 
Plads  blev  kun  halvt  udfyldt  ved  Skipper  Hoen,  som  nu  efter 
Skibsraadets  Valg  blev  udnævnt  til  Commandeur  over  hele 
Flaaden  med  Titel  af  Viceadmiral.  Kort  efterat  han  havde 
overtaget  Commandoen,  modtog  han  en  Gesandt  fra  Ortattan 
paa  Lonthor,  hvis  Indbyggere  bevidnede  deres  Uskyldighed  i 
det  begaaede  Mord;  de  vilde  endogsaa  forsvare  de  paa  -Oen 
værende  Hollændere  mod  alle  Angreb,  hvis  Bygningen  af 
Fortet  strax  blev  standset.  Denne  Sendelse  blev  ubesvaret, 
men  da  derpaa  alle  Hollændere  paa  Lonthor  alligevel  bleve 
myrdede,  var  Bægeret  fuldt,  og  Krigen  blev  erklæret.  Nu 
viste  Hollændernes  store  Overlegenhed  sig  strax;  de  erobrede 
hele  -Øen  Neyra  og  ødelagde  de  fleste  Landsbyer,  medens  Ma- 
troserne gave  deres  Hævnlyst  fri  Tøile.  Fortet  blev  nu  fuld- 
endt, og  Jacob  Bitter  blev  udnævnt  tii  Gouverneur  og  Befa- 
lingsmand over  Banda-Neyra,  som  var  erobret  ved  Vaaben- 
magt.  Gouverneuren  syntes,  det  var  rigtigst  strax  at  fortsætte 
Krigen,  og  i  August  seilede  han  derfor  over  til  Lonthor  for 
at  erobre  Byen  Selamne.  Dette  mislykkedes,  fordi  Capitain 
Keeling  havde  advaret  Indbyggerne,  og  da  Hollænderne  endnu 
dengang  gjorde  kort  Proces  med  en  Englænder,  som  var  dem 
iveien,  fik  han  eftertrykkelig  Ordre  til  inden  5  Dage  at  stikke 


158  Hollændernes  første  Colonisationsforsøg. 

i  S;øen.  Da  Keeling  var  reist,  indsaae  Bandaneseine  paa 
Lonthor,  at  de  ikke  kunde  holde  sig  i  Længden,  og  Freden 
blev  da  sluttet  den  10de  August  1609,  hvorved  Banda-Neyra 
blev  erobret  Eiendom,  som  for  evig  skulde  være  i  Compagniets 
Besiddelse;  kun  til  Hollænderne  maatte  Indbyggerne  sælge 
Kryderier,  og  alle  Skibe  skulde  ankre  op  under  Fortets  Kano- 
ner, hvorimod  Hollænderne  til  Gjengjæld  lovede  at  beskytte 
Bandaneserne.  Dette  Løfte  blev  10  Aar  senere  smukt  holdt 
af  Admiral  Koen,  som  efter  et  nyt  Opstandsforsøg  fuldstændig 
udryddede  Befolkningen.  Efter  Fredsslutningen  syntes  For- 
holdet til  Beboerne  atter  at  være  blevet  godt,  idetmindste 
kom  disse  allevegne  fra  til  Fortet  med  Varer,  hvorfor  Koen 
bestemte  sig  til  at  forlade  Bandaoerne  og  at  seile  til  Ternate. 
Paa  Veien  hertil  passeredes  Amboina,  hvor  Alt  var  roligt,  saa 
at  blot  Contracterne  bleve  fornyede,  og  endelig  kom  han  den 
23de  September  til  Ternate,  netop  een  Dag  efter,  at  Skibene 
fra  Celebes  vare  dragne  bort  til  Philippinerne.  Disse  Skibes 
Commandeur,  Wittert,  havde  knyttet  heldige  Handelsforbin- 
delser i  Makassar  og  dernæst  afsluttet  nye  Contracter  med 
Ternates  Fyrste,  som  derved  stillede  sig  under  Hollændernes 
Beskyttelse  og  lovede  udelukkende  at  sælge  Nelliker  til  det 
ostindiske  Compagni;  men  da  han  endnu  var  for  svag  til  at 
fordrive  Spanierne  og  ikke  ventede  Hovedfiaaden  saa  snart, 
vilde  han  benytte  Tiden  til  at  gaae  paa  Kaperfart.  Vicead- 
miral Koen  kunde  saaledes  heller  Intet  udrette,  men  ind- 
skrænkede sig  til  at  blokere  Spanierne  i  Tidore  og  saaledes 
umuliggjøre  enhver  Tilførsel  af  Levnetsmidler.  —  Imod  For- 
ventning lykkedes  det  ham  dog  at  erobre  en  lille  ø  i  Nær- 
heden af  Tidore  og  at  tage  alle  derværende  Spaniere  tilfange, 
hvilket  var  af  saa  meget  større  Betydning,  som  Tidore  ude- 
lukkende fik  Levnetsmidler  derfra,  og  det  syntes  saaledes,  som 
om  -Øens  Fald  var  nærforestaaende ;  men  da  døde  Admiralen 
pludselig,  rimeligviis  af  Gift,  og  dette  Dødsfald  betegnede  en 
ny  Række  Ulykker  for  Hollænderne,  som  nu  begyndte  at 
kj ævles  saa  meget  om,  hvem  der  skulde  være  Koens  Efter- 

følger,  at  alt  Andet  blev  glemt,  og  Flaaden  tilsidst  blev  til 
Latter  i  hele  Arkipelet,  hvor  den  snart  gik  under  Navn  af 
Skipperflaaden.  Udsigten  til  at  tage  Tidore  blev  ogsaa  saa 
meget  mindre,  da  efter  Koens  Deå  6  spanske  Fregatter  og 
nogle  Jonker  kom  til  Undsætning  fra  Manilla.  To  af  Fre- 
gatterne bleve  dog  erobrede,  og  for  de  Fanger,  som  saaledes 
kom  i  Hollændernes  Besiddelse,  udvexlede  de  van  Caerden, 
som  den  6te  Juli  atter  blev  Overbefalingsmand  og  derved 
for  en  kort  Tid  gjorde  Ende  paa  alle  Stridigheder.  Desværre 
var  denne  Tid  rigtignok  meget  kort,  thi  van  Caerden,  som 
ikke  var  bleven  klog  af  Skaden,  havde  atter  den  Uforsigtig- 
hed blot  med  en  enkelt  Jagt  at  krydse  i  fjendtligt  Farvand, 
saa  at  han  under  aldeles  lignende  Omstændigheder  som  tid- 
ligere blev  taget  til  Fange  den  15de  Juli  og  ført  til  Manilla. 
Man  var  altsaa  atter  lige  nær,  de  samme  Stridigheder  an- 
gaaende  Overcommandoen  udbrøde  paany,  og  nu  var  der  ingen 
anden  Udvei  end  at  stole  paa,  at  Wittert  snart  vilde  komme 
tilbage  fra  sit  Togt  til  Philippinerne.  Denne  Viceadmiral 
havde  i  Begyndelsen  været  særdeles  heldig,  han  havde  erobret 
et  umaadeligt  Bytte  og  tilføiet  Handelen  mellem  China  og 
Manilla  stor  Skade,  men  ved  dette  Held  var  han  bleven 
sorgløs,  og  medens  han  var  ifærd  med  at  tømme  nogle  Jonker 
i  det  aabne  Hav,  blev  han  overfalden  af  Spanierne,  som  fra- 
tog ham  to  Skibe,  medens  han  selv  faldt  i  Kampen  tillige- 
med det  meste  af  hans  Mandskab;  kun  en  Jagt  undslap. 
Flaaden  i  Molukkerne  kunde  altsaa  vente  længe  paa  hans 
Tilbagekomst,  og  dog  var  en  kraftig  Mands  Indgriben  aldeles 
nødvendig,  hvis  Hollænderne  skulde  kunne  beseire  alle  de 
Vanskeligheder,  som  Dag  for  Dag  tiltog.  Saaledes  var  Ter- 
nates  unge  Konge  bleven  myndig,  og  i  et  Anfald  af  Raseri 
gjennemborede  han  sin  Hustru,  hvis  Onkel,  en  mægtig  Herre 
fra  Gilolo,  truede  med  at  tage  Spaniernes  Parti,  hvis  der  ikke 
gaves  Erstatning.  Da  denne  ikke  blev  givet,  vare  gode  Raad 
dyre;  dog  lykkedes  det  at  bevæge  Onkelen  til  at  vente  med 

at  indkalde  Spaniernes  Hjælp,  indtil  Hollænderne  atter  havde 
faaet  Forstærkning. 

Ogsaa  Bandaøerne  gjorde  Oprør.  Saalænge  Admiral  Koen 
havde  ligget  med  sin  Flaade  paa  Kheden^  havde  Indbyggerne 
viist  sig  meget  elskværdige,  men  da  denne  var  borte,  forsvandt 
Bandanesernes  Venskab.  Da  saaledes  et  engelsk  Skib  viste 
sig  foran  ^en,  søgte  de  at  frigjøre  sig  for  Hollændernes 
Overherredømme  ved  at  slaae  Alle  dem  ihjel,  som  ikke  itide 
havde  fundet  Beskyttelse  i  Fortet,  og  dette  var  endda  nær 
blevet  taget.  Englænderne  tik  ved  denne  Leilighed  en  god 
Ladning,  som  de  betalte  med  Vaaben,  Bly,  Krudt  og  fjendt- 
lige Raad  mod  Hollænderne. 

Saaledes  stod  det  sig  med  Hollændernes  Colonisation  i 
Indien  ved  Slutningen  af  1610;  de  store  Forhaabninger,  hvor- 
med  det   forenede    ostindiske  Compagni   havde  begyndt  sin 
storartede  Virksomhed,  vare  blevne  i  høi  Grad  skuffede,  thi 
det  syntes,  som  om  Hollændernes  Magt  efterhaanden  maatte 
gaae  tilgrunde  i  Kampen   mod   de  Indfødte,    mod  Spanierne 
og  Portugiserne  og  endelig  mod  deres  Concurrenter,  Englæn- 
derne,   der   altid   optraadte    som    hemmelige   Fjender;    der 
manglede  baade  Penge,  Skibe,  Vaaben  og  Levnetsmidler,  men 
fremfor  Alt  en  kraftig  Overbestyrelse,  som  uafhængig  af  ide- 
lige Instruxer   fra   de  Kamer  van  XVII   kunde   handle   efter 
øieblikkets  Tarv.      Heldigviis   indsaaes    dette    endnu  i  den 
ellevte  Time,  og  netop  i  1610  blev  der  udnævnt  en  General- 
Gouverneur,  som   beklædt  med  fyrstelig  Magt  og  ledsaget  af 
en  stærk  Flaade  seilede  til  Indien  for  atter  at  bringe  Forhol- 
dene paa  Fode  igjen.      Det  ligger  ikke  i  vor  Agt  at  følge 
ham  paa  denne  Expedition,    ligesaalidt  som  vi  ville  opholde 
os  ved  Compagniets  fortsatte  Kamp  og  Udviklingen   af  dets 
Magt,    som  blev  betegnet  ved  en  Række  Voldsgjerninger  og 
næppe  frembyder   stor  Interesse;    derimod   skulle   vi   endnu 
engang  betragte  Compagniets  Stilling  i  Europa,  navnlig  efter 
Afslutningen   af  den  12-aarige  Vaabenstilstand,  hvis  Betin- 
gelser langtfra  vare  blevne  saaledes,  som  Generalstaterne  mente 

at  kunne  forudsige  dem  i  1608.  Kongen  af  Spanien  havde, 
hvad  der  ogsaa  var  ret  rimeligt,  haardnakket  vægret  sig  ved 
at  tilstaae  Hollænderne  fri  Fart  udenfor  Europa,  medens 
Generalstaterne  paa  deres  Side  ikke  vilde  lade  sig  afspærre 
fra  de  andre  Verdensdele.  Kongen  fastholdt,  at  han  alene 
havde  guddommelig,  ja  pavelig  Ret  til  Farten,  men  Hollæn- 
derne vare  gaaede  altfor  vidt,  havde  tilkæmpet  sig  for  mange 
Seire,  til  at  de  kunde  opgive  Farten  paa  Ostindien,  hvor  de 
desuden  ved  hellige  Tractater  havde  forpligtet  sig  til  at  vaage 
over  flere  Fyrsters  Sikkerhed!  Maurits  og  en  stor  Deel  med 
ham  vare  derfor  fast  bestemte  paa  at  fortsætte  Krigen,  og 
navnlig  var  det  ostindiske  Compagni  i  høi  Grad  interesseret 
i,  at  der  ikke  blev  sluttet  Fred,  thi  hvorledes  skulde  det 
vel  alene  kunne  optage  Kampen  med  Spanien ,  erholde 
Midler  til  at  kunne  træffe  de  nødvendige  Krigstilberedelser 
og  betale  de  mange  Summer,  som  vare  optagne  å  deposito? 
Derfor  var  Kjøbmændenes  Løsen  Krig  eller  Fred  med  fri 
Fart,  og  denne  deres  Anskuelse  blev  ogsaa  klart  fremsat  af 
Compagniets  Historiograph,  Hugo  Grotius,  som  i  sit  »Mare 
liberum«  optog  Kampen  mod  Spaniens  middelalderlige  Op- 
fattelse af  Sagen.  Dog  ingen  af  Parterne  vilde  give  efter,  og 
Underhandlingerne  bleve  derfor  afbrudte  i  August  1608.  Des- 
uagtet blev  der  alligevel  sluttet  en  12-aarig  Vaabenstilstand 
den  9de  April  1609,  da  der  blev  intrigueret  fra  alle  Kanter  og 
navnlig  af  Frankrig  og  England  udøvedes  et  stærkt  Tryk  paa 
Generalstaterne,  som,  idet  de  frygtede  for,  at  Krigen  vilde 
forøge  Maurits's  Indflydelse  paa  Statsstyreisen,  i  høi  Grad"  stemte 
for  Freden.  Saaledes  blev  man  enig  om  følgende  Betingelser: 
Generalstaterne  maatte  ikke  drive  Handel  uden  Kongens 
Tilladelse  paa  de  Steder  udenfor  Europa,  som  Kongen  havde 
Forbindelse  med,  hvorimod  Handelen  blev  frigivet  for  alle 
andre  Lande,  Folk,  Prindser  og  Potentater,  og  Vaabenstil- 
standen  skulde  først  begynde  eet  Aar  senere  paa  den  anden 
Side  af  Æqvator.  Forøvrigt  var  Compromisset  hverken  tyde- 
ligt  eller    bestemt    affattet,    fordi   ingen   af  Parterne   havde 

isinde  at  efterleve  det.  Da  en  hollandsk  Jagt  kom  til  Lissa- 
bon for  at  afhente  en  Kongéns  Mand,  der  officielt  kunde 
meddele  Vaabenstilstanden  i  Indien,  udeblev  han,  og  da  saa 
Jagten  kom  til  Indien,  vilde  Portugiserne  ikke  anerkjende 
Vaabenstilstanden,  netop  fordi  der  ikke  var  nogen  officiel 
Person,  som  havde  gjort  Meddelelse  derom,  og  saaledes  var 
Compagniets  Frygt  bleven  til  Virkelighed:  der  var  Fred  i 
Europa,  Krig  i  Indien;  men  netop  dette  var  Compagniets 
Frelse,  thi  ligesom  Holland  var  voxet  under  den  stadige  Under- 
kuelse, saaledes  tiltog  ogsaa  dets  Magt  i  Indien,  jo  mere 
Spanierne  modarbeidede  den.  —  At  Compagniet  dengang  ikke 
kunde  dele  denne  Anskuelse,  er  naturligt,  og  i  ethvert  Fald 
udkrævedes  der  overordentlige  Foranstaltninger,  saa  meget  mere, 
som  Compagniet  indenfor  selve  Holland  maatte  optage  Kam- 
pen med  mægtige  Rivaler,  der,  da  Octroien  forhindrede  dem 
i  at  seile  directe  fra  Holland,  forræderisk  vendte  sig  til  Ud- 
landet, navnlig  til  Frankrig,  for  at  bringe  den  ostindiske 
Handel  i  dettes  Havne.  Den  Farste,  som  forsogte  herpaa,  var 
den  før  saa  mægtige  Moucheron,  som  efterhaanden  var  bleven 
saa  forarmet,  at  han  maatte  flygte  til  Frankrig  for  at  und- 
gaae  sine  Creditorer;  han  higede  nu  efter  at  hævne  sig  paa 
Compagniet,  der  kun  havde  bragt  ham  Skade  og  Skam, 
medens  nye  Expeditioner  fra  Frankrig  muligviis  atter  kunde 
bringe  ham  paa  Fode.  Han  forenede  sig  i  den  Hensigt  med 
en  amsterdamsk  Eigmand,  der  solgte  alle  sine  Actier  i  det 
ostindiske  Compagni,  som  han  sagde,  fordi  der  klæbede  Blod 
ved  de  Penge,  men  i  Virkeligheden  for  at  gaae  til  Frankrig 
og  bevæge  Henrik  IV  til  at  udsende  en  Expediton  under 
Commando  af  hans  Sen.  Henrik  antog  sig  disse  to  mis- 
fornøiede  Hollændere  med  stor  Forkjærlighed  i  Haab  om  at 
faae  Andeel  i  Handelen  paa  Ostindien.  Han  lod  sig  endog 
i  sin  Iver  forlede  til  at  anmode  Maurits  om  Skibsfolk  og 
Styrmænd  til  den  forestaaende  Expedition,  hvorover  «de  Kamer 
van  XVIIo  kom  i  ligesaa  stærkt  Oprør,  som  om  Frankrig  al- 
lerede  havde   erobret  hele  Indien.      Den  franske  Gesandt  i 

Haag,  Busanval,  understøttede  vel  Henriks  Andragende,  men 
da  han  selv  fandt  det  klodset,  og  Moucherons  Compagnon 
kort  derpaa  døde,  drev  Uveiret  denne  Gang  over,  skjøndt 
Henrik  ellers  havde  været  fast  bestemt  paa  ikke  at  give  efter. 
En  langt  farligere  Modstander  var  derimod  Isaac  Lemaire, 
som  endnu  for  kort  Tid  siden  havde  været  en  af  de  XVH, 
men  i  1605  havde  lagt  sig  ud  med  sine  Colleger  og  nu 
truede  Compagniet  med  Undergang  i  en  aaben  Kamp.  I  1602, 
inden  der  endnu  var  indbetalt  en  Skilling  af  Actiecapitalen, 
bleve  Actierne  i  Forventning  om  Compagniets  store  Bedrifter 
solgte  med  14  å  15  pCt.  Præmie.  Efter  at  man  paa  Am- 
sterdams Børs  havde  erfaret  van  der  Hagens  Held,  og  at 
Tidore  var  bleven  erobret  af  Bastiansz,  stege  Actierne  til 
125ål30pCt  og  endelig  efter  Ankomsten  af  de  første  Skibe, 
ladode  med  Nelliker,  til  140  pCt.  Men  saa  kom  Mateliefs 
Tog,  og  der  ophobede  sig  for  over  1  Million  Kryderier  i  Maga- 
sinerne ;  da  Tilførselen  saaledes  var  altfor  stor,  dalede  Actierne  i 
Marts  1607  ca.  60  pCt.  Dette  Øieblik  benyttede  Lemaire  til  sin 
Hævn.  Han  og  flere  af  hans  Venner  bragte  saa  store  Masser 
Actier  paa  Børsen,  at  Priserne  gik  endnu  lavere  ned,  ja  de 
solgte  ikke  alene  Actier,  som  de  havde,  men  ogsaa  dem,  som 
de  ikke  havde  og  til  en  bestemt  Dag  vilde  levere.  Dette 
udartede  til  en  reen  Svindel,  hvorved  Actierne  faldt  endnu 
yderligere,  og  Compagniet  maatte  for  ikke  reent  at  gaae  til 
Grunde  anraabe  Generalstaterne  om  Hjælp  for  at  forbyde 
Folk  at  sælge  deres  Actier;  men  inden  disse  lode  et  saadant 
Forbud  udgaae,  havde  Lemaire  ved  sine  Maneuvrer  bragt  Ac- 
tierne ned  til  47  å  48  pCt.  Mange  Actiehavere  vare  desuden 
ikke  istand  til  at  betale  deres  Fournissement,  og  Regjeringens 
Hjælp  maatte  saa  atter  indkaldes  for  at  true  Folk  ved  Bøder. 
Saaledes  kom  Compagniet,  der  tillige  var  nødt  til  at  udsende 
store  Flaader  for  at  ophjælpe  sin  Magt  i  Indien,  i  stor  Gjæld, 
og  i  Udlandet  betragtede  man  det  allerede  som  død  i  Aarene 
1608  og  1609.  Vaabenstilstanden  forværrede  Forholdene  end 
yderligere,    men  navnlig  var  den   frie  Concurrence,    som  var 

fremkommen  derved,  at  ikke  alene  Hollænderne,  men  alle 
Nationer  frit  maatte  seile  til  Indien,  en  farlig  Bestemmelse 
for  det  ostindiske  Compagni,  da  ogsaa  andre  Fyrster  kunde 
faae  isinde  at  hente  Varerne  directe  fra  Indien.  En  saadan 
Fare  truede  stedse  fra  Frankrig,  hvor  Henrik  IV  med  sit 
aabne  ^ie  for  Folkets  Vel  ikke  havde  opgivet  at  kalde  Han- 
delen paa  Ostindien  tillive.  Flere  Breve  fra  Minister  Villeroy 
til  den  nye  franske  Gesandt  i  Haag,  Jeannin,  vidne  bestemt 
derom,  og  disse  to  Diplomater  understøttede  deres  Herre  paa 
bedste  Maade.  Henrik  trængte  fremfor  Alt  til  en  hollandsk 
Kjøbmand,  som,  bekjendt  med  alle  indiske  Forhold,  med  Kraft 
kunde  gjennemfere  hans  Tanke,  og  Ingen  kunde  egne  sig 
bedre  dertil  end  Lemaire,  som  ogsaa  ved  et  egenhændigt 
Brev  fra  Kongen  blev  lokket  til  Paris.  Foreløbig  opholdt 
han  sig  dog  i  Haag,  hvor  han  kom  overeens  med  Jeannin 
om  at  udruste  en  Expedition,  som  skulde  forsøge  Nordøst- 
passagen til  Indien,  og  i  Spidsen  for  hvilken  man  skulde 
sætte  den  berømte  Hudson.  Det  ostindiske  Compagni,  som 
ved  sine  Spioner  vaagede  over  ethvert  af  Lemaires  Skridt, 
kom  ham  dog  i  Forkjøbet  og  vidste  at  overtale  Hudson  til 
at  føre  en  Expedition  for  dets  Regning  til  Indien,  og  allerede 
den  6te  April  1609  kunde  han  afseile  fra  Texel.  Det  var  paa 
denne  Expedition,  at  Hudson  opdagede  den  Flod,  som  nu  bærer 
hans  Navn;  men  paa  Grund  af  Englændernes  og  Hollændernes 
store  Skinsyge  med  Hensyn  til  Handelsforholdene  i  Ame- 
rica vendte  han  ikke  tilbage  til  Holland,  men  meddeelte  strax 
sine  Opdagelser  til  den  engelske  Regjering,  som  derefter 
stadig  holdt  ham  i  sin  Tjeneste.  Lemaire  derimod  maatte 
finde  en  anden,  og  Expeditionen  paa  Lemaires  Navn  men  for 
Henriks  Regning  kom  saaledes  først  afsted  i  Mai  samme  Aar. 
For  dog  strax  at  dræbe  al  mulig  Concurrence  søgte  det  ost- 
indiske Compagni  i  al  Hemmelighed  at  faae  sin  Octroi  for- 
andret til  ogsaa  at  gjælde  for  Nordøstpassagen,  men  Lemaire 
fik  Nys  herom,  og  han  skrev  nu  en  meget  hadefuld  Protest 
til  Oldenbarnevelt,  hvori  han  viste,  at  Compagniet  ikke  kunde 

erholde  denne  Begunstigelse.  Derefter  reiste  han  til  Paris 
for  at  være  Henrik  behjælpelig  med  at  oprette  et  ostindisk 
Compagni  i  Frankrig,  og  de  fleste  af  det  hollandske  Com- 
pagnies  Fjender,  deriblandt  atter  Moucheron,  samlede  sig  nu 
i  denne  By;  men  i  det  -Øieblik,  da  Lemaire  ved  sine  Intri- 
guer  troede  at  have  naaet  sit  Maal,  stod  han  pludselig  for 
sin  Mester  i  Intriguekunsten,  den  hollandske  Gesandt  i  Paris, 
Fran9ois  Aerssen,  som  netop  itide  vidste  at  bevæge  Jeannin, 
Villeroy  og  Sully  til  at  aflægge  det  Løfte,  at  Kongens  Pla- 
ner paa  Ostindien  skulde  blive  forhalede,  idet  han  over- 
beviste dem  om,  at  Frankrig  ikke  havde  Ret  til  at  under- 
minere det  ostindiske  Compagni.  Saavidt  havde  Aersson 
allerede  drevet  sit  Spil,  da  han  den  28de  December  1609 
fik  et  uventet  Besøg  af  sin  Erkefjende  Lemaire  selv,  som 
haabede  i  en  personlig  Samtale  at  bringe  Gesandten  paa  an- 
dre Tanker.  Dette  Møde  var  for  det  ostindiske  Compagni 
af  overordentlig  stor  Betydning  og  aldeles  en  saa  stor  Diplo- 
mat værdig,  thi  han  vidste  aldeles  at  blotte  Lemaires  sande 
Hensigter,  saa  at  den  snue  Kjøbmand  tilsidst  maatte  tilstaae, 
at  han  havde  forraadt  sit  Fædreland,  og  ynkelig  bad  for  sig, 
at  Gesandten  ikke  vilde  indberette  hans  Forhold  til  General- 
staterne. Saaledes  undgik  Compagniet  ogsaa  lykkelig  den 
franske  Concurrence,  thi  selv  om  ikke  Henrik  kort  efter  var 
bleven  myrdet,  saa  manglede  Franskmændene  dengang  aldeles 
Evnerne  til  at  bringe  Farten  paa  Ostindien  istand  uden  hol- 
landske Kjøbmænds  virksomme  Deeltagelse. 

Efter  al  denne  Modstand,  efter  saa  mange  forskjellige 
Uheld,  hvorved  Compagniet  nær  var  gaaet  til  Grunde,  hævede 
det  sig  atter,  og  som  det  altid  gaaer  med  saa  store  Fore- 
tagender efter  endt  Crisis,  blev  dets  Magt  saa  grundfæstet, 
at  den  ikke  syntes  til  at  rokke.  Dertil  bidrog  Udnævnelsen 
af  en  Generalgouverneur  ikke  hdet,  saaledes  som  vi  allerede 
tidligere  have  anført.  Den  Mand,  som  Overbestyrelsen  havde 
udseet  til  en  saa  vigtig  og  ansvarsfuld  Post,  var  Admiral 
Pieter  Both,    som    tidligere   havde    staaet   i  Spidsen  for  det 

brabantske  Compagnies  Expedition.  Betegnende  for  Compag- 
niets  Stilling  i  Kepublikken  var  det,  at  han  blev  udnævnt  af 
Generalstaterne  (29de  November  1609),  sono  forbeholdt  sig 
Souveraineteten  og  Suprematiet  over  Compagniets  Besiddelser 
i  Ostindien,  thi  i  Bestallingen  hed  det  udtrykkeligt:  «Saasom 
vi  have  fundet  for  godt  at  ansætte  over  de  Lande,  Forter, 
Steder  etc,  som  vi  og  Vore  besidde  i  Ostindien,  en  General- 
gouverneur  og  et  Bestyrelsesraad ,  som  aflægge  Eden  til  os«. 
Instruxen  til  Pieter  Both  blev  ligeledes  udfærdiget  af  Gene- 
ralstaterne, men  den  var  først  forelagt  Compagniets  Over- 
bestyrelse til  Bekræftelse.  Det  hed  heri,  at  Generalgouver- 
neuren  skulde  danne  et  Regjeringscollegium  over  alle  Sager 
Compagniet  vedkommende  (Raad  van  Indie),  han  deelte  Magten 
med  dette  og  kunde  anlægge  Forter,  lægge  Besætning  i  dem, 
tage  alle  Embedsmænd  i  Ed,  anvise  deres  Virkekreds  og  suspen- 
dere dem;  fremdeles  skulde  han  udfinde  Fyrsternes  Stemning, 
udbrede  Christendommen  og  endelig,  hvad  der  var  af  meget 
stor  Vigtighed,  oprette  et  Regjeringssæde  og  Forsamlingspunkt, 
hvortil  han  kunde  vælge  enten  Bantam,  Jacatra  eller  Johor, 
Alt  efter  Omstændighederne.  Strengt  skulde  han  vaage  over, 
at  der  ikke  blev  drevet  Handel  af  Compagniets  Embedsmænd 
for  deres  egen  Regning,  et  Onde,  som  allerede  strax  havde 
indsneget  sig,  men  aldrig  nogensinde  blev  udryddet,  fordi 
Compagniet  lønnede  sine  Embedsmænd  slet.  Hvad  Handelen 
angaaer,  saa  blev  der  ikke  givet  nogen  egentlig  Instrux,  undtagen 
hvad  Molukkerne  angaaer,  thi  for  deres  Vedkommende  paabødes 
der,  at  ingensomhelst  anden  Nation  maatte  have  mindste  Part 
i  den,  og  at  Intet  maatte  forsømmes  for  at  naae  dette  Maal. 
Forøvrigt  skulde  Gouverneuren  nøie  fæste  sin  Opmærksomhed 
paa  Forholdet  til  de  indiske  Fyrster,  som  ved  Opkrævning 
af  høie  Toldafgifter  og  nye  Skatter  i  saa  høi  Grad  kunde  skade 
Handelen.  Dette  var  saaledes  netop  skeet  i  Bantam,  hvis  unge 
Fyrste  var  Compagniets  hemmelige  Fjende,  hvorfor  Pieter 
Both  hellere  burde  ansøge  Kongen  af  Jacatra  om  Tilladelse 
til   paa   hans  Grund   at  bygge  et  Fort  og  en  Coloni,  som 

kunde  tjene  til  almindeligt  Mødested  for  de  hollandske  Skibe. 
Med  Makkassar,  Tuban,  Jobor,  Patane,  Forindiens  østkyst, 
Arrakan  og  Siam,  Timor  og  Soler  skulde  han  vedligeholde 
Venskabsforbund  og  endelig  udbrede  Handelen  med  China, 
enten  directe  eller  indirecte. 

Forsynet  med  disse  Instruxer  reiste  den  første  General- 
gouverneur  den  30te  Januar  1610  med  otte  Skibe  fra  Texel, 
og  foruden  Søfolk  var  der  ogsaa  denne  Gang  Soldater  til 
Forterne  i  Indien,  Præster  til  Missionsgjerningen ,  Haand- 
værksfolk,  med  Koner  og  Børn,  for  at  kunne  danne  en  heel 
Ooloni.  Først  den  19de  December  1610  kom  Both  til  An- 
kers paa  Bantams  Rhed,  men  allerede  dengang  havde  Præsi- 
denten l'Herraite  afsluttet  en  Contraet  med  Kongen  af  Jacatra, 
hvorved  Compagniet  fik  fri  Handel  og  tilstrækkelige  Boliger 
for  sine  Embedsmænd  i  Sunda  Kalappa,  dengang  en  ringe 
Handelsstad,  men  snart  Hovedstaden  i  Hollændernes  vidt- 
strakte Colonier  under  Navn  af  Batavia.  —  Og  hermed 
lagdes  den  sidste  Grundsteen  til  Hollændernes  Magt  i  Indien, 
som  nu  Aar  for  Aar  udviklede  sig  mere  og  mere,  trods  Por- 
tugiserne, som  næsten  aldeles  bleve  fortrængte,  medens  den 
unge  Republik  hævede  sig  til  Toppunktet  af  sin  Magt,  som 
Spanien  endelig  i  1648  var  nødt  til  at  anerkjende.  Det 
Tidsrum  af  Hollands  Handelsudviklings  Historie,  som  vi  her 
i  al  Korthed  have  forsøgt  at  beskrive,  omfatter  kun  en  Tid 
af  15  Aar;  men  hvilke  store  Resultater  var  der  ikke  naaet. 
De  samme  Flamingos,  som  i  1596  ved  deres  første  An- 
komst i  Indien  kun  havde  gjort  sig  forhadte  uden  at  op- 
naae  nogen  synlig  Fordeel,  havde  15  Aar  senere  bemægtiget 
sig  en  stor  Deel  af  Handelen  paa  Forindiens  østkyst,  Ceylon, 
Bagindien,  Sundaøerne,  Molukkerne  og  endogsaa  Japan,  de 
vare  blevne  en  Skræk  for  Spanierne  og  Portugiserne,  og  ende- 
lig havde  de  sikkret  deres  Stilling  ved  Anlæg  af  mange  Forter 
og  Afslutning  af  of-  og  defensive  Alliancer  med  mægtige  inden- 
landske Fyrster.  —  Tages  det  i  Betragning,  at  Hollænderne 
allerede   dengang  i  næsten  40  Aar  havde  kæmpet  for  deres 

Uafhængighed,  at  Portugiserne  og  Spanierne  alene  beherskede 
Handelen  i  det  sydlige  Asien  og  med  Vaabenmagt  modsatte 
sig  enhver  Fremmeds  Indblanding,  blive  Hollændernes  Colo- 
nisationsforsøg i  Ostindien  et  Foretagende,  som  i  høi  Grad 
vidner  om  Folkets  Kraft,  Udholdenhed  og  Snille  og  derfor 
har  Krav  paa  vor  Opmærksomhed.  Uagtet  mange  forskjellige 
Expeditioner  bleve  udsendte,  gik  dog  stedse  en  logisk  Tanke 
gjennem  hele  Planen,  som  kun  Omstændighedernes  Magt 
kunde  forandre.  Dette  var  saaledes  Tilfaldet  med  Valget  af 
et  Centralpunkt,  hvortil  Malakka  var  udseet,  men  som  Por- 
tugiserne forsvarede  saa  godt,  at  dets  Indtagelse  blev  forhin- 
dret. Var  det  lykkedes  strax  at  bemægtige  sig  dette  Punkt 
og  Singapura,  hvor  de  gamle  Handelslinier  stadte  sammen, 
havde  Portugisernes  Magt  strax  faaet  Naadestodet,  og  Hollands 
Colonier  vilde  da  have  faaet  endnu  storre  Betydning  end  nu. 
Paa  den  anden  Side  er  det  rimeligt  at  antage,  at,  hvis  Hol- 
lændernes Centralpunkt  havde  været  Malakka,  vilde  Englæn- 
derne allerede  for  længe  siden  have  bemægtiget  sig  dette  og 
derved  tillige  have  tilintetgjort  Hollands  Herredømme  i  Arki- 
pelet,  som  nu,  istedetfor  at  aftage,  i  de  senere  Aar  stadig  er 
voxet,  saa  at  endnu  saa  godt  som  alle  -0erne  directe  eller 
indirecte  staae  under  Hollands  Overhøihed. 

P.    N.   NiEUWENHUIS. 


Tidsbilleder  fra  de  tydske  Smaastater/) 


IL 
Scener  fra  Churhessens  sidste  Oage. 

1. 

Indledning.     Forfatningsstridigheder. 

Uhurhesserne  ere  alvorlige  Folk,  og  deres  Alvor  er  ikke  uden 
Grund.  I  hundrede  Aar  maatte  de,  i  høiere  Grad  end  nogen 
anden  tydsk  Stats  Beboere,  taale  deres  Fyrsters  skamløse 
Handel  med  deres  Medborgere;  det  var  saaledes  for  en  stor 
Deel  Hessere,  som  1775  udleiedes  til  Englænderne  for  at 
bekæmpe  det  nordamerikanske  Oprør,  en  Handel,  som  i  den 
Grad  vakte  Frederik  den  Stores  Harme,  at  han  besluttede  at 
hæve  en  Gjennemførselstold  af  disse  Leietropper;  thi  «det 
var  billigt'),  meente  han,  «at  han  hævede  Qvægtold  af  de 
gjennem  hans  Land  trækkende  Soldater,  da  de  jo  solgtes 
som  Qvæg».  Saaledes  var  Hessernes  Skjæbne  i  forrige  Aar- 
hundrede,  og  den  blev  ikke  meget  bedre  i  dette.  I  syv  Aar 
maatte  de  taale  det  franske  Fremmedherredømme.  Napoleons 
Broder,  Kong  Jerome,  regjerede  nu  rigtignok  langtfra  saa 
slet  som  Landets  tidligere  indfødte  Fyrster,  men  alle  de 
Misligheder  og  den  Nedværdigeise,  som  ere  absolut  uund- 
gaaelige  Følger  af  et  Fremmedherredømme,  vare  dog  i  stor 


*)  Som  Kilde  er   væsentlig   benyttet:     Carl  Braun:     Bilder   aus  der 
deutschen  Kleinstaaterei.     Neue  Folge.     1 — 2.     Berlin  1870. 

Maalestok  tilstede,  og  Hesserne  inocltoge  derfor  ogsaa  1814 
deres  fordrevne  Churfyrste,  Wilhelm  I,  med  Jubel;  men  de 
fik  snart  deres  -Øine  op  og  maatte  føle,  at  de  i  enhver  Hen- 
seende havde  tabt  ved  Byttet.  Saaledes  bleve  alle  Gaver  og 
Afhændelser  fra  den  forrige  Regjering  nu  erklærede  ugyldige, 
og  uden  nogen  Skadeserstatning  til  Kjoberne  inddrog  den 
gjerrige  Fyrste  alle  de  afhændede  Domainer.  Forgjæves  kla- 
gede de  ulykkelige  Kjøbere  til  Forbundsdagen  ;  Forbundsfor- 
samlingen  erklærede  nu  rigtignok,  at  enhver  Tydsker  maatte 
paa  en  lovlig  Maade  finde  sin  Eet,  men  det  glemte  kun  at 
angive,  hvor  man  skulde  finde  denne  Ret,  naar  Fyrsten 
traadte  den  under  Fødderne,  og  Forbundssamlingen  ikke  vilde 
skride  ind.  Det  var  imidlertid  ikke  nok  med  dette  skamløse 
Ran ;  alle  de  gamle  Skatter  og  Skattefriheder  bleve  indførte 
paany;  alle  de  af  Kong  Jerome  Pensionerede  mistede  deres 
Pensioner,  alle  de  under  Churfyrstens  Landflygtigheds  Periode 
Avancerede  bleve  satte  tilbage  i  deres  tidligere  Rang,  alle 
Indretninger  i  Administrationen  og  Justitsen  bleve  satte  paa 
den  gamle  Fod;  saaledes  fik  Hæren  sine  gamle  Uniformer, 
sine  Haarpidske,  Pudder,  trekantede  Hatte  og  Prygleregle- 
menter tilbage;  kort  sagt,  Tiden  fra  1806-14  blev  som  ud- 
slettet af  Hessens  Historie.  Som  Churfyrsten  havde  begyndt, 
fortsatte  han  til  sin  Død ;  Censur,  Politi-  og  Fæstningsstraffe 
bleve  anvendte  i  rigt  Maal  for  at  kue  enhver  Modsigelse,  og 
Stænderne,  som  anmassede  sig  til  at  opponere  mod  hans 
Tyranni  og  trængte  paa  Oprettelsen  af  en  friere  Forfatning, 
bleve  opløste  og  sendte  hjem  i  største  Unaade.  For  at  endelig 
Intet  skulde  mangle  i  dette  Regimente,  som  hørte  hjemme 
i  det  attende  Aarhundredes  værste  Tid,  maatte  Hesserne 
endnu  finde  sig  i  et  fuldstændigt  Maitresse- Herredømme. 

Det  blev  ikke  bedre  under  den  næste  Regent,  Wilhelm  II, 
Regjeringen  blev  ført  i  den  samme  Aand,  og  dertil  kom,  at 
hans  huslige  Forhold  gave  Anledning  til  nye  Skandaler; 
han  blev  fuldstændig  behersket  af  sin  Maitresse,  en  Guld- 
smeddatter fra  Berlin  ved  Navn  Emilie  Ortlep,  og  hans  Hustru, 

Fyrstinde  Augusta,  maatte  tilsidst*  forlade  Landet  og  søge 
Beskyttelse  hos  sin  Broder,  den  preussiske  Konge,  Frederik 
Wilhelm  III,  medens  Emilie  Ortlep  som  Grevinde  Keichen- 
bach  styrede  hele  Landet. 

Julirevolutionen  1830  fremkaldte  ogsaa  Uroligheder  i 
Cassel;  Churfyrsten  gav  fuldstændig  efter,  og  i  Januar  1831 
kom  en  Forfatningslov  istand,  som  maatte  tilfredsstille  en- 
hver billig  Fordring,  forudsat  man  blot  kunde  være  sikker 
paa,  at  den  blev  overholdt,  hvad  der  snart  skulde  vise  sig 
som  en  Illusion.  Da  Hesserne  imidlertid  forlangte,  at  Chur- 
fyrsten ogsaa  skulde  forsone  sig  med  sin  Hustru  og  fjerne 
sin  Maitresse,  Grevinde  Eeichenbach,  foretrak  Wilhelm  II  at 
nedlægge  Regjeringen,  i  September  1831,  til  Fordeel  for  sin 
Son  Frederik  Wilhelm,  Hessens  sidste  Churfyrste. 

Den  nye  Churfyrste  slægtede  værdigt  sine  Forgængere 
paa;  han  lod  vel  Forfatningen  af  1831  bestaae  af  Navn,  men 
idet  han  ganske  sluttede  sig  til  den  jøsterrigske  Politik,  som 
lededes  af  Metternich,  søgte  han  dog  overalt  at  indskrænke 
Folkets  Rettigheder  saa  meget  som  muligt,  og  i  denne  Hen- 
seende blev  han  kraftig  støttet  af  Ministeren  v.  Hassenpflug. 
Vi  skulle  her  ikke  fortælle  hans  hele  Regjering,  men  væsentlig 
dvæle  ved  de  sidste  Aar,  som  ville  gjøre  det  begribeligt, 
hvorledes  tilsidst  alle  hans  Undersaatter  med  Glæde  slut- 
tede sig  til  Preussen,  hvorledes  der  ikke  rørte  sig  en  Haand 
til  hans  Forsvar  eller  flød  nogen  medUdende  Taare,  da  den 
sene,  men  retfærdige  Gjengjældelse  ramte  ham;  thi  Churfyrst 
Frederik  Wilhelm  faldt  ikke  som  et  Offer  for  den  preus- 
siske raa  Militairvælde;  den  politiske  StilUng  i  Hessen  var 
allerede  stillet  saaledes  paa  Spidsen,  at  en  Katastrophe  vilde 
være  indtraadt,  selv  om  ikke  Slaget  ved  Koniggråtz  var 
bleven  slaaet. 

For  at  fatte  dette  maae  vi  dvæle  hdt  ved  den  churhes- 
siske  Forfatningsstrid.  Da  Hassenpflug  efter  Stormen  1848 
atter  blev  Minister,  angreb  han  Forfatningen  af  1831  som 
altfor  liberal,    og   den   preussiske  Politiks  Nederlag  ved  01- 

miitzerconferencerne  og  *  den  østerrigske  Reaction  under 
Schwarzenberg  kom  ham  herved  fortræffelig  til  Gode.  Den 
27de  Marts  1852  erklærede  Forbundsdagen  Forfatningen  af 
1831  for  uforenelig  med  Forbundets  Love  og  bemyndigede 
Churfyrsten  til  at  bringe  en  ny  Forfatning  tilveie  efter  Over- 
oenskomst  med  Stænderne.  Støttende  sig  til  Forbundet 
sammenkaldte  Hassenpflug  nu  en  Ridderkurie  uden  noget 
andet  Kammer,  men  ogsaa  disse  Riddere  forkastede  hans 
Forfatning;  det  gik  ham  ikke  bedre  1855;  han  kunde  ikke 
komme  til  nogen  Overeenskomst  med  Stænderne,  og  Forfat- 
ningen af  1852  var  og  blev  kun  octroieret.  Efter  Has- 
senpflugs  Afsked  fortsattes  dog  det  gamle  Spil;  forgjæves 
fordrede  begge  Kammere  1857  den  gamle  Forfatning  af  1831 
tilbage;  Sagen  blev  bragt  for  det  tydske  Forbund,  og  skjøndt 
Preussen  kraftigt  erklærede  sig  for  det  hessiske  Folks  Rettig- 
heder og  for  Forfatningen  af  1831,  støttede  dog  Østerrig  og 
Fleertallet  af  Forbundet  Churfyrsten  mod  hans  Undersaatter. 
østerrigs  Uheld  i  Italien  1859  fremkaldte,  som  bekjendt,  et 
Omslag  i  dets  politiske  System ;  det  begyndte  at  spille  liberalt 
og  søgte  ogsaa  med  Hensyn  til  det  churhessiske  Forfatnings- 
spørgsmaal  at  vinde  den  tydske  Folkestemning  i  Mellem- 
staterne for  sig.  østerrig  kappedes  derfor  næsten  med  Preus- 
sen i  liberale  Indrømmelser;  men  Churfyrsten  forstod  ikke 
at  tyde  Tidernes  Tegn.  Han  troede  endnu  at  kunne  stole 
paa  Osterrig  og  de  tydske  Mellemstaters  Bistand  og  udstedte 
i  Mai  1860  en  ny  Forfatning,  der  ophævede  hans  egen  provi- 
soriske Forfatningslov  af  1852,  som  paa  Grund  af  den  heftige 
Modstand,  den  havde  fundet,  aldrig  fuldkommen  var  traadt  i 
Kraft;  men  Churhesserne  viste  sig  ikke  mere  gunstig  stemte 
mod  denne  nye  end  mod  den  ophævede  Forfatning.  Byraadet 
og  Borgerrepræsentationen  i  Cassel  indgav  en  Protest  til  For- 
bundet mod  den  nye  Forfatning,  og  da  Stænderforsamlingen 
kom  sammen  i  November  1860,  forlangte  Majoriteten  For- 
fatningen af  1831  tilbage;  Forsamlingen  blev  opløst,  og  det 
Samme  gjentog  sig  1861.     Da  man  hævede  Skatterne,   som 

ikke  vare  blevne  bevilgede  af  Stænderne,  vægrede  Mange, 
især  i  Hanau,  sig  ved  at  betale.  Politiet  opbrød  Skabe  og 
Kister  og  bemægtigede  sig  saaledes  Skattebeløbene.  Den 
offentlige  Mening  i  Tydskland  udtalte  sig  imidlertid  stadigt 
mere  og  mere  energisk  og  eenstemmig  for  Stænderne  imod 
Churfyrsten  saa  meget  mere  som  man  kunde  gjøre  Regning 
paa  Preussens  Understøttelse,  og  -Østerrig  maatte  opgive 
Churfyrsten,  da  det  ikke  uden  bydende  Nødvendighed  vilde 
paabyrde  sig  en  stærk  Upopularitet.  I  Forening  med  Preus- 
sen indgav  det  derfor  den  8de  Marts  1862  et  Andragende 
til  Forbundsdagen  om  at  lade  Forfatningen  af  1831  træde  i 
Kraft  igjen  med  de  Forandringer,  som  maatte  ansees  for 
nødvendige  for  at  bringe  den  i  Overeensstemmelse  med 
Forbundets  Love.  Churfyrsten  troede  imidlertid  endnu  ikke, 
at  det  var  Alvor,  vedblev  med  sit  gamle  Stivsind  og  trodsede 
aabenlyst  Preussen;  da  den  preussiske  Konge  saaledes  sendte 
General  Willisen  i  en  overordentlig  Sendelse  til  Cassel,  kunde 
det  knapt  nok  lykkes  ham  at  faae  Audiens,  og  Churfyrsten 
kastede  Kongens  Skrivelse,  som  Generalen  overleverede  ham, 
uaabnet  fra  sig;  men  Preussen,  som  allerede  dengang  lededes 
af  V.  Bismarck,  var  ikke  tilsinds  at  lade  sig  saaledes  aaben- 
bart  haane,  det  tilstillede  ham  et  Ultimatum,  hvori  Bismarck 
forlangte  det  gamle.  Ministeriums  Afskedigelse  og  truede  i 
fornødent  Fald  med  at  besætte  Landet  med  to  Armeecorps. 
Ogsaa  Forbundet  maatte  nu  slaae  Haanden  af  den  gjenstri- 
dige  Churfyrste,  og  vedtog  den  24de  Mai  1862  -Østerrigs  og 
Preussens  Forslag.  Endnu  i  fire  Uger  betænkte  Churfyrsten 
sig;  da  bekvemmede  han  sig  endelig  til  at  give  efter  dog 
ikke  af  Overbeviisning,  men  kun  af  Lydighed  mod  Forbunds- 
dagen. Den  21de  Juni  1862  sammenkaldtes  Stænderne  og 
der  dannedes  et  nyt  Ministerium;  men  snart  skulde  det  vise 
sig,  at  Landet  efter  en  trediveaarig  Forfatningsstrid  dog  ikke 
var  kommet  Maalet,  en  rolig  og  fredelig  Udvikling,  et  eneste 
Skridt  nærmere. 

2. 

Den  sidste  Churfyrstes  Charakteristik. 

Efter  fire  Ugers  Tjøven  overdrog  Frederik  Wilhelm  til 
Generalmajor  von  Loszberg  at  danne  et  nyt  Ministerium; 
hvorvidt  det  var  den  hoie  Herres  Alvor,  vil  jeg  lade  henstaae 
uafgjort.  Havde  det  virkelig  engang  været  hans  alvorlige 
Mening,  saa  varede  den  i  hvert  Fald  ikke  længe;  thi  da  den 
nævnte  General  forelagde  Churfyrsten  en  Ministerliste  og 
tillige  overrakte  ham  et  Program,  skrev  han  med  høistegen 
Haand  paa  samme:  «Tjenesteinstruction  for  Frederik  Wil- 
helm I;  men  han  er  ingen  Tjener,  men  befaler«.  Hvad  gik 
der  ogsaa  af  denne  General,  at  han  turde  driste  sig  til  at 
byde  Churfyrsten  et  Program;  det  vilde  Hassenpflug  aldrig 
have  vovet,  og  han  stod  dog  i  sin  Tid  ganske  anderledes 
høit  anskrevet  hos  Frederik  Wilhelm,  og  nu  vilde  den  ham 
paatvungne  General  strax  begynde  sin  Ministerløbebane  paa 
en  saadan  Maade. 

Faa  Dage  derefter  var  dog  et  nyt  Ministerium  dannet. 
General  v.  Loszberg  fandt  naturligviis  ingen  Plads  deri,  men 
derimod  bestod  det  af  lutter  prøvede  Modstandere  af  den  gjen- 
indførte  Forfatning,  navnlig  H.  v.  Dehn-Kotfelser.  Ministeriet 
charakteriseres  tilstrækkelig  af  denne  Herre,  der  som  Land- 
dagscommissair  ved  en  af  de  sidst  opløste  Stænderforsamlinger 
havde  vovet  at  udraabe:  «Selv  om  Forfatningen  af  1831 
ogsaa  nogensinde  skulde  blive  indført  paany,  saa  vil  dog 
Alt  blive  ved  det  Gamles  det  var  ogsaa  et  Program  og  et 
ganske  andet  end  den  dumme  Generals. 

« Befale«  vilde  altsaa  Storfyrsten  og  ikke  som  Frederik 
den  Store  nøies  med  at  være  « Statens  første  Tjener«.  »Tjene« 
sit  Land  gjorde  Frederik  Wilhelm  sikkert  ikke,  men  desto 
værre  forstod  han  ligesaa  lidt  at  befale  som  at  tjene.  Han 
havde  de  høiest  mulige  Tanker  om  sin  landsherrelige  Vær- 
dighed, om  sine  fyrstelige  Rettigheder,  ja  selv  om  sine  Plig- 
ter, —  i  det  Mindste   som    han  opfattede  dem.     Havde  det 

kommet  an  paa  ham,  havde  han  gjerne  sat  sit  Navn  under 
ethvert  Retsdecret  og  enhver  administrativ  Afgjørelse;  thi 
der  gaves  ingen  nok  saa  stor  eller  nok  saa  lille  Sag,  uden  at 
han  havde  Tilbaielighed  til  selv  at  ordne  den.  Ingen  kunde 
blive  hans  Undersaat  uden  hans  udtrykkelige  Tilladelse;  der 
kunde  ikke  fastsættes  eller  forandres  nogen  Jernbanekjoreplan, 
uden  han  selv  havde  prøvet  den;  ingen  Fuldmægtig  kunde 
faae  længere  Orlov  end  tre  Uger  uden  gjennem  ham;  ingen 
Embedsmand  kunde  faae  den  ham  tilkommende  Gagefor- 
høielse  uden  efter  et  allerhøieste  Rescript;  der  kunde  ikke 
bestemmes  nogen  Tjenesteklædning  for  Skovfogderne,  uden 
han  selv  forud  havde  tilladt  det;  Ingen  kunde  i  Cassel  for- 
andre et  Butiksvindue ,  uden  at  Bygningstegningen  forud 
havde  faaet  Landsherrens  « Imprimatur«. 

Selv  i  et  saa  ringe  Statsomraade  som  Churhessen  havde 
man  hos  Fyrsten  maattet  forudsætte  den  største  personlige 
Dygtighed,  naar  han  saaledes  vilde  styre  i  Stort  og  Smaat 
uden  altfor  store  Forsinkelser.  Men  denne  Churfyrstens  Ind- 
blanding i  alle  mulige  Ting  blev  en  Ulykke  for  ham  og 
Landet,  da  han  fuldstændig  manglede  de  nødvendige  Egen- 
skaber. Thi  ved  Siden  af  hans  sygelige  Tilbøielighed  til  at 
afgjøre  selv  de  største  Ubetydeligheder  besad  han  i  høi  Grad 
en  anden  Egenskab,  som  fuldstændig  lammede  den  første, 
nemlig  en  ligesaa  stor  og  ligesaa  sygelig  Raadvildhed. 

Man  vilde  gjøre  den  høie  Herre  Uret,  naar  man  vilde 
paasige  ham,  at  han  var  uvirksom.  1  den  sidste  Tid  kunde 
det  vel  hændes,  at  han  efter  et  af  sine  voldsomme  Udbrud  i 
hele  Dage  ikke  kunde  samle  sig  til  nogen  Virksomhed;  hele 
Timer  kunde  han  da  sidde  stille  og  taus  og  see  uforandret 
hen  for  sig  i  en  og  samme  Retning;  men  sædvanligviis 
manglede  han  ingenlunde  Villighed  til  at  arbeide;  derimod 
strakte  hans  Virksomhed  sig  i  Reglen  ikke  saavidt,  at  han 
kunde  tage  en  endelig  Beslutning;  der  reiste  sig  da  alle- 
haande  Tvivl  og  Betænkeligheder  hos  ham,    og  Villiekraften 

manglede  ham.  Det  kunde  saaledes  skee,  at  Churfyrsten  lod 
selv  de  ubetydeligste  Sager  ligge  Uger,  Maaneder,  ja  endog 
hele  Aar  uafgjorte  hen,  da  han  ikke  kunde  træffe  nogen  Af- 
gjørelse.  Gardegensdarmeriet  skulde  saaledes  engang  i  Slut- 
ningen af  de  Halvtreds  for  Afvexlings  Skyld  have  nye  Uniformer; 
det  hele  Corps  bestod  nok  i  Alt  af  tretten  Mand;  men  der 
maatte  lidt  efter  lidt  forelægges  Fyrsten  syv  forskjellige 
Prøveuniformer,  og  jeg  er  ikke  ganske  sikker  paa,  om  Fol- 
kene dog  ikke  sluttelig  beholdt  deres  gamle  Uniformer. 

Churfyrsten  var  sig  iovrigt  denne  Kaad vildhed  fuldkommen 
bevidst.  For  at  d^lge  den  udviste  han,  hvor  det  blot  gik 
an,  den  overordentligste  Omhyggelighed  og  Samvittigheds- 
fuldhed. Han  nødte  saaledes  sine  Ministre  til  Artikel  for 
Artikel  at  foredrage  ham  den  tydske  Vexellov  og  den  tydske 
Handels- Lovbog  og  at  forklare  dem,  hvor  han  fandt  det 
nødvendigt.  Dette  var  rigtignok  intet  ringe  Arbeide,  og  paa 
Grund  af  denne  modus  procedendi  lader  det  sig  let  forklare, 
at  de  to  omtalte  Love  bleve  publicerede  ti  Aar  senere  i 
Churhessen  end  andetsteds.  Paa  en  tilsvarende  Maade  bleve 
naturligviis  de  Lovudkast  behandlede,  som  Ministrene  selv 
havde  udarbeidet,  og  ofte  bragte  han  sine  Kaadgivere  i  For- 
legenhed ved  sit  skarpe  Blik  for  formelle  Mangler. 

Det  var  ved  saadanne  Leiligheder  altsaa  først  og  fremmest 
hans  Følelse  som  Selvhersker,  der  gjorde  sig  gjældende;  men 
for  en  stor  Deel  havde  hans  Adfærd  dog  ogsaa  sin  Grund  i,  at 
han  under  disse  endeløse  Kaadslagninger  blev  sat  ud  over 
den  Forlegenhed  at  skulle  træffe  nogen  Afgjørelse;  der  var 
imidlertid  endnu  en  tredie  Egenskab,  som  her  kom  med  i 
Spillet:  hans  sygelige  Mistillid  til  Enhver  og  ikke  mindst 
til  Ministrene.  Han  følte  sig  vel  i  det  Hele  overbeviist  om 
deres  Hengivenhed  for  ham,  men  troede  dog  stedse  i  et- 
hvert Tilfælde  paa  det  Nøieste  at  maatte  overtyde  sig  om, 
at  man  ikke  vilde  faae  ham  til  en  eller  anden  Forholds- 
regel, der  stod  i  Strid  med  hans  personlige  Interesser,  hans 

fyrstelige  Ketiigheder    og   hans  Fordringer   paa  udelukkende 
at  « befale«. 

Ministrene  kj endte  meget  vel  deres  Herres  Svagheder, 
og  selv  de  meest  hengivne  blandt  dem  afgjorde  dog  af  og 
til  en  Sag  paa  egen  Haand  for  ikke  at  faae  den  for- 
halet i  det  Uendelige.  Det  gik  undertiden  godt,  undertiden 
mislykkedes  det;  Churfyrsten  kom  efter  Sagen,  og  saa  van- 
kede der  meget  unaadige  Ord.  I  Aaret  1864  ansøgte  saa- 
ledes  en  Mand  i  Cassel  om  at  maatte  oprette  et  Bybuds- 
contoir;  Indenrigsministeren  svarede  ham,  at  der  ikke  udfor- 
dredes nogen  fyrstelig  Concession  hertil.  Ministerens  Adfærd 
var  strengt  lovlig,  men  Loven  var  gjentagne  Gange  bleven 
krænket,  og  det  Hele  var  en  mislig  Sag  overfor  Fyrsten. 
Sagen  kunde  dog  ikke  holdes  hemmelig;  thi  en  skjøn  Mor- 
gen stode  de  uniformerede  Bybude  paa  alle  Torve  og  Gade- 
hjørner til  stor  Glæde  for  Gadeungdommen,  men  Churfyrsten 
var  rasende.  At  han  ikke  havde  kunnet  negte  Entrepreneuren 
Concessionen  eller  i  det  Mindste  forhalet  den  et  Aars  Tid, 
det  havde  han  maaskee  endda  kunnet  bære;  men  at  der  gik 
Mennesker  omkring  paa  Gaden  i  hans  Eesidentsstad  i  en 
Uniform,  som  han  ikke  selv  havde  valgt,  det  var  utaaleligt. 
Ved  sine  Bebreidelser  lykkedes  det  ham  da  endelig  at  drive 
Sagen  saa  vidt,  at  to  af  Ministrene  indgave  Begjæring  om 
deres  Afsked;  Sagen  blev  foreløbig  udjævnet,  men  Churfyrsten 
tilgav  dog  aldrig  den  ulykkelige  Minister  dette  Puds,  som 
han  da  i  det  Hele  taget  ikke  let  tilgav  Nogen;  kort  Tid 
efter  fik  Ministeren  ogsaa  sin  Afsked.  Det  kunde  nu  egentlig 
i  og  for  sig  være  temmelig  ligegyldigt,  om  Churfyrsten  saa- 
ledes  kom  i  Klammeri  med  sine  Ministre  eller  ikke;  men 
Ulykken  var,  at  han  efter  enhver  saadan  Erfaring  dobbelt 
skinsyg  vaagede  over  sin  Eolle  som  "Befaler«,  og  at  hans 
ulykkelige  Mistillid  mod  Enhver,  hans  Utilgængelighed  for 
fremmede  Raad  og  endelig  ogsaa  hans  Ubestemthed  som 
Følge  heraf  stadig  voxede. 

Historisk  Archir.     1872.     II.  12 

Churfyrstens  Ægteskab  og  huslige  Forhold. 

Vi  have  dvælet  ved  Churfyrstens  uheldige  personlige 
Egenskaber,  som  under  alle  Omstændigheder  maatte  gjøre 
hans  Regjering  høist  trykkende;  men  vi  maae  endnu  frem- 
hæve en  Omstændighed,  som  man  tidligere  ikke  har  lagt 
tilstrækkeligt  Vægt  paa ,  nemlig  hans  ulykkelige  morga- 
natiske  Ægteskab  med  Gertrude  Falkenheiner,  den  fraskilte 
Fru  Lehmann,  senere  Grevinde  af  Schaumburg  og  Fyrstinde 
af  Hanau. 

Jeg  kalder  dette  Ægteskab  et  morganatisk,  skjøndt  Chur- 
fyrsten  ikke  vilde  taale  denne  Benævnelse.  En  churhessisk 
Embedsmand  havde  saaledes  i  1861  skrevet  en  Genealogi 
over  det  hessiske  Fyrstehuus  og  endog  med  Churfyrstens  Til- 
ladelse dediceret  ham  dette  Værk.  Forfatteren  havde  imid- 
lertid betegnet  Ægteskabet  som  et  morganatisk,  hvad  det 
utvivlsomt  var  efter  den  fyrstelige  tydske  Husret;  men  dette 
tog  den  høie  Herre  ham  meget  ilde  op,  lod  hele  Værket  op- 
kjøbe  og  derpaa  tilintetgjøre  for  dette  ene  Ords  Skyld, 
medens  den  uheldige  Forfatter  blev  forflyttet  til  et  lille  Em- 
bede paa  Landet.  Dette  var  mere  end  et  blot  Lune;  heri 
finder  en  heel  Side  af  Mandens  Charakteer  sin  Forklaring; 
han  vilde  ikke  taale,  at  Ægteskabet  blev  betegnet  som  mor- 
ganatisk, da  han  aldrig  havde  opgivet  Haabet  om  engang 
at  faae  Æ]gteskabet  erklæret  for  jævnbyrdigt.  Af  Preussen 
kunde  han  i  denne  Henseende  Intet  haabe;  gamle  Arve- 
overeenskomster  traadte  hindrende  i  Veien  derfor.  Planen 
kunde  altsaa  kun  lykkes  med  -Osterrigs  Bistand,  og  deri  kan 
man  maaskee  finde  en  afgjørende  Grund  til,  at  Fyrsten  1866 
sluttede  sig  til  østerrig. 

Naar  vi  her  dvæle  ved  Churfyrstens  Ægteskab,  skeer  det 
ikke  for  at  indlade  os  nærmere  paa  hans  Familieliv,  som  vel 
kunde  yde  et  piquant  Stof;  vi  skulle  kun  fremhæve,  at  som 
Ægtemand   og  Fader   viser  han  sig   fra  den  fordeelagtigste 

Side.  Af  Lidenskab  til  sin  Hustru  offrede  han  sit  hele  Livs 
Lykke,  men  han  holdt  sit  Ord  som  Ægtemand  med  Troskab; 
sikkert  nok  har  han  gjentagne  Gange  tænkt  paa  at  skille 
sig  fra  Fyrstinden  af  Hanau,  men  han  holdt  ikke  denne  Plan 
fast  med  nogen  Alvor. 

Grunden  til,  at  vi  beskjæftige  os  med  hans  Ægteskab, 
er,  at  det  fik  en  afgjørende  Betydning  for  hans  Forhold  til 
Folket  og  i  det  Hele  taget  for  hans  Kegjeringsvirksomhed. 
Den  fyrste  Følge  af  dette  Ægteskab  var  en  Afbrydelse  af  alt 
selskabeligt  Samqvem  med  hans  fyrstelige  Standsfæller;  naar 
der  af  og  til  fandt  et  fyrsteligt  Besøg  Sted,  gik  der  regel- 
mæssig piinlige  Forhandlinger  forud,  hvis  Formaal  var  at 
fjerne  Fystinden  fra  Hoffet,  saalænge  Besøget  stod  paa;  man 
undgik  altsaa  saameget  som  muligt  hans  Hof,  og  det  var 
maaskee  i  det  Hele  ikke  Churfyrsten  videre  ubehageligt  paa 
Grund  af  hans  uselskabelige  Natur;  men  Ingen  kan  i  Læng- 
den ustraffet  unddrage  sig  fra  alt  Samqvem  med  sine  Stands- 
fæller,  og  paa  den  anden  Side  fandt  Churfyrsten  heller  ingen 
Modvægt  eller  Erstatning  i  et  muntert  og  selskabeligt  Sam- 
liv med  kunstneriske,  literaire  eller  videnskabelige  Person- 
ligheder; han  havde  vel  ingen  sær  Tilbøielighed  i  denne 
Ketning,  men  her  kom  det  dog  væsentlig  an  paa  hans  Hu- 
stru, om  hun  vilde  give  Hoffet  en  Tiltrækningskraft  i  den 
ene  eller  anden  Retning;  men  hun  manglede  ganske  baade 
Evne  og  Lyst  i  denne  Henseende,  og  saaledes  blev  Livet  ved 
Churfyrstens  Hof  yderst  trivielt  og  eensformigt.  Klokken  to 
kjørte  man  en  Tour,  Klokken  fire  gik  man  til  Bords,  Klokken 
halvsyv  kjørte  man  i  Theatret,  og  Klokken  ti  gik  man,  ud- 
mattet af  alle  disse  ophøiede  Indtryk,  til  Sengs.  Saaledes 
gik  den  ene  Dag  efter  den  anden.  Aldrig  var  der  nogen 
høiere  Nydelse  eller  en  selskabelig  Adspredelse,  som  kunde 
hæve  Fyrsten  af  denne  trykkende  og  sløvende  Eensformighed. 
Han  var  stadig  henviist  til  at  omgaaes  en  Qvinde,  som  han 
paa  een  Gang  elskede  og  hadede,  og  kom  saaledes  mere  og 
mere  udelukkende  under  hendes  Indflydelse. 

12* 

En  anden  Følge  af  Churfyrstens  raorganatiske  Ægteskab 
var,  at  hans  Sønner  vare  udelukkede  fra  Thronfølgen.  Chur- 
fyrsten  holdt  af  sine  ni  Børn;  han  elskede  dem  maaskee  nok 
paa  sin  særegne  Maneer,  men  hans  Faderkjærlighed  var  i 
hvert  Fald  fuldkommen  normal.  En  Fyrste  behøver  ellers 
ikke  at  forene  denne  Følelse  med  Bekymring  for  sine  Søn- 
ners Existents.  En  Fyrste  kjcnder  ingen  Familiesorger  i  Or- 
dets borgerlige  Betydning;  den  Arv,  han  efterlader,  behøver 
ikke  først  at  erhverves;  den  er  strax  tilstede;  en  Fyrste  har 
egentlig  ingen  Arving,  han  har  kun  en  Efterfølger.  Ander- 
ledes var  Tilfældet  her  med  Churfyrsten;  han  havde  en  Ef- 
terfølger, som  ikke  var  hans  Søn,  og  han  havde  sex  Sønner, 
som  ikke  vare  hans  Efterfølgere;  den  Arv,  som  han  skulde 
efterlade  sine  Sønner,  var  ikke  alt  tilstede,  men  skulde  først 
bringes  tilveie;  Churfyrsten  var  altsaa  ikke  blot  Fyrste,  men 
ogsaa  Privatmand;  han  havde  ikke  blot  Regjeringssorger,  men 
ogsaa  Familiesorger  i  Ordets  borgerlige  Betydning.  Da  han 
ikke  kunde  afhjælpe  disse  Bekymringer  uden  gjennem  sine 
Indtægter  som  Landsherre,  kunde  han  vanskelig  undgaae 
Conflicter  mellem  sin  Stilling  som  Fader  og  som  Regent. 
Det  manglede  nu  desto  værre  ikke  paa  saadanne  Conflicter, 
men  at  de  vare  saa  talrige  og  saa  hyppigt  kun  løstes  paa 
Statens  Bekostning,  derfor  maa  man  ikke  paabyrde  Chur- 
fyrsten hele  Skylden ;  Fyrstinden  af  Hanau  maa  baade  directe 
og  indirecte  bære  sin  Part. 

Churfyrstens  Haand  hvilede  tungt  paa  Landet ;  deels  paa 
Grund  af  den  uendehge  Forfatningsstrid  og  deels  paa  Grund 
af  den  utilgivelige  Forsømmelse  af  hele  Landets  materielle 
Vel  havde  Fyrsten  mistet  sine  Undersaatters  Hengivenbed  i 
en  saa  høi  Grad,  som  dette  kun  sjeldent  har  været  Tilfældet 
i  Tydskland,  ja  ikke  engang  i  Hessen.  Han  var  imidlertid 
dog  Landets  retmæssige  Regent,  og  hvor  stor  end  Hessernes 
Forbittrelse  til  enkelte  Tider  var  imod  ham,  var  han  dog 
efter  deres  Forestillinger  endnu  stadigt  Landets  Herre;  men 
Fyrstinden  af  Hanau  var  derimod  ikke  blot  hadet,  men  ogsaa 

dybt  foragtet.  For  at  opnaae  Skilsmisse  havde  hun  fornegtet 
sin  katholske  Tro;  hun  havde  gjort  sin  første  Mand  æreløs 
og  Børnene  af  sit  første  Ægteskab  faderløse,  paa  en  vis 
Maade  ogsaa  moderløse;  belæsset  med  denne  Skyld  var  hun 
draget  ind  i  det  for  hende  fremmede  Hesserland.  At  man 
der  just  ikke  vilde  byde  hende  velkommen,  har  hun  vel 
næppe  kunnet  vente  sig.  NaarAlt  kom  til  Alt,  var  hun  dog 
alligevel  ingen  Maitresse  som  Grevinde  Reichenbach,  men 
Churprinds-Medregentens  kirkeligt  viede,  for  ikke  at  sige 
retmæssige,  Gemalinde.  Det  var  ikke  sandsynligt,  at  denne 
Forbindelse  skulde  blive  til  Landets  Vel,  men  dog  heller  ikke 
ganske  umuligt.  Man  har  dog  oftere  seet  en  Qvinde,  for- 
ledet af  en  heftig  Kjærlighed,  hobe  endnu  større  Synd  paa 
sig,  og  det  var  altsaa  dog  muligt,  at  denne  Qvinde  havde 
sat  Hensyn  til  Side,  som  ellers  ere  en  Qvinde  over  alle 
Grændser  hellige,  alene  for  at  komme  i  Besiddelse  af  den 
Mand,  som  hun  elskede;  dette  kunde  sædelig  talt  nogenlunde 
undskylde  hendes  Adfærd,  og  der  var  saaledes  dog  altid  en 
psychologisk  Mulighed  for,  at  hun  vilde  opbyde  Alt  for  at 
befæste  det  gode  Forhold  mellem  Folket  og  hendes  Mand, 
et  Forhold,  som  netop  paa  Grund  af  hende  var  blevet  saa 
stærkt  compromitteret. 

Hun  gjorde  Intet  af  alt  dette;  hun  stod  stedse  kold  og 
fremmed  overfor  Hesserlandet  og  viste  ingensinde  nogen 
Medfølelse  for  dets  Skjæbne,  ikke  engang  ved  nogen  frem- 
trædende Velgjørenhed;  derimod  har  hun  med  fuld  Bevidst- 
hed stillet  sine  Privatinteresser  imod  Landets  Interesser. 
Strax  i  de  første  Uger  efter  hendes  Ankomst  til  Cassel  ud- 
brøde Uenigheder  mellem  Churfyrsten  og  hans  Moder  an- 
gaaende  Etiquettestridigheder ,  der  netop  angik  Fyrstindens 
Person;  hun  forhindrede  ikke  disse  Stridigheder.  Borgerne  i 
Cassel  toge  ved  denne  Leilighed  Parti  for  Churfyrstinden,  og 
Følgen  heraf  var  om  Aftenen  den  7de  December  1831  et 
blodigt  Angreb  af  Garden  paa  et  Par  Hundrede  uskyldige 
Theatergængere,  som  ikke  havde  forbrudt  Andet  end  at  have 

udbragt  et  Leve  for  Churfyrstinden  udenfor  Theatret.  Det  var 
det  første  Indtryk,  Hesserne  fik  af  deres  unge  Fyrstes  Ge- 
malinde. 

Hendes  avrige  Forhold  svarede  til  dette  Varsel.  Det  er 
meget  usandsynligt,  at  Fyrstinden  af  Hanau  slet  ikke  skal 
have  udøvet  nogen  Indflydelse  paa  Churfyrstens  vigtigere 
Regjeringshandlinger,  da  han  jo  Aar  ud  og  Aar  ind  ikke 
havde  videre  Omgang  med  Andre  end  netop  med  hende; 
dog  kan  man  ikke  med  tilstrækkelig  Paalidelighed  oplyse 
Noget  i  saa  Henseende;  derimod  var  hendes  Indflydelse  paa 
Churfyrstens  Hofholdning  og  Formuebestyrelse  ubestridelig 
og  ubegrændset,  og  hvad  hun  i  denne  Anledning  har  præ- 
steret, tilsteder  kun  een  Dom,  nemlig  at  hun  aldrig  har 
betragtet  det  churhessiske  Land  som  Andet  end  en  fed  Do- 
maine,  og  at  det  var  hendes  Opgave  at  bringe  den  ene  Mil- 
lion efter  den  anden  ud  af  samme  til  Fordeel  for  hende 
selv  og  hendes  elleve  Børn. 

Ifølge  hendes  Foranstaltninger  var  Hof  holdningen  indrettet 
paa  den  meest  karrige  Fod.  Efter  Churfyrstens  tidt  og  ofte 
tilkjendegivne  Villie  skulde  Byen  Cassel  ene  og  alene  være 
Hoved-  og  Eesidentsstad,  men  ikke  en  Handels-  eller  Fa- 
brikby.  Ifølge  denne  Grundsætning  lagde  Churfyrsten  ethvert 
større  industrielt  Foretagende  alle  mulige  Hindringer  iveien 
eller  negtede  det,  saa  vidt  det  kom  an  paa  ham,  sin  Ind- 
villigelse; da  Hoff'et  nu  tilmed  var  yderligt  reduceret  og 
Hofholdningen  indrettet  paa  den  tarveligste  Fod,  maatte  det 
være  en  kummerhg  Stilling  for  Byen  at  skulle  være  chur- 
hessisk  Residentsstad  alene.  Cassel  var  da  ogsaa  i  høi  Grad 
i  Tilbagegang,  saa  det  var  en  heel  Begivenhed,  naar  der 
blev  bygget  et  nyt  Huus;  dette  var  endnu  ikke  Alt,  men 
Systemet  medførte  yderligere  Skade.  Hoff'ets  større  Indkjøb 
skete  i  det  Hele  taget  hverken  i  Hessen  eller  i  Cassel,  men 
navnlig  i  Frankfurt,  fordi  man  meente  der  at  faae  Sagerne 
bedre  og  for  bilHgere  Kjøb;  derfra  fik  Churfyrsten  og  Hustru 
deres  hele  Garderobe,  ja  selv  Tjenerskabets  Liberier.    Kunde 

man  ikke  undgaae  at  have  med  Haandværkere  fra  Cassel  at 
gjøre,  fik  de  dog  først  deres  Betalinger  efter  Aars  Forløb  — 
for  at  spare  Renterne.  Civillistens  Bygninger  undlod  man 
med  Forsæt  at  reparere,  og  de  forfaldt  derfor  i  en  saadan 
Grad,  at  det  vakte  Forargelse  baade  hos  Fremmede  og  Ind- 
fødte. Octogonen  paa  Wilhelmshohe  var  nærved  at  styrte 
sammen,  men  selv  da  Stænderne  viste  sig  beredte  til  i  det 
Mindste  at  bidrage  det  Halve  af  Reparationsudgifterne,  skete 
der  aareviis  Intet  for  at  hindre  Bygningens  fuldstændige 
Forfald.  Det  var  saaledes  intet  Under,  at  Cassel  gik  tilbage 
i  Velstand  og  Folkemængde,  men  heller  ikke  forunderligt,  at 
Byens  Borgere  gik  i  Spidsen  for  den  haardnakkede  Kamp 
mellem  Folket  og  Fyrsten. 

Et  saadant  Sparesystem  var  naturligviis  hensynsløst, 
uklogt  og  fremfor  Alt  ufyrsteligt,  men  det  krænkede  dog  i 
det  Mindste  ikke  directe  noget  Menneskes  Rettigheder;  man 
skrabede  imidlertid  ogsaa  Penge  sammen  med  Rette,  uden 
Ret  og  mod  al  Ret;  med  eet  Ord,  Landet  blev  udplyndret.  Vi 
skulle  anføre  Exempler,  som  ville  godtgjøre  vor  Paastands 
Rigtighed. 

Landcreditkassen  i  Cassel  havde  saaledes  ingen  Bank- 
bygning. Da  denne  Kasses  Omsætninger  efterhaanden  maatte 
regnes  i  Millioner,  sloge  de  Lokaler,  man  havde  anviist  Ban- 
kan,  ikke  til,  og  Directionen  maatte  leie  et  Par  private  Byg- 
ninger til  sine  Contoirer.  Dette  var  naturligviis  baade  be- 
sværligt og  farligt  ved  mulige  Ildebrandstilfælde;  det  Rigtigste 
havde  været  at  opføre  en  særlig  Bygning,  og  Stænderne  op- 
fordrede ogsaa  gjentagne  Gange  Regjeringen  hertil,  men  uden 
Resultat;  thi  de  leiede  Bygninger  tilhørte  Fyrstinden  af 
Hanau,  og  hun  fik  af  Creditkassen  en  Leiesum,  der  var  dob- 
belt saa  høi  som  den,  hun  kunde  vente  af  nogen  anden  Leier. 
Den  hele  Profit  bestod  nu  rigtignok  kun  i  omtrent  600  Daler 
dansk  Mynt,  men  de  vare  ogsaa  værd  at  tage  med. 

Samme  Landcreditkasses  Obligationer  bleve  af  Directionen 
emitterede  til  Pari,    men  det  var  omtrent  ikke  muligt  for 

nogen  Privatmand  at  faae  disse  Obligationer  directe  fra  Ban- 
ken, og  da  de  vare  meget  søgte  i  Landet,  stege  de  til  105; 
Hvem  strøg  da  denne  Gevinst  i  Lommen?  Naturligviis 
væsentlig  Churfyrsten  og  hans  Gemalinde;  thi  Bankdirectionen 
maatte  først  og  fremmest  sarge  for  at  tilfredsstille  det  høie 
Pars  Fordringer  paa  Obligationer,  og  de  lagde  Beslag  omtrent 
paa  hele  Belobet;  at  det  navnlig  blev  de  Umyndige,  som 
saaledes  maatte  betale  Gildet,  da  deres  Penge  skulde  an- 
bringes i  saadanne  Papirer,  derom  brød  man  sig  natur- 
ligviis ikke. 

Det  høie  Par  undsaae  sig  heller  ikke  ved  at  deeltage  i 
den  simpleste  Actiesvindel  og  Børsjobberi;  saaledes  har  da 
Fyrst  Bismarck  i  det  preussiske  andet  Kammer  udviklet, 
hvorledes  Churfysten  ikke  undsaae  sig  ved  at  drage  Fordeel 
af  Bevillingen  til  den  frankfurt-nassauske  Jernbane.  Den 
smudsige  Pengebegjærlighed,  hvormed  man  ledede  hele  Hof- 
holdningen, oversteg  alle  Grændser.  Churfyrsten  maatte  natur- 
ligviis som  enhver  anden  Hesser  stadigt  have  et  Par  Pro- 
cesser for  Eetten;  men  det  overgik  dog  enhver  Grændse  for 
Anstand,  at  han  gjentagne  Gange  nødte  sine  egne  Domstole 
til  at  gjøre  Execution  i  Civillisten,  og  at  han  lod  Fogden 
skrive  Vognene  og  Hestene  i  den  churfyrstelige  Stald.  Stæn- 
derne førte  gjentagne  Gange  Klage  over,  at  man  lod  Folk, 
som  vare  gaaede  over  fra  Hoffets  til  Statens  Tjeneste,  des- 
uagtet i  længere  Tid  fungere  i  deres  gamle  Tjeneste,  medens 
de  droge  deres  Gage  af  Statskassen.  Ligesaa  forargeligt  vare 
Historier  af  en  anden  Art,  der  ogsaa  kom  paa  Omtale  i 
Stænderne.  Forpagterne  af  Statens  Eiendomme  maatte  i 
deres  Forpagtningscontracter  give  Afkald  paa  Erstatning  af 
Civillisten  for  den  mulige  Skade,  de  kunde  Hde  af  Vildtet; 
det  maatte  naturligviis  ogsaa  her  komme  til  at  gaae  ud  over 
Statskassen,  da  Forpagterne  paa  Grund  af  denne  Clausul  ikke 
vilde  give  saa  Meget  i  Leie.  Man  forlangte  ligeledes  Skatte- 
frihed for  Hoffets  Tjenesteboliger,  og  skjøndt  det  stred  lige 
mod  Lovene,  fastholdt  Churfyrsten  saa  stædig  denne  Fordring, 

at  to  Finantsministre,  som  ikke  vilde  gaae  ind  derpaa,  maatte 
afgive  deres  Portefeuiller. 

Eieren  af  en  Badeanstalt  paa  den  høire  Bred  af  Fulda 
havde,  mod  at  betale  en  Forpagtningsafgift  til  Statskassen, 
faaet  Tilladelse  til  at  anlægge  en  Færge  over  Floden;  denne 
Færge  var  aldeles  uundvæ.rlig  for  hans  Badeanstalt;  nu  faldt 
det  imidlertid  pludselig  Churfyrsten  ind  at  afbryde  en  lille 
Bro,  som  blov  meget  benyttet  af  Publicum  og  særlig  af  den 
paagjældende  Mands  Badegjæster;  nogen  Grund  til  denne 
Foranstaltning  kunde  man  ikke  angive,  undtagen  at  Broen 
trængte  stærkt  til  en  Reparation,  som  skulde  skee  paa  Civil- 
listens Bekostning.  Broen  var  og  blev  afbrudt,  og  da  Færge- 
privilegiet imidlertid  var  forfaldet,  erklærede  Badestedets 
Eier,  at  han  ved  Fornyelsen  maatte  have  Nedsættelse  i  Af- 
giften, da  han  havde  lidt  et  betydeligt  Næringstab  ved  Broens 
Afbrydelse;  dette  var  ikke  klogt  handlet  af  Manden,  skjondt 
han  rigtignok  havde  talt  Sandhed;  til  Straf  negtede  man  at 
fornye  Privilegiet,  skjondt  det  hele  Spergsmaal  kun  dreiede  sig 
om  et  Par  lumpne  Dalere.  Uagtet  alle  Bønner  og  Tilbud  fik 
han  ikke  mere  Færgetilladelsen,  Manden  blev  totalt  ruineret 
og  døde  i  Fattigdom. 

De  hjemfaldne  Statslehn  bortforlehnede  Churfyrsten  uden 
Undtagelse  til  sine  Sønner,  selv  om  disse  endnu  vare  i  den 
umyndige  Alder.  Det  stred  muligviis  ikke  mod  Forfatningens 
Ord,  men  i  ethvert  Tilfælde  mod  Aanden;  imidlertid  kunde 
det  dog  sluttelig  være  Befolkningen  ligegyldigt,  om  Fyr- 
sten skjænkede  disse  hjemfaldne  Lehn  til  et  eller  andet  Med- 
lem af  Ridderskabet  eller  til  sine  Sønner;  men  denne  Maade 
at  forsørge  Børnene  paa  var  altfor  bekvem,  til  at  man  ikke 
ogsaa  skulde  have  forsøgt  paa  at  tilvende  dem  Lehn  i  Til- 
fælde, hvor  man  krænkede  baade  Lovens  Aand  og  Bogstav. 
I  to  saadanne  Tilfælde  fandt  Fyrsten  Modstand  selv  hos  sine 
Ministre;  de  negtede  tilhobe  deres  Underskrift,  og  Fyrsten 
søgte  forgjæves  at  rokke  deres  Retsanskuelser.  I  henved  tyve 
Aar  bleve  nu  disse  Lehnssager  henstaaende  uafgjorte,    men 


186  Tidsbilleder  fra  de  tydske  Smaastater. 

Churfyrstens  Børn  vare  -i  Mellemtiden  factisk  i  Besiddelse  af 
Godserne;  thi  Ministrene  havde  paa  den  ene  Side  ikke  Mod 
til  at  gjøre  sig  skyldige  i  et  aabenbart  Forfatningsbrud,  men 
paa  den  anden  Side  heller  ikke  til  at  fordre,  at  den  rets- 
stridige Besiddelse  skulde  ophøre. 

Vi  skulle  endnu  kun  meddele  et  oplysende  Exempel  paa 
de  tydske  Undersaatters  absolute  Retsløshed  overfor  en  hen- 
synsløs og  vilkaarligRegjering;  vi  sigte  herved  til  Stændernes 
og  Churfyrstens  Strid  om  den  saakaldte  "Rotenburger  Quart«. 
Hermed  var  Sammenhængen  følgende: 

Landgrev  Moritz  af  Hessen  havde  i  sine  to  Ægteskaber 
syv  Sønner;  for  at  forhindre  en  yderligere  Deling  af  det 
allerede  noksom  sønderstykkede  Hessen  blev  i  Aaret  1627 
den  fyrstelige  Familie  enig  med  Stænder  og  Ridderskab  om, 
at  de  sex  Sønner  af  Moritz's  andet  Ægteskab  skulde  have 
den  ene  Fjerdedeel  af  Fyrstendømmet  til  Brug  og  Benyttelse 
samt  visse  ringere  Høihedsrettigheder,  medens  den  Førstefødte 
alene  skulde  være  regjerende  Fyrste;  naar  de  yngre  Brødres 
Linier  efterhaanden  uddøde,  skulde  den  dem  anviste  Deel  af 
Landet  igjen  hjemfalde  til  den  egentlige  regjerende  Linie. 
Den  saaledes  udsondrede  Deel  af  Landet  gik  under  Navnet 
"Rotenburger  Quart«.  I  Aaret  1834  uddøde  den  sidste  af 
Landgrev  Moritz's  sex  yngre  Linier.  Churfyrsten  inddrog 
strax  hele  Landet  og  anviste  Indtægterne  af  samme  —  aarlig 
60,000  Rigsdaler  dansk  Mynt  —  til  sin  Privatkasse,  idet 
han  vilde  hævde,  at  denne  Quart  udelukkende  havde  Charak- 
teren  af  et  fyrsteligt  hessisk  Familiefideicommis.  Stænderne 
opfattede  med  Rette  Sagen  paa  en  anden  Maade  og  gjorde 
Fordring  paa  den  angivne  Sum  som  en  Indtægt  for  Stats- 
kassen. Der  opstod  nu  om  dette  Spørgsmaal  heftige  Stri- 
digheder mellem  Stænderne  og  Churfyrsten,  hvis  Anordninger 
i  dette  Tilfælde  ikke  fik  nogen  Ministers  Underskrift.  Det 
Eneste,  som  begge  Parter  under  disse  Omstændigheder  kunde 
gjøre,  var  at  bringe  Spørgsmaalet  for  Landets  høieste  Ret. 
Stænderne  opfordrede  ogsaa  Ministrene  hertil,    men  Hassen- 

pflug  vægrede  sig  herved,  og  hans  nærmeste  Efterfølgere 
vare  af  samme  Mening;  Stænderne  kunde  ikke  selv  bringe 
Spørgsmaalet  for  Eetten  ikke  engang  i  Form  af  en  Anklage 
mod  Ministrene;  thi  denne  vilde  i  det  foreliggende  Tilfælde 
ikke  kunne  begrundes.  Stænderne  tilbøde  nu  en  retslig  Af- 
gj  øreise  paa  den  Maade,  at  begge  Parter  skulde  blive  enige 
om  at  vælge  en  Domstol  til  Opmand  i  Sagen;  Churfyrsten 
afslog  det.  Stænderne  forlangte  da,  at  Regjeringen  skulde 
lade  Forbundsdagen  afgjøre  Spørgsmaalet;  Fyrsten  vægrede 
sig  herved.  Stænderne  henvendte  sig  selv  til  Forbundsfor- 
samlingen  og  bad  samme  bringe  Sagen  til  en  Afgjørelse  paa 
en  hvilkensomhelst  Maade,  Forbundet  vilde  finde  tjenligt; 
men  Forbundsforsamlingen  afviste  Sagen,  og  dermed  vare  nu 
alle  Veie  udtømte ,  Stænderne  maatte  lade  Sagen  hvile, 
medens  Churfyrsten  veltilmode  hvert  Aar  strøg  Indtægterne 
af  «Røtenburger  Qvart»  i  sin  Lomme.  Da  Aaret  1848 
endelig  en  kort  Tid  bragte  Ministre,  som  havde  en  Villie  til 
at  hjælpe  Staten  til  dens  Ret,  og  da  Stænderne  paany  trængte 
paa  en  Afgjørelse  af  dette  Spørgsmaal,  fandt  Churfyrsten  det 
selv  raadeligt  at  give  Afkald  paa  disse  Indtægter;  dette  Af- 
kald skyldtes  dog  ingenlunde  hans  Retsfølelse ,  men  det 
skulde*  beskytte  ham  mod  mulige  Efterkrav;  thi  var  Sagen 
kommet  til  en  retlig  Afgjørelse,  vilde  han  utvivlsomt  være 
bleven  dømt  til  at  udlevere  de  retsstridig  opbebaarne  Indtægter, 
medens  Stænderne  nu  vare  beredvillige  til  at  lade  Churfyrsten 
i  det  Mindste  beholde  de  alt  opbebaarne  800,000  Rigsdaler. 
Disse  Bidrag  til  en  Charakteristik  af  den  churfyrstelige 
Hof  holdning  maae  være  tilstrækkelige.  Der  kunde  naturligviis 
afsløres  mange  flere  lignende  lave  Historier,  men  det  An- 
førte viser  noksom,  hvilket  Forhold  der  herskede  mellem 
Fyrste  og  Land,  og  forklarer,  i  hvilken  Grad  Churfyrstens 
ulykkelige  Giftermaal  virkede  tilbage  paa  hans  Regjering. 
Hvad  her  er  fortalt,  var  bekjendt  i  vide  Kredse  over  hele 
Landet,  og  Forbittrelsen  mod  Fyrsten  fandt  stadig  Næring  i 
nye  Beviser   paa   hans   Regjeringsmaneer.     Kun   naar  man 

tager  denne  Side  af  Forholdet  mellem  Fyrsten  og  Landet  i 
Betragtning,  vil  Folkets  exempelløse  Udholdenhed  i  Forfat- 
ningskampen ret  blive  klar;  med  en  Fyrste  af  denne  Cha- 
rakteer  kunde  man  ikke  gaae  paa  Accord;  Skylden  for  alle 
disse  skandaløse  Tilfælde  hviler  dog  ikke  paa  Churfyrsten 
alene,  men  ogsaa  for  en  stor  Deel  paa  Fyrstinden  af  Hanau; 
thi  oprindelig  var  Fyrsten  ikke  gjerrig;  som  Prinds  havde 
han  ladet  Daleren  rulle  flot,  og  ogsaa  senere  vidste  han  paa 
Keiser  overalt  at  optræde  med  fyrstelig  Noblesse,  naar  Fyrst- 
inden blot  ikke  var  i  hans  Selskab. 


4. 

Churhessiske  Historier. 

Vi  have  ovenfor  omtalt,  hvorledes  Churfyrsten  1862  blev 
tvungen  til  at  gjenindføre  Forfatningen  af  1831;  vi  skulle  i 
det  følgende  Afsnit  nærmere  udvikle,  paa  hvilken  mærkvær- 
dig Maade  han  imidlertid  stillede  sig  til  sin  nye  Stænder- 
forsamling, hvorledes  han  ligefrem  syntes  at  lægge  an  paa 
at  ødelægge  Landet  ved  ikke  at  forelægge  nogen  Lov  og  ved 
at  hæmme  enhver  Regjeringshandling.  Stænderne  vare  dog 
ikke  ganske  uden  Stof  til  Virksomhed.  Deels  stillede  Med- 
lemmerne selv  Interpellationer,  deels  indkom  der  idelig  Peti- 
tioner til  Forsamlingen.  Nogle  af  de  Sager,  som  saaledes 
lidt  efter  lidt  kom  for  Dagens  Lys,  ere  saa  mærkelige,  at  vi 
her  ville  gjengive  dem  i  korte  Træk.  Det  er  ganske  vist 
kun  Forhold  af  en  underordnet  Natur;  det  er  Historier,  som 
man  fortalte  hinanden  i  Churhessen ;  men  de  indeholde 
charakteristiske  Bidrag  til  de  foreliggende  Tidsbilleder  fra  de 
tydske  Smaastater  og  forklare  bedre  end  mangen  større  Be- 
givenhed, hvilken  Stemning  der  lidt  efter  lidt  maatte  udvikle 
sig  hos  Folket.  Regjeringsmisgreb  kan  der  naturligviis  fore- 
komme i  enhver  Stat,  hvad  enten  den  er  lille  eller  stor; 
Forskjellen  bestaaer  kun  deri,    at  i  den  lille  Stat  finder  en- 

hver  Skandale  en  langt  stærkere  Gjenklang,  da  alle  person- 
lige og  lokale  Forhold  strax  staae  Enhver  levende  for  øinene, 
og  det  slette  Indtryk  af  Regjeringens  Virksomhed  her  ikke 
udslettes  ved  andre  betydelige  Tildragelser  i  Statslivet.  Naar 
nu  hertil  kommer,  at  der  enkelte  Steder,  som  netop  i  Chur- 
hessen,  ikke  er  Andet  end  Skandaler  at  fortælle  om  Regje- 
ringen,  og  der  ikke  var  Andet  at  bestille  i  Stænderforsam- 
lingen end  at  rive  ned  paa  Regjeringen  for  disse  Skandaler, 
saa  vil  man  kunne  indsee,  at  saadanne  Historier  ikke  ganske 
kunne  lades  ude  af  Betragtning  til  at  forklare  Tidsstemnin- 
gerne  og  Tilstandene. 

En  Hr.  Wachenfeld  kjobte  i  Februar  1864  en  Bygge- 
grund udenfor  den  gamle  Wilhelmshoher-Port  i  Cassel;  han 
vilde  anlægge  et  Ridehuus,  og  da  Bygningen  ikke  vilde  faae 
nogen  Fagade  mod  Gaden,  skulde  han  ikke  have  Byggetil- 
ladelse af  Churfyrsten,  men  af  Politidirecteuren ;  Eieren  kunde 
ikke  tænke  sig  nogen  Grund  til  at  negte  ham  Tilladelsen, 
og  han  sluttede  altsaa  Accorder  om  Opførelsen  og  be- 
gyndte paa  Bygningen;  saaledes  var  man  vant  til  at  bære 
sig  ad  i  Cassel;  man  « stjal  Bygningerne  op»,  da  Churfyrsten 
i  egen  Person  skulde  approbere  enhver  Bygning,  som  havde 
en  Gadefacade  og  regelmæssig  trak  Tilladelsen  i  Langdrag. 
Hr.  Wachenfeld  havde  en  særlig  Grund  til  at  <•  stjæle  sig 
frem  •> ,  da  han  vilde  have  Bygningen  færdig  til  Efteraars- 
markedet  for  at  kunne  leie  den  ud  til  et  Beriderselskab. 

Et  Ridehuus  i  Cassel,  en  Anstalt,  som  vilde  concurrere 
med  den  churfyrstelige  Rideskole,  den  Sag  forekom  dog  Hr. 
Politidirecteuren  altfor  betænkelig.  Det  var  ogsaa  en  be- 
tænkelig Sag.  Enten  nu  Churfyrsten  meente,  at  Wachenfelds 
Project  vilde  tilføie  ham  materiel  Skade,  eller  han  var  af  den 
Anskuelse,  at  han  alene,  ifølge  et  Ride-Regale  eller  en  Ride- 
Høihedsret,  havde  Rettighed  til  at  lade  Hesserne  lære  at 
ride,  det  kan  nu  være  tvivlsomt;  men  vist  er  det,  at  han 
opbød  Alt  for  at  tilintetgjøre  det  omtalte  Project.  Politi- 
directeuren   var   imidlertid   ikke    en    tilstrækkelig  Støtte    for 

Churfyrsten;  han  maatte  ogsaa  søge  Dækning  bag  sine  Mini- 
stres Ryg,  og  her  fik  han  nu  netop  at  gjere  med  den  Mini- 
ster, som  vi  allerede  have  lært  at  kjende  som  Bybudenes 
Beskytter;  denne  Minister  var  heller  ikke  nu  tilsinds  at  foie 
Churfyrsten,  og  som  et  Forspil  til  Historien  leveredes  der 
først  et  lille  gemytligt  Mytteri  af  Politidirecteuren,  der  støttede 
sig  til  Churfyrsten,  mod  hans  lovlige  Foresatte.  Politidirec- 
teuren brugte  som  Paaskud,  at  Bygningen  vilde  komme 
til  at  ligge  i  den  projecterede  Fortsættelse  af  Friederich- 
Wilhelmsgaden  og  saaledes  udkrævede  en  allerhøieste  Appro- 
bation. Under  dette  Paaskud  bragte  han  Sagen  for  Inden- 
rigsministeren, men  fik  det  ministerielle  Svar,  at  de  af  ham 
forebragte  Grunde  aldeles  ikke  gave  nogen  berettiget  Hjemmel 
til  at  negte  Bygningstilladelsen,  og  det  var  i  det  Hele  taget 
heller  ikke  Ministeriet  klart,  hvorledes  man  kunde  holde  en 
Tilladelse  fra  Landsherrens  Side  for  nødvendig.  Et  andet  og  et 
tredie  Paalæg  fra  Ministeren  om  at  give  Bygningstilladelsen 
lod  Politidirecteuren  hengaae  upaaagtede,  og  nu  blandede 
Churfyrsten  sig  personlig  i  dette  høist  vigtige  Anliggende. 
Ministeren  blev  styrtet,  hans  Efterfølger  var  mere  medgjørlig, 
de  tidligere  ministerielle  Beslutninger  bleve  tilbagekaldte,  Ac- 
terne  bleve  fordrede  tilbage,  og  Politidirecteuren  gav  nu  Wa- 
chenfeld  et  Paalæg,  ifølge  hvilket  det  under  Straf  blev  ham 
forbudt  at  arbeide  videre  «i  Medfør  af  en  allerhøieste  Befaling«. 

Bygningen  blev  nu  liggende  ufuldendt,  og  da  Politiet 
ikke  engang  vilde  tillade  at  opføre  Stiver  til  Støtte  for  den 
ufuldførte  Bygning,  blæste  den  snart  aldeles  omkuld.  Wa- 
chenfeld  henvendte  sig  nu  først  directe  til  Churfyrsten  og 
appellerede  til  hans  Naade,  men  uden  andet  Udfald,  end  at 
hans  Sagfører  blev  stillet  under  Anklage  for  Fornærmelser 
mod  Majestæten  og  dømt  til  sex  Maaneders  Fæstningsstraf; 
i  sin  Iver  havde  han  nemlig  dristet  sig  til  at  minde  Fyrsten 
om  «hans  Sjæls  Salighed«  og  "hans  sidste  Time». 

Nu  blev  denne  Sag  et  staaende  Thema,  og  Alle  vare 
spændte  paa  Sagens  endelige  Udfald.    Regjeringen  kom  frem 

med  sin  Felttogsplan.  For  at  fortsætte  Friederich-Wilhelms- 
gaden  vilde  man  expropriere  et  betydeligt  Terrain,  og  da 
Wachenfelds  Eiendom  laa  i  denne  Strækning,  vilde  man  af 
denne  Grund  forhindre  hans  Byggeforetagende;  det  var  natur- 
ligviis  en  fuldstændig  retsstridig  Fremgangsmaade;  thi  Loven 
hjemlede  kun  Expropriation  mod  en  foregaaende  fuldstændig 
Erstatning  og  udelukkede,  hvad  der  iavrigt  skulde  synes  at 
være  en  selvfølgelig  Sag,  enhver  forudgaaende  Indskrænkning 
i  Eiermandens  Eet.  Forresten  troede  intet  Menneske,  at  det 
var  Alvor  med  den  hele  Plan;  man  meente,  at  hverken  Gaden 
eller  endnu  mindre  de  nye  Bygninger  vare  Churfyrsten  magt- 
t)aaliggende,  men  at  det  kun  var  Ridehuset,  han  vilde  tillivs. 
Regjeringens  hele  Adfærd  stadfæstede  det;  der  var  her  Tale  om 
en  Gade  i  Byen  Cassel,  og  man  skulde  derfor  synes,  at  Byen 
var  nærmest  interesseret  i  Sagen,  men  man  spurgte  slet  ikke, 
om  den  ønskede  det  nye  Gadeanlæg,  eller  om  den  selv  vilde 
bestride  Udgifterne  hertil.  Staten  traadte  uden  Videre  til, 
eftersom  den  ombyggede  Gardekaserne  samt  den  polytekniske 
Skoles  og  Landcreditkassens  nye  Bygninger  skulde  ligge  i 
den  nye  Gade.  Da  Stænderforsamlingen  ivrigt  havde  ansket 
de  to  sidstnævnte  Bygninger,  vare  de  Maddingen,  som  skulde 
faae  Stænderne  til  at  bide  paa  Krogen.  I  al  Hast  kom  Re- 
gjeringen  altsaa  frem  med  sine  Overslag  til  et  Beløb  af 
100,000  Rigsdaler,  men  Overslagene  vare  meget  overfladiske; 
man  manglede  desuden  Churfyrstens  Billigelse  af  Bygnin- 
gernes Fayader,  og  ethvert  Barn  i  Cassel  vidste,  hvad  det 
havde  at  betyde.  Dertil  kom  end  yderligere,  at  Stænderfor- 
samlingen allerede  havde  beskjæftiget  sig  med  en  Petition  fra 
Wachenfeld ;  man  gik  derfor  ikke  i  den  opstillede  Fælde,  men 
afviste  Forslagene  med  følgende  skrappe  Yttringer:  «Efter 
alle  hidtil  gjorte  Erfaringer  maatte  man  betvivle,  at  Projec- 
terne  nogensinde  vilde  komme  til  Udførelse,  og  man  holdt 
det  Hele  kun  for  en  uværdig  Maneuvre,  som  skulde  hindre 
en  mishandlet  Undersaat  i  at  komme  til  sin  Ret»).  Dette 
Svar   maa   formodentlig  ikke  have   været   tydeligt   nok;   thi 

Wachenfeld  fik  endnu  ikke  Tilladelsen  til  at  bygge,  skjøndt 
Ministeriet  forud  havde  erklæret,  at  man  ikke  vilde  lægge 
ham  nogen  Hindring  iveien,  saafremt  Kammeret  ikke  gik  ind 
paa  Regjeringens  Forslag.  Saa  kom  Sagen  paany  frem; 
Stænderne  maatte  true  med  en  Ministeranklage  og  en  Tiltale 
for  Misbrug  af  øvrighedsmagten.  Det  hjalp  endelig;  Ride- 
huset blev  færdig,  og  Wachenfeld  gjorde  gode  Affairer. 

1  den  foregaaende  Tvist  syntes  Churfyrsten  at  have  svævet 
i  den  Indbildning,  at  kun  han  alene  turde  give  Hesserne 
Underviisning  i  at  ride;  vi  komme  nu  til  en  Historie,  som 
synes  at  vise,  at  han  troede  at  have  Eneret  til  at  give 
theatralske  Forestillinger  i  Landet.  Af  denne  Anskuelse 
var  dog  ikke  en  -Ølbrygger  Wiszner  i  Fulda,  og  han  kom 
haardt  til  at  bøde  herfor.  Wiszner  havde  nemlig  en  Have 
med  Beværtning  udenfor  Porten;  ifølge  en  til  ham  rettet 
Opfordring  opførte  han  i  Aaret  1852  et  Sommertheater  sam- 
mesteds, og  i  flere  Aar  var  hans  Entreprise  i  Gang  med  de 
behørige  Autoriteters  Tilladelse.  Da  Tilløbet  til  Theatret 
vedblev,  besluttede  Wiszner  at  lade  opføre  en  grundmuret 
Bygning  istedetfor  det  tidligere  Bræddeskuur;  Bygningen  var 
opført  og  Personalet  engageret,  da  der  pludselig  kom  en 
«allerhøieste'>  Befaling,  som  paalagde  Politidirectionen  ufor- 
tøvet at  forbyde  Forestillingerne  i  Wiszners  Lokale.  Den 
hele  fromme  By  Fulda  kom  i  den  heftigste  Bevægelse  over 
denne  vilkaarlige  Handling,  og  Wiszner  remonstrerede,  pro- 
testerede og  supplicerede  gjennem  alle  Instantser;  men  den 
trufne  Bestemmelse  blev  opretholdt. 

Sagen  kom  naturligviis  ogsaa  for  Stænderne.  Regjerin- 
gen  gav  først  den  Oplysning,  at  den  ifølge  en  « almindelig 
Anordning«  af  sædelige  og  politiretlige  Hensyn  aldeles  ikke 
vilde  taale  Sommertheatre  paa  Landet  og  udenfor  Byerne. 
Paa  nærmere  Foranledning  erklærede  Regjeringen,  at  den  "al- 
mindelige Anordning »  ikke  var  udstedt  til  Undersaatterne, 
men  tilstillet  alle  Myndigheder  og  indeholdt  et  Paalæg  til 
disse  om  af  sædelige  og  politiretlige  Hensyn  ikke  at  meddele 

den  ifølge  Forordningerne  nødvendige  Tilladelse  til  at  holde 
Forestillinger  paa  udenbyes  Theatre.  Den  paagjældende  For- 
ordning var  fra  1739,  og  den  af  Regjeringen  paaberaabte 
Paragraph  var  saalydende :  «Liniedandsere,  Comedianter,  Gøg- 
lere og  lignende  omflakkende  Personer  maae  slet  ikke  drive 
deres  Kunster,  medmindre  samme  udtrykkelig  ere  tilladte  af 
vore  behørige  Collegier').  Den  gamle  Forordning  indeholdt 
saaledes  Intet  om  en  Forskjel  mellem  Theatre  i  og  udenfor 
Byerne;  den  gjaldt  desuden,  som  allerede  Titlen  udsagde, 
kun  for  Beboerne  af  det  aabne  Land,  og  endelig  burde  den 
slet  ikke  komme  til  Anvendelse  i  den  langt  senere  erhvervede 
Provinds  Fulda.  Det  Hele  var  altsaa  igjen  kun  en  reen  Vil- 
kaarlighed  fra  Regjeringens  Side,  men  hvor  ivrigt  man  end  i 
Kamret  tog  sig  af  den  stakkels  Wiszner,  kunde  man  dog 
ikke  bringe  Regjeringen  fra  det  Standpunkt,  at  det  maatte 
beroe  paa  Regjeringens  frie  Tykke,  om  den  vilde  give  eller 
negte  Tilladelsen  til  sceniske  Forestillinger,  uden  at  Nogen 
havde  Ret  til  at  spørge  om  Grunden.  Denne  Gang  satte 
Churfyrsten  sin  Krig  igjennem. 

Den  22de  April  1865  brændte  to  Trediedele  af  den  lille 
fattige  By  Frankenau.  Nøden  var  stor,  og  Regjeringen  frem- 
kom derfor  med  et  Forslag  til  Stænderne  om  at  give  Byen 
en  Understøttelse  paa  3,000  Rigsdaler.  Skjøndt  de  hessiske 
Finantser  vare  i  meget  mislige  Omstændigheder,  gik  Stæn- 
derne dog  strax  beredvilligt  ind  paa  Forslaget,  og  Alt  kom 
nu  an  paa,  at  man  kunde  sætte  de  Ulykkelige  istand  til  at 
faae  deres  Huse  færdige  i  Løbet  af  samme  Sommer  og  Ef- 
teraar.  Den  nye  Byggeplan  blev  ogsaa  udarbeidet  af  Auto- 
riteterne med  al  ønskelig  Hurtighed,  men  inden  man  kunde 
begynde  med  Byggeriet,  skulde  Planen  først  have  Churfyr- 
stens  Billigelse. 

Mai  Maaned  gik  hen.  Halvdelen  af  Juni  forløb,  og  Be- 
folkningen ventede  med  Længsel  paa  Churfyrstens  Tilladelse; 
men  den  udeblev  stadig.  Endelig  rettede  man  den  24de 
Juni  den  Forespørgsel:     « Hvorledes    tænker   Regjeringen   at 

retfærdiggjøre,  at  den  alt  for  længere  Tid  siden  udarbeidede 
Byggeplan  for  Frankenau  endnu  ikke  er  bleven  bekræftet«. 
Kegjeringens  Commissair  kunde  ikke  give  nogen  Oplysning 
denne  Gang  ligesaalidt  som  den  27de  og  29de  Juni,  da 
Forespørgslen  blev  gjentagen.  Imidlertid  sendte  de  ulykkelige 
Indbyggere  en  Deputation  til  Cassel ;  men  Churfyrsten  negtede 
at  give  den  Audients.  Den  1ste  Juli  blev  da  Forespørgslen 
gjentaget,  og  Forespørgeren  sluttede  sin  Motivering  med  føl- 
gende Ord:  «Vi  ere  komne  til  en  Grændse,  hvor  man  føler 
sig  fristet  til  den  Tro,  at  al  Menneskelighed  er  ophørt  her-). 
Kegjeringens  Commissair  kunde  endnu  ikke  give  noget  Svar, 
og  samme  Dag  blev  Landdagen  sluttet.  Man  maatte  i  Fran- 
kenau til  Slutningen  hjælpe  sig,  som  man  kunde;  man 
«stjal  Husene  i  Veiret»  her  som  i  Cassel;  men  Bygningerne 
bleve  da  rigtignok  ogsaa  derefter. 

Dog,  vore  Læsere  have  vel  alt  faaet  nok  af  de  hessiske 
Historier,  og  vi  skulle  derfor  endnu  kun  meddele  et  Par  an- 
dre, som  danne  en  mere  oplivende  Modsætning  til  de  fore- 
gaaende. 

I  de  gode,  gamle  Tider,  da  Byen  Hanau  endnu  var  ung, 
men  derhos  tillige  var  en  Fæstning,  blev  der  i  Stadsgraven 
opført  et  Krudttaarn.  Det  var  der  dengang  ikke  videre  at 
sige  paa,  thi  den  farlige  Bygning  laa  temmelig  langt  borte 
fra  Byen;  men  Hanau  voxede  til  med  Tiden,  og  paa  Grund 
af  de  to  Floder  Main  og  Kinzig  kunde  denne  Udvidelse  kun 
skee  i  een  Retning,  nemlig  hen  mod  T.aarnet.  De  nye  Gader 
og  Huse  kom  saaledes  nærmere  og  nærmere  til  Krudtmaga- 
sinet, saa  at  dette  tilsidst  blev  omgivet  paa  alle  Kanter  af 
Huse,  især  af  Fabrikbygninger.  Byens  vise  Fædre  bleve  slut- 
telig betænkelige  herover  og  henvendte  sig  derfor  til  Regje- 
ringen  om  at  fjerne  dette  Taarn. 

Regjeringen  havde  egentlig  ikke  Noget  imod  Sagen; 
Politiet,  Bygningsinspekteuren  og  de  administrative  Myndig- 
heder talte  endogsaa  ivrigt  til  Bedste  for  Staden,  men  Krudt- 
taarnet  blev  liggende,  og  saadan  gik  det  nu  i  30  Aar.    Sta- 

dens  Autoriteler  gjentoge  uafbrudt  Ansøgningen,  men  Krigs- 
ministerens Anskuelse  var:  «Da  der  ikke  har  fundet 
nogen  Explosion  Sted,  lige  siden  bemeldte  Krudttaarn  blev 
bygget,  uagtet  samme  tidligere  har  været  langt  stærkere  fyldt 
end  for  Tiden,  og  da  samme  Taarn  heller  ikke  har  lidt  No- 
get under  Byen  Hanaus  Bombardement,  ligesaalidt  som 
samme  har  været  i  nogen  Fare  under  de  gjentagne  Ildsvaa- 
er,  saa  finder  Ministeriet"  o.  s.  v. 

Kort  derpaa  brændte  det  alligevel,  just  ikke  i  selve 
Taarnet,  men  dog  i  dets  umiddelbare  Nærhed,  saa  at  Brand- 
væsenet var  nødt  til  at  rette  sine  Sproiter  mere  paa  Krudt- 
taarnet  end  paa  de  brændende  Bygninger.  Overborgemesteren 
indgik  altsaa  med  en  ny  Ansøgning  om  at  fjerne  samme, 
men  Krigsministeren  manglede  heller  ikke  nu  Svar.  Man 
havde  indhentet  Betænkning  fra  Sagkyndige,  og  denne  lød, 
som  følger:  «Paa  Grund  af  den  ringe  Mængde  af  det  sam- 
mesteds opbevarede  Krudt,  men  især  paa  Grund  af  dettes 
Indpakning  var  man  berettiget  til  at  antage,  at  der  kun 
vilde  kunne  indtræffe  en  partiel  Explosion  eller  i  det  Mind- 
ste en  meget  langsom  tiltagende  Udbredelse  af  en  saa- 
dan;  som  Følge  heraf  var  Ministeriet  af  den  Anskuelse,  at» 
0.  s.  V.  I  Aaret  1857  indtraf  der  imidlertid  en  forfærdelig 
Explosion  i  Fæstningen  Mainz,  og  Hanaus  Myndigheder  følte 
sig  derfor  kun  lidet  opbyggede  ved  denne  Udsigt  til  en 
«partiel  Explosion  eller  sammes  meget  langsomt  til- 
tagende Udbredrelse«;  de  søgte  altsaa  paany  om  at  faae 
Taarnet  jævnet.  Men  nu  fandt  Krigsministeren:  «Da  be- 
meldte Krudttaarn  i  umindelige  Tider  er  bleven  benyttet  af 
Garnisonen,  og  da  Byens  Udvidelse  paa  det  Taarnet  nærmest 
værende  Terrain  først  har  fundet  Sted  i  den  nyere  Tid  og 
under  saadanne  Forhold,  at  enhver  Bygherre  saavel  som  de 
vedkommende  Myndigheder  have  havt  fuldt  Kjendskab  til 
Krudttaarnets  Existents  og  følgelig  maae  have  taget  behørigt 
Hensyn  til  en  eventuel  Ulykke,  men  da  de  desuagtet  have  udført 

deres  Byggeforetagender,  saa  maac  de  ogsaa  bære  den  mulige 
Fare,  og  følgelig »  o.  s.  v. 

Krudttaarnet  blev  liggende.  Stænderforsamlingen  er- 
klærede sig  sluttelig  beredt  til  at  bære  Omkostningerne  ved 
dets  Forlæggelse  til  et  andet  Sted  og  anmodede  om,  at  denne 
Flytning  snarest  muligt  maatte  finde  Sted.  Som  man  vel 
kan  tænke  sig,  var  ogsaa  dette  Skridt  forgjæves;  Krudttaarnet 
overlevede  den  churhessiske  Stat;  først  Preussen  kunde  gjøre 
en  Ende  paa  dets  Tilværelse. 

I  Aaret  1861  havde  den  meget  virksomme  Landbocom- 
mission  sat  igjennem,  at  Indenrigsministeren  paa  Statens 
Vegne  kjøbte  en  Mark  paa  tolv  Tønder  Land  i  Cassels  umid- 
delbare Nærhed.  Man  anlagde  her  én  stor  Planteskole,  hvor- 
fra man  vilde  forsyne  de  forskjellige  Sogne  med  gode  Frugt- 
træsorter for  saaledes  at  ophjælpe  Landets  meget  forsømte 
Havedyrkning.  Man  forbandt  iøvrigt  hermed  den  Plan  at 
udlære  et  Antal  dygtige  Gartnere  og  overlod  i  dette  ^iemed 
uden  Godtgjørelse  en  Deel  af  denne  saakaldte  <'pomologiskc 
Have«  til  det  casselske  Havedyrkningsselskab.  Saavidt  var 
Alt  gaaet  godt;  Tusinder  af  forædlede  Træstammer  trivedes 
i  Haven,  og  et  Antal  unge  Gartnere  fik  deres  Underviisning; 
da  skulde  et  Puds  af  Skjæbnen  to  Aar  senere  føre  Churfyr- 
sten  udenfor  Frankfurter-Porten,  hvor  han  ellers  kom  meget 
sjelden.  Det  nette  Havegjærde  og  den  smukke  Indretning 
vakte  hans  Opmærksomhed ;  han  spurgte ,  hvad  det  var  for 
en  Have.  Ja  den  hed  da  den  cpomologiske  Have».  Nu 
sprugte  han  videre  og  erfarede  saaledes  til  sin  Forfærdelse, 
at  Alt  dette  havde  været  muligt  uden  hans  Vidende  og  Sam- 
tykke. Den  høie  Herres  Vrede  var  frygtelig;  til  de  Ministre, 
som  havde  begaaet  Forbrydelsen,  kunde  han  ikke  holde  sig; 
thi  de  havde  i  Mellemtiden  faaet  Afsked;  han  holdt  sig  alt- 
saa  til  selve  Anstalten,  og  Indenrigs-  og  Finantsministeren 
fik  Befaling  til,  at  Kjøbet  øieblikkelig  skulde  gaae  tilbage  og 
Pladsen  ufortøvet  ryddes.  Ministrene  gjorde  Modforestillinger, 
Churfyrsten  blev  ved  sin  Beslutning,  Ministrene  protesterede. 

Churfyrsten  gjentog  atter  sin  Befaling,  og  saa  blev  Sagen 
liggende  som  et  Noli-me-tangere.  Af  og  til  fik  Fyrsten  en 
ny  Raptus  og  fornyede  sit  Stormløb  mod  den  ulykkelige 
pomologiske  Have,  saa  blandede  Stænderne  sig  i  Sagen  og 
stillede  nærgaaende  Forestillinger,  og  derpaa  fortsatte  Haven 
sin  truede  Tilværelse  under  Ministrenes  Beskyttelse,  men 
uden  nogensinde  at  faae  Churfyrstens  officielle  Anerkj  endelse 
for  sin  ulovlige  Tilblivelse  og  Tilværelse.  Historien  viser, 
hvordan  man  maatte  see  at  hjælpe  sig  i  Hessen. 


5. 

Churfyrstelig  Strike.  —  En  Landdag  uden  Begyn- 
delse og  uden  Ende  —  Slutning. 

Da  Churfyrst  Frederik  Wilhelm  tiltraadte  Regjeringen 
som  en  Mand  paa  tredive  Aar,  traadte  det  constitutionelle 
Liv  overalt  i  Tydskland  kun  sine  første  Børnesko.  Det  ab- 
solutistiske Parti  var  factisk  eneraadigt  i  Preussen  som  i 
østerrig,  Metternichs  Autoritet  var  endnu  omtrent  urokket, 
og  Enevoldsmagten  havde  overalt  talrige  og  ærlige  Tilhæn- 
gere. Da  Churfyrsten  derfor  reiste  en  langvarig  Modstand 
mod  den  liberale  hessiske  Forfatning,  fandt  han  overalt  be- 
redvillige Tjenere,  og  man  kan  ikke  negte,  at  Mænd  som 
Hassenpflug  handlede  af  politisk  Overbeviisning  og  ikke  som 
reent  villieløse  Haandlangere  for  deres  Fyrstes  Despoti.  I 
Aaret  1848  led  imidlertid  det  absolutistiske  System  baade  i 
Theori  og  Praxis  fuldstændig  Skibbrud.  Preussen  gik  over 
til  de  constitutionelle  Staters  Tal,  og  de  østerrigske  Stats- 
mænd maatte  i  det  Mindste  en  Tid  spille  en  constitutionel 
Rolle.  I  Mellemtiden  havde  ogsaa  det  hessiske  Folk  lært  at 
sætte  Priis  paa  sin  liberale  Forfatning.  I  December  1847, 
da  Churfyrstens  Fader,  den  nominelle  Hersker  over  Landet, 
døde,  skal  Frederik  Wilhelm  alvorlig  have  beskjæftiget  sig 
med   den   Plan   at    styrte   Forfatningen;    men    denne    Plan 

strandede  paa  on  energisk  Modstand  hos  hans  Officerer. 
Efter  de  bevægede  Aar  1848—1849  vendte  den  gamle  Tids 
Mænd  atter  tilbage  til  Magten,  og  det  lykkedes  ogsaa  Ch ur- 
fyrsten  ved  Hjælp  af  asterrigske  og  baierske  Tropper  at  styrte 
Forfatningen,  men  der  kunde  dog  ikke  mere  være  Tale  om 
fuldstændig  at  ophæve  ethvert  constitutionelt  Regimente.  Selv 
de  mest  reactionaire  Kredse  kom  til  denne  Anerkjendelse,  og 
navnlig  maatte  de  idelige  Confiicter  mellem  Churfyrstens 
private  Interesser  og  Landets  Interesser  aabne  de  meest  For- 
blindedes -Øine.  Selv  Ministrene  maatte  ved  Forfatningen 
søge  at  holde  denne  selvraadige  og  egensindige  Herre  nogen- 
lunde indenfor  passende  Skranker.  Dog  stode  Churfyrstens 
Ministre  endnu  trofaste  ved  deres  Herres  Side  under  den 
langvarige  Forfatningskamp  efter  1852,  men  da  den  samme 
Forbundsdag ,  som  havde  ophævet  Forfatningen  af  1831, 
befalede,  at  den  skulde  indføres  paany,  maatte  selv-  de 
mest  fanatiske  Modstandere  af  den  give  tabt.  De  maatte 
anerkjende,  at  Tiderne  for  stedse  vare  blevne  forandrede; 
man  kunde  ikke  længere  stampe  mod  Braaden;  et  saadant 
Omslag  skete  aldrig  i  Churfyrstens  Sind;  ved  hans  Regjerings 
Slutning  nærede  han  endnu  uforandret  de  samme  Fordomme, 
de  samme  Grundsætninger  og  politiske  Anskuelser,  som  havde 
behersket  ham  ved  hans  Regjerings  Tiltrædelse. 

Vi  have  i  Indledningen  seet,  hvorledes  han  trods  det 
store  politiske  Nederlag,  han  havde  lidt  ved  Forbundets  Be- 
slutning, dog  endnu  ikke  vilde  give  tabt.  Han  slog  ind  paa 
en  anden  Vei.  Da  Stænderne  første  Grang  traadte  sammen 
efter  Forfatningens  Gjenindførelse,  erklærede  han,  at  deres 
Virksomhed  skulde  indskrænkes  til  at  raadslaae  om  en  ny 
Valglov,  medens  han  vilde  forbeholde  sig  at  tage  yderligere 
Beslutninger.  Han  kunde  vel  ikke  mere  aabenbart  trodse 
sit  Folks  Stemning,  eftersom  hans  gamle  Støtte,  det  tydske 
Forbund,  lod  ham  i  Stikken;  men  han  vilde  nu  forsøge  en 
passiv  Modstand;  denne  Plan  blev  dog  strax  i  Begyndelsen 
forpurret  af  v.  Bismarck,  som  ikke  kunde  tillade  en  saadan 

lille  stats  Herre  at  haane  den  preussiske  Stat  lige  op  i  -Øi- 
nene,  naar  han  ikke  for  stedse  vilde  forspilde  den  gunstige 
Folkestemning.  Han  sendte  derfor  Churfyrsten  en  truende 
Note  ikke  mere  ved  en  General  eller  en  Gesandt,  men  ved 
en  simpel  Feltcoureer  (Feldjåger).  Ved  Efterretningen  om  de 
preussiske  Troppers  Fremmarsch  blev  den  høie  Herre  over- 
falden af  en  heftig  Skræk  og  udbrød  i  sin  Qvide:  «Man  vil 
sætte  mig  gamle  Mand  paa  Pension!«,  og  denne  Skræk  øvede 
i  Begyndelsen  en  gavnlig  Virkning.  Efter  utrolige  Anstren- 
gelser lykkedes  det  saaledes  Stænderne  at  sætte  Anlæget  af 
den  hessiske  Nordbane  fra  Hanau  til  Bebra  igjennem;  man 
fik  et  Tillæg  til  Valgloven  færdigt;  Statsstyreisen  kom  igjen 
i  en  lovlig  Gang;  Communallovgivningen  blev  forbedret,  og 
den  civile  og  criminelle  Proceslovgivning  samt  Domstolene 
fik  hensigtsmæssige  Forbedringer.  I  mange  Punkter  kunde 
Stænderne  rigtignok  ikke  komme  til  nogen  Enighed  med 
Regjeringen;  der  indkom  mangfoldige  Petitioner  fra  Landet, 
uden  at  Ministrene  ret  for  Alvor  vilde  love  at  afhjælpe  gamle 
Misbrug;  men  efter  hessiske  Forhold  kunde  man  dog  ikke 
kalde  Udbyttet  af  denne  Stænderforsamling  for  ugunstigt. 
Det  saae  dog  engang  igjen  ud  til,  at  man  i  Churhessen 
havde  faaet  en  saadan  ukjendt  Indretning,  som  man  andet- 
steds kalder  en  «Regjering». 

Men  Churfyrsten  kom  sig  dog  snart  af  sin  Skræk;  hans 
Mod  voxede,  da  han  saae,  at  østerrig  dog  endnu  ikke  var 
tilsinds  ganske  at  stryge  Flaget  for  sin  forhadte  preussiske 
Medbeiler,  og  han  var  derfor  en  selvskreven  Deeltager  ved 
den  store  Fyrsteforsamling,  som  kom  sammen  August  1863 
i  Frankfurt.  Fra  dette  øieblik  var  hans  Beslutning  fattet; 
han  vilde  gjennem  en  passiv  Modstand  afvise  alle  Conse- 
qventserne  af  den  gjenindførte  Forfatning  og  ligefrem  gjøre 
Regjeringsstrike.  Men  hvorledes  stillede  Ministrene  sig  til 
dette  nye  churfyrstelige  Standpunkt?  De  maatte  handle  og 
kunde  umuhg  i  Længden  slutte  sig  til  Churfyrstens  Strike. 
Vi  komme  saaledes  til  det  mest  forvirrede  Punkt  i  den  hes- 

siske  Kegjeringshistorie.  Paa  den  ene  Side  stod  Churfyrsten, 
der  endnu  følte  sig  som  « Befaler*)  og  ingen  Anelse  syntes 
at  have  om  den  Afgrund,  der  mere  og  mere  aabnede  sig  for 
hans  Fødder;  paa  den  anden  Side  stode  hans  Stænder  og 
hans  Ministre,  og  det  selv  hans  gamle  pravede  Tjenere  fra 
den  lange  Forfatningskamp.  Sagen  var  nemlig,  at  disse 
Mænd  nu  havde  mistet  alt  politisk  Fodfæste  og  alligevel  med 
Haardnakkethed  klyngede  sig  fast  til  Magten.  De  kunde 
ikke  dølge  for  sig  selv,  hvilken  ansvarsfuld  Stilling  de  indtoge, 
men  vare  sig  dog  bevidste  ikke  at  kunne  opfylde  deres  Plig- 
ter. Stænderne  trængte  efterhaanden  heftigere  og  heftigere 
ind  paa  Kegjeringen,  medens  de  fuldstændig  demoraliserede 
Ministre  mere  og  mere  lode  sig  tage  paa  Slæbetoug  af  dem 
og  nedlode  sig  til  at  spille  en  Kolle,  som  hverken  ydede 
Fyrsten  nogen  Støtte,  Landet  nogen  Fordeel  eller  dem  selv 
nogen  Ære.  Churfyrsten  havde  nu  naaet  sit  Livs  Maal;  han 
stod  ganske  alene;  Venner  havde  han  aldrig  havt,  nu  havde 
han  ikke  engang  en  eneste  politisk  Tilhænger  mere,  hverken 
blandt  Prindserne,  den  høiere  Adel  eller  Ridderskabet;  hans 
Ministre  vare  blevne  Stændernes  tause  Medhjælpere  og  søgte 
at  trække  Kamrets  Samlinger  i  det  Uendehge  for  at  have 
en  Støtte  imod  deres  Fyrste. 

Denne  sidste  Vending  i  Churhessens  Historie  indtraadte, 
som  vi  ovenfor  sagde,  tydeligt  efter  Fyrsteforsamlingen  i 
Sommeren  1863.  Da  Churfyrsten  kom  tilbage  herfra,  viste 
han  sig  mere  uomgængelig  end  nogensinde  tidligere.  Den 
31te  October  1863  skulde  Stænderforsamlingen  sluttes;  men 
nu  vægrede  han  sig  paa  det  Bestemteste  ved  at  underskrive 
Slutningsbudskabet  til  Stænderne,  da  disse  havde  foretaget 
Ændringer  i  det  forelagte  Budget  og  Love.  Ligefra  Morgen- 
stunden dreve  Ministrene  paa,  at  han  skulde  underskrive 
Documentet;  det  kunde  ikke  udsættes  længere,  da  de  Depu- 
teredes Valgbreve  udløb  samme  Dag.  Lige  fra  Klokken  fem 
om  Eftermiddagen  ventede  Kamret  timeviis  paa  Eegjeringens 
sidste  Budskab,  men  Alt  forgjæves.      Sluttelig  kjørte  Chur- 

iyrsten  til  Theatret  for  at  see  Regimentets  Datter  og  lod 
Ministrene  og  Stænderne  selv  see  til,  hvad  de  vilde  gjere. 
Kamrets  Medlemmer  gik  da  rolig  til  en  festlig  Middag  hos 
deres  Præsident  og  havde  det  meget  gemytlig;  Ministrene 
vare  derimod  mindre  vel  tilmode  og  sendte  Begjæringen 
om  deres  Afsked  til  Theatret.  Det  hjalp  endelig.  Klokken 
var  imidlertid  bleven  ti  om  Aftenen,  før  Stændernes  Slut- 
ningsmode  kunde  begynde,  og  det  blev  langt  over  Mid- 
nat, før  det  fyrstelige  Budskab  var  undertegnet  og  forseglet, 
og  Regjeringscommissairen  kunde  slutte  Forsamlingen.  Den 
maatte  for  denne  Gang  see  at  undvære  den  ellers  brugelige 
Forsikkring  om  Fyrstens  Gunst  og  Naade ;  til  Gjengjæld  ud- 
bragte Medlemmerne  et  Leve  for  Forfatningen  istedetfor,  efter 
Skik  og  Brug,  for  Churfyrsten.  Man  vilde  gjensidig  ikke 
være  hinanden  Noget  skyldig. 

Den  17de  December  1863  kom  den  sidste  churhessiske 
Forsamling  sammen;  vi  skulle  faae  at  see,  at  den  aldrig  er 
bleven  sluttet;  men  det  var  i  Begyndelsen  omtrent  ligesaa 
vanskeligt  at  faae  den  aabnet.  Da  nemlig  det  staaende 
Stænderudvalg  om  Morgenen  paa  Indvarslingsdagen  traadte 
sammen  for  at  prøve  de  nye  Medlemmers  Valgbreve,  var  der 
ikke  engang  udvalgt  en  Regjeringscommissair,  som  dog  skulde 
være  tilstede  ved  denne  vigtige  Handling.  Vi  have  et  Par 
Gange  i  Forbigaaende  nævnt  denne  Embedsmand,  som  ogsaa 
var  en  for  Churhessen  eiendommelig  Fremtoning.  De  hes- 
siske  Ministre  mødte  nemlig  sjeldent  eller  aldrig  i  Forsam- 
lingerne, da  den  mistroiske  Churfyrste  vilde  have  taget  det 
meget  ilde  op,  dersom  hans  Ministre  havde  nedladt  sig  til 
at  omgaaes  directe  eller  regelmæssigt  med  Landdagen.  Der- 
imod blev  den  hessiske  Regjering  ved  alle  Forhandlinger 
med  Stænderne  repræsenteret  af  Regjeringscommissairen,  som 
altsaa  skulde  være  Mellemmanden  mellem  de  to  Regjerings- 
myndigheder  og  forsvare  Ministrenes  Adfærd.  Churfyrstens 
første  Regjeringscommissairer  vare  traadte  op  med  stor  Bru- 
talitet mod  Kamrene;    men   med  Tiden    bleve  de  mere  og 

mere  omgjængelige  og  vare  til  Slutningen  ikke  Andet  end 
Ministrenes  Syndebukke. 

Da  Ministrene  til  Slutningen  fik  fravristet  Churfyrsten 
Udnævnelsen  af  Regjeringscommissairen ,  kunde  Landdagen 
endelig  aabnes.  Saadanne  Ceremonier,  som  ere  i  Brug  andre 
Lande,  naar  Folkets  Repræsentanter  samles,  maa  man  ikke 
troe  fandt  Sted  i  Churhessen.  Saaledes  har  Churfyrsten  kun 
et  Par  Gange  i  Begyndelsen  af  sin  Regjering  nedladt  sig  til 
selv  at  aabne  eller  slutte  sin  Landdag;  den  tidligere  bruge- 
lige Forestilling  af  Medlemmerne  for  Fyrsten  eller  vel  endog 
en  Indbydelse  til  et  Gaiataffel  ved  Hoffet  var  forlængst 
gaaet  af  Brug.  Saaledes  havde  der  lidt  efter  lidt  udviklet 
sig  et  lovligt  frit  Forhold  mellem  Regenten  og  Folkets  Re- 
præsentanter; man  generede  sig  gjensidig  temmelig  lidt  for 
hinanden.  JLt  en  Fyrste  aldrig  maa  lade  det  komme  saa- 
vidt,  at  han  ægger  Andre  ved  sin  Hensynsløshed,  og  at  han 
navnlig  ikke  maa  forholde  sig  saaledes  overfor  sine  Stæn- 
der, da  han  under  alle  Omstændigheder  er  den  Part,  der 
alene  kan  tabe  ved  en  saadan  Adfærd,  det  synes  den  hes- 
siske  Churfyrste  aldrig  at  være  kommen  paa  det  Rene  med. 

Den  sidste  hessiske  Landdag  er  i  det  Hele  bleven  ind- 
kaldt syv  Gange,  og  ligesaa  mange  Gange  er  den  bleven 
hjemsendt.  Den  har  i  Alt  været  samlet  over  14  Maaneder, 
har  holdt  133  offentlige  Moder  og  ladet  trykke  228  Tillæg  til 
sine  Forhandlinger.  Hvad  har  den  nu  udrettet  i  al  denne 
Tid?  Naar  man  fraregner  Finantslovene,  har  den  i  Alt  faaet 
fremlagt  20  Lovforslag,  og  af  disse  ere  8,  siger  og  skriver 
otte,  udkomne  som  Love ;  to  af  disse  otte  komme  imidlertid  ikke 
her  i  Betragtning,  nemlig  den  almindelige  tydske  Handelslov 
og  Tillæget  til  den  tydske  Vexellov.  Af  de  øvrige  sex  dreiede 
en  sig  om.  Sælgerens  Ansvar  for  Feil  ved  Kjøb  og  Salg  af 
Huusdyr,  skyldtes  privat  Initiativ  og  var  væsentlig  udarbeidet 
af  Medlemmerne  selv.  En  anden  Lov  dreiede  sig  om  Ud- 
øvelsen af  Jagtretten,  og  til  denne  Lovs  Udstedelse  var 
Regjeringen    ligefrem   tvunget    ved   en   Høiesteretskjendelse. 

Den  tredie  handlede  om  en  Udvidelse  af  Expropriations- 
lovgivningen ,  og  de  resterende  tre  vare  aldeles  ubetydelige 
Love;  den  ene  angik  saaledes  Indforeisen  af  en  ny  justeret 
Alkoholometer»  De  ^øvrige  tolv  Lovforslag  vare  Gjengangere, 
som  de  tidligere  Forsamlinger  deels  havde  forkastet,  deels 
saaledes  omændret,  at  Regjeringen  ikke  havde  sanctioneret 
dem.  Dette  er  kortelig  Udbyttet  af  saa  meget  Arbeide.  Man 
kan  nu  velforstaae,  at  Ordet:  <«Regjeringsstrike»  maa  opfattes 
aldeles  bogstavelig,  og  kan  fatte,  hvilken  Forbittrelse  Chur- 
fyrstens  Adfærd  til  Slutning  maatte  vække.  Over  tredive 
Aar,  en  heel  Menneskealder,  var  væsentlig  hengaaet  med  en 
Kamp  til  Forsvar  for  den  frie  Forfatning,  og  under  hele 
denne  Kamp  maatte  Landets  materielle  Vel  træde  i  Skyggen ; 
nu,  da  Folket  endelig  havde  sat  sin  Villie  igjennem  og  skulde 
til  at  nyde  Udbyttet  af  sin  Udholdenhed,  maatte  det  gjøre 
den  smertelige  Erfaring,  at  det  i  Virkeligheden  endnu  ikke 
havde  vundet  Noget,  men  var  lige  saa  fjernt  fra  sit  Maal,  en 
ordnet  Eegjering,  som  nogensinde. 

1  det  første  Aarstid  kom  Misfornøielsen  dog  endnu  ikke 
til  Udbrud.  Ved  den  første  Session  var  man  fornøiet  med, 
at  Regjeringen  talte  nogle  smukke  Ord  om  at  ville  støtte 
den  slesvigholsteenske  Bevægelse  (det  var  lige  før  den  anden 
slesvigske  Krig).  Heller  ikke  i  den  anden  Samling  kom 
Striden  endnu  ret  til  Udbrud.  Regjeringen  forelagde  en  Deel 
uforandrede  Lovforslag,  hvis  Skjæbne  allerede  den  forrige 
Forsamhng  havde  afgjort,  og  de  bemeldte  Lovforslag  fik  atter 
den  samme  Skjæbne;  men  Forsamlingens  Fleertal  trøstede 
sig  dog  med,  at  det  vilde  nok  blive  bedre  til  Efteraaret;  saa 
skulde  den  egenthge  Lovgivningsvirksomhed  ret  til  at  begynde. 

Stillingen  blev  imidlertid  en  heel  anden,  da  Stænderne 
kom  sammen  paany  den  1ste  October  1864,  og  der  ikke  var 
et  eneste  nyt  Lovforslag  at  behandle.  Derimod  erfarede  man 
at  det  ikke  havde  været  muhgt  for  Ministrene  at  afpresse 
Churfyrsten  en  Bekræftelse  af  nogetsomhelst  af  de  forlængst 
udarbeidede  Lovforslag.   Rigtignok  kunde  Stænderne  finde  en 

rigelig  Beskjæftigelse  ved  Behandlingen  af  alle  de  skandaleuse 
Historier,  som  vi  gjennemgik  i  foregaaende  Afsnit,  og  hvortil 
vi  vilde  kunne  levere  en  Mængde  Sidestykker,  hvis  vi  ikke 
frygtede  for  at  trætte  vore  Læseres  Taalmodighed ;  men  denne 
Kamp  for  den  Enkeltes  Rettigheder  burde  dog  ikke  udeluk- 
kende lægge  Beslag  paa  hele  Landets  Opmærksomhed,  og 
Stænderne  begyndte  nu  fra  denne  lille  Krig  at  gaae  over  til 
en  alvorlig  Kamp  mod  Regjeringen  eller  rettere  mod  selve 
Churfyrsten 

Kampen  aabnedes  af  den  Deputerede  Jungermann,  som 
i  en  lang  Tale  gjennemgik  hele  Regjeringens  Synderegister. 
«Man  kunde  med  Rette  have  ventet,  at  Regjeringen  vilde 
udfolde  al  sin  Dygtighed  til  Bedste  for  det  i  saa  lang  Tid 
forsømte  Land,  nu  da  Forfatningsstriden  jo  var  endt.  Det 
kunde  synes  med  Nødvendighed  at  ligge  i  Regjeringens  egen 
Interesse  at  vise  sig  saa  imødekommende  som  mulig  mod 
de  af  Landets  -Ønsker,  som  laae  fjernt  fra  Politikken,  siden 
man  nu  engang  ikke  vilde  rette  sig  efter  Befolkningens  poli- 
tiske Ønsker.  Paa  denne  Maade  kunde  man  dog  mulig 
komme  til  at  staae  paa  en  bedre  Fod  med  Stænderne,  vinde 
den  offentlige  Stemning  for  sig  og  saaledes  sluttelig  retfær- 
diggjøre  sin  Adfærd  for  det  høie  Forbund.  Men  da  der  nu 
ikke  under  hele  den  sidste  Forsamling,  som  havde  varet  i 
fulde  tre  Maaneder,  var  kommet  et  eneste  Regjeringsforslag 
frem,  uagtet  der  var  indkommet  en  heel  Syndflod  af  Andra- 
gender og  Forespørgsler  fra  Stænderne,  og  da  Regjeringen 
nu  igjen  mødte  med  tomme  Hænder,  uagtet  den  selv  gjen- 
tagne  Gange  havde  maattet  indrømme  de  skete  Besværingers 
Berettigelse,  ja  i  enkelte  Tilfælde  havde  lovet  at  afhjælpe 
dem,  saa  maatte  man  vel  være  berettiget  til  at  antage  hele 
den  Adfærd  for  «et  nyt  Symptom  paa  en  og  samme  Sygdom, 
der  undergravede  den  hele  Statsorganisme«. 

Taleren  gjennemgik  nu  enogtredive  Punkter,  som  godt- 
gjorde den  fuldstændigste  Standsning  i  hele  Regjerings- 
maskineriet.      «Han  kunde  ganske  vist  fremføre  mange  flere 

Punkter  til  Fiildstændiggj øreise  af  sin  Liste;  men  der  var 
dog  en  Grændse,  som  man  ikke  kunde  overskride  for  selve 
Sagens  Skyld.  Det  var  dog  Ens  eget  Land,  hvis  Tilstand  og 
Regjering  man  saaledes  trak  frem  for  hele  Tydskland.  Rig- 
tignok hehavede  en  Læge  ikke  at  tage  de  sædvanlige  Hensyn, 
som  naturlig  Undseelse  ellers  byder,  men  det  lod  sig  dog 
ikke  forene  med  hans  Kalds  Værdighed,  om  han  misbrugte 
sin  Stands  Forrettigheder.  Og  det  var  nu  netop  som  Læge, 
at  den  haie  Forsamling  blev  opfordret  til  at  handle  i  fore- 
liggende Tilfælde:  thi  hele  Regjeringsorganismen  var  syg,  og 
den  maatte  være  meget  angrebet,  siden  en  saadan  Fremgangs- 
maade  havde  været  mulig  aareviis.  Ikke  en  eneste  Green  af 
Bestyrelsen,  det  Indre  som  det  Ydre,  Finants-,  Justits-  eller 
Krigsvæsenet  var  blevet  forskaanet  for  den  forfærdelige  Slap- 
hed og  dødelige  Svækkelse,  der  som  en  Mare  hvilede  paa 
hele  Statslivet,  i  de  vigtigste  som  i  de  ubetydeligste  Spørgs- 
maal,  hvor  der  ikke  fordredes  mere  end  et  Pennestrøg  til  en 
Afgjørelse,  og  hvor  man  dog  hele  Aar  veg  tilbage  for  en 
Afgjørelse.  Ligeoverfor  saadanne  Tilstande  maatte  der  paa- 
hvile Forsamlingen  den  alvorlige  Pligt  at  udfinde  Aarsagerne 
til  en  saadan  Tingenes  Tilstand  og  til  at  raade  Bod  derpaa. 
Taleren  holdt  det  derimod  ikke  for  rigtigt  selv  at  angive 
Aarsagen  eller  de  nødvendige  Midler,  men  vilde  derimod 
stille  følgende  Andragende: 

« Stænderforsamlingen  henviser  denne  Fremstilling  af 
Landets  Tilstand  til  Godkj endelse  og  Prøvelse  i  et  Udvalg. 
Bemeldte  Udvalg  har  dernæst  at  fremsætte  de  nødvendige 
Forslag  til  en  Afhjælpning  af  alle  de  Besværinger  og  Mangler, 
som  findes  i  Statsstyreisen ». 

Ovenpaa  denne  Tale,  hvoraf  vi  her  have  givet  et  meget 
kort  Uddrag,  fulgte  nu  en  bevæget  Debat.  En  Taler  beteg- 
nede Jungermanns  hele  Fremstilling  som  «en  uhyggelig, 
spøgelseagtig  Mønstring«  og  en  Anden,  Føreren  for  det 
yderste  Venstre  i  Forsamlingen,  udbrød:  « Jungermanns  An- 
dragende  mangler   sin  egenthge  Braad;    men  denne  Braad 

maae  vi  føie  til.  Det  Billede,  han  har  udkastet,  er  saa  for- 
færdeligt, at  vi  fra  det  øieblik  af,  da  det  er  kommet  frem, 
kun  har  een  Beslutning  at  fatte:  «Overbord  med  dem,  som 
ere  Skyld  i  saadan  Jammerlighed«.  Jungermanns 
Andragende  blev  eenstemmigt  henviist  til  et  særegent  Udvalg. 
Den  sidste  Deputerede  havde  ganske  vist  Ket.  Andra- 
gendet havde  ikke  sin  rette  Braad;  men  Jungermann  vidste 
dette  naturligviis  meget  godt.  Andragendet  var  rettet,  ikke 
mod  Ministrene,  men  mod  Churfyrsten  selv;  man  kan  imidlertid 
godt  forstaae,  at  Jungermann  ikke  drog  den  sidste  Slutning  af 
sine  egne  Forudsætninger.  At  gjøre  Skridtet  fuldt  ud  maatte 
man,  af  Interesse  for  Sagen  og  Landet  selv,  ikke  vove,  med- 
mindre man  var  aldeles  sikker  paa,  at  det  vilde  lykkes;  men 
en  saadan  Beslutning  maatte  tages  ikke  af  en  enkelt  Mand, 
men  af  hele  Forsamlingen,  og  Ingen  kunde  dog  ret  vide,  om 
Forsamlingen  var  beredt  paa  at  sige  det  sidste  indholds- 
svangre  Ord  til  Forbundet  og  Agnaterne:  « Churfyrsten  er 
udygtig  til  al  Eegjering«).  Rigtignok  havde  de  tydske  Chur- 
fyrster  i  Aaret  1400  uden  lang  Betænkning  erklæret,  at 
Keiser  Wenzel  havde  forbrudt  sin  Krone  paa  Grund  af  Re- 
gjeringsudygtighed ;  men  Churfyrst  Frederik  Wilhelm  var 
ingen  magtesløs  Valgkeiser,  og  hans  Stænder  vare  endnu 
meget  mindre  Folk,  som  havde  Mænd  til  Hest  og  i  Plader 
bag  sig.  Derfor  var  Andragendet  netop  stilet  saaledes,  at 
Forsamlingen  kunde  forfølge  Sagen  videre  uden  at  stille  Sa- 
gen paa  Spidsen.  Derfor  havde  Jungermann  ladet  hele  det 
tvivlsomme  politiske  Omraade  ligge  uberørt  og  i  det  Hele 
kun  fremtrukket  saadanne  Tilfælde,  hvor  man  enten  havde 
Regjeringens  egen  udtrykkelige  Godkjendelse  af  Stændernes 
Fordringer,  eller  hvor  man  dog  utvivlsomt  kunde  gjøre  Reg- 
ning paa  en  saadan  Godkjendelse.  Selv  om  Stænderforsam- 
lingen derfor  blot  vilde  tage  Sagen  fra  denne  Side,  havde 
den  derved  dog  et  Vaaben  mod  Regjeringen  i  sin  Haand; 
Forsamlingen  kunde  saaledes  rede  sig  ud  af  sin  piinlige, 
uhyggelige  Stilling   og   kaste  hele  Skylden  for  samme  over 

paa  Churfyrstens  Uvirksomhed.  Dertil  kom  endnu,  at  An- 
dragendet vel  indeholdt  en  bugnende  Masse  af  Beviser  paa 
en  grændseløs  Forsømmelse  af  Landets  Vel,  men  egentlig 
ikke  noget  afgjerende  Beviis  paa  Churfyrstens  Regjerings 
Uduelighed,  et  Beviis,  som  dog  til  Syvende  og  Sidst  var  af- 
hængigt af  Spørgsmaalet  om  hans  Aandsevner.  Rigtignok 
troede  Jungermann  at  have  de  fornadne  Beviser  i  saa  Hen- 
seende paa  rede  Haand,  men  han  vilde  dog  ikke  komme 
frem  med  dem,  før  han  var  sikker  paa  almindelig  Tilslutning. 
Fremfor  Alt  kom  det  nu  an  paa,  hvorledes  « Tolvmands- 
udvalget  •>  vilde  stille  sig. 

Udvalget  indhyllede  sig  i  et  hemmelighedsfuldt  Mørke. 
Intet  andet  Medlem  fik  Adgang  til  dets  Møder,  og  Udvalgets 
Medlemmer  forpligtede  sig  paa  Æresord  til  ikke  i  den  nær- 
meste Fremtid  at  forraade  for  Nogen,  hvad  der  blev  bragt 
paa  Bane  i  Udvalget.  Man  overveiede  dengang  meget  alvor- 
ligt Nødvendigheden  af  et  Regentskab.  Man  havde  Valget 
mellem  at  henvende  sig  til  Agnaterne  eller  til  Forbundsfor- 
samlingen.  Forfatningen  gav  rigtignok  kun  Anviisning  paa 
den  første  Udvei,  men  man  turde  dog  ikke  ganske  see  bort 
fra  Sformagternes  Understøttelse.  Man  maatte  derfor  først 
og  fremmest  skaffe  sig  Vished  om  Agnaternes  Anskuelser  og 
sondere  den  preussiske  Regjering  for  at  erfare,  om  en  ny  Op- 
blussen af  det  hessiske  Spørgsmaal  kunde  gjøre  Regning  paa 
dens  Understøttelse.  Et  af  Medlemmerne  reiste  derfor  til 
Berlin,  et  andet  til  Frankfurt,  og  et  Medlem  af  Ridderskabet 
havde  noget  senere  en  Sammenkomst  i  Heidelberg  med  en  hem- 
melig Udsending  fra  den  saakaldte  Thronfølger,  Prinds  Frederik 
af  Hessen  (det  er  den  nuværende  danske  Dronnings  Broder). 
De  Efterretninger,  som  disse  Herrer  bragte  tilbage,  vare  ikke 
synderlig  opmuntrende.  Den  preussiske  Regjering  meente  i  de 
slesvig-holsteenske  Forviklinger  at  have  fundet  et  fast  Ud- 
gangspunkt til  Løsningen  af  det  tydske  Spørgsmaal,  og  yder- 
ligere Forviklinger  med  Hensyn  til  det  saa  forslidte  hessiske 
Spørgsmaal  kom  derfor  ubeleilige.   Paa  den  anden  Side  havde 

Thronfølgerens  Tillidsmand  just  ikke  udtalt  sig  saa  tillids- 
vækkende angaaende  Prindsens  Stilling  til  Forfatningsspørgs- 
maalet,  at  man  blot  for  «hans  smukke  ^ines  Skyld »>  skulde 
føle  sig  opfordret  til  at  kaste  sig  ind  i  et  for  Landet  saa 
farefuldt  Vovestykke.  Man  besluttede  da  foreløbig  at  lade 
Spørgsmaalet  om  et  Regentskab  falde  og  endnu  engang  søge 
at  røre  Churfyrstens  Hjerte  ved  en  Adresse. 

Adressen  fuldstændiggjorte  i  et  værdigt,  men  indtræn- 
gende Sprog  det  Billede  af  Landets  Tilstand,  som  Junger- 
mann  havde  givet.  Den  henviste  til  de  høiere  Dannelses- 
anstalters  Forfald,  som  Universitetet  i  Marburg  og  den  poly- 
tekniske Skole,  saavelsom  til  selve  Folkeskolernes  slette  Tilstand. 
Den  fremhævede  de  retmæssige  Besværinger  fra  Agerbrugets, 
Haandværksvæsenets  og  Industriens  Side ;  den  viste,  hvorledes 
man  lagde  de  meest  ubegribelige  Hindringer  i  Veien  for 
fremmede  Capitalers  Anvendelse  i  Landet,  hvorledes  Landets 
Velstand  svandt  hen,  hvorledes  Arbeidskræfterne  formind- 
skedes ved  en  vedvarende  Udvandring,  medens  Befolkningen 
aftog.  Adressen  sluttede  med  den  noget  hypothetiske  For- 
ventning: «Der  udfordres  kun  en  klar  Fremstilling  af  Sa- 
gernes Stilling  for  at  bestemme  en  Regent,  der  besidder 
Bevidsthed  om  sit  høie  Kald  og  sine  hellige  Pligter,  til  at 
fatte  de  fornødne  Beslutninger«. 

I  Eegjeringskredsene  havde  man  i  Begyndelsen  været 
grændseløs  bestyrtet.  Churfyrsten  gjorde  eensomme  Spadsere- 
toure  uden  nogetsom helst  Følge  og  forraadte  ved  sin  hele 
Adfærd  den  største  Bekymring.  Først  lidt  efter  lidt  fattede 
man  Mod  igjen ;  «Hr.  Jungermann  har  ladet  sin  Bøsse  med  slet 
Krudt,  og  vil  træffe  et  andet  Maal  end  det,  han  sigter  efter«, 
saaledes  udtalte  den  officielle  Tidende  sig,  og  den  lange  Tid, 
som  Stænderne  gave  sig  for  at  trykke  Seglet  paa  deres  Be- 
slutninger, var  heller  ikke  egnet  til  at  vække  store  Bekym- 
ringer. Da  Stænderne  derfor  den  24de  November  1864,  fire 
Uger  efter  Jungermanns  Tale,  vedtoge  Adressen,  og  Udvalget 
begjærede   Audients   for   at   overlevere   samme,    blev   denne 

negtet  og  Stænderne  fik  otte  Dage  senere  et  skriftligt  Svar 
fra  Churfyrsten. 

Svaret  indeholdt  en  barsk  Afviisning  af  Stændernes  Ad- 
færd. Det  dadlede  dernæst,  at  Adressen  ikke  havde  den 
Bestemmelse  at  paapege  enkelte  Mangler  og  Misbrug  og  føre 
Besværinger  over  samme,  men  at  man  dristede  sig  til  at 
levere  «en  nedsættende  Critik  af  hele  det  hidtidige  Regje- 
ringssystem,  ja  at  man  endog  har  inddraget  vore  salige  Forfæ- 
dres Regjeringsperioder  under  denne  Critik ».  Man  betegnede 
Landets  Stilling  lige  fra  Aarhundredets  Begyndelse  som  fuld- 
stændig utilfredsstillende  og  trykkende,  talte  om  bittert  skuf- 
fede Forventninger  angaaende  et  heldbringende  Regjerings- 
system,  betegnede  Landets  Stilling  som  alvorlig  og  bekymret, 
ja  en  "foregiven  Frimodighed  gaaer  endog  saavidt,  at  man 
taler  om  et  over  hele  Landet  udbredt  dybt  Mismod ».  Denne 
Critik  tilbagevistes,  og  en  gavnlig  Regjerings  Virksomhed 
gjordes  afhængig  af,  —  at  der  kom  en  Valglov  istand,  som 
svarede  til  Churfyrstens  Ønsker;  men  af  Stændernes  Fore- 
stillinger havde  man  i  det  Hele  taget  ikke  kunnet  finde 
Foranledning  til  at  faie  de  skete  Begjæringer,  og  « endnu 
meget  mindre  kan  det  paalægges  Vor  Regjering  særlig  som 
Pligt  at  vise  en  større  Rørighed  og  raskere  Handlen  i  Re- 
gjeringsanliggender,  da  Vi  meget  mere  til  alle  Tider  have 
viist  en  tro  Opfyldelse  af  Vor  Regjerings  Pligter«. 

Stænderne  vare  saaledes  tilsyneladende  komne  lige  vidt. 
De  havde  erklæret  Landets  Stilling  for  trøstesløs,  Churfyr- 
sten erklærede,  at  han  fandt  Alt  paa  det  Bedste,  og  kun  den 
slemme  Valglov  var  Skyld  i,  at  Noget  endnu  var  tilbage  at 
ønske.  Der  opstod  nu  altsaa  det  Spørgsmaal,  om  man  skulde 
gaae  videre  paa  den  betraadte  Bane.  Man  benegtede  dette 
og  vilde  for  Tiden  afstaae  fra  videre  Beslutninger.  Udval- 
get fremkom  med  en  yderligere  Betænkning,  hvori  man 
energisk  protesterede  mod  ethvert  Ansvar  for  de  mulige 
Følger  af  Regjeringens  Adfærd.  Ridderskabets  Medlemmer 
afgave    den    Erklæring,   at   deres  Hensigt   med   den   afviste 

Adresse  havde  været  at  skaffe  Landsherren  den  Overbeviis- 
ning,  at  «en  uforandret  Fortsættelse  af  denne  Tilstand  maatte 
hidføre  en  fremmed  Indblanding  til  Udjævning  af  denne 
Spaltning  mellem  Regjering  og  Folk)).  Venstre  var  ikke  til- 
freds med  dette  Udfald,  men  forlangte,  at  man  skulde  gaae 
et  Skridt  videre  og  indlevere  en  Skrivelse  til  Forbundet.  Da 
man  herimod  indvendte,  at  man  netop  vilde  bevare  Landet 
for  en  saadan  fremmed  Indblanding,  svarede  Venstres  Forer, 
at  han  heller  ikke  vilde  have  Forbundets  Indblanding;  men 
han  vilde  i  det  Mindste  forhindre,  at  Preussen  og  Hr. 
von  Bismarck  atter  bemægtigede  sig  det  hessiske  Spørgsmaal. 
Dette  var  rigtignok  en  temmelig  forvirret  Tale,  men  man 
seer  heraf  dog,  hvorledes  den  høiere  Politik  uafbrudt  giver 
Gjenlyd  selv  i  den  lille  hessiske  Stændersal. 

Vor  Fremstilling  nærmer  sig  sin  Afslutning.  Vore  Læ- 
sere have  muligen  fundet  den  noget  for  langtrukken,  men  vi 
ville  give  dem  at  betænke,  at  i  femogtyve  Aar  har  den  tyd- 
ske politiske  Udvikhng  væsentlig  dreiet  sig  om  de  to  Spørgs- 
maal: det  siesvig  -  holsteenske  og  det  churhessiske.  Begge 
disse  to  Spørgsmaal  har  Preussen  med  stor  Kløgt  bemæg- 
tiget sig  for  at  fremme  sine  Planer  om  Overherredømmet  i 
Tydskland,  og  da  østerrig  til  Slutning  (man  tænke  for  Dan- 
marks Vedkommende  paa  1863-64  og  for  Hessens  paa  1862) 
søgte  at  vinde  Popularitet  ved  at  følge  Preussens  Exempel, 
var  det  «for  seent«.  I  Aaret  1850  led  Preussen  sit  store 
Nederlag  i  det  tydske  Spørgsmaal,  og  Striden  dreiede  sig 
netop  til  Slutningen  om  de  holsteenske  og  hessiske  Forfat- 
ningsforhold ;  men  Preussen  tabte  ikke  Modet;  det  vidste  at 
holde  Striden  staaende  paa  begge  Punkter,  og  da  endelig  det 
beleilige  Øieblik  paany  var  kommet ,  handlede  det  med 
ganske  anderledes  Kraft  end  i  Aarene  1848—50,  og  dets 
hensynsløse  Energi  førte  denne  Gang  til  den  fuldstændigste 
Seir.  Heri  ligger  den  senere  hessiske  Histories  Betydning 
for  selve  den  verdenshistoriske  Udvikling,  og  derfor  fortjente 
den  en  nogenlunde  udtømmende  Behandling.  Man  maa  gjøre  sig 

forstaaelig,  at  en  indre  Udvikling  med  Nødvendighed  har 
medført  de  indvundne  preussiske  Resultater. 

Vi  vende  nu  tilbage  til  Hessen  igjen.  *Den  trøstesløse 
Tilstand  fortsattes.  Den  Samling,  vi  have  dvælet  ved  saa 
længe,  varede  i  ni  Maaneder;  Churfyrsten  havde  jo  erklæret 
en  raskere  Regjeringsgang  for  unødvendig,  og  han  gav  sig 
følgelig  god  Tid.  Endelig  lykkedes  det  Ministrene  at  af- 
presse ham  nogle  Forslag;  men  de  rigtige  vare  ikke  der- 
iblandt. Den  langvarige  Samling  viste  en  saa  trøstesløs 
Ufrugtbarhed,  at  Stænderne  i  Juni  1865  paany  overveiede, 
om  man  ikke  skulde  optage  det  Jangermannske  Andragende 
til  en  ny  Behandling;  men  de  truende  Uveirsskyer  trak  alt 
mere  og  mere  sammen  paa  den  tydske  Horisont,  saa  at  det 
ikke  syntes  raadeligt  at  lade  endnu  en  Sky  reise  sig. 

I  October  1865  traadte  Stænderne  sammen  paany;  Re- 
gjeringen  modtog  dem  paa  sædvanlig  Viis  —  med  tomme 
Hænder.  Det  staaende  Stænderudvalg  afgav  en  Beretning, 
som  constaterede  den  næsten  fuldstændige  Stilstand  i  hele 
Regjeringsmaskineriet,  og  forskjellige  Medlemmer  gave  deres 
beklemte  Hjerter  Luft  i  Yttringer  som  «en  til  Tidsforholdene 
svarende  Regjering  er  slet  ikke  tilstede«,  eller  «der  hersker 
en  saadan  Tilstand,  at,  hvis  der  ikke  snart  raades  Bod  paa 
den,  vil  det  Tidspunkt  ikke  være  fjernt,  da  Churhessens  Selv- 
stændighed gaaer  tabt».  Regjeringens  Commissair  kunde  kun 
fremføre  det  indtraadte  Ministerskifte  som  en  Undskyldnings- 
grund.  Endelig  kom  der  dog  et  Forslag  frem  om  —  For- 
bud mod  at  skyde  Raadyrkalve.  Efter  fire  Ugers  forgjæves 
Venten  blev  Samlingen  udsat. 

I  Januar  1866  var  Tilstanden  ganske  den  samme,  og  i 
Februar  blev  Stænderforsamlingen  atter  udsat  til  den  1ste 
Marts.  Ministrene  haabede  endnu  bestandigt  paa  at  kunne 
formaae  Churfyrsten  til  en  eller  anden  Beslutning  og  holdt 
derfor  krampagtig  fast  ved  Stænderne  som  et  absolut  uund- 
værligt "Forspands  -  Lokomotiv« ;  men  Præsidenten  sluttede 
Samlingen  med   de  sørgmodige  Ord:  ,  «Af  alle  de  Forhaab- 

ninger,  hvormed  vi  nu  i  et  heelt  Aar  ere  holdte  hen,  vover 
jeg  kun  at  udtale  en  eneste :  at  d'Herr.  Ministre  ikke  lege 
med  Forsamlingen.  Den  1ste  Marts  vil  det  vise  sig,  om  der 
endnu  hersker  Sandhed  mellem  os». 

Ministrene  legede  ikke  med  Forsamlingen,  men  Chur- 
fyrsten  legede  med  Ministrene.  Den  1ste  Marts  1866  var 
Tingenes  Tilstand  endnu  den  samme.  Efter  det  staaende 
Udvalgs  Beretning  vedtoge  Stænderne  da  følgende  Beslut- 
ninger: 

1.  I  Modstrid  med  Forfatningen,  med  Forbundets  Beslut- 
ning af  24de  Mai  1862  og  det  givne  Fyrsteord  negter 
Statens  Kegjering  endnu  Landet  den  fuldstændige  Op- 
fyldelse af  dets  Rettigheder.  Uagtet  gjentagne  Opfor- 
dringer fra  Landets  Repræsentanters  Side  forsømmer 
Regjeringen  dog  vedvarende  Landets  hele  aandelige  og 
materielle  Vel. 

2.  Stænderne  fralægge  sig  ethvert  Ansvar  for  de  uund- 
gaaelige  Følger  af  et  saadant  Regjeringssystem. 
Udvalget  vilde  dog  ikke  blive  staaende  herved,  men  for- 
langte en  Ministeranklage  mod  to  af  de  tidligere  Ministre. 
Dette  stødte  paa  nogen  Modstand  hos  Stænderne.  Man  holdt  det 
for  inconseqvent  endnu  at  ville  holde  sig  til  Ministrene,  da 
man  dog  forlængst  var  bleven  enig  om,  at  den  egentlige 
Kilde  til  alt  Ondt  maatte  søges  hos  Churfyrsten.  Dog  be- 
sluttede man  at  vedtage  Udvalgets  Indstilling,  og  Junger- 
manns  Motivering  gjorde  Udslaget:  ((Indstillingen  ligner  ganske 
vist  kun  en  Pistol,  der  er  ladet  med  løst  Krudt ;  men  Skuddet 
maa  dog  ud,  for  at  vi  og  vore  Efterkommere  kunne  komme 
til  Erkjendelse  om,  at  vi  ikke  kunne  fæste  nogen  Lid  til 
dette  Skud').  En  Time  senere  var  Stænderforsamlingen  atter 
udsat. 

Stændernes  her  meddeelte  harniskklædte  Beslutninger 
vise,  at  Sagernes  Stilling  i  Churhessen  af  sig  selv  og  ved 
sin  egen  Tyngde  nærmede  sig  til  en  brat  Slutning.  At  man 
ikke  allerede  nu  gik  videre,   laa  i  Tydsklands  hele  politiske 

Stilling.  I  en  Bladartikkel  af  25de  Marts  1866  udtaler  Jun- 
germann  sig  saaledes:  "I  det  værste  Tilfælde  kan  Regjerin- 
gen  endnu  et  Aar  undvige  Stænderne;  da  maa  den  af  finant- 
sielle  Grunde  standse  paa  sin  Bane  og  staae  Stænderne  til 
Ansvar.  Et  Aar  er  rigtignok  langt  i  denne  uveirssvangre 
Tid.  Hvo  veed,  hvad  vi  og  hvad  Churhessen  vil  sige  om  et 
Aar!»  Naar  man  ansaae  Stillingen  i  hele  Tydskland  for  saa 
faretruende,  behøvede  man  ikke  at  blæse  det  hessiske  Sporgs- 
maal  op  i  lys  Lue. 

Der  skete  dengang  rigtignok  Meget  i  et  Aar.  Den  14de 
Juni  1866  kom  Stænderne  paany  sammen.  Dengang  var 
allerede  den  østerrigske  Brigade  Kalik  marscheret  gjennem 
Cassel,  og  dens  hessiske  Kammerater  havde  festligt,  men 
med  hemmelig  Uvillie  maattet  hilse  paa  den.  Hvad  der  nu 
paafulgte,  vide  vistnok  de  Fleste.  En  stærkere  Magt  end 
de  hessiske  Stænder  traadte  frem  paa  Skuepladsen  og  sparede 
Landet  for  den  sidste,  vistnok  ellers  uundgaaelige  Dødskamp. 
Den  hessiske  Regjering  stemte  med  Majoriteten  af  de  tydske 
Regjeringer  for  Forbundsexecution  mod  Preussen.  Stænderne 
gjorde  endnu  en  Gang  deres  Pligt.  Dagen  efter  denne 
skjæbnesvangre  Forbundsbeslutning  opfordrede  Forsamlingen 
Regjeringen  til  at  bevare  sin  hidtidige  Neutralitet  i  Striden 
mellem  de  tydske  Stormagter  og  erklærede  forud,  at  de  ikke 
vilde  bevilge  de  nødvendige  Summer  til  Troppernes  Mobili- 
sering. 

Ogsaa  det  var  «for  seent».  Den  18de  Juni  blev  Stæn- 
derforsamlingen paany  udsat.  Det  var  syvende  og  blev 
sidste  Gang;  thi  da  Forsamlingen  igjen  efter  Forfatningens 
Ord  skulde  træde  sammen  den  8de  September,  existerede 
intet  Churhessen  mere.  Landdagen  blev  aldrig  sluttet;  det 
var  en  Landdag  «uden  Ende».  Og  Landets  Herre?  Fem 
Dage  efter  at,  han  for  syvende  Gang  havde  hjemsendt  sine 
troe  Stænder  med  «Forsikkring  om  sin  Gunst  og  Naade», 
kjørte  der  en  Vogn  fra  Wilhelmshøhe  over  Wilhelmsthal  til 
den  første  Station  paa  den  hessiske  Nordbane.      Den  Mand, 

der  sad  i  denne  Vogn,  nedstammede  i  lige  Linie  fra  Henrik  I, 
det  saakaldte  "Barn  fra  Brabant«,  som  ved  den  niaarige 
thyringske  Arvekrig  (1255-64)  kom  til  Regjeringen  i  Land- 
grevskabet "Hessen.  Det  var  den  sidste  souveraine  Ætling  af 
det  sexhundredaarige  hessiske  Fyrstehuus;  kort  sagt,  det  var 
Churfyrst  Frederik  Wilhelm,  der  som  preussisk  Krigsfange 
var  paa  Veien  til  Stettin. 

F.  c.  granzow. 


Manden  med  Jernmasken.'') 


I. 

JiLidten  af  det  sextende  Aarhundrede  danner  et  afgjerende 
Vendepunkt  i  den  franske  Politiks  Historie.  Medens  baade 
Carl  VIII,  Ludvig  XII  og  Frants  I  forgjæves  havde  kæmpet 
for  at  vinde  Fodfæste  i  Italien,  indsaae  Henrik  II  klart,  at 
Kampen  burde  føres  paa  andre  Steder,  hvis  den  skulde  bringe 
Frankrig  varige  Fordele.  Han  vendte  derfor  ikke  blot  sine 
Vaaben  mod  Nord,  hvor  han  fratog  Englænderne  Caiais,  og 
imod  øst,  hvor  Erhvervelsen  af  de  tre  Bispedømmer  senere 
banede  Frankrig  Veien  til  Elsasz,  men  han  slog  desuden  ind 
paa  en  ny  Politik,  da  han  sluttede  Forbund  med  de  tydske 
Protestanter  for  paa  denne  Maade  at  tilføie  Habsburgerne  de 
føleligste  Slag,  en  Politik,  som  blev  afgjørende  for  de  euro- 
pæiske Statsforholds  Udvikling  gjennem  de  nærmest  føl- 
gende Menneskealdere.  Hans  bratte  Død  og  hans  Sønners 
Udygtighed  standsede  vel  disse  Planers  Virkeliggj øreise  for 
nogen  Tid,  men  Tanken  gjenoptoges,  saasnart  Huset  Bourbon 
var  kommet  paa  Thronen,  og  Henrik  IV  arbeidede  med  ufor- 
anderlig Fasthed  paa  at  sikkre  sig  Spaniens  Neutralitet,  at 
passe  paa  Italien,  uden  dog  at  sætte  sig  fast  her  for  Alvor, 
og  at  vende  hele  sin  Styrke  mod  Nord  og  mod  øst,  hvor 
Hovedstaden  laa  for  nær  ved  Grændsen,  en  Politik,  som 
ogsaa  Kichelieu  og  Mazarin  fulgte  i  dens  Hovedtræk. 


*)  Hovedsagelig  efter  Delort,  histoire  de  rhomine  au  masque  de  fer; 
Paul  Lacroix,  Thomme  au  masque  de  fer,  og  Marius  Topin, 
l'homme  au  masque  de  fer  (Paris  1870). 

Ludvig  XIV  vendte  derimod,  for  saa  vidt  Italien  angik, 
i  flere  Ketninger  tilbage  til  Fortidens  politiske  Tankegang. 
Hans  Planer  gik  overfor  dette  Land  langt  videre  end  Bedste- 
faderens og  Faderens.  Han  vilde  ikke  lade  sig  nøie  med 
Besiddelsen  af  Pignerol,  som  Kichelieu  havde  vundet  ved  den 
hæderlige  Fred  i  Chierasco  (1631),  men  for  at  gjøre  sig  til 
Herre  over  Piemont  og  Savoien  vilde  han  ogsaa  erhverve  sig 
Casale,  Hovedstaden  i  Marquisatet  Montferrat,  som  dengang 
hørte  til  Hertugdømmet  Mantua.  Faldt  det  stærke  Casale  i 
Franskmændenes  Hænder,  vare  de  med  det  Samme  i  Virke- 
ligheden Herrer  i  Savoien,  og  det  vilde  da  være  til  liden 
eller  ingen  Nytte,  om  Hoffet  i  Turin  vilde  søge  at  indtage 
en  selvstændig  Holdning.  Ludvig  XIV  havde  længe  havt  sin 
Opmærksomhed  henvendt  paa  disse  Forhold.  Faa  Dage  efter, 
at  Hertug  Carl  III  af  Mantua  var  død  (1665),  havde  han 
sendt  Herren  af  Aubeville  til  Hertugens  Enke  for  at  under- 
rette hende  om,  at  han  ikke  vilde  finde  sig  i,  at  fremmede 
Tropper  optoges  i  Casale  under  hendes  Søns  Mindreaarighed, 
men  først  elleve  Aar  senere,  da  Carl  IV  var  bleven  myndig, 
begyndte  han  for  Alvor  at  arbeide  paa  at  gjennemføre  den 
Plan,  der  saalænge  havde  foresvævet  ham. 

Forholdene  ved  det  mantuanske  Hof  kunde  ikke  være 
gunstigere.  Hertugen  var  en  udsvævende  og  ødsel  Yngling, 
der  tilbragte  den  største  Deel  af  Tiden  i  Venedig,  Samlings- 
stedet for  hiin  Tids  ryggesløseste  Personer.  Han  kom  kun  til 
Mantua,  naar  hans  fortrykte  Pengeforhold  tvang  ham  hertil, 
og  med  Kegjeringssager  gav  han  sig  slet  ikke  af.  Til  hans 
nærmeste  Omgivelser  hørte  Ercole  Antonio  Matthioly,  født  i 
Bologna  den  1ste  December  1640  af  en  gammel  Embeds- 
familie.  I  sin  Ungdom  havde  han  vakt  Opmærksomhed  ved 
sin  glimrende  academiske  Løbebane  og  havde  i  nogle  Aar 
været  Professor  ved  Universitetet  i  Bologna,  men  var  senere 
flyttet  til  Mantua,  hvor  Hertug  Carl  III  havde  forstaaet  at 
vurdere  hans  Dygtighed  og  havde  udnævnt  ham  til  Stats- 
secretair.    Ogsaa  Carl  IV  havde  skjænket  ham  sin  Fortrolig- 

hed  Og  givet  ham  Senator-  og  Greveværdigheden.  Men  den 
ærgjerrige  Matthioly  sigtede  efter  et  høiere  Maal.  Han  vilde 
svinge  sig  op  til  at  blive  sin  unge  Herres  Førsteminister,  og 
da  han  bedre  end  nogen  Anden  kjendte  Hertugens  trykkende 
Stilling,  greb  han  med  Glæde  Leiligheden  til  at  vise  ham  en 
Tjeneste,  som  til  Gjengjæld  kunde  skaffe  ham  selv  Krav  paa 
den  høieste  Belønning. 

Den  franske  Minister  i  Venedig,  Abbé  d'Estrades,  en 
Mand,  der  var  ligesaa  ærgjerrig  og  snild  som  Matthioly, 
kjendte  nøie  til  Forholdene  ved  det  mantuanske  Hof,  og  da 
han  paa  Forhaand  vidste,  at  Cabinettet  i  Versailles  vilde 
billige  Alt  hvad  der  kunde  bidrage  til  at  spille  Casale  i 
Hænderne  paa  Frankrig,  knyttede  han  ufortøvet  en  hemmelig 
Forbindelse  herom  med  Matthioly  og  havde  snart  drevet  Sa- 
gen saa  vidt,  at  man  aftalte  et  Møde  mellem  Estrades  og 
Carl  IV  i  Venedig  ved  Carnevalstid,  «da  Alverden,  selv  Do- 
gen, de  gamle  Senatorer,  Cardinalerne  og  Pavens  Nuntius 
kun  viste  sig  maskerede ».  Ludvig  XIV  og  Pomponne  lyk- 
ønskede deres  snilde  Afsending  i  Anledning  af  disse  heldige 
Forhandlinger,  og  Ludvig  sendte  endog  Matthioly  et  Brev, 
fuldt  af  Taksigelser. 

Ved  Midnatstide  den  13de  Marts  1678  gik  det  for  Mat- 
thioly saa  skjæbnesvangre  Møde  for  sig  paa  et  af  Venedigs 
Torve.  Den  franske  Diplomat  og  den  mantuanske  Hertug 
talte  i  henved  en  Time  sammen,  uden  at  nogen  Trediemand 
kunde  opfange  et  eneste  af  de  Ord,  der  trængte  frem  gjennem 
deres  Masker.  De  fastsatte  Grundtrækkene  i  Overeenskom- 
sten.  Prisen,  hvorfor  Casale  skulde  sælges,  og  Maaden,  hvor- 
paa  Ludvig  XIV  skulde  forsvare  Hertugen  mod  Venedigs  og 
Spaniens  forventede  Angreb,  men  den  nærmere  Aftale  maatte 
overlades  til  senere  Møder.  Hertugen  og  Estrades  havde  i 
de  følgende  Dage  flere  ligesaa  hemmelighedsfulde  Sammen- 
komster, og  ved  disse  enedes  de  om,  at  Matthioly  snarest 
muligt  skulde  sendes  til  Frankrig  for  paa  sin  Herres  Vegne 
at  underskrive  Tractaten  i  Versailles.     Først  den  18de  Oc- 

tober  naaede  han  imidlertid  Paris,  og  den  8de  December 
satte  han  og  Pomponne  deres  Navne  under  Tractaten,  som 
bestemte,  at  Hertugen  af  Mantua  skulde  aabne  Casale  for  en 
fransk  Troppestyrke,  at  han  skulde  udnævnes  til  øverstcom- 
manderende  for  den  Hær,  som  Ludvig  XIV  muligviis  vilde 
sende  til  Italien,  og  at  der  skulde  udbetales  ham  100,000 
Ecus,  naar  han  fra  sin  Side  havde  opfyldt  Tractaten.  Umid- 
delbart herefter  modtoges  Matthioly  i  al  Hemmelighed  af 
Ludvig  XIV.  Ogsaa  han  høstede  sin  Løn  og  vendte  da  til- 
bage til  Italien  med  Løfter  om  at  faae  endnu  Mere,  naar 
Tractaten  var  opfyldt. 

Ludvig  XIV  syntes  saaledes  at  have  naaet  Maalet.  I 
Piemont  vare  alle  de  Kaadende  Slaver  af  Frankrig,  i  Mantua 
havde  Hertugen  solgt  sig  til  Ludvig,  og  Ingen  af  dem,  hvem 
Spørgsmaalet  om  Casale  kunde  interessere,  anede  Uraad.  Og 
dog  vidste  man  to  Maaneder  efter,  at  Matthioly  havde  været 
i  Frankrig,  baade  i  Turin,  Madrid,  Wien,  Milano  og  Venedig, 
Alt,  hvad  der  var  blevet  aftalt  mellem  Frankrig  og  Mantua, 
baade  Afstaaelsesprisen,  Tiden,  da  Casales  kulde  overgives,  og 
Navnene  paa  dem,  som  havde  ledet  Forhandlingerne.  Mat- 
thioly havde  selv  underrettet  Frankrigs  Fjender  om  Sagen  i 
dens  mindste  Enkeltheder.  Hvorfor  han  havde  gjort  det  — 
om  han  var  lav  nok  til  at  lade  sig  kjøbe  endnu  en  Gang, 
eller  om  han  lod  sig  lede  af  ædlere  Motiver,  om  han  i  det 
sidste  øieblik  har  seet,  at  hans  Fædrelands  Uafhængighed 
maatte  udsættes  for  den  største  Fare,  hvis  Tractaten  blev 
opfyldt  —  er  den  Dag  idag  en  Gaade,  som  maaskee  aldrig 
vil  blive  oplyst. 

Imidlertid  havde  Louvois  gjort  Alt  rede  til  at  besætte 
Casale.  Boufflers,  der  senere  vandt  sig  et  udødeligt  Navn 
under  den  spanske  Arvefølgekrig,  samlede  en  betydelig  Trop- 
pestyrke ved  Brianyon  i  Nærheden  af  den  italienske  Grændse; 
Baron  Asfeld,  en  Dragonoberst,  sendtes  til  Venedig  for  at 
udvexle  Tractaterne,  og  Catinat  begav  sig  i  al  Hemmelighed 
til  Pignerol  for  at  sætte  sig  i  Besiddelse  af  Casale,  naar  det 

a Halte  øieblik  var  kommet.  Da  fik  Ludvig  XIV  midt  i  Fe- 
hniar  1679  gjennem  Enkehertuginden  af  Savoien  Underretning 
010  Matthiolys  Forræderi.  Hvor  forbittret  han  end  blev,  opgav 
lum  dog  ikke  strax  ethvert  Haab  om  at  naae  Maalet  trods 
dette  sidste  Uheld;  det  vilde  dog  maaskee  lykkes  ham  at 
skræmme  Carl  IV  og  Matthioly.  Baade  Hertugen  og  hans 
Statssecretair  begyndte  imidlertid  snart  at  indtage  en  saa 
tvetydig  Holdning,  at  Estrades,  hvem  Ludvig  ikke  havde  un- 
derrettet om  den  skjæbnesvangre  Nyhed,  fattede  Mistanke. 
Faa  Dage  efter  kom  der  et  nyt  Tordenbudskab:  Asfeld  var 
bleven  arresteret  i  Landsbyen  Increa  af  Spanierne.  Men  ikke 
engang  da  opgav  Ludvig  XIV  Haabet.  Nu  fik  Catinat  Be- 
faling til  hemmelig  at  begive  sig  til  Increa  for  at  udvexle 
Tractaten  med  Matthioly,  og,  fulgt  af  Gouverneuren  i  Pig- 
nerol,  Saint-Mars,  sneg  Brigaderen  sig  ved  Nattetid  under 
mange  Eventyr  til  den  lille  By,  hvor  Matthioly  havde  lovet 
at  indfinde  sig,  men  maatte  faa  Dage  senere  vende  tilbage 
til  Pignerol  med  uforrettet  Sag. 

Abbé  d'Estrades  holdt  det  fra  dette  -Øieblik  for  givet,  at 
Matthioly  var  en  Forræder,  og  undfangede  da  en  Plan  om 
at  bortføre  ham  og  til  evige  Tider  skjule  ham  i  et  af 
Frankrigs  Fængsler.  Det  var  fra  ham  —  og  ikke  fra  hans 
Regjering  ~,  at  denne  Tanke  oprindelig  udgik,  og  det  var 
ogsaa  ham,  der  gjorde  Tanken  til  Virkelighed,  inden  Ludvig 
XIV  endnu  havde  givet  sit  Samtykke  hertil.  Den  8de,  22de 
og  29de  April  1679  sendte  Abbéen  Pomponne  tre  Depecher, 
hvori  han  vidtløftig  udviklede  de  Grunde,  der  talte  for,  at 
man  burde  overrumple  « Gavtyven »,  den  28de  gav  Ludvig 
sit  Samtykke,  og  den  2den  Mai  —  inden  den  kongelige  Or- 
dre havde  naaet  Turin  —  blev  Matthioly  arresteret.  Matthioly 
kom  til  Turin  og  klagede  til  d'Estrades  over,  at  han  var 
næsten  aldeles  blottet  for  Penge.  Ministeren  bildte  ham  da 
ind,  at  Catinat  havde  en  betydelig  Sum  hos  sig,  og  at  det 
vilde  være  ham  let  at  faae  saa  mange  Penge  af  ham,  som 
han  vilde  have,    naar   han  til  Gjengjæld  vilde  opfylde  Lud- 

vig  XIV's  Ønsker.  Matthioly  bad  derpaa  d'Estrades  om 
snarest  muligt  at  blive  ført  til  Catinat,  og  de  enedes  om  at 
tage  afsted  den  2d9n  Mai.  Tidlig  om  Morgenen  reiste  de 
fra  Turin,  uden  at  Matthioly  anede  Uraad.  Det  havde  regnet 
de  foregaaende  Dage,  og  det  voldte  dem  derfor  ikke  faa 
Vanskeligheder  at  komme  over  den  lille  Bjergstrøm  Chisiola, 
men  efterat  begge  de  Eeisende  i  en  Time  havde  arbeidet 
paa  at  udbedre  Broen,  som  Vandet  tildeels  havde  skyllet 
bort,  slap  de  dog  tilsidst  over,  og  ad  slette  Bjergveie  naaede 
de  endelig  efter  en  møisommelig  Vandring  den  lille  Kro, 
hvor  Catinat  holdt  sig  skjult  med  nogle  faa  Mænd.  «Hr. 
Catinat))  —  siger  Abbé  d'Estrades  i  sin  Beretning  til  Pom- 
ponne —  « havde  ordnet  Alt  saa  godt,  at  han  var  den  Eneste, 
som  viste  sig;  han  lod  os  træde  ind  i  et  Værelse,  og  i  Sam- 
talens Løb  lod  jeg  efterhaanden  Matthioly,  uden  at  han  selv 
vidste  det,  gjentage,  hvad  han  havde  betroet  mig  to  Dage  i 
Forveien,  nemlig  at  han  havde  alle  de  originale  Actstykker, 
som  angik  vor  Sag,  Hertugen  af  Mantuas  Brev  til  Kongen, 
Hans  Majestæts  Svar  herpaa.  Hertugens  Fuldmagt,  Tractaten, 
Marquien  af  Louvois'  Meddelelse  og  en  dobbelt  Underskrift 
af  Hertugen,  en  under  Tractaten  og  en  anden  under  et 
Stykke  blankt  Papiir,  hvorpaa  der  skulde  skrives  en  Ordre 
til  Gouverneuren  i  Casale  om  at  optage  Hans  Majestæts 
Tropper  i  Fæstningen,  saasnart  de  viste  sig  udenfor  den; 
han  tilføiede,  at  han  kun  havde  sendt  Hertugen  Copier  af 
disse  Papirer,  og  at  han  havde  deponeret  Originalerne  hos 
sin  Hustru  i  den  hellige  Ludvigs  Nonnekloster  i  Bologna. 
,Jeg  mente  da,  at  min  Nærværelse  ikke  længer  var  nødvendig, 
og  da  jeg  havde  fjernet  mig,  blev  han  arresteret  uden  vi- 
dere Larm«. 

Matthioly  førtes  til  Pignerol.  To  Dage  senere  arre- 
steredes ogsaa  hans  Tjener,  hvem  man  havde  lokket  hid  ved 
et  Brev,  som  Matthioly  blev  tvungen  til  at  skrive,  men  man 
manglede  endnu  de  vigtige  Papirer.  Først  efterat  Matthioly 
var  bleven  truet  med  Torturens  Rædsler,  tilstod  han,  at  de 

fandtes  i  Padua  paa  et  Sted,  som  kun  hans  Fader  kjendte. 
Man  tvang  ham  da  til  at  skrive  et  Brev,  hvori  han  uden  at 
lade  Faderen  ane,  hvad  der  var  blevet  af  ham,  bad  ham  om 
at  give  alle  Actstykkerne  til  Brevets  Overbringer;  Faderen 
gik  i  Fælden,  og  de  vigtige  Papirer  sendtes  tilbage  til  Ver- 
sailles. 

Ludvig  XIV's  Hævnlyst  var  tilfredsstillet.  Havde  han 
følt  sig  forbittret  over,  at  en  lille  italiensk  Greve  havde  vovet 
at  krydse  hans  Planer,  var  Forbryderen  nu  bleven  straffet, 
og  havde  han  været  ængstelig  for,  at  det  franske  Diplomati 
skulde  blive  til  Nar  for  de  fremmede  Cabinetter,  havde  han 
nu  sørget  for  at  fjerne  alle  officielle  Actstykker.  For  ^ie- 
blikket  opgav  han  enhver  Tanke  om  at  vinde  Casale.  Man 
vidste  baade  i  Turin  og  i  Milano  Alt,  hvad  der  var  foregaaet, 
men  man  vidste  ogsaa,  at  Matthioly  pludselig  var  forsvunden, 
og  Frankrigs  Ord  var  endnu  saa  mægtigt,  at  Ludvig  kun 
behøvede  at  forlange,  at  Asfeld  skulde  sættes  paa  fri  Fod  og 
Gouverneuren  i  Milano  faae  en  Irettesættelse,  for  øieblikkelig 
at  see  begge  disse  ønsker  blive  opfyldte.  Imidlertid  lod  man 
udsprede  Rygter  om,  at  Matthioly  var  død  paa  en  Reise  ved 
en  ulykkelig  Hændelse,  og  de,  som  stode  ham  nærmest,  lod 
til  at  troe  paa  denne  Fortælling.  Carl  IV  glemte  snart  sit 
Uheld  i  en  Hvirvel  af  Forlystelser,  og  Matthiolys  egen  Familie 
troede  efter  al  Sandsynlighed,  at  han  var  død.  Paa  Slægtens 
Stamtræ  findes  hans  Dødsaar  ikke  angivet.  Hans  Hustru  gik 
i  Kloster  i  Bologna,  hvor  Matthioly  havde  ægtet  hende  for 
sytten  Aar  siden.  Hans  Fader  fik  aldrig  nogen  Efterretning 
fra  Sønnen,  siden  han  havde  modtaget  den  ovennævnte  Skri- 
velse, og  døde  kort  efter  i  Padua,  nedbøiet  af  Ulykke  — 
men  Ingen  gjorde  noget  Forsøg  paa  at  løfte  det  Slør,  som 
dækkede  Matthiolys  pludselige  Forsvinden. 

Først  flere  Menneskealdere  efter,  at  Ludvig  XIV  havde 
øvet  sin  frygtelige  Hævn,  vendtes  Opmærksomheden  atter 
mod  Matthioly  og  hans  ukjendte  Skjæbne. 

II. 

Om  Eftermiddagen  Klokken  tre  den  13de  September 
1698  holdt  Benigne  d'Auvergne,  Herre  af  Saint -Mars,  sit 
Indtog  i  Bastillen.  Han  havde  i  unge  Dage  tjent  under 
d'Artagnan  i  Kongens  Musketerer,  var  i  Aaret  1664  bleven 
udnævnt  til  Commandant  i  Pignerol,  forflyttedes  herfra  i 
samme  Egenskab  forst  til  Exiles  og  senere  til  øerne  Sainte- 
Marguerite  i  Nærheden  af  Cannes  og  var  nu  bleven  kaldet 
til  at  være  Gouverneur  i  Bastillen.  Han  var  som  skabt  til 
at  være  Fangevogter,  var  tavs  som  Graven,  mistænksom  med 
Hensyn  til  de  mindste  Ubetydeligheder  og  sin  Herres  lydigste 
Tjener. 

Ved  hans  Side  i  Bærestolen  sad  hiin  Eftermiddag  en 
Fange,  hvis  Ansigt  var  dækket  af  en  Fløielsmaske.  Paa  den 
lange  Vandring  fra  Provence  havde  Saint -Mars  og  hans 
Følge  uafbrudt  passet  nøie  paa  den  hemmelighedsfulde  Fange. 
De  havde  gjort  Holdt  paa  Saint-Mars's  Herresæde  Palteau, 
og  gamle  Folk  der  paa  Egnen  huskede  endnu  i  mange  Aar, 
at  de  seent  paa  Aftenen  havde  seet  Bærestolen  bevæge  sig 
frem  gjennem  Landsbyens  eneste  Gade,  og  de  talte  endnu 
længe  om,  at  Saint -Mars  under  Maaltidet  oppe  paa  Slottet 
havde  sørget  for,  at  hans  hemmelighedsfulde  Ledsager  stedse 
vendte  Ryggen  imod  Vinduet,  at  Fangevogterens  og  Fangens 
Senge  opstilledes  umiddelbart  ved  Siden  af  hinanden,  og  at 
Slotsherren  uafbrudt  bar  et  Par  Pistoler  i  sit  Bælte.  I  Ba- 
stillen blev  Fangen  sat  i  Taarnet  ola  Bertaudiére«. 

Fem  Aar  senere  gik  et  Ligtog  den  20de  November  1703 
om  Eftermiddagen  Klokken  fire  hen  over  Bastillens  Vindebro. 
Nogle  faa  Mænd  bar  Kisten,  og  hele  Følget  bestod  af  to  af 
Fæstningens  lavere  Embedsmænd.  Toget  skred  i  Taushed 
hen  til  Saint-Pauls  Kirkegaard,  og  her  nedsænkedes  Kisten 
under  samme  Taushed  i  Graven.  Den  Døde,  der  jordedes 
her,  var  « Fangen  fra  Provence«  ,  den  hemmelighedsfulde 
Fange,  som  havde  siddet  ved  Siden  af  Saint- Mars,  da  Gou- 
verneuren  fem  Aar  i  Forveien   holdt   sit  Indtog  i  Bastillen. 

I  Historien  er  "Fangen  fra  Provence-),  som  man  kaldte  ham 
i  Bastillen,  mere  kjendt  under  Navn  af  « Manden  med  Jern- 
masken«. 

Siden  Spørgsmaalet  om,  hvem  «Manden  med  Jernma- 
sken »>  kunde  være,  første  Gang  bragtes  paa  Bane,  er  det 
blevet  drøftet  atter  og  atter.  Ikke  færre  end  tooghalvtred- 
sindstyve  Forfattere  —  og  iblandt  dem  flere  af  den  historiske 
Videnskabs  største  Navn  —  have  udtalt  sig  herom,  flere  af  dem 
endog  i  omfangsrige  Skrifter,  men  kun  en  enkelt  af  dem  har 
kunnet  føre  et  nogenlunde  afgjorende  Beviis  for,  hvem  « Manden 
med  Jernmasken  •)  har  maattet  være.  Ogsaa  flere  af  Frankrigs 
Fyrster  have  udtalt  sig  om  Sagen,  men  det  er  dog  hoist  tvivlsomt, 
om  Andre  end  LudvigXIV  og  hans  to  nærmeste  Efterfølgere  have 
kjendt  Hemmeligheden.  Ludvig  XV  fortalte  saaledes  en  Dag 
Hertugen  af  Choiseul,  at  han  var  inde  i  hele  Sagen,  men  da 
Ministeren  søgte  at  trænge  ind  paa  ham  og  bad  om  at  faae 
Lidt  nærmere  at  vide  herom,  indskrænkede  Kongen  sig  til  at 
svare,  at  alle  de  Gisninger,  man  hidtil  havde  offentliggjort 
om  Fangen,  vare  falske.  Da  Madame  de  Pompadour  kort 
efter  søgte  at  faae  sin  kongelige  Elsker  til  at  røbe  Hemme- 
ligheden, sagde  han,  at  han  troede,  at  "Manden  med  Jern- 
masken«  var  en  italiensk  Fyrstes  Minister,  men  ved  en  an- 
den Leilighed  meddeelte  han  Dauphinen,  at  Hemmeligheden 
aldrig  havde  havt  nogen  overvættes  stor  Betydning.  Ludvig 
XVHI  skal  have  udtrykt  sig  paa  lignende  Maade,  hvorimod 
baade  Napoleon  I  og  Ludvig  Philip  udtalte  deres  Beklagelse 
over,  at  de  ikke  formaaede  at  løfte  Sløret,  der  dækkede 
"Manden  med  Jernmasken«. 

Ikke  Faa  af  dem,  der  have  skrevet  den  gaadefulde  Fan- 
ges Historie,  have  troet,  at  han  var  en  Broder  til  Ludvig  XIV 
—  en  Tvillingbroder  til  Ludvig  XIV,  født  af  Anna  af  ^ster- 
rig  i  lovligt  Ægteskab  med  Ludvig  XIII,  eller  et  uægte  Barn 
af  Dronningen  og  Buckingham.  I  "Siécle  de  Louis  XIV« 
skriver  Voltaire  saaledes:  "Faa  Maaneder  efter  Mazarins  Død 

indtraf  en  Begivenhed,  som  er  aldeles  enestaaende,  skjøndt 
Historieskriverne  mærkelig  nok  slet  ikke  have  omtalt  den. 
Til  Slottet  paa  Øen  Sainte-Marguerite  sendte  man  i  al  Hem- 
melighed en  ukjendt  Fange  af  lidt  over  Middelhøide  og  med 
et  smukt  og  ædelt  Ansigt.  Paa  Veien  herhen  bar  Fangen 
en  Maske  med  Staalfjedre  for  Munden,  saa  at  han  kunde 
spise  med  Masken  paa.  Man  havde  faaet  Befaling  til  at 
dræbe  ham ,  hvis  han  tog  Masken  af.  Han  blev  paa  -Øen, 
indtil  en  paalidelig  Officeer  ved  Navn  Saint -Mars,  Gouver- 
neur  i  Pignerol,  blev  udnævnt  til  Gouverneur  i  Bastillen,  og 
han  førte  ham  da  herhen,  medens  Fangen  stadig  havde 
Masken  for  Ansigtet.  Marquien  af  Louvois  besøgte  ham, 
inden  han  flyttedes  fra  øen,  og  talte  til  ham,  staaende  og 
med  stor  Ærbødighed.  Den  Ukjendte  førtes  til  Bastillen, 
hvor  han  fik  en  saa  god  Bolig,  som  man  overhovedet  kan 
faae  paa  dette  Slot.  Man  negtede  ham  ikke  Noget  af,  hvad 
han  forlangte.  Han  satte  især  Priis  paa  fiint  Linned,  paa 
Kniplinger  og  paa  at  spille  paa  Guitar.  Man  gav  ham  meget 
fiin  Mad,  og  Gouverneuren  satte  sig  næsten  aldrig  i  hans 
Nærværelse.  En  gammel  Læge  ved  Bastillen,  som  ofte  har 
behandlet  denne  mærkelige  Mand  i  Sygdon^stilfælde,  har  for- 
talt, at  han  aldrig  har  seet  hans  Ansigt,  skjøndt  han  har 
undersøgt  hans  Tunge  og  hele  hans  øvrige  Legeme.  Han 
var  mærkværdig  godt  skabt,  sagde  denne  Læge;  hans  Hud 
var  lidt  bruun;  alene  Lyden  af  hans  Stemme  vakte  Interesse, 
skjøndt  han  aldrig  klagede  og  aldrig  lod  ane,  hvem  han 
kunde  være.  Denne  Ubekjendte  døde  i  Aaret  1703  og  blev 
begravet  om  Natten  paa  Kirkegaarden  Saint-Paul.  Mærke- 
ligt er  det,  at  paa  den  Tid,  da  man  sendte  ham  til  øen 
Sainte-Marguerite ,  forsvandt  ikke  en  eneste  fremragende 
Personlighed  i  hele  Europa.  Han  har  dog  uden  Tvivl  været 
en  saadan,  thi  en  af  de  første  Dage,  da  han  opholdt  sig  paa 
øen,  forefaldt  Følgende.  Gouverneuren  satte  selv  Maden 
paa  Bordet  og  trak  sig  derpaa  tilbage  efter  at  have  lukket 
Døren  efter  sig.    Fangen  ridsede  da  en  Dag  nogle  Ord  med 

en  Kniv  paa  en  Salvtallerken  og  kastede  Tallerkenen  ud 
gjennem  Vinduet  ned  mod  en  Baad,  som  laa  ved  Foden  af 
Taarnet.  En  Fisker,  hvem  Baaden  tilhorte,  tog  Tallerkenen 
op  og  bragte  den  til  Gouverneuren.  Denne  spurgte  da  for- 
skrækket Fiskeren:  «Har  Du  læst,  hvad  der  staaer  skrevet 
her,  og  har  Nogen  seet,  at  Du  har  taget  Tallerkenen  op?»  — 
«Jeg  kan  ikke  læse«,  svarede  Fiskeren,  «og  jeg  har  nylig 
fundet  Tallerkenen,  uden  at  Nogen  har  seet  mig  med  den». 
Fiskeren  blev  imidlertid  holdt  i  Forvaring,  indtil  Gouver- 
neuren havde  faaet  Vished  for,  at  han  talte  Sandhed.  «Gaa», 
sagde  han  da  til  Fiskeren,  «og  vær  glad  over,  at  Du  ikke 
kan  læse«.  I  «Dictionnaire  philosophique»  har  Voltaire  senere 
udtalt,  at  efter  hans  Mening  var  den  gaadefulde  Fange  en 
uægte  Søn  af  Anna  af  østerrig,  fodt  for  Ludvig  XIV:  Ri- 
chelieu  og  efter  ham  Mazarin  vare  Medvidere  i  Hem- 
meligheden; ved  Mazarins  Død  kom  den  til  Ludvig  XIV's 
Kundskab,  og  han  holdt  det  da  for  rigtigst  at  begrave  sin 
Halvbroder  i  et  livsvarigt  Fangenskab.  Endnu  mere  usand- 
synlig og  romantisk  er  en  Beretning,  som  Saint  -  Mars  selv 
skal  have  afgivet,  og  som  Soulavie  har  meddeelt  i  sin  Ud- 
gave af  Marechallen  af  Richelieus  Memoirer.  Herefter  skulde 
"Manden  med  Jernmasken »  være  en  Tvillingbroder  til  Lud- 
vig XIV,  født  faa  Timer  efter  denne;  Richelieu,  med  hvem 
Ludvig  XHI  raadførte  sig  om,  hvad  der  var  at  gjøre,  holdt 
efter  Soulavies  Fortælling  paa,  at  man  burde  skjule  Barnet 
og  opdrage  det  i  Stilhed,  hvilket  ogsaa  skete;  da  Prindsen 
var  bleven  nitten  Aar  gammel,  erfoer  han  ved  et  Tilfælde, 
hvem  han  var,  men  han  blev  da  strax  sat  i  Fængsel,  for  at 
Hemmeligheden  ikke  skulde  komme  videre.  I  vore  Dage 
har  —  for  ikke  at  tale  om  Romanforfattere  som  Dumas  — 
navnlig  Michelet  holdt  paa  Soulavies  Mening. 

Topin,  en  yngre  fransk  Historieskriver,  har  imidlertid 
nu  godtgjort  med  saa  slaaende  Grunde,  som  det  vel  over- 
hovedet staaer  i  den  historiske  Critiks  Magt  at  anføre,  at 
Ludvig  XIV  aldrig  har  havt  nogen  anden  Broder  —  hverken 

en  ægte  eller  en  uægte  — •  end  den  senere  Hertug  af  Or- 
leans, «Kegentens»)  Fader.  Det  er  vel  afgjort,  at  Buckingham 
nærede  en  glødende  Lidenskab  for  Anna  af  -Østerrig,  men 
Intetsomhelst  tyder  paa,  at  Dronningen  —  hvad  enten  hun 
nu  i  Virkeligheden  gjengjældte  den  skjønne  Englænders  Til- 
bøielighed  eller  ikke  —  har  overtraadt  Ærens  og  Pligtens 
Bud.  Da  Hertugen  i  Mai  1625  kom  til  Paris  for  at  hente 
Ludvig  XIH's  Søster  Marie  Henriette,  der  var  udseet  til  at 
blive  Englands,  Skotlands  og  Irlands  Dronning,  vakte  han 
umaadelig  Opsigt  ved  sin  ødsle  Optræden.  Otte  Stormænd, 
fireogtyve  Riddere  og  700  Personer  af  lavere  Stand  udgjorde 
hans  Følge,  og  overalt,  hvor  han  viste  sig,  udfoldede  han, 
som  la  Rochefoucauld  siger,  « større  Glands,  Høihed  og  Pragt, 
end  om  han  havde  været  Konge«.  Hans  Klædning  var  over- 
saaet  med  Diamanter  og  ægte  Perler,  der  sad  saa  løst,  at  en 
Mængde  af  dem  faldt  af,  uden  at  Hertugen  vilde  tage  mod 
dem,  naar  de  raktes  ham.  Buckingham  var  kun  en  Uge  i 
Paris,  men  Hoffet  fulgte  ham  paa  Hjemreisen  til  Amiens. 
Her  i  Slotshaven  var  det,  at  Buckingham  en  Aftenstund,  da 
han  spadserede  med  Anna  af  -Osterrig,  de  andre  engelske 
Herrer,  Dronningens  Hofdamer  og  Cavallerer,  lod  sig  fuld- 
stændigt henrive  af  sin  Lidenskab.  Han  faldt  pludselig  paa 
Knæ  for  Dronningen,  men  Anna  udstødte  et  høit  Skrig,  og 
hendes  Staldmester,  der  kun  gik  et  Par  Skridt  bag  efter 
hende,  ilede  da  til  og  arresterede  Buckingham,  men  i  Afte- 
nens Mørke  og  under  den  almindelige  Tummel  lykkedes  det 
Hertugen  at  slippe  bort.  To  Dage  senere  forlod  Henriette 
Marie  Amiens.  Marie  af  Medicis  og  Anna  af  østerrig  fulgte 
hende  lidt  udenfor  Byen,  og  da  Buckingham  her  tog  Afsked 
med  Dronningen,  var  han  saa  bevæget,  at  han  maatte  holde 
Vogngardinet  for  Ansigtet  for  at  skjule  sin  Graad.  Men  da 
Modvind  i  de  første  Dage  forhindrede  ham  i  at  løbe  ud  af 
Boulognes  Havn,  kom  han  pludselig  tilbage  til  Amiens  under 
Paaskud  af,  at  han  skulde  overrække  Marie  af  Medicis  en 
vigtig  Skrivelse.       «Er   han   nu   kommen   tilbage«,    udbrød 

Anna  af  østerrig,    da  man  meldte  hende  dette,   «jeg  troede, 
vi  vare  frie  for  ham«.      Hun  havde  netop  ladet  sig  aarelade 
og  laa  derfor  til  Sengs,    da  Buckingham    og  Lord   Holland 
traadte  ind  i  Værelset  til  hende.      Forblindet  af  Lidenskab 
faldt  Buckingham  paa  Knæ  for  Dronningens  Seng  og  greb 
fat  i  Tæpperne  uden  at  lægge  Dølgsmaal  paa  sine  Følelser. 
En  af  de  tilstedeværende  Hofdamer  —  Grevinden  af  Lannoi  — 
bød  ham   forgjæves   at   reise    sig,    idet  hun  mod  Strenghed 
gjorde  ham   opmærksom  paa,   at   en    saadan    Opførsel   ikke 
stemmede  med  franske  Sædvaner.       «Jeg   er  heller  ikke   en 
Franskmand«,  var  Alt,  hvad  Hertugen  svarede,  og  han  ved- 
blev at  tale  i  de  lidenskabeligste  Udtryk  til  Anna  af  øster- 
rig,   indtil   ogsaa   hun    maatte  befale  ham  at  gaae  sin  Vei. 
Næste  Dag  forlod  han  Byen,    og  Dronning  Anna  saae  ham 
ikke  oftere.    Faa  Aar  efter  faldt  han  for  en  Sværmers  Dolk, 
da  han  skulde  bringe  la  Rochelle  Undsætning  mod  Eichelieus 
Angreb.    Om  Anna  af  østerrig  gjengjældte  hans  Tilbøielighed 
eller  ikke,  vides  ikke.      Mindet  om  Buckingham  vedblev  at 
leve   ved   det   franske  Hof,    og  hun  talte  ikke  blot  selv  ofte 
om  ham,    men  blev  ikke  engang  fortrydelig  over,    at  Andre 
spøgte  med  hans  Følelser  for  hende.   Da  Richelieu  forestillede 
Mazarin  for  hende,  sagde  han:    « Madame,  De  vil  komme  til 
at  synes  om  ham ,   thi  han  ligner  Buckingham » ,   og  da  hun 
mange  Aar   senere   som  Regentinde    en  Dag   i  Haven    ved 
Ruel  saae  Digteren  Voiture   gaae  i  dybe  Tanker  og  spurgte 
ham  om,    hvad  han  tænkte  paa,    blev  hun  ikke  fornærmet 
over  til  Svar  at  modtage  følgende  Vers: 

«Je  pensais  que  la  destinée, 

Aprés  tant  d'injustes  malheurs, 

Vous  a  justement  couronnée 

De  gloire,  d'éclat  et  d'honneurs; 

Mais  que  vous  étiez-plus  heureuse, 

Lorsque  vous  étiez  autrefois, 

Je  ne  veux  pas  dire  amoureuse. 

La  rime  le  veut  toutefois. 

15* 

Je  pensais  (car  nous  autres  poétes 

Nous  pensons  extravagamment) 

Ce  que,  dans  Thumeur  ou  vous  étes, 

Vous  feriez  si,  dans  ce  moment, 

Vous  avisiez  en  cette  place 

Venir  le  duc  de  Buckingham, 

Et  lequel  serait  en  disgråce 

De  lui  OU  du  pére  Vincent«.*) 
Det  var  først  Frondens  Smædeskrivere,  som  beskyldte  Anna 
af  østerrig  for  at  have  gjort  Brud  paa  sin  ægteskabelige 
Troskab.  Ingen  af  dem,  der  stod  hende  nærmest  uden  at 
være  forblindede  af  Partilidenskab,  har  reist  Skygge  af  Da- 
del mod  hende  i  saa  Henseende,  og  intet  af  de  mange  Aet- 
stykker,  hvormed  de  sidste  Aars  Forskning  har  søgt  at  oplyse 
hine  Tiders  Historie  —  og  særligt  hendes  Forhold  til  Lud- 
vig XHI  —  taler  i  fjerneste  Maade  for,  at  Frondens  Beskyld- 
ninger skulde  være  sande. 

Ligesaa  afgjort  er  det  efter  Baschets  og  Topins  Analyse, 
at  ((Manden  med  Jernmasken"  ikke  kan  have  været  en  yngre 
Tvillingbroder  til  Ludvig  XIV.  Selv  om  man  vil  see  bort 
fra,  at  der  aldrig  er  ført  nogetsomhelst  Beviis  for,  at  Lud- 
vig Xni  og  Anna  af  Østerrig  have  •  havt  andre  Sønner  end 
Ludvig  XIV  og  Phihp  af  Orleans,  beh^øver  man  ikke  at  ind- 
lade sig  paa  Enkeltheder  for  at  vise,  hvor  usandsynligt  det 
er,  at  et  saadant  Barn  skulde  kunne  blive  født,  uden  at  en 
Mængde  Mennesker  maatte  faae  det  at  vide.  Det  vil  i  saa 
Henseende  være  tilstrækkeligt  at  minde  om,  at  Alle  og  En- 
hver i  gamle  Dage  i  Frankrig  havde  Lov  til  at  overvære 
Dronningens  Nedkomst,  og  at  denne  Skik  først  forsvandt,  da 
Sammenstimlingen  havde  været  saa  stor,  dengang  Marie  An- 
toinette den  19de  December  1778  bragte  Prindsesse  Marie 
Therese  Charlotte  til  Verden,  at  Ludvig  XVI  havde  maattet 
slaae   flere  Ruder   ud   for   at  skaffe   sin  Hustru  frisk  Luft. 


^)  Pére  Vincent  var  Dronningens  Skriftefader. 

Denne  gamle  Skik  bragtes  ogsaa  i  Anvendelse,  da  Ludvig  XIV 
kom  til  Verden  den  5te  September  1638.  Man  kjender  ikke 
blot  Navnene  paa  alle  de  fornemme  Herrer  og  Damer,  som 
vare  tilstede  ved  denne  Leilighed,  men  man  veed  desuden, 
at  ogsaa  en  Masse  Mennesker  af  lavere  Stand  var  strømmet 
til.  Hermed  falder  Soulavies  Fortælling  til  Jorden.  Skulde 
Dronning  Anna  have  født  en  anden  Søn  ni  Timer  efter  den 
første,  uden  at  de  tilstedeværende  Læger  havde  forudseet,  at 
noget  Saadant  vilde  skee?  Skulde  Mange  have  været  Med- 
videre i  Hemmeligheden  uden  at  røbe  den?  Og  hvorfor 
skulde  man  endelig,  naar  man  nu  virkelig  vil  gaae  ind  paa, 
at  Ludvig  XIV  har  havt  en  yngre  Tvillingbroder,  have  sat 
ham  i  evigt  Fængsel?  Ikke  fordi  man  antog,  at  han  vilde 
kunne  gjøre  Fordring  paa  Frankrigs  Krone,  thi  i  den  franske 
Statsret  har  det  altid  —  baade  i  Middelalderen  og  i  de  nyere 
Tider  —  været  en  urokkelig  Grundsætning,  at  den  Tvilling, 
som  blev  født  først,  var  den  ældste  og  den,  der  havde  For- 
retten med  Hensyn  til  Arvefølgen. 

« Manden  med  Jernmasken »  kan  heller  ikke  have  været 
nogen  af  de  andre  fyrstehge  Personer,  man  har  villet  see  i 
ham.  Om  Hertugen  af  Monmouth,  Carl  IFs  og  Lucy  Wal- 
ters ulykkelige  Søn,  vides  det  saaledes  med  afgjørende  Vis- 
hed, at  han  blev  henrettet  i  Tower  den  15de  Juh  1685,  og 
om  Frangois  af  Vendome,  Hertug  af  Beaufort,  Henrik  IV's 
og  den  skjønne  Gabrieles  raae  Sønnesøn,  den  vilde  Slagsbro- 
der, som  erhvervede  sig  Tilnavnet  « Hallernes  Konge  •>  paa 
Grund  af  den  umaadelige  Lykke,  han  gjorde  blandt  Paris's 
Pøbel,  at  han  faldt  paa  Candia  Natten  mellem  den  24de  og 
25de  Juni  1669  i  en  uheldig  Kamp  med  Tyrkerne.  I  «mé- 
moires  secrets  pour  servir  å  l'histoire  de  Perse »,  et  Skrift, 
som  udkom  i  Amsterdam  i  Aaret  1745,  og  som  under  op- 
digtede Navne  skildrer  Ludvig  XIV's  Hofs  hemmelige  Historie, 
fortælles  det,  at  Ludvig  XIV's  og  Mademoiselle  de  la  Val- 
liéres  Søn,  Ludvig  af  Bourbon,  Greve  af  Vermandois,  en  Dag 
i  Hidsighed  gav  Dauphinen  et  ørefigen,  at  en  af  Ministrene 

da  raadede  Kongen  til  at  sende  Greven  op  til  Hæren  paa 
den  flanderske  Grændse  og  til  at  udsprede,  at  han  var  død 
her  af  Pest,  men  til  i  Virkeligheden  at  sætte  ham  i  evigt 
Fængsel  og  for  en  Sikkerheds  Skyld  lade  hans  Ansigt  være 
dækket  af  en  Maske:  Alt  dette  skulde  ogsaa  være  skeet. 
Der  lader  sig  imidlertid  føre  et  i  enhver  Henseende  uigjen- 
driveligt  historisk  Beviis  for,  at  Greven  af  Vermandois  døde 
den  18de  November  1683  af  Feber  i  flere  høiere  Officerers 
Nærværelse. 

De  fleste  andre  Gisninger*),  man  har  opkastet  for  at  løse 
Spørgsmaalet  om,  hvem  «Manden  med  Jernmasken»  har 
været,  ere  saa  fuldstændigt  blottede  for  Sandsynlighed,  at  det 
vil  være  unødvendigt  at  dvæle  ved  dem.  Kun  Avedicks  og 
Fouquets  Skjæbne  fortjener  at  omtales  med  faa  Ord. 

I  Constantinopel  existerede  fra  gammel  Tid  en  arme- 
nisk  Menighed.  Dens  Medlemmer  vare  gjennemgaaende  agt- 
værdige Mennesker,  som  levede  et  stille  og  flittigt  Liv  for 
sig  selv.  De  armeniske  Christnes  daværende  Patriark  hed 
Avedick,  en  Mand  med  en  ualmindelig  fast  Charakteer.  Paa 
den  Tid  repræsenteredes  den  franske  Regjering  i  Constan- 
tinopel af  Ferriol,  en  Adelsmand  fra  Dauphiné,  hvis  Liv 
havde  været  meget  bevæget.  Et  Kjærlighedseventyr  tvang 
ham,  da  han  var  ung,  til  at  flygte  fra  Frankrig  til  Polen; 
en  Strid,  yppet  i  Spil,   drev  ham  snart  fra  dette  Land;   han 


*)  Man  har  saaledes  gjættet  paa  en  uægte  S^øn  af  den  spanske  Kong 
Carl  II's  første  Hustru,  Marie  Louise  af  Orleans,  eller  af  hans  an- 
den Hustru  Marie  Anna  af  Neuburg;  en  uægte  Søn  af  Ludvig  XIV 
og  hans  Svigerinde  Henriette  af  Orleans  eller  af  Henriette  af  Or- 
leans og  Greven  af  Guiche;  en  Søn  af  Ludvig  XIV's  Dronning 
Marie  Therese  og  en  af  hende.*  Tjenere,  en  Neger,  som  hun  havde 
ført  med  sig  fra  Spanien;  en  Søn  af  Dronning  Christine  af  Sverig 
og  hendes  Staldmester  Monaldeschi;  en  Elsker  af  Marie  Louise  af 
Orleans,  som  blev  spærret  inde,  dengang  hun  blev  Dronning  af 
Spanien;  en  Qvinde;  en  Jesuitelev,  som  havde  skrevet  et  Smæde- 
skrift; Ludvig  afRohan,  som  stiftede  en  Sammensværgelse  og  blev 
henrettet  udenfor  Bastillen  den  27de  November  1674. 

kæmpede  da  først  mod  Tyrkerne  paa  Candia  og  senere  med 
dem  mod  de  Keiserlige  i  Ungarn,  vendte  derpaa  tilbage  til 
Frankrig  og  blev  tilsidst  efter  et  Væv  af  de  laveste  Rænker 
udnævnt  til  diplomatisk  Afsending  hos  Sultanen.  I  Constan- 
tinopel  var  hele  hans  Optræden  saa  fræk,  som  den  havde 
været  i  Frankrig  og  Polen.  Skjendt  kun  Sultanen  havde  Ret 
til  at  seile  paa  Bosporus  i  en  Baad,  der  var  dækket  af  Pur- 
purtæpper, saae  man  dog  snart  Ferriol  seile  om  i  et  lignende 
Optog,  og  først  da  hver  af  hans  Matroser  havde  faaet  hun- 
drede Slag  Stokkeprygl,  og  Bostanji  Bachi  havde  truet  med 
at  lade  Baaden  skyde  i  Sænk,  hvis  Constantinopel  oftere  blev 
Vidne  til  en  saadan  Seiltour,  gav  Ferriol  efter  —  men  dog 
kun  for  at  haane  det  tyrkiske  Hofceremoniel  paa  en  anden 
Maade.  Skjondt  han  vel  vidste,  at  de  fremmede  Sendebud 
ikke  maatte  bære  Vaaben,  naar  de  traadte  frem  for  Sultanen, 
mødte  han  dog  en  Dag  ved  en  Audients  med  et  umaadeligt 
Sværd  ved  Siden.  Ferriol,  der  synes  at  have  været  en  ivrig 
Katholik,  lod  sig  fuldstændigt  lede  af  Jesuiterne  og  hadede 
som  Følge  heraf  Avedick,  den  skismatiske  Kjætter,  der  i 
Jesuiternes  -Øine  var  et  lige  saa  fordømmelsesværdigt  Men- 
neske som  nogen  Mohammedaner.  Det  lykkedes  flere  Gange 
Ferriol  at  faae  den  forhadte  Patriark  styrtet,  men  Avedick 
kom  dog  tilbage  til  Magten  igjen,  indtil  han  endelig  blev  et 
Offer  for  den  skjændigste  Voldshandling.  I  Februar  1706  fik 
Ferriol  ham  atter  afsat,  og  Avedick  skulde  da  landsforvises. 
Men  Ferriol  bestak  hans  Vogtere  og  lod  ham  hemmelig 
føre  til  Frankrig,  hvor  han  maatte  tilbringe  flere  Aar  i  det 
usleste  Fangehul,  senest  i  Bastillen.  Hans  Klager  hørtes 
ikke,  og  Ferriol  var  fræk  nok  til  at  negte,  at  han  kunde 
gjøre  Rede  for  hans  Skjæbne,  skjøndt  det  snart  blev  godt- 
gjort, at  han  havde  ladet  den  Ulykkelige  bortføre.  Først  da 
Avedick  (1710)  afsvoer  den  armeniske  Tro,  blev  han  løsladt, 
men  døde  allerede  næste  Aar  som  Præst  ved  Kirken  Saint- 
Sulpice  i  Paris,  i  de  samme  Dage  da  Ferriol  vanvittig  vendte 
tilbage  fra  Constantinopel. 

Medens  det  ikke  er  vanskeligt  at  føre  et  aldeles  af- 
gjørende  Beviis  for,  at  Avedick,  over  hvis  sidste  Dage  de  af 
Topin  offenliggjorte  Depecher  have  kastet  et  klart  Lys,  ikke 
kan  have  været  « Manden  med  Jernmasken »,  har  man  anført 
flere,  som  det  synes  meget  talende  Grunde,  for,  at  den  hem- 
melighedsfulde Fange  var  Fouquet,  en  Mening,  som  navnlig 
Lacroix  har  forfægtet. 

Fouquet  havde  som  bekjendt  i  mange  Aar  indtaget  en 
fremragende  Stilling  i  Staten.  Han  havde  støttet  Anna  af 
østerrig  og  Mazarin  under  Frondekrigen  og  havde  herved 
vundet  Krav  paa  Magthavernes  Erkjendtlighed,  og  han  var 
heller  ikke  bleven  uden  Belønninger,  thi  en  Mængde  Em- 
beder —  deriblandt  Posten  som  Overintendant  eller  Finants- 
minister  —  samledes  i  hans  Haand.  Hans  Evner  vare  store, 
men  hans  Egennytte  og  Ærgjerrighed  endnu  større.  Han 
bragte  snart  fuldstændig  Uorden  i  Finantserne,  og  for  at 
skjule  sine  Synder  forfalskede  han  sine  Eegnskaber.  Lud- 
vig XIV  var  ædelmodig  nok  til  at  tilgive  ham,  men  Fouquet 
forbedrede  sig  ikke,  og  Kongens  Straf  faldt  da  tungt  over 
ham.  Nogle  Uger  efter,  at  Fouquet  havde  overstraalet  Hoffets 
Glands  ved  den  berømte  Fest,  han  gav  Ludvig  paa  sit  Slot 
Vaux,  sad  han  i  Bastillen  (September  1661).  Under  Pro- 
cessen overbevistes  han  ikke  blot  om  at  have  gjort  sig  skyl- 
dig i  Underslæb,  men  det  godtgjordes  tillige,  at  han  havde 
tænkt  paa  at  reise  de  Misfornøiede  til  aabent  Oprør  over 
hele  Frankrig.  Ni  af  hans  Dommere  stemte  for  Døden, 
tretten  for  Landsforviisning,  men  Ludvig  XIV  fandt  denne 
Straf  for  mild  og  forvandlede  den  til  livsvarigt  Fængsel  i 
Pignerol.  De  mange  Grunde,  Lacroix  har  anført  for  sin  Hy- 
pothese  i  sit  lærde  og  sindrige  Skrift  «rhomme  au  masque 
de  fer«) ,  falde  alle  til  Jorden  for  den  ene  Betragning, 
at  det  nu  er  historisk  vist,  at  Fouquet  er  død  paa  Pignerol 
i  Aaret  1680.  Man  kan  vakle  mellem  at  holde  hans  Død 
for  naturlig  og  at  antage  ham  for  at  være  dræbt  paa  Lud- 
vig XI  V*s  Befaling,  men  efter  de  Oplysninger,  som  ere  frem- 

komne  om  Fouquet,  siden  Lacroix  i  Aaret  1840  offentliggjorde 
sit  Skrift  om  « Manden  med  Jernmasken »,  er  det  afgjort,  at 
han  er  død  paa  Pignerol  nitten  Aar  efter  sit  Fald.  Fouquet 
gjemte  ikke,  som  Lacroix  har  formodet,  en  Statshemmelighed, 
som  gjorde  det  nødvendigt  for  Kegjeringen  at  faae  Folk  til 
at  troe,  at  han  var  død,  og  havde  heller  ikke  for  mange  Aar 
siden  staaet  i  et  saa  fortroligt  Forhold  til  Digteren  Scarrons 
Hustru,  at  Madame  Maintenon  skulde  have  havt  Interesse  af 
at  fjerne  dette  Minde  om  Fortiden. 


III. 

Det  System,  som  gjør  Matthioly  til  « Manden  med  Jern- 
masken«,  er  ikke  saa  nyt,  som  man  i  Almindelighed  antager. 
Topin  har  ikke  blot  viist,  at  allerede  et  politisk  Flyveskrift 
fra  1682  giver  en  kortfattet  Skildring  af  Forhandlingerne 
mellem  Frankrig  og  Mantua,  og  at  der  fem  Aar  senere  i 
Leiden  udkom  en  Oversættelse  af  et  italiensk  Brev,  som 
indeholdt  en  Meddelelse  om,  at  Matthioly  var  bleven  bortført, 
men  det  fremgaaer  tillige  af  hans  Skrift,  at  allerede  Italiene- 
ren Fantuzzi  i  Aaret  1786  udtalte  en  Formodning  om,  at 
Hertugen  af  Mantuas  Statssecretair  og  « Manden  med  Jern- 
masken»  vare  een  og  samme  Person,  og  at  andre  Forfattere 
i  de  følgende  Aar  udtalte  sig  i  samme  Ketning,  indtil  endelig 
Roux-Fazillac  (1801)  og  Delort  (1825)  gave  udførlige  Frem- 
stillinger af  Matthiolys  Skjæbne*),  Skrifter,  der  dog  nu  til- 
deels ere  stillede  i  Skygge  af  Topins  indholdsrige  Værk. 

Siden  den  Dag,  da  Matthioly  var  bleven  arresteret  af 
Catinat,  var  han  i  Virkeligheden  død  for  Verden;  man  gav 
ham  et  andet  Navn  —  Lestang  —  og  spærrede  ham  i  nogen 


*)  Af  nulevende  franske  Historieskrivere  har  Camille  Rousset  i  «hi- 
stoire  de  Louvois«  givet  en  paa  diplomatiske  Actstykker  støttet 
F'remstilling  af  Ludvig  XIV"s  Politik  i  Italien.  Ogsaa  ban  seer 
Matthioly  i  « Manden  med  Jernmasken ». 

Tid  inde  i  en  Taarnhvælving  sammen  med  en  afsindig  Munk. 
Da  Saint-Mars  1681  forflyttedes  som  Commandant  til  Fæst- 
ningen Exiles,  forblev  Matthioly  paa  Pignerol.  Hans  Fæng- 
sel var  strengt,  uden  at  det  dog  har  været  saa  grusomt,  som 
man  i  Reglen  har  villet  forestille  sig  det,  og  hans  Vogtere 
synes  i  det  Hele  at  have  indskrænket  sig  til  at  passe  nøie 
paa,  at  han  ikke  traadte  i  Forbindelse  med  Omverdenen. 
Hans  tidligere  Herre,  Carl  IV  af  Mantua,  forhørte  sig  flere 
Gange  om  hans  Skjæbne,  men  kun  for  indstændigt  at  bede 
Ludvig  XIV  om  aldrig  at  lade  ham  komme  paa  fri  Fod  igjen, 
og  da  han  havde  faaet  Ludvigs  bestemte  Løfte  herom,  ud- 
talte han  sin  « store  Glæde  og  levende  Taknemmelighed" 
herover.  Pignerols  nye  Slotsherre  var  en  anden  Saint-Mars, 
som  ikke  et  øieblik  tabte  Matthioly  af  Syne.  Men  imid- 
lertid undergik  de  politiske  Forhold  i  Norditalien  store  For- 
andringer, og  det  blev  Ludvig  XIV  mere  magtpaaliggende 
end  nogensinde  tidligere  at  udslette  alle  Minder  om  de  uhel- 
dige Underhandlinger  med  Matthioly.  I  Marts  1694  blev 
Matthioly  derfor  ført  til  øerne  Sainte-Marguerite,  hvor  Saint- 
Mars  imidlertid  var  bleven  ansat  som  Gouverneur,  og  fulgte 
fire  Aar  senere  med  Saint-Mars  til  Bastillen. 

Gjennem  en  længere  critisk  Undersøgelse,  hvis  Enkelt- 
heder vi  ikke  skulle  gjengive,  er  det  lykkedes  Topin  at  bringe 
det  til  den  høieste  Grad  af  Sandsynlighed,  at  den  Fange,  som 
Catinat  arresterede  den  2den  Mai  1697,  var  den  samme 
Fange,  som  sad  ved  Siden  af  Saint  -  Mars,  da  Gouverneuren 
den  18de  September  1698  holdt  sit  Indtog  i  Bastillen,  og 
som  den  20de  November  1703  jordedes  paa  St.  Pauls  Kirke- 
gaard. Det  er  ogsaa  lykkedes  ham  at  fjerne  endeel  af  de 
svageste  Punkter  i  Delorts  Beviisfølelse,  navnlig  ved  at  vise, 
at  Matthioly  aldrig  har  været  i  Exiles,  at  Brugen  af  en  Ma- 
ske i  hiin  Tid  langtfra  var  noget  Ualmindeligt,  og  at  de 
romantiske  Fortællinger,  der  først  bragte  « Manden  med  Jern - 
masken«  paa  Bane,  vitterlig  vrimle  af  Usandsynligheder  og 
Umuligheder.   Under  de  franske  Eeligionskrige  bar  de  adelige 

Damer  saaledes  jævnlig  Flaielsm asker;  endnu  i  Aaret  1683 
sporede  man  Levninger  af  denng  Skik  i  Paris,  da  nogle  rige 
Borgermænds  Hustruer  gik  maskerede  i  Kirke,  og  i  Matthiolys 
Hjemstavn  —  Italien  —  pleiede  man  at  give  alle  vigtigere 
Fanger  en  Maske  paa.  Det  er  meget  muligt,  at,  naar  den 
samvittighedsfulde  Saint-Mars  fik  Befaling  til  at  iagttage  den 
største  Hemmelighedsfuldhed  med  Hensyn  til  Matthioly,  han 
da  selv  har  fundet  paa  at  maskere  sin  Fange.  Topin  har 
ligeledes  tildeels  fjernet  den  Indvending,  at  der  ikke  var 
nogen  Grund  til  at  lade  ham  være  maskeret  i  Bastillen,  hvor 
Ingen  vilde  kunne  gjenkjende  ham ;  thi  da  Matthioly  kom  til 
Bastillen,  sad  der  her,  som  Topin  viser,  en  Italiensk  Diplo- 
mat, som  havde  staaet  i  Forbindelse  med  de  fornemste  Slæg- 
ter i  Mantua  og  Bologna.  Der  er  intet  Umuhgt  eller  Uri- 
meligt i,  at  Saint-Mars  overfor  Matthioly  kan  have  fulgt  hiin 
italienske  Skik,  men  endnu  rimeligere  er  det,  at  det  uvante 
Syn  af  en  maskeret  Fange  har  gjort  et  dybt  Indtryk  paa  alle 
Bastillens  lavere  Embedsmænd.  I  Bastillen  har  man  længe 
bevaret  Mindet  om  Masken  og  har  endnu  talt  herom  i  den 
første  Halvdeel  af  forrige  Aarhundrede,  da  mange  Scribenter 
kastedes  i  Fængsel  her.  Gjennem  dem  kan  Fortællingen 
om  ('Manden  med  Jernmasken •>  være  kommen  ud  iblandt 
Offentligheden,  og  efterhaanden  har  man,  som  det  i  Reglen 
gaaer  i  saadanne  Tilfælde,  pyntet  mere  og  mere  paa  den. 
Louvois  har  saaledes  aldrig  været  paa  Sainte- Marguerite  for 
at  see  til  den  hemmelighedsfulde  Fange,  og  det  var  ikke 
»Manden  med  Jernmarsken »,  men  en  protestantisk  Præst, 
som  kastede  en  Tallerken,  hvorpaa  han  havde  skrevet  nogle 
Ord,  ned  i  en  Fiskerbaad.  Topin  gjør  endvidere  opmærk- 
som paa,  at,  naar  den  Fange,  som  begravedes  den  20de 
November  1703  paa  St.  Pauls  Kirkegaard,  blev  indført  i 
Kirkebogen  under  Navnet  Marchialy,  er  dette  vistnok  kun 
en  Forvanskning  af  hans  virkelige  Navn,  som  Louvois  selv 
i  flere  af  sine  Depecher  kalder  Marthioly.    Et  ikke  uvæsent- 

ligt  Punkt  i  hans  Beviisførelse  er  det  endelig,  at  Saint- 
Mars  aldrig  har  behandlet  sin  Fange  med  grusom  Strenghed 
og  omvendt  heller  ikke  har  viist  ham  særlig  Ærbødighed,  men 
kun  har  gjort  sig  Umage  for  at  opfylde  Ludvig  XIV's  Befa- 
ling om,  at  "Ingen  maatte  faae  at  vide,  hvem  han  var». 

Niels  Bache. 


Deposits  og  Pennalisme/) 


Ved  alle  tydske  Universiteter  traadte  Studenterne  fra  de 
forskjellige  Landskaber  i  ældre  Tider  sammen  for  at  danne 
Foreninger,  hvis  ^iemed  var  gjensidig  Understøttelse  og  sel- 
skabelig Underholdning.  De  antoge  særlige  ydre  Kjendetegn, 
havde  deres  egne  Statuter  og  Archiver,  deres  selvvalgte  For- 
standere og  eiendommelige  Festligheder.  Indenfor  disse  mo- 
derne ((nationes*),  der  i  mange  Henseender  vare  forskjellige 
fra  Middelalderens,  gaves  der  Kangforskjel  efter  Alderstrin. 
De  ældre  Studenter  indrømmedes  der  et  heelt  Aars  ubetinget 
Herredømme  over  de  yngre.  Dette  Forhold  imellem  ældre 
og  yngre  Studenter  havde  uddannet  sig  til  Misbrug  derved, 
at  de  nys  ankomne  Studenter,  som  efter  de  bestaaende  Love 
skulde  [have  deres  Tilsynsmand,  i  Mangel  af  dertil  egnede, 
med  en  Grad  hædrede  Personer,  valgte  sig  ældre  Kamme- 
rader  eller  fik  dem  anviste  af  Universitetet.  Da  naturligviis 
de  nyankomne  Studenter  meest  sluttede  sig  til  Landsmænd, 
var  Indtrædelsen  i  en  « Nation »  given  af  sig  selv  ved  Valget 
af  en  Tilsynsmand.  Men  istedetfor  at  efterkomme  de  In- 
spector-  og  Lærerpligter,  som  de  derved  paatoge  sig,  begyndte 
de  ældre  Studenter  meget  tidligt  —  allerede  henimod  Slut- 
ningen af  det  sextende  Aarhundrede  —  at  betragte  sig  som 
uindskrænkede  Herrer  og  de  dem  anbefalede  yngre  Kamme- 
rader  som  deres  Tjenere  og  Undergivne  og  at  behandle  dem 


*)  Efter  Joh.  Huber:   Bilder  aus  dem  deutschen  Studentenleben. 

overeensstemmende  hermed.  Heraf  udviklede  der  sig  en  Forskjel 
mellem  « Schoristen » ,  det  vil  sige  Herren  og  Mesteren  og 
«Pennalen»,  det  vil  sige  den  yngre  Student.  Navnet  "Schorist» 
(scheren:  at  klippe)  synes  at  komme  deraf,  at  Schoristerne  afskare 
de  yngre  Studenters  Haar  eller  ved  deres  Regimente  billedlig 
skar  dem,  det  vil  sige  « polerede »  dem.  Navnet  Pennal  er 
bleven  forklaret  paa  forskjellig  Maade.  Meget  sandsynligt  er 
det,  at  det  kommer  af,  at  de  unge  Studenter  bar  en  Pen- 
neæske,  som  endnu  den  Dag  idag  bruges  i  Skolerne  under 
Navnet  Pennal;  de  flittige  Studenter,  som  ivrigt  nedskreve 
Forelæsningerne,  skulde  saa  latterliggjøres,  fordi  de  omgikkes 
med  Pennen.  Af  dette  Forhold  og  Depositionen  udviklede 
den  saakaldte  Pennalismus  sig,  en  Skamplet  i  det  tydske 
Studenterlivs  Historie. 

Depositionen  var  en  ceremoniel  Aet,  af  hvilken  vi  alle- 
rede finde  Spor  paa  Høiskolen  i  Athen,  og  som  allerede  var 
i  Brug  før  Reformationen,  og  det  maaskee  paa  en  endnu 
drøiere  Maade  end  senere.  De  Studenter,  der  for  første 
Gang  kom  til  Universitetet,  skulde  ved  den  gjøres  til  virke- 
lige academiske  Borgere.  Som  nu  saadanne  Studenter  endnu 
kaldes  muli  (Muulæsler),  fordi  de  ligesom  svæve  midt  imellem 
Skoledrengen  og  Studenten,  som  Muulæslet  imellem  Æsel  og 
Hest,  saaledes  kaldte  man  dem  dengang  « Beaner »  eller  «Bå- 
chanter».  Beanus  er  det  romanske  bec  jaune  (Guulnæb). 
Definitionen  paa  en  Beanus  lyder  saaledes:  Beanus  Est  Ani- 
mal  Nesciens  Vitam  Studiosorum  (Beanus  er  et  Dyr,  som 
ikke  kjender  til  Studenternes  Liv).  Navnet  Bachant  tyder 
hen  paa  disse  endnu  ikke  cultiverede  Studenters  raae,  udannede 
Væsen.  Ved  Depositionsacten  skulde  nu  den  Cultur,  der 
forestod  dem,  fremstilles  paa  symbolsk  Maade.  De  ældste 
Jenaer-Statuter  (1558)  sige  herom  « Depositionis  ritus  skal 
forsaavidt  bibeholdes,  som  de  Studenter,  der  forste  Gang 
komme  til  Universitetet,  skulle  prøves  og  af  Rector  eller  en 
Professor  i  det  philosophiske  Facultet  faae  Anviisning  paa, 
hvorledes  de  skulle  besøge  Forelæsningerne«.    Fremdeles  ud- 

tale  Statuterne  af  1591  sig  paa  følgende  Maade  om  Depo- 
sitionen og  den  omtalte  Examen:  «Saasom  Depositionen  er 
en  uskadelig  Ceremoni,  lade  vi  den  finde  Sted,  for  at  man 
kan  komme  efter,  hvor  dygtig  Enhver  er,  naar  han  kommer 
til  Universitetet;  og  for  at  det  kan  blive  sagt  ham  af  Pro- 
fessorerne, hvilke  Forelæsninger  det  er  nødvendigt  for  ham 
at  høre,  skal  Depositionen  og  Examen  i  Forbindelse  der- 
med afholdes  i  Nærværelse  af  een  eller  flere  Professorer«. 
Beanus  blev  i  Jena  betragtet  som  et  pecus  campi,  cui  ut 
rite  ad  publicas  lectiones  praeparetur  cornua  deponenda 
es  sent  (et  Stykke  Hornqvæg,  der  for  at  forberedes  rettelig 
til  de  offentlige  Forelæsninger  maatte  aflægge  sine  Horn  — 
deponere  cornua.    Deraf  Navnet  Deposition. 

Af  denne  Aet,  som  i  Begyndelsen  blev  udført  med  no- 
gen Alvor,  udviklede  der  sig  efterhaanden  en  latterlig  og  flau 
Farce.  Medens  det  philosophiske  Facultets  Decanus  fer  havde 
ledet  den,  blev  den  senere  besørget  af  en  edsvoren  Student, 
som  ved  Siden  af  denne  ogsaa  havde  andre  ringe  Tjenester 
ved  Universitetet  og  havde  sit  rigelige  Udkomme  derved. 
Et  Par  ældre  Afhandlinger  om  Depositionen  har  jeg  liggende 
foran  mig,  af  hvilke  jeg  meddeler  Følgende: 

Den  hele  Ceremoni  fandt  Sted  offentligt.  Havde  et 
tilstrækkeligt  Antal  Beaner  ladet  sig  indskrive  for  deres  Na- 
tions Forstander  og  meldt  sig  til  Deposition  hos  det  philo- 
sophiske Facultets  Decanus,  blev  der  fastsat  en  Dag,  paa 
hvilken  de  skulde  tages  for  (hvad  sædvanligt  skete  i  Uni- 
versitetsbygningen). Depositor  klædte  sig  phantastisk  ud, 
forsynede  sig  med  de  til  Acten  nødvendige  Instrumenter: 
øxe.  Høvl,  Kam,  Sax,  øreskee,  Sæbe  o.  s.  v.,  som  han  Alt 
slæbte  med  sig  i  en  stor  Sæk,  og  foretog  saa  den  latterlige 
Ceremoni  med  de  unge  Candidater,  som  ligeledes  Alle  vare 
forklædte  paa  en  original  og  latterlig  Maade.  De  havde  den 
saakaldte  Bachanifrakke  paa,  i  hvilken  de  saae  ud  som  vilde 
Dyr,  dertil  kom  en  Bachanthat  med  Horn  paa,  endvidere  en 
Vildsvinetand  —  Bachanttanden  — ,    som  de  havde  puttet  i 

Munden,  saa  de  ikke  kunde  tale,  men  kun  grynte  som  Svi- 
nene, og  endelig  havde  de  med  Rust  malet  sig  et  Skjæg  og 
hittet  paa  andet  Lignende.  Depositor  formanede  nu  i  en 
høitidelig,  med  bibelske  og  classiske  Citater  spækket  Tiltale 
Bachanterne  til  at  drage  sig  den  nu  forestaaende  ydre  Ren- 
selsesact  til  Nytte  som  Symbol  for  deres  indre  Omvendelse. 
I  Videnskaber  og  gode  Sæder  skulde  de  fra  nu  af  voxe  i  lige 
Grad,  thi  hvor  begge  ikke  folges  ad,  bærer  man  ikke  det 
rette  Musernes  Billede  i  sig,  men  det  nuværende  Bachant- 
billede.  For  at  de  nye  Studenter  ikke  skulde  gaae  til  det 
philosophiske  Studium  med  urene  Hænder  eller  handle  der- 
med, som  Svinene  handlede  med  Tiggerposen,  maatte  de  først 
<(accommoderett  sig  dertil  og  vide,  hvilke  fine  mores  de  maae 
tilegne  sig,  naar  de  ville  nyde  den  Berømmelse,  der  følger 
et  honnet  Menneske  og  en  retskaffen  studiosus. 

Bachantfrakken  bliver  da  først  trukken  af  dem  som 
Tegn  paa,  at  de  nu  skulle  sige  Farvel  til  Skole-  og  Drenge- 
kappen, det  vil  sige  Narrekappen.  Dernæst  bleve  Kam  og 
Sax  anvendte  paa  dem  for  at  antyde,  at  de  skulde  holde 
Haar  og  Hoved  rene  og  ikke  gaae  med  langt  Haar,  hvad 
allerede  Paulus  fraraadede  Corinthierne,  og  ved  hvilket  den 
gamle  Philosoph  Pythagoras,  naar  han  kom  igjen,  kun  kunde 
blive  bestyrket  i  sin  Lære  om  Sjælevandringen,  da  han  vilde 
troe,  at  Hestes,  Løvers  eller  andre  laadne  Dyrs  Sjæle  vare 
vandrede  ind  i  disse  Menneskelegemer.  Derpaa  bleve  Ba- 
chanternes  øren  rensede  med  øreskeen  til  Tegn  paa,  at 
deres  -Øren  skulde  være  aabne  for  Dydens  og  Viisdommens 
Lærdomme  og  lukke  sig  for  Narrestreger  og  skadelig  Tale. 
Fremdeles  blev  Vildsvinetanden  trukken  ud  af  Munden  med 
en  lang  Tang  for  at  antyde,  at  Studenterne  ikke  skulde  være 
stridbare  og  bagtalerske.  Den  derpaa  følgende  Polering  af 
Hænder  og  Negle  med  en  Fiil  betød,  at  de  aldrig  skulde 
bruge  disse  som  Uretfærdighedens  Vaaben  til  at  slaaes,  stjæle 
og  myrde,  men  kun  til  at  holde  paa  Bøger,  til  nyttig  Skriv- 
ning og  til  Arbeider,  der  passede  sig  for  en  Student.     Paa- 

malingen  af  Skjægget  antydede,  at  de  nu  skulde  betragte  sig 
som  modne  Mænd  eller  dog  maatte  lade  sig  bestemme  af 
saadanne.  Bachanthornenes  Aftagelse  tilkjendegav,  at  den 
forrige  Bachanttrods  og  det  gamle,  vilde  Væsen  ganske  vare 
nddøde  hos  den  unge  Candidat.  «Vi  have  i  Christendommen 
den  Lære,  at  det  gamle,  syndige  Menneske  skal  døe  i  os, 
og  at  der  dagligt  atter  skal  opstaae  et  nyt  Menneske,  som 
skal  leve  for  Gud  i  Retfærdighed  og  Reenhed.  Det  Samme 
vises  ogsaa  i  Depositionen.  Tager  Eder  derfor  omhyggeligt 
iagt  for,  at  de  gamle  Bachanthorn  ikke  atter  voxe  frem  ved 
Ligegyldighed  og  syndigt  og  skjændigt  Levnet,  men  seer 
meget  hellere  til,  at  I,  der  nu  maae  ligge  henstrakte  paa 
Jorden,  kunne  døe  fuldkomment  som  Bachanter  og  derefter 
staae  op  som  hellige  og  velbehagelige  Studiosi».  Efterat  nu 
Studenterne  havde  kastet  sig  ned  paa  Jorden,  bleve  de  for 
et  Syns  Skyld  tilhuggede  med  en  -Øxe,  glattede  med  en  Høvl, 
bestrøede  med  Spaaner,  afmaalte  med  Cirklen,  ja  endog 
Vridtboer  blev  anvendt.  « Efterdi  I  saaledes  maae  lægge  Eder 
ned,  maae  I  vide,  at  det  er  Hovedsagen,  og  at  Deponeringen 
egentlig  har  faaet  sit  Navn  deraf.  I  ligge  der  som  Bygnings- 
træ, til  hvis  Tilberedning  man  bruger  øxen  eller  Tømmer- 
øxen.  Grov-  og  Slethøvlen,  Cirklen,  Vridtboret,  Maalestokken, 
alle  fornødne  Instrumenter,  for  at  man  deraf  kan  see,  hvor 
megen  Møie  det  koster,  før  en  Studerende  er  bleven  ret  til- 
beredet,  og  for  at  Alt  det,  som  legemligt  eller  sjæleligt  klæ- 
der Eder  ilde,  maa  blive  afhugget,  høvlet  bort  og  fjernet 
med  al  mulig  Flid.  Latinerne  sige  vel:  Non  ex  quovis  ligno 
fit  Mercurius:  ikke  af  hvert  Stykke  Træ  kan  der  laves  et 
Kunstværk.  Det  er  sandt;  thi  mangen  Klods  og  Blok  er 
saa  haard,  at  den  ikke  godt  lader  sig  tilhugge,  men  kun 
duer  til  at  brændes.  Men  det  er  ogsaa  sandt:  Malo  nodo 
malus  est  quaerendus  cuneus:  til  en  haard  Knold  skal  der 
en  haard  Kile.  I  skulle  nu  ikke  være  saadant  grovt  Klods- 
træ, men  lade  Eder  rette  og  bearbeide,  at  I  idag  eller  imor- 
gen  maae  blive  brugeligt  Bygningstræ  og  gode  Billeder,  som 

det  Almene  beqvemt  kan  bruge  til  sin  Nytte  eller  Pryd  i 
forskjellige  Stænder,  alt  efter  de  opnaaede  Færdigheder.  Seer 
vel  til,  at  for  Fremtiden  ingen  Bachantspaaner  klæbe  ved 
Eder,  men  undgaaer  Alt,  der  kan  skaffe  Eder  et  slet  Rygte, 
al  Uhøflighed  og  Skjændighed.  Gjører  Eder  derimod  hellere 
ved  at  øve  Eder  i  Dyd  og  Viisdom  skikkede  til  visse  Em- 
beder, som  I  engang  skulle  beklæde«).  Derpaa  turde  Candi- 
daterne  igjen  reise  sig  og  bleve,  medens  de  reiste  sig,  op- 
byggede med  en  kort  Sermon  om  Ydmyghedens  Nytte.  Og 
for  nu  ligesom  at  prøve,  om  de  i  Sandhed  havde  deponeret, 
det  vil  sige,  om  de  ogsaa  vare  blevne  fornyede  og  forbedrede 
i  det  Indre,  bleve  Kort  og  Tærninger  lagte  for  dem,  for  at 
man  kunde  see,  om  de  vilde  gribe  efter  dem.  Ved  denne  Lei- 
lighed  fraraader  man  dem  alvorligt  Spil,  men  priser  istedetfor 
Musikken  som  en  Fryd  og  Opmuntring  for  Sindet,  dog  kun  den 
fromme  og  ærbare  Musik  i  Modsætning  til  de  utugtige  Sirene- 
sange, som  de  vel  skulde  undgaae.  Slutningen  af  Acten, 
ved  hvilken  Studenterne  atter  viste  sig  i  ordentlige  Klæder, 
udgjorde  Depositors  Tiltale  til  Decanen,  i  hvilken  han  anbe- 
falede ham  de  Deponerende  og  bad  om,  at  Depositionsvidnes- 
byrdet  maatte  blive  tildeelt  dem.  Decanen  svarede  derpaa 
paa  Latin,  forklarede  den  foretagne  Ceremoni  og  sluttede  sin 
Formaningstale  med  at  overrække  de  Deponerende  Salt  og 
Viin,  hvilket  skulde  betyde  Viisdommens  Salt  og  Glædens 
Viin,  og  med  den  Erklæring,  at  de  Nysankomne  nu  vare 
creerede  til  ægte  Studenter.  Ved  nogle  Universiteter  var  det 
Skik  og  Brug,  at  Depositor  under  Acten  endnu  gjorde  for- 
skjellige Spørgsmaal  for  at  prøve  Studentens  grammatikalske 
Kundskaber;  senere  faldt  denne  Examen  bort,  og  istedetfor 
den  traadte  alleslags  pudsige  Spørgsmaal,  ved  hvilke  Depo- 
sitor, der  holdt  en  med  Sand  eller  Klid  fyldt  Pølse  i  Haan- 
den,  altid  gav  Novicen,  der  ikke  svarede  efter  hans  Smag, 
en  paa  øret,  saa  at  de  klare  Taarer  ikke  sjeldent  traadte  i 
øinene  paa  den  stakkels  Djævel.  Disse  Spørgsmaal  skulde, 
som  man  sagde,   give  Leilighed   til    «at   sige  den  indbildte 

Ignorant  den  drøie  Sandhed  lige  op  i  øinene,  at  paaminde 
Dumriannerne  om  at  dyrke  deres  ingenium  og  paa  en  mildere 
Maade  at  tilskynde  de  hurtige  Aander  til  at  skjærpe  deres 
Forstand  og  dyrke  Philosophien,  «paa  hvis  fleste  Discipliner 
Spørgsmaalene  ere  rettede ».  Fra  Universitetet  i  Marburg 
fortælles  os  herom  (fra  det  sextende  Aarhundrede) :  Depositor 
giver  Drengen  et  -Ørefigen  og  spørger  «Har  Du  havt 
en  Moder?«  Drengen  svarer  «Ja»).  Depositor  giver  ham 
endnu  et  ørefigen,  og  siger  «Nei,  DinSkjælm!  Hun  har  havt 
Dig!»  Han  sparger  fremdeles  « Hvorledes  kom  Ærten  til 
Verden?))  Drengen  siger,  at  han  ikke  veed  det.  Atter  faaer 
han  et  -Ørefigen  og  Depositor  siger  «Skjælm!  Rund  kom  den 
til  Verden.  Siig  mig  fremdeles,  hvor  mange  Lopper  gaaer 
der  paa  en  Skjæppe?  Drengen  svarer  med  Bysten  og  Bæ- 
ven «Ak,  det  har  min  Præceptor  ikke  lært  mig;  jeg  har  kun 
lært  Grammatik  og  et  compendium  logicae  et  rhetoricae>». 
<«Hvad)>,  siger  den  tyranniske  Pedel,  «Du  maa  vide  Mere, 
hvis  Du  vil  ophore  at  være  Bachant.  Lær  idag  af  mig,  at 
Lopper  ikke  gaae  i  en  Skjæppe  men  hoppe  i  den.  —  Ved 
andre  Universiteter  vare  Spørgsmaal  og  Svar  ikke  mindre 
fjantede.  —  Efter  Acten  gave  de  nycreerede  Studenter  Depo- 
sitor en  Foræring,  og  en  lystig  Absolutionssmaus  fulgte  efter. 
Fra  Bachanter  vare  de  nu  blevne  «Pennaler)>. 

Man  pleiede  ogsaa  dengang  at  lade  smaae  Børn  og  Drenge 
i  en  Alder  af  3—16  Aar  deponere,  før  de  kom  til  Univer- 
sitetet, sandsynligviis  fordi  man  behandlede  dem  mildere,  og 
de  senerehen  ikke  mere  behøvede  at  bestaae  den  haardere 
Depositionsact.  Saadanne  inseriberede  Drenge  kaldte  man 
«non  jurati»,  da  de  endnu  ikke  havde  givet  det  academiske 
Haandslag.  1538  blev  en  Dreng  første  Gang  inscriberet  i 
Leipzig,  1543  var  der  dersteds  en  femaarig  non  juratus, 
1556  var  der  iblandt  345  Inseriberede  allerede  65  Drenge, 
og  under  Trediveaarskrigen  havde  dette  Uvæsen  taget  Over- 
haand  i  den  Grad,  at  over  Halvdelen  af  de  Immatriculerede 
vare  Drenge.     Men  ved  den,  der  ikke  havde  deponeret  ved 

Universitetet,  hæftede  der  en  lille  Plet,  og  man  holdt  ham 
ikke  for  nogen  ordentlig  Standsfælle.  I  det  attende  Aarhun- 
dredes  Begyndelse  blev  Depositionen  ved  Universiteterne  op- 
hævet. —  De  Lærdes  Domme  over  den  vare  deelte.  Nogle 
saae  en  latterlig,  barnagtig  Farce  deri,  Andre,  som  Melanch- 
thon  og  Luther,  udtalte  sig  meget  anerkjendende  derom. 
Luther  mener,  at  den  academiske  Deposition  kun  er  Forspil 
og  Symbol  paa  uendelig  mange  Depositioner,  som  forestaae 
Enhver  paa  hans  Vei  igjennem  Livet.  «Depositor»,  sagde 
Luther,  da  han  engang  fungerede  som  Decan  ved  denne 
Ceremoni,  (»giver  Dig  Hornene  paa  for  en  halv  Time,  men 
der  vil  komme  større  Depositorer  over  Dig,  min  Søn!  — 
Først  Din  Lærer,  som  dagligt  vil  deponere  Alt  det  hos  Dig, 
som  strider  mod  Religion  og  gode  Sæder,  indtil  han  kan 
overgive  Dig,  dygtig  afhøvlet  til  Præsten ;  derpaa  vil  øvrig- 
heden følge;  endvidere  vil  Du  tage  Dig  en  Hustru,  som  paa 
sin  Viis  vil  afslibe  Dine  Kanter  og  gjøre  Dig  omgængelig; 
fremdeles  vil  Du  faae  et  Embede  i  Staten  eller  i  Kirken: 
hvilke  Horn  ville  da  ikke  Borgere,  Adelige  og  Bønder  sætte 

Dig  paa». Yderst  besværlig  blev  Depositionen,  naar 

den  endog  blev  foretagen  ved  ældre  Mænd,  der  allerede  havde 
et  lærd  Ry,  idet  de  droge  fra  et  Universitet  til  et  andet. 

I  Sammenhæng  med  Depositionen  stod  Pennalisme n. 
Selv  om  man  ikke  kan  paastaae,  at  den  ene  havde  sin  Grund 
i  Depositionen,  bidrog  dog  hele  denne  Aet  til  at  indskjærpe 
den  nysankomne  Student  hans  Umodenhed  til  det  academiske 
Liv  og  hans  Ringhed  ligeoverfor  de  Ældre.  Denne  Stemning 
benyttede  disse  og  gjorde  hine  ikke  blot  til  deres  Tjenere, 
men  ligefremt  til  deres  Slaver  og  holdt  dem  et  Aar  igjennem 
i  et  høist  trykkende  Afhængighedsforhold.  Ved  Pennalismus 
forstaaer  man  netop  denne  de  yngre  Studenters  (Pennalernes) 
Underordning  under  de  Ældre.  Den  fandt,  som  allerede 
ovenfor  bemærket,  sin  Støtte  og  sit  Holdepunkt  i  Lands- 
mandsskaberne,  hvor  der  efter  Alderstrinene  var  Rangforskjel 
imellem  Deeltagerne,   ja   et  hgnende  Forhold  fandt  allerede 

Sted  i  de  lavere  Skoler,  hvor  der  fandtes  Over-  og  Under- 
svende, Bachanter  og  »Skytter«.  Pennalismen  naaer  med 
mindre  grelle  Farver  tilbage  til  Middelalderens  Universiteter; 
men  sin  fulde  Udvikling  fik  den  først  i  det  sextende  og 
navnligt  i  det  syttende  Aarhundrede.  Trediveaarskrigens  Tid 
saae  den  i  sin  yppigste  Blomstring. 

Før  de  nyankomne  Studenter  endnu  havde  betraadt  Uni- 
versitetsstaden, faldt  de  i  Hænderne  paa  «Schoristerne'),  som 
allerede  lurede  paa  dem  i  de  omkringliggende  Landsbyer  og 
meldte  dem  ind  i  et  Landsmandsskab.  Schrøder  fortæller 
derom  i  sin  «Fredsbasun»:  Naar  unge  Mennesker  komme 
til  Academierne,  kunne  de  næppe  sætte  Foden  indenfor  Por- 
ten, Huset  eller  Byen,  før  disse  Nationalbrødre  ere  tilstede. 
Ville  hine  til  Magnificus  og  forpligte  sig  til  at  lyde  ham  i, 
hvad  billigt  er,  da  sige  de:  «Hvad  vil  Du  med  ham?  Han 
bliver  ikke  Din  Ven;  han  vil  ikke  regne  Dig  for  Noget;  vi 
ville  give  Dig  saadanne  Raad  med  Hensyn  til  at  ordne  Dine 
Sager,  at  Du  hele  Dit  Liv  igjennem  skal  være  os  taknemmelig. 
Følg  vort  Raad  med  det  Gode,  som  Du  ellers  maa  følge  med 
det  Onde,  og  meld  Dig  ind  i  Nationen;  et  Aar  gaaer  snart ». 
Saa  herse  de  dog  senerehen  saaledes  med  dem,  at  de  Ulyk- 
kelige deres  hele  Liv  igjennem  kunde  være  fristede  til  at 
bande  dem.  De  bruge  saavel  List  som  Vold.  De  foregive 
nemlig,  at  deres  Forbindelser  og  Conventer  stifte  Kjærlighed 
og  Venskab,  ja  som  Epicuræerne  gjorde  det,  med  store  Glas, 
Bægre  og  Kander!  Der  forbande  og  forsværge  de  sig  til 
gjensidigt  at  ville  leve  og  døe  som  Brødre  for  at  befordre 
hinandens  Vel.  Men  næppe  er  der  gaaet  en  Time  eller  en 
halv,  før  der  opstaaer  stor  Uvillie  over  et  eneste  Ord  eller 
over  et  Glas,  som  den  Ene  har  faaet  mere  eller  mindre  end 
den  Anden;  da  begynde  de  at  skjælde  hinanden  ud,  som  kort 
iforveien  mundtligt  og  skrifthgt  vilde  hæve  hinanden  til  Him- 
len ved  deres  Roes,  de  komme  i  Totten  paa  hinanden  og 
begynde  for  Alvor  at  rive  Haarene  af  hinandens  Hoveder. 
For  det  Andet  foregive  Nationalbrødrene,  at  de  for- 

binde  sig  og  holde  deres  Conventer  for  at  hjælpe  deres  stak- 
kels Landsmænd,  befordre  deres  Studier,  pleie  de  Svage  og 
Sygelige,  ja  endog  bringe  dem  hæderligt  i  Jorden,  naar  de 
dBe».  Ogsaa  dette  var,  som  en  nærmere  Betragtning  af  det 
hele  Uvæsen  viser,  opdigtet  for  at  fange  de  unge  Mennesker. 
Først  efter,  at  den  Nyankomne  var  indskreven  i  en  Na- 
tion, fulgte  Depositionen  tilligemed  Inscriptionen  i  den  philo- 
sophiske  Matrikel  hos  Decanen  og  den  høitidelige  Edsaflæg- 
gelse for  Rector.  Derpaa  maatte  den  Optagne  give  et  Til- 
trædelsesgilde  og  blev  da  ene  eller  ogsaa  i  Forening  med 
Flere  tildeelt  et  ældre  Medlem  som  famulus.  Schoristerne, 
som  ogsaa  kaldte  sig  Agenter  (ago:  jeg  behandler),  fordi  de 
toge  de  Åndre  under  Behandling,  og  absoluti,  da  de  havde 
absolveret  Pennaltjenesten ,  havde  en  heel  Række  venlige 
Prædicater  i  Beredskab  for  deres  Famuli  som  Quasimodo- 
geniti  (o:  ligesom  de  Nyfedte)  Neovisti  (Nybagte),  Ravnenæb, 
fordi  de  som  unge  Ravne  eller  andre  Fugle  saae  meget  gule 
ud  om  Næbet,  Qviekalve,  Gaardhaner,  Pattebørn,  fordi  de 
først  for  nylig. vare  fløine  fra  Hjemmet,  hvor  de  endnu  for 
kort  Tid  siden  lalae  ved  Moderens  Bryst;  innocentes  (uskyl- 
dige), fordi  de  endnu  ikke  havde  skeiet  meget  ud  i  Verden, 
Halfpapen  (halve  Præster  o:  halve  Studenter),  Skubbere,  fordi 
de  trænge  paa  for  at  komme  ud  af  Pennalaaret;  Spolorme, 
fordi  man  foregav,  at  de  vare  fulde  af  Ureenlighed,  hvisaarsag 
man  ogsaa  tvang  dem  til  at  indtage  alleslags  væmmelige 
Sager  for  at  fordrive  den.  Navnlig  var  den  saakaldte  svenske 
Drik  brugelig  hertil;  det  var  en  Ret,  der  bestod  af  Pølse, 
Brød,  hakkede  Nælder,  stødte  Teglsteen,  Blæk,  Sennep,  Smør, 
Nøddeskaller,  Salt,  Møg  og  Lignende,  og  som  Følge  af  hvil- 
ken den  Drikkende  ikke  sjeldent  maatte  spytte  Blod.  Frem- 
deles kaldte  man  Pennalerne  Larver,  fordi  de  endnu  ikke 
vare  krøbne  ud  og  havde  udviklet  sig;  imperfecti  (Ufuldendte) ; 
Feix,  fordi  de  feigt  frygtede  for  Pennalismen.  Skulde  Ordet 
«Fuchs'>  staae  i  Forbindelse  dermed? 

Lad  OS,  efter  Schøttgen,  høre  en  Beskrivelse  af  den 
Trælletj eneste,  der  ventede  en  Pennal.  «Det  Fornemste  ved 
dette  Uvæsen  bestod  rigtignok  deri,  at  de  havde  de  unge 
Studenter  til  Bedste  og  benyttede  dem  paa  en  skjændig 
Maade.  Dertil  hørte  først  dette,  at  de  for  en  ubetydelig 
Pengegodtgjørelse  brugte  de  unge  Mennesker  til  deres  Tje- 
neste, som  da  og  Pennalen  kaldte  Studenten  sin  Herre,  og 
han  kaldtes  hans  Famulus.  Dernæst  lode  de  dem  ikke  studere, 
men  overfaldt  dem  paa  deres  Stuer  og  skaffede  dem  af  med 
deres  Penge.  Hvad  Forældrene  suurt  havde  skrabet  sammen, 
det  gik  paa  den  Maade.  Der  fortælles,  at  Schoristerne  fra 
nogle  Nationalcollegier  vare  blevne  sendte  til  unge  Studenter, 
af  hvilke  den  ene  strax  havde  maattet  betale  15,  den  anden, 
som  forekom  dem  noget  rigere,  30  Gylden,  hvis  de  ikke  vilde 
underkaste  sig  en  gruelig  Behandling.  De  unge  Men- 
nesker maatte  bære  -01,  Brændeviin  og  Kort  efter  dem.  Alt 
paa  deres  egen  Bekostning.  Deres  gode  Kapper,  Klæder, 
Halskraver,  Bøger  og  andre  lignende  Sager  maatte  de  give 
Schoristen  og  fik  derfor  hans  gamle  slidte  Ting.  Summa 
Summarum  —  de  maatte  give  Alt,  hvad  de  eiede  og  havde, 
vilde  de  have  Ko  for  dem  og  ikke  blive  ilde  medtagne.  Men 
hvor  mange  Penge  de  end  gave,  kunde  de  ikke  kjøbe  sig  frie 
for  et  i  heelt  Aar  at  blive  behandlede  paa  det  Kædsomste.  De 
maatte  krybe  under  Bordet  og  miaue,  tage  imod  Næsestyvere, 
hente  -01  og  andre  Sager,  pudse  Sko  og  forrette  alle  andre 
Løbedrengsforretninger.  ørefigen  og  Stokkeprygl  endog  paa 
offentlig  Gade  hørte  ikke  til  Sjeldenhederne.  Der  fortælles, 
at  Schoristerne  bare  Riis  under  deres  Kapper  og  «tracterede»» 
de  unge  Mennesker  dermed  paa  Gaden.  En,  der  havde  givet 
alle  sine  Penge  og  ikke  kunde  skaffe  flere,  havde  de  i  den 
Grad  « trakteret«  med  Næver  og  Knipler,  at  han  strax  maatte 
gaae  til  Sengs  og  efter  faa  Dages  Forløb  døde.  Saasnart 
man  mærkede,  at  en  fremmed  Pennal  var  ankommen  fra 
Skolen  eller  fra  et  fremmed  Universitet  i  Frankrig,  Holland, 
Danmark  etc,   hvor  Sligt  ikke  fandt  Sted,   reiste  de  gamle 

Knægte  ham  imøde  og  toge  imod  ham  med  al  Slags  Haan; 
der  blev  først  holdt  en  Tiltrædelsessmaus,  ved  hvilken  Pen- 
nalen  blev  indviet.  De  Letsindige  fandt  sig  gjerne  i  saa- 
danne  Uskikke  og  tænkte,  at  det  maatte  vel  saa  være.  Derfor 
gik  de  omkring  med  hullede  Hatte,  sønderrevne  Klæder  og 
Buxer;  istedetfor  Sko  havde  de  væmmelige  Tøfler  og  havde 
Kappen  hængende  enten  over  Armen  eller  ved  Haanden.  De 
forstode  ikke  blot  paa  det  Skrækkeligste  at  gjennemhegle 
deres  Medpennaler,  men  ogsaa  andre  Folk,  selv  om  det  var  i 
Kirken  midt  under  Gudstjenesten;  fra  Folk  paa  Markedet 
stjal  de  Alt,  hvad  der  falbødes,  og  gik  ofte  ind  til  Borgerne  i 
deres  Huse,  ud  i  Forstæderne  og  Landsbyerne  og  begyndte 
der  paa  de  forfærdeligste  Spilopper.  —  Schøttgen  anfører 
derpaa  af  en  Professor  Heiders  Tale  følgende  Skildring  af  en 
Schorists  daglige  Færden:  «Det  offentlige  Collegium  besøger 
han  enten  aldrig  eller  alt  for  sjeldent;  Forelæsninger  hører 
han  aldrig.  Stundom  lurer  han  ved  Døren  ikke  for  at  lære 
noget  Nødvendigt,  men  for  at  opsnappe  enkelte  Udsagn  og 
derefter  fortælle  dem  blandt  sine  Svirebrødre,  idet  han  efter- 
aber Professorernes  Stemme,  Taler  og  Gesticulationer  for 
derved  at  fremkalde  Latter.  Stundom  spadserer  han  ude  paa 
Salen  og  taler  med  sine  Kammerater  om  Narrestreger.  Den 
zarte,  elskværdige  Yngling  sover  til  Klokken  ni,  og  er  der  da 
Tid  tilovers  til  Middagsmaaltidet,  tilbringer  han  den  med  at 
kæmme,  kruse,  pudse  og  gnide  sit  Haar,  gaae  paa  Jagt  efter 
Luus  eller  dog  bortskaffe  Finnerne  og  Bylderne,  Minderne  om 
hans  Sviren,  af  sit  Ansigt.  Naar  Umennesket  har  sat  sig  tilbords, 
spiser  han  kun  Lidt  (thi  Gaardsdagens  drabelige  Ruus  tillader 
det  ikke,  og,  da  alle  Sandserne  ere  sløvede,  finder  Naturen 
ei  heller  Behag  i  Noget),  han  kommer  ogsaa  med  raa  Spøg  (thi 
hvorledes  kan  man  vente  sig  Høviskhed  af  et  Menneske,  der 
er  et  Sviin  baade  paa  Legeme  og  Sjæl?)  Men  imidlertid 
giver  han  en  sand  Overflødighed  af  væmmelige,  smudsige 
Ting  fra  sig,  og  det  paa  en  saadan  Maade,  at  alle  Drenge  og 
Piger  løbe  deres  Vei,    saasnart   han  aabner  sit  ildelugtende 

Gab,  for  ikke  at  blive  smittede  af  den  Pest  og  Sot,  hans 
Aande  udbreder.  —  Efter  Middag  enten  sover  det  dovne 
Murmeldyr,  denne  Havkalv,  eller  trasker  omkring  med  sine 
Drenge  i  det  nærmeste  Krat,  eller  sidder  paa  gemene  Knei- 
per  og  ruster  sig  til  den  sig  nærmende  Nats  Skjærmydsler, 
saa  at  man  ogsaa  her  kan  mærke,  hvor  tapper  og  frisk  han 
vil  holde  sig.  Naar  han  nu  har  fugtet  sin  Kloak  tilstræk- 
keligt med  Viin  og  øl,  og  det  er  blevet  stille  paa  Gaderne 
og  i  Værelserne,  bryder  han  under  Dørposters  og  Døres 
Bragen  op  fra  det  Sted,  hvor  han  har  været  skjult,  bevæbnet 
og  ledsaget  af  sine  Unger.  Der  opstaaer  nu  et  skrækkeligt 
Sørgespil  med  Larmen  og  Skrigen,  rasende  kaste  de  med 
Steen  og  bedrive  andet  Lignende.  Naar  han  om  Dagen  har 
havt  Uheld  hos  sine  Inclinationer ,  naar  der  er  opstaaet  en 
Strid  imellem  ham  og  hans  Svirebrødre,  naar  han  snubler 
over  Brostenene,  naar  den  Ene  svarer  den  Anden,  saa  bande 
de  syv  hundredetusinde  Sacramenter.  Hvor  han  mærker  en 
Fjende,  sparker  han  med  Fødderne  mod  Porten,  kaster  Stene 
ind  ad  Vinduerne  og  giver  allehaande  Haansord  og  Skjælds- 
ord  fra  sig«.  —  Schøttgen  fortsætter  derpaa  sit  Keferat  om 
Schoristerne  saaledes:  «Naar  Præster  mødte  dem,  gik  de  af 
Veien  for  dem  om  ad  en  anden  Gade.  Naar  man  kom  gaaende 
med  et  Liig  forbi  et  Sted,  hvor  de  svirede,  lode  de  længe 
Trompeterne  blæse  en  Krigsmarsche.  Naar  Professorer  og 
andre  hæderlige  Folk  sad  sammen  ved  Brylluper  og  Fest- 
maaltider,  indfandt  de  sig  ubudne  og  besværede  Folk  med 
Skrigen,  Sviren  og  Kaadheder;  ogsaa  tillode  de  deres  Drenge 
alleslags  Spilopper.  —  Hvad  Schoristernes  Klædedragt  an- 
gaaer,  da  var  den  fuldkomment  soldatermæssig  efter  den  Tids 
Mode.  Forhen  gik  Studenten  « ærbart«  med  Kapper;  men 
det  kom  af  Brug,  og  jeg  mener,  at  Trediveaarskrigen  i  mange 
Henseender  har  bidraget  til  at  forandre  den  gamle  Mode. 
De  bare  altsaa  Kaarde  ved  Siden,  Fjer  i  Hatten,-  Køllert 
og  Felttegn.  I  Haanden  bare  de  Stave  og  Spidshamre,  bag 
ørene  en  kruset  Haarpidsk   og  paa  Kroppen   en  Vams.    En 

Pennal  maatte  gaae  i  sønderrevne  Klæder,  uden  Krave  og 
bar  istedetfor  Kappe  en  gammel  Las  paa  Armen.  Paa  deres 
Stuer  saae  det  saaledes  ud:  Faa  Bøger  vare  forhaanden,  og 
de,  der  fandtes,  laae  under  Bænken,  eller  det  var  Trylle- 
historier  og  taabelige  Amadisfortællinger.  Paa  Væggen  saae 
man  nogle  Dolke  og  Stiletter,  der  ikke  duede  meget,  for  at 
man  i  Nødstilfælde  kunde  overgive  dem  til  Rector;  Vamser, 
der  indvendigt  vare  godt  udstoppede  og  forede  med  Blaar, 
Bomuld,  Haar  og  Fiskebeen,  for  at  de  kunde  tage  imod  et 
Stik.  Man  saae  store  Kander  og  Glas,*  Kort,  Brætspil  og 
Tærninger.  Fremdeles  nogle  Optegnelser,  iblandt  hvilke  der 
fandtes  antegnet,  at  denne  eller  Min  var  bleven  drukken 
under  Bordet  her,  at  Andre,  skjendt  de  havde  siddet  med 
fire  Esser,  dog  vare  gaaede  glip  af  Stikket,  hvilket  de  egen- 
hændigt havde  bekræftet.  —  En  Pennal  var  aldrig  sikker  for 
Schoristernes  Efterstræbelser,  han  maatte  være  i  Auditoriet 
eller  i  Kirken;  ja  selv  naar  han  nød  den  hellige  Nadvere, 
stode  de  ugudelige  Knægte  ved  Siden  og  forstyrrede  ham  ved 
Latter  og  andre  Narrestreger«.  —  At  der  forefaldt  alle  mu- 
lige Uroligheder,  ja  endog  Mord  ved  dette  Uvæsen,  beviser 
Schøttgen  endnu  udførligt.  Endvidere  berettes  der,  at  Schori- 
sterne,  naar  de  ved  Pennalsmausene  havde  ædt  og  drukket 
Nok,  medtoge  Møbler,  Bøger,  skrevne  Sager,  Klædningsstykker 
og,  hvad  de  ellers  havde  fundet  og  derhos  tillode  sig  alleslags 
Kaadheder,  idet  de  understode  sig  at  ituslaae  Kakkelovne, 
Døre,  Vinduer,  Borde  og  Kasser. 

Fremdeles  brugte  man  de  unge  Studenter  til  Afskriv- 
ning af  allehaande  Skrifter,  til  Opvartning,  ja  man  lod  dem 
endog  gaae  som  Bud  10,  20  og  flere  Miil.  Faaer  en  saadan 
doven  «Pennalflaaer»  Lyst  til  at  lade  Noget  afskrive,  maa 
den  Yngre  lade  sig  bruge  i  hans  Tjeneste,  maa  være  hans 
Skriver;  har  han  Gjæster  og  Venner  hos  sig,  maa  det  unge 
Menneske  herhid  og  være  Opvarter.  Har  han  et  Ærinde, 
Noget  at  forrette,  eller  skal  han  have  Noget  hentet  fra  de 
omkringliggende  Byer,    maa   det   unge  Blod   gaae  ham  til- 


Deposits  og  Pennalisme.  251 

haande,  være  hans  Tjener,  Bud  og  Lastdrager;  har  han  Lyst 
til  at  spadsere,  maa  junior  følge  ham  efter  og  være  hans 
Drabant;  er  han  fuld  og  gal,  tør  Pennalen  ikke  gaae  fra 
ham,  ikke  vige  et  Skridt  fra  ham,  men  maa  bestandig  blive 
hos  ham  og  være  ham  hjørig  og  lydig,  som  om  han  var  hans 
Herre,  maa  hjælpe  ham  frem  ad  Gaden;  er  han  syg,  maa 
juniores  paa  Omgang  gjøre  Opvartning  hos  ham,  at  han 
endelig  ikke  skal  være  alene;  vil  han  høre  Musik,  og  junior 
er  øvet  deri,  maa  han  indfinde  sig  og  være  Spillemand,  om 
det  saa  skulde  vare  en  heel  Nat;  er  der  ellers  Et  og  Andet, 
han  vil,  lader  han  Pennalen  møde  hos  sig,  og  om  denne  saa 
er  syg  og  sengeliggende,  maa  han  dog  give  Møde,  om  det 
saa  var  midt  om  Natten.  Vil  Schoristen  slaaes,  maa  Penna- 
len bære  Kaarden  efter  ham  og  paa  det  Omhyggeligste  vise 
sin  Tjenstvillighed.  Har  han  Lyst  til  at  forlyste  sit  ondskab- 
fulde Sind  med  at  slaae,  maa  junior  finde  sig  i  hans  for- 
bandede og  djævelske  Kaadhed,  maa  tage  imod  Bankene  og 
ørefigenerne,  maa  finde  sig  i  den  meest  nedværdigende  Be- 
handling og  efter  hiins  Forgodtbefindende  lade  sig  behandle 
som  den  allerringeste  Hundedreng.  Summa  Summarum,  over- 
maadig  og  kaad  behandler  han  ham  som  en  Slave,  han  op- 
fører sig  næsten  værre  end  den  værste  Tyran,  og,  hvad  der 
er  det  Værste,  naar  saadanne  Plageaander  have  drevet  det  til 
det  AUerskjændigste  med  de  unge  Mennesker,  maae  disse  love 
dem  evig  Taushed.  De  tør  ikke  aabenbare  det  eller  klage 
for  noget  Menneske  end  ikke  for  den  academiske  -Øvrighed; 
gjøre  de  det,  blive  de  hverken  »absolverede«  eller  gjorte  til 
rette  Studenter,  og  for  denne  Trusel  skjælve  de  i  den  Grad, 
at  de  hellere  ti  Gange  lide  den  uudholdeligste  og  ubilligste 
Qval  og  Skjændsel,  end  at  de  skulde  aabenbare  Noget  derom. 
Efter  Schrøder  maa  man  skjælne  mellem  Universal-  og 
Particularschoristsammenkomster;  de  første  fandt  Sted,  naar 
Landsmandsskabet  holdt  Fest  i  sin  Heelhed;  «de  sidste  be- 
staae  deri,  at  nogle  Schorister,  naar  det  behager  dem,  ind- 
qvartere  sig  hos  en  Pennal  og  nøde  ham  til  at  tractere  dem 

med  saa  megen  Mad  og  Drikke,  som  de  kunne  aarke;  til 
Tak  derfor  bliver  han  da  mishandlet.  Jeg  kunde  fortælle 
de  skrækkeligste  Exempler  paa,  hvorledes  man  har  handlet 
med  de  unge  Mennesker,  kastet  Glas  i  Hovedet  paa  dem, 
ødelagt  og  skamskjændet  Skjæg  og  Hovedhaar,  garvet  deres 
Hud,  paa  det  Raaeste  bearbeidet  Næse  og  Mund  med  Næ- 
verne og  paa  anden  Viis  tilredet  dem  saaledes,  at  de  enten 
have  mistet  deres  Sundhed  eller  deres  Liv,  ja  endog  have 
lagt  Haand  paa  sig  selv  eller  opgivet  Studierne. 

Philander  von  Sittenwald  giver  os  i  «Simplicissimus')  et 
anskueligt  Billede  af  Tonen  ved  et  saadant  Studenterlag,  som 
vi  endnu  skulle  anføre  for  at  fuldstændiggjøre  vor  Skildring. 
<«Jeg  saae  et  stort  Værelse,  et  contubernium.  Museum,  Stu- 
diolum,  en  ølstue,  Viinstue,  Dandsebod  etc.  Sandt  at  sige 
kan  jeg  egentlig  ikke  afgjøre,  hvad  det  var;  thi  alle  disse 
Ting  saae  jeg  deri;  det  vrimlede  af  Studenter.  De  fornemste 
sade  ved  et  Taffel  og  drak  hverandre  til,  saa  -Øinene  vendte 
sig  paa  dem  som  paa  stukne  Kalve.  De  præsenterede  hin- 
anden Noget  af  en  Skaal  eller  —  en  Sko;  En  aad  Glas,  en 
Anden  Skarn,  en  Tredie  drak  af  et  tildækket  Kar,  i  hvilket 
der  var  Ingredientser  af  den  Beskaffenhed,  at  man  fik  ondt 
deraf.  De  gave  hverandre  Haanden,  spurgte  efter  deres  re- 
spective  Navne  og  gave  hverandre  det  Løfte  evigt  at  ville 
være  Venner  og  Brødre,  idet  de  brugte  den  sædvanlige  For- 
mel: Jeg  gjør,  hvad  der  er  Dig  kjært  og  undlader  at  gjøre, 
hvad  der  er  Dig  imod;  derefter  bandt  hver  en  Snor  af  sine 
Buxer  ved  den  Andens  pjaltede  Vams.  Men  de,  der  ikke 
kunde  faae  en  Anden  til  at  drikke  med  sig,  bare  sig  ad  som 
Vanvittige  og  Djævle,  sprang  i  Veiret  af  Vrede,  reve  af  Be- 
gjærlighed  efter  at  hævne  en  saadan  Skam  Haarene  af  deres 
Hoved,  sloge  Glassene  i  Hovedet  paa  hinanden,  trak  Kaarden 
og  huggede  løs,  til  hist  og  her  En  faldt  og  blev  liggende ;  ja 
endog  de  Bedste  og  Paarørende  saae  jeg  deeltage  i  saadanne 
Stridigheder  med  djævelsk  Rasen.  Der  var  Andre,  som  maatte 
gjøre  Opvartning,   skjænke  i,   tage  imod  Knubs  i  Hovedet, 

lade  sig  rive  i  Haaret  og  underkaste  sig  andre  Ceremonier, 
idet  man  sad  paa  dem  som  paa  Heste  eller  Æsler,  medens 
man  drak  Viin  og  afsang  Sange  til  Ære  for  Bacchus,  læste 
Messe  for  Bacchus.  Ceremonierne  sluttede  med,  at  de  skare 
Haaret  af  Pennalerne,  som  man  gjorde  det  ved  Nonnerne. 
Andre  saae  jeg  blinde  og  ravende,  som  om  det  var  iMarke; 
de  bare  en  blottet  Kaarde  i  Haarden,  huggede  i  Stenene,  saa 
det  gnistrede,  skrege,  saa  det  gjorde  ondt  i  ørene,  stormede 
med  Stene  og  Knipler  imod  Vinduerne  og  dreve  Pennalerne 
ud,  idet  de  overdængede  dem  med  Skjældsord.  Der  opstod 
da  snart  saadanne  Scener,  at  Haarene  maatte  reise  sig  paa 
Hovedet  af  En.  Atter  Andre  drak  hverandre  til  paa  Borde 
og  paa  Gulvet,  paa  Stole  og  Bænke,  igjennem  Armen  eller 
gjennem  Benet,  paa  Knæene,  med  Hovedet  under  sig,  over 
sig,  bag  sig  og  foran  sig.  Andre  laae  paa  Jorden  og  lode 
sig  ryste  som  gjennem  en  Tragt.  —  Snart  gik  det  over  Dor 
og  Ovn,  Kander  og  Bægre  og  ud  af  Vinduet  med  en  saadan 
vanvittig  Rasen,  at  jeg  gruede  for  det.  —  Andre  laae  der, 
spyttede  og  kastede  op  som  Hunde. 

Philander  skildrer  dette  Væsen  saaledes: 
Bursta  studentorum  finstri  seb  tempore  nachti 
Cum  sterni  leuchtunt,  Monus  qvoqve  scheinet  ab  himmlo, 
Gassatim  lauffent  per  omnes  Compita  gassas 
Cum  Geygis,  Cytharis,  Lauthis,  Harpfisqve  spilentes 
Haujuntqve  in  steinios,  qvod  feurius  springet  ab  illis; 
Tune  veniunt  W^aechtri  cum  spissibus  atqve  redamant 
Ite  domum  Gasti,  schlaxit  jam  Zwoelfius  Ura. 

Slutningen  af  Pennalaaret,  og  dette  blev  i  Reglen  ud- 
videt til  1  Aar,  6  Maaneder,  6  Uger,  6  Dage,  6  Timer  og 
6  Minutter,  dannede  Absolutionen,  ved  hvilken  Pennalen  blev 
gjort  til  ordentlig  Student.  Han  traadte  nu  ind  i  de  Ældres 
Række  og  holdt  sig  ved  at  plage  de  Yngre  skadesløs  for  det, 
han  havde  maattet  doie.  Og  saaledes  vedvarede  dette  Uvæ- 
sen i  over  et  halvt  Aarhundrede  (1610—1661)  trods  al  Ind-- 
skriden  fra  Regjeringen  og  de  academiske  øvrigheder;   dog 

har  man  ogsaa  Exempler  paa,  at  Fyrster  og  Professorer  be- 
gunstigede denne  Skandale.  Mindst  synes  den  at  have  fundet 
Sted  ved  katholske  Universiteter.  Blev  en  Student  relegeret 
fra  Jena,  hvor  Uvæsenet  var  værst,  reiste  han  til  et  andet 
Universitet.  1654  blev  man  dog  enig  om  at  anerkjende 
Relegationen  overalt  i  Tydskland  og  at  udelukke  Pennalisterne 
fra  offentlige  Embeder.  Men  først  1662  traf  man  kraftige 
Foranstaltninger  mod  Pennalismen.  Universiteterne  aandede 
atter  frit  som  den,  der  vaagner  efter  et  stygt  Mareridt.  — 
Forøvrigt  er  Pennalismen  i  Virkeligheden  endnu  ikke  for- 
svunden. Philanders  Billede  af  en  Studenterkneipe  passer 
tildeels  endnu  den  Dag  idag  paa  de  tydske  Studentergilder! 

F.  Christensen. 


Bertran  de  Bom  og  de  fransk-engelske  Krige  i 
Slutningen  af  det  12te  Aailiundrede. 


L 

Jifter  den  tidlige  Middelalders  mørke  og  chaotiske  Tider  tager 
det  aandelige  Liv  over  hele  Sydeuropa  et  pludseligt  og  mæg- 
tigt Opsving  ved  Slutningen  af  det  Ilte  Aarhundrede.  Kun- 
sten vaagner  i  den  kirkelige  Architektur,  Videnskaben  i  den 
nordfranske  Scholastiks  ikke  mindre  storartede  Lærebygninger; 
i  Korstogene  samler  og  begeistrer  en  stor  fælles  Idee  for 
første  Gang  Nationerne,  medens  Lehnsvæsenet  i  Forbindelse 
med  den  i  Middelalderen  saa  mægtige  Kirke  afføder  Eidder- 
lighedens  Idee,  som  bliver  Grundlag  for  en  heel  ny  Livsop- 
fattelse, den  romantiske,  og  gjenopliver  den  verdslige  Digtning. 
Denne  vaagner  først  med  Troubadourerne  i  Sydfrankrig,  og 
dens  Indhold  ere  de  tre  Kidderideer,  Troen,  Æren  og  Kjær- 
ligheden. Middelalderen  grebes  stærkt  af  enhver  ny  aandelig 
Rørelse,  og  saaledes  blev  Digtningen  i  Provence  med  Eet 
næsten  Hvermands  Sag;  «de  høie  Baroner«  betragtede  det 
ikke  blot  som  Ridderpligt  at  vise  de  vandrende  Digtere  Gjæst- 
frihed  og  overvælde  dem  med  Gaver  og  Smiger,  men  mange 
af  dem  fandt  selv  Tid  til  mellem  Politik,  Feider  og  Fester 
at  lægge  en  galant  Sonet  eller  Canzone  for  deres  Elskedes 
Fødder,  saavelsom  til  at  slynge  en  spottende  eller  hævnfny- 
sende  «Sirventes»  mod  deres  Fjender. 

Troubadourerne  selv  regnede  Elskovsdigtningen  med  dens 
ofte   kunstlede   og  conventionelle  Former   samt  det  dermed 

forbundne  raffinerede  Galanteri  for  deres  Hovedopgave.  Men 
et  friskere  og  originalere  Billede  af  Digterens  Individualitet 
saavelsom  af  hele  Tidens  Charakteer  giver  den  Green  af  Digt- 
ningen, der  meest  beskjæftiger  sig  med  det  offentlige  Liv  og 
paa  mange  Maader  griber  ind  i  hele  Tidsalderens  Historie. 
Det  var  denne  Digtning,  Troubadourerne  fornemmelig  skyldte 
deres  begunstigede  Stilling  som  Venner  af  Fyrsterne  og  de 
Mægtige,  og  hvis  store  Betydning,  politisk  for  Samtiden  og 
historisk  for  Eftertiden,  her  skal  soges  belyst  gjennem  et 
Exempel  af  en  enkelt,  fremragende  Digters  Liv. 

I  Modsætning  til  Elskovsdigtene ,  Canzoner,  Vers,  So- 
netter, kaldes  hele  denne  Classe  af  Digtninger  sirventés  (af 
Verbet  servir),  o:  Sange,  som  Troubadouren  skrev  i  den  Her- 
res og  Beskytters  Tjeneste,  til  hvem  han  havde  sluttet  sig. 
Herhen  regnes  imidlertid  ogsaa  alle  satiriske  og  polemiske 
Digte,  som  Troubadouren  rettede  mod  sine  personlige  Uven- 
ner, eller  i  hvilke  fornemme  Troubadourer,  uden  at  staae  i 
nogen  Herres  Tjeneste,  udfægtede  deres  personlige  Stridig- 
heder. Alle  disse  Digte  slutte  sig  til  det  ridderlige  Æres- 
princip,  enten  de  som  politiske  Sirventés  søge  at  bevise,  at 
Digterens  og  hans  Parties  Modstandere  kæmpe  mod  Ære  og 
Eet,  og  opmuntre  til  ridderlig  Tapperhed  i  Striden  mod  dem, 
eller  de  som  Lovpriisnings-  og  Klagedigte  i  Beskytterens 
levende  Live  eller  efter  hans  Dod  fremhæve  hans  ridderlige 
Egenskaber. 

Det  er  let  at  paavise,  hvor  umaadelig  en  Betydning  en 
saadan  Digtning  maatte  opnaae  i  Middelalderen,  der  lever  et 
umiddelbart  Følelsesliv  som  en  ny  Menneskeslægtens  Barn- 
dom efter  den  aandehgt  døde  Tid,  der  følger  Folkevandrin- 
gen. Sangen,  som  boer  paa  Alles  Læber,  især  i  det  poetiske 
Provence,  som  foredrages  lydeligt  for  Mængden  istedetfor, 
som  nu,  at  læses  af  den  Enkelte,  virker  stærkt  og  levende, 
og  de  ved  den  frembragte  Stemninger  og  Indtryk  faae  en 
ganske  anden  Indflydelse  paa  det  virkelige  Liv  end  i  vore 
Dage,  medens  den  raisonnerende  Forstands  Herredømme  er 

langt  ringere.  Denne  leder  endnu  navnlig  kun  i  Videnska- 
ben, der  paa  den  Tid  er  nogle  Enkeltes  Sag,  uden  stor  Be- 
tydning for  Livet;  Poesien  derimod  er  Alles  Sag;  Følelsen, 
^ieblikkets  Indtryk  leder  Mængden  og  afgjør  Begivenhederne. 
Forsaavidt  der  kan  være  Tale  om  en  offentlig  Mening,  da  er 
det  Digtningen,  der  bestemmer  den.  Der  existerer  ingen 
Presse,  ingen  Dagbladslitteratur ,  ikke  engang  Flyveskrifter 
om  vigtige  offentlige  Begivenheder;  det  Lidet,  der  skrives,  er 
Folket  utilgængeligt,  circulerer  kun  i  faa  Afskrifter  mellem 
Lærde  og  behandler  aldrig  Dagens  brændende  Spørgsmaal, 
der  vilde  være  forældede,  inden  de  fik  nogen  almindelig 
Udbredelse,  selv  om  denne  var  mulig  blandt  en  Mængde, 
der  hverken  kunde  skaffe  sig  Afskrifter  eller  læse  dem,  naar 
den  fik  dem.  Den  Litteratur,  der  skal  udbredes  ved  Afskriv- 
ning og  Læsning,  maa  paa  denne  Tid  resignere  paa  enhver 
øieblikkelig  Virkning  og  indskrænke  sig  til  en  liden  Kreds 
og  Emner  af  blivende  Interesse  og  Betydning.  Samfærseleli 
er  uudviklet,  forholdsviis  ringe  og  meget  langsom,  skjondt 
Provence  ved  sin  fra  Romerne  nedarvede  store  Søhandel  i 
denne  Henseende  var  heldigt  stillet.  Udlandet,  med  Undta- 
gelse af  de  allernærmeste  italienske  og  spanske  Egne,  der 
saagodtsom  udgjorde  en  Deel  af  Provence,  kjendte  man  ikke, 
og  om  Begivenhederne  der  kunde  man  tidt  først  efter  Aars 
Forløb  danne  sig  en  oftest  upaalidelig  Mening  gjennem  til- 
fældige Skipperrygter,  forvanskede  ved  at  gaae  gjennem  mange 
Munde  og  ved  den  Hørendes  egen  Uvidenhed.  Selv  mellem 
Indlandets  Provindser  var  Forbindelsen  reent  tilfældig,  og  Ef- 
terretningerne sene,  usikkre  og  sparsomme  for  hvem  der  ikke, 
som  Fyrster  og  Baroner,  havde  mange  Forbindelser  og  egne 
Sendebud.  Alt  dette  supplerede  nu  Digtningen  til  en  vis 
Grad.  Digterne  stode  i  Regelen  i  et  saadant  Forhold  til  de 
Fornemme,  at  de  vidste  nogen  Besked  med  Begivenhederne; 
de  behandlede  dem  i  Sang,  altsaa  med  Henvendelse  til  Fol- 
kets Følelse,  ikke  til  dets  Forstand,  rivende  med,  ikke  koldt 
overbevisende.      Sangen  sendtes  derpaa  ved  Jongleuren,  den 

Digteren  underordnede  vandrende  Sanger,  directe  og  uden 
Ophold  til  sit  Bestemmelsessted  eller  overlodes  ham  til  Af- 
syngelse ved  Hoffer  og  paa  Borge,  paa  Torve  og  Gader,  hvor 
Mange  vare  samlede,  hvor  Sangen  gjorde  sin  meblikkelige 
Virkning  og  siden  lærtes  udenad  af  de  Enkelte  og  af  dem 
udbredtes  i  stedse  videre  Kredse,  om  ikke  som  det  trykte 
Ord  nutildags,  saa  dog  ganske  anderledes  hurtigt  og  almin- 
deligt end  det  skrevne  dengang,  medens  den  metriske  Form 
hindrede  betydelige  Forvanskninger  af  Indholdet.  Det  Mislige 
derved  var  jo,  at  netop  ved  denne  Indvirkning  paa  Følelsen 
og  ved  Khytmens  bestikkende  Velklang  fik  Digterens  person- 
lige, ofte  eensidige  og  partiske  Opfattelse  af  Begivenhederne 
en  uforholdsmæssig  Betydning,  idet  andre  Efterretninger  om 
samme  Factum  til  Sammenholdelse  og  Bedømmelse  aldeles 
manglede,  ligesom  Folkets  umiddelbare  Paavirkelighed  aldeles 
overveiede  dets  kritiske  Evne. 

Denne  Indflydelse  paa  Mængden,  gavnlig  eller  skadelig, 
var  i  alle  Tilfælde  en  Magt,  og  det  var  væsentlig  den,  der 
betingede  Troubadourernes  exceptionelle  Stilling  til  Fyrster 
og  Stormænd.  Vistnok  stod  Folket  dengang  udenfor  alt  De- 
tail  i  Eegjering  og  Politik;  i  det  Enkelte  var  Fyrsten  ucon- 
trolleret,  og  megen  Vilkaarlighed,  som  nutildags  vilde  vække 
den  største  Opsigt,  forblev  ubemærket  og  ubekjendt.  Men  i 
det  Hele  og  Store  havde  Folket  en  Mening,  og  Fyrstens  per- 
sonlige Popularitet  betød  overmaade  meget,  da  han  ikke,  som 
i  Nutidens  Stater,  støttede  sig  til  noget  System  af  faste  In- 
stitutioner, hvorved  Skatterne  indkomme  regelmæssigt,  Hæren 
altid  er  tilrede,  og  Administrationen  gaaer  sin  maskinmæssige 
Gang  uden  Hensyn  til  Landets  Stemning.  Dengang  regje- 
redes  der  kun  efter  øieblikkets  Trang;  i  rolige  Tider  mær- 
kede man  meget  lidt  til  Konge  eller  Statsmagt,  men  naar 
der  saa  kom  en  Krisis,  maatte  de  nødvendige  Penge  reises 
ved  oftest  uregelmæssige  Paalæg  og  Hæren  ved  Opbud  ned 
gjennem  hele  det  indviklede  feudale  System.  Var  nu  Krige^s 
Anledning  eller  Fyrsten  selv  upopulair,  saa  var  Intet  natur- 

ligere  end  at  benytte  sig  af  hans  Nød  til  Forsinkelser  eller 
Vægringer,  da  Autoriteterne,  der  skulde  paasee  Udførelsen  af 
hans  Bud,  ikke  vare  Embedsmænd,  afhængige  af  ham,  men 
de  mægtige  Vasaller  selv.  Og  selv  om  de  store  Baroner  vare 
villige,  kom  i  et  saadant  øieblik  Meget  an  paa  deres  Under- 
vasaller, der  atter  kunde  hindres  af  Opsætsighed  hos  det 
menige  Folk,  hvor  Tøven  var  skjæbnesvanger.  Var  Hæren 
endelig  samlet,  saa  kunde  Kongen  ikke  besætte  Officeers- 
posterne  med  dygtige  og  paalidelige  Folk;  Vasaller  og  Under- 
vasaller vare  fødte  Høvdinger  for  deres  større  eller  mindre, 
dem  alene  hengivne  Skarer.  Men  paa  Troubadourerne  kunde 
det  nu  ofte  beroe,  hvorledes  Folket  betragtede  Krige  og  an- 
dre offentlige  Begivenheder;  de  formaaede  at  opflamme  eller 
ophidse  det;  deres  overdrevne  Lovpriisning  eller  hensynsløse 
Dadel  af  en  fornem  Herre  var  i  Hvermands  Mund.  Selv  i 
rolige  Tider  gik  Baronernes  Stræben  ud  paa  at  overgaae  hin- 
anden i  ridderlige  Dyder  og  Fortrin,  og  det  var  ogsaa  i 
denne  Henseende  Troubadourernes  Sange,  der  bestemte  deres 
Ry  mellem  deres  Jævnlige  som  mellem  deres  Undersaatter 
og  spredte  det  vidt  ud  over  Landets  Grændser.  Sydfrankrig 
frembød  et  uhyre  Spillerum  for  Ærgjerrigheden  og  Kappe- 
lysten, idet  der  ikke  fandtes  noget  Magtens  Centrum,  som 
Kongen  dog  idetmindste  formelt  og  ofte  i  Virkeligheden  afgav 
i  Nordfrankrig.  Det  Sydlige  og  det  -Ostlige  var  deelt  mellem 
de  omtrent  lige  mægtige  Grever  af  Toulouse  og  Provence; 
hele  Vesten,  Poitou,  Guienne  og  Gascogne,  (Hertugdømmet 
Aqvitanien),  var  engelsk  Lehn.  Under  disse  store  Lehns- 
herrer  staae  mægtige  Vasaller,  Grever,  Markgrever  og  Vicom- 
ter,  under  dem  igjen  Baroner  og  simple  Adelsmænd,  der  ofte 
ikke  frygtede  for  at  maale  sig  med  dem.  Byerne  beboedes 
dernæst,  i  Modsætning  til  største  Delen  af  det  øvrige  Eu- 
ropa, hvor  Borgerne  i  denne  Periode  næsten  vare  ligesaa 
fortrykte  og  afhængige  af  Adelen  som  Bønderne,  af  en  kraftig 
og  uafliængig  Borgerstand,  rig  ved  en  blomstrende  Handel  og 
støttet  ved  Naboskabet  med  de  mægtige  italienske  Handels- 

republikker.  Hertil  kom  den  hyppige  Indblanding  1  syd- 
franske Forhold  af  de  sprog-  og  stammebeslægtede,  christne 
spanske  Kongeriger  samt  den  stadige  Spænding  og  Kamp 
med  Nordfrankrig.  Alliancerne  kunde  altsaa  aldrig  mangle, 
Stridighederne  maatte  blive  indviklede  og  Udfaldet  vexlende. 
Men  i  denne  Sværdtid  var  Sydfrankrig  naaet  saa  vidt  i  Civi- 
lisation, at  Ordets  Magt  jævnlig  var  afgjørende  og  altid  havde 
sin  Betydning;  enhver  Krig,  ethvert  Oprør,  enhver  Alliance 
eller  Fred  drøftedes  for  og  imod  i  Sirventes  som  nu  i  Blad- 
artikler. Deraf  Fyrsternes  og  de  Fornemmes  store  Agtelse 
for  Digtekunsten,  som  de  saa  ofte  selv  gave  sig  af  med  for 
derved  at  paavirke  Folkestemningen,  og  hvis  Dyrkere  de 
i  alt  Fald  altid  stræbte  at  knytte  til  sig.  Den  samme  Be- 
tydning, som  Troubadourernes  Elskovsdigte  gave  dem  for 
Damerne  og  i  det  selskabelige  Liv,  fik  de  for  Fyrsterne  og 
det  offentlige  Liv  ved  Sirventes.  Troubadouren  søgte  ved  at 
tjene  en  Fyrste  Anseelse,  en  behagelig  Hofstilling  og  rige 
Gaver;  Fyrsten  opfyldte  ikke  blot  en  Ridderpligt  ved  gavmild 
Understøttelse  af  Digteren,  men  vandt  ogsaa  en  Forsvarer  af 
sin  Sag  og  Udbreder  af  sit  Ry.  Men  da  Troubadourerne 
som  oftest  hørte  til  Tidens  elskværdigste  og  aandfuldeste 
Mænd,  traadte  de  hyppigt  i  inderligt  Venskabsforhold  til 
deres  høie  Beskyttere,  bleve  deres  Raadgivere  og  Fortrolige 
uden  Hensyn  til  Standsforskj ellen ,  ligesom  de  jævnligt  for- 
fægtede deres  Sag  ikke  blot  med  Sang,  men  ogsaa  med  Sværd. 
Forholdet  til  Fyrsterne  minder  meget  om  de  oldnordiske 
Skjaldes. 

Saameget  om  Sirventesdigtningens  Betydning  for  Sam- 
tiden. Hvad  dens  historiske  Betydning  for  Eftertiden  angaaer, 
saa  maa  det  bemærkes,  at  hele  Troubadourdigtningen  er 
Leilighedsdigtning,  fremkaldt  udenfra,  idet  virkelige  Elskovs- 
handler,  politiske  og  religieuse  Forhold  ansloge  den  poetiske 
Streng  hos  Digteren  og  dannede  Digtets  Indhold.  Digteren 
taler  stadig  i  første  Person,  om  sig  selv,  i  Ord  og  Udtryk 
ganske  som  Hvermand  i  Tiden,  skildrer  sig  selv  i  alle  Situa- 

tioner,  ganske  som  han  levede  og  handlede,  elskede,  kæmpede, 
troede,  følte  og  led.  Deres  Digtning  er,  som  en  fransk 
Litterairhistoriker  siger,  en  Kække  Portraiter,  Biographier,  i 
Modsætning  til  de  nordfranske  Digteres  store  historiske  og 
Slagmalerier.  Og  dog  skildre  de  Tiden  ei  blot  i  det  Smaae 
og  Enkelte,  men  ogsaa  i  det  Store,  thi  disse  Digtere  vare 
ikke  ubekjendte  Privatmænd,  ikke  engang,  som  mange  af  de 
nordfranske.  Geistlige  eller  Munke,  der  lidenskabsløst  og  tidt 
borneert  fra  Klostercellens  fredlyste  Stilhed  betragtede  Tidens 
Kampe  som  noget  dem  personligt  Uvedkommende.  Det  var 
for  en  stor  Deel  Hovedskuespillerne  paa  den  historiske  Scene, 
mægtige  Fyrster  og  Herrer  eller  i  alt  Fald  Mænd,  der  stode 
dem  nær,  -Øienvidner  til  og  Deeltagere  i  alle  Tidens  store 
Begivenheder,  som  falde  sammen  med  deres  eget  Livs  Hæn- 
delser. Deres  Skildringer  ere  mindre  objectivt  rolige  og 
mindre  omfattende,  idet  de  kun  behandle  de  historiske  Be- 
givenheder, forsaavidt  de  særligt  angaae  eller  interessere  Trou- 
badouren personligt,  men  det  er  Røster  lige  ud  af  Tiden  selv, 
der  tilraabe  os  deres  Følelser  og  Indtryk  ved  Alt,  hvad  der 
foregik  om  dem,  løsrevne,  ofte  eensidige,  men  levende  og 
spontane,  lige  ud  af  Handlingens  Lidenskab,  ikke  koldt  refe- 
rerende og  raisonnerende  bagefter.  De  give  saaledes  et 
ganske  anderledes  levende  Blik  paa  Tiden  end  dens  tørre  og 
fattige  latinske  Krøniker  og  Annaler,  og  det  var  ikke  blot  et 
æsthetisk,  men  ogsaa  et  historisk  Fund  af  største  Interesse, 
da  Raynouard  i  dette  Aarhundredes  Begyndelse  ligesom  op- 
gravede den  hidtil  kun  af  ganske  faa  Lærde  ufuldstændigt 
kjendte  Troubadourdigtning,  ikke  blot  formedelst  dens  Ælde, 
men  ogsaa  formedelst  dens  i  andre  Litteraturer  næsten 
exempelløse  levende  og  umiddelbare  Vexelvirkning  og  inder- 
lige Forbindelse  med  hine  fjerne  Aarhundreders  indre  og 
ydre  Historie. 

II. 

Den  egentlig  historiske  Sirventes,  den  Digtning,  som  er 
knyttet  til  de  store  Verdensbegivenheder  i  de  to  Aarhun- 
dreder,  Troubaniourpoesien  omfatter,  idetmindste  forsaavidt 
disse  berørte  Sydfrankrig,  betragtes  bedst  ud  fra  Begiven- 
hederne selv,  som  ere  nødvendige  til  at  forstaae  den,  medens 
den  atter  giver  Historiens  Beretninger  et  Liv  og  en  Local- 
farve,  som  kun  Samtidigheden  kan  det.  Foruden  Korstogene 
og  Albigenserkrigen  ere  de  vigtigste  af  disse  historiske  For- 
hold og  Begivenheder  Huset  Plantagenets  Lehnshøihed  over 
det  sydvestlige  Frankrig  og  dets  derved  foranledigede  Kampe 
med  den  franske  Konge,  med  Baronerne  og  mellem  det  en- 
gelske Kongehus's  Medlemmer  indbyrdes. 

Som  Deeltager  i  disse  Krige  optræder  den  baade  som 
Digter  og  som  Menneske  meest  fremragende  af  alle  Trouba- 
dourer, Bertran  de  Born,  den  ypperste  Repræsentant .  for  Sir- 
ventesdigtningen  i  hele  sin  Kraft  og  glødende  Lidenskab  som 
i  sin  store  historiske  Betydning,  skjøndt  Tidens  tørt  factiske 
Krøniker  næppe  nævne  Digteren,  for  hvis  udelukkende  aan- 
delige  Indflydelse,  hverken  støttet  af  høi  Rang  eller  store 
Besiddelser,  de  mangle  Blik.  Hans  Billede  maa  construeres 
af  hans  egne  Sange  og  hans  provencalske  Levnetsbeskrivelse, 
sammenholdte  med  Historiens  Beretninger  om  hans  Samtid 
og  dens  Begivenheder.  Vi  faae  da  Indtrykket  af  en  høit 
begavet,  aandfuld  Natur,  urolig  og  fuld  af  Lidenskabens  Ild 
som  saa  Mange  blandt  Sydens  poetiske  Ridderskab,  men  dog 
væsentlig  forskjellig  fra  de  fleste  andre  Riddere  og  Trouba- 
dourer i  det  rige,  tidligt  civiliserede  Provence,  hvilke  det  blide 
Clima,  de  mildere  Sæder  og  vel  ogsaa  Omgangen  med  de 
overvundne  Romere,  der  i  deres  Forfald  altid  foretrak  List 
for  Magt,  synes  at  have  paavirket.  Livet  i  Syden  er  mere 
forfinet.  Elskov  og  Galanteri,  Qvinden  i  det  Hele  spiller  strax 
fra  Begyndelsen  en  større  Rolle  i  Livet  og  Digtningen,  end 
Kamp,  og  skjøndt  de  krigerske  Tilbøieligheder  ingenlunde 
mangle,  og  det  krigerske  Mod  aldrig  svigter  i  Lehnsherrernes 

idelige  Feider,  saa  synes  de  dog  i  det  Hele  mindre  tilbøielige 
til  strax  at  lade  den  raae  Magt  afgjøre  deres  Strid  og  specielt 
mindre  ømfindtlige  for  Krænkelser  af  deres  personlige  Ære,  i 
hvilken  Henseende  Riddertiden  ellers  var  saa  nøieregnende. 
I  Anledning  af  deres  galante  Eventyr  kunde  de  spille  hin- 
anden temmelig  nærgaaende  Puds  i  Retninger,  hvor  en  Mands 
Æresfølelse  ellers  er  ømmest,  uden  at  man  hævnede  sig  an- 
derledes end  ved  Smædedigte,  og  i  disse  overvældede  de 
hinanden  med  Skjældsord  og  Beskyldninger,  af  hvilke  en 
Hundrededeel  vilde  have  været  nok  til  at  bringe  de  nordlige 
Ridderes  Sværd  til  at  fare  af  Skeden,  medens  det  her  synes 
vedtaget,  at  man  var  fyldestgjort  ved  at  betale  sin  Modstan- 
der med  samme  Mønt.  Hos  Bertran  de  Born  er  derimod 
hans  Forfædres,  de  germaniske  Erobreres,  Blod  mere  ublan- 
det; han  har  mere  af  den  gamle  nordiske  Kæmpe,  der  kun 
lever  og  aander  for  Kampens  Lyst  i  og  for  sig  uden  Hensyn 
til,  hvad  der  kæmpes  for;  den  ridderlige  Ære  falder  for  ham 
sammen  med  den  blotte  Tapperhed  som  første  Ridderpligt, 
og  Krigen  er  Ridderens  eneste  værdige  Beskjæftigelse,  som 
dens  Billede,  Jagt  og  Tournering,  er  hans  Hovedforlystelse  i 
Fredstid,  ganske  som  de  nordiske  Einheriers  Salighed  bestod 
i  daglig  fornyet  Kampleg.  Denne  raaere,  men  ægte  nordiske 
Opfattelse,  der  i  Provence  var  veget  for  den  større  Civilisa- 
tion, har  Bertran  de  Born  tilfælles  med  det  mindre  culti- 
verede  Nordfrankrigs  samtidige  episke  Ridderdigtning,  der 
ogsaa  stod  det  nordiske  Udspring  nærmere. 

Omsat  i  Troubadourernes  klangfulde,  rige  Sprog  og  kor- 
tere, lyriske  Form,  bliver  denne  nordiske  Kampdigtning  hos 
Bertran  de  Born  mindre  monoton  og  trættende,  mere  con- 
centreret,  kraftig  og  ildfuld;  men  Aanden  er  den  samme, 
kun  med  en  sydlandsk  Tilsætning  af  rastløs  Lidenskab.  Og 
som  han  digtede,  saaledes  levede  han.  Fra  sit  Slot  Haute- 
fort  i  Nærheden  af  Perigord  tændte  han  Krigens  Flamme 
over  hele  Landet,  idet  han  begyndte  med  sin  egen  Broder 
Constantin,  med  hvem  han  altid  laa  i  aaben  Feide  om  dennes 

Medeiendomsret  til  Slottet.  "Altid  havde  han  Feide  med 
alle  sine  Naboer«,  siger  Biographien,  og  selv  udraaber  han  i 
et  af  sine  Digte:  «Jeg  vilde  ønske,  at  de  mægtige  Baroner 
altid  vare  vrede  paa  hinanden !>»  Ild  og  Sværd,  Mord  og 
Brand,  Kampens  Feber  og  Spænding  var  hans  Lyst  uden 
Hensyn  til,  om  han  selv  havde  Fordeel  eller  Skade  deraf, 
hans  Element,  hvori  han  rastløs  bevægede  sig  som  Landets 
onde  Dæmon,  altid  med  draget  Sværd,  snart  udholdende  en 
Beleiring,  snart  deeltagende  i  et  Feltslag,  og  midt  under  alt 
dette  slyngende  sine  glødende  Sirventes  til  Heire  og  Venstre 
for  at  hidse  Fjenderne,  opflamme  Vennerne  eller,  utaalmodig 
over  en  kort  Fred,  at  puste  til  Krigsluen.  Sin  dithyrambiske 
Krigs-  og  ødelæggelseslyst  maler  han  bedst  selv  i  sine  Digte, 
hvorpaa  her  et  af  de  berømteste  Exempler;*) 

Jeg  elsker  Vaarens  skjønne  Tid, 

Som  bringer  Blad  og  Blomster  frem. 

Og  Fugles  glade  Kappestrid 

I  munter  Sang  bag  Løvets  Gjern 

I  Busken  dybest  inde. 

Jeg  elsker,  over  Mark  og  Vang 

At  see  Leirteltes  Række  lang. 

Og  jeg  er  fro  i  Sinde, 

Naar  blot  jeg  hører  Vaabenklang 

Og  Hestetramp  og  tactfast  Gang. 


*)  Naar  ethvert  Digt  taber  ved  Oversættelse,  saa  gjælder  dette  sær- 
ligt om  Oversættelse  fra  det  bløde  og  musikalske  provencalske 
Sprog,  saameget  mere,  som  jeg  har  gjort  mig  en  aldeles  tro  Gjen- 
givelse  til  Opgave,  baade  med  Hensyn  til  Indhold  og  Form.  I 
Proven(jalsk  er  det  nu  ved  den  store  Rigdora  paa  eenslydende 
Endelser  næsten  blevet  Regel,  at  samme  Riim  gaae  igjennem  alle 
Stropher  i  endog  temmelig  lange  Digte,  hvilket  selvfølgelig  frem- 
byder store  Vanskeligheder  i  det  langt  riimfattigere  danske  Sprog. 

Jeg  elsker  Rytterskarens  Id, 

Som  driver  Bonden  fra  hans  Hjem, 

Og  Skrækken,  som  hans  Kind  gjør  hvid, 

Mens  ræd  han  dølger  sig  for  dem. 

Og  Glæde  kan  jeg  finde 

I  faste  Slottes  Nød  og  Trang 

Og  Stormløb  under  Lurens  Klang 

Og  Leiren,  stænget  inde 

Ved  Flodens  Bred,  paa  Bakkehang 

Bag  Vold  og  Palissadegang. 

Og  gjerne  vil  jeg  see  til  Strid 

En  ædel  Herre  storme  frem. 

Og  Folket  efter,  mens  med  Flid 

Og  fyrigt  han  opflammer  dem 

Til  herlig  Seir  at  vinde. 

Og  naar  saa  Kampen  er  igang, 

Saa  bør  de  slutte  Rækken  trang 

Og  drages  det  til  Minde, 

At  kun  ved  Sværd  og  Spyd  og  Stang 

Man  bryder  Vei  til  Helterang. 

Men  trænges  Rækken  hid  og  did 
Og  brydes  Hjelm  og  Skjolderem 
Og  blinke  Landser,  da  er  Tid 
At  hugge  løs  med  Fynd  og  Klem. 
Saa  jage  som  iblinde  — 
De  Dødes  Heste  over  Vang. 
Ja,  naar  først  Kampen  er  igang, 
Saa  bør  man  Ingen  finde. 
Hvem  Faren  gjør  om  Hjertet  trang; 
Da  Seier  eller  Undergang! 

Saa  høit  jeg  elsked  ingen  Tid 
Mit  Bord,  mit  Bæger,  Huus  og  Hjem, 
Som  naar  jeg  hører  Raab  i  Strid 
Fra  begge  Sider:  « Fremad,  frem!« 

Og  jt'g  seer  Staalet  skinne. 

Da  skriges:  « Hjælp  os  i  vor  Trang!« 

Da  seer  man  under  Vaabenklang 

Det  røde  Blod  at  rinde, 

Og  mangen  En,  som  Sværdet  svang. 

Seer  Dagens  Lys  for  sidste  Gang. 

Men  Lehnsherrernes  Smaakrige  vare  ikke  Bertran  de 
Born  nok,  han  trængte  til  en  større  Valplads,  til  verdens- 
historiske Kampe;  han  fandt  dem,  og  hans  Sange  bleve  Aet- 
stykker  deri.  Han  traadte  i  Forbindelse  med  et  mægtigt 
Herskerhuus,  i  hvilket  Middelalderens  utæmmelige  Lidenska- 
belighed rasede  ligesaa  dæmonisk  som  hos  ham  selv,  hvor 
Børnenes  Haand  var  mod  Faderen,  Broders  mod  Broder  og 
Hustruens  mod  Manden.  Disse  Huset  Plantagenets  Stridig- 
heder berørte  snart  Sydfrankrig;  Bertran  de  Born  saae  sig 
med  Glæde  inddragen  i  dem  og  blev  hurtigt  een  af  Hoved- 
drivefjedrene  deri,  ubekymret  om,  hvor  ugudelig  og  hvor  for- 
dærvelig for  hans  Fædreland  den  Strid  var,  som  han  saa 
ivrigt  holdt  ilive.  «Saa  tidt  han  vilde,  var  han  Herre  over 
Kong  Henrik  af  England  og  hans  Sønner;  men  altid  vilde 
han,  at  Fader  og  Søn  og  Brødrene  indbyrdes  skulde  ligge  i 
Krig  med  hinanden.  Og  altid  vilde  han,  at  Kongen  af 
Frankrig  og  Kongen  af  England  skulde  ligge  i  Krig,  og  naar 
de  havde  Fred  eller  Vaabenstilstand ,  saa  bestræbte  og  an- 
strengte han  sig  for  at  gjøre  Ende  paa  Freden  ved  sine  Sir- 
ventes  og  vise,  hvorledes  Enhver  var  vanæret  ved  denne  Fred. 
Og  han  havde  stor  Gavn  og  stor  Skade  af,  at  han  hidsede 
dem  sammen').  Disse  Linier  vise  ogsaa  den  uimodstaaelige 
Indflydelse,  han  havde  paa  Tidens  Store.  Hans  eventyrlige 
Mod  og  Krigslyst,  hans  Lidenskabs  dunkle  Glød  tiltrak  de 
nordiske  Fyrsters  beslægtede  Sind,  medens  hans  personlige, 
ridderlige  Elskværdighed,  hans  sydlandske  Aandsbevægelighed 
og  digteriske  Begavelse  uimodstaaeligt  rev  disse  tungere  Na- 
turer med,    "han  var  en  god  Kidder  og  en  god  Kriger,    en 

god  Elsker  og  en  god  Digter,  klog  og  veltalende,  og  vidste 
godt  at  finde  sig  i  Modgang  og  Medgang«.  Hans  fortrolige 
Venskabforhold  til  de  engelske  Prindser  er  betegnet  ved  de 
fingerede  Navne,  hvormed  han  i  sine  Digte  betegner  dera, 
som  det  i  Provence  var  Brug  mellem  Venner  og  Elskende. 
Det  var  en  Art  Kjælenavne,  hvis  egentlige  Betydning  imid- 
lertid her  som  ofte  er  os  uklar.  Den  unge  Kong  Henrik 
kaldte  han  Marinier  (Sømand),  Richard  Løvehjerte  Oc  e  no 
(Ja  og  Nei,  maaskee  en  Hentydning  til  Vankelmod),  og  Geoffrey 
Rassa  (aldeles  uklart).  Men  langtfra  at  imponeres  af  deres  høie 
Stilling  vendte  han,  naar  det  passede  ham,  sine  Vaaben  saavel 
som  sine  hensynsløse,  haanende  Sirventes  mod  dem  ligesom  mod 
Tidens  andre  Fyrster  og  Mægtige,  Kongerne  af  Frankrig  og 
Aragonien.  Han  beskyldte  dem  da  for  Feighed  og  alle  mu- 
lige Laster,  skiftede  Parti  og  gik  fra  den  Ene  til  den  Anden. 
Men  erklærede  Seiren  sig  for  Modstanderen,  vidste  kan  dog 
altid  at  vinde  denne,  og  trods  den  Forbittrelse,  hvormed  saa- 
danne  Krige  mellem  nære  Slægtninge  gjerne  føres,  skjøndt 
han  selv  havde  kæmpet  til  det  Yderste  og  mere  end  nogen 
Anden  var  Skyld  i  Familiehadet,  ikke  alene,  at  skaffe  sig 
Tilgivelse,  men  endog  at  vinde  samme  Magt  over  Seirherren 
som  før  over  den  Overvundne.  Saaledes  naaede  han  sit 
Maal,  altid  at  leve  i  Kampens  Tummel,  fordærvelig  for  sit 
Land  og  vidt  ud  over  dets  Grændser  for  Enhver,  der  traadte 
i  Forbindelse  med  ham;  selv  altid  triumpherende  ved  Ordets 
Magt  endnu  langt  mere  end  ved  Sværdet,  spillende  Bold 
efter  sit  Lune  med  Konger  og  Fyrster,  styrende  Rigers  og 
Landes  Skjæbne,  skjøndt  selv  kun  en  ringe  Vicomte  uden 
nogensom helst  offentlig  Stilling  og  kun  Herre  over  Halvdelen 
af  en  Borg.  Dante  anseer  ham  for  værdig  til  en  udmærket 
Plads    i    sit    Helvede    blandt   Tvedragtsstifterne. 

III. 

Før  vi  gaae  nærmere  ind  paa  denne  mærkelige  Digters 
Liv,  er  det  nødvendigt  at  orientere  med  Hensyn  til  de  histo- 
riske Forhold,  under  hvilke  han  virkede,  og  de  historiske 
Personligheder,  med  hvilke  han  traadte  i  Berøring. 

Det  store  frankiske  Rige,  som  en  Tid  lang  blev  sammen- 
holdt ved  de  første  Carolingers  krigerske  og  ordnende  Haand, 
begynder  at  opløses  strax  efter  Carl  den  Stores  Død.  Til 
Kongefamiliens  indbyrdes  Krige  og  Delinger  af  Landet  kom 
dernæst  de  mægtige  Lehnsherrers  Opstand  og  Frafald,  som 
naturligviis  begynder  i  de  fjerneste  og  med  det  Hele  løsest 
forbundne  Provindser.  Om  end  ikke  Alle,  som  Boso  af 
Provence  (cisj uranske  Burgund)  879  og  Rudolf  Welf  i  det 
transj  uranske  Burgund  888,  ved  Antagelse  af  Kongetitlen 
reent  ud  sagde  sig  løs  fra  enhver  Lehnsforpligtelse,  saa  var 
Greverne  af  Toulouses,  Poitiers'  og  Andres  Stilling  ikke  væ- 
sentlig forskjellig.  Sydfrankrig,  som  i  Oprindelse,  Sprog  og 
Cultur  afveg  fra  Norden  og  under  Frankernes  kun  120-aarige 
Herredømme  aldrig  ganske  var  sammensmeltet  med  det  øvrige 
Rige,  gjennemfører  Adskillelsen  først  og  fuldstændigst.  Nord- 
og  Midtfrankrig  forbliver,  trods  Vasallernes  Magt  og  den 
senere  næsten  fuldstændige  Udskillelse  af  enkelte  Yderpro- 
vindser,  (Flandern,  Normandiet,  Anjou  og  Bretagne)  mere 
concentreret.  Der  glemmes  Kongemagten  aldrig  ganske,  og 
derfra  gjenfødes  den  i  den  fra  Anjou  udgaaende  Capetinger- 
stamme.  Netop  fra  samme  Egn  udgaaer  ogsaa  en  anden 
Kongefamilie,  der  var  bestemt  til  at  spille  en  stor  Rolle  som 
Fjende  af  Frankrig  og  Capetingerne.  Huset  Plantagenet,  der 
tog  Navn  og  Vaaben  af  de  i  dens  Hjemstavn  ved  Loirens 
Bredder  saa  frodigt  blomstrende  Gyvel ,  skal  stamme  fra  en 
Bonde  og  vældig  Jæger,  Tortulf  fra  Rennes  i  det  østlige 
Bretagne.  Carl  den  Skaldede  gjorde  ham  til  Foged  (forestier) 
i  «Drosselredeskoven»),  og  hans  Efterkommere  bleve  Grever 
af  Anjou. 

Henimod  Midten  af  det  12te  Aarhundrede  syntes  det  et 
Øieblik,  som  om  det  franske  Scepter  skulde  udstrække  sig 
over  det  løsrevne  Syden.  Den  sidste  Greve  af  Poitou  og 
Hertug  af  Aqvitanien,  (Guyenne  og  Gascogne),  Guillem  X, 
formælede  sin  Datter  Eleonora  med  Kong  Ludvig  VII,  der 
med  hende  fik  hendes  Arvelande.  Dette  Ægteskab  var  imid- 
lertid meget  ulykkeligt,  hvilket  især  kom  frem  paa  det  uhel- 
dige Korstog,  som  den  fromme  Ludvig  VII  gjorde  sammen 
med  Keiser  Conrad  III  og  ledsaget  af  sin  Gemalinde.  Den 
sandselige  og  lidenskabelige  Dronning  klagede  over  «at  være 
gift  med  en  Munk  og  ikke  med  en  Konge«  og  beskyldtes 
for  at  have  staaet  i  et  utilladeligt  Forhold  til  sin  Onkel,  den 
smukke  Raimon  af  Poitiers,  Fyrste  af  Antiochia.  Ved  Hjem- 
komsten 1152  forlangte  hun  Skilsmisse  under  det  sædvanlige 
Paaskud  af  Slægtskab  og  ægtede  to  Maaneder  efter  den  langt 
yngre  Henrik  Plantagenet,  Hertug  af  Normandiet,  Greve  af 
Anjou,  Maine  og  Touraine,  der  nu  ogsaa  fik  hendes  Arve- 
lande og  saaledes  med  Undtagelse  af  Bretagne  eiede  den 
vestlige  Kyststrækning  af  Frankrig,  fra  Dieppe  til  Pyrenæerne, 
mere  end  dobbelt  saa  Meget,  som  Kongen  af  Frankrig  selv 
besad.  Fra  denne  Forbindelse  stammer  Troubadourernes 
nære  Forhold  til  England,  idet  de  engelske  Konger  nu  bleve 
Lehnsherrer  over  en  stor  Deel  af  Sydfrankrig  og  ofte  opholdt 
sig  der,  ligesom  Eleonora,  der  havde  stor  Forkjærlighed  for 
sin  Hjemstavns  Digtekunst  og  selv  talte  en  Troubadour  (Guil- 
lem IX  af  Poitiers)  blandt  sine  Forfædre,  drog  den  berømte 
Digter  Bernard  de  Ventadour  til  det  engelske  Hof. 

Eleonoras  andet  Ægteskab  var  heller  ikke  lykkeligt.  Hun 
var  langt  ældre  end  sin  Gemal  og  nød  ikke  det  bedste  Rygte. 
Foruden  hvad  der  havde  givet  Anledning  til  hendes  Skils- 
misse fra  Kongen  af  Frankrig,  beskyldte  man  hende  endog 
for  en  tidligere  Forstaaelse  med  Henriks  egen  Fader,  Geoffrey 
af  Anjou,  og  hun  fortsatte  sine  Galanterier  blandt  Andet 
med  den  nævnte  Troubadour,  Bernard  de  Ventadour,  der 
paa  Henriks  Befaling  maatte  forlade  Hoffet.      Skjøndt  Hen- 

rik  nemlig  ikke  havde  ægtet  hende  af  Kjærlighed,  men  kun 
for  at  arrondere  sine  Besiddelser,  forstod  han  dog  ganske 
anderledes  at  holde  hendes  letfærdige  Væsen  i  Tømme,  end 
hendes  første  svage  Gemal.  Det  blev  dog  ikke  ved  saadanne 
mindre  Misforstaaelser :  Familien  Plantagenet  var  bestemt  til 
efter  en  ganske  anden  Maalestok  at  afgive  et  Billede  paa 
middelalderlig  Raahed  og  Voldsomhed.  Henrik  IFs  madrene 
Slægt,  Vilhelm  Erobreren  og  hans  Sønner,  vare  uden  Und- 
tagelse bekjendte  for  deres  ustyrlige  Sind;  Sønnerne  havde 
reist  sig  mod  Faderen,  Broder  bekæmpet  Broder,  og  de  nær- 
meste Slægtninge  fanget  og  lemlæstet  hverandre  i  rasende 
Strid  om  Magten.  Disse  engelske  Kongers  Ydre  svarede  til 
deres  Sind:  colossale  Skikkelser,  røde,  blodrige  Ansigter;  som 
vældige,  urolige  Jægere  og  Krigere  lagde  de  Landet  øde  og 
trykkede  ligesaa  meget  deres  eget  Folk  ved  deres  blodige 
Tyrranni  som  Naboerne  ved  deres  umættelige  Ærgjerrighed, 
medens  deres  Familieliv  var  høist  ulykkeligt  paa  Grund  af 
deres  vilde  Udsvævelser  og  ubændige  Hidsighed.  Fra  Greverne 
af  Anjou,  sin  fædrene  Slægt,  fik  Henrik  ikke  nogen  bedre 
Arv.  Med  det  i  denne  Familie  arvelige  Navn  Foulques  for- 
bandt sig  Minderne  om  Vold  og  Mord  ligefra  de  første  Cape- 
tingers  Tid,  under  hvem  Huset  Anjou  benyttede  sine  For- 
bindelser med  Kongeslægten  til  at  tyrannisere  Frankrig  og 
udvide  sine  egne  Besiddelser.  Henriks  Forældre  havde  ogsaa 
levet  et  ulykkeligt  Ægteskab;  thi  hans  Moder  Mathilde  var 
tvungen  til  dette  Ægteskab  af  sin  Fader  og  ringeagtede  sin 
Mand,  der  var  af  ringere  Slægt  end  hun.  Dette  var  ikke 
den  første  og  ikke  den  værste  huuslige  Tragedie  i  hans  Slægt, 
hvor  qvindelig  Skinsyge  og  Ærgjerrighed  længe  havde  spillet 
samme  Rolle  som  i  Englands  Kongehuus.  Hans  Bedstemoder, 
Bertrade  de  Montfort,  løb  saaledes  fra  sin  Mand  Foulques  IV 
for  at  ægte  Philip  I  af  Frankrig.  Skjøndt  i  mange  Hen- 
seender klogere  og  ædlere  end  sine  Forfædre,  slægtede  Hen- 
rik U  dem  dog  paa.  Især  som  Politiker  staaer  han  over 
sin  Tid,  der  ingen  anden  Politik  kjendte  end  den  at  slaae 

til,  medens  han  ofte  vidste  med  diplomatisk  Fiinhed,  men 
rigtignok  ogsaa  Troløshed,  at  snoe  sig  ud  af  sin  Kegjerings 
mange  Vanskeligheder.  Men  over  sig  selv  havde  han  intet 
Herredømme,  og  dette  skadede  ham  uberegneligt  i  Statssager, 
f.  Ex.  ved  den  ubesindige  Yttring,  der  voldte  Beckets  Mord, 
og  i  Privatlivet,  hvor  hans  Omgivelser  aldrig  vidste  sig  sikkre 
mod  hans  opblussende  Heftighed,  som  Samtidige  sammenligne 
med  vilde  Dyrs  Kaseri.  Han  var  naturligviis  ikke  sin  langt 
ældre  Hustru  tro;  en  høi  Grad  af  Sandselighed  var  i  det  Hele 
eiendommelig  for  ham,  og  Eleonora,  hvem  hendes  Alder  nu 
gjorde  yderligere  Galanterier  umulige,  havde  til  «n  Forandring 
slaaet  sig  paa  den  meest  rasende  Skinsyge.  Denne  Skinsyge 
steg  efterhaanden  til  et  formeligt  Had,  som  hun  ikke  havde 
vanskeligt  ved  at  indplante  sine  Sønner,  der  deelte  Slægtens 
umaadelige  Ærgjerrighed  og  vilde  Natur.  Saaledes  lagdes 
Grunden  til  Kongefamiliens  senere  Ulykker,  og  Henriks  Hjerte 
saaredes  dybt,  thi  blandt  de  ikke  faa  gode  Følelser,  han  havde 
bevaret,  var  en  inderlig  Kjærlighed  til  hans  Sønner  den 
stærkeste.  Ludvig  VH  af  Frankrig  pustede  til;  han  hadede 
personligt  Henrik  formedelst  Giftermaalet  med  Eleonora  og 
frygtede  den  overmægtige  Vasal.  Disse  Stridigheder  søgtes 
bilagte  ved  en  Forlovelse  mellem  to  Børn,  Henrik,  Kronprinds 
af  England,  og  Ludvigs  Datter  Margrethe;  men  Spændingen 
vedblev,  og  Ludvig  støttede  Henriks  Dødsfjende,  Thomas 
Becket.  Imidlertid  brød  Kampen  først  ud  for  Alvor,  da  han 
fandt  Allierede  i  Henriks  egen  Familie.  Da  denne  ansaae 
sit  Dynasti  for  truet  ved  Kampen  med  Paven  i  Anledning  af 
Th.  Becket,  vilde  han  sikkre  det  ved  at  lade  sin  ældste  Søn 
Henrik  krone^  (1170).  I  Middelalderen  betød  en  Kroning 
mere  end  nutildags;  Kroningen  gjorde  Kongen;  Religionen 
satte  det  afsluttende  Stempel  paa  Alt.  Landet  vænnedes  nu 
til  at  see  op  til  Prindsen  som  den,  der  om  kortere  elier 
længere  Tid  skulde  have  Magten,  og  han  hedder  fra  den  Tid 
stadig  «den  unge  Konge »,  hvad  Bertran  de  Born  ogsaa  altid 
kalder  ham.    Henrik  opvartede  i  sin  Glæde  og  Faderstolthed 

selv  sin  Søn  paa  denne  Dag  og  lod  den  Yttring  falde,  «at 
fra  nu  af  var  han  ei  mere  Konge »,  medens  Sønnen  sagde  til 
en  af  sine  Fortrolige,  «at  det  var  ganske  i  sin  Orden,  at  en 
Grevesøn  opvartede  en  Kongesøn ».  Alt  var  saaledes  lagt 
tilrette  ved  Henriks  egen  Uforsigtighed,  og  Eleonoras  og  Lud- 
vig VIFs  Had  havde  ingen  Vanskelighed  ved  at  faae  den 
ærgjerrige  og  voldsomme  Prinds  til  at  troe,  at  Faderen  nu 
skyldte  ham  Deel  i  Kongemagten.  Da  Henrik  negtede  ham 
dette,  « talte  han  aldrig  mere  et  venligt  Ord  til  sin  Fader«, 
sige  Krønikerne.  Saaledes  oplevede  Henrik  paa  en  Reise  i 
sine  franske  Provindser  1173  at  see  sig  forladt,  ikke  alene 
af  den  unge  Konge,  men  ogsaa  af  sine  to  yngre  Sønner,  Ri- 
chard og  Geoffroy,  der  ligeledes  fordrede  Uafhængighed  i  de 
for  dem  bestemte  Provindser.  Mange  af  hans  Hof  og  nær- 
meste Omgivelser,  Mænd,  der  skyldte  ham  Alt,  fjernede  sig 
med  dem,  og  Dronning  Eleonora,  dristig  og  eventyrlig  som 
altid,  havde  ogsaa  lagt  en  Plan  til  at  flygte  i  Mandsklæder, 
men  blev  greben  og  maatte  ilige  til  Henriks  Død  i  strengt 
Fængsel  bøde  for  sit  Livs  mangfoldige  Forvildelser.  Prinds 
Henrik  derimod  kom  med  sine  Brødre  i  god  Behold  til  sin 
Svigerfader  Kong  Ludvig  i  Paris,  der  anerkjendte  ham  som 
Konge  og  støttede  de  næppe  voxne  Sønner  i  deres  Kamp 
mod  Faderen,  «den  forhenværende  Konge  af  England«,  som 
han  kalder  ham  til  hans  egne  Sendebud.  For  denne  Fort- 
sættelse af  Familiens  forbryderske  Traditioner  fandt  den  unge 
Konge  en  for  Middelalderens  Bevidsthed  gyldig  Undskyldning 
i  Faderens  Lehnsherres,  den  franske  Konges,  Billigelse,  thi 
Lehnsforholdet  betragtedes  som  mere  forpligtende  end  Blodets 
Baand.  Eiheller  frygtede  han  at  benytte  Kirkens  dengang 
saa  farlige  Uvillie  mod  sin  Fader,  ved  blandt  sine  Klager 
imod  ham  at  optage  Beskyttelsen  af  Beckets  Mordere,  skjøndt 
han  i  dennes  levende  Live  havde  viist  sig  yderst  fjendtlig 
mod  ham.  Han  skred  dernæst  til,  som  om  han  virkelig 
havde  været  i  Besiddelse  af  Kongemagten,  at  fordele  Eng- 
lands Lehn  mellem  sin  Faders  værste  Fjender,    de  franske 

Baroner,  og  sluttede  Alliance  med  Skotland,  saa  at  Hen- 
rik II ,  overalt  omgiven  af  Fjender ,  var  i  den  farligste 
Stilling. 

Krigen  førtes  først  i  Normandiet  og  Bretagne.  Et  For- 
lig forsøgtes,  hvorved  Henriks  Faderkj ærlighed  bragte  ham  til 
at  gjøre  sine  Sønner  saa  store  Tilbud,  at  Kongen  af  Frank- 
rig og  navnlig  de  engelske  og  normanniske  Baroner,  der 
havde  forladt  Faderen  for  Sønnerne,  bleve  ængstelige  for 
Følgerne.  Disse  Sidste  udtalte  sig  derfor  heftigt  mod  Kon- 
gen, og  En  af  dem  drog  endogsaa  Sværdet  mod  ham  i  hans 
Sønners  Paasyn,  saa  at  Underhandlingerne  endte  i  Tumult  og 
uden  Resultat.  Imidlertid  greb  Oprøret  ogsaa  om  sig  i 
England,  saa  at  Kongen  kaldtes  tilbage.  Ved  en  vanærende 
Bod  paa  den  af  Paven  canoniserede  Beckets  Grav,  formo- 
dentlig en  Blanding  af  Politik  og  Overtro,  vandt  han  den 
engelske  Almue,  kuede  Oprøret  og  kunde  nu  atter  vende  sig 
mod  sine  franske  Provindser.  I  Sydfrankrig  ulmede  stedse 
Forbittrelsen  over  at  være  afhængig  af  et  fjernt,  nordligt 
Land  og  af  en  fremmed  Kongeslægt;  hernede  kom  den  natio- 
nale Modsætning  til  de  mange  andre  i  denne  Krig.  De 
desuden  altid  krigs-  og  byttelystne  Baroner  i  Poitou  og 
Aqvitanien  vare  stedse  rede  til  at  lade  sig  bruge  af  de  en- 
gelske Kongesønner  mod  Faderen,  af  den  ene  Broder- mod 
den  anden,  eller  til  paa  egen  Haand  at  reise  sig  mod  dem 
Alle,  naar  de  blot  skadede  og  svækkede  det  forhadte  engelske 
Kongehuus,  af  hvilket  kun  een  Person  var  populair  iblandt 
dem,  nemlig  den  af  Henrik  fængslede  og  haardt  behandlede 
Dronning  Eleonora,  som  hørte  dem  til  og  var  deres  egentlige 
Herskerinde.  Tidens  Krøniker  vise  mange  Spor  af  denne 
Kjærlighed  til  Eleonora  og  dens  Benyttelse  til  at  opflamme 
det  nationale  Had  mod  Henrik. 

Alt  det  foregaaende  Aar,  1174,  var  Prinds  Richard,  der 
førte  Titelen  Hertug  af  Aqvitanien  og  forgjæves  af  sin  Fader 
havde  fordret  Souverainetet  i  denne  Provinds,  ilet  derned  og 
havde  med  Lethed  bragt  Landet  i  Oprør,    medens  Faderen 

kæmpede  mod  hans  Brødre  i  det  Nordlige.  Henrik  II  havde 
imidlertid  fulgt  ham,  gjort  Fremskridt  og  hærget  i  Poitou, 
men  Bevægelsen  i  England  kaldte  ham  hjem,  for  han  kunde 
kvæle  Opstanden.  1175  vendte  han  imidlertid  tilbage,  fore- 
løbig til  Normandiet,  hvor  han  med  sin  leiede  Hær  af  Bra- 
ban^ons  og  Koutiers  vandt  saadanne  Fordele,  at  Ludvig  VII 
blev  betænkelig  og  lod  Prindserne  Henrik  og  Geoffroy,  rene 
Dukker  i  hans  Haand,  søge  Forlig  med  Faderen,  der  altid 
var  rede  til  at  troe  paa  deres  fremhyklede  Anger.  Richard 
saae  sig  saaledes  isoleret  i  Poitou,  hvor  han  vel  var  udenfor 
den  franske  Konges  Indflydelse,  men  ikke  kunde  holde  sig 
uden  sine  nordlige  Alliancer.  Han  bad  da  ogsaa  om  Naade, 
og  Henrik  søgte  at  sikkre  sig  sine  Sønner,  i  hvem  Blodets 
Røst  ikke  talte,  ved  Lehnsedens  endnu  helligere  Forpligtelse. 
Nu  skulde  de  Smaae  sone,  hvad  de  Store  havde  forbrudt,  og 
Prindserne  vendte  sig  hver  mod  den  ham  tillagte  Provinds 
for  at  straffe  Undersaatterne  for  det  Oprør,  de  selv  havde 
forledt  og  anført  dem  til.  Richard,  den  haardeste  og  vold- 
somste af  dem,  synes  alt  tidligere  at  have  opbragt  sine  syd- 
franske Lande  ved  sit  og  sine  Statholderes  trykkende  Regi- 
mente, og  de  forbundne  Baroner  vendte  sig  uden  Vanskelighed 
mod  ham  selv,  der  nylig  havde  ført  dem  mod  sin  Fader,  og 
førte  nu  en  virkelig  Uafhængighedskrig  mod  hele  deres  en- 
gelske Herskerhuus  (1176).  Kampen  varede  flere  Aar,  men 
Richard  var  sine  Vasaller  overlegen,  erobrede  deres  Byer  og 
Slotte  og  foer  grumt  frem  med  Brandskatning,  Ild  og  Sværd. 
Den  unge  Konge  derimod  holdt  sig  af  Politik  rolig,  medens 
Richard  saaledes  tog  Faderens  Parti  med  samme  Voldsomhed, 
hvormed  han  nys  havde  bekæmpet  ham.  Henrik  vedligeholdt 
sin  Forstaaelse  med  Aqvitanerne,  og  snart  fandt  baade  han 
og  Ludvig  VII  øieblikket  gunstigt  til  at  optræde  mod  Ri- 
chards Undertrykkelser  og  saaledes  indirecte  mod  Kong  Hen- 
rik. De  sluttede  sig  til  det  sydfranske  nationale  Forbund, 
der  atter  fik  Haab  ved  denne  mægtige  Hjælp.  Dets  Hoved 
synes  at  have  været  Vicomte  Aimar  af  Limoges  og  Segur; 

desuden  Grev  Talairan  af  Perigord,  hvis  By  Eichard  havde 
bemægtiget  sig,  Vicomterne  af  Ventadour,  Comborn  og  Tu- 
renne,  Herren  af  Montfort  og  flere  Baroner  fra  Limousin, 
Perigord  og  Quercy,  Aqvitaniens  nordlige  Provindser,  hvor 
Krigen  især  havde  raset,  samt  (.Borgerne  i  disse  Egne«,  et 
Beviis  for,  at  de  sydfranske  Byer  besade  en  større  Selvstæn- 
dighed end  Nord  for  Loire,  hvor  de  maatte  folge  deres  ade- 
lige Herrer,  uden  at  Nogen  spurgte  om  deres  Tilslutning. 


IV. 

Det  er  vanskeligt  med  Bestemthed  at  angive  det  Tids- 
punkt, da  Bertran  de  Born  begyndte  at  spille  en  fremragende 
Rolle  i  disse  Kampe,  da  Krønikerne  næsten  ikke  omtale  ham. 
Imidlertid  synes  de  første  af  hans  Sirventes  at  henvise  til 
denne  Uafhængighedskrig  som  det  Tidspunkt,  da  han  be- 
gyndte sin  rastløse  Virksomhed  som  den, 

« der  mit  Schwert  und  Liedern 

Aufruhr  trug  von  Ort  zu  Ort, 

Der  die  Kinder  aufgewiegelt 

Gegen  ihres  Vaters  Wort').  (Uhland). 

Hans  Slot  laa  jo  lige  i  Begivenhedernes  Midtpunkt,  i 
Nærheden  af  Perigord,  og  ligefra  sin  første  Optræden  synes 
han  at  være  bleven  Sjælen  i  Baronernes  Forbund;  «han  havde 
faaet  Vicomten  af  Limousin  og  Greven  af  Perigord  ...  til  at 
sammensværge  sig«,  siger  Biographen.  Ifølge  denne  var  det 
nærmest  en  privat  Feide,  der  havde  blandet  ham  ind  i  Poli- 
tiken, idet  han  besad  sin  Borg  i  Fælleskab  med  sin  Bro- 
der Constantin,  et  i  Lehnstiden  ikke  ualmindeligt  Forhold, 
der  naturligviis  foranledigede  mange  Stridigheder,  især  hvor 
en  saa  urolig  Natur  som  Bertran  var  den  ene  Parthaver. 
Denne  Broder  fordrev  engang  Bertran  fra  Slottet  og,  da  Ber- 

tran  gjenerobrede  det,  søgte  hiin  Hjælp  hos  Kichard  Løve- 
hjerte, der  ogsaa  brød  ind  i  Bertrans  Land  og  hærgede  det. 
Saaledes  blev  Bertran  dreven  ind  i  det  nationale  Forbund 
mod  Richard,  og  denne  Privatfeide  med  Broderen  slynger  sig 
nu  bestandig  ind  i  Bertrans  Deeltagelse  i  de  politiske  Begi- 
venheder. Paa  den  gaaer  tildeels  hans  første  Sirventes: 
»Dersom  jeg  har  Broder,  Fætter  eller  Næstsødskendebarn,  og 
han  forlanger  min  Part,  saa  kaster  jeg  ham  ud  af  Fælles- 
skabet. Daglig  fægter  og  strider  jeg  og  kæmper  og  forsvarer 
og  værger  mig,  thi  man  ødelægger  og  afbrænder  mit  Land 
og  oprykker  mine  Træer  og  blander  Korn  og  Straa,  og  ingen 
Fjende  har  jeg,  tapper  eller  feig,  som  jo  nu  angriber  mig». 
Derefter  taler  han  om  det  nationale  Forbunds  Forsagthed: 
« Daglig  ægger  og  hvæsser,  omstøber  og  opflammer  jeg  Baro- 
nerne og  troer  at  give  dem  Mod  i  Brystet,  men  naar  jeg 
seer  ret  til,  er  jeg  en  Taabe  ...»  Især  er  han  misfornøiet 
med  Talairan  afPerigord,  som  « hverken  traver  eller  springer 

eller  rører  sig  fra  sin  Borg,  men er  saa  doven,  at,  naar 

Andre  drage  i  Krig,  strækker  han  sig  og  gaber«.  Endelig 
slutter  han  med  et  voldsomt  Angreb  paa  Eichard: 

Til  Perigord,  til  Muren  nær, 
Saa  ind  jeg  slynge  kan  mit  Spær, 
Paa  Bayart  kommer  jeg  retnu; 
Den  Fraadser  der  fra  Poitou 
Vægten  af  mit  Sværd  skal  prøve, 
Hans  Pandebrask  jeg  slaaer  itu. 
Og  hans  Hjerne  vil  jeg  kløve! 

En  anden  Sirventes  fra  samme  Tid  opmuntrer  Forbunds- 
fællerne : 

Med  Ventadorn  og  Comborn  og  Segur 
Og  Gordon  og  Turenne  og  Montfort 
Nu  Perigord  sin  Ed  og  Pagt  fornyer. 
Og  rundt  om  Borgerne  i  Vaaben  staaer. 


^  Bertran  de  Bom.  277 

Jeg  derfor  vil  mig  selv  i  Striden  blande 
Og  med  en  Sirventes  opflamme  dem, 
Thi  ei  jeg  eie  vil  Toledos  Lande, 
Boer  jeg  ei  sikkert  der  som  i  mit  Hjem.*) 

Derpaa  roser  han  sin  egen  og  endeel  af  Baronernes 
Tapperhed  og  yttrer  Haab  om,  at  Herrerne  fra  de  øvrige  Dele 
af  de  engelske  Besiddelser  ville  slutte  sig  til  Forbundet, 
navnlig  Vicomten  af  Bearn,  «Gascognernes  Høvding«.  «Saa 
skal  Richard  trods  sin  store  Tapperhed  faae  Nok  at  gjøre, 
naar  han  kommer  hid  at  maale  sig  med  os!«  Endelig  gaaer 
Bertran  ud  paa  haanende  at  foreholde  den  unge  Konge  Ri- 
chards Anmasselser  mod  ham  for  at  tirre  ham  til  en  ivri- 
gere Deeltagelse  i  Kampen.  Bertran  havde  imidlertid  ikke 
Held  med  sig;  den  unge  Konge  havde  formodentlig  allerede 
indledet  de  Underhandlinger  med  sin  Fader  og  Broder,  der 
førte  til,  at  han  1179  svigtede  sine  Forbundsfæller  mod 
en  Pension  og  foreløbig  opgav  sine  Fordringer  paa  Deel  i 
Riget  for  at  flakke  om  ved  franske  og  italienske  Hoff'er  og 
glimre  ved  Gavmildhed  og  Tapperhed  ved  Tourneringer,  kort, 
føre  en  vandrende  Ridders  eventyrlige  Liv,  som  i  hine  uro- 
lige og  overspændte  Dage  kunde  friste  selv  en  Prinds.  Dette 
Forræderi  bragte  hans  sydfranske  Allierede  i  den  misligste 
Stilling  og  udsatte  dem  paany  for  Richards  Hævn.  Han 
beleirede  og  indtog  deres  Byer  og  faste  Slotte,  skjændte  og 
brændte  overalt.  Biographien  siger:  « Dengang  den  unge 
Konge  havde  sluttet  Fred  med  sin  Broder  Richard  og,  som 
det  var  deres  Faders  Villie,  opgivet  den  Fordring,  han  gjorde 
paa  Landet,  gav  Faderen  ham  en  vis  Sum  Penge  til  Under- 
hold og  til  hans  Behov.  Og  han  havde  eller  besad  intet 
Land,  og  Ingen  søgte  til  ham  om  Hjælp  eller  Understøttelse 
i  Krig;    Bertran  de  Born  og  de  andre  Baroner,  som  havde 


")  Formodentlig:  ikke  være  Konge  i  Spanien,  naar  jeg  skulde  leve 
i  stadig  Frygt  for  mine  Fjender  som  de  forbundne  Baroner  for 
Richard,  hvem  de  nu  ville  søge  at  gjøre  uskadelig. 

hjulpet  ham  mod  Kichard,  vare  meget  bedr;øvede.  Og  den 
unge  Konge  gik  til  Lombardiet  at  tournere  og  more  sig  og 
lod  alle  disse  Baroner  tilbage  i  Krig  med  Hr.  Richard.  Hr. 
Richard  beleirede  Slotte  og  Borge  og  erobrede  Lande  og  ned- 
brød og  brændte  og  stak  i  Brand.  Og  den  unge  Konge  ad- 
spredte sig  og  tournerede  og  sov  og  morede  sig,  hvorfor  Hr. 
Bertran  digtede  den  Sirventes,  som  begynder: 

Min  Sirventes  jeg  holder  ei  tilbage, 
Vidt  lader  jeg  den  ud  i  Verden  drage; 
Den  unge  Konge  vil  til  Stof  jeg  tage, 
Som  mod  sin  Broder  falde  lod  sin  Klage, 
Fordi  hans  Fader  mon  den  ei  behage; 
Det  er  en  Spot! 

Hr.  Henrik  intet  Land  har  meer  tilbage, 
Han  være  Niddingsdrot! 

Thi  uværdigt  er  det  for  en  Konge,  saaledes  at  leve  paa 
Credit  og  Pension.  I  Poitou  vil  man  aldrig  tilgive  ham  hans 
Forræderi,  hvorved  han  har  fortabt  sin  Ret  til  alle  Lande 
under  den  engelske  Krone.  "Ikke  ved  at  sove  vil  han  som 
engelsk  Konge  komme  til  at  herske  over  Cumberland,  erobre 
Irland,  eller  kaldes  Hertug  af  Normandiet,  eller  besidde  Anjou 
eller  Poitou,  eller  være  Pfalzgreve  af  Bordeaux,  eller  Herre 
over  Gascognerne  hiinsides  Hederne ».  Saa  foretrækker  han 
Richard,  der  ikke  smigrer  ved  falske  Lofter,  men  gaaer  aabent 
frem  med  Vold,  Mord  og  Brand.  Men  især  roses  paa  den 
unge  Konges  Bekostning  den  tredie  Broder,  der  ikke,  som 
Richard,  var  Aqvitanernes  Fjende:  «Grev  Geoffroy,  som  eier 
Breselianda,  (Skov  i  hans  Hertugdømme  Bretagne),  vilde  jeg 
ønske  var  den  Førstefødte  og  bad  over  Kongeriget  og  Hertug- 
dømmet, thi  han  er  ridderlig«. 

Lidt  efter  lidt  bøiede  Alle  sig  for  Richard  og  sluttede 
Fred,  saa  at  Bertran  tilsidst  var  ganske  ene  om  at  gjøre 
Modstand,  uagtet  Forbundets  Medlemmer  havde  tilsvoret  hin- 
anden,  at  den  Ene  ikke  vilde  slutte  Fred  uden  den  Anden. 

Da  synger  han  om  «de  feige  Baroner,  paa  hvem  han  har 
brudt  over  tusinde  Sporer  uden  at  kunne  faae  en  Eneste  af 
dem  sat  i  Galop  eller  Trav».  «Gud  fordømme  dem!  Hvad 
tænke  vore  Baroner  paa?  Uden  Modstand  lade  de  sig  berøve 
deres  Eiendomme,  og  der  er  ikke  Een,  som  jo  lader  sig  klippe 
og  rage  som  en  Munk  og  uden  engang  at  være  fastbunden 
beslaae  paa  alle  Fire!»  Endelig  maatte  han  dog  ogsaa  selv 
bukke  under.  «Da  Hr.  Richard  fik  at  vide,  at  alle  disse 
havde  forladt  ham  (Bertran),  saa  kom  han  for  Hautefort  med 
sin  Hær  og  sagde  og  svoer,  at  han  aldrig  vilde  vige  derfra, 
før  han  overgav  ham  Hautefort  og  gav  sig  selv  i  hans  Vold. 
Da  Bertran  hørte,  hvad  Grev  Richard  havde  svoret  og  vidste, 
at  han  var  forladt  af  Alle  dem,  I  have  hørt,  saa  overgav  han 
ham  Slottet  og  gav  sig  i  hans  Vold.  Og  Greven  modtog 
ham  vel,  kyssede  og  tilgav  ham,  og  I  skulle  vide,  at  for  en 
Strophe,  som  han  digtede  i  en  Sirventes,  og  som  begynder: 

Hvis  Greven  er  mig  huld 

Og  sparer  ei, 
tilgav  Grev  Richard  ham  hans  Voldsomhed  og  tilbagegav  ham 
hans  Slot  Hautefort  og  blev  hans  trofaste  Hjertensven;  og 
saa  gik  Hr.  Bertran  hen  og  begyndte  at  bekrige  Hr.  Aimar, 
Vicomten  af  Limoges,  som  havde  forladt  ham,  og  Greven  af 
Perigord,  hvorved  Bertran  selv  led  store  Tab  og  gjorde  dem 
megen  Skade«.  I  den  omtalte  Sirventes  siger  han,  at,  fordi 
han  er  bleven  beseiret  i  Kampen,  vil  han  ikke  tabe  Modet, 
Lysten  til  Sang  eller  Haabet  om  at  faae  sin  Borg  igjen,  som 
han  har  overgivet  til  Herren  af  Niort,  (By  i  Richards  Grev- 
skab Poitou).  Efter  at  han  paa  sin  Bøn  har  modtaget  Ri- 
chards Tilgivelse  og  Fredskysset,  vil  det  ikke  kunne  skade 
ham,  at  han  tidligere  har  talt  Ondt  om  Greven.  «Hvis 
Greven  er  mig  huld  og  ikke  karrig,  saa  vil  jeg  være  ham  til 
stor  Hjælp  i  hans  Sager  og  tro  som  ægte  Sølv,  følelig  og 
venlig.  Greven  bære  sig  ad  som  Havet:  hvad  Godt  der  fal- 
der deri,  beholder  det  gjerne,  men  hvad  der  er  unyttigt, 
kaster  det  ud  paa  Sandet.      Saaledes  bør  en  fornem  Herre 

tilgive  og,  naar  han  tager,  skjænke  igjen«.  Han  angriber 
voldsomt  og  ved  Navn  alle  sine  Allierede,  der  have  viist  sig 
meensvorne  mod  ham.  «I  et  gammelt  St.  Martialskloster 
svoer  mange  Mægtige  evig  en  Ed  paa  Messebogen;  der  var 
den,  der  forpligtede  sig  til  ei  at  slutte  Fred  uden  mig,  som 
siden  ikke  holdt  det  og  ikke  tænkte  paa  mig,  men  kun  paa 
sig  selv,  da  han  overgav  sig  paa  Naade  og  Unaade,  og  det 
var  ikke  Ret.  Jeg  vil  bede  Greven  at  give  min  Borg  i  min 
Varetægt  eller  skjænke  mig  den,  da  nu  alle  disse  Baroner  ere 
mig  hadske,  og  jeg  ikke  kan  holde  mig  mellem  dem  uden 
Kamp.  Nu  kan  Greven  vinde  min  Hengivenhed  uden  at 
bortgive  sin  Værdighed,  og  jeg  vende  mig  til  ham,  tjene  og 
ære  ham,  hvad  jeg  ikke  vilde  gjøre,  før  det  kom  saavidt,  at 
Hr.  Aimar  forlod  mig». 

Saaledes  stode  Sagerne,  da  den  unge  Konge  efter  henved 
3  Aars  Forlob  blev  kjed  af  sit  omflakkende  Liv  og  1182 
vendte  tilbage  for  paany  at  stille  Fordringer  til  Faderen  om 
Andeel  i  Kongemagten  og  et  uafhængigt  Land.  Dertil  føiede 
han  Klager  over  Richards  Haardhed  mod  de  ved  hans  egen 
Skyld  overvundne  Aqvitanere,  nærmest  for  i  en  mulig  ny 
Krig  atter  at  sikkre  sig  deres  Hengivenhed,  om  han  end 
maaskee  tillige  virkelig  fortrød  sin  Uret  mod  dem  og  følte 
sig  ramt  af  Bertrans  Sirventes.  For  at  tilfredsstille  ham 
befalede  Henrik  H  sine  to  andre  Sønner  at  aflægge  deres 
ældre  Broder  Lehnsed.  Geoffrey  adlød,  men  Richard,  stærk 
ved  sine  Seire  i  Aqvitanien,  erklærede,  at  han  havde  hyldet 
sin  Fader  og  Kongen  af  Frankrig,  men  sin  Broder  skyldte 
han  hverken  Ed  eller  Troskab.  Den  unge  Konge  og  Geoffrey 
rustede  sig  da  mod  ham,  og  de  overvundne  Aqvitanere  skyndte 
sig  ligeledes  at  reise  sig  og  fornye  det  nationale  Forbund 
mod  Undertrykkeren.  Bertran  maa  nu,  trods  den  nys  ind- 
gaaede  Pagt  med  Richard,  have  opgivet  Feiden  med  sine 
troløse  Allierede  og  i  den  nationale  Krig  have  stillet  sig  paa 
deres  og  sin  gamle  Forbundsfælles,  Prinds  Henriks,  Side, 
hvilket  let  forklares  af  den  paa  denne  Tid  saa  almindelige 

Ligegyldighed  for  indgaaede  Løfter,  naar  Fordelen  bød  det, 
og  af  hans  egen  Glæde  ved  igjen  at  see  den  store  Krig 
blusse  op,  lige  meget  hvem  der  var  hans  Modstander.  Hen- 
rik II  søgte  forgjæves  at  standse  den  truende  Broderkrig,  der 
blev  dobbelt  farlig  ved  hans  franske  Undersaatters  Uafhæn- 
gighedslyst,  og  hvor  desuden  hans  Arvefjende,  den  franske 
Konge,  (efter  Ludvig  VIFs  Død  1180  Philip  August),  samt 
Greverne  af  Burgund  og  Toulouse  toge  den  unge  Konges 
Parti.  Da  denne  og  Geoffroy  negtede  at  adlyde,  sluttede 
Henrik  II  sig  tillige  med  Alphons  II  af  Aragonien  til  Richard, 
og  Krigen  begyndte.  Bertran  jubler:  « Greven  af  Toulouse 
har  sendt  mig  Bud  ved  Hr.  Ramon  Uc  d'Esparro,  at  jeg 
skulde  digte  ham  en  Sang,  hvorved  tusinde  Skjolde  skulde 
blive  hullede.  Hjelme,  Harnisker,  Ringbrynjer  og  Køllerter 
sprængte  og  brudte.      Ved  Toulouse  skal  Greven  plante  sin 

Fane  paa  Greveengen og  saasnart  vi  ere  komne,    skal 

Vaabenlegen  gaae  løs  paa  Marken,  og  Cataloner  og  Aragoner 
skulle  falde  tæt,  og  lidet  skulle  deres  Sadler  hjælpe  dem,  saa 
vældige  Hug  ville  vi  Forbundne  der  uddele.  Og  aldrig  kan 
det  feile,  at  jo  Stumperne  flyve  mod  Himlen,  og  Sindal,  Silke 
og  Fløil  sønderrives,  og  Reeb,  Spænder  og  Pæle,  Telte  og 
Barakker  ødelægges.  Og  med  os  komme  did  Fornemme  og 
Baroner  og  alle  Verdens  meest  ansete  og  udvalgte  Krigere, 
thi  for  Byttets,  Opraabets  og  Ærens  Skyld  ville  de  hjælpe 
os Gid  de  mægtige  Baroner  altid  laae  i  Strid  ind- 
byrdes!« Det  kom  imidlertid  noget  anderledes.  Kong  Hen- 
rik ankom  selv  og  begyndte  strax  Beleiringen  af  Limoges, 
altid  de  utilfredse  Aqvitaneres  Midtpunkt.  Nu  viste  imid- 
lertid den  unge  Konge  ret  sin  vaklende  og  svage  Charakteer. 
Han  svigtede  atter  sine  Forbundsfæller  og  forraadte  dem  til 
Faderen,  hvem  han  svoer  Lydigheded,  mens  Geoffroy  negtede 
at  følge  dette  Exempel  og  «give  Afkald  paa  sin  Fædrenearv«: 
Familiehadet.  Denne  Gang  ligesom  1177  var  imidlertid  den 
unge  Konges  Stilling  tvetydig;  han  opgav  ikke  aldeles  sine 
Forbindelser  med  Aqvitanerne  og  synes  at  have  villet  mægle, 

men  Ingen  troede  ham  ret.  To  Gange  meentc  han  at  have 
faaet  aftalt  Underhandlinger  mellem  Kongen  og  Geoffroy  i 
det  beleirede  Limoges,  men  første  Gang  modtoges  Kongen 
med  Pileskud,  og  anden  Gang,  da  Forhandlingerne  alt  vare 
igang,  afbrøde  Aqvitanerne,  der  af  Erfaring  vidste,  at  enhver 
Forsoning  mellem  Fader  og  Søn  vilde  gaae  ud  over  dem. 
Samtalen  ved  atter  at  skyde  paa  Kongen  og  saare  hans  Hest. 
Kongen  viste  med  Taarer  i  øinene  Geoffroy  Pilen  og  spurgte, 
«om  hans  ulykkelige  Fader  havde  fortjent  at  gjores  til  Maal 
for  hans  Pileskud?')  Forbittret  over  disse  Forræderier  sluttede 
den  unge  Konge  sig  fastere  til  Faderen  og  svoer  aldrig  at 
raste  i  sit  Fjendskab  mod  Aqvitanerne.  Faa  Dage  efter 
skiftede  han  igjen  Parti  « efter  at  have  spist  ved  Bord  og 
Fad  med  Faderen«  og  lovede  Aqvitanerne  ubrødeligt  Sam- 
menhold med  dem,  men  kun  for  umiddelbart  efter  paany  at 
løbe  over  til  Henrik  H,  bede  om  Naade  for  Oprørerne  og 
love  at  overgive  ham  Limoges,  hvor  den  unge  Konges  Ind- 
flydelse imidlertid  var  saa  ringe,  at  hans  og  Faderens  Sende- 
bud i  Prinds  Geoffreys  Overværelse  bleve  dræbte  eller  mis- 
handlede, uden  at  man  vilde  høre  dem.  Der  er  i  hele  den 
unge  Konges  Optræden  i  disse  sidste  Maaneder  noget  For- 
virret, Vaklende  og  Umotiveret,  som  leder  Tanken  hen  paa, 
at  den  Feber  alt  har  raset  i  hans  Blod,  som  strax  efter 
gjorde  Ende  paa  hans  Liv  (Ilte  Juni  1183,  i  hans  27de  Aar). 
Han  laa  syg  paa  Chåteau-Martel  ved  Limoges  og  sendte 
derfra  Bud  efter  sin  Fader  for  at  faae  hans  Tilgivelse  inden 
sin  Død,  men  fandt  nu  Straffen  for  sit  Livs  hele  holdnings- 
og  troløse  Charakteer  deri,  at  Faderen,  erindrende  den  sidste 
Tids  Begivenheder  og  sine  Sønners,  ikke  mindst  Henriks, 
gjentagne  Edsbrud  og  Forræderier,  ikke  turde  komme  til  sin 
Søns  Dødsleie  af  Frygt  for  en  Snare.  Han  sendte  kun  sin 
King  som  Tegn  paa  Tilgivelse,  og  Prindsen  døde  under 
strenge  Bodsøvelser,  i  en  Haarskjorte  paa  en  Askedynge, 
haabende  at  oprette  et  heelt  Livs  Vildfarelser  ved  nogle  faa 
Timers  Anger.     Trods   hans    seneste  Optræden    gjorde   den 

unge  Konges  Død  et  stærkt  Indtryk  paa  hans  gamle  Allierede 
i  Sydfrankrig,  hvilket  bedst  sees  af  det  smukke  og  inderlige 
Klagedigt,  Bertran  skrev  over  ham.  Prindsen  synes  virkelig 
at  have  været  vel  skikket  til  at  vinde  Hjerterne  paa  en  Tid, 
da  ydre  Fortrin  stode  i  høi  Priis  og  let  dækkede  den  saa 
almindelige  Mangel  paa  Moralitet.  Alle  Henrik  H's  Sønner 
udmærkede  sig  ved  Tapperhed,  eventyrlig  Krigslyst,  ridderlig 
Anstand  og  ridderlige  Færdigheder,  belevent  Væsen  og  ødsel 
Gavmildhed  mod  deres  Venner,  kort,  alle  de  Egenskaber,  som 
Middelalderen  skattede  høiest  hos  en  Fyrste.  Disse  Dyder 
skjæmmedes  ikke  hos  den  unge  Konge  som  hos  hans  Brødre, 
især  den  dog  saa  ofte  som  ridderligt  Ideal  opstillede  Kichard, 
af  hensynsløs  Haardhed  og  Grumhed;  selv  hans  Vaklen  og 
Troløshed  var  mindre  beregnet  end  Hiins,  mere  grundet  i 
Mangel  paa  Charakteer  og  maaskee  netop  i  en  stærkere  Fø- 
lelse, der  ofte  bragte  ham  til  angre  sin  Optræden  mod  Fa- 
deren, medens  Ærgjerrigheden  atter  drev  ham  frem.  At  der 
i  hans  Slægt  var  nedarvet  ligesom  en  dæmonisk  Familiebe- 
stemthed til  det  Onde,  have  vi  søgt  at  paavise,  og  Samtidens 
moralske  Slaphed  maa  ogsaa  tages  i  Beregning:  Ærgjerrig- 
heden var  næsten  en  Dyd,  man  fordrede  hos  en  Ridder  og 
Fyrste,  og  Tiden  synes  kun  at  have  havt  lidet  Blik  for  det 
Forfærdelige  i  de  Gjerninger,  hvormed  denne  Lidenskab  fyldte 
de  engelske  Fyrsters  Liv  ligefra  Drengeaarene.  «Det  Klage- 
digt ,  som  Hr.  Bertran  de  Born  digtede  over  den  unge 
Konge •),  siger  Biographien,  « udtaler  kun,  at  han  var  den 
Bedste  i  Verden.  Hr.  Bertran  holdt  mere  af  ham  end  af 
Nogen  i  Verden,  og  den  unge  Konge  mere  af  Hr.  Bertran 
end  af  Nogen  i  Verden ;  derfor  vare  Kong  Henrik,  hans  Fa- 
der, og  Grev  Richard,  hans  Broder,  ilde  stemte  mod  Hr. 
Bertran.  Og  paa  Grund  af  den  unge  Konges  Fortrin  og 
den  store  Sorg,  som  Alle  følte,  skrev  han  det  Klagedigt  over 
ham,  som  lyder: 

Hvis  al  den  Sorg  og  al  den  Graad  og  Qval 

Og  al  den  Smerte  og  Elendighed, 
Som  rummes  her  i  denne  Jammerdal, 
Var  samlet,  Eet  dog  tungere  jeg  veed: 
Død  er  den  unge  Drot  af  Engelland! 
Derover  Priis  og  Hæder  klage  maae, 
Og  hele  Verden  mørk  og  dunkel  staae 
Al  Fryd  berøvet,  fuld  af  Sorg  og  Smerte. 

Bedrøvelse  og  Suk  og  Graad  og  Qval 
Nu  bøier  hver  en  ædel  Kriger  ned, 
Og  Troubadour  og  Sanger  klage  skal: 
Den  Død  var  dem  en  Fjende  grum  og  vred, 
Som  tog  den  unge  Drot  af  Engelland. 
I  Gavmildhed  ham  Ingen  kunde  naae, 
For  ham  af  Taarer  Verden  har  for  faa 
Og  aldrig  nok  af  Græmmelse  og  Smerte. 

Du,  grumme  Død,  som  bringer  Sorg  og  Qval, 
Kan  rose  Dig,  at  Du  har  slaaet  ned 
En  Ridder,  gjæv  som  Ingen  paa  en  Val; 
Alt,  hvad  til  Ridderdyd  der  hører  med, 
Besad  den  unge  Drot  af  Engelland. 
Var  Gud  retfærdig,  lod  han  fri  ham  gaae 
Og  i  hans  Sted  Dødsloddet  falde  paa 
En  Nidding,  som  de  Bolde  volder  Smerte. 

Af  denne  usle  Jord,  saa  fuld  af  Qval, 
Forladt  af  alt  det  Skjonne,  er  jeg  kjed: 
Hver  Dag  vi  see  forringet  Glæders  Tal 
Og  mere  Sorg  os  end  igaar  bered. 
Men  han,  den  unge  Drot  af  Engelland, 
For  alle  Brave  skal  som  Mønster  staae; 
Hans  milde  Hjerte  er  hørt  op  at  slaae, 
Thi  tynger  os  Fortvivlelse  og  Smerte. 

Men  han,  som  for  at  frie  os  fra  vor  Qval 
Og  vor  Elende,  steg  til  Verden  ned, 
Ja  han,  hvis  Død  os  Alle  frelse  skal, 
Den  Herre  fuld  af  Eetfærd  og  af  Fred, 
Han  vil  den  unge  Drot  af  Engelland 
Til  sig,  al  Naades  Kilde,  lade  naae 
Og  blandt  Udvalgte  lade  Plads  ham  faae, 
Der,  hvor  der  ei  er  Sorg  og  aldrig  Smerte. 

Sorgen  over  dette  Dødsfald  forøgede  kun  Kong  Henriks 
Forbittrelse  mod  Oprørerne,  som  havde  skilt  ham  fra  hans 
Søn  i  Livet  og  i  Døden.  Hvorlidet  den  unge  Konge  end 
var  at  stole  paa,  synes  hans  Navn  og  hans  Kongeret  bestandig 
at  have  holdt  dem  sammen.  Nu  faldt  Burgund  og  Toulouse 
fra,  og  Grev  Geoffrey  forsonede  sig  med  Faderen,  der  i  For- 
bindelse med  Richard  og  Alphons  II  nu  undertvang  sine  Va- 
saller og  lagde  deres  Borge  øde  hele  Landet  over.  Touren 
kom  ogsaa  til  Bertran.  <'Kong  Henrik  holdt  Hr.  Bertran 
beleiret  paa  Hautefort  og  bekæmpede  ham  med  sine  Krigs- 
maskiner, thi  han  vilde  ham  meget  ilde,  da  han  troede,  at 
hele  den  Krig,  som  hans  Søn,  den  unge  Konge,  havde  paa- 
ført  ham,  den  havde  Hr.  Bertran  faaet  ham  til  at  føre;  og 
derfor  var  han  kommen  for  Hautefort  for  at  tage  den  fra 
ham.  Og  Kongen  af  Aragonien  kom  til  Kong  Henriks  Hær 
for  Hautefort.  Og  da  Bertran  fik  det  at  vide,  blev  han 
meget  glad  over,  at  Kongen  af  Aragonien  var  i  Leiren,  fordi 
han  var  hans  specielle  Ven.  Og  Kongen  af  Aragonien  sendte 
sit  Bud  ind  paa  Slottet,  at  Hr.  Bertran  skulde  sende  ham 
Brød  og  Viin  og  Kjød,  og  han  sendte  ham  en  Mængde  deraf, 
og  ved  Budet,  med  hvilket  han  sendte  Gaverne,  bad  han 
ham  sørge  for  at  faae  Krigsmaskinerne  flyttede  og  lade  dem 
trække  et  andet  Sted  hen;  thi  den  Muur,  de  stødte  paa,  var 
ganske  brudt.  Men  hiin  sagde,  for  Kong  Henriks  store  Rig- 
doms Skyld,  denne  Alt,  hvad  Hr.  Bertran  havde  sendt  ham 
Bud  om.    Og  Kong  Henrik  lod  anbringe  Krigsmaskiner  der, 

hvor  han  vidste,  at  Muren  var  brudt,  og  Muren  styrtede 
sammen,  og  Slottet  blev  taget,  og  Hr.  Bertran  med  alle  hans 
Folk  førtes  til  Kongens  Telt.  Og  Kongen  modtog  ham  saare 
uvenligt,  og  Kong  Henrik  sagde  til  ham:  « Bertran,  Bertran, 
Du  har  sagt,  at  Du  aldrig  havde  Brug  for  det  Halve  af  Dit 
Vid,  men  viid,  at  nu  kunde  Du  nok  bruge  det  hele ».  « Herre », 
sagde  Bertran,  «det  er  sandt  nok,  at  jeg  har  sagt  det,  og 
jeg  talte  ogsaa  Sandhed«.  Og  Kongen  sagde:  "Nu  troer  jeg 
ellers,  at  det  har  svigtet  dig».  « Herre »,  sagde  Hr.  Bertran, 
«vist  har  det  svigtet  mig».  « Og  hvorledes?"  spurgte  Kongen. 
« Herre«,  sagde  Hr.  Bertran,  «den  Dag,  da  den  tappre  unge 
Konge,  Eders  Søn,  døde,  tabte  jeg  Vid  og  Kløgt  og  Sands«. 
Og  da  Kongen  hørte,  hvad  Hr.  Bertran  grædende  sagde  til 
ham  om  hans  Søn,  fyldte  stor  Jammer  og  Sorg  hans  Hjerte  og 
-Oine,  saa  at  han  ikke  kunde  holde  sig  fra  at  daane  af  Smerte. 
Og  da  han  kom  til  sig  selv  igjen  efter  Besvimelsen,  græd 
han  og  sagde  med  Taarer:  <<Hr.  Bertran,  Hr.  Bertran,  vis- 
selig har  I  Ket,  og  det  er  rimeligt,  at  I  har  tabt  Viddet  over 
min  Søn,  thi  han  elskede  Eder  høiere  end  Nogen  i  Verden, 
og  for  hans  Skyld  frigiver  jeg  Eder  og  Eders  Eie  og  Slottet 
og  gj engiver  Eder  min  Kjærlighed  og  Naade  og  skjænker 
Eder  500  Mark  Sølv  for  den  Skade,  I  har  lidt«.  Hr.  Ber- 
tran faldt  for  hans  Fødder  og  takkede  ham.  Og  Kongen 
med  hele  sin  Hær  drog  bort«.  Dette  interessante  Optrin, 
der  paa  een  Gang  viser  os  nogle  af  de  smukkeste  Sider  ved 
Riddertidens  Tænkemaade  og  giver  en  Prøve  paa  den  aande- 
lige  Overlegenhed  og  Smidighed,  hvorved  Bertran  vidste  at 
redde  sig  ud  af  den  meest  overhængende  Fare  uden  dog  at 
bortgive  sin  Værdighed,  har  Uhland  behandlet  i  den  smukke 
Romance  « Bertran  de  Born«. 


V. 

Bertrans  Privatfeide  med  Broderen  om  Hautefort  fort- 
sattes imidlertid  i  stadig  Forbindelse  med  de  politiske  Begi- 

venheder,  idet  Constantin  de  Born  altid  henvendte  sine  Kla- 
ger til  Broderens  politiske  Modstandere.  Engang  tog  Con- 
stantin Slottet,  hvorpaa  Bertran  og  hans  Venner  begyndte  at 
beleire  det,  men  søgte  tillige  Forlig  med  Broderen,  hvorved 
Bertran  og  hans  Folk  bleve  indladte  paa  Slottet.  Da  han 
først  var  bleven  indladt,  « holdt  han  ikke  Ed  eller  Forlig, 
men  tog  med  stor  Falskhed  Slottet  fra  sin  Broder,  og  det 
var  en  Mandag,  paa  en  saadan  Time  og  under  saadanne 
Constellationer,  at  det  efter  Augurernes  Beregning  og  Punk- 
terne og  Astronomien  ikke  var  godt  at  begynde  noget  bety- 
deligt Foretagende«.  Men  «saalænge  han  levede,  vilde  Ber- 
tran ikke  overgive  Slottet  eller  slutte  Fred  eller  Stilstand 
med  sin  Broder.  Men  da  han  var  død,  sluttede  Hr.  Bertrans 
Sønner  en  Overeenskomst  med  Hr.  Constantin,  deres  Onkel, 
og  med  hans  Sønner,  deres  Fættere«.  Til  disse  Stridigheder 
knytter  sig  en  Sirventes,  hvis  kraftige  Stiil  og  Form  er  be- 
tegnende for  Bertrans  lidenskabelige,  kamplystne  Charakteer 
og  stolte  Selvbevidsthed.  Han  roser  sig  af  at  være  «saa 
snild  og  listig,  at  han  veed  at  vogte  sig  for  al  Svig  og  for- 
staae  saa  meget  af  Trolddom,  at  han  reder  sig  ud  af  enhver 
Forlegenhed,  før  man  ret  seer  til,  saa  at  hverken  Kongen 
eller  Greven  (Richard)  gjorde  ham  nogen  Skade,  og  da  de 
nu  have  tilgivet  ham,  bryder  han  sig  ikke  om  at  opnaae 
nogen  Vaabenhvile  af  sine  øvrige  Fjender.  Om  der  end  er 
Fred  overalt,  bliver  der  dog  altid  ham  en  Stump  Krig  til- 
overs, thi  kun  i  Krigen  finder  han  sin  Glæde  og  bryder  sig 
hverken  om  Mandag  eller  Tirsdag,  Uge,  Maaned  eller  Aar, 
(Hentydning  til  Astrologernes  før  omtalte  Forudsigelser  og 
Beregninger  af  heldige  og  uheldige  Tider),  eller  undlader, 
enten  det  saa  er  April  eller  Marts,  at  bestræbe  sig  for  at 
skade  dem,  der  gjøre  ham  Uret.  Hans  Medbesidder  er  saa 
falsk,  at  han  stjæler  hans  Børns  Jord,  og  vil  han  give  ham 
Noget,  hedder  det  strax,  at  Bertran  er  ondskabsfuld,  fordi  han 
ikke  giver  Alt.  Men  han  skal  love  for,  at  den  skal  komme 
galt  afsted,  der  vil  gaae  i  Rette  med  ham.    Thi,  slutter  han: 

En  Anden  rydde  travlt  sin  Skov; 
Jeg  samler  Gangere  og  Spyd 
Og  Sværd  og  Piil  til  mit  Behov, 
Og  Hjelm  og  Brynje  er  min  Fryd. 
I  mit  faste  Fort 
Gjor  mig  Tiden  kort 
Storm  og  Kidderspil, 
Elskovs  Lyst  dertil. 

Ei  fra  Autafort 
Man  mig  jager  bort; 
Kæmpe,  hvo  der  vil, 
Staaer  hans  Hu  dertil! 

Bertran  var  naturligviis  ikke  den  Mand,  der  glemte  et  For- 
ræderi som  det,  Kong  Alphons  H  havde  ;øvet  mod  ham.  Fjen- 
den var  for  mægtig  til,  at  han  kunde  hævne  sig  ved  Sværdet, 
men  Bertran  havde  andre  Vaaben,  der  maaskee  saarede  dy- 
bere. De  satiriske  Sirventes,  han  i  denne  Anledning  rettede 
mod  Kongen,  ere  rigtignok  kun  altfor  stærkt  prægede  af  den 
hensynsløse,  hadefulde  Tone,  som  er  egen  for  Troubadourer- 
nes personlige  Polemik,  og  vise  tillige,  hvorlidet  de  skaanede 
Tidens  Mægtige,  naar  de  kom  i  fjendtligt  Forhold  til  dem. 
Kong  Alphons  hørte  til  Troubadourpoesiens  ivrigste  Velyndere; 
Ingen  er  i  den  Grad  som  han  af  næsten  alle  samtidige  Dig- 
tere bleven  priist  som  et  Speil  for  alle  Ridderdyder,  medens 
man  efter  Bertrans  Sirventes  skulde  troe,  at  han  var  den 
samvittighedsløseste  Tyran  og  et  Udskud  af  Menneskeheden. 
Sandheden  ligger  vel  i  Midten  for  hans  Vedkommende  som 
for  Richard  Løvehjertes  og  mange  andre  samtidige  Fyrsters, 
hvis  glimrende  Egenskaber  plettedes  af  Tidens  Grumhed  og 
manglende  Moral,  og  som  derfor  kunde  bedømmes  høist  for- 
skjelligt  af  Venner  og  Fjender.  Naar  Bertran  siger,  at « Kon- 
gens lave,  opskudte  Slægt  vil  ende,  som  den  begyndte,  og 
vende  tilbage,  hvorfra  den  er  kommen,  til  Milhaud  og  Car- 
lades»  ,    saa  er  det  vel  sandt,    at   den  spanske  Kongefamilie 

stammede  fra  disse  simple  Baroner  i  Provence,  men  kun  Li- 
denskabelighed og  Had  kan  gjore  dette  til  en  Anklage;  næ- 
sten alle  Kongehuse  stammede  jo  fra  Bidder-  eller  Høvding- 
slægter, der  netop  ved  Tapperhed  og  Dygtighed  have  svunget 
sig  iveiret.  «Naar  Enhver  har  taget  tilbage,  hvad  hans  er 
med  Ret»),  fortsætter  den  vrede  Digter,  «saa  kan  Kongen 
gaae  til  Tyrus  (paa  Korstog).  Men  næppe  vil  han  undgaae 
at  blive  syg  af  Søluften,  saa  feig  og  forkjælet  er  han.  Ara- 
gonerne  skulle  erfare,  at  under  onde  Varsler  og  til  sin  egen 
Skam  —  derpaa  kunne  de  være  sikkre  —  kom  deres  Konge  og 

hans  leiede  Svende  hid.      1  Provence foretrækker  man 

hans  Broder  Sancho    for   ham,    der   kun  bryder  sig  om  at 

blive  feed  og  drikke,   og  i  Toulouse  holde  Alle  ham  for 

en    Meeneder »       Digteren    foretrækker   Maurerkongens, 

Christenhedens  Arvefjendes,  Hof  og  Omgang  for  dens,  af 
hvem  han  blev  bedragen  den  Dag,  han  viste  ham  Tjeneste, 
og  priser  paa  Alphons  Bekostning  hans  Fjender,  Kongerne  af 
Castilien  og  Navarra.  «Saare  nedrigt  bedrog  han  Keiserinden 
som  en  falsk,   meenedersk  og  grum  Konge,   da  han  centner- 

og  læsseviis  tog  de  Rigdomme,  Manuel  sendte Derpaa, 

da  han  havde  taget  Stort  og  Smaat,  sendte  han  haardhjertet 
Damen  og  Grækerne,  som  han  havde  forraadt,  bedrøvede  bort 
over  Havet«.  Alphons  havde  rigtignok  været  forlovet  med 
Keiser  Manuel  Comnenus's  Datter  Eudozia,  der  ved  sin  tem- 
melig sene  Ankomst  fandt  ham  gift  med  en  Anden  og  der- 
ved kom  i  en  vanskelig  Stilling,  da  hendes  Fader  i  Mellem- 
tiden var  død.  Men  om  en  Plyndring  af  hendes  Medgift 
veed  Historien  Intet;  eiheller  blev  hun  sendt  tilbage,  men 
ægtede  .Greven  af  Montpellier. 

Derimod  stod  Bertran,  efter  den  Naade  Henrik  H  og 
Grev  Richard  havde  viist  ham,  i  det  venligste  Forhold  til 
det  engelske  Kongehuus,  særlig  til  Richard,  der  ved  den  unge 
Konges  Død  var  bleven  Thronfølger,  og  hvis  hele  Charakteer, 
baade  i  Godt  og  Ondt,  lignede  Bertrans  egen  saa  meget,  at 
der  nødvendig  maatte  være  Sympathi  mellem  dem.      Paa  et 

Besøg  hos  liichard  forelskede  Bertran  sig  endog  i  hans  Sø- 
ster (Mathilde,  gift  med  Henrik  Løve  af  Sachsen,  der  ved 
denne  Tid  levede  landflygtig  ved  det  engelske  Hof  i  Nor- 
mandiet),  og  rettede  flere  erotiske  Digte  til  hende.  Der  var 
heri  intet  Usædvanligt:  ligesom  Troubadouren  var  Ven  og 
Fortrolig  af  Konger  og  Fyrster,  saaledes  forsmaaedes  hans 
Kjærlighed  ikke  af  de  fornemste  Damer,  ja,  Galanteriets  Love 
bød  ham  endog  at  elske  over  sin  Stand.  Ogsaa  frembyder 
Troubadourernes  Historie  mange  Exempler  paa,  at  Sangerens 
fornemme  Beskyttere,  som  her  Kichard,  opmuntrede  hans 
Kjærlighed  til  en  Dame  af  deres  Slægt,  for  at  dette  Elskovs- 
forhold  skulde  aflokke  ham  smukke  Digte;  Alt  dog  under 
Forudsætning  af,  at  Forholdet  ikke  overskred  Anstandens 
Grændser,  hvilket  her  ikke  heller  synes  at  have  været 
Tilfældet. 

Freden  i  det  engelske  Kongehuus  varede  ikke  længe. 
Grev  Geolfroy,  maaskee  den  ustyrligste  af  Henriks  Sønner, 
fornyede  Oprøret  mod  sin  Fader  og  gik  til  Arvefjenden,  den 
franske  Konge.  Kort  efter  omkom  han  imidlertid  ved  et 
Fald  med  Hesten  under  en  Tournering  ved  det  franske  Hof 
1185.  Atter  havde  Henrik  en  Søn  og  en  Fjende  mindre, 
men  det  Værste  forestod.  Eichards  Ærgjerrighed  bragte 
snart  ogsaa  ham  til  at  nærme  sig  Philip  August;  han  begav 
sig  til  Frankrig  og  levede  i  det  fortroligste  Venskab  med 
Faderens  Fjende;  «De  spiste  ved  eet  Bord  og  sov  i  een 
Seng".  Kongen  kaldte  sin  Søn  tilbage,  men  istedetfor  at 
adlyde  begav  Kichard  sig  til  Oprørenes  gamle  Arnested  i 
Poitou  og  indrettede  sig  paa  Krig.  Bertran  blev  ham  tro  og 
opmuntrede  ham  paa  det  Bedste.  Alligevel  blev  Krigen  ikke 
til  Noget:  det  stemte  ikke  med  Philips  Politik  for  Alvor  at 
hjælpe  Richard,  medens  de  øvrige  aqvitaniske  Baroner,  der 
ikke  som  Bertran  ved  særlige  Venskabsbaand  vare  knyttede 
til  Greven,  efter  hans  seneste  Optræden  nærmest  saae  en 
Fjende  i  ham    og  ikke  mere  som  før  vare  rede  til  at  reise 

sig  for  ham.     Atter   maatte   han  da  falde  tilføie,    og  atter 
søgte  Henrik  at  binde  ham  ved  en  haitidelig  Ed. 

Rygtet  om  Jerusalems  Erobring  af  Saladin  1187  og  de 
Christnes  Nød  i  Palæstina  'nærmede  et  -Øieblik  Henrik  II  og 
Philip  August  til  hinanden.  Begge  toge  Korset  tilligemed 
Richard  og  forberedte  sig  til  Toget.  Som  saamange  andre 
Troubadourer  i  Anledning  af  de  forskjellige  Korstog,  stemte 
nu  Bertran  sin  ellers  saa  verdslige  Lyre  til  Korssang,  men 
han  har  stadig  mere  øie  for  den  ridderlige  end  for  den  reli- 
gieuse  Side  af  Foretagendet:  «Vor  Herre  opfordrer  selv  alle 
dristige,  tappre  og  lovpriste  Helte;  thi  aldrig  før  har  Krig 
og  Strid  bragt  ham  i  Nød,  men  af  denne  holder  han  sig  for 
haardt  betrængt,  thi  taget  er  det  sande  Kors,  og  Kongen  og 
den  hellige  Grav  trænge  til  Hjelp».  Med  Forbigaaelse  af 
Kong  Henrik  priser  han  Richard:  «Den,  som  er  Greve  og 
Hertug  og  skal  være  Konge,  har  sat  sig  i  Spidsen,  hvilket 
fordobler  hans  Hæder.  Thi  han  er  mere  begjerlig  efter  Hæ- 
der end  Nogen,  der  følger  de  to  Love,  de  Christnes  og  de 
Udøbtes*).  Sluttelig  berøres,  at  «han  nu  veed,  at  Philip  vil 
være  en  ret  Konge,  da  han  har  taget  Korset«.  Af  Kors- 
toget blev  imidlertid  Intet.  Der  havde  længe  været  Strid 
mellem  Richard  og  den  mægtigste  af  de  sydfranske  Lehns- 
herrer,  Raimon  af  Toulouse;  nu  forbandt  denne  sig  med 
de  utilfredse  aqvitaniske  Baroner,  sine  Naboer,  og  fik  lige- 
ledes Kong  Philip,  der  gjorde  Fordring  paa  en  Art  Lehns- 
høihed  over  Toulouse,  til  at  tage  sit  Parti  mod  Richards 
Overmagt.  Philip  klagede  desuden  ikke  med  Uret  over  den 
Behandling,  der  var  bleven  hans  Søster  Alice  tildeel.  Denne 
Prindsesse  var,  ligesom  fordum  hendes  Søster  Margrethe, 
under  en  af  de  mange  Fredslutninger  mellem  England 
og  Frankrig  bleven  bestemt  til  at  ende  de  uafladelige 
Krige  ved  at  knytte  Kongehusene  sammen,  idet  hun  for- 
lovedes med  Richard.  Da  hun  imidlertid  kun  var  et  Barn, 
blev  hun  opdragen  ved  det  engelske  Hof;  men  Henrik  holdt 

hende  indesluttet,  og  Forbindelsen  med  Richard  kom  aldrig 
istand,  medens  den  offentlige  Mening  beskyldte  Kongen  selv 
for  at  have  forført  hende.  Heller  ikke  denne  Gang  fornegtede 
Bertran  sit  Venskab  for  Richard,  skjøndt  hans  Landsmænd 
vare  paa  den  modsatte  Side.  Hvad  der  imidlertid  var  ham 
meest  om  at  gjøre,  var  at  puste  til  Krigsluen  ved  stadig  at 
tirre  Philip.  Denne  Konge  var  i  det  Hele  upopulair  mellem 
Troubadourerne;  hans  kloge  Politik,  der  kun  i  yderste  Til- 
fælde griber  til  Krig  og  altid  foretrækker  List  for  Magt, 
bragte  ham  vel  store  Resultater,  men  var  langt  forud  for 
Tiden,  der  forvexlede  den  med  Feighed  og  altid  lod  sig  be- 
stikke af  det  mere  glimrende,  ridderlige  Mod,  som  stedse  var 
rede  til  at  gribe  Sværdet  og  med  Forkj ærlighed  styrtede  sig 
i  Kamp  og  Fare  uden  at  beregne  Resultaterne.  Dette  repræ- 
senteredes i  al  sin  Voldsomhed  og  Ubetænksomhed  af  Ri- 
chard, og  hvor  taknemmelig  den  raa,  uforfærdede  Kri- 
gers Rolle  dengang  var  fremfor  den  statskloge  Konges,  frem- 
gaaer  af  Bertrans  Sammenligninger  mellem  begge  Fyrster. 
«Kong  Philip  holder  mere  af  Fred  end  en  skikkelig  Kartheu- 
sermunk;  Hr.  «Ja  og  Nei»  elsker  Krigen  mere  end  Nogen 
af  Algaierne«,  (berømte  Røverhøvdinger,  der  laae  i  stadig 
Kamp  med  Samfundet).  Andetsteds  hedder  det:  « Richard 
fanger  Harer  og  Løver  og  standses  hverken  af  Slette  eller 
Krat;  to  og  to  holder  han  dem  ved  sin  Styrke,  saa  at  ingen 
vover  at  røre  sig,  og  nu  vil  han  jage  store  -Ørne  med  Falk . . . 
Kong  Philip  jager  sine  Spurve  og  Smaafugle  med  Falke,  og 
hans  Mænd  tør  ikke  >sige  ham  Sandheden,  thi  lidt  efter  lidt 
lader  han  sig  ødelægge  af  Richard,  der  har  taget  Augouléme 
og  holder  Toulouse  besat.  Og  da  han  ikke  bryder  sig  om 
sit  Land,  saa  lad  ham  huske  sin  Søster  og  hendes  over- 
modige Fæstemand,  der  forlader  hende  og  ikke  vil  beholde 
hende,  ...  og  Kongen  af  Navarra  har  givet  sin  Datter  ham 
til  Mand,  hvorved  Skammen  bliver  endnu  større.  (Richard 
havde  trods  sin  ældre  Forbindelse  forlovet  sig  med  Berengaria, 
Datter  af  Kong  Sancho  af  Navarra).    Taber  han  saaledes  sin 

Ret,  medens  han  er  ung,  saa  vil  han  skamme  sig  derover, 
naar  han  bliver  gammel;  men  lad  blot  ikke  Franskmændene 
haabe  Noget . . .,  man  bryder  sig  hverken  om  deres  Ord  eller 
Fordringer  her  i  Poitou,  naar  Hr.  Eichard  og  Hr.  Bertran 
staae  sammen ».  «Krig  uden  Ild  og  Blod«,  hedder  det  videre, 
«fra  en  Konges  eller  stormægtig  Mands  Side,  naar  han  for- 
nærmes af  en  Greve,  er  ikke  noget  smukt  Ord.  Naar  han 
morer  og  feder  sig,  maa  han  huske,  at  man  bebreider  ham, 
endnu  ikke  at  have  brudt  nogen  Landse  i  et  Skjold«. 

Denne  Gang  synes  Bertran  imidlertid  at  have  taget  feil 
af  sin  Vens  Mening.  Thi  da  forst  Kong  Henrik  var  ind- 
dragen i  Striden,  heldede  Richard  mere  og  mere  til  Philip 
og  foreslog,  at  lade  de  franske  Baroner  dømme  i  Sagen,  saa 
at  Mange  meente,  at  hele  Striden  var  sat  i  Scene  efter  Af- 
tale mellem  ham  og  Philip.  Man  forsagte  Forlig,  og  nu 
saaes  det  tydeligt,  at  Richards  og  Philips  Interesser  faldt 
sammen,  idet  hiin  var  gaaet  ind  paa  Ægteskabet  med  Alice, 
som  Philip  nu  fordrede  fuldbyrdet  og  tillige  Svogeren  hyldet 
som  Konge  endnu  i  Faderens  Levetid.  Belært  af  de  Erfa- 
ringer, han  havde  gjort  ved  sin  ældste  Son,  afslog  Henrik 
dette.  Richard  lod,  som  om  han  heri  saae  et  Forsøg  af  Fa- 
deren paa  at  bestride  hans  Ret  som  Thronarving,  knælede  i 
Faderens  Paasyn  ned  for  Philip  og  bad  om  Forlehning  med 
alle  Englands  franske  Provindser,  hvilket  Philip  indrømmede. 
Den  ulykkelige  engelske  Konge  stod  nu  ved  Begyndelsen  til 
en  lignende  Strid  som  den,  han  havde  ført  med  sin  ældste 
Søn.  Atter  forlode  hans  Nærmeste  ham  for  at  tage  Sønnens 
Parti,  til  hvilket  nu  ogsaa  de  sydfranske  Provindser  sluttede 
sig.  Denne  Gang  slog  Henriks  Kraft  imidlertid  ikke  til:  han 
blev  syg  af  Sorg,  og  forsvarede  sig  kun  ved  geistlige  Ban- 
straaler,  hvilke  Richard  og  Philip  i  et  reent  verdsligt  An- 
liggende imidlertid  trodsede,  som  »lugtende  af  engelske  Ster- 
lings;« ja,  Richard  truede  i  sin  opblussende  Hidsighed  endog 
den  pavelige  Legat  paa  Livet.  Anjou  angrebes  paa  alle 
Kanter,  og  deri  engelske  Konge  blev  dreven  fra  den  ene  Stad 

til  den  anden.  Endelig  maatte  han  overgive  sig  paa  Naade 
og  Unaade  til  den  franske  Konge  som  sin  Lehnsherre,  ud- 
levere Alice,  betale  en  stor  Sum  og  tilgive  Richard  og  alle 
hans  Tilhængere.  Denne  Ydmygelse,  hans  svage  Tilstand  og 
et  voldsomt  Tordenveir,  der  end  yderligere  forfærdede  ham 
under  Modet  med  Philip,  kastede  ham  atter  paa  Sygeleiet. 
Da  han  her  skulde  underskrive  Fredsbetingelserne,  forlangte 
han  at  vide  Navnene  paa  dem,  han  skulde  skjænke  sin  Til- 
givelse som  Richards  hemmelige  Tilhængere.  Den  første  var 
Prinds  Johan,  hans  sidste  og  yngste  Son,  hvem  han  altid 
havde  troet  at  kunne  stole  paa  og  derfor  elsket  hoiest.  Dette 
var  den  ulykkelige  Fader  for  Meget ;  han  foer  op  i  Sengen, 
saae  sig  vildt  om  og  lod  Navnet  gjentage.  Derpaa  sank  han 
mat  tilbage  med  de  Ord:  "Lad  nu  Alt  gaae  som  det  vil; 
jeg  bryder  mig  ikke  mere  om  mig  selv  eller  Noget  i  denne 
Verden«.  Han  gav  Richard  Fredskysset,  som  det  var  fastsat, 
men  under  et  fremmumlet  ønske  om  Hævn,  hvilket  morede 
det  franske  Hof  meget.  Faa  Dage  efter,  6te  Juli  1189,  døde 
Henrik  i  Chinon,  under  Forbandelser  over  den  Dag,  da  han 
var  født,  og  de  Sanner,  han  efterlod.  Hans  Omgivelser  for- 
lede Liget  efter  at  have  plyndret  det,  og  først  flere  Dage 
efter  ble  ve  den  ulykkelige,  fordum  saa  mægtige  Fyrstes  Lev- 
ninger bisatte  i  Klosteret  Fontevrault.  Her  saae  Richard  et 
-Oieblik  sin  Faders  Liig,  men  fjernede  sig  strax,  greben  af 
Skræk,  idet  Liget,  som  Sagnet  fortæller,  begyndte  at  blade  af 
Næse  og  Mund,  som  efter  Middelalderens  Folketro  den  Myr- 
dedes ved  Morderens  Nærmelse. 


VL 

En  af  Richards  første  Regjeringshandlinger  var  at  befrie 
sin  Moder,  Dronning  Eleonora,  fra  den  langvarige  Fængsling, 
som  hun  tildeels  skyldte  sine  Sanners  Optræden;  og  hun  ud- 
avede baade  under  hans  og  Kong  Johans  Regjering  stor  Ind- 
flydelse.    Derpaa  forberedte  han  det  Korstog,  som  saalænge 


Bertran  de  Bom.  295 

havde  været  paa  Tale,  men  som  Faderens  forsigtige  Politik 
altid  havde  udsat,  medens  det  hailig  tiltalte  Richards  æven- 
tyrlige  og  krigslystne  Sind.  Bertran  de  Born  udsendte  atter 
en  Korssang,  nærmest  rigtignok  til  Ære  for  Kongen  af  Jeru- 
salem, Conrad  af  Montferrat,  som  var  stedt  i  stor  Nød  i 
Kampen  mod  Saladin.  «Hr.  Conrad  har  størst  Friis  af  Alle, 
der  reise  sig  om  Morgenen ,  han  som  forsvarer  sig  hist  i 
Syrien  mod  Hr.  Saladin.  Gud  hjælpe  ham,  da  Hjælpen  ellers 
tøver;  ham  ene  skyldes  Hæderen,  da  han  ene  lider  Møien. 
Kun  for  hans  Skyld  synger  Digteren  uden  at  tage  Hensyn  til 
Ven  eller  Uven»,  og  han  frygter  heller  ikke  for  at  bebreide 
Philip  og  Richard  deres  Toven,  «de  spotte  Gud  ved  at  have 
taget  Korset  uden  at  tale  et  Ord  om  at  drage  afsted ».  Siden 
retter  han  sig  imidlertid:  « Kong  Richard  er  saa  brav,  at  han 
vil  drage  afsted,  og  Kong  Philip'  stikker  i  Søen  med  andre 
Konger  og  saa  stor  Magt,  at  de  vel  skulle  seire«.  Det  gik 
forresten  Bertran  som  saa  mange  andre  Troubadourer:  de 
vilde  nok  synge  om  det  hellige  Lands  Erobring,  men  ikke 
selv  offre  Noget  derfor,  og  saa  stor  var  det  ridderlige  Galan- 
teries Magt,  at  en  Elskovsforbindelse  gjaldt  som  en  antagelig 
Undskyldning  for  ei  at  deeltage  i  den  hellige  Krig:  «Hr. 
Conrad,  jeg  anbefaler  Eder  til  Jesus;  selv  vilde  jeg  have 
været  derovre  hos  Eder,  det  forsikkrer  jeg  Eder,  men  jeg  op- 
gav det,  fordi  Grever,  Hertuger,  Konger  og  Fyrster  tøvede 
saalænge,  og  siden  saae  jeg  min  skjønne,  blonde  Dame,  og 
mit  Hjerte  mattedes;  for  et  Aar  siden  vilde  jeg  have  været 
derovre n.  Og  han  slutter  sit  Digt:  « Sandt  er  det,  at  jeg 
anbefaler  mig  til  en  saadan  Dame,  at  hvis  Korstoget  ikke 
behager  hende,  troer  jeg  ikke,  at  jeg  indlader  mig  derpaa«. 
Conrad  fik  forresten  liden  Glæde  af  den  Hjælp,  Korstoget 
skulde  bringe  ham ,  idet  Richard  tog  sig  af  hans  Medbeiler 
til  Jerusalems  Krone,  Guy  de  Lusignan,  og  Conrad  blev 
myrdet  af  Udsendinge  fra  Assasinernes  fanatiske  muhame- 
danske Sect  —  Mange  paastode,  efter  Anstiftelse  af  Richard. 
Dennes  Forberedelser  til  den  hellige  Krig  bestode  i  voldsomme 

Pengeudpresninger,  (han  erklærede  at  « ville  sælge  London, 
naar  han  kunde  finde  en  Kjober«),  der  foranledigede  en  blodig 
Jødeforfølgelse,  hvori  liden  imidlertid  saae  en  Gud  velbeha- 
gelig Indledning  til  Kampen  med  de  Vantroe.  Efter  at  have 
sluttet  Pagt  og  Vaabenbroderskab  med  Philip,  indskibede  han 
sig,  men  alt  under  Opholdet  paa  Sicilien  førte  Richards 
Overmod  til  Uenighed  mellem  Kongerne,  hvorved  Giftermaalet 
med  Alice  atter  kom  paa  Tale.  Da  dette  nu  ikke  mere  kunde 
fremme  Richards  Planer,  erklærede  han  det  med  cynisk  Lige- 
fremhed for  umuligt  formedelst  Prindsessens  Forhold  til  hans 
Fader,  og  Philip  maatte  afstaae  fra  sin  Fordring  mod  en 
Sum  Penge,  hvorpaa  Richard  ægtede  Prindsesse  Berengaria. 
Begivenhederne  paa  Korstoget,  hvori  Bertran  ikke  deel- 
tog,  vedkomme  os  ikke.  Det  er  bekjendt,  hvorledes  Philip, 
kjed  af  idelig  at  stødes  af  Richards  Overmod  og  overstraales 
af  hans  Tapperhed,  forlod  sin  Forbundsfælle  og  drog  hjem. 
Samtidig  var  der  i  England  udbrudt  Strid  mellem  det  af 
Richard  indsatte  Regentskab  og  hans  Broder  Johan,  hvem 
Kongen  af  en  i  hans  Familie  let  forklarlig  Mistillid  ingen 
Deel  havde  givet  i  Regjeringen.  Johans  Parti  fik  Overhaand, 
og  uden  ligefrem  at  reise  Oprørsfanen  mod  sin  Broder  søgte 
han  paa  alle  Maader  at  befæste  sin  Magt  og  nærmede  sig 
Philip  August,  der  paa  sin  Side  ved  sin  Hjemkomst  af  Paven 
havde  ladet  sig  løse  fra  sin  Vaabenbroderskabsed  til  Richard 
og  forberedte  sig  til  hjemme  at  tage  Opreisning  for,  hvad 
han  paa  Korstoget  havde  maattet  taale.  Han  klagede  over- 
alt over  Richards  Opførsel,  lod,  som  om  han  troede  sit  Liv 
truet  af  Assasinernes  Dolke,  som  Richard  alt  havde  vendt 
imod  Conrad  af  Montferrat,  og  omgav  sig  derfor  med  en  Liv- 
vagt, der  styrkede  hans  Magt.  Han  indgik  ogsaa  sit  ulyk- 
kelige Ægteskab  med  Ingeborg  af  Danmark  for  i  Medgift  at 
faae  de  danske  Fordringer  paa  England  og  en  Hjælpehær, 
eller  ialtfald  en  Sum  Penge  til  at  føre  Krigen  for.  Disse 
betænkelige  Omstændigheder  kaldte  Richard  hjem  1192,  uden 
at  hans  Tog  havde  ført  til  noget  Resultat.     Hans  bekjendte 

Fangenskab  i  Tydskland  gav  hans  Fjender  Tid  til  at  fuldende 
deres  Forberedelser,  men  endelig  slap  han  fri  mod  Løsepenge 
1194,  skjøndt  hans  Broder,  der  nu  formeligt,  men  forgjæves, 
havde  forsøgt  at  lade  sig  hylde  i  England  og  derpaa  taget  de 
franske  Provindser  til  Lehn  af  Philip  samt  lovet  at  ægte 
den  meget  omtalte  Prindsesse  Alice,  bød  Keiseren  store  Sum- 
mer for  at  forlænge  Fangenskabet.  Da  Kong  Philip  hørte 
Kichards  Frigivelse,  skrev  han  til  sin  Forbundsfælle  Johan: 
"Vogt  Eder,  Djævelen  er  sluppen  løs!»  Johan  fulgte  dette 
Kaad  noget  anderledes,  end  det  var  meent,  thi  næppe  var 
Richard  landet,  havde  ved  sin  blotte  Nærværelse  bragt  Eng- 
land til  Lydighed  og  var  med  de  der  udpressede  Pengesum- 
mer gaaet  over  til  Normandiet  for  at  begynde  Krigen,  før 
Johan  bad  om  Naade,  idet  han  forbandt  Forræderi  med 
Feighed  og  ved  et  lumsk  Overfald  lod  sine  franske  Allierede 
i  Evreux  dræbe,  for  at  kunne  overgive  Richard  Byen.  Paa 
Dronning  Eleonores  Forbøn  tilgav  Richard  ham  med  de  om 
Kundskab  til  Broderens  Charakteer  vidnende  Ord:  «jeg  haa- 
ber  ligesaa  hurtigt  at  skulle  glemme  hans  Brøde,  som  han 
vil  glemme  min  Tilgivelse". 

Krigen  med  Frankrig,  som  nu  udfyldte  Richards  sidste 
Aar,  svarede  hverken  til  de  to  Kongers  indbyrdes  Had  eller 
deres  Landes  tilsyneladende  Magt.  Finantserne  vare  udtømte, 
Lehnshærene  ikke  til  at  stole  paa,  og  Krigen  førtes  med 
smaa  uafgjørende  Træfninger  i  Anjou  og  Normandiet,  idet 
Kongerne  mættede  deres  Had  med  Mord  og  Brand,  med 
Plyndring  og  Grusomheder  mod  Fanger  og  Værgeløse  i 
Mangel  af  at  kunne  føre  noget  afgjørende  Slag.  Hvert  øie- 
blik  afbrødes  Kampen  af  Underhandlinger  og  Fredslutninger, 
som  med  sædvanlig  Troløshed  atter  brødes,  naar  en  af  Par- 
terne fandt  sin  Fordeel  derved.  Her  har  denne  Krig  kun 
Betydning,  forsaavidt  den  førtes  i  Syden,  hvor  de  aqvitaniske 
Baroner  strax  havde  sluttet  sig  til  Philip  og  reist  Oprørs- 
fanen  mod  Richard,  deres  gamle  Allierede,  men  nu  Repræ- 
sentanten for  det  forhadte  engelske  Herredømme.   Biographien 

fortæller:  «Da  Kong  Richard  var  dragen  over  Havet,  sam- 
mensvore  alle  Baronerne  i  Limousin  og  Perigord  sig  og  sam- 
lede en  stor  Hær  og  droge  mod  de  Slotte  og  Borge,  som  Hr. 
Richard  havde  taget  fra  dem.  Og  saaledes  bekæmpede  og 
toge  de  alle  dem,  som  forsvarede  sig,  og  gjenerobrede  meget 
af  det,  som  Hr.  Richard  havde  berøvet  dem.  Og  da  Hr. 
Richard  var  kommen  tilbage  fra  hiinsides  Havet  og  var 
sluppen  ud  af  Fængslet,  blev  han  meget  vred  og  bedrøvet 
over  de  Slotte  og  Borge,  som  Baronerne  havde  frataget  ham, 
og  begyndte  at  true  dem  haardt  med  at  forjage  og  ødelægge 
dem.  Men  formedelst  den  Understøttelse,  som  Kongen  af 
Frankrig  havde  ydet  og  ydede  dem,  brød  Vicomten  af  Lirao- 
ges  og  Greven  af  Perigord  sig  ikke  om  hans  Trusler,  men 
sendte  Bud  og  lod  ham  sige,  at  han  var  bleven  for  voldsom 
og  overmodig,  og  at  de,  enten  han  vilde  eller  ei,  nok  skulde 
gjøre  ham  mild  og  høflig  og  ydmyg  og  revse  ham  i  Kamp«. 
Det  var  Noget  for  Bertran  de  Born,  der  under  Korstoget 
var  bleven  hjemme  og  som  Richards  troe  Mand,  der  ikke  vilde 
deeltage  i  Reisningen,  havde  maattet  udstaae  en  Deel  af  sine 
gamle  Forbundsfæller,  hvilke  nu  tillige  støttede  hans  Broder 
Constantin.  «Som  den,  der  ikke  havde  anden  Glæde  end  at 
stifte  Krig  mellem  Baronerne«,  var  han  ikke  seen  til  ved  sin 
Sang  at  hidse  Richard  til  at  tage  Hævn  for  de  Fornærmelser, 
der  vare  tilføiede  dem  Begge.  «Da  vore  Baroner  tænke  paa, 
i  Kamp  at  revse  Herren  af  Bordeaux,  saa  han  skal  blive 
mild,  fornuftig  og  velopdragen,  saa  vil  det  anstaae  ham  ilde, 
om  han  ikke  nu  bliver  saa  grov,  at  Enhver  maa  være  glad, 
om  han  blot  faaer  et  Svar  af  ham,  og  de  maae  ikke  tage 
ilde  op,  om  han  baade  rager  og  klipper  dem.  En  Skjændsel 
vil  det  være  for  ham,  om  han  saaledes  spilder  sin  Møie  i  Li- 
mousin, hvor  han  har  afskudt  mangen  Piil  mod  saa  mange 
Taarne,  opført  og  nedbrudt  saa  mange  Mure  og  Tinder, 
ødelagt  saa  mange  Slotte,  røvet,  skjændet  og  brugt  saa  megen 
Rigdom,  givet  og  modtaget  saa  mangt  et  Hug,  og  hdt  saa 
megen  Hunger  og  Tørst ». 

I  Aaret  1195  fik  Richard  saavidt  Ro  i  de  nordlige  Pro- 
vindser,  at  han  kunde  vende  sig  mod  de  oprørske  sydfranske 
Vasaller.  Men  Philip  kom  dem  tilhjelp,  og  Biographien  inde- 
holder en  udførligere  Beretning  om,  hvorledes  Philip,  forladt 
af  de  bestukne  Champagnere,  ved  Geistlighedens  Mellemkomst 
maatte  soge  en  ydmygende  Fred.  «0g  begge  Kongerne  bleve 
karrige,  gjerrige  og  begjerlige,  og  vilde  ikke  holde  Hær  eller  give 
Penge  ud  uden  til  Falke  og  Høge  og  Hunde  og  Mynder  og  til 
at  kjøbe  Lande  og  Besiddelser  og  gjøre  Uret  mod  deres  Ba- 
roner; hvorfor  alle  Frankrigs  og  alle  Kong  Richards  Baroner 
bleve  bedrøvede  og  nedslagne,  fordi  der  var  sluttet  Fred,  da 
enhver  af  de  to  Kongen  var  bleven  paaholdende  og  smaalig. 
Hr.  Bertran  de  Born  var  mere  bedrøvet  end  nogen  af  de 
andre  Baroner,  fordi  Ingen  elskede  mere  Krig  og  især  Krigen 
mellem  de  to  Konger,  thi  naar  de  to  Konger  havde  Krig 
sammen,  fik  han  af  Kong  Richard  Alt,  hvad  han  vilde,  af 
Gods  og  Hæder  og  var  frygtet  af  begge  Konger  for  sin  Tun- 
ges Skyld.  Derfor,  paa  Grund  af  sit  ønske  om  at  Kongerne 
maatte  begynde  Krigen  igjen,  og  fordi  han  saae  de  andre 
Baroners  ønske  derom,  digtede  han  den  Sirventes: 
"Baronerne  nu  føle  Sorg  og  Vrede. » 

«Da  Baronerne  ere  vrede  og  sorgbetyngede  over  denne 
Fred  mellem  de  to  Konger,  vil  jeg  digte  en  saadan  Sang  at, 
naar  den  bliver  bekjendt.  Enhver  skal  længes  efter  Krig.  Jeg 
skjøtter  ikke  om  en  Konge,  som  holder  Fred,  naar  man  røver 
fra  ham,  og  han  taber  sin  Ret,  før  han  har  tilkæmpet  sig 
sine  Fordringer.  Vist  have  Burgundere  og  Franskmænd  om- 
byttet deres  Hæder  med  Skjændsel,  efter  hvad  jeg  hører,  og 
det  holder  man  for  Feighed  af  en  væbnet  Konge,  naar  han 
staaer  i  Marken,  at  søge  Underhandlinger;  bedre  vilde  det 
min  Tro  have  været  for  Kong  Philip  at  fægte,  end  i  Vaaben 

at  underhandle  med  Kirkens  Mægling Har  den  engelske 

Konge  viist  Kong  Philip  Gavmildhed,  saa  maa  han  vel  takke 
ham  derfor,  thi  han  uddeelte  saamegen  engelsk  Mønt,  at 
Sække  og  Remme   (til  at  trække  dem  sammen  med)   bleve 

sjeldne  i  Frankrig,  og  det  var  ikke  Krigerne  fra  Anjou  og 
Mans,  men  Sterlings  ...  der  beseiréde  Mændene  fra  Cham- 
pagne   •>    Efter  dette  Udfald  mod  Richard  vender  Digteren 

atter  sin  Satire  mod  Philip,  der  meest  trængte  til  at  tirres, 
og  minder  ham  om  alle  de  Lande,  han  har  tabt.  Men  Ri- 
chards eget  Overmod  begunstigede  meest  af  Alt  Baronernes 
ønsker  om  at  faae  Krigen  igang  igjen,  saa  at  Kongerne  atter 
maatte  komme  til  at  trænge  til  deres  Mænd  og  stræbe  at 
sikkre  sig  dem  ved  Gaver  og  Gunstbeviisninger.  «Kong  Ri- 
chard blev  meget  overmodig  ved  denne  Fred  og  begyndte  at 
begaae  Uret  og  Overgreb  i  Kongen  af  Frankrigs  Lande,  som 
grændsede  til  Hr.  Richards;  og  Kong  Philip  klagede  til  dem, 
som  havde  mæglet  Fred  mellem  de  To.  Kong  Richard  vilde 
for  deres  Skyld  hverken  gjøre  det  Ene  eller  det  Andet,  hvor- 
for der  blev  aftalt  en  Sammenkomst,  hvor  de  kom  sammen 
paa  Grændsen  af  Touraine  og  Berry,  og  Kong  Philip  klagede 
meget  over  Hr.  Richard,  hvorfor  de  Begge  kom  til  store  og 
haarde  Ord,  saa  Hr.  Richard  erklærede  ham  for  en  Løgner 
og  kaldte  ham  for  en  elendig  Kryster,  og  de  undsagde  hin- 
anden og  skiltes  i  Vrede.  Og  da  Bertran  de  Børn  hørte,  at 
de  vare  skiltes  som  Uvenner,  blev  han  meget  glad , . .  Men 
hvad  Hr.  Bertran  saa  sagde  i  Digte  eller  Sirventes  til  Kong 
Philip,  og  skjøndt  han  mindede  ham  om  den  Skam  og  Tort, 
han  havde  lidt  i  Ord  og  Gjerning,  vilde  han  dog  ikke  krige 
med  Kong  Richard,  men  Hr.  Richard  begyndte  Krig,  da  han 
saae  Kong  Philips  Feighed,  og  røvede,  indtog  og  brændte 
Slotte,  Borge  og  Byer  og  dræbte  og  fangede  Mænd,  hvorover 
alle  Baronerne,  hvem  Freden  mishagede,  bleve  meget  glade. 
Hr.  Bertran  de  Born  meest  af  Alle,  fordi  han  elskede  Krig 
mere  end  andre  Mænd,  og  fordi  han  troede,  at  Kong  Richard, 
hvem  han  kaldte  Ja  og  Nei,  havde  begyndt  Krigen  paa  hans 
Ord ...»  Biographien  henfører  endnu  flere  Sirventes  til  denne 
Krig,  af  hvilke  nogle  dog  alt  ere  nævnte  som  rettere  hen- 
hørende til  tidligere  Begivenheder.  Dog  er  der  endnu  en, 
der  i  sin  Begyndelse  minder  meget  om  de  vilde  Krigsdithy- 

ramber  og  den  Glæde  ved  Blodsudgydelse  og  ødelæggelse,  vi 
tidligere  have  seet  Exempler  paa,  men  hvis  Slutning  vidner 
om  hans  bestandige  Hengivenhed  for  Richard,  hvis  Fjender 
han  vel  hidsede  for  at  have  den  Fornøielse  at  bekæmpe  dem, 
men  for  hvem  han  gjerne  vilde  vove  Livet.  Han  glæder  sig 
over  at  skulle  leve  mellem  Trompeter  og  Trommer,  Standarter 
og  Bannere,  sorte  og  hvide  Heste;  «det  vil  blive  en  god  Tid, 
Faa  skal  man  tage  Pengene  fra  Aagerkarlene  og  Den  skal 
blive  rig,  som  griber  dristigt  til« ,  og  han  er  meget  tilfreds 
med,  at  man  saa  paa  Veien  hverken  skal  see  Lastdyr  eller 
Kjøbmænd  eller  nogen  Borgermand,  som  jo  skjælver.  Slut- 
ningen er:  "Naar  Kongen  kommer,  haaber  jeg  til  Gud,  at 
jeg  enten  skal  være  i  Live  eller  nedhugget;  hvis  jeg  er  ilive, 
saa  er  det  en  stor  Glæde  for  mig,  men  døer  jeg,  saa  er  det 
mig  en  Forløsning!« 

Midt  i  Richards  og  Philips  Krige  standser  Bertran  de 
Borns  Biographi,  og  senere  end  denne  Tid  er  heller  ingen  af 
hans  Sirventes.  1199  fandt  Richard  Løvehjerte  i  en  ubety- 
delig Privatfeide  en  hans  Berømmelse  lidet  væi:dig  Død  ved 
et  Pileskud  under  Beleiringen  af  Slottet  Chalus  ved  Limoges, 
hvor  der  var  fundet  en  Skat,  hvilken  han  som  Lehnsherre 
gjorde  Fordring  paa,  medens  hans  bestandig  oprørske  Vasal, 
Vicomte  Aimar,  meente,  at  han  kunde  hjælpe  sig  med  en 
Deel  deraf.  Bestræbelsen  for  at  fastholde  den  unaturlige 
Magt  over  de  utilfredse  sydfranske  Lehn  skulde  blive  skjæb- 
nesvanger  for  hele  denne  Kongeslægt:  «Telum  Limogiæ  occidit 
leonem  Angliæ».  Medens  Troubadourerne  aldrig  forsømte  at 
ledsage  deres  mægtige  Beskytteres  Død  med  en  Klagesang, 
og  medens  flere  andre  Sangere  have  viet  den  løvehjertede 
Konge  en  saadan,  har  Bertran,  der  af  Alle  stod  ham  nær- 
mest og  satte  meest  Priis  paa  hans  ridderlige  Dyder,  ikke 
sunget  ham  noget  Drapa,  der  kunde  afgive  en  Modvægt  mod 
den  aldeles  modsatte  Bedømmelse,  en  en*gelsk  Nonne  giver 
Kongen  i  sin  Gravskrift:  "Gjerrighed,  Hoer,  blind'  Begjær 
have  i  ti  Aar  hersket  paa  Englands  Kongestol;  en  Armbrøst 

har  styrtet  dem  fra  Thronen»,  Paa  den  Tid  maa  Bertran 
altsaa  have  ophørt  at  bekymre  sig  om  denne  Verdens  Anlig- 
gender; død  var  han  imidlertid  næppe.  Biographien  siger 
kun:  «han  levede  længe  i  Verden  (o:  som  Lægmand), 
og  derpaa  traadte  han  ind  i  Cistercienserordenen«.  Det  store 
Fleertal  af  Troubadourerne  endte  et  af  letsindig  Elskov  og 
ødelæggende  Kamp  optaget  Liv  med,  naar  Kræfterne  ikke 
mere  sloge  til,  at  vie  Gud  det,  som  ikke  længere  duede  i 
Verden.  Dog  maa  det  ikke  glemmes,  at  en  udvortes  men 
stærk  Religieusitet  i  Middelalderen  paa  en  underlig  mechanisk 
Maade  forbandt  sig  med  det  vildeste  og  efter  vore  Anskuel- 
ser ugudeligste  Liv.  Naar  nu  Livets  Tummel  ikke  længere 
overdøvede  denne  Religionens  Røst,  vandt  den  Overhaand  og 
drev  til  Anger  og  Bod  i  Klosteret;  disse  stærke  Mænd  trængte 
til  stærke  Rystelser;  naar  det  ydre  Livs  Lidenskaber  ikke 
længere  tilbød  dem,  fandt  de  dem  i  den  indre  Syndeskræk. 
Dette  gjælder  navnlig  en  Charakteer  som  Bertrans;  en  stille, 
eensformig  Alderdom  paa  hans  Borg  maatte  være  ham  utaa- 
lelig,  hvorimod  en  stærk  Overgang  og  Modsætning  mellem 
den  vilde  Krigertilværelse  og  Askesen  i  Klostrets  eensomme 
Celle,  under  den  strenge  Regel  og  bag  den  hvide  Cistercien- 
serkutte,  nok  kan  have  tiltalt  hans  Fantasi.  Imidlertid  var 
det  næppe  Alder  og  Kraftløshed,  der  drev  ham  i  Kloster. 
Det  pludselige  Ophør  af  hans  rastløse  Virken,  der,  medens 
de  Kampe  endnu  rasede,  hvori  han  havde  taget  saa  levende 
Deel,  uden  Overgang  afløses  af  fuldstændig  Taushed,  lader  os 
slutte  til  en  eller  anden  ubekjendt  Begivenhed,  der  har  gjort 
et  rystende  Indtryk  paa  ham,  vendt  Blikket  indad  og  opad 
og  indgivet  ham  Anger  og  Afsky  for  hans  hidtidige  vilde 
Rasen.  Saadanne  Omslag  ere  i  Middelalderen,  da  Følelsens 
og  Stemningens  Herredømme  saa  ganske  overveiede  Reflexionen, 
ingenlunde  ualmindelige.  I  sit  Tilflugtssted,  et  af  den  i 
Midtfrankrig  opstaåede  og  meget  mægtige  Cisterciencerordens 
Klostre,  Dalon  i  Limousin,  kan  han  da  vel  som  en  rolig 
Tilskuer  have  oplevet  Enden  paa  de  Krige    mellem  England 

Og  Frankrig,  i  iivilke  han  selv  havde  spillet  en  saa  vigtig 
Rolle,  og  Sydfrankrigs  gjentagne  Opstande  mod  den  usle  Jo- 
han uden  Land,  i  hvilke  hans  egen  San,  Bertran  de  Born 
den  Yngre,  deeltog  baade  som  Ridder  og  Troubadour;  have 
seet  Philip  Augusts  fuldstændige  Seir  over  Frankrigs  Arve- 
fjende, Huset  Plantagenet,  og  Inddragelsen  af  aUe  de  franske 
Lehn,  ja  endog  Begyndelsen  af  Albigenserkrigene  (1216),  ved 
hvilke  hele  Provence  blev  underkastet  Kongen  af  Frankrigs 
Scepter  og  mistede  den  større  eller  mindre  nationale  Selv- 
stændighed, det  saa  længe  havde  nydt  og  for  hvilken  det  saa 

tappert  havde  kæmpet. 

J.  Paludan, 


^ 

JN  aar  vi  henlede  Læserens  Opmærksomhed  paa  det  første  Slag 
ved  Trafalgar,  Natten  mellem  den  12te  og  13de  Juli  1801, 
da  er  det  ikke,  fordi  dette  udøvede  nogen  stor  Indflydelse 
paa  Verdensbegivenhedernes  Gang,  men  fordi  selve  Slaget  og 
de  nærmest  forudgaaende  Begivenheder  afgive  slaaende  Ex- 
empler  paa  Krigslykkens  Omskiftelser  og  paa,  i  hvor  hm  Grad 
England  i  Aarhundredets  Begyndelse  kunde  trække  Vexler 
paa  sine  Søfolks  Overlegenhed  ligeoverfor  Spanierne  og  Fransk- 
mændene, saa  tappre  som  disse  forresten  kunde  være. 

Da  General  Bonaparte  kom  tilroers  i  Frankrig,  indsaae 
han  snart  Vigtigheden  af  at  reorganisere  den  franske  Flaade, 
som  Revolutionen  saa  fuldstændigt  havde  ødelagt,  ikke  mindst 
ved  med  eet  Slag  at  have  knækket  det  adelige  Søofficeers- 
corps,  der  i  Sømandsdygtighed  havde  viist  sig  ikke  at  staae 
tilbage  for  noget  Officeerscorps  i  Verden.  En  Marine  skabes 
imidlertid  ikke  i  en  Haandevending;  Flaader  fremstaae  ikke 
ved  Magtsprog;  dertil  ere  deres  Bestanddele  for  sammensatte, 
og  fremfor  Alt  stilles  der  til  Marinernes  Personel  de  største 
Fordringer  i  Retning  af  aarelang  Erfaring  og  Samarbeiden, 
og  det  vilde  hverken  Bonaparte  eller  senere  Napoleon  nogen- 
sinde ret  indsee  eller  bøie  sig  for. 

I  Middelhavet  skulde  der  bringes  en  stærk  Flaade  til- 
veie;   flere  Linieskibe  6g  Fregatter  laae  fra  Begyndelsen  af 


*)  Efter  franske  og  engelske  Kilder. 

Aaret  1801  seilklare  i  Toulon,  og  benyttende  sig  af  Madri- 
derhofFets  Svaghed  udvirkede  den  franske  Kegjering,  at  sex 
spanske  Linieskibe,  der  laae  i  Cadix,  skulde  bemandes  med 
franske  Besætninger.  Forat  iværksætte  de  franske  og  spanske 
Skibes  Forening  afseilede  en  af  Frankrigs  bedste  Admiraler, 
Contre- Admiral  Linois  fra  Toulon  med  Linieskibene  « Formi- 
dable« 80  Kanoner,  «rindomptable»  (80),  <«Desaix  (74)  og 
Fregatten  ((Muiron«  (44).  I  Strædet  ved  Gibraltar  fik  Linois 
Underretning  om,  at  Contre  -  Admiral  Sir  James  Saumarez, 
en  af  Englands  meest  prøvede  og  erfarne  Sømænd,  der  havde 
været  med  i  flere  af  Datidens  store  Søslag*),  holdt  Cadix 
blokeret  med  sex  Linieskibe  (fem  paa  74  og  et  paa  80  Ka- 
noner), hvorfor  den  franske  Admiral  den  5te  Juli  bestemte 
sig  til  at  gaae  tilankers  omtrent  en  Miils  Vei  fra  Gibraltar  i 
Algesiras  Bugten  for  der  at  lægge  sine  Skibe  tæt  ved  Land, 
dækkede  af  Landbatterier,  men  især  af  et  Batteri,  opført  paa 
en  lille  -0,  der  laa  tæt  ved  de  franske  Skibes  ene  Fløi. 

Samme  Dag  fik  den  engelske  Admiral  Underretning  om 
de  Franskes  Stilling,  og  uden  at  betænke  sig  hævede  han 
øieblikkelig  Blokaden  i  Haab  om  hurtigt  at  kunne  bemæg- 
tige sig  den  franske  Eskadre  og  om  at  kunne  naae  til- 
bage til  Cadix,  pinden  de  spanske  Skibe  vare  blevne  seil- 
klare. Med  god  Vind  løb  den  engelske  Eskadre  Strædet  ved 
Gibraltar  ind,  og  Saumarez,  der  havde  været  Næstcomman- 
derende  ved  Aboukir,  gav  sine  Skibe  Ordre  til  at  efterligne 
Nelsons  Maneuvre  ved  at  være  klare  til  at  ankre  og  ved  at 
lægge   sig    baade   inden-  og  udenfor  de  fjendtlige  Skibe  og 


')  Foruden  at  have  deeltaget  i  mindre  Fægtninger  havde  Saumarez 
nemlig  som  Linieskibschef  deeltaget  i  følgende  Søslag:  I  Slaget 
den  12te  April  1782  under  Øen  Dominique  i  Vestindien,  hvor  Ad- 
miral Rodney  slog  Franskmændene;  i  Slaget  udfor  l'Orient  den  23de 
Juni  1795,  hvor  Admiral  Bridport  slog  Franskmændene;  i  Slaget 
ved  St.  Vincent  den  14de  Februar  1797,  hvor  Jervis  slog  Spani- 
erne; i  Slaget  ved  Aboukir  den  1ste  August  1798,  hvor  Admiral 
Nelson  slog  Franskmændene. 
Historisk  Archiv.    1872.     II.  20 

saaledes  bringe  disse  under  dobbet  Ild;  men  Saumarez  havde 
her  i  Linois  en  dygtigere  Modstander,  end  Nelson  tre  Aar 
tidligere  havde  havt  ved  Aboukir  i  Admiral  Brueys. 

Det  engelske  Linieskib  « Venerable«  (74),  hvis  Chef,  den 
dygtige  Capitain  Hood,  kj endte  Farvandet,  gik  forrest  og 
skulde  vise  Veien  imellem  Land  og  de  franske  Skibe.  Det 
var  en  vanskelig  Maneuvre:  tæt  under  Land,  inde  i  Bugten, 
begyndte  Vinden,  som  saa  ofte  er  Tilfældet,  at  doe  hen  og 
blive  omlobende;  « Venerable«  havde  stor  Vanskelighed  ved 
at  maneuvrere;  Skibet  kunde  ikke  bringes  i  Ilden  paa  den 
gunstigste  Maade;  Capitain  Hood  lod  Ankret  falde  tidligere, 
end  det  var  bestemt,  og  aabnede  Klokken  halv  ni  om  For- 
middagen den  6te  Juli  en  heftig  Ild  paa  sex  Hundrede  Alens 
Afstand  mod  det  nærmeste  franske  Linieskib,  omtrent  paa 
samme  Tid  som  Admiral  Linois  gav  alle  sine  Skibe  Befaling 
til  at  kappe  Ankertougene  og  sætte  paa  Land.  Katastrophen 
ved  Aboukir  stod  for  levende  for  ham  til  ikke  at  gj^re  Alt 
for  at  undgaae  Admiral  Brueys's  Skjæbne,  og  ved  den  givne 
Befaling  frelste  han  sine  Skibe  fra  at  komme  under  dobbelt 
Ild.  Medens  disse  for  en  svag  Brise  langsomt  dreve  paa 
Grund,  lede  de  betydeligt  af  de  engelske  Skibes  Kanoner, 
men  snart  kom  to  af  disse  sidste  i  en  hoist  uheldig  Stilling. 
Under  en  Vending  stodte  saaledes  « Hannibal«  (74)  paa  Grund 
udfor  et  Landbatteri,  paa  samme  Tid  som  det  nærmest  lig- 
gende franske  Skib  kunde  beskyde  det  langskibs,  og  efter  at 
have  mistet  Halvdelen  af  sin  Besætning  strøg  det  Flaget. 
Et  andet  engelsk  Skib  «Pompée»  (74)  —  et  forhenværende 
fransk  Linieskib,  som  Englænderne  havde  taget  i  Toulon  — 
negtede  engang  at  vende  i  det  for  Maneuvrerne  saa  ugun- 
stige Veir  og  laa  i  nogen  Tid  udsat  for  det  franske  Admiral-' 
skibs  langskibs  Ild,  der  anrettede  stor  ødelæggelse  derombord. 
Et  Par  Timers  Tid  var  saaledes  gaaet  hen  under  en  voldsom 
Kanonade;  Tabene  paa  begge  Sider  vare  overordentlig  store, 
da  Skibene  laa  saa  nær  hverandre;  af  de  tre  franske  Linie- 
skibschefer vare  saaledes  de  to  faldne;   men  skjønt  Sagerne 

stode  slettest  for  de  Engelske,  der,  som  vi  have  seet,  havde 
mistet  et  Linieskib,  vilde  Saumarez,  hvis  Planer  den  franske 
Admiral  havde  bragt  saa  totalt  til  at  strande  ved  at  land- 
sætte sine  Skibe,  ikke  give  tabt. 

Et  af  de  engelske  Linieskibe  fik  nemlig  nu  Befaling  til 
at  bemægtige  sig  Batteriet  paa  den  før  omtalte  lille  ø.  Som 
det  saa  ofte  var  Tilfældet  i  denne  Periode,  havde  Fransk- 
mændene saare  ringe  Gavn  af  deres  spanske  Allierede;  Bat- 
teriet havde  næsten  ikke  løsnet  et  Skud  endnu,  og  havde 
Englænderne  bemægtiget  sig  dette,  kunde  Slaget  have  taget 
en  heel  anden  Vending.  De  engelske  Fartøier  vare  allerede 
underveis,  da  Chefen  for  den  franske  Fregat  «Muiron»  skyndte 
sig  at  kaste  hundrede  Mand  ind  paa  øen.  En  velrettet  Ild 
mod  Linieskibet  «Ponysée»  tvang  dette  næsten  afmastet  til 
at  trække  sig  tilbage,  og  flere  franske  Beretninger  beskylde 
Chefen  for  at  have  strøget  Flaget,  men  heist  det  igjen,  da  en 
opspringende  Brise  hjalp  ham  ud  af  Forlegenheden,  uden  at 
de  Franske  kunde  besætte  Skibet.  Kampen  vedblev  med  stor 
Haardnakkethed  i  sex  Timer;  henimod  Slutningen  stødte  otte 
spanske  Kanonbaade  til,  hvoraf  de  fem  imidlertid  bleve  øde- 
lagte, og  da  endelig  Saumarez  indsaae,  at  han  ikke  kunde 
opnaae  Noget,  trak  han  sig  tilbage  til  Gibraltar. 

Paa  begge  Sider  vare  Tabene  betydelige;  Skibene  vare 
stærkt  medtagne,  og  mellem  hveranden  og  tredie  Mand  var 
ukampdygtig,  men  Franskmændene  kunde  rose  sig  af  med 
tre  Linieskibe  og  en  Fregat  —  rigtignok  foruden  Landbat- 
terier —  at  have  drevet  fem  engelske  Linieskibe  paa  Flugt 
foruden  at  have  erobret  et  Linieskib,  og  det  var  Noget,  man 
ikke  var  vant  til  at  see  paa  den  Tid.  Jublen  i  Frankrig  var 
stor  over  denne  uventede  Søseir;  Skib  mod  Skib  vare  Fransk- 
mændene dengang  ofte  heldige,  men  saare  sjeldent,  naar 
større  Afdelinger  mødtes,  og  Førsteconsulen  skænkede  hvert 
Skib  til  Uddeling  mellem  Besætningen  følgende  Æresvaaben: 
tre  Granater,  tre  Entrebiler  og  to  Geværer  —  Guldsmedene 

havde  dengang  ikke  endnu  faaet  travlt  med  at  fabrikere  Le- 
gioner af  Æreslegioner. 

Dog,  denne  blodige  Træfning  skulde  kun  være  Forspillet 
til  det  første  Slag  ved  Trafalgar.  Medens  Franskmændene 
under  deres  sjeldent  dygtige  Admiral  udviklede  den  største 
Virksomhed  med  at  bringe  deres  forskudte  Skibe  af  Grunden 
og  med  at  forstærke  deres  Forsvarslinie  med  det  erobrede 
Linieskib,  herskede  der  ikke  mindre  Liv  paa  den  modsatte 
Side  af  Bugten,  ved  Gibraltar,  hvor  der  blev  gjort  de  største 
Anstrengelser  for  at  bringe  den  stærkt  beskadigede  engelske 
Eskadre  i  Orden  igjen.  Linieskibet  «Pompée»  blev  befundet 
i  saa  slet  Tilstand,  at  man  for  det  første  opgav  at  reparere 
det,  hvorfor  dets  Besætning  blev  fordeelt  i  de  andre  Skibe, 
og  Admiralskibet  « Cæsar »  var  ogsaa  saa  ilde  tilredt,  at  Ad- 
miralen havde  isinde  at  skifte  sit  Flag  til  et  andet  Skib;  men 
da  Matroserne  hørte  det,  forlangte  de  at  arbeide  Dag  og  Nat, 
saa  skulde  « Cæsar«  nok  snart  være  kampdygtig. 

Hvad  dette  Skibs  Besætning  udførte  i  de  nærmest  paa- 
følgende Dage,  var  noget  Overordentligt:  paa  samme  Tid  som 
Tømmermændene  arbeidede  paa  det  forskudte  Skrog,  bleve 
alle  Master  udtagne  og  nye  Reisninger  satte  op  i  en  utrolig 
kort  Tid;  Alt  gik  med  Liv  og  Lyst  trods  det  lidte  Nederlag; 
Enhver  talte  kun  om,  saa  snart  som  muligt  at  komme  i  Lag 
med  Fjenden  igjen,  og  det  gjør  os  kun  ondt,  at  vi  ikke 
nærmere  kunne  gaae  ind  paa  at  vise,  hvilke  fortrinlige  Søfolk 
England  paa  den  Tid  eiede;  vi  kunne  blot  forsikkre  vore 
Læsere  om,  at  det  Stykke  Matrosarbeide,  der  blev  udført  ved 
Gibraltar  den  8de  og  9de  Juli  1801,  opfylder  Enhver,  der 
forstaaer  at  sætte  Priis  paa  Saadant,  med  den  høieste  Grad 
af  Beundring. 

Den  9de  om  Eftermiddagen  løb  en  engelsk  Orlogsbrig 
ind  til  Gibraltar;  den  havde  Signal  vaiende  for:  en  fjendtlig 
Flaade  isigte.  Kort  derpaa  kom  det  engelske  Linieskib  "Su- 
perb« og  Fregatten  «Thames»,  der  vare  blevne  efterladte  udfor 
Cadix  for  at  iagttage  de  Spanskes  Bevægelser,    for  Pres  af 

Seil  isigte;  disse  to  Skibe  bleve  jagede  af  en  forenet  fransk- 
spansk Flaade  paa  sex  Linieskibe,  hvoriblandt  tre  Tredækkere, 
og  tre  Fregatter*),  der  samme  Aften  forenede  sig  med  de 
franske  Skibe,  der  laa  ved  Algesiras.  Strax  efter  det  nys- 
beskrevne Slag  havde  Linois  nemlig  ladet  den  i  Cadix  com- 
manderende  spanske  Admiral  Moreno  vide,  at  han  maatte 
have  Hjælp,  og  den  9de  var  det  endelig  lykkedes  den  franske 
Contre-Admiral  Dumanoir  i  Cadix  at  bringe  Spanierne  til  at 
seile  til  Algesiras  forat  paaskynde  den  foreløbige  Istandsæt- 
telse af  de  franske  Skibe  med  deres  Prise  og  for  derefter  at 
eskortere  disse  til  Cadix. 

Da  et  Par  af  de  spanske  Tredækkeres  Navne  til  evig 
Tid  ville  komme  til  at  figurere  i  en  af  de  storste  Katastropher, 
Sokrigshistorien  har  at  opvise,  ville  vi  her  opstille  Navnene 
paa  Skibene  i  de  to  flendtlige  Flaader,  der  i  Henseende  til 
Skibenes  Antal  og  Størrelse  vare  hinanden  høist  ulige. 


Engelske  Skibe 

:                  Fransk-spanske  Skibe: 

Linieskib  Cæsar 

(84)  N  t>  Linieskib  Real  Carlos  (112) 

—      Superb 

(74)  j  1        —      St.  Herme- 

—      Venerable 

(74)f  ^                 negildo         (112) 

—      Audacious 

(74)  f  f        —      Neptuno        (90) 

—      Spencer 

(74)\|         —      Argonauto     (80) 

Fregat  Thames 

(36)  ji         —      St.  Antonio  (74) 

I  Alt  416  K.          —      St.Augustino(74) 

Fregat  Sabina              (44) 

—     la  Libre           (44) 

rindienne         (44) 

Linieskib  Formidable    (80) 

—      Desaix           (80) 

—      Indomptable  (74) 

Fregat  Muiron             (40) 

I  Alt  948  Kan., 
foruden  det  erobrede  Linieskib  Hannibal. 


*)  Alle  Skibe  vare  spanske,  men  et  Linieskib  og-  to  Fregatter  seilede 
under  fransk  Flag. 

Trods  den  forenede  Flaades  knusende  Overlegenhed  be- 
sluttede Sir  James  Saumarez,  som  godt  kjendte  sine  yp- 
perlige Skibsbesætninger ,  at  hævne  det  for  det  engelske 
Flag  saa  usædvanlige  Nederlag  ved  et  Forsøg  paa  at  gjøre 
Fjendens  Tilbagetog  saa  megen  Afbræk  som  muligt.  Der 
var  imidlertid  endnu  et  Par  Dages  forceret  Arbeide  tilbage 
for  at  faae  Flaaderne  paa  begge  Sider  af  Bugten  seilklare, 
og  da  Englænderne  saae,  at  den  fransk  -  spanske  Flaade  om 
Morgenen  den  12te  gjorde  Seilene  los,  laa  « Cæsar«  endnu  ved 
Molen  ved  Gibraltar  og  tog  Krudt  og  Skarp  ind.  Om  Mid- 
dagen begyndte  de  fransk  -  spanske  Skibe  at  komme  under 
Seil  og  krydsede  tilSøes  for  en  frisk  østlig  Brise,  og  Klokken 
to  om  Eftermiddagen  kastede  ((Cæsar«  los  fra  Molen.  Hele 
Gibraltars  Befolkning  var  paa  Benene  for  at  ønske  Søfolkene 
Held  og  Lykke  i  den  ulige  Kamp;  Garnisonen  spillede  Na- 
tionalsangen, og  saa  stor  var  Begeistringen ,  at  flere  saarede 
Matroser  deserterede  fra  Hospitalet  og  skjulte  sig  ombord  for 
først  at  melde  sig,  naar  Skibene  vare  komne  godt  ud  fra 
Land.  Ombord  i  den  engelske  Flaade  var  der  travlt;  Af- 
reisen  var  nemlig  bleven  paaskyndet  i  den  Grad,  at  da  Ad- 
miralen Klokken  fem  heiste  Signal  og  spurgte,  om  Skibene 
vare  slagfærdige,  blev  der  svaret:  Nei!  Først  Klokken  halv 
syv  vare  Alle  i  Orden  til  at  gaae  en  natlig  Kamp  med  al 
dens  Alvor  imøde.  Den  engelske  Flaade  fulgte  Fjenden,  og 
det  bedst  seilende  Linieskib  ((Superb«,  Capitain  Keats,  fik 
Ordre  til  at  angribe  det  af  hans  Skibe,  der  var  nærmest 
spanske  Kysten  forat  holde  Fjenden  saa  vidt  muligt  ude  fra 
Land. 

De  fransk- spanske  Dispostioner  viste  sig  at  være  høist 
usømandsmæssige,  isærdeleshed  naar  man  kunde  vente  en 
natlig  Kamp.  Admiral  Moreno  lod  nemlig  Skibene  seile  ved 
Siden  af  hverandre  i  to  Linier,  hvorved  de  enkelte  Skibe  løb 
stor  Fare  for  i  Mørket  at  tage  Feil  af  Ven  og  Fjende;  den 
bageste  Linie  skulde  dække  den  forreste,  hvori  de  fra  Slaget 
ved  Algesiras  beskadigede    franske  Skibe  befandt  sig.     Det 

erobrede  engelske  Linieskib,  som  en  Fregat  forsøgte  paa  at 
tage  paa  Slæb,  maatte  efterlades  ved  Algesiras;  Admiral 
Moreno  gik  selv  ombord  i  Fregatten  « Sabina«,  efterat  have 
overtalt  Admiral  Linois,  der  kun  nødtvungen  gav  efter,  til  at 
følge  sig,  forat  man  bedre  kunde  understotte  hinanden  med 
Raad  og  Daad.  Den  Tids  Sølove  paabød  nemlig  de  spanske 
og  franske  Admiraler,  naar  de  commanderede  en  Flaade  af 
en  vis  Størrelse,  da,  førend  et  Slag  skulde  begynde,  at  gaae 
ombord  i  en  Fregat  og  fra  denne  lede  Bevægelserne.  Det 
var  efter  Admiral  Grev  de  Grasses  uheldige  Slag  1782  i 
Vestindien,  hvor  han  toges  tilfange  ombord  i  sit  Admiralskib 
af  den  engelske  Admiral  Rodney,  at  de  franske  Admiraler 
fik  den  omtalte  Ordre,  som  der  er  meget  at  sige  baade  for 
og  imod;  de  engelske  Admiraler  bleve  altid  ombord  i  deres 
Admiralskibe. 

Franskmændene  og  Spanierne  stode  saaledes  i  to  Linier 
Vester  efter  ud  af  Strædet  ved  Gibraltar ;  Englænderne  fulgte, 
de  bedste  Seilere  forrest.  Snart  faldt  Mørket  paa;  det  var 
vanskeligt  at  skjelne  Ven  fra  Fjende,  og  Klokken  lidt  over 
elleve  aabnede  « Superb«  Ilden  mod  de  bageste  fjendtlige 
Skibe.  Det  tog  paa  at  blæse  temmeligt  haardt,  man  maatte 
rebe,  og  henimod  Midnat  løb  « Superb »  ind  midt  imellem  de 
to  spanske  Tredækkere  «Real  Carlos »  og  "St.  Hermenegildo", 
to  af  Spaniens  stolteste  Skibe.  En  voldsom  Kanonade  be- 
gyndte; man  kunde  kun  sigte  efter  Kanonglimtene,  der  næppe 
sloge  igjennem  den  tætte  Røg,  og  medens  det  velseilende 
Linieskib  « Superb«  løb  fra  de  to  spanske  Tredækkere,  ved- 
bleve  disse  at  beskyde  hinanden  med  den  yderste  Voldsom- 
hed. Det  engelske  Admiralskib  kom  nærmere  og  aabnede 
ogsaa  Ilden.  Tredækkerne  vedbleve  stadigt  Kampen ;  den  ene 
blev  skudt  i  Brand,  og  tilsidst  kom  de  hinanden  ganske  nær 
uden  i  Mørket  at  opdage  den  frygtelige  Feiltagelse.  Admiral 
Saumarez  stod  paa  « Cæsars »  Hytte,  da  han  pludselig  greb 
sin  Flagcapitain  i  Armen  med  de  Ord:  "Min  Gud,  see  der! 
vi  seire!')     De  ulykkelige  Tredækkere  vare  ragede  ombord  i 

hinanden;  snart  stode  begge  i  lys  Lue.  « Cæsar«)  var  saa 
nær,  at  man  maatte  dreie  af  af  Frygt  for  ogsaa  at  komme  i 
Brand.  Snart  forplantede  Ilden  sig  til  Keisningerne  og  Sei- 
lene;  de  to  spanske  Colosser,  der  ikke  kunde  komme  fra 
hinanden,  lignede  et  uhyre  Ildhav;  det  dybe  Mørke,  den  haie 
Sø,  den  friske  Kuling  og  hen  ved  et  Par  Tusind  Mands  dæm- 
pede Skrig  forøgede  kun  det  forfærdelige  Syn,  der  fremstillede 
sig  for  de  nærmeste  Skibe;  selv  lidt  bortfjernede  Skibe  anede 
ikke,  om  det  var  Ven  eller  Fjende,  den  frygtelige  Ulykke 
havde  ramt.  "Superb«)  og  "Cæsar«)  vedbleve  deres  Cours,  og 
det  første  Skib  bragte  senere,  [efter  en  smuk  Kamp,  Linie- 
skibet «St.  Antonio«)  til  at  stryge. 

De  brændende  Tredækkere  kom  imidlertid  fra  hinanden, 
og  omtrent  Klokken  halv  Et  tilkjendegave  to  kort  paa  hin- 
anden følgende  bedøvende  Brag,  som  man  i  Cadix  tog  for 
Jordskjælv,  at  to  af  Europas  sværeste  Skibe  vare  sporløst 
forsvundne  med  saa  at  sige  den  fulde  Besætning  —  omtrent 
sexten  Hundrede  Mand  druknede  og  blandt  dem  en  Mængde 
unge  spanske  Adelsmænd,  der  vare  gaaede  med  paa,  hvad 
der  syntes  dem  at  maatte  blive  en  Lysttour.  Kort  herpaa 
blev  der  raabt  «Brand»!  ombord  i  «Cæsar»,  netop  som  Ad- 
miralen og  Chefen  vare  gaaede  ned  for  at  see  paa  Kortet; 
begge  løb  selvfølgelig  strax  op,  men  bleve  snart  efter  ikke  lidet 
beroligede  ved  at  finde,  at  den  tætte  Køg,  der  opfyldte  Ski- 
bet, hidrørte  fra,  at  « Cæsar«)  netop  befandt  sig  i  den  Røg- 
colonne,  som  de  forulykkede  Skibe  havde  efterladt  og  som 
førtes  frem  af  Vinden  uden  endnu  at  kunne  hæve  sig  fra 
Søen. 

Henad  Morgenstunden  blev  det  næsten  Stille,  og  ved 
Daggry  opdagede  Saumarez,  at  « Venerable »  var  i  Kast  med 
det  franske  Linieskib  "Formidable«),  der  havde  skudt  Engelsk- 
mandens Stormast  overbord.  Det  blev  efterhaanden  ganske 
stille;  de  engelske  Linieskibe  vare  om  Natten  komne  fra 
hverandre;  « Cæsar »  laa  nærmest,  men  ude  af  Stand  til  at 
kunne  komme  til  Undsætning;  "Venerable«  og  "Formidable« 

laae  indhyllede  i  Krudtrøgen,  da  en  Luftning  viste  Saumarez, 
at  « Venerable«  havde  heist  Signal  om  at  være  kommen  paa 
Grund.  Flagcapitainen,  Capitain  Brenton,  fik  Ordre  til  at  roe 
ombord  i  « Venerable •>  og  give  dette  Skibs  Chef,  den  før  om- 
talte Capitain  Hood,  Ordre  til,  om  det  blev  nødvendigt,  at 
brænde  sit  Skib  og  redde  Mandskabet  ombord  i  «Thamesu, 
der  fik  den  Ordre  at  bugsere  sig  hen  i  Nærheden.  Som  Flag- 
capitainen kom  ombord,  faldt  de  to  tiloversblevne  Master,  og 
Skibet  var  Vrag;  Capitain  Hood  sad  paa  en  Kanon,  og  da 
Capitain  Brenton  havde  overbragt  sin  Ordre,  svarede  han: 
«Siig  Sir  James,  at  jeg  ikke  haaber,  at  gamle  "Venerable« 
er  tabt  endnu;  de  Kjeltringer  skulle  ikke  faae  Skibet!«  En 
let  Brise  tvang  "Formidable«  til  at  flygte,  og  efter  store 
Anstrengelser  blev  "Venerable«  flot;  der  blev  sat  Nødmaster 
op,  og  Skibet  toges  paa  Slæb  af  et  af  de  andre  Linieskibe. 

Først  da  det  dagedes,  saae  Moreno  og  Linois,  at  deres 
Flaade  havde  lidt  det  betydelige  Tab  af  de  to  Tredækkere 
og  "St.  Antonio«,  der  havde  strøget  for  "Superb«.  Den 
allierede  Flaade  løb  ind  til  Cadix,  og  Saumarez  til  Gibraltar 
for  at  faae  sine  Skibe  forsvarligt  udbedrede;  men  hvor  foran- 
drede vare  ikke  Forholdene  nu  og  for  otte  Dage  siden,  da  han 
som  slagen,  efterat  have  mistet  et  Linieskib,  var  kommet 
ind  med  sin  ødelagte  Eskadre! 

I  ængstelig  Spænding  havde  Befolkningen  i  Gibraltar 
været  paa  Benene  hele  Natten;  Bragene  af  de  sprængte  Skibe 
havde  kun  forøget  den  pinlige  Uvished.  Jubelen  var  derfor 
umaadelig,  da  Saumarez  kom  tilbage;  der  blev  skudt  Vic- 
toria, og  om  Aftenen  blev  Byen  prægtigt  illumineret.  Og 
der  var  sandelig  Grund  til  denne  Glæde,  thi  sjeldent  er  seig, 
engelsk  Udholdenhed  bleven  kronet  med  større  Held.  En- 
kelte af  de  engelske  Skibes  Besætninger  vare  ved  den 
sidste  Uges  Spænding  og  Strabadser:  to  Slag  og  flere  Dages 
og  Nætters  Overarbeide,  blevne  saa  sjælelig  og  legemlig  ud- 
asede, at  flere  af  Matroserne  ligefrem  sank  sammen  af  Ud- 
mattelse og  behøvede  flere  Dages  Ko  for  at  komme  til  Kræf- 


314  Dot  første  Slag  ved  Trafalgar. 

terne  igjen.  Som  Følge  af  Omstændighederne  var  Tabet  af 
Menneskeliv  paa  engelsk  Side  ikke  stort;  kun  « Venerable« 
blev  haardt  medtaget  og  mistede  omtrent  hundrede  Døde  og 
Saarede. 

Admiral  Saumarez  blev  beskyldt  for  at  have  skudt  Tre- 
dækkerne i  Brand  med  gloende  Kugler,  hvilket  ikke  var  Til- 
fældet, og  da  en  saadan  Beskyldning  efter  de  Tiders  Tænke- 
maade  heftede  en  Skamplet  paa  enhver  ærekjær  Kriger  — 
Tiderne  have  forandret  sig!  —  fralagde  Saumarez  sig  Be- 
skyldningen i  et  officielt  Brev  til  den  spanske  Høistcomman- 
derende  i  Andalusien. 

Dengang  var  Postgangen  langsom,  og  syv  Uger  gik  hen, 
inden  der  naaede  nogen  Efterretning  fra  England  til  Gibraltar. 
For  Englænderne  var  det  tabte  Slag  ved  Algesiras,  hvor 
ovenikjøbet  et  Linieskib  havde  strøget,  selvfølgelig  en  stor 
Skuffelse,  men  Admiralitetet  saae  Sagen  med  Ro  og  kastede 
ikke  Spor  af  Skygge  paa  Saumarez ;  der  blev  tvertimod  udtalt 
af  Admiralitetslorderne,  at  en  Flaade  ikke  kunde  være  i  bedre 
Hænder,  og  at  Skibene  havde  gjort  Alt,  hvad  man  under 
saa  vanskelige  Omstændigheder  kunde  forlange,  hvor  Vind  og 
Veir  havde  bidraget  til  at  bringe  en  forud  godt  anlagt  Plan 
til  at  strande.  Da  saa  et  Par  Dage-  senere  Saumarez's  Flag- 
lieutenant  ankom  til  England  med  Efterretning  om,  i  hvor 
utrohg  kort  Tid  og  med  hvor  uhyre  Anstrengelser  Flaaden 
var  bleven  gjort  nogenlunde  seilklar  efter  et  tabt  Slag  for  at 
tage  det  op  med  en  langt  overlegen  Fjende  i  en  natlig  Kamp, 
kan  man  begribe,  hvorledes  Saumarez's  Ihærdighed  og  Dri- 
stighed blev  hævet  til  Skyerne.  Admiral  St.  Vincent,  Nelson 
og  Hertugen  af  Clarence  holdt  Lovtaler  over  ham  i  Over- 
huset; begge  Huse  voterede  deres  Tak;  en  livsvarig  Pension 
paa  1,200  Pund  Sterling  blev  tilstaaet  ham,  ligesom  han 
ogsaa  blev  ophøiet  til  Baronet;  yderligere  forfremmedes  flere 
af  Flaadens  Officerer. 

Inden  vi  sige  Farvel  til  Saumarez,  ville  vi  erindre  Læ- 
serne om,  at  han  er  en  gammel -Bekj  endt  i  vore  Farvande, 

da  han  i  fem  Aar  itræk,  fra  1808-— 1812,  havde  Overbefa- 
lingen over  østersøflaaden.  Vi  bringe  dette  i  Erindring,  da 
det  under  hans  Virksomhed  her,  mærkeligt  nok,  atter  skulde 
falde  i  hans  Lod  at  gjøre  Indberetning  om,  at  to  svære 
Skibe,  en  Tredækker  og  en  Todækker  vare  forgaaede  med 
Mand  og  Muus,  og  denne  Gang  ramte  Katastrophen  to  en- 
gelske Linieskibe,  der  hørte  til  østersøflaaden.  Under  en 
svær  Storm  i  Beltet  havde  Tredækkeren  «St.  George  >»  (98),  i 
hvilken  Contre-Admiral  Reynolds  havde  sit  Flag  vaiende, 
mistet  Roret  og  været  nødsaget  til  at  kappe  Masterne,  og  da 
dette  Skib  under  Nødmaster  og  eskorteret  af  Linieskibene 
«Defence»  (74)  og  «Cressy»  (74)  skulde  seile  til  England,  gik 
«St.  George »  og  «Defence»  under  en  nordvestlig  Storm  iland 
paa  Jyllands  Vestkyst  Natten  mellem  den  23de  og  24de  De- 
cember 1811.  Kun  atten  Matroser  bleve  bjergede  —  omtrent 
fjorten  Hundrede  Mand  druknede,  efter  at  have  tilbragt  nogle 
Timer  paa  Vragene,  der  snart  dreve  iland  paa  Kysten  i  tu- 
sinde Stumper  og  Stykker. 

o.  Irminger. 


Livet  i  en  romersk  Provindsby  paa  Keisertiden.'') 


Vi  vide  meget  vel,  hvorledes  Tiden  gik  for  en  Korner.  De 
gamle  Forfattere  give  os  mangfoldige  Oplysninger  herom.  Af 
Ciceros  Breve  kan  man  danne  sig  en  Forestilling  om,  hvor- 
ledes en  Statsmand  tilbragte  Dagen;  Horats'  Satirer  give  os 
et  levende  Billede  af  en  Dagdriver,  hvis  vigtigste  Beskjæf- 
tigelse  det  er  at  spadsere  paa  Forum  eller  op  og  ned  acj  den 
hellige  Vei,  at  see  paa  Boldspillerne  paa  Marsmarken,  at 
passiare  med  Korn-  og  Grønthandlerne,  og  om  Aftenen  at 
sidde  og  høre  paa  Tryllekunstnerne  og  Spaamændene.  Juvenal 
er  mere  aabenmundet  og  lader  os  kaste  et  Blik  ind  i  et 
hæsligt  Værtshuus,  et  Samlingssted  for  Matroser,  Tyve  og 
undvegne  Slaver,  hvor  vi  i  Baggrunden  see  Bedemændene 
ligge  og  sove  Side  om  Side  med  den  store  Gudindes  tigge- 
færdige  Præster. 

Livet  i  Provindsen**)  derimod  ligger  ikke  saaledes  aabent 
for  os.  Maaskee  vilde  vi  kjende  det  bedre,  dersom  vi  havde 
bevaret  hele  den  latinske,  dramatiske  Litteratur.  Eftersom 
Folk  i  de  store  Byer  jo  holde  saa  meget  af  at  gjøre  Løier 
med  Provindsboernes  Naragtigheder,  kan  man  nok  tænke  sig, 
at  Comedieforfatterne  her  have  fundet  et  velkomment  Stof. 


*)  Efter  G.  Boissier. 

**)  Ved  »Provinds«  forstaaes  her  Alt,  hvad  der  ikke  var  Rom,  altsaa 
Italien  ligesaa  vel  som  Gallien  og  Syrien.  Romerne  regnede  sæd- 
vanligviis  ikke  Italien  med  til  Provindserne. 

Det  kunne  vi  da  ogsaa  see  af  de  Comedietitler,  som  vi  kjende, 
og  de  faa  Brudstykker,  vi  have  tilbage.  I  en  Comedie 
indfører  Forfatteren  en  qvindelig  Repræsentant  for  disse  for- 
hærdede Provindsialister,  som  ikke  et  øieblik  tvivle  om,  at 
deres  lille  Flække  er  Verdens  Midtpunkt.  Da  hun  kommer  til 
Rom,  og  man  viser  hende  omkring,  kan  hun  ikke  faae  sit 
kjære  Setia  udaf  Hovedet,  og  da  hun  kommer  forbi  Tiberen, 
taler  hun  om,  hvor  rart  det  dog  vilde  være  for  Setia,  om 
man  kunde  faae  Tiberen  derhen. 

Forfatterne  nævne  som  oftest  kun  Provindsen  for  at  ud- 
tale, hvilken  Udvillie  de  føle  for  den ;  Alle  som  En  erklærede 
de,  at  det  var  umuligt  overhovedet  at  leve  udenfor  Roms 
Mure.  Man  maatte  ganske  vist  indramme,  at  det  var  et  af 
de  mest  usunde  Opholdssteder,  som  gaves;  Febris,  Feberen, 
havde  havt  sine  Altere  her  lige  fra  Numas  Tid,  men  de  Bøn- 
ner, man  opsendte  til  den,  formildede  den  ikke.  Seneca  til- 
staaer,  at  man  kun  behøvede  et  øieblik  at  slippe  bort  fra 
denne  Luft,  som  var  opfyldt  med  Støv  og  Røg,  for  strax  at 
befinde  sig  meget  bedre,  men  man  tog  dog  aldrig  bort  med 
det  Gode.  Saalænge  Cicero  levede  i  Ro  og  Fred  i  Rom, 
generede  han  sig  ikke  for  i  offentlige  Taler  at  erklære, 
at  det  var  en  meget  styg  og  daarlig  bygget  By,  at  Husene 
vare  altfor  høie  og  Gaderne  altfor  snævre.  Han  fik  en  anden 
Mening,  saasnart  han  blev  tvungen  til  at  forlade  den.  «Hvor 
den  dog  er  smuk!«  udbrød  han,  da  han  kom  tilbage;  der 
behøvedes  ikke  mere  end  en  Landflygtighed  paa  nogle  Maa- 
neder  for  at  overbevise  ham  om,  at  Rom  var  en  vidunderlig 
deilig  By.  Nogle  Aar  efter  forlod  han  den  igjen  for  at  be- 
styre Cilicien ;  men  ogsaa  denne  Gang  følte  han  Længsel  efter 
den,  da  han  ikke  mere  havde  den  for  -Oie.  Næppe  var  han 
ankommen  til  sin  Provinds,  før  han  allerede  tænkte  paa, 
hvorledes  han  snarest  muligt  skulde  komme  tilbage.  Medens 
han  styrede  Lande,  større  end  Kongeriger,  medens  han  com- 
manderede  Armeer  og  modtog  Senatets  Lykønskninger  til 
sine  Seire,   kunde  han  ikke  glemme,  hvor  langt  han  nu  var 

fra  Capitolium;  han  skrev  forknytte  Breve  til  sin  Ven  Cælius 
og  lagde  ham  paa  Sinde  aldrig  at  forlade  Rom,  men  altid  at 
leve  i  dets  Lys.  Strengt  taget  kan  man  nok  forstaae,  at  en 
Statsmand  nødigt  vilde  tabe  Forum  af  Syne;  det  laa  altfor 
meget  i  hans  Interesse  ikke  at  fjerne  sig  for  langt  fra  det; 
men  hvad  der  mere  maa  overraske,  er,  at  endogsaa  Fattigfolk, 
for  hvem  det  var  saa  dyrt  og  saa  vanskeligt  at  leve  i  Rom, 
endelig  vilde  blive  der.  Juvenal  skildrer  os  de  pinlige  Situ- 
ationer, hvori  en  stakkels  Klient  som  han  hver  Dag  kan 
komme.  For  at  opmuntre  sig  selv  til  at  forlade  Hovedstaden 
priser  han  et  Ophold  i  Sora,  Fabrateria  og  Frusinone,  « disse 
herlige  Byer,  hvor  man  ikke  løber  Fare  for  om  Morgenen  at 
blive  knust  af  Vogne  eller  om  Aftenen  at  blive  myrdet  af 
Røvere;  hvor  man  kan  kjøbe  sig  et  Huus  og  en  Have  for, 
hvad  man  maa  give  ud  i  aarlig  Leie  af  en  ussel  Rønne  i 
Rom.»  ((Ak!))  udbryder  han,  <(der  er  det,  Du  skal  leve  og 
rigtig  komme  til  at  holde  af  Din  Spade  og  Din  lille  Afkrog! 
Det  er  Noget,  at  kunne  sige:  det  er  mit,  om  det  saa  kun 
er  et  Musehul !»  Og  dog  kunde  Juvenal  ikke  tale  saa  ind- 
trængende til  sig  selv,  at  det  blev  til  Noget  hermed;  han 
tog  ikke  bort  fra  Rom,  og  Martial  beskriver  os,  hvorledes 
han  fra  den  tidlige  Morgenstund  slider  de  Stores  Trapper  for 
at  gjøre  de  høie  Herrer  sin  Opvartning.  Statius  viste  sig 
mere  resolut.  Han  saae,  hvorledes  hans  Ry  voxede,  uden  at 
hans  Pung  tog  til  i  samme  Omfang.  Han  var  en  af  de 
første  og  en  af  de  fattigste  Digtere  i  Rom.  For  at  leve 
maatte  han  laane  de  forelskede  Rigmænd  sin  Lyre  og  i  alle 
mulige  Tonearter  istemme  Domitians  Priis.  Hvad  der  laa 
ham  mest  paa  Sinde  var,  at  han  skulde  see  at  faae  en  voxen 
Datter  bortgiftet;  det  var  en  talentfuld  Pige,  som  spillede 
paa  Lyre  og  hQnrivende  forstod  at  synge  sin  Faders  Sange. 
Men  Ulykken  var,  at  han  ikke  havde  nogen  Medgift  at  give 
hende,  og  ((nu  svandt  hendes  skjønne  Ungdom  hen,  barnløs 
og  eensom)).  Han  tog  det  Parti  at  vende  tilbage  til  Neapel, 
hans  Fødeby,   hvor   han   haabede  at  føre  en  mindre  piinlig 

Tilværelse  og  at  linde  mindre  fordringsfulde  Beilere;  men 
hans  Kone  vilde  paa  ingen  Maade  følge  ham.  Det  var  en 
af  disse  eensidige  Romerinder,  som  ikke  troede,  at  det  var 
muligt  at  leve  andetsteds  end  paa  en  af  de  syv  Høie.  Ved 
Tanken  om  at  forlade  Rom  udstødte  hun  dybe  Suk  og  til- 
bragte søvnløse  Nætter.  Forgjæves  udmalede  Statius  i  hen- 
rivende Vers  Puzzolis  og  Bajæs  Herligheder,  disse  fortryllende 
Steder,  «hvor  Alt  forener  sig  om  at  forskjønne  Livet,  hvor 
Sommeren  er  kjølig  og  Vinteren  mild,  hvor  Havet  kjærtegner 
Kysterne  og  lægger  sig  til  Hvile  ved  dem » ;  hun  havde  ikke 
Tanke  for  Andet  end  Suburbana  og  Ésqvilinerhøien,  og  ved 
den  neapolitanske  Havbugt  længtes  hun  efter  Tiberens  gule 
Vande. 

Den  Uvillie,  som  intelligente  Folk  nærede  mod  Provind- 
serne,  forklarer  os  da,  hvorfor  de  ikke  fortælle  os  Noget  om 
dem;  de  enkelte  Træk,  de  henkaste,  give  os  ikke  noget  tyde- 
ligt eller  nyt  Billede  af  dem.  Det  vilde  da  være  os  temmelig 
vanskeligt  at  forestille  os,  hvorledes  Livet  gik  i  en  lille  By  i 
det  romerske  Rige,  dersom  man  ikke  havde  været  saa  lykke- 
lig at  opdage  en  heel  saadan  By.  Opdagelsen  af  Pompeji 
holder  os  fuldkommen  skadesløse  for  de  gamle  Forfatteres 
Taushed.  For  at  faae  at  vide,  hvorledes  man  levede  udenfor 
Rom,  behøve  vi  ikke  længere  møisommelig  at  samle  ubety- 
delige og  tvivlsomme  Steder  hos  Forfatterne;  en  kort  Spad- 
seretour  i  Pompeji  vil  være  os  til  meget  større  Nytte. 


Før  vi  gjennem  Herculanerporten  gaae  ind  i  Pompeji, 
ville  vi  først  gjøre  den  Bemærkning,  at  Byen  naturligviis  saa 
meget  som  muligt  har  søgt  at  komme  til  at  ligne  Rom.  I 
det  første  Aarhundrede  havde  den  hele  Verden  ^^^iet  henvendt 
paa  Rom.  Dens  Sæder  vare  trængte  igjennem  overalt;  kun 
den  græske  Civihsation  stod  endnu  imod.  østen  vægrede  sig 
kraftigt  imod,    hvad  den  kaldte  et  voldeligt  Indfald  af  Bar- 

barer;  men  i  Vesten  havde  de  meest  kraftige  og  selvstændige 
Nationer  ladet  sig  beseire;  Spanien,  Gallien,  Britannien  føiede 
sig  ikke  blot  efter  Seierherrens  Love,  men  ogsaa  efter  hans 
Sæder;  den  hele  Verden  var  bleven  romaniseret. 

Den  romerske  Aand  trængte  ind  i  de  overvundne  Lande 
paa  een  Gang  ad  flere  Veie.  Medens  Legionerne  paa  deres 
Marsch  gjennem  Kigets  Provindser  paavirkede  den  lavere  Be- 
folkning, meddeelte  eller  snarere  paatvang  de  store  Hand- 
lende Smaahandlerne,  Landmændene,  Alle,  som  havde  Forret- 
ninger med  dem,  deres  Sæder  og  deres  Sprog.  Hvad  den 
dannede  Verden  angaaér,  da  stod  den  i  Forbindelse  med  de 
Intendanter,  Proprætorer  og  Procuratorer ,  som  Keiseren  og 
Senatet  sendte  til  Provindserne  for  at  bestyre  dem.  Disse 
Herrer  vare  altid  Folk  af  de  hoieste  Samfundsklasser,  Kiddere 
eller  Senatorer,  som  vare  vante  til  at  færdes  i  Keiserens  Pa- 
lads og  hvert  Aar  bragte  som  en  Luftning  fra  Rom  hen  til 
disse  fjerne  Egne;  de  havde  ofte  deres  Hustruer  med  sig  og 
vare  altid  fulgte  af  fornemme  unge  Mennesker,  som  ved  dem 
vilde  sættes  ind  i  Forretningerne,  og  af  Frigivne,  der  tjente 
dem  som  Secretairer.  Det  var  som  et  Slags  Hof,  der  blev 
et  Mønster  for  den  fine  Verden  i  vedkommende  Provindsby. 
Ved  denne  daglige  Berøring  med  Kjøbmænd,  Soldater  og 
Regjeringsmænd  vare  Provindserne  efterhaanden  blevne  roma- 
niserede. Tacitus  fortæller,  at  man  ivrig  læste  Aviserne  fra 
Rom  for  at  være  å  jour  med  de  mindste  Begivenheder,  som 
gik  for  sig  i  Senatet  eller  paa  Forum;  man  gjentog  de  Vit- 
tigheder, som  vare  i  Omløb  i  Rom  og  som  gik  ud  over  Tidens 
fremragende  Størrelser;  man  lagde  an  paa  at  være  kjendt  med 
de  berømte  Taleres  smukke  Vendinger  og  aandfulde  Tanker. 
Modeforfatternes  nye  Bøger  bleve  læste  allevegne.  Boghand- 
lerne i  Lyon  forskreve  Plinius's  sidste  Forsvarstaler,  deres 
Colleger  i  Vienna  solgte  Martials  Epigrammer,  og  med  Stolt- 
hed fortæller  denne  Digter  os,  at  man  sang  hans  Digte,  saa 
langt  det  romerske  Herredømme  strakte  sig.  Selv  hos  de 
lidet   kjendte    og   ufuldstændigt   undertvungne  Folk   trængte 

Rom  igjennem  ligesaa  meget  ved  sin  Kunst  og  sin  Litteratur 
som  ved  Vaabenmagt.  « Gallien«,  siger  Juvenal,  «har  ud- 
dannet brittiske  Advocater,  og  man  siger,  at  Thule  har  tænkt 
paa  at  skaffe  sig  en  Lærer  i  Veltalenhed«).  Juvenal  vil  være 
vittig,  men  han  overdriver  ikke  saa  stærkt,  som  han  selv 
troer.  Britannien  var  en  af  de  romerske  Vaabens  sidste 
Erobringer  og,  som  det  lod  til,  en  af  de  mindst  grundige; 
men  man  veed  imidlertid,  hvilken  Bevægelse  det  kom  i,  da 
det  maatte  skilles  ved  Rom,  dengang  Picter  og  Scoter  faldt 
ind  i  Landet.  Det  er  da  meget  sandsynligt,  at  disse  fjerne 
Provindser  beredte  en  reisende  Romer  meer  end  een  Over- 
raskelse; han  maatte  blive  meget  forbauset  ved  at  mærke,  at 
han  endnu  ikke  var  kommen  rigtig  hjemme  fra;  undertiden 
traf  han  igjen  paa,  hvad  man  netop  har  meest  Vanskelighed 
ved  at  faae  bragt  fra  det  ene  Land  til  det  andet,  denne 
Belevenhed  i  Optræden,  denne  Finhed  i  Sproget,  denne  eien- 
dommelige  Tone  i  de  ofte  bidende  Vittigheder,  kort  sagt  Alt, 
hvad  Romerne  sammenfattede  under  Benævnelsen  Urbanitet, 
fordi  det  efter  deres  Mening  fremsprang  af  Livet  i  den  store 
By.  Da  Martial  kom  til  Bilbilis,  i  Hjertet  af  Spanien,  troede 
han,  at  han  skulde  leve  midt  imel'em  vilde  Mennesker;  hvor 
stor  var  da  ikke  hans  Overraskelse  over  at  finde  en  sand 
Romerinde  her!  De  Lovtaler,  han  holder  over  Marcella,  vise, 
selv  om  man  vil  skive  en  Deel  paa  Hoflighedens  Regning, 
at  Urbaniteten  var  trængt  frem  lige  til  Bil  bilis.  "Udtal 
blot  et  enkelt  Ord,  og  Palatinerbjerget  vil  troe,  at  det  har 
fostret  Dig.  Ingen  af  de  Qvinder,  som  ere  fødte  i  Subur- 
bana  og  som  boe  paa  Capitoliums  Skraaningcr,  vilde  tage 
Kampen  op  med  Dig!  Naar  jeg  blot  har  Dig,  glemmer  jeg 
min  Sorg  over  at  have  forladt  Verdensstaden;  Du  formaaer 
atter  at  kalde  den  frem  for  min  Sjæll«) 

Naar  man  saaledes  midt  inde  i  Spanien  gjenfandt  det 
belevne  Væsen,  vi  kjende  fra  Capitolium  og  Palatinerbjerget, 
naar  man  studerede  Rhetorik  i  Thule,  naar  man  fra  den  ene 
Ende  af  Verden  til  den  anden  troligt  søgte  at  tilegne  sig  de 

romerske  Sæder  og  Skikke,  Romernes  hele  Maade  at  tale  og 
være  paa,  vil  man  see,  at  den  Opgave,  vi  have  foresat  os, 
bliver  lettere  at  løse.  Vi  ville  kjende  Provindslivet  i  det 
første  Aarhundrede,  og  vi  ville  da  kun  behove  at  fore  det 
romerske  Liv  tilbage  til  mere  beskedne  Forhold,  for  at  faae 
at  vide,  hvorledes  Tiden  gik  i  Provindserne.  Det  Besøg,  vi 
aflægge  i  Pompeji,  stadfæster  fuldkommen  denne  Antagelse; 
ved  hvert  Skridt  støde  vi  paa  en  Efterligning  af  det  romerske 
Liv.  Pompeji  var  imidlertid  en  gammel  By,  og  den  havde 
mange  Gange  skiftet  Udseende,  før  den  havde  faaet  den 
Skikkelse,  hvori  den  nu  viser  sig  for  os.  Den  var  fra  først 
af  oskisk,  dens  Beliggenhed  i  Nærheden  af  Neapel  havde 
gjort  den  halv  græsk,  og  endelig  havde  Sulla  her  skabt  en 
romersk  Coloni.  Imidlertid  finder  man  nu  ikke  mange  Spor 
af  disse  Omskiftelser.  Det  Oskiske  træder  kun  frem  i  en- 
kelte Indskrifter;  om  Grækenland  mindes  man  blot  ved  den 
udsøgte  Finhed  og  Ynde  i  Malerier  og  Billedhuggerværker. 
Rom  derimod  viser  sig  overalt;  dens  Indflydelse  har  tildækket 
og  næsten  udslettet  alle  de  andre.  Det  kan  nu  dog  ikke 
forundre.  Naar  man  veed,  at  der  i  de  smaa  Flækker  i  Bri- 
tannien  fandtes  Buegange  ligesom  paa  Marsmarken,  naar  vi 
af  Indskrifter  see,  at  Beboerne  af  en  lille  ubekjendt  germa- 
nisk By  havde  villet  have  et  Vatikan,  undres  man  ikke  over 
at  see,  at  man  i  en  By  i  Campanien  søgte  ogsaa  at  faae  et 
Forum  og  et  Capitol. 

Pompeji  er  altsaa  Rom  i  det  Smaa;  Livet  i  Pompeji 
maatte  være  det  romerske  Liv  i  Miniatur.  Selv  om  vi  kun 
havde  Resterne  af  de  ødelagte  Bygninger,  som  man  har  op- 
daget der,  uden  at  have  Noget,  som  kunde  forklare  og  tyde- 
liggjøre  os  deres  Anvendelse,  vilde  det  være  os  let  at  slutte 
os  til  den,  naar  vi  tænke  paa  de  offentlige  Bygninger  i  Rom. 
Vi  vide,  hvorledes  det  Liv  var,  som  rørte  sig  i  Fla viernes 
Amphitheater,  i  Titus'  Thermer,  under  Livius'  eller  Octavias 
Buegange.  For  at  faae  Liv  i  Pompeji,  for  at  befolke  disse 
tomme  Gader  og  øde  Pladser,  behøve  vi  kun  i  Indbildnings- 

kraften  at  lade  de  Scener,  for  hvilke  Rom  pleiede  at  være 
Skuepladsen,  udfolde  sig  her.  Lad  os  for  Exempel  paa  dette 
indskrænkede,  men  skjonne  Forum,  som  var  Pompejis  Midt- 
punkt og  Hjerte,  anbringe  nogle  af  den  lille  Byes  Dagdrivere; 
de  samles  her  om  Aftenen  ikke  for  at  samtale  om  de  offent- 
lige Anliggender,  for  at  tale  ilde  om  ^ieblikkets  Magthavere, 
eller  for  at  fortælle  Rygter  fra  Germanien  eller  Parthien,  men 
kun  for  at  lee  over  Næstens  smaa  Uheld,  eller,  naar  det 
kommer  hait,  for  i  Forbigaaende  at  sige  nogle  Morsomheder 
om  en  for  stræng  Ædil  eller  en  for  lidt  spendabel  Duumvir. 
Lad  os  befolke  disse  Buegange  med  Byens  flotte  unge  Men- 
nesker, med  Pansas  eller  Holconius'  elegante  Sønner,  som 
komme  herhen,  for  at  man  skal  beundre  deres  ulastelige 
Toilette,  som  ganske  er  skaaret  efter  de  moderne  romerske 
Herrers,  der  hvert  Aar  i  Badetiden  besøge  Bajæ.  Lad  os 
fylde  det  store  Amphitheater  med  skuelystne  Mænd  og  med 
kokette  Qvinder,  som  vistnok  komme  herhen  for  at  see,  men 
endnu  mere  for  at  sees.  Lad  os  forestille  os,  at  hele  dette 
Publicum  er  forsamlet  for  at  overvære  et  af  disse  store  Dyr- 
eller Menneskeslagterier,  man  holdt  saa  meget  af  i  Pompeji. 
Intet  er  lettere  end  at  udmale  sig  alle  de  forskjellige  Scener, 
som  disse  skuelystne  Blike  følge  med  en  saa  levende  Interesse; 
vi  behøve  kun  at  lade  Oiet  løbe  hen  over  Basrelicferne  paa 
Scaurus'  Grav,  hvor  de  ere  gjengivne  med  saa  stor  Troskab. 
Man  seer  her  Jægere,  som  kæmpe  imod  Tigere  med  Kappen 
og  Sværdet  ligesom  vor  Tids  Toreadorer;  man  seer  her  Gla- 
diadorer  af  alle  Slags,  mirmiliones,  retiarii,  thraces,  som  ere 
i  fuld  Kamp.  Alie  Stridens  forskjellige  Trin  seer  man  for 
sig;  de  gjøre  Angreb  og  forsvare  sig,  idet  de  opbyde  al 
deres  Kraft;  den  Beseirede  løfter  en  Finger  i  Veiret  for  at 
anraabe  Publicum  om  medlidende  at  standse  Kampen,  og, 
dersom  Folket  ikke  vil  vise  ham  Barmhjertighed,  gjør  Seir- 
herren  det  af  med  ham.  Vi  kunne  ogsaa,  for  at  Intet  skal 
mangle  i  Billedet,  forestille  os,  at  en  af  de  unge  Herrer,  som 
vi    før   talte    om ,    under   den   almindelige   Bevægelse   langt 

21* 

ivrigere  er  optaget  af  en  smuk  ung  Pige,  som  sidder  ved  Siden 
af  ham,  end  af  Skuespillet,  og  at  han  nu  benytter  sig  af 
Leiligheden  til  at  gjøre  Bekjendtskab  med  hende.  Saaledes 
gik  det  ofte  i  Rom,  efter  hvad  O  vid  fortæller  os.  «Det  hæn- 
des«, siger  han,  «at  den,  som  var  kommen  for  at  see  Andre 
blive  saarede,  selv  føler  et  Saar». 

Naar  man  altsaa  blot  gjenkalder  sig  Roms  Bygninger 
for  sin  Forestilling,  kommer  der  Liv  i  Pompeji,  og  naar  man 
tager  Historikernes  Fertællinger  eller  Digternes  Vers  for  sig, 
behover  man  ikke  at  stille  store  Fordringer  til  sin  Indbild- 
ningskraft frr  at  befolke  den. 

Men  hvor  let  Indbildningskraften  end  her  kan  virke,  saa 
have  vi  dog  ved  denne  Leilighed  meget  lidt  Brug  for  den 
eller  for  Conjecturer.  Disse  Bygninger  bære  nemlig  alle 
Indskrifter;  de  tage  Ordet  for  at  fortælle  om  sig  selv  og  om 
dem,  der  besøgte  dem,  hvad  vi  maatte  ønske  at  faae  at  vide. 
Man  træffer  en  Mængde  Indskrifter  i  de  gamle  Byer.  I  Pom- 
peji finde  vi  tre  forskjellige  Slags;  først  dem,  som  ere  ind- 
gravede paa  Marmor  eller  Steen,  snart  paa  Frontespicen  af 
et  Tempel  for  at  forkynde  os,  hvem  der  har  opført  det,  snart 
paa  Fodstykket  af  Statuerne  for  at  meddele  os  Navnet  paa 
den  Person,  de  forestille,  og  den  Virksomhed,  han  har  havt. 
Disse  Indskrifter  vare  bestemte  til  at  vare  ligesaa  længe  som 
de  Monumenter,  der  bare  dem,  og  Tilfældet  har  ikke  begaaet 
nogen  Indiscretion  ved  at  bevare  dem  for  os.  Dernæst  var 
der  dem,  som  vare  malede  med  en  Pensel,  i  Rødt  eller  Sort, 
paa  Husenes  eller  Buegangenes  Mure.  Disse,  der  have  meget 
mere  Interesse  for  os  end  de  forrige,  svare  til  vore  Placater 
og  offentlige  Bekjendtgjørelser.  I  dem  anbefalede  man  ved 
Valgene  Candidater  til  sine  Medborgere;  i  dem  bekjendtgjorde 
en  Skuespildirecteur,  hvad  Dag  der  skulde  spilles,  og  hvad 
han  vilde  give;  en  Huuseier  underrettede  Publicum  om,  at 
han  har  et  Værelse  tilleie  til  Juli  Flyttedag,  Værten  i  Gjæst- 
giverstedet  « Hanen«  eller  «Elephanten»  indbyder  de  Reisende 
til  at  tage  ind  hos  ham  med  Løfte  om,  at  de  ville  forefinde 

et  godt  Maaltid  og  alle  mulige  Beqvemmeligheder;  eller  man 
efterlyser  stjaalne  og  bortkomne  Gjenstande  og  udlover  en 
god  Douceur  til  den,  som  maatte  finde  dem.  "En  Krukke 
Viin  er  forsvunden  fra  Boutikken;  den,  som  skaffer  den  til- 
veie ,  vil  faae  65  Sesteretir  (5  Rd) ;  kan  han  paavise  Tyven, 
vil  man  udbetale  ham  det  Dobbelte«.  Den  tredie  Slags 
Indskrifter  ere  de,  som  ganske  simpelt  ere  kradsede  med 
Spidsen  af  et  Søm  eller  en  Kniv:  af  Forelskede,  som  gjøre  sig 
den  Fornøielse  at  hilse  deres  Skjønne  i  Forbigaaende,  af  en 
og  anden  flov  Spasmager,  som  er  rigtig  glad  over  at  kunne 
meddele  os,  at  han  har  Snue,  eller  som  aldeles  ugenert 
skjælder  dem  ud  for  Barbarer,  der  have  været  taktløse  nok 
til  ikke  at  indbyde  ham  til  Middag;  af  nogle  ildesindede 
Personer,  som  fortælle  os,  at  Epaphras  er  en  vidtløftig  Fyr, 
at  Anomalus  og  Verecundus  ere  Døgenigter  og  Oppius  en 
Røver.  Disse  Kradserier  vare  ikke  bestemte  til  at  naae  til 
os;  Pompejis  ødelæggelse  har  bevaret  dem  for  os,  og  det  er 
et  stort  Held.  Studiet  af  disse  Gadedrengestreger  frembyder 
megen  Interesse.  Medens  de  monumentale  Inscriptioner 
indføre  os  i  den  officielle  Verden,  lade  Kradserierne  os  især 
kaste  et  Blik  ind  i  Smaafolks  venlige  eller  fjendtlige  Samliv. 
Første  Gang,  man  besøger  Pompeji,  bliver  man  meget 
overrasket  ved  at  see,  hvorledes  Byen  trods  ødelæggelsen  har 
bevaret  et  smilende  Udseende.  Maaske  vare  Pengene  i  disse 
Lande,  hvor  Slaveriet  herskede,  mindre  ulige  fordeelte ;  udenfor 
Slavestanden,  som  man  ikke  regnede  med,  var  der  Færre 
end  nutildags,  som  vare  nødte  til  at  arbeide  for  Føden.  Folk 
havde  mere  Tid  til  deres  Raadighed  og  tilbragte  den  mere 
fornøieligt.  Naar  man  seer  den  store  Mængde  Bygninger, 
som  vare  viede  til  Glæden,  skulde  man  virkelig  heller  ikke 
troe,  at  Folk  tænkte  paa  andet  end  paa  at  more  sig.  Der 
var  sikkert  ogsaa  alvorlige  Mænd  i  Pompeji,  men,  som  over- 
alt, gjorde  mindre  Opsigt  end  de  Andre;  Erindringen  om 
dem  er  udslettet,  og  der  er  meget  Lidet,  som  endnu  minder 

om  dem*).  1  disse  Gader  og  paa  disse  Pladser  vækker  Alt 
Forestillingen  om  et  muntert  og  smilende  Liv,  Alt  taler  om 
Glæden.  I  denne  Henseende  afgive  Indskrifterne  de  samme 
Vidnesbyrd  som  Bygningerne;  det  er  ogsaa  om  Glæde,  om 
Kjærlighed  og  Skuespil,  at  de  sædvanligviis  fortælle  os.  Især 
synes  Pompejis  Beboere  at  have  sværmet  meget  for  Skuespil. 
Man  havde  altid  holdt  meget  af  dem  i  Rom;  man  satte 
maaskee  endnu  mere  Priis  paa  dem  i  de  mindre  betydelige 
Byer,  hvor  man  ikke  havde  saa  mange  Midler  til  at  faae 
Tiden  til  at  gaae.  Paa  Ciceros  Tid  var  Theatret  Provinds- 
boernes  Fornøielse.  I  Pompeji  havde  man  et  sandt  Raseri 
for  Skuespil;  der  var  alleslags  Skuespil:  Tyrefægtninger, 
store  Jagter  paa  Bjørne  og  Vildsvin,  Lob  af  Heste,  Ath- 
letkampe  og  undertiden  ogsaa  Pantomimer.  Vi  vide,  at 
Pylades,  den  største  Pantomime  paa  den  Tid,  har  givet  Fore- 
stillinger i  Pompeji;  men  det  var  Gladiatorerne,  som  ret 
egenlig  vare  i  Mode.  Disses  Kampe  bleve  anmeldte  i  Be- 
kjendtgjørelser,  som  man  endnu  finder  i  stor  Mængde  paa 
Murene;  Programmet  meddeler,  hvad  der  vil  blive  at  see,  om 
der  foruden  Gladiatorerne  vil  optræde  Athleter,  eller  om  der 
vil  blive  opført  en  Jagt  og  holdt  Tombola ;  de  glemmer  heller 
ikke  at  tilføie,  at  der  vil  blive  anbragt  Solseil,  og  at  der  til 
Forfriskning  vil  blive  stænket  med  vellugtende  Vande;  der 
fastsættes  Dagen,  medens  der  dog  snart  gjøres  opmærksom  paa, 


*)  Man  kommer  dog  til  at  tænke  paa  dem  ved  at  betragte  den  smukke 
Hemicykel,  som  findes  ved  Begyndelsen  af  Gravgaden.  Her  maa 
de  alvorlige  Folk  i  Pompeji,  og  da  navnlig  de  gamle,  have  søgt 
hen;  naar  Dagen  hældede,  have  de  dvælet  her,  fjernt  fra  de  ung- 
dommelige Glæder.  Det  er  et  prægtigt  Sted  til  philosophisk  Sam- 
tale; jeg  tænker  her  paa  den  platoniske  Philosophi,  som  dog  altid 
har  et  mildt  Smil  midt  under  de  alvorligste  Tanker.  Maa  Gravene 
her  i  Nærheden  stemme  alvorligt,  kan  det  skjønne  Skue,  som  frem- 
byder sig  for  Blikket,  Bugten  ved  Neapel  og  de  henrivende  Om- 
givelser, ikke  andet  end  opmuntre  Sindet  og  forhindre  det  fra  at 
fortabe  sig  i  Sørgmodighed.  Dette  Sted  passer  rigtigt  til  Samtaler 
.som  Ciceros   »om  Alderdommen«. 

at  Forestillingen  vil  kunne  blive  udsat  paa  Grund  af  ugun- 
sigt  Veir,  og  snart,  til  stor  Fornøielse  for  de  Theatergale, 
erklæres,  at  Forestillingen  uigjenkaldelig  vil  finde  Sted,  og  at 
man  vil  kæmpe,  hvordan  Veiret  end  bliver. 

Disse  Skuespil  var  den  dyreste  Fornøielse  for  Pompeji- 
anerne,  Embedsmændene  in  spe  saavelsom  de  fungerende 
vidste  heller  ikke  noget  bedre  Middel  til  at  erhverve  sig  Fol- 
kets Gunst  eller  til  at  takke  Folket  for  beviist  Tillid  end  at 
byde  det  en  Gladiatorkamp.  En  af  disse  Folk,  Duumviren 
Clodius  Flaccus,  som  var  mere  taknemmelig  end  de  andre, 
lod  35  Par  Gladiatorer  optræde  ved  en  eneste  Forestilling. 
Pompeji  bliver  ikke  ofte  nævnet  i  Historien.  Tacitus  omtaler 
kun  een  Gang  denne  lille  By,  og  det  er  netop  i  Anled- 
ning af  en  saadan  Forestilling.  Han  fortæller,  at  under 
en  af  disse  Kampe,  der  naturligviis  ikke  stemte  Sindene  til 
Blidhed,  kom  Indbyggerne  fra  Nuceria  og  de  i  Pompeji,  hvor 
Festen  blev  givet,  i  Klammeri,  som  begyndte  med  Skjældsord 
og  endte  med  Slagsmaal,  og  en  stor  Deel  af  Nucerinerne 
bleve  dræbte.  Senatet  straffede  de  Skyldige  og  befalede,  at 
disse  Kampe  ikke  i  ti  Aar  maatte  afholdes.  Man  kunde  ikke 
give  Pompejianerne  nogen  værre  Straf.  Hvad  der  beviser  den 
store  Popularitet,  disse  Skuespil  nød  hos  dem,  er  den  Til- 
bøielighed,  de  have  til  overalt  at  aftegne  Gladiatorer.  Man 
finder  endnu  en  stor  Mængde  paa  Murene  og  i  de  meest  for- 
skjellige  Stillinger.  Sædvanligt  fremstiller  man  dem  kæm- 
pende, medens  en  gammel  Gladiator,  som  har  trukket  sig 
tilbage  fra  Skuepladsen,  ordner  og  leder  Kampen;  man  kan 
kjende  ham  paa  den  Stok,  han  bærer.  Under  Tegningen 
staaer  at  læse  Navnet  paa  Vedkommende  og  Tallet  paa  de 
Seire,  han  har  vundet.  x\f  den  kunstløse  Maade,  hvorpaa 
disse  Skitser  ere  henkastede,  seer  man  let,  at  de  ikke  skyldes 
Tegnere  af  Profession.  Det  var  Mænd  af  Folket  eller  Børn, 
som  saaledes  prydede  Murene  med  deres  Producter.  Det  er 
pudsigt  at  lægge  Mærke  til,  at  Børnene  her  henkradse  deres 
Billeder  ganske  paa  samme  Maade  som  Drenge  nuomstunder; 

det  er  stadig  en  meer  eller  mindre  lige  Linie,  som  forestiller 
Panden  og  Næsen,  og  to  Prikker,  som  skulle  betyde  øinene. 
Imidlertid  er  der  dog  nogle  af  disse  Skitser,  som  ikke  ere 
uden  et  vist  Lune;  saaledes  navnlig  den  tykke  Mand,  ved 
Navn  Achilles,  den  Uovervindelige,  hvis  trivelige  Skikkelse 
viser,  at  man  ikke  altid  satte  af  i  denne  blodige  Profession. 

Pompeji  var  altsaa  en  Stad,  som  holdt  af  at  more  sig. 
Det  vidste  man  ogsaa  i  Nabolaget,  og  man  kan  nok  tænke 
sig,  at  mange  Folk  fra  Omegnen  søgte  herhen,  ligesom  Græ- 
kerne toge  til  Korinth.  Det  er  sikkert  en  af  disse  Gjæster, 
som  i  sin  Glæde  over  alle  de  forskjelHge  Forlystelser,  han 
fandt  her,  da  han  tog  bort  har  skrevet  disse  Ord,  som  endnu 
staae  at  læse  paa  Murene:   «Her  er  et  lykkeligt  Sted!» 

Den  lille  Byes  Hovedguddom  var  Venus;  hende  dyrkede 
man  med  megen  Hengivenhed.  Hendes  Navn  finder  man 
ofte'  paa  de  offentlige  Bygninger  og  endnn  hyppigere  i  de 
folkelige  Indskrifter.  En  af  disse  Kunstnere  uden  Skole,  der 
overalt  gav  Gladiatorfigurer  til  Bedste,  veed  ikke  noget  bedre 
Middel  til  sikkre  sin  Tegning  mod  Overlast  end  at  overgive 
den,  som  vil  tillade  sig  at  røre  ved  dem,  til  «den  pompeji- 
anske  Venus'  Vrede«.  Største  Delen  af  de  Kradserier,  man 
har  fundet  i  Ruinerne  af  denne  Coloni,  som  havde  stillet  sig 
under  Venus'  Beskyttelse,  ere  forfattede  af  forelskede  Folk. 
Lucian  fortæller,  at  det  paa  denne  Tid  var  Skik  at  skrive 
Kjærlighedserklæringer  paa  Husene;  der  er  mange  af  den 
Slags  i  Pompeji,  og  da  Retskrivningen  er  meget  forskjellig, 
kan  man  formode,  at  de  ere  skrevne  af  Folk,  som  tilhørte 
heelt  forskjellige  Classer  af  Samfundet.  Nogle  af  dem,  som 
saaledes  ville  feire  deres  Elskede,  nøies  med  at  laane  Vers 
af  de  berømte  Digtere,  Virgil,  Properts  og  især  Ovid;  der 
var  ingen  Digter,  som  var  mere  i  Mode  hos  de  unge  Men- 
nesker end  han.  Saa  er  der  ogsaa  de  Vers,  som  ere  tagne 
af  Digtere,  der  nu  ere  ukjendte,  medens  andre  endogsaa 
synes    digtede   i    den  særlige  Anledning.     «Gid  Døden   maa 

ramme  mig,  om  jeg  vilde  begjære  at  være  en  Gud,  naar  jeg 
ikke  besad  Dig!»  siger  den  lykkelige  Elsker.  De  mindre  Be- 
læste, de  Udannede,  det  vil  sige  største  Parten,  nmes  med 
at  tale  i  Prosa,  og  det  træffer  sig  af  og  til,  at  de  tale  en 
temmelig  barbarisk  Prosa.  «Min  kjære  Sava»),  siger  En,  «elsk 
mig;  det  maa  Du  endeligt!«  —  «Nania  hilser  sin  Ven  Pa- 
purus«. —  «Meta,  Skuespillerinde  ved  Atellanerne,  elsker  Chre- 
stus  af  ganske  Hjerte.  Gid  den  pompejanske  Venus  vil  være 
dem  naadig,  og  gid  de  altid  maa  leve  i  god  Forstaaelse ! »  — 
«Assellia,  gid  Du  dog  kunde  tee  op!«  —  Virgula  til  hendes 
Ven  Tertius:  «Du  er  altfor  styg!«  En  af  disse  Indskrifter 
indeslutter  ligesom  en  heel  lille  Roman.  <«Nu  har  jeg  truffet 
hende!  hun  er  her!  der  er  ingen  Tvivl  mere  derom!  Romula 
lever  her  med  en  Skurk!«  Seer  man  ikke  her  en  stakkels 
Elsker,  som  er  bleven  forladt  af  den  Elskede,  nu  endelig 
træffer  hende,  efter  længe  forgjæves  at  have  søgt  hende,  og 
saa  i  sin  Sorg  skriver  disse  Ord  paa  det  Huus,  hvor  hun 
boer.  — 

Man  paastod  sædvanlig,  at  Sæderne  vare  bedre  i  Pro- 
vindserne  end  i  Rom.  Tacitus  og  Plinius  gjøre  sig  en  For- 
nøielse  af  at  rose  det  anstændige  og  beskedne  Liv,  man  førte 
i  de  italienske  Municipier;  efter  deres  Fremstilling  skulde 
man  troe,  at  Rom  var  Samlingsstedet  for  alle  Laster,  og  at 
Dyden  derimod  florerede,  saa  snart  man  var  kommen  udenfor 
Servius'  Muur.  Jeg  er  bange  for,  at  der  i  denne  Opfattelse 
blander  sig  noget  af  den  Illusion,  som  faaer  os  til  at  troe, 
at  vi  vilde  befinde  os  bedre  ethvertsomhelst  andet  Sted  end 
netop  der,  hvor  vi  ere.  I  ethvert  Tilfælde  var  den  ikke  paa- 
lidelig  for  den  Byes  Vedkommende,  som  vi  her  beskjæftige 
os  med.  Det  er  muligt,  at  man  ikke  traf  Dyden  i  Rom, 
men  det  er  sikkert,  at  man  lige  saa  lidt  skulde  tage  til 
Pompeji  for  at  finde  den.  Pompeji  havde  til  Nabo  Neapolis, 
som  man  allerede  dengang  kaldte  «det  lade  Neapel »,  og  som 
saa  afgjort  stadfæstede   det  Ordsprog:     «at  Lediggang  er  en 

Rod  til  alt  Ondt;    det  laa  ligeoverfor  Bajæ,    et  af  de  skjen- 
neste,  men  tillige  et  af  de  mest  fordærvede  Steder  i  Verden. 


Skjøndt  den  største  Deel  af  Pompejanernes  Tid  var  hel- 
liget Glæden,  blev  der  dog  ogsaa  lidt  Tid  tilovers  til  alvorlige 
Forretninger.  Hvert  Aar  kappedes  Valget  af  Embedsmænd 
med  de  sædvansige  Forlystelser  om  at  fængsle  deres  Interesse, 
og  Indbyggerne  deeltoge  i  disse  Valg  med  en  Iver,  som  vi 
ikke  skulde  vente  at  finde  hos  dem.  Uagtet  deres  afgjorte 
Smag  for  Skuespil  og  alleslags  Fornøielser,  vise  Indskrifterne 
os  dog,  at  de  ikke  aldeles  forsømte  at  regjere  deres  lille  By. 

Naar  man  taler  om  den  romerske  Regjering  under  Kei- 
serdømmet,  forestiller  man  sig  altid  et  trykkende  Despoti  og 
en  dræbende  Centralisation.  Det  er  imidlertid  en  Feiltagelse. 
Despotismen  raadede  kun  i  Rom,  og  Centralisationen  tilhører 
en  senere  Tid.  Da  Romerne  først  havde  beseiret  den  hele 
Verden,  behandlede  de  den  mindre  haardt,  end  man  er  til- 
bøiehg  til  at  troe.  De  havde  altfor  megen  politisk  Sands  til 
at  sætte  Friis  paa  at  vise  en  ufornøden  Strenghed.  I  Al- 
mindelighed krævede  Rom  ikke  andre  OfFre  af  de  under- 
tvungne Folk  end  dem,  som  vare  nødvendige  til  at  sikkre 
dets  Erobring.  Det  lod  deres  Sæder  og  deres  Religion  ukræn- 
kede;  det  skaanede  deres  Forfængelighed,  de  Overvundnes 
sidste  Trøst;  det  ærede  deres  Minder:  «Hold  Fortidens  store 
Minder  i  Ære»,  skriver  Plinius  den  Yngre  til  en  Provinds- 
bestyrer,  «agt  ogsaa  dette  Alderens  Fortrin,  der  gjør  Men- 
nesker saa  ærværdige  og  Byer  saa  heUige.  Tag  altid  Hensyn 
til  de  svundne  Tider,  de  store  Bedrifter,  ja  selv  til  Sagnene. 
Saar  aldrig  Nogens  Selvfølelse,  Frihedsfølelse  eller  blot  hans 
Forfængelighed".  Intetsteds  ødelagde  Rom  for  at  ødelægge, 
intetsteds  kuldkastede  det,  hvad  der  kunde  bevares  uden  Fare. 
Medens  det  allevegne  udslettede  den  nationale  Eiendomme- 
lighed,    bevarede  det  saa  vidt  muligt  den   municipale;    det 

var  den,  man  satte  mest  Friis  paa,  og  jeg  er  tilbøielig  til  at 
troe,  at  adskillige  af  de  undertvungne  Folk,  hos  hvem  Natio- 
nalitetsfølelsen ikke  var  synderlig  vakt,  næppe  have  vidst 
rigtig  af,  at  Landet  var  bleven  erobret. 

Der  blev  ganske  vist  en  vis  Eenhed  i  det  romerske  Riges 
Regjering  henimod  Slutningen  af  Republikens  Tid,  men  man 
maae  ikke  oversee,  at  det  langt  mere  var  en  Følge  af  en 
frivillig  Bevægelse  hos  de  forskjellige  Folk,  end  Noget,  Seir- 
herren  selv  havde  bragt  istand.  Man  saae  fra  alle  Sider  de 
Overvundne  med  en  mærkværdig  Iver  opgive  deres  nationale 
Skikke  og  deres  Love,  ja  endogsaa  give  Afkald  paa  deres 
Modersmaal,  det  Sidste,  et  Folk  giver  Slip  paa,  for  at  antage 
Seirherrens  Sprog.  Rom  søgte  tvertimod  i  nogen  Tid  at 
modsætte  sig  denne  Bevægelse.  Dets  Stolthed  følte  sig  saaret 
ved  disse  keitede  Efterligninger,  hvorved  de  Beseirede  syntes 
at  ville  hæve  sig  op  i  lige  Linie  med  det.  Istedetfor  strax 
at  paatvinge  alle  Folk  sit  Sprog,  vide  vi  for  Exempel,  at  det 
i  lang  Tid  betragtede  det  som  et  Privilegium  for  de  Folk, 
det  vilde  belønne,  og  at  det  forbød  dem,  som  ikke  syntes 
værdige  dertil,  at  benytte  det. 

Næsten  alle  Stænder,  Municipier,  Colonier,  Fristæder, 
Forbundsstæder  eller  underordnede  Stæder  styrede  sig  selv 
ved  egne  Love,  Alle  udvalgte  de  deres  Embedsmænd,  og  jeg 
troer,  at  man  kan  sige,  at  Verden  sjeldent  har  havt  saa 
megen  municipal  Selvstændighed  som  under  Cæsarernes  De- 
spotisme. 

Da  Pompeji  var  en  romersk  Coloni,  maatte  den  være 
blandt  de  meest  begunstigede  Byer.  Med  Hensyn  til  sin  indre 
Forvaltning  nød  den  en  ubegrændset  Frihed.  Den  havde  et 
Senat  paa  100  Medlemmer,  som  bleve  tagne  af  Byens  meest 
fremragende  Mænd;  to  Duumviver  havde  det  Hverv  at  lede 
Senatets  Forhandlinger  og  at  styre  Retsvæsenet;  to  Ædiler 
holdt  ^ie  med  Livet  paa  Torvet,  førte  Tilsyn  med  de  offent- 
lige Bygninger  og  ledede  Politivæsenet  paa  Gader  og  Pladser; 
to  Qvæstorer  bestyrede  Finantsvæsenet.   —    Desuden  nævnes 

Stadens  Patroner.  Nogle  af  disse  vare  forhenværende  Em- 
bedsmænd, som  havde  gjennemgaaet  de  forskjellige  Grader  i 
det  offentlige  Liv  og  i  disse  Stillinger  havde  erhvervet  sig 
deres  Medborgeres  Taknemmelighed.  Naar  den  lille  By  nu 
ikke  havde  flere  Værdigheder  at  tildele  dem,  hædrede  den 
dem  med  denne  Titel  af  Patron,  som  var  den  heieste,  den 
havde  at  uddele,  og  dermed  vare  de  anerkjendte  som  de 
første  Mænd  i  Staden.  Andre  Patroner  havde  ikke  noget 
med  Embedsvæsenet  at  gjare,  men  vare  Mænd,  der  havde 
Indflydelse  hos  Keiseren  og  som  man  derfor  kunde  have 
Nytte  af  i  vanskelige  Sager.  Til  Løn  for  de  Tjenester,  deres 
Medborgere  ventede  sig  af  dem,  overvældede  disse  dem  paa 
Forhaand  med  Æresbeviisninger.  Det  Decret,  hvorved  man 
tildeelte  dem  Patrontitlen,  var  affattet  i  de  meest  smigrende 
Udtryk,  blev  høitideligt  overrakt  dem  af  en  Deputation,  og 
var  bestemt  til  at  indgraves  et  eller  andet  Sted  i  deres  Huus. 

De  Valgscener,  som  i  Kom  kun  hørte  en  fjern  Fortid 
til,  vare  lyslevende  Virkelighed  faa  Mile  fra  det  Mure.  Man 
beilede  ivrigt  til  den  Ære  at  blive  valgt  af  sine  Medborgere 
til  disse  Tillidsposter,  og  Valgkampene  vare  heftige  og  stærkt 
bevægede.  De  lattermilde  Romere  kaldte  disse  Valgscener: 
en  Storm  i  et  Glas  Vand,  og  de  vare  virkelig  ogsaa  storm- 
fulde. Undertiden  blev  der  drevet  Kabaler  og  Agitationer, 
og,  naar  man  ikke  kunde  komme  til  Enighed,  maatte  man 
henvende  sig  til  Keiseren  for  at  bede  ham  udnævne  vedkom- 
mende Embedsmand. 

Vi  have  den  Dag  idag  i  Pompeji  Vidnesbyrd  om  denne 
Iver  ved  Valgene.  Da  man  ikke  dengang  havde  Aviser  til 
at  anbefale  eller  angribe  Valgcandidaten,  gav  man  heelt  naivt 
sin  Antipathi  eller  Sympathi  et  Udtryk  i  Indskrifter  paa  Mu- 
rene. Det  var  en  saa  almindelig  Skik,  at  man  i  nogle  Egne 
saae  Huuseiere  beskytte  deres  Mures  Hvidhed  mod  den  Slags 
Valgbekjendtgjørelser.  «Man  anmodes  om  ikke  at  skrive  hers 
bad  de.  Vee  over  den  Candidat,  hvis  Navn  man  vil  skrive 
her!     Gid   han    maa   falde   igjennem!»     Sandsynligviis   vare 

Huseierne  i  Pompeji  mere  tolerante,  thi  man  finder  en  stor 
Mængde  saadanne  Indskrifter  paa  Murene.  Udtrykkene  variere 
ikke  meget;  det  er.  sædvanlig  flere  Vælgere  eller  en  Privat- 
mand, som  anbefaler  Vedkommende  til  Valget.  Snart  frem- 
sætte de  beskedent  deres  Anmodning:  «Jeg  beder  Eder  om 
at  udvælge  A.  Vettius  Firmus  til  Ædil.  Felix  ønsker  det«. — 
"Frugthandlerne  ønske  at  faae  Holconius  Priscus  til  Duum- 
vir». —  Snart  optræde  de  som  Folk,  der  mene,  at  deres  Ord 
har  Vægt  og  ufeilbarlig  vil  drage  Andre  over  til  deres  Side: 
«Firecus  stemmer  paa  Marcus  Holconius,  —  Fiskerne  vælge 
Popidius  Rufus ').  De  undlade  ikke  at  omtale  Vedkommendes 
Dyder;  de  forsikkre  altid,  at  han  er  en  fremragende  Person- 
lighed, ubestikkelig,  værdig  til  det  Embede,  han  søger,  født 
til  Held  for  Republikken,  o.  s.  v.  «Alle  Candidater»,  siger 
Seneca,  <<give  vi  Navn  af  fortræffelige  Folk».  I  Pompeji  har 
hver  sin  Valgcandidat,  som  endeligt  maa  udnævnes.  Der  er 
Posteibagernes,  Kokkenes,  Gartnernes,  Saltmadshandlernes, 
Agerdyrkernes,  Mulæseldrivernes  og,  mærkeligt  nok,  ogsaa 
Valkernes  og  Gladiatorernes  Candidat.  Saa  er  der  fremdeles 
Skolelærernes  Candidat,  og  disse  Mænds  Anbefalinger  ere 
ingenlunde  fri  for  Forsyndelser  mod  Sproget.  Endelig  er  der 
ogsaa  Qvinderne,  som  slutte  sig  til  deres  Mænd  og  deres 
Sønner,  eller  endogsaa  paa  egen  Haand  indlade  sig  paa  at 
angive,  hvem  de  ville  have  valgt,  og  det  undertiden  i  en 
temmelig  afgj ørende  Tone:  «Hilario  med  Hustru  vælger  — 
Sema  med  sine  Sønner  vælger  —  Fortuna  ønsker  —  Ani- 
mula  udnæ.vner».  —  Det  er  klart,  at  Qvinderne  i  Pompeji 
lige  saa  hdet  som  Gladiatorerne  stemte,  men  ikkedestomindre 
gave  de  dog  deres  Anbefaling  til  Bedste. 

Municipierne  havde  da  bevaret  hele  den  Frihed,  de  node 
under  Republikken.  I  det  Hele  taget  havde  de  ikke  tabt 
Noget  ved  den  nye  Reojeringsform.  De  vare  nu  mindre  ud- 
satte for  politiske  Uroligheder,  mere  sikkre  for  den  Dag 
imorgen.  Trygheden  havde  Velstand  i  Følge  med  sig;  hen- 
imod  Slutningen  af  Republikkens  Tid  vare    de   næsten   alle 

ødelagte,  men  under  de  første  Keisere  lader  deres  Pengevæsen 
til  at  være  bragt  paa  Fode  igjen.  Plinius  siger,  at  alle  Na- 
tioner, som  i  lang  Tid  havde  været  Slaver  for  en  Frihed,  der 
fremkaldte  Spaltninger  iblandt  dem,  vare  taknemmelige  over 
den  Enevælde,  som  nu  knyttede  dem  sammen.  Der  var  min- 
dre Smigreri,  end  man  er  tilboielig  til  at  troe  i  disse  Statuer 
og  Templer,  som  man  opreiste  overalt  til  Ære  for  Keiserne 
i  deres  levende  Live  eller  efter  deres  Død.  Pompeji  havde 
ydet  Augustus  al  mulig  Tilbedelse  endogsaa  før  hans  Apo- 
theose;  Herculaneum  bærer  lovprisende  Indskrifter  til  Ære 
for  Tiber  og  Claudius.  Det  skulde  ikke  undre  mig,  om  man 
fandt  Indskrifter  til  Ære  for  Caligula  og  Nero.  «De  gode 
Fyrsters  Indflydelse«,  siger  Tacitus  jo,  »fornemmes  overalt; 
de  slette  ramme  især  deres  Omgivelser*).  Til  en  lille  By  i 
Campanien  naaede  næppe  nok  Rygtet  om  deres  Galskaber; 
den  agtede,  ærede  og  velsignede  Keiserens  Navn,  hvem  der 
saa  end  bar  det;  det  var  det  Navn,  som  stod  paa  Legionernes 
Faner,  naar  de  droge  ud  for  at  kæmpe  med  Germaner  eller 
Parther,  det  var  det  Navn,  som  fra  Rhinen  til  Euphrat  sik- 
krede  Verdensfreden  og  fremmede  Borgernes  Velfærd. 


Naar  Embederne  vare  saa  ivrigt  efterstræbte  i  Pompeji, 
var  det  ikke  fordi  de  vare  godt  lønnede;  ingen  af  Embeds- 
mændene var  lønnet,  tvertimod  betalte  de  for  at  blive  valgte; 
Honorar  betyder  jo  netop  den  Sum,  Embedsmanden  maatte 
uddele  som  Paaskjønnelse  af  den  Ære,  hans  Vælgere  havde 
beviist  ham.  Denne  Sum,  hvis  Størrelse  var  forskjellig  efter 
Byens  forskjellige  Betydning,  var  den  ringeste  af  de  Udgifter, 
Embedsmanden  havde  at  udrede*).      De  mindre  Velhavende 


*)  Alle  de  enkelte  Træk,  som  ere  meddeelte  i  det  Følgende,  ere 
laaute  fra  de  latinske  Indskrifter  i  Pompeji,  uden  at  jeg  har  anseet 
det  for  nødvendigt  paa  hvert  Sted  at  augive  min  Kilde. 

i  de  daarligs!.  stillede  Municipier  bøde  deres  Vælgere  kogt 
Viin  og  Kage.  Fra  Morgen  til  Aften  havde  de  Fattige  Lov 
til  at  gjøre  sig  tilgode  paa  deres  Ædils  eller  Duumvirs  Be- 
kostning. «Gode  Ven«),  siger  en  Indskrift,  « forlang  Viin  og 
Kage;  der  er  Uddeling  til  den  sjette  Time.  Giv  ingen  An- 
den end  Dig  selv  Skylden,  om  Du  kommer  for  seent». 
Decurionerne  bleve  naturligviis  bedre  behandlede  end  den 
øvrige  Befolkning.  De  bleve  indbudte  til  et  offentligt  Maal- 
tid,  og  man  gav  deres  Medborgere  Leilighed  til  at  see  dem 
spise.  De  offentlige  Forlystelser,  som  man  maatte  bekoste, 
satte  Folket  allermeest  Priis  paa.  Der  maatte  enten  gives 
Hestevæddeløb,  Athletkampe  eller  Gladiatorfægtninger,  ofte 
endogsaa  alle  disse  Forlystelser  paa  eengang.  Efter  hvad  man 
seer  af  en  Indskrift,  som  angaaer  den  omtalte  Duumvir  A. 
Clodius  Flaccus,  skulde  man  troe,  at  det  blev  anseet  for  en 
rig  Mands  Pligt  at  ruinere  sig  selv  for  at  tractere  og  forlyste 
sine  Medborgere,  naar  han  da  ønskede  at  faae  deres  Stemme. 
Enhver  Begivenhed  i  hans  Familieliv  saavel  som  i  hans  pri- 
vate Liv  medførte  nye  Udgifter  for  ham.  Naar  han  blev  ud- 
nævnt til  et  nyt  Embede,  naar  en  af  hans  Sønner  anlagde 
Toga  virilis,  naar  hans  nære  Slægtninge  døde,  saa  maatte 
han  give  Forlystelser,  Maaltider  eller  Penge. 

For  at  vinde  Folket  maatte  man  imidlertid  foruden  disse 
Maaltider  og  Fester  ogsaa  vise  det  mere  varige  og  alvorlige 
Velgjerninger;  det  var  sædvanligviis  offentlige  Arbeider,  som 
Embedsmanden  paatog  sig  at  udføre  for  egen  Regning.  Snart 
anlagde  eller  udbedrede  han  Veie  i  en  Strækning  af  liere 
tusinde  Passus,  og  naar  han  saa  til  Brolægningen  anvendte 
nye  Steen,  som  vare  hentede  fra  Bjergene,  og  ikke  Steen, 
som  vare  brugte  før,  undlod  han  ikke  omhyggelig  at  bemærke 
det;  snart  forsynede  han  Staden  med  Vand;  han  førte  det 
omkring  i  Gaderne  og  paa  Pladserne,  og  ledede  det  endogsaa 
ind  i  Privatboligerne  mod  en  vis  Godtgjørelse.  Det  Hyppigste 
var,  at  han  paatog  sig  at  opføre  eller  restaurere  en  eller  an- 
den offentlig  Bygning;  de  skjønneste  Mindesmærker,  man  har 

opdaget  i  Pompeji,  Fortuna-  og  Isistemplet,  Søilegangene  og 
Theatret,  ere  opførte  af  Privatmænd.  De  fleste  af  de  of- 
fentlige Bygninger,  som  dengang  prydede  Provindserne,  bleve 
opforte  paa  denne  Maade,  uden  at  have  kostet  Staten  eller 
vedkommende  By  en  As.  Keiserne  opmuntrede  af  al  Magt 
denne  Liberalitet;  der  var  strenge  Love,  som  forbod  at  kjebe 
gamle  Bygninger  for  at  rive  dem  ned  og  benytte  Materialet; 
disse  Bygninger,  som  Keiserne  saaledes  fredede  om,  mente 
de,  skulde  fortælle  den  hele  Verden  om  den  almindelige  Vel- 
stand. —  De  store  Byers  Exempel  blev  efterlignet  af  de  be- 
skedne Flækker;  de  Landsbyer,  der  laae  omkring  Verona  og 
Nimes,  søgte  at  faae  lignende  Bygninger  som  disse  to  Stæder, 
paa  samme  Maade  som  Verona  og  Mmes  havde  efterlignet 
Roms  Bygninger.  Allevegne  byggede  man  Theatre,  Templer 
og  Vandledninger. 

Naar  vi  tænke  paa  de  forfærdelige  Udgifter,  som  Em- 
bedsmændene kappedes  om  at  paatage  sig,  overrasker  det  at 
høre,  at  det  dog  ikke  altid  lykkedes  dem  at  holde  Misfor- 
nøielsen  borte.  Der  var  nogle  Mennesker,  som  altid  klagede; 
de  skulde  altid  sammenligne  den  nyeste  Ædils  eller  Duumvirs 
Gaver  med  hans  Formænds.  Hvor  megen  Umage  man  end 
gjorde  sig  for  at  gjøre  dem  tilpads,  fandt  de  dog  aldrig  at 
Vinen  og  Kagerne  vare  rigtig  gode,  at  der  var  en  tilstrækkelig 
Mængde  Gladiatorer  eller  at  Bygningerne  vare  prægtige  nok. 
Om  man  endogsaa  ruinerede  sig  selv  for  deres  Skyld,  vilde 
det  dog  ikke  lykkes  at  faae  dem  fornøiede,  og  de  generede 
sig  ikke  for  at  sige  det  ligefrem.  Der  havde  ikke  været  nogen 
mere  genereus  Embedsmand  i  Pompeji  end  Duumviren  Hol- 
conius  Rufus;  naar  han  gik  bort  fra  de  glimrende  Skuespil, 
han  gav  Folket,  naar  han  var  i  det  Theater,  han  havde  ladet 
opføre  paa  sin  Bekostning,  var  der  altid  dem,  som  beskyldte 
ham  for  Skamløshed  og  foreholdt  ham,  hvorledes  det  var 
gaaet  til  i  gamle  Dage.  «Vibierne»,  saaledes  skrev  man  paa 
Murene,  «Vibierne  vare  ogsaa  meget  rige,  og  dog  gik  de  ikke 
altid  med  Sceptret  i  Haanden,  som  Du  gjør». 

I  en  af  Petronius'  Satirer  udkastes  der  et  Billede  af  en 
af  disse  misfornøiede  Folk  i  en  lille  By.  Det  er  et  af  den 
Slags  Mennesker,  som  giver  -Øvrigheden  Skyld  for  alt  Ube- 
hageligt, der  skeer.  Er  Brødet  dyrt,  er  Kjødet  seigt,  er 
Veiret  daarligt,  saa  er  det  stadigt  Ædilens  eller  Duumvirens 
Skyld;  de  staae  i  Ledtog  med  Leverand^urerne ,  de  sælge 
deres  Korn  til  Kornpugerne;  de  sørge  ikke  for,  at  der  bliver 
holdt  Bønner  eller  Processioner;  det  er  Tyve  og  ryggesløse 
Personer.  Trimalchions  Gjæst  siger  i  sit  eiendommelige  Sprog: 
«Gid  jeg  havde  et  Tag  i  disse  elendige  Ædiler,  som  have 
lagt  Complot  op  med  Bagerne  om  at  sulte  os  ihjel.  Det 
vil  jeg  have  —  tag  Du  det!  hedder  det  imellem  dem,  og  de 
stakkels  Smaafolk  maae  lide,  medens  disse  store  Tølpere  leve 
i  Fryd  og  Gammen.  Hvorfor  have  vi  dog  ikke  endnu  til 
Embedsmænd  disse  prægtige  Folk,  som  jeg  traf,  da  jeg  kom 
her?  Dengang  levede  man  godt!  Jeg  kan  ikke  lade  være 
at  tænke  paa  Sefinius.  Du  veed  nok,  han,  som  boede  lige 
ved  den  gamle  Triumphbue.  Du  skulde  see,  hvor  han  kunde 
klemme  sine  Colleger  i  Curien,  hvor  han  kunde  sige  dem 
Sandheden  lige  i  Ansigtet  og  uden  Omsvøb.  Naar  han  talte 
til  Folket  paa  Forum,  lød  hans  Stemme  saa  stærkt  som  en 
Trompet.  Og  alligevel  hilste  han  rigtig  pænt  paa  Alle  og 
Enhver;  han  kaldte  Folk  ved  deres  Navn;  naar  han  talte 
med  En,  skulde  man  troe,  at  han  var  en  stakkels  Pjalt  som 
En  selv.  Dengang  fik  man  ogsaa  Kornet  for  Intet.  For  en 
As  kunde  man  faae  et  Brød  saa  stort,  at  to  Mand  næppe 
kunde  faae  Bugt  med  det.  Det  bliver  værre  og  værre  nu- 
omstunder.  Det  er  vor  egen  Skyld;  hvorfor  have  vi  taget  os 
saadan  en  elendig,  lurvet  Ædil,  som  gjerne  kunde  sælge  os 
for  en  As.  Han  holder  Gilder  i  sit  Huus;  han  tager  imod 
Gaver  allevegne  fra,  og  jeg  kjender  En,  som  har  givet  ham 
1,000  Denarer.  Havde  vi  blot  Mod  og  Mandshjerte,  skulde 
han  ikke  stikke  Næsen  saa  høit  i  Sky;  men  vi  ere  tappre, 
naar  vi  sidde  hjemme  hos  os  selv;  komme  vi  udenfor,  ere  vi 
bange  som  Harer.     Jeg  har  nu  allerede  fortæret  den  Smule, 

jeg  havde;  bliver  det  saaledes  ved,  maa  jeg  nok  snart  lukke 
Boden.  Jeg  vil  lade  mig  hænge,  om  det  ikke  er  Guderne, 
der  sende  os  alle  disse  Ulykker.  Der  er  ikke  længer  Nogen, 
som  troer  paa  Noget,  der  er  Ingen,  som  faster  længere;  Alle 
og  Enhver  gjor  Nar  ad  Jupiter;  man  bestiller  nu  ikke  Andet 
end  tælle  sine  Dalere.  I  gamle  Dage,  naar  der  var  Tørke, 
gik  de  unge  Piger  i  Procession,  hvidklædte  og  med  bare 
Been,  med  udslagne  Haar  og  rene  Hjerter  hen  til  Jupiter 
for  at  bede  ham  om  at  skjænke  os  Vand;  strax  regnede  det 
i  Spandeviis,  og  de  hvidklædte  Piger  kom  tilbage  som  druk- 
nede Muus.  Naar  det  nuomstunder  gjælder  om  at  hjælpe 
os,  ere  Gudernes  Fødder  naglede  til  Stedet,  fordi  man  ikke 
dyrker  dem  mere.  See,  det  er  Grunden  til,  at  Marken  Intet 
bærer ! » 

Heldigviis  vare  de  Misfornøiede  ikke  i  Majoritet.  I  Reglen 
modtoge  Byerne  med  Taknemmelighed  deres  Embedsmænds 
Gaver,  og  Indskrifterne  vise  os,  at  denne  Taknemmelighed 
ofte  fik  et  meget  stærkt  Udtryk.  Saalænge  Embedsmanden 
levede,  sparede  man  ikke  paa  Lovtaler  over  ham;  efter  hans 
Død  gav  man  ham  en  Begravelse  paa  offentlig  Bekostning, 
hvor  man  ofte  brændte  ti  Pund  vellugtende  Sager,  og  end- 
videre skjænkede  man  hans  Familie  nogle  Fod  af  Stadens 
Jord  til  Begravelsesplads.  Undertiden  gik  Taknemmeligheden 
endnu  videre.  Havde  en  Ædil  eller  en  Duumvir  vist  sig 
særligt  gavnmild,  samledes  Decurionerne  i  et  Tempel  for  at 
votere  ham  en  Rytterstatue,  medens  Folket  paa  Forum  fat- 
tede den  Beslutning  at  opreise  en  Støtte  for  ham  uden  Hest; 
i  de  stærkeste  Udtryk  udtalte  man  saa  hans  Roes.  Imidlertid 
var  det  en  staaende  Regel,  at  Embedsmanden,  genereus  til 
det  Sidste,  ikke  skulde  tage  imod  disse  Tilbud;  tilfreds  med 
den  Ære,  man  viste  ham,  skulde  han  spare  sine  Medborgere 
Udgiften;  saaledes  hed  det  sig  stadig.  Det  vil  sige,  han 
skulde  opreise  de  to  Statuer  paa  egen  Bekostning,  og  naar 
saa  Indvielsesdagen  kom,    kunde  han  ikke  undslaae  sig  for 

at  give  Decurionerne  og  Folket  offentlige  Maaltider  og  glim- 
rende Fester. 

Men,  vil  man  sige,  hvorfor  satte  Folk  da  saa  meget  i 
Bevægelse  for  at  opnaae  en  saa  kostbar  Ære?  Det  vilde 
være  vanskeligt  at  fatte  det,  dersom  man  ikke  vidste,  hvilken 
Kjæriighed  de  havde  til  disse  smaa  Byer,  som  de  kun  sjel- 
dent  forlede  for  længere  Tid;  alle  Erindringer,  al  Forkjær- 
lighed  knyttede  sig  til  denne  ene  By;  at  opnaae  Hæders- 
poster og  Popularitet  her  tragtede  man  efter;  kunde  man 
tildrage  sig  Opmærksomheden  i  den  lille  By,  vilde  man  være 
lykkelig.  Romerne  holdt  meget  af  at  lee  ad  Embedsmændene 
i  de  smaa  Byer  og  ad  den  overlegne  Mine,  de  paatoge  sig; 
men  disse  Mænd  vare  ikke  mindre  stolte  for  det,  naar  de 
gik  gjennem  Gaderne  i  toga  prætexta  og  latus  clavus. 

Forfængeligheden  og  Kappelysten,  som  bragte  disse  Folk 
til  at  beile  efter  at  blive  de  Farste  i  Provindsbyen,  førte  dem 
ofte  til  at  indtage  en  Plads  i  Staten.  Rom  har  aldrig  luk- 
ket sine  Porte  for  Fremmede.  Selv  i  den  første  Tid  tilstod 
det  temmelig  let,  hvad  man  kaldte  jus  italicum;  nu  bestod 
den  vigtigste  Fordeel,  som  vedkommende  By  havde  af  denne 
Rettighed,  deri,  at  alle  de,  som  havde  beklædt  de  øverste 
Embeder  i  deres  Fædrenestad,  ble  ve  romerske  Borgere,  naar 
de  nedlagde  Embedet.  Paa  denne  Maade  knyttede  Rom  alt 
det  Hæderlige  og  Udmærkede,  der  fandtes  i  Provindserne, 
til  sig;  saaledes  bleve  de  Huller  udfyldte,  som  Krigen  dannede, 
og  i  Stedet  for  de  gamle  Familier,  som  uddøde,  blev  der 
stadigt  indpodet  nye  Familier  paa  Stammen.  Mod  Slutningen 
af  Republikken  var  Senatet  opfyldt  med  Italienere.  Da  An- 
tonius med  en  Romers  hele  Stolthed  havde  opholdt  sig  over 
Octavius,  fordi  hans  Moder  var  fra  Aricia,  udbrød  Cicero: 
« Skulde  man  ikke  troe,  at  han  talte  om  Tralles  eller  Ephe- 
sus?  Man  seer,  med  hvilken  Foragt  han  behandler  dem,  som 
ere  fødte  i  Municipierne,  det  vil  sige,  næsten  alle  Senatorerne ; 
thi  hvormange  af  dem  er  der,  som  ere  fødte  i  R6m?»  Un- 
der Keiserne  var  der  endnu  færre.    Republikken  havde  givet 

Italienerne  Adgang  til  Senatet,  Keiserne  optoge  Provindsboerne 
ved  deres  Hof.  Naar  en  Provindsduumvirs  Sønner  følte  sig  i 
Besiddelse  af  Ærgjerrighed  og  Talent  til  at  naae  høiere  op 
end  Faderen,  var  der  Intet  til  Hinder  derfor.  De  avancerede 
hurtigt  i  Legionerne,  især  naar  de  hørte  til  gamle  og  anseete 
Familier.  Vare  de  tappre  og  intelligente,  bleve  de  snart 
tribuni  militum,  og  derfra  rykkede  de  op  til  Civil-  eller 
Finantsembederne,  de  bleve  Keiserens  Procuratorer  eller  fik 
Deel  i  Styrelsen  af  Provindserne.  Saaledes  bestyrede  Nonus 
Balbus,  om  hvem  Indskrifter  og  Statuer  i  Herculaneum  bære 
saa  mange  Vidnesbyrd,  Creta  og  Cyrenaica.  De,  som  meest 
havde  Lykken  med  sig,  bleve  Consuler,  som  for  Exempel 
Agricola,  der  var  fra  Colonien  Frejus.  Der  var  endogsaa  dem, 
som  bleve  Keisere,  saaledes  som  Spanieren  Trajan. 

Den  Betydning,  som  Valget  af  Embedsmænd  i  lang  Tid 
havde  i'Provindsernes  offentlige  Liv,  aftog  desto  værre  mere 
og  mere.  I  det  -Øieblik,  da  Pompeji  forsvinder  fra  Overver- 
denen, stod  den  municipale  Eegjeringsform  endnu  i  sin  fulde 
Glands,  og  dog  kan  man  allerede  af  visse  Kjendetegn  mærke, 
at  dens  Forfald  nærmer  sig  med  stærke  Skridt.  Embeds- 
mændene begynde  allerede  at  finde  den  Ære,  der  blev  viist 
dem,  lidt  vel  besværlig,  og  af  enkelte  Indskrifter  paa  Gravene 
kan  man  læse  sig  til,  at  de  følte  sig  ligesaa  meget  trykkede 
som  hædrede  af  disse  Tillidsposter,  (omnibus  honoribus  atqve 
oneribus  in  re  publica  sua  functus).  Byerne  vare  blevne 
grebne  af  en  utæmmelig  Lyst  til  Fester;  de  ruinerede  Em- 
bedsmændene ved  deres  Fordringer,  og  de  ruinerede  sig  selv, 
naar  Embedsmændenes  Punge  ikke  slog  til  for  at  skaffe  dem 
Alt,  hvad  de  ønskede.  Keiserne  bleve  da  nødte  til  at  blande 
sig  heri  for  at  sætte  en  Stopper  for  alle  disse  Daarskaber, 
og  fra  Trajans  Tid  gribe  Keiserne  mere  og  mere  ind  i  Munici- 
piernes  Bestyrelse.  De  begynde  med  at  forbyde,  at  der  maatte 
gives  Fester  eller  udføres  store  Byggeforetagender  uden  deres 
Tilladelse;  endvidere  sendte  de  Inspecteurer  til  Provindsen  for 
at  holde  øie  med,  hvad  der  blev  givet  ud  ved  Byggearbeiderne 

Og  ordne  Byernes  forvirrede  Finantsforhold.  Disse  Inspec- 
teurer  fik  meer  og  meer  Betydning  og  fordunklede  reent 
Statens  egne  Embedsmænd.  Det  varede  da  ikke  længe,  inden 
Folkevalget  blev  undertrykket  i  Municipierne ;  de  fik  ikke 
længere  Lov  til  at  føre  deres  eget  Liv,  medens  de  nu  fik 
den  keiserlige  Kegjering  mere  umiddelbart  at  mærke. 

Det  var  en  stor  Ulykke  for  hele  Riget  og  navnlig  da  for 
Keiserne.  Naar  Mennesket  ikke  er  andet  end  et  Redskab  for 
en  Andens  Villie,  higer  man  ikke  efter  nogen  anden  Dyd  end 
Lydighed ,  efter  noget  andet  Talent  end  Regelmæssighed. 
Grunden  til  at  Romerriget  holdt  sig  saa  længe  oppe  trods 
Alt,  hvad  der  truede  med  ødelæggelse,  var  netop  den,  at 
Provindserne  stadig  ydede  det  nye  og  friske  Kræfter,  og  det 
var  netop  de  faa  Rester  af  Uafhængighed,  som  Municipierne 
havde  bevaret,  det  var  hine  Valgscener,  hine  Storme  i  et 
Glas  Vand,  som  bidroge  til  at  uddanne  disse  Mænd.  Det  kan 
ikke  undre,  at  disse  Folk  bleve  mere  sjeldne,  da  Uafhængig- 
heden gik  tabt.  Man  skaber  ikke  en  livsfrisk  Magt,  som  kan 
afgive  et  Værn  mod  den  fælles  Fare,  man  ruster  sig  ikke 
mod  Barbarernes  Indfald  ved  at  opføre  den  Slags  vældige  og 
regelrette  Maskiner,  som  strax  gjore  et  godt  Indtryk  ved 
den  simple  Maade,  hvorpaa  det  Hele  er  sammensat,  ved  den 
snilde  Maade,  hvorpaa  Hjulene  gribe  ind  i  hinanden.  Tvert- 
imod,  der  er  ikke  noget  sikkrere  Middel  til  at  føre  en  Stat 
sin  Undergang  imøde,  end  saaledes  at  centralisere  Alt,  og  da 
Rom  tilintetgjorde  Municipiernes  sidste  Friheder,  gav  det  sig 
selv  sit  Banesaar. 

A.  Boje. 


Frederik  II  og  Voltaire/) 


JJet  mærkeligste  Venskab,  der  nogensinde  har  knyttet  to 
Mennesker  sammen,  er  uden  Tvivl  det,  der  bestod  mellem 
Frederik  den  Store  af  Preussen  og  den  franske  Digter  og 
Philosoph  Voltaire.  En  Forbindelse  mellem  en  Tidsalders  to 
største  Mænd  er  allerede  i  og  for  sig  interessant,  men  den 
bliver  det  endnu  langt  mere,  naar  to  saa  mærkelige  og  til 
hinanden  saa  lidet  passende  Charakterer  som  Frederik  IFs  og 
Voltaires  træde  til  og  give  den  en  aldeles  eiendommelig  Cha- 
rakteer.  Vi  ville  forsøge  at  følge  dette  Venskab,  hvis  man 
overhovedet  kan  kalde  det  saa,  mellem  Datidens  største  Felt- 
herre og  Statsmand  paa  den  ene  og  dens  største  Digter 
paa  den  anden  Side. 

Det  franske  Sprog  var  paa  denne  Tid  overalt  i  Europa 
Modesproget;  selv  i  Italien  og  England,  som  dog  havde  frem- 
bragt saa  udmærkede  Digtere,  havde  fransksprog  og  fransk  Smag 
Magten ;  intet  Under  da,  at  dette  i  høieste  Grad  var  Tilfældet  i 
Tydskland,  som  endnu  ikke  havde  frembragt  noget  Mesterværk  i 
Digtekunst  eller  Rhetorik.  Frederik  II  fik  derfor  ogsaa  i  sin 
Ungdom  en  god  Underviisning  i  Fransk,  som  han  lærte  at  læse 
og  tale  ret  flydende.  Men  hermed  var  det  saa  omtrent  og- 
saa  forbi    med  hans  Kundskaber  til  fremmede  Sprog;    han 


*)  Som  Kilder  ere  særlig  benyttede:  K.  F.  Reiche:  Friedrich  der 
Grosze;  C.  Weidinger:  Das  Leben  und  Thaten  Friedrichs  des 
Groszen;  Th.  Thauber:  Friedrich  der  Grosze,  Konig  von  Preussen. 


Frederik  II  og-  Voltaire.  343 

kunde  lidt  Italiensk,  men  af  Spansk  og  Engelsk  saa  vel  som 
af  Latin  forstod  han  ikke  et  Ord.  Da  han  saaledes  saa  godt 
som  udelukkende  var  henviist  til  den  franske  Litteratur, 
kunne  vi  ikke  undre  os  over  den  store  Beundring,  ja  Begei- 
string,  han  følte  for  denne.  Deels  af  virkelig  Lyst  og  An- 
læg, deels  af  Ærgjerrighed,  begyndte  han  tidlig  at  forsøge 
sig  i  fransk  Prosa  og  Poesi;  men  uagtet  han  havde  forsømt 
sit  Modersmaal  for  det  franske  Sprog,  blev  han  dog  aldrig 
saa  hjemme  i  dette,  at  hans  Arbeider  nogensinde  hævede  sig 
over  det  Middelmaadige.  Han  maatte  derfor  stedse  have  en 
eller  anden  fransk  Videnskabsmand  til  at  rette  sine  Sprogfeil 
og  gale  Kiim,  hvori  han  tidt  forbrød  sig.  Men  selv  om  han 
havde  kunnet  bevæge  sig  med  fornøden  Lethed  i  det  franske 
Sprog,  saa  var  han  heller  ikke  begavet  med  nogen  meget  rig 
Phantasi  eller  Opfindelsesevne,  som  kunde  komme  hans  utræt- 
telige Flid  til  Hjælp.  Hans  historiske  Arbeider  vidne  vel  om 
den  samme  Mangel  paa  Livlighed  og  Opfindsomhed  i  Skil- 
dringen, men  staae  dog  meget  høiere  end  hans  poetiske 
Frembringelser,  idet  Stilen  her  er  klar  og  bestemt,  og  hele 
Fremstillingen  bærer  Præg  af  Sandhed  og  Oprigtighed.  Med 
den  Beundring  for  den  franske  Litteratur,  som  Frederik  følte 
og  hvormed  han  forbandt  en  stor  Lyst  til  Digtekunsten  i  det 
Hele,  maatte  han  nødvendigviis  see  op  til  Voltaire  med  dyb 
Ærefrygt.  Han  higede  derfor  ivrig  efter  at  indlede  en 
nærmere  Forbindelse  med  ham,  som  han  hidtil  kun  kjendte 
gjennem  hans  Skrifter,  og  skrev  et  langt  Brev  til  ham,  da- 
teret den  8de  August  1736.  Frederik  levede  paa  denne  Tid 
paa  Rheinsberg  og  var  kun  24  Aar  gammel,  da  han  skrev 
dette  sit  første  Brev  til  Voltaire.  Denne,  som  da  var  42 
Aar  gammel,  modtog  Kronprindsens  Brev  paa  Landgodset 
Cirey,  hvor  han  boede  sammen  med  sin  Veninde,  Mar- 
quise  du  Chåtelet.  Frederik  skrev  til  Voltaire  som  til  en 
Afgud  og  overøste  ham  med  Lovtaler  over  hans  Talenter 
og  hans  Værkers  « talløse  Skjønheder«.  « Deres  Henriade«), 
skriver   han,    dhar  fortryllet  mig;    den   seirer    over   alle  de 

ubetydelige   Kritikker,    der   ere    fremkomne    derover 

Hvor  ofte  har  jeg  sagt  til  mig  selv:  vogt  dig  for  et  Fore- 
tagende, som  du  ikke  er  voxen;  for  at  efterligne  Voltaire 
maa  man  være  Voltaire«.  I  Slutningen  af  Brevet  siger  han: 
"Jeg  troer,  at  der  kun  gives  een  Gud  og  een  Voltaire  i  Ver- 
den«. Et  saadant  Brev  fuldt  af  Koes  og  Smiger  kunde  ikke 
Andet  end  tilfredsstille  den  forfængelige  Voltaire,  som  strax 
svarede  med  et  Brev,  hvori  han  i  fuldt  Maal  gjengjældte 
Prindsens  Complimenter.  Og  Voltaire  kunde  komme  med  de 
groveste  Smigrerier,  thi  han  forstod  at  sætte  dem  i  en  saa- 
dan  Stiil,  at  de  nok  skulde  glide  ned.  Der  begyndte  saa- 
ledes  en  lang  Brevvexling,  som  endnu  den  Dag  idag  kan  be- 
nyttes som  Ledetraad  for  dem,  der  ville  uddanne  sig  til 
Smigrere.  Ikke  alene  Breve,  ogsaa  Digte,  Smaating  af  Rav 
0.  s.  V.  sendtes  frem  og  tilbage  mellem  de  to  Venner,  Blandt 
Andet  sendte  Frederik  en  Gang  et  af  sine  historiske  Skrifter: 
Antimacchiavelli ,  en  Gjendrivelse  af  den  ber;ømte  Macchi- 
avelli,  til  Voltaire,  for  at  han  skulde  besørge  den  trykt.  Den 
udkom  ogsaa  under  Voltaires  Opsyn  i  Holland  i  Begyndelsen 
af  Aaret  1740  og  blev  strax  oversat  i  fem  Sprog.  Netop 
paa  denne  Tid,  den  31te  Mai  1740,  døde  den  gamle  preus- 
siske Konge,  Frederik  Wilhelm,  og  den  28-aarige  Kronprinds 
besteg  Thronen. 

Strax  efter  sin  Thronbestigelse  skrev  han  følgende  Brev 
til  Voltaire  (6te  Juni):  (»Dyrebare  Ven!  min  Skjæbne  har 
forandret  sig,  og  jeg  har  været  tilstede  ved  en  Konges  sidste 
Timer  og  Dødskamp.  Jeg  behøvede  dog  ikke  ved  min  Re- 
gjeringstiltrædelse  denne  Lektion,  for  at  faa  Afsky  for  For- 
fængelighed og  menneskelig  Storhed.  Jeg  havde  i  Sinde  at 
skrive  en  lille  metaphysisk  Afhandling,  men  efterhaanden  er 
der  bleven  en  politisk  ud  deraf.  Jeg  troede  allerede  at  kunne 
kæmpe  med  Voltaire  og  maa  nøies  med  at  fægte  med  den 
gamle  Macchiavelli.  Men  vi  ere  ikke  Herrer  over  vor  Skjæbne, 
min  kjære  Voltaire,  Begivenhedernes  Strøm  river  os  med  sig, 
og  vi  kunne  ikke  staae  imod.   Ansee  mig  dog  ikke  for  Andet, 

beder  jeg  Dem,  end  en  ivrig  Borger  og  en  noget  skeptisk 
Philosoph,  men  hold  mig  for  en  oprigtig  tro  Ven.  Skriv  for 
Himlens  Skyld  til  mig  som  til  et  Menneske,  og  foragt  sam- 
men med  mig  Titel,  Navn  og  ydre  Glands«.  Kort  Tid  efter 
at  have  skrevet  dette  Brev  reiste  den  unge  Konge  til  sine 
westphalske  Provindser.  Derfra  ilede  han  incognito  til  Strass- 
burg tilligemed  sin  Broder,  August  Wilhelm,  og  man  for- 
moder, at  hans  Plan  var  at  reise  til  Paris.  Men  da  han  var 
bleven  gjenkjendt  i  Strassburg,  reiste  han  strax  tilbage  igjen. 
Paa  denne  Tilbagereise  fik  han  et  længe  næret  -Ønske  opfyldt, 
nemlig  at  gjøre  personligt  Bekjendtskab  med  Voltaire.  Han 
traf  denne  den  Ilte  September  paa  Slottet  Moyland  ved 
Kleve.  Frederik  udtrykker  den  stigende  Beundring ,  han 
følte  for  Voltaire  efter  denne  Sammenkomst,  i  et  Brev  til  en 
af  sine  Venner.  «Jeg  har  seet  Voltaire«,  —  skriver  han,  — 
«som  jeg  var  saa  begjærlig  efter  at  gjore  Bekjendtskab  med; 
men  jeg  havde  netop  min  fjerdedags  Feber,  og  min  Sjæl  var 
ligesaa  slap,  som  mit  Legeme  var  kraftløst.  Naar  man  taler 
med  Folk  af  hans  Slags,  maa  man  ikke  være  syg,  men  man 
maa,  om  mulig,  befinde  sig  bedre  end  sædvanlig.  Han  er 
saa  veltalende  som  Cicero,  saa  behagelig  som  Plinius  og  saa 
viis  som  Agrippa;  med  et  Ord,  han  forener  i  sig  tre  store 
Classikeres  Dyder.  Hans  Aand  arbeider  uophørlig;  enhver 
Draabe  Blæk,  som  flyder  fra  hans  Pen,  bliver  til  et  Bonmot. 
Du  vil  finde  mig  meget  snakkelysten,  naar  jeg  har  seet  to  Ting, 
som  stedse  laae  mig  paa  Hjerte:  Voltaire  og  franske  Tropper«. 
Kort  efter  Frederiks  Tilbagekomst  udbrød  den  første 
schlesiske  Krig,  men  Kongen  vedblev  alligevel  at  føre 
en  meget  levende  Brevvexling  med  Voltaire.  Ikke  længe 
efter  fik  de  paany  Leilighed  til  at  gjøre  personligt  Bekjendt- 
skab med  hinanden.  Da  Frederik  havde  sluttet  Fred  med 
Marie  Theresia  i  Breslau,  (Juli  1742)  kunde  denne  sidste 
vende  hele  sin  Magt  mod  sine  andre  Fjender,  Frankrig  og 
Baiern.  Allevegne  seirede  hendes  Vaaben.  De  Franske  bleve 
slaaede  og  jagne  ud  af  Bøhmen,  og  de  østerrigske  Generaler 

tænkte  allerede  paa  at  tvinge  Frankrig  til  at  afstaae  Elsasz. 
I  denne  Ned  besluttede  Frankrig  at  henvende  sig  til  Fre- 
derik om  Hjælp.  Hertuginden  af  Chateauroux,  som  paa  den 
Tid  udøvede  den  største  Indflydelse  paa  Ludvig  XV,  beslut- 
tede at  sende  en  Gesandt  til  det  preussiske  Hof,  og  Voltaire 
blev  udseet  dertil.  Han  var  naturligviis  strax  rede  dertil,  da 
han  higede  efter  at  komme  til  at  spille  en  Rolle  i  Politikken. 
Han  var  vis  paa,  at  han  besad  en  saa  stor  Indflydelse  paa 
Frederik,  at  han  ogsaa  i  Politikken  kunde  dreie  ham,  hvor- 
hen han  vilde.  Men  han  havde  forregnet  sig  betydelig;  thi 
han  anede  ikke,  at  den  ivrige  Versemager  og  hans  egen  Be- 
undrer, naar  Talen  var  om  Litteraturen,  var  den  meest  mis- 
tænksomme og  tilbageholdende,  naar  det  gjaldt  Politikken. 
Voltaire  kom  til  Potsdam  i  Slutningen  af  August  1743  og 
blev  af  Kongen  modtagen  med  alle  Tegn  paa  Venskab  og 
Udmærkelse;  han  fik  Bolig  paa  det  kongehge  Slot  og  spiste 
daglig  ved  Kongens  Bord.  Dennes  Forventning  opfyldte  han 
fuldkommen ;  han  viste  sig  lige  saa  fordeelagtig  i  sin  per- 
sonlige Omgang  som  i  sine  Skrifter.  Intet  undgik  hans 
Indsigt  —  siger  Frederik  selv  om  ham  —  hans  Underhold- 
ning var  lige  saa  lærerig  som  behagelig,  hans  Phantasi  lige 
saa  glimrende  som  frugtbar;  ved  en  fortryllende  Indklædning 
gjorde  han  selv  det  kjedsommeligste  Stof  interessant,  med 
et  Ord:  han  var  Sjælen  i  Conversationen.  Men  med  Under- 
handlingerne gik  det  til  paa  en  anden  Maade.  Statsmanden 
og  Digteren  havde  skiftet  Roller.  Medens  Frederik  vilde 
nyde  godt  af  Voltaires  Aandrighed  og  Geni,  medens  han 
sendte  ham  sine  Digte  til  at  rette  og  gjennemsee,  vilde  Vol- 
taire kun  tale  om  Politik,  Garantier,  Tractater  o.  s.  v.  Da 
Voltaire  en  Gang  overrakte  Kongen  en  Afhandling  om  Til- 
standen i  Europa,  fik  han  den  tilbage  bemalet  med  Vers  paa 
Randene.  De  gjorde  altsaa  egenthg  Nar  ad  hinanden,  og 
Voltaire  reiste  derfor  allerede  tilbage  i  Slutningen  af  October 
uden  at  have  opnaaet  det  Ringeste  med  Hensyn  til  sit  poli- 
tiske Hverv  og  med  en  kun  slet  tilfredsstillet  Forfængelighed. 

At  Frederik  aldeles  ikke  tillagde  Voltaires  Reise  nogen  Be- 
tydning i  politisk  Henseende,  fremgaaer  ogsaa  af  hans  Ord  i 

hans  «L'histoire  de  mon  temps»:   « Paa  denne  Tid  kom 

Voltaire  til  Berlin.  Da  han  havde  nogle  Velyndere  i  Ver- 
sailles, ansaae  han  dette  for  tilstrækkeligt  til  at  give  sig 
Udseende  af  en  Underhandler.  Han  havde  ingen  Creditiver; 
hans  hele  Sendelse  var  kun  en  Spøg».  Denne  Episode  kjal- 
nede  imidlertid  ingenlunde  de  to  Venners  Hengivenhed  for 
hinanden,  tværtimod  see  vi  Brevvexlingen  fortsat  meget  livlig 
mellem  dem  indtil  1750,  da  Voltaire  paa  Kongens  Indbydelse 
kom  til  Potsdam.  Som  et  Vidnesbyrd  om,  hvorledes  Fre- 
derik bøiede  sig  for  Voltaires  Geni,  kan  følgende  Brev,  da- 
teret Potsdam  5te  Marts  1749,  anføres:  «Jeg  sender  dem 
endnu  en  Epistel.  Den  indeholder  en  Apologi  for  den  stak- 
kels Konge,  som  Enhver  dadler,  og  som  dog  bliver  saa  meget 
misundt  for  sin  formeente  Lykke.  Jeg  vil  ogsaa  lidt  efter 
lidt  sende  Dem  andre  Afhandlinger.  Mangler  der  ogsaa  No- 
get i  Udtrykkene,  saa  vil  De  dog  i  det  Mindste  finde  noget 
Indhold  i  mine  Epistler,  og  ikke  hine  urigtige  Slutninger  og 
Sæbebobler,  som  kun  indeholde  Ord  og  ingen  Tanker.  Kun 
Frankrigs  Virgil  og  Horats  forstaaer  at  vælge  harmoniske  Ord 
og  skjønne  Vendinger;  kun  han  kan  utvungent  gaae  fra  den 
alvorlige  Stiil  til  den  muntre  og  forene  Veltalenhedens  Blom- 
ster med  Frugterne  af  den  sunde  Fornuft.  Vi  Udlændinge 
gjøre  vel  ikke  Afkald  paa  vor  Andeel  i  Menneskeforstand, 
men  vi  føle,  at  vi  aldrig  kunne  bringe  det  til  den  Elegance 
og  Correcthed,  som  den  franske  Poesies  strænge  Love  fordre«. 
Frederik  skrev  flere :  Breve  til  Voltaire  for  at  indbyde  ham  til 
Berlin,  blandt  andre  følgende,  dateret  10de  Juni  1749:  <«Jeg 
har  en  sand  Længsel  efter  at  see  Dem.  De  gjør  Dem  skyldig 
i  Høiforrædderi ,  dersom  de  ikke  vil  bestemme  Dem  til  at 
tilfredsstille  min  Grille.  Jeg  vil  studere  med  Dem ;  dette  Aar 
har  min  Muse  ikke  forladt  mig,  og  Gud  veed,  om  dette  igjen 
skal  blive  Tilfældet  et  andet  Aar.  De  kan  gjøre,  hvad  Dem 
lyster,  men  De  skal  ikke  narre  mig,  og  det  skal  vel  vise  sig, 

om  De  for  Alvor  holder  af  mig,  eller  om  Alt,  hvad  De  siger 
mig,    kun  er  tomt  Tragediesladder ». 

Det  var  Voltaires  Aand  og  de  mægtige  Bestræbelser,  som 
denne  havde  fremkaldt  og  fortrinsviis  repræsenterede,  der  saa 
stærkt  hendrog  Kongen  til  Heros'en  for  den  Tids  Litteratur. 
Denne  Stræben  gik  ud  paa  med  alle  Vittighedens  og  Veltalenhe- 
dens Vaaben  at  bekæmpe  Kesten  af  Middelalderens  Former  i  Stat, 
Kirke  og  Videnskab  og  havde  den  Fortjeneste  at  bryde  Banen 
for  den  nye  Dannelse;  men  under  denne  blinde  Kamp  mod 
Alt,  naar  det  blot  var  gammelt  og  tilvant,  maatte  ogsaa  det 
Gode  lide.  Det  er  altsaa  et  Sporgsmaal,  om  det  var  nogen 
stor  Fortjeneste  af  Frederik,  at  han  optog  denne  Stræben  og 
repræsenterede  den  i  Tydskland.  Historien  havde  lært  ham, 
at  Regenter  af  ringe  Fortjeneste  ofte  havde  erhvervet  sig 
Berømmelse  derved,  at  der  var  opstaaet  geniale  Aander  un- 
der dem,  og  allerede  dette  maatte  bevæge  ham,  der  beun- 
drede Voltaire  som  den  største  Skribent  og  Tænker,  til  at 
forbinde  sig  med  sin  Tids  aandrigste  Mand  og  vælge  ham  til 
Kammerat  og  i  mange  Retninger  ogsaa  til  Leder  af  sin 
Virksomhed.  Svaghederne  i  Voltaires  Charakteer  havde  han 
allerede  tidligere  lært  at  kjende,  men  desuagtet  ønskede  han 
Intet  ivrigere,  end  at  træde  i  nærmere  Forbindelse  med  ham. 
I  denne  Sag  lod  han  sig  ogsaa  styre  af  sin,  om  man  saa 
maa  sige,  militaire  Maxime,  efter  hvilken  han  ikke  tog  noget 
Hensyn  til,  hvad  Enhver  tænkte  og  gjorde  for  sig  selv,  men 
kun  forlangte,  at  han  fuldkommen  opfyldte  de  Fordringer, 
som  han  stillede  til  ham.  Menneskenes  hemmelige  Motiver 
og  indre  Følelser  lagde  han  kun  lidet  Mærke  til,  og  det  kom 
ham  altid  mere  an  paa  den  ydre  Handling,  hvilket  i  det 
Hele  hang  sammen  med  hans  theoretiske  Syn  paa  al  Moral. 
Han  tog  Menneskene  fra  den  Side,  som  han  netop  i  øie- 
blikket  behøvede.  Var  han  tilfreds  med  denne  Side  af  et 
Menneske,  maatte  han  for  ham  gjerne  være  saa  feilfuld  i  alle 
andre  Henseender,  som  han  vilde.  Han  sørgede  blot  for  at 
forhindre,    at   disse  Feil   ikke   bleve   vendte  mod  ham  eller 

hans  Maal.  At  denne  Grundsætning  laa  til  Grund  for  hans 
Forhold  til  Voltaire,  beviser  følgende  Sted  i  et  Brev  fra  ham 
til  en  af  hans  Venner,  Algarotti,  fra  12te  September  1749. 
« Voltaire«  —  hedder  det  der  —  «har  begaaet  en  uværdig 
Streg.  Han  fortjente  at  brændemærkes  paa  Parnasset;  det 
er  ret  Skade,  at  en  saa  uværdig  Sjæl  er  forbunden  med  et 
saa  herligt  Geni.  Imidlertid  vil  jeg  ikke  lade  mig  mærke 
med  Noget,  thi  jeg  behøver  ham  til  at  studere  det  franske 
Sprog;  man  kan  ogsaa  lære  smukke  Ting  af  en  Slyngel.  Jeg 
vil  kjende  hans  Fransk;  hvad  kommer  hans  Moral  mig  ved?» 
At  Frederiks  nærmere  Omgang  med  Voltaire  efter  dette 
ikke  længe  kunde  blive  uforstyrret,  er  ganske  naturlig.  Fre- 
derik, der  kaldte  Voltaire  til  sig  som  en  Philosoph,  ønskede, 
at  denne  ogsaa  kun  skulde  søge  Philosophen  i  ham,  men 
vilde  dog  igjen  paa  den  anden  Side  gjøre  Kongen  gjældende, 
netop  for  at  fastsætte  en  Grændse  og  tillige  forebygge  den 
Fortred,  som  han  befrygtede  af  sin  Vens  moralske  Charakteer. 
Men  at  blive  indenfor  en  saadan  Grændse,  var  naturligviis 
umulig  for  Voltaires  Aand.  Forholdet  mellem  dem  havde 
derfor  ikke  nogen  indre  Bestaaen  i  sig,  og  det  vilde  have 
opløst  sig  af  sig  selv,  om  ogsaa  ingen  ydre  Omstændigheder 
vare  intrufne. 

Frederik  havde  altsaa  indbudt  Voltaire  ved  en  Mængde 
smigrende  Breve,  men  hidtil  forgjæves,  da  Voltaire  ikke  vilde 
forlade  sin  aandrige  Veninde,  Marquisen  af  Chåtelet.  Men 
da  hun  var  død,  fordoblede  Frederik  sine  Bønner.  «Nu  var 
han  den  ældste  af  hans  Venner »>.  Man  tilbød  den  berømte 
Skjønaand  Ordener,  Æresposter,  en  rigelig  Pension  o.  s.  v., 
og  til  at  bestride  Eeiseomkostningerne  sendte  man  ham  tu- 
sinde Louisdorer.  Frederik  sammenlignede  ham  med  de 
hvide  Elephanter,  som  Schahen  af  Persien  og  Stormogulen 
føre  Krig  om,  og  som  danne  en  Deel  af  deres  Titel.  Saa- 
ledes  skulde  der  i  Spidsen  for  hans  staae:  "Frederik,  af  Guds 
Naade  Konge  af  Preussen,  Churfyrste  af  Brandenburg,  Besid- 
der af  Voltaire,  o.  s.  v.»    Men  den  vindesyge  Franskmand  var 

ikke  tilfreds  endnu.  Han  var  saa  uforskammet  at  forlange 
tusinde  Louisdorer  til,  for  at  han  kunde  tage  sin  grimme 
Niece,  Madame  Denis,  med  sig.  Men  denne  Fordring  op- 
bragte Kongen.  Han  gav  et  tørt  Afslag  og  svarede  blandt 
Andet:  «Jeg  har  ikke  udbedt  mig  Æren  af  Damens  Selskab«. 
Herover  blev  Voltaire  aldeles  rasende  og  Underhandlingerne 
truede  med  at  gaae  istaa;  men  Frederik  lod,  som  om  han 
ikke  brød  sig  videre  herom  og  syntes  at  ville  foretrække  den 
unge  Digter  Baculard  d'Arnaud.  Han  skrev  endogsaa  nogle 
temmelig  daarlige  Vers,  hvori  han  kaldte  Arnaud  en  op- 
gaaende  og  Voltaire  en  nedgaaende  Sol.  Disse  Vers  bleve 
bragte  for  Voltaires  -Øren.  Han  modtog  dem  paa  Sengen, 
men  sprang  strax  rasende  op  og  lod  bestille  Postheste.  I 
Aaret  1750  forlod  Voltaire  altsaa  Paris,  som  han  ikke  skulde 
gjensee  før  efter  tredive  Aars  Forløb.  Den  10de  Juli  1750 
holdt  han  sit  Indtog  i  Sanssouci,  hvor  han  blev  modtaget 
som  en  Prinds.  Han  blev  udnævnt  til  Kammerherre,  erholdt 
Ordenen  «pour  le  mérite«  og  en  Pension  paa  800  Lstr.  om 
Aaret.  Madame  Denis  fik  Løfte  om  160  Lstr.,  dersom  hun 
overlevede  Voltaire.  De  kongehge  Kokke  og  Kudske  stilledes 
til  hans  Raadighed;  han  boede  i  de  samme  Værelser,  som 
tidligere  Marschalen  af  Sachsen  havde  beboet.  Prindser, 
Feltmarschaler  og  Ministre  vartede  ham  op;  selv  Kongen 
smigrede  ham  og  nedlod  sig  en  Gang  til  at  kysse  hans 
Haand.  Men  alt  et  Par  Dage  efter  begyndte  Voltaires  Mis- 
tænksomhed at  vaagne.  Han  betroede  sin  Niece  sine  Be- 
kymringer og  skrev  blandt  Andet  en  Gang  til  hende:  "Af- 
tenselskaberne ere  herlige.  Kongen  er  Sjælen  i  Selskabet. 
Men  —  jeg  har  Operaer  og  Comedier  og  Concerter,  Studier 
og  Bøger.  Men  —  men  —  Berlin  er  en  smuk  By,  Prind- 
sesserne  henrivende.  Hofdamerne  indtagende.    Men«  — . 

Var  altsaa  ikke  Alt  i  Postdam  efter  Voltaires  Behag, 
saa  følte  Kongen  sig  i  Sandhed  ogsaa  meget  skuffet  i  sine 
Forventninger  om  hiin.  Denne  gj ensidige  Misfornøielse  var 
ganske  naturlig,  thi  Enhver  af  dem  besad  netop  de  Feil,  som 

den  anden  mindst  kunde  lide.  Frederik  var  tarvelig  i  høieste 
Grad,  og  Voltaire  var  pengegridsk  ligeledes  i  hmeste  Grad; 
han  meente,  at  han  burde  benytte  sin  Stilling  som  en  Kon- 
ges Yndling  til  at  samle  sig  en  Formue.  De  viste  begge  en 
næsten  utrolig  Smaalighed  mod  hinanden.  Datidens  starste 
Feltherre  og  Statsmand  gav  Befaling  til  at  levere  sin  Gjæst 
mindre  Sukker  og  Chokolade,  end  der  var  tilstaaet  ham  i 
Begyndelsen;  den  store  Digter  holdt  sig  skadesløs  ved  at 
stikke  Voxlysene  i  Kongens  Forgemak  til  sig.  Disse  i  For- 
bindelse med  dem,  som  han  selv  kunde  spare,  solgte  han  i 
Slutningen  af  hver  Maaned  til  en  Jøde,  ved  Navn  Hirsch. 
Men  hvad  der  mere  end  Kongens  Gjerrighed  opbragte  Vol- 
taire, var  hans  Spydigheder.  Voltaire  var  af  et  meget  irri- 
tabelt Sind,  og  det  mindste  Drilleri  kunde  gjøre  ham  rasende. 
Dette  morede  Frederik,  og  han  ødslede  derfor  tidt  i  Voltaires 
Nærværelse  overdreven  Koes  paa  ubetydelige  Mænd  og  maade- 
lige  Bøger,  blot  for  at  see  ham  i  Raseri.  Men  Følgen  heraf 
blev,  at  hele  Slottet  blev  opfyldt  af  Intriguer  og  Kabaler 
mellem  de  skinsyge  Skjonaander,  som  Frederik  selv  ikke  for- 
maaede  at  dæmpe.  Endog  Kongen  selv  fik  sin  Deel  af  Uveiret 
at  føle  og  gik  ikke  frie  for  Ydmygelser.  Da  han  saaledes 
en  Dag  sendte  Voltaire  et  Bind  Digte  at  rette,  udbrød 
denne:  «See,  hvilken  Masse  Skidentøi  Kongen  sender  mig  til 
Vadsktt!  At  denne  Vittighed,  da  den  kom  Kongen  for  -Øre, 
forbittrede  ham  i  høieste  Grad,  er  let  forklarligt.  Men  snart 
fik  Kongen  mere  grundet  Anledning  til  Klage  over  Voltaire, 
som  deels  for  at  skrabe  Penge  sammen  deels  for  Spændingens 
Skyld  indviklede  sig  i  flere,  temmelig  uhæderlige  Foretagen- 
der. Saaledes  lod  han  i  Leipzig  opkjøbe  sachsiske  Skatte- 
beviser, da  Dresdener  Freden  1745  indeholdt  en  Artikel,  ifølge 
hvilken  der  skulde  erstattes  de  preussiske  Undersaatter  ikke 
alene  Renterne  af  de  Penge,  som  de  havde  at  fordre  paa 
det  sachsiske  Rentekammer,  men  ogsaa  selve  Capitalerne  uden 
Afdrag.  Men  dette  var  mod  Fredens  Bestemmelse,  som  ud- 
trykkelig udtalte,  at  de  preussiske  Undersaatter  «ikke  maatte 

drive  Geschåft  eller  vindesyg  Haandtering»  med  disse  Skatte- 
beviser. Der  indkom  derfor  flere  Klager  over  ham  til  Kon- 
gen. Ligeledes  havde  Voltaire  en  smudsig  Proces  med  J;øden 
Hirsch,  som  han  beskyldte  for  at  have  bedraget  ham  ved 
Salg  af  uægte  Stene.  En  saadan  Opførsel  bidrog  naturligviis 
til  at  nedbryde  Kongens  Agtelse  for  Voltaire,  og  han  skrev 
den  24de  Februar  følgende  Brev  fra  Potsdam  til  ham,  som  i 
de  Dage  opholdt  sig  i  Berlin:  «Jeg  tog  med  Fornøielse  imod 
Dem;  jeg  skattede  Deres  Aand,  Deres  Talenter,  Deres  Kund- 
skaber og  maatte  antage,  at  en  Mand  af  Deres  Alder  var 
træt  af  at  føre  Pennekrig  med  Skribenter  og  udsætte  sig  for 
Uveir.  Men  strax  i  Begyndelsen  forlangte  De  af  mig,  at  jeg 
skulde  gjøre  Fréron  til  min  litteraire  Correspondent.  Jeg  var 
saa  svag  eller  saa  følelig  at  tilstaae  Dem  det,  omendskjondt 
det  ikke  var  Deres  Sag  at  bestemme,  hvem  jeg  skulde  tage 
i  min  Tjeneste.  —  De  har  været  hos  den  russiske  Gesandt 
for  at  tale  med  ham  om  Anliggender,  som  slet  ikke  vedkom 
Dem,  og  man  har  troet,  at  jeg  havde  overdraget  Dem  det.  — 
De  har  havt  den  hæsligste  Sag  med  en  Jøde  og  gjort  Opsigt 
i  Staden.  Historien  med  de  sachsiske  Skattebeviser  er  saa 
bekjendt  i  Sachsen,  at  man  har  beklaget  sig  meget  over  Dem 
hos  mig.  Jeg  har  vidst  at  opretholde  Freden  i  mit  Huus 
lige  til  Deres  Ankomst  og  maa  sige  Dem,  at  dersom  De  har 
Lyst  til  Intriguer  og  Kabaler,  saa  er  De  kommen  til  den 
Urette.  Jeg  holder  af  sagtmodige  og  fredelige  Folk,  som  i 
deres  Opførsel  ikke  indblande  Tragediens  heftige  Lidenskaber. 
Dersom  De  kan  bestemme  Dem  til  at  leve  som  Philosoph, 
skal  det  glæde  mig  at  see  Dem;  men  overlader  De  Dem  til 
Deres  toilesløse  Lidenskaber  og  søger  Klammeri  med  Enhver, 
vil  Deres  Besøg  slet  ikke  være  mig  behageligt,  og  De  kan 
da  ligesaa  godt  blive  i  Berlin » .  Først  efter  at  Voltaire  høiti- 
dehgt  havde  lovet  at  forandre  sin  Opførsel,  turde  han  vende 
tilbage  til  Potsdam.  Men  Voltaire  formaaede  ikke  at  holde 
sig  rolig;  at  intriguere  var  for  ham  en  Nødvendighed,  og  da 
hans  Forfængelighed   ikke   kunde   taale   at  tænke  sig  nogen 

Medbeiler,  vendte  han  sig  mod  Kongens  andre  Venner. 
D'Arnaud,  som  Kongen  havde  kaldt  «den  opgaaende  Sol», 
havde  han  allerede  vidst  at  fjerne  fra  Berlin;  hans  Misun- 
delse vendte  sig  nu  mod  Marquis  d'Argens,  hvem  Kongen 
havde  gjort  til  sin  Kammerherre  og  til  Directeur  for  Kunst- 
academiet. 

D'Argens  havde  en  Gang  meddeelt  Voltaire,  at  den 
franske  Digter  Rousseau  i  hans  Tanker  var  en  Mand  af  ud- 
mærket Aand,  at  han  beklagede  hans  Ulykke  og  ansaae  ham 
for  uskyldig  i  de  «Complotter'>,  der  havde  paadraget  ham  saa 
megen  Ulempe.  Den  forfængelige  Voltaire  tog  dette  meget 
ilde  op  og  besluttede  at  straffe  ham  derfor.  Han  forfattede 
derfor  et  meget  vittigt,  men  tillige  meget  ondskabsfuldt  Epi- 
gram, i  hvilket  han  betegnede  d'Argens  som  «le  juif  errant». 
Med  dette  begav  han  sig  til  d'Argens,  hvem  han  meddeelte 
det  under  Taushedsløfte,  med  den  Bemærkning,  at  det  var 
blevet  ham  tilsendt  fra  hans  Correspondent  i  Paris,  og  at 
Forfatteren  ikke  var  nogen  Anden  end  Rousseau.  Marquien 
følte  en  dyb  Smerte  derover  og  svoer  at  hævne  sig  paa  Rous- 
seau, hvem  han  kaldte  en  Troløs  og  Forræder.  Men  snart 
efter  kom  d'Argens  paa  andre  Tanker.  Han  erindrede  sig 
sin  tidligere  Samtale  med  Voltaire  om  Rousseau,  og  da  Epi- 
grammet tillige  mere  røbede  Voltaires  Vittighed  end  Rousseaus 
Aand,  blev  det  ham  mere  og  mere  klart,  at  Voltaire  var  For- 
fatteren til  Epigrammet,  og  paa  hans  Forespørgsel  svarede  Rous- 
seau og  svoer,  at  han  ikke  var  dets  Forfatter,  men  at  han  der- 
imod vidste,  at  Voltaire  var  det.  D'Argens  vovede  dog  ikke  at 
meddele  Voltaire  sin  Opdagelse,  men  foretrak  at  forlade  Pots- 
dam for  at  undgaae  yderligere  Angreb ;  han  reiste  til  Frank- 
rig, hvorfra  han  først  vendte  tilbage,  da  Voltaire  for  bestan- 
dig havde  forladt  Preussen.  Kun  Frederik,  der  snart  var 
bleven  underrettet  om  Historien,  lod  nogle  Gange  Voltaire 
føle  det  ved  bittre  Bemærkninger.  Nu  havde  Voltaire  kun 
een  Medbeiler  tilbage,  som  han  behøvede  at  frygte,  men  det 
var  ogsaa  den  mægtigste  af  dem  alle,  den  Mand,  som,  skjøndt 

i  umaadelig  Afstand,  indtog  den  anden  Plads  efter  Voltaire. 
Denne  Mand  var  Maupertuis,  Præsident  for  Academiet  i  Ber- 
lin. Mellem  Voltaire  og  Maupertuis  havde  der  længe  fundet 
en  Mængde  Kjævlerier  Sted,  thi  Voltaire  kunde  ikke  glemme, 
at  Maupertuis  var  Præsident  for  Academiet,  medens  han  selv 
kun  var  simpelt  Medlem  deri.  En  ubetydelig  Begivenhed 
bidrog  til  at  forøge  Uenigheden.  Da  de  begge  en  Nat  kjorte 
fra  Sanssouci  til  Potsdam  efter  et  Selskab  hos  Kongen,  sagde 
Maupertuis:  «Man  maa  tilstaae,  at  denne  Aften  har  været 
kostelig !»)  —  «0g  jeg  har  aldrig  oplevet  nogen  kjedsomme- 
ligere«,  svarede  Voltaire.  Grunden  til  denne  Yttring  var, 
at  Voltaire,  som  ellers  ved  sin  Aand  og  Vittighed  aldeles 
beherskede  Situationen,  saa  at  Alt  maatte  forstumme  for  ham, 
undertiden,  hvad  enten  det  nu  var  af  physiske  eller  andre 
Grunde,  havde  Timer,  hvor  han  var  stille  og  tilbageholdende. 
Maupertuis  var  derimod  den  ene  Dag  som  den  anden  og 
kunde  da  ofte  glimre,  naar  Voltaire  ikke  traadte  frem.  Denne 
Aften  havde  netop  Voltaire  havt  sin  mørke  Stemning,  saa  at 
Maupertuis  havde  havt  Leilighed  til  at  vise  sin  Aand. 

Det  varede  ikke  længe,  for  Voltaire  fik  Leilighed  til  at 
hævne  sig  paa  Maupertuis.  En  Mand  ved  Navn  Konig,  som  var 
Æresmedlem  ved  Academiet,  be&kyldte  i  Aaretl751  (maaskee  paa 
Voltaires  Anstiftelse)  Maupertuis  for  Plagiat  efter  et  Brev  fra 
Leibnitz  til  Jacob  Hermann,  af  hvilket  Brev  Maupertuis  skulde 
besidde  en  Afskrift.  Maupertuis  bragte  denne  litteraire  Strid 
til  retslig  Afgjørelse,  og  Følgen  var,  at  Konig  blev  udelukket 
fra  Academiet.  Men  nu  traadte  Voltaire,  i  October  1752,  i 
Skrankerne  for  ham  og  forfattede  to  Skrifter  mod  Maupertuis, 
hvori  han  først  fremstillede  denne  som  uretfærdig  og  derpaa 
gjorde  ham  latterlig.  Herpaa  fulgte  Hovedangrebet,  da  Mau- 
pertuis havde  ladet  sine  «lettres  philosophiques"  trykke. 
Disse  Breve  syntes  paa  flere  Steder  at  bekræfte  Voltaires 
Paastand,  at  Maupertuis  tidligere  havde  været  vanvittig  og 
siddet  i  Galehuset  i  Montpellier.  Maupertuis  gjorde  blandt 
andet  følgende  mærkværdige  Forslag:    man  skulde  bygge  en 

latinsk  By  for  paany  at  gjøre  det  skjenne  latinske  Sprog 
levende ;  man  skulde  grave  et  Hul  ned  til  Jordens  Midtpunkt 
for  at  udgranske  dens  indre  Beskaffenhed;  man  skulde  drage 
til  Magelhaenstrædet  og  aabne  patagoniske  Hjerner  for  at  lære 
Sjælens  Natur  at  kjende,  og  endelig  —  man  skulde  overtrække 
alle  Syge  med  Harpixfor  at  forhindre  Faren  ved  deres  smitsomme 
Uddunstninger  og  for  ikke  at  behøve  at  betale  Læger.  Voltaire 
havde  altsaa  Stof  nok;  han  besvarede  Maupertuis'  Forslag 
under  Navn  af  «Doctor  Acacia«),  der  vilde  helbrede  den  ulyk- 
kelige Forfatter.  Skriftet,  som  hed:  «Diatribe  du  Docteur 
Acacia»,  var  et  af  de  vittigste,  Voltaire  nogensinde  havde 
skrevet,  og  vel  skikket  til  at  gjere  Maupertuis  latterlig. 
Voltaire  stod  netop  i  Begreb  med  at  lade  det  trykke,  da 
Kongen  kaldte  ham  til  sig  og  forestillede  ham,  hvormeget 
han  ved  at  udgive  Skriftet  vilde  sætte  ham  selv  i  Forlegen^ 
hed  og  compromittere  ham.  « Maupertuis  er  Præsident  for 
mit  Academio,  sagde  han,  «og  hører  til  Mændene  af  min 
Privatcirkel.  Angriber  De  ham  offentligt  med  Deres  Vittig- 
hed og  stiller  hans  Svagheder  blot  for  Verden,  saa  bliver  jeg 
nødvendigviis  selv  compromitteret  derved.  De  føler,  min 
Ven,  hvor  ubehageligt  dette  maa  være  for  mig,  og  jeg  haa- 
ber  derfor,  at  De  vil  bringe  mig  det  Offer  ikke  at  udgive 
Værket.  Maaskee  forlanger  jeg  for  meget;  men  jeg  veed,  af 
hvem  jeg  forlanger  det.  En  Mand  som  Dem,  kan  det  ikke 
falde  svært  at  give  Verden  noget  Andet,  som  kan  holde  den 
skadesløs  for  Tabet  af  dette  Værk«.  Voltaire  betænkte  sig 
et  Øieblik;  derpaa  hentede  han  Manuscriptet  og  overrakte 
Kongen  det  med  de  Ord:  "Sire,  her  er  den  Uskyldige,  som 
maa  falde  som  Offer  for  Convenientsen«.  "Grusomme  Skjæbne», 
raabte  Frederik,  «hvor  det  smerter  mig  at  skulle  offre  til 
Luerne,  hvad  jeg  gjerne  bekrandsede  med  Laurbær!  Forelæs 
mig  det  det  dog  først,  min  Ven,  for  at  jeg  kan  bevare  Aan- 
den  deraf  i  min  Erindring«.  Voltaire  oplæste  nu  Skriftet, 
hvert  -Øieblik  afbrudt  af  Kongens  Bifaldsyttringer,  som  fandt 
alle  de  Satirer,    der   regnede   ned  over  Maupertuis,    ligesaa 

træffende  som  sande.  Da  Oplæsningen  var  tilende,  kastede 
Voltaire  Manuscriptet  ind  i  Kaminen.  Men  han  bedrog  Kon- 
gen; han  havde  beholdt  Concepten  til  <'Acacia»  og  lod  nu  i 
Stilhed  Værket  trykke.  Dette  undgik  ikke  Frederiks  Op- 
mærksomhed, men  han  lod,  som  om  han  Intet  anede,  oppe- 
biede rolig  Oplagets  Fuldendelse  og  lod  det  da  pludselig 
confiskere.  Dette  havde  imidlertid  Voltaire  forudseet,  og  han 
havde  sørget  for  at  lade  sig  levere  fire  Aftryk  af  hvert  Ark, 
som  han  strax  lod  trykke  i  Leyden.  Nu  skrev  Kongen,  i 
November  1752,  til  ham:  «Jeg  forbauses  over  Deres  Ufor- 
skammethed. Efter  Alt,  hvad  De  har  gjort,  og  som  er  saa 
klart  som  Solen,  kommer  De  nu  frem  med  en  Usandhed  i 
Stedet  for  at  tilstaae,  at  De  er  strafskyldig.  De  maa  ikke 
troe,  at  Folk  af  Dem  ville  lade  sig  overtale  til  at  ansee  Sort 
for  Hvidt.  Man  seer  ikke  altid,  fordi  man  ikke  altid  vil  see, 
men  dersom  De  driver  Sagen  til  det  Yderste,  saa  lader  jeg 
Alt  trykke,  og  det  vil  da  vise  sig,  at  De  vel  for  Deres  Vær- 
ker fortjener  Statuer,  men  for  Deres  Opførsel  er  værdig  til 
Lænker.  —  Forlæggeren  er  udspurgt;  han  har  tilstaaet  Alt». 
Voltaire  havde  nemlig,  da  den  anden  Udgave  kom  ud,  ladet, 
som  om  han  ikke  vidste  det  Mindste  derom,  og  anstillet  sig 
høist  forbauset.  Han  troede  at  kunne  udbrede  den  Mening, 
at  der  ved  den  første,  undertrykte  Udgave  maatte  være  kom- 
met et  Exemplar  i  urette  Hænder.  Han  svarede  derfor  Kon- 
gen: «Jeg  sværger  Dem  endnu  en  Gang  ved  mit  Liv,  paa 
hvilket  jeg  gjerne  gjør  Afkald,  at  det  er  en  afskyelig  Bag- 
vadskelse.  Jeg  besværger  Dem  at  lade  alle  mine  Folk  con- 
frontere.  Hvorledes?  De  vil  dømme  mig  uden  at  høre  mig? 
Jeg  forlanger  Eetfærdighed  og  Døden«.  Men  Frederik  lod 
sig  dog  ikke  skuffe  af  denne  dristige  Tone.  Han  forelagde 
ham  følgende  af  ham  selv  skrevne  Erklæring  til  Underskrift: 
«Jeg  lover  Hans  Majestæt,  at  jeg,  saalænge  han  viser  mig 
den  Naade  at  lade  mig  boe  i  sit  Slot,  ikke  vil  skrive  mod 
Nogen,  hverken  mod  den  franske  Regjering  eller  mod  berømte 
Skribenter,  for  hvem  jeg  altid  vil  iagttage  den  tilbørlig  Ag- 

telse.  Jeg  vil  heller  ikke  misbruge  Hans  Majestæts  Breve, 
men  opfare  mig  saaledes,  som  det  sommer  sig  en  Skribent, 
der  har  den  Ære  at  være  Kongens  Kammerherre,  og  som 
boer  blandt  ordentlige  Folk.  Potsdam  den  27de  November 
1752»).  Voltaire  skrev  egenhændig  under  denne  Erklæring: 
«Jeg  vil  efterkomme  Deres  Majestæts  Befalinger,  og  det  vil 
ikke  koste  mig  nogen  Maie  at  gjere  det.  Jeg  beder  Dem 
endnu  en  Gang  troe,  at  jeg  aldrig  har  skrevet  mod  nogen 
Eegjering,  mindst  mod  den,  under  hvilken  jeg  er  født,  og 
som  jeg  nu  har  forladt  for  at  ende  mit  Liv  ved  Deres  Maje- 
stæts Fødder.  Jeg  har  været  Frankrigs  Historiograph  og  har 
som  saadan  skrevet  Ludvig  XIV's  Historie  og  skildret  Felt- 
togene under  Ludvig  XV.  Min  Tunge  og  min  Pen  have  altid 
været  mit  Fædreland  helligede,  ligesom  de  nu  staae  til  Deres 
Majestæts  Tjeneste.  Jeg  besværger  Dem  at  bevise  mig  den 
Naade,  at  lade  min  Strid  med  Maupertuis  undersøge,  og  troe, 
at  jeg  vil  forglemme  denne  Strid,  fordi  De  vil  det,  og  at  jeg 
blindt  vil  underkaste  mig  Deres  Villie  i  Et  og  Alt.  Havde  Deres 
Majestæt  befalet  mig  ikke  at  forsvare  mig  og  ikke  at  ind- 
lade mig  i  denne  litteraire  Strid,  vilde  jeg  ogsaa  have  adlydt 
Dem  deri.  Jeg  beder  Dem  skaane  en  af  Sygdom  og  Smerte 
nedbøiet  Olding  og  troe,  at  jeg  endnu  vilde  åøe  for  Dem 
med  samme  Hengivenhed,  som  da  jeg  første  Gang  betraadte 
dette  Slot.    Voltaire«. 

Men  Frederik  var  ikke  tilfreds  med  denne  sin  Vens  Yd- 
mygelse; han  befalede,  at  hele  Oplaget  af  <iAcacia»  offentlig 
skulde  brændes  af  Bøddelen.  Dette  skete  ogsaa  Søndagen 
den  24de  December  1752  mellem  Kl.  3  og  4  om  Eftermid- 
dagen paa  Gensd'armepladsen  i  Berlin  under  et  stort  Sam- 
menløb af  Mennesker.  Voltaire  saae  selv  derpaa  fra  sin  Ven 
Francheville's  Vinduer  i  Taubenstrasze  Nr.  20  og  raabte,  da 
Røgen  hvirvlede  i  Veiret,  idet  han  lo  saa  høit,  at  Alle  kunde 
høre  det:  «See,  der  gaaer  Hr.  de  Maupertuis' Aand  op  i  Røg! 
Hvilken  tyk,  sort  Røg!  Men  Skade  for  alt  det  deilige  Brænde, 
som  her  bortødsles  til  ingen  Nytte,    medens   de   fire    smaa 

Deserteurer  ile  til  Holland  med  Coureerheste!«  Men  des- 
uagtet var  han  som  ude  af  sig  selv  af  Raseri.  Da  han  kom 
tilbage  til  Slottet,  skyndte  han  sig  at  pakke  sit  Pensions- 
patent,  sin  Orden  og  sin  Kammerherrenogle  sammen  i  en 
Pakke,  som  han  strax  sendte  Kongen  tillige  med  følgende 
Vers: 

Je  les  re^us  avec  tendresse, 

Je  vous  les  rend  avec  douleur, 

C'est  ainsi  qu'un  amant,  dans  son  fureur, 

Rend  le  portrait  de  sa  maitresse. 
Men  strax  efter  at  han  havde  tilsendt  Kongen  Pakken,  for- 
trød han  det.  Han  havde  ikke  alene  kastet  Orden  og  Æres- 
titler  bort,  men  ogsaa  Penge.  Han  skrev  derfor  umiddelbart 
derefter  følgende  Brev  til  Kongen:  «Sire,  det  er  blot  af  Be- 
kymring over  ikke  at  kunne  vise  mig  for  Deres  Majestæt,  at 
jeg  nedlægger  de  Velgjerninger  for  Deres  Fødder,  der  kun 
vare  Baand,  som  knyttede  mig  til  Deres  Person.  Dom  om  min 
skrækkelige  Stilling;  der  bliver  kun  tilbage  for  mig  at  skjule 
mig  for  bestandig  og  i  Stilhed  at  begræde  min  Ulykke.  Hr. 
Fredersdorf,  som  er  kommen  for  at  trøste  mig  i  min  Unaade, 
lader  mig  haabe,  at  Deres  Majestæts  Godhed  vil  yde  mig 
Gehør  og  ved  naadig  Yelvillie  om  mulig  igjen  borttage  den 
Skjændsel,  med  hvilken  De  har  bedækket  mig.  Det  er  vist, 
at  den  Ulykke  at  have  mishaget  Dem  ikke  er  den  ringeste, 
der  er  bleven  mig  til  Deel;  men  hvorledes  skal  jeg  vise  mig? 
hvorledes  leve?  Jeg  veed  det  ikke.  Det  tilkommer  Deres 
Menneskekjerlighed  at  forbarme  sig  over  mig.  Kun  det  veed 
jeg,  at  De  i  16  Aar  har  fængslet  mig  til  Dem.  Befal  over 
mit  Liv,  som  tilhører  Dem,  og  som  De  har  gjort  en  saa 
bitter  Ende  paa.  De  er  god  og  eftergivende;  jeg  er  det 
ulykkeligste  Menneske  i  Deres  Stat.>.  —  Frederiks  Forfænge- 
lighed tilfredsstilledes  ved  dette  Brev,  og  han  oversendte 
atter  Voltaire  «les  bagatelles »  tilligemed  mange  Forsikkringer 
om  Venskab.  De  berlinske  Blade  fik  nu  travlt  med  at  for- 
tælle denne  Udsoning;    saaledes  indeholdt   «Die    spenerische 

Zeitungw  for  19cle  Januar  1753  følgende  Artikel:  <«Hr.  de 
Voltaire  troer  sig  forpligtet  til  herved  at  bekjendtgjøre,  at 
han  ikke  har  nogen  Andeel  i  de  Skrifter,  som  for  kort  Tid 
siden  ere  udkomne  saavel  i  lærde  Stridigheder  af  mindre  Be- 
tydning som  angaaende  andre  Ting,  og  som  man  i  nogle 
Journaler  og  Tidener  ville  tillægge  ham.  Det  er  ham  meget 
imod,  at  man  gjør  ham  til  deres  Forfatter,  og  det  vilde  være 
ham  endnu  meget  mere  imod  at  skrive  om  philosophiske  og 
lærde  Æmner  paa  en  Maade,  der  i  mindste  Maade  kunde 
skade  en  Anden,  hvem  det  saa  var,  paa  hans  gode  Navn  og 
Rygte.  Han  tager  iøvrigt  slet  ikke  Deel  i  disse  Stridigheder 
og  beskjæftiger  sig  med  et  Arbeide  af  en  heel  anden  Art, 
idet  han  kun  tænker  paa  at  fuldende  sit  Fædrelands  Historie«. 
Den  samme  Tidende  berettede  den  30te  Januar,  da  Kongen 
begav  sig  til  Potsdam:  «Da  det  allernaadigst  har  behaget 
Hans  Majestæt  Kongen  igjen  at  oversende  Hr.  de  Voltaire 
Kammerherrenøglen  tilligemed  Naadeskorset,  med  den  Befa- 
ling at  begive  sig  med  den  kongelige  Suite  til  Potsdam  og 
paany  flytte  ind  i  sit  Værelse  paa  det  derværende  Slot,  er 
Samme  ligeledes  afreist  dertil ».  Men  denne  Udsoning  var 
kun  et  Skin ;  i  sit  Inderste  var  Venskabsbaandet  sønderrevet. 
Voltaire  bad  om  Orlov  for  at  reise  til  Badene  i  Plombiéres 
og  erholdt  den.  De  to  Venner  skiltes  fra  hinanden  med 
kold  Høflighed,  da  Voltaire  den  26de  Marts  1753  reiste  bort, 
idet  han  vel  foregav  at  komme  tilbage,  men  med  det  Forsæt 
ikke  at  gjore  det.  Han  havde  allerede  naaet  Frankfurt  am 
Main,  hvor  hans  Niece,  Madame  Denis,  stødte  til  ham.  Her 
troede  han  sig  sikker,  men  paa  en  Ordre  fra  den  preussiske 
Resident  blev  han  arresteret.  Han  var  nemlig  i  Besiddelse 
af  et  Bind  af  Kongens  Digte,  som  han  havde  glemt  at  give 
tilbage  efter  at  have  rettet  dem.  I  sin  Mistro  tænkte  Kon- 
gen, at  Voltaire  vilde  sætte  sit  eget  Navn  under  Digtene  og 
udgive  dem  for  sine,  derfor  begik  han  denne  Voldsgjerning 
at  lade  ham  arrestere  og  fratage  Digtene.  Men  Voltaire  fik 
ikke  derfor  sin  Frihed.      I  tolv  Dage    blev   han  holdt  inde- 

sluttet  i  et  usselt  Fængsel,  hvor  Soldater  med  fældede  Bajo- 
netter bevogtede  ham,  og  hans  Fangevogter  afpressede  ham 
efterhaanden  50,000  Francs.  Tilligemed  Poesierne  tilbagegav 
Voltaire  nu  for  anden  Gang  Orden,  Kammerherrenøgle  og 
Pensionspatent,  som  han  heller  aldrig  igjen  modtog.  Da  Ingen 
blev  straffet  eller  draget  til  Ansvar  for  denne  krænkende  Be- 
handling, er  der  en  vis  Sandsynlighed  for,  at  Kongen  af 
Preussen  selv  i  Forveien  havde  lidt  en  Forhaanelse.  Da  Vol- 
taire endelig  blev  fri,  var  han  paa  en  Maade  fredløs.  Den 
franske  Kegjering,  som  ikke  havde  ønsket  hans  Eeise  til 
Preussen,  forbød  ham  at  komme  til  Paris,  og  at  boe  for  nær 
ved  Preussen  vilde  heller  ikke  være  sikkert  for  ham.  Voltaire 
nedsatte  sig  derfor  i  Landsbyen  Ferney  ved  Genfersøen. 

Nu  br^d  Fjendskabet  mellem  dem  løs  med  den  største 
Heftighed,  og  det  gik  her,  som  det  pleier  at  gaae  med  Stri- 
digheder mellem  Lærde  og  Digtere,  hvor  den  ene  saavel  som 
den  anden  Part  fremstiller  Sandheden  gjennem  opskruede 
Phraser  og  ved  en  eensidig  eller  forsætlig  falsk  Fremstilling 
afKjendsgjerninger.  Voltaire  søgte  paa  alle  Maader  at  frem- 
stille Frederiks  Charakteer  i  det  værste  Lys,  navnlig  i  et 
Skrift:  « Kongen  af  Preussens  Privatliv«.  Dette  Skrift  udgav 
han  dog  ikke  offentligt,  men  det  fandtes  blandt  hans  Efter- 
ladenskaber*), og  man  har  derfor  —  rimeligviis  med  Urette 
—  anseet  det  for  uægte  eller  i  det  Mindste  forfalsket.  Det 
er  sandsynligt,  at  det  er  skrevet  umiddelbart  efter  Adskil- 
lelsen, saa  at  det  altsaa  er  at  betragte  som  et  Produkt  af 
den  første  Harme  og  Bitterhed.  Frederiks  Charakteer  bliver 
heri  fremstillet  som  forkastelig  fra  de  forskjelligste  Sider. 
Ogsaa  lader  det  sig  formode,  at  Voltaire  har  foranstaltet  en 
i  Aaret  1760  udkommen  Udgave  af  hans  Digte  med  alle  Sa- 
tirerne over  de  dalevende  Fyrster  og  deres  Tjenere.  —  Fre- 


^)  Man  fortæller,  at  Udgiveren  (Beaumarchais),  før  han  befordrede 
det  til  Trykken,  sendte  det  til  Frederik  og  gjorde  ham  det  Tilbud 
at  undertrykke  det  for  en  Sum  Penge;  men  hans  Andragende  for- 
blev ubesvaret. 

deriks  Udfald  mod  Voltaire  vare  ikke  mindre  heftige,  og  han 
er  rimeligviis  Forfatter  til  en  Comedie:  « Tantalus  i  Proces- 
sen»,  som  navnlig  har  taget  Voltaires  Proces  om  Diamanterne 
og  hans  Opkjøb  af  sachiske  Skattebeviser  til  Gjenstand.  — 
Trods  alt  dette  forhgede  Frederik  sig  dog  igjen  med  sin  tid- 
ligere saa  h;øit  ærede  Ven.  Allerede  i  Slutningen  af  Aaret 
1755  blev,  sandsynligviis  ved  Markgreven  af  Baireuths  Mæg- 
ling, den  gamle  Brevvexling  fornyet  og  derefter  fortsat  indtil 
Voltaires  Djød.  Kigtignok  var  den  tidhgere  Aabenhed  og 
Fortrolighed  borte,  og  den  kun  daarlig  lægte  Forbittrelse 
brød  ikke  sjeldent,  navnlig  i  den  første  Tid,  frem  paany. 
Voltaire  kunde  ikke  glemme,  hvad  han  havde  deiet,  og  Fre- 
derik, som  havde  mistet  Agtelsen  for  hans  moralske  Cha- 
rakteer,  blev  undertiden  meget  bitter  i  sine  Breve,  naar  han 
erindrede  sig  det  tidligere  Forefaldne.  Især  dadlede  han 
Voltaire  skarpt  for  det  Had,  hvormed  denne  endog  forfulgte 
den  døde  Maupertuis. 

Saaledes  skrev  han  til  ham  den  17de  November  1759: 
•  Forstyr  ikke  mere  store  Mænds  Aske.  Lad  Døden  gjøre 
Ende  paa  Deres  Had  og  lad  Maupertuis  i  det  Mindste  i  Graven 
finde  et  Asyl.  Tænk  paa,  at  Konger,  naar  de  tilstrækkelig 
have  bekriget  hinanden,  endehg  slutte  Fred.  De  stiger  ned 
i  Underverdenen  ligesom  Orpheus,  ikke  for  at  hente  deres  udø- 
delige Emilie*)  op  derfra,  men  for  endnu  paa  hiint  Sted 
(forudsat,  at  det  existerer)  at  forfølge  en  Mand,  som  Deres 
heftige  Forbittrelse  ikke  lod  nogen  Ro  i  denne  Verden.  Op- 
giv dette  Had,  som  vanærer  Dem  og  nedsætter  Deres  Be- 
rømmelse. Lad  det  bedste  Hoved  i  Frankrig  ogsaa  være  den 
ædelmodigste  Mand !  —  Jeg  taler  til  Dem  i  Dydens  og  Plig- 
tens Navn,  vær  ikke  ufølsom  for  dette.  Tilraab.  Betænk,  at  et 
Exempel  paa  virkelig  Ædelmodighed  virker  mere  end  alle  de 
skjønne  Lærdomme,  Deres  Tragedier  prunke  med»).  Voltaire 
skrev  blandt  Andet  til  Kongen:     «De  har  Talenter,  De  har 


*)  Marquise  de  Chåtelet. 

gode  Egenskaber,  men  De  har  en  stor  Last.  De  finder  en 
Glæde  i  at  ydmyge  Deres  Medskabninger.  De  har  vanæret 
Navnet  Philosoph,  og  Hyklernes  Bagvadskelse,  at  man  ikke 
kan  vente  at  finde  Humanitet  hos  en  Fornegter  af  Christen- 
dommen, har  De  givet  et  Skin  af  Sandhed«.  Men  efter  saa- 
danne  Udbrud  af  Forbittrelse,  som  man  skulde  troe  for  stedse 
havde  afbrudt  Forbindelsen  mellem  dem,  bleve  de  mere  og 
mere  fortrolige  mod  hinanden  og  tilskreve  hinanden  de  ven- 
ligste Forsikkringer  om  Agtelse  og  Venskab;  thi  de  folte,  at 
de  ikke  kunde  undvære  hinanden.  Den  gamle  Forbindelse 
vedblev  at  bestaae  lige  til  Voltaires  Døå  den  30te  Mai  1778. 
Frederik  skrev  i  Leiren  ved  Schatzlar  i  Bøhmen  en  Lovtale 
over  ham  og  lod  den  oplæse  i  Academiet.  Heri  priste  han 
Voltaires  Aand  i  de  stærkeste  Udtryk,  ligesom  han  ogsaa 
fremstillede  hans  Charakteer  i  et  fordeelagtigt  Lys  og  for- 
svarede ham  mod  Bebreidelsen  for  Immoralitet.  Bruddet, 
som  var  indtraadt  mellem  dem,  blev  kun  let  berort  som  en 
blot  og  bar  Misforstaaelse.  Det  var  dog  ikke  alene  af  Over- 
bærenhed, at  Kongen  forfattede  denne  Lovtale,  men  mere  i 
Følelsen  af,  at  han  var  ligesaa  skyldig  i,  at  Venskabet  mellem 
dem  ikke  havde  kunnet  bestaae  urokket,  som  Voltaire,  og  at 
han  ved  at  blotte  dennes  Feil  tillige  vilde  have  røbet  sine 
egne. 

J.  Paulsen. 


Hans  Waldmann,  Borgemester  i  Ztiricli  *) 


I. 

1  de  mest  glimrende  Perioder  af  Schweiz's  Historie  træffer 
man  kun  ganske  faa  Exempler  paa  Statsmænd,  der  have  op- 
kastet sig  til  Dictatorer,  og  som  oftest  maa  man  tye  til  Zii- 
rich  for  at  finde  saadanne  Mænd.  Det  er  mærkeligt  nok,  at 
det  netop  skal  være  blandt  den  germaniske  Kace,  som  ellers  i 
Almindelighed  er  saa  beregnende  og  spidsborgerlig  fornuftig,  at 
Partihøvdinger  saaledes  kunne  blive  Gjenstand  for  Mængdens 
blinde  Beundring.  Strax  i  Ziirichs  første  Historie  træffe  vi 
saaledes  paa  Ridder  Rudolph  Brun,  hvem  det  lykkedes  ved 
Hjælp  af  den  lavere  Haandværkerbefolkning  at  blive  livsvarig 
og  næsten  enemægtig  Borgemester  i  Ziirich,  hvorpaa  han 
lod  sin  By  slutte  sig  til  Edsforbundet.  Senere  træ.ffe  vi  paa 
Rudolph  Stiiszi,  som  var  Sjælen  i  Schweiz's  første  Borger- 
krig; men  en  endnu  mærkeligere  Mand  er  Hans  Waldmann, 
med  hvis  Historie  vi  her  ville  beskjæftige  os.  Ved  sin  Be- 
gavelse hævede  han  sig  til  den  hoieste  Magt  i  sin  By,  men 
han  faldt  snart  ligesaå  dybt,  som  han  var  stegen.  Scenen 
foregaaer  i  Slutningen  af  det  femtende  Aarhundrede;  men 
den  er  med  faa  Forandringer  foregaaet  mere  end  een  Gang 
senere  i  samme  By;  thi  den  lidenskabelige  Befolkning  i  Zii- 
rich er  ofte  Gjenstand   for   pludselige  Omskiftninger   i   sine 


*)  Jfr.  J  o h.  S  tri c  k  1  e r :    Schweizergeschichte  I.   1867  og  Bibliothéque 
Universelle.     Juillet  1872. 

Fjølelser;  den  giver  sig  ikke  halvt  hen;  men  paa  den  anden 
Side  indskrænker  den  sig  heller  ikke  til  blot  at  tage  en  halv 
Hævn. 

Hans  Waldmann  var  født  i  en  lille  Landsby  Blickensdorf 
i  Cantonet  Zug,  tæt  ved  Ziirichs  Grændse.  Det  var  rime- 
ligviis  hans  Families  Fattigdom,  der  i  en  ganske  ung  Alder 
drev  ham  til  at  søge  sit  Livsophold  i  Ziirich.  Man  veed 
ikke,  naar  han  er  født;  man  veed  blot,  at  han  i  en  Alder  af 
otte  eller  ni  Aar  forlod  sin  Landsby  i  Selskab  med  sin  Bro- 
der, og  at  han  stod  uden  nogensomhelst  Hjælpekilde,  da  han 
kom  til  den  store  Handelsby.  En  Garver  følte  Medlidenhed 
med  den  forladte  Dreng  og  tog  ham  i  sin  Tjeneste  som  Lær- 
ling; nogle  Aar  senere  (1452)  kjobte  de  to  unge  Mænd  sig 
Borgerskabsret  i  Ziirich  for  den  beskedne  Sum  af  fire  Gylden. 
Deres  krigerske  Tilbøieligheder  førte  dem  dog  snart  bort  fra 
Byen  igjen,  og  Hans  Waldmann  tog  nu  Deel  i  flere  Krigstog, 
undertiden  i  Ziirichs  egen  Tjeneste,  men  oftest  dog  som 
Leiesvend  i  Sydtydskland ;  ved  sit  Mod,  sin  opvakte  Aand  og 
sit  vindende  Væsen  steg  han  snart  i  Rang  og  Indflydelse. 
Da  han  vendte  tilbage  igjen  til  sin  By,  bragte  hans  ørkes- 
løshed ham  gjentagne  Gange  i  Forlegenhed.  Han  havde 
ligesaalidt  Tilbøielighed  for  Arbeidet  som  for  Handelen, 
skjøndt  han  hørte  til  de  faa  unge  Mænd  paa  hans  Tid,  der 
let  og  correct  kunde  nedskrive  enhver  betydeligere  Forhand- 
ling. Hvert  øieblik  laae  han  i  Kævlerier  med  Politiet  for 
Slagsmaal  eller  anden  tøileslos  Opførsel,  og  mere  end  een 
Gang  blev  han  sat  i  Wellenbergs  Taarn,  der  dengang  tjente 
som  et  Slags  Politiarrest. 

Han  var  ligesaa  farlig  for  Fred  og  Rolighed  i  Familiernes 
Skjød  som  for  den  gode  Orden  paa  Gaderne.  Skjøndt  han 
egentlig  var  en  lidt  forfalden  Person,  havde  han  dog  et  meget 
vindende  Væsen.  Hans  ranke  Væxt,  hans  funklende  øie  og 
elegante  Holdning,  hans  Livlighed  og  Aand  gjorde  ham  lige- 
saavel  til  Damernes  som  til  den  lavere  Befolknings  Yndling. 
Ingen  moralske  Grundsætninger  eller  noget  Hensyn  til  det 


Hans  Waldmann.  365 

Passende,  ja  ikke  engang  hans  Giftermaal  i  Aaret  1464  lagde 
i  nogen  synderlig  hm  Grad  Baand  paa   hans  letfærdige  Liv. 
Han  ægtede  en  ung  Enke,    som  ved  sit  første  Ægteskab  var 
knyttet  til  Edlibacherne,   en  anseet  Familie  i  Ziirich.     Hun 
var  imidlertid  snarere  beromt   for  sin  Skj enhed  end  for  sin . 
Dyd,  og  det  var  ikke  Waldmanns  Skyld  alene,  at  deres  For- 
ening  kun    var   lidet   opbyggelig.      Dette   Ægteskab    gjorde 
imidlertid    ganske    Ende    paa   Waldmanns    Fattigdom;     det 
skaffede  ham  endog  glimrende  Kaar  og  aabnede  ham  indirecte 
en  Adgang  til  alle  Æresposter.      Han  bestyrede  tilfredsstil- 
lende flere  af  Statens  Eiendomme,   kjøbte  sig  tilsidst  selv  et 
Slot  og  kunde  nu  kalde  sig  Waldmann  v.  Diibelstein.     Han 
blev  dernæst  Oldermand  for  et  af  Byens  tretten  Lav,  skjøndt 
han  fandt  stærk  Modstand    hos  mange  indflydelsesrige  Per- 
soner.   Fra  nu  af  laae  den  politiske  Løbebane  aaben  for  ham. 
Det  var  netop  paa  denne  Tid,  at  den  mægtige  burgun- 
diske  Hertug  Carl  den  Dristige  rettede   sine  Angreb  paa  det 
schweiziske  Edsforbund.      Disse  Krige  kom  til  at  spille  en 
afgjørende  Rolle  i  Waldmanns  Liv:  før  havde  han  kun  været 
en  glimrende,  men  mistænkelig  Æventyrer:    nu  blev  han  en 
Anfører,    der    virkelig   gjorde    sit  Fødeland   store   Tjenester. 
Vi  skulle  her  ikke  indlade  os  paa   at  fremstille  Oprin- 
delsen til  denne  i  sine  Følger   saa  vigtige  Krig;    men  skulle 
indskrænke  os  til  den  Bemærkning,  at  den  almindelig  gjængse 
Opfattelse  ikke  er  ganske  correct.    Ganske  vist  tragtede  Carl 
den  Dristige    efter   at   udvide    sit  Eige  til  Middelhavet,    og 
ganske  vist  havde  han  faaet  Pant  i  de  østerrigske  Besiddelser 
i  Elsasz,  et  Pant,   som  han  tøvede  med  at  udlevere,   skjøndt 
Pantesummen  blev  tilbudt  ham  til  Udbetaling;  men  paa  den 
anden  Side   deeltoge  Edsforbundets  Sendebud  i  Overfaldet  og 
Mordet  paa   hans  Foged,    Ridder  Peter  von  Hagenbach,    og 
Kong  Ludvig  af  Frankrig  vidste  med  stor  Dygtighed  at  op- 
hidse de  to  Parter  yderligere  mod  hinanden.      Han  sluttede 
Forbund  med  Schweizerne   og  Keiser  Frederik  HI  af  Tydsk- 
land ,    han    drev   Hertug   Renatus    af  Lothringen   til   Krig 

mod  Carl  den  Dristige,  og  endelig  tik  han  Bern  til  i  Eds- 
forbundets  Navn  at  erklære  Krigen.  Det  var  Berns  Borge- 
mester Niklaus  von  Diesbach,  ret  "en  brugbar  Mand«,  som 
fuldendte  det  Værk  at  hidse  «den  burgundiske  Love«  paa  den 
schweiziske  «Tyr».  Bern  og  dens  Forbundsfæller  gjorde  et 
Indfald  i  Franche  Gomté  og  angrebe  Héricourt,  som  de  efter 
en  kort  Tids  Forløb  med  Lethed  erobrede.  Hans  Waldmann 
tog  Deel  i  denne  Erobring  og  var  ogsaa  med  i  det  beramte 
Slag  ved  Grandson,  uden  at  han  dog  spillede  nogen  frem- 
trædende Rolle  ved  denne  Leilighed;  thi  for  det  Første  kæm- 
pede der  kun  et  ringe  Antal  Ziirichere  med  i  dette  Slag,  og 
for  det  Andet  bleve  de  forte  af  deres  Borgemester  Goldi, 
som  var  en  af  Waldmanns  erklærede  Modstandere. 

Slaget  ved  Grandson  var  ingenlunde  af  nogen  afgjørende 
Betydning.  Hertug  Carl  havde  vel  mistet  sin  Leir,  sit  Skyts 
og  sine  Skatte,  men  hans  Mandskab  havde  ikke  lidt  stort; 
der  var  næppe  falden  Tusinde  Mand.  Den  « uovervindelige 
Hertug«  følte  sig  derfor  ikkun  beskæmmet,  men  ingenlunde 
overvunden;  han  besad  endnu  overordentlige  Hjælpekilder  og 
lod  intet  øieblik  gaae  tabt  for  atter  at  samle  sin  adspredte 
Armee  og  sætte  den  i  slagfærdig  Stand.  Allerede  fjorten  Dage 
efter  Nederlaget  var  han  paany  i  Lausanne  for  her  at  fuld- 
ende sine  Rustninger.  De  fleste  Cantoners  Tropper  vare 
imidlertid  vendte  hjem,  kun  sex  Tusinde  Mand  skulde  dække 
Freiburg  og  Murten ;  i  den  førstnævnte  Stad  blev  Hans  Wald- 
mann Commandant.  Det  var  navnlig  Cantonet  Bern,  som 
følte  sig  udsat  for  Hertugens  Angreb;  det  sendte  en  stærk 
Besætning  til  Murten,  der  blev  anseet  for  Berns  Formur. 
Adrian  von  Bubenberg  overtog  Commandoen,  skjøndt  han 
hidtil  havde  havt  Ord  for  at  være  en  Ven  af  Burgunderne  og 
derfor  var  i  Unaade  hos  de  herskende  Stænder.  Bubenberg 
fik  imidlertid  ved  denne  Leilighed  en  rig  Anledning  ♦  til  at 
vise  hiin  Mistankes  Ugrundethed;  han  gjorde  Alt  rede  for  at 
møde  Hertug  Carls  truende  Angreb   med  seig  Udholdenhed; 

baade  Borgere  og  Soldater  maatte  sværge  at  ville  dræbe  En- 
hver, som  talte  om  Overgivelse. 

Den  9de  Juni  1476  indtraf  den  burgundiske  Hertug  med 
sin  Hovedarmee  for  Murtens  Mure  og  begyndte  ufortøvet  at 
angribe  den.  Angrebet  og  Forsvaret  vare  lige  heftige  og 
haardnakkede;  Besætningen  søgte  at  raade  Bod  paa  sit  ringe 
Antal  ved  en  beundringsværdig  Virksomhed  og  Koldblodighed, 
og  afslog  lykkelig  flere  voldsomme  Stormangreb;  men  Faren 
blev  dog  mere  og  mere  overhængende;  hvis  der  ikke  kom 
snarlig  Hjælp  maatte  Byen  alligevel  falde  i  Fjendens  Magt. 
Berns  Tropper  vare  vel  i  Nærheden,  men  de  vare  for  lidet 
talrige  til  at  kunne  maale  sig  med  Burgunderne,  skjendt  de 
havde  faaet  en  Forstærkning  fra  de  tydske  Rigsstæder  under 
den  fordrevne  lothringske  Hertug  Renatus. 

Bernerne  sendte  imidlertid  Bud  paa  Bud  for  at  paa- 
skynde den  øvrige  Schweizerhærs  Ankomst.  Ogsaa  Wald- 
mann havde  idelig  anmodet  sin  øvrighed  om  skyndsomst  at 
sende  Hjælpen.  Endelig  kom  Schweizerne  til  Bern  og  Wald- 
mann drog  dem  imøde.  Han  fandt  Byen  i  den  yderste  Angst 
og  drev  derfor  paa  en  hurtig  Afmarsch.  Store  Borde,  be- 
læssede med  Levnetsmidler,  bleve  opstillede  under  aaben 
Himmel;  Soldaterne  fik  nogle  Timers  Rast  for  at  indtage 
disse  Forfriskninger,  men  Klokken  ti  om  Aftenen  gav  Wald- 
mann Tegn  til  Opbrud ;  thi  han  havde  lovet  at  indtræffe  ved 
Murten  den  næste  Morgen.  Det  blev  en  anstrengende  Marsch. 
Natten  var  bælgmørk,  Veiene  vare  opblødte  og  Soldaterne  ud- 
mattede, men  frem  maatte  man,  Waldmann  holdt  sit  Ord, 
og  tidlig  om  Morgenen  den  22de  Juni  1476  stod  Hæren  bag 
Murtens  Skove;  i  et  kort  Krigsraad  blev  Slagplanen  aftalt. 

Fortroppen  paa  syv  Tusinde  Mand  rykkede  under  Hans 
von  Hallwyls  Anførsel  frem  til  Udkanten  af  Skovene,  men 
opsatte  Angrebet  til  Middag.  Hele  sex  Timer  stode  imid- 
lertid Burgunderne  opstillede  i  en  heftig  Skylregn  og  af- 
ventede Fjendernes  Angreb;  da  trak  Hertugen  sine  udmattede 
Tropper   tilbage    og   fordoblede    kun   Forposterne.     Netop   i 

samme  øieblik  brøde  de  første  Solstraaler  frem  bag  de  tykke 
Skyer,  Schweizerne  holdt  en  kort  Bøn  og  Hallwyl  gav  nu 
Tegn  til  Angreb.  Det  var  paalagt  ham  at  angribe  Carl  i 
den  høire  Flanke  og  saaledes  tvinge  Burgunderne  til  at  for- 
andre Front.  Planen  lykkedes,  og  allerede  nu  begyndte  en 
Deel  af  Hertugens  Fodfolk  at  vige;  samtidig  rykkede  Schweiz- 
ernes Hovedstyrke  frem  under  Hans  Waldmann  og  Vilhelm 
Herter  fra  Strassburg  og  trængte  gjennem  Forskandsningerne 
og  Gravene  foran  den  burgundiske  Front.  « Tordenbøsserne » 
bleve  bragte  til  Taushed  og  snart  blev  Trængslen  endnu  mere 
fordærvelig  for  de  « Velske »;  Nærkampen  blev  stadig  mere  og 
mere  forvirret  og  blodig.  Forgjæves  kæmpede  Hertugen  med 
Løvemod ;  han  vilde  føre  sine  Kærnetropper  frem  langs  Søens 
venstre  Side,  men  Schweizernes  stormende  Angreb  sprængte 
dem  til  alle  Sider  «som  Avner  for  Vinden«.  Da  nu  endelig 
Hertenstein  fra  Luzern  med  Reserven  truede  med  at  falde 
Fjenden  i  Ryggen,  og  da  Bubenberg  gjorde  et  Udfald  fra 
Murten,  blev  den  burgundiske  Hær  fuldstændig  dreven  paa 
Flugt  eller  under  et  frygteligt  Mandefald  jaget  ud  i  Søen. 

Hertugen  med  et  Følge  af  kun  tolv  Riddere  reddede  sig 
til  den  lille  Stad  Morges.  Levningerne  af  hans  stolte  Hær, 
i  Alt  en  otte  eller  ti  Tusinde  Mand,  undkom  i  smaa  Flokke; 
men  toogtyve  Tusinde  dækkede  Valpladsen  ved  Murten;  Seir- 
herrerne  havde  mistet  tre  Tusinde  Mand.  Dagen  efter  kom 
der  Sendemænd  fra  Kong  Ludvig  til  Schweizernes  Leir,  de 
skulde  overbringe  hans  Lykønskninger  —  og  fraraade  videre 
Foretagender.  Ludvig  vilde  nok  bruge  Schweizerne  til  at 
rage  Kastanierne  ud  af  Ilden  for  ham,  men  derimod  saae 
han  nødigt,  at  de  trængte  frem  til  selve  Frankrigs  Grændser. 
Han  var  ogsaa  heldig  i  sine  Bestræbelser;  thi  østschweizerne 
vendte  strax  efter  Slaget  tilbage  til  deres  Hjemstavn. 

Imidlertid  var  Hertug  Carl  utrøstelig,  syg,  ja  næsten 
vanvittig  af  Smerte  over  sine  Nederlag;  han  havde  ovenikjøbet 
den  Modgang,  at  hans  rigeste  Provindser  negtede  ham  yder- 
ligere Midler  til  Krigen;    med  lige  saa  lidt  Held  tilbød  han 

den  franske  Konge  at  ville  formæle  sin  eneste  Datter  Maria  med 
hans  Søn  Carl,  saafremt  Ludvig  vilde  yde  ham  Hjælp  mod 
Schweizerne.  Den  fordrevne  Hertug  Renatus  benyttede  sig 
af  Hertugens  Uheld  og  erobrede  i  October  1476  sin  gamle 
Hovedstad  Nancy  tilbage.  Med  stor  Møie  fik  Carl  da  skrabet 
sex  Tusinde  Mand  sammen  og  rykkede  mod  Nancy,  hvorpaa 
den  lothringske  Hertug  bad  Edsforbundet  om  Bistand;  man 
afslog  nu  vel  at  sende  Renatus  en  Hjælpehær,  men  tillod 
ham  dog  at  hverve  sex  Tusinde  Leiesvende  og  Frivillige; 
desuden  besluttede  man  i  Nødstilfælde  at  bryde  op  til  Her- 
tugens Undsætnmg  med  en  Forbundshær. 

Hans  Waldmann  havde  allerede  før  Slaget  ved  Murten 
stiftet  personlig  Bekjendtskab  med  Hertug  Renatus.  Nu  kom 
han  til  at  anføre  de  schweiziske  Leietropper  og  ilte  Nancy 
til  Undsætning.  Trods  alle  Advarsler  indlod  Hertug  Carl  sig 
i  Kamp  mod  den  dobbelt  saa  stærke  fjendtlige  Hær.  Efter 
en  kort  Fægtning  paa  de  frosne  Sletter  udenfor  Nancy  bleve 
Burgundernes  modløse  Skarer  drevne  paa  Flugt  og  tildeels 
nedhuggede,  medens  Hertugen  selv  faldt.  Waldmann  havde 
saaledes  taget  Deel  i  de  vigtigste  Kampe  under  hele  denne 
mærkelige  Krig,  ligefra  Héricourt  til  Nancy. 

Kong  Ludvig  havde  saaledes  skilt  sig  af  med  sin  mæg- 
tige burgundiske  Lehnsmand  og  havde  nu  ingen  Hast  med 
at  holde  sine  Forpligtelser  mod  Schweizerne.  Der  blev  derfor 
afsendt  Sendemænd,  som  skulde  minde  Kongen  om  hans 
Løfter.  De  vigtigste  af  disse  vare  Bubenberg  og  Waldmann. 
De  bleve  meget  slet  modtagne  af  Kongen.  I  en  Beretning, 
der  muligviis  er  skreven  af  Waldmann  selv,  hedder  det  saa- 
ledes: «Vi  vide  endnu  ikke,  om  Kongen  vil  høre  os  eller  ei; 
I  maae  vel  betænke,  under  hvad  Forhold  vi  leve  her;  vi  tør 
ikke  skrive;  thi  man  har  opsnappet  et  af  vore  Sendebud, 
lagt  ham  i  Lænker  og  frataget  ham  Brevet.  Kongen  er  helt 
rasende  paa  os".  Sagen  var,  at  Bern  ivrigt  drev  paa  Franche 
Comtés  Erobring;  thi  denne  rige  Provinds  ønskede  en  For- 
ening med  Edsforbundet,  ja  vilde  endog  underordne  sig  For- 

bundet  for  at  komme  til  at  nyde  dets  Beskyttelse.  De  fleste 
øvrige  Cantoner  vare  ogsaa  tilbøielige  til  at  gaae  ind  paa 
Berns  Planer  og  foretrak  at  erhverve  denne  saa  beqvemt 
liggende  Provinds  fremfor  en  større  Pengegodtgjørelse.  Kong 
Ludvig  ønskede  imidlertid  selv  at  erhverve  den  store  burgun- 
diske  Arv;  Berns  Planer  kom  ham  saaledes  meget  ubeleiligt 
og  hans  Vrede  gik  særlig  ud  over  Berns  Sendemand  Buben- 
berg,  som  til  Slutningen  maatte  flygte  for  at  frelse  sit  Liv. 
Waldmann  blev  imidlertid  tilbage.  Saalænge  Bubenberg  endnu 
var  i  Frankrig,  optraadte  Waldmann  paa  samme  faste  Maade 
mod  den  franske  Konge  som  den  ærlige  Berner;  nu,  da  han 
var  alene,  blev  han  efterhaanden  mere  og  mere  medgjørlig, 
medens  Kongens  Opførsel  mod  ham  ogsaa  forandredes.  Lud- 
vig sparede  ikke  paa  Smigrerier  og  Løfter ;  han  vandt  ganske 
Waldmann  for  sig,  medens  han  samtidig  havde  sine  hemme- 
lige Tilhængere  rundt  om  i  Schweiz.  I  den  ovenfor  omtalte 
Beretning  hedder  det  saaledes:  «Imaae  ogsaa  vide,  at  han  er 
fuldkommen  underrettet  om,  hvem  der  i  Ziiricherforsamlingen 
er  velsindet  mod  ham,  og  hvem  der  er  imod  ham,  ligesom 
han  ogsaa  veed,  hvad  der  er  handlet  imod  ham,  siden  vor 
Ankomst  hertil  .  .  .  Intet  nok  saa  ringe  passerer  hos  os  i 
Schweiz,  uden  at  Kongen  jo  veed  det».  Medens  Kongen 
saaledes  virkede  for  sine  Planer  med  sine  gamle  Midler, 
Bestikkelser,  Smigrerier  og  Løfter,  bidrog  ogsaa  Sagernes 
øvrige  Udvikling  til  at  fremme  hans  Planer.  Hertug  Carls 
eneste  Datter  Maria  blev  gift  med  den  østerrigske  Erkehertug 
Maximilian;  de  fleste  Cantoner  frygtede  imidlertid  østerrig 
endnu  mere  end  Frankrig  og  saae  yderst  nødigt  den  gamle 
Fjende,  Habsburgerne,  sætte  sig  fast  paa  deres  vestlige  Grændser. 
Efter  mange  Forhalinger  gik  man  derfor  endelig  ind  paa 
Kong  Ludvigs  -Ønsker  og  afstod  -Øvre-Burgund  til  ham  mod 
en  Udbetaling  af  150,000  Gylden  og  nogle  Handelsfordele. 
Hvad  Rolle  Waldmann  har  spillet  ved  denne  Leilighed,  er 
vel  ikke  klart;  men  at  han  har  været  en  ligesaa  « brugbar 
Mand))  for  Kongen  som  engang  Mklaus  von  Diesbach,  lader 

sig  næppe  benegte.  Kort  efter  sin  Tibagekomst  fik  han  som 
Belønning  for  sine  Tjenester  mod  den  franske  Konge  en  aarlig 
Pension  paa  600  Francs. 


IL 

Hans  Waldmann  var  nu  ikke  mere  den  tøileslase  Leie- 
svend,  hvem  Politiet  i  Ziirich  uden  Omstændigheder  kunde 
putte  i  Hullet  i  Wellenberg.  Han  var  en  Mand  af  politisk 
Betydning,  og  hans  Indflydelse  forøgedes  yderligere  ved  de 
Tjenester,  han  snart  derpaa  var  istand  til  at  vise  hele  For- 
bundet. 

De  burgundiske  Krige  havde  ingenlunde  ubetinget  gavn- 
lige Følger  for  Schweiz.  Rigtignok  gjaldt  Schweizerne  nu 
for  det  første  Soldaterfolk  i  Europa;  næsten  alle  europæiske 
Fyrster  hvervede  Schweizertropper,  og  med  Overeenkomsten  om 
Troppehvervning  fulgte  gjerne  Forbundstractater  og  fordeel- 
agtige  Handelspagter ;  Schweizerne  vare  Forbundsfæller  med 
Keiseren,  Paven,  Frankrig,  Ungarn  og  mange  andre  Magter; 
Alle  ønskede  deres  Venskab,  kort  sagt  Schweiz  var  bleven 
en  Stormagt;  men  Stillingen  havde  ogsaa  store  Skyggesider. 
Ikke  sjeldent  tjente  Medlemmer  af  samme  Familie  eller  Bor- 
gere fra  samme  Sogn  i  forskjellige  Leire  og  kunde  saaledes 
komme  til  at  staae  fjendtligt  mod  hverandre.  Paa  samme 
Maade  gik  det  til  i  selve  Hjemmet;  mere  end  een  Gang 
stod  en  Borgerkrig  for  Døren.  øvrighedspersonerne  og  de 
indflydelsesrige  Slægter  i  Cantonerne  bleve  idelig  overhængte 
af  de  fremmede  Magters  Sendebud  om  Tilladelse  til  frit  at 
hverve  Tropper.  Ved  Aarspenge,  Gaver  og  Bestikkelser  lode 
de  sig  bestandig  lettere  og  lettere  lokke  til  at  imødekomme 
disse  Anmodninger,  og  kom  saaledes  mere  og  mere  i  Ry  for 
at  være  tilfals  for  Alle.  Cantonernes  gjentagne  Befalinger  og 
Forbud  med  Hensyn  til  de  udenlandske  Forhold  bleve  over- 
traadte  af  Mange,  og  de  Ulydige  kunde  af  forskjellige  Grunde 
hyppigt  ikke  drages  til  Ansvar.     Den  lavere  Befolkning  an- 

saae  Krigstjenesten  for  det  ædleste  og  meest  indbringende 
Haandværk;  man  overtraadte  derfor  uden  Sky  de  regjerende 
Herrers  Forbud  i  saa  Henseende,  saa  meget  mere  som  disse 
«Pensionsmænd»  jo  selv  stode  i  fremmed  Sold.  De  tilbage- 
vendende Krigere  vare  smittede  af  det  vilde  Soldaterliv;  de 
vendte  ikke  mere  tilbage  til  fredeligere  Beskjæftigelser,  men 
hengave  sig  til  Lediggang  og  et  ørkesi^est  og  udsvævende 
Liv.  Den  offentlige  Sædelighed  sank  i  den  Grad,  at  der 
maatte  træffes  særlige  kraftige  Beslutninger  fra  Forbundsfor- 
samlingens  Side  mod  Tyveri.  I  eet  Aar  (1480)  bleve  Tyve 
i  hundredeviis  uden  videre  Omstændigheder  klyngede  op. 

Det  var  navnlig  de  demokratiske  Cantoner,  det  vil  sige 
de  tre  ældste,  Schwiiz,  Uri,  Unterwalden,  samt  Zug  og  Glarus, 
der  saae  igjennem  Fingrene  med  Befolkningens  Udskeielser 
og  vilde  Krigslyst,  derimod  søgte  de  store  Stæder,  især  Zii- 
rich,  Bern  og  Luzern  at  holde  igjen.  Stemningen  mellem 
Land  og  By  bleve  mere  og  mere  bitter,  og  en  almindelig 
Borgerkrig  stod  for  Døren ;  men  i  det  sidste  -Øieblik  lykkedes 
det  dog  en  besindigere  Stemning  at  gjore  sig  gjældende. 
Ved  Overeenskomsten  i  Stans  (Decbr.  1478)  lykkedes  det 
Byerne  i  det  Hele  at  gjøre  deres  Villie  gjældende  paa  den 
demokratiske  Ligheds  Bekostning.  For  at  opretholde  den 
indre  Fred  i  ethvert  Canton  og  for  at  forhindre  Angreb  af 
det  ene  Canton  mod  det  andet  traf  man  en  Række  Bestem- 
melser, som  sigtede  til  at  forøge  øvrighedernes  Magt;  selv 
folkelige  Forsamlinger  turde  ikke  finde  Sted  uden  Herrernes 
og  øvrighedens  Villie  og  Tilladelse.  Saafremt  endvidere  et 
Cantons  Undersaatter  viste  sig  oprørske  eller  gjenstridige, 
skulde  det  øvrige  Edsforbund  i  al  Ærlighed  hjælpe,  under- 
støtte og  gjenoprette  Lydigheden  mod  den  lovlige  Magt.  Det 
er  klart  nok,  at  disse  Bestemmelser  let  kunde  give  Anled- 
ning til  farlige  Overgreb;  men  paa  den  Tid,  da  de  bleve 
tagne,  maatte  man  hellere  udsætte  sig  for  et  Despoti  end 
lade  et  fuldstændigt  Anarki  bryde  løs.  Man  antager,  at  disse 
Bestemmelser  i  Stans  for  en  stor  Deel  vare  Hans  Waldmanns 

Værk,  og  de  Tjenester,  han  saaledes  her  viste  hele  Forbundet, 
maatte  selvfølgelig  forøge  hans  Magt  i  Ztirich.  Hidtil  havde 
hans  Fjender  kunnet  holde  den  opadstræbende,  ærgjerrige 
Mand  tilbage,  nu  bar  hans  voxende  Popularitet  ham  rask 
fremad. 

Kort  efter  disse  Begivenheder  blev  han  udnævnt  til  Zti- 
richs  "Bygherre)).  I  Medfør  af  dette  Embede  skulde  han  lede 
Udførelsen  af  de  offentlige  Arbeider  og  indlagde  sig  nu 
navnlig  Berømmelse  ved  Opførelsen  af  « Vandkirken » ,  der 
blev  kaldet  saaledes,  fordi  den  traadte  i  Stedet  for  et  lille 
og  gammelt  Capel,  som  var  bygget  ud  i  Floden  Limmat. 
Vandkirken  blev  Ztirichs  pragtfuldeste  Kirke.  Foruden  fri- 
villige Gaver  kostede  den  Staden  7,500  Guldgylden,  en  Sum, 
der  nu  til  Dags  vilde  udgjøre  et  sex  eller  syv  Gange  større 
Beløb.  Waldmann  gjorde  Kirken  paa  en  Maade  til  et  fædre - 
landsk  Museum;  man  opbevarede  nemlig  her  de  fra  Fjenderne 
vundne  Trophæer.  Ligeindtil  Keformationen  var  Vandkirken 
saaledes  en  Slags  Pantheon  for  Ziirich;  men  Reformatorerne 
havde  ingen  Respet  for  denne  saalidt  som  for  mange  andre 
Bygninger,  og  i  mange  Aar  blev  Kirken  anvendt  som  et 
simpelt  Pakhuus.  Senere  fik  denne  Waldmanns  Yndlings- 
bygning  dog  en  værdigere  Bestemmelse;  i  vore  Dage  tjener 
den  nemlig  til  Opbevaringssted  for  de  offentlige  Bibliotheker 
og  det  archæologiske  Museum. 

Samtidigt  med  dette  betydelige  Byggeforetagende  var  han 
ogsaa  optaget  af  et  andet  Værk.  Hans  Bypatriotisme  følte 
sig  ubehagelig  berørt  ved  at  see,  hvor  usle  smaa  Taarnene 
vare  paa  Byens  Domkirke.  I  Aaret  1480  opflammedes  den 
religieuse  Iver  ved  et  paveligt  Jubelaar;  han  benyttede  sig 
heraf  til  at  faae  vedtaget,  at  man  skulde  opføre  et  Par 
Taarne,  som  kunde  maale  sig  med  Domkirketaarnene  i  Frei- 
burg og  Bern.  Enhver  Borger  maatte  give  Bidrag  til  dette 
-Oiemed;  ikke  engang  Geistligheden  blev  forskaanet,  hvad  der 
vakte  betydelig  Opsigt;  selv  gav  han  300 Guldgylden.  Uagtet 
alle  Anstrengelser  naaede  Waldmann  dog  ikke  at  see  dette 

Foretagende  fuldført;  forøvrigt  stemme  Taarnenes  meer  eller 
mindre  udprægede  gothiske  Stiil  kun  daarlig  med  Domkirkens 
øvrige  strenge  romanske  Præg. 

I  Aaret  1480  lykkedes  det  Waldmann  at  blive  «Over- 
lavsmester«),  et  Embede,  som  i  Rang  kun  stod  tilbage  for 
Borgemesterembedet.  Han  nærmede  sig  saaledes  mere  og 
mereMaalet  for  sin  Ærgjerrighed,  men  han  havde  dog  endnu 
stadig  «Constaflerne»,  det  vil  sige  det  herskende  Aristokrati? 
imod  sig.  I  Zurich  udgjorde  nemlig  de  gamle  Ridder-  og 
Borgerslægter  samt  Kjøbmændene  den  fornemmere  Halvdeel 
af  Byens  Borgere;  denne  Halvdeel  kaldtes  «Constaflerne)>. 
Den  øvrige  Halvdeel  dannedes  af  de  tretten  Haandværkslav; 
i  Spidsen  for  hver  af  disse  Lav  stod  en  Oldermand,  og  disse 
tretten  Lavsoldermænd  sammen  med  tretten  Raadsherrer,  der 
bleve  valgte  blandt  Constaflerne,  udgjorde  Ziirichs  Raad.  Den 
største  Deel  af  Lavsborgerne,  hvad  vi  i  vore  Dage  vilde  kalde 
det  demokratiske  Parti,  støttede  Hans  Waldmann.  I  Spidsen 
for  det  modsatte  Parti  stod  Hovedet  for  en  indflydelsesrig 
Familie,  Borgemester  Henrik  Goldi,  der  var  Waldmanns  per- 
sonlige Fjende.  I  Aaret  1483  lykkedes  det  Waldmanns  Parti 
ved  Borgemestervalget  at  seire  over  Constaflerne;  endnu  en- 
gang naaede  disse  dog  for  en  kort  Tid  atter  at  sætte  Goldis 
Valg  igjennem;  men  i  Aaret  1485  bukkede  hans  Parti  fuld- 
stændigt under  for  længere  Tid,  og  Byens  Aristokrati  maatte 
finde  sig  i  at  faae  Lykkeridderen,  den  forhenværende  Garver, 
Hans  Waldmann  til  Borgemester.  Til  Uheld  for  sig  selv 
forstod  den  nye  Borgemester  ikke  at  vise  sig  ædelmodig. 
Henrik  Goldi  vedblev  vel  at  sidde  i  Raadet,  men  saae  sig 
udelukket  fra  ethvert  Gesandtskab;  derimod  blev  hans  Bro- 
dersøn, Lazarus  Goldi,  under  et  jammerligt  Paaskud  udstødt 
af  Raadet  og  straffet  med  en  Pengebøde.  Det  var  en  ufor- 
sigtig Politik;  thi  den  nye  Borgemesters  Modstandere  hørte 
til  dem,  som  man  ikke  maa  ydmyge,  naar  man  ikke  er  sik- 
ker paa  at  kunne  knuse  dem. 

Constaflernes  Parti  holdt  fra  nu  af  deres  Sammenkomster 
i  Værtshuset  « Bulbideren«,  medens  Waldmann  og  hans  Til- 
hængere samledes  i  « Sneglen«,  der  laae  tæt  ved  Eaadhuset. 
Det  var  en  Slags  Klub,  hvor  Partiets  Medlemmer  hver  Dag 
nøde  deres  Maaltid  i  Fællesskab  under  muntre  og  fortrolige 
Samtaler.  Waldmann  udfoldede  her  uden  nogen  Sky  eller 
Hykleri  alle  sin  Charakteers  gode  og  slette  Sider.  Her  midt 
i  sine  Venners  Kreds  discuterede  han  alle  sine  talrige  Planer 
til  Keformer;  thi  de  dygtigste  Mænd  i  det  nye  Eegimente 
kunde  man  træffe  som  stadige  Gjæster  i  Værtshuset  Sneglen. 
Her  kunde  man  saaledes  finde  Byens  Sekretair  Ludvig  Am- 
man, der  var  lige  saa  agtet  ved  Edsforbundets  Forsamlinger 
som  ved  de  fremmede  Hoffer,  endvidere  Krønikeskriveren 
Gerold  Edlibach,  som  varWaldmanns  Stifsøn  og  hans  bedste 
Ven,  dernæst  nogle  af  de  meest  fremtrædende  Medlemmer  af 
Constaflernes  Parti,  der  havde  sluttet  sig  til  Waldmann,  og 
endelig  flere  Oldermænd  og  Præster,  kort  sagt  Ziirichs  Magt- 
havere og  meest  bekj endte  Notabiliteter. 

Det  manglede  ikke  paa  Stof  til  disse  Samtaler;  thi  Wald- 
mann hørte  ikke  til  disse  lave  Ærgjerrige,  som  kun  bryde 
sig  om  at  naae  Magtens  Tinde  og  bevare  deres  Herredømme. 
Han  vilde  rigtignok  gjerne  være  uindskrænket  Herre,  men 
kun,  fordi  han  vilde  iværksætte  en  heel  Reform  af  Samfundet. 
Han  paatrykkede  ogsaa  Alt  i  Ziirich  et  Præg  af  sin  Charak- 
teer;  han  ledede  Alt  ligefra  Byens  Forbindelser  med  Pave- 
magten ned  til  de  smaaligste  Reglementer  for  Klædedragten. 
For  ikke  at  være  uretfærdig  imod  ham  maae  man  vel  erindre, 
at  Alle  og  Enhver  dengang  indrømmede  Regjeringen  Ret  til 
efter  eget  Tykke  at  lede  dens  Borgere  til  Lykken  og  til  i 
fornødent  Fald  at  tvinge  de  Gjenstridige. 

Allerede  ved  Overeenskomsten  i  Stans  var  Waldmanns  Op- 
fattelse kommen  frem.  Han  vilde  styrke  Statens  Magt,  un- 
dertrykke al  Tøilesløshed  og  formindske  visse  Classers  For- 
rettigheder. Han  viste  den  samme  Optræden  overfor  Geist- 
ligheden.    Han    vilde   ikke   blande   sig   i   Troessager,   men 

hævdede  energisk,  hvad  han  holdt  for  Statens  gode  Ret, 
nemlig  Tilsyn  med  Geistlighedens  Sæder  og  de  geistlige  Eien- 
domme.  At  straffe  Medlemmer  af  Geistligheden  for  slet  Op- 
førsel, Drukkenskab  og  Skandaler  af  enhver  Art  vil  man 
ganske  vist  ikke  efter  vor  moderne  Opfattelse  kalde  et  An- 
greb paa  Kirkens  Rettigheder;  men  paa  den  Tid  var  det 
omtrent  en  lige  saa  stor  Frækhed  som  at  lægge  Geistlig- 
heden Hindringer  i  Veien  ved  Erhvervelsen  af  nye  Grund- 
eiendomme  eller  ved  at  forbyde  Kirken  at  arve;  begge  disse 
Paastande,  hvis  Retfærdighed  fra  et  juridisk  Standpunkt  er 
meget  .omtvistelig,  hævdede  Hans  Waldmann  dog  med  Styrke, 
og  det  lykkedes  ham  at  give  dem  Lovskraft.  Han  for- 
stod endog  at  fravriste  Pave  Innocentius  VHI  et  ganske 
overordentlig  gunstig  Concordat,  hvorfor  han  spøgende  ud- 
bryder: «Nu  er  jeg  paa  een  Gang  baade  Keiser  og  Pave  i 
Ztirich«. 

Waldmann  havde  et  aabent  Bie  for  den  Kjendsgjerning, 
at  Statens  Sikkerhed . beroer  paa,  at  enhver  Borger  har  sin 
faste  Beskjæftigelse.  Hverken  Geistligheden  eller  Adelen 
maatte  samle  sig  i  Forbindelser;  Stadbeboerne  og  Landbe- 
boerne skulde  hver  for  sig  kun  drive  deres  egne  Beskjæfti- 
gelser;  ifølge  denne  Opfattelse  udgik  der  en"  Lov,  som  selv 
for  hiin  Tid  var  fremmed  og  greb  forstyrrende  ind  i  den 
oeconomiske  Udvikling,  en  Lov,  ifølge  hvilken  Haandvær- 
kerne  og  de  Industridrivende  skulde  forlade  Landsbyerne  og 
nedsætte  sig  i  Byerne  for  at  blive  Borgere  der.  Agerdyrk- 
ningen blev  beskyttet  eller  rettere  bragt  under  Statens  For- 
mynderskab paa  en  tilsvarende  Maade.  Der  udkom  Forbud 
mod  at  sælge  udenlandske  Vinsorter,  ja  man  maatte  ikke 
engang  indforskrive  dem  uden  i  Sygdomstilfælde  og  da  ifølge 
særlig  Tilladelse.  Det  blev  ligeledes  forbudt  at  anlægge  nye 
Vingaarde,  rimeligviis  af  Frygt  for  at  Vinens  Anseelse  i  Ud- 
åndet derved  skulde  forringes.  Andre  Forbud  vare  mere 
fornuftige,  f.  Ex.  Forbud  mod  Skovenes  -Ødelæggelse.  Det 
var  endvidere  formeent  at  lade  sig  hverve  til  Udlandet,    da 

Agerdyrkningen  herved  blev  berøvet  den  fornødne  Arbeids- 
kraft.  Som  den  sidste  og  logiske  Conseqvens  af  det  hele 
System  fik  Agerdyrkeren  Tilhold  om  kun  at  sælge  sine  Varer 
i  Ziirich,  ligesom  han  ogsaa  kun  der  maatte  forsyne  sig  med 
sine  Nødvendighedsartikler. 

Waldmanns  Lyst  til  at  gribe  regulerende  ind  kunde  især 
faae  Spillerum  ved  Love  mod  ødselhed.  Dette  forekommer 
os  maaskee  nu  raeest  vidunderlig  og  synes  at  være  et  utaa- 
leligt  Indgreb  i  den  Enkeltes  frie  Kaadighed  over  hans  egne 
Forhold;  men  saadanne  Indskrænkninger  stemte  imidlertid 
fuldkommen  med  Tidsaanden,  og  endnu  langt  ned  i  det  sidst- 
forløbne Aarhundrede  fandt  man  det  ganske  i  sin  Orden, 
naar  Kegjeringen  kom  med  saadanne  Bestemmelser.  Vi 
kunne  altsaa  paa  dette  Punkt  fatte  os  i  Korthed.  Ziirichs 
Befolkning  havde  en  lidenskabelig  Tilbøielighed  for  offentlige 
Dandse  og  Festligheder,  for  ødelæggende  Fæstens-  og  Daabs- 
gaver.  Om  hvert  enkelt  af  disse  Forhold  udkom  der  nøiag- 
tige  og  smaalige  Reglementer,  som  ikke  levnede  mange 
Muligheder  til  at  omgaae  Forbudene.  Alt  var  fastsat  ligetil 
Værdien  af  en  Faddergave  eller  en  Nytaarsforæring.  Det  blev 
forbudt  at  bringe  Barselkvinderne  Kager  eller  Sukkergodt 
undtagen  ved  den  første  Fødsel,  og  selv  da  kun  i  Constaf- 
1ernes  Familier.  Den  samme  Smaalighedsaand  gjorde  sig 
gjældende  ved  Forbud  mod  visse  Arter  af  Smykker,  der  kun 
bleve  indrømmede  Kvinder,  hvis  Mænd  havde  en  større  For- 
mue end  tusinde  Gylden. 

Paa  en  tilsvarende  Maade  maatte  ogsaa  Landboerne  finde 
sig  i  Indskrænkninger  med  Hensyn  til  Valget  og  Tallet  paa 
Gjæsterne  ved  Bryllupsgilderne;  man  gav  Reglementer  for 
deres  Keglespil  og  deres  øvrige  Forlystelser. 

Hvor  trodsig  og  ubøielig  Ziirichs  Befolkning  end  var, 
vilde  den  dog  maaskee  med  Villighed  have  fundet  sig  i  disse 
Reglementer,  af  hvilke  flere  endda  kun  vare  ældre,  opfriskede 
Bestemmelser,  hvis  Borgemesteren  selv  havde  fulgt  dem; 
men  Waldmann  fandt  det  fuldstændigt  i  sin  Orden,    at  han 

maatte  gjare  en  Undtagelse  fra  sine  egne  Love.  Han  eiede 
en  betydelig,  ja  for  hans  Tid  endog  uhyre  Formue;  den  be- 
løb sig  til  mere  end  30,000  Guldgylden.  Det  var  nu  hans 
Lyst  ved  enhver  Leilighed  at  glimre  som  en  Fyrste,  med 
straalende  Klæder,  med  pragtfulde  Gjæstebud  og  øvrig  til- 
svarende ødselhed.  For  at  charakterisere  hans  Sæder  er  det 
tilstrækkeligt  at  anføre,  at  man  ved  Badene  i  Baden  saae 
ham  i  Selskab  med  fem,  sex  Elskerinder,  skjøndt  hans  Hu- 
stru ledsagede  ham.  Saaledes  var  Folkets  strenge  Censor  i 
sit  eget  private  Liv. 

Paa  andre  Punkter  affødte  hans  Trang  til  at  centralisere 
og  codificere  Alt  derimod  fortræffelige  Resultater.  Ved  hans 
Omsorg  bleve  Beboerne  paa  Landet  undergivet  den  samme 
Jurisdiction  som  Byerne,  hvilket  i  høi  Grad  maatte  fremme 
Cantonets  nationale  Sammenhold.  Straffeloven  blev  strængere; 
Bødestraffene  bleve  forhøiede  eller  ombyttede  med  Fængsels - 
eller  endog  med  Dødsstraffe.  Denne  Strenghed  var  den  sørge- 
lige, men  nødvendige  Følge  af  Burgunderkrigene ;  man  havde 
jo,  som  allerede  ovenfor  berørt,  været  nødt  til  at  træffe 
strænge  Bestemmelser  mod  Tyveri;  den,  som  stjal  for  et 
større  Beløb  end  en  Strikkes  Værdi,  skulde  hænges!  Med 
Hensyn  til  Skatterne  var  man  ikke  heller  skaansom.  De 
gamle  bleve  bestaaende,  men  Waldmann  paalagde  end  yder- 
ligere en  temmelig  høi  Formueskat,  en  Hovedskat,  en  Krigs- 
skat,  en  Skat  paa  Dit  og  en  Skat  paa  Dat.  Man  betalte, 
men  knurrede  over  at  have  en  saa  begjærlig  og  gridsk 
Herre. 

Man  skulde  synes,  at  alle  disse  fbrskjellige  og  i  det  En- 
kelte gaaende  Reformer  maatte  være  tilstrækkelige  til  at 
lægge  Beslag  paa  en  Mands  hele  Virksomhed;  men  V^ald- 
mann  var  ikke  blot  Lovgiver,  han  var  frem  for  Alt  Stats- 
mand og  Diplomat,  og  Tiderne  vare  ret  skikkede  for  hans 
særlige  Evner.  Man  beilede,  som  alt  udviklet,  paa  enhver 
Maade  til  Edsforbundets  Gunst;  men  Alliancer  med  Forbun- 
det  maatte   dyrt  betales;    man  vidste,    at  dets  Førere  vare 

modtagelige  for  Bestikkelser,  og  Løfter  og  Pensioner  strøm- 
mede derfor  ind  ved  enhver  Forbundsdags  Nærmelse,  og 
særlig  til  Waldmann.  Lige  mod  de  gjældende  Love  modtog 
Waldmann  Pensioner  af  enhver  Art  og  paatog  sig  at  fordele 
dem  til  Andre.  Saaledes  skjænkede  det  habsburgske  Huus 
ham  personlig  fire  Hundrede  Guldgylden  om  Aaret,  men  gav 
ham  desuden  fire  Tusinde  til  Fordeling  efter  Forgodtbefin- 
dende. Han  tog  imod  Alt;  for  det  Første  fordi  det  var  Skik 
og  Brug  og  det  en  indbringende  Skik.  Dernæst  skaffede  det 
ham  Midler  til  at  befæste  sin  Indflydelse  udenfor  Ztirich,  og 
endelig  havde  han,  efter  sine  Lovpriseres  Udsagn,  en  saa  uaf- 
hængig Charakteer,  at  slige  Ydelser  ikke  fik  nogen  Indflydelse 
paa  hans  Bestemmelser.  I  saa  Henseende  havde  han -dannet 
sig  en  lige  saa  indbringende  som  beroligende  Theori;  han 
tog  mod  Pensioner  fra  flere  Stater,  selv  om  de  vare  Rivaler, 
for  at  han  kunde  føle  sig  desto  mere  ubunden  overfor  hver 
enkelt  af  dem. 

Den  mægtige  Borgemester  var  dog  bedre ,  end  hans 
Theorier  kunde  lade  formode.  Han  havde  seet  den  franske 
Diplomaties  fordærvelige  Indflydelse  paa  saa  nært  Hold,  at 
han  senere  gjorde  alt  Muligt  for  at  bekæmpe  den.  Det  var 
rimeligviis  paa  Grund  af  hans  Indflydelse,  at  Forbundet  efter 
Ludvig  XPs  Død  tøvede  med  at  fornye  Alliancetractaterne 
med  det  franske  Hof.  Waldmann  gjaldt  for  en  afgjort  Til- 
hænger af  østerrig,  og  hans  Politik  var  i  saa  Henseende 
fornuftig;  thi  det  habsburgske  Huus  var  ærlig  gaaet  ind  paa 
Forbundets  Udvidelse,  og  Habsburgerne  vare  nu  blevne  mere 
populaire  hos  Schweizerne  end  Frankrig;  det  simple  Folk 
havde  kun  følt  de  ubehagelige  Følger  af  Ludvig  Xl's  tve- 
tungede Politik,  men  havde  ikke  faaet  noget  af  hans  Guld 
saaledes  som  de  fornemme  Herrer.  I  saa  Henseende  dannede 
maaskee  kun  Bern  en  Undtagelse;  men  dette  Canton,  som 
ved  Burgunderkrigene  havde  hævet  sig  til  saa  stor  en  Ind- 
flydelse, maatte,  idetmindste  foreløbig,  finde  sig  i  at  blive 
overfløiet  af  Ziirich,    hvad  der  netop  skyldtes  dette  Cantons 

mægtige  Borgemester.  Waldmann  var  endvidere  en  tro  Be- 
skytter af  Hertug  Kenatus  i  Lothringen;  han  vedligeholdt 
ogsaa  ganske  særlige  intime  Forbindelser  med  Hertugen  af 
Milano,  saa  at  man  endog  mere  end  een  Gang  reent  ud  be- 
skyldte ham  for  at  have  solgt  sig  til  ham.  Han  fik  ogsaa 
Pensioner  af  Hertuginden  af  Savoien,  af  Greven  af  Wiirtem- 
berg  og  af  Ungarns  berømte  Konge ,  Mathias  Corvinus ,  der 
søgte  at  hverve  Schweizere  imod  Tyrkerne  til  stor  Tilfreds- 
stillelse for  Paven,  som  var  en  anden  særlig  god  Ven  af 
Waldmann. 


HI. 

Hans  Waldmann,  som  nu  var  uindskrænket  Herre  i  Zu- 
rich,  hvis  Venskab  blev  søgt  af  alle  Fyrster,  og  hvis  Menin- 
ger havde  afgjørende  Vægt  paa  Forbundsdagene,  kunde  let 
falde  paa  den  Tanke  at  betragte  sig  som  en  Konge  over 
Schweizerne;  men  denne  Opfattelse  var  ikke  begrundet,  og 
det  var  et  uhyre  Misgreb  af  ham,  da  han  opførte  sig  som 
Despot  mod  en  Kjøbmand  fra  Luzern  ved  Navn  Frischhans 
Theilig.  Denne  Mand  havde  nogle  Aar  forud  ladet  fornær- 
melige Yttringer  falde  mod  Borgemesteren,  havde  anklaget 
ham  for  Forræderi  og  haanet  Ztirichs  Banner.  Denne  Mand 
var  forøvrigt  ingen  ubekjendt  Mand ;  han  nød  tværtimod  be- 
tydelig Anseelse  over  hele  Forbundet,  og  hans  Fornærmelser 
mod  Ziirich  vare  faldne  ved  en  betydningsfuld  Leilighed. 
Forbundet  havde  nemlig  idelig  Stridigheder  med  Hertugerne 
af  Milano  paa  Grund  af  Handelsveien  over  St.  Gotthard. 
Huset  Sforza,  der  regjerede  i  Milano,  havde  dog  stadig  søgt 
at  staae  paa  en  god  Fod  med  Forbundet;  men  da  Hertug 
Galeazzo  var  død  (Decbr.  1476),  søgte  Pave  Sixtus  IV  at 
faae  hvervet  Tropper  til  et  Angreb  paa  Hertugdømmet.  Han 
kunde  dog  ikke  strax  faae  Forbundet  paa  sin  Side,  men  hans 
Legat  henvendte  sig  da  særlig  til  Cantonet  Uri,  som  laae  i 
Strid  med  Milano  angaaende  en  Kastanieskov  i  Livinendalen. 

En  Skare  krigslystne  Mænd  fulgte  strax  Legatens  Opfordring 
og  trængte  frem  over  St.  Gotthard,  Cantonets  Banner  fulgte 
med  en  Hovedskare,  og  der  gik  skyndsomst  Bud  til  Edsfor- 
bundet  om  Hjælp.  Med  stor  Hast  ilte  da  ogsaa  i  Efteraaret 
1478  en  Hær  paa  ti  Tusinde  Mand  til  Bellinzona;  men 
Stormen  paa  denne  vigtige  By  var  næppe  begyndt,  før  An- 
førerne opgav  den,  tiltraadte  Tilbagetoget  og  opsatte  Krigen 
mod  Milano  til  bedre  Tider.  Det  var  ved  denne  Leilighed, 
at  Theiligs  haanende  Yttringer  mod  Ziirich  vare  faldne,  og 
de  fik  en  foraget  Vægt  i  hans  Mund,  da  han  kort  derpaa 
gjorde  sig  særlig'  beromt.  Edsforbundets  Hær  havde  nemlig 
ladet  en  lille  Skare  paa  fem,  sex  Hundrede  Mand  blive  til- 
bage til  Bevogtningen  af  Livinendalen ,  og  denne  Skare  blev 
anført  af  Frischhans  Theilig.  Milaneserne  tænkte  at  kunne 
overvælde  denne  lille  Skare  uden  stor  Maie;  de  droge  derfor  med 
femten  Tusinde  Mand  op  mod  den  stærkt  befæstede  Landsby; 
men  Schweizerne  fandt  paa  at  lede  Floden  Ticinos  Vande 
ud  over  Dalens  Enge;  Vandet  frøs,  dannede  et  glat  Isdække, 
og  Italienerne  kunde  ikke  faae  fast  Fodfæste  paa  disse  lis- 
flader;  de  kom  i  Forvirring,  Schweizerne,  der  havde  fæstet 
lisbrodder  paa  deres  Fodtoi,  kastede  sig  over  dem,  og  Theilig 
slog  med  sin  ringe  Skare  Fjenderne  paa  Flugt,  fældede  fem- 
ten Hundrede  Mand,  erobrede  hele  Fjendens  Tros  og  frem- 
tvang derved  en  fordeelagtig  Fred.  Imidlertid  opstøde  dog 
fornyede  Stridigheder  med  Milanos  nye  Hertug,  Ludvig  Moro, 
og  navnlig  vare  Luzern  og  Uri,  der  især  dreve  Handelen  paa 
St.  Gotthard,  stadig  i  Uenighed  med  ham,  medens  vi  oven- 
for have  seet,  at  Waldmann  gjaldt  for  Milanos  særlige  Be- 
skytter. Følgelig  kunde  Frischhans  Theilig  let  falde  paa  at 
skjælde  Waldmann  ud  for  en  Forræder  paa  Grund  af  hans 
italienske  Politik. 

Uden  at  ane  noget  Ondt  kom  Theilig  i  Efteraaret  1487 
til  Markedet  i  Zurich.  Waldmann  var  allerede  forud  opbragt 
paa  Grund  af  andre  fornærmelige  Yttringer,  som  han  dog 
ikke  havde  paatalt;  nu  vilde  han  benytte  Leiligheden  og  slaae 

sine  Modstandere  med  Skræk  ved  at  lade  sin  Vrede  gaae  ud 
over  en  saa  bekjendt  Mand.  Theilig  blev  arresteret,  stillet 
for  en  Domstol  og  dømt  til  Døden  trods  alle  Protester  fra 
Luzerns  Side.  «0m  Eders  Frischhans  end  var  saa  stor  som 
et  Klokketaarn,  skal  han  dog  døe»),  var  Borgemesterens  Svar, 
og  den  Ulykkelige  døde  virkelig  paa  Skafottet.  Dette  Justits- 
mord skadede  Waldmann  i  dobbelt  Henseende;  for  det  Første 
drev  det  hans  Fjender  til  Raseri,  men  for  det  Andet  hildede 
han  sig  selv  i  denne  Vildfarelse,  at  Ingen  for  Fremtiden  vilde 
vove  at  gjøre  Modstand  mod  ham. 

Medens  Theiligs  Enke  og  det  simple  Folk  høit  udtalte 
deres  Afsky  for  den  grusomme  Handling,  vovede  Luzerns 
Regjering  ikke  at  forlange  Opreisning,  ja  den  satte  endog 
Straf  for  altfor  lydelige  Forhaanelser  mod  Waldmann.  Den 
var  enten  bange  for  ham  eller  ængstelig  for  at  miste  sine 
østerrigske  Pensioner.  Theiligs  Navn  blev  imidlertid  et  Sam- 
menkny tningspunkt  for  alle  de  Medlemmer  af  Forbundet,  der 
vare  trætte  af  det  Dictatur,  som  Ztirichs  Borgemester  ud- 
øvede, og  som  han  ikke  gjorde  sig  synderlig  Uleilighed  med 
at  lægge  Dølgsmaal  paa.  Hvis  Waldmann  havde  holdt  Spio- 
ner, vilde  han  have  kunnet  erfare,  at  Misfornøielsen  endog 
gjærede  i  hans  eget  Canton,  og  at  hans  gamle  Modstandere, 
begge  Goldierne,  de  to  Meyere  Knonau,  Conrad  Schwend  og 
Henrik  Escher,  havde  hemmelige  Sammenkomster  i  et  Capel  i 
Dominikanernes  Kloster.  De  tragtede  efter  Intet  mindre 
end  Borgemesterens  Død;  men  som  drevne  Conspiratorer 
vilde  de  først  fuldstændig  undergrave  hans  Indflydelse,  før  de 
rettede  det  endelige  Angreb  mod  ham. 

Waldmann  kunde  i  det  Hele  taget  gjøre  Regning  paa 
Constaflernes  Uvenskab.  Istedetfor  nu  at  skaane  Raadets 
Magt,  hvor  Aristokratiet  endnu  havde  betydelig  Indflydelse, 
søgte  han  at  styrke  Oldermændenes  Magt  over  alle  Grændser, 
idet  han  lidt  efter  lidt  gjorde  dem  næsten  uafsættelige.  Han 
fjernede  sig  saaledes  fra  Byens  Forfatning,  hvad  der  gav  hans 
Modstandere  nye  Anledninger  til  Besværinger.    Geistligheden 

var  opbragt  over  Statens  usædvanlige  Indblanding  i  dens 
Sager;  Ungdommen  var  forbittret  over  Waldmanns  Forbud 
mod  fremmed  Krigstjeneste  og  hans  Indskrænkninger  i  de 
offentlige  Forlystelser.  Mange  Kvinder  vare  uvillige  mod  ham 
paa  Grund  af  Luxuslovene,  og  endelig  var  der  en  Skare  af 
Borgere,  som  følte  sig  krænkede  ved  en  eller  anden  af  hans 
trykkende  Indskrænkninger  eller  ved  den  Modsætning,  der 
var  mellem  hans  Fordringer  til  Andre  og  de  Friheder,  han 
tog  sig  selv.  Allerede  i  længere  Tid  kunde  man  i  Ztirich 
høre  satiriske  Sange  mod  ham. 

Hans  Fjender  indskrænkede  sig  dog  ikke  til  at  forøge 
Gjæringen  mod  ham  ved  disse  forskjellige  berettigede  eller 
uberettigede  Klager;  med  snedig  Kløgt  forstode  de  endog  at 
fremdrive  nye,  vilkaarlige  Forholdsregler,  som  de  da  gjorde 
Waldmann  alene  ansvarlig  for.  «Er  Waldmann  ikke  almæg- 
tig?« svarede  de  da  Alle,  som  beklagede  sig.  Factum  var, 
at  den  absolute  Magt  lidt  efter  lidt  havde  fordreiet  Hovedet 
paa  Helten  fra  Murten.  En  barbarisk  og  unyttig  Bestem- 
melse opbragte  fuldstændig  Landbefolkningen  mod  ham.  Man 
paastod,  at  Bøndernes  store  Lænkehunde  vare  skadelige  for 
Jagten  og  Viingaardene ,  og  at  man  derfor  burde  lade  dem 
dræbe.  I  Kaadet  havde  Waldmann  i  Begyndelsen  modsat 
sig  denne  Bestemmelse,  men  hans  Fjender  forstode  at  maneuv- 
rere  saa  snildt,  at  han  tilsidst  gav  efter,  og  at  Ansvaret  for 
det  store  Hundemord  alene  faldt  paa  ham.  Bønderne  vovede 
ikke  at  gjøre  Modstand  undtagen  i  Amtet  Knonau.  Her 
samledes  550  Mand,  hver  med  sin  Lænkehund,  paa  en  Eng 
og  indtoge  en  saa  truende  Holdning,  at  de  herved  frelste  deres 
kjære  Hundes  Liv. 

Snart  bragte  en  uventet  Begivenhed,  der  indtraf  ved 
Ziirichersøens  Bredder,  Bægeret  til  at  flyde  over.  Ved  Car- 
nevalstid  1489  ophidsede  en  rig  Væver,  Rudi  Rellstab  fra 
Meilen,  Befolkningen  imod  den  Befaling,  som  forbød  to  for- 
skjellige Sogne  at  samles  til  Drikkelag.  Kort  derpaa  kom 
fire  Hundrede  Mand   sammen  i  Erlenbach  og  forlangte  lar- 

mende,  at  det  hele  Forbud  skulde  ophæves.  Waldmann  af- 
slog det;  den  næste  Søndag  var  Antallet  steget  til  femten 
Hundrede;  nu  maatte  man  alligevel  indlade  sig  i  Under- 
handlinger med  dem,  men  Misfornøielsen  brød  om  sig  fra 
det  ene  Sogn  til  det  andet;  deres  Deputationer  forlangte  at 
høres  i  en  samlet  Audiens,  men  Waldmann  var  altfor  op- 
bragt mod  dem,  til  at  han  vilde  indlade  sig  paa  en  saa- 
dan  Indrømmelse.  Askeonsdag  var  det  allerede  bleven  til 
et  heelt  Oprør,  og  Ziirich  maatte  lukke  sine  Porte  for  Land- 
befolkningens sammenstrømmende  Skarer.  Denne  Gang  ind- 
rømmede man  deres  Deputationer  en  Audiens.  Waldmann 
udviklede  med  Hovmod,  at  disse  Forbud,  som  de  vilde  have 
undertrykte,  vare  til  deres  eget  Bedste,  og  at  de  forøvrigt 
kun  vare  gamle  Love,  som  paany  vare  blevne  satte  i  Kraft. 
Ingen  kom  med  noget  Gjensvar,  men  Oprøret  vedblev  langs 
Søen,  og  tilsidst  lagde  Edsforbundet  sig  imellem  ifølge  Over- 
eenskomsten  i  Stans.  Man  trængte  til  en  saadan  indflydel- 
sesrig Mellemkomst  for  at  faae  Oprørerne  til  at  standse  deres 
Fjendtligheder  og  bevæge  Waldmann  til  at  gjøre  dem  Ind- 
rømmelser. Der  blev  indrømmet  en  almindelig  Amnesti,  og 
man  lovede  at  formilde  Forbudene  i  flere  Retninger, 

Waldmann  havde  saaledes  givet  efter  i  selve  Sagen,  men 
hans  Hovmod  vilde  skjule  denne  Indrømmelse;  han  var 
maaskee  ogsaa  bange  for,  at  Folket  fuldstændig  skulde  frigjøre 
sig  for  hans  Myndighed,  naar  han  ikke  kunde  bevare  sin 
gamle  Anseelse  usvækket.  Da  Byens  Secretair  Amman  for 
Raadet  oplæste  en  sanddru,  men  i  en  forsonlig  Tone  holdt 
Beretning  om  det  Forlig,  der  var  bleven  truffet  mellem  Eds- 
forbundets,  Regjeringens  og  Oprørernes  Udvalgte,  lod  Wald- 
mann ham  høre  haarde  Bebreidelser.  »Byens  Ære  tillader 
ikke,  at  den  saaledes  lader  sig  tvinge  af  sine  egne  Under- 
saatter.  Secretair!  Du  maae  skrive,  at  vore  Undersaatter 
ydmygt  have  bedet  vore  Herrer  af  Raadet  om  Tilgivelse  for 
disse  Uroligheder  i  Guds,  vor  Frues  og  deres  Forfædres  Navn ». 
Borgemesteren  blev  ved  at  tale  videre  i  samme  Tone,  og  Raadet 

bøiede  som  sædvanligt  sit  Hoved.  Senere  anklagede  Wald- 
manns  Fjender  ham  for  at  have  forfalsket  Protokollerne;  det 
var  dog  egentlig  ikke  skeet,  men  det  Hele  var  en  upolitisk 
Løgn ;  thi  hverken  Edsforbundets  Udvalg  eller  Oprørerne  vilde 
være  gaaede  ind  paa  et  saadant  Forlig. 

Hvad  man  med  al  Rimelighed  havde  kunnet  forudsige, 
skete  virkelig.  Næppe  bleve  Waldmanns  Ændringer  i  For- 
ligets Ordlydende  bekj endte  paa  Landet,  før  de  stolte  Land- 
boere langs  Ziirichersøen  protesterede,  paany  gjorde  Oprør  og 
anden  Gang  marscherede  mod  Ziirich.  Waldmann  laa  ved 
Badestedet  Baden  og  søgte  at  bekæmpe  sit  Mismod  i  Kred- 
sen af  sine  sædvanlige  Selskabsbrede;  nu  maatte  han  plud- 
selig vende  tilbage  til  Byen.  Faa  Dage  efter  blev  en  af  hans 
troeste  Tilhængere,  Raadstuetj eneren  Schneevogel,  myrdet 
næsten  for  Borgemesterens  -Øine,  uden  at  man  kunde  paagribe 
Morderne.  Urolighederne  grebe  nu  om  sig  ogsaa  i  Byen, 
Goldiernes  Parti  hævede  Hovedet,  Sammenkomsterne  i  Domi- 
nicanernes  Capel  begyndte  at  bære  deres  Frugter.  Wald- 
mann vilde  endnu  ikke  tilstaae,  at  der  var  Fare  paa  Færde; 
men  han  traf  dog  energiske  Forholdsregler,  som  maaskee 
havde  været  tilstrækkelige,  hvis  ikke  Forræderi  og  Modløshed 
havde  lammet  hans  talrige  Tilhængere.  Hans  Venner  be- 
stormede ham  med  Bønner  om  at  forlade  Byen,  men  han 
svarede:  «Jeg  vil  ikke  begaae  en  saadan  Skjændsel,  jeg  kan 
ikke  flye  saa  skammeligt;  jeg  har  kun  fulgt  min  Ed  og  ikke 
forlangt  Andet,  end  hvad  der  stemte  med  Ziirichs  Ære 
og  Vel». 

Dagen  efter  Schneevogels  Død,  den  1ste  April  1489, 
søgte  Waldmann  forst  at  komme  til  en  Overeenskomt  med 
de  forskjellige  Laug,  før  han  sammenkaldte  Eaadet.  Hans 
Indflydelse  og  Veltalenhed  vilde  muligviis  atter  have  samlet 
Masserne  om  ham,  dersom  han  ikke  under  sin  Gang  plud- 
selig til  sin  Skræk  havde  hørt  Lyden  af  den  ham  saa  vel 
bekj  endte  Raadhusklokke.  Det  var  et  nyt  Forræderi  fra  hans 
Fjenders  Side.   Deputationen  fra  de  Misfornøiede  skyndte  sig 

med  at  komme  frem  med  deres  Besværinger  for  Raadet,  der 
næppe  endnu  havde  faaet  Tid  til  at  samle  sig.  Derpaa  trak 
den  sig  staiende  tilbage,  medens  Skarerne  stadig  voxede  i  Tal 
ude  paa  Torvet,  og  fjendtlige  Raab  lode  sig  høre  mod  Wald- 
mann selv.  Man  saae  Lazarus  Goldi  og  hans  Agenter  gaae 
fra  Gruppe  til  Gruppe  og  ægge  Skarerne  til  Hævn.  Raadet 
stod  nu  ikke  blot  over  for  en  misfornøiet  Skare,  men  lige- 
overfor et  behændigt  ledet  Oprør. 

I  Raadhuset  vare  ogsaa  Edsforbundets  Sendemænd  for- 
samlede; det  var  disse  Mænds  Opgave  at  tilbyde  deres  Mæg- 
ling og  stille  Oprøret.  Hvis  de  i  deres  Midte  havde  talt  en 
Bubenberg  eller  blot  en  Diesbach,  vilde  deres  Myndighed 
rimeligviis  have  kunnet  forebygge  de  følgende  Udskeielser; 
men  disse  Sendemænd  viste  sig  kun  svage  og  vare  muligviis 
endog  skinsyge  paa  den  Borgemester,  som  nylig  havde  været 
saa  almægtig  ikke  blot  i  Ziirich,  men  ogsaa  paa  selve  For- 
bundets Forsamlinger.  Den  meest  indflydelsesrige  iblandt 
dem.  Byfoged  Seiler  fra  Luzern,  kravlede  op  i  et  Vindue, 
hans  kraftige  Røst  trængte  gjennem  Larmen,  han  under- 
handlede med  Skarerne,  men  blev  trængt  fra  den  ene  Ind- 
rømmelse til  den  anden  og  kunde  ikke  opnaae  Andet  for 
Waldmann  og  hans  fornemste  Venner,  end  at  de  skulde  føres 
til  Wellenbergs  Fængsler  under  Beskyttelse  af  Edsforbundets 
Sendemænd.  Seiler  vendte  derpaa  tilbage  til  Raadets  Midte; 
Waldmann  blegnede  i  Forudfølelsen  af  sin  Skjæbne,  men 
samlede  sig  snart  igjen,  henvendte  nogle  faste  og  resignerede 
Ord  til  sine  Embedsbrødre  og  til  Edsforbundets  Sendemænd 
og  rakte  derpaa  Seiler  den  Kaarde,  der  havde  gjort  saa  god 
Tjeneste  ved  Murten  og  Nancy.  Det  er  sjeldent,  at  de  raae 
Masser  vise  en  værdig  Holdning  under  Udøvelsen  af  deres 
Hævn.  Da  Waldmann  kom  ud  af  Raadhuset,  blev  han  mod- 
taget med  Hujen  og  Fornærmelser  af  forskjellig  Art,  men 
han  bar  dette  med  Fasthed.  Til  alt  Held  var  Veien  til  Ind- 
skibningsbroen  kun  kort;  Fangerne  kom  i  en  Baad  og  førtes 

saaledes  til  Wellenbergs  Taarn,  der  paa  alle  Sider  beskylles 
af  Ziirichersaens  Bølger. 

Den  samme  1ste  April  1489,  denne  i  Ztirichs  Aarbøger 
saa  skjændselsfulde  Dag,  samledes  en  støiende  Skare  i  Vand- 
kirken, Waldmanns  egen  Yndlingskirke.  Man  rettede  nu  her 
allehaande  Bagvadskelser  mod  det  gamle  Kaad,  der  som  Følge 
heraf  blev  styrtet  og  afløst  af  et  nyt,  som  man  paa  Grund 
af  dets  Uduelighed  og  Brutalitet  har  kaldet  «det  hornede 
Kaad».  I  Spidsen  for  dette  Raad  kom  Lazarus  Goldi.  Efter 
saadanne  Bedrifter  maatte  man  ganske  naturlig  stille  sin 
Tørst  og  leve  høit.  Waldmanns  Kjældere  og  Forraadskamre 
i  Ziirich  og  Diibelstein  bleve  hjemsøgte  eller  rettere  udplyn- 
drede. De  følgende  Dage  maatte  man  yderligere  berolige 
Befolkningen  ved  at  uddele  finere  Vine,  Figner,  Hvedebrød 
og  stegt  Vildt.  Henved  tre  Tusinde  Gylden  af  Waldmanns 
Formue  bleve  saaledes  satte  overstyr.  Medens  man  over  hele 
Byen  svirede  og  dandsede,  glemte  Seirherrerne  ikke  Fangerne 
i  Wellenberg.  En  saakaldet  Undersøgelse  blev  indledet,  for 
at  man  kunde  frelse  Skinnet  overfor  Edsforbundet.  I  Løbet 
af  48  Timer  blev  Waldmann  gjentagne  Gange  forhørt  og 
underkastet  Torturen.  Bødlerne  lod  hænge  Lodder  paa  120 
Pund  ved  hans  Fødder.  Man  udtømte  hans  Kræfter  og  pinte 
ham,  men  kunde  dog  ikke  fravriste  ham  nogen  virkelig  com- 
promitterende  Tilstaaelse.  Derpaa  kastede  man  ham  ned  i 
det  fugtigste  og  mørkeste  Fangehul,  hvori  man  ellers  kun 
indsatte  Mordere.  Da  brast  han  i  Taarer  og  udbrød  suk- 
kende:   «Det  har  jeg  sandelig  ikke  fortjent  af  Dig,  Ziirich  1» 

Mandagen  den  6te  April  traadte  Goldi  og  det  nye  Eaad 
sammen  for  at  fælde  Dommen.  Kun  falske  Vidneforklaringer 
og  en  opdigtet  Efterretning  om  et  truende  Indfald  af  ^^ster- 
rigerne  til  hans  Befrielse  kunde  bringe  Dommerne  til  ufor- 
tøvet at  afsige  hans  Dødsdom.  Skriftefaderen  bragte  ham 
Efterretningen  derom.  Han  var  belavet  derpaa  og  takkede 
Gud,  fordi  han  kun  skulde  halshugges  uden  at  lide  yderligere 
Straf.     Han  fik  tre  Timer  til  at  berede  sig  paa  Døden  og 

skriftede  derpaa  alle  sit  bevægede  Livs  P'eil  og  Vildfarelser. 
Derpaa  fik  han  Syndsforladelsen  paa  den  Betingelse,  at  han 
ikke  maatte  sege  at  retfærdiggjore  sig  for  Folket.  Han  holdt 
Ord.  Paa  Fisketorvet  oplæste  man  Dedsdommen  for  ham; 
den  var  lige  saa  lang,  som  den  var  slet  begrundet;  der 
var  ikke  engang  Tale  i  den  om  Frischhans  Theilig.  Wald- 
mann  vilde  tale,  men  hans  Skriftefader  mindede  ham  om 
hans  Løfte.  Skafottet  var  opreist  udenfor  Byen  ved  Stådel- 
hofen,  for  at  ogsaa  Landboerne  kunde  nyde  Skuet  af  Hen- 
rettelsen, uden  at  man  behøvede  at  lade  de  bevæbnede  Skarer 
trænge  ind  i  Byen.  Den  Dodsdomte  var  iført  sin  sædvanlige 
graae  Silkedragt;  han  talte  med  stor  Ko  til  flere  Personer  og 
bad  dem  opsende  Bønner  for  hans  Sjæls  Frelse. 

Mere  end  ti  Tusinde  Tilskuere  trængte  sig  sammen  om- 
kring Skafottet  for  at  være  Vidne  til  den  Mands  blodige 
Død,  som  nylig  havde  været  deres  Herre,  ja  næsten  deres 
Afgud.  En  øieblikkelig  Rørelse  greb  dog  dette  Menneskehav 
og  overvandt  dets  Hævnfølelse,  da  man  saae  V^aldmann  staae 
paa  Skafottet  og  hørte  ham  med  skjælvende  Røst  sige:  «Gid 
Enhver,  som  har  været  opbragt  mod  mig,  i  denne  Time  vil 
tilgive  mig!  Enhver,  som  vil  bede  til  Gud  med  og  for  mig, 
række  sin  Haand  i  Veiret  og  bed  Fader  Vor  med  mig!» 
Mange  Hænder  raktes  i  Veiret,  og  man  hørte  Hulken  rundt 
om  i  Skarerne.  Før  Waldmann  knælede  for  at  holde  sit 
Hoved  frem  for  Bødlens  Sværd,  vendte  han  sig  endnu  en 
Gang  mod  Byen  og  udbrød:  « Elskede  Ziirich!  Gud  bevare 
Dig  mod  alt  OndtB.  Det  var  hans  sidste  Ord;  faa  Oie- 
blikke  efter  dronede  Skafottet  under  hans  tunge  Legemes 
Fald. 


Waldmanns  betydelige  Formue,  hans  kostbare  Klæd- 
ninger, Sølvtøi,  Vingaarde,  Huse,  kort  sagt  næsten  hele 
hans  Formue   blev  bortødslet  uden  nogen  virkelig  Gavn  for 

Staden  eller  Landet.  Hans  Død  bragte  heller  ikke  Freden 
tilbage  i  Ziirich.  Skjøndt  Rygtet  om  østerrigernes  Ankomst 
strax  blev  gjenkaldt,  maatte  dog  endnu  flere  fortjente  Mænd 
dele  Waldmanns  Skjæbne,  og  Andre  undgik  kun  den  samme 
Skjæbne  ved  iilsom  Flugt.  Sex  Uger  efter  faldt  imidlertid 
•  det  hornede  Raad»  under  Befolkningens  Foragt;  men  Land- 
befolkningens Oprør  vedblev,  til  Edsforbundet  truede  med 
Straf  og  lagde  sig  mæglende  imellem.  De  saakaldte  «Wald- 
mannske  Domme«  gav  Landbefolkningen  større  politiske  Ret- 
tigheder; andre  Waldmannske  Domme  udvidede  snart  der- 
paa,  i  Overeensstemmelse  med  Waldmanns  egne  Ideer,  det 
demokratiske  Parties  Magt.  Constaflerne  sank  ned  til  et 
simpelt  Laug,  og  det  store  Raad,  som  valgtes  af  hele  Folket, 
fik  den  høieste  Magt  i  sin  Haand;  men  Aar  gik  endnu  hen, 
inden  Oprørets  og  Mistillidens  onde  Aander  atter  fuldkommen 
bleve  bragte  til  Rolighed. 

Det  gik  Waldmann,  som  det  er  gaaet  saa  mange  store 
Mænd;  han  blev  blændet  af  Magtens  Tillokkelser  og  Mæng- 
dens Smigrerier;  men  Modgangen  og  Ulykken  hævede  hans 
Charakteer.  Hans  Fald  kan  tjene  enhver  Ærgjerrig  til  Ad- 
varsel og  kan  minde  dem  om,  hvor  skrøbelig  al  Folkegunst 
er.  Paa  en  Tid,  da  man  fandt  sig  i  Meget,  vakte  han  For- 
argelse ved  sin  Tøilesløshed ;  han  æggede  til  Modstand  ved 
sin  Vilkaarlighed ,  han  aabnede  beredvillig  sin  Haand  for  at 
modtage  Udlandets  Guld,  og  Frischhans  Theiligs  Blod  vil  for 
stedse  besudle  hans  Minde.  Hans  Feil  vare  saaledes  store 
nok;  men  hans  Ærgjerrighed  og  Virksomhed  sigtede  dog  til 
et  ædelt  Maal.  Han  vilde  være  den  Første  i  Ziirich,  for  at 
hans  elskede  By  kunde  nyde  al  mulig  Lykke,  og  for  at  Edsfor- 
bundet kunde  være  mægtig  i  Europa.  Han  vilde  det,  og  han 
naaede  sit  Maal.  Hvis  han  havde  kunnet  lade  sig  beherske 
af  Moralens  Grundsætninger,  vilde  han  have  været  en  virkelig 
stor  Mand;  men  Mænd  af  denne  Art  vil  man  forgjæves 
søge  paa  hans  Tid. 

F.  c.  Granzow. 

Jljtiketten  er  Hoffernes  Ceremoniel.  Gaae  vi  mod  østen,  saa 
langt  vi  kunne  komme,  til  det  himmelske  Rige,  finde  vi  strax 
her  en  i  den  yderste  Detail  udviklet  Hofetikette,  der  i  Eet  og 
Alt  concentrerer  sig  om  Rigets  Overhoved,  Keiseren  eller  Him- 
lens Søn,  som  han  kaldes.  Han  tilbedes  som  en  Gud,  der 
opreises  for  ham  Altere  med  Røgelse,  Enhver,  der  nærmer  sig 
ham,  maa  med  Panden  tre  Gange  berøre  Jorden.  Heelt  an- 
derledes finde  vi  Forholdene,  naar  vi  vende  os  mod  Vesten 
til  det  gamle  Grækenland,  hvor  Hoflivet  var  langt  simplere, 
og  der  overhovedet  slet  ikke  var  Tale  om  Etikette.  Homers 
Prindsesser  hente  Vand,  spinde  og  besørge  Huset;  Folkenes 
Fyrste  Agamemnon  klæder  sig  ganske  alene  paa  uden  Kam- 
mertjener, og  Achilles  bereder  i  høistegen  Person  Spisen  for 
Overkongens  Gesandter.  Vi  ville  selvfølgelig  ingenlunde  paa- 
staae,  at  hine  homeriske  Tilstande  burde  eller  kunde  have 
varet  for  alle  Tider.  For  Fyrsterne  anstaaer  sig  ogsaa  saare 
vel  ydre  Værdighed  og  ydre  Glands.  Altsaa  ikke  imod  Eti- 
ketten i  og  for  sig  er  det  Følgende  rettet,  men  mod  visse 
Overdrivelser  af  samme  i  forbigangne  Tider. 

Carl  den  Store,  den  romerske  Keiser,  hvis  Love  en  halv 
Verden  lystrede,  og  som  ved  Siden  heraf  havde  Tid  til  og 
Tanke  for  at  holde  Tal  over,  hvor  mange  Æg  hans  Høns  og 
Ænder  lagde,  gik  kun  med  Klæder,  som  de  keiserlige  Prind- 
sesser, hans  egne  Dottre,  forfærdigede;  derimod  troede  Carl 
den  Skaldede  og  hans  Efterfølgere  at  behøve  Ceremonier  og 

Former.  Gaae  vi  nu  et  Aarhundrede  frem  i  Tiden  til  de 
romerske  Keisere  af  det  sachsiske  Huus,  finde  vi  allerede  her 
et  meget  detailleret,  fra  det  græske  Hof  laant  Hofceremoniel ; 
det  skrev  sig  alt  fra  Constantin  og  Justinian  og  blev  yder- 
ligere uddannet  af  Constantin  Porphyrogennetos ,  som  levede 
midt  i  det  syvende  Aarhundrede  og  egenhændig  forfattede  en 
Codex  for  Hofetiketten.  Anledningen  til  Ceremoniellets  Over- 
førelse til  Tydskland  var  Keiser  Otto  H's  Formæling  med 
Theophano,  Datter  af  Keiser  Mkophoros  af  Byzants.  Sønnen 
af  dette  Ægteskab,  den  ungdommelige,  efter  Bedrifter  tørstende 
Otto  III,  hævede  atter  Kom  til  Keiserresidents  og  omgav  sig 
i  sit  Palads  paa  Aventinerbjerget  med  den  samme  stive 
Prunk  og  Pragt,  som  herskede  ved  Hoffet  i  Constantinopel. 
Hans  Dragt  var  den  meest  paafaldende;  snart  bar  han  en 
vid  Kappe,  prydet  med  Fremstillinger  af  Apokalypsen,  snart 
med  Dyrekredsens  Billeder,  Alt,  selv  Handskerne,  var  fast 
bestemt  og  ordnet.  Han  spiste,  afsondret  fra  Hoffolkene, 
ved  et  ophøiet  Taffel.  Indtrædelsen  til  ham  fulgte  paa  den 
høitideligste  Maade;  han  krævede  af  sine  Undersaatter  den 
dybeste  Devotion  og  Tiltalen:  «Alle  Keiseres  Keiser«.  En 
uendelig  Skare  af  Hof-,  Stats-  og  Hærembedsmænd  omgav 
ham.  De  tomme  Skyggebilleder  af  de  romerske  Consuler  og 
det  romerske  Senat  bleve  atter  fremdragne  for  Dagslyset  af 
Forglemmelsens  Nat;  de  ved  de  frankiske  Kongers  Hof  efter 
gammel  Vedtægt  brugelige  Betegnelser  paa  de  forskjellige 
Embeder  ombyttedes  med  nye,  laante  fra  Constantinopel.  De 
keiserlige  Kæm  mererer  hed  nu  Vestiarier  og  Protovestiarier, 
Capellanerne  Logotheter,  Kantsleren  Archilogothet.  Hele 
Hoffet,  siger  en  Krønikeskriver,  seer  ud  som  pyntet  til  en 
Maskefest.  Engang  gav  Keiseren  Biskop  Luitprand  af  Cre- 
mona  Audients.  Modtagelsessalen  straalede  af  Guld,  paa 
Thronen  reiste  sig  et  gyldent  Træ,  paa  hvis  Grene  der  sad 
gyldne  Fugle,  og  ved  Siden  af  Thronen  stode  to  gyldne  Lø- 
ver. Da  Biskoppen  traadte  ind,  begyndte  Fuglene  at  synge, 
Løverne  at  brøle.   Tre  Gange  maatte  Luitprand  med  Hovedet 

berøre  Jorden;  imidlertid  steg  Thronen  op  til  Salens  Loft, 
Keiseren  saae  majestætisk  ned  paa  ham,  og  —  Audientsen 
var  forbi.  Hverken  Keiseren  eller  Biskoppen  havde  sagt 
et  Ord. 

De  tydske  Keisere,  især  fra  den  Tid,  da  deres  virkelige 
Høihed  sank,  søgte  i  Efterlignelse  af  Byzantinerne  ikke  blot 
ved  bøitidelig  Prunk  at  fremstille  for  Folket  den  Majestæt, 
den  alle  Kongethroner  overstraalende  Herlighed ,  som  de 
græske  Keisere  i  Constantinopel  havde  taget  i  udelukkende 
Besiddelse,  men  de  søgte  endog  at  fremstille  dette  i  en 
Kigsgrundlov,  den  bekjendte  gyldne  Bulle  af  Keiser  Carl  IV. 
Det  nye  gyldne  Rigssegl  viste  Majestæten  beklædt  med 
alle  Rigsinsignier ,  siddende  paa  Thronen  med  sine  Vaa- 
ben  og  Titler;  paa  Reversen  befandt  sig  et  Billede  af 
Rom  med  Paaskriften:  Aurea  Roma  (det  gyldne  Rom)  og 
Underskriften :  Roma  caput  mundi  regit  orbis  frena  rotundi 
(Rom,  Verdens  Hovedstad,  styrer  Jordklodens  Tøiler).  Og 
dog  holdt  Carl  sig  bestandig  endnu  indenfor  visse  Grændser; 
da  saaledes  en  Smigrer  engang  efter  forskjellige  af  de  meest 
prunkende  Phraser  endogsaa  tiltalte  ham  med  de  Ord:  "Him- 
lens og  Jordens  Almægtigste«,  følte  Carl  sig  foranlediget  til 
at  tilbagevise  det  med  Udraabet:  «Det  er  formeget«.  Hans 
Efterfølgere,  og  efter  deres  Exempel  da  ogsaa  Hofferne  i 
Spanien,  England  og  Frankrig,  skabte  hiint  Hofceremoniel, 
fuldt  af  stiv  Værdighed  og  høittravende  Grandezza,  der  for 
Herskerens  Person  ikke  lod  gjælde  nogen  Forskjel  mellem 
Guder  og  Mennesker.  Kun  under  gjentagne  Knæbøininger  i 
Afstande,  der  nøie  vare  foreskrevne,  hverken  en  Tomme  meer 
eller  mindre,  og  efter  at  have  gjennemskredet  en  Række  af 
23  Værelser  turde  de,  hvem  der  overhovedet  værdigedes  en 
Audients,  nærme  sig  Keiseren;  selv  de  fremmede  Gesandter 
gjorde  ingen  Undtagelse  herfra.  Ikke  engang  Navnet  paa 
det  allerhøieste  Overhoved,  Keiseren,  turde  ved  offentlige 
Høitideligheder  udtales  uden  denne  Knæbøining  med  et  tre 
Gange  gjentaget  Buk.      Det  var  den  saakaldte  spanske  Re- 

verents.  Det  russiske  Gesandtskab,  som  Czar  Ivan,  Peter  I's 
Broder  og  Forgænger,  i  Aaret  1687  sendte  til  det  tydske 
Keiserhof,  vægrede  sig  rigtignok  haardnakket  ved  denne  Re- 
verents,  fordi  man  i  Rusland  gjorde  tre  Knæbaininger  for  den 
hellige  Trefoldighed ;  man  maatte  gjøre  dem  denne  Indrøm- 
melse. Ligeoverfor  den  spanske  Reverents  stod  den  franske 
med  halvt  Buk;  af  den  betjente  Keiseren  sig  som  Besva- 
relse af  den  ham  gjorte  spanske  Reverents,  men  kun  ligeover 
for  fremmede  Gesandter  og  Churfyrsterne ;  alle  øvrige  Stands- 
personer, indfødte  og  fremmede,  maatte  lade  sig  nøie  med 
hans  blotte  Nik  med  Hovedet.  De  fornemste  Hofembedsmænd, 
der  betjente  Keiseren  ved  Bordet,  udførte  deres  Bestilling 
knælende.  Ingen  med  Undtagelse  af  den  keiserlige  Gemalinde 
og  de  keiserlige  Børn  —  og  ved  særdeles  høitidelige  Leilig- 
heder  ikke  engang  disse  —  turde  tage  Deel  i  et  og  samme 
Taffel  med  Christenhedens  salvede  Hoved.  Han  spiste  med 
bedækket  Hoved;  kun  under  Bordbønnen,  og  naar  han  drak 
paa  Keiserindens  Sundhed,  tog  han  Hatten  af;  bedækket  var 
han  ogsaa  for  Gesandterne,  der  —  den  pavelige  Nuntius  ikke 
undtagen  —  dvælede  ved  Hoffet,  staaende  ikke  siddende, 
men  trak  sig  tilbage,  saasnart  han  havde  tømt  det  første 
Glas.  Dog  førend  det  skete,  overhovedet  førend  en  Tallerken 
turde  komme  i  den  keiserlige  Majestæts  Hænder,  maatte  den 
først  være  vandret  gjennem  24  andre  Hænder.  Som  sagt, 
ikke  engang  fremmede  Fyrster,  vare  de  endog  af  kongelig 
Rang,  kunde  blive  deelagtige  i  den  Ære  at  spise  med  Kei- 
seren; i  saadanne  Tilfælde  valgte  man  den  Udvei  at  indbyde 
den  høie  Gjæst  til  at  tage  Plads  «ved  Keiserindens  Side«, 
ikke  til  Middag,  kun  til  Aften ;  der  var  Ceremoniellet  mindre 
strengt,  der  kunde  Keiseren  uden  at  bortgive  noget  af  sin 
Værdighed  spise  og  tale  sammen  med  andre  Personer  af 
fyrstelig  Byrd;  men  Ministrene  maatte  for  at  faae  Adgang 
til  dette  Taffel  idetmindste  have  Cardinalsrang.  —  Den  kei- 
serlige Gemalinde  var  omgivet  af  et  næppe  mindre  strengt 
Ceremoniel  end  Keiseren  selv;    ogsaa    hun   modtog  ved  Be- 


394  Bidrag  til  Hofetikettens  Historie. 

gyndelsen  som  ved  Slutningen  af  Audientserne  den  spanske 
Reverents.  Et  Besøg  af  Keiseren  blev  hver  Gang  anmeldt 
hende  ved  Overhofmesterinden.  Hun  modtog  da  sin  Gemal 
med  stor  Hmtidelighed,  omgivet  af  sine  Æresdamer,  til  hvilke 
Keiseren  imidlertid  ikke  turde  rette  et  Ord.  Ogsaa  hun  blev 
betjent  knælende.  Endnu  under  Maria  Theresia  maatte  Fore- 
læserinden  forrette  sit  Embede  knælende.  En  af  Spaniens 
sidste  Konger  fra  forrige  Aarhundrede  spillede  daglig  L'hom- 
bre  med  sin  Skriftefader  og  Overhofmesterinden:  Kongen  sad 
i  Lænestolen,  Overhofmesterinden  paa  en  Tabouret,  den  geist- 
lige  Herre  maatte  spille  knælende.  Keiser  Leopold  I  vilde 
ikke  engang  paa  Sygeleiet  beqvemme  sig  til  en  Lempelse  af 
den  strengeste  Etikette;  ja  man  har  endog  et  Exempel  paa 
Etiketten  som  Dødsaarsag:  Etiketten  har  virkelig  dræbt  en 
Konge  af  Spanien.  Phihp  HI  af  Spanien  var  bleven  halv 
qvalt  ved  Dunsterne  fra  et  Kulbækken;  men  den  Hofembeds- 
mand, under  hvis  Myndighed  dette  Kulbækken  sorterede,  og 
som  saaledes  ene  havde  Ket  til  at  røre  ved  det,  var  ikke 
tilstede;  den  Tid,  der  gik  med  til  at  søge  efter  ham  rundt- 
omkring i  Slottet,  var  dyrt  betalt;  da  han  endelig  kom,  var 
Kongen  død  —  af  Kuldamp. 

Ved  Hoffet  i  Paris  herskede  vel  ligesaa  stivt  og  strengt 
et  Ceremoniel  som  i  Spanien;  men  Franskmændene  forneg- 
tede  ligesaalidt  her  som  andensteds  deres  lette  Sind;  en  vis 
Ynde,  hvormed  Alt  blev  udført,  gav  her  det  hele  Etikette- 
væsen en  ganske  anden  Charakteer  og  gjorde,  at  man  lettere 
kom  ud  over  alt  dette  smaalige  Pedanteri  end  ved  Hoffet  i 
Madrid,  der  sagdes  at  gjøre  Indtrykket  af  «et  Chor  af  Geist- 
lige, der  var  samlet  til  Sørgegudstjeneste  over  en  balsameret 
Konges  Skriin».  Det  hændtes  en  Dag,  at  Maria  Anna,  Phi- 
lip IV's  Gemalinde,  ved  Middagsbordet  brast  i  Latter  over 
de  pudsige  Legemsforvridelser,  der  gaves  tilbedste  af  en  af 
de  Hofnarre,  hvis  Opgave  det  var  at  bringe  lidt  Humeur  i 
dette  gravlignende  spanske  Hof.  Man  foreholdt  Dronningen 
alvorlig,  at  det  ikke  passede  for  en  Dronning  af  Spanien,  og 

at  hun  maatte  beflitte  sig  paa  mere  Alvor.  Dronningen,  der 
var  ung  og  nylig  kommen  fra  Tydskland,  blev  forbauset  og 
lod  sin  Overhofmesterinde  vide,  at  hun  maatte  have  Lov  til 
at  lee  af  det  Latterlige;  vilde  man  forbyde  hende  at  lee,  saa 
maatte  man  forst  fjerne  den  latterlige  Mand.  Memoirer  fra 
den  Tid  fortælle  om  den  Frygt  og  Angest,  der  betog  unge 
tydske  og  franske  Prindsesser,  der  af  politiske  Hensyn  bleve 
formælede  med  spanske  Konger;  man  kunde  næppe  fortænke 
dem  i,  at  de  nødig  ofFrede  det  prægtige  Versailles  eller  det 
muntre  Wienerhof  for  denne  stive  spanske  Grandezza,  der 
smagte  af  Gravens  Stilhed.  Da  den  nysnævnte  Maria  Anna 
af  Osterrig  skulde  ægte  Philip  IV  af  Spanien,  kom  hun  gjen- 
nem  en  By,  der  var  beramt  for  sine  Silkestrømper.  Der  ind- 
fandt sig  Udsendinge  fra  Byen  for  at  overrække  den  tilkom- 
mende Dronning  nogle  pragtfulde  Prøver  af  Byens  Strømpe - 
væverier;  men  den  major  domus  eller  Hofmester,  der  ledsagede 
Dronningen,  kastede  Giverne  Kurven  i  -Øinene  med  de  Ord: 
«Vid,  at  Spaniens  Dronning  har  ingen  Beenl»>  hvormed  han 
vilde  sige,  at  Dronningens  Been  indtog  en  saa  høi  Kang,  at 
Foden  aldrig  rørte  ved  Jorden.  Men  den  unge  Dronning 
tog  Ordene  efter  Bogstavet  og  raabte  grædende,  at  hun  vilde 
tilbage  til  Wien,  og  havde  hun  inden  sin  Afreise  vidst,  at 
man  havde  isinde  at  sætte  hendes  Been  af,  saa  vilde  hun 
hellere  døe  end  begive  sig  paa  Veien.  Ved  Ankomsten  til 
Madrid  fortalte  major  domus  Kongen  denne  Naivetet  af 
Dronningen;  han  fandt  den  saa  morsom,  at  han  smilede  lidt, 
og  dette,  at  Kongen  havde  smilet,  blev  omhyggelig  noteret 
af  Hofmændene,  det  var  det  Allerusædvanligste,  og  man  havde 
kun  seet  Kongen  lee  tre  Gange  i  sit  Liv.  —  Da  Maria  Louise 
skulde  ægte  Carl  H,  den  sidste  Habsburger  paa  den  spanske 
Throne,  og  Ludvig  XIV  underrettede  hende  om,  at  hun  skulde 
være  Dronning  af  Spanien,  kastede  hun  sig  grædende  for 
hans  Fødder.  Kongen  sagde  til  hende,  « Kunde  jeg  gjøre 
Mere  for  min  egen  Datter!«  Hun  svarede  med  de  rørende 
Ord:    «De  kunde  gjøre  noget  Mere  for  Deres  Broderdatter ». 


396  Bidrao:  til  Hofetikettens  Historie. 

Paa  Bredderne  af  Floden  Vidassoa,  der  adskiller  Frankrig  fra 
Spanien,  var  der  opført  et  forgyldt  Træhuus.  Da  hun  paa 
Dørtærskelen  til  dette  skulde  sige  Farvel  til  Frankrig,  blev 
hun  overvældet  af  den  samme  dumpe  Rædsel,  der  greb  alle 
nye  Dronninger  ved  Spaniens  Grændse.  ~  Ifølge  Etiketten 
skulde  Spaniens  Dronning  gaae  tilsengs  Kl.  10  om  Sommeren 
og  Kl.  SVa  om  Vinteren.  Maria  Louise  forglemte  engang 
imellem  i  den  ferste  Tid  det  ufravigelige  Tal  og  sad  endnu 
ved  Aftensbordet,  naar  den  kongelige  Sengetid  kom.  Uden 
at  sige  Noget  begyndte  hendes  Damer  da  at  løsne  hendes 
Haar,  andre  krøb  ind  under  Bordet  og  aftog  hendes  Sko;  i 
Løbet  af  nogle  Minutter  var  Dronningen  afklædt,  hendes 
Haar  udredt  og  hun  selv  baaren  i  Seng;  hun  blev  bogstave- 
lig bragt  tilsengs  med  Maden  i  Munden. 

Der  var  et  Par  Gange  indløbet  et  Par  Misforstaaelser 
mellem  det  kongelige  Ægtepar,  den  ene  Gang  foranlediget 
ved,  at  Dronningen  ved  Nattetid  hørte  en  lille  Hund,  som 
hun  holdt  meget  af,  smutte  ud  af  sit  Aflukke.  Dronningen 
stod  op  for  at  see  til,  hvorledes  det  forholdt  sig;  Kongen 
vaagner,  staaer  ogsaa  op  for  at  søge  efter  hende;  alt- 
saa  en  dobbelt  Jagt  og  det  i  Bælmørke,  Dronningen  efter 
Hunden  og  Kongen  efter  Dronningen.  Kongen  blev  den  lyk- 
kelige Hundefanger,  da  det  lille  Dyr  i  sin  Forskrækkelse  løb 
ham  mellem  Benene,  han  sparkede  til  den  og  vilde  dræbe 
den;  Dronningen  yttrede  sin  Medlidenhed  med  Offeret  for 
Kongens  Vrede  og  gik  sørgmodig  tilbage  til  sin  Seng.  Næste 
Dag  var  Kongen  vranten,  og  i  sit  daarlige  Lune  gik  han  paa 
Jagt  uden  at  henvende  et  Ord  til  Dronningen.  Henimod 
Aften  gik  hun,  der  kun  anskede  Alt  godt  igjen,  hen  til  Vin- 
duet for  at  see  efter  ham,  men  i  en  streng  Tone  foreholdt 
Overhofmesterinden  hende,  at  det  ikke  passede  sig  for  Dron- 
ningen af  Spanien  at  see  ud  ad  Vinduet. 

Den  franske  Hofetikette,  navnlig  under  Ludvig  XV  og  XVI, 
var  ogsaa  utaalelig;  dens  Mesterstykke  bestod  i  de  Formali- 
teter,   der    bleve    iagttagne   ved   Dronningens   Paaklædning. 

Æresdamen   gjød  Vand  i  Vadskebækkenet   til  Hænderne  og 
gav  Dronningen  Chemisen  paa.      Var  en  Prindsesse  af  den 
kongelige  Familie  tilstede  ved  Toilettet,  aftraadte  Æresdamen 
hende  den  sidste  Forretning,  dog  ikke  umiddelbart,  men  hun 
gav  Chemisen  til  den  første  Kammerfrue,   som  rakte  den  til 
Prindsessen  af  Blodet.    Engang  hændtes  det  om  Vinteren,  at 
Dronning  Maria  Antoinette  fuldkommen  afklædt  ventede  paa 
sin  Chemise.      Madam  Campan,   den  første  Kammerfrue  hos 
Dronningen,  fortæller  Scenen  saaledes  i  sine  Memoirer:  "Jeg 
holdt  den  allerede  i  Beredskab,  Æresdamen  traadte  ind,  trak 
hurtig  sin  Handske  af  og  modtog  den.      Pludselig  bankedes 
der  paa  Døren,  man  aabnede,  og  ind  traadte  Hertuginden  af 
Orleans;    hun  trak  ligeledes  sin  Handske  af  og  nærmede  sig 
for  at  tage  mod  Chemisen;    men  det  tilkom  jo  ikke  Æres- 
damen at  give  hende  den,    hun  rakte  den  altsaa  til  mig,  og 
jeg  til  Prindsessen.   En  ny  Banken  paa  Døren,  og  Grevinden 
af  Provence  traadte  ind.      Nu  overrakte  Hertuginden  af  Or- 
leans  hende    Chemisen.      Dronningen   stod    imidlertid   med 
Armene    overkors   for  Brystet  og  syntes  at  fryse.      Madame 
kastede   hende   da   i  Hast  Chemisen  over  Hovedet«.    Disse 
slaviske  Love  vare  bragte  i  en  Art  Codex,   og  den  Rettighed 
at  give  et  Glas  Vand,    overrække  en  Chemise  ved  Toilettet 
eller  Serviette  ved  Taflet  blev  forvandlet  til  ærefulde  Privi- 
legier.  Naar  Dronningen  medicinerede,  havde  Æresdamen  det 
ærefulde  Privilegium  at  borttage  Stikbækkenet.  —  Strax  ved 
Ludvig  XIV's   Regjeringstiltrædelse    udbrød   en   Etikettetvist 
mellem  Grevinden  af  Soissons,  Overhofmesterinden  ved  Dron- 
ningens Hofstat,    og  Hertuginden  af  Novailles,    Dronningens 
første  Æresdame.     For   at  bilægge  denne  Strid  resolverede 
Ludvig,  at  Overhofmesterinden  skulde  overrække  Dronningen 
Servietten    ved  Taflet   og   ligeledes  Chemisen   ved  Toilettet, 
men    at  Æresdamen   skulde   have  Fortrinnet  i  Vognen  og  i 
Valget  af  Værelser.     Det  endte   med  en  Udfordring  mellem 
deres  respective  Ægtemænd.    —   Kongens  Broder,    Hertugen 
af  Orleans,  fordrede,  at  Hertuginden,  hans  Gemalinde,  maatte 

sidde  paa  en  Stol  med  Ryg  i  Dronningens  Nærværelse  — 
Damerne  maatte  nemlig  ellers  i  Dronningens  Nærværelse  kun 
betjene  sig  af  Tabouretter —  det  blev  afslaaet;  ja  i  sine  In- 
structioner  for  sin  Søn  omtaler  Ludvig  XIV  den  Ret  ved 
Hoffet  at  betjene  sig  af  en  Stol  med  Ryg  som  et  af  Hoffets 
-fornemste  Prærogativer«,  som  henhørende  til  den  Fortrinsret, 
der  danner  hans  Stillings  « væsentlige  Fuldkommenhed«). 

Enhversomhelst  Ting,  der  kunde  erindre  Majestæten  om 
Døden  og  altsaa  om  hans  egen  Dødelighed,  maatte  unddrages 
hans  Sandser.  Ved  en  Messe  i  Paris,  der  bivaanedes  af  Lud- 
vig XIV^  faldt  der  blandt  Andet  de  Ord  i  Præstens  Mund: 
«Vi  maae  Alle  dø»»,  hvad  denne  imidlertid,  ihukommende 
Majestætens  Nærværelse  med  Blikket  paa  denne  hurtig  rettede 
med  en  lille  Tilføielse,  idet  han  forandrede  det  til:  «Vi 
maae  næsten  Alle  dø»>.  —  Alle  Herskerens  Handlinger  og 
Forretninger  vare  ved  Etiketten  afmaalte  efter  bestemte  Ti- 
mer, saaledes  at  Kongen  kun  paa  visse  Dage  turde  besøge 
sine  Lystslotte,  kun  paa  bestemte  Dage  skrifte  og  commu- 
nicere,  til  en  bestemt  Time  gaae  tilsengs  og  staae  op.  —  Da 
Philip  V  af  Spanien  mistede  sit  Haar  og  trængte  til  en  Pa- 
ryk, geraadede  Hoffet  i  ikke  ringe  Forlegenhed.  Tilfældet  var 
ikke  forudseet  i  Hofceremoniellet.  Der  blev  sammenkaldt  en 
Conference,  og  man  besluttede  for  at  forebygge  mulig  Trold- 
dom at  tage  Parykmageren  i  Ed  og  forpligte  ham  til  kun  at 
tage  Haar  af  spanske  Grander.  I  østerrig  var  Parykken 
keiserlig  Reservatret.  Under  Leopold  I  turde  foruden  Maje- 
stæten Ingen  i  Hof  borgen  vise  sig  med  Paryk  og  Haarpung; 
Hoffolkene  var  det  kun  tilladt  paa  Landet  og  undtagelsesvis 
i  Slottet  Laxenburg;  men  det  blev  ikke  ved  den  muntre  og 
humoristiske  Side  af  denne  Pidske-  og  Knappevidenskab ! 
De  største  Ærgrelser,  Fjendtligheder  og  Stridigheder  opstod 
deraf. 

I  de  gjensidige  diplomatiske  Forhold  mellem  Staterne 
gjorde  nemlig  det  samme  smaalige  Pedanteri  sig  gjældende. 
Keiser  Leopold  sendte  engang  et  stort  Gesandtskab  paa  354 

Personer  med  Grev  Oettingen  i  Spidsen  til  Tyrkiet.  I  Sa- 
lankemen  ventede  han  det  tyrkiske  Sendebud.  Begge  steg  i 
eet  Tempo  fra  Hesten,  men  Grev  Oettingen  blev  —  hans 
Alderdomssvaghed  var  vel  Skyld  deri  —  hængende  i  Stig- 
b«ilen;  og  nu  holdt  ogsaa  Tyrkerne  deres  Gesandt  saalænge 
høit  i  Luften,  som  Tydskeren  sprællede  i  Stigremmene.  Det 
gik  endda  lempeligt  af  ved  denne  Leilighed;  men  anderledes 
gik  det  til  ved  Grev  Leslies  Gesandtskab  1665  i  Constanti- 
nopel  Åaret  efter  de  Christnes  Seir  ved  St.  Gotthardt.  Da 
Greven  havde  Afskedsaudients  hos  Sultanen,  og  hans  Ledsager, 
den  keiserlige  Hofkrigsraad  Keninger,  paa  Grund  af  Alderdom 
og  Podagra  ikke  kunde  bukke  sig  dybt  nok,  blev  han  af 
Kapitschi  Baskis,  Serailvogteren,  gjentagne  Gange  dunket 
saaledes  med  Hovedet  mod  Jorden,  at  han  fik  flere  Buler  i 
Panden.  —  Ægte  britisk  var  den  Maade,  hvorpaa  Mari- 
borough som  Dronning  Anna  af  Englands  Gesandt  iagttog 
Kangetiketten  i  Carl  XH's  Hovedqvarteer  ved  Leipzig.  Han 
kjorte  ben  foran  Grev  Pipers  Telt  for  at  udbede  sig  en  Au- 
dients hos  Kongen.  Det  hed,  at  Piper  havde  Forretninger, 
hvormed  det  hastede,  og  saaledes  sad  Britten  vel  en  halv 
Time  i  Vognen.  Endelig  kom  Piper;  nu  steg  Mariborough 
vel  ud,  men  stillede  sig  ganske  rolig  ved  Siden  af  Vognen 
og  hilste  ikke  paa  ham,  før  nøiagtig  en  halv  Time  var  gaaet, 
da  modtog  han  Grev  Piper  med  den  største  Artighed.  Paa 
Gjensidighed  kom  netop  Alt  an  for  at  iagttage  Rang  og  Stand. 
Da  den  allerede  ovenf^)r  omtalte  Czar  Ivan  i  Aaret  1687 
sendte  et  Gesandtskab  til  Berlin,  var  den  store  Churfyrste 
just  syg  og  vilde  — som  en  virkelig  stor  Mand  —  see  bort  fra 
alle  Formaliteter  og  medtage  Russeren  i  Sengen.  Men  der- 
paa  forlangte  Moskoviten  ved  Modtagelsen  ogsaa  at  ligge  i 
en  Seng,  og  det  med  Hat  Og  Støvler.  Til  Lykke  blev  Ch ur- 
fyrsten  igjen  rask  og  kunde  siddende  modtage  den  snurrige 
Fyr.  Saaledes  gik  det  overalt  til  det  Minutieuse.  Den  kei- 
serlige Gesandt  von  Thiiringen,  der  kun  havde  eet  -Øie,  blev 

hilst  velkommen  af  en  General,  der  ligeledes  var  enøiet,  og 
da  Frederik  II  havde  sendt  Oberst  Camus,  der  kun  havde 
een  Arm,  til  Paris,  sendte  man  ham  derfra  en  Gesandt  med 
kun  eet  Been. 

Det  interessanteste  Exempel   paa  en  skinsyg  Rangstrid, 
saavel  som  paa  de  deels  listige,  deels  voldsomme  Midler,  der 
ofte  derved  kom  til  Anvendelse,   leverer  vel  den  store  Ch ur- 
fyrstes  Gesandt  i  London,   den  bekjendte  Hofpoet  Johan  von 
Besser.   Det  dreiede  sig  om  ved  Jacob  II  af  Englands  Thron- 
bestigelse   at  afvinde  den  venetianske  Gesandt  Præcedentsen, 
fordi  Churfyrsten  ikke   troede  at  kunne  indrjømme  en  Repu- 
blik Forrangen.    Det  kom  til  Strid,   som  blev  bilagt  derhen, 
at  den  Gesandt  først  skulde  have  Ordet,  der  paa  Modtagel- 
sesdagen  vilde  komme  tidligst  til  den  kongelige  Forsal.    Den 
venetianske  Resident,   som  allerede  var  tilaars,   kjorte  derpaa 
hjem,  Besser  blev  derimod  hele  Natten  ved  Hoffet  og  modtog 
den  ikke  lidet  overraskede  Italiener,  da  Dagen  næppe  gryede, 
i  Forværelset.      Desuagtet  erklærede   Vignola,    at  han  vilde 
hævde  Forrangen;    Besser  advarede  ham.     Da  nu  Audients- 
salen    blev   aabnet,    traadte    begge   Gesandter   samtidig  ind. 
Vignola   var   saa    klog   allerede  i  Afstand  og  langt  tidligere 
end  Skik  og  Brug  var,    at  begynde  sin  Tale.       Da  Bessers 
Advarsel   var  forgjæves,      brugte   han    et   dristigt   Kneb    af 
sin  Fægte-  og  Brydekunst,  greb,  uden  at  vende  Ansigtet  bort 
fra  den  paa  Thronen  siddende  Konge,  Italieneren  med  saadan 
Behændighed  og  Styrke  i  Kappen,  at  han  slyngede  ham  fiere 
Skridt  bag  sig   og  kunde  fuldende  sin  Tale  med  den  bedste 
Anstand  tæt  foran  Thronen,    førend  Vignola  kunde  tage  sig 
sammen  og  komme  sig  af  sin  Overra'^'Åelse.   Kongen  og  hans 
Hof  var  rigtignok  forbauset,  men  -'iunde  dog  ikke  undlade  at 
skjænke  Besser  deres  Bifald  for  'hans  Bestemthed,  og  Vignola 
blev  udleet  af  Alle.   Den  dristige  Streg  behagede  ogsaa  Chur- 
fyrsten, og  under  hans  Eftejfalger,  den  første  Konge  i  Preus- 
sen, blev  Besser  endog  Overceremonimester. 

Saa  drastisk  end  dette  Coup  af  Besser  var,  kunde  det 
dog  ikke  gjøre  Fordring  paa  Originalitet.  Historien  kjender 
allerede  tidligere  Exempler  paa,  at  den  diplomatiske  Næve 
traadte  istedetfor  det  diplomatiske  Ord.  Paa  Conciliet  i  Con- 
stanz  (1414)  havde  den  engelske  Gesandt,  en  Mand  af  lille 
og  lidet  anseelig  Væxt,  indtaget  den  første  Plads  i  General- 
conventet,  der  forsamlede  sig  i  Domkirken.  Nu  traadte  den 
første  spanske  Ambassadeur  ind,  Don  Diego  de  Anaga,  Erke- 
biskop  af  Sevilla,  en  stadselig  Prælat.  Næppe  faldt  hans  -Øie 
paa  Englænderen,  før  han  skred  henimod  ham,  løftede  ham 
med  Magt  op  fra  Sædet  og  bar  ham,  skjondt  Englænderen  satte 
sig  til  Modværge  og  greb  Modstanderen  i  Skjægget,  hen  i  et 
tomt  Gravcapel,  hvorpaa  han  vendte  sig  til  den  anden  span- 
ske Gesandt,  Overhofmester  for  Pagerne,  Don  Diego  Fer- 
nandes de  Cordova,  med  de  Ord:  «Jeg  har  gjort,  hvad  en 
Præst  og  Prælat  kan  gjøre,  gjør  nu  ogsaa  I,  Hr.  CoUega, 
hvad  en  spansk  Caballero  skal  gjøre!«  Men  blandt  de  andre 
Medlemmer  af  Conciliet  reiste  sig  over  denne  Voldsgjerning 
en  saadan  Tumult,  at  Erkebiskoppen  maatte  flygte  til  sit 
Qvarteer. 

Ved  Carl  VPs  Keiserkroning  kom  det  til  en  ordentlig 
Conflict  mellem  Grev  Johan  Ernst  af  Nassau-Weilburg  og  en 
nycreeret  lille  Fyrste,  der  vilde  gaae  foran  ham  ved  Kro- 
ningsprocessionen.  Greven  tog  denne  ved  Ærmerne  og  slyn- 
gede ham  tilbage  med  de  Ord;  "Apprenez  Monsieur,  que  des 
Princes  comme  vous  marchent  aprés  des  Comtes  comme 
moi!»  Saadanne  CoUisioner  og  Kangs-  og  Standsprivilegier 
gav  overhovedet  det  forrige  Aarhundredes  Diplomater  ikke 
Lidet  at  skaffe  og  stillede  af  og  til  Fredsmæglernes  Skarp- 
sindighed paa  haarde  Prøver.  Da  Fredstractaterne  i  Nim- 
vogen  (1678)  skulde  undertegnes  af  den  franske  og  spanske 
Gesandt,  som  hver  for  sig  haardnakket  gjorde  Fordring  paa 
Fortrinnet,  traf  det  hollandske  Sendebud  som  Mægler  følgende 
Foranstaltning:  Han  lod  begge  Gesandter  komme  til  sit  Qvar- 
teer, hvor  et  særeget  Værelse  blev  anviist  enhver  af  dem,  det 

ene  indrettet  ganske  som  det  andet.  Fra  ethvert  af  disse 
Gemakker  førte  en  Dør  til  det  mellemliggende  Forbindelses- 
værelse.  Her  stod  nøiagtig  i  Midten  et  Bord  med  Skrivertøi 
og  Stole;  paa  begge  Sider  af  Bordet  laa  en  Udfærdigelse  af 
Fredsinstrumentet.  Hollands  Kepræsensant  begav  sig  nu  først 
til  det  midterste  Gemak  og  lod  begge  Parter  fremkalde  til 
Underskrift ;  begge  Sidedøre  bleve  samtidig  aabnede,  de  tvende 
Ambassadeurer  traadte  ind  med  lige  Skridt  og  satte  sig  sam- 
tidig ned  i  eet  Tempo,  de  undertegnede  vexelviis  Documen- 
terne  og  fjernede  sig  atter  i  samme  Orden.  Ved  Fredsslut- 
ningen 1699  i  Carlowitz  mellem  Keiseren  og  Sultanen,  der 
kom  istand  under  Englands  og  Hollands  Mægling,  havde  man 
endog  opført  et  særeget  Conferentshuus  og  i  samme  for  hvert 
Gesandtskab  construeret  en  egen  Dør ;  men  ved  Utrechterfreden 
(1713)  kom  Gesandterne  fra  den  tydske  Keiser,  ligesom  fra 
Frankrig,  Nederlandene,  Spanien  og  England,  sammen  ind  i 
et  rundt  Telt,  til  hvilket  der  førte  en  særegen  Indgang  for 
enhver,  og  hvor  de  sade  omkring  et  rundt  Bord. 

En  uudtømmelig  Anledning  til  Rang-  og  Etikettestri- 
digheder frembød  de  tydske  Rigs-,  Hof-  og  Erkeem beder. 
Ved  Ferdinand  lIFs  Keiserkroning  opstod  Strid  mellem  Erke- 
biskopperne  af  Mainz  og  Coln  om  Forretten  til  at  forrette 
de  ved  Kroningen  brugelige  geistlige  Handlinger.  Da  Kei- 
seren afgjorde  Sagen  til  Gunst  for  den  forste,  reiste  Erke- 
biskoppen  af  Coln  bort  i  Vrede,  efterladende  en  Protest,  som 
han  just  under  den  høitidelige  Handling  ved  Alteret  lod 
Mainzererkebiskoppen  komme  ihænde.  Ved  samme  Leilighed 
kom  Churfyrst  Carl  Ludvig  af  Pfalz  i  Haandgemæng  med 
den  brandenburgske  Gesandt  von  Blumenthal  om  den  keiser- 
lige Krones  Aftagen  og  Paasætten,  og  Keiseren  maatte  som 
Tilskuer  affærdige  To  af  sit  Følge  for  at  skille  de  Stridende  og 
bringe  dem  tilbage  paa  deres  Pladser.  Dog  nu  sogte  Begge 
at  holde  sig  skadesløse  ved  Usurpationen  af  andre  Kronings- 
ceremonier,  Begge  til  deres  egen  Ulykke.  Den  brandenburgske 
Gesandt    gjorde    Greven    af  Hohenzollern   den    Ret    stridig. 

denne  i  Churfyrstens  Fraværelse  havde  lagt  Beslag  paa,  nem- 
lig at  bære  Sceptret,  men  maatte  til  sin  ikke  ringe  Smerte 
vige  for  den  keiserlige  Afgjarelse,  der  faldt  ud  til  Grevens 
Fordeel;  Pfalzerchurfyrsten  søgte  at  tage  Kevanche  ved  at 
forrette  det  ham  som  Erkeskatmester  tilkommende  Hverv  at 
udkaste  Kroningsmønterne,  men  styrtede  med  Hesten  og  blev 
kun  med  Møie  udrevet  af  Faren  for  at  blive  nedtraadt  i 
Folketummelen.  Lignende  Stridigheder  gjentogo  sig  næsten 
ved  hver  Kroning;  «Ceremonistridsdjævelen»,  saaledes  udtryk- 
ker sig  en  tydsk  Historieskriver,  »lokkede  det  plumpe  tydske 
Overmod,  ligesom  engang  Troesstridsdjævelen  havde  gjort  det«. 
Selv  Operationerne  i  Felten,  hvor  Rigets  Vee  og  Vel  stod 
paa  Spil,  led  derunder.  Da  Prinds  Eugen  sidste  Gang  com- 
manderede  ved  Rhinen  (1735),  vilde  de  keiserlige  Officerer 
gaae  foran  de  rigsfyrstelige  af  lige  Rang  uden  Forskjel  i 
Tjenestealder  og  afstode  ikke  fra  denne  Fordring,  førend 
Preussen  gjorde  Mine  til  ganske  at  trække  sine  Tropper  til- 
bage fra  Rigsarmeen.  Endnu  i  den  franske  Revolutionskrig 
i  Slutningen  af  forrige  Aarhundrede  udspandt  sig  den  hef- 
tigste Strid  mellem  Landgreven  af  Hessen  og  Markgreven  af 
Bayreuth,  fordi  ingen  af  dem  vilde  commandere  den  venstre 
Fløi,  begge  den  høire.  Man  enedes  endelig  om  at  see  bort  fra 
alt  « Venstre«)  og  « Høire »  og  at  titulere  Afdelingerne  hessisk 
og  bayreuthsk  Corps.  Hertugen  af  Wiirtemberg  ønskede 
begge  Fyrster  til  Lykke  med  denne  skarpsindige  Udvei  og 
spurgte:  «De  har  gjort  to  Corps,  kan  De  ikke  ogsaa  finde 
eet  Hoved?«) 

Hovedskuepladsen  for  alle  disse  Latterligheder  var  dog 
den  tydske  Rigsdag  med  dens  gammelgothiske  Ceremoniel, 
"dette  Potpourri  af  tydsk  Pedantismus*),  som  den  iøvrigt 
selv  meget  ceremonieuse  Hertug  af  Mariborough  kaldte 
den;  ogsaa  i  denne  Retning  aabenbarede  den  tydske  nationale 
»' Uenighedssyge  •)  sig  i  eclatante  Træk.  Pedanteriet  paa  Rigs- 
dagen gik  saa  vidt,  at  selv  ved  Sessionernes  Kundgjørelse 
Rangs-  og  Standsforskj ellen  ængstelig  maatte  iagttages  saa- 

ledes,    at    der  for  den  keiserlige  Principalcommissair  maatte 
anvendes  et  halvt  Ark,  for  de  churfyrstelige  Comitialgesandter 
et  Blad  i  stort  Qvart,   for  de  fyrstelige  et  i  lille  Qvart,    for 
Gesandterne    fra    de    frie    Rigsstæder    endelig   et    Octavblad. 
Ikke  ringe  var  Fyrsternes  Triumph,    da  de  havde  sat  igjen- 
nem  Afskaffelsen    af  de  rode   Stole,    som   Churfyrsterne  ved 
Gjæstebuddene  gjorde  Krav  paa  for  sig,  medens  de  fyrstelige 
Gesandter  maatte  sidde  paa  gronne  Stole.     Men  da  kom  en 
churfyrstelig  Gesandt  og  kastede  sin  privilegerede  røde  Kappe 
over  Stolen,   saa  at  denne  nu  fik  Udseendet  af  en  rød  Stol, 
efter  den  datidige  Diplomatverdens  Opfattelse  en  Mesterstreg 
af  første  Rang,  saaledes  som  da  ogsaa  vedkommende  Gesandt 
med  stor  Selvbehagelighed  meldte  det  til  sin  Herre.     Endnu 
en  anden  Seir  feirede  Fyrsterne.    De  churfyrstelige  Gesandter 
nød  den  Forret,  at  deres  Stole  bleve  stillede  paa  det  Tæppe, 
paa  hvilket  den  keiserlige  Principalcommissair   sad  under  en 
Baldachin.      Men  det  lykkedes  Fyrsternes  vedholdende  An- 
strengelser at  sætte  igjennem,  at  idetmindste  de  forreste  Been 
paa  deres  Stole  turde  staae  paa  Fryndserne  af  Tæppet;  Rigs- 
freden  var  saaledes  igjen  oprettet.       Men  saadanne  verdens- 
rystende  Resultater    kunde    umuligt  blive  uden  vidt  om  sig 
gribende  Virkninger.   Disse  yttrede  sig  nærmest  hos  Rigsgre- 
verne,  der  nu  vilde  anmasse  sig,   hvad  der  kun  tilkom  Fyr- 
sterne, nemlig  at  kjøre  med  sex  Heste.    Allerede  1683  gik  en 
sachsisk  Landdag  overstyr  paa  Grund  af  denne  høivigtige  Sag, 
og  i  Aaret  1711    kom  det  i  Wezlar  til  et  alvorligt  Haand- 
gemæng,    fordi  man  vilde  spænde  tvende  uberettigede  Heste 
fra  en  Rigsgreves  sexspændige  Stadscarosse.    Derover  klagede 
da  Rigsgreverne  til  Hs.  keiserlige  Majestæt.  —  I  Aaret  1790 
kom    det   ved   Keiser   Leopold  ITs  Kroning   til   en  formelig 
Rigsgrevekrig  om  det  Spørgsmaal,    hvorledes  Fadene  skulde 
indbæres   paa   Kroningstaflet.     Efter   rigslovmæssig   Vedtægt 
maatte  det  første  indbæres  af  en  Schwaber,   det  andet  af  en 
Wetterauer,  det  tredie  af  en  Franker,  det  fjerde  af  en  West- 
phaler.    Men  efter  denne  Omgang  vilde  det  have  truffet  sig 

saaledes,  at  det  37te  Fad,  det  sidste,  atter  vilde  være  tilfaldet 
en  schwabisk  Greve.  Men  Schwaberne  holdt  det  for  at  være 
under  deres  Værdighed  at  være  de  Sidste,  og  heller  ingen  af 
de  andre  Rigsstænder  vilde  forbarme  sig  over  det  37  Fad. 
Det  Simpleste  vilde  have  været  at  udelade  det.  Men  det  af- 
slog det  keiserlige  Hofkjøkken,  hvori  man  heller  slet  ikke 
kunde  fortænke  det,  fordi  det  formaaede  at  fremvise  alle 
Kjøkkensedlerne  siden  Keiser  Rudolphs  Tider  paa  37  Fade 
eller  Anretninger,  og  ikke  eet  mindre.  Da  kom  man  som 
ved  en  Himlens  Indskydelse  paa  det  aandrige  Indfald  at 
gjøre  fire  mindre  Fade  af  det  ene  store;  det  sidste  vilde 
saaledes  igjen  tilfalde  en  Westphaler. 

Allerede  længe  for  hiin  Dag,  paa  hvilken  i  Frankrig 
<«tredie  Stand«,  der  tidligere  kun  knælende  turde  nærme  sig 
sin  Konge,  satte  Hattene  paa  Hovedet  i  Kongens  Nærværelse, 
da  Minister  Roland  gik  til  Hoffet  med  rund  Hat  og  Sko  med 
Baand,  da  den  blegnende  Hofmarskalk  i  Fortvivlelse  udraabte: 
"sans  bouiles,  sans  bouiles!«)  og  Minister  Dumouriez  comisk 
sukkede  hertil:  «Toutest  perdu!»  —allerede  længe  for  denne 
Katastrophe  var  Staven  brudt  over  det  latterlige  Formalitets- 
kram. Forstandige  Regenter  fandt  det  forlængst  kjedeligt 
at  slæbe  Gaiakappen  med,  og  deres  Popularitet  vandt  dem 
flere  Hjerter  end  deres  Utilgængelighed.  Saadanne  Fyrster 
vare  Peter  den  Store,  Frederik  Vilhelm  I  af  Preussen,  Fre- 
derik den  Store  og  Keiser  Joseph  II.  Den  første  forbød  at 
falde  ned  for  ham,  rigtignok  paa  sin  Maade,  under  Straf 
med  Knut.  Det  er  bekjendt,  hvorledes  han  ved  det  franske 
Hof  trængte  ind  i  den  syge  Madam  Maintenons  Kammer, 
rev  Sengeomhænget  fra  hinanden,  stirrede  paa  hende  og  igjen 
forlod  hende  med  ligesaa  faa  Omstændigheder,  som  da  han  i 
Danzigerkirken  tog  Parykken  af  den  fungerende  Borgemesters 
Hoved  og  paa  Grund  af  den  stærke  Kulde  satte  den  paa  sig 
selv.  Endnu  mere  dramatisk  maa  hans  Opvartning  hos  Lud- 
vig XV  have  været.  Han  tog  det  11-aarige,  i  den  store 
Galaklædning  prangende  og  med  Paryk,  Kaarde  og  Chape.aubas 

Og  alle  Ordener  prydede  kongelige  Barn  sans  fa^on  paa  Ar- 
men og  ilede  med  ham  ind  i  Audientsværelset  til  Forfærdeiso 
for  alle  Hoffolkene,  maaskee  det  største  Anstød  mod  Eti- 
ketten, Historien  har  at  opvise.  —  Frederik  Vilhelm  I,  hvis 
Tobakscollegium  ikke  var  skikket  til  Studier  over  Hofceremo- 
niellet, elskede  vel  høitidelige  og  prangende  Optog,  saa  at 
han  selv  ved  sin  Gemalindes  Død  følte  en  vis  Glæde  over, 
at  han  nu  een  Gang  kunde  foranstalte  en  ('kongelig  høitidelig 
Ligbegængelse«),  men  alle  Præcedents-  og  Rangstridigheder 
vare  ham  imod.  En  Herre  von  Striimekede  i  Cleve  besværede 
sig  hos  ham  over,  at  en  Herre  von  Pabst,  af  yngre  Adel, 
havde  sat  sig  ovenfor  ham  —  i  Kirken.  Kongen  rescri- 
berede:  «Diescs  seindt  Dummheiten,  in  Berlin  ist  kein  Rang, 
in  Cleve  musz  auch  keiner  seyn.  Wenn  Pabst  iiber  mir 
sitzet  in  der  Kirche,  so  bleibe  doch,  was  ich  bin,  mein  ex- 
traction  bleibet  allezeit«.  —  Frederik  den  Store  holdt  vel 
paa  Former,  men  ikke  paa  forældede  Skikke.  Sin  Hofmar- 
skalk, Greven  af  Solms  -  Sonnenwalde,  henviste  han  ved  en 
Præcedentsstrid,  efter  en  endnu  bevaret  Billet  af  23de  Januar 
1780,  til  Carl  V's  Afgjorelse  i  en  lignende  Strid  mellem  to 
Hofdamer:  «Que  la  plus  folie  entrerait  la  premiere«.  —  Ved 
det  østerrigskc  Hof  kastede  Keiser  Joseph  H  det  indsnevrende 
Hofceremoniel  med  eet  Slag  overende.  Strax  i  det  første 
Statsraadsmøde  viste  han  sig  personlig  og  det  i  Militairuniform. 
« Min  Overhofmester,  mente  han,  vil  falde  i  Afmagt  derover«. 
Han  besøgte  sin  Minister  Kaunitz  tilfods,  og  da  denne  paa 
hans  Anmeldelse  lod  sige,  at  Keiseren  var  velkommen,  men 
at  han  selv  endnu  laa  tilsengs,  traadte  Joseph  smilende  hen 
til  Sengen.  I  Versailles  bød  han  engang  Armen  til  en  Dame, 
der  ikke  ansaae  sig  selv  den  Ære  værdig.  <'La  beauté  est 
reine«  sagde  Joseph  og  gik  videre  med  hende. 

Denne  Keiser  Josephs  Ligefremhed  i  Berørelse  og  Om- 
gang med  almindelige  Dødelige  var  en  stor  Sjeldenhed;  hele 
Hofceremoniellet  var  netop  ængstelig  rettet  paa  at  udelukke 
en    s^adan    profan  Berørelse   af  Souverainens   guddommelige 

Person:   ja  selv  hvor  en  saadan  Berarelse  skyldtes  Tilfældet, 
blev  den  strengt  straffet:    Man  skar  saaledes  Næse  og  øre 
af  en  Vognmand,   der  paa  Felttoget    mod  Schmalkalderfor- 
bundet  uforvarende  var  kommen  i  Haandgemæng  med  Keiser 
Carl  V,  skjøndt  han  ikke  kjendte  denne.      Vognmanden  for- 
stod imidlertid  at  drage  Fordeel  af  sin  Ulykke,  drog  igjennem 
Tydskland   for   at   lade   sig  see  for  Penge,    og  hele  Verden 
studsede  over  den  vidunderlige  Dødelige,  hvem  det  var  blevet 
forundt  at  slaae  den  uovervindeligste,  stormægtigste  Keiser. 
Paa  en  Vildsvinejagt  ved  Presburg  kom  Carl  VI  i  Dødsfare, 
da  et  anskudt  Vildsvin   stormede  løs  paa  ham;   to  Jagtjun- 
kere ilede  hans  keiserlige  Liv  tilhjælp;  bemeldte  tvende  Her- 
rer fik  da  formedelst  Anstød  mod  Etiketten  14  Dages  Arrest. 
—  Det  var  under  Dødsstraf  forbudt  at  røre  ved  Dronningen 
af  Spanien ;  der  maatte  kun  tages  paa  hende  som  paa  Hostie- 
karrene  med  indviede  Hænder.      Naar  Dronningen  f.  Ex.  paa 
en  Spadseretour  var  saa  uheldig  at  falde,   maatte  hun,   hvis 
ingen  af  hendes  Damer  var  tilstede  for  at  hjælpe  hende  op, 
enten  reise  sig  ved  egen  Hjælp  eller  blive  liggende,    var  der 
end  hundrede  Adelsmænd,  der  stod  og  saae  derpaa,  eftersom 
det  ikke  var  tilladt  nogen  Mandsperson  at  røre  ved  hende. 
Engang  var  Maria  Louise  nær  ved  at  miste  Livet,    da   hun 
skulde   møde  Kongen    paa  Jagten.      Ifølge  Etiketten  skulde 
Dronningen  fra  Karethdøren  springe  i  Sadlen.      Hesten  veg 
tilside  i  det  Øieblik,  hun  sprang,    hun  faldt  af  og  slog  sig 
slemt;  naar  Kongen  var  tilstede,  hjalp  han  hende,  men  ingen 
Anden  maatte  nærme  sig  Spaniens  Dronninger  for  at  løfte  dem 
op  paa  Hesten;    det  kom  kun  an  paa,    at  ingen  Uvedkom- 
mende rørte  ved  dem,  selv  om  denne  Iagttagelse  af  Etiketten 
kostede  Liv  og  Lemmer.    Et  ret  interessant  Exempel  herpaa 
er  blandt  Andet  følgende:    Nysnævnte  Maria  Louise  skulde 
engang,  for  første  Gang  i  Slottets  Gaard,   bestige  en  anda- 
lusisk Hest.     Dyret  stellede,  Dronningen  faldt  af,  og  hendes 
Fod  blev  hængende  i  Stigbøilen.      Hesten  trak  hende  afsted 
efter  sig,  og  hun  var  nærved  at  knuse  sit  Hoved  mod  Steen- 

broen.  Kongen,  som  saae  det  fra  sin  Balkon,  kom  i  For- 
tvivlelse; hele  Gaarden  var  opfyldt  af  Kangspersoner  og  Gar- 
dister; men  Ingen  vovede  at  komme  Dronningen  tilhjælp;  at 
rare  ved  hendes  Fod  var  fremfor  Alt  strengt  forbudt;  Ret 
hertil  havde  kun  den  fornemste  af  hendes  særlige  Pager,  der 
paabandt  hende  en  Slags  Sandaler,  hvori  Damerne  stak  deres 
Sko  for  at  see  hoiere  ud,  end  de  virkelig  vare.  Endelig 
vovede  to  Adelsmænd  at  trodse  Etiketten;  den  ene  greb  He- 
sten ved  Toilerne,  medens  den  anden  frigjorde  Dronningens 
Fod  for  Stigbøilen.  Uden  at  tove  et  øiebhk  begave  de  sig 
derpaa  til  deres  Bolig,  lode  deres  Heste  sadle  og  sprængte 
afsted  for  itide  at  unddrage  sig  Kongens  Vrede.  Den  unge 
Greve  af  Peneranda,  deres  Ven,  nærmede  sig  Dronningen  og 
sagde  hende  i  al  Ærbødighed,  at  de,  som  havde  været  saa 
lykkelige  at  frelse  hendes  Liv,  havde  Alt  at  frygte,  saafremt 
hun  ikke  vilde  lægge  et  godt  Ord  ind  for  dem  hos  Kongen. 
Denne,  som  hurtig  var  kommen  til  for  at  see,  hvorledes  hun 
havde  det,  yttrede  en  levende  Glæde  over,  at  hun  var  sluppen 
saa  nogenlunde  heelskindet  derfra;  men  det  skyldtes  dog  kun 
Dronningens  indstændige  Forbøn,  at  de  tvende  ædelmodige 
Lovovertrædere  slap  for  Straf. 

Det  spanske  Hof  fulgte  den  Ordning,  Philip  H  havde 
foreskrevet.  Man  har  passende  sammenlignet  det  spanske 
Hofs  paa  een  Gang  complicerede  og  eensformige  Virksomhed 
med  Hjulværket  i  de  for  et  Aar  ad  Gangen  optrukne  Uhre, 
som  hver  Dag  begynde  den  Rundkreds  forfra,  de  den  fore- 
gaaende  Dag  have  gjennemløbet,  som  med  Viserne  fremhæve 
det  samme  Tal,  give  Lyd  ved  det  samme  Klokkeslet  og, 
eftersom  Aarstiden  og  Maanederne  falde,  sætte  de  samme 
allegoriske  og  astronomiske  Figurer  i  Bevægelse;  Kongen  og 
Dronningen  vare  saa  den  Figur,  der  slog  Timeslagene  i  denne 
monarkiske  Mekanisme,  Altsammen  med  en  Maskines  Regel- 
mæssighed. 

Alle  disse  Snurrepiberier,  dette  Formalitetskram  havde 
man  Sands  for  og  iagttog  man  paa  det  Neiagtigste  og  Smaa- 

ligste  paa  en  Tid,  da  Undersaatterne  navnlig  i  Spanien  levede 
i  en  uhyre,  næsten  fabelagtig  Fattigdom,  ja  mange  Steder 
levede  af  Kotter  og  Kaalstokke,  paa  en  Tid,  da  Nøden  naaede 
op  til  Paladset,  da  Dronningens  Kammerjomfruer  ikke  fik 
deres  Kationer,  da  Kongens  Tjenere  aflagde  hans  Livrée  og  de 
af  Staldkarlene  forladte  Heste  døde  i  Staldene,  medens  Dron- 
ningen maatte  gjøre  Gjæld  for  at  betale  sit  kvindelige  Tyende. 
Da  Carl  II  havde  ægtet  den  nysnævnte  Maria  Louise  af  Or- 
leans, vidste  man  ikke,  hvorledes  man  skulde  udrede  Om- 
kostningerne ved  Formælingshøitidelighederne ;  man  generede 
sig  da  ikke  for  ligefrem  Rov,  idet  man  i  Cadix  lagde  Beslag 
paa  tvende  private,  rigtladede  Handelsgallioter. 

Ligesaalidt  som  nogen  Dødelig  turde  berøre  Majestæten, 
ligesaalidt  turde  omvendt  Majestæten  offentlig  nærme  sig 
Nogen,  berøre  Nogen  uden  paa  de  Steder  og  paa  den  Maade, 
Loven  nøie  foreskrev.  Engang  faldt  rigtignok  Ludvig  XIV  ud 
af  Rollen,  idet  han  ved  Levéen  kyssede  en  henrivende  ung 
Dame,  der  ikke  kunde  gjøre  Fordring  paa  Louvres  store 
Honneurs,  paa  Panden;  forfærdet  herover  udraabte  den  jour- 
havende Hofdame  i  hoieste  Extase:  «Majestæt,  det  er  jo 
ingen  Hertuginde,  kun  en  Marquise«.  En  anden  Gang  viste 
Kongen  i  unaadigt  Lune  større  Tilbageholdenhed,  idet  han 
troede  kun  med  Ildtangen  at  turde  tage  et  Brev,  som  en 
Dame  skjulte  for  ham.  —  Ved  Kongens  Paaklædning  var 
der  naturligviis  en  Mængde  Hænder  i  Bevægelse;  Kl.  8  om 
Morgenen  vækkede  den  første  Kammertjener  ham;  den  første 
Læge,  første  Kirurg  og  hans  Amme  traadte  da  samtidig  ind; 
Ammen  gik  hen  og  kyssede  Kongen,  de  tvende  Andre  frot- 
terede ham  og  lod  ham  skifte  Skjorte  flere  Gange;  Kongen 
var  nemlig  tilbøielig  til  at  svede.  For  hvert  af  Kongens 
Klædningsstykker  var  der  saa  næsten  En  til  at  trække  det 
af  og  En  til  at  trække  det  paa.  —  Med  alt  dette  stive  Cere- 
uioniel  var  der  dog  over  det  franske  Hof  udbredt  en  vis  liv- 
lig, munter  Gemytlighed,  der  stod  i  skarp  Modsætning  til  det 
triste,   gravlignende  spanske  Hof;    det  var  ikke  saa  sjeldent, 

at  f.  Ex.  Prindsesserno  sendte  Bud  ned  i  Vagtstuerne  efter 
en  halv  Snes  Tobakspiber,  eller  at  Dauphinens  Gemalinde 
lod  et  Par  Lakaier  trække  sig  omkring  paa  Gulvet  ved 
Fødderne. 

Som  et  lille  Etikettespørgsmaal  af  særegen  psykologisk 
Interesse  meddeles  til  Slutningen  følgende  Notits:  I  Tydsk- 
land  og  Frankrig  var  det  Skik  ved  høitidelige  Indtog,  naar 
man  modtog  Konger  eller  andre  udmærkede  Personer,  at 
byde  dem  Byens  Vine.  I  den  franske  By  Langres  f.  Ex.  vare 
disse  Vine  opbevarede  i  fire  Tinfade,  som  endnu  den  Dag 
idag  erc  at  see  paa  Eaadhuset;  man  kaldte  dem  vin  de  Lion 
(Løvevin),  vin  de  singe  (Abevin),  vin  de  mouton  (Bedevin) 
og  vin  de  cochon  (S\inevin),  symbolske  Navne,  der  udtryk- 
kede de  forskjellige  Grader  eller  Charakterer  af  Beruselsen, 
som  de  kunde  frembringe. 

Dem  af  Tidsskriftets  Læsere,  i  hvis  Lod  det  nogensinde 
skulde  falde  at  søge  Audients  hos  et  eller  andet  kronet  Ho- 
ved —  hvorfor  ikke  hos  selve  hans  Hellighed  eller  hellige 
Fader,  Paven!  —  skulle  vi  tillade  os  at  komme  tilhjælp  med 
en  kort  Anviisning  om,  hvorledes  de  i  saa  Henseende  have 
at  forholde  sig,  forsaavidt  de  ikke  selv  iforveien  skulde  vide 
det  bedre:  Den,  der  vil  have  Audients  hos  Paven  —  for  at 
begynde  med  Christenhedens  ældste  Hof,  det  pavelige  ~ 
henvender  sig  skriftlig  til  Huussecretariatet  i  Vaticanet.  Da- 
mer faae  aldrig  en  Privataudients  hos  Paven,  men  kun  offent- 
lige, og  saa  maae  de  stedse  vise  sig  i  sort  Kjole  uden  Hat,  med 
et  hvidt  eller  sort  Slør  paa  Hovedet  og  med  hvide  Handsker; 
Herrerne  sorte  med  hvidt  Halsbind  og  hvide  Handsker,  Sko 
og  sorte  Silkestrømper;  altsaa  begge  Kjøn  i  en  Dragt,  der 
passer  til  den  alvorsfulde  Værdighed  hos  den  katholske  Kirkes 
Overhoved.  Naar  Paven  betræder  Galleriet,  i  hvilket  han 
giver  Damerne  offentlig  Audients,  knæle  de  ned  og  reise  sig 
efter  at  have  modtaget  Velsignelsen.  De  Herrer,  som  stædes 
til  Privataudients,  beie  Knæ  ved  Indtrædelsen,  skride  derpaa 
frem  mod  Pavens  Sæde  og  bøie  paa  Halvveien   anden  Gang 

Knæ,  derpaa  træde  de  frem  indtil  et  halvt  Skridt  og  hø\e 
tredie  Gang  det  høire  Knæ.  1  denne  Stilling  maae  de  blive, 
saalænge  Paven  taler  med  dem ,  medmindre  denne  strax 
giver  dem  et  Tegn  til  at  reise  sig  og  svare  staaende.  Med 
Undtagelse  af  Cardinalerne,  hvem  der  bydes  smaae  Skamler, 
tør  Ingen  sidde  i  Pavens  Nærværelse. 

Paa  samme  Maade  forholder  det  sig  med  Etiketten  ved 
de  tydske  Hoffer;  man  sender  sin  Bøn  om  Audients  til  Over- 
kammerherren,  Overhofmarskallen  eller  hvem  der  ellers  har 
denne  Deel  af  Hoftjenesten;  men  man  sender  ikke  sin  Be- 
gjæring  med  Posten,  men  med  en  Tjener.  Ved  Audientserne 
vise  Damerne  sig  i  beskedne  Toiletter,  enhver  Luxus  vilde 
hor  være  paa  urette  Sted.  Alle  Herrer  vise  sig  i  Uniform; 
de,  som  ikke  have  nogen  Uniform,  vise  sig  i  sort  Livkjole, 
hvidt  Halsbind  og  bleggule  Handsker.  Ved  Indtrædelsen  i 
Ventesalen  bukker  man  ved  Døren  for  de  Tilstedeværende  og 
tager  Plads,  indtil  Kammerherren  eller  den  jourhavende  Of- 
ficeer opraaber  Ens  Navn  ;  da  reiser  man  sig,  bukker  for  ham, 
der  raabte  Navnet,  og  træder  ind  i  Audientsgemakket.  Ved 
Indtrædelsen  følger  den  første  Bøining,  derpaa  træder  man 
nogle  Skridt  frem  til  Siden  og  gjør  den  anden  Bøining,  nær- 
mer sig  Souverainen  paa  et  Skridts  Afstand,  bøier  sig  tredie 
Gang  og  venter  paa  hans  Tiltale.  Man  svarer  aldrig  blot  Nei 
eller  Ja,  men:  «Ja,  Deres  Majestæt«  (paa  Fransk:  Oui,  Sire! 
til  Keiserinden:  Non,  madame!).  Man  taler  altid  i  tredie 
Person  til  Souverainen:  Deres  Majestæt  har  havt  denNaade; 
Deres  kongelige  Høihed  vil  forunde  mig  o.  s.  v.  Man  trækker 
sig  ikke  tilbage,  før  Majestæten  ved  et  Ord  eller  Tegn  giver 
tilkjende,  at  Audientsen  er  forbi;  saa  forlader  man,  uden  at 
vende  sig  om,  Salen  og  gjør  sine  tre  Boininger  paa  de  samme 
Steder,  paa  hvilke  man  gjorde  dem  ved  Indtrædelsen.  Ved 
det  danske  Hof  gaaer  det  som  bekjendt  ikke  slet  saa 
strengt  til. 

H.   J.   J.   SCHMITH. 


Griannino  Baglioni,  Konge  af  Frankrig.*) 

i  Begyndelsen  af  October  Maaned  1356  kom  der  Efterretning 
til  Siena  om,  at  der  var  blevet  leveret  et  stort  Slag  paa 
Sletterne  ved  Maupertuis,  og  at  Kongen  af  Frankrig,  Johan 
af  Valois,  var  bleven  taget  tilfange  der  af  den  sorte  Prinds, 
Kongen  af  Englands  ældste  Søn.  Datidens  Italienere  holdt 
ikke  af  Frankrig;  det  var  derfra,  de  havde  faaet  to  Herskere 
med  Navnet  Carl,  som  havde  tilføiet  dem  saa  meget  Ondt: 
Carl  af  Anjou,  som  havde  erobret  Neapel  og  Sicilien  og  sendt 
Conradin  til  Skafottet,  og  Carl  af  Valois,  som  havde  bemægtiget 
sig  Firenze  ved  et  skjændigt  Forræderi  og  landsforviist  Dante 
Alighieri;  de  fandt  derfor  ret  Behag  i  at  gjentage  de  Forban- 
delser, der  vare  udslyngede  af  Digteren  mod  Capetingernes 
skumle  Familie.  Man  talte  om  denne  Begivenhed  paa  Torvet 
i  Siena,  da  man  saae  en  Dominikanermunk  Bartolomeo,  som 
nød  stor  Anseelse  for  Lærdom  og  Fromhed,  komme  gaaende; 
han  traadte  hen  til  een  af  Grupperne  og  tog  pludselig  Ordet: 
"Nu  skal  man  endelig  see,  hvem  denne  fangne  Konge  er,  og 
*hvilke  Rettigheder  han  har  til  den  hellige  Ludvigs  Krone. 
Retfærdighedens  ^ieblik  er  nu  kommet;  de  Ulykker,  der  tyn- 
gede paa  Frankrig  i  Løbet  af  femogtyve  Aar,  ere  kun  en 
fortjent  Straf  for  en   lang  Skjændsel,    thi  Johan  af  Valois  er 


*)  Kilder:  Louis  Bréhaut:  Episode  de  rhistoire  du  XlV'e  siécle. 
Rev.  conteraporaine.  Gigli:  Osservazioni.  S  i  gi  s  mund  o  Tizio: 
Storia  di  Siena. 

kun  en  Usurpator  og  har  ingen  Ket  til  Thronen;  den  sande, 
lovlige  Konge  af  Frankrig,  han  er  her,  i  Siena  befinder  han 
sig;  Alverden  kjender  ham,  og  man  kalder  ham  Giannino 
Baglioni;  man  troer,  han  er  en  San  af  Sieneren  Guccio  Bag- 
lioni, Mino's  Sen  og  Tolomei'ernes  Frænde,  og  han  er  født  i 
Frankrig  af  Kong  Ludvig  den  Halsstarrige*)  og  Dronning 
Clémence  af  Ungarn."  Og  da  man  viste  stor  Forbauselse 
over  denne  uventede  Aabenbarelse,  udfoldede  Fra  Bartolomeo 
et  stort  Pergament  og  læste  det  op  med  hoi  Rest.  Det  var 
et  Brev,  som  begyndte  med  et  langt  Brudstykke  af  et  Testa- 
mente, som  to  Augustinermunke  to  Aar  i  Forveien  havde 
sendt  fra  Frankrig  til  den  berømte  Tribun  Cola  di  Eienzi, 
og  af  hvilket  denne  havde  udleveret  selve  Giannino  Baglioni 
en  dobbelt  Afskrift,  forsynet  med  hans  Vidnesbyrd  og  eget 
Segl.  Fra  Bartolomeo  havde,  som  Giannino's  Skriftefader  og 
Ven,  faaet  Meddelelse  om  dette  Brev,  der  var  skrevet  paa 
Latin,  og  tillige  Tilladelse  til  at  afskrive  det. 

Brevets  Hovedindhold  var  da,  at  der  var  sat  et  andet 
Barn  istedetfor  Kong  Ludvigs  og  Dronning  Clémence's  Barn 
nogen  Tid  efter  dettes  Fødsel.  Kong  Ludvig  var  en  Søn  af 
Philip  den  Smukke,  som  endnu  havde  to  Sønner;  de  bleve 
alle  Tre  Konger  i  Frankrig,  men  efterlode  intet  mandligt  Af- 
kom, med  Undtagelse  af  Ludvig,  for  hvis  Søn  der  jo  imid- 
lertid blev  sat  et  andet  Barn,  der  døde,  saa  at  Philip  af 
Valois  blev  kronet  som  Konge  efter  dem.  Kong  Ludvig  havde 
to  Hustruer;  den  første  var  en  Datter  af  Hertugen  af  Bour- 
gogne og  efterlod  kun  en  Datter;  den  anden,  Clémence,  var 
Datter  af  Carl  Martel,  og  hun  ventede  en  Arving,  da  Ludvig 
døde.  Ludvigs  Broder  Philip  blev  da  Kegent  med  den  Be- 
stemmelse, at  hvis  Clémence's  Barn  blev  en  San,  skulde  han 
styre  Riget  i  dennes  Mindreaarighed ;  blev  det  derimod  en 
Datter,  skulde  han  krones  til  Konge.      Paa  dette  Tidspunkt 


*)  Louis-le  Hutin. 

æe^tede  han  en  Datter  af  Grevinden  af  Artois,  den  mægtigste 
Dame  i  hele  Landet. 

To  af  Kigets  mægtigste  Baroner  bleve  med  deres  Hu- 
struer ansatte  hos  Dronning  Clémence  for  at  staae  hende  bi 
og  vaage  over,  at  der  ikke  skete  noget  Bedrageri  med  Bar- 
net, og  Dronningen  gjorde  det  Lafte  til  den  hellige  Johannes 
den  Djøber,  at  hun,  hvis  hun  fødte  en  Sen,  vilde  give  ham 
Navnet  Johan.  Det  skete  da  saaledes,  og  Barnet  blev  holdt 
over  Daaben  af  Grevinden  af  Artois,  som  hadede  det  og 
kun  ønskede  dets  Død,  for  at  hendes  Svigersøn  Philip,  med 
Tilnavnet  den  Lange,  kunde  blive  kronet  til  Konge  af  Frank- 
rig. Hun  lod  ogsaa  udsprede  det  Rygte,  at  Barnet  var  meget 
svageligt. 

De  to  Baroner  søgte  imidlertid  en  Amme  af  adelig  Byrd 
og  fandt  en  saadan  i  et  Kloster.  Hun  hed  M"*^  Marie,  var 
Datter  af  en  Ridder  fra  Picardiet  og  havde  født  et  Barn  paa 
samme  Tid,  hvis  Fader  var  en  tyveaarig  Toskaner,  ved  Navn 
Guccio,  en  Søn  af  Mino,  som  havde  et  Bankcontoir  i  Nær- 
heden af  Créci  og  gjorde  Pengeomsætninger  for  sin  Fætter 
Spinello  Tolomefs  Regning. 

Guccio  havde  sluttet  Venskab  med  Maries  to  Brødre,  og 
de  levede  paa  en  meget  fortrolig  Fod.  Han  forelskede  sig  i 
den  unge  femtenaarige  Pige  og  ægtede  hende  hemmeligt  imod 
hendes  Slægts  Villie.  Da  dette  Skridt  ikke  kunde  skjules 
længere,  vakte  det  stor  Harme,  og  M'"'=  Marie  blev  sendt  til 
et  Kloster  i  Paris,  for  at  Familiens  Skam  kunde  skjules,  og 
der  blev  nu  udspredt  det  Rygte,  at  Marie  skulde  ægte  en 
Ridder  fra  hendes  Hjemstavn.  Den  unge  Kone  fødte  en  Søn 
i  Klosteret  og  gav  ham  Navnet  Johan.  Det  var  hende,  de 
to  Baroner  fik  til  at  drage  til  Clémence's  Palads  med  sit 
Barn,  for  at  hun  ogsaa  kunde  amme  den  unge  Prinds. 

Baronerne  bestemte,  at  Prindsen  efter  en  halv  Snes 
Dages  Forløb  skulde  fremvises  for  Rigets  Stormænd;  Grev- 
inden af  Artois  udbad  sig  da  den  Ære  at  maatte  bære  Bar- 
net ved  denne  Leilighed,  hvilket  ogsaa  blev  tilstaaet  hende; 


Giaunino    Baglioni.  415 

men  da  de  frygtede  for  hendes  onde  Villie,  lode  de  Guccio's 
og  Maries  Sm\  indhylle  i  det  kongelige  iSvøb,  Kronen  blev 
sat  paa  hans  Hoved,  og  han  blev  fremviist  i  Kongesønnens 
Sted.  Barnet  døde  om  Natten,  efter  Nogles  Sigende,  fordi 
Grevinden  havde  klemt  det  for  stærkt,  efter  Andres,  fordi 
hun  havde  kommet  Gift  paa  dets  Tunge;  nok  sagt,  det  døde. 

Nu  gjaldt  det  om  at  værge  om  det  kongelige  Barn. 
Baronerne  gik  til  M"'^  Marie  og  meddeelte  hende,  hvad  der 
var  skeet.  Hun  modtog  Efterretningen  med  mange  Suk  og 
Klager;  men  de  søgte  at  trøste  hende,  foreholdt  hende,  hvor 
vigtigt  det  var,  at  det  levende  Barns  Liv  bevaredes  for  Riget, 
fremstillede  alle  de  Fordele,  hun  selv  kunde  have  deraf,  og 
det  lykkedes  dem  da  ogsaa  at  faae  hende  til  at  bevare  Hem- 
meligheden. Ogsaa  Dronningen  troede,  at  hendes  Barn 
var  død,  og  hun  fik  aldrig  Forvexlingen  at  vide.  Guccio's 
Søn  blev  begravet  istedetfor  Kongens ;  denne  fulgte  med  M"^ 
Marie,  som  de  to  Baroner  sendte  tilbage  til  Klosteret.  Hun 
drog  senere  tilbage  til  Créci,  levede  der  med  sine  Brødre  og 
giftede  sig  ikke  senere,  ligesom  Guccio  heller  ikke  tog  nogen 
anden  Hustru.  Da  Barnet  var  ni  Aar  gammelt,  forlangte 
Guccio,  som  var  i  Paris,  at  det  skulde  komme  til  ham  og 
være  i  kort  Tid  der.  Han  tik  Lov  dertil,  men  M""«  Marie 
saae  det  aldrig  mere;  hun  døde  om  Sommeren  1345.  Fa- 
deren, Guccio,  var  allerede  død  fem  Aar  tidligere,  og  Sporet 
af  det  kongelige  Barn  var  forsvundet. 

Saaledes  var  Indholdet  af  Munkenes  Skrivelse,  som  nu 
skulde  faae  saa  stor  Betydning  for  Giannino  Baglioni. 

Denne  levede  dengang  som  en  anseet  Borger  i  Siena,  og 
Tolomei'erne,  som  han  stod  i  Forbindelse  med,  vare  en  af 
Republikkens  berømteste  Bankier-  og  Kjøbmands  -  Familier, 
der  i  Rigdom  og  Ry  kappedes  med  de  største  Huse  i  Firenze 
og  vare  saa  stolte,  at  de  paastode  at  nedstamme  fra  Ægyptens 
Ptolemæer.  Deres  Repræsentant  i  Paris  var  i  Begyndelsen 
af  det  fjortende  Aarhundrede  en  vis  Spinello  Tolomei,  som 
havde  kaldet  sin  Neveu  Fedeiigo  Baglioni,  almindelig  kaldet 

Guccio,  til  sig  og  sat  ham  i  JSpidsen  for  sine  Contoirer  i 
Nærheden  af  Créci,  hvor  Johan  altsaa  havde  ægtet  de  unge 
Herrer  af  Créci's  Søster.  Ti  Aar  senere  sendte  Guccio  en 
ung  Dreng  til  sin  Fader  i  Siena,  og  denne  Dreng  blev  snart 
bekjendt  under  Navnet  Giannino.  Der  var  Ingen,  som  anede 
nogen  Hemmelighed  ved  Barnet,  og  det  fik  en  almindelig 
Opdragelse,  saa  at  det  kunde  blive  skikket  til  Handelsvirk- 
somhed. Imidlertid  var  det  gaaet  tilbage  for  denne  Green 
af  Tolomei'ernes  Familie.  Dette  var  ikke  ualmindeligt  i  hine 
Tider,  hvor  Jøder  og  Lombarder  uretfærdigen  bleve  forfulgte, 
og  Kongerne  forandrede  Mønten  efter  Forgodtbefindende. 
Giannino  maatte  da  selv  søge  at  bane  sig  Vei,  og  det  lyk- 
kedes ham  ogsaa,  navnlig  ved  Uldhandel,  saa  at  han  samlede 
sig  betydelig  Formue  og  fik  et  anseet  Navn.  1  Juni  Maaned 
1342  ægtede  han  en  Kjøbmandsdatter,  Giovanna  Vivoii;  hun 
døde  sex  Aar  efter  af  Pesten  og  efterlod  ham  tre  Sønner. 
Aaret  efter  giftede  han  sig  atter  med  en  Kjøbmandsdatter, 
Necca  Agazzano.  Han  beklædte  flere  Tillidsposter,  og  ved 
Aaret  1350  kom  der  en  fransk  Adelsmand  til  Siena  paa  en 
Pilegrimsreise  til  Rom;  Adelsmanden  meddeelte  ham,  at  der 
i  Frankrig  hørtes  Rygter  om  den  lille  Kong  Johans  hemme- 
lighedsfulde Forsvinden,  og  Giannino  anede  ikke  dengang,  at 
disse  Forhold  skulde  faae  en  saa  stor  Indflydelse  paa  hans 
Skjæbne.  Han  vedblev  i  flere  Aar  at  leve  rohgt  i  Siena, 
lykkelig  og  agtet,  og  beskjæftigede  sig  ogsaa  i  sin  Fritid  med 
Digterarbeider,  som  hans  Samtidige  satte  meget  høit. 

Da  skete  det  i  September  Maaned  1354,  at  Afsendinge 
fra  Senatoren  i  Rom,  Cola  di  Rienzi,  indfandt  sig  hos  ham 
og  opfordrede  ham  til  at  komme  til  Rom  for  at  modtage 
vigtige  Oplysninger.  Giannino,  der  maaskee  som  saa  mange 
andre  Italienere  ikke  saae  x\ndet  i  Cola  di  Rienzi  end  en 
Mystiker  og  Charlatan,  vilde  ikke  følge  Opfordringen  uden  en 
formel  Skrivelse  fra  Senatorens  egen  Haand;  Sendebuddene 
droge  tilbage,  men  lovede,  at  hans  Begjæring  skulde  bhve 
opfyldt. 

Giannino's  Frygt  for  en  Mystification  var  ikke  uden 
Grund.  Den  Mand,  som  i  Aaret  1347  havde  gjenoprettet  de 
gamle  Tiders  Kepublik,  il  buono  stato,  som  han  sagde,  ved 
sin  mægtige  og  overbevisende  Veltalenheds  Trylleri,  og  som 
havde  forsøgt  at  gjenoprette  Italiens  Enhed,  ikke  til  Fordeel 
for  Paven,  som  Guelferne  vilde  det,  eller  til  Fordeel  for  den 
tydske  Keiser,  som  Gibellinerne  ønskede,  og  som  Dante  havde 
drømt  om,  men  til  Fordeel  for  Italienerne,  som  han  havde 
villet  forene  til  et  mægtigt  Statsforbund,  nød  nu  ikke  mere 
sin  tidligere  Popularitet.  Udjaget  fra  Eom,  fangen  i  Appe- 
ninerne,  udleveret  til  Paven  af  Keiseren,  var  han  bleven  dømt 
til  Døden,  derpaa  benaadet  og  var  kommen  tilbage  til  Rom 
med  Titel  af  Senator  i  Følge  med  Cardinal  Albornoz,  som 
han  skulde  hjælpe  til  med  Magt  at  føre  Romagnerne  tilbage 
under  den  hellige  Stols  Herredømme.  Det  var  under  Alt 
dette,  at  han  modtog  Brevet  fra  de  to  Augustinermunke. 
Den  mærkelige  Historie,  som  aabenbaredes  heri,  gav  ham 
Ideen  til  et  af  disse  Theatercoup,  der  tidligere  vare  lykkedes 
ham  saa  godt;  han  vilde  ogsaa  her  træde  frem  som  de  Un- 
dertryktes Hævner  og  overgive  det  franske  Kongedømme  til 
den  lovlige  Hersker.  Troede  han  selv  derpaa?  Var  Brevet 
virkelig  kommet  til  ham,  eller  lod  han  det  fabrikere?  .... 
Ingen  vil  kunne  sige  det;  men  forøvrigt  var  det  Selsomme 
ved  Sagen  slet  ikke  saa  forbausende.  De  hemmelighedsfulde 
Fødsler  spillede  just  en  Rolle  i  hiin  Tid;  Cola  selv  havde  i 
sin  Vældes  Dage  skammet  sig  over  at  være  en  Søn  af  en 
Kromand  i  Rione,  og  skjøndt  han  paa  Middelalderens  itali- 
enske Viis  maatte  kalde  sig  Cola  di  Rienzi  —  Nicolas,  Søn 
af  Lorenzo  Gabrini  — ,  saa  havde  han  dog  udgivet  sig  for  en 
uægte  Søn  af  den  tydske  Keiser  Henrik  VII.  Da  han  fik 
Giannino's  Svar,  skrev  han  strax  følgende  Brev: 

«Til  den  ædle  og  vise  Mand,  Giannino  de  Guccio 
de  Mino  i  Siena,  vor  meget  kjære  Ven. 

"Meget  kjære  Ven,  vi  have  skikket  Sendebud  for  at  op- 
søge Eder,  med  det  Hverv  at  bede  Eder,  hvis  de  traf  Eder, 

da  at  begive  Eder  til  Rom  til  os.  De  have  berettet  os,  at  de 
have  fundet  Eder  i  Siena,  men  at  de,  da  de  ikke  havde  noget 
Brev  at  vise  Eder  fra  os,  ikke  havde  kunnet  bestemme  Eder 
til  at  drage  hid.  Da  det  ikke  var  vist,  at  man  fandt  Eder, 
havde  vi  ikke  skrevet;  men  nu,  da  vi  vide,  hvor  I  er,  bede 
vi  Eder  at  komme  skyndsomst  og  i  største  Hemmelighed, 
saasnart  I  har  modtaget  vort  Brev.  Og  for  at  I  kan  fæste 
Lid  dertil,  bekræfte  vi  det  med  vor  Haands  Underskrift  og 
vort  Segl»). 

Brevet  var  dateret  fra  Capitoliet,  Torsdagen  den  18de 
September  1354,  og  undertegnet:  « Nicolas,  Folkets  Ridder  i 
Rom,  af  den  hellige  apostoliske  Stols  Naade,  Byens  Senator, 
Høvding  og  Forsvarer«. 

Giannino  modtog  Brevet  fire  Dage  efter  og  skyndte  sig 
til  Rom,  forklædt  som  Soldat  og  med  Ansigtet  skjult  under 
et  langt  Skjæg.  Han  tog  kun  een  Ledsager  med,  en  Notar 
fra  Siena,  Angelo  Guidarelli. 

De  ankom  den  2den  October  til  Rom,  toge  ind  i  et 
Herberg,  og  da  det  var  blevet  mørkt,  lod  Giannino  sig  føre 
af  Værten  til  Capitolium.  Man  sad  her  ved  Aftensbordet. 
Tre  pragtfulde  Tafler  vare  dækkede  i  en  stor  Sal;  ved  et  af 
disse,  som  stod  paa  en  Forhøining,  sad  Cola  di  Rienzi  alene ; 
tolv  til  femten  Personer  spiste  ved  hvert  af  de  andre.  Gian- 
nino gik  lige  hen  til  Senatoren,  knælede  for  ham  og  over- 
rakte det  Brev,  han  havde  modtaget  fra  ham.  Cola  lod  ham 
føre  ind  i  et  Sideværelse,  nogle  -Øieblikke  efter  stod  han  op 
og  gik  ind  til  ham.  Da  de  vare  ene,  tog  Giannino  sit  falske 
Skjæg  af  og  lovede  under  Eds  Tilbud  at  svare  oprigtigt  paa 
alle  hans  Spørgsmaal. 

Han  maatte  nu  berette  om  sin  Familie,  sine  første  Leve- 
aar,  og  hvorledes  han  havde  forladt  Frankrig  og  var  vendt 
tilbage  til  Siena ;  da  Cola  saae,  at  Alt  stemmede  med  Brevet, 
stod  han  op,  knælede  for  ham  og  kyssede  hans  høire  Fod. 
Da  Giannino  ikke  vilde  modtage  disse  Hædersbeviisninger, 
udbrød  Cola:     «I  er  Frankrigs  Konge,  og  hele  Verden  skal 

fra  nu  af  behandle  Eder  som  saadan.  I  er  Ludvig  X's  og 
Dronning  Clémence's  virkelige  San;  et  andet  Barn  er  blevet 
sat  i  Eders  Sted  nogle  Dage  efter  Eders  Fødsel«.  Da  Gian- 
nino ikke  syntes  overbeviist,  oplæste  han  en  Deel  af  Brevet, 
og  da  Sieneren  endnu  yttrede  Tvivl,  fremførte  Cola  mange 
lignende  Exempler  i  Historien,  nævnede  Moses  og  Joas  blandt 
Hebræerne,  Ødipus  hos  Grækerne,  Paris  hos  Trojanerne,  Ro- 
mulus  hos  Romerne,  Cyrus  hos  Perserne,  hos  Frankerne,  i 
Giannino's  virkelige  Fædreland,  Clodoald,  Clodomirs  Søn,  og 
i  det  foregaaende  Aarhundrede  i  Neapel  Conradin,  som  Man- 
freds Sendebud  havde  troet  at  forgive  hos  hans  Moder,  men 
som  dog  paa  en  vidunderlig  Maade  var  bleven  frelst  af  hende. 
Disse  Exempler  kunde  godtgjøre  Sandsynligheden  af,  hvad 
der  var  blevet  aabenbaret  Giannino;  de  to  Baroner  havde  sat 
et  andet  Barn  istedet,  og  dette  var  død,  men  ved  Philip  den 
Langes  Død  var  det  rette  Barn  kun  sex  Aar,  ved  den  anden 
Onkel,  Carl  den  Smukkes  Død,  var  det  kun  tolv  Aar,  og  da 
endelig  Philip  af  Valois  var  død  efter  toogtyve  Aars  Regje- 
ring,  existerede  de  to  Baroner  ikke  mere.  De  havde  bevaret 
Hemmeligheden,  men  oplyst  den  i  deres  Testamenter,  som 
de  havde  betroet  Erkebispen  af  Paris  og  Abbeden  af  Saint- 
Denis.  Disse  havde  ikke  vovet  at  omtale  Sagen,  men  Marie, 
Guccio  Baglionis  Hustru,  havde  aabenbaret  den  for  sin  Skrifte- 
fader og  bedt  ham  om  at  opsøge  Barnet  og  sige  det  Alt; 
ligeledes  skulde  han  betroe  Paven,  at  der  levede  en  saadan 
Søn  af  en  Konge  af  Frankrig.  Til  Bekræftelse  havde  hun 
betroet  ham  sit  Testamente,  dateret  Juni  1345,  og  hun  var 
da  død  i  samme  Maaned  og  bleven  begravet  i  Munkenes 
Kloster.  Skriftefaderen  var  i  Begyndelsen  i  Forlegenhed  med 
sit  Hverv.  Han  havde  afventet  Philip  af  Valois's  Død,  den  22. 
August  1350,  og  da  endelig  indviet  en  anden  Munk  i  sit 
Kloster  i  Sagen;  derpaa  havde  han  meddeelt  den  til  flere 
høie  Herrer,  som  begave  sig  til  Jubelfesten  i  Rom.  Disse 
havde  anstillet  Undersøgelser  mange  Steder,  men  ikke  kunnet 
faae  nogen  Oplysning  om  Guccio  Baglionis's  Søn.     Saaledes 

vare  nogle  Aar  hengaaede,  og  endelig  havde  Munkene  hen- 
vendt sig  skriftligt  til  Cola  di  Kienzi,  som  da  havde  ladet 
Sendebud  drage  til  Siena. 

Giannino  maatte  tilsidst  lade  sig  overbevise.  For- 
handlingen varede  endnu  en  stor  Deel  af  Natten,  og  det  blev 
bestemt,  at  Giannino  skulde  lade  sig  føre  til  Slottet  Saint- 
Angelo,  hvor  han  skulde  behandles  med  den  største  Ære,  og 
at  Cola  strax  skulde  sende  Skrivelser  til  Paven,  Keiseren  og 
alle  Christenhedens  Fyrster  for  at  opfordre  dem  til  at  sende 
Ambassadeurer  til  Eom,  at  de  der  kunde  faae  en  Meddelelse 
af  høieste  Vigtighed.  Naar  da  Alle  vare  samlede,  skulde 
Cola  pludselig  vise  dem  Giannino,  iført  kongelige  Prydelser, 
og  forestille  ham  som  den  virkelige  Konge  af  Frankrig  med 
Tilføiende,  at  det  var  Pligt  for  alle  Fyrster  at  skaffe  ham 
hans  Arvelod  tilbage.  Men  Cola  di  Rienzi  skuffede  sig; 
han  forglemte,  at  han  ikke  mere  var  i  sit  første  Tribu- 
nats Tid. 

Giannino  tog  atter  det  falske  Skjæg  paa  og  førtes  tilbage 
til  Herberget  af  Cola's  Folk.  Søvnen  flyede  hans  øine  denne 
Nat,  thi  selsomme  vare  de  Ting,  han  havde  erfaret.  I  otte- 
ogtredive Aar  havde  han  troet  at  være  en  Søn  af  en  Bankier 
i  Siena,  og  han  havde  levet  lykkelig,  rolig  og  agtet,  uden 
Ærgjerrighed  og  Stolthed;  nu  aabenbaredes  det  pludselig,  at 
han  var  en  Kongesøn  og  havde  et  Rige  at  gjøre  Fordring 
paa.  Man  gav  ham  uimodsigelige  Beviser  derpaa.  Den 
stakkels  Giannino  havde  gjort  bedre  i  ikke  at  fæste  Lid  der- 
til; han  vilde  da  være  bleven  sparet  for  de  grusomme  Skuf- 
felser, han  nu  skulde  møde  i  sin  eventyrlige  Tilværelse. 

Den  næste  Aften  førtes  han  atter  til  Cola,  der  behand- 
lede ham  med  en  Ærefrygt,  som  forbausede  Alle.  Efter  Af- 
tensmaaltidet  havde  de  en  lang  Samtale  i  Eenrum.  Men 
Senatoren  var  sørgmodig;  Folkets  Stemning  i  Rom  var  fjendt- 
lig imod  ham,  og  da  han  frygtede,  at  Giannino,  hvis  der 
hændtes  ham  en  Ulykke,  skulde  blive  dragen  med  ind  deri, 
gav  han  ham  Breve  til  Cardinal  Albornoz  i  Montefiascone  og 

lovede  næste  Dag  at  udfærdige  Copi  af  de  vigtige  Papirer, 
for  at  han  med  dem  kunde  reise  til  Cardinalen.  Giannino 
drog  bort  med  Notaren,  og  i  nogen  Tid  fortsatte  de  deres 
Vei  uden  nogen  Hændelse;  men  da  de  paa  Veien  standsede 
ved  et  Herberg  for  at  indtage  Forfriskninger,  blev  Giannino 
gjenkjendt  af  en  Soldat  fra  Siena,  som  opholdt  sig  der  med 
flere  Kammerater.  Denne  tog  Notaren  tilside  og  meddeelte  ham, 
at  de  vare  udsendte  af  Cardinal  Colonna  og  hans  Slægtning 
Stephano,  at  man  havde  seet  Giannino  flere  Gange  hos  Cola, 
og  at  han  kunde  blive  indviklet  i  dennes  Fald.  Da  Giannino 
fik  det  at  høre,  vendte  han  tilbage  til  Rom  og  bragte  Cola 
Efterretning  derom;  men  denne  bød  ham  atter  drage  bort  til 
Montefiascone,  hvor  han  da  ankom  den  5te  October.  Her 
overgav  han  Albornoz  de  medbragte  Breve;  denne  gav  strax 
Befaling  til,  at  alle  de  Tropper,  han  kunde  faae  samlet,  skulde 
drage  til  Eom.  Han  stillede  sig  selv  i  Spidsen  og  drog 
tredie  Dagen  derefter  ind  i  Orvieto,  ledsaget  af  Giannino. 
Men  næste  Dag  kom  der  Efterretning  om,  at  Cola  di  Rienzi 
var  bleven  dræbt  Dagen  iforveien  i  Rom. 

Efterat  hans  Beskytter  var  død,  vendte  Giannino  hem- 
meligt tilbage  til  Siena  og  tog  Løfte  af  sin  Ledsager  om  at 
bevare  Hemmeligheden.  Imidlertid  betroede  han  den  nogen 
Tid  efter  til  sin  Skriftefader,  Fra  Bartolomeo,  og  viste  ham 
Afskriften  af  Testamentet.  Sagen  blev  da  ikke  længe  skjult, 
og,  som  alt  berettet,  talte  Munken  offentligt  om  den,  da  den 
Efterretning  kom  til  Siena,  at  Johan  af  Valois  var  bleven 
taget  tilfange.  Det  gik  da,  som  det  gaaer  saa  ofte;  mange 
ældre  Folk,  der  havde  reist  i  Frankrig  i  Philip  den  Smukkes 
og  hans  Søns  Tid,  mindedes  nu,  at  de  havde  hørt  mange- 
haande  hemmelighedsfulde  Rygter  efter  Ludvig  X's  Død. 
Mange  kom  da  og  lykønskede  Giannino  til  hans  store  Lykke. 
Det  bedrøvede  ham  kun,  og  han  bebreidede  Bartolomeo,  at 
han  ikke  havde  tiet;  han  søgte  nu  at  negte  det  og  bad  Alle 
ikke  at  tale  derom.  Men  Handelsmændene  i  Siena  vare  alt-" 
for  stolte  af  at  tælle  en  retmæssig  Konge  af  Frankrig  blandt 

deres  Medborgere,  og  de  meddeelte  det  til  deres  Correspon- 
denter  i  alle  Lande.  De  to  Augustinermunke,  som  ikke  turde 
blive  i  Frankrig,  efter  at  man  havde  faaet  at  vide,  at  de 
havde  skrevet  til  Cola  di  Rienzi,  vare  dragne  til  Palermo 
for  derfra  at  begive  sig  til  den  hellige  Grav.  Fra  Palermo 
sendte  de  Breve  til  mange  vigtige  Mænd  i  Siena  for  at  med- 
dele dem  Alt  om  Giannino,  og  til  ham  selv  skreve  de  ogsaa 
for  at  opmuntre  ham  til  at  fatte  Mod,  medens  de  tillige  selv 
anbefalede  sig  til  ham  for  Fremtiden. 

Republikkens  Raad  bestemte  nu  offentligt  at  anerkjende 
Giannino  for  Konge  af  Frankrig,  og  at  Alt  skulde  sættes  i 
Bevægelse,  for  at  han  kunde  gjenerhverve  sit  Rige.  Endvidere 
skulde  hans  Navn  nedtages  paa  Børsen,  han  skulde  have  en 
Garde  om  sin  Person,  en  Aarpenge  skulde  udbetales  hana  af 
de  offentlige  Indtægter,  og  der  skulde  dannes  et  Raad  af  sex 
af  Republikkens  vigtigste  Borgere,  som  skulde  vaage  over 
hans  Interesser  og  underrette  Paven,  Keiseren,  Kongerne  af 
Neapel,  Ungarn,  England,  Navarra  og  de  tre  Stænder  i  Frank- 
rig, Adel,  Præsteskab  og  Borgere,  om  Tilværelsen  af  Ludvig 
den  Halsstarriges  San. 

Da  Giannino  erfarede  dette,  fremkom  han  atter  med  sin 
Benægtelse;  men  da  det  ikke  frugtede,  tilstod  han  endelig 
Alt,  hvad  man  foreskrev  ham.  Fra  Bartolomeo  sendtes  til 
Rom,  det  store  Raad  der  blev  sammenkaldt,  og  han  oplæste 
Testamentet  og  Gianninos  andre  Papirer  for  det.  Senatorerne 
erklærede  da,  at  Sagen  ikke  var  dem  ubekjendt,  og  de  sendte 
Breve  derom  til  Siena,  hvor  Giannino  tilligemed  hans  hele 
Familie  bestandig  blev  behandlet  med  store  Æresbeviisninger. 
Imidlertid  begyndte  dog  Begeistringen  efterhaanden  at  tabe 
sig.  Paa  Grund  af  Handelsforbindelserne  med  Frankrig  viste 
Mange  Frygt  for  at  fornærme  dette  Land  og  navnlig  skade 
de  Sienere,  som  vare  bosatte  der ;  de  tagne  Beslutninger  bleve 
derfor  ikke  bragte  i  Udførelse,  og  det  varede  ikke  længe,  før 
Giannino  saae  sig  forladt  af  næsten  Alle.  Men  nu  vilde  han 
ikke   længere  trække  sig  tilbage,    dertil  var  Sagen  gaaet  for 

vidt.  Hindringerne,  som  nu  fremstillede  sig,  vare  vel  store, 
men  det  bidrog  kun  til  end  mere  at  opflamme  hans  Mod. 
Vilde  Siena  ikke  stolte  ham,  saa  var  han  bestemt  paa  at 
gaae  alene,  at  søge  Beskyttere  og  at  offre  baade  Gods  og 
Liv;  hvilken  Skjæbne  der  end  vilde  møde  ham,  saa  skulde 
det  ikke  siges,  at  Philip  den  Smukkes  Sønnesøn  feigt  havde 
svigtet  i  et  farefuldt  og  dristigt  Foretagende,  som  Begiven- 
hederne havde  kaldet  ham  til. 

Han  skrev  da  til  Pave  Innocents  VI,  til  Kongerne  af 
England,  Navarra  og  Ungarn,  fremstillede  dem  hele  Sagen  og 
vedlagde  sine  Papirer.  Han  fordrede  deres  Hjælp  og  paa- 
kaldte sin  gode  Ret:  han  tænkte  ikke  paa,  at  Alle  vilde  først 
beregne,  hvilken  Fordeel  de  selv  kunde  drage  deraf. 

Paven  i  Avignon,  Innocents  VI,  havde  altfor  Meget  at 
varetage  med  sine  egne  Sager,  for  atter  at  faae  den  pavelige 
Myndighed  i  Rom,  til  at  bryde  sig  om  Giannino's  Fordringer; 
Kongen  af  England,  Edvard  III,  havde  i  femogtyve  Aar  ligget 
i  Krig  med  Frankrig,  men  det  var  for  hans  egen  Regning, 
og  han  kunde  ikke  ønske  at  understøtte  en  anden  Prætendent; 
Kongen  af  Navarra,  Carl  den  Onde,  var  i  Fængsel  siden  den 
3die  April  1356,  saa  at  der  kun  var  Kong  Ludvig  af  Ungarn 
tilbage,  som  lykønskede  ham  til  hans  Fødsel  og  i  sit  Brev 
gav  ham  Titlen  Konge.  Men  han  var  just  i  dette  øie- 
blik  i  Krig  med  Kongen  af  Bosnien  og  Venetianerne  og  havde 
alle  sine  Soldater  nødig.  Og  dog  var  det  den  første  Ting, 
man  maatte  tænke  paa  at  skaffe  sig.  Giannino  tænkte  da 
paa  at  hverve  de  i  hiin  Tid  saa  bekj  endte  Condottieri;  men 
deels  havde  de  Anvendelse  andetsteds,  deels  var  vel  det,  han 
kunde  byde  dem,  ikke  af  nogen  stor  Betydning;  han  vendte 
da  tilbage  til  Siena,  men  besluttede  snart  derpaa  at  begive 
sig  til  Kongen  af  Ungarn. 

Han  reiste  fra  Siena  den  2den  October  1357,  førte  alle 
sine  Papirer  med  sig,  250  Daler  i  Guld  i  en  Pung  og  2,600 
Dukater  indsyede  i  sine  Klæder,  samt  ledsaget  af  en  udmær- 
ket Adelsmand  ved  Navn  Bando  Albizzeschi,  og  fire  Vaaben- 

dragere.  Over  Bologna  kom  han  til  Venedig.  Da  han  her 
en  Dag  harte  Messen  i  St.  Markus  Kirken,  blev  han  tiltalt 
af  en  Mand,  der  kaldte  sig  Daniello.  Han  var  Søn  af  en 
Jøde  i  Buda,  som  handlede  med  Ædelstene,  men  var  udvan- 
dret til  Østerrig,  da  Jøderne  bleve  fordrevne  fra  Ungarn,  og 
han  havde  nedsat  sig  med  sin  Familie  i  Naustatt  (citta  nuovo), 
ti  Miil  fra  Wien.  Hans  Fader  havde  flere  Gange  sendt  ham 
til  forskjellige  Folkefærd  i  Asien  for  at  omtuske  Ædelstene 
mod  Tøier,  og  paa  disse  talrige  Reiser  havde  han  erhvervet 
sig  gode  Sprogkundskaber.  Han  havde  skiftet  Tro  og  var  nu 
femogfyrretyve  Aar  gammel.  Han  bad  Giannino  om  en  Sam- 
tale i  Eenrum  paa  et  afsides  Sted  i  Kirken.  Giannino  fulgte 
med  ham,  og  Daniello  meddeelte  ham  nu,  at  han  vidste, 
hvem  han  var,  at  han  alt  havde  talt  meget  om  ham  i  Un- 
garn, Bosnien,  Asien  og  især  i  østerrig,  hvor  der  var  flygtet 
mange  ungarske  Jøder  hen,  og  at  han  kunde  skaffe  ham  store 
Summer  tillaans  til  hans  Foretagende,  hvis  han  vilde  for- 
pligtige sig  til  senere  at  aabne  dem  Frankrig  og  behandle 
dem  godt  der.  Giannino  gik  strax  ind  paa  Forslaget  og 
lovede  Alt;  Daniello  sagde  ham  endvidere,  at  der  var  mange 
tyrkiske  og  tartariske  Kjøbmænd  i  Venedig,  som  ogsaa  vare 
komne  der  for  at  handle  med  Ædelstene,  og  at  disse,  naar 
de  kom  tilbage  til  deres  Land,  vilde  formaae  deres  Herskere 
til  at  forhandle  med  ham;  naar  han  vilde  opgive  de  Fordrin- 
ger, som  den  franske  Krone  endnu  kunde  have  paa  Kors- 
farernes sidste  Besiddelser  i  Asien,  saa  vilde  han  til  Gjen- 
gjæld  opnaae  visse  Landafstaaelser  og  store  Pengesummer. 
Herpaa  vilde  dog  Giannino  ikke  strax  gaae  ind ,  men  han 
samtykkede  i  at  have  et  Møde  med  Kjøbmændene.  løvrigt 
overlod  han  det  til  Daniello  at  handle  for  ham  efter  bedste 
Tykke.  Endelig  forlod  Giannino  Venedig,  reiste  over  Padua, 
Ferrara,  Verona  og  Treviso,  drog  igjennem  østerrig,  hvor 
han  blev  godt  modtagen  af  Hertug  Albert  H,  og  ankom 
endelig  til  Ungarn. 

Kong  Ludvig,  som  Ungarerne  have  givet  Tilnavnet  den 
Store,  var  oprindelig  af  fransk  Herkomst;  thi  han  nedstam- 
mede fra  Ludvig  den  Helliges  Broder,  Carl  af  Anjou.  Han 
var  tapper,  ridderlig  og  en  meget  frygtet  Fyrste.  To  Gange 
havde  han  sat  Europas  Vesten  i  Skræk  ved  at  føre  sine  Hære 
til  Kongeriget  Neapels  Erobring  for  at  hævne  sin  Broder  An- 
dreas's Mord;  derpaa  havde  han  erklæret  Venetianerne  Krig, 
og  han  var  lige  ved  at  fratage  dem  Dalmatien.  Hvis  han 
anerkj endte  Giannino  og  støttede  hans  Fordringer  med  sine 
Vaaben  paa  en  Tid,  da  Krigen  ofte  alene  afgjorde  Kigernes 
Skjæbne,  vilde  der  være  stor  Fare  for,  at  Huset  Valois  mistede 
Frankrig. 

Giannino  ankom  til  Buda  den  3die  December  1357. 
Nogle  Dage  efter  gav  han  sig  tilkjende  for  sin  Vært,  der  var 
fra  Siena,  og  for  en  Paduaner,  som  var  ansat  ved  den  kon- 
gelige Mønt;  Begge  raadede  ham  til  at  skrive  til  Kongen. 
Paduaneren  skrev  ogsaa,  og  et  Sendebud  skulde  bringe  begge 
Breve  til  Zagebria,  otte  Dagsreiser  fra  Buda,  hvor  Fyrsten 
dengang  skulde  være.  Men  han  var  alt  reist  til  Xarta,  og 
saa  drog  Giannino  selv  derhen.  Hertil  kom  nu  snart  Bando's 
Broder  Bertoldo,  der  havde  været  udsendt  til  Frankrig,  Na- 
varra  og  England;  han  bragte  gode  Tidender,  og  Giannino 
blev  saa  glad  derover,  at  han  nu  talte  til  Alle  om,  hvem 
han  var,  og  om  alle  sine  Planer.  Pludselig  kom  der  en  Mand 
fra  Ungarn,  som  udgav  sig  for  den  myrdede  Kong  Andreas, 
idet  han  foregav,  at  hans  Mordere  havde  taget  feil  og  myrdet 
en  af  hans  Vaabendragere.  Folket  begyndte  alt  at  fæste  Lid 
til  denne  Eventyrer,  da  Kong  Ludvig  endelig  ankom  til 
Buda,  den  3die  Marts,  og  lod  ham  arrestere.  Man  opdagede 
nu  snart,  at  det  ikke  var  Andet  end  en  Skomager  fra  Bøh- 
men, og  at  man  havde  faaet  ham  til  at  ^spille  denne  Kolle 
for  at  vise  Kong  Ludvig,  hvor  let  saadanne  Bedragerier  kunde 
udføres,  og  derved  advare  ham  mod  at  tage  sig  af  Giannino's 
Sag.  Om  nu  denne  Forklaring  er  den  rigtige  eller  ei,  den 
havde  den  tilsigtede  Virkning;  Kong  Ludvig  negtede  at  give 

Giannino  Audients  og  sendte  kun  nogle  af  sine  Hofsinder  til 
ham.  Men  disse  følte  sig  strax  overbeviste  om  hans  Sags 
Retfærdighed  og  stemte  ogsaa  Kongen -til  Gunst  for  ham, 
saa  at  en  Audients  blev  bestemt;  men  Dagen  efter  havde 
atter  Alt  forandret  sig;  nye  Undersøgelser  bleve  anstillede, 
og  den  1ste  April  1358  indfandt  Palatinen  og  flere  Magnater 
sig  hos  Giannino  med  Meddelelse  om,  at  deres  Herre,  Kon- 
gen, var  overtydet  om,  at  der  havde  fundet  en  Mystification 
Sted  fra  Munkenes  Side,  og  at  Frankrigs  Fjender  havde  villet 
benytte  hans  Lettroenhed.  Giannino  blev  meget  forbauset 
derQver  og  foreholdt  dem,  at  det  var  umuhgt,  at  Kongen  i 
Løbet  af  otte  Dage  havde  kunnet  skaffe  sig  Beviser  for,  at 
alle  hans  Papirer  vare  falske;  man  maatte  indhente  nye  Op- 
lysninger, vilde  Kougen  ikke  det,  besvoer  han  ham  dog  at 
skrive  til  Paven,  han  tilbød  sig  selv  at  bringe  Brevet  til 
Avignon,  og  han  erklærede  tilsidst,  at  han  ikke  vilde  forlade 
Ungarn,  før  Kongen  var  overbeviist  om  Sandheden.  Dette 
bestemte  Svar  bragte  Kong  Ludvig  til  at  vakle.  Han  lod  nu 
forespørge,  om  Giannino  havde  Brevskaber  fra  Frankrigs  Ba- 
roner, og  denne  fremlagde  da  et,  som  Bertoldo  havde  bragt 
fra  Kongen  af  Navarras  Broder,  Grev  Philip.  Man  lovede 
at  bringe  ham  det  tilbage  tilligemed  Svar;  han  ventede  i 
fire  Maaneder. 

Under  Alt  dette  kom  den  berømte  tydske  Condottieri 
Grev  Lando  til  Ungarn,  deels  for  at  underhandle  med  Kongen 
og  deels  tillige  for  at  see  Giannino.  Han  raadede  denne  til 
ikke  at  gaae  lige  til  Frankrig,  men  først  at  drage  med  ham  til 
Italien,  hvor  han  var  ved  at  samle  en  Hærstyrke  paa  ti  Tusinde 
Mand;  saa  kunde  de  drage  ind  i  hans  Rige.  Giannino  for- 
langte Betænkningstid.  Nogle  Dage  efter,  medens  de  for- 
handlede sammen,  hørte  de  pludselig  en  stor  Larm  paa 
Gaden;  det  var  en  Folkehob,  som  under  vilde  Skrig  strøm- 
mede efter  den  falske  Andreas,  paa  hvem  man  havde  af- 
skaaret  Næse  og  -Øren,  og  som  man  førte  til  Galleierne.. 
« Denne  Mand  har  skadet  Eders  Sag  meget »,    sagde  Lando; 

«uden  ham  vilde  Kongen  ikke  have  tøvet  med  at  anerkjende 
Eder».  Giannino  vilde  imidlertid  dog  forblive  i  Buda  for  at 
afvente  et  Svar  og  lod  Lando  reise  alene,  men  lovede  at 
komme  senere  til  ham. 

Nogen  Tid  efter  fik  Giannino  en  ny  Beskytter;  det  var 
Francesco  del  Contado,  en  gammel  Munk,  barnefødt  i  Siena, 
men  som  var  bleven  Erkebiskop  af  Kolocza.  Han  haabede 
at  opnaae  endnu  høiere  Værdighed  hos  Giannino,  hvis  dennes 
Foretagende  lykkedes;  han  raadede  ham  til  at  søge  at  vinde 
Ministrene  og  igjennem  dem  de  høie  Herrer  i  Riget.  Gian- 
nino viste  ham  Tillid,  udnævnte  ham  til  sin  Huuscapellan  og 
Seglbevarer.  Erkebispen  gjorde  sig  nu  al  Flid  for  at  fremme 
hans  Sag;  han  fremviste  hans  Papirer  overalt,  og  efter  nogle 
Ugers  Forløb  havde  han  bragt  det  dertil,  at  sexoghalvtre- 
sindstyve  fornemme  Herrer  havde  indfundet  sig  hos  Giannino 
og  forpligtet  sig  til  at  følge  ham  med  tusinde  vel  væbnede 
Ryttere  og  fire  Tusinde  Bueskytter,  idet  de  tilbød  at  tjene 
ham  paa  egen  Bekostning,  indtil  han  var  istand  til  at  belønne 
dem.  Men  Kongen  havde  endnu  ikke  fattet  nogen  Beslut- 
ning, og  Giannino  ventede  bestandig.  Han  henvendte  sig  nu 
gjennem  Erkebispen  til  tre  af  de  vigtigste  Ministre  og  tilbød 
dem  hver  en  Pung  med  500  Guldgylden;  Erkebispen  havde 
han  alt  givet  200  Gylden  fot  hans  Mægling. 

Ministrene  modtoge  Gaven  og  forlangte  hans  Papirer; 
nogen  Tid  efter  fik  han  da  ogsaa  det  Svar,  at  Kongen  ikke 
længer  tvivlede  om,  at  han  jo  var  Kong  Ludvig  den  Hals- 
starriges og  Dronning  Clémences  Søn  og  hans  Fætter;  som 
Følge  deraf  havde  han  bestemt  at  støtte  ham  med  hele  sin 
Magt,  til  han  var  bleven  indsat  paa  Thronen. 

Nogen  Tid  gik  da  Alt  godt.  I  Begyndelsen  af  Aaret 
1359  kom  Daniello  til  Ungarn  og  dragte  gode  Tidender  baade 
fra  de  asiatiske  Folkefærd  og  fra  de  østerrigske  Jøder.  Disse 
havde  bemyndiget  ham  til  at  tilbyde  Giannino  250,000  Guld- 
gylden, af  hvilke  50,000  strax  kunde  udbetales;  han  bragte 
dem  med  sig.      Giannino   modtog   disse  og  lovede  snart  at 

komme  til  Daniello,  som  forlod  Buda  i  Februar  Maaned.  — 
Nogle  Uger  senere  kom  der  ogsaa  en  Borger  fra  Perugia,  ved 
Navn  Andrea,  som  havde  seet  ham  i  Kom  i  Cola  di  Eienzi's 
Tid.  Perugia  vilde  løsrive  sig  fra  Paven  i  Avignons  Herre- 
damme, og  en  Deputation  af  Adelen  og  Borgerskabet  var 
hemmeligt  kommen  til  Buda  for  at  tilbyde  Giannino  Her- 
skabet over  deres  By.  Uden  ret  at  undersøge  Sandsynlig- 
heden ved  dette  Forslag  optog  han  snart  Andrea  i  sin  For- 
trolighed. 

Men  paa  det  Tidspunkt  begyndte  Ungarns  ydre  Forhold 
at  blive  forviklede.  Adelen  i  den  skatskyldige  Provinds  Bos- 
nien vakte  Uroligheder,  og  Kong  Ludvig  maatte  sende  et 
Hærcorps  imod  den;  Zrebenic  blev  beleiret,  men  gjorde  tap- 
per Modstand,  og  Kong  Ludvig,  som  selv  tilførte  Forstærk- 
ninger, var  ikke  heldigere  end  hans  Hærførere,  hvorfor  Belei- 
ringen  maatte  opgives.  Der  indtraf  en  mærkelig  Begivenhed 
her;  medens  Kongen  opholdt  sig  i  Leiren  i  Erkebispens  Telt, 
bleve  Kronens  Insignier  stjaalne.  Hvorledes  vare  de  for- 
svundne? Derom  melder  Krøniken  Intet;  men  nogle  Aar 
senere  bleve  de  fundne  nedgravede  hos  en  Guldsmed  i  Bi- 
stricia.  Kong  Ludvig  havde  i  Hast  ladet  andre  forfærdige 
og  paany  ladet  det  kongelige  Segl  trykke  paa  alle  gamle  Di- 
plomer og  Privilegier.  Fra  Bosnien  drog  han  mod  Bulga- 
rerne, som  havde  angrebet  Ungarn,  og  dem  overvandt  han. 
Men  ved  disse  Begivenheder  var  hans  Iver  kjølnet  for  Gian- 
nino's  •  Sag.  Keiser  Carl  IV  havde  endvidere  ægtet  Philip  af 
Valois's  Søster  Blanche,  og  under  disse  Forhold  stillede  Sa- 
gen sig  meget  ugunstigt  for  Giannino,  hvem  man  nu  raadede 
til  at  opgive  det  Hele.  Ja,  Kong  Ludvig  foregav  endogsaa, 
at  han  havde  alle  sine  Undersaatters  Tjeneste  nødig  og  for- 
bød desaarsag  alle  de  Ungarer,  som  havde  lovet  at  følge  ham 
paa  deres  egen  Bekostning,  at  forlade  Riget.  Giannino  ilede 
strax  til  Erkebispen  af  Kolocza  og  bønfaldt  ham  om  i  det 
Mindste  at  faae  Breve  fra  Kongen  til  Paven  og  alle  Chri- 
stenhedens Fyrster,    som  kunde  bevidne  Lovligheden  af  hans 

Fadsel  og  Rettigheder.  Dette  opnaaede  han  da  ogsaa,  og 
f.  Ex.  Brevet  til  Republikken  Siena,  som  er  dateret  den  15de 
Mai  1359,  lyder  som  følger: 

«Til  alle  Konger,  Prælater,  Præster,  Hertuger,  Grever, 
Baroner,  Byer  og  deres  Myndigheder,  vi,  Ludvig  af  Guds 
Naade  Konge  af  Ungarn,  Hilsen  og  oprigtig  Kjærlighed. 

((Eftersom  vi  endelig  ere  blevne  oplyste  af  Sandhedens 
Sol,  der  saa  lang  Tid  havde  været  skjult  under  Skyer,  er  det 
ret  og  billigt  at  faae  det  ud  deraf,  som  vi  kunne  troe  at 
være  nyttigt.  Vi  erklære  da,  at  den  ædle  Herre  Giannino  di 
Guccio,  opdragen  i  Byen  Siena,  af  vore  Forfædres  kongelige 
Æt  og  Søn  af  Kong  Ludvig  af  Frankrig  og  Dronning  Clé- 
mence,  høisalig  Ihukommelse,  er  kommen  til  os  og  har  beviist 
og  godtgjort  for  os  ved  et  stort  Antal  Beviser,  at  Frankrigs 
Krone  lovligt  tilhører  ham. 

<(Vi  have  seet,  at  den  ædle  Grevinde  af  Artois  og  hen- 
des Svigersøn,  Philip  den  Lange,  den  nævnte  ædle  Herre 
Giannino's  Onkel,  søgte  faa  Dage  efter  denne  Sidstes  Fødsel 
at  ombringe  ham  for  at  sikkre  Philip  Kronen,  men  at  det 
guddommelige  Forsyn  ved  en  Ammes  Hjælp  har  villet,  at  en 
snild  Omvexling  fandt  Sted,  saa  at  der  i  den  unge  Prinds's 
Sted  blev  sat  et  andet  Barn,  hvis  Død  frelste  hans  Liv. 
Saaledes  frelste  fordum  den  hellige  Jomfru,  da  hun  flyg- 
tede til  Ægypten,  sit  Barn  ved  at  lade  troe,  at  det  ikke 
levede  mere, 

((Flere  Herrer  og  Damer  i  vort  Rige,  som  efter  Kong 
Ludvig  af  Frankrigs  Død  vare  dragne  derhen  for  at  besøge 
Dronning  Clémence  i  vor  Broder,  Kong  Carls  Navn,  hvis  Sø- 
ster hun  var,  have  bekræftet  Sagen  og  tilføiet,  at  Barnet 
derefter  var  bragt  til  Siena.  Efterat  han  var  kommet  til  vort 
Rige  for  bedre  at  overtyde  os  om  Sandheden,  have  vi  sendt 
vise  og  duelige  Mænd  til  Frankrig,  som  efter  deres  Tilbage- 
komst paa  Tro  og  Love  have  bekræftet  det,  vi  have  sagt  her. 
Vi  fordre  da  af  Eders  Venskab,  at  I  ville  anvende  al  Iver  og 
Kløgt  for  at  fremme  hans  Planer;    og  værer  overbeviste  om 

at  alle  de  Tjenester,  I  gjøre  ham,  ville  vi  ansee  som  viste  os 
selv  og  vor  meget  kjære  Broder«. 

Dette  Brev  var  forsynet  med  det  kongelige  Segl,  som  de 
ungarske  Ministre  havde  overladt  til  Giannino;  men  muligt 
er  det  jo  ogsaa,  at  man  har  benyttet  dem,  der  fandtes  blandt 
de  stjaalne  Kroninsignier.  Hvorledes  dette  forholder  sig,  er 
aldrig  blevet  oplyst. 

Forsynet  med  disse  Breve,  forlod  Giannino  Buda  den  16de 
Mai  1359  og  førte  med  sig  Andrea  fra  Perugia,  tolv  tydske 
Tjenere  og  en  Munk  fra  samme  Land;  hans  Tjenestetyende 
fra  Siena  havde  tidligere  forladt  ham.  Han  drog  til  Venedig, 
hvor  Daniello  ventede  ham  med  de  Penge,  som  Jøderne 
havde  givet  ham.  Her  lod  han  sig  forfærdige  pragtfulde 
Klæder  og  kongelige  Prydelser,  drog  derpaa  over  Treviso, 
Padua  og  Ferrara  til  Bologna,  hvor  han  ankom  den  3die 
Juni  og  maatte  opholde  sig  i  tre  Maaneder,  inden  han  kunde 
drage  ind  i  sit  Fædreland. 

Under  Giannino's  lange  Ophold  i  Ungarn  var  Siena  blevet 
indviklet  i  en  stor  Krig  med  Perugia.  I  Begyndelsen  slaaet 
af  den  fjendtlige  Hærfører,  havde  man  budt  betydelige  Penge- 
summer til  det  store  Compagni,  som  Lando  havde  stillet  sig 
i  Spidsen  for.  Condottieren  havde  da  hærget  saa  godt,  at 
Bjergboerne  i  Appeninerne,  fortørnede  over  hans  Røverier, 
havde  lagt  sig  i  Baghold  ved  Passet  de  la  Scalella,  taget 
ham  tilfange  og  dræbt  mange  af  hans  Folk.  Lando  maatte 
betale  Løsepenge  og  fik  da  sin  Frihed;  han  samlede  en  ny 
Hærskare,  hærgede  nu  i  Romagnen  og  ventede  kun  paa  Lei- 
lighed  til  at  hævne  sig  paa  Florentinerne,  der  havde,  hjulpet 
Bjergboerne.  Cardinal  Albornoz  havde  kjøbt  Fred  for  Paven 
ved  at  betale  Condottieren  50,000  Gylden,  men  Firenze  vilde 
ikke  underhandle  og  opbød  alle  Italiens  Fyrster  til  at  sende 
Tropper  mod  den  fælles  Fjende.  Lando  rustede  sig  til  Kam- 
pen med  alle  de  Leiesvende,  han  kunde  skrabe  sammen  i 
Landet. 


Giannino   Baglioni.  431 

Det  var  paa  denne  Tid,  at  Giannino  kom  til  Bologna  og 
tog  ind  hos  Johan  Visconti  d'Oleggio,  Lando's  fortrolige 
Ven,  hos  hvem  han  havde  fundet  Tilflugt  efter  Uheldet  ved 
de  la  Scalella.  Han  søgte  strax  at  sætte  sig  i  Forbindelse 
med  Condottieren ;  men  Albornoz  havde  faaet  hans  Ankomst 
og  Planer  at  vide;  han  frygtede  denne  Forbindelse,  og  det 
lykkedes  ham  ogsaa  at  forhindre,  at  Giannino  forlod  Bologna 
med  sine  hvervede  Tropper. 

Imidlertid  tovede  Lando  med  at  begynde  Kampen,  da 
han  saae  de  Forberedelser,  Firenze  gjorde.  Han  tilbød  Repu- 
blikken Fred  mod  en  stor  Sum;  men  den  havde  kun  Jern  at 
byde  disse  Fremmede,  som  nu  alt  i  over  et  Aarti  havde  hærget 
Halvøen  og  kun  svigtede  deres  Sag,  som  de  tjente.  Floren- 
tinerne fik  Forstærkninger  fra  flere  Sider,  og  den  29de  Juni 
bleve  Fanerne  med  stor  Pomp  uddeelte  til  den  store  For- 
bundshær. Pandolpho  Malatesta,  Herre  af  Rimini,  som  man 
havde  betroet  Commandoen  til,  tog  Firenze's  Faner  ud  af 
Hænderne  paa  Rettens  Bannerfører,  og  efterat  han  havde 
overgivet  den  til  Sieneren  Nicolas  Tolomei,  brød  han  op  med 
Hæren,  der  bestod  af  4,000  Mand  Fodfolk,  Alle  veludrustede. 
Man  nærmede  sig  langsomt  den  florentinske  Grændse  og 
lagde  sig  i  Leir  en  halv  Miil  fra  denne  i  Omegnen  af  Mala- 
testa. Den  12te  Juli  kom  der  Trompetere  fra  Lando  til  den 
fjendtlige  Leir  og  bar  en  Tjørngreen,  paa  hvilken  der  var 
fæstet  en  sønderreven,  blodig  Handske;  de  opfordrede  den, 
som  havde  Mod  til  at  maale  sig  med  deres  Høvding,  til  at 
tage  den  op.  Pandolpho  gav  sig  til  at  lee,  tog  Handsken  op 
i  Hærens  Navn,  lod  skjænke  Viin  for  Trompeterne,  gav  dem 
Penge  og  lod  dem  fore  tilbage  med  Fanfarer.  Lando  ventede 
endnu  fjorten  Dage  uden  at  gjøre  nogen  Bevægelse,  derpaa 
brød  han  op  og  gjorde  Mine  til  at  angribe;  men  da  han  be- 
mærkede, at  Malatesta  rykkede  frem  imod  ham,  standsede 
han  paa  Fluemarken  (campo  alle  Mosche),  paa  en  Høislette, 
omgiven  af  Strømme  med  steile  Bredder,  og  omgav  sig  med 
Grave  og  Pallissader.    Florentinerne  nærmede  sig  i  en  Fjer- 

dingveis  Afstand  og  sendte  nogle  lette  Tropper  frem;  men 
Condotterieren,  som  frygtede  et  Corps  Fodfolk,  som  man 
havde  sendt  op  i  Bjergene  for  at  omgaae  ham,  vovede  ikke 
at  modtage  Kampen.  Han  afbrændte  sin  Leir  om  Natten  og 
trak  sig  i  al  Hast  tilbage  til  Kvindehøien  (colle  alle  Donne) 
paa  Lucca's  Territorium.  Compagniet  adspredte  sig  skam- 
fuldt, og  dets  Førere,  Lando  og  Baumgarten,  toge  Tjeneste 
hos  Marquien  af  Montferrat,  der  førte  Krig  med  Herren  af 
Milano.  Nogen  Tid  efter  forraadte  Lando  denne  nye  Herre, 
gik  over  til  hans  Fjende,  fik  Baumgarten  til  at  følge  sig, 
trængte  for  Giannino  ind  i  Frankrig  og  bragte  med  sine 
Bander  Paven  til  at  skjælve  i  Avignon,  medens  Albornoz 
endte  Erobringen  af  Romagno. 

Giannino  blev  bestandig  mod  sin  Villie  holdt  tilbage  i 
Bologna.  Han  manglede  Penge  og  kunde  ikke  betale  sine 
tydske  Soldater;  disse  bleve  da  nødte  til  at  sælge  deres  Heste 
for  at  leve.  Endelig  slap  han  hemmeligt  bort  og  ankom  til 
Siena  den  6te  August  1359  efter  sexten  Maaneders  Fra- 
værelse, ene  ledsaget  af  Andrea  fra  Perugia  og  to  tydske 
Vaabendragere.  Han  forblev  her  rolig  nogen  Tid,  indtil  atter 
den  almindelige  Opmærksomhed  henvendtes  paa  ham.  Der 
skulde  vælges  til  Haadet,  og  Giannino  di  Guccio  Baglioni's 
Navn  kom  med  paa  Listen.  Men  Raadet  erklærede,  at  den 
Borger  i  Siena,  som  var  kjendt  under  dette  Navn,  ikke  var 
nogen  Anden  end  den  franske  Kong  Ludvigs  Søn;  alle  de 
bekjendte  Papirer  bleve  fremdragne  og  offentligt  oplæste,  og 
hans  Valg  blev  kasseret.  Nogen  Tid  efter  kom  Storsene- 
schalen  af  Neapel  til  Siena;  ogsaa  han  førte  Forhandling  med 
Giannino  og  raadede  ham  til  et  drage  til  Paven.  Han  fulgte 
Raadet,  forlod  Siena  i  Begyndelsen  af  Aaret  1360  og  ankom 
den  21de  April  til  Avignon,  forklædt  som  Pilegrim.  For  at 
faae  Adgang  til  Pave  Innocents  med  noget  Haab  om  et  hel- 
digt Udfald  maatte  han  imidlertid  først  henvende  sig  til 
Cardinalen  af  Firenze,'  den  første  Skriftefader;  men  denne 
boede  i  den  franske  By  Villeneuve,  og  det  var  nødvendigt  at 

iagttage  stor  Forsigtighed  for  at  komme  til  ham.  Giannino 
forlod  da,  forklædt  som  Pilegrim,  tilfods  Avignon  og  gik  over 
Rhonebroen  til  Slottet,  hvor  Cardinalen  residerede.  Han  lod 
sig  anmelde  som  en  Reisende,  der  valfartede  til  St.  Jacob  de 
Compostella  og  havde  en  vigtig  Meddelelse  at  gjøre.  Indført 
hos  Cardinalen  fortalte  han  denne  sin  Historie  og  meddeelte 
ham  alle  de  bekjendte  Oplysninger;  Cardinalen  lovede  paa 
det  Bedste  at  tale  hans  Sag  hos  Paven  og  holdt  ogsaa  Ord; 
men  da  denne  hørte,  at  der  atter  var  Tale  om  denne  Kjøb- 
mand  fra  Siena,  som  Cola  di  Rienzi,  Raadet  i  Siena  og 
Kongen  af  Ungarn  alt  havde  tilskrevet  ham  om,  svarede  han, 
at  han  først  maatte  raadføre  sig  med  Cardinalerne.  Udfaldet 
af  denne  Raadslagning  var  ikke  gunstigt;  efter  otte  Dages 
Forløb  kom  der  Meddelelse  om,  at  Paven  ikke  kunde  blande 
sig  i  denne  Sag,  og  Papirerne  bleve  sendte  tilbage.  Giannino 
tabte  dog  endnu  ikke  Modet;  han  søgte  at  paavirke  baade 
Cardinalerne  og  andre  mægtige  Herrer,  for  at  de  skulde  skaffe 
ham  Audients  hos  Paven,  men  denne  vedblev  stadig  at  negte 
dette.  I  al  Hemmelighed  modtog  han  ogsaa  mange  Opmun- 
tringer til  ikke  at  opgive  Sagen,  og  da  de  sørgelige  Begiven- 
heder under  Dauphinen  Carls  Regentskab,  medens  hans  Fader 
Johan  var  Fange,  havde  vakt  stærk  Bevægelse  blandt  Be- 
folkningerne i  Syden,  lovede  en  stor  Deel  Herrer  og  Byer 
ham  deres  Understøttelse,  saasnart  han  blot  havde  det  mindste 
Held  i  sit  Foretagende.  Greven  af  Foix  lod  ham  sige,  at 
han  kun  ventede  dette  -Oieblik  for  at  erklære  sig. 

Men  Giannino  maatte  have  Soldater,  og  Tidernes  Ugunst 
forskaffede  ham  da  ogsaa  disse.  Kongen  af  Frankrig  var 
utaalmodig  efter  at  faae  sin  Frihed  for  enhver  Priis,  og  han 
sluttede  den  ulykkelige  Fred  i  Brétigny,  hvori  han  afstod  til 
Kongen  af  England  Alt  syd  for  Loire  med  Undtagelse  af 
Languedoc  og  en  lille  Deel  af  Guyenne,  et  egenkjærligt  og 
upolitisk  Offer,  hvorved  han  vakte  Misfornøielse  baade  hos  de 
høie  Herrer  og  Folket.  Derved  blev  ogsaa  en  stor  Hob 
Eventyrere  ledige,  og  blandt  dem  et  stort  Antal  Italienere, 

som  Giannino  nu  sagte  at  hverve  for  sin  Sag.  En  af  deres 
Farere,  Florentineren  Nicolas  Baglietti,  gik  ind  derpaa  og 
lovede  at  faae  mange  af  de  andre  Høvdinger  til  at  følge  sit 
Exempel.  Der  samledes  nu  en  Mængde  adspredte  Soldater, 
Sendebud  udgik  overalt,  og  snart  var  en  mægtig  Hær  bragt 
paa  Benene  til  Frankrigs  Erobring.  Der  var  især  mange 
Englændere,  og  Commandoen  blev  overgivet  til  Hertugen  af 
Lancasters  Svoger,  André  de  Beaumont,  et  ungt  Menneske 
paa  tyve  Aar,  hvis  Fodsel  alene  forskaffede  ham  denne  Ære, 
medens  hans  Lieutenant,  Jean  de  Vernai,  egentlig  forte  Hæ- 
ren. Denne  var  en  dristig  Mand,  som  rykkede  frem  mod 
Rhonen  for  at  bemægtige  sig  Lyon.  Men  han  vilde  dog 
først  personligt  forhandle  med  Giannino  og  begav  sig  derfor 
den  26de  November  1360  til  Avignon.  De  bleve  snart  enige, 
og  Vernai  vendte  tilbage  til  Hæren. 

Giannino  ansaae  det  nu  for  raadeligt  at  undersøge,  hvor- 
ledes Stemningen  var  i  Provence.  I  al  Hemmelighed  drog 
han  til  Orange  og  den  lille  By  Saint-Remi,  hvor  han  ogsaa 
begge  Steder  fandt  Venner.  Han  vendte  derpaa  tilbage  til 
Avignon,  hvor  han  traf  Daniello,  som  han  ikke  havde  seet 
siden  Reisen  til  Ungarn,  og  som  han  havde  tilskrevet  om  at 
indfinde  sig  med  Penge,  Ædelstene,  Perler  og  Klenodier. 
Giannino  sendte  ham  nu  paany  til  Venedig  og  Milano  for  at 
kjøbe  Faner,  Bannere,  Skjold  og  Skjoldmærke  og  alle  de  Pry- 
delser, der  sømme  sig  for  en  Konge.  Daniello  udførte  dette 
Hverv  i  al  Hast  og  kom  snart  igjen  tilbage  til  Avignon  med 
prægtige  Vaaben,  et  kostbart  Kaardegehæng,  en  kostelig,  med 
Stene  og  Perler  besat  Kaarde,  en  herlig  Liliekrone,  for  10,000 
Guldgylden  Perler  og  ædle  Stene  til  at  pryde  den  med,  baade 
Rubiner,  Smaragder,  Diamanter  og  Safirer,  mange  Perler  og 
rige  Silkedragter,  Kyradser,  Hjelme,  pragtfulde  Sadler  og 
Tømmer.  Derpaa  befalede  Giannino  ham  at  drage  med  til 
Provence  og  saa  reise  til  Siena,  hvor  Prætendentens  Hustru 
skulde  gjøre  alle  de  Prydelser  færdige,  som  han  behøvede,  og 

derpaa   komme  til  ham  i  Frankrig  med  Børnene,    naar  det 
rette  Tidspunkt  var  kommet. 

Blandt  flere  Personer,  som  imidlertid  kom  til  Avignon 
og  ivrigt  syntes  at  antage  sig  Giannino's  Sag,  var  der  ogsaa 
en  Italiener,  Perone  fra  Cornova.  Han  havde  hændelsesviis 
hørt  Tale  om  hans  Planer,  var  kommen  til  Giannino,  havde 
kastet  sig  påa  Knæ  for  ham  og  lovet  under  Eds  Tilbud  al- 
drig at  forlade  ham.  Giannino  skjænkede  ham  hurtigt  sin 
Fortrolighed  og  gav  ham  en  Mængde  hemmelige  Sendelser 
til  flere  vigtige  Personer,  navnlig  i  Paris,  hvor  Perone  tid- 
ligere havde  ført  en  betydelig  Handel  med  kostbare  Tøier. 
Da  Sagen  imidlertid  ikke  havde  den  Fremgang,  han  ventede, 
faldt  det  ham  ind,  at  et  Forræderi  maaskee  kunde  være  mere 
fordeelagtigt ,  og  da  to  af  hans  Kones  Brødre  vare  i  Cardi- 
nalen  af  Périgords  Tjeneste,  drog  han  hen  til  dem  og  betroede 
dem  alle  Giannino's  Planer.  Han  fik  nu  Adgang  til  Cardi- 
nalen;  denne  lovede  ham  en  stor  Pengesum,  naar  han  vilde 
forraade  Giannino  og  hjælpe  til  at  tage  ham  tilfange.  Dog 
dette  var  ikke  saa  let,  og  man  tænkte  da  paa  at  forgive  ham. 
Men  Giannino  var  bleven  urolig  over  Perone's  pludselige  Af- 
reise,  forlod  da  atter  hemmeligt  Avignon  og  kom  til  Slottet 
Salon,  som  da  tilhørte  Kaimond  de  Montauban  og  blev  be- 
boet af  en  ældre,  ugift  Dame  Victoria,  almindelig  kaldet  Thora. 
Hun  stod  i  stort  Ry  hos  den  provengalske  Adel  for  Viisdom 
og  Dyd,  havde  været  Hofdame  hos  Dronningen  af  Neapel, 
men  hørte  egentlig  hjemme  i  Siena  og  var  i  Slægt  med 
Familien  Baglioni.  Denne  Dame  tog  Giannino  under  sin 
Beskyttelse;  han  haabede  da,  at  Provenyalerne  vilde  lade  de 
tydske  Tropper,  han  havde  efterladt  i  Bologna,  passere  gj en- 
nem  deres  Land,  og  smigrede"  sig  med,  at  Synet  af  denne 
stærke  Hærmagt  vilde  faae  dem  til  at  erklære  sig  aabent  for 
ham.  Disse  tørstede  forøvrigt  efter  Hævn  over  Dauphin. 
Denne  var  nemlig  kommen  til  Provence  paa  Herrerne  af 
Baux's  Opfordring,  da  de  havde  gjort  Opstand  mod  Kongen 
af  Neapel;   han  havde  anstillet  sig,  som  om  han  vilde  mod- 

tage  Kronen  af  Aries,  der  blev  ham  tilbudt,  og  i  de  to  Aar, 
han  opholdt  sig  der,  havde  han  hærget  Provence  med  Ild  og 
Sværd.  Giannino  forblev  otte  Dage  i  Salon  og  udsendte 
atter  sine  Sendebud,  derpaa  reiste  han  med  Thora  til  Aix, 
hvor  han  ankom  i  December  Maaned,  næsten  samme  øieblik, 
som  Krigen  begyndte. 

Den  25de  December  1360  ankom  fire  Tusinde  Ryttere 
udenfor  Byen  Pont-Saint-Esprit,  anførte  af  Jean  de  Vernai, 
som  nu  skulde  slaae  det  første  Slag  for  Giannino.  Det  var 
en  ubetydelig  By,  men  dens  Beliggenhed  ved  Rhonen  imellem 
Lyon  og  Avignon  gav  den  Vigtighed,  og  det  var  et  almin- 
deligt Rygte,  at  der  var  skjult  store  Skatte  i  dens  Borg. 
Den  forsvaredes  af  Senechalen  af  Beaucaire,  der  kun  havde 
faa  Tropper,  men  dog  gjorde  kraftig  Modstand.  Imidlertid 
fik  Beleirerne  Forstærkning,  og  da  Senechalen  under  Stormen 
havde  det  Uheld  at  falde  ned  af  et  Stillads  og  brække  Benet, 
blev  han  tagen  tilfange  og  Byen  indtaget.  Den  led  nu  al 
den  Nød,  som  følger  med  en  stormet  By:  Mændene  bleve 
nedhuggede,  Qvinderne  skjændede  og  Husene  plyndrede.  Nu 
deelte  Partigængerne  sig  i  flere  Corpser,  en  Deel  gik  over 
Rhonen  mod  Lyon,  en  anden  mod  Avignon,  hvis  Tilførsel 
den  afskar;  overalt  langs  Floden  streifede  de  om  og  udbredte 
ødelæggelse  og  Nød. 

Men  der  var  ikke  meget  Haab  for  en  Sag,  til  hvis 
Fremme  man  anvendte  saadanne  Krigsmænd.  Ingen  af  de 
Herrer,  som  Giannino  havde  stolet  paa,  vilde  gjøre  fælles 
Sag  med  disse  Eventyrere.  Der  blev  taget  de  alvorligste 
Forholdsregler,  og  Paven,  som  frygtede  det  Værste  for  Avig- 
non, skrev  til  alle  Christenhedens  Fyrster  og  besvoer  dem  at 
skynde  sig,  for  at  ikke  ved  Avignons  Indtagelse  Frankrig  og 
alle  de  nærliggende  Lande  skulde  komme  i  Fare.  Han  op- 
fordrede den  ham  hengivne  Cardinal  Rinaldo  Orsini  til  med 
List  og  Magt  at  søge  at  faae  Giannino  i  sin  Magt,  da  det 
var  det  eneste  rette  Middel  til  at  bringe  Forvirring  i  Fjen- 
dens Planer. 

Dette  var  nu  en  ikke  saa  vanskelig  Opgave;  Giannino 
betroede  sig  jo  strax  til  Enhver,  som  henvendte  sig  til  ham. 
Han  var  kommen  til  Aix  og  ventede  forgjæves  paa  den  ham 
lovede  Tilslutning;  da  indfandt  sig  den  6te  Januar  en  Ud- 
sending fra  Senechalen  af  Provence,  Fogden  Jean  de  Caraman, 
hos  ham  og  raadede  ham  til  ikke  at  stole  altfor  blindt  paa 
de  hjøie  Herrer,  men  hellere  foreløbigt  skjule  sig.  Giannino 
lod  sig  da  føre  ind  i  Taarnet  i  Aix  for  ikke  at  være  udsat 
for  altfor  mange  Besøg.  Fra  flere  Sider  kom  der  ligeledes 
Advarsler,  for  at  man  ikke  skulde  føre  ham  bag  Lyset  og 
gjøre  ham  til  Fange  i  Frankrig. 

Byen  Aix's  øverste  Myndigheder  begave  sig  til  ham  i 
Taarnet,  erklærede  ham,  at  de  havde  hørt,  han  var  en  Konge- 
søn, og  at  Frankrigs  Krone  tilhørte  ham ;  de  vilde  af  ham 
selv  have  Sandheden  bekræftet,  de  skulde  da  virke  for,  at 
man  ikke  holdt  ham  fangen,  men  viste  ham  al  kongelig 
Hæder.  Giannino's  veltalende  Ord  overbeviste  dem,  og  de 
tilsagde  ham  deres  Hjælp,  gik  til  Senechalen  og  opfordrede 
ham  til  at  lade  Giannino  komme  ud  af  Taarnet.  Men  Sene- 
chalen svarede,  at  han  først  maatte  underrette  Kongen  derom, 
og  at  han  kun  vilde  gjøre,  hvad  der  blev  ham  befalet  fra 
høieste  Sted.  Afsendingene  forlangte  da,  at  Giannino  skulde 
betroes  til  deres  Bevogtning,  indtil  det  kongelige  Svar  kom, 
og  erklærede,  at  de  vilde  behandle  ham  med  alle  de  Æres- 
beviisninger,  der  tilkom  hans  Eang;  men  Senechalen  afslog 
ogsaa  det,  og  de  maatte  nøies  med  hans  Løfte  om  at  be- 
handle Fangen  godt. 

Da  Thora  fik  dette  at  vide,  opfordrede  hun  indstændigt 
Borgerne  i  Aix  til  atter  at  gjøre  Skridt  hos  Senechalen; 
men  det  havde  ikke  noget  heldigere  Udfald.  Da  var  der 
Nogen,  som  raadede  Giannino  til  at  betroe  Senechalen  sine 
Papirer,  men  det  var  en  Snare,  som  han  lod  sig  fange  i; 
thi  saasnart  Senechalen  havde  faaet  dem,  vilde  han  ikke  give 
dem  tilbage,  og  da  han  den  16de  Januar  var  nødsaget  til 
at  forlade  Aix  for  at  tilføre  Paven  i  Avignon  Forstærkning, 

gav  han  sine  Folk  udtrykkelig  Befaling  til  at  behandle  Fan- 
gen med  største  Strenghed.  Man  kastede  da  Giannino  i  et 
Fangehul,  sluttede  ham  i  Jern  og  Boiler  og  fratog  ham  Alt, 
hvad  han  havde  hos  sig.  Hele  Eovet  beløb  sig  til  en  Værdi 
af  15,000  Gylden. 

.  Medens  dette  foregik,  sogte  Paven  at  paavirke  Parti- 
gængerne med  hele  sit  Ords  Magt.  Da  dette  ikke  nyttede, 
men  de  tværtimod  vedbleve  at  hærge  Omegnen  ved  Avignon, 
lod  han  prædike  Korstog  imod  dem  og  lovede  Alle  dem,  som 
vilde  kæmpe  for  den  gode  Sag,  den  samme  Aflad,  som  var 
tilstaaet  Korsfarerne  mod  det  hellige  Land.  Der  udgik  pave- 
lige Skrivelser  til  Konger  og  Dronninger,  Fyrster,  Byer  og 
alle  Christenhedens  Folkefærd;  men  Partigængerne  trængte 
mere  og  mere  ind  paa  ham.  Der  kom  vel  Hjælp  fra  mange 
Sider,  men  de  vilde  Skarers  ødelæggelser  udstrakte  sig  be- 
standig videre,  og  Jean  de  Vernai,  som  bestandig  stod  i 
Pont-Saint-Esprit,  beredte  sig  til  at  udrive  Giannino  af  hans 
Fjenders  Hænder,  da  han  selv  faldt  i  en  Snare,  som  Paven 
havde  stillet  ham.  Det  er  ganske  eiendommeligt  at  see, 
hvorledes  den  Slags  Krigslist  lykkedes  dengang.  Nogle  Sol- 
dater forlode  en  Dag  Avignon  og  fremstillede  sig  udenfor 
Pont-Saint-EsprifsMure;  de  sagde,  at  Paven  havde  behandlet 
dem  grusomt,  udjaget  dem  af  sin  Tjeneste  og  ved  en  Her- 
old hjøitideligt  banlyst  dem  fra  Avignon;  de  kom  nu  for  at 
bede  om  et  Tilflugtsted.  Man  modtog  dem  godt,  men  nogen 
Tid  efter,  da  Jean  de  Vernai  en  Dag  var  ude  for  at  under- 
søge Byens  Mure  og  Grave,  blev  han  pludselig  omringet  af 
disse  Soldater,  som  havde  lagt  sig  i  Baghold;  han  blev  saaret, 
taget  tilfange  efter  en  tapper  Modstand,  ført  til  Avignon, 
derfra  til  Nim  es  for  at  overgives  til  Kongens  Folk  og  døm- 
mes. Nogle  Dage  efter  blev  han  i  al  Hemmelighed  forgivet. 
Partigængernes  Førere  sendte  nu  Brev  til  Paven  med 
Forsikkring  om,  at  det  ikke  var  mod  den  pavelige  Stol,  de 
førte  Vaaben,  men  kun  for  at  indsætte  Kong  Giannino  i 
hans  Rettigheder;  det  var  derfor,  de  havde  besat  Pont-Saint- 

Espiit.  De  skreve  nu  ogsaa  til  Senechalen  af  Provence  og 
fordrede  Giannino's  Udlevering  samt  Tilbagegiveise  af  det, 
der  var  frarøvet  ham;  i  modsat  Fald  vilde  de  hærge  Sene- 
chalatet  med  Ild  og  Sværd.  Men  denne  Trusel  havde  den 
modsatte  Virkning;  deres  Sendebud  blev  kastet  i  Fængsel, 
Giannino  blev  behandlet  med  endnu  større  Strenghed,  man 
anholdt  alle  de  Folk,  som  kom  til  Aix  for  at  søge  Under- 
retning om  ham,  og  opsnappede  alle  Breve,  som  vare  adres- 
serede til  ham.  Da  der  nu  ogsaa  fra  alle  Sider  samlede  sig 
store  Hærskarer  for  at  bekæmpe  de  vilde  Bander,  opgave 
disse  endelig  Besættelsen  af  Pont-Saint-Esprit;  Paven  gav 
dem  da  Absolutton  for  deres  Synder  og  udbetalte  dem  60,000 
Guldgylden.  Vel  var  der  endnu  en  Skare,  som  rykkede  frem 
mod  Lyon,  men  mod  den  samlede  sig  store  Troppeafdelinger. 
Den  kastede  sig  ind  i  Slottet  Brignais  og  ventede  her  de 
Franske.  Connetablen  af  Bourbon  førte  disse  og  sendte  Spei- 
dere  ud  for  at  iagttage  Fjenden.  Man  lod  disse  nærme  sig 
uden  at  forurolige  dem,  og  de  bragte  da  Connetablen  den 
Efterretning,  at  der  kun  var  ganske  faa  Folk,  som  endog 
vare  slet  væbnede.  Han  lod  da  overalt  plante  sine  Bannere 
og  Standarter,  bragte  sine  Tropper  i  Slagorden,  og  Fortroppen 
rykkede  frem,  femten  Hundrede  Mand  stærk.  Kask  klattrede 
de  op  ad  en  Høi  uden  at  møde  nogen  Hindring  eller  opdage 
Fjenden,  som  havde  skjult  sig  paa  den  modsatte  Side;  men 
pludselig,  da  de  vare  komne  midt  op  paa  Skraaningen,  bleve 
de  angrebne  af  Partigængerne,  som  lode  en  Hagl  af  Steen 
styrte  ned  over  dem,  der  knuste  deres  Hjelme  og  Rustninger 
og  dræbte  et  stort  Antal  Folk.  Connetablen  ilede  til  Hjælp 
med  de  bedste  af  sine  Mænd;  forgjæves  raadede  Fortroppens 
Fører  til  ikke  at  fortsætte  Kampen  i  denne  Stilling,  men  at 
søge  at  faae  Fjenden  til  at  forlade  Høien;  man  vilde  ikke 
vige,  og  bestandig  haglede  Stenene  ned.  Da  Partigængerne 
saae,  at  Franskmændene  begyndte  at  blive  trætte,  lode  de 
friske  Tropper  rykke  frem  bag  om  Høien,  som  fuldendte 
Seiren.      Stort  var  Mandefaldet,   mange  af  Franskmændene 

bleve  tagne  tilfange;  Connetablen  og  hans  Søn  bleve  haardt 
saarede  bragte  til  Lyon,  hvor  de  døde  nogle  Dage  efter.  De 
bleve  bisatte  i  Dominicaner-Kirken,  og  tilhøire  for  Alteret 
læser  man  endnu  paa  deres  Gravmæle,  at  Slaget  ved  Brignais 
stod  Onsdagen  før  Palmesøndag,  den  6te  April  1361. 

Sorgen  var  stor  i  hele  Syden.  De  vilde  Bander  spredtes 
ad  og  plyndrede  og  hærgede  overalt.  Pavehoffet  skjælvede. 
Marquien  af  Montferrat  blev  kaldet  til  Avignon,  men  han 
vidste  ikke  andet  Eaad  end  atter  at  tilbyde  dem  60,000 
Gylden  og  Syndsforladelse;  desuden  foreslog  han  dem  for 
hans  Kegning  at  lade  sig  hverve  til  at  tage  Deel  med  i 
Kampen  mod  Mailand.  De  modtoge  Tilbudet,  plyndrede  paa 
forrædersk  Maade  Provence  paa  Veien  og  rykkede  den  2den 
Mai  ind  i  Piemont,-  hvor  de  vare  Marquien  til  stor  Gavn; 
men  næppe  var  Toget  endt,  før  de  atter  vendte  tilbage  over 
Bjergene  til  Frankrig. 

Imidlertid  var  der  udbrudt  en  Pest  i  Syden,  og  denne 
Ulykke  gav  Giannino's  Forhaabninger  Naadestødet.  Den 
varede  denne  Gang  syv  Maaneder  og  bortrev  især  mange 
anseete  Mænd  i  Byerne.  I  Avignon  rasede  Sygdommen  i 
fire  Maaneder,  17,000  Mennesker  omkom,  deriblandt  ni  Car- 
dinaler,  henved  hundrede  Bisper  og  mangfoldige  af  Giannino's 
Slægt  og  Venner.  Pesten  medførte  rigtignok  en  Forandring 
i  Fangens  Stilling,  dog  uden  at  forbedre  den.  Senechalen 
flygtede  for  denne  Landets  Svøbe,  begav  sig  med  hele  sin 
Familie  til  Marseille,  hvorfra  han  gjorde  Regning  paa  at 
komme  over  til  Neapel,  og  han  førte  hemmeligt  sin  Fange 
med  under  hans  sienske  Navn,  Giannino  di  Guccio  Baglioni. 
Da  han  kom  til  Marseille,  overgav  han  ham  i  Fogden  Jean 
de  Caraman's  Hænder.  Denne  lod  ham  sætte  i  et  Kammar 
paa  Raadhuset  og  gav  ham  en  Neapolitaner,  Antonio,  til  Fange- 
vogter. Nogle  Uger  efter  erfarede  man,  at  de  spanske  Skarer, 
som  Kongen  af  Arragonien  havde  sendt  Paven  tilhjælp,  og 
som  vare  komne  for  sildig,  havde  kastet  sig  over  Provence 
og  beleirede  Aix.     Giannino  fik  samtidig  af  Antonio  at  vide, 

at  han  skulde  bringes  til  Beaucaire  for  at  udleveres  til  Kon- 
gen af  Frankrigs  Hærfører.  Forfærdet  over  denne  Tidende 
lovede  han  sin  Vogter  500  Gylden,  naar  han  vilde  hjælpe 
ham  til  at  undflye  og  ledsage  ham  paa  Flugten.  An- 
tonio gav  ham  sit  Ord,  og  midt  om  Natten  den  13de  Sep- 
tember gjorde  Giannino  en  Eebstige  af  et  Tæppe  og  sin 
Lærreds  Kjortel  og  hissede  sig  ned.  Men  Antonio  var  der 
ikke,  som  han  havde  lovet;  han  ventede  til  hen  mod  Mor- 
genstunden, men  forgjæves;  Giannino  iilte  da  til  Stranden, 
men  ingen  Baadfører  vilde  sætte  ham  over;  man  havde  for- 
budt dem  at  føre  Nogen  over  uden  utrykkelig  Tilladelse. 
Giannino  vanker  om  ved  Stranden  ene  og  forladt  og  finder 
endelig  Ly  i  en  Kirke.  Da  Dagen  brød  frem,  gik  han 
atter  til  Stranden,  men  han  havde  ikke  bedre  Held;  da  tog 
han  sin  Tilflugt  til  et  usselt  Herberg,  hvor  en  god  Kone 
modtog  ham  venligt.  Han  sagde  hende,  hvem  han  var,  og 
lovede  store  Belønninger,  hvis  hun  vilde  skjule  ham.  Imid- 
lertid var  det  blevet  kundbart  i  Marseille,  at  Fangen  var 
undsluppen,  og  Jean  de  Caraman  lader  ved  en  Herold  for- 
kynde, at  Giannino  er  en  Usling,  som  har  gjort  sig  skyldig 
i  Majestætsforbrydelse,  at  han  har  opægget  de  spanske  Sol- 
dater til  at  hærge  Provence,  og  at  han  er  bleven  holdt  fan- 
gen i  Marseille  derfor,  men  at  han  var  undsluppen  nu  i  det 
-Øieblik,  da  han  skulde  sendes  til  Neapel.  Han  opfordrer 
Alle  til  at  gribe  ham  og  udlover  halvtreds  Gylden  til 
den,  som  angiver  ham.  Den  fattige  Qvinde  i  Herber- 
get lod  sig  dog  hverken  lokke  af  Trusler  eller  Guld ;  hun  for- 
doblede sin  Forsigtighed  og  skjulte  ham  i  en  Kjælder.  Men 
en  Skomager,  som  havde  sin  Gang  i  Herberget,  havde  op- 
daget Flygtningen.  For  at  fortjene  den  udlovede  Belønning 
angav  han  ham,  og  Giannino  blev  ført  tilbage  til  Fængslet 
under  den  rasende  Mængdes  Skrig  og  Trusler.  Jean  de 
Caraman,  som  et  øieblik  havde  frygtet  for  at  see  sin  Fange 
undslippe,  begav  sig  strax  til  ham  og  behandlede  ham  med 
den  meest  oprørende  Eaahed.      Han  greb  den  Ulykkelige  i 

Skjæget,  rev  det  ud  med  Voldsomhed,  slog  ham  flere  Gange 
med  sin  Kaarde  og  gav  ham,  bestandig  hidsigere,  det  ene 
Slag  efter  det  andet  i  Hovedet  og  Ansigtet.  Marseillanerne, 
som  vare  Vidner  til  denne  vilde  Færd,  følte  sig  oprørte,  de 
knurrede  mod  Fogden,  som  feigt  misbrugte  sin  Magt,  og 
forestillede  ham,  at  Fangen  kun  skulde  døe,  hvis  han  havde 
fortjent  det,  ifølge  Dommernes  Kjendelse  og  for  Bødlens 
Haand.  Nogle  vovede  endog  at  yttre,  at  det  var  imod  al 
Eet,  at  man  havde  holdt  ham  i  Fængsel  i  saa  lang  Tid 
uden  at  dømme  ham.  Snart  efter  samledes  Kaadet,  og  der 
blev  Spørgsmaal  om  at  afsætte  Fogden.  Men  Jean  de  Cara- 
man's  Grusomhed  fordobledes  kun  herved;  han  lod  Giannino 
kaste  i  et  mørkt  Fangehul,  lod  lægge  hundrede  Pund  Jern 
om  hver  af  hans  Fødder  og  Lænker  om  Hænderne,  og  over 
tre  Maaneder  maatte  han  tilbringe  under  disse  frygtelige 
Pinsler,  der  næsten  ganske  hindrede  ham  i  hans  Lemmers 
Brug.  Dog,  det  var  ikke  nok  dermed.  Fangevogteren  bragte 
ham  ikke  Andet  end  ildesmagende,  fordærvet  Næring,  og  tre 
Gange  havde  han  endog  givet  ham  forgiftet  Mad,  som  hans 
stærke  Constitution  dog  modstod;  selv  Linned  fik  han  ikke,  saa 
at  han  var  fyldt  med  Utøi,  Bylder  og  Saar.  Imidlertid  maatte 
der  gives  en  saadan  Fremgangsmaade,  som  ikke  forblev  ube- 
kjendt,  et  Skin  af  Berettigelse.  Jean  de  Caraman  lod  sig  da 
tilskrive  et  Brev  fra  Avignon,  hvori  der  blev  berettet  mange 
onde  Ting  om  Giannino,  og  det  lod  han  offentligt  gjøre  be- 
kjendt;  han  beskyldte  ham  ogsaa  for  at  have  ladet  slaae 
falsk  Mønt,  og  han  lod  falske  Pengestykker,  som  han  selv 
havde  ladet  fabrikere,  circulere  blandt  Folket  til  Støtte  for 
sin  Paastand.  Et  nyt  Brev,  som  han  ligeledes  havde  ladet 
sig  tilskrive,  og  drukne  Matroser,  som  han  havde  kjøbt 
dertil,  bevidnede  Sandheden  af  Beskyldningen,  og  Marseil- 
lanerne forlangte  Giannino's  Død;  man  skulde  stille  ham  i 
Gabestokken,  lade  ham  stene  af  Børnene,  brændemærke  og 
brænde  paa  et  Baal.  Vanærende  Sange  løde  gjennem  Byen, 
hvori   den  Ulykkelige   udskjældtes   for  Qvinde  og  Skjøge  og 

kaldtes  Johanne,  Dronning  af  Frankrig;  Folkets  Kaseri  steg 
mere  og  mere.  Giannino  bar  dog  alle  disse  Pinsler  med  en 
Martyrs  Taalmodighed  og  kaldte  dem  kun  en  Straf  for  sine 
Synder  til  hans  Sjæls  Frelse.  I  Alt  dette  laa  der  imidlertid 
endnu  ikke  noget  egentligt  Beviis  for  Gianninos  Brøde ;  Jean 
de  Caraman  frygtede  for,  at  Sandheden  dog  skulde  komme  for 
Dagen,  og  han  besluttede  at  bringe  Giannino  til  selv  at  til- 
staae.  Midt  om  Natten  begav  han  sig  til  hans  Fangehul, 
med  to  Soldater  og  dragen  Kaarde,  for  at  skræmme  ham. 
Han  opfordrede  ham  til  at  bekjende  sin  Forbrydelse,  at  til- 
staae,  at  de  Segl,  han  havde  benyttet,  vare  falske,  og  at 
ingen  Vold  havde  tvunget  ham  til  at  tilstaae  Sandheden. 
Hvis  han  negtede  at  adlyde,  skulde  hans  Folk  hugge  Hænder 
og  Fødder  af  ham  og  kaste  ham  i  Havet.  Giannino  svarede, 
at  han  ikke  vilde  tilstaae  Noget,  som  var  usandt,  at  der 
levede  mange  Folk,  som  kunde  bevidne  hans  Udsagn;  men 
da  Caraman  nu  lukkede  hans  Mund  med  Haanden  og  atter 
truede  ham  med  Døden,  lod  han  sig  skræmme,  og  næste  Dag 
oplæste  Fogden  for  det  forsamlede  Eaad  en  Tilstaaelse,  han 
selv  havde  skrevet.  Dødsdommen  lød  nu  almindeligt;  men 
Giannino,  som  fra  sit  Fangehul  hørte  Alt,  hvad  der  foregik, 
skreg  høit,  at  det  Altsammen  var  Usandhed,  og  at  kun  Vold 
og  Trusler  havde  faaet  ham  til  at  tilstaae.  Nu  befalede  Fog- 
den, at  man  skulde  tage  al  Næring  fra  Fangen  og  gaae 
strengere  tilværks  imod  ham;  men  da  stode  nogle  af  Raadets 
Mænd  op  og  erklærede,  at  det  var  en  Skjændsel,  saadan  som  man 
var  faret  frem  mod  Fangen.  De  talte  saa  indtrængende,  at 
Stemningen  snart  slog  om,  og  man  fattede  den  Beslutning, 
at  han  skulde  føres  over  til  Neapel  for  at  dømmes  af  Kon- 
gen der.    Fogdens  Ord  bleve  ikke  mere  hørte. 

Mandagen  den  16de  Januar  1361  forlod  en  Gallei  Hav- 
nen for  at  føre  Giannino  til  Neapel.  Marseill anerne  havde 
ingen  ret  Tro  til  Senechalen,  de  havde  derfor  paalagt  Skip- 
peren at  behandle  ham  vel;  Giannino  blev  da  ogsaa  befriet 
fra  Lænkerne,    men   han  blev  kastet  ned  i  Skibsrummet  og 

fik  ikke  Andet  at  spise  end  skimlet  Brød  og  daarlig  sar- 
dinsk Ost  samt  doven  Viineddike  at  drikke.  Der  var  Ingen, 
der  ret  vovede  at  nærme  sig  til  denne  Menneskeskikkelse 
med  det  gustne,  dødningelignende  Ansigt,  uden  Linned,  klædt 
i  stinkende  Pjalter  og  fyldt  med  Utøi,  der  snart  havde  ud- 
bredt sig  over  hele  Galleien.  Efter  tre  Dages  Seilads  naaede 
de  Neapel,  og  om  Løverdagen  blev  Giannino  ført  frem  for 
Kongen.  Ludvig  af  Tarent  blev  rørt  af  Medlidenhed  ved 
Synet  af  ham  og  spurgte  ham  med  Blidhed,  hvad  der  havde 
bevæget  ham  til  at  føre  Hærværk  mod  Frankrig,  opægge  til 
Omvæltninger  der  og  søge  at  bemægtige  sig  Thronen.  Gian- 
nino fortalte  sin  Historie.  Kongen  syntes  at  lytte  til  For- 
tællingen med  Interesse,  men  da  han  ikke  nu  ønskede  at 
undersøge  Sandsynligheden  af  den,  indskrænkede  han  sig  til 
at  love  ham  en  mere  menneskelig  Behandling  for  Fremtiden 
og  overgav  ham  til  Citadellets  Vicepræfect,  som  strax  lod 
ham  give  linnede  Klæder,  en  Kappe,  uldne  Halvstøvler  og  en 
Hue.  Han  blev  nu  indsat  i  Fogderiets  Fængsel,  hvor  han 
vel  fik  Lænker  om  Benene  om  Aftenen,  men  dog  beholdt 
Hænder  og  Mund  frie;  men  først  over  en  Uge  efter  faldt  det 
Kongen  ind,  at  han  maatte  trænge  til  mange  Ting  i  sit  nye 
Fængsel;  han  lod  ham  da  give  en  Kappe,  to  Skjorter,  to  Par 
Halvstøvler  og  tre  Par  Sko.  Der  blev  opstillet  en  Seng  i 
hans  Kammer;  hans  Vogtere  fik  udtrykkeligt  Befaling  til  at 
give  ham  passende  Næringsmidler,  og  de  skulde  tillade  En- 
hver at  besøge  ham  for  at  mildne  Kjedsomheden  ved  hans 
nødvendige  Indespærring.  Der  kom  da  ogsaa  mange  Stor- 
mænd og  Adehge  for  at  besøge  ham  og  af  hans  egen  Mund 
høre  Fortællingen  om  hans  Hændelser.  Giannino's  Blidhed 
og  hans  rolige,  maadeholdne  Ord  vakte  Medfølelse  hos  Alle; 
Enhver  havde  Medlidenhed  med  ham  og  dadlede  Senechalen, 
fordi  han  havde  standset  ham  i  hans  Foretagende  og  ført 
ham  som  Fange  til  Neapel;  man  meente  endog,  at  Kongen 
hellere  burde  sætte  ham  i  Frihed  og  behandle  ham  med  al 

Ære.  Ogsaa  mange  Sienere  kom  til  ham  og  søgte  at  lindre 
hans  Lidelser.  En  af  dem,  en  simpel  Soldat,  Bartolomeo 
Baglioni,  altsaa  vel  egentlig  en  Slægtning  af  ham,  bragte 
ham  hver  Dag  baade  bedre  Næringsmidler  end  dem,  han  fik 
i  Fængslet,  og  tillige  varmere  Klædningsstykker,  og  han 
bad  ham  tage  tiltakke  dermed,  da  han  ikke  havde  Midler 
til  at  forskaffe  endnu  bedre.  Denne  Mildhed  og  Medlidenhed 
vakte  atter  Haab  hos  Giannino;  det  syntes  ham,  at  det  ikke 
maatte  være  umuligt  for  ham  at  gjenvinde  Friheden,  og  han 
skrev  da  flere  Breve  til  Kongen  desangaaende;  han  udviklede 
for  ham,  at  hverken  han,  hans  Slægt  eller  Venner  nogen- 
sinde havde  foretaget  Noget  mod  Hans  kongelige  Majestæt 
ei  heller  mod  Proven9alerne  og  bønfaldt  ham  om  at  have 
Medlidenhed  med  hans  usle  Kaar,  at  formaae  Senechalen  til 
at  give  ham  hans  Ædelstene,  hans  Penge,  hans  Papirer  og 
Alt  det  tilbage,  som  han  havde  frarøvet  ham.  Til  samme 
Tid  skrev  han  til  alle  de  høitstillede  Personer  ved  Hoffet, 
som  kunde  have  nogen  Indflydelse  paa  Fyrstens  Beslutning; 
men  Alt  var  tabt  for  Giannino.  Nu  bragte  han  ogsaa  i 
Erfaring,  at  han  ikke  mere  kunde  gjore  Regning  paa  Dani- 
ello.  Jøden,  som  var  bleven  i  Avignon  efter  Giannino's 
Afreise,  og  som  havde  seet  alle  sine  Forhaabninger  tilintet- 
gjøres  ved  at  høre  om  hans  Fangenskab  og  Jean  de  Vernai's 
Død,  havde  anseet  det  for  det  Klogeste  at  bringe  alle  de 
Eigdomme,  der  vare  betroede  ham»  i  en  Baad  og  søge  Til- 
flugt i  Venedig.  Det  var  heller  ikke  nogen  overflødig  For- 
sigtighed. Selv  førend  Jean  de  Vernai  var  bleven  tagen 
tilfange  i  Pont-Saint-Esprit,  havde  Cardinalen  af  Ostie's  Folk 
en  Dag  fra  et  Baghold  røvet  4,000  Guldgylden  fra  ham 
samt  fire  prægtige  Heste  og  flere  Gjenstande  af  stor  Værdi, 
som  Giannino  havde  bestemt  for  sine  Slægtninge.  Daniello 
seilede  ned  ad  Rhonen  og  var  alt  lykkeligt  kommen  Aries 
paa  en  Miilsvei  nær,  da  han  pludselig  blev  angreben  af 
Pavens  Krigsøverste,  som  forfulgte  ham.     Han  havde  værget 

sig  tappert  og  dræbt  to  Soldater  med  egen  Haand;  men 
selv  dødeligt  saaret,  blev  han  ført  fangen  tilbage  til  Avignon 
og  kastet  i  Fængsel,  hvor  han  døde  nogle  Dage  efter.  Alle, 
saavel  hans  egne  som  Giannino's,  Rigdomme,  hans  Papirer 
og  øvrige  Gods  blev  taget. 

Giannino  overlevede  ham  kun  i  nogle  Maaneder  og 
døde  ubemærket  i  Løbet  af  det  samme  Aar,  1362.  Man 
kjender  ikke  ret  Noget  til  hans  Livs  sidste  -Øieblikke,  uden 
at  han  blev  ført  til  Slottet  Oeuf,  og  at  han  skrev  sine 
"Erindringer«  der.  Det  originale  Manuscript  er  ikke  blevet 
bevaret,  men  man  har  fundet  flere  Copier.  Advocat  Bar- 
tolomeo  de  Novara,  der  har  taget  den  første,  erklærer  ud- 
trykkeligt, at  han  har  havt  Originalen  i  Hænde,  at  Gian- 
nino har  ført  sine  « Erindringer«)  indtil  det  øieblik,  han 
ankom  til  Neapel,  og  at  hans  Slægtning,  Salomon  Picco- 
lomini, og  en  Slægtning  af  hans  Hustru,  Thomas  Agazzano, 
have  sluttet  dem. 

Saaledes  har  da  denne  mærkelige  Mands  Skjæbne  været, 
som  ikke  ret  kunde  gjøre  Fyldest  i  den  store  Rolle,  Om- 
stændighederne kaldte  ham  til  at  spille.  Havde  den  fred- 
sommelige og  sagtmodige  sienske  Borger  været  en  saa  dristig 
Eventyrer  som  nogle  af  dem,  der  en  kort  Stund  stillede  sig 
under  hans  Fane,  havde  det  maaskee  været  ude  med  Huset 
Valois's  Kongedømme.  Men  det  skulde  ikke  være  saaledes, 
og  Historien  kan  nu  kun  i  sine  korte  og  lidet  indholdsrige 
Actstykker  vise  os,  at  denne  Mands  Æt  udslettes  ukjendt 
og  usselt.  Giannino  havde  efterladt  sex  Sønner:  tre  med 
sin  første  Hustru,  Giovanna  Violi,  og  tre  med  den  anden, 
Necca  della  Gazzaia. 

Gigli  beretter  i  sine  »Sienske  Dagbøger  (Diario  Sanese)», 
at  han  i  Dominicaner-Klosterets  Register  i  Siena  har  fun- 
det omtalt,  med  Datum  den  6te  Januar  1427,  Gabriele  Bag- 
lionfs  Begravelse,  Gianninos  ældste  Søn,  udsprungen  utvivl- 
somt  af  Frankrigs   kongelige  Linie,    paa  hvis  Skulder  flere 

Personer  have  kunnet  see  et  hvidt  Kors  som  dannet  af  to 
Siølvtraade.  Registeret  betegner  ham  som  en  af  Alle  agtet 
og  elsket  Mand  og  angiver,  at  han  er  bleven  begravet 
mellem  Klosterets  to  Døre.  Denne  Gabriele's  Sen,  Daniele 
Baglioni,  blev  myrdet  paa  Slottet  Belfort,  1466,  af  en  af  sine 
Tjenere,  der  frarøvede  ham  Alt,  hvad  han  eiede;  Siena  op- 
reiste   ham  et  Gravminde.      Han  efterlod  en  Søn,    der  hed 

^^  Gabriele  ligesom  Bestefaderen. 

^P  Historieskriveren  Sigismundo  Tizio  fortæller  i  sin  « Siena's 
Historie*)  om  denne  Gabriele  Baglioni,  som  han  kalder  sin 
gode  Ven,  en  Mand  af  jævn  Begavelse,  fredelig  og  elskende 
Eensomhed,  baade  heftig  af  Gemyt  og  saa  atter  frygtsom,  at 
han  har  kjendt  ham  som  halvfjerdsindstyveaarig,  fattig  og 
arbeidende  paa  at  forsørge  sin  Familie.  Oldingen  talte  ofte 
om  Giannino's  ulykkelige  Skjæbne  og  det  skjæbnesvangre 
Sammenstød  af  Omstændigheder,  som  havde  gjort  hans 
sidste  Levedage  saa  sørgelige  og  bragt  Elendighed  og  For- 
glemmelse over  hans  Æt  istedet  for  at  skabe  den  en  lyk- 
kelig og  agtet  Tilværelse.  Han  beretter  ogsaa,  at  Mindet 
om  Baglioni'erne  bestandig  havde  bevaret  sig  i  Frankrig, 
og  at  der  ofte  blev  gjort  Spørgsmaal  om  Gianninos  Efter- 
ladte, men  til  noget  Videre  førte  det  aldrig.  De  senere  Krø- 
nikeskrivere tale  ikke  mere  om  dem,  og  med  Hensyn  til  det 
hvide  Kors  paa  Skulderen,  som  man  ofte  anmodede  Slægten 
om  at  vise,  men  uden  at  det  ret  omtales,  at  Nogen  har 
seet  det,  skriver  i  det  attende  Aarhundrede  den  skeptiske 
Gigli  i  sine  «Sienske  Dagbøger«  under  15de  November: 

«Man  finder  flere  Steder  i  Dominicanerklosterets  Sacri- 
stibog  omtalt,  at  hvergang  man  begravede  En  af  denne  Fa- 
milie, saae  man  et  hvidt  Kors  paa  den  høire  Skulder  til 
Tegn  paa  Nedstamning  i  lige  Linie  fra  Ludvig  den  Hellige. 
Jeg  mener  imidlertid,  at  dette  Tegn,  som  de  franske  Krø- 
nikeskrivere ingensinde  have  omtalt,  hvad  de  ikke  havde 
undladt,   hvis  det  virkelig  havde  existeret,    kun  er  en  reen 

Opdigtelse;  hvis  dette  Tegn  nogensinde  er  blevet  seet,  da  er 
det  blevet  anbragt  for  at  udbrede  den  Mening  blandt  Folket, 
at  de  kongelige  Prindser  af  fransk  Blod  og  især  af  den  hellige 
Konges  Æt,  som  to  Gange  tog  Korset  til  Krigen  i  det  hellige 
Land,  bare  dette  Mærke  ved  Fødselen«. 

J.  Magndssen. 


Oliver  Cromwell.*) 


I. 

Xlet  er  faldet  Efterverdenen  og  navnlig  da  Englænderne 
uendelig  vanskeligt  at  vise  Retfærdighed  mod  denne  Mand, 
hvem  Skjæbnen  og  ikke  den  formelle  juridiske  Ket  hævede 
til  en  saa  ophøiet  Eang  og  gav  en  Magt,  som  det  kun  er 
faldet  i  faa  Dødeliges  Lod,  og  som  dernæst  i  denne  Stilling 
skaffede  en  abnorm  Statsorden  Vælde,  Hæder  og  Magt.  Man 
har  heller  ikke  kunnet  vinde  Forkjærlighed  for  denne  Mand, 
der  ganske  vist  er  en  fuldkommen  Typus  paa  den  nationale, 
engelske  Daadkraft,  men  paa  den  anden  Side  ogsaa  synes 
at  være  en  fuldstændig  Legemliggjørelse  af  hele  det  puri- 
tanske Væsen  med  alle  dets  raae  og  uelskværdige  Sider.  Først 
i  vore  Dage  har  Historieforskeren  kunnet  beqvemme  sig  til 
Trin  for  Trin  at  følge  denne  mæ,gtige  Helt  i  hele  hans  aan- 
delige  Udvikling.  Det  bliver  ved  disse  Undersøgelser  mere 
og  mere  klart,  at  Cromwell  stadig  følte  sig  som  en  sand 
Guds  Stridsmand,  at  han  var  en  Handlingens  og  ikke  en 
Ordets  Mand;  den  almindelige  historiske  Opfattelse  er  nu 
villig  til  at  indrømme  denne  usædvanlige  Charakteer,  der 
spillede  en  saa  afgjørende  Rolle  i  sin  Tids  store  Verdens- 
begivenheder, en  særlig  fremragende  Plads. 

Der  flød  Waliserblod  i  Cromwellernes  som  i  Tudorernes 
Aarer.    Thomas  Cromwell,  Henrik  VHl's  protestantiske  Stor- 

*)  Kilde:  Dr.  Re  inhold  Paulli:  Åufsatze  zm- englischen  Geschichte. 
Historisk  Archiv.    1872.    II.  29 

seglbevarer,  denne  "Munkenes Hammer«,  maa  paa  en  Maade  an- 
sees  for  Familiens  Stamfader.  Han  var  bleven  hævet  til  Greve  af 
Essex,  men  faldt  igjen  som  et  Oifer  for  en  af  de  bratte  Om- 
skiftninger i  den  lunefulde  Herskers  Politik;  han  trak  dog 
ikke  sin  Slægtning  Sir  Eichard  Williams,  en  født  Wahser, 
med  i  sit  Fald.  Som  saa  mange  andre  Stamfædre  for  be- 
kj endte  Slægter  fra  hiin  Tidsalder  havde  ogsaa  Thomas  Crom- 
well beriget  sig  paa  den  katholske  Kirkes  Bekostning;  som 
Bytte  havde  han  vundet  sig  Abbedierne  Hinchinbrook  og 
Ramsay,  og  disse  Godser  gik  uformindskede  over  paa  Sir 
Richard  Williams,  der  nu  af  Taknemmehghed  mod  sin  Slægt- 
nings Minde  for  sig  og  sine  Efterkommere  antog  Navnet: 
Cromwell.  Om  han  paa  en  eller  anden  Maade  var  beslægtet 
med  de  Baroner  af  samme  Navn,  der  engang  i  det  fjortende 
Aarhundrede  vare  mægtige  i  Nottingham  og  Lincoln,  lader 
sig  nu  ikke  mere  afgjøre.  Slægten  Cromwell  svang  sig  imid- 
lertid op  til  Anseelse  ved  den  samme  Art  Begunstigelser, 
som  tilflød  Slægterne  Russell,  Seymour,  Cecil  og  Herbert; 
dens  Magt  var  fast  knyttet  til  Tidsalderens  reformatoriske 
Ideer.  Under  Elisabeths  berømmelige  Regjering  fæstede  Fa- 
milien altsaa  Rod  paa  sine  Godser  i  den  vandrige  østlige 
Deel  af  -Oen,  men  mindedes  dog  endnu  sin  Oprindelse  fra 
det  vestlige  Bjergland,  hvorfra  ogsaa  det  herskende  Dynasti 
stammede.  Sir  Henry,  Richards  Søn,  kaldet  den  gyldne  Rid- 
der, glimrede  blandt  sine  Standsfæller  ved  den  Pragt,  hvor- 
med han  førte  sit  Huus.  Han  havde  en  talrig  Mængde  Efter- 
kommere og  blev  fulgt  af  sin  Førstefødte,  Sir  Oliver,  hvem 
det  vel  lykkedes  at  holde  Familiens  Godser  sammen,  men 
som  dog  maatte  lide  under  Følgerne  af  Faderens  -Ødselhed 
og  derhos  skulde  forsørge  flere  Sødskende.  Familiens  engang 
saa  glimrende  Udsigter  begyndte  saaledes  allerede  at  svinde 
hen  ved  Begyndelsen  af  det  syttende  Aarhundrede,  og  den 
kunde  ikke  mere  holde  Trop  med  de  øvrige  Slægter  fra  Tu- 
dorernes  Tid. 

Sir  Henrys  anden  Søn,  Kobert,  kjøbte  sig  et  Huus  i  Byen 
Huntingdon;   han  bestyrede  derfra  det  tilhørende  Jordegods 
og  forsynede  sit  Tyende   med  01,    han  selv   havde  brygget. 
Han  var  formælet  med  EHsabeth  Steward,  der  kunde  føre  sit 
Stamtræ  tilbage  til  de  skotske  Konger;   hun  var  et  Barne- 
barn af  den  sidste  Prior  i  Klosteret  Ely,   der  var  gaaet  over 
til   den   protestantiske   Kirke ,     var   bleven   Domdechant   og 
havde  giftet  sig.      Hun  var  from,   huusholderisk  og  blev  en 
sand  Velsignelse   for   sin  Mand    og   sin  hele  Familie.    Hun 
havde   i   Alt  ti  Børn,    hvoraf  tre  Sønner;    den  25de  April 
1599   fik   hun    den   eneste    Søn,    som   overlevede  hende  og 
blev  opkaldt  efter  sin  Onkel,  Sir  Oliver.    Den  unge  Cromwell 
var  saaledes  kommen  til  Verden   i  den  store  Dronning  Eli- 
sabeths sidste  Dage;  men  da  han  kom  til  Skjelsaar  og  Alder 
havde  en  anden  Slægt  besteget  Thronen,    og  hans  egen  Mo- 
der var  endog  fjernt  ude  beslægtet  med  den.    Ingen  vil  vel 
driste  sig  til  at  benegte,  at  den  unge,  høitflyvende  Aand  un- 
der Indflydelsen  af  sin  Tids  Overtro    kan  have  troet  at  læse 
sin  tilkommende  Storhed  i  Stjernerne,  lige  saalidt  som  Nogen 
kan  documentere  det  Sagn,  der  senere  almindelig  blev  troet 
af  hans  Fjender  og  Misundere:     et  overnaturligt  Syn  havde 
engang  viist  sig  for  Ynglingens  ophidsede  Phantasi  og  spaaet 
ham  en  Høihed  uden  Lige. 

Det  er  en  Kjendsgjerning,  at  vi  omtrent  ikke  have  en 
eneste  Efterretning  fra  hans  Ungdomsaar.  Langt  senere  par- 
tiske og  ondskabsfulde  Opdigtelser  ville  stemple  den  ganske 
unge  Dreng  som  en  dæmonisk  Charakteer;  men  disse  For- 
tællinger forkastes  nu  med  Kette.  I  Foraaret  1603  holdt 
Jacob  I  langsomt  sit  Indtog  i  England  og  opholdt  sig  da 
som  Gjæst  hos  Onklen,  Sir  Oliver,  paa  Familiens  Stamme- 
sæde  Hinchinbrook ;  den  fireaarige  Dreng  var  muligviis  da 
tilstede,  ligesom  han  vel  ofte  senere  opholdt  sig  paa  det 
ved  Faderens  Hjem  nærliggende  Slot.  Han  gik  i  Skole  hos 
en  evangelisk  Geistlig,  Dr.  Beard;  af  sin  Moder  og  af  denne 
Mand  blev  han  tidlig  opdragen  i  strenge,  puritanske  Grund- 

29* 

sætninger,  der  dengang  begyndte  at  udbrede  sig  i  det  østlige 
England  selv  hos  den  lavere  Adel  eller  Gentryen.  At  Faderen 
regnede  sig  til  denne  Stand,  at  Cromwellerne  fra  Hunting- 
don lige  saalidt  have  været  Bryggere  af  Profession  som  den 
berømte  Jacob  van  Artevelde  fra  Gent,  derfor  kan  man  an- 
føre Oliver  Cromwells  egne  Ord  i  hans  Protectorats  første 
Parlament:  «Jeg  var  af  Fødsel  Gentleman  og  levede  hverken 
i  høi  Grad  fornem  eller  meget  ubekjendt«.  Det  var  imid- 
lertid af  Betydning,  at  han  tidlig  i  Livet  lærte  baade  at 
kjende  By  og  Land  med  deres  Modsætninger  og  forskjeliige 
Stemninger.  Hans  Stand  medførte  med  Nødvendighed,  at 
han  ligesom  Hampden  og  Blake  besøgte  Universitetet.  Ved 
Paasketid  1616  finder  man  hans  Navn  indført  i  Sidney- 
Sussex  Collegiet  i  Cambridge,  en  Stiftelse,  med  hvilken  netop 
de  ansete  Familier  i  Huntingdonshire  stode  i  Forbindelse. 
Den  gamle  CoUegiebygning  med  dens  smaae  Gaarde  og 
snevre  Rum  staaer  denDagidag  som  paa  hiinTid;  men  den 
har  ikke  bevaret  noget  Minde  om  Oliver  Cromwell,  undtagen 
hans  Indtegning  i  Matriklen  og  et  ypperligt  Portrait  af  Pro- 
tectoren,  der  kort  efter  Aaret  1660  paa  en  hemmelighedsfuld 
Maade  skal  være  kommet  i  Collegiets  Besiddelse.  Der  kunde 
i  Virkeligheden  heller  ikke  være  Meget  at  fortælle  om  denne 
Student,  som  allerede  i  Aaret  1617  maatte  forlade  Univer- 
sitetet paa  Grund  af  Faderens  Død.  At  han  ikke  har  draget 
særdeles  Nytte  af  sit  næppe  eetaarige  Studenterliv,  fremgaaer 
af  det  Latin,  som  han  senere  skrev  og  talte;  det  gik  ham, 
som  det  senere  er  gaaet  saa  mangen  anden  Englænder:  lian 
udvikledes  til  Livets  Skole  fuldt  saa  meget  ved  Omgang  med 
sine  Jævnaldrende  og  ved  kraftige  Legemsøvelser  som  ved 
Bøgerne.  I  en  Alder  af  næppe  18  Aar  blev  han  saaledes 
sin  Families  Hoved;  han  skulde  understøtte  en  Moder  og 
fem  for  det  Meste  endnu  uforsørgede  Søstre ;  derfor  kom  ban 
ikke  mere  til  at  optage  sine  academiske  Studier;  men  saa- 
snart   han    blot   nogenlunde    havde    ordnet   sin    Fædrenearv, 

synes  han  at  være  tagen  til  London  for  i  et  af  Juristcolle- 
gierne  at  forberede  sig  til  Advocatstanden. 

Her  skal  han  i  omtrent  tre  Aar  have  ført  et  vildt,  ud- 
svævende Levnet,  eller  rettere  han  skal  have  fortsat,  som 
han  havde  begyndt  i  Cambridge.  Saaledes  fortælles  det;  men 
er  det  virkelig  beviisligt?  I  Aaret  1663  udgav  James  Heath 
et  Smædeskrift  med  Titlen:  «Flagellum  eller  Usurpatorens 
Liv  og  Død»>;  i  dette  Skrift  vil  man  finde  alle  Kestaurations- 
periodens  Opfindelser  og  Løgne  optegnede,  men  netop  derfor 
kan  man  ikke  betragte  dette  Skrift  som  en  Kilde  til  Crom- 
wells  Levnetsbeskrivelse.  Heath  og  hans  Efterlignere  vilde 
stemple  hele  denne  Mands  Liv  som  ryggesløst,  og  derfor  vidste 
de  at  fortælle  saa  Meget  om  hans  Ungdomsliv.  Der  var  dog 
bevaret  enkelte  sikkre  Data  fra  denne  Tid  i  Cromwells  Liv, 
og  disse  Data  stode  i  Modstrid  med  deres  Fortællinger;  men 
dette  bekymrede  dem  kun  lidet;  deres  Formaal  var  blot  at 
tilfredsstille  deres  Hævntørst  mod  den  Mand,  som  havde  til- 
føiet  det  absolute  Kongedømme  et  saa  forfærdeligt  Nederlag. 
Det  er  f.  Ex.  saa  lidet  sandt,  at  Cromwell  satte  sin  Fædre- 
nearv over  Styr  og  udsatte  sine  Nærmeste  for  Kummer  og 
Nød,  at  han  tværtimod  11  Aar  senere  endnu  eiede  hele  sin 
Arv,  som  han  da  afhændede  med  Fordeel.  En  ung  Mand, 
som  skal  have  nydt  alle  Hovedstadens  laveste  Glæder  og  hen- 
givet sig  i  Overmaal  til  dens  Laster,  gaaer  dernæst  næppe 
hen  i  en  Alder  paa  kun  21  Aar  og  slutter  et  varigt,  lykkeligt 
Ægteskab;  men  det  gjorde  dog  Cromwell,  der  den  22de 
August  1620  blev  viet  til  Elisabeth  Bourchier,  som  var  en 
Datter  af  en  Ridder,  og  som  rimeligviis  allerede  dengang  hyl- 
dede strenge  religieuse  Anskuelser.  Den  Omstændighed,  at 
den  unge  Ægtemand  strax  overtager  Bestyrelsen  af  sit  Fæ- 
drenegods og  beholder  sin  Moder  og  sine  Søstre  hos  sig,  taler 
figeledes  til  Gunst  for  ham.  Alle  disse  Data  rime  saa- 
ledes ikke  det  fjerneste  med  hine  Bagvadskelser ,  som  for- 
øvrigt mangle  enhver  Begrundelse;  det  forholder  sig  derfor 
næppe    anderledes    med     disse   Fortællinger    end    med    de 

Historier  om  Udsvævelser,  man  ligeledes  bagefter  vidste  at 
fortælle  om  andre  af  det  samme  Parties  store  Mænd,  som 
John  Hampden  og  John  Pym. 

I  de  følgende  ti  Aar  foregik  der  en  betydningsfuld  For- 
andring i  Cromwells  sjælelige  Tilstand.  Man  kunde  derfor 
være  tilbøielig  til  heri  at  finde  et  indirecte  Beviis  paa  hine 
ugunstige  Fortællinger;  men  hvordan  forholder  det  sig  nu 
med  hiin  Forandring?  Det  Hele  vil  vistnok  kun  sige,  at 
han  som  Mand  tilegnede  sig  de  samme  alvorlige,  religieuse 
Anskuelser,  hans  Lærer  alt  havde  prædiket  for  ham  i  hans 
Drengeaar.  Som  saa  mange  andre  Geistlige  traadte  Dr.  Beard 
op  imod  Stuarternes  officielle  Kirke  og  samlede  den  puri- 
tanske Menighed  i  Huntingdon  om  sin  Person;  Cromwell 
afveg  fra  sin  Fædreneslægts  religieuse  Anskuelser  og  sluttede 
sig  med  sin  Moder  og  Hustru  nøie  til  den  puritanske  Ket- 
ning.  Der  fulgte  nu  for  ham  en  indre  Prøvelsestid  eller, 
som  man  i  Datidens  Sprog  kaldte  det,  en  Gjenfodelse.  Som 
saa  mange  Tusinder  af  hans  Samtidige  blev  han  efter  denne 
Prøvelse  en  afgjort,  ivrig  Puritaner.  Til  Maalestok  anlagde 
hine  Mænd  deres  Bibel,  og  naar  de  nu  fandt  en  heelt  anden 
Tilstand  i  Kirke  og  Stat  end  den,  de  sværmede  for,  gav  deres 
Smerte  sig  ofte  Luft  i  en  ydmyg  Sønderknuselse  og  Anger 
over  deres  eget  tidligere  Liv,  da  de  selv  kun  vare  denne 
Verdens  Børn.  Skriftens  Ord  var  bleven  Kjød  og  Blod  i 
denne  Tidsalders  Mænd;  i  dem  søgte  og  fandt  de  da  deres 
Trøst.  Disse  mørke,  grublende  Stemninger  beherskede  Crom- 
well i  flere  Aar;  men  heri  ligger  dog  endnu  intet  Beviis  for, 
at  han  havde  store  Ungdomssynder  at  angre;  hans  Omven- 
delse er  ingen  Følge  af  Udsvævelser.  Som  Beviis  citerer 
man  undertiden  et  Brev  fra  ham  til  en  Tante.  I  dette  Brev, 
der  er  skrevet  1638,  hedder  det;  «I  veed,  hvorledes  jeg  tid- 
ligere levede.  O,  jeg  levede  i  Mørket,  elskede  Mørket  og 
hadede  Lyset.  Jeg  var  en  Synder,  Syndernes  Hoved.  Det 
er  sandt;  jeg  hadede  Gudsfrygten,  dog  Gud  følte  Naade  med 
mig».    Saaledes  kan  den  Dag  idag  mangen  Pietist  eller  Dis- 

senter  skrive,  uden  at  han  nogensinde  har  været  letsindig; 
saaledes  talte  og  tænkte  dengang  det  halve  England,  og  det 
var  sandelig  ikke  den  sletteste  Halvdeel.  At  en  fyrig,  djærv, 
mægtig  Natur  som  Oliver  Cromwell  efter  en  lang  Sjælekamp 
hensynker  i  Hypochondri  og  en  livsfarlig  Sygdom,  bør  ikke 
vække  stor  Forundring  hos  os.  Cromwells  vigtigste  Histo- 
rieskriver, Thomas  Carlyle,  drager  en  Sammenligning  mellem 
ham  og  Samuel  Johnson;  endnu  nærmere  ligger  det  dog  at 
henvise  til  Martin  Luther.  En  saadan  Virkning  er  det  bedste 
Beviis  paa  den  dybe  Alvor,  hvormed  disse  Mænd  søgte  at 
klare  sig  de  store  Spørgsmaal,  der  vare  dem  saa  magtpaa- 
liggende. 

Cromwell  og  Puritanerne  traadte  efterhaanden  i  en  skar- 
pere og  skarpere  Modsætning  til  Regjeringen;  men  det  var 
overveiende  Eegjeringens  egen  Skyld.  Det  var  Kong  Carl 
selv,  der  ved  en  utaalelig  Forfølgelse  omskabte  Secten  til  et 
politisk  Oppositionsparti;  da  han  vilde  krænke  alle  Landets 
gamle  Institutioner,  reiste  han  mere  og  mere  en  kraftig  Mod- 
stand mod  sine  Bestræbelser.  Cromwell  traadte  offentlig  over 
i  Puritanernes  Parti,  da  hans  Fødeby  i  Aaret  1628  valgte 
ham  til  Medlem  af  Carls  tredie  Parlament.  Hans  Virksom- 
hed var  allerede  dengang  næppe  aldeles  ubemærket;  man  har 
bevaret  nogle  Brudstykker  af  en  Tale,  som  han  holdt  i  et 
Udvalg,  hvor  man  forhandlede  om  nogle  Geistlige  af  Lauds 
Skole ;  Regjeringen  tog  dem  i  Forsvar ,  medens  deres 
Menigheder  førte  Klage  over  dem.  «Hvis  dette  skal  være  de 
Trin,  som  føre  til  Belønninger  i  Kirken,  hvad  kunne  vi  vel 
da  vente  os?»>,  udbrød  han  med  Bitterhed.  Med  Hensyn  til 
de  enkelte  Klagepunkter  mod  Præsterne  havde  han  beraabt 
sig  paa  sin  Lærer,  Dr.  Beards  Vidnesbyrd,  og  Underhuset 
besluttede  ogsaa,  at  denne  Mand  skulde  føres  som  Vidne,  da 
Parlamentet  efter  en  stormende  Scene  blev  opløst  den  2den 
Marts  1629.  I  hele  elleve  Aar  blev  England  nu  paa  en  af- 
gjort uretmæssig  Maade  regjeret  uden  Parlament.  Overalt 
søgte  Kronen  at  stramme  Tøilerne;  det  opkrævede  egenmæg- 

tigt  de  af  Parlamentet  negtede  Skibsafgifter  og  traadte  ogsaa 
i  andre  Punkter  de  Grundsætninger  under  Fødder,  som  allerede 
vare  udtalte  i  Magna  charta.  I  By  og  Land  reiste  sig  der- 
for ved  utallige  smaae  Leiligheder  en  Opposition  mod  Kronen. 

I  Huntingdon  var  Oliver  Cromwell  Fredsdommer  sammen 
med  Dr.  Beard  og  maatte  i  dette  Embedes  Medfør  optage  en 
Dyst  med  Kegjeringen  til  Forsvar  for  sin  Fødeby.  Her  som 
andetsteds  vilde  Kegjeringen  omstøde  den  gamle  Municipal- 
forfatning  med  et  Byraad,  der  blev  gjenvalgt  aarligt.  Der 
blev  givet  en  ny  Byret,  Antallet  paa  Raadets  Medlemmer 
blev  nedsat  til  det  Halve,  og  de  skulde  vælges  paa  Livstid. 
Cromwell  og  hans  Meningsfæller  handlede  i  conservativ  Aand, 
da  de  vilde  hævde  den  gode,  gamle  Ret;  Kongens  Geheime- 
raad  søgte  at  komme  ham  til  Livs  paa  en  Maade,  der  ganske 
svarede  til  de  Voldsgjerninger  og  Overgreb  fra  Regjeringens 
Side,  hvoraf  hine  Aars  Historie  er  opfyldt.  Cromwell  gik 
imidlertid  fri;  thi  ingen  Domstol  kunde  gaae  ind  paa  Regje- 
ringens Opfattelse  i  denne  Sag,  reise  en  Anklago  imod  ham 
eller  udtale  et  « Skyldigt«  over  ham. 

En  lignende  Conflict  indtraadte,  da  Cromwell  i  Aaret 
1631  solgte  den  største  Deel  af  sine  Eiendomme  i  Hunting- 
don og  først  flyttede  en  Miil  nedad  Floden  til  St.  Ives  og 
fem  Aar  senere  atter  flyttede  over  til  Ely,  der  hørte  til  Grev- 
skabet Cambridge  og  var  Sædet  for  en  Biskop.  Her  beskjæf- 
tigede  han  sig  med  Forbedringen  af  de  Enge,  han  havde  for- 
pagtet; den  Dag  idag  er  Qvægavlen  jo  vigtigere  end  Ager- 
bruget i  Englands  østlige  Grevskaber.  Hans  Formue  voxede 
langsomt  ved  Arvefald  baade  fra  fædrene  og  mødrene  Side, 
og  han  anbragte  denne  Formue  paa  en  fornuftig  Maade; 
samtidigt  hermed  var  han  idelig  optagen  med  at  værne  om 
den  puritanske  Gudstjeneste  mod  Indgreb  fra  Biskoppens  Side, 
medens  forskjellige  andre  locale  Spørgsmaal  ligeledes  lagde 
Beslag  paa  hans  Tid,  Ikke  sjeldent  maatte  han  træde  op 
mod  Regjeringens  Overgreb.  Allerede  fra  Dronning  Elisabeths 
Tid  havde  man  gjentagne  Gange  gjort  Forsøg  paa  at  regulere 

Floden  Ouse  og  derved  udtørre  de  Marskegne,  som  strakte 
sig  i  det  Mindste  over  fem  Grevskaber  og  udgjorde  mere  end 
400,000  Tønder  Land.  Grundeierne  og  samtlige  Beboere  af 
disse  berygtede  Fen  -  Districter  vare  interesserede  i  at  see 
dette  vanskelige  Foretagende  fuldført;  men  flere  kongelige 
Commissioner  havde  ikke  kunnet  bringe  noget  Resultat  til- 
veie ;  flere  fornemme  Lodeiere,  f.  Ex.  Familien  Russel,  havde 
forgjæves  off"ret  høie  Summer  og  bestemt,  at  baade  Kronen 
og  de  hollandske  Vandbygmestre  skulde  have  deres  Qvota- 
dele  af  den  Jord,  som  vilde  blive  indvunden.  I  Aaret 
1637  faldt  Carl  I  da  paa  den  Tanke  at  nedsætte  en  ny  Com- 
mission,  som  skulde  søge  at  hjælpe  ham  til  nye  Indtægter. 
I  sin  Finantsnød  var  han  ikke  kræsen  med  at  søge  Udveie 
og  tog  fat  paa  Sagen  efter  sædvanlig  Viis.  Uden  at  tage 
Hensyn  til  Eiendomsretten  eller  den  lavere  Befolknings  Græs- 
ningsret  afstak  man  Dæmninger  og  gravede  Grøfter,  saa  at 
sluttelig  Alle,  men  særlig  dog  den  simple  Mand,  bleve  for- 
bittrede  over  Administrationens  Overgreb  selv  paa  det  fuld- 
stændigt privatretlige  Omraade.  Oliver  Cromwell  traadte  da 
modigt  i  Skranken  for  sit  Landskabs  krænkede  Rettigheder, 
og  det  lykkedes  ham  virkelig  at  afvende  den  tilsigtede  For- 
urettelse; derimod  vare  hans  Bestræbelser  rettede  paa  selve 
Udtørringen;  i  denne  Retning  fortsatte  han  kun  sin  Faders 
og  Bedstefaders  Værk.  Ved  denne  Sag  handlede  Cromwell 
dog  uden  al  Egennytte;  han  behøvede  i  det  Hele  ikke  at 
heile  til  Folkegunst;  det  var  hans  egen  moralske  Overbeviis- 
ning,  der  drev  ham  til  at  forsvare  Retten  imod  vilkaarlige 
Overgreb,  paa  samme  Maade  som  hans  Fætter  Hampden  sam- 
tidigt op  traadte  mod  Regjeringen  i  Anledning  af  de  ulovligt 
indkrævede  Skibsafgifter. 

I  hine  uhyggelige  Tider,  da  man  blev  dreven  længere  og 
længere  hen  mod  en  stor  politisk  Kamp,  var  han  oftere  gre- 
ben af  sit  gamle,  dybe  Mismod;  det  maa  derimod  henvises 
til  Fabelhistorien,  naar  man  har  paastaaet,  at  Mænd  som 
John    Hampden,    Sir   Arthur   Haselrig   og   Oliver  Cromwell 

havde  truffet  alvorlige  Anstalter  for  at  udvandre  til  America. 
De  vare  alle  udholdne  Charakterer,  som  vilde  vove  Alt  for 
den  nationale  og  personlige  Frihed;  de  to  Første  vare  vel- 
staaende  Grundeiere,  Cromwell  havde  ganske  nylig  sluttet 
Forpagtninger  for  en  og  tyve  Aar;  men  dertil  kommer,  at 
de  allerede  dengang  kunde  indsee,  at  Kongen  snart  paany 
maatte  henvende  sig  til  Parlamentet,  især  da  Oprøret  i  Skot- 
land (1638)  brød  los.  Cromwell  blev  valgt  til  Medlem  af 
Kong  Carls  fjerde  Parlament  (April  1640),  denne  Gang  dog 
ikke  i  Huntingdon,  hvor  Cromwellernes  Indflydelse  havde  tabt 
sig  til  Fordeel  for  Familien  Montague,  dels  derved,  at  Oliver 
selv  var  flyttet  bort,  men  dels  navnlig  ved  den  Omstændig- 
hed, at  Stamgodset  Hinchinbrook  var  bleven  solgt  til  Mon- 
taguerne.  Cromwell  blev  derimod  valgt  i  Cambridge,  vistnok 
særlig  som  en  Anerkjendelse  af  hans  Virksomhed  i  Marsk- 
spørgsmaalet.  Han  og  en  kongeligsindet  Candidat  vare  Byens 
Repræsentanter  i  det  fjerde  Parlament,  som  dog  kun  var 
samlet  nogle  faa  Uger,  hvorpaa  Kongen  atter  sendte  det 
hjem;  thi  den  puritanske  Opposition  havde  i  det  Hele  Over- 
vægten i  denne  Forsamling.  I  November  1640  maatte 
Kongen  dog  indkalde  et  nyt,  det  berømte  lange  Parlament; 
i  dette  Parlament  fremtraadte  alle  hine  Mænd,  som  Kong 
Carl  selv  havde  gjort  til  Oppositionsmænd.  Oliver  Cromwell 
mødte  atter  for  Cambridge. 

Uagtet  alle  Anstrengelser  havde  Hoffet  ikke  kunnet  sætte 
mange  af  sine  Candidater  igjennem.  Baade  Parlamentets 
Sammenkaldelse  og  Udfaldet  af  Valgene  vare  et  personligt 
Nederlag  for  Kongen. 

Den  engelske  Nations  Repræsentanter  vilde  ikke  bevillige 
Penge  til  at  drive  Skotterne  tilbage  over  Landets  Grændser, 
men  hævede  tværtimod  lignende  Besværinger  som  deres  nord- 
lige Naboer;  de  strenge  puritanske  Calvinister  i  England 
nærmede  sig  saaledes  de  skotske  Presbyterianere ,  og  disse 
lyttede  med  spændt  Opmærksomhed,  da  man  i  Westminster 
gjorde  de  gamle  politiske  Friheder  gjældende.    Begge  Partier 

havde  det  samme  Formaal  og  holdt  derfor  nødvendigviis  sam- 
men. Kongens  to  Hovedhaandlangere,  Strafford  og  Laud, 
bleve  nu  dragne  til  Ansvar;  den  ene  Skranke  mod  Friheden 
faldt  efter  den  anden ;  man  hævede  allerede  -Øxen  for  at  fælde 
Grundpillen  for  det  hele  absolutistiske  System.  Den  biskop« 
pelige  Kirke  havde  støttet  den  videstgaaende  monarkiske 
Theori  med  en  Praxis,  der  i  det  Mindste  i  England  hidtil 
havde  været  uhort;  Statskirken  skulde  derfor  falde.  I  Løbet 
af  et  Aar  hævede  Parlamentet  sig  saaledes  rask  og  energisk 
op  over  Kronen. 

Det  puritanske  Parties  store  Fører  under  disse  parlamen- 
tariske Kampe  var  Pym,  hvorimod  Cromwell  kun  traadte  li- 
det frem;  han  var  i  det  Hele  taget  ingen  Mand  i  den  par- 
lamentariske Debat  og  synes  endog  kun  at  have  taget  ringe 
Deel  i  de  over  alle  Grændser  ophidsede  og  tøilesløse  Ord- 
kampe; men  hans  Modstanderes  Opmærksomhed  var  dog  alt 
fra  første  Færd  rettet  paa  ham.  En  Royalist  beretter,  hvor- 
ledes han  saae  Cromwell  for  første  Gang  i  November  1640 
ved  en  Leilighed,  da  denne  just  havde  Ordet.  «Han  var 
klædt  meget  dagligdags;  hans  Klæder  vare  af  simpelt- Tøi  og 
syntes  at  være  syede  hos  en  daarlig  Landsbyskræder;  hans 
Linned  var  tarveligt  og  ikke  meget  reent;  jeg  husker  endnu, 
at  der  var  nogle  Pletter  Blod  paa  hans  Flipper,  der  ikke 
vare  meget  større  end  hans  Krave;  der  var  heller  ingen 
Baand  paa  hans  Hat.  Han  havde  et  anseeligt  Udvortes; 
Kaarden  var  spændt  fast  om  Hoften;  hans  Ansigt  var  rød- 
ligt og  oppustet,  hans  Stemme  skarp  og  ildelydende,  men 
hans  Tale  fuld  af  lld.»  Den  elegante  Sir  Philip  Warwick 
kunde  ikke  begribe,  hvorledes  Forsamlingen  vilde  høre  saa 
opmærksomt  netop  paa  dette  Medlem  med  et  saa  bondeagtigt 
Ydre.  Cromwells  Voldsomhed  har  vel  i  Udvalgene  bragt  ham 
i  stærke  Conflicter  med  Formanden,  siden  man  hører,  at  der 
endog  var  Tale  om  at  standse  et  Møde  og  om  at  indbringe 
en  Klage  for  Underhuset.  Trods  denne  Holdning  havde  Med- 
lemmet for  Cambridge  dog  en  betydelig  Deel  i  de  Slag,  som 

skarpt  og  sikkert  knuste  Systemet  om  de  kongelige  Præro- 
gativer.  Skjøndt  Cromwell  aldrig  sluttede  sig  til  den  egent- 
lige presbyterianske  Kirkeform,  opbød  han  dog  Alt  for  at  faae 
Presbyterianerne  og  Seperatisterne  i  Westminster  til  at  gaae 
Haand  i  Haand  med  hverandre  og  styrte  den  biskoppelige 
Forfatning  i  England,  især  da  Kongen  gjorde  et  for  Parla- 
lamentet  farligt  Forsøg  paa  at  komme  til  Forlig  med  Skot- 
terne. Det  var  paa  hans  Opfordring,  at  Parlamentet  fattede 
den  Beslutning  at  overdrage  Commandoen  over  hele  Landets 
Milits  til  Grev  Essex,  en  Beslutning,  der  endog  blev  truffen, 
far  man  havde  faaet  Nys  om  det  store  Blodbad  i  Irland, 
Henved  50,000  Protestanter  skulle,  ifølge  de  dog  vistnok  me- 
get overdrevne  Beretninger,  være  ombragte,  og  næsten  hele 
Irland  faldt  i  Hænderne  paa  Katholikerne ,  som  opstillede  en 
saa  kaldet  Troesarmee.  Puiitanerne  i  Parlamentet  fandt  nu, 
at  Kongen  kun  traf  temmelig  tarvelige  Forholdsregler  til  at 
bekæmpe  de  morderiske  Papister;  de  holdt  derfor  fast  ved 
deres  Beslutning  om  Grev  Essex's  Overcommando ,  og  der 
opstod  som  en  Følge  heraf  et  nyt  Stridspunkt  mellem  Kronen 
og  Parlamentet  om  det  Spørgsmaal,  hvem  der  havde  Ret  til 
at  samle  og  holde  Tropper  i  England.  Herved  opflammedes 
den  uforsonlige  Modsætning  mellem  de  to  Parter  end  yderligere, 
og  det  kom  til  et  afgjørende  Brud,  hvortil  Cromwell  utvivl- 
somt bidrog  Sit.  Han  var  den  Første,  som  fordrede,  at  Carl 
skulde  afskedige  sine  Ministre,  Grev  Bristol  og  dennes  Søn 
Lord  Digby.  Dernæst  indgav  Parlamentet  en  Adresse  til 
Kongen,  hvori  man  i  de  bittreste  Udtryk  beskyldte  ham  ikke 
blot  for  at  have  paatænkt  Indførelsen  af  Enevælden,  men  og- 
saa  af  Papismen.  Herved  blev  Kongen  ægget  til  det  Yder- 
ste, og  han  vovede  derfor  den  4de  Januar  1642  den  ubesin- 
dige Handling  at  trænge  ind  i  Underhuset  med  væbnet  Magt 
for  at  fængsle  Hovedmændene  ved  denne  Adresses  Affattelse. 
Han  opnaaede  ikke  sin  Hensigt.  Parlamentet  kaldte  det  af 
Kongen  foretagne  Skridt  Høiforræderi,  hele  London  kom  i 
stormende  Bevægelse,  og  Ugen  derpaa  forlod  Kongen  sin  Resi- 

dents  i  Whitehall,  som  han  først  skulde  gjensee  i  sin  Døds- 
stund. Endnu  i  nogen  Tid  underhandlede  Kongen  og  Par- 
lamentet, men  uden  noget  Eesultat.  I  de  nordlige  Dele  af 
Landet  samledes  de  loyale  Kræfter  for  med  Vaabenmagt  at 
forsvare  de  kongelige  Prærogativer,  medens  Hovedstaden  gav 
baade  Parlamentet  og  det  øvrige  Land  et  opmuntrende  Ex- 
empel  paa  at  samle  sig  til  Modstand  mod  Kongen. 

IL 

Kampen  med  Mund  og  Pen  var  saaledes  til  Ende.  De 
ivrigste  Puritanere  tegnede  sig  for  betydelige  Bidrag  til  et 
Laan  til  Fordeel  for  Parlaments-Regjeringen;  dog  hed  det  sig 
i  Begyndelsen,  at  Laanet  skulde  anvendes  til  at  bekæmpe  de 
papistiske  Rebeller  i  Irland;  Cromwell  tegnede  sig  for  500, 
hans  Fætter  Hampden  for  1000  Pund.  Derpaa  iilte  disse 
Mænd  til  deres  Hjem  for  at  kalde  deres  Meningsfæller  under 
Vaaben  til  en  Selvforsvarskamp.  Disse  Mænd  havde  for  største 
Delen  aldrig  gjort  Krigstjeneste;  men  Borgerkrigen  syntes 
dem  nu  at  være  det  eneste  Middel,  hvorved  de  kunde  inde- 
staae  for  Frihedens  Bevarelse.  Saaledes  optraadte  Hampden 
i  Buckingham,  Blake  i  Somerset,  Hutchinson  i  Nottingham; 
paa  samme  Maade  optraadte  Cromvell  først  og  fremmest  i 
Staden  Cambridge,  hvor  de  Kongeligsindede  fandt  deres  bedste 
Støtte  i  Universitetet.  Han  sørgede  først  for  Vaaben  fra 
London,  bemægtigede  sig  derpaa  i  August  1642  Magasinerne 
i  Borgen  og  konfiskerede  det  Sølv,  som  Universitetscollegierne 
her  ligesom  i  Oxford  vilde  forære  Kongen  til  at  slaae  Mønt. 
I  September  samme  Aar  begyndte  Parlamentets  Hær  allerede 
at  forme  sig,  og  Cromwell  optraadte  som  Chef  for  den  67de 
Escadron,  Cambridge  -  Dragonerne.  Hans  to  ældste  Sønner 
havde  ligesom  deres  Fader  spændt  Kaarden  ved  Siden.  I 
October  deltog  han  i  den  uafgjørende  Fægtning  ved  Edgehill ; 
men  allerede  her  kom  han  til  en  Anerkjendelse  af,  hvad  der 
manglede  hans  Parti  i  Modsætning  til  Cavalerernes,  og  han 

anvendte  derfor  den  paafølgende  Vinter  alle  Anstrengelser 
for  at  øve  Stridskræfterne  i  de  østlige  Grevskaber  baade  i 
Forsvar  og  Angreb.  I  sit  Hjem  lagde  han  den  egentlige 
Grund  til  de  afgjørende  krigerske  Bevægelser. 

Grevskaberne  Norfolk,  Suffolk,  Essex,  Cambridge  og  navn- 
lig Hertford  vare  overveiende  stemte  for  Parlamentet;  et  Ud- 
valg,   hvoraf  Cromwell  var  Medlem,    dannedes  for  at  skaffe 
Penge  tilveie,  indøve  Militsen  og  holde  Alt  beredt  til  at  af- 
værge   et  Angreb.      Paa  Cromwell's  Tilskyndelse  befæstede 
man  ogsaa  Staden  Cambridge  og  lagde  en  staaende  Hæraf- 
deling i  Garnison  der.     Fra  dette  faste  Punkt  kunde  Crom- 
well nu  ogsaa   fængsle  det  nærliggende  Huntingdon  til  sit 
Parti;    oprindelig  hørte    dette  Grevskab  nemlig  ikke  til  de 
østlige  Grevskabers  Forbund;   men  hans  Svogre,  John  Des- 
borow  og  Valentine  V^alton,  havde  dog  udvirket,  at  Kongens 
Opraab  heller  ikke  her  formaaede  at  slaae  igjennem.     Det 
lader  sig  forøvrigt  ikke  negte,  at  Stemningen  hos  Landadelen 
ogsaa  i  denne  Strækning  af  -Øen  for  en  stor  Deel  var  Kongen 
gunstig.    Cromwell,  der  nu  allerede  var  Oberst,  drog  derfor 
idelig  omkring  med  sine  Dragoner  for  enten  med  det  Gode 
at  belære  Modpartiet  eller  med  Kraft  at  bekæmpe  dets  Pla- 
ner.    Saaledes  maatte  han  aflægge  mere  end  eet  kun  lidet 
velkomment  Besøg.     I  Lowestoft  ved  Kysten  af  Suffolk  fan- 
gede han  engang  et  Antal  Junkere,  som  holdt  en  Sammen- 
komst der,    og  han  lod  dem  ikke  slippe  løs,    før  de  havde 
betalt  betydelige  Bøder.     En  anden  Gang  indfandt  han   sig 
hos  sin  gamle  Onkel,   Sir  Oliver  i  Kamsey,  og  medens  han 
selv  ærbødig  gjorde  sin  Opvartning  hos  Familiens  Overhoved, 
lod  han  sine  Folk  søge  efter  Vaaben,  Krudt  og  rede  Penge. 
Ogsaa  Sheriffen  i  Hertford  blev  arresteret  af  Cromwell's  Dra- 
goner midt  paa  Torvet,    da  han  var  ifærd  med  at  oplæse 
Kongens  Opraab.    Ved  saadanne  enkelte  Forholdsregler  lyk- 
kedes det  ham  i  kort  Tid  at  fjerne  Borgerkrigens  Rædsler 
fra  Grevskaberne  i  det  østlige  England,    med  hvilke   ogsaa 
Huntingdon  og  Lincoln  snart  forenede  sig;    i  mange  andre 

Grevskaber  kæmpede  derimod  et  royalistisk  og  et  Parlaments- 
Parti  uafbrudt  om  Magten,  og  hermed  var  i  Grunden  intet 
af  Partierne  i  Længden  tjent.  Naar  man  gjennemlæser  Li- 
sten over  Medlemmerne  i  Udvalget  for  de  syv  ostlige  Grev- 
skaber, forbauses  man  ved  her  at  finde  Navnene  paa  tre 
Lorder,  tredive  Baroner  og  to  og  fyrretyve  Riddere  foruden 
mange  Gentlemen  og  Esquires.  Mange  af  disse  havde  rig- 
tignok imod  deres  Villie  maattet  Me  sig  efter  Fleertallets 
ønsker,  og  de  Færreste  af  dem  grebe  selv  til  Vaaben.  Den 
forholdsmæssige  Ro  og  Sikkerhed  i  deres  Egn  fritog  dem 
herfor,  og  af  den  samme  Grund  kunde  der  her  først  uddanne 
sig  en  virkelig  kampdygtig  Styrke  af  heelt  andre  Elementer. 
Cromwell  samlede  sine  Skarer  af  den  talrige  Klasse 
Selveierbonder  og  smaae  Landeiendomsbesiddere,  der  vare 
uafhængige  af  Adelen  og  Gentryen,  og  som,  i  Modsætning  til 
de  fornemme  Stænder,  over  hele  Riget  holdt  med  Parlamentet. 
Kraftig  Legemsbygning,  Udholdenhed  og  Mod  har  fra  gam- 
mel Tid  været  et  Særkjende  for  Mænd  af  denne  Stand.  De 
medbragte  hyppigt  deres  egne  Heste  og  kunde  vel  ogsaa  til 
Nød  holde  en  Tid  ud  uden  Sold.  De  opbevarede  Breve  vise 
dog,  at  man  snart  maatte  sørge  ikke  blot  for  Vaaben  og 
eensartet  Udrustning,  men  ogsaa  for  Lønning  til  dem.  Hoved- 
sagen var  imidlertid,  at  deres  Fører,  som  var  bleven  43  Aar 
gammel  uden  at  have  drevet  Krigshaandværket,  uafladelig 
indøvede  sig  selv  og  dem;  gamle  hollandske  Militaire,  med 
hvem  man  til  Nød  kunde  gjøre  sig  forstaaelig,  maatte  gjøre 
Tjeneste  som  Læremestere.  Simple,  men  strenge  Krigsar- 
tikler  opretholdt  Krigstugten,  saa  at  der  strax  fra  første  Færd 
udviklede  sig  en  ægte  Soldateraand.  Cromwell  bestod  sin 
første  Prøve,  da  det  i  Sommeren  1643  gjaldt  om  at  fortrænge 
Marquien  af  Newcastles  Skarer  fra  Grevskabet  Lincoln.  De 
østlige  Grevskabers  Dragoner  bleve  førte  af  Cromwell,  og 
trods  deres  ringere  Tal  og  det  slette  Terrain  lykkedes  det 
dog  ved  Grantham  og  Gainsborough  under  et  stormende  An- 
greb at  sprænge  Modstanderne  fra  hverandre,  hvorpaa  Crom- 

wells  Folk  i  Enkeltkamp  med  Kaarde  og  Skydevaaben  for- 
joge  Fjenden  fra  Valpladsen. 

Maaneder  gik  dog  hen,  før  dette  Grevskab  blev  renset 
for  Fjenden,  medens  Cavalererne  samtidigt  havde  Overtaget 
i  Midten  og  navnlig  i  det  Vestlige  af  Landet.  Hvor  slet  det 
stod  til  med  Parlamentets  Stridskræfter,  blev  Cromwell  vaer, 
da  man  i  August  1643  overdrog  Overbefalingen  i  Lincoln  til 
Greven  af  Manchester,  og  denne  rykkede  frem  med  nogle 
Regimenter.  Cromwell  fandt,  at  disse  Folk  vare  upaalidelige 
og  tilboielige  til  Mytteri  trods  den  Lønning,  de  fik;  desto 
ivrigere  anstrengte  han  sig  for  paany  at  formere  Escadronerne 
i  sit  eget  Rytterregiment ;  han  fyldte  dem  kun  med  Folk 
efter  sit  Hjerte  og  ønskede  fremfor  Alt  at  have  ærlige  og 
gudfrygtige  Anførere;  thi  under  saadanne  vilde  ligesindede 
Mænd  helst  stille  sig.  Allerede  i  September  samme  Aar 
kunde  han  skrive:  «Mine  Tropper  voxe;  jeg  har  en  prægtig 
Escadron,  som  I  vilde  respectere,  naar  I  kjendte  den.  Det 
er  ingen  Gjendøbere,  men  jævne,  ærlige  Christne.  De  vente 
imidlertid  ogsaa  at  blive  behandlede  som  Mænd.»  Engang 
gjorde  Grevskabernes  Udvalg  Indvendinger  mod  at  ansætte  en 
Mand  af  simpel  Herkomst  til  Capitain  og  fik  da  til  Svar: 
« Da  der  ikke  har  meldt  sig  nogen  Herre  af  Fødsel  eller  Adel, 
maae  Nøisomhed,  Troskab  og  Samvittighedsfuldhed  erstatte 
denne  Mangel.«  Allerede  nu  yttrede  man  Forundring  over, 
at  Cromwell's  Folk  ikke  bandede,  drak,  plyndrede  eller  begik 
andre  ugudelige  Handlinger.  Vidunderlig  nok  drev  den  ubøie- 
lige  Strenghed  og  Fortryllelsen  ved  samtidig  at  udgjøre  et 
frit,  religieust  Samfund  de  dygtigste  og  tappreste  Mænd  under 
hans  Faner,  eller,  som  Milton  siger,  "til  det  bedste  Gym- 
nasium ikke  blot  for  Krigskunsten,  men  ogsaa  for  Troen  og 
Fromheden.« 

I  Vinterens  Løb  organiserede  Cromwell  saaledes  sine 
»Jernsider ».  I  en  Samtale  med  Fætteren  Hampden  havde 
han  kort  før  dennes  Død  engang  efter  en  uafgjørende  Fægt- 
ning med  Cavalererne  udtalt  sig  paa  følgende  Maade:    "Ca- 

valererne  ere  Sønner  af  Adelsmænd,  unge  Mænd  af  Rang  og 
Ære;    vore- Folk  derimod  ere  gamle,   uduelige  Tjenere,   Op- 
vartere og  Viintappere,  som  man  har  jaget  bort.     I  Sandhed 
jeg  vil  hverve  Folk,  som  tilskyndes  af  deres  Samvittighed  og 
føre  Gudsfrygten  i  deres  Hjerter,    og  jeg  forsikkrer  Eder,    at 
de  ikke  skulle  blive  slaaede.«      Denne  Tanke  var  nu  i  Færd 
med  at  blive  Virkelighed.     Han  tænkte  at  stille  en  moralsk 
Kraft  mod  de  Kongeliges  høibaarne  Skarer,  som  hidtil  under 
Prinds  Rupert  i  Reglen  havde  viist  sig  Modpartiet  overlegne. 
Denne  moralske  Kraft  havde  hos  hans  Folk  sin  Oprindelse 
i  een  og  samme  religieuse  Opfattelse,  ifølge  hvilken  de  ikke 
vilde  anerkjende  nogen  anden  Autoritet  end  deres  Tro.    Crom- 
well  rystede  paa  Hovedet  ad  de   fordrukne  Krabater,    som 
hverken  Manchester  eller  Willoughby  kunde  holde  i  Tømme; 
han  og  hans  Troesfæller  bleve  derimod  allerede  nu  forhaanede 
som  Sværmere  og  Fanatikere;    men  Cromwell  holdt  fast  ved 
sin  Beslutning  ikke  at  bekymre  sig  om  den    enkelte  Mands 
Troesbekj endelse,  naar  han  blot  opførte  sig  som  en  brav  Sol- 
dat og  med  Troskab  tjente    den  fælles  Sag.     Mandskabets 
brændende  Overbeviisning  om,  at  det  var  Guds  Sag,  de  kæm- 
pede for,    og  deres  Førers  jernhaarde  Selvbeherskelse  bidrog 
saaledes  i  Forening  til  at  skabe  en  Troppestyrke,  hvis  Mage 
i  Krigsdygtighed  man  ikke  vil  kunne  opvise  i  hele  Krigshi- 
storien.   Den  2den  Juli  1644  stod  Slaget  ved  Long  Marston 
Moor,    hvor  Manchester,  Fairfax  og  Skotterne  næppe  vilde 
have  hævdet  Valpladsen,  hvis  ikke  Generallieutnant  Cromwell 
med  sin  venstre  Fiol,  der  næsten  udelukkende  bestod  af  hans 
Kyradserere,  havde  knuust  Cavalerernes  stolteste  Escadroner. 
«Gud  har  ladet  dem  falde  som  Markens  Straa  under  Skar- 
pen af  vore  Sværd, »    saaledes   lyde  Cromwells  Ord  i  hans 
Slagberetning.    Naar  man  seer  bort  fra  Skotternes  gjentagne 
Indblanding,  var  det  dog  navnlig  ham,  man  kunde  takke  for, 
at  østen  og  Norden  nu  fuldkommen  vare  tabte  for  Kongens 
Sag.      Saadanne  Bedrifter  maatte  hurtigt  hæve  denne  Mand 
til  en  usædvanlig  Stilling.      Faa  Maaneder  senere  finde  vi 

ham  udenfor  hans  ^østlige  Hjemstavn ;  han  skulde  modvirke 
de  store,  heldige  Resultater,  som  Kongen  havde  vundet  i 
Syden  og  Vesten.  Ved  hans  Medvirken  blev  Kampen  ogsaa 
paa  en  vis  Maade  staaende  i  disse  Egne. 

Man  kan  ikke  med  Eette  paastaae,  at  Cromwell  hidtil 
havde  handlet  ifølge  nogen  overveiet  Plan,  eller  at  den  Tanke 
fra  første  Færd  skulde  have  foresvævet  ham,  at  han  vilde 
træde  i  Spidsen  for  Staten.  -Øieblikkets  critiske  Stilling  havde 
blot  i  ham  fundet  en  Mand,  der  forstod  at  handle  med  alle 
mulige  Vaaben,  baade  aabne  og  hemmelige,  og  at  made  og 
overvælde  de  nærmest  forhaandenværende  Farer.  Han  op- 
traadte  derim.od  overhovedet  ikke  som  egentlig  Partifører,  ja 
han  opnaaede  i  det  Hele  taget  aldrig  ubetinget  at  beherske 
sine  independentiske  Meningsfæller.  I  to  væsentlige  Spørgs- 
maal  optraadte  han  imidlertid  som  deres  Talsmand.  Englands 
og  Skotlands  Enighed  efter  Covenantet*)  gjorde  det  til  en 
nødvendig  Fordring,  at  alle  Separatister  underordnede  sig 
Presbyterianerne  og  deres  parlamentariske  System ,  samt  at 
Independenternes  Tropper  bleve  stillede  under  det  herskende 
Parties  Overcommando,  det  vil  sige  under  de  høibaarne,  men 
kun  lidet  duelige  og  paalidelige  Førere,  som  havde  sluttet 
sig  til  Parlamentet.  I  den  sidste  Affaire  var  det  allerede 
kommet  til  et  Brud  mellem  Cromwell  og  hans  Foresatte, 
Lord  Manchester;  den  Første  beskyldte  Lorden  for  at  have 
ladet  Kongen  undslippe,  hvorpaa  Lorden  svarede  med  en 
Klage  for  Insubordination.  Denne  Strid  forplantedes  til  Par- 
lamentet og  strakte  sig  over  hele  det  politiske  og  religieuse 
Omraade.  Man  kunde  ikke  paastaae,  at  hine  høibaarne  Herrer, 
som  Grev  Essex,  Lord  Manchester,  Willoughby  o.  FL,  egent- 
lig havde  viist  sig  som  gode  Feltherrer;  derimod  lod  det  sig 


*)  Covenantet  kaldte  man  det  Forbund,  som  den  skotske  Adel  og 
Borgerstand  sluttede  den  1ste  Marts  1638  Ibr  at  bevare  den  pres- 
byterianske  Kirke  mod  Carl  I's  Forsøg  paa  at  indføre  den  biskop- 
pelige Lære. 


Oliver  Cromwell.  467 

ikke  dølge,  hvem  der  havde  vundet  den  eneste  Seir.  Men 
hine  Mænd  gjaldt  for  den  nye  Statsordens  Piller.  Det  kunde 
vel  være,  at  Cromwell  og  hans  Ryttere  havde  viist  sig  som 
denne  Statsordens  Redningsmænd,  men  de  maatte  desuagtet 
enten  falde  til  Føie  eller  fjernes.  Det  blev  saaledes  nødven- 
digt for  Cromwell  at  hævde  sin  egen  Stilling,  hvad  der  næppe 
nok  lod  sig  gjøre,  uden  at  han  maatte  vinde  ny  Indflydelse, 
og  uden  at  Partiernes  forskjellige  Standpunkter  traadte  endnu 
mere  frem.  Det  er  derfor  meget  sandsynligt,  at  følgende 
Yttringer  kunne  være  undslupne  Cromwells  Læber:  «Det 
bliver  ikke  bedre,  før  vi  fjerne  alle  disse  Lorder!«  og:  «Hvis 
jeg  i  Kampen  træffer  sammen  med  Kongen,  vil  jeg  fyre  min 
Pistol  af  paa  ham  som  paa  enhver  Anden«.  Det  presbyteri- 
anske  Parti  saae  fra  nu  af  sin  Fjende  i  Cromwell  og  søgte 
at  fjerne  ham;  men  Cromwell  kom  med  stor  Snildhed  sine 
Modstandere  i  Forkjøbet  ved  at  gjennemføre  sin  «Selvfor- 
negtelsesbill«  (9de  December  1644).  Denne  Lov  erklærede, 
«at  ethvert  Parlamentsmedlem  inden  40  Dage  skulde  frasige 
sig  sine  borgerlige  og  militaire  Embeder«,  og  var  en  Forholds- 
regel, som  paa  een  Gang  var  rettet  mod  Royalismen  i  England 
og  den  af  Skotterne  støttede  aristokratiske  og  presbyteri- 
anske  Statsform.  Ifølge  denne  Lov  maatte  alle  mere  ansete 
Førere  træde  ud  af  Armeen,  saavidt  de  hørte  til  Parlamentet 
og  toge  virksom  Deel  i  den  politiske  Ledelse;  men  herved 
blev  det  atter  nødvendigt  at  reorganisere  Hæren,  og  hine 
Mænd,  som  ikke  havde  erhvervet  sig  krigeriske  Laurbær,  lede 
ogsaa  herved  et  Knæk  i  deres  pohtiske  Anseelse;  thi  Eng- 
lands Sikkerhed  fordrede  med  Nødvendighed,  at  Cromwells 
Regimente  blev  Mønstret  for  den  nye  Hær;  det  blev  derhos 
snart  nødvendigt  at  gjøre  Undtagelser  fra  hiin  «Selvforneg- 
telsesbill«,  og  Cromwell  blev  saaledes  befriet  for  at  underkaste 
sig  Bestemmelserne  i  den  af  ham  selv  udtænkte  og  ved  ham 
selv  gjennemførte  Lov.  Det  var  dog  mere  en  Slags  politisk 
Forudfølelse  end  koldblodig  Beregning,  der  bragte  ham  til  at 
handle  paa  denne  Maade,    som  ganske  vist  var  gavnlig  for 

ham  personlig,  men  ikke  synderlig  hæderlig  mod  hans  Mod- 
standere. 

Det  følgende  Felttog  viste,  hvilken  Overvægt  Indepen- 
den ternes  Soldateraand  havde  faaet  i  den  korte  Mellemtid. 
Carl  kæmpede  med  begeistret  Mod,  og  endnu  engang  lyk- 
kedes det  hans  Søstersøn,  Rupert  af  Pfalz,  at  trænge  det 
fjendtlige  Fodfolk  og  Rytteri  under  Ireton*)  tilbage;  men  de 
jernfaste  Escadroner  under  Fairfax  og  Cromwell  lode  sig  ikke 
rokke,  og  Kongedømmet  bukkede  brat  under  i  dette  aabne 
Slag.  Det  vestlige  England,  som  hidtil  havde  været  det  kon- 
gelige Parties  faste  Borg,  gik  saaledes  tabt,  og  Cromwell,  der 
af  Navn  ikke  førte  Commandoen  og  i  Virkeligheden  dengang 
ikke  var  Andet  end  et  Medlem  af  Parlamentet,  svang  sig 
ved  dette  glimrende  Udfald  op  til  Rigets  mægtigste  Mand. 


III. 

I  sin  ynkelige  StiUing  haabede  Kong  Carl  nu  kun  paa 
Skotland;  hans  egne  Tilhængere  laae  imidlertid  i  indbyrdes 
Strid,  og  meget  anderledes  var  heller  ikke  Sagernes  Stilling  i 
Modpartiets  Leir.  De  to  Partier  i  Parlamentet  maatte  nu 
komme  til  en  afgjørende  Strid  indbyrdes.  Skotterne  og  de 
engelske  Presbyterianere  kunde  ikke  længere  gaae  Haand  i 
Haand  med  Independenterne,  som  væsentlig  støttede  sig  til 
Hæren.  Skotterne  vilde  paa  en  Maade  tilegne  sig  en  Slags 
Overledelse  af  de  engelske  Anliggender;  med  dem  holdt  Ho- 
vedstaden, Levningerne  af  Overhuset  og  den  presbyterianske 
Kirkeforsamling  i  Weslminster.  Det  gjaldt  om  at  underkue 
et  Parti,  der  forkastede  et  calvinistisk  Hierarki  ligesaafuldt 
som  et  biskoppeligt  og  betragtede  dem  begge  som  lige 
intolerante.  Dette  Parti  vilde  end  ydermere  lige  saa  lidt 
bøie  sig  for  det  af  Aristokratiet  og  den  hoiere  Borgerstand 
indskrænkede    Kongedømme    som   for   det   absolute    Konge- 


*)  Aaret  derpaa  blev  denne  Mand  Cromwells  Svigersøn, 

domme  af  Guds  Naade.  Det  var  imidlertid  allerede  nu  et 
Spørgsmaal,  om  en  Sammenvirken  af  alle  hine  forskjellige 
Elementer  var  det  fastsluttede  og  energiske  Independentparti 
voxen.  Kongen  var  endnu  ikke  ganske  styrtet;  begge  Par- 
tier begyndte  at  tage  Hensyn  til  ham ,  og  han  stod  i 
Forbindelser  med  dem  begge.  Carl  har  selv  udtalt,  at 
det  kun  vilde  blive  til  Fordeel  for  ham,  hvis  han  kunde  hidse 
Presbyterianerne  og  Seperatisterne  mod  hverandre;  derimod 
var  det  ingensinde  hans  alvorlige  Hensigt  at  give  efter  med 
Hensyn  til  det  kirkelige  Spørgsmaal,  ikke  engang  overfor  den 
mere  maadeholdne  Ketning.  Det  er  bekjendt  nok,  at  Kongen 
efter  lange,  unyttige  Forhandlinger,  i  hvilke  ogsaa  den  franske 
Politik  spillede  en  Rolle,  endelig  fortvivlet  kastede  sig  i  Ar- 
mene paa  den  skotske  Hær,  som  derpaa  igjen  solgte  ham  til 
sine  engelske  Forbundsfæller.  Han  var  næppe  kommen  i 
det  strenge  Fængsel  paa  Slottet  Holmby,  før  Striden  mellem 
Hær  og  Parlament  kom  til  Udbrud. 

Parlamentet  gjorde  et  Forsøg  paa  at  fjerne  Hæren  ved 
en  Opløsning  eller  ved  at  føre  den  til  Irland  samt  søgte  at 
gjøre  den  uskadelig  ved  at  faae  den  til  at  anerkjende  Cove- 
nantet;  men  Hæren  svarede  med  et  oprørsk  Document,  hvori 
Retmæssigheden  af  Regjeringsmyndigheden  i  Westminster  blev 
dragen  i  Tvivl.  Den  fastsluttede,  mere  end  tyve  Tusinde 
Mand  stærke  Styrke  erklærede  med  Selvfølelse,  at  den  var 
bedre  istand  til  at  skabe  en  fast  og  ordnet  Tilstand  end  Mod- 
partiet. En  Comitté  af  Tropperne  foranstaltede,  at  Cornet 
Joyce  bortforte  Kongen,  som  nu  kom  i  Hæren?  Magt.  Ved 
dette  dristige  Skaktræk  blev  det  foreløbig  umuligt  for  Mod- 
partiet at  komme  til  en  Forstaaelse  med  Kongen;  Hæren  var 
sikkret  mod  enhver  Opløsning  og  rykkede  kort  derpaa,  den 
6te  August  1647,  med  Laurbærgrene  i  Hattene  ind  i  Lon- 
don. Den  vilde  paa  een  Gang  sikkre  Parlamentet  mod  By- 
pøblen  og  bevæge  det  til  at  føie  sig  efter  dens  Fordringer. 

Man  vil  vistnok  med  Interesse  spørge,  hvorledes  Crom- 
well egentlig  stillede  sig  til  disse  Begivenheder.     I  Begyn- 

delsen  holdt  han  sig  i  Baggrunden,  men  saasnart  Carl  var 
kommen  i  Hærens  Magt,  blev  Cromwell  Sjælen  i  det  Forsøg, 
som  skete  paa  at  tilveiebringe  et  Forlig  mellem  Kongen  og 
Independenterne.  Saavidt  man  veed,  var  det  i  Cromwells 
eget  Hjem,  mellem  Huntingdon  og  Cambridge,  at  han  og 
Kongen  for  første  Gang  kom  i  personlig  Berøring.  Fra  sit 
Hovedqvarteer  i  Putney  indledede  han  nu  alvorlige  Under- 
handlinger med  Kongen,  som  tog  sit  Ophold  i  Slottet  i  Hamp- 
toncourt,  hvor  han  fik  betydelig  større  Frihed  end  hid- 
indtil. Disse  Underhandlinger  syntes  at  finde  Bifald  hos  de 
katholske  Eoyalister,  ja  selv  hos  Paven  i  Eom;  Cromwell  og 
hans  fleste  høiere  Officerer  gik  ud  fra  den  Opfattelse,  at  de, 
hvis  Kongen  traf  en  Overeenskomst  med  dem,  vilde  kunne 
indrømme  en  ganske  anderledes  Frihed  i  religieuse  Sager 
end  deres  strenge  presbyterianske  Modstandere.  Cromwell 
selv  blev  endnu  engang  overvældet  af  Monarkiets  Fortryllelse ; 
i  sine  hyppige  Forhandlinger  med  Kronens  legitime  Ihænde- 
haver søgte  han  en  Tid  med  Iver  at  udjævne  den  store  Mod- 
sætning mellem  de  to  yderligste  Partier,  det  absolutistiske  og 
det  republikansk  -  independentiske ;  derved  vilde  han  forhindre 
en  Kamp  og  Strid,  som  i  modsat  Fald  truede  med  at  blive 
vedvarende;  men  det  viste  sig  snart,  hvor  lidet  selv  han,  den 
Mægtige,  var  Herre  over  disse  Modsætninger.  Paa  den  ene 
Side  beilede  Kongen  igjen  kun  for  Skins  Skyld  til  Officerernes 
Velvillie,  men  holdt  uforanderlig  fast  ved  sine  Grundsætnin- 
ger og  smedede  rastløst  Rænker  for  at  gjøre  sig  fri  for  deres 
Aag;  paa  den  anden  Side  havde  de  menige  Soldater  blandt 
deres  Agenter  eller  Agitatorer  valgt  sig  et  særligt  militairisk 
Parlament,  og  de  beskyldte  nu  deres  Førere  for  Frafald  fra  den 
gode  Sag,  ja  vel  endog  for  Forræderi,  siden  de  havde  givet 
sig  Kongen  og  hans  mistænkefige  Omgivelser  i  Vold.  Om 
Cromwell  hed  det  meget  betegnende,  at  Kong  Carl  havde 
til  Hensigt  at  udnævne  ham  til  Greve  af  Essex,  den  samme 
Værdighed,  som  Kong  Henrik  VIII  engang  havde  tildeelt  hans 
Stamfader.     En  dyb  Spaltning  deelte  nu  endog  selve  Inde- 

pendenternes  Parti;  den  ene  Side  fordrede  en  fuldkommen 
Adskillelse  mellem  Kirke  og  Stat,  ja  der  var  allerede  nu  Tale 
om  den  fornemste  Misdæders  Hoved,  medens  den  anden  Side 
netop  havde  indladt  sig  i  Underhandlinger  med  denne  Mand. 
Disciplinen,  som  havde  skabt  den  hele  Bygning,  truede  med 
at  styrte  sammen  ved  denne  Strid;  det  kom  til  de  heftigste 
Forhandlinger,  til  aabenbart  Mytteri  og  til  Executioner.  Crom- 
well troede  imidlertid,  at  det  var  uundgaaelig  nødvendigt  at 
opretholde  den  militaire  Lydighed ;  han  lod  derfor  Underhand- 
lingerne med  Kongen  fare,  gav  efter  for  Hærens  radicale 
Tendentser  og  udjævnede  saaledes  endnu  engang  Modsætnin- 
gerne i  dennes  Midte.  I  Mellemtiden  flygtede  Kongen  fra 
Hamptoncourt  til  ^en  Wight,  men  kom  herved  kun  fuld- 
stændigt i  Hænderne  paa  Hærens  Førere,  som  nu  ikke  mere 
lagde  nogen  Vægt  paa  en  Udsoning  med  ham.  Cromwell 
havde  seet  sine  opvaagnende  loyale  Følelser  lige  slet  lønnede 
af  Kongen  og  hans  Parti;  han  var  nu  bleven  Kongens  bit- 
treste  Fjende  og  var  beredt  paa  at  offre  det  kronede  Hoved, 
baade  fordi  han  saae,  at  Carl  var  uforbederlig,  og  fordi  han 
selv  var  fortabt,  hvis  han  ikke  gav  efter  for  sine  Mænds 
Fordringer.  For  Fremtiden  bliver  han  skudt  frem  som  For- 
mand for  dot  Oligarki  af  Officerer,  der  for  en  Stund  søger 
at  lede  Hæren  og  Staten.  Den  egentlige  Fører  er  han  der- 
imod ikke. 

Den  usædvanlige  Stilling,  som  det  seirende  Parti  indtog, 
bevirkede,  at  alle  de  øvrige  Partier  endnu  engang  sluttede  sig 
sammen.  Næsten  paa  een  og  samme  Tid  vandt  det  kongelige 
Parti  i  Skotland  Overhaand,  Cavalererne  i  det  nordlige  og 
vestlige  England  reiste  sig  paany,  og  en  Deel  af  Flaaden 
heisede  det  kongelige  Flag.  I  mange  Egne  var  Stemningen 
baade  hos  Land-  og  Bybefolkningen  saaledes,  at  Aristokratiet 
og  Borgere  kunde  slutte  sig  sammen  om  den  samme  Opfat- 
telse, at  « Kronens  Ret  udgjorde  en  Deel  af  den  offentlige 
Frihed".  Den  off'entlige  Menings  Tryk  befriede  paa  en  Maade 
Parlamentet  fra  Soldaterstandens  Lænker;  omendskjøndt  Crom- 

well  udbrød,  at  det  nu  gjaldt  om  enten  at  tvinge  eller  at 
tilintetgjøre  London,  kunde  dog  hverken  han  selv  eller  hans 
Parti  forhindre,  at  der  paany  blev  indledet  Underhandlinger 
med  den  fangne  Konge  lige  mod  et  tidligere  af  Hæren  frem- 
tvunget Forbud. 

I  Sommeren  1648  rykkede  Skotterne  paany  ind  i  Lan- 
det; den  anden  Borgerkrig  brod  los,  og  Alt  skulde  igjen 
beroe  paa  Sværdenes  Afgjørelse.  Fairfax  knuste  imidlertid 
Oprøret  i  Kent  og  Essex  i  Blod;  Faren  fra  Havet  blev  fjer- 
net; langsomt,  men  sikkert  betvang  Cromwell  det  kongelige 
Parties  faste  Borge  i  Wales  og  vendte  sig  derpaa  i  Stormløb 
mod  Nord  for  at  møde  Kronens  engelske  og  skotske  For- 
svarere. Hans  Feltherregeni  og  Kraften  i  den  religieus- 
politiske  Idee,  han  repræsenterede,  vandt  en  afgjørende  Seir 
over  Fjendens  løse  Forbund,  der,  trods  den  tredobbelte  Over- 
magt, blev  tilintetgjort  i  en  tre  Dages  Kamp  ved  Preston 
(17de— 19de  August).  Skotternes  Indvirkning  paa  Kirken  og 
Kongedømmet  i  England  var  nu  afgjørende  tilintetgjort,  ja 
Seirherren  rykkede  endog  paa  egen  Haand  eller  efter  hans 
egne  Udtryk  blot  som  Soldat  frem  mod  Edinburgh,  hvor  den 
af  Argyle  repræsenterede  mere  beslægtede  Retning  nu  fik 
Overmagten.  Den  korte,  men  forbittrede  Kamp  fremkaldte 
en  Omvæltning  i  alle  Retninger;  Monarkiet  kunde  ikke  mere 
beskyttes  mod  Undergangen;  det  maatte  fortrænges  enten  af 
en  Republik  eller  et  Soldatervælde;  i  Modsætning  endelig  til 
Skotternes  gjentagne  Overgreb  var  det  nu  England,  som 
stræbte  efter  Overmagten  i  Storbritannien.  For  tredie  Gang 
havde  Afgj øreisen  i  aaben  Mark  paany  hævet  een  og  samme 
Mand  end  yderligere  i  Veiret. 


IV. 

Medens  Cromwell  var  borte  fra  Hovedstaden,  kom  det 
endelig  i  det  yderste  -Oieblik  til  Forhandlinger  mellem  Kon- 
gen og  Parlamentet;    det  var  imidlertid  kun  et  bedragerisk 


i 

Haab,  at  Kongen  nu  skulde  kunne  komme  til  Enighed  med 
storste  Parten  af  sine  Undersaatter.  Kongens  Holdning  blev  i 
Virkeligheden  lige  til  hans  Endeligt  uforandret,  og  hans  Politik 
var  stadig  lige  tvetydig;  paa  den  anden  Side  gik  hans  Mod- 
standere med  ubaielig  Fasthed  frem  mod  deres  Maal,  og  saa- 
ledes  raaatte  det  sluttelig  komme  til  den  endelige,  blodige 
Katastrophe.  Hæren,  med  Fairfax  og  alle  bekj endte  Førere 
i  Spidsen,  gav  Parlamentet  i  en  skarp  Skrivelse  at  forstaae, 
at  det  skulde  føie  sig  efter  det  almene  Vels  Fordringer;  al- 
ligevel vedtog  Parlamentet  en  Morgen  med  en  stærk  Majo- 
ritet at  indgaae  paa  Overeenskomsten  med  Kongen;  men  den 
følgende  Dag,  den  6te  December  1648,  udjog  Oberst  Pride 
Parlamentets  Majoritet,  og  Kesten,  det  saakaldte  Rump- 
Parlament,  var  nu  fuldkommen  afhængig  af  den  jernhaarde 
militaire  Magt.  Man  erfarer  ikke,  hvorvidt  Enkelthederne  i 
dette  Statscoup  ere  trufne  paa  Cromwells  Befaling;  selv  ind- 
traf han  først  samme  Dags  Aften  til  London.  Men  hvilken 
Opfattelse  han  personlig  nærede  om  de  forviklede  Forhold, 
fremgaaer  klart  nok  af  hans  egne  Ord.  Allerede  paa  Val- 
pladsen ved  Warrington  havde  han  erklæret  Underhuset,  at 
det  ikke  maatte  modsætte  sig  Guds  Folk,  der  nylig  havde 
fuldbragt  et  Storværk;  derimod  skulde  det  passe  sit  Embede 
0^  skaffe  Landet  Fred  og  Enighed.  Til  Hammond,  Kongens 
Bevogter  i  Carisbrook,  skriver  han  saaledes:  "øvrighed  og 
Herredømme  ere  indsatte  af  Gud;  men  denne  og  hiin  Maade 
ere  kun  Menneskeværk,  og  den  maa  efter  den  ene  eller  an- 
den Opfattelse  lade  sig  indskrænke  indenfor  videre  eller  snev- 
rere  Grændser;  jeg  mener  derfor  ikke,  at  øvrigheden  kan 
skalte  og  valte  efter  Behag  og  fordre  Lydighed  ved  saadan 
Adfærd.  Alle  ere  derimod  enige  i,  at  der  gives  Tilfælde,  i 
hvilke  Modstand  er  tilladto.  Hans  mægtige  og  kløgtige  Aand 
vilde  paa  den  anden  Side  heller  ikke  paa  nogen  Maade  have 
Folkevilliens  ubetingede  Herredømme.  Det  var  først  og 
fremmest  Hensynet  til  det  almene  Vel,  som  bestemte  ham; 
dernæst  kom  den  Opfattelse  frem  hos  ham,  at  man  krænkede 

Guds  Udvalgte,  og  endelig  var  ban  ikke  blind  for  de  Farer, 
som  Kongens  blotte  Tilværelse  stadig  paany  kunde  fremkalde. 
Han  og  de  øvrige  Førere  lode  nu  den  længe  kun  med  Moie 
tilbageholdte  Strøm  frit  Løb;  Kongen  blev  offret  for  at  til- 
fredsstille Soldaternes  fanatiske  Fordringer.  Det  var  det 
gamle  Testamentes  Opfattelse,  som  Soldaterne  fulgte:  <<Den, 
som  har  udgydt  uskyldigt  Blod,  hans  Blod  skal  igjen  ud- 
gydes«. Dødsdommen  blev  derfor  den  28de  Januar  1649 
afsagt  over  Kongen,  og  to  Dage  derpaa  faldt  hans  Hoved 
udenfor  hans  eget  Palads  AVhitehall.  For  ti  Aar  siden  havde 
den  samme  Konge  og  hans  Minister  Strafford  søgt  at  oprette 
en  staaende  Hær  for  at  undertrykke  alle  nationale  og  parla- 
mentariske Friheder;  Striden  havde  til  Syvende  og  sidst  netop 
dreiet  sig  om  Besiddelsen  af  den  militaire  Magt,  og  det  var 
saaledes  ret  en  vidunderlig  Skjæbnens  Ironi,  at  det  netop 
skulde  blive  den  militaire  Magt,  som  nu  bragte  Kongen  paa 
Skafottet,  og  som  troede  ved  at  rydde  ham  af  Veien  at 
kunne  grunde  her  paa  Jorden  en  Gudsstat  for  Herrens  Ud- 
valgte. Den  samme  Tanke  kommer  i  hiin  Tidsalder  gjen- 
tagne  Gange  frem  baade  i  Nord-  og  Sydeuropa.  Det  Held, 
som  havde  fulgt  den  nederlandske  Republik,  har  aabenbart 
kaldt  den  til  Live;  men  herved  er  det  ogsaa  godtgjort,  hvor 
urimelig  den  Opfattelse  er,  som  i  alle  de  her  udviklede  Til- 
dragelser kun  vil  see  Intriguer,  der  ere  spundne  af  Cromwell 
for  at  tilfredsstille  hans  umættelige  Herskesyge.  Han  blev 
tværtimod  kun  Kongemorder  efter  haarde  indre  Kampe  for  at 
bevare  Forbindelsen  med  sine  gamle  Krigskammerater,  og 
ideligt  maatte  hans  Sjæl  føle  sig  piint  ved  det  dobbelte  Af- 
hængighedsforhold, hvori  han  herved  var  kommen.  Paa  den 
ene  Side  stod  den  af  Hæren  repræsenterede  og  nu  virkelig- 
gjorte republikanske  Bestræbelse,  paa  den  anden  Side  stod 
Virkningen  af  den  begaaede  Forbrydelse;  meget  tidligt  kom 
han  til  Bevidsthed  om,  at  denne  Handling  netop  fra  hans 
Standpunkt  maatte  opfattes  som  en  grov  politisk  Feil. 

Paa  dette  afgjørende  Vendepunkt  bidrog  igjen  Sagernes 
hele  Stilling  til  at  skaffe  denne  Mand  en  aldeles  overveiende 
Indflydelse.  Efter  Kongens  Henrettelse  fulgte  Overhusets 
Ophævelse,  og  der  forelaa  talrige  Planer  om  at  tilveiebringe 
en  virkelig  Repræsentation  af  Folket;  men  midt  i  al  den 
Forvirring,  som  blev  fremkaldt  ved  Agitatorernes  overdrevne 
Fordringer,  vedblev  dog  Rump-Parlamentet  endnu  at  bestaae; 
saaledes  bevaredes  endnu  Continuiteten  i  Retsudviklingen,  og 
Fortiden  var  dog  endnu,  rigtignok  kun  ved  en  svag  Traad, 
knyttet  til  det  Bestaaende.  Den  udavende  Magt  kom  i  Hæn- 
derne paa  et  Statsraad  af  41  Medlemmer;  dets  Magt  var 
større,  end  Kongens  nogensinde  havde  været ;  af  og  til  førtes 
Forsædet  af  Gromwell,  paa  hvem  Alt  nu  syntes  at  beroe. 
Det  royalistiske  og  presbyteriansk- parlamentariske  Parti  blev 
med  Kraft  holdt  i  Tømme;  der  blev  foretaget  nogle  faa  Exe- 
cutioner,  og  disse  betegnede  Vendepunktet  i  Revolutionen. 
Statsraadet  maatte  selv  reise  den  første  Skranke  mod  den 
fremadskridende  Bevægelse,  som  udgik  fra  de  menige  Soldater 
og  truede  med  at  opløse  baade  Stat  og  Kirke  i  en  vild, 
sværmerisk  Forvirring.  Baade  Soldaterne  og  en  Deel  af  den 
civile  Befolkning  var  bleven  greben  af  Levellernes  commu- 
nistiske  Ideer  og  deres  Sværmerier  om  et  tusindaarigt  Rige; 
logle  enkelte  Regimenter  negtede  endog  at  gaae  til  Irland, 
og  Gromwell  maatte  selv  skride  ind  for  at  opretholde  Statens 
Myndighed.  Ved  nogle  enkelte  Executioner  og  Streiftog  til- 
intetgjorde han  hurtigt  dette  Oprør  og  hævdede  den  militaire 
Lydighed  som  det  første  Bud  i  den  eneste  nu  mulige  Ord- 
ning. Hans  Forstand  var,  trods  al  hans  religieuse  Begeistring, 
altfor  kold,  klar  og  rolig,  til  at  han  kunde  finde  sig  i  at 
spille  en  Wat  Tylers  Rolle*),  og  endnu  mindre  kan  man 
vente  hos  ham  at  finde  Spor  til  Johan  af  Leydens**)Taabe- 
ligheder.     Det  lykkedes  ham  saaledes  paany  at  fængsle  Ar- 


*)  jfr.  Historisk  Årchiv  1872  I,  312  og  flg. 
**)  jfr.  Historisk  Archiv  1869  H,  172  og  flg. 

meen,  der  ganske  særligt  var  hans  Værk,  til  sig;  efter  nogen 
Betænkning  maatte  han  derpaa  føie  sig  efter  Statsraadets 
Befaling  og  paatage  sig  Irlands  Erobring;  herved  skulde  han 
skaffe  Tropperne,  Fædrelandet  og  sig  selv  Ære  og  Sikkerhed. 

Paa  denne  ulykkelige  ø  herskede  den  grændseløseste 
Forvirring.  Man  fandt  her  paa  een  Gang  et  nationalt  og  irsk- 
ultarmontant  Parti,  et  engelsk-katholsk  og  endelig  et  angli- 
kansk Parti;  det  første  Parti  fæstede  sin  Lid  til  Paven  og 
Spanien  og  tænkte  paa  en  fuldkommen  Løsrivelse  fra  Eng- 
land; de  andre  byggede  paa  Frankrigs  Hjælp;  men  alle  tre 
Partier  havde  staaet  i  Forbindelse  med  Kong  Carl.  Efter 
hans  Henrettelse  foregik  der  en  tilsyneladende  Tilnærmelse 
mellem  Massen  af  de  to  katholske  Partier;  man  udraabte 
Carin  til  Konge  og  haabede  paany  at  kunne  hæve  det  kon- 
gelige Banner,  medens  samtidigt  Cavalererne  og  Prinds  Eu- 
pert  nu  fra  Kinsale,  Scillyøerne  og  Kanaløerne  beherskede  de 
vestlige  Farvande. 

Efter  Kongens  Henrettelse  var  Fairfax  fuldstændig  traadt 
i  Baggrunden,  medens  Cromwell  factisk  førte  Overcomman- 
doen  over  hele  den  væbnede  Magt.  At  det  vilde  staae  i 
hans  Magt  at  kue  den  irske  Bevægelse,  derom  tvivlede  In- 
gen. Den  10de  Juli  1649  om  Aftenen  forlod  Lordstathol- 
deren London  i  en  stadselig  Karosse,  trukken  af  sex  flamske 
Hopper  under  Trompeternes  Lyd.  Vognen  var  omgiven 
af  hans  Drabantcorps,  firsindstyve  Mand,  alle  med  Officeers- 
rang.  En  Flaade  ventede  i  Milfordhavn  paa  at  føre  ham 
med  10,000  Mand  udsøgte  Fodfolk  og  5,000  Ryttere  til  Ir- 
land. «Som  Thors  Hammer»,  saaledes  udtrykker  Carlyle  sig, 
(ifaldt  Cromwell  over  Irland  og  traf  det  med  sine  knusende 
Slag».  To  Maaneder  efter  sin  Ankomst  til  øen  tilføiede 
Cromwell  det  irske  Oprør  det  første  knusende  Slag.  Han 
tog  Byen  Drogheda  med  Storm  (den  17de  September  1644); 
den  blev  afbrændt,  og  ethvert  levende  Væsen  maatte  springe 
over  Klingen.  Lignende  Rædsler  ledsagede  Wexfords  Erobring; 
Enhver,   som  blev  greben  med  Vaaben  i  Hænder,   blev  sendt 

som  Slave  til  de  amerikanske  Colonier;  Cromwells  Adfærd  ved 
disse  Leiligheder  havde  ikke  sit  Udspring  i  en  vild  Blodtørst, 
men  det  var  en  kold,  beregnet  og  fra  hans  Standpunkt  be- 
rettiget Grusomhed.  Han  har  selv  gjentagne  Gange  udtalt 
det.  Et  strengt  Exempel  skulde  standse  den  gammelirske 
Vildhed;  han  vilde  som  en  Læge  med  et  dybt  Snit  søge  at 
redde  Livet.  Hans  frygtelige  Haardhed  havde  ogsaa  de  til- 
sigtede Følger.  De  Englændere  og  Protestanter,  som  stode  i 
Fjendernes  Kækker,  nedlagde  Vaabnene.  I  Vinterens  Løb 
underkastede  Leinster  og  Munster  sig  for  største  Delen;  kun 
Kelterne  vedbleve  at  lytte  til  den  ultramontane  Indflydelse; 
ethvert  Forlig  med  dem  var  en  Umulighed ;  de  maatte  stadig 
vige  mere  og  mere  tilbage  mod  Vesten  eller  i  Tusindeviis 
forlade  -Øen  og  fylde  de  katholske  Magters  Regimenter.  En- 
hver Opvaagnen  af  irsk  Frihedsfølelse  blev  undertrykket  med 
Blod;  det  var  dog  ingenlunde  Cromwells  Plan  at  udrydde 
den  hele  irske  Race  i  Bund  og  Grund;  men  han  befordrede 
unegtelig  en  Udvikhng,  som  allerede  havde  taget  sin  Begyn- 
delse for  fire  Aarhundreder  tilbage;  han  søgte  nemlig  at 
knytte  alle  Beboerne  af  engelsk  Herkomst  eller  protestantisk 
Tro  saa  nøie  som  muligt  til  den  egelske  Hovedø  og  befor- 
drede Colonisationen  i  stor  Maalestok  ved  at  uddele  Jord- 
eiendomme  til  Skarer  af  sine  Soldater.  Orden  og  Velstand 
begyndte  saaledes  paa  den  oprindelige  Befolknings  Bekostning 
at  opblomstre  i  den  østlige  Deel  af  Oen.  Hvad  Cromwell 
havde  begyndt,  fortsatte  hans  Efterfølgere  Ireton,  Ludlow, 
Fleetwood  og  hans  egen  Søn  Henrik.  Selv  maatte  han 
efter  et  halvt  Aars  Ophold  forlade  øen  (Mai  1650);  thi 
endnu  stod  tilbage  at  betvinge  det  tredie  Rige  og  at  lænke 
det  til  Repubiikens  Sag. 

I  Skotland  havde  først  Grev  Montrose  med  nogen  Hjælp 
fra  Udlandet  gjort  et  Forsøg  til  Fordeel  for  Stuarternes  ab- 
solute  Monarki,  men  dette  Forsøg  havde  faaet  et  brat  og 
uheldigt  Udfald.  Snart  derpaa  kom  Carl  H  selv  til  Landet. 
Det  herskende  Parti  holdt  endnu  fast  ved  den  strenge  pres- 

byterianske  Opfattelse  af  Kongedømmet  og  Kirken;  leilig- 
hedsviis  drømte  man  endog  om  paany  at  kunne  gjare  denne 
Retning  herskende  i  selve  England;  men  ogsaa  det  mere  fri- 
sindede Parti  blandt  |Covenanterne  under  Argyle  vilde  dog 
ikke  ganske  give  Slip  paa  deres  egen  Konge  og  deres  natio- 
nale Selvstændighed;  ogsaa  dette  Parti  modsatte  sig  altsaa 
den  fra  England  truende  Idee  om  Folkesouverainetet  og  om 
Tolerance  i  religieuse  Sager.  Begge  Parter  vare  derfor  enige 
om  at  modtage  Kongen,  som  nu  i  ydmyg  Afhængighed,  men 
med  hemmelig  Uvillie  gik  ind  paa  deres  Anskuelser.  Man 
vilde  endnu  engang  med  Vaaben  søge  at  skaffe  det  monar- 
kiske System  Indgang  i  England,  ja  selv  i  Irland.  Repu- 
bliken  maatte  saaledes  uundgaaelig  komme  i  Krig  med 
Skotland;  men  denne  Krig  skulde  imidlertid  rask  og  afgjø- 
rende  føres  til  Ende.  Ved  en  ny  Udrensning  bleve  Hærens 
independentiske  Anskuelser  end  yderligere  forstærkede ;  Fairfax 
traadte  nu  fuldstændig  tilbage,  og  Cromwell  traadte  i  Spidsen 
for  den  samlede  Krigsmagt. 

Fra  begge  Sider  udgik  der  forskjellige  Manifester.  De 
skotske  Præster  og  de  engelske  Soldater  søgte  hver  for  sig 
at  forsvare  deres  Sag  med  de  meest  træffende  Argumenter; 
derpaa  rykkede  Cromwell  ved  Bervick  over  Tveed.  To  Ar- 
meer eller,  hvis  man  foretrækker  dette  Udtryk,  to  religieus- 
politiske  Partier  stode  saaledes  over  for  hinanden.  I  flere 
Uger  maneuvrerede  Hærene  i  Høilandet  -Øst  for  Edinburgh; 
den  ene  vilde  forsvare  sin  Konge  og  sin  Kirke,  den  anden 
sin  Frihed  uden  Kirke  og  uden  Konge.  Begge  Hære  holdt 
sig  for  Herrens  Udvalgte,  og  enhver  af  dem  bad  paa  sin 
særegne  Maade  og  med  gammel  testamentlig  Iver  til  den 
Herre  Zebaoth.  Seiren  syntes  at  helde  til  Skotterne.  Eng- 
lænderne kom  i  en  fortvivlet  Stilling  ved  Ubekjendtskab  med 
Landet,  ved  hærgende  Sygdomme  og  Mangel  paa  Tilførsel; 
men  som  ved  Himlens  særlige  Naade  udbrød  der  Uenighed 
mellem  deres  blinde,  fanatiske  og  allerede  paa  Seiren  visse 
Modstandere.     Det  ene  Parti  vilde  lade  den  halvt  ødelac^te 

Fjende  drage  bort  efter  et  beskæmmende  Forlig;  men  det 
andet  Parti,  som  blev  ophidset  af  Præsterne,  erklærede,  at 
Cromwell  allerede  var  omringet,  at  han  var  falden  i  deres 
Hænder,  ligerviis  som  Amalekiteren  Agak  i  Kong  Sauls,  og 
•  at  han  nu  burde  falde  for  deres  Hævn.  De  tvang  derpaa 
deres  betænksomme  Fører  til  en  militair  Feil,  hvorved 
den  visse  Seir  smuttede  dem  af  Hænderne.  Med  sit  sikkre 
-Øie  opdagede  Cromwell  den  strategiske  Bevægelse,  som  fjer- 
nede de  fjendtlige  Linier  fra  hinanden,  Lambert  og  Monk 
støttede  hans  Plan,  og  den  næste  Morgen,  den  3die  Sep- 
tember 1650,  faldt  han  med  hele  sin  Styrke  over  Skotternes 
høire  Fløi.  Vildt  lade  de  to  Hæres  Kampraab:  «Du  Hær- 
skarernes Herre!«  og  «Leve  Covenantet!» ;  men  allerede  efter 
en  Times  Forløb  lød  det  første  Kampraab  hoiest,  og  Slaget 
ved  Dunbar  var  vundet.  Her,  som  overalt,  troede  Seirherren 
at  see  Guds  umiddelbare  Styrelse  gribe  ind  i  Begivenhedernes 
Gang.  Skotternes  fuldstændige  Nederlag  førte  ham  til  Fjen- 
dens Hovedstad;  men  Fjenden  var  dog  endnu  ikke  betvungen; 
Uger  og  Maaneder  gik  hen  til  Underhandlinger  med  den 
splidagtige  Modstander.  Commandanten  paa  Edinburghs 
Klippefæstning  holdt  sig  til  Udgangen  af  Aaret  1650,  og  den 
langvarige  Beleiring  gav  Anledning  til  en  for  Cromwell  meget 
charakteristisk  Brevvexling.  Han  læste  heri  navnlig  de  pres- 
byterianske  Geistlige  med  deres  stadige  Veeraab  Texten  paa 
en  skarp,  men  velfortjent  Maade.  « Ingen  havde  antastet 
deres  Tro,  men  dog  havde  disse  Præster  kun  bragt  Ulykker 
over  deres  Land;  thi  de  havde  ikke  villet  være  Guds  Ords 
Hjælpere,  men  Herrer  over  Guds  Folk». 

Cromwell  forstod  under  de  nævnte  Underhandlinger  med 
stor  politisk  Klogskab  at  benytte  sig  af  Skotternes  Uenighed. 
De  strengeste  Covenanter,  de  saakaldte  Eemonstranter,  faldt 
nu  fra  deres  Konge  og  Adel,  de  lempede  sig  efter  en  repu- 
blikansk Udvikling  indenfor  Presbyterianismen  og  indlode  sig 
saaledes  paa  en,  rigtignok  kun  løselig,  Overeenskomst  med 
Independenterne.    Alle  de  øvrige,  mere  deciderede  Royalister, 

heriblandt  endogsaa  Argyle,    sluttede  sig  derimod  nærmere 
sammen    og    kronede   Kong   Carl    ved   Scone.      Ved   Stir- 
ling,  som  er  Nøglen  til  de  skotske  Hailande,  samledes  deres 
modige  Skarer,    dog   ikke   for  at  udjage  Fjenden  af  Landet, 
men  de  vilde  kjækt  bryde  ind  i  selve  England  og  haabede 
herved  at  befrie  deres  Land  for  Fjendens  Aag.    Cromwell  var 
mærkelig  nok  næsten  kommen  i  en  ligesaa  vanskelig  Stilling 
som  det  foregaacnde  Aar  før  Slaget  ved  Dunbar.      Han  var 
trængt   frem  til  Perth  for  at  undertvinge  østkysten  lige  til 
Høiskotland,    da  han  blev  angreben  af  en  langvarig,    farlig 
Sygdom,    om  hvilken  der  ofte  er  Tale  i  hans  Breve.      "Jeg 
bliver   en   gammel  Mand  og  føler  Alderdomssvagheden  i  en 
mærkelig  Grad  komme  over  mig'>,    saaledes    skriver   han  til 
sin    Hustru.      Han    begik    derfor   ikke    nogen  Uforsigtighed, 
men  hans  Sygdom  gjorde  ham  udygtig  til  Handling,  og  saa- 
ledes blev  det  forvovne  Indfald  muligt,   som  endnu  engang 
førte  Kong  Carl  og  hans  Skotter  langt  ind  i  England.    Imid- 
lertid fandt  de  ikke  der  nogen  stor  Tilslutning  undtagen  hos 
Grev  Derby ;  Cromwell  fulgte  dem  som  en  Hævnens  Engel,  og 
det   hele   Indfald   fik   en   bedrøvelig  Afslutning.      Den  3die 
September  1651,    Aarsdagen   efter  Slaget  ved  Dunbar,    blev 
det  kongelige  Parti  overvunden  ved  og  i  Worcester;    nogen 
særlig  stor  krigerisk  Dygtighed  udfordredes  ikke  hertil.    Den 
ulykkelige  Fyrste  naaede  efter  en  romantisk  Flugt  til  Frank- 
rig;   han  frelste  saaledes  sit  Liv,   men  heller  ikke  Mere;    thi 
Cromwells   sidste  Daad  maatte  ogsaa  umiddelbart  virke  til- 
bage paa  Forholdene  i  Skotland.      Selv    behøvede  han  for- 
øvrigt ikke  mere  at  vende  tilbage  til  dette  Land;     General 
Monk  førte  i  hans  Sted  Militairregimentet  med  kraftig  Haand. 
Det  var  dog  naturligviis  aUigevel  væsentligst  Cromwells  Værk, 
naar  de  skotske  Partier  nu,  skjøndt  uvilhgen,  maatte  under- 
kaste sig.      De  maatte  modtage  Unionen  med  England,    der 
kom  istand  efter  en  Parlamentsbeslutning.     Der  blev  truffet 
Foranstaltninger   til  at  omslutte  Høilandene  med  en  Række 
Fæstninger  og  faste  Slotte.      Engelske  Dommere  dømte  her. 

ligesaa  fuldt  som  i  deres  eget  Hjem,  og  skaffede  Ro  og  Or- 
den tilveie.  Baade  i  Skotland  og  Irland  havde  saaledes  det 
radicale  sachsiske  Væsen  viist  sig  som  det  stærkeste  og  for 
første  Gang  skaffet  en  Forening  tilveie,  rigtignok  endnu  kun 
paa  en  voldsom  og  uregelmæssig  Maade.  Kun  med  Opby- 
delse af  alle  Kræfter  banede  saaledes  Ideen  om  Storbritanniens 
Enhed  sig  Veien  over  for  de  tre  Landes  Adsplittethed  og 
særlige  Selvstændighedsfølelse  og  endda  kun  ved  Anvendelse  af 
omfattende  Confiscationer  og  Colonisationer,  der  iøvrigt  ikke 
kunde  strække  sig  til  de  øde  og  vilde  Egne  i  de  to  under- 
kuede Lande. 

V. 

Den  nye  Republik  begyndte  samtidig  med  de  her  ud- 
viklede Begivenheder  at  komme  i  Forviklinger  med  Udlandets 
Magter.  De  flygtende  Cavalerers  langvarige  Ophold  paa  Scil- 
lyøerne  og  Canalens  Klippeøer,  i  Irland,  paa  Man  og  i  de 
transatlantiske  Colonier  gave  den  første  Anledning  hertil.  Idet 
Robert  Blake  forjog  de  pfalziske  Prindser  og  deres  Kamme- 
rater fra  disse  Tilflugtssteder  og  endog  forfulgte  dem  til 
Tejos  Farvande,  til  Malaga  og  Toulon,  udsprang  der  heraf  en 
Mængde  Forviklinger  med  de  søfarende  Nationer.  Særlig 
critisk  blev  Forholdet  dog  i  Begyndelsen  kun  til  den  neder- 
landske Republik.  Her  beklædtes  nemlig  Arvestatholdervær- 
digheden  af  det  oraniske  Huus,  og  dette  var  nærbeslægtet 
med  det  stuartske;  den  nylig  afdøde  Arvestatholder  Vilhelm  II 
havde  saaledes  været  gift  med  en  Søster  til  den  fordrevne 
Carl  II.  Paa  Grund  af  disse  Familieforhold  havde  Stuarterne 
fundet  stor  Hjælp  hos  Nederlænderne,  og  nærmest  for  at  straffe 
denne  Stat  udstedte  man  derfor  den  9de  October  1651  den 
berømte  Navigationsact,  der  væsentligst  skyldtes  Cromwells 
Indflydelse,  og  som  har  gjort  Storbritannien  til  Herre  paa  alle 
Have.  Ved  denne  Lov  indskrænkede  man  Hollændernes 
Fragtfart;  thi  for  Fremtiden  skulde  de  fremmede  Verdens- 
deles Produkter   kun   indføres  paa  engelske  Skibe,    ligesom 

ogsaa  de  europæiske  Frembringelser  kun  maatte  indføres  paa 
engelske  Skibe  eller  paa  det  producerende  Lands  egne  Skibe. 
Alle  politiske  og  religieuse  Forbindelser  mellem  de  to  Fri- 
stater bleve  saaledes  sønderrevne  ved  Stuarternes  og  Oraniens 
Forbindelser,  men  især  dog  ved  de  to  Landes  Handelsinter- 
esser,  som  bragte  dem  paa  en  fjendtlig  Fod  i  alle  Zoner. 
Fra  Mai  1652  rasede  nu  en  storslaaet  Søkrig,  der  væsentlig 
blev  ført  i  de  snevre  Farvande  mellem  England  og  Fastlan- 
det, altsaa  næsten  i  de  to  rivaliserende  Folks  Paasyn ;  slut- 
telig sank  dog  Vægtskaalen  til  Fordeel  for  det  britiske 
Unionsflag*).  Disse  Kampe  maatte  imidlertid  ogsaa  virke 
tilbage  paa  Englands  indre  Forbold. 

Det  gamle  Parlamentsparti  med  sine  historiske  og  juri- 
diske Anskuelser  var  kun  nødtvungen  gaaet  ind  paa  Repu- 
bliken;  Forholdet  mellem  dette  Parti  og  det  militaire  Parti 
blev  stadigt  slettere  og  slettere.  Rump  -  Parlamentet  vilde 
indrømme  Royalisterne  Amnesti,  naar  de  vilde  finde  sig  i  en 
Stat  uden  Konge  og  Overhuus,  medens  Soldaterpartiet  med 
større  og  større  Voldsomhed  forlangte  en  grundig  Omvælt- 
ning, der  truede  med  at  kuldkaste  alle  bestaaende  Former  i 
Retspleien,  i  Kirken,  ja  i  Staten  selv.  Man  kunde  ikke  un- 
dre sig  over  Hærens  og  dens  Føreres  selvbevidste  Optræden; 
det  var  dog  den,  der  baade  ind-  og  udadtil  havde  fuldbragt 
Alt.  Efter  Republikkens  Befæstelse  blev  Maalet  for  alle  Hæ- 
rens Fordringer  at  opnaae  et  fuldstændigt  nyt  Parlaments 
Samtræden;  thi  Rump  -  Parlamentet  repræsenterede  i  det 
Høieste  kun  Retscontinuiteten  mellem  den  gamle  og  nye  Stat, 
men  kunde  umulig  længere  gjælde  som  en  Repræsentation  for 
Republiken.  Borgerlige  Republikanere,  som  den  yngre 
Vane,  vilde  dog  kun  virkeliggjøre  deres  Ideer  ved  at  udfylde 
den  gamle  Forsamling  med  nye  Medlemmer ;  men  Hæren  vilde 
hele  Parlamentets  Opløsning  for  udelukkende  at  bringe  sine 

*)  Jfr.  om  denne  Søkrig  og  om  Søkampen  mod  de  flygtende  Cava- 
lerer  Artiklen:  Robert  Blake  i  Historisk  Archiv  1870.  II.  Pag. 
285  og  flg. 

egne  Eepræsentanter  til  Roret.  Det  kom  til  heftige  Debatter 
i  Parlamentet  om  Fastsættelsen  af  en  Slutningstermin  for  det 
gamle  Parlaments  Varighed,  og  ved  disse  Debatter  optraadte 
Cromwell  i  Et  og  Alt  som  Forsvarer  af  sine  Krigskamme- 
raters Opfattelse;  thi  han  vidste,  at  disse  under  ingen  Om- 
stændigheder vilde  underordne  sig  de  bestaaende  Ketsforhold 
eller  finde  sig  i  Parlamentets  Herredømme,  saaledes  som 
Flaaden  havde  erklæret  sig  villig  til;  Hæren  vilde  ikke  lade  sig 
nøie  med  Andet  og  Mindre  end  en  ganske  ny  Repræsentation, 
der  vilde  kunne  gjennemføre  dens  Anskuelser.  Officerernes 
Raad  erklærede  sig  sluttelig  foren  voldsom  Opløsning  afRump- 
Parlamentet,  og  for  sin  egen  Sikkerheds  Skyld  turde  Crom- 
well ikke  overlade  nogen  Anden  at  udføre  dette  Hverv.  Den 
20de  April  1653  var  det  lange  Parlaments  sidste  Dag.  Crom- 
well mødte  den  Dag  som  Husets  øvrige  Medlemmer  i  bor- 
gerlig Dragt  med  graae,  uldne  Strømper.  I  Taushed  hørte 
han  først  paa  Forsamlingens  Forhandlinger,  men  da  han 
mærkede,  at  Parlamentets  Beslutninger  vilde  gaae  imod  Hæ- 
rens ønsker,  brød  han  løs  i  en  bitter  Tale,  som  var  fuld  af 
de  meest  tøilesløse  Personligheder  --  «Guds  Aand  blev  saa 
mægtig  i  mig,  at  jeg  ikke  længere  kunde  raadføre  mig  med 
Kjød  og  Blod«)  — ;  med  en  heftig  Tilretteviisning  vilde  For- 
manden kalde  ham  til  Orden,  hvorpaa  Cromwell  udbrød: 
«Jeg  vil  gjøre  en  Ende  paa  Eders  Vrøvl.  I  ere  intet  Parla- 
ment mere;  Oberst  Harrison,  lad  Soldaterne  komme  ind»>. 
Hans  Ordre  blev  øieblikkelig  adlydt;  Soldaterne  kom  ind  og 
jog  de  forfærdede  Medlemmer  paa  Døren.  Da  Salen  var 
ryddet,  saae  Cromwell  Formandens  gyldne  Kølle  ligge  paa 
hans  Plads  og  sagde  til  en  Soldat:  «Tag  ogsaa  dette  Narreri 
bort!»  Derpaa  aflukkedes  Salen,  og  den  mægtige  Dictator 
puttede  Nøglerne  i  sin  Lomme.  Det  hele  Statscoup  var  gaaet 
for  sig  uden  nogensomhelst  Modstand;  Statsraadet  endte  med 
en  afmægtig  Protest;  den  mod  Parlamentet  gunstigt  stemte 
Flaade  var  fængslet  ved  sine  Kampe  mod  Holland,  og  Hæren 
var  derfor  absolut  Herre  over  den  politiske  Stilling. 

Hæren  tragtede  dog  ikke  efter  at  tilrive  sig  den  civile 
Myndighed,  men  ønskede  tværtimod  saa  snart  som  muligt  at 
komme  ud  over  den  provisoriske  Tilstand;  Hærens  store  Fører 
viste  sig  forsaavidt  afhængig  af  dens  Villie,  at  han  forelebig 
lod  dens  sværmeriske,  religieuse  Ideer,  der  tillige  gik  ud  paa 
en  fuldkommen  Lighed  i  poUtisk  Henseende,  frit  Spillerum, 
saa  meget  mere  som  disse  Ideer  ogsaa  deeltes  af  flere  af 
hans  Officerer,  f.  Ex.  den  nylig  nævnte  Oberst  Harrison.  I 
Krigsraadets  Navn  udnævnte  Cromwell  nu  Medlemmerne  af 
det  saakaldte  4ille  Parlament »,  som  ogsaa  kaldes  « Barebones 
Parlament))  efter  sin  Formand,  en  hæderlig  Garver  ved  Navn: 
Pris-Gud  Barebone*).  Denne  i  Et  og  Alt  separatistiske  For- 
samling var  et  meget  svagt  Udtryk  for  de  tre  Rigers  Folke- 
villie,  men  den  afspeilede  derimod  paa  det  Tydeligste,  hvad 
«de  Hellige))  altid  havde  efterstræbt;  den  var  derhos  over- 
veiende  udgaaet  fra  Mellemstanden  og  besjælet  af  dennes 
Interesser;  den  vilde  derfor  ikke  blot  fuldstændig  nedrive  den 
gamle  Tingenes  Tilstand  til  det  sidste  Grundlag,  men  vilde 
ogsaa  lægge  Grundvolden  til  en  ny  Orden  efter  sine  sociale 
Forestillinger.  Den  angreb  saaledes  de  slæbende  Retsfor- 
handlinger ved  Kantslerens  Domstol  og  Geistlighedens  Magt; 
men  samtidig  vilde  den  dog  ogsaa  handle  i  moderne-liberal 
Retning,  gav  sig  i  Færd  med  det  vanskelige  Hverv  at  ud- 
arbeide  en  ny  Landslov  og  vilde  indføre  borgerligt  Ægteskab 
for  Fredsdommeren,  hvad  der  vilde  have  været  en  Velgjer- 
ning  mod  de  talrige  Dissenters.  Snart  gik  imidlertid  For- 
samlingen videre  i  sin  Reformiver  og  truede  med  at  angribe 
Troen,  Kirken  og  Staten  i  dens  dybeste  Grundfæste.  Den 
vilde  ophæve  Patronatsretten,  de  kirkelige  Tiender  og  give 
Menighederne  Retten  til  at  vælge  deres  Præster;  paa  ethvert 


*)  Hans  Broder  kaldte  sig:  « Hvis  Christus  ikke  var  bleven  født,  havde 
Du  været  fordømt,  Barebone »,  hvilket  lange  Navn  man  forkortede 
til  »fordømte  Barebone«.  Mange  Medlemmer  havde  iøvrigt  saa- 
danne  bibelske  Navne  som  Habakuk,  Hesekiel,  Dræb-Synden,  Staa 
fast  i  Troen  o.s.  v. 

Punkt  syntes  den  lovlige  Orden  truet;  selv  Hærens  Existents 
blev  angreben  ved  Spørgsmaalet  om  Indskrænkning  i  Løn- 
ningerne og  Formildelsen  af  Disciplinen,  og  endelig  vilde 
Forsamlingen  ikke  gjøre  Sit  til  at  raade  Bod  paa  Finants- 
nøden.  Der  var  saaledes  al  Udsigt  til,  at  de  anabaptistiske 
Sværmere,  «det  femte  Monarkies  Hellige ■>,  lidt  efter  lidt 
kunde  komme  til  Roret,  en  Udsigt,  som  ikke  tiltalte  den 
kolde,  forstandige  Cromwell,  d&r  havde  haabet  at  kunne 
komme  til  Eette  med  denne  Forsamling  paa  en  lempeligere 
Maade,  end  det  dog  sluttelig  viste  sig  muligt.  Han  benyttede 
sig  derfor  af  den  Storm,  der  fra  alle  Sider  reiste  sig  mod 
det  ulykkelige  Parlament,  til  at  lade  Forsamlingssalen  rydde 
af  sine  Soldater  (den  .12te  December  1653),  hvorpaa  de  fleste 
Medlemmer  nedlagde  deres  Myndighed.  Man  seer,  hvor 
umuligt  det  er  at  drage  nogen  Sammenligning  mellem  Na- 
poleon og  Cromwell.  I  Frankrig  var  der  vendt  op  og  ned 
paa  hele  Samfundet;  paa  det  Gamles  Ruiner  kunde  derfor 
den  seirrige  Soldat  opbygge  sin  Throne.  I  England  forenede 
tværtimod  Cromwell  sig  i  det  yderste  øieblik  med  den  endnu 
tiloversblevne  Geistlighed  og  Juristerne;  her  opbyggede  netop 
den  militaire  Myndighed  en  Dæmning  mod  Omvæltningen  og 
reddede  saaledes  Samfundet  og  Eiendomsretten  for  en  radical 
Omvæltning. 

VI. 

Cromwell  var  imidlertid  paany  bragt  i  en  yderst  van- 
skelig Stilling.  Han  undgik  dog  klogelig  den  Feil  ved  et 
Magtsprog  at  udnævne  sig  selv  til  Dictator;  thi  nu  som  tid- 
ligere havde  alle  Englændere  den  Opfattelse,  at  den  borger- 
lige øvrighed  var  nødvendig  ved  Siden  af  den  militaire  Magt, 
ja  at  det  netop  var  den,  som  havde  et  guddommeligt  Ud-^ 
spring.  Cromwells  statskloge  Forstand  var  langt  fjernet  fra 
Napoleons  tøilesløse  Ærgjerrighed.  "MitLiv«,  saaledes  skriver 
han  paa  denne  Tid  til  Fleetwood,  «har,  det  tør  jeg  vel  sige, 
været  et  frivilligt  Offer,    som  jeg  har  bragt  for  Andre ».    I 

denne  Stilling  henvendte  han  sig  som  Soldat  til  det  Parti 
blandt  hans  Kammerater,  som  ikke  var  smittet  af  det  reli- 
gieuse  og  sociale  Sværmeri.  General  Lambert  og  andre  Of- 
ficerer, som  laae  i  Strid  med  Oberst  Harrison,  men  heldede 
til  Cromwells  Opfattelse,  fremtraadte  nu  med  Forslaget  om 
en  ny  Forfatning,  der  rigtignok  gav  Lord- Generalen  hele  den 
udøvende  Myndighed  i  Staten,  men  dog  samtidig  søgte  at 
opretholde  en  repræsentativ  Forfatning. 

Man  kom  saaledes  paany  den  gamle  engelske  Forfatning 
et  Skridt  nærmere.  Kongetitlen  var  rigtignok  i  alle  Hen- 
seender en  Umulighed ,  men  Værdigheden  som  Protector 
manglede  ikke  sine  Forbilleder  i  Landets  Historie.  Cromwell 
var  selv  personlig  efter  fjorten  Aars  stormfulde  og  møisom- 
melige  Erfaringer  kommen  bort  fra  mange  af  de  Ideer,  han 
engang  havde  næret  og  pleiet ;  mange  andre  havde  han  maattet 
lade  falde  som  uudførlige.  Ligesom  han  selv  nylig  havde 
været  nødt  til  at  optræde  som  Redningsmand  for  det  Be- 
staaende,  saaledes  maatte  han  nu  finde  sig  i,  at  man  søgte 
at  begrændse  hans  Embede  ved  forfatningsmæssige  Skranker. 
Et  militairt  Statsraad,  som  endog  kunde  raade  over  Udnæv- 
nelsen af  hans  Efterfølger,  skulde  controllere  Protectoren;  et 
folkevalgt  Parlament  med  omfattende  lovgivende  Myndighed 
syntes  bestemt  til  forud  at  standse  en  Enkeltmands  Despo- 
tisme. Istedetfor  Republiken  traadte  saaledes  en  særlig  Art 
Monarki,  der  mindede  noget  om  Israels  Dommere  og  om 
Germanernes  Hærkonger.  Dette  Monarki  stod  i  en  skarp 
Modsætning  paa  den  ene  Side  til  den  royalistiske  Legitimitet 
og  paa  den  anden  Side  til  den  republikanske  Anabaptisme; 
men  det  søgte  sit  Grundfæste  mellem  disse  to  Yderligheder, 
og  det  blev  baaret  op  af  Nationens  talrige  Masse,  for  hvem 
den  personlige  og  Eiendomssikkerheden  var  det  første  Bud; 
Cromwell  var  derfor  i  Ordets  egentligste  Forstand  denne 
Masses  « Protector ».  Trods  Forfatningens  Indskrænkninger 
havde  hans  Myndighed  det  fulde  Præg  af  et  kraftigt  Konge- 
dømme, og  det  i  en  langt  høiere  Grad,  end  Stuarterne  med 

alle  deres  absolutistiske  Bestræbelser  nogensinde  havde  for- 
maaet  at  realisere.  Skjøndt  han  saaledes  nu  i  Alles  øine 
var  bleven  Herre  over  heln  Situationen,  syntes  han  dog  selv 
kun  at  have  opfattet  denne  Sagernes  Stilling  som  reent 
forbigaaende.  Den  16de  December  fandt  den  heitidelige  Ind- 
sættelse i  hans  nye  Værdighed  Sted  med  et  strengt  og  efter 
Omstændighederne  afpasset  Ceremoniel.  Ved  denne  Leilighed 
udtalte  han  da  det  mærkværdige  ^^nske,  at  hans  Myndighed 
kun  maatte  bestaae  saalænge,  som  den  stod  i  fuld  Overeens- 
stemmelse  med  Guds  Ord,  og  saalænge  som  den  var  i  Stand 
til  at  hævde  Folket  i  dets  Rettigheder  og  dets  Eiendom». 
Den  14de  April  det  følgende  Aar  flyttede  han  ind  i  White- 
halls kongelige  Bolig;  af  og  til  tog  han  Løverdag  Aften  ud 
til  Hamptoncourt  for  at  udhvile  sig. 

Samtidig  med  den  nye  Statsforms  Befæstelse  indadtil 
steg  Englands  Magt  udadtil  i  høi  Grad.  Cromwells  skarpe 
politiske  Blik  var  falden  paa  Sverige  som  den  eneste  prote- 
stantiske Magt,  med  hvem  han  kunde  slutte  et  Forbund. 
Den  retslærde  Seglbevarer  Bulstrode  Whitlocke,  der  stadig 
med  stor  Smidighed  havde  forstaaet  at  lempe  sig  efter  de 
nye  Magthavere,  blev  sendt  til  Dronning  Christine;  et  For- 
bund kom  i  Stand  med  Sverige,  og  herved  vandt  England 
strax  en  anseelig  Stilling  overfor  de  udenlandske  Magter. 
Den  hollandske  Regjering  saae  sig  tvungen  til  at  slutte  en 
Fred,  ifølge  hvilken  det  oraniske  Huus  skulde  udelukkes  fra 
Arvestatholderskabet,  og  Navigationsloven  skulde  vedblive  at 
være  gyldig.  Ogsaa  Danmark  maatte  tiltræde  Forbundet  og 
aabne  Sundet.  Stuarterne  bleve  saaledes  berøvede  det  ene 
Støttepunkt  efter  det  andet;  de  to  rivaliserende  Magter,  Spa- 
nien og  Frankrig,  beilede  allerede  til  den  protestantiske  Al- 
liances Gunst. 

Med  disse  politiske  Resultater  kunde  Cromwell  aabne  sit 
første  Parlament.  Ifølge  det  sidste  Regjerings  -  Instrument 
skulde  Forsamlingen  dele  hele  den  lovgivende  Myndighed  med 
den  for  Livstid  valgte  Lord-Protector.      Parlamentet  bestod 

kun  af  eet  Kammer  og  talte  400  frit  valgte  Medlemmer, 
deriblandt  30  for  Skotland  og  lige  saa  mange  for  Irland; 
udelukket  fra  Valg  var  kun  Enhver,  der  efter  den  1ste 
Januar  1642  havde  erklæret  sig  for  Royalist.  Forsamlingen 
lignede  tilnærmelsesviis  det  engelske  Underhuus  i  vore  Dage. 
Med  de  bedste  Forventninger  aabnede  Cromwell  nu  dette 
Parlament;  i  sin  Aabningstale  advarede  han  deels  mod  Le- 
vellernes  Angreb  paa  den  borgerlige  Orden,  deels  mod  Svær- 
merne af  det  femte  Monarki,  der  vilde  omstøde  enhver 
geistlig  Myndighed.  Det  var  udtrykkelig  formeent  Parlamentet 
at  foretage  Forandringer  i  Forfatningen,  og  Cromwell  havde 
skarpt  betonet,  at  man  nu  i  en  samvittighedsfuld  Vexelvirk- 
ning  med  ham  ufortøvet  skulde  tage  fat  paa  de  nødvendige 
Arbeider;  men  alle  hans  Forventninger  i  saa  Henseende  bleve 
bittert  skuffede.  Den  gamle  Opfattelse  af  den  ubetingede 
Folkesouverainetet  gjorde  sig  strax  igjen  gjældende;  man  vilde 
ligesaalidt  taale  Cromwells  sideordnede  Stilling,  som  man 
tidligere  havde  villet  finde  sig  i  Kongens.  Protectoratet 
skulde  underordnes  Parlamentet,  af  hvem  desuden  Myndig- 
heden over  Krigsmagten,  over  Kirken  og  Troesfriheden  alene 
skulde  være  afhængig.  Allerede  den  12te  September  maatte 
Cromwell  endnu  engang  i  en  Tale  udvikle  sit  Standpunkt ;  han 
tog  Gud  og  Menneskene  til  Vidner  paa,  at  han  ikke  havde 
trængt  sig  frem  til  det  besværlige  Embede.  Han  vilde  paa 
ingen  Maade  forgribe  sig  paa  Forsamlingens  Privilegier;  men 
han  vilde  ogsaa  holde  fast  ved  sin  Autoritet  og  dens  Grund- 
normer, der  havde  sin  Oprindelse  fra  Gud.  Døren  til  For- 
samlingssalen blev  besat  med  Tropper,  og  ethvert  Parla- 
mentsmedlem maatte,  før  han  betraadte  Salen,  paa  et  Stykke 
Pergament  undertegne  et  Revers,  som  indeholdt  en  Erklæring 
om,  at  han  anerkj  endte  disse  Grundsætninger,  og  at  han  af- 
lagde et  Troskabsløfte  til  Cromwell  personlig.  Skjondt  Fleer- 
tallet  underskrev  denne  Erklæring,  opførte  dog  ogsaa  disse 
Medlemmer  sig  i  den  følgende  Tid,  som  om  de  sade  i  en 
grundlovgivende  Forsamling.    Man   søgte    paa   alle   Punkter 


r 

skarpere  at  begrændse  hans  Magt,  der  tog  sig  ud  som  en 
Usurpation.  Om  at  bevilge  nye  Skatter  eller  om  at  efter- 
bevilge  de  alt  opkrævede  Skatter  var  der  slet  ikke  Tale;  paa 
denne  Maade  ramte  man  paa  det  Føleligste  det  af  Officererne 
udstedte  Forfatnings-Instrument.  Skjondt  Parlamentet  ved 
at  undertegne  Reverset  paa  en  vis  Maade  havde  anerkjendt 
Protectoren,  fortsattes  den  gamle  Strid  mellem  Civil-  og 
Militairmagten  altsaa  dog  stadigt.  Da  Forsamlingen  navnlig 
holdt  fast  paa  at  ville  bekræfte  Valget  af  Eaadets  Medlemmer 
og  vilde  hævde,  at  Forfatningen  burde  endelig  godkj endes  af 
den  selv,  maatte  Protectoren  den  28de  Januar  1655  efter  en 
alvorlig  Tiltale  beqvemme  sig  til  en  ny  Opløsning. 


VII. 

Vanskelighederne  ved  Cromwells  Stilling  vare  stegne  ved 
Parlamentets  Adfærd.  Ingen  kunde  vel  med  Rette  bebreide 
ham  Ærgjerrighed  og  dynastiske  Lyster;  men  mange  Eng- 
lændere saae  dog  i  ham  kun  den  uretmæssige  Tyran,  hvis 
Fjernelse  vilde  aabne  en  uhindret  Tumleplads  for  deres  Planer. 
Der  stiftedes  talrige  Sammensværgelser  mod  Protectorens  Liv, 
ikke  blot  af  Royalister,  men  ogsaa  af  Republicanere,  særlig 
blandt  de  radicale  Officerer;  paa  enkelte  Steder  kom  det 
endog  til  en  væbnet  Opstand.  Det  meest  Betænlige  var,  at 
Cromwell  endog  kom  paa  Spor  efter  hemmelige  Forbindelser 
mellem  Cavalererne  og  de  meest  forvovne  Gjendøbere. 

Cromwell  saae  sig  saaledes  forladt  af  dem,  hos  hvem 
han  havde  søgt  en  Støtte.  Han  fandt  sig  henviist  til  sine 
egne  Kræfter  og  maatte  nu  tye  til  den  raae  Militairdespotisme 
som  den  eneste  Udvei,  der  endnu  stod  aaben  til  at  opret- 
holde Ordenen  i  Landet,  frelse  Hærens  Existents  og  hans  eget 
Liv.  Han  inddeelte  England  i  tolv  Districter,  som  bleve  be- 
styrede af  Generalmajorer  med  en  vidtgaaende  Politimyndig- 
hed og  næsten  efter  Krigsloven;  han  lod  inddrive  en  Krigs- 
skat,  som  hos  Royalisterne  endog  steg  til  10  pCt.,  og  saalede 

bevarede  han  Magten  hos  den  bevæbnede  Styrke,  som  alene 
var  istand  til  at  forhindre  de  meest  modstridende  Lidenskaber 
fra  voldsomt  at  bryde  løs.  Soldaternes  strenge,  mønster- 
værdige Disciplin  og  den  jævne  og  ærbare  puritanske  Hof- 
holdning i  Whitehall  maatte  tydelig  vise  enhver  retskaffen 
Statsborger,  selv  om  han  maatte  høre  til  de  kongeligsindede 
Puritanere,  at  Cromwell  stadig  endnu  kun  arbeidede  paa  at 
sikkre  Samfundet  og  paa  at  opretholde  Religionsfriheden  over- 
for de  vilde  Partilidenskaber.  Rigtignok  kunde  man  næppe 
mere  opretholde  Grundsætningerne  om  religieus  Tolerance, 
da  man  jo  hverken  kunde  lade  Katholikerne,  de  Biskoppelige 
eller  de  skotske  Royalister  frit  Spillerum,  men  Cromwell  var 
dog  ogsaa  paa  dette  Punkt  langt  forud  for  sin  Tid.  Han 
vilde  paa  ingen  Maade  deeltage  i  nogen  beregnet  Forfølgelse 
for  Troens  Skyld,  saaledes  som  dengang  baade  katholske  og 
calvinistiske  Fanatikere  fordrede.  Han  holdt  vel  fast  ved, 
at  Staten  skulde  have  en  christelig  og  særlig  en  protestantisk 
Charakteer,  men  der  maatte  ikke  findes  nogen  særlig  begun- 
stiget kirkelig  Institution;  til  Trods  for  gamle  confessionelle 
og  mercantile  Fordomme  gjorde  han  af  Handelshensyn  et 
Forsøg  paa  at  aabne  Jøderne  Adgang  til  England,  efter  at 
de  havde  været  forviste  fra  Landet  i  400  Aar.  Ret  beteg- 
nende var  det  derfor,  at  Rabbinere  fra  østerlandene  kom  til 
Huntingdon  og  Cambridge  for  at  forske  efter  den  Mands 
Stamtræ,  der  tog  sine  Sætninger  af  Psalmerne,  af  Dom- 
mernes og  af  Kongernes  Bøger.  Maaskee  kunde  han  være 
af  jødisk  Herkomst  og  den  forjættede  Messias!  To  Midler, 
som  ellers  sjeldent  findes  forenede,  nemlig  Sværdets  Magt  og 
den  frie  Religionsøvelse,  skulde  tjene  til  at  holde  Revolution 
og  Modrevolution  indenfor  de  behørige  Skranker. 

De  ydre  politiske  Forhold  bleve  nu  ledede  af  Cromwell 
selv,  og  væsentlig  efter  en  afgjort  protestantisk  Opfattelse. 
Stuarterne  havde  ikke  taget  Hensyn  til  Protestantismen  som 
den  rette  Betingelse  for  Englands  mercantile  og  politiske 
Stilling;    deres  Politik  havde  derfor  kun  vidnet  om  Svaghed 

Og  bragte  Skam  over  Eiget.  Ogsaa  i  denne  Henseende  maatte 
England  under  Cromwell  danne  en  afgjørende  Modsætning. 
Han  havde  vel  endnu  ikke  truffet  noget  Valg  mellem  det 
franske  og  det  spanske  Forbund;  thi  Cardinal  Mazarin  saae 
temmelig  skjævt  til  Dannelsen  af  den  mægtige,  nordlige  pro- 
testantiske Alliance;  hans  Mistanke  var  vakt  ved  Englands 
aabenlyse  Planer  om  at  erhverve  et  fast  Punkt  paa  Fastlan- 
dets Kyst,  ved  Cromwells  directe  Forbindelser  med  Schweiz 
og  de  franske  Reformeerte  og  endelig  ved,  at  den  engelske 
Flaade  viste  sig  i  Middelhavet.  Men  den  Seighed,  hvormed 
Spanien  spærrede  al  Handel  paa  de  americanske  Colonier, 
den  Utaalsomhed,  hvormed  man  i  Krigen  som  i  Freden  over- 
leverede enhver  Englænder,  man  fik  fat  paa,  som  en  Kjætter 
til  Inqvisitionen,  og  Cromwells  Overbeviisning  om,  at  en  lig- 
nende Adfærd  kunde  man  ikke  nogensinde  vente  sig  af 
Frankrig,  Alt  dette  gjorde  dog  Udslaget  til  Fordeel  for  den 
franske  AUiancel  Hemmelig  og  dristig,  ret  efter  sin  vante 
Handleviis  foranstaltede  Cromwell  en  Expedition  til  Vestin- 
dien; han  haabede  paany  at  overraske  Europa  ved  sin  aldrig 
feilende  Forvovenhed;  men  Expeditionen  mod  Sanct  Domingo 
slog  feil,  og  Jamaicas  Erobring  veiede  ikke  op  mod  det  lidte 
Nederlag,  som  let  kunde  have  havt  ubehagelige  Følger  for 
den  hidtil  uimodstaaelige  Protector,  hvis  ikke  Krigen  mod 
Spanien  nu  var  brudt  løs  for  Alvor.  Eigtignok  bævede  Han- 
delsstanden for  dens  Følger,  men  Cromwell  vidst«  at  vinde 
den  for  sine  Planer,  og  Uveiret  trak  sammen  over  det  euro- 
pæiske Spanien.  I  Efteraaret  1655  kom  Forbundet  istand 
med  Frankrig,  som  udviste  Stuarterne  og  lovede  at  skride 
ind  mod  Hertugen  af  Savoien  paa  Grund  af  hans  grusomme 
Forfølgelser  mod  Valdenserne.  Eobert  Blake  havde  nylig 
med  sin  seirrige  Flaade  bragt  Kirkestatens,  Maltas,  Neapels 
og  Toscanas  Beherskere  til  Eftergivelse;  han  havde  tugtet 
Sørøverstaterne  i  Africa  og  truet  Hertugen  af  Savoien  med 
at  erobre  Nizza;    nu   vendte   han  sig  mod  Spanien  for  at 

plyndre  dets  svømmende  Skatte  og  mulig  endog  erobre  Gi- 
braltar eller  Cadix. 

For  at  udføre  disse  Foretagender  maatte  man  imidlertid 
stille  nye  Fordringer  til  Statskassen,  og  for  at  fyldestgjøre  disse 
Fordringer  maatte  man  paany  tye  til  Parlamentet,  saa  meget 
mere  som  der  havde  været  en  stadig  Underbalance  lige  siden 
Kevolutionen.  Den  17de  September  1655  aabnede  Cromwell 
sit  andet  Parlament.  Naar  man  gjennemlæser  den  i  lang  Tid 
upaaagtede  Tale,  vil  man  finde  den  fuld  af  en  mægtig  prote- 
stantisk Patriotisme;  men  Protectoren  udtrykker  tillige  sin 
inderste  Overbeviisning  om  sin  Magts  Uantastelighed.  Det 
uforsonlige  Forhold  til  Spanien  grunder  han  paa  det  Brud, 
som  for  hundrede  Aar  siden  skete  under  Dronning  Elisabeth, 
glorværdige  Ihukommelse  — ;  «vi  behøve  ikke  at  skamme  os 
ved  at  udtrykke  os  paa  denne  Maade.  Ligesom  dengang 
gjælder  det  ogsaa  nu  om  at  beskytte  den  frie  Tro  mod  ind- 
vortes og  udvortes  Fjender«.  Han  formaner  derfor  til  Een- 
drægtighed  og  Fredsommelighed  i  Forhandlingerne,  for  at 
man  ikke  ved  smaalige  og  unødvendige  Stridigheder  skal  tabe 
det  store  Maal  af  Sigte.  Men  dette  Maal  falder  igjen  sam- 
men med  hans  personlige  Interesse;  thi  ved  Folkets  Stemme 
er  han  kaldet  til  den  høieste  Myndighedspost  og  har  kun  at 
føre  Guds,  ikke  sin  egen  Sag.  Han  slutter  med  den  Psalme, 
som  han  kalder  Luthers,  den  Psalme,  hvorefter  Luther  en- 
gang digtede:  «Vor  Gud  han  er  saa  fast  en  Borg«. 

Skjøndt  Protectoren  saaledes  aabent  og  ligefrem  udtrykte 
sit  ønske  for  Parlamentet  om  at  kunne  udjævne  de  svævende 
Misforstaaelser ,  gik  Sagen  dog  ikke  saa  jævnt  og  glat  fra 
Haanden.  Valgene  vare  foregaaede  under  en  stærk  Indfly- 
delse fra  Eegjeringens  Side;  men  der  var  dog  blevet  valgt 
mange  afgjorte  Republikanere ,  som  ikke  vilde  indrømme 
Soldaterne  nogensomhelst  Forrang.  Det  var  saaledes  allerede 
misligt  nok,  at  man  simpelthen  maatte  skille  sig  af  med  en 
Fjerdedeel  af  hele  Forsamlingen  paa  Grund  af  Ordlyden  i 
en    af  Regjeringsinstrumentets   Paragrapher;    Modsætningen 

mellem  Generalerne  og  Tilhængerne  af  Parlamentarismen  blev 
ingenlunde   hævet    ved   en   saadan   Fremgangsmaade.      Paa 
denne  Tid    bleve   imidlertid   Angrebene   paa   Cromwells  Liv 
stedse  hyppigere  og  lumskere;  men  herved  gik  det  netop  op 
baade  for  Mellemklassen  og  Befolkningens  store  Masse  som 
for  deres  Repræsentanter,  hvilken  umaadelig  Betydning  denne 
Mands  Liv  havde  for  hele  Samfundets  Sikkerhed  og  Tryghed. 
Samtidig  hermed  blev  ogsaa  Længselen  efter  den  gamle  For- 
fatnings Former   mægtigere  og  mægtigere   uden  Hensyn  til 
Soldaternes  Regjeringsinstrument.      Det   var   de   besiddende 
Klasser,    som   ønskede   at  føre  Regjeringen  tilbage  til   «det 
gamle,  prøvede  Grundlag«;   det  var  ligeledes  dem,  som  ind- 
rømmede Protectoren  Retten  til  at  vælge  en  Efterfølger  og 
allerede   nu   arbeidede   hen  mod  Dannelsen  af  et  Overhuus. 
De  haabede  paa  denne  Maade  at  kunne  forsone  Parlamentet 
med  Protectoratet   og   at   kunne   indskrænke   hver   af  disse 
Magter  indenfor  deres  særegne  Grændser.   Det  var  altsaa  ikke 
Cromwells  hemmelige  Intriguer,  men  netop  denne  Opfattelse, 
som  fremkaldte  Forslaget   om  at  gjøre  Cromwell  til  Konge. 
Parlamentets  Beslutninger   af  25de  Marts  1657,    de  Confe- 
rentser  og  de  Grunde,  hvormed  navnlig  de  Retslærde  søgte 
at  bevæge  Protectoren  til  at  gaae  ind  paa  Forslaget —  »Lan- 
dets uforanderlige  Lov  fordrede  en  Konge  »>  — ,  Alt  dette  vil 
stadig  danne  en  mærkværdig  Episode  i  Historien  og  er  uden 
Sidestykke   i   alle   andre   uretmæssige  Magthaveres   Historie. 
Hverken  dette  lokkende  Tilbud  eller  hans  nærmeste  Slægt- 
ninges  Tilskyndelser    kunde    nemlig    fordunkle    hans    klare 
Forstand   og   forlede   ham   til  at  gjøre  et  politisk  Feilgreb. 
Cromwell  indsaae  meget  vel,  at  Stuarternes  Krone  kun  daar- 
lig  passede  til  hans  Hoved;    han  indsaae,  hvilken  Fare  han 
udsatte  sig  for,  hvis  han  nu  greb  til.      Han  maatte  belave 
sig  paa  et  afgjort  Brud  med  Hæren,  og  han  erklærede  derfor, 
at  han  ikke  som  Konge,    men  hellere  som  Retsbetjent  vilde 
tjene  den  almindelige  Orden  og  Fred.     Ogsaa  i  denne  tunge 
Fristelse,   som  han  saaledes  seirrig  bestod,   holdt  han   fast 

ved  sine  gamle  Krigsfæller,  hine  retskafne  Mænd,  som  hidtil 
trolig  havde  støttet  ham,  men  aldrig  vilde  finde  sig  i  en  saa 
anmassende  Titel.  Cromwell  betvang  saaledes  sine  ærgjerrige 
Følelser  af  Hensyn  til  Almeenvellet;  han  vedblev  at  være  de 
tre  Kigers  Protector  og  trøstede  sig  med  det  Haab,  at  det 
legitime  Monarki  lidt  efter  lidt  vilde  træde  i  Skyggen  for 
hans  mægtige  og  hæderlige  Regjering.  Derimod  føiede  han 
sig  i  Forsamlingens  øvrige  Beslutninger;  Generalmajorerne 
traadte  tilbage  fra  deres  Poster,  de  nødvendige  Summer  til 
Hær  og  Flaade  bleve  bevilgede,  og  saaledes  vendte  en  nogen- 
lunde tilfredsstillende  Tilstand  tilbage;  factisk  regjerede  igjen 
en  Fyrste  over  alle  tre  Riger  i  Samraad  med  Parlamentet  og 
støttet  til  Hæren.  Den  høitidelige  Indsættelse  fandt  Sted 
med  en  passende  Pragt  den  26de  Juni  1657.  Han  fik  Ret 
til  at  udnævne  sin  Efterfølger,  og  hans  nye  Titel:  «01ivarius 
Dei  gratia  —  af  Guds  Naade!  —  Angliæ,  Scotiæ,  Hiberniæ 
Protector«  antydede  tilstrækkelig  hans  arvelige  Magt.  Robert 
Blakes  store  Søseir  ved  Teneriffa  indviede  paa  en  vis  Maade 
denne  store  Forandring  i  Englands  Regjering. 

I  Forbund  med  Frankrig  og  Sverige  tog  nu  England  en 
kraftig  Deel  i  den  store  Politik.  I  østen  lovede  man  Prote- 
stanterne i  Transsilvanien  (Siebenbiirgen)  Hjæ-lp  og  optraadte 
paa  een  Gang  mod  det  bigot  katholske  Polen  og  -Østerrige; 
i  Vesten  beskyttede  man  kraftig  Waldenserne  og  bekæmpede 
det  habsburgske  Spanien  til  Lands  og  Vands.  De  spanske 
Nederlande  vare  endnu  det  vigtigste  militaire  Omraade,  hvor 
Flygtninge  fra  Alverdens  Lande,  især  dog  fra  Frankrig  og 
England,  fandt  en  aaben  Modtagelse.  Herfra  søgte  Carl  H 
med  spansk  Hjælp  at  gjøre  en  Invasion  i  sine  Lande;  fana- 
tiske Royalister  og  Gjendøbere  vare  i  selve  Hjemmet  hans 
Forbundsfæller  og  vare  beredte  til  med  Mord,  Brandstiftelser 
og  Oprør  at  berede  Veien  for  det  legitime  Kongedømme; 
men  endnu  styrede  dog  Cromwell  og  Mazarin  i  Forening 
Europas  Skjæbne.  Sex  Tusinde  udsøgte  engelske  Tropper, 
Seirherrerne  fra  Naseby  og  Dunbar,  kæmpede  i  Forening  med 

Franskmændene  ved  de  belgiske  Grændser.  Ved  Boulognes 
Kyster  mønstrede  Marschal  Turenne  og  den  unge  Konge 
Ludvig  XIV  de  engelske  Tropper;  endnu  samme  Sommer 
fratog  man  Spanierne  den  vigtige  Stilling  i  Klitterne  ved 
Mardyke.  Protectorens  Holdning  og  Udtalelser  bleve  mere 
og  mere  værdige  og  stolte;  han  var  Kongernes  Jævnbyrdige. 
Den  forholdsvise  Enighed,  som  havde  hersket  ved  de 
sidste  Forhandlinger  i  Westminster,  var  dog  ingenlunde  ved- 
varende, og  det  var  meget  langt  fra,  at  alle  Englands  Kræf- 
ter villigt  vilde  foie  sig  efter  den  store  Fører.  Den  20de 
Januar  1658  traadte  Parlamentet  paany  sammen,  og  strax 
indtraadte  atter  det  gamle  spændte  Forhold.  Det  viste  sig 
som  en  Umulighed,  at  den  militaire  og  borgerlige  Myndighed 
kunde  forenes  i  een  illegitim  Haand.  Mangen  tapper  Officeer 
nærede  paa  Grund  af  sin  republicanske  Overbeviisning  Mis- 
tillid til  den  mægtige  General;  mangen  Soldat  var  indviklet 
i  de  spanske  og  stuartske  Intriguer.  Paa  den  anden  Side 
vare  de  for  et  Aar  siden  udelukkede  Parlamentsmedlemmer 
nu  uden  nogen  Hindring  indtraadte  i  Underhuset  og  reiste 
en  heftig  Opposition,  som  især  vendte  sig  mod  Parlamentets 
andet  Huus.  Det  var  jo  allerede  i  og  for  sig  et  voveligt  Fore- 
tagende af  Cromwell,  naar  han  søgte  at  lede  Staten  tilbage 
i  de  gamle  Former;  men  navnlig  vakte  hans  Overhuus  den 
republikanske  Harme.  Det  bestod  deels  af  nogle  tarvelige 
Repræsentanter  for  den  gamle  Arveadel,  deels  af  Personer, 
hvis  Anseelse  skrev  sig  fra  Republikens  Tid;  de  vare  ifølge 
det  sidste  Parlaments  Beslutning  valgte  af  Cromwell  for 
Livstid.  Disse  Cromwell-Lorder  bleve  fra  første  Færd  en 
Gjenstand  for  den  bittreste  Spot  og  Haan  fra  Underhusets 
Side,  og  den  med  saa  stor  Møie  tilveiebragte  Forsoning 
mellem  Protectoren  og  Parlamentet  blev  saaledes  paany  sat 
paa  Spil.  Cromwell  henviste  til  de  store  europæiske  For- 
viklinger, i  hvilke  man  havde  indladt  sig  og  søgte  derved, 
men  forgjæves,  at  tilveiebringe  Enigheden  paany.  Det  var 
ligeledes   forgjæves,    at   han  henviste  til  den  Ed,    han   den 

foregaaende  Sommer  havde  maattet  aflægge  paa  Forfatningen. 
Hans  ulovlige  Magt  frembød  dog  paa  alle  Punkter  en  Mængde 
Blottelser,  som  ikke  undgik  hans  Modstanderes  Opmærksom- 
hed. Cromwell  opgav  nu  næsten  Haabet  om,  at  England 
kunde  regjeres  paa  anden  Maade  end  despotisk,  og  den  4de 
Februar  skred  han  til  Opløsningen  af  sit  sidste  Parlament 
efter  en  bitter  Tale,  hvori  han  krævede  Gud  til  Dommer 
mellem  sig  og  sine  Modstandere.  Den  største  Harme  maatte 
ogsaa  med  Rette  gribe  ham,  da  han  midt  under  sine  rede- 
ligste Bestræbelser  atter  stødte  paa  uovervindelige  Modsæt- 
ninger; da  han  for  at  frelse  sit  eget  Liv  og  sin  egen  Regje- 
ring  igjen  maatte  gribe  til  et  Voldsregimente  overfor  de 
legitime  og  radicale  Fanatikere,  og  da  Uenigheden  selv 
trængte  ind  i  hans  Families  Skjød,  hvor  hans  Svoger  Des- 
borou  og  hans  Svigersøn  Fleetwood  heldede  til  den  gjenstri- 
dige,  anabaptistiske  Deel  af  Hæren. 

Cromwells  Regjering  var  heller  ikke  udadtil  længere  led- 
saget af  hans  gamle  Held.  Rigtignok  faldt  Dunkercque  efter 
hæderlige  Kampe  i  Englændernes  Magt;  men  Carl  Gustav  i 
Sverige  slog  efterhaanden  ind  paa  en  mere  og  mere  selv- 
stændig Politik,  og  Forbundet  med  ham  og  Frankrigs  snedige 
Minister  Mazarin  vakte  efterhaanden  den  største  Betænke- 
lighed. Det  var  saaledes  kun  halvt  Alvor,  naar  hans  to 
Allierede  havde  lovet  en  hensynsløs  Kamp  mod  det  katholske 
Europas  to  habsburgske  Repræsentanter,  Spanien  og  det  øster- 
rigske  Keiserhuus.  Den  sidste  Magt  var  desuden  dækket 
mod  et  Angreb  ved  selve  Tydsklands  protestantiske  Magter, 
navnlig  Churfyrsten  af  Brandenburg. 

Under  al  denne  ydre  og  indre  Modgang  nærmede  Crom- 
well sig  sit  Livs  Ende;  i  lang  Tid  havde  han  været  lidende, 
i  de  sidste  Aar  endog  gjentagne  Gange  farlig  syg.  Hans 
røde,  opsvulmede  Ansigt  vilde  man  senere  hen  tilskrive  de 
opdigtede  Ungdomssynder;  men  det  vidnede  tværtimod  om 
en  for  Feberanfald  modtagelig  Legemsconstitution,  og  hans 
langvarige  Ophold  i  Ostenglands   usunde  Marsklande   havde 

rimeligviis  i  hei  Grad  fremmet  denne  Modtagelighed.  Ved 
Siden  af  disse  legemlige  Aarsager  maa  man  ikke  undlade  at 
lægge  særlig  Vægt  paa  hans  i  høi  Grad  irritable  Natur,  som 
i  den  sidste  Tid  havde  været  udsat  for  da  mangfoldigste 
Sindsbevægelser.  Han  plagedes  saaledes  af  det  dybeste  Mis- 
mod over,  at  saamange  af  hans  ædle  Planer  sloge  feil;  Snig- 
mordere lurede  paa  ham  ved  hvert  af  hans  Skridt;  han 
hjemsøgtes  af  alvorlige  Skrupler  over  sine  egne  Voldsgjer- 
ninger;  hertil  kom  endnu,  at  en  ung,  fornem  Svigersøn,  en 
gammel  Ven,  Grev  Warwick,  og  endelig  hans  Yndlingsdatter 
døde  kort  efter  hverandre,  den  Sidste  med  Afskedsord,  som 
rystede  Faderens  mægtige  Sjæl  paa  det  Dybeste.  Midt  i  sine 
Febersyner  saae  den  mægtige  Dictator  muligen  mere  end  een 
Gang  sit  Huus's  og  sit  Riges  tilkommende  Skjæbne,  ja  Carls 
blodige  Hoved  dukkede  vel  endog  truende  op  af  den  stille 
Grav  i  Windsor.  Men  Helten  fik  dog  et  ganske  andet  En- 
deligt end  de  to  Mænd,  Cæsar  og  Napoleon,  hvis  Liv  i  andre 
Henseender  frembyde  saa  mærkelige  Ligheds-  og  Uligheds- 
punkter med  hans  Løbebane.  Døden  naaede  ham  den  3die 
September  1058,  hans  gamle  Hædersdag.  I  Paladset  White- 
hall, som  Carl  I  engang  havde  ladet  indrette  med  kongelig 
Pragt  og  Smag,  og  hvorfra  han  selv  maatte  bestige  Ska- 
fottet, i  dette  kongelige  Slot  stred  nu  den  republicanske 
Helt  sin  sidste  Dødskamp.  Han  døde  med  en  fast  prote- 
stantisk Overbeviisning.  I  sit  sidste  lyse  ^ieblik  hørte  man 
ham  spørge:  «Er  det  muligt  at  miste  Guds  Naade?«  «Det 
er  ikke  muligt»,  svarede  hans  Skriftefader.  «Saa  er  jeg  rolig, 
thi  jeg  veed,  at  jeg  har  eiet  den«.  Beretningen  om  hans 
sidste  6ieblikke  er  i  Et  og  Alt  paalidelig;  men  hans  hade- 
fulde Bagvadskere  vidste  at  trøste  sig;  et  forfærdeligt 
Uveir  rasede  over  Øen  i  hans  sidste  øieblikke  ;  under  Storm 
og  Lyn  foer  den  forfæidelige  Protectors  Sjæl,  efter  hans  Fjen- 
ders Paastande,  til  Helvede. 

VIII. 

Med  Oliver  Cromwell  stod  og  faldt  den  engelske  Repu- 
blik; hans  ældste  San  Kichard  overtog  vel  Protectoratet  efter 
Faderens  Dod,  men  det  blev  ham  umuligt  at  overholde  sin 
Myndighed  overfor  Hærens  Førere  og  Parlamentet,  og  han 
saae  sig  nødsaget  til  at  nedlægge  sin  Værdighed.  Vi  ville 
ikke  beskjæftige  os  videre  med  det  følgende  Aars  Begiven- 
heder. Snart  sad  en  Stuart  igjen  paa  Englands  Throne;  for- 
gjæves  advarede  betænksomme  Frihedsvenner  mod  at  sætte 
alle  de  vundne  Resultater  ubetænksomt  paa  Spil,  forgjæves 
hævede  den  blinde  Digter  Milton  som  en  »Rost  i  -Ørkenen« 
for  sidste  Gang  sin  kraftige  Stemme  til  Fordeel  for  en  repu- 
blicansk  Forbundsforfatning.  En  Amnesli  og  Troesfrihed  vare 
de  eneste  Løfter,  som  Kong  Carl  II  maatte  aflægge  ved  sit 
Indtog  i  London;  men  selv  disse  tarvelige  Lofter  bleve  ikke 
holdte,  og  en  Mængde  af  Republikens  Tilhængere,  navnlig 
(.Kongemorderne«,  maatte  bøde  for  deres  Sag  paa  Skafottet. 
Vi  ville  dog  vende  os  bort  fra  disse  uhyggelige  Enkeltheder 
og  blot  til  Slutning  endnu  søge  at  give  en  almindelig  Cha- 
rakteristik  af  den  mægtige  Mand  og  hans  Betydning  i  Eng- 
lands Historie. 

Man  kan  ikke  med  Rette  drage  hans  brændende  Tro  i 
Tvivl,  og  ogsaa  hans  private  Liv  er  fuldkommen  reent  og 
uplettet.  Hvor  rørende  lyder  ikke  den  Velsignelse,  som  hans 
iireoghalvfemsindstyveaarige  Moder  paa  sit  Dødsleie  i  White- 
hall udtaler  over  ham?  Hun  beder,  at  Gud  vil  styrke  ham, 
saa  at  han  stadig  kan  udøve  store  Gjerninger  til  Guds  Priis 
og  Ære.  Med  Værdighed  udøvede  Cromwell  sin  faderlige 
Myndighed  over  sine  Børn.  Stadig  søger  han  at  opmuntre 
den  lade,  nydelsessyge  Richard  til  en  belærende  og  gavnlig 
Virksomhed.  Den  anden  Søn,  der  var  Faderen  langt  mere 
jævnl)yrdig,  maa  under  sit  Statholderskab  i  Irland  høre  Fa- 
derens alvorlige  Advarsler  mod  den  Fare,  som  han  udsatte 
sig  for  ved  at  søge  egen  Vinding  ved  de  irske  Godsers  Con- 
fiscation.      Hans  Døttres  aristokratiske  Giftermaai  vidne  vel 


Oliver  Cromwell.  409 

om  Familiens  Heihed,  men  han  svigtede  ikke  ved  disse  For- 
bindelser sin  religieuse  og  politiske  Overbeviisning.  Hvad 
man  saa  end  finder  fortalt  i  hans  Fjenders  Memoirer,  staaer 
det  dog  fast,  at  Protectorens  hele  Huus  og  Hof  holdning  bar 
Præget  af  den  patriarkalske  og  fromme  Aand,  som  besjælede 
ham  selv.  Don  hoie  moralske  Kraft,  hvormed  han  vidste  at 
beherske  sit  heftige  Sind,  og  som  aldrig  lod  ham  give  Fryg- 
ten Kaaderura,  maatte  naturligen  ogsaa  give  sig  tilkjende  i 
hans  ydre  Holdning.  Paa  den  anden  Side  forlod  hans  noget 
plumpe  Djærvhed  og  en  uelskværdig  Strenghed  ham  aldrig; 
men  dette  var  en  charakteristisk  Arvelod  fra  Puritanismen. 
Han  foragtede  ingenlunde  Videnskab  eller  hoiere  Dannelse. 
Saaledes  tog  Protectoren  sig  personlig  af  Universiteterne  i 
Oxford  og  Cambridge,  der  rigtignok  havde  faaet  et  puritansk 
Tilsnit;  ligeledes  udgik  Stiftelsen  af  Høiskolen  i  Durham  fra 
ham  personlig.  Endelig  er  hans  Forhold  til  den  beromte 
Milton  bekjendt  nok;  som  denne  store  Digter  var  han  ogsaa  selv 
modtagelig  for  MusiKkens  Ynde.  Cromwells  mærkeligste  Aands- 
egenskab  var  dog  hans  sunde  Menneskeforstand,  som  aldrig 
blev  fordunklet  af  Indt  pendenternes  Fanatisme,  og  medens  Eng- 
lænderne ellers  ere  noget  langsomme  af  Naturen,  vidste  han 
hurtigt  og  bestemt  at  finde  sig  til  Rette  i  sin  hoie  Stilling. 
Det  vil  vel  næppe  være  undgaaet  Læserens  Opmærk- 
somhed, hvorledes  Nemesis  ligesom  usynlig  fulgte  Cromwell 
og  aldrig  blev  træt  af  at  følge  ham;  han  havde  begaaet  en 
Handling,  som  maaskee  var  nødvendig,  men  desuagtet  var  og^ 
blev  en  Feil.  Ved  en  Kække  af  sammenstødende  Begiven- 
heder svinger  han  sig  fra  en  jævn  Landadelsmands  Stilling 
op  til  Hersker  over  de  tre  Eiger,  ja  vinder  endog  mægtig 
Indflydelse  paa  hele  Verdens  Skjæbne;  men  da  han  selv  har 
hjulpet  til  at  styrte  Statens  lovlige  Hoved,  kan  det  aldrig 
lykkes  ham  at  indtage  en  virkelig  Regents  faste  Stilling  mel- 
lem den  civile  og  militaire  Myndighed;  det  lykkedes  ham 
ikke  at  grunde  nogen  varig  Forfatning;  hans  Stilling  er  og 
bliver  kun  reent  personlig;   da   han   ikke    kan  træffe    nogen 

endelig  og  bestemt  Afgjorelso  med  Hensyn  til  Arvefølgen,  tør 
han  heller  ikke  for  Alvor  vente  at  kunne  grundfæste  noget 
Dynasti  Crorawell.  Selv  efter  den  Mægtiges  Død  er  det 
næsten  blot  hans  Magt  og  Skrækken  for  hans  Navn,  som 
bevirker,  at  hans  svage  San  dog  en  Stund  kan  beklæde  Fa- 
derens Værdighed.  Cromwells  kraftigste  Skabning  var  Hæren; 
den  havde  han  trofast  holdt  fast  ved  lige  til  sin  Død  trods 
alle  Fristelser;  men  selv  Hæren  maatte  opløses  og  gaae  til 
Grunde  med  ham. 

Cromwell  har  dog  alligevel  været  af  den  største  Betyd- 
ning for  Englands  indre  Historie  og  fremmet  dets  Udvikling 
i  en  Retning,  hvorom  der  vel  næppe  havde  kunnet  være 
Tale,  hvis  Stuarternes  Grundsætninger  vare  trængte  isfjennem. 
En  Sammenligning  mellem  ham  og  Carl  I  vil  være  ret  op- 
lysende. Hvis  man  vil  kalde  Cromwell  listig  og  troløs,  kan 
man  endnu  mindre  la^gge  Dalgsmaal  paa  Kongens  Forstillelse 
og  Troløshed.  Cromwell  lagde  kun  Vægt  paa  Eeligionens 
Kjerne,  Kongen  brød  sig  egentlig  kun  om  dens  ydre  Skal. 
Den  legitime  Konge  og  hans  Sønner  fremhævede  den  nylig 
opfundne  Lære  om  Kongedømmets  guddommelige  Oprindelse; 
de  søgte  heri  en  Tilfredsstillelse  for  deres  personlige  Stolthed; 
de  vilde  bruge  den  som  Støtte  for  en  fuldstændig  ubunden 
og  vilkaarlig  Regjering.  Cioiiiwell  kaldte  sig  ogsaa  Protector 
af  «Guds  Naade«,  men  for  ham  var  det  selve  Statsprincipet, 
som  havde  en  guddommelig  Oprindelse;  det  kunde  maaskee 
have  sin  Vanskelighed  at  finde  et  passende  Navn  for  hans 
Regjering;  men  den  skulde  i  ethvert  Tilfælde  tjene  Almeen- 
vt'llet  og  ikke  være  til  for  sin  egen  Skyld.  Hvis  Carl  havde 
skabt  en  staaende  Hær,  vilde  den  Lov  og  Orden,  som  fra 
Arilds  Tid  havde  hersket  i  England,  været  ligesaa  umiddel- 
bart truet  af  ham  som  senere  af  Levellerne  og  Anabaptisterne. 
Cromwell  beskyttede  den  bestaaende  Orden  først  mod  Kongen 
og  senere  mod  sine  egne  radicale  Fæller.  Endelig  var  det 
ogsaa  ham,  som  tog  den  religieuse  Frihed  under  sin  Be- 
skyttelse. 

Dette  var  Grundtrækkene  i  Cromwells  Politik;  men  den 
blev  tillige  baaret  op  af  en  varm,  patriotisk  Følelse,  til  hvil- 
ken Stuarterne  aldrig  kunde  hæve  sig.  Deres  vaklende  Hold- 
ning nnellera  Frankrig  og  Spanien  vilde  have  været  ligesaa 
uheldssvanger  for  Englands  nationale  Uafhængighed,  som  deres 
dynastiske  Lyster  vare  imod  en  sand  Union  mellem  de  tre 
Riger.  Den  protestantiske  Usurpator  bragte  for  første  Gang 
begge  Dele  tilveie  og  gav  dermed  Efterverdenen  et  glimrende 
Exempel  paa,  hvorledes  Storbritannien  bør  indtage  en  af- 
gjørende  Holdning  i  Verdensbegivenhederne.  Hvad  ingen 
Stuart  havde  kunnet,  udrette,  formaaede  han.  Han  bibragte 
Habsburg-Spanien  et  føleligt  og  kraftigt  Stød  i  dets  kirke- 
lisre  og  politiske  Overmagt,  og  hvad  Gustav  Adolph  havde  til- 
stræbt, opnaaede  han:  nemlig  at  sikkre  de  protestantiske 
Stater  en  jævnbyrdig  Stilling  i  Europa,  medens  han  samtidigt 
sikkrede  sit  England  hiin  maritime  Storhed  uden  Lige,  hvor- 
med det  staaer  og  falder. 

Paa  alle  Punkter,  med  sine  Lys-  og  Skyggesider  var  og 
blev  Cromwell  en  Englænder;  han  virkede  rastløs  for  sit 
Fædrelands  Storhed;  men  netop  derfor  kan  man  heller  ikke 
paa  noget  Punkt  sigte  ham  for  imperatoriske  Lyster. 

Vi  finde  derfor,  at  man  uden  Overdrivelse  kan  istemme 
Miltons  Yttringer  om  ham:  «Du  Fædrelandets  Befrier,  Du 
Fædrelandets  Ven  og  Beskytter!  en  mere  ophøiet  Titel  kan 
Du  ikke  antage.  Du,  som  ved  dine  Gjerninger  ikke  blot  har 
naaet  vore  Kongers  Bedrifter,  men  selv  har  overtruffet  vore 
Sagnheltes  Historie  »>. 

F.  Z. 

Ua  Svenskernes  store  Konge  Gustav  Adolph  fandt  Heltedåden 
i  Slaget  ved  Luizen,  efterlod  han  sin  Krone  i  Arv  til  sin  sex- 
aarige  Datter  Christina,  som  var  født  den  8de  December 
1626.  Hun  begyndte  sin  jordiske  Løbebane  med  at  tilfoie 
sine  Forældre  og  sit  Fædreland  en  bitter  Skuffelse,  da  saavel 
den  kongelige  Familie  som  det  hele  Folk  af  ganske  Hjerte 
havde  ønsket,  at  der  maatte  blive  født  en  mandlig  Thron- 
arving.  Det  nyfødte  Barn  meldte  sin  Ankomst  til  Verden 
med  kraflige  Skrig,  der  i  Forbindelse  med  en  temmelig  grov 
Legemsbygning  og  en  mork  Ansigtsfarve  et  ^ieblik  syntes 
at  tyde  paa,  at  det  saa  inderligt  nærede  Haab  skulde  blive 
opfyldt;  men  man  opdagede  naturligviis  meblikkelig  Feilta- 
gelsen,  og  man  følte  sig  bittert  skuffet.  Den  kjække  og 
gudhengivne  Fader  tog  Sagen  med  fornuftig  Ro,  og  da  hans 
Søster,  Pfallzgrevinde  Katrina,  viste  ham  det  spæde  Barn, 
kyssede  han  det  og  sagde;  "Lader  os  takke  Gud!  Jeg  haaber, 
at  denne  lille  Pige  skal  blive  ligesaa  god  som  en  Drengs 
og  senere  føiede  han  spøgende  til:  «« Det  bliver  ganske  sikkert 
en  snild  Pige,  siden  hun  har  kunnet  narre  os  Allesammen  •). 
Den  skjønne  og  blide,  men  noget  svagsindede  og  sære  Dron- 
ning Maria  Eleonora  af  Brandenburg  tog  sig  derimod  Sagen 


Kilder:  E  C.  Geijer:  Pvenska  folkets  historia;  And.  Fryxell: 
berattelser  ur  Rveiiska  historien;  Arv  An  g  Afzelius:  Svenska 
folkets  sap-o  hiitderi  Friedrich  von  Raumer:  Gesehichte  Euro- 
pas seit  dem  Ende  des  funfzehnten  Jahrhunderts. 

lan^t  mere  nær,  og  det  var  i  lang  Tid  umuligt  at  trøste 
hende.  Hun  kunde  som  en  Følge  af  denne  Skuffelse  aldrig 
ret  forsone  sig  med  Barnet,  der  altsaa  næsten  ganske  maatte 
savne  Moderens  Kjærlighed,  men  derimod  saa  godt  som  altid 
var  overladt  til  Fremmede.  Faderen  elskede  imidlertid  sit 
Barn  af  sit  hele  Hjerte,  og  havde  han  kunnet  leve  længere 
med  den  lille  Christina  og  lede  hendes  Opdragelse,  vilde 
hendes  udmærkede  Nuturgaver  rimeligviis  være  blevne  ud- 
viklede paa  en  heelt  anden  Maade,  hendes  ikke  faa  Feil  vare 
blevne  om  ikke  kvalte  i  deres  Frembrud,  saa  dog  i  alt  Fald 
mildnede  og  deelviis  rettede,  hvorved  hendes  Fremtid  havde 
faaet  et  ganske  andet  Udseende. 

Ved  sin  x\freise  til  Tydskland  for  at  værne  om  sine 
Troesfæller  overgav  Gustav  Adolph  sin  lille  Datter  til  sin  Sø- 
ster Katrina,  der  med  sin  Ægtefælle,  Pfaltzgrev  Johan  Kasi- 
mir,  boede  paa  det  skjonne  Stegeborg  Slot.  Dronningen 
kunde  nemlig  ikke  udholde  Længselen  efter  sin  Gemal,  hvor- 
for hun  fulgte  ham  paa  hans  seirkronede  Bane  i  den  Krig, 
der  skulde  koste  ham  Livet.  Til  at  fore  den  øverste  Ledelse 
af  Barnets  Opdragelse  udnævnte  Kongen  den  store  Statsmand 
Axel  Oxenstjerna,  der  senere  som  Formand  for  Formynder- 
skabet med  saa  stor  Dygtighed  og  Hæder  forte  Statens  Re- 
gjering  under  Christinas  tolvaarige  Mindreaarighed;  en  grund- 
lærd og  i  alle  Henseender  hæderlig  og  retskaffen  Geistlig  ved 
Navn  Johannes  Matthiae,  senere  Bisp  i  Strengnås,  blev  hen- 
des Lærer,  og  det  var  Kongens  ønske,  at  hans  Datter  for- 
uden Dyd  og  gode  Sæder  skulde  oplæres  i  alle  de  Indsigter 
og  Videnskaber,  der  vare  nødvendige  for  en  Herskerinde  over 
et  stort  og  mægtigt  Kige. 

At  være  dette  Barns  Lærer  har  været  et  høist  taknem- 
ligt Arbeide,  da  sjeldne  Aandsevner  og  Lærelyst  i  en  over- 
ordentlig Grad  vare  forenede  hos  hende,  og  hun  gjorde  i 
kort  Tid  mærkværdige  Fremskridt.  Gustav  Adolph  skal  have 
yttret  det  Onske,  at  hun  maatte  faae  en  mandlig  Opdra- 
gelse, og  det  var  et  mærkeligt  Træf,  at  hun   var  særlig  op- 

lagt  til  at  modtage  en  saadan,  medens  derimod  de  Sysler, 
der  pleie  at  falde  i  Pigebørns  Smag,  aldeles  ikke  tiltalte 
hende.  Dukker  vare  hende  en  reen  Vederstyggelighed,  og 
kvindelig  Haandgjerning  indlod  hun  sig  slet  ikke  paa,  ligesaa 
lidt  som  hun  brød  sig  om  Pynt  og  Stads  af  nogensomhelst 
Art,  hvilket  jo  ellers  pleier  at  tiltale  den  unge  Pige.  Hun 
viste  senere  i  sin  voxne  Alder  en  stærk  Tilbøielighed  til  at 
overøse  sine  mange  Venner  med  Gaver  af  Guld  og  Ædel- 
stene, men  at  bære  dem  syntes  hun  ligefrem  at  have  Rædsel 
for.  Rigtignok  gik  Qvindeligheden  for  en  stor  Deel  i  Løbet 
tilligemed  Lysten  til  Pynt  og  Stads,  og  som  hun  i  det  Hele 
taget  holdt  meget  af  at  gaae  til  Yderligheder  i  enhver  Hen- 
seende, saaledes  gik  hendes  Tarvelighed  i  Klædedragt  i  hen- 
des senere  Aar  over  til  et  næsten  modbydeligt  Sjuskeri, 
saaledes  at  hun  endogsaa  saarede  Velanstændigheden  ved  at 
vise  sig  med  skident  og  sønderrevet  Linned,  og  det  fortaltes 
om  hende,  at  hun  undertiden  i  flere  Dage  ikke  redte  sit 
Haar. 

Medens  hun  saaledes  som  Barn  viste  sin  fuldkomne 
Utilbøielighed  til  at  give  sig  af  med  enhver  qvindelig  Syssel, 
fandt  hun  udeelt  Behag  i  at  drive  alskens  Studier.  1  en  Al- 
der af  en  halv  Snees  Aar  havde  hun  allerede  bragt  det  vidt 
i  flere  levende  Sprog  og  Latin,  ligesom  hun  ogsaa  allerede 
dengang  syntes  langt  bedre  om  at  underholde  sig  med  ældre 
Folk  om  hendes  Fædrelands  og  andre  Landes  indre  og  ydre 
Vilkaar  og  saavel  om  hendes  egen  Tids  som  Fortidens  Hi- 
storie og  Litteratur  end  om  at  spøge  og  lege  med  jævnal- 
drende Børn.  Hun  samlede  naturligviis  paa  den  Maade  en 
Mængde  Kundskaber,  og  hun  bragte  det  til  at  udtrykke  sig 
let  og  correct  paa  Tydsk,  Fransk  og  Latin.  Endog  det  græske 
Sprog  lagde  hun  sig  senere  efter.  I  de  sidste  Aar  før  hen- 
des Myndighedsalder  underviste  Axel  Oxenstjerna  hende  selv 
i  Statskunsten,  og  hun  var  en  overordentlig  lærenem  og  lær- 
villig Elev,  saa  at  hun  ofte  endog  kunde  vække  Forbauselse 
hos  den  gamle  Statsmand  ved  sine  skarpsindige  og  træffende 

Udtalelser  og  Svar.  Hun  begyndte  ogsaa  tidlig  at  overvære, 
ja  endogsaa  at  tage  Deel  i  Formynderregjeringens  og  Rigs- 
raadets  Forhandlinger,  og  hun  viste  baade  Dygtighed  og  Iver 
for  at  gjøre  sig  duelig  til  at  fere  .Statens  Roer. 

Saavel  i  Barnealderen  sona  senere  var  hendes  Helbred 
ikke  altid  den  bedste,  og  hun  var  ofte  plaget  af  langvarige 
og  farlige  Sygdomme.  Derfor  var  det  nødvendigt,  at  hendes 
Legeme  blev  hærdet,  og  i  denne  Henseende  var  det  et  hel- 
digt Træf,  at  hun  havde  stor  Lyst  til  de  Sysler  og  øvelser, 
som  ellers  drives  af  unge  Mænd.  Hun  var  tidlig  en  meget 
dristig  og  udholdende  Rytterske  og  en  sikker  Jægerinde;  kun 
faa  af  Herrerne  ved  Hoffet  skulle  saa  godt  som  hun  have  ramt 
en  Fugl  i  Flugten  og  en  Hare  i  Springet,  og  ofte  tilbage- 
lagde hun  lange  Strækninger  til  Hest,  saa  hendes  Ledsagere 
havde  vanskeligt  ved  at  holde  det  ud  med  hende. 

Alt  eller  i  hvert  Fald  saare  mange  Omstændigheder  syntes 
saaledes  at  give  gode  Forjættelser  om  hendes  Fremtid  som 
regjerende  Dronning  og  for  det  Folks  Lykke,  der  skulde  be- 
troes til  hendes  Varetægt.  Men  netop  hendes  store  Bega- 
velse og  den  Beundring,  hun  derved  maatte  vække,  i  For- 
bindelse med  den  Glands,  der  dengang  overstraalede  Sverige 
paa  Grund  af  hendes  store  Faders  og  de  andre  svenske  Felt- 
herrers Seirvindinger,  forte  tidlig  hendes  Charakteer  paa 
slemme  Afveie.  Sverige  var  dengang  næsten  at  betragte  som 
Europas  første  Stormagt;  den  i  Begyndelsen  af  den  over- 
modige tydske  Keiser  saa  foragtede  «Sneemajestæt»  havde 
været  saa  langt  fra  at  smelte  under  de  sydligere  Landes 
varmere  Sol,  at  Lynet  fra  hans  Klinge  tværtimod  nær  havde 
smeltet  Kronen  paa  den  overmodige  Keisers  Isse,  og  Helte- 
kongens Død  havde  ikke  taget  Lykken  fra  de  svenske  Vaa- 
ben;  dygtige  Feltherrer,  hans  Disciple,  og  store  Statsmænd 
havde  bygget  videre  paa  den  af  ham  grundlagte  Bygning.  I 
selve  Sverige  trivedes  Fredens  Idrætter  godt,  og  intet  Land  i 
Europa  kunde  dengang  glæde  sig  ved  et  saadant  Velvære  som 
dette   tidligere   ringeagtede  Land  i  det  kolde  Norden.    Den 

unge  Dronnings  Ry  for  Regjeringsklogt,  Vid  og  alskens  Lær- 
dom foer  vide  om  Land,  og  Lærde  strømmede  alleveirne  fra 
til  Sverige;  hjemme  havde  de  ingen  Ko  til  at  dyrke  deres 
Videnskab  for  Krigens  Larm,  men  hos  ISordens  « Pallas  Athene« 
fandt  de,  hvad  de  sogte.  Hun  var  en  villig  Tilh^rerinde,  der 
baade  havde  Lyst  til  at  lære  og  til  Gjengjæ4d  kunde  belære 
dem;  hun  stroede  Guld  og  ædle  IStene  ud  med  gavmild  Haand, 
og  hun  glædede  sig  hoilig  over  den  Smiger,  hvormed  do 
rigelig  gjengjældte  hendes  Rundhaandethed. 

Det  er  imidlertid  ganske  naturligt,  at  hun  ikke  kunde 
taale  denne  Hyldest,  og  at  hun  langtfra  mægtede  at  gaae 
uskadt  ud  af  det  Tilbedelsens  Tempel,  de  byggede  for  hende, 
og  hvori  hun  straalede  som  en  glimrende  Billedstøtte.  Hen- 
des Opdragelse  har  ganske  vist  allerede  lagt  Grunden  til 
hendes  Charakteers  Udskeielser.  Ligetil  sit  syttende  Aar 
levede  hun  i  Pfaltzgrevens  Huus  paa  et  kort  Tidsrum  nær, 
da  Formynderne  efter  Gustav  Adolphs  Død  havde  troet  at  burde 
give  efter  for  hendes  Moders  indstændige  Begjæ'ring  om,  at 
hendes  Opdragelse  maatte  blive  hende  betroet.  Det  viste  sig 
imidlertid  snart,  at  den  af  sin  Sorg  nedtyngede  og  derfor 
nu  endmere  sære  Enkedronning  ingenlunde  var  i  Stand  til 
at  opdrage  Datteren,  ja  der  opstod  endogsaa  en  Kløft  imellem 
Moder  og  Barn,  der  aldrig  blev  udjævnet.  Navnlig  vilde 
Christina  være  gaaet  heelt  til  Grunde  i  legemlig  Henseende 
ved  at  leve  det  indesluttede  Liv,  hendes  Moder  førte.  Saavel 
Pfaltzgreven  som  hans  Hustru  vare  i  høi  Grad  hæderlige  og 
retskafne  Folk,  der  ønskede  at  gjøre  deres  Bedste  med  Hen- 
syn til  den  unere  Piges  Opdragelse;  men  Pfaltzgreven  var 
mindre  vel  anskreven  hos  den  heie  svenske  Adel,  der  stadig 
havde  søgt  at  trænge  ham  i  Baggrunden,  og  det  laa  derfor 
nær  for  ham  og  hans  Hustru  at  gjøre,  hvad  der  stod  til  dem, 
for  ret  at  vinde  den  vordende  Dronning  for  sig;  desuden 
nærede  de  ganske  sikkert  det  Haab  engang  at  see  deres 
ældste  Søn  Carl  Gustav  paa  Sveriges  Throne  som  Christinas 
Ægtefælle.    Naar  dertil  kommer,  at  Christina  ikke  har  været 

let  at  opdrage,  følger  det  af  sig  selv,  at  hun  maa  være  bleven 
i  en  vel  hm  Grad  føiet  i  sine  barnlige  Luner,  for  ikke  at 
sige  ligefrem  forkjælet. 

Det  er  derfor  mere  end  rimeligt,  at  der  meget  tidligt 
har  udviklet  sig  en  stor  Egensindighed  hos  hende,  og  at  hun 
allerede  som  Barn  har  været  vanskelig  at  boie  og  nodig  har 
ladet  sig  sige.  Hun  omtaler  selv  i  sine  efterladte  Livserin- 
dringer, at  hun  som  Barn  kun  lod  sig  raade  af  Kigskants- 
leren  Axel  Oxenstjerna  og  hendes  Gouverneur,  Kigsraaden 
Axel  Baner,  og  det  endda  meget  nodig,  men  navnlig  aldrig 
af  nogen  Qvinde.  Hun  kom  navnlig  snart  til  at  nære  en 
vis  Kingeagt  for  Qvinder  i  det  Hele  taget;  hun  underholdt 
sig  saa  godt  som  aldrig  med  dem,  naar  det  kunde  und- 
gaaes,  men  s^gte  derimod  med  stor  Glæde  Selskab  m<'d 
Mænd.  Ved  Hoffet  fandtes  der  senere  saa  goJt  som  ingen 
qvindelige  Tjenere,  kun  nogle  faa  hollandske  Kammerjomfruer, 
og  den  eneste  qvindelige  Omgang,  hun  stadig  vedblev  at 
finde  Behag  i,  var  med  den  skjonne  Ebba  Sparre,  med  hvem 
hun  var  forbundet  ved  et  inderligt  Venskab,  og  som  hun  slet 
ikke  kunde  undvære,  men  altid  vilde  have  om  sig.  End- 
skjondt  hun  satte  saa  stor  Priis  paa  mandlig  Omgang,  nærede 
hun  dog  en  afgjort  Ulyst  til  at  gifte  sig;  hendes  Egenkjær- 
lighed  gjorde  det  umuligt  for  hende  at  hengive  sit  Hjerte  til 
nogen  Mand  og  i  det  Hele  taget  at  fole  Kjærlighed  til  No- 
gen. Hun  afskyede  den  Afhængighed,  hvori  hun  vilde  komme 
til  at  staae  til  sin  Mand,  og  hun  kunde  ikke  fatte,  at  nogen 
Qvinde  vilde  underkaste  sig  ('Ægteskabets  Slaveri«.  I  sine 
sidste  Dage  lod  hun  slaae  en  Skuepenge,  paa  hvilken  hun 
selv  fremstilledes  som  Fuglen  Phonix,  eensom  flyvende  hen 
over  Skyerne,  med  Omskrift:  « Fri  jeg  fødtes,  levede  og  døer». 
Hun  havde  Beilere  i  Mængde,  og  de  kom  fra  alle  Europas 
Lande  for  at  anholde  om  hendes  Haand;  men  uagtet  hendes 
Raadgivere  indstændigt  bade  hende  om  at  gifte  sig,  uddeelte 
hun  dog  stadig  en  Kurv  til  hver  Beiler.  Da  man  forestillede 
hende,    at  hun   burde  skaffe  Sverige  en  Thronarving,  svarede 

hun,  at  hun  slet  ikke  kunde  indsee  Nytten  deraf,  da  det  jo 
var  særdeles  uvist,  om  hun  vilde  føde  en  Nero  eller  en 
Augustus. 

Hendes  Egensindighed  viste  sig  gjennem  hele  hendes 
Regjeringstid  paa  mange  Maader.  Først  og  fremmest  havde 
det  ofte  saare  skadelige  Folger,  at  hun  slet  ikke  vilde  rette 
sig  efter  sine  gamle  og  tro  Statsmænds  Raad,  fordi  de  ikke 
vilde  nedlade  sig  til  at  smigre  hendes  Forfængelighed.  Deraf 
var  det  en  nødvendig  Følge,  at  saa  godt  som  alle  selvstæn- 
dige Mænd  forlod  hende,  og  det  var  kun  den  rene  Fædre- 
landskjærlighed,  der  bevægede  Mænd  som  Axel  Oxenstjerna 
og  Per  Brahe  til  at  holde  ud  som  hendes  Raadgivere  og  døie 
alle  de  Drillerier  og  Uhofligheder,  hvorfor  hun  ved  enhver 
Leilighed  lod  dem  være  Gjenstand.  De  holdt  imidlertid  ud 
og  lode  deres  advarende  Stemme  høre  ligetil  hendes  Thron- 
frasigelse,  der  aabenbart  maa  ansees  for  at  være  den  af  hen- 
des Handlinger,  hvori  hendes  Forfængelighed  og  Egensindig- 
hed kulminerede,  idet  hun  følte  sig  smigret  ved  at  have 
Styrke  nok  til  at  lægge  den  Krone  for  sine  Fødder,  som  an- 
dre Konger  saa  gjerne  bar  paa  Hovedet.  De  nævnte  gamle 
tro  Statsmænd  havde  dog  saa  godt  som  ingen  Indflydelse  i 
den  senere  Tid,  men  de  stilledos  heelt  i  Skygge  for  hendes 
mange  Yndlinger,  paa  hvilke  hun  mere  og  mere  faldt  i  Hæn- 
derne, jo  mere  hun  gjorde  Fremskridt  i  sin  grændseløse  For- 
fængelighed, som  kun  de  vilde  smigre,  ligesom  de  ogsaa, 
forsaavidt  hun  raadspurgte  dem  om  Rigets  Anliggender,  altid 
priste  hendes  Mening  som  den  ene  rigtige. 

Paa  disse  Yndlinger  ødslede  hun  Statens  Penge,  saa  at 
Kronen  tilsidst  sank  ned  i  fuldstændig  Armod;  men  i  en 
snever  Vending  tog  hun  sig  det  heller  ikke  nær  at  laane 
større  Summer  af  rige  Yndlinger,  og  saadan  Gjæld  betalte 
hun  yderst  sjeldent.  I  det  Hele  taget  er  det  den  mørkeste 
Side  ved  hendes  senere  Regjering,  da  hun  for  Alvor  begyndte 
at  skuff'e  de  gode  Forventninger,  man  med  Rette  havde  næret 
til  hende,  at  hun  bragte  Landets  Pengevæsen  til  A^rundens 

Rand,  og  det  alene  ved  en  afsindig  ødselhed.  Man  har  villet 
undskylde  hendes  Mangel  paa  Huusholderiskhed  og  hendes 
Tilbaielighed  for  Yndlinger  med,  at  disse  Egenskaber  vare 
en  Arv  efter  hendos  Moder  og  det  brandenburgske  Huus; 
men  denne  Undskyldning  halter  i  en  temmelig  betydelig  Grad. 
Man  kan  inddele  hendes  talrige  Stab  af  Yndlinger  i  tre 
Classer,  af  hvilke  den  første  dog  kun  uegentlig  kan  henregnes 
til  den  sædvanlige  Art  af  Favoriter,  nemlig  de  Statsmænd, 
som  Dronningen  nodvendigviis  maatte  holde  gode  Miner  med 
for  at  faae  Forretningerne  besørgede  paa  det  Tidspunkt,  da 
hendes  tidligere  Iver  for  Eegjeringssagerne  var  kjølnet  i  den 
Grad,  at  det  bares  hende  for.  at  det  var  den  lede  Satan  selv,  der 
viste  sig  for  hende,  naar  en  Embedsmand  nærmede  sig  for  at  fore- 
drage Statssager  for  hende.  Disse  nøde  ikke  mange  Velgjerninger 
fra  hendes  Haand,  men  fik  ofte  Utak  og  vare  rene  Trældyr. 
Den  anden  bestod  af  de  Videnskabsmænd,  der  i  en  Aarrække 
flokkedes  om  hende,  Nordens  Pallas  Athene,  og  som  befandt 
sig  overordentlig  vel  ved  hendes  Hof,  indtil  Interessen  for 
den  Slags  Ting  ogsaa  dunstede  bort.  Den  tredie  Art  bærer 
Prisen  for  de  andre,  og  den  var  i  en  ganske  overordentlig 
Grad  begunstiget.  Det  er  Hofmændene.  Men  en  Hofynd- 
lings Tid  var  sjelden  videre  lang;  thi  Vankelmod  i  denne 
Henseende  og  en  stor  Lyst  til  Afvexling  hørte  til  Christinas 
Egenskaber.  Kun  en  enkelt  holdt  sig  i  Yndest  i  en  længere 
Aarrække.  I  Begyndelsen  var  det  en  Indfødt,  der  indtog 
Yndlingens  misundelsesværdige  Plads,  og  det  var  ham,  der 
holdt  sig  la^ngst,  men  efter  hans  Fald  vare  Yndlingerne  for 
største  Delen  Udlændinge,  og  de  holdt  sig  hver  kun  kort 
Tid.  Blandt  disse  Fremmede  vare  nogle  af  et  mere  end 
tvivlsomt  Rygte,  saasom  Danskeren  Ulfeld  og  Polakken  Rad- 
ziejewsky,  der  Begge  for  Landsforræderi  vare  dømte  fra  Ære, 
Liv  og  Gods,  den  Sidste  endogsaa  tvende  Gange;  men  det 
synes,  som  om  Christina  satte  en  Ære  i  at  tage  sig  af  den 
Slags  Folk  og  skaffe  dem  Opreisning  for  de  Forurettelser,  de 
formeentlig   havde   lidt.     Andre  vare   rene   Eventyrere,   der 

vare  hidlokkode  af  de  gyldne    Rygter    om    det   svenske  Hof, 
der  fyldte  hele  Europa. 

Paa  de  følgende  Blade  ville  vi  nærmere  søge  at  skildre 
et  Par  iMænd  af  den  Skare,  der  fra  Tid  til  anden  flokkedes  om 
Christina;  den  Ene,  Grev  xMagnus  Gahriel  de  la  Gardie,  var 
den,  der  længst  havde  det  Held  at  bevare  Dronningens  Naade, 
den  Anden,  Franskmanden  Bourdelot,  synes  at  have  havt  den 
skadeligste  Jndfiydflse  paa  hende  og  at  have  nedbrudt  den 
sidste  Rest  af  den  Interesse,  hun  havde  næret  for  Regjerings- 
sager,  Videnskab  og  Kunst. 


I. 


Magnus  Gabriel  de  la  Gardie 

var  Ætling  af  en  fransk  Slægt,  hvis  Stamfødre  eiede  Godset 
la  Gardie  i  Langucdoc.  Stamforæhlrene  Robert  de  la  Gardie 
og  Anna  de  TEstandart  levede  ved  A-dwt  VdbO.  Den  franske 
Green  af  Slægten  uddøde  allerede  1550,  men  den  svenske 
blomstrer  endnu.  Stamfaderen  for  den  svenske  Gr 'en,  Pon- 
tus  de  la  Gardie,  var  rodt  paa  Uussol  og  var  bestemt  til  at 
blive  Munk;  men  hans  Hu  stod  til  Krigeifa^rd,  og  efterat  han 
havde  tumlet  sig  efter  de  Tiders  Viis  i  forskjellige  Poten- 
taters  Tjeneste,  kom  han  til  Sverige,  hvor  han  blev  een  af 
Kong  Johan  ITs  troeste  og  klogeste  Kaadgivere.  Til  Lon  for 
sine  Fortjenester  saavel  i  Krig  som  i  Fred  blev  han  1571 
udnævnt  til  Friherre  med  Ekholmen  som  Stamgods,  og  1580 
ægtede  han  Kong  Johans  uægte  Datter  Sofia  Gyllenhjelm. 
Dorvs  Snn  Jacob  de  la  Gardie  overgik  dog  sin  udnjærkede 
Fader  saavel  i  Krigens  som  Fredens  Idræt.  I  de  langvarige 
Krige,  Sverige  førte  med  Rusland,  lykkedes  det  ham  endog 
at  føre  den  svenske  Hær  ind  i  Czarernes  gamle  Hovedstad 
jMoskwd,  og  hvis  den  svenske  Konge  havde  ønsket  det,  havde 
det  været  en  let  Sag  tor  de  la  Gardie  at  pryde  hans  Isse 
med  Czarernes  Krone.    Den  store  Gustav  Adolph   forstod  at 

sætte  Priis  paa  pn  saadan  Mand,  og  han  gjorde  ham  i  Labet 
af  faa  Åar  lil  Rigsraad,  Riosmaiskalk  og  Greve,  hvilken 
sidste  Udmærkelse  har  saa  meget  stwrre  Betydning,  som  han 
var  den  Eneste,  der  under  Heltekongens  tyveaarige  Regjering 
blev  oph^iet  i  grevelig  Stand.  I  sine  senere  Aar  var  Grev 
Jacob  en  af  den  svenske  Krones  viseste  Kaadgivere  og  stod 
stadig  ved  Axel  Oxenstjernas  Side  som  en  tro  og  fast  Støtte. 

Med  den  skjønne  Ebba  Brahe,  Gustav  Adolphs  Ungdoms 
Kjærlighed,  havde  Jacol»  de  la  Gardie  fjorten  Børn,  af  hvilke 
de  tre  ældste  døde  i  deres  spæde  Ahh'r.  Det  fjerde  var 
Magnus  Gabriel,  som  fødtes  i  Reval  den  15de  October  1622. 
Han  fik  sin  forste  Underviisning  i  sine  Forældres  Huus,  og 
hans  udmærkede  Lærer  Mylonius,  senere  adl^t  med  Kavnet 
Bjørnklou,  lagde  allerede  i  hans  Barndom  Grunden  til  den 
Kjærliohed  til  Videnskab  og  Kunst,  der  i  hans  senere  Liv 
under  dets  mange  Omskiftelser  skulde  blive  ham  til  saa  stor 
Trøst.  Han  gjorde  saa  store  Fremskridt,  at  han  i  en  Alder 
af  tolv  Aar  holdt  en  latinsk  Mindetale  om  Gustav  Adolph  for 
Rifiets  Stamder.  1633  drog  han  med  sin  Lagrer  til  Uppsala, 
hvor  han  studerede  med  Iver;  han  holdt  flere  latinske  Taler 
og  nød  den  Ære  i  Aaret  163'  at  blive  udnævnt  til  Akade- 
miets Rector  illustris.  Ved  denne  Tid  studerede  han  sammen 
med  den  senere  Konge,  Pfaltzgrev  Carl  Gustav,  der  vai  født 
samme  Aar  som  han. 

Det  følgende  Aar  reiste  han  udenlands  sammen  med  sin 
Jævnaldrende  Erik  Oxenstjerna;  han  opholdt  sig  længe  i 
Le.den,  hvor  han  studerede  Tacitus  under  Boxhornius.  Des- 
uden lagde  han  sig  efter  LegemsHVtdser,  Krigs-  og  Befæst- 
ningskunst.  Derfor  besøgte  han  flere  hollandske  Fæstninger, 
og  et  Par  Gange  indfandt  han  sig  i  Prinds  Henrik  af  Ora- 
niens  Leir  for  at  gjnre  sig  bekjendt  med  hans  Hænordning. 
Siden  reiste  han  til  Frankrig,  hvor  saa  vel  hans  franske  Her- 
komst som  hans  belevne  Væsen  vandt  ham  Alles  Hjerter. 
Dtn  senere  Kong  Ludvig  XIV  skjenkede  ham  sit  Billede  med 
Diamanter,   Dronningen  en  kostbar  Ring,   og  Mazarin  tilbød 

ham  et  Regiment,  hvilket  han  dog  efter  sine  Forældres  ønske 
afslog  at  modtage.  Faderen  raadede  ham  desuden  at  forlade 
Paris  og  flytte  til  en  mindre  By,  hvor  han  med  større  Ro 
kunde  drive  sine  Studier.  Fra  Frankrig  skulde  Reisen  gjælde 
Italien,  men  saasnart  Efterretningen  om  Krigens  Udbrud  med 
Danmark  1644  naaede  Grev  Magnus,  ilede  han  hjem  for  at 
tage  Deel  i  den.  Han  gjorde  Tjeneste  i  nogen  Tid  under 
Gustav  Horn;  men  ved  Felttogets  Slutning  vendte  han  om 
Efteraaret  li344  tilbage  til  Stockholm. 

Her  vakte  han  snart  stor  Opmærksomhed  ved  sine  Kund- 
skaber, sin  livlige  Fremtræden,  hæderlige  Opførsel  og  sit 
særdeles  fordeelagtige  Ydre.  Han  var  en  smuk  og  velvoxen 
Herre,  hele  hans  Væsen  en  behagelig  Forening  af  Fornemhed 
og  Omgængelighed,  og  hans  herlige  Egenskaber  forhøiedes 
endnu  yderligere  ved  en  blomstrende  Sundhed  paa  Sjæl  og 
Legeme.  Ved  disse  Fortrin  vandt  han  snart  den  unge  Dron- 
nings Yndest  i  en  overordentlig  Grad.  I  Begyndelsen  af  1645 
udnævntes  den  22-aarige  Yngling  til  Chef  for  Livgarden  med 
1,500  Rdl.  større  Løn  om  Aaret,  end  denne  Stilling  ellers 
indbragte.  Der  blev  naturligviis  stærk  Tale  om  den  Hen- 
givenhed, Dronningen  nærede  for  den  unge  Mand,  og  man 
troede,  at  hun  havde  i  Sinde  at  ægte  ham.  Mange  troede, 
at  den  gamle  Grev  Jacob  havde  ladet  Christina  nyde  en  let- 
færdig og  fransk  Opdragelse,  for  at  hun  saa  meget  snarere 
skulde  sætte  sin  Hu  til  Grev  Magnus,  der  saaledes  kunde 
bane  sig  Vei  til  Kongethronen;  men  dette  Rygte  er  i  alle 
Henseender  usandt.  Dronningen  blev  imidlertid  forarget  over 
denne  Snak,  og  for  at  gjøre  en  Ende  derpaa  var  det  rime- 
ligviis,  at  hun  ønskede  at  faae  Grev  Magnus  gift  med  sit 
Sødskendebarn  ,  den  unge  Pfaltzgrevinde  Maria  Euphrosyna. 
Åarsagen  til  Dronningens  Valg  synes  at  have  været  virkelig 
Velvillie  saavel  mod  Maria  Euphrosyna  som  mod  Greven,  der 
lige  fra  sit  attende  Aar  havde  været  en  varm  Tilbeder  af 
bemeldte  Fyrstinde  og  nu  formelig  havde  beilet  til  hendes 
Haand.     Ligeledes  vilde  Christina   give  sin   Yndling   større 

Anseelse  ved  at  binde  ham  endnu  nærmere  til  Kongehuset 
ved  Slægtskabets  Baand.  Hun  tog  sig  af  Sagen  med  megen 
Iver  og  talte  for  det  unge  Par  hos  Pfaltzgreven.  I  Marts 
1645  feirede  man  den  heitidelige  Trolovelse. 

Samtidig  hermed  vilde  Dronningen  ophøie  den  kun  22- 
aarige  Grev  Magnus  til  en  Rigsraads  Værdighed;  men  Axel 
Oxenstjerna  satte  sig  derimod  formedelst  Grevens  store  Ung- 
dom. Det  ivrige  Rigsraad  har  uden  al  Tvivl  været  af  samme 
Mening  som  Rigskantsleren,  da  Dronningen  fandt  sig  beføiet 
til  at  lade  Sagen  falde.  Men  for  at  give  Yndlingen  Leilig- 
hed  til  at  gjøre  sig  fortjent  af  Fædrelandet  og  høste  Berøm- 
melse fik  hun  den  Idee  at  sende  et  overordentligt  Gesandt- 
skab til  Frankrig  og  at  sætte  Greven  i  Spidsen  derfor.  Hans 
Hverv  skulde  være  at  lykønske  Frankrig  til  dets  Vaabenlykke, 
at  takke  for  Mæglingen  ved  Fredsslutningen  i  Brømsebro,  at 
formane  til  Trofasthed  i  Forbundet,  til  at  holde  flere  Trop- 
per i  Tydskland  samt  at  advare  Frankrig  mod  Baiern.  Flere 
af  disse  Ærinder  vare  kun  tomme  Ceremonier,  og  det  sæd- 
vanlige Sendebud  kunde  med  stor  Lethed  have  røgtet  disse 
Hverv,  hvorfor  Rigskantsleren  ogsaa  modsatte  sig  det  hele 
Foretagende  som  unødvendigt  og  altfor  dyrt;  men  det  hjalp 
ikke.  Dronningen  fik  sin  Villie.  Det  blev  tillige  bestemt,  at 
Gesandtskabet  som  det  første  i  Dronningens  egen  Regjerings- 
tid  skulde  være  særlig  pragtfuldt.  Selskabet  dannedes  af  en 
Hofraarskalk,  to  Kammerherrer,  sexten  udvalgte  Adelsmænd, 
tredive  Frivillige,  otte  Gardister,  fire  Pager,  sex  Lakeier  og 
fire  Trompetere,  Alle  af  Dronningens  egne  Folk.  Af  egne 
Tjenere  havde  Grev  Magnus  dobbelt  saa  mange.  Desuden 
fulgte  den  unge  Pfaltzgreve  Adolph  Johan  med,  deels  som 
hørende  til  Følget,  deels  for  at  drive  Studier  og  andre  Idrætter. 
Endelig  blev  Strassburg,  der  havde  været  svensk  Gesandt  i 
Constantinopel,  sendt  med,  for  at  der  dog  kunde  være  een 
Mand,  der  forstod  sig  paa  at  pleie  Underhandlinger  —  ikke 
nogen  stor  Compliment  til  Grev  Magnus.  Efterat  denne 
havde  taget  Afsked,    gav  han  en  særdeles  prægtig  Fest  til 

Ære  for  Dronningen.  Man  sad  ved  Bordet  i  hele  fem  Timer, 
og  efter  farst  at  have  opført  et  Slags  Skuespil  begav  Sel- 
skabet sig  paa  Reisen  med  et  Linieskib  og  tre  Fregatter, 
der  vare  udrustede  for  at  overføre  den  22-aarige  Ambas- 
sadeur. 

Den  franske  Gesandt  ved  det  svenske  Hof,  Chanut,  der 
stod  særdeles  høit  i  Dronningens  Gunst,  og  hvem  det  var 
lykkedes  at  forhøie  hendes  alt  i  Forveien  meget  varme  Fø- 
lelser for  Frankrig,  havde  underrettet  sin  Kegjering  om  den 
unge  Greves  store  Indflydelse,  om  hans  Udsigter  til  Pladsen 
som  Førsteminister  og  om  Vigtigheden  af  for  bestandig  at 
vinde  ham  for  Frankrig.  Man  fulgte  de  givne  Vink,  og  i 
St.  Denis  udenfor  Paris  blev  Greven  modtaget  med  stor 
Hæder  og  Glands  af  Ceremonimesteren,  der  i  kongelige  Vogne 
førte  de  la  Gardie  gjennem  den  tætte  Folkevriramel  ind  i 
Staden,  hvor  man  havde  sat  et  Palads  i  Stand  til  Bolig  for 
ham.  I  to  Dage  blev  han  opvartet  paa  Kongens  Bekostning 
og  af  hans  Tjenerskab  og  bespiist  med  50  Retter  Mad  daglig. 
Derpaa  fulgte  en  uafbrudt  Række  af  Høitideligheder,  Gjæste- 
bud,  Baller,  Jagter  og  Skuespil;  den  unge  Greve  vandt  over- 
alt stort  Bifald  og  gjorde  stor  Opsigt.  Det  gjorde  ikke  Lidet 
til  Sagen,  at  han  udstrøede  Penge  med  rund  Haand.  Efter 
tre  Ugers  Forløb  vare  Underhandlingerne  til  Ende,  og  største 
Delen  af  Følget  drog  hjem  paa  to  af  Krigsskibene;  men 
Greven  reiste  selv  over  Land.  Han  medbragte  mange  gode 
Ord  og  store  Løfter;  men  disse,  der  ikke  engang  bleve  holdte, 
udgjorde  hele  Udbyttet  af  det  ublu  kostbare  Gesandtskab. 
Man  har  ingen  bestemt  Beretning  om,  hvad  Forberedelserne 
hjemme  i  Sverige,  Krigsskibenes  Udrustning  og  Underholdet 
paa  Reisen  have  kostet;  men  Smaapenge  har  det  visselig  ikke 
været,  og  desuden  optog  Grev  Magnus  en  Tønde  Guld  i 
contante  Penge  af  de  franske  Subsidier,  hvilken  Sum  heel  og 
holden  gik  med.  Denne  Sum  maatte  en  af  de  svenske  Un- 
derhandlere ved  den  westphalske  Fred,  Salvius,  der  stod  i 
stor  Yndest  hos  Dronningen,  senere  efter  hendes  indstændige 

Opfordring  laane  paa  sin  egen  Credit,  da  den  var  nødvendig 
til  Hærens  Fornødenheder;  men  han  fik  aldrig  dette  Beløb 
godtgjort,  endskjøndt  Dronningen  havde  givet  ham  sit  kon- 
gelige Ord  paa,  at  han  ingen  Skade  skulde  lide. 

Ved  Hjemkomsten  blev  Grev  Magnus  meget  vel  mod- 
taget, og  i  Marts  1647  blev  hans  Bryllup  holdt  med  stor 
Pragt  paa  Dronningens  Bekostning. 

De  Naadesbeviisninger,  Christina  ødslede  paa  Grev  Mag- 
nus, ere  i  Henseende  til  Storhed  og  Mængde  uden  Exempel 
i  Sveriges  Historie.  En  Fortegnelse  derover  kunne  vi  for 
Curiositetens  Skyld  meddele,  men  den  er  rimeligviis  ufuld- 
stændig, da  mange  af  hendes  Gaver  maaskee  ikke  ere  komne 
til  Efterverdenens  Kundskab. 

Aar  1645  i  Januar  blev  Grev  Magnus  udnævnt  til  Chef 
for  Garderegimentet  med  en  Aarpenge  af  1,500  Rdlr.  udover 
Lønnen.  Uagtet  alle  senere  Forfremmelser  beholdt  han  denne 
.Stilling  til  1650,  da  han  afløstes  af  sin  Broder  Jacob 
Kasimir. 

Aar  1646  blev  Ambassaden  til  Frankrig  sat  i  Værk 
for  hans  Skyld,  og  han  fik  Godset  Magnushof  paa  Osel  i 
Forlehning. 

I  Aaret  1647  bekostede  Dronningen  Grevens  Bryllup, 
der  varede  i  fem  Dage;  Pfaltzgrevindens  Søstres  Brylluper 
havde  blot  varet  i  tre  Dage.  Ved  samme  Leilighed  skjæn- 
kede  Dronningen  Bruden  Høientorp  Kongsgaard  til  evigt  Eie 
samt  3;000  Kdlr.  i  Brudegave,  5,000  Ducater  til  Brudedragt 
samt  en  Livrente  paa  3,000  Rdlr. ;  desuden  hver  Juul  Gaver, 
meest  bestaaende  i  Juveler,  for  2  å  3,000  Rdlr.  Endvidere 
fik  de  Nygifte  Bolig  paa  selve  Slottet,  og  da  de  efter  tre 
Maaneders  Forløb  flyttede  derfra,  gav  Dronningen  dem  Ta- 
peter til  to  Værelser.  Samme  Aar  gav  hun  gamle  Jacob 
de  la  Gardie  Håtuna  og  Tibble  Sogne  og  desuden  den  Plads, 
hvorpaa  han  opførte  det  de  la  Gardieske  Palais,  der  siden 
har  været  bekjendt  under  Navnene  Arsenalet  og  den  lille 
Opera  og  nedbrændte  1825.    I  September  blev  Grev  Magnus 

udnævnt  til  Rigsraad  og  Bisidder  i  Krigscollegiet  og  i  De- 
cember til  Herredshøvding  over  Wala  Herred  i  Westergot- 
land.  Ved  Bryllupet  afstod  Jacob  de  la  Gardie  sin  Søn  hele 
Friherskabet  Ekholnien. 

I  Februar  1648  blev  Grev  Magnus  udnævnt  til  General- 
gouverneur  i  Leipzig  med  10,000  Rdlr.  i  Løn  foruden  Sport- 
ler til  et  endnu  større  Beløb.  I  Marts  blev  han  forlehnet  med 
Marieholm  og  Onsjø  Fiskeri  samt  Gullspångs  Saugværk.  I 
April  blev  han  Næstcommanderende  under  Wrangel  over  den 
hele  svenske  og  finske  Hær  i  Tydskland  med  en  Løn  af 
10,000  Rdlr.  Skjøndt  han  kun  havde  deeltaget  i  et  halvt 
Felttog,  satte  Christina  ham  dog  over  de  prøvede  Feltherrer 
Pajkull,  Wittenberg,  Douglas  o.  fl.  Desuden  fik  han  samme 
Aar  den  16de  September  til  Arv  og  Eie  Slottet  Arensberg 
paa -Øsel  med  alt  Inventarium,  Antiqviteterne  alene  undtagne; 
ligeledes  flere  Amter  paa  øse\,  29  Bøndergaarde  i  Uppland 
og  en  Byggeplads  paa  Waldemarsøen  samt  15,000  Rdlr.  af 
de  franske  Subsidier. 

I  Mai  1649  blev  han  Generalgouverneur  over  Liffland, 
og  ved  Fordelingen  af  de  tydske  Krigsomkostningspenge  fik 
han  22,500  Rdlr. 

I  Aaret  1650  fik  han  7,000  Rdlr.  istedetfor  nogle  bre- 
miske  Godser,  han  havde  faaet  i  Forlehning,  men  som  nu 
skulde  anvendes  til  andre  -Øiemed.  I  Juni  fik  han  den  store 
Byggeplads  langs  Sydsiden  af  Blasiiholmen.  I  August  fik 
han  ifølge  et  tidligere  Løfte  alle  Kanoner  med  Tilbehør  paa 
Fæstningen  Benfelden,  som  han  solgte  til  Kongen  af  Frank- 
rig for  26,000  Rdlr.  I  November  fik  han  hele  Tolden  af 
øen  -Øsel.  Til  Dronningens  Kroning  kom  han  hjem  fra 
Liffland  og  skjænkede  hende  den  Sølvstol,  der  siden  tjente 
hende  og  alle  Sveriges  Konger  til  Throne.  Til  Gjengjæld  gav 
Christina  ham  et  Sværd  og  en  Halskrave,  begge  af  Guld  og 
rigt  besatte  med  Diamanter.  Desuden  udvidede  hun  hans 
Grevevaaben  med  fire  nye  Felter.  To  af  dem  indeholdt  en 
■Ørn  paa  et  Bjerg,   svarende  til  Slottet  Arensberg.      De  to 

andre  indeholdt  Palmegrene  og  skulde  hentyde  til  Grev  Mag- 
nus' Iver  for  at  faae  den  westphalske  Fred  sluttet.  Samme 
Aar  fik  han  i  Julegave  betydelige  Forlehninger  paa  øen 
Wollin. 

1651  blev  han  Rigsmarskalk  og  fik  atter  Fribolig  paa 
Slottet,  hvor  han  som  almægtig  Yndling  forestod  Dronningens 
Naadesbeviisninger.  Hans  gamle  Faders  Grevskab  Leeko,  der 
snart  skulde  tilfalde  ham,  blev  foroget  med  Staden  Lidkeping 
og  Kinnefjerding  Herred.  I  December  fik  han  Bekræftelse 
paa  Amterne  Poel  og  Neukloster  ved  Wismar. 

I  Januar  1652  blev  Grev  Magnus,  med  Forbigaaelse  af 
Flere,  Rigskammerraad  eller  Præsident  i  KammercoUegiet,  i 
Marts  Lagmand  over  Westergotland  og  Dal,  ligesom  han 
ogsaa  fik  Bekræftelse  paa  de  lifflandske  Godser  Fellin,  Tarvest 
og  Helmet,  som  hans  Fader  havde  i  Forlehning.  I  Februar 
fik  han  en  Byggeplads  paa  Blasiiholmen  og  i  Marts  en  paa 
Sadermalm,  i  Mai  Råfsnås  Kongsgaard  og  nogle  Bøndergaarde 
i  Østerbotten,  i  October  nogle  Gaarde  i  Nerike.  Nytaarsaften 
blev  han  udnævnt  til  virkelig  Rigsskatmester.  I  Juni  samme 
Aar  havde  hans  Fader  paa  sit  Dodsleie  faaet  Pedersøre  Sogn 
i  Forlehning. 

Aar  1653  fik  Grev  Magnus  Kirketienden  af  Ilmola  Sogn 
i  Finland  og  60  Bøndergaarde  i  Medelpad  og  Westerbotten, 
Laxefiskeriet  i  Umeå  og  Laxeskatten  af  20  Gaarde.  Da  Greven 
havde  noget  Gods  i  Forlehning  i  Halland,  som  han  raaatte 
afstaae  til  Kronen,  fordi  det  skulde  anvendes  til  andet  ^ie- 
med,  fik  han  i  Stedet  derfor  det  nye  de  la  Gardieske  Palais, 
som  Dronningen  nylig  havde  kjebt  af  Faderen  og  betalt  med 
70,000  Rdlr.  Christina  lod  ved  et  aabent  Brev  alt  Mellem- 
værende mellem  Kronen  og  gamle  Jacob  de  la  Gardies  Ar- 
vinger erklære  for  afgjort.  Efter  Dronningens  ønske  forærede 
Grev  Magnus  hende  Jacobsdal  (nu  Ulriksdal)  til  Lystslot. 
Til  Gjengjæld  fik  han  30,000  Rdlr.  og  et  Amt  i  Pommern. 

Man  kan  regne,  at  Grev  Magnus  ved  den  Tid  alene  af 
sit  Jordegods  havde  en  aarlig  Indtægt  af  80,000  Rdlr. 

Efter  Manges  Mening  havde  denne  uhørte  Gavmildhed 
fra  Dronningens  Side  sin  Grund  i  en  utilladelig  Kjærlig- 
hedsforbindelse  mellem  hende  og  Greven,  og  Kygter  af  en 
smudsig  Beskatfenhed  løb  rundt  og  fandt  Tiltro  hos  Mange. 
Der  fortælles  saaledes,  at  to  Døttre  vare  Frugten  af  det  For- 
hold, der  fandt  Sted  mellem  dem.  Disse  Rygter  synes  imid- 
lertid saa  meget  mere  at  være  grebne  ud  af  Luften,  som 
Greven  efter  Alt,  hvad  der  foreligger,  har  næret  stor  Kjær- 
lighed til  sin  Hustru  og  har  levet  særdeles  godt  med  hende. 
Desuden  opholdt  han  sig  langtfra  hele  Tiden  i  Christinas 
umiddelbare  Nærhed.  Halvdelen  af  1646  og  flere  Maaneder 
af  1647  levede  han  deels  i  Frankrig  og  deels  paa  Høientorp, 
næsten  hele  1648  og  1649  og  Halvdelen  af  1650  i  Tydskland 
og  Liffland.  Hans  Yndlingstid  varede  fra  1645  til  1652,  af 
hvilke  syv  Aar  han  tilbragte  over  den  halve  Tid  i  Udlandet 
eller  paa  sine  Godser. 

Aarsagen  til  Dronningens  store  og  saa  længe  vedvarende 
Naade  synes  at  have  været  det  Behag,  hun  fandt  i  hans  lette 
og  muntre  Væsen  og  hans  for  de  Tider  ualmindelige  Dan- 
nelse samt  en  overdreven  Mening  om  hans  Egenskaber  som 
Statsmand.  Axel  Oxenstjerna  havde  længe  været  hende  be- 
sværlig; Christina,  der  var  særdeles  vel  stemt  mod  Frankrig, 
Sveriges  Allierede  i  Slutningen  af  Trediveaarskrigen,  troede,  at 
Oxenstjerna  forhalede  Fredsslutningen  af  Had  til  dette  Land, 
og  hun  ansaae  de  la  Gardie  for  den  Mand,  der  kunde  ud- 
fylde den  gamle  Rigskantslers  Plads.  Dog  havde  han  ikke 
synderlig  Indflydelse  paa  Statssagernes  Gang;  han  lod  Dron- 
ningen have  sin  Villie,  og  det  syntes  hun  særlig  godt  om, 
medens  derimod  Axel  Oxenstjerna  ofte  gjorde  besværlige  Mod- 
forestillinger, naar  Rigets  Tarv  efter  hans  Mening  fordrede 
det.  Grev  Magnus  var  egentlig  blot  en  Prydelse  for  Hofi'et 
og  en  dygtig  og  smagfuld  Leder  af  dets  Fornøielser  og  Fest- 
ligheder. Naar  man  undtager  hans  Andeel  i  Forfølgelsen 
mod  den  gamle  Axel  Oxenstjerna,  mod  hvem  han  altid  var 
paa  Færde  som  et  villigt  Redskab  i  Dronningens  Haand,  og 

hans  Part  af  Skylden  for  den  ufornuftige  og  ødsle  Ledelse  af 
Rigets  Pengevæsen,  kan  man  ikke  paavise,  at  han  har  avet 
nogen  skadelig  Indflydelse  eller  gjort  nogen  fordærvelig  Brug 
af  sin  Magt;  men  ligesaa  lidt  er  man  i  Stand  til  at  paavise, 
at  han  har  indlagt  sig  nogen  synderlig  Fortjeneste  af  Fædrelandet. 
Christina  var  ingenlunde  bestandig  i  sine  Følelser,  og 
det  maa  kaldes  stort,  at  de  la  Gardie  i  syv  Aar  bevarede 
hendes  Gunst.  Efter  den  Tid  skiftede  hendes  Yndlinger  hvert 
Aar.  Grev  Magnus  havde  ikke  kunnet  bære  sin  Lykke 
uden  at  spænde  Buen  for  heit  og  gjøre  for  store  Fordringer. 
Dronningen  havde  givet  sin  Moder  -Øen  Wollin  til  Lehn  paa 
Livstid,  men  tillige  lovet,  at  den  efter  hendes  Død  skulde 
tilfalde  Grev  Magnus.  Denne  fik  nu  i  Aaret  1651  det  for- 
tvivlede Indfald  at  bede  Dronningen  om  at  maatte  tiltræde 
dette  Lehn  strax,  endskjondt  Enkedronningen  endnu  levede, 
dog  naturligviis  mod  en  Erstatning  i  Penge.  Dette  nær- 
gaaende  Forslag  gik  man  ikke  ind  paa,  saa  m-eget  mere  som 
man  fattede  Mistanke  om,  at  Greven  gjennem  denne  Besid- 
delse vilde  bane  sig  Vei  til  Fyrsteværdigheden.  Noget  maa 
der  have  været  om  den  Tale;  thi  den  tydske  Keiser  tilbød 
ham  den  tydske  Rigsfyrsteværdighed,  og  han  bad  Dronningen 
om  hendes  Minde  til  at  modtage  denne  Udnævnelse.  Dette 
var  imidlertid  at  røre  ved  et  af  hendes  ømmeste  Steder,  da 
hun  ikke  kunde  lide,  at  andre  Regenter  "mærkede  hendes 
Faar«),  eller  at  hendes  Mænd  aflagde  Troskabseed  til  frem- 
mede Potentater.  Greven  blev  meget  misfornøiet  over  dette 
Afslag,  men  det  gode  Forhold  blev  dog  denne  Gang  gjen- 
oprettet.  Værre  var  det,  at  han  var  i  Besiddelse  af  en  høi 
Grad  af  Skinsyge,  saa  at  han  vilde  være  ganske  eneraadende 
over  Dronningens  Gunst,  hvorfor  han  forfulgte  Enhver,  hvem 
hun  viste  nogen  iøinefaldende  Naade.  Det  lykkedes  ham 
virkelig  at  faae  Salvius  og  Bengt  Skytte,  der  stode  heit  hos 
Christina,  fjernede  fra  Hoffet;  men  hans  Lyst  til  at  være 
Enehersker  trættede  mere  og  mere  den  frihedselskende  Dron- 
ning.   Da  han  saa  paa  een  Gang   vilde   styrte   den   franske 

Læge  Bourdelot  og  den  spanske  Afsending  Pimentelli,  blev 
han  selv  styrtet  i  den  dybeste  Unaade. 

Da  Stormen  brod  los,  opførte  Greven  sig  ganske  som  et 
forkjælet  Barn ;  han  forstod  aldeles  ikke  at  taale,  tie  og  vente, 
men  nedværdigede  sig  til  at  tigge  om  Dronningens  Naade 
og  overhænge  hende  med  ofte  ugrundede  Klager  over  sine 
Medbeilere  og  over  hendes  Kulde  mod  ham,  hvorved  han  gav 
sine  Fjender  Vaaben  i  Hænde,  og  af  dem  havde  han  en  god 
Deel.  Dertil  kom,  at  han  nu,  som  altid,  var  Hoved  for  det 
franske  Parti  ved  Hoffet,  medens  Bourdelot  og  Pimentelli 
virkede  for  at  skaffe  Keiseren  af  Tydskland  Indflydelse  paa 
Sveriges  Politik,  hvorved  der  ogsaa  kom  politiske  Hensyn  med 
i  Spillet.  Den,  der  gav  Grev  Magnus  Naadestødet,  var  Bour- 
delot, hvis  Stjerne  netop  paa  den  Tid  prangede  høiest  paa 
Christinas  Himmel.  Ved  Begyndelsen  af  1653  saaes  han 
sjelden  ved  Hoffet,  og  der  gik  Folkesnak  om,  at  Bourdelot 
ved  sine  Piller  havde  fremkaldt  eller  i  alt  Fald  vedligeholdt 
en  svær  Sygdom,  der  i  Aaret  1652  i  lang  Tid  fængslede 
Greven  til  Leiet. 

Efter  Bourdelots  Afreise  syntes  der  atter  at  komme  gode 
Dage  for  de  la  Gardie.  Dronningens  Naadesol  begyndte  igjen 
at  skinne  paa  ham,  og  hun  forærede  ham  hans  Faders  Htius, 
som  hun  havde  kjobt,  ligesom  hans  Broder  Jacob  Kasimir 
og  hans  Ven  Grev  Thurn  fik  Sæde  i  Kigsraadet.  Hun  skjældte 
Grevens  Fjender  ud  for  Skurke,  først  og  fremmest  Bourdelot, 
og  yttrede,  at  Magnus  burde  have  givet  ham  en  Dragt  Prygl, 
som  han  havde  fortjent.  Nu  tog  han  Mod  til  sig  og  slog 
sig  sammen  med  det  franske  Sendebud  for  at  styrte  Pimen- 
telli, men  dette  Forsøg  voldte  hans  fuldstændige  Fald. 

Under  et  Ophold  i  Uppsala  i  November  1653  var  Gre- 
ven saa  uforsigtig  under  en  Samtale  i  Eenrum  at  fremsætte 
nogle  Beskyldninger  om  Bagtalelser,  for  hvilke  han  havde 
været  Gjenstand.  Paa  Dronningens  bestemte  Forlangende 
angav  han  Hofstaldmesteren  Anton  Steinberg  som  sin  Hjem- 
melsmand,   men   denne   negtede  Sandheden   deraf  og  fandt 

Tiltro  hos  Dronningen.  Den  øverste  Mundskjænk  Christopher 
Carl  Schlippenbach  blev  dernæst  nævnet,  men  fralagde  sig 
Beskyldningen.  Han  forlangte  Opreisning  af  Greven,  der 
havde  kaldt  ham  Slyngel  og  Skurk,  og  Christina  gav  hans 
Fordring  Medhold;  men  de  la  Gardie  negtede  i  sin  Egenskab  af 
Rigsraad,  Rigsskatmester  og  Greve  at  slaaes  med  en  simpel 
Adelsmand;  derimod  tilbod  han  med  sin  Ed  at  godtgjøre 
Sandheden  af  sin  Paastand.  Dronningen  vedblev  at  forlange, 
at  de  la  Gardie  skulde  duellere  med  Schlippenbach,  og  ved  hans 
Vægring  blev  det  gamle  Venskab  for  bestandig  brudt.  Greven 
udbad  sig  den  gamle  Axel  Oxenstjernas  Hjælp  og  Forbøn; 
men  denne  svarede  Magnus's  Slægtning  Forbus,  der  bragte 
Brevet  fra  den  faldne  Storhed,  at  han  jo  «var  gammel  og 
svag  af  Alder  og  talede  som  et  Barn",  hvormed  han  vel  nok 
sigtede  til  Yttringer  af  Greven,  der  i  sine  Velmagtsdage  ofte 
havde  omtalt  Rigskantsleren  som  en  Mand,  der  var  i  Færd 
med  at  gaae  i  Barndom.  Paa  Forbus'  Forespørgsel  om  Oxen- 
stjernas Mening  om,  hvorvidt  det  var  rigtigt  gjort  af  Greven 
at  forlade  Hoffet,  svarede  den  gamle  Kantsier,  at  det  vilde 
være  aldeles  forkasteligt,  hvis  de  la  Gardie  i  sin  Harme  vilde 
tye  til  fremmede  Fyrster,  som  Ulfeld  og  Radziejewsky  havde 
gjort,  og  at  han  ikke  engang  godt  kunde  forsvare  at  forlade 
sin  Stilling  som  Rigsraad  og  Skatmester.  Dog  billigede  den 
gamle  Rigskantsler  ingenlunde  Dronningens  haarde  Fremfærd 
mod  en  Mand,  der  med  alle  sine  Svagheder  dog  var  Rigs- 
raad og  beklædte  et  af  de  fem  høie  Rigsembeder.  Efter  hans 
Mening  vilde  Gustav  Adolph  aldrig  have  tilladt  sig  en  saadan 
Handling,  der  grændsede  til  Tyranni  og  Despotisme.  Raadet 
i  sin  Heelhed  betydede  Dronningen  paa  den  meest  indtræn- 
gende Maade,  at  det  ikke  gik  an  saaledes  at  jage  en  høi 
Embedsmand  fra  Hoffet  og  fra  hans  Embede,  og  at  hun 
burde  tage  ham  til  Naade  igjen,  før  hun  nedlagde  Kronen, 
hvilket  hun  jo  stadig  truede  med  at  gjore  i  en  nær  Fremtid. 
Men  Christina  svarede,  at  gjort  Gjerning  ikke  stod  til  at 
ændre,    og   at   man   maatte  tie  stille  om  denne  Sag.    Hun 

vilde  snart  tage  Afsked  med  Kronen  og  havde  Andet  at 
tænke  paa;  naar  hun  var  borte,  kunde  hendes  Efterfølger 
Carl  Gustav  gjøre,  hvad  han  fandt  rigtigt. 

Saaledes  var  og  blev  Dronningen  ubevægelig,  og  hun 
søgte  endogsaa  paa  alle  Maader  at  skade  og  beskæmme  sin 
tidligere  Yndling.  Carl  Gustav  bad  for  sin  Svoger,  men  for- 
gjæves,  og  ligeledes  indfandt  hans  gamle  Moder  Ebba  Brahe 
og  hans  Hustru  sig  og  gjorde  Knæfald  for  Christina  uden 
nogetsomhelst  Resultat.  Dog  behandlede  hun  stadig  disse 
Qvinder  med  sædvanlig  Naade  og  tilstillede  dem  Nytaarsgaver 
som  tidligere.  Hun  nærede  stor  Deeltagelse  i  deres  Sorg; 
thi  de  havde,  som  hun  yttrede,  mistet  en  Sen  og  en  Ægte- 
fælle. Den  bekjendte  franske  Digter  Scudery  havde  netop  i 
de  Dage,  da  Greven  var  i  Færd  med  at  falde  i  Unaade, 
skrevet  en  Roman  og  tilegnet  Dronningen  og  Grev  Magnus 
den.  Nu  vilde  Christina  ikke  see  hans  Navn  ved  Siden  af 
sit  eget,  men  lod  Digteren  vide,  at  hun  havde  tiltænkt  ham 
en  Guldkjæde  af  tusinde  Pistolers  Værdi,  naar  han  vilde  ud- 
slette de  Linier,  der  handlede  om  Grev  Magnus.  Scudery 
maa  have  været  en  meget  selvstændig  Mand,  thi  han  svarede: 
«0m  Kjæden  end  er  saa  tung  som  de  peruanske  Kongers, 
vil  jeg  dog  ikke  for  dens  Skyld  rive  det  Alter  ned,  hvorpaa 
jeg  een  Gang  har  offret». 

Grev  Magnus  boede  nu  paa  Ekolsund.  I  Januar  1G54 
drog  Christina  fra  Uppsala  til  Nykoping  for  at  besøge  sin 
Moder,  og  Hoffolkene  benyttede  Leiligheden  til  at  besøge 
Ekolsund,  enten  for  at  more  sig  eller  for  at  trøste  den  faldne 
Yndling  eller  for  at  holde  gode  Miner  med  den  tilkommende 
Konges  Svoger.  Den  ellers  meget  yndede  Carl  Gustav  Wran- 
gel  var  med  paa  denne  Lystreise.  Dronningen  vendte  tilbage 
langt  hurtigere  end  sædvanligt,  og  Hoffolkene  ilede  hjem. 
Hun  var  fornærmet  og  kunde  ikke  skjule  sin  Harme.  Da 
Wrangel  traadte  frem  for  at  hilse  paa  hende,  trak  hun  Haan- 
den  til  sig  og  spurgte:  «Hvor  har  I  været  henne?«  «<Hos 
Grev  Magnus  paa  Ekolsund",  svarede  Wrangel.    «Hvad  gjorde 

I  der?"  spurgte  Dronningen.  «Jeg  gjorde  et  Besog  hos 
ham«),  svarede  Wrangel,  « ligesom  flere  andre  Hoffolk,  blandt 
hvilke  ogsaa  Hertug  Adolph  Johan".  Dertil  svarede  Dron- 
ningen: « Hertug  Adolph  Johan  er  Grevens  Svoger  og  tillige 
en  Yngling,  der  kunde  reise  derhen  for  at  spise  Syltetøi  hos 
sin  Soster.  Men  I,  der  beklæder  en  hei  Stilling  ved  mit 
Hof,  burde  aldrig  have  besøgt  den,  I  vidste  var  min  Fjende. 
Dog  har  1  min  Tilgivelse  for  den  Gang».  Saa  rakte  hun 
ham  Haanden  til  Kys.  Dog  var  denne  Forsoning  ikke  op- 
rigtig; thi  fra  den  Stund  af,  da  Wrangel  havde  været  paa 
Ekolsund,  afslog  Dronningen  ham  ethvert  ønske,  og  Enden 
paa  Sagen  blev,  at  han  ogsaa  snart  tog  paa  Landet. 

For  at  krænke  Grev  Magnus  gjorde  Christina  et  Par  af 
hans  værste  Fjender,  Steinberg  og  Schlippenbach,  til  Grever, 
endskjøndt  de  vare  Mænd  uden  nogensomhelst  Fortjeneste. 
Naar  det  gjordes  fornødent  at  inddrage  Forlehninger  i  et 
eller  andet  -Øiemed,  saasom  til  Dronningens  Underhold  efter 
hendes  Thronfrasigelse,  gik  det  altid  udover  de  Lehn,  Grev 
Magnus  havde  modtaget.  Saaledes  blev  en  heel  Deel  pom- 
mersk Gods  samt  hele  -Øsel  taget  fra  ham,  saa  at  de  la 
Gardie  efter  egen  Opgivelse  derved  tabte  en  Snees  Tusinde 
Rigsdaler  i  aarlige  Indtægter. 

I  den  Tid,  Grev  Magnus  var  i  Unaade,  opholdt  han  sig 
paa  Ekolsund,  Leekø  eller  Høientorp,  beskjæftiget  med  Jagt 
og  Studeringer  og  søgende  Adspredelse  ved  Omgang  med 
den  omboende  Adel.  Efter  Carl  X  Gustavs  Thronbestigelse 
overtog  han  igjen  sine  Embeder  og  blev  tillige  anvendt  til 
forskjellige  særlige  Hverv,  stundom  som  Feltherre  mod  Rus- 
serne, stundom  mod  de  Danske;  men  som  Hærfører  lykkedes 
det  ham  aldrig  at  vinde  noget  Navn,  da  han  var  uheldig  og 
manglede  den  fornødne  Raskhed  i  sine  Bevægelser,  hvorfor 
han  maatte  høre  Bebreidelser  af  sin  krigerske  Svoger.  Efter 
Carl  Gustavs  Død  var  han  Medlem  af  Formynderskabet  for 
den  mindreaarige  Carl  XI,  og  han  havde  en  Tidlang  en  heel 
Deel  Indflydelse  hos  denne  efter  hans  egen  Regjeringstiltræ- 

delse;  men  han  tabte  den  snart,  og  ved  den  Inddragning  af 
Eiendomme,  der  vare  gaaede  over  fra  Kronens  til  Adelens 
Besiddelse,  den  saakaldte  Reduction,  der  fandt  Sted  under 
Carl  XI,  blev  han  meget  haardt  medtaget  trods  sit  Slægtskab 
med  Kongehuset,  saa  at  han,  især  i  Sammenligning  med 
hans  tidligere  store  Rigdom,  næsten  kunde  siges  at  være  for- 
armet. Han  døde  den  26de  October  1686  uden  at  være 
bleven  forsonet  med  Dronning  Christina,  der  overlevede  ham 
i  tre  Aar.  Der  vedblev  derimod  at  herske  et  uforsonligt  Had 
mellem  dem  lige  til  deres  Død. 

Hverken  af  Samtiden  eller  af  Efterverdenen  er  Magnus 
Gabriel  de  la  Gardie  bleven  mildt  bedømt,  og  Mange  have 
over  hans  Feil  og  mindre  heldige  Egenskaber  aldeles  glemt 
at  lade  hans  Fortjenester  og  gode  Sider  vederfares  Retfær- 
dighed. I  Ulykkens  Tid  blev  han  forladt  af  mange  af  sine 
Venner,  og  hans  Fjender  modtoge  ham  naturligviis  haardt. 
Man  bebreidede  ham  først  og  fremmest  hans  ødselhed  baade 
med  hans  egne  og  Kronens  Penge,  men  man  glemte  at  gjøre 
opmærksom  paa,  at  han  gav  mange  store  Summer  til  høist 
gavnlige  og  hæderlige  Formaal.  Som  Kantbier  for  Uppsala 
Universitet  søgte  han  at  gavne  og  berige  dette  paa  enhver 
Maade.  De  sjeldneste  og  kostbareste  Haandskrifter  og  Bøger, 
der  findes  i  dette  Universitets  Bogsamling,  ere  Gaver  fra  ham, 
samlede  saavel  indenlands  som  udenlands  med  uhyre  Be- 
kostning. Han  stiftede  AntiqvitetscoUegiet  til  Samling  og 
Opbevaring  af  svenske  Fortidsminder,  og  Lunds  Universitet 
skylder  for  en  stor  Deel  ham  sin  Tilblivelse.  I  sit  Grevskab 
opbyggede  han  paa  egen  Bekostning  sexten  smukke  Kirke- 
bygninger, og  udenfor  Grevskabet  gav  han  Bidrag  til  mange 
Kirkers  Opførelse,  saa  at  man  nu  finder  hans  og  hans  Hu- 
strues  Vaaben  over  Dørene  paa  over  tredive  Kirker. 

Grev  Magnus  var  en  Mester  i  Bygningskunsten  og  i  Be- 
siddelse af  en  høi  og  ædel  Smag,  hvorom  mange  af  de  Slotte, 
han  byggede,  endnu  ere  Vidnesbyrd.  Paa  Carlsberg,  som 
han  gav  Navnet  Magnus berg,  byggede  han  det  Slot,  der  den 

Dag  idag  pryder  Eidderholmen.  Wennegarns  Slot  er  et 
Minde  om  ham.  Af  det  skjenne  Heientorp  i  Wala  Herred  i 
Westergotland ,  som  han  opførte  tilligemed  et  smukt  Capel, 
findes  nu  kun  Gruushobe  og  Kjælderhvælvinger.  Resten  ned- 
brændte i  Kong  Adolph  Frederiks  Tid. 

Et  høist  mærkeligt  Beviis  paa  sin  Iver  for  Bevarelsen  af 
Fortidsminderne  og  paa  sin  Sands  for  at  holde  dem  uforfal- 
skede af  Samtidens  Vansmag  har  Grev  Magnus  efterladt. 
Warnhems  Klosterkirke  med  de  gamle  Kongers  og  Birger 
Jarls  Gravkamre  laa  for  største  Delen  i  Gruus,  saa  at  kun 
Gavlene  og  den  ene  Side  med  dens  Vinduer  vare  levnede. 
De  la  Gardie  gjenopførte  dette  smukke  Fortidsminde  ganske 
i  dets  gamle  Stiil.  Alle  Fremmede,  der  reise  i  Sverige  og 
besøge  denne  mærkværdige  Bygning,  mødes  af  Fortidens 
skumle  Præg  i  det  tarvelige  Lys,  der  slipper  ind  gjennem 
de  smalle  og  høitsiddende  Vinduer.  Desuden  skjænkede  han 
denne  Helligdom  kostbare  Sølvkar  og  et,  rimeligviis  fra  Byttet 
i  Trediveaarskrigen  erhvervet,  Kunststykke  af  reent  Guld,  der 
forestillede  Pagtens  Ark  med  Englene  Cherubim  og  Seraphim 
paa  Laaget  og  Bærestænger  i  gyldne  Kinge.  (Disse  Kleno- 
dier ere  i  vort  A  århundrede  gaaede  tabt  ved  Indbrudstyveri). 

De  gamle  Westgotakongers  Gravhvælving  er  opbygget 
i  gammel  Stiil  og  forsynet  med  korte  Indskrifter,  som  for- 
kynde deres  Livs  Bedrifter,  og  ved  Siden  deraf  har  Greven 
reist  sig  og  sin  Hustru  et  Gravminde.  Som  Lagmand  over 
V^estergotland  gjenopbyggede  han  Warnhems  Klosterkirke 
og  beredte  sig  et  Hvilested  der.  Det  de  la  Gardieske  Grav- 
kammer skilles  fra  Kirken  ved  et  Rækværk  af  Jern,  prydet 
med  forgyldt  Løvværk;  udenfor  staaer,  ligesom  paa  Vagt, 
tvende  Kæmpebilleder  af  Bly,  der  forestille  de  store  Felt- 
herrer Pontus  og  Jacob  de  la  Gardie.  Inden  i  det  lyse 
Gravkammer  sees  paa  Gravstene  af  hvidt  Marmor  to  smukke 
Brystbilleder  af  Grev  Magnus  og  Maria  Euphrosyna. 

I  Husaby  Sogn  paa  Kinnekullen  byggede  Grev  Magnus 
et  smukt  Jagtslot  midt  i  en  Dyrehave,  hvor  Raadyr,  Daa-  og 

Kronhjorte  fandtes  i  Overflod,  hvorfor  dette  Sted  var  hans 
Gemalindes  Yndlingsopholdssted.  Der  havde  fordum  staaet 
et  Kloster  ved  Navn  Gudwalla;  men  da  Slottet  blev  bygget 
og  den  forfaldne  Sognekirke  istandsat,  blev  Gaarden  kaldet 
Mariendal  efter  Fyrstinden. 

Endnu  et  Træk  af  denne  Mand  ville  vi  fremsætte,  før 
vi  gaae  over  til  at  skildre  en  Yndling  af  en  heelt  anden  og 
va^re  Art,  nemlig  det,  at  den  skjønne  Psalme  i  den  svenske 
Psalmebog:  « O  Jesu!  nårjaghådan  skall»,  er  skrevet  af  ham. 


II. 
Bourdclot. 

Denne  Eventyrers  rette  Navn  var  Peter  Michon.  Han 
blev  født  Aar  1610  i  Sens  i  Bourgogne,  hvor  hans  Fader 
havde  en  Barbeerstue.  Hans  Moder,  Anna  Bourdelot,  var 
i  Slægt  med  flere  udmærkede  Mænd  saavel  i  Paris  som 
i  Geneve.  Sønnen  var  først  i  Apothekerlære  i  sin  Fødeby, 
men  senere  blev  han  sendt  til  sine  Slægtninge  i  Paris,  hvor 
han  drev  medicinske  Studier.  Han  var  vel  begavet,  og  for 
at  komme  bedre  frem  i  Verden  antog  han  sine  Morbrødres 
Navn,  der  var  mere  kjendt  og  agtet  end  hans  eget;  En  af 
dem  indsatte  ham  til  sin  Arving.  Tillige  blev  han  Læge  hos 
Prinds  Henrik  og  siden  hos  hans  Søn,  Prinds  Louis  Condé, 
og  medens  han  beklædte  denne  Stilling,  fuldendte  han  sine 
medicinske  Studier.  I  Kom  havde  han  ogsaa  været,  og  ved 
sin  ubegribelige  Evne  til  at  kile  sig  ind  allevegne,  havde  han 
vundet  Pavens  Velvillie  og  faaet  skriftligt  Tilsagn  om  at 
komme  i  Betragtning  ved  Besættelsen  af  geistlige  Embeder, 
skjøndt  han  ikke  var  Præst;  til  Gjengjæld  for  denne  Begun- 
stigelse blev  det  ham  paalagt  som  Læge  uden  Betaling  at 
betjene  de  Fattige,  der  søgte  Hjælp  hos  ham. 

Bourdelot  var  en  saare  livlig  Mand  med  gode  Kund- 
skaber og  fuld  af  Skjemt  og  vittige  Indfald,  rigtignok  oftest 


Et  Par  af  Dronning  Christinas  Yndlinger.  527 

paa  Andres  Bekostning.  Han  var  desuden  inde  i  en  Mængde 
forskjellige  Ting,  sang  ret  net  til  Guitar,  malede  Portraiter, 
lavede  vellugtende  Sager  og  kunde  i  Nødstilfælde  forestaae 
Madlavning.  løvrigt  skildres  han  som  en  egenkjærlig  og 
pralende  Person,  der  heelt  og  holdent  manglede  ædle  og  faste 
Grundsætninger.  Da  Sprogforskeren  Salmasius,  hvem  Chri- 
stina efter  sit  eget  Udsagn  elskede  høiere  end  en  Fader,  men 
som  dog  senere  sank  i  hendes  Gunst  og  blev  hædret  med 
Benævnelsen:  «Den  lærdeste  Nar  under  Solen«,  forlod  det 
svenske  Hof,  nærede  han  en  ikke  ugrundet  Frygt  for,  at  den 
tilbageblevne  lærde  Nederlænder  Vossius  skulde  sætte  Ondt 
for  ham,  saa  at  han  snart  skulde  gaae  i  Glemmebogen  og 
miste  de  med  Dronningens  Naade  følgende  Fordele.  Derfor 
ønskede  han  at  have  en  god  Ven  ved  hendes  Side  for  at 
modarbeide  Vossius.  Han  tænkte  paa  to  Franskmænd,  Me- 
nage  og  Guy  Patin,  men  de  vare  Begge  bange  for  den  nor- 
diske Vinter.  Hans  Valg  traf  da  Bourdelot,  saa  meget  mere 
som  denne  ligesom  Salmasius  var  fra  Bourgogne,  og  da  Dron- 
ningens hyppige  Sygdomsanfald  medførte  Nødvendigheden  af 
en  duelig:  Læge. 

Chirstinas  Helbred  var  stadig  vaklende.  De  slemme 
Følger  af  hendes  usunde  Vædsker  og  hidsige  Sind  bleve  for- 
værrede ved  Nattevaagen,  Anstrengelser  og  usund  Føde.  Hun 
led  ofte  af  Mathed  og  Søvnløshed  samt  af  Besvimelser,  Byl- 
der og  Feber.  Hendes  Læger  kunde  ikke  faae  Bugt  med 
disse  Onder,  og  der  begyndte  at  gaae  Rygter  om  hendes 
nærforestaaende  Død  og  om  Tegn  og  Syner,  der  varslede 
derom. 

Først  paa  Aaret  1652  kom  Bourdelot  til  det  svenske 
Hof.  Strax  foreskrev  han  Dronningen  en  forandret  Leveviis 
tilligemed  Aareladninger,  varme  Bade  og  en  mere  regelmæssig 
og  kj elende  Fode.  Det  lykkedes  ham  ved  disse  Forholdsregler 
i  Løbet  af  kort  Tid  at  modarbeide  disse  Svagheder,  saa  at 
Dronningen  befandt  sig  betydelig  bedre.  Hun  erkjendte  selv, 
at  hun  næst  Gud  havde  Bourdelot  at  takke  for  sit  Liv,  hvor- 

for  hun  ogsaa  udnævnte  ham  til  sin  første  Livlæge.  Hans 
Anseelse  steg  til  en  usædvanlig  Høide.  Som  Franskmand 
var  han  allerede  vel  anskreven  og  i  Særdeleshed  som  Til- 
hænger af  Prinds  Condé,  for  hvem  Christina  nærede  stor 
Hengivenhed.  Endnu  mere  bidrog  hans  lette  og  behagelige 
Fremtræden  i  Selskabslivet  til  at  vinde  Drønningen,  der 
hadede  Alt,  hvad  der  var  smaaligt  og  keitet.  Hun  morede 
sig  i  høi  Grad  over  den  hvasse  Spøg,  hvormed  Bourdelot 
angreb  og  latterliggjorde  de  alvorlige  og  stundom  maaskee 
løierlige  Lærde  ved  hendes  Hof.  Den  Maade,  hvorpaa  han 
forstod  at  anvende  sine  Kundskaber  og  stille  dem  i  det  gun- 
stigste Lys,  voldte,  at  disse  syntes  større,  end  de  i  Virke- 
ligheden vare.  Christina  havde  tidligere  i  det  Mindste  givet 
sig  et  Skin  af  Gudsfrygt  og  med  en  tilsyneladende  Andagt 
taget  Deel  i  den  offentlige  Gudstjeneste;  men  hendes  reli- 
gieuse  Følelse,  der  allerede  havde  faaet  et  slemt  Knæk  ved 
Vossius',  Salmasius',  Cartesius'  og  andre  Lærdes  Paavirkning, 
blev  nu  heelt  kvalt,  og  Bourdelot  har  indlagt  sig  den  høist 
tvivlsomme  Berømmelse  at  have  aabnet  Fritænkeriets  vidt- 
strakte Enemærker  for  hendes  Blik.  Derved  fik  hun  en  høi 
Grad  af  Agtelse  for  hans  Aandskraft  og  Klegt,  og  man  hørte 
hende  undertiden  paastaae  for  ramme  Alvor,  at  Bourdelot 
var  Tidsalderens  største  Mand.  I  Begyndelsen  boede  han 
ved  Siden  af  Slottet  ligeoverfor  Axel  Oxenstjerna,  og  det 
ligesom  paa  Trods,  da  den  gamle  Kigskantsler  aldrig  kunde 
udstaae  ham.  Siden  flyttede  han  ind  paa  Slottet  og  blev 
Dronningens  stadige,  til  enkelte  Tider  endog  hendes  eneste 
Omgang.  Hun  trak  sig  tilbage  fra  de  andre  Lærde  og  for- 
lod sine  Statsmænd  for  at  nyde  Bourdelots  Selskab.  Ved 
offentlige  Festmaallider  stod  han  ved  Siden  af  hende  og  saae 
med  Overmod  Rigets  høieste  Embedsmænd  og  andre  udmær- 
kede Personer  over  Hovedet;  thi  sjelden  værdigede  Dronnin- 
gen disse  et  Ord,  men  talte  som  oftest  kun  til  Bourdelot  og 
lo  bifaldende  over  hans  undertiden  ret  træffende  Indfald. 
Han  var  i  et  Aarstid  hendes  erklærede  Yndling,  og  Høie  og 

Lave  begjærede  hans  Forban  hos  Christina,  ved  hvilken  Lei- 
lighed  han  blev  rigelig  overjøst  med  Smiger  og  Lovtaler.  I 
Reglen  havde  hans  Forbøn  den  ønskede  Virkning.  Under  en 
Sygdom  hædrede  Dronningen  ham  flere  Gange  med  Besøg, 
og  Hoffolkene  maatte  bide  i  det  sure  Æble  og  følge  hendes 
Exempel,  hvor  ærgerligt  det  end  var  for  dem.  Tillige  blev 
han  overøst  med  Gaver  saavel  af  Christina  som  af  dem,  der 
gjennem  ham  søgte  at  vinde  hendes  Gunst,  og  saavel  hans 
Bord  som  hele  hans  Leveviis  var  mere  pragtfuld  end  Grev 
Magnus  de  la  Gardies. 

Denne  usædvanlige  Naade  vakte  almindelig  og  stærk 
Misundelse,  og  Bourdelot  forøgede  Uvillien  mod  sig  ved  sin 
hele  Optræden.  Statens  høieste  Embedsmænd  harmedes  baade 
over  hans  Overmod  og  hans  Drillerier  og  endnu  mere  over 
hans  Indflydelse  paa  Statsanliggenderne.  Præsterne  førte 
Klagemaal  over,  at  Bourdelot  indgav  Dronningen  ugudelige 
og  usædelige  Tanker.  Lægerne  beskyldte  ham  for  at  være 
en  Qvaksalver,  og  det  var  et  mærkeligt  Træf,  som  styrkede 
denne  Mening,  at  nogle  Herrer,  der  betroede  deres  Helbred 
til  hans  Omsorg,  kort  efter  gik  i  Graven.  Bønderne,  som 
vare  særlig  tilbøielige  til  at  fæste  Tro  til  tomme  Rygter, 
talte  om,  at  Bourdelot  havde  forhexet  Christina.  De  Lærde 
følte  dog  den  største  Misfornøielse.  Til  den  nye  Leveviis, 
Bourdelot  havde  foreskrevet  Dronningen,  hørte  ogsaa  det,  at 
hun  maatte  holde  op  med  sine  Morgenstudier  og  i  det  Hele 
taget  afholde  sig  fra  al  Anstrengelse  af  den  Art.  Deels  af 
den  Grund,  deels  af  medfødt  Tilbøielighed  til  Narrestreger  og 
Løier,  deels  ogsaa  af  Iver  for  at  more  sin  Herskerinde  tog 
Bourdelot  sig  for  at  gjøre  Løier  med  de  lærde  Herrers  Sysler 
og  Meninger.  Han  kj endte  en  stor  Mængde  pudsige  Histo- 
rier om  lærde  Mænd  fra  alle  Verdens  Kanter,  og  dem  diskede 
han  op  med  paa  en  ret  morsom  Maade.  Dette  gjorde  sin 
Virkning.  Dronningen  trak  sig  mere  og  mere  tilbage  fra 
Videnskaberne  og  deres  Dyrkere,  og  hun  undsaae  sig  ikke 
engang    ved   at  tillade  Bourdelot  at  drive  uanstændig  Spot 

med  Videnskabsmændene.  Den  ærlige  og  grundlærde  Fransk- 
mand Bochart  kom  netop  det  Aar  til  Stockholm.  En  Aften 
skulde  han  oplæse  en  lærd  Afhandling,  Frugten  af  mange 
Tiders  grundigt  Studium,  for  Dronningen  og  Hoffet;  men  då 
Christina  var  i  Begreb  med  at  træde  ind  til  Selskabet,  følte 
Bourdelot  hendes  Puls  og  forsikkrede,  at  den  var  feberagtig, 
hvorfor  hun  paa  ingen  Viis  maatte  anstrenge  sig.  Bochart 
maatte  til  sin  store  Harme  og  til  megen  Skadefryd  for  Læ- 
gen undvære  Dronningens  Nærværelse  ved  Oplæsningen.  En 
anden  Gang  bildte  Bourdelot  Dronningen  ind,  at  Bochart  var 
en  stor  Mester  i  Floitespil,  men  tillige  saa  beskeden  og  und- 
seelig, at  han  kun  ved  en  Befaling  var  at  formaae  til  at  lade 
sig  hore.  Hun  begyndte  med  at  bede,  men  gik  saa  over  til 
Trusel  og  Befaling,  indtil  den  forlegne  Bochart  tilsidst  blev 
nødt  til  at  føre  Fløiten  til  Munden  og  til  Hoffets  overordent- 
lige Morskab  vise,  hvor  lidt  han  var  i  Stand  til  at  behandle 
dette  Instrument. 

Paa  samme  Tid  opholdt  der  sig  i  Stockholm  et  Par  an- 
dre Lærde,  som  Christina  havde  indkaldt,  nemlig  Fransk- 
manden Naudé  og  Tydskeren  Meibom.  Den  Eørste  havde 
skrevet  om  de  gamle  Folkeslags  DandbC,  den  Anden  om  deres 
Musik.  For  nu  at  spille  disse  Herrer  et  dygtigt  Puds  over- 
talte Bourdelot  Dronningen  til  at  befale  dem  at  give  en  Illu- 
stration til  deres  Afhandlinger  ved  selv  at  udføre  de  Kunst- 
stykker, de  havde  skildret,  hvilket  vilde  være  en  kostelig 
Spas  for  Hoffet.  Meibom  skulde  spille  og  Naudé  dandse, 
Begge  paa  Oldtidens  Viis.  De  godtroende  Bogorme  toge  Sa- 
gen alvorligt  og  begyndte  virkelig  en  Aften  at  sætte  Skue- 
spillet i  Gang,  men  de  mærkede  snart  paa  Hoffets  slet  dulgte 
Latter,  at  man  havde  dem  til  Bedste,  og  de  trak  sig  flaue 
og  forargede  tilbage.  Naudé  taalte  og  taug,  men  den  iltre 
Meibom,  der  ikke  kunde  lade  sin  Harme  gaae  ud  over  Dron- 
ningen, overfaldt  den  næste  Dag  Bourdelot  og  gav  ham  et 
dygtigt  -Ørefigen.  Bourdelot  klagede,  og  Christina  blev  i  høi 
Grad  opbragt.       "Bourdelot  burde  have  kastet  den  Karl  paa 

Hovedet  ud  af  Vinduet »,  sagde  hun.  Meibom  maatte  nu  over 
Hals  og  Hoved  ud  af  Sverige;  men  det  voldte  ham  ingen  syn- 
derlig Smerte,  og  mange  af  de  øvrige  fremmede  Lærde  fulgte 
med.  Alle  ærgrede  sig  over  det  urimelige  Fortrin,  Christina 
gav  Bourdelot,  og  over  de  uværdige  Optrin,  der  vare  Følgen 
deraf. 

Bourdelot  indførte  mange  Franskmænd,  med  hvilke  han 
omgav  Dronningens  Person,  men  disse  vare  ofte  med  Rette 
misfornøiede  med  ham.  Paa  den  Tid  var  der  aabent  Fjend- 
skab mellem  Kongen  af  Frankrig  og  Prinds  Louis  Condé, 
der  var  gaaet  over  til  Spanierne  for  ved  deres  Hjælp  at 
vække  Borgerkrig  i  Landet.  Stridens  Udfald  syntes  i  nogen 
Tid  usikkert  og  tvivlsomt.  Condé  havde,  som  tidligere  anført, 
allerede  længe  været  Gjenstand  for  Christinas  Beundring  og 
Hengivenhed,  og  det  nys  ankomne  spanske  Sendebud,  Pimen- 
teili,  søgte  heelt  og  holdent  at  vinde  hende  for  hans 
Parti.  Frankrigs  varme  og  dygtige  Talsmand,  Chanut,  var 
borte,  og  hans  Efterfølger  var  hverken  i  Besiddelse  af  hans 
Held  eller  hans  Dygtighed.  Bourdelot,  der  ved  enhver  Lei- 
lighed  forstod"  at  beregne  sin  egen  Fordeel  og  nærede  en 
rodfæstet  Hengivenhed  for  Condé,  stillede  sig  paa  Spaniens 
Side  og  arbeidede  i  Fællesskab  med  Pimentelli.  Dette  maatte 
nødvendigviis  vække  Misneie  hos  alle  Franskmænd,  og  Hoffet 
i  Paris  begyndte  at  betragte  ham  med  Mistænksomhed  og 
Uvillie.  Men  snart  vendte  Vaabenlykken  sig  til  Frankrigs 
Fordeel,  og  Bourdelot  dreiede  sig  efter  Vinden,  en  Veirhane 
uden  Overbeviisning  og  Principer,  som  han  var.  Han  forlod 
Spanien,  lod  Condé  seile  sin  egen  Sø,  tilbød  det  seirende 
franske  Hof  sin  værdifulde  og  troe  Tjeneste  og  arbeidede 
ivrigt  til  dets  Bedste.  En  Grund  mere  til  dette  Omslag  hos 
Bourdelot  var,  at  han  begyndte  at  føle  Nødvendigheden  af 
snart  at  forlade  Sverige,  i  hvilket  Tilfælde  det  var  ham 
af  stor  Vigtighed  at  staae  sig  godt  med  sit  Fædrelands 
Regjering. 

Bourdelots  Ophold  ved  det  svenske  Hof  var  i  mange 
Henseender  meget  skadeligt  for  Christina.  Ved  hans  An- 
komst vare  Videnskaberne  den  eneste  alvorlige  Syssel,  hun 
endnu  havde  nogen  Smag  for.  Derpaa  gjorde  Bourdelot  en 
Ende,  og  under  Skin  af  Omsorg  for  hendes  Helbred  forledede 
han  hende  til  udelukkende  at  hengive  sig  til  Lediggang  og 
Forlystelser.  Hendes  Gudsfrygt  gik  fuldstændig  til  Grunde 
ved  Omgangen  med  Bourdelot;  det  hørte  nu  til  Dagens  Or- 
den at  drive  Spot  med  det  Helligste,  og  naar  Dronningen 
fandt  det  nødvendigt  at  bivaane  Gudstjenesten,  pleiede  hun 
enten  ved  at  slaae  med  Døren  til  Stolestadet,  ved  at  gabe 
høit  eller  ved  at  føre  en  lystig  Passiar  med  sine  Naboer  at 
give  Præsten  tilkjende,  at  han  helst  maatte  slutte  sin  Præ- 
diken; sommetider  læste  hun  til  en  Afvexling  under  Prædiken 
i  en  eller  anden  Bog,  og  den  maatte  helst  være  af  slibrigt 
Indhold.  Hendes  Ærbødighed  for  Sædelærens  Bud  blev  un- 
dergravet, og  Pligten  at  føre  et  dydigt  Levnet  blev  regnet 
for  en  forældet  Bestemmelse  eller  en  Fordom.  Hendes  ød- 
selhed forstod  Bourdelot  prægtigt  at  drage  Fordeel  af.  Han 
havde  det  rette  Greb  paa  at  lukke  hendes  Øre  for  de  alvor- 
lige Statsmænds  Ord  og  for  Svenskeres  i  Almindelighed,  saa 
at  hun  tilsidst  saa  godt  som  udelukkende  var  omgivet  af 
Udlændinge. 

Flere  af  Herrerne  ved  Hoffet  fornedrede  sig  til  at  krybe 
for  den  almægtige  Yndling.  De  besøgte  ham  under  hans 
Sygdom,  og  Nytaarsdag  1653  fik  han,  hvis  Beretningen  taler 
sandt,  Gaver  til  en  Værdi  af  20,000  Rdlr.  fra  dem.  Men 
bagved  denne  Smiger  skjulte  sig  et  dødeligt  Had,  som  Mange 
ikke  engang  ansaae  det  for  Umagen  værd  at  skjule.  Adelen 
bad  ligefrem  Dronningen  at  bortvise  Bourdelot  som  skadelig 
for  Statens  Rolighed  og  hendes  eget  Velfærd  og  Helbred,  da 
han  blot  var  en  Qvaksalver.  Christina,  der  netop  ved  slige 
Forestillinger  æggedes  til  Trods,  holdt  fast  paa  ham  og  paa- 
stod,  «at  han  ikke  alene  var  den  største  Læge,  men  den 
meest  udmærkede  Videnskabsmand  paa  den  Tid,   og  at  det 

kun  var  den  fuleste  Avind,  der  kunde  fremkalde  en  anden 
Mening-).  Dette  skete  i  Januar  1653.  Dronningens  Yndest 
var  uforanderlig,  men  Misfornøielsen  voxede,  og  Bourdelot  fik 
en  Mængde  Breve  uden  Underskrift,  men  fulde  af  Forhaa- 
nelser  og  Skjældsord.  Af  den  varmblodige  Clas  Tott  blev 
han  endogsaa  en  Gang  tracteret  med  Stokkeprygl.  Tilsidst 
turde  han  ikke  gaae  ene  paa  Gaden,  belæsset  som  han  var 
med  Folkemassens  Had.  Præsteskabet  havde  endog  i  Sinde 
ligefrem  at  advare  Dronningen  mod  hans  ugudelige  Anskuelser, 
og  Enkedronning  Maria  Eleonora,  der  var  den  lutherske  Lære 
oprigtig  hengiven,  deelte  dets  Frygt.  Da  hun  hørte  Præ- 
sternes Hensigt  omtale,  fattede  hun  den  Beslutning  at  fore- 
komme dem  og  spare  Christina  det  Ubehagelige  ved  et  saa- 
dant  Optrin.  Mellem  Moder  og  Datter  forefaldt  en  mærk- 
værdig Samtale  i  den  Anledning ,  ved  hvilken  Leilighed 
Dronningen  viste  en  Haardhed,  som  endnu  mere  ophidsede 
Sindene  mod  den  forhadte  Bourdelot. 

Ingen  var  dog  mere  opbragt  end  Grev  Magnus  Gabriel 
de  la  Gardie  og  Ingen  med  mere  Grund;  thi  den  før  saa 
almægtige  Greve  og  Yndling  saae  sig  med  en  rivende  Hur- 
tighed fortrængt  af  en  ubetydelig  fransk  Læge.  De  la  Gar- 
die var  for  stolt  til  at  dølge  sin  Misfornøielse.  I  Januar 
1653  klagede  han  til  Dronningen  over  hendes  Koldsindighed 
ligeoverfor  ham  og  de  øvrige  svenske  Herrer.  Dronningen 
erklærede,  at  hun  ikke  ret  forstod,  hvad  han  meente.  Netop 
i  det  øieblik  traadte  Bourdelot  ind  i  Værelset.  Da  han  havde 
faaet  Kundskab  om  Gjenstanden  for  Samtalen,  yttrede  han 
sig  paa  følgende  Maade:  «Jeg  har  længe  forudseet,  at  mange 
blandt  de  Store  ville  søge  en  Leilighed  til  at  styrte  mig. 
Jeg  har  derfor  været  paa  min  Post  ligeoverfor  dem  og  ikke 
ladet  et  eneste  Ord  falde  imod  dem«.  Grev  Magnus  opgav 
et  Par  Franskmænd  ved  Hoffet,  der  vare  ham  hengivne,  som 
Vidner;  men  hvad  enten  de  Intet  vidste  om  Sagen,  eller  de 
bleve  skræmmede  af  Dronningen  og  den  almægtige  Yndling, 
negtede   de  at  have  noget  Begreb  om  Sandheden  af  Grevens 

Udsagn.  Christina  tog  dog  Sagen,  som  om  Opgivelsen  var 
vel  begrundet  og  Vidnerne  feige  Bagvadskere,  der  ikke  vovede 
at  staae  ved  deres  Ord,  hvorfor  de  paa  staaende  Fod  bleve 
jagne  bort  fra  Hoffet.  Grev  Magnus  sagte  at  lægge  Skjul 
paa  sin  Uvillie  og  forærede  Bourdelot  et  kostbart  Diamant- 
smykke,  sagtens  som  en  Slags  Forsoningsgave.  Desuagtet 
indsaae  Greven,  at  han  fra  dette  -Oieblik  endnu  i  høiere  Grad 
havde  mistet  Dronningens  Yndest,  hvorfor  han  udbad  sig 
Tilladelse  til  at  begive  sig  til  sine  Godser.  Men  Bourdelot 
nærede  Frygt  for,  at  et  saa  pludseligt  Brud  skulde  vække  for 
stor  Opsigt  og  forege  Hadet  i  endnu  haiere  Grad,  hvorfor 
han  formaaede  Christina  til  at  afslaae  den  forlangte  Tilladelse. 
Hadet  mod  den  Fremmede  tog  imidlertid  mere  og  mere  til. 
I  April  kom  Grev  Magnus  frem  med  nye  Klagemaal,  og 
Dronningen  sagte  forgjæves  at  stifte  Forlig.  I  Mai  afgav 
Greven  en  formelig  Erklæring  om,  at  baade  han  og  flere 
blandt  de  haiere  Eigsembedsmænd  havde  besluttet  at  tage 
Afsked,  hvis  Bourdelot  ikke  blev  sendt  bort.  Christina 
klagede  hait  og  bittert  over  disse  Klagemaal  og  sagde,  at 
hun  alene  var  i  Stand  til  tilfulde  at  bedamme  og  skatte  den 
udmærkede  Udlænding.  Uvillien  imod  ham  havde  efter  hen- 
des Udsagn  udelukkende  sin  Grund  i  den  fuleste  Misundelse 
over  hans  overlegne  Egenskaber.  Men  det  lakkede  dog  nu 
mod  Enden  med  hans  Ophold  i  Sverige,  hvad  enten  det  var 
Dronningen  eller  ham  selv,  der  ikke  havde  Mod  til  længere 
at  trodse  den  stedse  stigende  Misfornaielse,  og  man  fattede 
den  Beslutning,  at  han  snart  skulde  forlade  Landet.  Chri- 
stina talte  om  at  forære  ham  20,000  Rigsdaler  for  hans  Be- 
sag,  men  Grev  Magnus  sagde  ham  i  hans  aabne  -Øine,  at 
han  aldrig  kunde  gjare  Regning  paa  at  faae  hans  Til- 
givelse. 

For  at  sikkre  Bourdelots  Fremtid  sagte  Christina  at  be- 
væge Kongen  af  Frankrig  til  at  give  ham  et  fedt  geistligt 
Embede,  og  ikke  een,  men  mange  Gange  kom  hun  frem  med 
ønsker  i  den  Anledning,   deels  gjennem  det  svenske  Sende- 

bud  i  Paris,  deels  gjennem  det  franske  i  Stockholm.  Tillige 
søgte  hun  saa  længe  som  muligt  at  forhale  hans  Afreise,  og 
en  Sygdom,  hun  paadrog  sig  ved  den  Tid,  gav  hende  en 
god  Anledning  til  at  holde  paa  ham.  I  Juni  skulde  Bour- 
delots  Afreise  endelig  gaae  for  sig.  Dronningen  befalede  ham 
at  gjøre  Afskedsbesog  hos  Grev  Magnus.  Han  føiede  sin 
Herskerinde  deri,  men  fik  en  meget  kold  og  foragtelig  Mod- 
tagelse. Bourdelot  gjorde  den  Bemærkning,  at  han  i  Frank- 
rig kunde  bidrage  Meget  til  at  hæve  Grev  Magnus'  Anseelse, 
ligesom  han  ogsaa  kunde  skade  ham  ved  sin  Omtale.  Men 
denne  Yttring  paadrog  ham  følgende  skarpe  Svar:  «Jeg  næ- 
rer. Gud  være  lovet,  det  Haab,  at  min  Anseelse  er  saa 
grundfæstet  i  Frankrig,  at  den  ikke  behøver  at  støttes  af  en 
Bourdelot »). 

Dronningens  Velvillie  holdt  sig  endnu  uformindsket  i 
Afskedstimen.  Hun  lod  en  af  sine  egne  Vogne  føre  ham 
til  den  danske  Grændse  og  gav  ham  et  Anbefalingsbrev  til 
Kongen  af  Frankrig  samt  10,000  Rdlr.  i  rede  Penge  og  en 
Vexel  paa  20,000  Rdlr.  at  betale  inden  ti  Maaneder.  Selve 
Afreisen  var  ikke  forbunden  med  nogen  Pragt,  da  Yndlingen 
af  Frygt  for  Pøbelen  maatte  liste  sig  ud  af  Byen  ved 
Nattetid. 

Paa  Reisen  besøgte  han  Prinds  Carl  Gustav  paa  Borg- 
holm. Denne  Fyrste  nærede  en  afgjort  Uvillie  mod  Fransk- 
manden; men  af  Frygt  for  at  støde  Dronningen  havde  han 
ladet  sig  bevæge  til  ikke  at  udtale  sine  Følelser,  men  tvært- 
imod ved  givne  Leiligheder  at  hykle  en  vis  Velvillie  mod 
ham.  Bourdelot  ventede  nu  Afskedsforæringer  af  Prindsen 
og  hans  Broder;  af  Prindsen  havde  han  endogsaa  havt  den 
Frækhed  at  forlange  hans  Portrait  og  mærkværdigt  nok  faaet 
Løfte  derom.  Carl  Gustavs  Venner  bade  ham  indstændigt  at 
holde  dette  Løfte  for  derved  at  beholde  og  forhøie  Dronnin- 
gens Velvillie.  Prindsen  stred  længe  imod  en  saadan  Yd- 
mygelse, som  det  forekom  ham  at  være,  at  lade  en  Qvak- 
salver  som  Bourdelot  reise  bort  med  hans  Billede,    og  man 

var  en  heel  Dag  om  at  forniaae  ham  til  at  give  efter.  Saa 
fandt  han  sig  i  sin  Skjæbne  og  forærede  Bourdelot  en  Guld- 
kjæde  med  sit  Portrait,  indfattet  i  Diamanter,  omtrent  til 
2,000  Kdlr.  Broderen,  Pfaltzgrev  Adolph  Johan,  gav  ham 
ligeledes  sit  Billede  til  en  Værdi  af  1,000  Daler.  Efter  saa- 
ledes  at  have  drevet  Udpresningssystemet  lige  til  det  Yderste 
forlod  Bourdelot  Sverige.  Nogle  paastaae,  at  han  førte  Penge 
og  Værdigjenstande  med  sig  fra  dette  Plyndringstog  til  et 
Beløb  af  100,000  Rdlr.  Andre  mene,  at  hans  Reise  har  ind- 
bragt ham  endnu  større  Summer.  Vossius  greb  Leiligheden 
til  at  lade  følgende  korte,  men  bidende  Yttring  falde:  "Bour- 
delot er  nu  reist,  belæsset  med  Guld  og  Forbandelser,  begge 
i  en  uhyre  Mængde«. 

I  Paris  begyndte  Bourdelot  at  leve  paa  en  stor  Fod,  og 
det  faldt  ham  svært  at  gjenkjende  sine  gamle  Venner.  Han 
benegtede  Sandheden  af  de  Rygter,  der  vare  i  Omløb  om,  at 
han  bragte  store  Pengesummer  og  kostbare  Gaver  med  fra 
Sverige,  og  paastod  tværtimod,  at  han  havde  tilsat  20,000 
Gylden  af  sine  egne  Midler  paa  sin  Reise  til  dette  Land. 
Han  udbasunede  vidt  og  bredt  de  Undercoure,  han  havde 
gjort  deroppe,  og  den  store  Tillid,  han  havde  nydt  hos  Dron- 
ningen, ligesom  han  var  forfængelig  nok  til  at  udtale  Haabet 
om  endnu  engang  at  komme  til  Stockholm,  og  det  som  intet 
Mindre  end  den  franske  Krones  Repræsentant.  Grev  Mag- 
nus bagtalte  han  ved  enhver  Leilighed,  og  han  var  fræk  nok 
til  at  fortælle,  at  Prinds  Carl  Gustav  for  hans  Skyld  havde 
brudt  med  sin  Svoger  Greven,  og  at  Pfaltzgrev  Adolph  Jo- 
han havde  smigret  Bourdelot  og  med  Haanden  paa  Sværd- 
hæftet tilsvoret  ham,  at  han  vilde  forsvare  ham,  mod  hvem 
det  skulde  være.  Som  rimeligt  er,  paadrog  Bourdelot  sig 
ved  slige  pralende  Løgne  begge  disse  Fyrsters  Had  i  høi 
Grad. 

For  at  gjenvinde  og  sikkre  sig  Christinas  vaklende  Ven- 
skab havde  Kongen  af  Frankrig  givet  Bourdelot  et  indbrin- 
gende Abbedi.      Men   den   nybagte  Abbed  kom  snart  i  den 

Grad  i  Kiv  og  Strid  med  sine  Undersaatter,  at  han  maatte 
leve  den  største  Deel  af  Tiden  borte  fra  sit  Embede. 

Christinas  Hengivenhed  for  Bourdelot  svandt  ligesaa  hur- 
tigt, som  den  var  opstaaet,  og  aldrig  saa  snart  havde  han 
vendt  Sverige  Ryggen,  før  den  næsten  slog  over  i  Had  og 
Foragt.  Af  dette  hurtige  Omslag  fristes  man  til  at  drage 
den  Slutning,  at  den  paafaldende  og  forargelige  Yndest,  hun 
viste  mod  denne  uværdige  Person,  for  en  stor  Deel  maa  have 
været  paa  Skrømt,  og  at  hun  har  fundet  en  Fornøielse  og 
en  rigtignok  temmelig  excentrisk  Glæde  i  at  drille  de  svenske 
Herrer  ved  at  trække  en  Fremmed  af  saa  tvivlsom  Natur 
frem  og  skjænke  ham  hele  sin  Gunst  paa  deres  Bekostning. 
Allerede  nogle  Uger  før  hans  Afreise,  medens  hun  endnu 
ligeoverfor  sine  Omgivelser  ved  enhver  Leilighed  tog  ham  i 
Forsvar,  havde  hun  i  Fortrolighed  sagt  til  den  franske  Ge- 
sandt Chanut,  der  atter  var  vendt  tilbage  til  Sverige,  at  hun 
visselig  indsaae  alle  Bourdelots  Feil,  men  tillige  skattede 
hans  usædvanlige  Fortjenester,  blandt  Andet,  at  han  havde 
frelst  hendes  Liv.  Men  to  Maaneder  efter  hans  Afreise  var 
hun  af  et  heelt  andet  Sind,  uden  at  man  kan  udfinde 
nogensomhelst  fyldestgjørende  Grund  til  en  saa  hastig  Om- 
skiftelse. Hun  omtalte  ham  nu  med  Foragt,  vilde  ikke  skrive 
ham  til,  ja  ikke  engang  modtage  Breve  fra  ham.  Da  hun 
engang  aabnede  en  Pakke  fra  Paris,  faldt  hendes  øine  paa 
et  Brev,  hvis  Udskrift  var  skrevet  med  Bourdelots  Haand. 
Hun  lugtede  da  først  selv  til  Brevet,  og  derpaa  stak  hun 
det  op  til  Næsen  paa  en  af  de  Omkringstaaende  med  det 
Udraab:  «Hu,  hvor  det  lugter  af  Medicin!«  Den  Tiltalte 
vedblev  i  samme  Tone:  «Hu,  det  lugter  jo  som  Pesten !» 
Ckristina  slog  en  skraldende  Latter  op,  kastede  Brevet  bort 
og  læste  det  aldrig. 

Kort  efter  sendte  hun  du  Fresne  til  Frankrig  i  et  Ærinde, 
der  tidligere  var  blevet  overdraget  Bourdelot.  Hun  forbød 
du  Fresne  at  sige  et  eneste  Ord  til  Bourdelot  derom  og  er- 
klærede, at  hun  for  Fremtiden  ikke  vilde  staae  i  nogensom- 

helst  Forbindelse  med  ham.  Senere  hen  paa  Aaret  betroede 
hun  Grev  Magnus,  at  hun  allerede  lige  siden  Bourdelots 
Ankomst  til  Sverige  havde  holdt  ham  for  et  yderst  foragteligt 
Væsen,  men  at  det  havde  moret  hende  at  prøve,  hvor  vidt 
han  kunde  drive  sit  Overmod.  Nu  drev  hun  sin  Uvillie  mod 
ham  til  en  saadan  Heide,  at  hun  selv  modarbeidede  de  An- 
befalinger, hun  tidligere  havde  givet  ham,  og  erklærede,  at 
hun  ikke  vilde  gjare  det  Mindste  for  at  skaffe  ham  Embede 
og  Indflydelse.  Heldigt  var  det  imidlertid  for  Bourdelot,  at 
han  havde  faaet  sit  Abbedi,  da  dette  Omslag  i  Christinas 
Følelser  indtraf. 

Da  Dronningen  efter  sin  Thronfrasigelse  en  Tid  fæstede 
Bo  i  Belgien,  mødte  Bourdelot  for  at  gjere  hende  sin  Op- 
vartning; men  han  blev  meget  kjoligt  modtaget  og  afviist 
med  den  Besked,  at  Dronningen  ikke  længere  trængte  til 
hans  Medicin. 

En  halv  Snees  Aar  senere  aabnede  hun  atter  en  Brev- 
vexling  med  ham.  Det  synes,  at  hun  har  overdraget  ham 
det  Hverv  at  give  hende  Underretning  om  det  Vigtigste,  der 
tildrog  sig  i  Paris. 

Uden  Venner  og  Paarørende  tilbragte  Bourdelot  en 
lang  og  sørgelig  Alderdom ,  og  tilsidst  forenede  for- 
skjellige  legemlige  Svagheder  sig  med  hans  øvrige  Ulykker. 
Hans  Tjener  havde  engang  det  Uheld  at  give  ham  Opium 
istedetfor  et  andet  Lægemiddel,  hvilken  Feiltagelse  voldede, 
at  han  i  en  Snees  Timer  laa  i  en  dødlignende  Søvn.  Tje- 
neren vilde  imidlertid  holde  hans  Fødder  varme,  men  ved  en 
ny  Uforsigtighed  brændte  han  den  stakkels  Mand  et  Hul  paa 
den  ene  Hæl.  Yderligere  Uheld  kom  til,  der  gik  Betændelse 
i  Saaret,  og  Bourdelot  mistede  paa  den  Maade  Livet. 

Chr.  Ramsgaard. 

I. 

1  Middelalderen  var  den  classiske  Dannelse  næsten  sporløst 
forsvunden  hos  de  forskjellige  Folk  under  den  stærkt  frem- 
herskende Raahed  og  Uvidenhed  saavel  hos  Høie  som  hos 
Lave;  men  der  var  dog  eet  Sted,  hvor  man  sørgede  for  Op- 
bevarelsen  af  Oldtidens  store  Digteres  Værker,  og  det  var  i 
Klostrene,  hvor  Munkene  beskjæftigede  sig  med  Afskrivning 
af  disse  classiske  Værker.  Dog  stode  Munkene  ingenlunde 
paa  noget  høiere  Intelligents-  eller  Dannelsestrin  end  den 
store  Masse  af  Lægfolk  udenfor  Klostrene.  Det  var  saaledes 
ikke  af  egentlig  Interesse  for  Bevarelsen  af  Oldtidens  Digter- 
værker, at  Munkene  afskreve  dem,  heller  ikke  for  gjennem  dem 
at  bibringe  Lægfolk  en  høiere  Dannelse;  men  Afskrivning 
blev  i  mange  Klostre  benyttet  som  blot  og  bar  Tidsfordriv, 
og  da  følgelig  Form  og  Udstyrelse  maatte  være  af  megen 
Vigtighed,  ere  disse  Værker  ofte  rene  Pragtstykker. 

Det  er  ogsaa  bag  Klostermurene,  at  vi  finde  de  første, 
ufuldkomne  Forsøg  paa  at  digte  originale  Dramaer  som  en 
Efterligning  af  de  classiske  Mønstre.  Som  Exempel  herpaa 
kan  nævnes  en  Nonne,  Hrotsvitha,  fra  et  Kloster  i  Sachsen; 
hun  digtede  sex  latinske  Comedier,  nærmest  med  Terents's 
Comedier  for  -Oie;  men  de  vare  alle  uden  Betydning.  Kun 
een  af  dem  udmærkede  sig  ved  et  vist  burlesk  Anstrøg,  den 

skildrer  nemlig,  hvorledes  en  fornem  Herre  vil  have  Spas 
med  tre  fangne  Jomfruer,  men  i  Nattens  Mørke  bliver 
fortumlet  og  istedet  omfavner  altslags  Kjokkentai,  saa  at  han 
kommer  ud,  sort  som  en  Skorstensfeier,  og  bliver  mishandlet 
af  sine  egne  Folk,  der  antage  ham  for  en  Djævel.  Disse  i 
Klostret  forfattede  Skuespil  holdt  sig  indenfor  Klostrenes 
Mure;  men  ogsaa  det  egentlige  Folkeskuespil  har  faaet  sin 
Oprindelse  i  Kirken,  hvor  selve  Liturgien  gav  det  bedste 
Stof.  Siden  Gregor  den  Stores  Tid  havde  Messen  mere  og 
mere  antaget  Form  af  en  dramatisk  Fremstilling,  idet  for 
Exempel  de  forskjellige  bibelske  Personers  Ord  ikke  bleve 
oplæste  af  samme  Person,  men  af  forskjellige.  Desuden  havde 
ogsaa  Geistlighedens  festlige  Processioner  paa  Helgendagene  i 
og  for  sig  mange  Betingelser  for  et  Skuespil  ved  deres  brogede 
Pragt,  en  Pragt,  som  ved  saadanne  Leiligheder  ogsaa  Laugene 
udfoldede,  naar  de  droge  frem  med  flyvende  Faner  og  deres 
forskjellige  Emblemer.  Ofte  saaes  forskjellige  religieuse  Ma- 
skeoptog, blandt  Andet  Adam  og  Eva  ved  Kundskabens 
Træ,  og  Judas  med  Posen  med  Sølvpengene,  fulgt  af  Djæ- 
velen med  Stigen  til  Galgen.  Men  den  første  Oprindelse  til 
den  egentlige  dramatiske  Opførelse  i  Kirken  maa  søges  paa 
Aarets  store  Fester,  Paasken  og  Julen,  hvor  Skuespillet  fra 
en  simpel  Begyndelse  udviklede  sig  til  en  stadig  større  og 
større  Pragt. 

Paaskespillet  begyndte  med,  at  der  Langfredag  blev  ned- 
gravet et  Kors  i  en  Grav  under  Alteret,  hvor  det  da  blev 
liggende,  indtil  det  Paaskemorgen  atter  blev  taget  op  under 
festlig  Sang.  Undertiden  lod  man  sig  dog  ikke  nøie  med 
en  saa  simpel  Ceremoni,  men  fremstillede  ogsaa  de  tre  Ma- 
rier, som  komme  til  Graven,  og  Engelen,  som  de  forefinde 
der  efter  Opstandelsen.  Disse  bleve  da  fremstillede  af  Præ- 
ster uden  anden  Udklædning  end  deres  Festklæder,  saa  man 
seer,  at  det  Dramatiske  ikke  blev  saa  nøie  iagttaget;  de  re- 
præsenteredes kun  ved  Vexelsangen  efter  Evangeliets  Ord. 
Imidlertid  varede  det,    som  rimeligt  er,    ikke  længe,    inden 

man  fandt  paa  at  udklæde  de  spillende  Præster  og  Chor- 
drenge  snart  som  Engle  og  snart  som  Fruentimmer  og  at 
lade  den  Opstandne  optræde  legemliggjort.  Ved  Paaskespillene 
blev  man  ikke  staaende  ved  Opstandelsen,  men  medtog  ogsaa 
Nedfarten  til  Helvede  og  førte  Dramaet  videre  til  Him- 
melfarten, ligesom  man  ogsaa  gik  tilbage  og  fremstillede 
Scener  af  Jesu  Liv. 

Ved  Julespillet  opstillede  man  i  Kirken  en  Krybbe,  og 
der  blev  bragt  Offre  til  Christusbarnet;  saaledes  bragte  i 
Flandern  Hyrderne  deres  Offer  i  Ost  og  Æg.  Den  fromme 
Iver  gik  endog  saa  vidt,  at  de  fyrstelige  Personer  i  mange 
Lande  klædte  sig  ud  som  de  hellige  Trekonger  og  i  denne 
Dragt  frembåre  deres  Offer.  —  Som  ved  Jule-  og  Paaske- 
festen saaledes  blev  ogsaa  ved  de  andre  Fester  Folkets  Andagt 
forhøiet  ved  den  dramatiske  Form,  hvori  den  hellige  Hand- 
ling blev  indklædt.  Vel  bleve  disse  forskjellige  Skuespil  op- 
rindelig ,  saalænge  Kirken  var  Skuepladsen ,  opførte  paa 
det  latinske  Sprog;  men  Forstaaelsen  blev  lettet  Folket  ved 
det  nøiagtige  Kjendskab  til  Indholdet  og  ved  de  Spillendes 
Minespil.  Imidlertid  varede  det  ikke  længe,  inden  man  be- 
gyndte at  benytte  Landenes  egne  Sprog,  dog  var  alt  det 
Liturgiske  og  Alt,  hvad  Christus  siger,  vedblivende  Latin; 
men  dog  have  vi,  og  det  i  et  af  de  ældste  Stykker,  vi  kjende, 
«De  kloge  og  de  taabelige  Jomfruer«),  et  Exempel  paa,  at 
Christus  bagefter  oversætter  sine  Ord  i  proven9alske  Vers, 
hvilke  ogsaa  bleve  benyttede  af  Jomfruerne. 

Indtil  det  13de  Aarh undrede  havde  Kirken  været  Skue- 
pladsen for  de  geistlige  Spil,  men  paa  den  Tid  begyndte 
Paven  og  enkelte  Biskopper  at  forvise  dem  fra  Kirken,  da 
deres  Indhold  efterhaanden  tabte  det  reent  geistlige  Præg  og 
blev  blandet  med  mere  verdslige  Ingredientser.  Man  skjel- 
nede  i  Frankrig  mellem  to  Slags  Spil,  Mysteriet  og  Morali- 
teten. Mysteriet  fik  udelukkende  sit  Stof  fra  den  hellige 
Skrift;  det  fremstillede  paa  en  anskuelig  Maade  Guds  Riges 
Hemmeligheder,    den   guddommelige  Menneskebliven  og  den 

derved  opnaaede  Frelse.  Moraliteten  var  derimod  friere;  den 
begyndte  med  at  være  en  allegorisk  Fremstilling,  en  Per- 
sonification  af  Tro,  Haab  og  Kjærlighed  eller  af  forskjellige 
Dyder  og  Laster;  men  den  gik  senere  over  til  gjennem  en 
opdigtet  eller  ved  Traditionen  opbevaret  Historie  at  frem- 
stille en  moralsk  Tanke.  Som  Exempel  paa  Allegorier,  der 
ere  blevne  benyttede  i  Moraliteter,  kan  anføres,  at  den  hel- 
lige Jomfru  ved  sin  Forløsning  bliver  understøttet  af  «Fru 
Honestasse  ("den  Ubesmittelige»)i  eller  at  Judas  bliver  ført 
til  Døden  af  «Désespérance»  («den  Haabløse»). 

At  Digterne  efterhaanden  opnaaede  mere  Selvstændighed, 
kan  sees  deraf,  at  Stykkerne,  hvis  Form  i  Begyndelsen  var 
meget  mangelfuld,  lidt  efter  lidt  kom  til  at  danne  mere  af- 
sluttede Helheder.  Hvad  der  imidlertid  fra  et  moderne 
Standpunkt  maa  være  paafaldende,  er  den  fuldkomne  Foragt 
for  alle  Forandringer  af  Tid  og  Rum,  der  som  oftest  blev 
udviist.  Det  generede  saaledes  ikke  det  Mindste,  at  en  Per- 
son, som  befandt  sig  et  eller  andet  Sted,  f.  Ex.  i  Frankrig, 
blot  ved  at  vende  sig  om  kunde  indlede  en  Conversation  paa 
et  Sted,  som  laa  Hundreder  af  Mile  fra  det  første  Sted. 


n. 

Vi  skulle  nu  nævne  nogle  Exempler  paa  geistlige  Skue- 
spil og  begynde  da  med  det  allerede  nævnte,  «De  kloge  og 
de  daarlige  Jomfruer«.  Det  er  navnlig  paa  Grund  af  sin 
Slutning,  at  dette  Stykke  skal  omtales.  Det  ender  nemlig 
med,  at  Djævelen  slæber  de  daarlige  Jomfruer  til  Helvede, 
medens  de  stadig  raabe  Ak  og  Vee  over  sig  selv  og  sam- 
tidig opfordre  deres  Slægt  og  Venner  til  ikke  uden  Nytte  at 
offre  Gaver  til  deres  Frelse,  thi: 

Wir  haben  verdient  Gottes  Zorn, 

Desz  sind  wir  ewiglich  verlorn! 
Og  dette  er  en  Opløsning,  som  stemmer  meget  daarligt  med 
den  christne  Kirkes  Aand,  navnlig  i  Middelalderen,  der  ellers 

ikke  manglede  Midler  til  Forsoning.  Det  mangler  heller  ikke 
paa  Exempler,  hvor  yi  finde  udtalt  Kirkens  overbærende  Mild- 
hed, for  hvilken  vi  have  et  Udtryk  i  Sangen  om  Tannhåuser, 
hvor  det  hedder: 

Das  soli  nimmer  kein  Priester  thun, 

Dem  Menschen  Misztrost  geben! 

Will  er  denn  Busz  und  Reu  empfahn: 

Die  Stinde  sei  ihm  vergeben. 
Denne  Mildhed  bliver  udviist  mod  de  arme  Syndere, 
hvem  Kirken  ikke  lader  fortvivle,  saalænge  de  søge  Trøst  i 
Bønnen.  I  denne  Retning  gaaer  et  Stykke,  «Fru  Jutta«, 
der  behandler  et  bekjendt  Sagn  om  en  Jomfru,  der  efter 
ved  Studeringer  at  have  opnaaet  stor  Lærdom  forklædt  kom 
til  Rom,  hvor  hendes  store  Begavelse  først  skaffede  hende 
Cardinalshatten  og  derpaa,  i  Aaret  833,  hævede  hende  paa 
Pavestolen  som  Johan  VIII.  Men  da  hendes  Kjøn  var  blevet 
opdaget  derved,  at  hun  under  en  Procession  blev  overrasket 
af  sin  Nedkomst,  blev  «Pavinde  Johanna«  dræbt  af  det  ra- 
sende Folk.  —  Dette  Skuespil  indledes  i  Helvede,  hvor  Lu- 
cifer kalder  sine  «kjære  Helved- Børn«  sammen  ved  deres 
forskjellige  djævelske  Navne.  De  opføre  en  Runddands  for  at 
holde  Varmen  i  »denne  kjølige  Mai«,  hvorpaa  Lucifer  sender 
en  Djævel  afsted  for  at  hviske  den  skjønne  Jomfru  Jutta  en 
« Djævel«  i  Øret  'og  bestyrke  hende  i  hendes  Forsæt  at  flygte 
til  den  heie  Skole  i  Paris  i  Forening  med  sin  Elsker,  en 
Skriver.  Sendebudet  skiller  sig  med  Glands  fra  sit  Hverv 
og  opnaaer  sit  Formaal  ved  at  love  den  ærgjerrige  Qvinde 
stor  Viisdom  og  uvisnelig  Hæder.  Paa  et  senere  Sted  i 
Stykket,  da  Heltinden  har  besteget  den  pavelige  Stol,  bekla- 
ger Herren  sig  til  sin  «kjære  Moder«  over  denne  Pavekvinde, 
som  saa  fuldstændigt  har  forstyrret  Kirkens  og  Naturens 
Orden;  han  er  i  sin  Vrede  meest  tilbøielig  til  strax  at  lade 
hende  fare  til  Helvede,  men  den  hellige  Jomfru  gaaer  i  For- 
bøn for  den  arme  Pavinde: 

Sindt  Du  mich  zu  einer  Mutter  hast  erkorn, 
So  lasz  die  arme  Seele  nicht  sein  verlorn! 
Og  Herren  lader  sig  formilde  saa  meget,  at  han  sender  Enge- 
len Gabriel  til  Pavinden  med  Dedsbudet,  hvorved  det  bliver 
overladt  til  hendes  egen  Afgjørelse,  om  hun  vil  lide  Helved- 
kvaler efter  Dåden,  eller  om  hun  vil  taale  timelig  Vanære 
inden  Døden.  Da  hun  vælger  det  Sidste,  bliver  Dødsengelen 
sendt  til  hende,  og  hun  vender  sig  nu  med  sin  Anger  til 
Herren,  hvem  hun  anraaber  om  Naade,  og  drager  sig  den 
store  Lærdom,  hun  har  opnaaet,  til  Nytte,  idet  hun  henviser 
til  forskjellige  bibelske  Personer,  som,  uagtet  de  alle  havde 
begaaet  et  eller  andet  Feiltrin,  dog  ble  ve  tagne  til  Naade. 
Ligeledes  anraaber  hun  den  hellige  Jomfru ,  men  Døden 
bliver  utaalmodig  og  vil  ikke  lade  sig  opholde  længere,  og 
nu  følger  "Pavinde  Johanna's«)  Endeligt,  saaledes  som  berettet 
efter  Sagnet.  Men  endnu  er  Dramaet  ikke  tilende,  som  man 
dog  kunde  vente,  da  Betingelsen  for  Naaden  hiinsides  er  op- 
fyldt. Dette  synes  Digteren  at  have  glemt;  han  lader  Djæ- 
velen bortføre  Sjælen,  og  medens  man  paa  Jorden  seer  en 
høitidelig  Procession  af  det  romerske  Folk,  som  vil  forsone 
Himmelen  paa  Grund  af  den  begaaede  uhyre  Forbrydelse, 
bliver  Pavinden  i  Helvede  forhaanet  og  piint  til  Straf  for 
sine  Misgjerninger  mod  Gud  og  hans  Kirke.  Men  da  hun 
oveni kjøbet  bliver  opfordret  til  at  fornegte  Gud  —  en  be- 
synderlig Modsigelse  — ,  anraaber  hun  angrende  den  hellige 
Jomfru  og  St.  Nicolaus,  og  paa  disses  Forbøn  udsender  Her- 
ren sin  Erkeengel,  som  befrier  den  arme  Sjæl  af  Pinen,  og 
saaledes  ender  Stykket,  medens  den  jordiske  Processions  Sang 
blander  sig  med  de  himmelske  Hærskarers  Halleluja. 

Som  en  Modsætning  til  den  bundne  Form  og  lidet  ud- 
viklede Intrigue  i  de  citerede  Skuespil  er  det  af  Interesse  at 
betragte  et  Par  andre,  der  tillige  ved  det  i  dem  stærkt 
fremtrædende  romantiske  Element  tydelig  angive  Middel- 
alderen som  Tiden  for  deres  Opkomst.  Det  ene  af  disse  Spil 
fremstiller  for  os  en  Adelsmand,  der  overgiver  sin  høit  elskede 

Gemalinde  til  Djævelen.  Han  har  nemlig  saa  længe  og  saa 
udelukkende  levet  i  Sviir  og  Spil,  at  hans  Formue  endelig 
ikke  mere  slaaer  til,  og  da  hver  Skilling  er  forødt,  seer  han 
ingen  anden  Udvei  end  en  directe  Henvendelse  til  Mærkets 
Fyrste.  Djævelen  lover  ham  ogsaa  sin  Hjælp,  men  rigtignok 
paa  temmelig  haarde  Vilkaar:  han  skal  efter  syv  Aars  For- 
lob overlevere  Djævelen  sin  Hustru.  Imidlertid  —  Nød  bryder 
alle  Love;  han  underskriver  Contracten  og  fornegter  paa  For- 
langende ogsaa  Gud,  hvorimod  han  ikke  er  at  formaae  til 
at  fornegte  den  hellige  Jomfru.  Nu  er  han  altsaa  hjulpet, 
men  de  syv  Aar  gaae,  og  nu  indfinder  den  ubønhørlige 
Creditor  sig  for  at  kræve  Contracten  opfyldt.  Fortvivlet  be- 
giver Adelsmanden  sig  paa  Veien  til  Djævelen  med  sin  Hustru, 
og  da  de  komme  forlDi  en  Mariakirke,  gaae  de  derind  for  at 
bede.  Imidlertid  paatager  den  hellige  'Jomfru  sig  Hustruens 
Skikkelse  og  overgiver  sig  til  Djævelen,  som  snart  mærker, 
at  han  er  bedragen,  og  bebreider  Adelsmanden  hans  Brud 
paa  Tro  og  Love.  Denne  fatter  naturligviis  ikke  Meningen, 
men  den  hellige  Jomfru  forklarer  Sagen,  forlanger  Contracten 
udleveret  og  forener  Parret  med  en  mild  Formaning  til  den 
udskeiede  Mand. 

I  "Kongen  af  Ungarns  Datter«)  fortælles,  hvorledes  Kon- 
gen har  mistet  sin  Gemalinde  og  af  sine  Hoffolk  indstændigt 
bliver  opfordret  til  atter  at  gifte  sig  for  at  skaffe  sig  selv  og 
Riget  Udsigt  til  en  mandlig  Arving,  da  den  afdøde  Dronning 
kun  har  skjænket  ham  en  Datter.  Men  da  han  har  lovet 
den  Afdøde  kun  at  ægte  den,  der  er  hende  aldeles  lig  i  Ud- 
seende, Aand  og  Herkomst,  stiller  han  denne  Betingelse  for 
et  eventuelt  andet  Ægteskab.  Disse  Egenskaber  findes  kun 
forenede  hos  hans  egen  Datter,  men  dog  tage  Hoffolkene  ikke 
i  Betænkning  at  foreslaae  hende  til  Dronning,  og  Kongen 
gaaer  af  Omhu  for  Landet  ogsaa  ind  herpaa,  forudsat  at 
Pavens  Samtykke  kan  erhverves.  Dette  skeer  ogsaa  ved  et 
Bud,  som  forresten  shpper  let  fra  den  lange  Reise  til  Rom, 
idet  han  blot  behøver   at  vende  sig  om  for  strax   at  kunne 

tiltale  hans  Hellighed.  Men  en  anden  og  uventet  Vanske- 
lighed reiser  sig  mod  Ægteskabet,  idet  Prindsessen  bestemt 
sætter  sig  derimod  og  bebreider  sin  Fader  det  Unaturlige  i 
et  saadånt  ønske.  Herom  vil  Kongen  imidlertid  Intet  høre, 
men  befaler  hende  at  iføre  sig  sine  kosteligste  Smykker  og 
forberede  sig  til  Brylluppet.  I  sin  Fortvivlelse  henvender 
hun  sig  til  Gud  og  den  hellige  Jo mfrue,  idet  hun  tilsidst  af- 
hugger sin  ene  Haand  for  at  nndgaae  den  grumme  Skjæbne. 
Da  Kongen  erfarer  denne  hendes  Daad,  befaler  han  rasende, 
at  hun  skal  brændes  levende.  Men  Tjenerne  ere  mere  med- 
lidende end  Faderen,  og  da  de  under  Dødsstraf  skulle  udføre 
Dom-men,  antænde  de  et  stort  Baal,  som  Kongen  antager  for 
Datterens,  medens  de  hemmeligt  udsætte  denne  i  en  lille 
Baad  paa  det  vilde  Hav.  Forsilde  kommer  derfor  Kongens 
Anger  og  Fortvivlelse,  da  det  bliver  meldt  ham,  at  hans 
Befaling  er  udført.  Imidlertid  føres  Kongedatteren  afsted  i 
sin  Baad,  som  tilsidst  lander  i  Skotland;  her  bliver  hun 
funden  af  en  af  Kongens  Mænd,  som  ved  sin  FortæUing  om 
hendes  Skjønhed  og  rige  Dragt  vækker  Kongens  Nysgjerrig- 
hed  efter  at  see  hende.  Han  bliver  ogsaa  strax  indtagen  i 
hende  og  anbefaler  hende  til  sin  Moders  Beskyttelse.  Denne, 
som  mærker  Kongens  Tilbøielighed  for  den  navnløse  Ube- 
kj endte,  behandler  hende  med  megen  Foragt.  Kongen  for- 
langer at  vide  Grunden  til  Pigens  sorgfulde  Stemning,  og 
da  han  erfarer,  at  det  er  hans  Moder,  som  er  hende  hade- 
fuld, skaffer  hans  Vrede  sig  Luft  i  de  heftigste  Udbrud,  der 
ende  med,  at  han  erklærer  det  for  sit  -Ønske  at  gjøre  hende 
til  sin  Dronning.  Dette  ønske  sætter  han  ogsaa  igjennem 
trods  alle  Prindsessens  ModforestiUinger.  Enkedronningen 
maa  gjemme  sit  Had  til  en  beqvem  Leilighed,  som  ogsaa 
tilbyder  sig,  da  Kongen  drager  til  en  Tournering  i  Frankrig. 
Da  Dronningen  nemlig  føder  en  Søn,  bliver  der  afsendt  et 
Bud  med  denne  glade  Tidende  til  Faderen,  men  underveis 
faaer  Enkedronningen  Budet  lokket  ind  paa  sit  Slot  og  be- 
værter det  saa  vel,  at  hun  kan  ombytte  Brevet  med  et  andet. 

som  bagtaler  Dronningen  i  den  Grad,  at  Kongen  i  sit  Svar 
befaler,  at  hun  og  den  Nyfødte  skulle  holdes  i  Fængsel  til 
hans  Hjemkomst.  Ogsaa  dette  Brev  bliver  af  Moderen  om- 
byttet med  et  andet,  som  befaler,  at  begge  skulle  dræbes. 
For  dem,  som  have  afsendt  det  glade  Budskab,  er  dette  Svar 
naturligviis  uforstaaeligt,  men  Kongens  Bud  maa  adlydes,  og 
den  Ulykkelige  bliver  kun  frelst  ved,  at  en  medlidende  Sjæl 
foreslaaer  at  udsætte  hende  saavel  som  Barnet  i  en  Baad. 
Dette  skeer  ogsaa,  og  atter  ude  paa  det  vilde  Hav  henvender 
hun  sig  med  Bøn  til  de  Himmelske,  som  stige  ned  for  at 
troste  hende.     Gud  siger  saaledes: 

Pour  ce,  qu'en  ia  necessité. 

Belle  amie,  m'ayde  as  quis*), 

Ne  te  vueil-je  point  denoier"^'^) 

Que  n'accomplisse  ta  requeste. 

Ne  crain  plus  de  mer  le  tempeste, 

Confortes-toy. 
Omsider  driver  Baaden  iland  i  Italien,  en  Senator  træffer  de 
Skibbrudne  og  tforer  dem  til  sit  Huus,  hvor  hans  Hustru 
pleier  dem  paa  det  Bedste.  Imidlertid  springe  vi  lige  tilbage 
til  Kongen  af  Skotland,  som  drager  tilbage  til  sit  Rige  og 
opdager  sin  Moders  Ondskab,  hvorpaa  han  straffer  hende  med 
livsvarigt  Fængsel.  Da  han  derpaa  erfarer,  at  hans  Hustru 
er  frelst  fra  Dåden,  drager  han  strax  ud  for  at  opsøge  hende. 
Heldigviis- kommer  han  ogsaa  til  Rom  og  træffer  sin  Hustru 
i  Senatorens  Huus.  Fulde  af  Taknemmelighed  over  atter  at 
have  fundet  hinanden,  gaae  de  til  Kirken  for  at  høre  Paven 
holde  Messe.  Her  kommer  en  Præst,  som  har  skullet  hente 
Vand  ved  Stranden  til  Vievand,  til  Paven  og  erklærer,  at 
han  ikke  har  kunnet  faae  en  Draabe  Vand,  men  at  en  Haand 
stadig  er  flydt  ind  i  Karret.  Denne  Haand  gjenkjender  Dron- 
ningen som  sin  for  syv  Aar  siden  afhuggede,   hvilken  Paven 

under  Ban  sætter  til  Armen,  og  see  —  den  voxer  atter  fast. 
Ogsaa  Dronningens  Fader,  Kongen  af  Ungarn,  har  indfundet 
sig  i  Kirken,  og  Alt  ender  i  Jubel  og  Glæde,  medens  Choret 
synger  Lovsange. 

III. 

Ved  Udfm-elsen  af  Middelalderens  Skuespil  maatte  der 
ofte  indtræffe  pudsige  Tilfælde  paa  Grund  af  Tidsalderes  store 
Naivetet  og  Eaahed,  eller  fordi  man  lagde  Fremstillingen  af 
hellige  Personer  i  Hænderne  paa  eenfoldige  eller  endog  legemlig 
vanskabte  Individer.  I  Aaret  1322  blev  saaledes  i  Eisenach 
det  tidligere  omtalte  Skuespil  s  De  kloge  og  de  taabelige 
Jomfruer«)  i  Anledning  af  en  Fredsslutning  opført  for  Land- 
grev  Frederik  «med  Biddet  i  Kinden«.  Da  de  taabelige  Jom- 
fruer forgjæves  havde  henvendt  sig  til  Herren  om  Naade,  og 
den  hellige  Jomfrues  Forbøn  ogsaa  havde  viist  sig  frugteslos, 
foer  Landgreven  op  og  raabte:  «Hvad  er  da  den  christne 
Tro,  naar  Synderen  ikke  kan  erholde  Naade  ved  Guds  Moders 
og  alle  Helgenes  Forbøn?».  Og  heraf  ^skal  den  Sygdom  være 
opstaaet,  som  efter  to  Aars  aandelige  og  legemlige  Lidelser 
endte  Landgrevens  Liv.  Et  andet  Exempel  have  vi  i  en 
Historie  om  den  berømte  Till  Uglspil.  Han  var  traadt  i 
Tjeneste  hos  en  Præst,  hvis  eenøiede  Kokkepige  var  venligere 
mod  sin  Herre  end  mod  Till,  og  dette  besluttede  han  ved 
given  Leihghed  at  hævne.  Ved  Paaskefesten  skulde  Opstan- 
delsen dramatisk  fremstilles  i  Kirken.  Den  eenøiede  Kokke- 
pige, den  ubonhørlige  Skjonne,  skulde  forestille  Engelen  i 
Graven,  IPræsten  selv  den  Herre  Christus  med  en  Fane  i 
Haanden.  Uglspil  havde  som  Regisseur  valgt  tre  af  de  dum- 
meste Bonder  til  at  forestille  de  tre  Marier  og  havde  nøiag- 
tigt  indprentet  dem,  hvad  de  havde  at  sige.  Da  nu  Engelen 
fra  Graven  spurgte  dem:  "Hvem  soge  I?«,  svarede  de  skyl- 
digst, som  de  havde  lært:  «Vi  søge  Præstens  eenøiede  Frille ». 
Kokkepige  -  Engelen  styrtede  rasende  frem  af  Graven  og  be- 
arbeidede  de  tre  Mariers  Rygge,  disse  gave  Svar  paa  Tiltale, 

Præsten  kastede  Fanen  og  hjalp  sin  Engel,  og  under  den 
almindelige  Forvirring  gjorde  den,  som  havde  besørget  Iscene- 
sættelsen, sig  usynlig. 


Som  tidligere  antydet  maatte  de  geistlige  Skuespil  efter- 
haanden  forlade  deres  oprindelige  Skueplads,  Kirken,  fra  hvil- 
ken de  først  bleve  forlagte  til  Kirkegaarden.  Men  ogsaa 
herfra  maatte  de  flytte  for  at  søge  sig  en  endnu  større  Skue- 
plads under  aaben  Himmel,  hvilket  gjordes  nødvendigt  ved 
de  Spillendes  saavelsom  Tilskuernes  store  Mængde.  Herpaa 
have  vi  endnu  i  vore  Dage  et  Exempel  i  det  eneste  Minde 
om  de  geistlige  Skuespil,  som  vi  endnu  have  tilbage,  nemlig 
Passionsskuespillene  i  Ober  -  Ammergau.  —  Scenen  var  i 
Reglen  meget  simpelt  indrettet.  Midten  indtoges  altid  af  et 
stort  Rum,  som  var  forbeholdt  de  store  Folkemasser,  der  ofte 
optraadte  som  Chor.  Sceneforandringer  forstod  man  ikke  at 
fremstille,  men  vilde  man  ved  vigtige  Begivenheder  antyde 
en  Henflytning  af  Scenen  fra  et  Sted  til  et  andet,  hjalp  man 
sig  ved  at  adskille  de  forskjellige  Dele  af  Skuepladsen  ved 
Hegn  eller  Skillerum,  eller  man  greb  endog  til  det  endnu 
naivere  Middel  at  gjøre  Tilskuerne  ved  paaklæbede  Sedler  begri- 
beligt, hvor  Handlingen  foregik.  Men  da  de  geistlige  Skue- 
spil gjerne  bevæge  sig  saavel  i  Over-  og  Underverdenen  som 
paa  Jorden,  fandt  man  i  Frankrig  paa  at  indrette  Skueplad- 
sen i  tre  Etager  over  hverandre;  øverst  var  Paradis,  prægtigt 
udsmykket  og  forsynet  med  Træer,  om  hvilke  man  sagde,  at 
de  syntes  at  blomstre  og  dufte,  og  dertil  gjerne  et  Orgel; 
under  Paradiis  var  Jorden,  som  havde  den  største  Udstræk- 
ning forat  kunne  optage  de  store  Processioner  og  Chor;  og 
nederst  var  Helvede,  der  undertiden  var  fremstillet  som  Ga- 
bet af  et  Uhyre,  der  vexelviis  aabnedes  og  lukkedes  forat 
modtage  sit  Bytte.  —  I  tydske  Lande  tog  man  derimod  til 
Takke  med  en  mere  simpel  Udstyrelse  af  Skuepladsen :  Para- 
diis laae  gjerne  i  den  ene  Ende  af  Scenen  og  var  kun  nogle 

Trin  opheiet  over  den  jøvrige  Deelaf  Theatret;  endnu  simplere 
var  Helvede  indrettet;  man  har  saaledes  Beretninger  om  et 
Paaskespil,  hvori  Djævelen  maatte  tage  til  Takke  med  at  be- 
tragte et  stort  Fad  som  sit  Riges  Areal.  ~  Som  man  seer, 
hjalp  man  sig  paa  bedste  Maade  ud  af  stedlige  Vanskelig- 
heder. Men  heller  ikke  vanskelige  Tidsspørgsmaal  tog  man 
sig  synderlig  nær.  Christus  bliver  fodt  om  Morgenen  og  lagt 
i  Krybben,  og  inden  Aftenen  hænger  han  paa  Korset,  ja,  man 
bevæger  sig  i  en  Haandevending  endog  gjennem  Aarhundre- 
der.  Og  dog  var  det  kun  de  større  af  disse  Stykker,  som 
havde  nogen  egentlig  Inddeling,  og  det  ikke  engang  i  Acter, 
men  efter  saakaldte  Dagværk.  Thi  da  de  ofte  Varede  fra  om 
Morgenen  tidlig  til  henad  Aften,  nødsagedes  man  til  ved 
Middagstid  at  gjøre  et  kortere  Ophold,  for  at  ogsaa  Tilskuer- 
nes legemlige  Fornødenheder  kunde  blive  tilfredsstillede. 

Alle  de  Spillende  eller  dog  idetmindste  saa  mange  af  dem, 
som  havde  Rolle  i  det  første  Dagværk,  vare  strax  fra  Begyn- 
delsen tilstede  paa  Scenen,  hvor  Enhver  indtog  sin  Plads  og 
fol-holdt  sig  passiv  uden  at  gjælde  for  at  være  tilstede,  før 
han  fik  sit  Stikord  og  reiste  sig  op  —  surgat  e  loco  suo. 
Det  Første,  Skuespilleren  .da  havde  at  gjøre,  var  at  underrette 
Publicum  om,  hvad  han  forestillede  eller  ogsaa  at  lade  sig 
præsentere  af  en  Herold,  der  ogsaa  indledede  Stykket  med 
en  Prolog,  holdt  i  Prædiketone;  desuden  fortsatte  Herolden 
Spillet  fortællende  paa  Steder,  som  man  ikke  havde  tilladt 
sig  at  fremstille  mimisk. 

Den  oprindelige  Dragt  for  de  fleste  af  de  Spillende  var 
simpelt  hen  den  sædvanlige  Præstekjole,  og  kun  de,  der  frem- 
stillede hellige  Personer,  bare  Messeklæderne.  Endnu  i  det 
tolvte  Aarhundrede,  da  der  i  Abbediet  Dunstaple  i  England 
af  Eleverne  blev  opført  et  Spil  om  den  helHge  Katharina, 
laante  man  til  at  udklæde  Skuespillerne  Chorklæderne  fra 
Klosteret  St.  Albans.  De  kvindelige  Roller  vare  naturligviis 
de  første,  som  krævede  Maskering,  da  de  bleve  spillede  af 
Drenge  og  unge  Mennesker.    I  de  festlige  Folkespil  optraadte 


Middelalderens  geistlige  Skuespil.  551 

de  hellige  Personer  gjerne  i  den  byzantinske  Dragt,  hvortil 
man  havde  Mønsteret  paa  de  gamle  Kirkebilleder.  Christus 
var  klædt  som  den  jødiske  Ypperstepræst  eller  undertiden 
som  romersk  Biskop.  Til  de  utallige  mindre  Roller  kunde 
man  ikke  tænke  sig  noget  mere  Malerisk  end  Middelalderens 
farverige  Dragter :  dog  var  det  vel  seet,  naar  Nogen  paa  egen 
Haand  maskerede  sig  og  optraadte  phantastisk  udpyntet.  Til 
at  fremstille  den  Nøgenhed,  i  hvilken  man  tænkte  sig  Sjælen 
i  Helvede,  hjalp  man  sig  ved  at  trække  Linned  udenpaa 
Klæderne;  kun  Børn  viste  sig,  som  Gud  havde  skabt  dem. 

Samtidig  med  Skuespillenes  Forjagelse  fra  Kirkens  Grund 
gik  de  fleste  Roller  over  til  Lægfolk,  og  kun  enkelte,  navnlig 
hellige  Personers,  bleve  nu  udførte  af  Præster,  som  ogsaa 
gjerne  ledede  Spillets  Gang.  Som  rimeligt  er,  maatte  nu 
ogsaa  det  latinske  Sprog  heelt  vige  Pladsen  for  de  forskjellige 
Folkesprog,  og  det  var  kun  gamle  latinske  Hymner,  som  bleve 
sungne  i  den  oprindelige  Form,  ligesom  ogsaa  bekjendte  Kjerne- 
sprog  af  den  hellige  Skrift  bleve .  givne  paa  Latin  og  bag- 
efter oversatte,  maaskee  endog  undertiden  allegorisk  udtydede. 

Paatog  en  heel  By  sig  at  udføre  et  Passionsskuespil, 
udgik  der  en  Opfordring,  ledsaget  af  Trompetskrald,  til  Alle, 
som  ønskede  at  spille  med  "til  Christi  Ære  og  deres  Sjæls 
Frelse«.  De  maatte  aflægge  Ed  for  -Øvrigheden  og  sætte  Liv 
og  Gods  i  Pant  paa,  at  de  vilde  indstudere  deres  Roller  om- 
hyggeligt og  indfinde  sig  til  rette  Tid.  Naar  man  havde 
Brug  for  store  Folkemasser,  f.  Ex.  Israeliterne  i  ørkenen  eller 
ved  Korsfæstelsen,  kunde  næsten  Halvdelen  af  en  Byes  Ind- 
byggere spille  med,  medens  den  anden  Halvdeel  og  Land- 
befolkningen vare  Tilskuere.  Heraf  kan  man  slutte,  at  der  i 
Reglen  ingen  Entrée  blev  betalt,  undtagen  maaskee  frivillige 
Bidrag  "efter  Behag»  til  Dækning  af  Omkostningerne. 

Vi  have  nu  kortelig  seet,  paa  hvilket  Standpunkt  den 
mimiske  Kunst  stod  i  Middelalderen,  og  betragte  vi  de  nyeste 
Tiders  sceniske  Frembringelser,  maae  vi  jo  indrømme,  at 
saavel  selve  Kunsten,    som    dens  Udøvere   have  gjort  store 

Fremskridt.  Men  naar  man  tager  tilbørligt  Hensyn  til,  at 
Skuespillerne  dengang  uden  særlig  Forberedelse  fremstode  af 
Folkets  Midte,  medens  de  nu  udgjøre  en  særlig  Stand,  hvem 
der  er  givet  overflødig  Leilighed  saavel  til  legemlig  som 
til  aandelig  Uddannelse  i  deres  Kald,  maa  man  for  at  yde 
Middelalderens  Skuespillere  Retfærdighed  huske  paa,  at  de, 
uden  nogensomhelst  Godtgjorelse,  alene  af  Troens  Iver  gjorde 
deres  Bedste  for  at  fremstille  den  christne  Læres  Hoved- 
punkter paa  en  saa  anskuelig  og  naturtro  Maade  som  muligt. 

H.  Holstein. 


Portugals  Oprør  i  Aaret  1640/) 

i  Aaret  1580  havde  Spaniens  mægtige  Hersker,  Philip  II, 
bemægtiget  sig  Portugal.  Den  blotte  Erobring  var  gaaet  let 
nok  fra  Haanden;  men  Halvøens  to  Riger  vare  dog  kun  for- 
enede i  en  reent  ydre  Eenhed,  der  ovenikjøbet  blot  skyldtes 
den  raae  Magt;  derimod  skulde  der  endnu  tilveiebringes  en 
virkelig  Sammensmeltning,  en  moralsk  Eenhed,  men  paa  dette 
Punkt  var  der  overmaade  Meget  tilbage  at  ønske.  De  to 
Folk  vare  vel  blevne  spændte  i  samme  Aag,  men  de  bleve 
omtrent  lige  saa  fremmede  for  hinanden  efter  som  før  Erob- 
ringen. Spanien  hævnede  sig  for  sin  Trældom  ved  at  tvinge 
Portugal  under  det  samme  Aag,  og  Portugal  blev  behandlet 
som  en  erobret  Provinds.  Da  Philip  besteg  sit  nye  Riges 
Throne,  havde  han  edelig  lovet  at  lade  alle  Rigets  høie  Po- 
ster beklæde  af  Portugisere;  Portugal  skulde  endvidere  be- 
holde'den  udelukkende  Handel  paa  sine  Colonier,  og  endelig 
skulde  Landet  behandles  som  et  selvstændigt  Kongerige  lige- 
som Valencia  og  Aragonien,  saa  at  Landets  Indtægter  skulde 
anvendes  til  Bedste  for  Landet  selv.  Det  er  næsten  over- 
flødigt at  bemærke,  at  Philip  II  ikke  holdt  et  eneste  af  disse 
Løfter.  Imod  Slutningen  af  sin  Regjering  synes  han  dog  at 
være  bleven  belært  af  Erfaringen.  Uheldet  i  de  forenede 
Nederlande   havde    bragt  Philip  til  bedre  at  fatte  sine  egne 


'■)  Efter  Rosseeuw-Saint-Hilaires  Afhandling  i:  Seances  et  travaux  de 
rAcadémie  des  sciences  morales  et  politiques.  Aout  et  Septembre. 

Interesser,  og  han  kom  paa  mere  humane  Tanker  overfor 
Portugal.  Kongens  Forsoningsforsøg  vare  dog  begyndte  altfor 
seent  til,  at  han  selv  kunde  høste  nogen  Frugt  af  dem ;  Alt, 
hvad  han  kunde  udrette,  var  at  overlade  sine  Efterfølgere  at 
fortsætte  dette  Værk. 

Vi  maae  her  gjøre  en  retfærdig  Indrømmelse.  Spanien 
laa  i  Krig  med  næsten  hele  Europa  og  var  med  uundgaaelig 
Nødvendighed  bleven  drevet  til  at  bemægtige  sig  Portugal 
for  at  kunne  fuldstændiggjøre  sit  Forsvarssystem.  Portugal  var 
nemlig  allieret  med  alle  Spaniens  Fjender,  men  især  med  Frank- 
rig, den  farligste  blandt  dem  alle.  Gjennem  dette  Land  stod 
en  kort  og  let  Angrebsvei  aaben  lige  til  Madrid;  der  var 
ingen  Bjerge  at  bestige,  ingen  Floder  at  passere,  ingen  stærke 
Fæstninger,  som  kunde  standse  en  Fjende,  der  i  Løbet  af  otte 
Dage  kunde  trænge  frem  med  en  heel  Hær  til  Hjertet  af 
Landet.  Philip  var  kommen  til  Bevidsthed  om  denne  Fare, 
havde  afpareret  den  ved  at  lægge  Portugal  under  sit  Herre- 
dømme og  proclamere  dette  Lands  uopløselige  Forening  med 
Castiliens  Krone. 

For  sin  egen  Frelses  Skyld  havde  Spanien  altsaa  været  nød- 
saget til  at  erobre  Portugal,  og  det  var  endvidere  undskyldeligt, 
naar  man  ogsaa  søgte  at  bevare,  hvad  man  havde  erobret. 
Hvad  der  derimod  ikke  lader  sig  undskylde,  er  den  Haardhed, 
man  udviste  mod  et  Folk,  som  stod  Spanierne  saa  nær  i  Tro, 
Sprog  og  Oprindelse.  Hvis  det  Forsonlighedssystem ,  som 
Philip  II  forsøgte  henimod  Slutningen  af  sin  Regjering,  var 
bleven  fortsat  efter  hans  Død,  vilde  Portugiserne  maaskee 
lidt  efter  lidt  have  vænnet  sig  til  det  fremmede  Aag  og  ikke 
gjort  en  saa  stor  Anstrengelse  for  at  knuse  det.  Men  baade 
Philips  Søn  og  Sønnnesøn  viste  sig  uimodtagelige  for  Erfa- 
ringens Lærdomme  og  efterlignede  derimod  hans  Haardhed 
mod  det  beseirede  Folk,  der  endnu  var  stolt  ved  Erindringen 
om  sin  svundue  Hæderstid.  Under  sin  hele  Regjeringstid 
besøgte  Philip  III  kun  en  eneste  Gang  sine  nye  Under- 
saatter.      Sønnen,    Philip  IV,    fortsatte    sin  Faders  Politik; 

hans  Minister  Olivarez  gik  ud  fra  den  bestemte  Plan  at  til- 
intetgjøre  alle  de  spanske  Vasalstater;  denne  Opfattelse  fulgte 
han  ogsaa  overfor  Portugal;  han  traadte  forsætlig  det  stolte 
Folks  meest  retfærdige  Besværinger  under  Fadderne  og  sogte 
at  tvinge  dets  Modstandskraft  ved  en  Række  Ydmygelser. 
Da  han  med  .Rette  ansaae  Portugiserne  for  uforsonlige  Fjen- 
der af  Castilien,  stræbte  han  ved  enhver  Leilighed  at  behandle 
dem  ikke  blot  som  Vasaller,  men  som  Rebeller.  Landets 
Stormænd  bleve  udelukkede  fra  de  offentlige  Forretninger  og 
levede  paa  sine  Eiendomme  under  Regjeringens  stadige,  mis- 
tænksomme Opsyn.  Folket  blev  overvældet  med  Skatter,  der 
bleve  endnu  føleligere  ved  den  ubarmhjertige  Opkrævning, 
og  alle  disse  Skatter  bleve  udøste  i  Spaniens  fjerne  Krige  for 
Interesser,  der  ikke  angik  Portugal.  Alle  blot  nogenlunde 
vigtige  Embedsposter  bleve  skjænkede  eller  solgte  til  Casti- 
lianere for  rede  Penge,  de  rigeste  geistlige  Embeder  tilkom 
dem  med  Rette;  paa  alle  Punkter  var  Portugal  erklæret  for 
umyndigt  til  at  styre  sine  egne  Sager;  derimod  bleve  de  unge 
Mænd  revne  bort  fra  deres  Familier  og  maatte  i  fjerne  Lande 
udgyde  deres  Blod  under  spanske  Faner.  Medens  dernæst 
Aragonien,  Valencia,  Biscaia,  Navarra  og  Catalonien,  trods  det 
castilianske  Herredømme  dog  bevarede  deres  fueros,  deres 
særlige  Cortezforsamlinger  og  Titlen  af  Kongeriger,  pønsede 
Olivarez  paa  at  sammensmelte  Portugals  og  Castiliens  Cor- 
tezforsamlinger for  saaledes  at  udslette  de  sidste  Spor  af  den 
portugisiske  Nationalitet. 

Syv  Aar  under  Philip  IV's  ødelæggende  Regjering  vare 
tilstrækkelige  til  at  ødelægge  Portugals  Krigsflaade ,  dette 
Lands  Styrke  og  Stolthed,  og  denne  Flaade  var  gaaet  tabt 
under  Forsøget  paa  at  forsvare  Overherrens  Kyster  og 
Colonier,  da  han  var  ude  af  Stand  til  selv  at  forsvare  dem. 
I  dette  korte  Tidsrum  maatte  Portugal  see  to  Hundrede  af  sine 
Skibe  tagne  eller  borede  i  Sænk.  Dets  Befolkning  maatte 
rolig  see  paa,  at  man  paa  en  eneste  Dag  tog  900  Bronce- 
kanoner  med  deres  Kongers  Vaaben  ud  af  Landets  Arsenaler, 

hvorpaa  dette  Skyts  maatte  paradere  paa  Sevillas  store  Torv 
som  Krigsbytte.  Naar  man  til  al  denne  Skjændsel  og  Elen- 
dighed føier,  at  Handelen  var  ødelagt  og  de  rige  Colonier 
tabte,  har  man  nævnt  al  den  Fordeel,  som  Portugal  havde 
af  sin  tunge  Forening  med  Castilien.  Alt,  hvad  det  havde 
vundet  ved  den  iberiske  Union,  var,  at  dets  Flag  blev 
fortrængt  fra  den  ostindiske  øgruppe,  hvor  det  for  havde 
vaiet  som  Herre.  Hollænderne  havde  frataget  Spanierne,  det 
vil  sige  Portugal,  det  umaadehge  Brasilien,  Molukkerne,  Ma- 
lacca  og  Japan.  For  at  gjøre  Skandalen  topmaalt  maatte 
man  see  paa,  at  en  engelsk  Flaade  bemægtigede  sig  Casacés 
ved  selve  Lissabons  Havn. 

Da  Mor  arken  uagtet  alle  givne  Lofter  aldrig  havde  sat 
sin  Fod  i  sin  anden  Hovedstad,  var  der  blevet  truffet  den 
Bestemmelse,  at  Vicekongen  altid  skulde  være  et  Medlem  af 
den  kongelige  Familie  eller  en  af  Landets  Indfødte.  Som  sin 
Repræsentant  sendte  Philip  IV  nu  Hertuginden  af  Mantua, 
der  kun  laiigt  ude  var  beslægtet  med  hans  Familie.  Vice- 
dronningen  besad,  nu  rigtignok  en  ^betydelig  Regjeringsdyg- 
tighed,  men  Portugiserne  vare  dog  opbragte  over  at  skulle 
lystre  en  Qvinde,  og  det  tilmed  en  Udlænding.  Understats- 
secretairen,  Vasconcellos,  var  vel  en  Portugiser  af  Fødsel, 
men  Spanien  mere  hengiven  og  mere  haard  mod  sine  Med- 
borgere, end  selv  en  Spanier  vilde  have  været.  Han  lod 
endog  Hertuginden  selv  fole  sit  Herredømme  og  lod  hende 
kun  beholde  Skinnet  af  Magten.  Olivarez's  Yndest  holdt 
Vasconcellos  paa  denne  høie  Post  trods  hele  det  portu- 
gisiske Folks  Had;  den  spanske  Minister  maatte  ogsaa  være 
sin  Secretair  Tak  skyldig  for  de  Strømme  af  Guld,  han  lod 
flyde  fra  Lissabon  til  Madrid,  og  for  den  Helvedes  Kløgt, 
hvormed  han  forstod  at  udsaae  Uenighed  mellem  Portugals 
Adelsmænd. 

Man  kan  let  forestille  sig,  hvilke  Følelser  Yndlingens  og 
og  hans  værdige  Medhjælperes  uforskammede  Tyranni  maatte 
vække  hos  det  stolte  Folk,    der   var  ligesaa  modtagehgt  for 

Velgjerninger  som  for  Fornærmelser.  Allerede  i  1637  var  der 
udbrudt  alvorlige  Uroligheder  i  Evora;  men  det  overilede 
Oprer  blev  hurtigt  undertrykt.  Grev  Olivarez  havde  ved  dette 
Oprm-  fundet  et  Paaskud  for  sit  Voldsherredømme;  han  lod 
Straffen  for  den  enkelte  Byes  Oprør  falde  paa  hele  Landet, 
som  foruden  alle  de  øvrige  Byrder  inaatte  udrede  en  uhyre 
Pengebede.  Han  vovede  nu  ogsaa  aabenbart  at  komme  frem 
med  sine  Planer  om  at  fratage  Portugal  dets  Titel  af  Konge- 
rige og  om  at  gjøre  det  til  en   simpel  Provinds  af  Castilien. 

Dette  var  dog  at  byde  selv  de  Overvundne  for  Meget; 
Portugal  glemte  sin  Svaghed  og  mindedes  kun  de  Forhaa- 
nelser,  man  vovede  at  byde  det.  Timen  var  kommen,  Op- 
røret var  modnet;  man  savnede  endnu  blot  en  Anfører,  hvem 
mail  kunde  be'uroe  Revolutionens  Ledelse;  man  trængte  til  en 
Kon^e,  hvem  man  kunde  stille  i  Spidsen  for  det  Kongerige, 
som  de  spanske  Herrer  tænkte  paa  heelt  at  tilintetgjøre. 
Denne  Anfører,  denne  Konge  var  alt  funden;  hele  Folkets 
ønsker  havde  allerede  forud  valgt  ham.  Det  var  Hertug 
Johan  af  Braganza,  en  Sønnesøn  af  Hertuginde  Catharina, 
der  havde  vovet  at  gjøre  selve  Philip  H  den  portugisiske 
Throne  stridig,  og  som  i  Virkeligheden  ogsaa  havde  bedre 
begrundede  Fordringer  end  den  spanske  Konge;  thi  hun  ned- 
stammede paa  Mandssiden  fra  den  store  portugisiske  Konge 
Emanuel,  medens  Philip  kun  var  hans  Dattersøn.  Desuden 
var  der  en  portugisisk  Arvelov,  som  udelukkede  enhver  Prind- 
sesse  fra  Arveret  til  Landet,  saafremt  hun  ægtede  en  frem- 
med Fyrste,  hvorimod  Catharina  havde  valgt  sig  en  Ægte- 
fælle af  Huset  Braganza,  en  af  de  fornemste  Familier  i  Kon- 
geriget. 

Hendes  Sønnesøn,  den  daværende  Hertug  af  Braganza, 
var  altsaa  forud  udpeget  ved  Folkets  Valg.  Han  behøvede 
kun  dristigt  at  gribe  til,  og  Portugals  Krone  var  hans;  men 
netop  denne  Dristighed  havde  han  ikke,  Kronen  skulde  af  sig 
selv  sætte  sig  paa  hans  Hoved.  Hans  Fader  havde  med 
Harme    maattet   finde   sig   i    at  føre  et  Liv  som   en  simpel 

Undersaat;  han  havde  forgjæves  søgt  i  sin  Sans  Hjerte  at 
tænde  den  Flamme,  som  fortærede  ham  selv.  Hertug  Johan 
holdt  sig  fjernet  fra  alle  Statssager  lige  saa  meget  ved  sin 
egen  Ladhed  som  ved  Olivarez's  Mistænksomhed  og  levede  nu 
et  mageligt  og  behageligt  Liv  i  sine  talrige  Vasallers  Midte 
paa  sit  pragtfulde  Gods  Villaviciosa.  Han  havde  saaledes 
vel  just  ikke  ganske  givet  sig  det  spanske  Herredømme  i 
Vold,  men  han  havde  dog  ved  sin  Ladhed  forstaaet  at  dysse 
Yndlingens  Mistænksomhed  i  Søvn;  den  snedigste  Politik 
havde  ikke  kunnet  lede  Hertugens  Opførsel  paa  en  finere 
Maade. 

Denne  blødagtige  Natur  manglede  saaledes  det  Stof,  hvoraf 
man  skaber  Konger;  men  den  manglende  personlige  Energi 
besad  hans  Hustru,  Donna  Luisa  de  Guzman,  en  Søster  til 
Hertugen  af  Medina-Sidonia,  der  var  den  første  blandt  Spaniens 
Grander,  som  hans  Svoger  Braganza  var  den  fornemste  blandt 
de  portugisiske.  Hun  var  smuk,  forstandig,  af  en  fast  Cha- 
rakteer  og  i  Besiddelse  af  al  den  Ærgjerrighed,  som  hendes 
Mand  manglede.  Uophørlig  mindede  hun  ham  om  hans 
Fødsel  og  Kettigheder.  Hun  søgte  at  spore  hans  Sløvhed 
ved  at  ægge  ham  til  at  blive  sit  Fødelands  Frelser;  han 
skulde  med  Fasthed  gribe  den  Krone,  som  hver  Dag  blev 
ham  tilbudt.  Skjøndt  hun  saaledes  af  Fødsel  var  en 
Spanierinde ,  var  hun  af  Ærgjerrighed  bleven  en  Portu- 
giserinde.  Hendes  Ansigtsskjønhed  fortryllede  Alle ,  som 
kom  i  hendes  Nærhed ;  hendes  medfødte  Evne  til  at  bedømme 
alle  Mænd,  til  at  gjætte  sig  til  deres  Charakteer  og  deres 
Planer  blot  ved  at  see  dem,  gjorde  hende  forud  skikket  til 
at  spille  en  Dronnings  vanskelige  Rolle. 

Ved  Siden  af  den  elskværdige  Hertug,  der  var  saa  daarlig 
istand  til  at  spille  Konge,  havde  Skjæbnen  stillet  en  Mand, 
der  ligesom  Hertuginden  forstod  at  raade  Bod  paa  hans 
Svaghed.  Denne  Mand  var  hans  Hofintendant,  Pinto  de  Ri- 
beiro.  Romanen  og  Dramaet  have  begge  søgt  at  tilegne  sig 
denne  Mand,  og  man  har  været  meest  tilbøielig  til  at  tænke 

sig  ham  som  en  Slags  politisk  Figaro,  der  i  alle  disse  van- 
skelige Begivenheder  kun  skal  have  seet  Stof  for  sine  Ræn- 
ker; man  har  saaledes  tildeels  faaet  en  forvansket  Opfattelse 
af  hans  Charakteer,  men  Ingen  har  dog  draget  hans  Uegen- 
nyttighed i  Tvivl.  Den  Mand,  som  satte  en  Krone  paa  sin 
Herres  Hoved,  vilde  ikke  selv  heve  nogen  Deel  i  den  Magt, 
han  stod  i  Begreb  med  at  skaffe  ham.  Pinto  var  i  Besid- 
delse af  alle  de  Egenskaber,  som  hans  Herre  manglede.  Var 
Hertuginden  født  til  at  være  Dronning,  var  Pinto  en  født 
Conspirator.  Han  var  virksom  og  rig  paa  Udveie.  Faren 
skræmmede  ham  ikke,  men  opmuntrede  ham  tværtimod;  han 
var  en  dygtig  Statsmand,  men  i  endnu  høiere  Grad  en  sand 
Fædrelandsven.  Han  havde  ingen  Ærgjerrighed  for  sig  selv, 
men  kun  for  sin  Herre;  han  var  stedse  beredt  til  at  glemme 
sine  egne  Interesser  for  sin  Herres;  derfor  levede  han  ogsaa 
sit  hele  Liv  igjennem  temmelig  ubemærket  ved  Siden  af  den 
Konge,  han  selv  havde  skabt. 

Hvem  der  gjorde  det  første  Skridt,  er  indtil  Dato  blevet 
ubekjendt.  Det  var  sikkert  ikke  Hertugen;  maaskee  var  det 
Hertuginden,  maaskee  var  det  Intendanten,  men  rimeligviis 
handlede  de  Begge  i  Forening.  Skjøndt  Hertugindens  Navn 
ikke  blev  offentlig  draget  frem,  synes  dog  de  nærmere  Om- 
stændigheder at  bestyrke,  at  hun  var  Sjælen  i  den  dristige 
Sammensværgelse,  som  en  Qvinde  dog  i  det  Høieste  kunde 
undfange,  men  ikke  sætte  i  Værk;  Pinto  fik  Æren  for  den, 
og  Braganza  drog  Fordelen  af  den. 

Olivarez  var  iøvrigt  ingenlunde  blind  for  de  Kænker,  som 
bleve  opspundne  af  det  lille  Hof,  der  samlede  sig  om  den 
tilkommende  Monark.  Det  Forsøg,  som  var  skeet  for  tre  Aar 
siden  paa  at  reise  et  Oprør  i  Evora,  havde  allerede  dengang 
vakt  hans  Mistanke.  Man  havde  endog  hørt  ham  gjentage  de 
for  Braganza  saa  truende  Ord:  "Portugal  vil  ikke  blive  roligt, 
før  der  groer  Græs  paa  Trapperne  af  Paladset  i  Villaviciosa«. 

Richelieu  er  den  første  Ophavsmand  til  den  portugisiske 
Revolution.     Han    var   altid  betænkt  paa  at  skabe  Spanien 

nye  Fjender,  og  han  havde  derfor  alt  for  længe  sjden  vendt 
sine  Blikke  mod  denne  Side  af  Halvoen,  hvor  det  giftigste 
Had  mere  og  mere  udbredte  sig  mod  det  spanske  Tyranni. 
Man  antager,  at  han  har  havt  en  Finger  med  i  Spillet  ved 
Urolighederne  i  Evora,  uden  at  man  dog  kan  bevise  det. 
Derimod  seer  man  ham  fra  1634  oversvømme  Portugal  med 
sine  Agenter,  der  skulde  soge  at  ægge  Prætendentens  Ær- 
gjerrighed.  I  Aaret  1638  tilbod  han  saaledes  Hertugen  50 
Skibe  og  10,000  Soldater  til  Støtte  for  ethvert  Forsøg,  der 
havde  til  Formaal  at  skille  de  to  Lande  fra  hinanden;  han 
stillede  blot  den  ene  Betingelse,  at  de  aldrig  maatte  forenes 
igjen  paa  eet  Hoved.  Uden  Hertug  Johans  evige  Betænkelig- 
heder var  Oprøret  maaskee  allerede  brudt  løs  paa  det  Tids- 
punkt. Da  Hertugen  imidlertid  saa  vanskelig  kunde  bringes 
til  at  bestemme  sig,  gik  Cardinal  Richelieu  endog  saa  vidt, 
at  han  søgte  at  formaae  de  Store  til  at  vælge  en  Konge 
iblandt  deres  Midte,  "forudsat  han  blot  havde  deres  Kongers 
Blod  i  sine  Aarer;  det  samme  Blod  rinder  nemlig  i  vore 
franske  Regenters  Aarer«. 

At  Pinto  har  staaet  i  Forbindelse  med  Cardinalen,  og 
at  en  Sammensværgelse  var  sat  i  Gang  allerede  før  1640,  er 
det  næppe  tilladt  at  betvivle.  Hvad  der  imidlertid  bragte 
Grisen  til  Udbrud,  var  Oprøret  i  Catalonien,  der  i  det  gun- 
stigste -Øieblik  gav  Portugal  et  saa  godt  Exempel.  Henimod 
Slutningen  af  1640  vare  de  fornemste  Herrer  i  Portugal  ind- 
viede i  Sammensværgelsen,  og  Alle  vare  belavede  paa  en  eller 
anden  stor  Begivenhed.  Dette  Land  har  til  alle  Tider  været 
lige  modtageligt  for  religieus  som  for  politisk  Overtro;  man 
saae  derfor  ogsaa  næsten  hver  Dag  en  eller  anden  ny  falsk 
Don  Sebastian  '^)  dukke  op.   Der  var  en  folkelig  Legende,  som 


*)  Den  unge  Konge  Sebastian  gjorde  1578  et  Tog  mod  Maroceo,  men 
forsvandt  efter  det  ulykkelige  Slag  ved  Aleazar.  Portugiserne  vilde 
dog  ikke  ret  troe  paa  hans  Død,  og  der  opstod  en  Række  Bedra- 
gere, der  udgave  sig  for  den  forsvundne  Konge  og  ogsan  tildels 
vandt  Tiltro  hos  Befolkningen. 

forudsagde,  at  Portugals  Befrier  skulde  holde  sit  Indtog  i 
Lissabon  paa  en  Træhest.  Da  Hertugen  senere  hen  tog  til 
sin  Hovedstad  for  at  lade  sig  krone,  satte  han  over  Floden 
Tajo  i  en  Fiskerbaad,  og  Befolkningen  troede  heri  at  see  en 
Opfyldelse  af  Prophetien. 

Urolighederne  i  Evora  havde  viist  Greven  og  Hertugen 
af  Olivarez,  hvilken  Uforsigtighed  han  havde  begaaet  ved  at 
lade  den  Mand,  der  legemliggjorde  det  undertrykte  Lands 
Rettigheder  og  ønsker,  leve  paa  fri  Fod  og  midt  i  selve  Lan- 
det. Navnet  Braganza,  hans  umaadelige  Formue  og  hans 
stadig  voxende  Folkeyndest  bleve  lige  saa  mange  Statsforbry- 
delser.  Hertugen  var  saaledes  forud  erklæret  for  skyldig  og 
var  nu  for  sin  egen  Sikkerheds  Skyld  nødt  til  virkelig  at 
blive  det.  Olivarez  besluttede  for  enhver  Friis  at  faae  ham 
bort  fra  det  Land,  hvor  han  indtog  en  Stilling,  der  var  alt- 
for glimrende  for  en  Undersaat.  Men  hvorledes  skulde  man 
faae  ham  bort  fra  hans  næsten  kongelige  Residents,  hvor  han 
ved  sin  Pragt  endog  stillede  Vicedronningens  Hof  i  Skyggen? 
Da  den  raae  Magt  ikke  her  strakte  til,  søgte  Greve-Hertugen 
at  bruge  List.  Han  tilbød  Hertugen  Vicekongedømmet  Mi- 
lano, men  denne  skyndte  sig  med  at  afslaae  Værdigheden, 
idet  han  brugte  sit  Ubekjendtskab  med  de  italienske  Stats- 
sager som  Paaskud.  Philip  IV  beredte  et  Tog  mod  Catalonien, 
og  Ministeren  fandt  her  et  nyt  Paaskud.  Han  opfordrede 
nemlig  Hertugen  til  at  stille  sig  i  Spidsen  for  den  portugi- 
siske Adel,  som  blev  opbudt  til  dette  Tog.  Braganza  skjød 
sig  imidlertid  denne  Gang  ind  under  de  Pligter,  som  hans 
høie  Rang  paalagde  ham.  Han  lagde  denne  Gang  tydelig 
nok  sin  slette  Villie  for  Dagen;  men  Olivarez  vilde  have 
Braganza  bort  fra  Portugal,  og  han  maatte  tilgive  ham  Alt, 
til  den  Dag  kom,  da  han  kunde  straffe  ham.  Den  snedige 
Minister  besluttede  sig  da  til  at  spille  et  dristigt  Spil,  der 
dog  sluttelig  skulde  vende  sig  mod  ham  selv.  En  fransk 
Flaade  havde  nylig  viist  sig  i  Portugals  Farvande.  Ministeren 
lod  nu,  som  om  han  havde  den  fuldstændigste  Tillid  til  Her- 
Historisk  Archiv.    1872.    II .  36 

tugen,  overdrog  ham  derfor  det  Hverv  at  sætte  Landets  Ky- 
ster i  Forsvarsstand  og  gav  ham  i  dette  øiemed  en  uind- 
skrænket Fuldmagt  som  en  sand  Vicekonge.  Samtidig  hermed 
gav  Olivarez  imidlertid  den  spanske  Admiral  Ordre  til  at  for- 
sinke sin  Flaades  Seilads;  under  Paaskud  af  daarligt  Veir 
skulde  han  derpaa  lægge  ind  i  en  af  de  Havne,  som  Bra- 
ganza  inspicerede,  lokke  denne  ombord,  derpaa  gaae  under 
Seil  med  sin  høie  Fange  og  fare  ham  til  en  eller  anden 
spansk  Havn. 

Uveiret  blev  imidlertid  intet  Paaskud,  men  en  Virke- 
lighed, thi  en  rasende  Storm  kastede  den  spanske  Escadre 
langt  bort  fra  Portugals  Kyster.  Olivarez  havde  i  altfor  høi 
Grad  undervurderet  Hertugens  Evner;  denne  brugte  nemlig 
sin  Myndighed  til  at  sætte  lutter  hengivne  Mænd  paa  alle  de 
vigtigste  Poster.  Forgjæves  forestillede  Vicedronningen  og 
Statssecretairen  den  forblindede  Minister,  hvor  farligt  det  var 
at  forlehne  det  spanske  Huus's  svorne  Fjende  med  en  saa 
udstrakt  Myndighed;  Ministeren  lyttede  aldrig  til  Andres 
Kaad;  hans  Indflydelse  var  ubegrændset  hos  Kong  Philip,  der 
var  ganske  stolt  over,  at  han  selv  spillede  en  lille  Rolle  med 
i  denne  Comedie;  alle  Forestillinger  prellede  derfor  tilbage 
mod  Yndlingens  Tillidsfuldhed.  Det  var  iøvrigt  nu  allerede 
for  seent  at  vende  om ;  Rænkernes  Tid  var  forbi,  man  maatte 
tye  til  Magten.  Braganza  kunde  ikke  mere  vende  tilbage  til 
en  Undersaats  Stilling;  der  stod  kun  den  ene  Vei  aaben  for 
ham  at  opkaste  sig  til  Konge.  Paa  sin  Reise  blev  han  over- 
alt hilset  af  hele  Befolkningen  med  de  største  Begeistrings- 
raab;  hvis  Regjeringen  nu  vilde  forgribe  sig  paa  hans  Liv 
eller  Frihed,  vilde  den  selv  fremkalde  den  Revolution,  som 
den  ønskede  at  forebygge.  Timen  til  at  bryde  løs  var  iøvrigt 
kommen;  Revolutionen  var  modnet,  og  hvis  man  nu  for- 
sømte øieblikket,  udsatte  man  sig  for  at  forspilde  Alt. 

I  forreste  Række  blandt  de  Sammensvorne  stod  Lissabons 
Erkebiskop,  Don  Rodrigo  de  Acunha.  Han  nedstammede  fra 
en  af  Kongerigets  fornemste  Familier,    og  han  var  i  høieste 

Grad  yndet  af  Folket  paa  Grund  af  hans  Talenter  og  Fædre- 
landskjærlighed,  men  fremfor  Alt,  fordi  han  var  en  personlig 
Uven  af  Erkebiskoppen  i  Braga,  der  var  Vicedronningens 
Fortrolige.  De  Sammensvornes  første  Mode  fandt  Sted  den 
12te  October.  Prælaten  kom  selv  først  frem  med  den  Plan 
at  slutte  sig  til  Hertugen,  der  var  den  eneste  Candidat,  som 
kunde  gjøre  grundede  Fordringer  paa  Kronen.  Alle  vare 
enige  om  at  erkjende  hans  Kettigheder,  men  man  beklagede 
hans  Langsomhed  og  Ubestemthed;  selv  nu  holdt  han  sig  jo 
tilbage,  skjøndt  de  Tilstedeværende  endog  satte  deres  Liv  paa 
Spil  for  at  sætte  ham  paa  Thronen.  Der  var  allerede  Nogle, 
som  talte  om  at  gjøre  Portugal  til  en  Republik  som  Holland, 
men  Pinto  bekæmpede  med  Kraft  denne  Tanke  som  ikke  vel 
overveiet;  thi  Folket  var  ganske  vist  et  Handelsfolk,  men 
fremfor  Alt  var  det  dog  aristokratisk  og  krigerisksindet.  Han 
søgte  at  undskylde  sin  Herres  Fraværelse  paa  bedste  Maade 
og  fremhævede  navnlig,  at  Olivarez  lod  ham  iagttage  med 
skinsyg  Mistænksomhed.  Sluttelig  svarede  han  for  Herlugens 
Samtykke,  dersom  Alt  blot  var  beredt,  naar  man  skulde  handle 
og  ikke  mere  blot  lægge  Planer  op. 

Pinto  var  egentlig  gaaet  for  vidt,  naar  han  indestod  for 
sin  Herres  Samtykke.  Under  en  Sammenkomst  med  et  Udvalg 
af  de  Sammensvorne  viste  Hertugen  endnu  Spor  af  sin  gamle 
Ubestemthed,  skjøndt  man  udtrykkelig  tilbød  ham  Thronen. 
Hans  Hustru  udøvede  imidlertid  en  betydelig  Indflydelse  paa 
ham  ved  sin  Villiekraft  og  sit  Talent;  hun  bragte  ham  ogsaa 
sluttelig  til  at  bestemme  sig.  Da  Hertugen  fremhævede  det 
Vovelige  i  Planen,  svarede  hun  ham:  «Det  er  bedre  at  døe 
paa  en  Throne  end  i  et  Fængsel.  Jeg  selv  vil  desuden  hel- 
lere være  Dronning  blot  en  Time  end  Hertuginde  hele  mit 
Liv)). 

Loddet  var  saaledes  kastet;  Hertugen  sluttede  sig  nu 
freidigt  til  Sammensværgelsen  og  modtog  Kronen  med  dens 
Farer  og  Byrder,  Under  det  Paaskud,  at  han  skulde  inspi- 
cere Kysten,   tog  han  Bolig  paa  Slottet  Almada  ligeover  for 

Lissabon.  Da  han  saaledes  var  i  Vicedronningens  Nærhed, 
turde  han  ikke  uden  et  aabenbart  Brud  undslaae  sig  for  den 
simple  Høflighedspligt  at  aflægge  hende  et  Besøg.  Han  be- 
gav sig  da  derhen  med  et  Følge  som  en  Konge.  Overalt 
stimlede  Folket  sammen  paa  hans  Vei;  det  brændte  af  Be- 
gjærlighed  efter  at  see  den,  hvem  man  allerede  nu  kaldte 
Landets  Konge.  Hele  Landets  Adel  sluttede  sig  til  ham 
under  det  Paaskud,  at  man  vilde  gjore  Vicedronningen  sin 
Opvartning.  Fra  denne  Dag  af  var  Adskillelsen  mellem  de 
to  Lande  egentlig  allerede  indtraadt;  Olivarez  følte  Portugals 
Krone  vakle  paa  sin  Herres  Hoved. 

Efter  Audientsen  begav  Hertugen  sig  tilbage  til  Villa- 
viciosa,  da  han  ikke  turde  blive  i  Hovedstaden,  hvor  hans 
Nærværelse  kunde  fremkalde  et  overilet  Udbrud  af  Oprøret. 
Olivarez  var  altid  tilbøielig  til  at  føre  sig  selv  bag  Lyset; 
han  smigrede  sig  endnu  med  den  Mulighed  at  kunne  lokke 
Braganza  bort  fra  Portugal,  hvor  hans  blotte  Nærværelse 
nærede  den  aabenbare  Sammensværgelse  mod  Castilien.  Han 
underrettede  derfor  Hertugen  om,  at  Kongen  ønskede  at  have 
en  Samtale  med  ham  om  Kigets  Kræfter;  han  havde  der- 
for ufortøvet  at  begive  sig  til  Madrid,  hvor  han  skulde 
blive  modtaget  med  alle  de  Hensyn,  der  skyldtes  hans  Kang. 
Olivarez's  Plan  var  denne  Gang  dog  altfor  tydelig,  til  at  den 
skulde  kunne  føre  Nogen  bag  Lyset;  der  var  næsten  lige  saa 
megen,  ja  snarere  større  Fare  ved  at  vise  sig  lydig  end  ved 
at  vægre  sig;  men  de  Sammensvorne  vare  endnu  ikke  fær- 
dige, man  havde  endnu  ikke  Alt  parat  til  at  slaae  løs  og 
maatte  derfor  see  at  vinde  Tid.  Hertugen  lod  Kongen  un- 
derrette om,  at  han  beredte  sig  til  at  følge  Allerhøistsammes 
Ordre,  og  han  traf  med  saa  stor  Bram  som  muligt  Forbere- 
delserne til  sin  Afreise.  Han  leiede  et  Palads  i  Madrid,  meub- 
lerede  det  overordentlig  prægtigt  og  fyldte  det  med  rigt 
klædte  Lakaier.  En  foregiven  Upasselighed  vandt  ham  atter 
nogle  Dage;  men  en  ny  Coureer  bragte  ham  en  Ordre  til 
ufortøvet   at   begive   sig   underveis  samt  10,000  Ducater  til 

Bestridelse  af  Reiseomkostningerne.  Hertugen  havde  nu  op- 
brugt alle  sine  Udflugter,  han  lod  derfor  en  Deel  af  sit  F^lge 
begive  sig  paa  Reisen  til  Madrid,  meldte  sin  Afreise  til  Vice- 
dronningen  og  skrev  til  Olivarez,  at  han  haabede  om  otte 
Dage  at  kunne  kysse  hans  Majestæts  Haand. 

De  Sammensvorne  havde  i  Mellemtiden  ikke  spildt  Tiden; 
150  adelige  Herrer  og  200  Borgere  og  Haandværkere,  der 
vare  valgte  blandt  de  Rigeste  og  meest  Indflydelsesrige,  havde 
lovet  at  reise  Hovedstadens  Befolkning  til  Kamp.  Paa  den 
spanske  Halvø  maatte  man  nødvendigviis  enten  faae  Geist- 
ligheden med  sig  eller  være  belavet  paa  at  finde  den  i  Mod- 
standernes Leir;  ved  denne  Leilighed  fulgte  denne  indflydel- 
sesrige Stand  nu  Prælaten  af  Lissabons  Exempel  og  tog  Deel 
i  Sammensværgelsen.  Den  stadigt  voxende  Misforstaaelse 
mellem  Vicedronningen  og  Statssecretairen  gav  een  Udsigt 
mere  til  et  heldigt  Udfald.  Der  var  ingen  Grund  til  yder- 
ligere Opsættelse;  Oprørets  Udbrud  blev  bestemt  til  den  1ste 
December  1640,  denne  i  Portugals  Aarbøger  saa  mindevær- 
dige Dag. 

Allerede  fra  Morgenstunden  samledes  alle  de  Sammen- 
'svorne,  med  Vaabnene  skjulte  under  deres  Klæder,  paa  det 
store  Torv  udenfor  det  kongelige  Palads;  man  kom  i  enkelte 
smaae  Flokke,  i  Vogne  og  i  Bærestole  for  saaledes  ikke  at 
vække  nogen  Mistanke.  Pinto  affyrede  et  Pistolskud  og  gav 
derved  Signalet;  de  Sammensvorne  samlede  sig  i  fire  sær- 
skilte Hobe  og  angrebe  strax  Paladset  paa  een  Gang  fra  alle 
fire  Sider;  i  Spidsen  for  een  af  Flokkene  gik  en  Præst  med 
et  Kors  i  den  ene  og  Kaarden  i  den  anden  Haand.  Den 
tydske  Garde  blev  overrasket,  lod  sig  skræmme  og  afvæbne 
næsten  uden  Modstand.  Den  spanske  Garde  gjorde  længere 
Modstand,  men  den  maatte  dog  sluttelig  vige  for  Overmagten. 
I  Spidsen  for  en  udsøgt  Trop  styrtede  Pinto  hen  til  Stats- 
secretairens  Værelser.  Denne  forudsaae,  hvilken  Skjæbne  der 
ventede  ham,  og  søgte  at  skjule  sig  i  et  stort  Skab,  der 
var  anbragt  i  den  tykke  Muur;  men  han  blev  forraadt  af  en 

gammel  Tjenestepige,  hvem  man  satte  Kaarden  paa  Brystet, 
hvorpaa  hun  med  *et  Blik  rebede  hans  Tilflugtssted;  man  trak 
ham  frem,  og  han  faldt,  gjennem boret  af  Stik,  uden  at  han 
forsøgte  paa  nogen  unyttig  Modstand.  Liget  blev  kastet  ud 
af  Vinduerne;  under  Kaabene:  « Tyrannen  er  død!  Leve  Fri- 
heden !  Leve  Don  Johan  IV  af  Portugal !  •>  slæbte  man  det 
gjennem  Gaderne  og  gav  det  til  Friis  for  Pøbelens  Raahed. 

I  det  samme  øieblik  havde  en  anden  Flok  bemægtiget 
sig  Vicedronningens  Person.  Denne  Dame  gjorde  et  Forsøg 
paa  at  holde  Stand  mod  de  Sammensvorne  ved  at  true  dem 
med  Spaniens  Hævn.  Hun  vilde  appellere  til  Folkemassen; 
man  fraraadede  hende  at  prøve  derpaa.  «Hvad  kunne  I  da 
gjøre  mig?»  spurgte  hun  med  Stolthed.  «Slet  ikke  Andet 
end  at  kaste  Deres  Høihed  ud  af  Vinduet!«  svarede  En  af  de 
Sammensvorne,  og  ved  disse  Ord  fattede  den  hovmodige 
Fyrstinde,  at  hun  maatte  give  efter.  Man  fravristede  hende 
saaledes  en  Ordre,  som  medførte,  at  Spanierne  rømmede  det 
Slot,  der  beherskede  Byen.  I  sin  overmodige  Uforsigtighed 
havde  Olivarez  ikke  forsynet  det  med  Levnetsmidler,  ja  havde 
endog  trukket  femten  Hundrede  Mand  af  Besætningen  til 
Catalonien.  Gouverneuren  adlød  Vicedronningens  Ordre,  idet' 
han  var  glad  over  saaledes  at  faae  et  Paaskud  til  Overgivelse. 
Hvad  Regentinden  angik,  da  nøledes  man  med  at  holde  hende 
under  sikker  Bevogtning,  idet  man  dog  iagttog  alle  de  Hen- 
syn, der  skyldtes  hendes  Rang. 

Det  korte  Tidsrum  af  tre  Timer  havde  været  tilstrækkeligt 
til  at  føre  denne  store  Revolution  til  Ende;  fra  det  ene  Hjørne 
af  Riget  til  det  andet  blev  Don  Johan  IV  uden  nogen  Mod- 
stand udraabt  til  Portugals  Konge.  Revolutionen  var  saaledes 
lykket,  men  den,  hvem  man  havde  gjort  til  Konge,  vidste 
endnu  Intet  deraf.  Han  holdt  sig  indesluttet  paa  sit  Slot, 
som  laa  40  Miil  fra  Hovedstaden.  Dagen  var  gaaet  hen  for 
ham  i  spændt  Forventning;  Natten  var  allerede  langt  frem- 
rykket, da  to  af  de  Sammensvorne  ankom;  de  fik  øie  paa 
Hertugen,  knælede  ned  for  ham  og  kyssede  med  Ydmyghed 

deres  Herskers  Haand.  Den  glade  Nyhed  udbredte  sig  strax 
over  hele  Paladset  og  derfra  til  Provindsen  Alentejo,  der 
som  de  øvrige  Provindser  kun  ventede  paa  Hovedstadens 
Exempel  for  at  erklære  sig. 

Erkebiskoppen  af  Lissabon  havde  foreløbig  overtaget  den 
øverste  Ledelse  og  skyndte  nu  paa  Johan,  for  at  han  uden 
Opsættelse  skulde  komme  og  fremstille  sig  for  sine  nye  Un- 
dersaatter.  Kongen  reiste  ogsaa  hele  Natten  og  var  den  føl- 
gende Dags  Morgen  i  Lissabon.  Han  havde  næppe  betraadt 
det  kongelige  Palads,  før  han  maatte  vise  sig  for  Folket, 
der  med  Glædesraab  udraabte  ham  til  Konge  af  Portugal. 
De  portugisiske  Stænder  bleve  ufortøvet  sammenkaldte  og 
bekræftede  den  24de  Januar  dette  Folkets  Valg.  Samtidigt 
vare  Spanierne  fordrevne  fra  hele  Landet;  den  folkelige  Be- 
vægelses uimodstaaelige  Styrke  og  Raskhed  tilintetgjorde  et- 
hvert Forsøg  paa  Modstand. 

Ogsaa  de  portugisiske  Colonier  hilste  Efterretningen  om 
Moderlandets  Befrielse  med  Glæde.  Hele  Kysten  af  Berberiet, 
paa  Ceuta  nær,  udjog  de  spanske  Besætninger.  Den  Hem- 
melighedsfuldhed, som  havde  ledsaget  hele  Sammensværgelsen 
og  saa  ypperlig  var  bleven  bevaret  af  det  hele  Folk,  sikkrede 
ogsaa  Brasiliens  Befrielse.  San- Salvador  reiste  sig  under  en 
spansk  Flaades  Kanoner;  Ma9ao  og  Goa  i  Indien  hilste  med 
Glæde  det  portugisiske  Flag,  der  saaledes  atter  søgte  at  vinde 
Herredømmet  paa  sit  gamle  Omraade  tilbage;  men  desto- 
værre  vare  de  iBleste  herlige  Colonier  allerede  nu  for  stedse 
gaaede  tabte  for  Portugal;  Holland  og  England  deelte  den 
rige  Arv,  som  Spanien  hverken  havde  forstaaet  at  forsvare 
eller  at  drage  Fordeel  af. 

Den  skjæbnesvangre  Nyhed  blev  meget  hurtig  bekjendt  i 
Spanien.  Philip  IV  var  den  Sidste,  som  fik  Nys  om  den; 
Ingen  vovede  nemlig  at  underrette  ham  derom  for  ikke  at 
udsætte  sig  for  Olivarez's  dødelige  Had;  Yndlingen  blev  saa- 
ledes nødt  til  selv  at  bringe  Kongen  det  bedrøvelige  Bud- 
skab.   Han  gjorde  det  paa  følgende  Maade:     oSire«,  sagde 

han,  idet  han  traadte  in^  i  hans  Cabinet,  «jeg  har  en  god 
Nyhed  at  bringe  Deres  Majestæt;  De  har  i  Morges  erhvervet 
Dem  et  smukt  Hertugdiømme  med  mange  rige  Godser »>. 
« Hvordan  det?»  udbrød  Kongen  forbauset.  "Sire!  Hertugen 
af  Braganza  er  gaaet  fra  Forstanden  og  har  ladet  sig  ud- 
raabe  til  Konge  af  Lissabons  Befolkning.  Deres  Majestæt 
vinder  et  Dusin  Millioner  ved  den  Historie«. 

Den  Ligegyldighed,  som  Yndlingen  saaledes  søgte  at  hykle, 
førte  dog  ikke  Kongen  bag  Lyset  med  Hensyn  til  Sagens  al- 
vorlige Beskaffenhed.  Forgjæves  forsikkrede  Olivarez,  at  dette 
Kongedømme  ikke  vilde  vare  Carnevalstiden  over;  Philip 
deelte  ikke  denne  Tillid,  men  befalede  ham  ikke  at  spare 
Noget  for  at  knuse  Sammensværgelsen,  medens  den  endnu 
laa  i  Svøbet.  Ministeren  lovede  Alt,  hvad  Kongen  forlangte, 
men  alle  Rigets  Kræfter  vare  opbudte  mod  Catalonien,  og 
Landets  Finantser  vare  i  en  saadan  Uorden,  at  man,  i  det 
Mindste  for  -Øieblikket,  maatte  opgive  ethvert  alvorligt  For- 
søg. Cataloniens  Oprør  sikkrede  saaledes  Portugal  mod  alle 
Spaniens  Hævnplaner. 

Pinto  blev  sendt  til  Rom  for  at  formaae  Paven,  Inno- 
centius  X,  til  at  anerkjende  Kong  Johans  Rettigheder,  men 
alle  hans  Forsøg  strandede  paa  Olivarez's  Intriguer,  og  den 
hellige  Fader  satte  den  nye  Konge  i  Ban.  Til  Gjengjæld 
sluttede  Frankrig  og  Holland  et  Angrebs-  og  Forsvars-For- 
bund med  ham ;  hvert  af  disse  Lande  lovede  at  stille  tyve 
Krigsskibe  i  Tilfælde  af  et  Angreb  fra  Spaniens  Side.  Ogsaa 
England  og  Sverige  anerkjendte  den  nye  Konge,  men  vilde 
dog  kun  slutte  en  Handelstractat  med  ham. 

Da  Grev  Olivarez  ikke  kunde  udrette  Noget  med  Magt, 
greb  han  til  sit  Yndlingsvaaben,  Intriguerne.  Nogle  portu- 
gisiske Stormænd  vare  skinsyge  over  Braganzas  Valg  til 
Konge  og  bleve  derfor  vundne  ved  den  spanske  Ministers 
Løfter.  Erkebiskoppen  af  Braga  var  skinsyg  over  den  Yndest, 
som  Lissabons  Erkebisp  nød  ved  det  nye  Hof;  selv  nedlod 
han  sig  derfor  til  at  blive  Olivarez's  Haandlanger.   En  Sam- 

mensværgelse  havde  hævet  Braganza  til  Thronen;  nu  blev 
der  smeddet  en  ny  Sammensværgelse  for  at  styrte  ham. 
Dronning  Isabella  havde  forlængst  forjaget  Jøderne  fra  hele 
Spanien;  de  vare  da  tyede  til  Portugal,  hvor  Regjeringen 
af  egennyttige  Motiver  havde  modtaget  dem  vel.  Det  er 
høist  besynderligt,  at  en  katholsk  Prælat  nu  netop  skulde 
vende  sig  til  dem  for  at  finde  Allierede.  Hermed  forholdt 
det  sig  paa  følgende  Maade.  Philip  III  havde  tvunget  dem 
til  at  gaae  over  til  Christendommen ;  men  i  deres  Hjerter  vare 
de  Nysomvendte  naturligviis  blevne  deres  Fædres  Religion 
troe.  De  henvendte  sig  nu  til  Johan  IV  for  mod  en  uhyre 
Pengesum  at  kjøbe  sig  en  fri  Udøvelse  af  deres  Tro;  dehaa- 
bede  nemlig  at  vinde  Overbærenhed  hos  denne  Fyrste,  der 
var  bleven  forfulgt  i  lang  Tid,  ligesom  de  selv.  Kongen  var 
i  Pengenød  og  følte  sig  et  -Oieblik  fristet  til  at  tage  mod 
Tilbudet,  men  afslog  det  dog  til  Slutningen  af  Frygt  for 
Geistlighedens  Ramaskrig.  Den  spansksindede  Erkebisp  drog 
nu  Fordeel  af  Jødernes  Harme  og  vandt  dem  som  Deeltagere 
i  sin  Sammensværgelse.  Paa  et  givet  Tegn  skulde  de  stikke 
Ild  paa  alle  Byens  fire  Qvarterer  og  paa  Paladsets  fire  Hjør- 
ner; under  Paaskud  af  at  ville  slukke  skulde  de  Sammen- 
svorne derpaa  lægge  Haand  paa  Kongen  og  hans  Ministre; 
sluttelig  skulde  Marquien  af  Villareal,  der  havde  nogle  Draa- 
ber  kongeligt  Blod  i  sine  Aarer,  stille  sig  i  Spidsen  for  Re- 
gjeringen, indtil  nærmere  Ordre  indlob  fra  Madrid. 

Det  viste  sig  imidlertid  snart,  hvor  stor  en  Forskjel  der 
var  mellem  denne  og  den  tidligere  Sammensværgelse.  Bag 
Braganza  stod  et  heelt  Folk,  der  vel  var  svagt  af  Tal, 
men  følte  sig  stærkt  ved  sin  Fædrelandskjærlighed  og  sine 
glimrende  Minder.  Den  nye  Sammensværgelse  var  derimod 
kun  opspunden  af  nogle  samvittighedsløse  Adelsmænd,  der 
altid  vare  beredte  til  at  sælge  deres  Land  til  Fremmede; 
den  paa  een  Gang  latterlige  og  skammelige  Plan  blev  let  op- 
daget. Ved  denne  Leilighed  viste  Kongen  en  Aandsnærvæ- 
relse  og  en  Fasthed,    som    man   ikke  havde  ventet  af  ham; 

Sammensværgelsens  tre  Ledere,  Caminha,  Armamar  og  Vil- 
lareal maatte  paa  Skafottet  udsone  deres  Forbrydelse,  medens 
Erkebiskoppen  af  Braga  blev  holdt  i  livsvarigt  Fængsel,  en 
Skaansel,  han  kun  havde  sin  høie  geistlige  Stilling  at  takke 
for;  bedre  gik  det  en  anden  Medskyldig,  Landets  Storinqui- 
sitor;  to  Aars  Fængsling  var  hans  eneste  Straf;  Portugal 
havde,  som  man  seer,  ikke  afrystet  ethvert  Aag  ved  Spani- 
ernes Fordrivelse. 

Portugal  søgte  at  gjøre  Gjengjæld  mod  Spanien,  og  Kong 
Johan  følte  ingen  Samvittighedsnag  ved  at  conspirere  med 
Philip  IV's  Undersaatter.  En  Slægtning  af  Dronningen,  en 
Marquis  af  Ayamonte,  paatog  sig  at  formaae  Kongens  Svoger, 
Hertugen  af  Medina  Sidonia,  til  et  Oprør.  Hertugen  var  en 
svag  og  forfængelig  Charakteer,  der  taabelig  indlod  sig  paa 
den  Plan  at  gjøre  Andalusien  til  et  uafhængigt  Rige  for  sig 
selv.  Han  havde  imidlertid  ikke  som  sin  Svoger  en  Pinto 
til  at  lede  sit  Oprør  og  heller  ikke  noget  Folk,  som  stod  be- 
redt til  at  støtte  ham.  Planen  blev  opdaget,  og  Ayamonte 
maatte  lide  Dødsstraffen  for  sit  Forræderi.  Hvad  Hertugen 
af  Sidonia  angaaer,  da  tiggede  han  Kongen  om  Tilgivelse  paa 
en  saa  ussel  Maade,  at  Philip  skjænkede  ham  Livet;  men 
man  forbød  ham  Opholdet  i  Andalusien,  han  maatte  Resten 
af  sit  Liv  leve  i  Forviisning  i  Valladolid  og  mistede  Halvdelen 
af  sin  uhyre  Formue.  Man  dømte  ham  endelig  til  at  spille 
en  latterlig  Rolle  ved  en  Handling,  der  ganske  passede  for 
denne  paa  een  Gang  tomme  og  pompeuse  Tid.  Man  tvang 
nemlig  Hertugen  til  at  sende  sin  Svoger  en  Udfordring  til 
en  Enekamp;  i  80  Dage  skulde  han  i  fuld  Rustning  ved 
Landets  Grændse  afvente,  om  Kong  Johan  værdigede  at  op- 
tage hans  Udfordring.  Denne  tog  sig  imidlertid  vel  i  Agt 
for  at  unde  Kong  Philip  den  Tilfredsstillelse;  derimod  løb 
Medina  Sidonias  opstyltede  Udfordringssbrev  hele  Europa  rundt 
og  vakte  overalt  Latter  ved  at  vise,  hvilke  middelalderlige 
Ideer  der  endnu  herskede  i  Spanien.  Medina  Sidonia  til- 
bragte Resten  af  sine  Dage  i  en  fuldstændig  og  vel  fortjent 

Forglemmelse;  imidlertid  er  det  dog  nok  muligt,  at  Kong 
Philip  paa  Grund  af  hans  Adfærd  fattede  et  vist  Nag  til  hele 
det  guzmanske  Huus,  og  at  altsaa  Olivarez's  Fald  blev  for- 
beredt ved  dette  Oprørsforsøg. 

Vi  maae  paa  dette  Sted  berøre  en  Plet  i  Philip  IV's  Hi- 
storie. Kong  Johan  havde  en  yngre  Broder  Edvard,  som  paa 
denne  Tid  opholdt  sig  i  østerrig,  hvor  han  ved  sine  sjeldne 
militaire  Talenter  tjente  den  katholske  og  spanske  Sag.  Nu 
forlangte  den  spanske  Gesandt,  der  forøvrigt  selv  var  en  Por- 
tugiser, at  det  wienske  Hof  skulde  fængsle  den  unge  Prinds, 
hvis  eneste  Forbrydelse  var,  at  han  var  Broder  til  Kong 
Johan.  Keiseren  vægrede  sig  i  Begyndelsen  ved  at  gaae  ind 
paa  et  saa  lumpent  Forræderi,  men  hans  Skriftefader,  en 
spansk  Munk,  paatog  sig  at  fjerne  disse  Betænkeligheder. 
Den  ulykkelige  Prinds  blev  kastet  i  Fængsel  uden  at  have 
opnaaet  nogen  Audients  hos  Keiseren ;  han  frygtede  nu  navn- 
lig for  at  falde  i  Spaniernes  Hænder,  og  Keiser  Ferdinand 
havde  ogsaa  udtrykkelig  lovet  ham,  at  dette  ^ikke  skulde  skee. 
Olivarez  kjendte  imidlertid  -Østerrigs  finantsielle  Vanskelig- 
heder, der  skyldtes  Trediveaarskrigen ;  han  foreslog  derfor 
Keiseren  at  kjøbe  haus  Fange  for  40,000  Daler,  og  Ferdi- 
nands Betænkeligheder  svandt  bort  ved  dette  Tilbud.  Prind- 
sen  blev  udleveret  til  Spanierne,  og  hans  sidste  Farvel  til 
østerrig  var  en  Forbandelse  over  den  Eegent,  der  havde  solgt 
ham  til  hans  Dødsfjender.  Han  blev  sat  paa  Fæstningen  i 
Milano;  forgjæves  søgte  Mazarin  at  udvirke  hans  Frihed,  og 
heller  ikke  den  westphalske  Frrd  gavnede  den  ulykkelige 
Fange;  slet  Behandling,  Mangel  paa  Næring  og  frisk  Luft 
berøvede  ham  snart  Livet. 

Portugals  Oprør  udfylder  et  smukt  Blad  i  Historien.  Ved 
andre  Sammensværgelser  seer  man  kun  altfor  ofte  de  private 
Interesser  dække  sig  bag  de  offentlige,  og  slette  Lidenskaber 
gjøre  sig  gjældende  paa  de  godes  Bekostning.  Ved  denne 
Leilighed  vige  de  private  Interesser  ganske  for  en  stor  og 
almindelig  Tanke:   at   vække  det  elskede  Fædreland  fra  den 

dødlignende  Søvn  under  det  spanske  Herredømme;  ganske 
vist  var  Pinto  den  dygtige  Fører  ved  denne  store  Folkereis- 
ning;  men  Alle,  paa  Braganza  nær,  toge  Deel  i  den  med  Kraft 
og  Opoffrelse;  den  sande  Ophavsmand  til  den  hele  Sammen- 
sværgelse var  dog  til  Slutningen  hele  det  portugisiske  Folk  i 
Ordets  videste  Betydning;  Adelsmænd,  Borgere  og  Haandværkere 
følte  sig  i  lige  høi  Grad  besjælede  af  den  samme  ædle  Fø- 
lelse. Det  er  et  sjeldent  og  ophøiet  Træk  i  et  Folks  Historie, 
og  det  trøster  Historikeren,  som  ellers  kun  altfor  ofte  støder 
paa  Usselhed  og  Forbrydelser  i  Historiens  blodige  Aarbøger. 
Vi  maae  endnu  sluttelig  tilføie  et  Par  Ord  om  Portugals 
Befriers  senere  Skjæbne.  Pinto  havde  ikke  villet  modtage 
Titel  eller  Rang  som  Ambassadeur  under  sin  Sendelse  til 
Rom;  da  han  kom  tilbage  herfra,  traadte  han  frivillig  tilbage 
i  sit  tidligere  ubemærkede  Liv.  Han  var  en  udmærket  Rets- 
kyndig  og  Forfatter  til  flere  ansete  Arbeider;  ligeledes  for- 
svarede han  i  dette  fanatiske  Aarhundrede  Tolerancens  Sag 
og  de  nysomvendte  Christne,  det  vil  sige  Jøderne  og  Mau- 
rerne, men  som  man  nok  kan  begribe  uden  noget  heldigt 
Resultat.  Til  sin  Død  nøiedes  Pinto  med  at  beklæde  Stil- 
lingen som  kongelig  Archivar. 

F.  c.  Granzow. 

